
Det  er  om  de  forhistoriske  Tider  i  Danmark,  at  denne  Bog 
fortæller.  Ikke  fra  historiske  Beretninger  og  skriftlige  Kilder 
er  Kundskaben  hentet  om  det  Liv,  der  rørte  sig  her,  med  vex- 
lende  Indhold  og  i  fremskridende  Udvikling,  men  fra  andre  ligesaa 
paalidelige  og  stedse  samtidige  Vidnesbyrd:  de  bevarede  Oldtids- 
levninger  af  enhver  Art. 

Betydningen  af  disse  Minder  har  været  kjendt  fra  Saxos  og 
Svend  Aagesens  Dage,  og  mangen  en  dansk  Forsker  har  tidlig 
syslet  med  dem,  naar  han  søgte  at  trænge  tilbage  til  de  ældste 
Tider.  Men  først  i  vort  Aarhiuidrede  have  disse  Studier  skilt  sig 
fra  Historien  som  et  eget  Fag,  den  forhistoriske  Archæologi,  og 
først  i  vor  Tid  har  der  efter  Mindesmærker  og  Oldsager  kunnet 
gives  en  sammenhængende  Fremstilling  af  de  ældste,  hidtil  lidet 
kjendte  Tidsrum.  Det  var  J.  J.  A.  Worsaae,  der  i  sin  Ungdom 
løste  denne  Opgave,  som  ingen  forud  havde  stillet  sig,  og  hvis 
sidste  Skrift  havde  samme  Maal.  Derfor  bør  J.  y,  A.  IVorsaae 
taknemlig  mindes,  hvergang  paany  Resultaterne  af  den  forhistoriske 
Forskning  i  v^ort  Land  blive  fremlagte  i  samlet  Fremistilling. 

Men  herefter  burde  Alle  nævnes,  som  paa  lignende  Maade,  i 
Skrift  og  i  Billed,  have  fortalt  den  nordiske  Oldtids  Historie,  og 
med  Tak  burde  enhver  mindes,  som  fra  O/e  Wortns  indtil  vore 
Dage  har  fremmet  Kundskaben  til  Oldtiden,  hvad  enten  han 
virkede  ved  videnskabeligt  Studium,  ved  kunstnerisk  Ftemstilling 
eller  som  Samler  og  Beskytter  af  det  mangeartede,  videnskabelige 
Stof.  Bag  denne  Bogs  Blade  ligger  Fylden  af,  hvad  der  er  tænkt 
og  virket  i  Aarhundreder. 

Sophus  Muller:    Vor  Oldtid.  I 


Trods  Alt,  hvad  der  saaledes  er  modtaget  fra  Fortid  og  Samtid, 
tør  dog  dette  Arbeide  siges  at  være  fremgaaet  af  Selvstudium, 
hvad  de  egentlig  archæologiske  Partier  angaaer.  Væsentlig  er  kun 
det  umiddelbart  gjengivet,  som  skyldes  de  naturhistoriske  Fag,  der 
ere  den  forhistoriske  Forsknings  trofaste  Hjælpere,  og  det  samme 
gjælder  med  Hensyn  til  de  Dele  af  det  archæologiske  Stof,  som 
mere  eller  mindre  fuldstændig  falde  ind  under  andre  Videnskaber, 
saaledes  navnlig  Lingvistiken.  Men  ved  Siden  heraf  skal  det 
aabent  tilstaaes,  at  der  selv  paa  det  egentlig  archæologiske  Omraade 
er  mangt  et  Punkt,  hvor  Studiet  ikke  er  ført  saa  dybt  og  saa  vidt, 
som  det  burde,  og  at  mangt  et  Spørgsmaal  er  efterladt  uløst,  der 
mulig  ved  et  længere  fortsat  Arbeide  kunde  være  besvaret.  Der 
er  saaledes  god  Grund  til  at  bede  om  Læserens  Overbærenhed. 
Og  dog  frygter  jeg  ikke  dens  Dom,  som  næste  Gang  skal  frem- 
stille Danmarks  forhistoriske  Archæologi;  thi  selv  om  der  da  vil 
være  færre  Partier,  der  for  første  Gang  skulle  behandles,  og  færre 
nye  Opfattelser  at  overveie  og  prøve,  saa  vil  dog  ogsaa  han  stærkt 
føle  Trykket  af  Arbeidets  Omfang  og  Vanskelighed. 

Hellerikke  gjælder  desværre  i  vore  Dage  den  gamle  Regel  om 
de  9  Aar  som  den  passende  Hviletid  for  Pennens  Arbeide.  Har 
tilmed  allerede  Udarbeidelsen  af  Skriftet  krævet  et  ikke  meget  ringere 
Aaremaal,  da  maa  det  følge  Nutidens  hastige  og  store  Bevægelse, 
ikke  ,  mindst  af  Hensyn  til  dem,  som  ville  føre  Skriftet  frem  i 
Verden  og  da  særlig,  naar  det,  som  i  foreliggende  Tilfælde,  for  en 
væsentlig  Del  skylder  dem  sin  Tilblivelse.  Sikkert  vilde  dette 
Værk  ikke  nogensinde  have  seet  Lyset,  om  ikke  Boghandler- 
firmaet P,  G.  Philipsen  havde  opfordret  mig  til  at  prøve  derpaa; 
den,  hvem  selve  den  videnskabelige  Undersøgelse  ligger  paa  Hjerte, 
vil  sjælden  af  egen  Drift  vende  sig  til  den  store  Fremstilling.  Og 
dog  modtog  jeg  med  Paaskjønnelse  den  Opgave,  som  stilledes; 
thi  det  var  mig  tiltrækkende  at  skulle  gjennemleve  Aar  under  fortsat 
Syslen  med  et  saa  betydeligt  Arbeide  og  herigjennem  engang  at 
kunne  henvende  mig  til  en  større  Kreds  end  de  egentlige  Fagmænds. 


Ikke  ugjæme  har  jeg  saaledes  kunnet  skyde  den  Polemik  til- 
side, som  ofte  gjør  den  strengt  videnskabelige  Fremstilling  mindre 
tiltrækkende,  og  undgaa  den  sædvanlig  lidet  lønnende  Gj  en  tagelse 
og  Imødegaaen  af  ældre  Opfattelser.  Vel  have  Beviserne  ikke 
altid  kunnet  gives  fuldstændig,  mange  Enkeltheder  maatte  forbi- 
gaaes,  kun  mindre  Dele  af  selve  Stoffet  kunde  fremlægges,  og 
Henvisningen  til  Literaturen  maatte  indskrænkes  til  de  seneste  og 
nærmere  liggende  Behandlinger;    men  paa  den  anden  Side   er  for- 

• 

haabentlig  intet  Forhold  af  større  og  væsentligere  Betydning  blevet 
upaaagtet,  og  idet  der  er  medtaget  Udsigter  over  Udviklingen  af 
Studium  og  Undersøgelsesmaade,  vil  Bogen  vel  kunne  tjene  som 
en  almindelig  Indledning  til  Danmarks  forhistoriske  Archæologi. 

Det  er  mit  Haab,  at  den  saaledes  hos  Samtiden  vil  bidrage 
til  at  udbrede  Kundskab  om  Fædrelandets  Oldtid  og  end  ;nere 
vække  Sandsen  for  dens  Minder,  og  at  Eftertiden  vil  dømme,  at 
den  ogsaa  har  fremmet  selve  det  videnskabelige  Studium. 

Kjøbenhavn  i  Juli  18^4. 

Sophus  MOller. 

BOPLADSER. 


Ligesom  der  i  andre  Ret- 
^  ninger  findes  særlig  gode 
og  sikre  Udgangspunkter  for 
Nordens  Archæologi  i  Sam- 
menligning med,  hvad  Til- 
fældet er  i  andre  Lande,  saa- 
ledes  gjælder  dette  ogsaa 
med  Hensyn  til  selve  dens 
Begyndelse.  Der  synes  at 
være  faste  Grænser,  som 
Forskningen  ikke  vil  mægte 
at  overskride.  Mennesket  har 
næppe  kunnet  leve  i  Norden 
i  en  tidligere  Jordperiode, 
medens  de  danske  Lande 
formedes  i  det  Hav,  som 
skyllede  ved  den  skandina- 
viske Halvøs  Isbjerge,  og 
intet  sikkert  Spor  turde  være 
paavist  af  Menneskets  Til- 
værelse her  forud  for  den 
Tid,  da  de  nordiske  Egne 
alt  i  det  væsentlige  havde 
modtaget  deres  nuværende 
Skikkelse. 

Men  denne  sikre  Grænse 
indskrænker  tillige  følelig 
den     nordiske    Archæologis 


8  Opdagelsen  af  Skaldyngerne. 

Omraade,  idet  den  bortskjærer  de  lange  Tidsfølger,  gjennem  hvilke 
Mennesket  udbredte  sig  over  andre,  endog  vidt  adskilte  Dele  af 
Jorden,  Næppe  var  det  blevet  fastslaaet  som  en  sikker  Kjends- 
gjeming,  at  det  vestlige  Europa  var  befolket,  da  Rensdyret  streifede 
paa  Frankrigs  og  Englands  Sletter,  og  endnu  tidligere,  da  Mammuth, 
Næsehorn  og  Flodhest  tumlede  sig  i  Dalene,  før  man  i  andre 
Egne  af  Europa,  i  Asien  og  Amerika  fandt  Vidnesbyrd  om  Menne- 
skets Tilværelse  i  en  ligesaa  fjæmt  liggende  Tid;  ja  selv  udover 
denne  har  man  ment  at  maatte  vende  sig,  til  Undersøgelsen  af 
endnu  ældre,  tertiære  Jordlag. 

Lange  Tidsrum  har  Mennesket  saaledes  gjennemlevet,  førend 
det  naaede  vore  Grænser.  Gjennemgribende  Forandringer  af  Jord- 
fladen og  af  de  enkelte  Egnes  Klima,  store  Omvexlinger  i  Dyre- 
og  Planteverdenen  har  det  oplevet,  og  alt  imedens  man  spredtes 
over  Jorden,  blev  der  indsamlet  Erfariirger  og  idetmindste  i  visse 
Lande  gjort  betydelige  Fremskridt.  Navnlig  fra  Fundene  i  det 
vestlige  Europas  Klippehuler  og  gamle  Flodleier  vides  det,  at 
Mennesket  her  forstod  at  beskytte  sig  imod  det  haarde  og  vanske- 
lige Klima  under  den  tidligere  Jordperiode,  at  det  formaaede  at 
skaffe  sig  Føde  ved  at  jage  Landenes  store  Vildt,  at  det  kjendte 
til  Brugen  af  Ilden  og  forfærdigede  Redskaber,  der  ofte  vare  formede 
med  en  ikke  ringe  Kunstfærdighed.  Saavidt  var  Mennesket  kommet, 
førend  det  betraadte  vore  Egne. 

Det  er  saaledes  ikke  de  ældste  Afsnit  af  Menneskets  Til- 
værelse paa  Jorden,  som  blive  behandlede  i  Danmarks  Archæologi, 
og  det  kan  ikke  undre,  at  de  tidligste  Minder,  der  i  vort  Land 
kunne  paavises,  ingenlunde  vidne  om  et  ganske  lavt  Udviklingstrin; 
tværtimod  fortælle  de  om  en  Befolkning,  som  levede  samlet  paa 
faste  Opholdssteder,  allerede  raadende  over  ikke  faa  Midler  til 
Værn  for  Livet.  Hellerikke  er  det  spredte  og  usikre  Spor,  der 
ere  efterladte  fra  Menneskets  tidligste  Ophold  her  i  Landet,  men 
fyldige  og  fuldstændig  utvivlsomme  Minder,  som  foreligge  paa 
talrige,  udstrakte  Bopladser. 

Det  var  halvt  tilfældigt,  at  disse  saakaldte  »Kjøkkenmøddinger« 
bleve  opdagede,  eller  ialtfald  høist  uventet,  idet  man  søgte  Et, 
men  fandt  et  Andet.  Naturforskeren  gav  sig  til  at  undersøge  de 
store  Skaldynger,    som    han    antog    for   at   være  naturlige  Strand. 


Den  første  Tydning.  O 

dannelser,  og  herved  fik  Archæologen  Kundskab  om  det  ældste, 
hidtil  ukjendte  Afsnit  af  vort  Lands  Oldtid. 

Vel  vidstes  det  allerede  forud,  at  der  paa  flere  Steder  ved  de 
danske  Kyster  fandtes  store  Ophobninger  af  Skaldyr,  mellem  hvilke 
der  henlaa  Stenredskaber  og  andre  forarbeidede  Sager;  men  ingen 
havde  følt  sig  kaldet  til  nærmere  at  undersøge  dette  Forhold. 
For  Jap,  Sieenstrup  laa  det  derimod  nær  at  søge  at  løse  den, 
som  det  syntes,  ligesaa  fuldt  naturhistoriske  som  archgeologiske  Op- 
gave, der  frembødes  af  de  gaadefulde  Skaldynger  med  indblandede 
forarbeidede  Sager  fra  den  allerældste  Tid.  Han  havde  allerede 
tidligere  ved  sine  Studier  over  Danmarks  ældste  Væxtperioder  be- 
nyttet de  Vink,  som  bleve  givne  af  archæologiske  Fund,  og  der 
syntes  i  Skaldyngerne  at  foreligge  et  Undersøgelsesfelt  af  ganske 
lignende  Art.  Den  første  Meddelelse  om  dem,  som  gaves  i  et 
Møde  i  Videnskabernes  Selskab  den  7.  Januar  1848,  gik  da  ogsaa 
kun  ud  paa  at  bestemme  Tiden  for  Dannelsen  af  disse  formentlig 
naturlig  afleirede  Lag  af  Østers  og  andre  Skaldyr,  der  laa  be- 
tydelig høiere  end  Havets  nuværende  Overflade.  Da  der  fandtes 
tilhuggede  Stensager  blandede  imellem  Østersskallerne  og  de 
andre  Muslinger,  Alt  øiensynlig  afleiret  samtidig,  kunde  der  ikke 
være  nogen  Tvivl  om,  at  Lagene  som  Helhed  ikke  vare  ældre  end 
Landets  første  Bebyggelse.  Skaldyrene  vare  som  døde  Dyr  op- 
kastede paa  Kysten  ved  Bølgebevægelsen  i  et  Hav,  der  stod  mange 
Fod  over  den  nuværende  Vandstand,  og  Dyngerne  maatte  være 
Havstokke,  under  hvis  Dannelse  Flintsagerne,  enten  af  Bølgerne 
eller  ved  Menneskehaand,  vare  kastede  imellem  Muslingerne.  Saa- 
ledes  lød  den  første  Beretning  om  Skaldyngerne.  Videnskabernes 
Selskab  nedsatte  til  Undersøgelse  af  disse  mærkelige  Forhold  en 
Kommission  bestaaende  af  tre  betydelige  Forskere,  Geologen 
ForMiamtner,  Zoologen  Sieenstrup  og  Archæologen  Worsaae;  men 
der  hengik  3  Aar,  før  en  rettere  Forstaaelse  blev  vunden. 

En  Dagbogsbemærkning  af  Worsaae  fra  1850  turde  være  den 
ældste,  nu  foreliggende  Optegnelse  om,  at  man  forstod,  hvorledes 
det  hang  sammen  med  de  hævede  Strandstokke.  Worsaae  besøgte 
paa  en  Embedsreise  den  store  Skaldynge  ved  Herregaarden  Meil- 
gaard,  paa  Nordkysten  af  Mols,  hvorfra  der  var  blevet  indsendt 
Oldsager  til  Museet,  og  da  en  Del  af  Banken  just  var  bort- 
gravet   til    Veifyld,     havde    han    god    Leilighed    til    at    iagttage 


I  o  Forstaaelsen  af  Skaldyngerne. 

Lagenes  Sammensætning  og  til  ved  Gravning  at  undersøge  dem 
nærmere.  Under  det  friske  Indtryk  af,  hvad  han  her  havde  fundet 
og  iagttaget,  skrev  Worsaae  i  sin  Dagbog  sidst  i  September: 
»Man  skulde  virkelig  næsten  fristes  til  at  tro,  at  der  i  den  fjerneste 
Oldtid  her  har  været  et  Slags  Spisested  for  Omegnens  Folk.  Der- 
fra Kogekarrene,  Kullene,  Dyrebenene,  Flintflækkeme.  Men  det 
er  naturligvis  kun  en  løs  Formodning,  som  jeg  ikke  vil  tillægge 
videre  Vægte. 

Snart  efter,  i  Julen  samme  Aar,  var  Kommissionen  paany,  efter 
tidligere  at  have  undersøgt  forskjellige  Punkter,  samlet  til  en 
Gravning  i  Skaldyngen  paa  Havelse  Møllebanke  nordlig  ved  Roskilde- 
fjord, og  her  synes  man  at  have  vundet  fuld  Forstaaelse  af  For- 
holdene. Umiddelbart  efter,  i  Begyndelsen  af  Aaret  185 1,  forelagde 
Steenstrup  den  nye  Tydning  i  Videnskabernes  Selskab  og  Worsaae 
i  Oldskriftselskabet:  Skaldyngerne  vare  ikke  dannede  af  Havet; 
de  vare  samlede  Maaltidspladser  fra  Landets  ældste  Tid.  Det  blev 
en  vigtig  Opdagelse  for  Archæologien ,  endnu  vigtigere,  end  man 
strax  kunde  ane ;  dens  Betydning  naaede  langt  ud  over  det  Spørgs- 
maal,  som  hidtil  havde  foreligget,  om  virkelig  disse  eiendommelige 
Lag  vare  afsatte  efter  Landets  første  Bebyggelse,  og  langt  ud  over 
den  nordiske  Archæologis  Grænser  til  fjærne  Omraader  for  Ud- 
landets archæologiske  Forskning. 

Det  var  næppe  noget  heldigt  Navn,  man  gav  de  nyfremdragne 
Oldtidslevninger.  En  »Kjøkkenmødding«  er  et  fuldstændig  moderne 
Begreb,  et  ildelydende  Ord  og  tilmed  ikke  rigtig  betegnende;  thi 
Skaldyngen  er  ligesaalidt  en  »Mødding«,  som  den  skriver  sig  fra 
et  »Kjøkken«.  Langt  at  foretrække  ere  de  andre  Benævnelser, 
som  først  bleve  anvendte:  »Østersdynger«,  »Østersbunker«  og 
»Affaldsdynger«^  om  man  ikke  snarere  skulde  bruge  en  al- 
mindeligere Betegnelse:  »Maaltidspladser«  eller  Bopladser  fra  den 
ældre  Stenalder.  Thi  »Kjøkkenmøddingerne«  indeholde  jo  netop 
de  mangeartede  Kulturrester,  der  ere  efterladte  paa  de  Steder, 
hvor  man  boede  og  holdt  sine  Maaltider,  og  de  ere  væsentlig  af 
samme  Art  som  mange  andre  ganske  samtidige  Ophobninger  paa 
Stenalderens  Bopladser,  der  nedenfor  skulle  omtales,  og  tillige  med 
Hensyn  til  Oprindelse  fuldstændig  overensstemmende  med  de  Rester 
af  Boliger  med  omliggende  Affald  og  tilfældig  efterladte  Sager, 
som  kjendes  fra  senere  Afsnit  af  Oldtiden.     Vil  man  have  et  eget 

Navn  for  de  Affaldsdynger,  hvori  Skaller  af  Muslinger  og  andre 
Havdyr  udgjøre  den  vigtigste  Bestanddel,  kan  man  heldigst  kalde 
dem  Skaldynger,  et  Navn,  som  ganske  svarer  til  de  i  Udlandet  al- 
mindelig anvendte  Betegnelser  (shellmounds,  amas  de  coquilles, 
Muschelhaufen) ,  og  som  sigter  til  det  mest  fremtrædende  og  først 
bemærkede  Træk  ved  disse  Dynger.  Hovedmassen  udgjøres  nemlig 
af  Skaller  af  Østers  og  Hjertemusling,  ved  Siden  af  hvilke  der  ofte 
forekommer  Blaamuslinger,  Tapes-Arter  og  Strandsnegle,  væsentlig 
af  to  almindelige  Arter  (Litorina  litorea  og  Nassa  reticulata).  Disse 
Dyr  have  udgjort  en  væsentlig  Del  af  Befolkningens  Føde. 

Imellem  Skallerne  ligger  der  spredt  en  Mængde  Fiskeben, 
hovedsagelig  af  Flynder,  Torsk,  Sild  og  Aal.  Herefter  forekomme  ofte 
Fugleknogleme  i  størst  Antal,  især  Ben  af  Kyst-,  Vade-  og  Svømme- 
fugle, vilde  Ænder  og  Gjæs,  Svaner,  Maager  o.  s.  v.  Mindre  talrige, 
men  paa  Grund  af  deres  betydeligere  Størrelse  dog  meget  frem- 
trædende i  Dyngerne  ere  Knoglerne  af  Pattedyr  og  imellem  disse 
atter  fortrinsvis  Benene  af  Hjort,  Raadyr  og  Vildsvin;  de  udgjøre 
undertiden  c.  90  %  af  samtlige  Pattedyrknogler.  Efter  disse  Dyr,  som 
væsentlig  bleve  jagede  for  Kjødets  Skyld,  ere  mange  andre  repræ- 
senterede ved  et  ringere  Antal  Knogler,  idet  de  vel  fornemlig  kun 
dræbtes,  for  at  Skindet  kunde  benyttes,  nemlig  Sælhund,  Odder, 
Maar,  Ræv  o.  s.  v. ;  hertil  kommer  endnu  en  Række  af  nu  ud- 
ryddede Dyr:  Uroxe,  Bjørn,  Los,  Ulv,  Bæver  og  Vildkat.  Alle 
disse  Bestemmelser  og  overhovedet  Bearbeidelsen  af  Skaldyngernes 
naturhistoriske  Indhold  skyldes  for  den  væsentligste  Del  Jap. 
Steenstrup, 

Af  Dyre -Faunaen  har  den  samme  Forsker  sluttet,  at  den 
ældre  Stenalder  falder  sammen  med  Danmarks  Fyrretræs  -  Periode, 
omend  Egen  vides  allerede  at  være  indvandret.  Dels  er  der  i  Skal- 
dyngerne ikke  truffet  Levninger  af  Rensdyret  og  kun  een*  Gang  af 
Elsdyret  —  disse  Dyr  høre  hjemme  i  ældre  Vegetations -Perioder; 
dels  vidne  de  oftere  forekomne  Knogler  af  Tjuren  om,  at  Fyrre- 
træet dengang  idetmindste  var  meget  almindeligt,  idet  denne  Fugl 
for  en  væsentlig  Del  søger  sin  Næring  af  dette  Træ.  Andre 
Forhold  tyde  paa,  at  ogsaa  Klimaet  var  ikke  lidt  anderledes  end  i 
vore  Dage.  Knogler  af  en  høinordisk  Fugl,  Geirfuglen,  ere  under- 
tiden forekomne  i  Skaldyngerne,  og  der  er  paa  forskjellige  Steder 
fundet  Levninger  af  Svartsiden,   en  Sælhund,   som   i   Skandinavien 

nu  kun  opholder  sig  i  det  nordligste  Norge,  og  hvis  Knogler  i  syd- 
ligere Egne  hidtil  kun  ere  trufne  blandt  Afleiringer  fra  Sveriges  Istid. 

En  særegen  Interesse  har  Steenstrups  Paavisning  af,  at  der  ved 
Siden  af  Knoglerne  af  de  jagede  Dyr  forekommer  ikke  faa  Rester 
af  tamme  Hunde.  Disse  have  været  tilstede  i  stort  Antal  og  have 
stadig  omgivet  Beboerne  af  Dyngerne,  naar  de  holdt  deres  Maaltid ; 
thi  Knoglerne  af  alle  de  ovenfor  nævnte  Dyr  ere  gnavede  eller 
delvis  fortærede  af  Hunde.  I  Almindelighed  ere  kun  de  Dele  be- 
varede, som  Hunden  pleier  at  skaane.  Det  Dyr,  som  overalt  er 
det  første,  Mennesket  drager  til  sig,  var  altsaa  dengang  et  alminde- 
ligt Husdyr;  men  af  andre  tæmmede  Dyr  er  der  ikke  fundet  noget 
Spor  i  Dyngerne  fra  den  ældre  Stenalder. 

Spredt  imellem  Dyrelevningerne  findes  der  mange  mindre 
Stene,  som  ofte  have  været  glødede  i  Ild  og  undertiden  ligge 
samlede  i  smaa  Stenlægninger,  der  ere  ildskjørnede  eller  sværtede 
af  Ild  paa  den  opadvendende  Side  (Fig.  2).  Det  er  Arnesteder, 
hvorpaa  Føden  blev  tilberedt,  anbragte  i  forskjellig  Høide  og  over 
hinanden,  efterhaanden  som  Dyngen  tiltog  i  Tykkelse.  Striber  af 
Kul  og  Aske  strække  sig  ofte  omkring  disse  Ildsteder,  og  andre 
Lag  af  Kul,  gjennemglødede  Muslingeskaller  og  forbrændte  Ben-  og 
Stenredskaber  vidne  ligeledes  om,  at  der  hyppig  har  været  tændt 
Baal  paa  Dyngerne.  Man  aabnede  mulig  Skaldyrene  ved  at  lægge 
dem  paa  Gløder,  og  paa  de  ophedede  Stene  blev  vel  Kjødet  hen- 
lagt for  at  steges,  saaledes  som  lavtstaaende  Folk  have  for  Skik. 
Fremdeles  brugtes  Ilden  til  at  opvarme  Dyreknoglerne,  som  bleve 
spaltede  for  Marvens  Skyld,  og  saa  almindelig  foregik  dette,  at 
der  i  Reglen,  som  paa  vist  af  Steenstrup,  ikke  findes  noget  større 
eller  mindre  marvførende  Ben,  der  er  uskadt.  Fremgangs- 
maaden  har  overalt  været  den  samme;  netop  paa  de  Steder  af 
Knoglen,  hvor  Erfaringen  havde  lært,  at  den  heldigst  lod  sig 
sønderbryde,  er  den  knust  med  et  enkelt  Slag,  hvoraf  kjendelige 
Mærker  findes  paa  Benstumperne.  Maaltidet  blev  altsaa  tilberedt 
og  indtaget  paa  selve  Dyngen;  umiddelbart  bagved,  i  Kanten  af 
Skoven,  som  sikkert  oftest  strakte  sig  tæt  ud  til  Stranden,  have 
sandsynligvis  Hytterne  ligget. 

Det  vigtigste  Indhold  af  Skaldyngerne,  det  som  angiver  Tiden 
for  de  mange  Dyrelevninger,  og  som  tillige  bedst  fortæller  om 
Befolkningens  Levevis  og  Hjælpemidler,   er  de  talrige  forarbeidede 


Oldsagernes  Art.  I  ■> 

Gjenstande  af  Sten,  Dyreben  og  Hjortetak,  samt  Skaar  af  Lerkar, 
der  ligge  spredte  omkring  i  Lagene.  Det  er  en  broget  Blanding 
af  gode  og  brugelige  Redskaber,  som  tilfældig  ere  tabte,  endvidere  be- 
skadigede og  bortkastede  Sager,  halvt  tildannede  eller  mislykkede 
Stykker,  foruden  en  Mængde  AlTald  fra  Flintens  Tildannelse.  An- 
tallet af  saadanne  Sager  er  noget  vexlende  i  de  forskjellige  Dynger, 
undertiden  er  det  meget  stort.     I  Meilgaard-Dyngen  fandt  saaledes 


Kmhr.  Sehested  ved  sin  Undersøgelse  i  1880,  at  hver  Kubikfod 
indeholdt  gjennemsnitlig  1,6  Redskaber,  og  han  beregnede  herefter, 
at  hele  Dyngen,  førend  nogen  Del  af  den  var  bortført,  nnaatte  have 
indeholdt  c.  103,400  bearbeidede  Stykker. 

Disse  rige  Oldsaglag  henligge  dækkede  af  den  Muld,  som 
efterhaanden  har  dannet  sig.  Naar  Overfladen  bærer  Vegetation, 
og  især  naar  der  er  Skov,  er  Skaldyngen  fuldstændig  skjult,  og 
der  er  intet,  som  røber  dens  Titværelse.    Er  Stedet  derimod  dyrket, 

river  Ploven  sædvanlig  Dele  af  Laget  op  paa  Overfladen,  og  i  den 
oppløiede  Mark  vil  man  allerede  paa  lang  Afstand  bemærke  de 
hvide  Østersskaller  i  den  kulblandede  Muld,  som  røbe,  hvad  der 
skjules  dybere  nede. 

Prospektet  Fig.  3  viser,  hvorledes  Skallaget  træder  frem,  naar  den  dækkende 
Muld  er  Qæmet.  Stedet  er  ved  den  nordligste  Gaard  i  Fannerup  By  nord  for 
Kolindsund,  hvor  der  tidligere  paa  et  temmelig  lille  Omraade  fandtes  6  større  Dynger; 
disse  ere  i  de  senere  Aar  blevne  stærkt  afkjørte  og  ville  sands}mligvis  snart  fuld- 
stændig forsvinde.  Den  afbildede  Rest,  som  undersøgtes  i  1889,  havde  en  Tykkelse 
af  indtil  4^/3'  og  dækkedes  af  et  i — i'/a'  tykt  Muldlag. 

Langtfra  altid  er  der  imidlertid  dannet  et  tykt  og  sammen- 
hængende Lag  paa  disse  Maaltidspladser.  Affaldet  kan  ligge 
pletvis  og  ganske  tyndt;  i  det  hele  er  Lagets  Tykkelse  sjælden 
betydelig  over  et  Par  Fod. 

Afbildningen  S.  7  viser  et  Høidesnit  i  den  store  Dynge  ved  Ærtebølle  ved  Lim- 
fjorden syd  for  Løgstør,  som  er  bleven  undersøgt  i  de  sidste  Aar;  de  vexlende  Lag 
af  Østers  og  Hjertemusling  have  her  en  Tykkelse  af  indtil  6'.  Ved  Meilgaard  har 
den  største  Tykkelse  været  8',  ved  Havelse  3';  Sølager- Dyngen  ved  Issefjord, 
vest  for  Frederiksværk,  viste  sig  at  være  c.  4*  tyk,  og  den  udstrakte  Skaldynge 
paa  Visborgholm  under  Herregaarden  Havnø  ved  Mariager  Fjord  var  i  Reglen 
I — i'/a'  tyk  og  kun  paa  enkelte  Steder  indtil  3'. 

Denne  Forskjel  i  Lagets  Tykkelse  beroer  selvfølgelig  paa  det 
forskjellige  Antal  Mennesker,  som  have  levet  paa  hvert  Sted,  og  paa 
Varigheden  af  deres  Ophold;  men  ved  Siden  heraf  kan  det  have 
'  havt  meget  at  sige,  om  Ildstederne  og  Spisepladserne  efter  de 
særlige  Forhold  laa  nærmere  eller  Qærnere  hverandre.  Hvor  de 
laa  tæt,  maatte  Dyngen  hurtigere  tiltage  i  Tykkelse;  den  ene 
hvælvede  Hob,  Resterne  fra  et  større  Maaltid,  er  dynget  op  over 
den  anden,  som  dette  oftere  er  iagttaget  (Fig.  4).  Af  de  samme 
Forhold  afhænger  naturligvis  ogsaa  Dyngernes  Udstrækning.  Det 
er  ofte  kjendeligt  af  den  vexlende  Bredde  og  Tykkelse  i  Dyngen 
og  ved  Afbrydelser  i  det  iøvrigt  sammenhængende  Lag,  hvorledes 
dette  er  fremkommet  efterhaanden  ved,  at  de  mindre,  adskilt 
liggende  Ophobninger  omkring  de  forskjellige  Ildsteder  smeltede 
sammen  til  en  udstrakt  Dynge.  Denne  kan  da  undertiden  naa  en 
forbausende  Længde,    medens  Bredden  bestandig  kun  er  ringe. 

Den  afkjørte  Skaldynge  ved  Havnø  strakte  sig  saaledes  i  en  Længde  af 
c.  1000  Al.  langs  med  Randen  af  en  fordums  0,  som  nu  er  omgiven  af  tør- 
lagte Lavninger;  Bredden  var  gjennemsnitlig  30  Skridt.  Havelse  -  Dyngen  danner  en 
Halvbue  paa  et  Par  Hundrede  Alens  l^ængde  og  20 — 30  Alens  Bredde  paa  Skraa- 
ningen  af  en  Banke;  ved  Meilgaard  har  Skaldyngen  en  lignende  Længde  og  Bredde, 
og  den  bekjendte  Dynge  ved  Sølager  er  c.  50  Al.  lang  og  bred. 


iQ  Dyngernes  Beliggenhed. 

Man  har  med  Rette  sammenlignet  den  udstrakte  Skaldynge 
med  et  langt  Fiskerleie.  I  en  sma!  Stribe  kan  den  følges  henad 
den  nærmeste  Høining  ved  Kystfladen,  hvor  den  o(test  ligger 
øverst  paa  en  Skraaning;  sjældnere  flndes  den  oppe  paa  Bakken,  og 
da  vistnok  kun,  naar  Bankens  Aflald  mod  Kysten  var  meget  steilt. 
Fremspringende  Pynter,  Bredderne  om  mindre  Vige  eller  Steder, 
hvor  Vandløb  afbrjde  en  sammenhængende  Bakkelinie,  have  været 
tiltrækkende  Bopladser  for  den  ældre  Stenalders  Befolkning,  og 
Skaldyngen  laa  altid  i  umiddelbar  Nærhed  af  Stranden,  skjøndt  det 
efter  de  nuværende  Naturforhold   ofte   ikke  skulde   synes    at   have 


været  Tilfældet.  Det  er  kun  ved  de  fortsatte  Hævninger,  som  det 
vides,  at  det  nordlige  Danmark  har  været  undergivet,  og  ved  den 
deraf  følgende  Tilgroning  og  Tørlægning  af  Vige  og  gamle 
Havarme,  at  mange  Skaldynger  ere  blevne  fjærnede  langt  fra 
Kysterne.  Paa  Gudumlundsholm,  i  en  Vig  af  Lille  Vildmose,  ligger 
der  saatedes  en  Dynge,  som  nu  er  i'/i  Mil  Qærnet  fra  Havet. 
Meilgaard  -  Dyngen  ligger  1600  Al.  fra  Stranden,  og  omkring  den 
lave  Banke,  som  den  dækker,  breder  der  sig  nu  en  jævn  Kjærflade, 
der  er  15 — 16'  hævet  over  Havet;  Vandet  gik  i  Stenalderen  ind 
til  Bankens  Fod,  og  Hævningen  har  altsaa  været  betydelig  paa 
dette  Sted.  Det  her  gjengivne  Kort,  som  er  udarbeidet  af  A.  P. 
Madsen,  viser  Pladserne  for  de  vigtigte  Skaldynger  mellem  Mari  ager- 
jord   og   LimQorden    —    nordligst    den    nys    nævnte    Dynge    ved 

Gudumlund,  sydligst  en  Række  Dynger  fra  Visborg  til  Vivebro- 
gaard, og  paa  den  anden  Side  af  Fjorden  AamøUe  -  Dyngen.  Her- 
med er  tillige  angivet,  hvor 
Kystlinien  gik  i  den  ældre 
Stenalder,  og  hvor  store  Stræk- 
ninger der  senere  ere  tørlagte 
ved  Landets  Hævning.  Af 
den  store  Herregaard  Havnø 
paa  et  Par  Tusinde  •  Tønder 
Land  ragede  kun  en  lille  0 
op  over  Vandet,  hvis  Kyst 
imod  Syd  var  kranset  af  Skal- 
dynger. I  andre  Dele  af  Landet 
ligge  derimod  Dyngerne  la- 
vere og  sædvanlig  tillige  nær- 
mere ved  den  nuværende  Kyst, 
saaledes  navnlig  ved  Roiskilde- 
fjord,  hvor  Hævningsforhol- 
dene  nylig  ere  undersøgte  af 
Dr.  K.  Rørdam, 

I  Nærheden    af  Dyngerne 
ere  undertiden  de  gamle,  ud- 
døde Østersbanker  blevne  paa- 
viste,    hvorfra    man   hentede 
Skaldyrene,  og  disse  Banker 
kunne  nu  ligge  paa  tør  Grund 
inde  i  Landet.    Saaledes  har 
man  i  Østerkjæret  ved  Aal- 
borg   opgravet    en    gammel 
Østersbanke,  og  paa  Høiderne 
tæt    derved    har 
derværet  en  Skal- 
dynge ;       yderst 
ved  Odensefjord, 
tæt  syd  for  Her- 
regaarden     Hof- 

mansgave,  findes  der  Skaldynger,  og  umiddelbart  udfor  dem  er  en 
forlængst  uddød  Østersbanke  bleven  tørlagt  ved  en  Inddæmning. 

Sophus  Muller:   Vor  Oldtid.  2 


Fig.  5.    Kystlinie  i  den  ældre  Stenalder. 

1 8  Kystfiindene. 

Saaledes  havde  Stenalderens  Befolkning  sine  Bopladser  spredt 
omkring  ved  Bredderne  af  Fjorde,  Vige  og  Havarme  i  de  nordlige 
og  østlige  Dele  af  Jylland  og  i  det  nordlige  Fyen  og  Sjælland, 
overalt  hvor  Naturforholdene  dengang  tillode  Østersens  Udbredelse. 
Der  er  paavist  talrige  Skaldynger  navnlig  omkring  Limfjorden,  ved 
MariagerQord,  hvis  Nordside  i  Oldtiden  dannedes  af  en  Mængde 
større  og  mindre  Øer,  ved  Kolindsund,  ved  Kalø  i  Aarhusbugten  og 
paa  mange  Steder  i  Roskildefjord.  Ogsaa  ved  Store-  og  Lillebelt 
findes  der  Skaldynger,  og  Østersen  har  engang  levet  i  Kielerfjord, 
hvorimod  den  hverken  har  kunnet  trives  i  Øresund  eller  ved  de 
sydlige  Kyster  af  vore  Øer,  af  hvilken  Grund  Skaldyngerne  mangle 
paa  disse  Steder.  Nutildags  er  Østersen  indskrænket  til  de  nord- 
ligere Dele  af  Kattegat  og  til  Limfjorden,  det  eneste  Sted  hvor 
den  forekommer  i  større  Mængde;  dette  tyder,  som  udtalt  af 
Dr.  Joh,  Petersen,  paa,  at  Danmarks  Klima  nu  i  høiere  Grad  end  i 
Stenalderen  har  Charakter  af  ef  Fastlandsklima,  hvad  der  kunde 
staa  i  Forbindelse  med  de  nys  omtalte  Hævningsforhold. 

Men  have  nu  de  Dele  af  Danmark,  hvor  Skaldyngerne  ikke 
forekomme,  henligget  ubeboede  i  den  ældre  Stenalder?  Har 
Østersen  været  et  saa  uundværligt  Næringsmiddel,  at  man  ikke 
har  slaaet  sig  ned  paa  Steder,  hvor  den  ikke  var  til  at  faa?  Dette 
kan  ikke  have  været  Tilfældet.  Østersbankerne  ydede  vel  en 
vigtig  Del  af  de  nærboende  Folks  Føde;  men  Resten  skaffedes  ved 
Jagt  og  Fiskeri,  og  overalt  i  Landet  var  der  gode  Betingelser  her- 
for. Vi  maa  da  opsøge  de  gamle  Bopladser  i  det  øvrige  Danmark, 
udenfor  Østersens  Omraade. 

De  alt  paaviste  Findesteder  af  denne  Art  ere  talrige  nok,  og 
Vidnesbyrdene  om  deres  Samtidighed  og  væsentlige  Overensstem- 
melse med  Skaldyngerne  ere  fuldstændig  utvivlsomme,  skjøndt  de 
ved  en  første  Betragtning  skulde  synes  at  maatte  opfattes  paa  en 
helt  anden  Maade.  Dette  beroer,  bortseet  fra,  at  Østersskallerne 
fattes  paa  disse  Bopladser,  fornemlig  paa,  at  der  i  de  sydligere  Dele 
af  Danmark  synes  at  have  gjort  sig  andre  geologiske  Forhold 
gjældende  end  i  de  nordligere.  Mod  Syd  antages  der  ikke  at 
være  foregaaet  en  Hævning,  men,  som  det  er  antydet  ^{Forchhammer 
og  andre,  muligvis  en  langsom  Sænkning,  og  dette  turde  give  Nøglen 
til  Forstaaelsen  af  de  eiendommelige  Fundforhold,  der  nu  skulle 
behandles. 


De  aabne  Kystfiind.  I O 

Der  er  paa  mangfoldige  Steder  ved  den  danske  Øgruppes 
sydligere  Kyster  paavist  rige  Findesteder  for  Flintoldsager  ganske 
af  de  samme  Arter,  som  forekomme  i  Skaldyngerne;  men  mærke- 
ligt nok  ligge  disse  Sager  kun  for  en  Del  paa  tør  og  beboelig 
Grund.  De  optages  i  Mængde  yderst  i  Strandkanten,  paa  lave 
Grunde  eller  ude  i  Forstranden,  hvor  de  kun  blive  blottede  ved 
stærkere  Lavvande,  og  i  langt  ringere  Antal  forekommer  den  samme 
Slags  Sager  paa  den  tilstødende,  høiere  Grund.  Især  er  det  ved 
Kysterne  af  Fjorde  og  Vige  og  omkring  de  vedliggende  Øer,  at 
disse  saakaldte  Kystfund  ere  blevne  opdagede,  og  Opmærksomheden 
er  da  oftere  bleven  henledet  paa  dem  ved  Inddæmningen  af  Bugter 
og  grunde  Kyststrækninger.  Paa  enkelte  Steder  er  der  opsamlet 
mange  Hundrede  Flintsager,  hele  eller  itubrudte,  halvfærdige  og 
mislykkede.  Affald  fra  Tilhugningen  og  kun  halvt  benyttet  Flint- 
Materiale,  Alt  ganske  som  i  Skaldyngerne;  i  Mængde  henligge 
sikkert  lignende  Sager  skjulte  i  Sandet  og  i  den  tilslemmede 
Grund.  At  dette  er  Kulturrester  fra  Bopladser  paa  Kysten,  som 
ere  blevne  udskyllede  og,  mulig  tillige  paa  Grund  af  en  Sænkning 
af  Landet,  bortførte  af  Havet,  spredte  omkring  og  atter  afleirede 
ved  den  nye  Kyst,  er  ingen  Tvivl  underkastet.  De  forgængelige 
Sager,  Dyreben,  Muslingeskaller  og  Lerkarskaar,  som  sikkert  nok  ogsaa 
henlaa  paa  disse  Bopladser,  ere  opløste  og  tilintetgjorte  i  Aartusin- 
dernes  Løb,  under  vexlende  Paavirkning  af  Vand  og  Luft;  men 
talrige  ildskjørnede  Stene  vidne  om,  at  der  her,  ligesaa  vel  som 
paa  Skaldyngerne,  har  været  Ildsteder,  hvor  Beboerne  i  fj^erne 
Tider  tilberedte  deres  Føde. 

Det  først  paaviste  Findested  af  denne  Art  og  tillige  et  af  de  rigeste  er  ved 
Korsør  Nor,  umiddelbart  nordøst  for  Byen.  Oldsagerne  laa  pletvis  omkring  Kysterne 
af  de  tre  nu  ved  Dæmninger  forbundne  Smaaøer,  £gø,  Magleø  og  Lilleø,  hvor- 
paa  Banegaarden  er  bygget,  og  desuden  paa  en  lav  Høining  i  det  inddæmmede 
Land  imellem  dem.  Andre  Fund  skrive  sig  fra  Skjebkør  Inderfjord,  syd  for  Byen 
—  dels  fra  Østsiden  af  den  lille  0  Kidholmen,  dels  fra  Fjordens  østlige  og  vestlige 
Kyster  —  fra  Strandkanten  østlig  for  Vordingborg,  fra  den  inddæmmede  Koster  Vig 
c^  flere  andre  Punkter  ved  Møens  vestlige  Kyst,  fra  Jungshoved  Strand  sydøst  for 
Præstø,  fra  Ringholmen  ved  Nykjøbing  paa  Sjælland  og  fra  flere  andre  Steder.  Paa 
Ærø  er  der  i  Havnen  ved  Marstal  opmudret  talrige  Sager  fra  den  ældre  Stenalder, 
som  laa  i  en  Dybde  af  41/2 — 6'  under  dagligt  Vande,  og  i  Fjorden  tæt  udenfor 
Kolding  Havn,  ikke  fjæmt  fra  Aaens  tidligere  Udløb,  er  der  ligeledes  ved  Uddybnings- 
arbeider  fremdraget  en  betydelig  Mængde  Stenredskaber,  Potteskaar,  Dyreknogler, 
tildannede  Hjortetakker  o.  s.  v. ,  Alt  ganske  af  samme  Art  som  i  de  andre  ældre 
Bopladsfund. 

Skulde  der  være  nogen  Tvivl  om  Forstaaelsen  af  disse  Fund, 
da  maatte  den  svinde  ved  Betragtningen  af  andre  Kystfund,  der  paa 
Grund  af  særlige  Naturforhold  endnu  henligge  ligesaa  urørte  som 
Skaldyngerne,  under  et  sikkert  beskyttende  Dække.  Ikke  altid  var 
der  nemlig  i  Fjorde  og  Bugter  en  saa  stærk  Strøm  og  Bølgegang, 
at  Vandet  kunde  bortskylle  den  gamle  Kyststrækning,  sprede  de 
Sager,  som  henlaa  paa  den,  og  afleire  dem  over  større  Flader.  I 
rolige  Vige  blev  den  tidligere  Kyst  ikke  forstyrret;  den  har,  som 
det  synes  —  en  sagkyndig,  geologisk  Undersøgelse  foreligger  ikke  — 
langsomt  sænket  sig,  og  Vandet  har  herefter  afsat  Grus,  Sand  og 
Slam,  under  hvilket  det  gamle  Kulturlag  nu  kan  fremdrages  næsten, 
som  Beboerne  efterlode  det. 

Saaledes  synes  Forholdene  at  være  i  den  nu  inddæmmede  Vaalse  Vig  ved 
Falsters  nordlige  Kyst.  Yderst  i  Vigen  ligger  en  lille  0,  »Storholmen c,  hvorover 
man  har  ført  Dæmningen,  og  som  blev  næsten  bortgravet  for  at  bruges  til  Fyld; 
men  dens  Kyststrækning  forblev  tildels  urørt,  og  her  er  det,  at  man  senere  gjen- 
tagne  Gange  ved  Anlæg  af  Sluser  og  Kanaler  har  opgravet  Dele  af  den  gamle  Bo- 
plads, liggende  dækket  af  Sand  og  Dynd  2 — 3'  under  den  tidligere  Strandbund,  som 
nu  er  en  inddæmmet  og  tørlagt  Flade.  Denne  siges  atter  at  ligge  c.  16"  under 
dagligt  Vande  udenfor  Dænmingen,  saa  at  den  Strandbred,  paa  hvilken  Stenalderens 
Folk  færdedes,*  maa  være  sunken  mindst  halvfjerde  Fod.  Herved  ere  Forholderie 
forblevne  næsten  uforandrede,  som  de  vare  Aartusinder  tilbage.  Der  er  fundet 
regelmæssig  dannede  Brolægninger  med  Rester  af  flettet  Greneværk  og  med  tynde  Pæle 
nedstukne  mellem  Stenene,  og  herved  er  der  optaget  en  Mængde  marvspaltede  Dyre- 
knogler, Dynger  af  Nøddeskaller,  ildskjømede  Stene  og  over  2000  forarbeidede  Sager 
af  Flint,  Hjortetak  og  Ben,  foruden  Potteskaar  og  Affald  fra  Flintens  Tilhugning. 
Lignende  Fund  ere  fremdragne  navnlig  i  en  lavtliggende  Engstrækning  ved  Stranden 
nord  for  Klosterskovgaard  i  Elmelunde  Sogn  paa  Møen  og  i  den  nordvestlige  Del  af 
det  nu  inddæmmede  Tjæreby  Nor,  nordlig  for  Korsør;  her  og  flere  andre  Steder 
laa  Oldsaglaget  under  en  gammel  Strandbund,  dækket  af  et  c.  10"  tykt  Lag  af 
Sand  eller  Tørv. 

Men  vi  have  ikke  hermed  endt  vor  Udsigt  over  Bopladserne 
fra  den  ældre  Stenalder.  Foruden  den  Kystbefolkning,  hvis  Efter- 
ladenskaber fremdrages  i  de  aabne  og  dækkede  Kystfund,  levede 
der  samtidig  andre  Folk  længere  inde  i  Landet,  som  havde  faste 
Bopladser  navnlig  ved  Bredden  af  større  Ferskvandssøer  eller  paa 
vandomflydte  Holme.  Kun  paa  saadanne  Steder  er  der  hidtil 
paavist  rigere  Fund  af  denne  Art;  men  dette  beroer  mulig  for 
en  Del  paa,  at  Stenalderens  Kulturrester  kun  her  have  kunnet  hen- 
ligge velbevarede  indtil  vore  Dage  paa  Grund  af  visse  eiendomme- 
lige  Naturforhold.  Ligesom  nemlig  Kystfundene  synes  at  være 
blevne    unddragne    fra   Forstyrrelse    i    de    paafølgende    Tider   ved 

Landets  Sænkning,  saaledes  ere  formentlig  Søfundene  bevarede  ufor- 
styrrede som  Følge  af  Vandets  Stigning.  Med  de  danske  Indsøer  turde 
det  ofte  være  gaaet  saa,  at  Vandet  er  steget  op  over  den  Høide, 
i  hvilken  det  stod  i  Stenalderen,  idet  Afløbet  tilsandedes  eller 
tilgroede,  og  idet  samtidig  den  tiltagende  Vegetation  og  de  faste 
Dele,  som  medførtes  af  det  tilstrømmende  Vand,  hævede  Bunden 
i  det  oprindelige  Vandbækken.  Den  gamle  Boplads,  som  laa  lavt 
ved  Bredden  eller  paa  en  kun  lidet  høinet  Holm,  blev  saaledes 
dækket  med  Vand,  og  naar  derefter  tilmed  et  mindre  Vanddrag 
forvandledes  til  fast  Tørvemose,  kom  det  Sted,  hvorpaa  man  i 
Stenalderen  boede  og  færdedes,  til  at  ligge  ligesaa  sikkert  dækket 
som  de  Kystfund,  over  hvilke  Havet  har  bredt  sit  Sand.  Ved  Tørve- 
gravning blotter  man  nu  i  vore  Dage  disse  gamle  dækkede  Søfund, 
og  ved  Sænkningen  af  Vandstanden  i  ikke  tilgroede  Ferskvands- 
søer bringes  de  aabne  Søfund  for  Dagen,  over  hvilke  Vandet  saa- 
længe  har  skyllet. 

Til  den  første  Klasse  hører  det  største  samlede  Fund,  som 
endnu  er  fremdraget  i  Danmark.  I  Vestermosen  i  Vester  Ulslev 
Sogn  paa  Lolland,  tæt  indenfor  den  sydlige  Kyst,  laa  en  lille  Holm, 
der  kun  hævede  sig  svagt  over  den  omgivende,  faste  Moseflade. 
Den  var  blot  synlig,  naar  Mosen  ved  Vintertid  stod  under  Vand. 
Over  denne  Holm  og  omkring  dens  oprindelige  Bred  strakte  Old- 
saglaget sig  i  en  Tykkelse  af  et  Par  Tommer,  beskyttet  af  et 
3/^  Alen  tykt,  uforstyrret  Lag  af  Tørvejord  og  Muld.  Mængden 
af  forarbeidede  Sager  var  her  forbausende  stor;  paa  en  Plads  af 
c.  600  D  Alens  Størrelse  blev  der  optaget  henved  5000  Stykker. 
Fundet  stemmer  fuldstændig  med  de  andre  Bopladsfund,  navnlig 
med  de  dækkede  Kystfund:  mangfoldige  hele  og  itubrudte  Flint- 
sager af  ganske  de  samme  Former,  Masser  af  Affald  fra  Flintens 
Tildannelse,  Brudstykker  af  Lerkar,  forarbeidede  Dyreknogler, 
Hjortetakker,  samt  marvspaltede  Ben  og  Bunker  af  Nøddeskaller. 
Striber  af  Kul  og  Aske  viste,  at  der  havde  været  tændt  Baal  paa 
Holmen;  etsteds  afdækkedes  et  Ildsted,  dannet  af  en  flad  Hob  af 
sværtede  og  forbrændte  Stene,  og  adskillige  af  Oldsagerne  vare  til- 
fældig blevne  mærkede  af  Ilden. 

Dette  store  Fund,  der  optoges  af  Dr.  Henry  Petersen,  vil  sikkert 
for  bestandig  blive  et  vigtigt  Udgangspunkt  for  Opfattelsen  af  den 

ældre  Stenalder,  ligesom  det  belyser  flere  andre  samtidige  og  nær 
beslægtede  Fund,  der  ere  optagne  paa  Holme,  ved  Moser  eller  ved 
Aaløb,  saaledes  navnlig  paa  Magleø  i  Bodalsmosen,  Meerløse  Herred, 
paa  Præstegaardsmarken  ved  Valløby,  langs  med  Pramaaen,  ved  en 
Mose  paa  Frøbjerg  Mark  i  Orte  Sogn,  midtveis  mellem  Odense  og 
Assens,  og  paa  en  Holm  i  Rosborg  Sø,  vestlig  for  Viborg. 

I  det  væsentlige  overensstemmende  med  alle  disse  Bopladser  ere  ogsaa  de  <iabne 
Findesteder  i  og  ved  Maribo  Sø,  som  ikke  ere  overdækkede  ved  Tilgroning.  Det 
var  ved  Vandmængdens  gradvise  Aftagning  og  navnlig  under  en  usædvanlig  lav  Vand- 
stand i  1860,  at  disse  Pladser  kom  for  Dagen,  dels  ved  Søens  Bredder,  hvor  der 
ogsaa  viste  sig  Stød  af  gamle,  udgaaede  Fyrretræer,  dels  om  Kysterne  af  to  Smaaøer, 
Borgø  og  Lindø,  men  især  paa  nogle  lave  Holme,  som  hidtil  havde  været  fuldstændig 
overskyllede.  Der  blev  her  opsamlet  en  Mængde  Stensager,  som  henlaa  ved  runde 
Brolægninger  og  mellem  nedrammede  Pæle,  der  kunne  være  Rester  af  Befolkningens 
Boliger. 

Efterat  først  Skaldyngernes  Sammensætning  og  Oprindelse  var 
bleven  rigtig  erkjendt,  er  der  altsaa  paa  mange  Steder  i  Danmark 
blevet  fremdraget  store  og  vigtige  Fund,  nærbeslægtede  med  de 
Sager,  som  fremdrages  fra  Dyngerne,  og  samtidige  med  dem. 
Men  Opdagelsen  af  Skaldyngerne  skulde  efterhaanden  faa  en 
videre  rækkende,  ja  universel  Betydning.  Ledet  af  de  fra  Danmark 
modtagne  Vink  gjorde  man  snart  efter  paa  mange  Steder  i  Verden 
ganske  lignende  Iagttagelser,  ikke  blot  i  Europa,  især  ved  Frankrigs 
og  Portugals  Kyster,  men  ogsaa  i  Asien,  navnlig  i  Japan,  og  i 
Amerika,  baade  ved  de  østlige  og  vestlige  Kyster  og  i  det  Indre. 
Overalt  fandtes  der  Opdyngninger  af  Skaller  med  Efterladenskaber 
fra  en  primitiv  Stenalder,  ikke  sjælden  tillige  med  Ildsteder  og 
med  Rester  af  Menneske  -  Skeletter.  Ofte  viste  hine  Tiders  Dyre- 
og  Plantefauna  ligesom  andre  Naturforhold  sig  at  være  forskjellig 
fra  Nutidens;  men  intetsteds  naaede  disse  Kulturminder  tilbage 
over  den  nuværende  Jordperiode.  Fænomenet  er  overalt  i  det 
væsentlige  det  samme  som  i  vort  Land.  Det  er  Minder  fra  den 
første  Akt  af  Menneskets  Historie,  og  selv  en  af  de  første  Scener 
synes  nu  at  kunne  paavises.  Der  er  nemlig  en  betydelig  Forskjel 
paa  Skaldyngernes  Indhold.  I  nogle  findes  der  ingen  andre  Efter- 
ladenskaber fra  Mennesket  end  de  Stene,  hvormed  han  knuste 
Skaldyrene,  som  tjente  til  Føde;  Potteskaar  mangle,  og  Ilden  har 
ikke  været  benyttet.  Andre  repræsentere  derimod  alle  Overgange  til  det 
udviklede  Jæger-  og  Fiskerliv,  som  afspeiler  sig  i  vore  Skaldynger. 

De  ældre  Stadier  kjendes  navnlig  fra  de  fremmede  Verdensdele, 
medens  de  danske  Skaldynger,  som  disse  hidtil  foreligge,  maa 
sættes  sidst  i  den  hele  Udvikling. 

I  sin  ældste  og  mest  hjælpeløse  Tilstand  har  Mennesket  over- 
alt, hvor  der  var  Mulighed  derfor,  søgt  sin  Hovednæring  blandt 
Strandens  Skaldyr,  og  paa  dette  lave  Standpunkt  har  det,  som  det 
er  paavist  af  H.  S,  Vodskov,  udbredt  sig  over  Jorden. 


n.     OLDSAGER  FRA  SKALDYNGERNES  TID. 


Hvad  der  kjendes  af  Oldsager  fra  den  ældre  Stenalder,  skriver 
sig  for  den  langt  overveiende  Del  fra  Skaldyngerne  og  de 
øvrige  Bopladser,  hvor  de  ere  bortkastede  som  ubrugelige,  tabte 
eller  tilfældig  efterladte  og  saaledes  i  tusindvis  ere  blevne  bevarede 
til  vor  Tid.  Andre  Gj  ens  tande  af  samme  Art  ete  vel  fundne 
spredte  i  Mark  eller  Mose  og  optagne  ved  Gravning  eller  andet 
Jordarbejde;  men  hvad  der  er  fremdraget  paa  denne  Maade,  er 
forholdsvis  ringe  i  Antal  og  bestaaer  mest  af  særlig  gode  og  velforar- 
beidede  Stykker.  De  ofte  raat  og  flygtig  tilhugne  Flintsager,  som 
ere  eiendommelige  for  Skaldyngernes  Tid,  tiltrække  sig  mindre  let 
Opmærksomheden  og  blive  vel  oftest  atter  bortkastede,  i  den  For- 
mening, at  de  ere  uden  Betydning. 

Et  føleligt  Savn  for  Kjendskabet  til  denne  Gruppe  af  Sager  er 
det,  at  de  ikke  findes  nedlagte  i  Gravene,  dette  sikre  og  for  alle 
de  senere  Tidsrum  af  Oldtiden  rige  Findested,  der  gjæme  yder 
de  bedste  Oplysninger  om  Oldsagernes  Samtidighed,  deres  Brug 
og  Bestemmelse.  Thi  endnu  ikke  er  der  med  Sikkerhed  paa- 
vist  Grave  fra  den  ældre  Stenalder.  Vel  er  der  temmelig  ofte  i 
Skaldyngerne  truffet  Rester  af  nedgravede  Lig;  men  hidtil  er  intet 
iagttaget,  som  bestemt  viste,  at  de  ikke  skreve  sig  fra  en  senere 
Periode,  men  vare  samtidige  med  Dyngerne.  Paa  Forhaand  maatte 
man  dog  være  tilbøjelig  til  at  antage  dette,  efter  hvad  der  vides 
fra  det  vestlige  Europas  tidlige  Stenalder  om  Gravlægningen  af  de 

Døde  paa  selve  den  Plads,  hvor  man  boede  og  færdedes,  ved 
Arnestedet  og  undertiden  ogsaa  i  Skaldynger,  som  med  Hensyn  til 
Tid  og  Indhold  ganske  kunne  stilles  ved  Siden  af  de  danske  Af- 
faldsdynger. Det  er  navnlig  fra  Portugal,  at  man  kjender  Fund  af 
denne  Art.  Ikke  langt  fra  Lissabon  er  der  i  en  udstrakt  Skal- 
dynge afdækket  Rester  af  c.  80  Individer  af  begge  Kjøn,  Børn  og 
Voxne,  liggende  saa  dybt,  at  Muligheden  af  en  senere  Nedgravning 
ganske  er  udelukket.  At  lignende  Iagttagelser  ville  gjøres  hos  os, 
er  ikke  usandsynligt. 

Manglen  af  Gravgodset  opveies  dog  til  en  vis  Grad  af,  at 
der  paa  Bopladserne  fremdrages  et  saa  overordentlig  stort  Antal 
Redskaber  i  alle  Skikkelser,  fra  de  bedste  til  de  daarligste,  som 
overhovedet  have  kunnet  gjøre  Tjeneste.  Tillige  har  man  Vished 
for,  at  det  er  Sager,  som  virkelig  have  været  brugte  i  det  daglige 
Liv,  og  af  den  Maade,  hvorpaa  de  ere  slidte  og  beskadigede,  gives 
der  ofte  sikre  Vink  om  deres  Anvendelse,  noget  som  kun  sjældnere 
er  Tilfældet  med  de  Gjenstande,  der  findes  nedlagte  som  Gravgods. 

Hovedvanskeligheden  ved  ret  at  forstaa  de  ældste  Stensager 
ligger  imidlertid  i,  at  de  tilhøre  en  fjærn  Periode,  da  Fordringerne 
til,  hvad  et  Redskab  skulde  yde,  kun  vare  ringe,  og  Maaden, 
hvorpaa  det  anvendtes,  var  saa  høist  forskjellig  fra  alle  senere 
Tiders  Brug.  Man  har  da  ogsaa  jævnlig  søgt  Oplysning  ad  en, 
som  det  skulde  synes,  sikker  Vei,  idet  man  har  vendt  sig  til  de 
Folk,  som  endnu  til  vore  Dage  have  benyttet  Redskaber  og 
Vaaben  af  Sten.  Men  herved  maa  det  erindres,  at  der  indenfor 
en  Stenalders  Kultur  kan  gives  mange  lavere  og  høiere  Trin  —  at 
store  Tidsrum  skille  den  nordiske  Stenalder  fra  vore  Dages  Naturfolk, 
som  have  Aartusinders  Udvikling  liggende  bagved  sig  —  at  Levevis 
og  Naturforhold  ere  saa  høist  forskjellige  —  og  overhovedet,  at 
der  næppe  med  nogen  Sikkerhed  fra  en  Lighed  mellem  tarvelig 
tilhugne  Stensager  kan  sluttes  til,  at  de  have  været  anvendte 
ganske  paa  samme  Maade  i  vidtadskilte  Egne  af  Jorden.  Der  kan 
af  Ligheder  mellem  danske  Former  og  de  Stensager,  som  be- 
nyttes af  lavtstaaende  Folk,  strengt  taget  kun  sluttes,  at  de  kunne 
være  brugte  paa  samme  Maade,  men  ikke  at  de  virkelig  have 
været  det.     Hertil  kræves  der  Beviser  af  anden  Art. 

At  angive  en  ganske  bestemt  Brug  for  hvert  enkelt  Stykke 
lader  sig  hellerikke  gjøre  af  den  Grund,   at  Redskaberne  fra  denne 

fjærne  Tid  endnu  ere  af  den  allersimpleste  Form  og  ikke  ere 
videre  tildannede  efter  mere  specielle  Øiemed.  De  samme  Vaaben 
kunne  gjøre  Nytte  baade  til  Jagt  og  i  Kamp  —  med  et  og  samme 
Redskab  kan  der  skjæres  baade  i  Træ  og  i  Kjød  —  og  Øxen 
har  endnu  ikke  faaet  en  forskjellig  Tildannelse  efter  de  mange 
særlige  Tilfælde,  hvorunder  den  skal  bruges.  Ofte  har  det  sikkert 
nok  alene  beroet  paa  Skæftningen,  hvorledes  et  vist  tildannet  Flint- 
stykke  blev  anvendt,  f.  Ex.  til  at  skærpe  enten  et  Stød-,  Kaste- 
eller Hugvaaben.  I  det  hele  vilde  det  ikke  være  vanskeligt  at 
angive  Brugen  af  de  forskjellige  Flintsager,  naar  de  blot  forelaa 
fuldstændige,,  med  deres  Træskafter,  Beviklinger  med  Skind  o.  1. 
Men  atter  paa  dette  Punkt  er  der  den  følelige  Mangel,  at  der  kun 
i  ganske  enkelte  Tilfælde  er  kommet  Skæftninger  eller  andre  til- 
dannede  Træstykker  i  vore  Hænder;  ikke  saa  lidt  mere  er  der 
imidlertid  fremdraget  i  andre  Egne  af  Europa,  omend  næsten 
udelukkende  fra  den  yngre  Stenalder.  Da  det  dog  vides,  at  Træet 
ogsaa  i  Norden  kan  bevares  i  Moserne  gjennem  saa  lange  Tider, 
tør  det  maaske  ventes,,  at  fremtidige  Fund  ville  give  sikker  Oplysning 
om  den  Maade,  hvorpaa  de  talrige,  vel  bekjendte  Stensager  bleve 
anvendte.  Indtil  da  maa  der  ikke  fordres  en  nøiere  Bestemmelse 
af  de  enkelte  Gjenstandes  Brug.  Man  maa  indskrænke  sig  til 
efter  Formen  i  det  hele  og  navnlig  efter  Æggens  Art,  at  angive 
deres  Hovedanvendelse  som  Redskaber  til  at  skjære  med,  spalte, 
skrabe,  bore,  stikke  o.  s.  v. 

De  forskjellige  Former,  hvorunder  den  ældste  Stenalders  Red- 
skaber foreligge,  bero  for  en  væsentlig  Del  paa  Flintens  Natur  og 
paa  dens  heraf  betingede  Tildannelsesmaade.  Naar  den  naturlige 
Flintkjæme,  der  er  sprød  og  let  delelig,  modtager  et  tilstrækkelig 
stærkt  Slag,  som  falder  vertikalt  paa  en  ujævn  Flade  og  ikke  nær 
ved  dennes  Kant,  vil  Kjærnen  sædvanlig  springe  uregelmæssig  itu 
i  mange  Stykker.  Falder  Slaget  derimod  skraat  mod  Fladen  og 
nær  ved  dennes  Kant,  vil  der  løsnes  et  fladt  Stykke,  tykkere  eller 
tyndere  efter  Omstændighederne,  med  skarpe  Kanter  og  med  en 
glat  eller  noget  kruset  Af  spaltnings/lade.  Flintredskaberne  til- 
dannedes ved  at  løsne  saadanne  Spaaner  fra  Stykkets  Overflade; 
lidt  efter  lidt  fik  de  den  tilsigtede  Form,  idet  de  overflødige  Dele 
afskrælledes.  Dette  Affald  henligger  i  Mængde  paa  alle  Steder, 
hvor  Stenaldersfolket  færdedes. 

Ofte    udhuggede    man    imidlertid    ikke   Redskabet    paa   denne 
Maade  af  hele  den  naturlige  Flintkjæme ;   men  man   a&log  først  et 
mindre    Stykke    i    visse    bestemte    Former,    som    derefter    modtog 
en   videre  Tildannelse.     Dette    fandt   navnlig   hyppig    Sted    i    den 
ældre  Stenalder.      Kjæmen    fik  sædvanlig  først  en   let  Tildannelse 
ved,  at  de  fremspringende  og  ubrugelige  Partier  Qæmedes,  og  man 
gav  den  en   eller  flere  jævne  Flader,    hvorpaa  Slaget  kunde   falde 
sikkert  og  velberegnet.     Af  et  saaledes  tilhugget  Stykke,  Blokken, 
a&loges  derefter  dels  Skruer  (Fig.  13},   flade,   svære   og  nogenlunde 
runde  Fiintstykker,  Ae\s  Flakker  {Fig.  10).  lange  og  smalle,  forholdsvis 
tynde  Blade,  som  hver  for  sig  benyttedes  til  visse  bestemte  Arter  af 
Redskaber.     Begge  Slags  Afspaltninger  have  til 
den  ene  Side   en    glat   Brudflade,    fremkommen       ,^r>'*^^^^^ 
ved    det   sidste   Slag,    som   løsnede   Stykket  fra       ^^^fl^^^ 
Blokken,  til  den  anden  Side  enten  den  naturlige 
Flintkjæmes  ujævne  og  tykke  Yderflade,  Skorpen, 
eller  Ar  efter  tidligere,  mere  eller  mindre  regel- 
mæssige   Afspaltninger.      I    Skivens    Kant   og    i    ' 
Flækkens  ene  Ende  findes  et  tykt  Parti  med  en 
lille,   glat  Flade,    Slagfladen,    som  er  en  Del  af 
Blokkens  tildannede  Flade,  hvorpaa  Slaget  faldt,       Fi«.  7.    Fi^kke  m«! 
og  nedenfor  denne  sees  i  Afspaltningsfladen  en       ^^'f^^  ^m^'"?'"'' 
afrundet  Høining,  Slagbulen  (Fig.  7}.    Et  stærkere 
Slag,   hvorved   en  Skive  eller  Flække  løsnes,   frembringer  altid   en 
saadan  Slagbule,  ofte  omgiven  af  mere  eller  mindre  fremtrædende 
Striber,  som  følge  Bulens  Omkreds.  —  Dette  vil  være  tilstrækkeligt 
til   Forstaaelsen    af   den   ældre   Stenalders   raat  formede  Flintsager, 
og  hvad  der  iøvrigt  forekommer  i  de  ældste  Fund.      Ved  Omtalen 
af    de   yngre,    fortrinlig    tilhugne    Stensager    vende    vL   tilbage    til 
Flintens  Benyttelse  og  Tildannelse. 

Allerede  det  tilfældig  afslagne  Flintstykke  og  den  uregel- 
mæssige Spaan  kan  have  skarpe  Kanter  og  fremstaaende  Spidser, 
som  kunne  bruges  paa  forskjelHg  Maade  til  at  skjære,  bore  eller 
stikke  med,  og  man  har  i  stort  Omfang  i  den  ældre  Stenalder  benyttet 
sig  af  disse  let  tilveiebragte  Redskaber.  De  gamle  Bopladser  ligge 
bestrøede  med  Flintstykker  af  denne  Art,  som  bære  Mærker  af 
Brug,  eller  som  have  faaet  en  ringe  Tildannelse  for,  sikkert  kun  i 
et  enkelt  Tilfælde  og  rent  øiebjikkelig,  at  benyttes  i  et  eller  andet 

Øiemed.     Snart  er  der  borthugget  en  Spids  eller  Kant,   som  vilde 
skjære  Finger  eller  Haandflade,    snart   er   der    dannet  en   tarvelig 
Æg,  snart  er  der  hugget  en  Spids  eller  et  Hak,  uden  at  Spaanens 
Form  iøvrigt  er  bleven  forandret.     Det  er  Tilfældet  og  Øieblikkets 
Fornødenhed,    som   har  foranlediget  Brugen  af  saadanne  utilhugne 
eller  lidet  formede  Stykker,    og  skjøndt   de  have  en  vis  Interesse 
som  Vidnesbyrd  om  den  dagligdags  Benyttelse  af  Stenen,  maa  de 
paa  Grund  af  deres   tilfældige  Art    unddrage  sig  enhver  nærmere 
Behandling.       Der    kan    kun     i    det   enkelte    gjares    Rede    for    de 
Sager,   som   ere   formede  i   visse    bestemte 
Øiemed   og  efter  visse  almindelige  Regler. 
Man    behøvede    først    og    fremmest   et 
Redskab    til    at    skjære    med ,     og    hertil 

brugtes  Flækken  (Fig.  lo),  enten  uden  Tildannelse,  ganske  som  den  var 
sprungen  fra  Blokken,  eller  afhugget  om  den  ene  Ende  og  af- 
stumpet langs  en  af  Kanterne  for  bedre  at  kunne  holdes  og  feres. 
Med  den  tynde  og  skarpe  Kant  kunde  der  arbeides  godt  i  bløde  eller 
ikke  for  haarde  Stoffer.  Kun  egnede  Flækken  sig  paa  Grund  af  den 
oftest  buede  Form  ikke  til  at  føres  efter  sin  Længderetning,  til 
et  langt  Snit;  den  lagdes  sikkert  oftest  paatværs  af  den  Gjen- 
stand,  som  skulde  gjennemskjæres.  Men  Æggen  sløvedes  efter- 
haanden  ved  Brug;  den  brødes,  og  det  sprøde  Blad  knækkede, 
saa  at  der  maatte  forbruges  en  betydelig  Mængde  af  disse  Knive. 
Virkelig  ere  de  de  hyppigst  forekommende  af  alle  Stenalderens  Red- 
skaber; det  foran  nævnte  Vester-Ulslev  Fund  indeholdt  saaledes  over 
3000  hele  og  itubrudte  Flækker,  til  en  Længde  af  15  Cm.  Betydelig 
større  Stykker,  indtil  26  Cm.  lange,  ere  imidlertid  fremdragne  under 
andre  Forhold;  sandsynligvis  tilhøre  de  ogsaa  et  senere  Tidsrum  af 

Stenalderen.  Nedenstaaeode  er  der  afbildet  to  Flækker,  hvis  Af- 
spaltningsflader  passe  sammen  (Fig.  lo). 

Ved   Siden    af  Flækkerne-  forekomme    i   Mængde    de    Blokke, 
hvoraf  de  udspaltedes  (Fig.  8 — 9).     De  kjendes  paa  Slagfiaden,  paa 
de  smaa  Fordybninger  under  dennes  Kant,  som  svare 
til    Slagbulerne,     og    paa   Arrene    efter    de    afslagne 
Stykker.     Var  Fladen  bleven  forstødt  ved  Kanten  og 
saaledes  mindre  tjenlig,   ijæmedes  den   med  et  Slag, 
og  ligeledes  skaffede  man  sig  en   ny   og   bedre  Side 
ved  at  afslaa  hele  Partiet  med  de  uregel- 
mæssige Ar  —  dette  Slags  Stykker  hen- 
l'SS^    P*^  Bopladserne  som   Vidnesbyrd 
om,     hvorledes    man    skaffede    sig    det 
simple,    men    gode    skjærende   Redskab. 
De    regelmæssigst    benyttede    og    bedst 
formede  Blokke,  som  kjendes,  ere  fundne 
enkeltvis   og  tilhøre  sandsynligvis  en  se- 
nere Del   af  Stenalderen.     Fuldt   tildan- 
nede til  Brug  have  de  en  glat  Slagflade 
og  jævne  Sider,    der   ofte    mødes    i    en 
tilhuggen  Ryg  —  et  af  disse  Smaatræk 
ved  Behandlingen  af  Flinten,    som  gjen- 
tage    sig  med   en  saa   paafaldende  Ens- 
formighed  ikke   alene   i   Danmark,    men 
ogsaa  i  det  vestlige  Europa.     løvrigt  er 
dette   en  Enkelthed    uden  videre  Betyd- 
ning og  kun  anført  her,  fordi  man  oftere 
vil  træffe  Benævnelsen  Ry^flække  anvendt 

paa  de  eiendoramelig  udseende  Flækker,  A.tb.  ibm.  Vi.  Ai.b.  ibb6.  ■/■. 
som  Qæme  den  omtalte  Ryg  fra  Blokken 

(Fig.  11).  Naar  Flækkeblokken  er  brugt  helt  rundt,  har  den  en 
konisk  eller  oftere  regelmæssig  cylindrisk  Form,  med  Slagflader  i 
begge  Ender,  mellem  hvilke  Arrene  strække  sig  i  lige  Linier. 

Forskjellige  Redskaber  med  Skrabe-Æg  bodede  paa  Manglerne 
ved  Flækkens  Skjære-Æg.  Denne  kunde  nemlig  efter  sin  Form  ikke 
anvendes  paa  en  konkav  Flade,  f.  Ex.  til  Udhulingen  af  et  Trækar; 
den  var  for  skrøbelig  til  at  anvendes  paa  haardt  Træ  eller  Dyre- 
knogler,   og  den  egnede  sig  hellerikke  til  al  jævne  og  glatte  med. 


>0  Skrabere  og  Ssve. 

Hertil  har  man  sikkert  benyttet  de  overordentlig  hyppig  forekom- 
mende Flækker,   som  ere  fint  afhu^ede  i  den  Slagbulen  modsatte 
Ende,  saaledes  at  der  er  dannet  en  9vær,  skarpkantet  Æg.     Denne 
egner  sig  hverken  til  at  skjære  med   eller  til  Spaltning,    men  den 
virker   kraftig,    naar   der    skrabes    med   den,    og    i    disse  Flakke- 
skrabere  med  lige,   skraa,   indåuet  eller  udiuet  Æg  og  oftere  særlig 
tilhuggede  til  Skæftning  (Fig.  12),   har  man  havt  et  godt  Redskab, 
der  har  gjort  en  lignende  Nytte   som   vor  Rasp  og  Fil.      Arbeidet 
kan  vel  ikke  være  gaaet  hurtig  fra  Haanden;  der  er  iai  hvert  Strog 
kun    blevet    løsnet    mindre    Dele ; 
men    det   samme    gjælder   om  alle 
den    ældre    Stenalders    Redskaber. 
Hellerikke    Flækken     kunde    tage 
saa   store    Spaaner   som    vor   H^vl 
eller  Kniv,  og  ikke  mindre  kjende- 
ligt  er  det  ved  alle  de  Fonner,  som 
i    det    følgende  skulle  omtales,    at 
man  kun  ved  taalmodigt  og  længe 
fortsat   Arbeide    har   kunnet  opnaa 
med  Stenen   noget    hgnende,    som 
man  nu  let  og  hurtig  fuldfører  ved 
Hjælp  af  Staalet, 

Hvor  tidspildende  det  maa  have 
Fig.  H.   Fi*ki.e.kr.bere.   Vi  og  Vi  værct  at  savc  i  hin  Periode,  skjønnes 

let,  naar  man  betragter  det  lille  og 
simple  Redskab,  som  benyttedes  hertil.  Det  er  en  lille  Flække, 
i  hvis  Kant  der  er  hugget  mere  eller  mindre  regelmæssige  Tænder. 
Kun  langsomt  har  man  kunnet  arbeide  sig  frem  i  det  Stykke  Ben 
eller  Hjortetak,  som  skulde  tildannes,  idet  man  afsavede  det  i 
smaa  Partier;  som  det  sees  af  forskjellige  fremdragne  Stykker, 
der  skjønnes  at  være  bearbeidede  med  Saven,  nøiedes  man  med 
at  gjøre  Indsnit,  der  vare  tilstrækkelig  dybe  til,  at  Stykket  kunde 
brækkes  over.  Flækker  med  kjendelige  Savtænder  ere  sjældne, 
hvad  der  formentlig  beroer  paa,  at  ogsaa  den  simple  Flække  med 
en  ujævn  Æg  ret  vel  lod  sig  anvende  som  Sav, 

En  fremtrædende  Plads  i  alle  de  tidlige  Stenalders  Fund  ind- 
tager et  eiendommeligt  Redskab  med  skarp,  temmelig  tyk  Æg,  som 
hverken  kan  bruges  til  at  skjære,  save  eller  skrabe  med,   men  hvis 

Bestemmelse  det  maa  have  været  paa  forskjellig  Maade  at  kløve 
og  spalte.  Den  store  Spalter  eller  Skrvespalteren  er  sædvanlig  dannet 
af  en  Skive  (Fig.  13)  med  en  skarp  Kant,  der  er  bevaret  uforandret 
som  Redskabets  Æg,  ligesom  ogsaa  Afspaltningsfladen,  naar  den 
er  jævn  og  glat,  ikke  har  modtaget  nogen  Tildannelse;  den  mod- 
staaende  Bredside  og  Sidekanterne  ere  derimod  formede  ved  Tilhug- 
ning (Fig.  14,  halvt  færdig).  Der  dannedes  saaledes  et  fladt  og  af- 
langt Flintstykke,  3 — 26  Cm.  langt,  med  en  2 — 11  Cm.  bred  Æg, 
og  sædvanhg  noget  tilspidset  mod  den  anden  Ende  (Fig  14,  fuldt 
tildannet).  Ægfladerne  hælde  oftest  mod  hinanden  under  Halvdelen 
af  en  ret  Vinkel.  At  dette  er  et  Ægværktøi,  og  at  det  er  den 
skarpe  Kant,  hvorpaa  det  kommer  an,  fremgaaer  tydelig  af,  at  det 
er  for  denne  Kants  Skyld,  at  Stykket  er  tildannet.  Kun  denne 
Del  af  Skiven  er  det,  som  er  bevaret  uforandret,  medens  den  iøvrigt 
er  tilhugget  mere  eller  mindre.  Æggen  er  tilmed  ofte  kjendelig 
mærket  af  Brug;  Fliser  og  Spaaner  ere  afsprungne,  og  i  mange 
Tilfælde  er  den  fuldstændig  afstumpet  eller  knækket.  Det  er  saa- 
ledes et  Redskab,  som  ofte  har  været  brugt  til  haardt  Arbeide,  vel 
af  forskjellig  Art,  efter  som  Æggen  bedst  kunde  benyttes,  og  til- 
lige skæftet  paa  forskjellig  Maade.  Der  foreligger  Oplysninger  om, 
at  der  i  en  Mose  er  fundet  et  saadant  Stykke  fastgjort  i  et  vinkel- 
bøiet  Øxeskaft  med  Æggen  liggende  i  samme  Retning  som  Skaftet. 
Om  en  høist  almindelig  og  mangesidig  Anvendelse  vidner  disse 
Stykkers  hyppige  Forekomst  —  de  foreligge  i  Tusinder  af  Exem- 
plarer  —  og  den  store  Forskjellighed  i  Ægpartiet,  fra  den  fuld- 
stændig lige  og  skarpe  Æg  til  den  høist  ufuldkomne,  ujævne  og 
tykke  Kant.  Foruden  at  have  været  brugt  til  Træarbeide  kunne 
de  have  været  anvendte  som  Skærpe  for  Strids-  og  Jagtvaaben, 
hvad  enten  disse  nu  førtes  ved  Hug,  Stød  eller  Kast;  hertil 
vilde  en  daarligere  Æg  egne  sig  næsten  ligesaavel  som  en  bedre, 
og  ialtfald  ligesaa  godt  som  de  stumpe  Ægge  paa  den  yngre  Sten- 
alders Stridsøxer. 

Det  er  til  denne  Form,  at  den  bekjendte  Strid,  som  længere 
fremme  skal  omtales,  om  Inddelingen  af  Stenalderen  i  et  ældre  og 
et  yngre  Afsnit  væsentlig  var  knyttet.  Modstanderne  af  Delingen 
benægtede  dens  Anvendelighed  som  Øxe  for  saaledes  at  kunne  er- 
klære, at  den  ældre  Stenalders  Folk  manglede  det  simpleste  Værk- 
tøi;    da  dette  ikke  var  tænkeligt,   maatte  det  antages,   at  de  havde 

havt  Og  brugt  Øxer  af  den  yngre  Stenalders  Former;  dermed 
vilde  Tvedelingen  af  Perioden  falde.  Naar  Skivespalteme  bestemtes 
som  Øxer,  betegnedes  dette  som  et  »paaduttet  Navn«,  og  det  hæv- 
dedes, at  de  vare  fuldstændig  uanvendelige  til  Arbeide  i  Træ.  At 
dette  nu  ikke  er  saa,  er  blevet  bevist  ved  de  af  Kaptain  G.  V. 
Smith  i  1892  foretagne  Huggeforsøg  med  Skivespaltere.  Det 
fremgik  heraf,  at  Øxerne  virkede  kraftig  og  arbeidede  hurtig ; 
Snittene  vare  glatte,  og  selv  Knaster  gjennemhuggedes  med  Lethed. 


Fig.  13.    skive  med  {ndpunkleiet  SpaJtei.    Aaib,  1890.    V|. 

En  13  Cm.  tyk  Fyrretræs  Stamme  overhuggedes  i  lO  Minutter,  og 
forskjellige  simple  Tømmerforbindelser  lode  sig  smukt  udføre  med 
dette  Værktøi.  Ogsaa  fra  anden  Side  er  der  fremført  et  nyt  Bevis 
for,  at  Skivespalteme  virkelig  ere  Øxer,  idet  Geologen  Dr.  K.  y.  V. 
Steenstrup  har  paapeget,  at  der  paa  deres  Ægflader  ofte  findes 
kjendelige  Slidmærker.  For  det  blotte  Øie  vise  de  sig  kun  som 
blanke  Pletter  og  Strøg,  og  først  under  Forstørrelse  træde  de  frem 
som  indridsede  Streger  og  Linier,  der  løbe  i  modsat  Retning  af 
Æggen.  De  ere  sandsynligvis  fremkomne  ved,  at  Øxen  i  For- 
bindelse med  tilfældige  Smaasubstanser  skurede  imod  Træet.  Ved 
den  under  Fig.  14  afbildede  Øxe  er  Slidet  angivet  paa  den  glatte 
Ægflade,    saaledes  som   det    viser   sig    ved    en   Forstørrelse.      Det 

skulde  synes,  at  Sagen  hermed  maatte  være  afgjort:  Skivespalterne 
ere  formede  som  Øxer,  de  kunne  bruges  som  Øxer,  og  de  ere 
virkelig  blevne  brugte.  Men  dog  er  der  endnu  Enkelte,  der  tvivle 
herom.  De  benægte  vel  ikke  længere,  saaledes  som  det  tidligere 
skete,  at  den  skarpe  Kant  er  en  Æg;  det  indrømmes  nu  ogsaa,  at 
den  har  været  brugt,  og  at  den  er  slidt;  men  Redskabet  menes  nu 
at  have  været  anvendt  som  en  Slags  Spade  til  at  opgrave  Orme 
og  Rødder  med,   en  Forklaring,   der  er  fuldstændig  uforenelig  med 


FIl-  14.    HilM  terdEg  oj  foldl  fisrdig  Spalter.    Aarb.  1890.    'h  Dg  'li. 

Skivespalternes    vexlende    Længde    og    Ægbredde    ligesom    ogsaa 
med  deres  Forekomst  og  deres  Forhold  til  andre  Oldsagformer. 

Fltekkespalteren  eller  den  lille  Spalter,  som  dette  mindre  Red- 
skab kunde  kaldes  paa  Grund  af  dets  Lighed  med  den  store 
Spalter,  er  sædvanlig  dannet  af  en  Flække  med  skarp  Kant,  hvilken 
bevaredes  urørt  som  Æg  (Fig.  15).  Flækken  blev  overhuggen  paa- 
tværs  i  smaa  Stykker,  og  hele  Tildannelsen  bestod  i,  at  Sidekanterne 
tilhuggedes,  ofte  saaledes  at  de  løbe  noget  sammen  i  den  Æggen 
modsatte  Ende.  Der  findes  Stykker,  som  kun  have  en  Længde  af 
1  Cm.,  medens  andre  nærme  sig  i  Størrelse  til  den  store  Spalter; 
i  det  hele  maa  atle  Spalterne,  fra  de  største  indtil  de  mindste, 
betragtes  som   en   og  samme  Form,   hvis  ForskjelHghed   væsentlig 

Sophiii  Milller:   Vot  Oldlld.  3 


34  uoKDe. 

kun  beroer  paa,  at  de  store  ere  gjorte  af  Skiver,  de  smaa  af 
Flækker.  Disse  sidste  have  været  anvendte  som  Pilespidser;  dette 
er  sikkert  nok,  da  der  kjendes  tre  saadanne  Flintblade  —  et  af  dem 
fundet  i  en  Mose  i  Danmark  —  ved  hvilke  der  er  fastbundet  et 
Stykke  af  et  Pileskaft.  Men  usandsynligt  er  det  ikke,  at  de  ved 
Siden   heraf  have    været   anvendte   paa  anden   Maade,    til   Skærpe 


Fig.  ij.    FlKkkapiilKr  og  Fliclik«  med  indpuDknndc  Spdterc.     Aarb.  itga.    1,. 

for  Stød-  eller  Kastevaaben,  idet  der  baade  fra  den  yngre  Stenalder 
i  Danmark  og  fra  Udlandet  kjendes  Ægge,  som  ere  dannede  ved 
en  Forening  af  flere  skarpe  Smaablade.  Den  lille  Spalter  fore- 
kommer i  det  hele  hyppig,  i  enkelte  Fund  endog  i  meget  betyde- 
ligt Antal;  det  ovenfor  nævnte  Vester-Ulslev  Fund  indeholdt  saa- 
ledes  1426  Stykker. 

For  at  blive  ved  de  Redskaber,  som  dan- 
nedes af  Skiver  og  Flækker,  og  som  alle  have 
det  Fællesmærke,  at  Afspaltningsfladen  er  be- 
varet uforandret,  nævnes  her  endnu  Boret.  Man 
behøvede  et  Redskab  til  at  bore  med  i  Træ, 
Ben  og  Horn,  og  hertil  benyttedes  afspaltede 
Flintstykker,  som  ved  en  ringe  Tildannelse  fik 
en  skarpkantet  Spids,  der  fortræffelig  egnede 
sig  til  Boring.  De  ikke  iidt  forskjellige  For- 
mer aihænge  dels  af  Størrelsen,  deis  af  den 
benyttede  Afspaltnings  Art.  Flækkeboret  er 
v\%.  16.  Boi.  Vi-  dannet  af  en  Flække,  som  er  spidst  tilhuggen  i 

den  Afspaltningsfladen  modsatte  Ende,  Det 
tynde  Bor  (Fig.  i6)  fremkom  af  en  tynd  Skive  eller  en  tilfældig 
Spaan,  idet  den  afrundede  Kant  eller  et  udsk>'dende  Hjørne  til- 
dannedes til  en  kantet  Spids.  Af  et  tykt  afslaget  Stykke  formedes 
endelig  det  tykke  Bor.   som  ved  den  betydeligere  Størrelse  og  ved 

at  være  tykt  og  klumpet  i  den  Spidsen  modsatte  Ende  synes  at  have 
været   bestemt  til   at  fattes  med   fuld   Haand   i  Modsætning  til   de 
førstnævnte,  finere  Stykker,  der  kun  kunde  fores  i  Fingrene.    Ganske 
bestemte  Grænser  kunne  dog  ikke  drages  mellem  disse  tre  Hoved- 
former.     Som   ved   de   øvrige  Redskaber   fra  den  ældre  Stenalder, 
er  der  hellerikke   ved  Boret  anvendt 
mere  end   det  høist  nødvendige  Ar- 
beide,    for    at    det    kunde    blive    et 
brugeligt    Redskab.       Kun    Spidsen 
er  tilhuggen;    Resten   af  Stykket  er 
sædvanlig  kun  tildannet  saavidt,    at 
det  kunde  føres,  og  meget  sjælden  er 
man  ved   det   tykke  Bor    gaaet   lidt 
videre,    idet    det    gjennem    hele   sin 
Længde  er  blevet  tarvelig  tilhugget 
til    et    nogenlunde   regelmæssig   tre- 
sidet Stykke.  ' 

Den  samme  ofte  yderlig  raa  Til- 
hugning er  næsten  endnu  mere  paa- 
faldende  ved  alle  de  Redskaber,  som 
ere  udhuggede  ikke  af  et  afspaltet 
Stykke,  men  af  en  naturlig  Flint- 
kjaerne,  og  hvis  hele  Overflade  der- 
for fremviser  Ar  efter  afslagne  Spaa- 
ner, Disse  Stykker  have  krævet 
mere  Arbeide  end  Flække-  og  Skive- 
Redskaberne,  og  man  skulde  tro,  at 
Lysten  til  at  danne  smukke   og  vel- 

forarbeidede  Stykker   med  jævn   og  Fig.  ir.   R«e«  og  Tveibif.  Vi 

glat  Overflade  og  saa  regelmæssig  for- 
mede, som  det  var  muligt,  derved  maatte  være  bleven  vakt.  Men  en 
saadan  Sands  for  smukt  og  symmetrisk  Arbeide,  en  Lyst  til  at  gjøre 
noget  mere  end  det  høist  nødvendige,  synes  endnu  ikke  at  være 
opstaaet.  Kun  undtagelsesvis  forekommer  der  gode  og  velformede 
Stykker;  sædvanlig  er  Tilhugningen  ogsaa  ved  disse  Redskaber  saa 
raa  og  skjødesløs,  at  det  ofle  kan  være  vanskeligt  nok  at  gjen- 
kjende  de  forskjellige  Former  og  adskille  dem  fra  hverandre.     De 

Stykker,    som  her  ere  valgte  til   Afbildning,    høre    til    de   bedste, 
man  kj  ender. 

Der  findes  to  Hovedformer  af  Øxer  (Fig.  17),  Retøxen  med  to 
oftest  stærkt  hvælvede  Sider,  som  mødes  i  Æggen  og  i  Side- 
kanterne, og  Tværøxen  med  een  flad  og  een  hvælvet  Side. 
Som  Benævnelsen  af  disse  Former  angiver,  maa  den  første  have 
været  skæftet  med  Æggen  liggende  i  samme  Retning  som  Skaftet, 
medens  den  sidstnævntes  Æg  maa  have  ligget  i  modsat  Retning  af 
dette.  At  de  virkelig  have  været  brugte,  fremgaaer  af  de  ofte  meget 
kjendelige  Beskadigelser  og  Brud  i  Æggene.  Tværøxerne  have  ude- 
lukkende været  bestemte  til  Arbeide  i  Træ;  dette  turde  efter  deres 
Form  være  ganske  utvivlsomt,  skjøndt  deres  ringe  Størrelse  og  den 
slette  Æg  ofte  skulde  synes  at  gjøre  dem  lidet  anvendelige.  Men 
herved  er  ogsaa  Muligheden  given  for,  at  den  ofte  ligesaa  tarvelige 
Retøxe  har  været  brugt  paa  samme  Maade  ved  Siden  af,  at  den 
kan  have  tjent  til  Skærpe  for  Jagt-  og  Krigsvaaben.  Den  nærmer 
sig  i  Formen  ofte  stærkt  til  den  store  Spalter.  Begge  disse  Øxe- 
former  ere  ikke  ualmindelige,  skjøndt  langtfra  saa  hyppig  fore- 
kommende somFlække-Redskaberne;  exempelvis  kan  anføres,  at  der 
i  Fundet  fra  Oringe  ved  Vordingborg  foreligger  c.  40  Ret-  og  Tværøxer. 

Langt  sjældnere  forekomme  i  den  ældre  Stenalders  Fund  saa- 
danne  spidst  tilhuggede  Stykker,  der  kunne  have  tjent  som  Od 
paa  Stød-  og  Kastevaaben;  de  maa  følgelig  have  været  lidet  an- 
vendte. Dog  kjendes  der  adskillige  Stykker  af  denne  Art  og  i 
forskjellige  Størrelser,  med  en  vel  tildannet  Spids  og  raat  til- 
huggede i  den  modsatte,  tykkere  Ende,  eller  med  Indsnit  til  Fast- 
binding. Det  er  Former,  ved  hvilke  man  ligesom  ved  de  nys  om- 
talte Øxer  i  de  grove  Træk  gjenkjender  de  smukke  og  fint  til- 
huggede Former  fra  den  senere  Stenalder. 

En  helt  anden  Art  af  Kastevaaben  har  muligvis  været  alminde- 
ligere anvendt  i  denne  fjærntliggende  Tid.  Der  foreligger  fra 
Bopladserne  en  betydelig  Mængde  større  og  mindre  Flintknudery 
uregelmæssig  tilhuggede  rundt  om,  snart  nogenlunde  kugleformede, 
snart  koniske  eller  flade  og  da  baade  runde  og  firkantede,  men 
alle  med  Overfladen  stærkt  brudt  i  Kanter  og  Spidser  (Fig.  18). 
Størrelsen  varierer  mellem  4  og  12  Cm.  De  antages  almindelig  for 
at  være  Kastevaaben  til  Brug  paa  Jagt  eller  i  Kamp,  og  de  vilde 
sikkert  nok  kunne   frembringe  farlige  Saar,    naar    de    udslyngedes 


Flinikugler  (^  Benredskaber.  37 

med  Kraft.      I   flere   Retninger  er  denne   Tydning   dog   ikke   fuidt 
tiifredsstillende.      Det    er   saaledes   blandt   andet  vanskeligt  at  for- 
staa,   hvorfor  disse  Knuder  skulde  henligge 
i    saa  betydeligt   et    Antal    paa    de   gamle 
Bopladser;    ved    Vaalse    blev    der   optaget 
henved  400  Stykker. 

Nær  beslægtede  med  dem  ere  Flint- 
kuglerne,  mere  eller  mindre  tilhuggede 
Flintstykker  af  lignende  Størrelse,  men  med 
Overfladen  delvis  eller  fuldstændig  glattet 
oc  afrundet  ved  Stød.  De  synes  ikke  at 
forekomme     slidte     og     kunne     vel     have  187a.   Vi 

været    benyttede    som    Kastekugler;     men 
hellerikke  denne  Bestemmelse  kan  betragtes  som  sikker. 

Hermed  er  der  gjort  Rede   for  de  mest  fremtrædende  Former, 
hvorunder  Flintredskaberne  forekomme  i  den  ældre  Stenalders  Fund. 
Afseet  fra  de  sidstnævnte,  endnu  ikke  sikkert  bestemmelige  Sager, 
er   det   Gjenstande,   hvis   Anvendelse   til   at  skjære,    bore,    skrabe, 
save,    kløve    og   stikke  med    ikke   synes   at  være   tvivlsom;    som 
Helhed    danne    de    et  fuldstændigt  Sæt  af  Værktøi,   tilstrækkeligt 
til   at  tilfredsstille   en  lavtstaaende  Befolknings  Fornødenheder.     Et 
vigtigt  Supplement  hertil  danne  de  Sager, 
der  forfærdigedes  af  blødere  Stoffer,  Ben, 
Hjortetak   og  Ler;    hvorledes    man    der- 
imod brugte  det  nyttigste  af  alle  Natur- 
produkter, Træet,  derom  have  vi  næsten 
ingen  Kundskab. 

Af  tynde  Dyreknogler  eller  af  Splinter, 
som  vare  udspaltede  af  tykkere  Knogler, 
formedes  der  Prene  eller  Naale,  trinde 
eller  flade  i  Spidsen  og  fra  de  fineste 
og  spinkleste  indtil  temmelig  svære 
Stykker.  Kun  selve  Spidsen  er  tildannet, 
og  det  oftest  meget  omhyggelig;  Resten 

er  høist    noget  afglattet.      Et  udskaaret  pjg,  „,  Lerkar.   Vi- 

Hoved,  en  Gjennemboring  eller  indridsede 

Ornamenter  forekomme  ikke.     Usandsynligt  er  det  ikke,    at  nogle 
af  disse   Naale   have  været  anvendte  ved   Klædedragten;    men    de 

fleste  have  sikkert  været  benyttede  ved  Syning  i  Skind,  ti!  Skærpe 
for  Pile  eller  Kastevaaben,  eller  paa  lignende  Maade. 

De  store  Hjortetakker,  som  enten  fandtes  fældede  af  Dyrene,  eller 
toges,  naar  disse  vare  dræbte,  benyttedes  til  Øxer  med  Skafthul,  utvivl- 
somt det  mest  kunstfærdig  formede  Redskab,  der  kjendes  fra  denne 
Periode  (Fig.  6).     Men   dog  ere  ogsaa  disse  Stykker  af  en  meget 
primitiv  Art.     Oftest  er  Rodenden  af  Takken  benyttet  uden  videre 
Tildannelse  og  med   Bevaring  af  hele   Kransen;   ved  Overskjæring 
af  Stammen  er  det  frembragt  en  skraa,  sædvanlig  vel  glattet  Æg, 
og   Skafthullet  ligger  enten  i  Flugt  med  Æggen  eller 
paatvæis  af  den;    atter  disse  Øxer  have  saaledes  været 
førte  som  Ret-  eller  som  Tværøxer. 

Lerkar  maa  efter  de  mange  foreliggende  Brudstykker 
at   dømme  have   været  almindelig  brugte,   men  der  er 
ikke  blevet  fremdraget  et  eneste  fuldstændigt.    Dels  har 
det   været  store  Krukker  med  tilspidset  eller  flad  Bund 
og  uden  Øren  (Fig.  19),    dels  smaa,   ovale  og  nedadtil 
afrundede  Skaale,   alle  gjorte  af  en  grov  Lermasse,   der 
er  stærkt  blandet  med  knust  Granit;   i   det  høieste  ere 
de  prydede  med  Indsnit  eller  indtrykkede  Fordybninger 
ved     Overkanten.        Den     Leilighed     til     at     dekorere, 
som    det   bløde    Ler   frembød,     forstod    man    altsaa    ikke    at    be- 
nytte,    og    hermed    stemmer    det    godt,    at    der  paa  de    gamle 
Bopladser     ikke     er    fundet     andre    Smykkesager     end     gjennem- 
borede   Dyretænder,     den    mest   primitive    Art    af   Smykker.       De 
smaa  Benkamme,    som    ere    fundne    i  Meilgaard  -  Dyngen   (Fig.  20), 
have  ikke,  som  det  kunde  antages  efter  deres  Form,  været  anvendte 
ved  Toilettet;   indslidte  Tværfurer  over  Tænderne  vise,   at  de  have 
været  brugte  paa  anden  Maade,  mulig  ved  Beredning  eller  Fletning 
af  Dyresener  o.  lign.     Hvad   der  er  bevaret  af  Arbeider  i  blødere 
Stoffer,    giver  altsaa  ligesom  Flintsageme   det  Indtryk,    at    man    i 
Skaldyngernes  Tid  har  havt  nok  at  gjøre  med  at  tilfredsstille  Livets 
første  Fornødenheder,    og   at  ingen   Tanke    eller  Kraft   har    været 
levnet  til  at  gaa  ud  over  det  høist  nødvendige. 


III.     TIDSFORHOLD 
I   DEN   ÆLDRE   STENALDER. 

en  hele  Gruppe  af  Fund,  som  i  det  foregaaende  ere 
behandlede  baade  med  Hensyn  til  de  Forhold,  hvor- 
under de  fremdrages,  og  med  Hensyn  til  selve  deres  Ind- 
hold, fik  først  sin  rette  Betydning  for  den  forhistoriske 
Archæologi,  da  Worsaae  i  1859  udtalte,  at  den  inde- 
holdt Minderne  fra  et  eget,  ældste  Tidsrum  af  Sten- 
alderen, liggende  forud  for  den  Periode,  fra  hvilken  de 
store  Stengrave  skreve  sig.  Det  var  et  stort  Skridt 
fremad.  Paavisningen  af  en  vis  Fundgruppes  rette  Tids- 
forhold overfor  andre  Klasser  af  Fund  er  altid  af  den 
største  Betydning  for  Forstaaelsen  af  Tilstande  og  Udvik- 
linger i  de  paagjældende  Tidsafsnit;  men  i  dette  Tilfælde 
var  en  Adskillelse  mellem  de  to  nær  beslægtede  Grupper 
af  saameget  større  Værdi,  som  de  hver  for  sig  kun  saa- 
ledes  lade  sig  forstaa,  og  som  det  først  nu  blev  erkjendt, 
hvilke  Oldsag -Fund  og  Former  der  hidrøre  fra  Landets 
tidligste  Bebyggelse. 

Man  var  ved  Opdagelsen  af  Skaldyngerne  uden  nær- 
mere Undersøgelse  gaaet  ud  fra,  at  de  tilhørte  samme 
Tid  som  de  store  Stengrave,  og  det  varede  egentlig  paa- 
faldende  længe,  inden  de  gjennémgaaende  Forskjelligheder 
bleve  bemærkede  og  rigtig  forstaaede.  Da  det  dog  umulig 
kunde  antages  for  givet,  at  den  ældste  Befolkning  her  i 
Landet  fra  første  Færd  af  byggede  Stenkamre  og  forfærdigede 
de  fortræffelige,  om  en  lang  Udvikling  vidnende  Red- 
som  disse  sædvanlig  indeholde,  maatte  det  ligge  nær 
at  eftersøge  Minderne  fra  den  forudliggende  Tid.  Det  vilde  jo 
paa  Forhaand  være  høist  urimeligt  at  antage,   at  Stenalderens  Folk 

i  de  lange  Tidsrum,  som  de  have  gennemlevet  her  i  Landet, 
skulde  indtil  det  sidste  have  bevaret  alle  deres  Brugsgjenstande  og 
deres  hele  Levevis  fuldstændig  uforandret  —  og  dog  hengik  der 
et  Tiaar  efter  Skaldyngernes  Opdagelse,  førend  det  blev  udtalt,  at 
de  tilhørte  et  første  Afsnit  af  hele  den  lange  Periode.  Thi  Spørgs- 
maalet  om  den  nærmere  Inddeling  af  de  store  Grupper  var  hidtil 
ikke  blevet  reist,  og  Stoffet  maatte  først  være  samlet  i  betydelig 
Mængde,  førend  Forstaaelsen  kunde  indfinde  sig.  Men  engang 
fremsat,  syntes  Sagen  at  være  klar. 

Kun  under  Forudsætning  af,  at  de  tidligere  omtalte  Bopladser  ved 
Kyster  og  Indsøer  skrive  sig  fra  Landets  ældste  Befolkning,  for- 
staaes  ret  disse  Minder  i  Forhold  til  de  talrige  Monumenter,  som 
den  senere  Stenalder  har  efterladt  sig  rundt  omkring  i  det  Indre 
af  Landet.  Det  var  en  Befolkning  af  Jægere  og  Fiskere,  som 
havde  deres  Bopladser  just  der,  hvor  de  naturlige  Forhold  vare 
gunstigst  for  deres  Ophold  og  Erhverv.  Det  hele  Sæt  af  tarvelige 
Redskaber  har  et  fuldstændig  ensartet  Præg,  vidt  forskjelligt  fra 
den  yngre  Stenalders  Efterladenskaber,  og  hvad  der  er  af  særlig 
Vigtighed  for  Spørgsmaalet  om  Forholdet  mellem  de  to  Grupper: 
den  geographiske  Udbredelse  er  ikke  den  samme.  Den  store  Spalter 
er  i  Norge  kun  funden  i  ganske  enkelte  Exemplarer  og  imod  Øst 
kun  i  større  Antal  ved  de  skaanske  Kyster,  men  ikke  i  de  øvrige 
Egne  af  det  sydlige  Sverige,  hvor  de  yngre  Stensager  forekomme 
i  betydelig  Mængde.  De  nordligste  og  østligste  Dele  af  Sten- 
alderens Omraade  i  Skandinavien  ere  saaledes  først  sent  blevne 
bebyggede  i  Sammenligning  med  de  danske  Lande. 

I  en  varm  Polemik  med  Steenstrup  maatte  Worsaae  hævde 
Rigtigheden  af  sine  Paavisninger.  At  der  findes  store  og  gjen- 
nemgaaende  Forskjelligheder  mellem  Indholdet  af  Skaldyngerne  og 
af  Gravene,  blev  vel  ikke  bestridt  af  Steenstrup;  men  han  antog, 
at  disse  Monumenter  snarere  maatte  betragtes  som  Udtryk  for  to 
forskjellige,  men  dog  samtidige  Sider  af  Stenalderens  Liv,  eller, 
hvis  der  endelig  skulde  være  en  Tidsforskjel,  da  maatte,  som  det 
gjentågende  blev  udtalt.  Skaldyngerne  og  de  med  dem  beslægtede 
Bopladser  være  de  yngste.  Efterat  de  to  Forskere  i  1863  havde 
uddebatteret  Sagen,  som  den  dengang  forelaa,  døde  Striden  hen. 
Den  af  Videnskabernes  Selskab  nedsatte  Kommission  arbeidede 
ikke    videre;    Undersøgelsen    af  Skaldyngerne    fortsattes   ikke,    og 


Tidsforhold. 


41 


Worsaaes  Opfattelse  vandt  efterhaanden  almindelig  Tilslutning. 
For  faa  Aar  siden  kunde  det  siges,  at  Striden  efterat  have  hvilet 
i  25  Aar  maatte  betragtes  som  endelig  afsluttet.  Da  blev  den 
imidlertid  reist  paany  af  Cand.  theol.  L.  Zinck,  som  ganske  har 
stillet  sig  paa  Steenstrups  Standpunkt. 

Man  er  fuldstændig  ude  af  Stand,  siges  der,  til  at  paavise 
Udviklingsgangen  indenfor  Stenalderen  og  til  at  adskille  ældre  og 
yngre  Fundgrupper  —  Alt  hvad  der  haves  fra  Stenalderen  i  Dan- 
mark og  i  det  øvrige  Europa,  ligger  for  os  som  en  samlet  Gruppe 
og  maa  tages  som  en  Helhed  uden  chronologiske  Inddelinger  — 
om  Tidsforholdet  mellem  de  gamle  Skaldynger  og  Stengravene, 
og  mellem  de  Kulturer,  hvorfra  disse  forskjellige  Monumenter  hid- 
røre, lader  der  sig  intet  sige.  Dette  er  Hovedpunktet  i  den 
Steenstrupske  Theori.  Til  Støtte  herfor  fremføres  der  en  Række 
andre  Paastande,  vedrørende  specielle  Forhold,  og  ligesaa  mange 
Benægtelser  af,  hvad  der  fra  anden  Side  betragtes  som  sikkert  og 
godtgjort.  De  vigtigste  omstridte  Forhold  ville  efterhaanden  blive 
berørte  i  dette  Arbeide,  skjøndt  hverken  det  stærkt  forøgede 
Stof,  de  nye,  fra  forskjellige  Sider  fremkomne  Indlæg  eller  de  nu 
gjenoptagne  Undersøgelser  af  Dyngerne  afgive  nogen  Støtte  for 
Steenstrups  Hypothese. 

En  forsigtig  Tilbageholdenhed  maa  derimod  iagttages  over- 
for Spørgsmaalet  om,  hvornaar  den  ældre  Stenalder  begyndte, 
og  hvorlænge  den  varede.  For  hele  Stenalderen  kan  der  ingen 
anden  chronologisk  Bestemmelse  gives  end,  at  denne  Periode  ligger 
forud  for  Bronzealderens  Begyndelse  —  et  Tidspunkt,  som  nogen- 
lunde kan  fastsættes  —  og  at  den,  efter  de  talrige  efterladte 
Minder  at  dømme,  maa  antages  at  have  havt  en  betydelig  Varighed. 
Allerede  den  ældre  Stenalder  maa  have  varet  Aarhundreder,  naar 
der  skal  have  været  Tid  for  de  Folk,"  som  lidt  efter  lidt  trængte 
frem  fra  tilgrænsende  Egne  sydpaa,  og  som  næppe  ere  komne  i 
stort  Antal,  til  at  udbrede  sig  over  hele  vort  Land,  til  det  nordligste 
Jylland  og  de  sydøstligste  Kyster,  og  til  at  efterlade  sig  Tusinder  af 
Redskaber  ikke  blot  paa  Bopladserne  ved  de  jydske  Kyster  og 
paa  de  store  Øer,  men  ogsaa  paa  de  mindre  og  afsides  liggende, 
lige  fra  Anholt  til  Ærø,  og,  som  det  vides  af  Fund  fra  de  sidste 
Aar,  ogsaa  paa  Bornholm.  Herefter  følge  de  yngre  Tidsrum  af 
Stenalderen,    der    sikkert    have    havt    en    ikke    ringere    Varighed. 


A2  Allerældste  Sager. 

Skulde  man  efter  et  Skjøn  over  alle  Forhold  ville  angive  Tiden 
for  Landets  første  Bebyggelse,  maatte  den  vistnok  sættes  til  mere 
end  3000  Aar  f.  Chr.  F.,  og  den  ældre  Stenalder  maatte  have  havt 
en  Varighed  af  over  et  halvt  Aartusinde.  Men  herved  bør  der 
endnu  mindes  om,  at  det  vel  næppe  er  ganske  sikkert,  at  vi  i 
Skaldyngerne  have  de  allerældste  Minder  om  Menneskets  Tilværelse 
i  Danmark.  Der  er  fremdraget  nogle  enkelte  Sager,  forfærdigede 
af  Takker  af  Rensdyr  og  Elsdyr,  hvilke  Dyr  i  det  hele  tilhøre  en 
ældre  Periode  end  Skaldyngerne.  Umuligt  er  det  vel  ikke,  at  det 
kan  have  været  Opsatser  af  allerede  dengang  uddøde  Dyr,  som  man 
har  fundet  og  benyttet;  eller  disse  Dyr  kunne  have  holdt  sig  paa 
enkelte  Steder,  medens  de  iøvrigt  vare  forsvundne  fra  Landet. 
Men  ogsaa  mellem  andre  Sager  findes  der  Former,  som  ikke 
kjendes  fra  Skaldyngerne,  og  som  der  er  god  Grund  til  at  henføre 
til  en  forudliggende  Tid,  saaledes  de  rigtignok  endnu  meget 
sjældne  Harpunspidser  af  Ben  med  Modhager  (Fig.  21);  i  tilsvarende 
Former  forekomme  disse  i  Vesteuropa  i  Fund  fra  langt  ældre 
Tider  end  Danmarks  Skaldynger,  medens  de  paa  den  anden  Side 
ligesom  her  ikke  ere  trufne  sammen  med  Sager  fra  den  senere 
Stenalder.  Ogsaa  blandt  Flintsagerne  har  Prof.  Montelitts  ment  at 
kunne  paapege  visse  ældre  Former.  Det  er  saaledes  ingenlunde 
usandsynligt,  at  der  endnu  vil  blive  opdaget  et  allerældste  Afsnit 
af  Menneskets  Tilværelse  i  Danmark  faldende  forud  for  Skal- 
dyngerne og  Kystfundene. 

Men  hvad  satte  Grænserne  for  Benyttelsen  af  den  ældre  Sten- 
alders Former  af  Redskaber  og  Vaaben,  og  hvad  var  det,  som  an- 
viste Befolkningen  en  ny  Levevis  paa  nye  Steder?  Det  maa  have 
været  Fremskridt  og  Erfaringer  indenfor  Landets  egne  Grænser 
og  endnu  mere  udefra  modtagne  Tilskyndelser,  som  lidt  efter  lidt 
gave  Livet  en  ny  Form.  Hvad  vi  imellem  de  efterladte  Minder  fra 
Stenalderen  maa  henføre  til  et  senere  Tidsafsnit,  blev  ikke  pludselig 
formet  og  paa  en  enkelt  Dag.  Den  altforandrende  Tid  virker 
sikkert,  og  intet  undgaaer  dens  Magt;  men  under  primitive 
Forhold  virker  den  langsomt  og  før  paa  et  Sted  end  paa  et 
andet,  ofte  tilladende  de  ældre  Tilstande  at  fortsættes  delvis  og 
i  visse  Egne  udover  den  Grænse,  som  andetsteds  allerede  forud 
var  afstukket.  Saaledes  selvfølgelig  ogsaa  i  Stenalderen.  De  gamle 
Bopladser  bleve  hverken  opgivne  samtidig  eller  overalt  i  Danipark; 


Blandede  Fund. 


43 


det  vante  Jæger-  og  Fiskerliv  blev  fortsat  hist  og  her,  og  paa 
mange  Steder  vedblev  man  ialfald  af  og  til  at  søge  til  Kysterne 
for  at  finde  sit  Ophold  paa  gammel  Vis.  Hvor  der  var  godt  at 
bo,  der  synes  man  at  være  bleven;  men  hvor  Ufred  fra  Naboer, 
Sygdomme  og  Nød,  Standsninger  af  tidligere  Erhvervskilder,  Øde- 
læggelse af  Østersbankerne  og  af  den  tidligere  gode  Jagt  tvang 
dertil,  der  drog  man  bort  til  andre  Steder,  bøiende  sig  ind  under 
Livets  nye  Former. 

Om  disse  længere  eller  kortere  Ophold  paa  de  gamle  Bo- 
pladser udover  den  ældre  Stenalders  Afslutning  indeholde  Fundene 
mange  Vidnesbyrd.  Selv  i  de  store  dækkede  Fund  findes  der  oftere 
et  eller  andet  Stykke,  der  tilhører  en  senere  Tid;  saaledes  var  der  i 
Vester-Ulslev  Fundet  mellem  henved  scxx)  forarbeidede  Sager  og  i 
Vaalse-Fundet  paa  over  2000  Stykker  ialt  4  yngre  Gj  ens  tande,  om 
end  ikke  efter  deres  Form  saa  sildige  som  de  store  Stengrave.  I 
Overfladen  af  flere  Skaldynger  er  der  trufflet  enkelte  yngre  Former, 
og  i  Havelse  Dyngen  har  man  endog  i  selve  Laget,  saavidt  det 
skjønnedes  paa  et  uforstyrret  Sted,  under  den  pløiede  og  opdyrkede 
Overflade  truffet  to  Stykker  af  Former,  som  hyppig  foreligge  i 
Stengravene.  Saadanne  ganske  enkelte  Gjenstande,  der  undertiden 
ogsaa  ere  trufne  i  de  store  Kyst-  og  Søfund,  maa  dog  mulig  snarest 
opfattes  som  Minder  om  rent  tilfældige,  senere  Besøg  paa  de  gamle 
Bopladser;  men  om  lange  og  uafbrudt  fortsatte  Ophold  fortælle 
andre  Fund.  Paa  flere  aabne  Findesteder,  der  nedenfor  skulle  be- 
handles, optages  ældre  og  yngre  Former  omtrent  i  lige  stort  Antal, 
og  i  flere  store  Bopladsfund,  der  iøvrigt  tilhøre  den  yngre  Sten- 
alder, findes  der  dog  enkelte  Gjenstande,  som  ere  efterladte  fra 
mindre  Bosættelser  i  ældre  Tider.  Endelig  er  der  ogsaa  i  de 
senere  Aar  blevet  fundet  egentlige  Skaldynger  med  Efterladen- 
skaber fra  den  yngre  Stenalder.  I  Lystanlæget  Christiansminde  ved 
Svendborg  er  der  blevet  undersøgt  en  paa  sædvanlig  Maade  sammen- 
sat Skaldynge,  hvori  der  kun  fandtes  yngre  Oldsagformer.  Et  større 
Antal  dels  slebne  Øxer,  dels  Potteskaar  med  den  yngre  Stenalders 
Ornamenter  er  optaget  i  en  stærkt  kulblandet  Dynge  ved  Ørumaa 
tæt  ved  Kolindsund;  begge  disse  Steder  er  der  tillige  fundet 
Knogler  af  Tamdyr,  Svin,  Faar  eller  Ged.  Dette  viser,  hvor 
uberettiget  man  har  bortforklaret  Manglen  af  yngre  Sager  i  de 
gamle  Dynger  ved  at  antage,   at  Stengravenes  Folk,   naar  de  be- 


AA  Yngste  Skaldynger. 

Søgte  Fiskepladserne  ved  Kysterne,  lode  deres  gode  Redskaber, 
deres  Kogekar  og  Husdyr  blive  hjemme.  Ved  Christiansminde  og 
Ørumaa,  hvor  der  findes  Sager  fra  den  yngre  Stenalder,  har  man 
boet  i  denne  Periode;  men  de  Dynger,  hvor  der  ikke  findes  yngre 
Sager,  ere  ophobede  i  ældre  Tider. 

Det  er  det  nøie  Kjendskab,  der  nu  haves,  til  en  betydelig 
Række  af  store  og  forskjelligartede  Bopladsfund,  som  giver  Forvis- 
ningen om,  at  de  ældre  og  yngre  Former  skrive  sig  fra  forskjellige 
Tider  og  ikke,  som  af  Steenstrup  fremsat,  fra  forskjelligartede  men 
samtidige  Kulturer.  Nogle  Fund  indeholde  alene  de  gamle  Former, 
i  andre  er  der  ved  Siden  heraf  flere  eller  færre  Stykker  fra  en 
senere  Tid,  i  atter  andre  ere  de  yngre  Sager  enten  overveiende 
eller  eneherskende  —  Alt  efter  som  Bosættelsen  paa  den  enkelte 
Plads  er  bleven  afbrudt  tidligere  eller  senere.  Anden  Opfattelse 
lader  sig  ikke  længere  opretholde. 

IV.    TIDSRUMMET 

MELLEM  SKALDYNGERNES  OG 

STENGRAVENES  TID. 

Det  er  en  af  Vanskelighederne  i  den  for- 
historiske Archæologi  at  gjøre  gode 
chronologiske  Inddelinger,  at  adskille  det  rige 
Stof  i  saadanne  større  Grupper,  som  forenes 
ved  bestemte  og  væsentlige  Kjendemærker. 
Een  Række  af  Oldsager  kan  findes  at  tilhøre 
en  senere  Tid  end  en  anden,  og  dog  vil  man 
ikke  udskille  den  som  en  egen  chronologisk 
Gruppe,  enten  fordi  Antallet  ikke  er  betyde- 
ligt nok,  eller  fordi  Eiendommelighederne  ikke 
ere  tilstrækkelig  fremtrædende.  Det  gjælder 
om  at  danne  et  naturligt  System,  bygget  paa 
store  og  virkelig  betydningsfulde  Forhold. 

Disse  Bemærkninger  er  der  god  Anledning 
til  at  gjøre,  naar  man  staaer  overfor  Inddelingen 
af  den  nordiske  Stenalder.  Intetsteds  har  der 
kunnet  paavises  store  Afbrydelser  eller  Spring 
i  Udviklingen;  langsomt  forandrende  sig  synes 
Livet  efterhaanden  at  have  antaget  de  for- 
skjellige  Former,  som  vi  nu  lære  at  kjende 
gjennem  Oldsager  og  Mindesmærker.  Hvor 
da  sætte  Grænserne  i  denne  uafbrudt  fort- 
satte Strøm?  Og  dog  maa  Mærkerne  udstilles 
fra  Sted  til  Sted,  for  at  det  hele  skal  kunne 
oversees,  og  for  at  Forandringerne  ikke  skulle 
undgaa  Opmærksomheden. 


^6  Inddelingen  af  Stenalderen. 

• 

For  de  Qærneste  Tider  af  Menneskets  Tilværelse  paa  Jorden 
maa  de  geologiske  Forhold,  hvorunder  Fundene  fremdrages,  afgive 
de  bedste  Betegnelser.  Der  tales  saaledes  først  om  den  tertiære 
Tids  Stenalder,  eller  rettere,  man  søger  fra  een  Side  at  hævde,  at 
Mennesket  allerede  dengang  boede  paa  Jorden,  og  fra  anden  Side 
tilbagevises  bestandig  de  nye  Iagttagelser  som  intetsigende;  saa* 
ledes  har  dette  endnu  fuldstændig  uafgjorte  Spørgsmaal  staaet 
i  en  Række  af  Aar.  Herefter  følger  den  qvartære  Tids  Stenalder 
eller,  som  denne  Periode  efter  John  Lubbocks  Forslag  almindelig 
benævnes,  den  palæolit/iiske  Tid,  i  Modsætning  til  den  neolithiske 
Tid,  den  nuværende  Jordperiode,  hvorunder  hele  den  nordiske 
Stenalder  falder.  I  Stedet  herfor  tales  der  ogsaa  ofte  om  den 
uslebne  og  den  slebne  Flints  Tid,  hvad  der  kun  forsaavidt  er 
rigtige  Betegnelser,  som  Slibningen  først  vides  at  være  begyndt  i 
den  neolithiske  Periode;  men  iøvrigt  er  det  i  mere  end  en  Hen- 
seende lidet  tilfredsstillende  at  begrunde  en  Inddeling  paa  Flintens 
Slibning.  Dels  er  dette  kun  et  enkelt,  om  end  vigtigt  Forhold, 
dels  findes  der  indenfor  den  nordiske,  neolithiske  Stenalder,  som 
alt  foran  udviklet,  et  ældste  Tidsafsnit,  i  hvilket  Flinten  endnu 
blev  anvendt  usleben,  og  selv  i  den  senere  Stenalder  strakte  Slib- 
ningen sig  langtfra  til  alle  Flintsager,  men  væsentlig  kun  til  Æg- 
værktøiet.  Man  maatte  da  ialfald  opfatte  de  to  Betegnelser  som: 
det  uslebne  og  det  slebne   Værktøis  Perioder. 

En  mere  tilfredsstillende  Inddeling  af  den  nordiske  Stenalder 
lader  sig  imidlertid  bygge  paa  Fundforholdene,  idet  de  Oldsager, 
som  ere  fremdragne  paa  de  nys  beskrevne  gamle  Bopladser  og  i 
de  nedenfor  behandlede  Stengrave,  tilhøre  to  stærkt  forskjellige 
Grupper,  en  ældre  og  en  yngre,  som  begge  allerede  foreligge  i 
en  betydelig  Række  af  Fund.  Der  maa  saaledes  for  Danmarks 
Vedkommende  rettest  tales  om  Skaldyngernes  Tid  eller  den  ældre 
Stenalder  og  Stengravenes  Tid  eller  den  yngre  Stenalder. 

Der  findes  imidlertid  endnu  en  Del  Former,  som  hverken  ret 
høre  hjemme  paa  de  gamle  Bopladser  eller  i  Stengravene,  og  som 
i  det  hele  ere  yngre  end  hine  og  ældre  end  disse,  ihvorvel  de 
undertiden  ere  i  Berøring  med  Former  fra  den  ene  eller  den  anden 
Side.  De  indtage  en  Mellemstilling  mellem  den  ældre  og  den 
yngre  Gruppe  og  kunne  herefter  betegnes  som  henhørende  til 
Mellem- Stenalderen.     Skulde  man,    i  Analogi   med   de  andre,   nys 


Spidsnakkede  Øxer.  A-f 

anførte  Dobbelt- Betegnelser,  danne  endnu  et  Navn  for  denne  Mellem- 
tid, hentet  fra  et  særlig  fremtnedende  Forhold,  da  maatte  det  blive: 
den  spids-  og  tyndnakkede  Øxes  Tid;  thi  det  er  først  og  fremmest 
disse  velbekjendte  og  hyppig  forekommende  Former,  som  nøde 
til  at  antage,  at  der  imellem  den  ældre  og  den  yngre  Gruppe 
ligger  en  Mellemtid. 

Den  spidsnakkede,  slebne  Øxe  af  Flint  eller  sjældnere  af  Grøn- 
sten (Fig.  23),  med  kun  to  mere  eller  mindre  hvælvede  Sider,  som 
mødes  i  Æggen  og  i  de  skarpe  Sidekanter,   fore- 
kommer, saavidt  bekjendt,   hverken  paa  de  gamle  ..i—  ..^ 
Bopladser    eller    i    Stengravene.       De    slutte    sig         /   ?'*  ■  *    7^ 
imidlertid  ved  deres  Form  nøie  til  den  ældre  Gruppe,           ^\  •  •■,    ^J^ 
idet  de  have   en  væsentlig  Lighed  med   de  foran 
omtalte,  uslebne  Øxer  (Fig.  17);   Forskjellen  ligger 
kun   i  den  omhyggeligere  Tildannelse   og   i  Slib- 
ningen.    Allerede   dette  angiver  Formens  chrono- 
logiske  Plads.      Men    en   endnu   større   Vægt  bør 
det    tillægges,    at   den    spidsnakkede    Øxe    hører 
hjemme  saa  at  sige  overalt   baade   i   og  udenfor 
Europa,  medens  de  øvrige  danske  Øxeformer  fore- 
komme   paa   et   desto   mere   begrænset  Omraade, 
jo  yngre   de  ere,    og  de  yngste   alene   i  Norden. 
Betydningen  af  disse  Forhold  turde  være  umiddel- 
bart indlysende:    de   fremmede  Hovedformer    ere 
blevne  indførte   hos   os    i   en  tidlig  Tid,    og  paa 
Grundlag  af  dem  er  der  senere  fremkommet  eien- 
domraelige,     hjemlige    Udviklinger.       Vi    komme 
nedenfor  oftere    tilbage    til  saadanne  Forhold   og 
deres  Forklaring,                                                                Fie- '3  Amb.is^o.  ■/,. 

Den  spidsnakkede  Øxe  maa  da*^  være  det 
ældste  Ægværktøi  af  Flint,  ved  hvilket  Slibning  er  bleven  anvendt. 
Af  Grønsten  er  der  derimod  muligvis  en  noget  ældre,  tilsieben 
Form,  nemlig  den  overalt  afrundede,  butnakkede  Øxe,  som  ofte 
har  en  skjævt  eller  hult  tilsieben  Æg.  Den  er  optagen  sammen 
med  den  ældre  Stenalders  Oldsager,  omend  hidtil  næppe  under 
ganske  sikre  Forhold;  dog  vilde  det  være  let  forstaaeligt,  om  man 
havde  anvendt  Slibningen  paa  den  mindre  haarde  Grønsten  førend 
paa  Flinten.    Hellerikke  denne  Form  forekommer  i  Gravene,  og  da 


den  i  det  hele  staaer  den  spidsnakkede  Flintexe  saa  nær   i  Form, 
kan  den  vistnok  betragtes  som  væsentlig  samtidig  med  denne. 

Det  var  først  de  svenske  Archæologer  //ans  //ildebrand  og 
Oscar  Montelius,  som  ved  en  Sammenligning  af  Formerne  paaviste 
den  spidsnakkede  Øxes  større  Ælde  end  de  ø\Tige 
slebne  Øxers,  hvad  der  fik  en  smuk  Bekrseftebe  ved 
de  foretagne,  store  Optællinger  af  samtlige  i  Sverige 
fundne  Stensager;  det  viste  sig  nemlig,  ^  denne 
Øxeform  er  langt  almindeligere  i  Skaane  —  den 
tidligst  befolkede  Landsdel  —  end  i  de  øvrige 
svenske  Landskaber.  Ved  videre,  omhyggelige  Sam- 
menligninger paavistes  det  fremdeles,  hvorledes  den 
er  Grundformen,  hvoraf  andre,  noget  yngre  Former 
og  endelig  den  brede  og  tyndnakkede  Øxe  har  ud- 
viklet sig,  den  almindeligste  af  alle  danske  Øxe- 
former.  Det  under  Fig.  22  S.  45  afbildede  Stykke 
er  den  længste  Øxe  og  overhovedet  det  største,  til- 
slebne  Fhntstykke,  som  er  fundet  i  Danmark. 
Skridt  for  Skridt  har  man  arbeidet  sig  frem  til  denne 
nye  Form.  Det  tidligere  stærkt  hvælvede  Øxeblad 
blev  efterhaanden  Aadere,  Nakken  gjordes  bredere. 
Smalsiderne  voxede  i  Tykkelse,  og  lidt  efter  lidt 
fremkom  saaledes  den  nye  Form,  hvis  væsentligste 
Kjendemærke  er,  at  de  lidet  buede  Bredsider  mødes 
ved  Nakken  i  en  tynd  eller  skarp  Kant.  Ogsaa  paa 
anden  Maade  end  ved  en  Betragtning  af  selve  Formen 
kan  det  skjønnes,  at  disse  Øxer  ere  yngre  end  de 
spidsnakkede;  de  forekomme  i  Gravene,  omend 
kun  meget  sjælden.  De  tilhøre  saaledes  Stengravenes 
pj    j     ,y  første   Tid    og    den   nærmest   forudliggende  Periode, 

og  de  maa  have  været  længe  i  Brug;  thi  det  er 
Tusinder  af  Stykker,  som  ere  indgaaede  i  offentlige  og  private 
Samlinger,  alle  dannede  efter  samme  Norm,  kun  forskjellige  i 
T\kkelse,  Længde  og  Bredde.  Da  den  skarpe  eller  tynde  Nakke 
ikke  egner  sig  til  at  modtage  Slag  og  hellerikke  til  at  indsættes  i 
et  Skaft  som  Nutidens  Stemmejern,  maa  alle  disse  Stykker,  baade 
de  smalle  og  brede,  korte  og  lange,  antages  at  have  været  skæftede 
«ig  forte  som  Haandoxer,  og  det  samme  maa  gjælde  om  de  sjældnere 


Spyd  og  Dolke.  JO 

forekommende,  hulslebne  Flintblade  af  tilsvarende  Form.  Kun  har 
Æggen  ved  disse  sidste  Stykker  ligget  paatværs  af  Skaftets  Længde- 
retning, medens  den  ved  de  øvrige  har  ligget  i  Flugt  med  Skaftet, 
Der  er  i  det  øvrige  Europa  blevet  fremdraget  ikke  faa  Træskafter 
med  et  Hul  til  Indsættelse  af  et  Øxeblad  af  denne  eller  nær- 
staaende  Form,  og  i  Danmark  er  der  i  en  Mose  tilligemed  andre 
Stenalders  Sager  blevet  optaget  et  lignende,  veltJi- 
dannet  Skaft,  som  øiensynlig  er  bestemt  til  en  spids- 
nakket  Øxe. 

For  flere  andre  Oldsagformer  fra  Stenalderen  gjælder 
det   samme    som    for   de    her  omhandlede   Øxer:    de 
forekomme  ikke  eller  dog  særdeles  sjælden  i  Gravene 
—  de  ere  af  ældre  og  mere  primitiv  Bygning  end  de 
i    Gravene    almindelig   optrædende    Sager    —    og   de 
ere  nær  beslægtede  med  ældre  eller  fremmede  Former. 
De   maa  saaledes   antages  at  falde  mere  eller  mindre 
fuldstændig  forud  for  Stengravenes  Tid.  Blandt  de  Sager, 
som  indtage  denne   chronologiske   Stilling,   skal   forst 
og    fremmest    nævnes    alle    de    Spyd-    og    Pilespidser 
samt   Knivsblade,    som   ere   brede  ved  Skaftenden  og 
ikke,  saaledes  som  de  yngre  og  almindeligere  Former, 
særlig     indrettede     til     Skæftning     ved     Tilspidsning, 
Indsnævring  af  Bladet  eller  paa  anden  Maade.      Disse 
Stykker  foreligge  iøvrigt  under  mange  forskjelHge  Varia- 
tioner og  tilhøre  derfor  mulig  en  noget  forskjeiligTid; 
snart  ere  de  særdeles  smalle,   snart  meget  brede;   der 
findes    tyndere    og   ofte    stærkt   opskærpede    Stykker, 
som     maa     have     gjort    Tjeneste    som    Knive      eller        j-j^  ^^    ,^_ 
Dolke   (Fig.  25),    tykkere,    der    ikke    forekomme    op- 
skærpede,   og   som    kun   kunne   have    været    anvendte    som   Spyd- 
spidser (Fig.  24),  og  endelig  korte,  der  have  tjent  som  Od  paa  Pile 
eller    Kastespyd;    men    alle    ere    knyttede    til    hverandre    ved    det 
samme   Kjendemærke:    den   brede,    lige   afskaarne    eller   afrundede 
Skaftende.     En  særlig  Interesse  have  de  Spyd-  og  Pilespidser,  hvis 
Ægge  ere  udhuggede  i  Tænder,    forat  de  kunde  give  et  saameget 
farligere  Saar;  de  ere  sjældne  ligesom  de  andre  beslægtede  Former, 
hvad  der  simpelthen  kan  bero  paa,  at  de  ikke  ere  blevne  nedlagte 

som  Gravgods,    men  kun   ere   komne   i  vore  Hænder  som  tilfældig 
tabte  eller  i  særiigt  Øiemed  hengjemte  Sager. 

Hvad  der  af  Smykkesager  kan  henføres  til  væsentlig  den 
samme  Tid  som  disse  Vaaben,  foreligger  i  store  Ravfund,  som  ere 
fremdragne  i  Mose  og  Mark,  navnlig  i  Jylland.  I  Kar  af  Ler  eller 
Træ  findes  der  oftere  nedlagt  Prydelser  af  Rav,  snart  i  et  ringere 
Antal,  snart  nogle  Hundrede  sammen  —  i  en  Mose  ved  Læsten, 
nær  Randers,  er  der  endog  optaget  henved  4000  Stykker,  til  en 
Vægt  af  ialt  17  Pund.  Ravsagerne  ere  stedse  nedlagte  alene, 
uden  Forbindelse  med  Gjenstande  af  anden  Art.  Hvad  der  har 
været  Hensigten  med  disse  Nedlægninger,  vil  nedenfor  blive  undersøgt 
i  større  Sammenhæng;   her  fæstes  Opmærksomheden  kun  ved  den 


paafaldende  Forskjel,  de  fleste  af  disse  Fund  frembyde  fra  de  Rav- 
smykker, som  kjendes  fra  Gravene.  Det  er  nemlig  saa,  at  visse 
Former,  som  ere  hyppige  i  Mark-  og  Mosefundene,  kun  sjælden 
findes  i  Gravene,  og  da  væsentlig  i  de  ældste,  i  Dysserne,  og  paa 
den  anden  Side  er  den  Række  af  Ravsmykker,  der  forekommer 
almindelig  1  Gravene,  fuldstændig  ukjendt  i  de  her  omhandlede 
Nedlægninger.  Forklaringen  af  dette  Forhold  ligger  ikke  Ijærnt; 
de  store,  samlede  Fund  maa  gjennemgaaende  skrive  sig  fra  en  ældre 
Tid  end  den,  i  hvilken  Jættestuerne  bleve  opfarte  —  thi  fra  disse 
er  det,  hvad  nedenfor  skal  omtales,  at  vi  navnlig  kjende  de  yngre 
Smykkesager. 

En  ikke  ringe  Bekræftelse  vinder  denne  Tidsbestemmelse  ved 
en  Betragtning  af  de  enkelte  Stykker  og  af  Maaden ,  hvorpaa  de 
ere  forarbeidede.  I  Sammenligning  med  de  senere  Ravsager  ere  de 
i  Mark  og  Mose  fundne  ofte  kun  lidet  omhyggelig  behandlede;  den 
naturlige  Overflade  med  dens  Huller  og  Ujævnheder  er  kun  delvis 

fjæmet;  Tildannelsen  er  mangelfuld,  og  Ravstykket  er  ofte  benyttet 
omtrent   i    den   Form,    hvori  det  fandtes,    kun   mere   eller  mindre 
glatskrabet  og  forsynet  med   et  Hul  for  at  kunne  trækkes  paa  en 
Snor.      Saaledes  have  nemlig  Ravstykkerne   været   baame,    sikkert 
nok  anbragte  i  store  Halsbaand;  en  Del  af  dem  viser  dette  ganske 
bestemt,    og  det  kan   tillige  sees,    al  det   oftest  har  været   brede, 
stærkt  sammensatte  Hatsprydelser  af  en  bestemt  Form.   De  aflange 
og  flade  Stykker  med  en   hel  Række  Huller  ved  den  ene  Side  og 
med  kun  et  eller  to  til  den  modsatte  (Fig.  26)  maa  have  været  Siut- 
stykker,   hvortil   flere  Perlerækker  vare  fastbundne,    og  som  tillige 
ved  at  knyttes  sammen  to  og  to  dannede  Hals- 
baandets   Lukke.     Andre   aflange,    mere  eller 
mindre  flade  Ravstykker  med   flere  jævnsides 
liggende  Tværgjennemboringer  (anf.  Fig.)   have 
øiensynlig    været    Midtstykker    i    Halsbaand  et, 
anbragte  for  at   samle  Perlesnorene  og  hindre 
deres  for  frie  Bevægelse,   som   ikke  var  heldig 
ved    det   skrøbelige   Materiale.      Imellem    disse 
brede  Stykker  var  der  optrukket  paa  Snore  talrige, 
gjennemborede  Ravstykker,  der  snart  ere  uregel- 
mæssige   og  klumpede,    snart    tildannede    som 
kortere  eller  længere  Rør  (anf.  Fig,).  Skjævt  slidte 
for  Enderne,    som  de   ofte   ere,    maa   de   have 
været   baame    i    skraa    Stilling    mod    hinanden 
paa   en    rundt   hængende   Snor.      For  Enderne      f«-  ''■  A«rb.  isss.   ■/■• 
var  Perlerækken  sikkert  ofte  afsluttet  ved  sær- 
egne,  trinde  eller  kantede  Stykker   (anf.  Fig.).     Disse  egne  sig  vel 
hertil,   idet  de  ved  en  Indknibning  paa  Midten   ere   indrettede  til 
at  ombindes,  og  de  maa  have  havt  en  saadan  særlig  Bestemmelse, 
da  de  alene   af  alle   de  i  Ravfundene  forekommende  Stykker  ikke 
ere  forsynede  med  Hul  til  Ophængning.     Som  Midtstykker  i  Perle- 
rækken  kan    man    endelig    tænke    sig    anbragt  de  prægtige,    store 
Stykker  (Fig.  27),   der  ikke  sjælden   ere   prydede  med  Indboringer 
ved  Kanterne   —   en  lidet  kunstfærdig  Dekoration,   som   man   maa 
vente  at  finde  den  i  en  saa  tidlig  Tid,   og  vel  stemmende  med  de 
simple  Former  og  den  ringe  Tildannelse,  som  Ravet  i  det  hele  har 
faaet  i  disse  Fimd. 

4* 


c  2  ^cn  chronologiske  Inddeling. 

Ihvorvel  det  endnu  ikke  er  mange  Former,  der  med  Sikker- 
hed kunne  henføres  til  den  nærmest  forud  for  Stengravene  liggende 
Tid,  bør  de  dog,  som  det  her  er  skeet,  behandles  særskilt.  Ere 
flere  af  dem  end  ikke  ganske  ukjendte  i  Gravene,  og  kan  der  end 
saaledes  ikke  drages  ganske  skarpe  Grænser  mod  de  yngre 
Former,  som  danne  det  almindelige  Gravudstyr,  saa  er  der  dog 
tilstrækkelig  Grund  til  at  udskille  dem  som  en  egen  Gruppe, 
væsentlig  faldende  mellem  Skald)mgernes  og  Stengravenes  Tid. 
Kun  ved  saaledes  i  det  enkelte  at  undersøge  de  forskjellige 
Formers  indbyrdes  chronologiske  Stilling  faa  vi  et  Indblik  i  Ud- 
viklingen gjennem  de  lange  Tidsrum,  som  Stenalderen  omfatter. 
Først  naar  ældre  og  yngre  Former  bestemt  kunne  adskilles,  og 
naar  vi  Skridt  for  Skridt  kunne  følge  de  Overgange,  som  førte 
fra  Form  til  Form,  ville  Forskjellighedeme  frembyde  en  virkelig 
Interesse  og  samtidig  afgive  Bidrag  til  Opfattelsen  af  den  uaf- 
brudt fortsatte  Væxt  af  Erfaring  og  Dygtighed,  der  træder  frem 
i  den  danske  Stenalders  mangfoldige  Efterladenskaber.  Saalænge 
man  derimod  kun  mægter  at  betragte  de  lange,  foreliggende 
Rækker  af  forskjeUige  Former  som  samtidige  Variationer,  der  til- 
fældig ere  fremkomne  og  ligesaa  tilfældig  ere  forsvundne,  da  have 
disse,  idetmindste  for  en  videnskabelig  Opfattelse,  ingen  synder- 
lig Betydning. 


Fig.  98.     Aarb.  iBSi. 


V.     DE  MINDRE  STENGRAVE:    RUNDDYSSER  OG 
LANGDYSSER. 


Vi  vende  os  nu  til  Betragtningen  af  Stenalderens  Gravkamre, 
disse  mægtige  Fortidsminder,  der  have  været  Gjenstand  for 
alle  senere  Aarhundreders  Beundring,  og  som  endnu  urokkede, 
ved  deres  eiendommelige  Form,  deres  store  Stenblokke  og  ved 
den  simple  Alvor,  hvoraf  de  ere  prægede,  høre  til  de  mest 
tiltrækkende  Minder,  vort  Land  eier.  Men  vi  staa  ikke  for  dem 
som  den  drømmende  Vandrer,  der  standser  ved  Dyssen  for  at  lade 
sig  drage  tilbage  til  de  svundne  Tider,  da  lavt  staaende  Folk 
lagde  disse  Blokke  paa  hverandre,  som  vor  Tids  Mennesker  næppe 
synes  at  kunne  flytte.  Vi  se  ikke  paa  dem  som  Kunstneren,  der 
ved  at  skatte  deres  maleriske  Virkning  i  Landskabet,  eller  som 
Digteren,  der  føler  deres  poetiske  Værd.  Vi  ville  derimod  forstaa 
disse  Monumenter,  lære  at  kjende  deres  Oprindelse  og  Bestemmelse 
for  saaledes  klarere  at  opfatte  Livet  i  det  Tidsrum,  da  de  bleve  til. 
Se  vi  først  paa  den  lille  Dysse,  bygget  af  faa  Bærestene,  oven- 
paa  hvilke  der  hviler  en  enkelt  stor  Dæksten,  og  med  en  Aabning 
paa  Siden,  hvad  er  dette  da  for  en  Bygning,  som  er  opført  paa  saa 
varig  en  Maade>og  med  Anvendelse  af  saamange  Kræfter?  Man 
skulde  kalde  den  en  lille  Stue,  med  Vægge  og  Loft  af  Sten  og 
med  en  Dør,  som  giver  Adgang  til  det  Indre.    Det  er  en  lille,  tryg 


CA  Firsidede  Dysser. 

Og  skjærmet  Bolig,  og  indenfor  boer  den  Døde.    Men  det  er  tillige 

et  Mindesmærke;    thi  der  er  valgt  Stene,   langt  større   og  sværere, 

end  der  behøvedes  for  at  beskytte  Graven  mod  Vold  af  Mennesker 

og  Forstyrrelse  af  Dyr.      Hvad  har  da  bevæget  disse  Folk   i   den 

fjæme  Oldtid   til   saa  omhyggelig  at  skjærme  den  Døde   og  værne 

om  hans  Minded     Hvem  lærte  dem  det,   og  hvad  var  den  ledende 

Tanke  herved?   —   og  hvor  forunderligt,   at  de  Slægter,    der   kort 

forud  beskyttede  den  Afdødes  Legeme  saa  slet  og  dannede  Gravene 

saa  ligegyldig,   at  vi   knap  kjende  deres  Plads,   og  som  ikke  have 

efterladt  noget   Spor   af  .faste   Boliger,    ingen   Rest  af  Stenhuse, 

hvori  de  Levende  boede,    at  de  nu  have  dannet  saa  monumentale 

Hvilesteder  for  de  Døde!     Sikkert  nok   var 

det   nye    Tanker,     der   drev    dem    til    dette 

Værk,    nye  Forestillinger    om   Liv   og  Død, 

som    fremkaldte    en    saa   stor    Forandring    i 

Gravskikkene.    I  fjærne  Egne  udenfor  Norden 

skulle  vi  eftervise  de  samme  Ytringer  af  de 

samme  Forestillinger,    og   vi  skulle   søge   at 

vise,    hvori   disse   bestode,    og  hvorledes  de 

fandt  Veien  til  Norden.      Men   først  maa   vi 

nøiere  betragte  vore  Dysser  efter  deres  Form, 

Fig  «    Aarb,  iBst.  deres  Bygningsmaade  og  Indhold. 

Den  simpleste  Dysse,  reist  af  saa  faa 
Stene,  som  overhovedet  kunne  danne  en  rummelig  Grav,  er  den 
firsidede  og  retvinklede,  bygget  af  4  Sidestene,  som  ere  stillede 
paa  Kant,  og  en  Dæksten  hvilende  ovenpaa  disse.  En  saadan  Dysse, 
ved  Vollerup  paa  Møen,  er  afbildet  S.  53;  Fig.  29  viser  dens 
Plan.  Der  lod  sig  vel  tænke  en  Sammenstilling  af  kun  tre  Side- 
stene til  en  trekantet  Grav;  men  denne  Form  er  ikke  praktisk,  da 
megen  Plads  vilde  gaa  tabt  i  de  spidse  Vinkler,  og  den  fore- 
kommer aldrig.  Det  firsidede  Kammer  er  derimod  en  bestemt 
fastholdt  Form,  anvendt  i  alle  Landets  Egne  og  tillige  den  hyp- 
pigste af  alle  de  forskjellige  Konstruktioner.  Det  er  altid  aflangt, 
sædvanlig  af  5 — 7'  Længde;  undertiden  er  det  dog  kortere,  endog 
kun  3'  langt,  eller  længere,  indtil  8'/i'.  Bredden  er  hyppigst  2 — $'/,', 
kun  sjælden  noget  mindre  eller  lidt  større.  Høiden  indvendig  vexler 
mellem  3'  og  noget  over  5'.  Kun  de  tre  af  Siderne  have  samme 
Høide;    een  af  Endestenene  er  i — 2'  lavere,    saaledes  at  der  bliver 

en  Aabning  under  Overliggeren,  hvorigjennem  man  kan  krybe  ind  i 
Graven  eller  dog  række  og  bøie  sig  ind  i  Rummet.  Endnu  maa 
bemærkes,  at  der  oftere  i  begge  Langsider  eller  kun  i  den  ene  af 
dem  er  stillet  to  mindre  Stene  i  Stedet  for  een  større;  men  dette, 
som  nogle  Steder,  saaledes  i  Sorø-  og  Ringsted-Egnen,  endog  maa 
siges  at  være  Reglen,  har  ingen  Indflydelse  paa  Kammerets  Form 
eller  hele  Charakter. 

Føier  man  en  r^erde  Bæresten  til  de  tre,  som  danne  de  høie 
Sider  i  det  retvinklede  Kammer,  fremkommer  der  et  femsidet 
Kammer,  idet  den  i — 2'  brede  Døraab- 
ning  som  altid  i  disse  Dysser  indtager 
en  Side  for  sig.  Denne  Form  er  sjælden 
—  den  maa  ikke  have  tiltalt,  uvist  af 
hvilken  Grund;  dog  kjendes  den  baade 
fra  Jylland  og  Øerne.  En  yderst  al- 
mindelig og  overalt  forekommende  Form 
er  derimod  det  sexkantede  Kammer  med 
5  Bærestene,  der  enten  har  omtrent 
samme  Bredde  som  Længde  (Fig.  30) 
eller  ogsaa,  men  sjældnere,  er  noget  lang- 
strakt, saaledes  at  den  største  Længde 
ligger  udfor  Døraabningen.  Dette  er  kun 
Variationer  af  den  samme  Grundform; 
man  har  •\'ed  Dysserne  forsøgt  næsten 
alle  de  symmetriske  Former,  som  det  er 
muligt  at  danne  med  et  lille  Antal 
Stene.  De  sexkantede  Kamres  største 
Længde  vexler  mellem  4'  og  7',  og  Høiden  er  fra  3'  til  over  6'. 

Allerede  af  disse  Kamres  Størrelse  kan  det  skjønnes,  at  de 
ikke  ere  dannede  for  at  optage  et  enkelt  Lig.  De  ere  indrettede 
for  at  tjene  til  Begravelse  gjennem  en  længere  Periode,  og  de  rumme 
da  ogsaa  ofte  Rester  af  flere,  undertiden  af  mange  Lig,  indtil  en 
halv  Snes.  Øverst  under  Dækstenen  er  der  sædvanlig  et  tomt 
Rum,  eller  der  er  her  et  Lag  af  løs  Muld,  som  maa  antages  at 
være  indkommen  i  senere  Tid.  Derunder  ligge  skjærmende  Sten- 
lag eller  en  Masse  knust  Flint  til  Beskyttelse  af  Ligene,  hvis  Rester 
nu  findes  bevarede  i  tæt  sammentrykte  Lag  eller  liggende  i  Hobe, 
dækkede  af  andre  Stene  og  ofte  paa  saadan  Maade,  at  det  maa  antages, 


Fig.  30.    Sexkantet  Grav  i  en  Lang- 
dysse, Kirke  Hyllinge  Matr.  Nr.  13 a, 
Voldborg  Herred. 


1*5  Den  omgivende  Høi. 

at  Ligene  ere  blevne  nedsatte  i  siddende  Stilling;  anderledes  vilde 
det  hellerikke  have  været  muligt  at  benytte  de  mange  Stuer,  som 
ikke  ere  af  Mandslængde.  Under  det  hele,  paa  Bunden  af 
Kammeret,  findes  der  endelig  som  oftesl  et  omhyggelig  lagt  Gulv 
af  flade  eller  runde  Sten,  eller  et  tykt  Lag  knust  Flint.  De 
mange  andre  eiendommelige  Forhold,  som  ere  blevne  iagttagne  med 
Hensyn  til  Resterne  af  Ligene,  endvidere  det  nedlagte  Gravgods  og 
de  kjendelige  Spor  af  Baal,  som  have  været  antændte  i  Graven, 
hvor  Ilden  har  svedet  Gulv,  Skeletdele  og  Oldsager,  Alt  dette 
skal  omtales  længere  fremme  ved  Redegj øreisen  for  de  store  Kamre, 
hvor  det  samme  gjenfindes,  men  bedre  oplyst  og  paa  en  lettere 
forstaaelig  Maade. 

Dyssen  var  altid  omgiven  med  en  Høi  af  Jord  og  Sten,  som 
tjente  til  at  styrke  Bygningen  og  sikre  den  mod  Forstyrrelse 
udenfra;  kun  rent  undtagelsesvis  er  der  opnaaet  en  lignende  Dæk- 
ning af  Graven  ved,  at  Kammeret  er  bygget  i  en  udgravet  For- 
dybning. Der  er  imidlertid  det  eiendommelige  Forhold  ved  alle  de 
fire-,  fem-  og  sexsidede  Kamre,  som  vi  her  alene  betragte,  at 
Overliggeren  ikke  er  jorddækket;  ofte  naaer  Jordhøiningen  ikke 
engang  helt  op  til  Bærestenenes  Overkant,  men  lader  dem  rage 
I — 2'  op.  At  Jorden  ikke  er  afgravet  i  senere  Tid,  men  at  det 
oprindelig  har  været  Meningen,  at  Dækstenen  skulde  ligge  frit  og 
synlig,  lader  sig  skjønne  alene  af  dens  Form.  Det  er  nemlig 
oftest  en  meget  tyk,  høi  og  hvælvet  Sten,  langt  sværere,  end  det 
behøvedes,  for  at  den  kunde  dække  Graven  —  at  lægge  en  saadan 
Blok  høit  op  paa  Toppen  af  andre  Sten  maa  være  betragtet  som 
et  Værk  til  den  Dødes  Ære,  og  der  var  ingen  Mening  i  strax  efter 
at  dække  det  hele  til  med  Jord.  Mange  prægtige  Dysser  med 
saadanne  store  Dækstene  findes  spredte  omkring  i  Landet,  saaledes, 
for  at  naevne  nogle  Exempler  i  en  enkelt  Egn,  Sjællands  Horns 
Herred,  ved  Hjortegaardene  i  Draaby  Sogn,  ved  Sønderby  i  Selsø 
Sogn,  ved  Veileby  og  Venslev  i  Ferslev  Sogn,  og  ved  Tørslev  i 
Gjerlev  Sogn.  Paa  Knebel  Mark  paa  Mols  ligger  der  en  Dysse, 
hvis  Dæksten  er  ii'  lang  og  3'  tyk.  Undertiden  er  der  dog  fore- 
kommet Kamre  af  denne  Art,  der  ligge  helt  skjulte  af  en  Høi;  men 
det  har  da  næsten  altid  kunnet  paavises,  at  største  Delen  af  Høien 
er  tilført  i  en  senere  Periode,  i  Bronzealderen,  som  Dække  for  yngre 
Begravelser,  der  lagdes  tæt  op  til  eller  over  Dyssen. 


Adgangen  til  Graven.  C  7 

Nøie  forbunden  med  Jordhøien  og  betinget  af  den  er  den  sten- 
satte Adgang,  som  ofte  er  anbragt  foran  Kammeret,  og  hele  den 
Indretning,  man  har  givet  Døraabningen.  Den  lavere  Sten,  over 
hvilken  Aabningen  findes  (Fig.  28),  tjener  øiensynlig  til  at  holde  Stuen 
fri  for  indtrængende  Jord  —  kun  sjælden  er  Aabningen  lukket  ved 
en  løst  foran  stillet  Sten,  som  naaer  op  til  Overliggeren,  og  som 
altsaa  maatte  flyttes,  hver  Gang  man  paany  vilde  ind  i  Rummet. 
For  at  sikre  Adgangen  til  dette  og  for  at  holde  Pladsen  foran 
Døren  fri  er  der  ofte  anbragt  en  stor  Sten  til  hver  Side  af  Ind- 
gangen (Fig.  30);  man  kunde  da  træde  ned  foran  Aabningen,  og 
der  var  saaledes  Plads  til  at  vælte  Dørstenen  fra.  For  end  mere  at 
lette  Adgangen  til  Gravens  Indre  er  der  undertiden  ført  en  længere 
Gang  ud  gjennem  Høien,  dannet  af  indtil  4  Stene  for  hver  Side. 
I  saa  Tilfælde  falder  Dørstenen  bort,  idet  den  nu  ikke  mere  er  nød- 
vendig for  at  holde  Jorden  ude,  og  den  erstattes  af  en  lav  Tærskel- 
sten som  Afgrænsning  af  Gravrummet.  Dette  viser  noksom,  at 
Gang  og  Høi  høre  sammen,  og  at  Stenrækkerne  foran  Graven  kun 
ere  satte  for  at  holde  Jorden  tilside  og  for  at  sikre  Aabningen.  I 
samme  Hensigt  lagdes  der  ofte  en  enkelt  Dæksten  over  Gangen 
nærmest  ved  Kammeret,  hvor  Jorden  var  høiest  og  derfor  lettest 
kunde  skride  ned. 

Blandt  Dysserne  af  denne  Art  pleier  man  fra  ældre  Tid  at 
skjelne  imellem  to  Former,  nemlig  Runddysser  og  Langdysser, 
Benævnelser,  som  dog  ikke  betegne  væsentlige  Forskjelligheder  i 
selve  Kamrenes  Bygning  og  Form,  deres  Indhold  og  Anvendelse, 
hvilket  Alt  er  ganske  ensartet,  men  alene  i  den  Maade,  hvorpaa 
den  omgivende  Høi  er  formet.  Udseendet  af  Høien  vexler  imid- 
lertid saa  meget,  at  man  næppe  skulde  tro,  at  det  kunde  være 
Monumenter  fra  samme  Tid  og  [af 'ganske  den  samme  Art;  for 
saa  vidt  er  det  vel  berettiget  at  give  dem  egne  Navne.  Vi  skulle 
dog  se,  at  Forskjelligheden  har  en  ganske  simpel  Grund,  og  at 
den  i  Virkeligheden  betyder  meget  lidt. 

Runddysserne  have  Navn  efter  den  omgivende,  runde  Jordhøi, 
der,  som  allerede  antydet,  er  temmelig  flad  —  den  dækker  jo  kun 
Siderne  af  Kammeret  —  og  oftest  af  ringe  Udstrækning,  30 — 40'  i 
Tværmaal,  sjældnere  indtil  60'.  Omend  ikke  altid,  saa  dog  i  Reglen 
er  den  omgiven  med  større  Stene,  der  i  et  Par  Fods  indbyrdes 
Afstand  danne  en  aaben  Kreds  om  Høiens  Fod  (Fig.  31 — 32). 


jft  Kunddytsen. 

Nogen  praktisk  Betydning  har  Stenkredsen  øiensynlig  ikke, 
hverken  som  Støtte  for  Jordhøien  eller  som  Værn  imod  Mennesker 
eller  Dyr.  Den  betegner  Monumentets  Grænser,  og  disse  Stene,  som 
kunne  naa  en  Haide  af  7',  tjene  til  Smykke  for  Graven  —  atter  et 
Vidnesbyrd  om,  hvilken  Pris  man  i  hine  Tider  satte  paa  den 
kolossale  Stenblok,  som  kun  kunde  reises  ved  Anvendelse  af  meget 
Arbeide.  I  vore  Dage  have  imidlertid  disse  prægtige  Stene,  til 
Skade  for  Monumenterne,  faaet  et  andet  Værd;  det  har  været  for 
let  at  faa  fat  paa  dem,  til  at  de  ikke  mange  Steder  skulde  blive 
borttagne,    og  ligeledes   har  man  uden  Vanskelighed  kunnet  sløife 


den  lave  Jordhai.  Ploven  naaer  nu  ofte  ind  til  Kammerets  Stene, 
og  Dyssen  har  herved  faaet  et  ganske  andet  Udseende  end  oprindelig. 
Ere  Runddysserne  de  mest  maleriske  af  vor  Oldtids  Minder, 
saa  ere  Langdysserne  til  Gjengjæld  de  største  og  mest  imponerende 
(Fig-  33 — 35)-  Graven  ligger  her  i  en  aflang  Jordhøi,  hvis  Høide 
er  bestemt  ved,  at  den  skal  dække  Sidestenene  i  Kammeret,  — 
hvorfor  den  kun  sjælden  overgaaer  5 — 6  Fod,  —  og  hvis  Bredde  er 
betinget  af,  at  en  Jordvold  af  denne  Høide  maa  have  en  vis  Basis 
og  en  vis  bred  Runding  for  at  kunne  staa;  den  er  derfor  sædvanlig 
20 — 30'  bred.  Længden  er  derimod  haist  forskjellig.  Hyppigst 
ere  Langdysserne  mellem  50'  og  lOO'  lange;  ikke  ualmindelig 
falder  Størrelsen  mellem  lOO'  og  200';  en  endnu  betydeligere 
Længde  er  derimod  forholdsvis  sjælden.  Dog  kunde  der  opregnes 
et  ikke  ringe  Antal  af  saadanne  særdeles  lange  Dysser,  omhyggelig 

byggede,  med  snorlige  Sider  og  jævn  Ryg,  over  hvilken  Dæk- 
stenene ligge  frit  over  et  eller  flere  Kamre,  og  helt  omsatte  ved 
Foden  med  store  Stene,  der  navnlig  for  begge  Ender  ere  høie, 
spidse  og  regelmæssig  formede. 

Mægtige  Luigdysser  findes  navnlig  paa  Lolland  i  Musse  Herred ;  saaledes  ligger  i 
ThorebySogn  en,  som  er  250'  lang,  i  Radsted  S<^[n  en  anden  paa  255'  og  i  Kjettinge 
Sogn  en  tredie  paa  385'.  Sjælden  velbevaret  er  den  saakaldte  Grønjægers  Høi  ved 
Fanefjord  Kirke  paa  Møen,    som  allerede  i  ældre  Tid   er  bleven  fredlyst.     Den  er 


Fig.  3a.    Runddysse  ved  Vilsted,  Flinterup  Sogn,  Sjælland.    Aarb.  x88i. 


314'  lang,  24 — 26'  bred,  fuldstændig  regelmæssig  bygget,  med  tre  retvinklede 
Kamre  synlige  og  tæt  omsat  ved  Foden  med  ikke  mindre  end  130  Stene,  der 
ere  3'  6" — 5'  6"  høie;  oprindelig  har  Stenhegnet  talt  endnu  c.  30  Stene.  Som  Ex- 
empler  paa  endnu  anseeligere  Monumenter  kunne  nævnes  en  nu  rigtignok  stærkt  for- 
styrret Dysse  i  St.  Fuglede  Sogn,  Arts  Herred,  som  maaler  322',  og  en  fredlyst  Dysse 
paa  Klelund  Hede  i  Malt  Herred,  der  har  en  Længde  af  368'.  Endnu  mere 
forbausende  ved  deres  Udstrækning  ere  den  fredlyste  Langdysse  paa  Lindeskov  Mark, 
Vinding  Herred,  der  er  504'  lang,  med  126  bevarede  Randstene,  og  en  Dysse  ved 
Vilsted  i  Nærheden  af  Haderslev,  der  er  500'  lang. 

Undertiden  træffes  Langdysser  uden  Randstene,  idet  disse  i 
ny  Tid  ere  blevne  borttagne;  imidlertid  kjendes  der  ogsaa  Ex- 
empler  paa  lange  Jordhøie  fra  Stenalderen,   som  aldrig  have  været 


^Q  Lugdjuena  OpriodelEe. 

omsatte  med  Steo,  hvad  der  sikkert  kun  beroer  paa  tilfældige 
Forhold,  paa  Manglen  af  passende  Stene  eller  paa  Ulyst  dl  i  det 
enkelte  TilCaelde  at  udføre  det  store  Arbeide. 

Hvad  er  nu  Anledningen  til,  at  man  har  daonet  disse  eien- 
dommelige  Monumenter,  og  hvorfor  er  Høiens  ydre  Form  saa  for- 
skjellig  fra  Runddyssens,  medens  de  Grave,  de  indeslutte,  ere 
fuldstændig  ensartede^  Det  ligger  formentlig  deri,  at  Langdysserne 
indeslutte  flere  Grave  (Fig.  35).  Ofte  er  der  to  Kamre,  anbragte 
ganske  symmetrisk,  lige  langt  fra  Enderne  —  saaledes  li^er 
der  alene  i  Lynge-Kronborg  Herred  4  velbevarede  Dysser  af  denne 

Art  —  sjælden  er  der  3  eller  4,  i  et  enkelt  Tilfælde  endog  5  syn- 
lige Kamre,  foruden  mulig  andre  dybere  i  Høien.  Selv  naar  der  kun 
lindes  en  enkelt  Grav,  liggende  snart  i  Midten,  snart  ved  en  af 
Enderne,  tør  det  sikkert  antages,  at  Høien  er  opført  til  efterhaanden 
at  faa  andre  Kamre  indsat,  men  at  Benyttelsen  er  bleven  afbrudt 
af  en  eller  anden  Grund.  Langdyssen  maa  da  siges  at  »være  en 
fælles  Gravplads,  anlagt  og  indhegnet  for  at  blive  benyttet 
gjennem  en  længere  Tid.  Hermed  lader  det  sig  vel  forene,  at 
denne  Gravform  kun  optræder  indenfor  visse  snævrere  Grænser, 
medens  Stenalderens  andre  Former  have  en  vid  Udbredelse.  Det 
er  nemlig  vel  forstaaeligt,  at  man  i  visse  Egne  kan  være  kommen 
ind  paa  at  danne  Fællesbegravelser  af  deime  Art  og  herefter  har 

fastholdt  denne  Form,  hvorimod  Langdyssens 
lokale  Optræden  ikke  vilde  kunne  forstaaes, 
dersom  den  f.  Ex.  tilhørte  en  egen  Tid  og 
var  et  Led  i  den  hele  chronologiske  Rækkefølge 
af  Dysser,  eller  dersom  den  stod  i  Forbindelse 
med  særlige,  religiøse  Ideer,  med  visse  soci- 
ale Forhold  el.  lign.  Langdyssen  har  de 
snævreste  Grænser  af  alle  Stenalderens  Grav- 
former. Østen  for  Øresund  findes  der  vel  af- 
lange Høie,  men  ikke  Langdysser  af  samme  Art 
som  i  hele  det  nuværende  Danmark,  med  Und- 
tagelse dog  af  Bornholm,  hvor  denne  Form 
ikke  synes  at  forekomme,  eller  ialfald  kun 
enkeltvis.  Mod  Syd  og  Vest  findes  den  egent- 
lige Langdysse  hellerikke  udenfor  det  nordlige 
Tydskland,  ihvorvel  den  næppe  er  uden  For- 
bindelse med  de  aflange  Høie  i  det  nordlige 
Holland  og  paa  de  britiske  Øer. 

Ofte  har  man  sikkert  opført  Langdysser, 
som  strax  kom  til  at  indeholde  to  eller  flere 
Kamre,  vel  til  Afbenyttelse  for  flere  forskjellige 
Familier  eller  Kredse  af  Mennesker;  men  lige- 
saa  ofte  har  man  fra  Begyndelsen  af  kun  indsat 
et  enkelt  Kammer,  der  kom  til  at  ligge  ganske 
regelmæssig  midt  i  Høien  baade  efter  dens 
Bredde  og  dens  Længde.  Først  efterhaanden  er 
der  da  indføiet  andre  Kister,  som  ved  ikke  at 
naa  ned  til  Høiens  Grund  eller  ved  at  ligge 
skjævt  og  usymmetrisk  tilstrækkelig  vise  sig 
som  senere  Tilføielser.  Det  forekommer  ogsaa, 
at  man  har  forlænget  en  ældre,  kort  Høi, 
hvad  der  er  kjendeligt  af  de  Tværdelinger 
ved  Stenrækker,  som  ikke  sjælden  sees  over 
Høienes  Ryg. 

Denne  nærliggende  Forklaring  af  Lang- 
dyssens eiendommelige  Form  findes  allerede 
fremsat  hos  Ole  Worm\  men  senere  har  den 
ikke    været    omtalt,    noget    der    er    saameget 

Fig.  34.     Langdysse   ved 

Humble ,    Langeland. 

Aarb.  x88t. 

mere  paafaldende,  som  det  er  ganske  overensstemmende  med 
Skik  og  Brug  i  Stenalderen,  ligesom  da  ogsaa  i  de  følgende 
Perioder  af  Hedenskabet  i  Norden,  og  overhovedet  hos  næsten  alle 
Folk  og  til  alle  Tider,  at  knytte  de  nye  Grave  til  de  ældre  ved 
forskjellige  Udvidelser  og  Omdannelser.  Det  er  langtfra,  at  Tanken 
om  en  fælles  Gravplads  er  moderne  eller  forholdsvis  sent  opstaaet. 
Allerede  de  smaa  Kamre,  hvormed  vi  her  beskjæftige  os,  ere  jo 
ikke  bestemte  til  at  modtage  et  enkelt  Lig,  men  til  at  være  Hvile- 
sted for  flere.  De  anseeligere  Kamre,  Jættestuerne,  som  skulle  om- 
tales længere  fremme,  betegne  kun  et  Fremskridt  i  samme  Retning, 
idet  de  ere  store  Benhuse,  som  rumme  Levninger  af  talrige 
Individer,  og  atter  disse  Stuer  udvides,  som  vi  skulle  se,  ved  andre 
tilbyggede  Kamre  og  Sidestuer.     I  Langdyssen  er  den  Opgave  at 

Fig.  35.     Langdysse  ved  Lindeskov,  Fyen.     Aarb.  x88z. 

danne  en  stor  Fællesgrav  løst  paa  een  Maade,  nemlig  ved  at  forene 
flere  mindre  Kamre  i  en  fælles  Høi,  medens  det  samme  er  op- 
naaet  i  Jættestuen  paa  en  anden  Maade,  ved  at  udvide  Kammeret 
saa  meget  som  muligt. 

Man  kunde  jo  imidlertid  ogsaa  danne  større,  indhegnede  Grav- 
pladser paa  en  anden  Maade,  ikke  ved  at  forlænge  Høien  Hundreder 
af  Fod,  men  ved  at  lægge  flere  korte  Høie  ved  Siden  af  hin- 
anden. Dette  er  virkelig  ogsaa  forsøgt;  der  kjendes  enkelte  Ex- 
empler  paa  jævnsides  liggende  Langdysser  med  umiddelbart  sammen- 
stødende Længdesider.  I  Thoreby  Sogn,  Musse  Herred,  findes  der 
saaledes  to  sammenbyggede  Langdysser,  og  i  Piptorn  Skov  under 
Holstenhus,  Salling  Herred,  sees  et  andet  mærkeligt  Komplex 
af  tre  Dysser  med  ialt  6  synlige  Kamre. 

Vi  have  blandt  Stenalderens  forskjellige  Grave  valgt  først  at 
behandle    de   smaa  Kamre,    som  de  forekomme  i   Runddysser  og 

Langdysser,  fordi  disse  maa  antages  at  være  de  ældste.  At  dette 
er  saa,  kan  selvfølgelig  ikke  sluttes  af,  at  de  ere  de  mindste  og 
tillige  de  simpleste  i  Anlæget  —  skjøndt  dette  dog  ogsaa  har 
noget  at  sige.  Det  vilde  jo  være  høist  forunderligt,  om  Jættestuerne, 
der  nedenfor  skulle  betragtes,  de  anseeligste  og  mest  sammen- 
satte Former,  som  kræve  det  største  Arbeide  og  den  største  Er-, 
faring  hos  Bygmesteren,  skulde  være  de  ældste  Grave,  som  man 
har  dannet  her  i  Norden;  derimod  vilde  det  være  vel  forstaaeligt, 
om  man  havde  begyndt  med  de  smaa  Kamre  og  først  lidt  efter 
lidt  havde  arbeidet  sig  frem  til  at  reise  de  store  Stuer.  Men  paa 
Ræsonnementer  af  denne  Art  maa  der  intet  bygges;  det  vides  nu 
af  dyrekjøbt  Erfaring,  og  vi  maa  derfor  søge  ad  sikrere  Veie  at 
finde  en  Aldersbestemmelse  for  vore  Dysser. 

Først  give  de  Oldsager,  der  fremdrages  i  de  smaa  Kamre, 
forskjellige  Vink,  som  ikke  ere  til  at  misforstaa.  Vel  foreligger 
der  endnu  ikke  ret  mange  paalidelige  Fund  fra  disse  halvt  aabne 
Dysser,  hvis  Indhold  kun  altfor  ofte  er  blevet  forstyrret  allerede  i 
ældre  Tider,  og  som  ere  for  let  tilgængelige  til,  at  de  ikke  ogsaa 
i  vore  Dage  tidt  skulde  lokke  til  en  overfladisk  og  letsindig  Ud- 
plyndring. Hellerikke  er  Gravgodset  i  Almindelighed  synderlig 
rigt;  sædvanlig  findes  kun  nogle  faa  Stykker  i  hver  Grav,  naar 
den  da  ikke  er  fuldstændig  blottet  for  Oldsager  eller,  som  det 
ogsaa  har  været  Tilfældet,  kun  indeholder  en  eneste  Flække.  Men 
af  og  til  er  der  forekommet  ikke  faa  tilstrækkelig  betegnende 
Former.  Den  tynd-  eller  skarpnakkede  Øxe,  sleben  paa  alle  Sider, 
som  foran  er  nævnt  (S.  48),  er  flere  Gange  funden  i  Rund-  og 
Langdysser,  medens  den  ikke  vides  at  foreligge  fra  Jætte- 
stuerne, og  tillige  ere  Overgangsformerne  mellem  denne  gamle 
Øxeform  og  de  senere  tyknakkede  Øxer,  der  nedenfor  skulle  om- 
tales som  charakteristiske  for  de  store  Stuer,  i  adskillige  Tilfælde 
optagne  i  de  smaa  Kamre.  Fremdeles  ere  de  høie  Krukker  med 
Hals,  af  hvilke  een  er  afbildet  under  Fig.  36,  og  Lerflasker  som 
den,  der  sees  forrest  i  Fig.  78,  S.  139,  oftere  fundne  i  Dysserne, 
medens  de  mangle  i  Jættestuerne,  og  hvad  der  er  betegnende, 
disse  Former  forekomme  udenfor  Nordens  Grænser,  i  Nordtydskland 
og  Hannover,  hvorimod  de  for  Jættestuerne  eiendommelige  Lerkar 
alene  findes  hos  os.  Det  er  sandsynligt,  —  og  vi  skulle  se,  at  det 
samme  gjentager  sig  i  alle  Perioder,  —  at  de  fremmede  og  indførte 

Former  ere  de  ældste  indenfor  et  vist  Tidsafsnit,  og  at  de  hjemlige 
Udviklinger  tilhøre  en  senere  Tid. 

Men  maa  det  end  antages,  at  Dyssen  er  den  ældste  Form  for 
Stenalderens  Grave,  saa  er  det  ligesaa  sikkert,  at  den  ikke  ude- 
lukkende tilhører  en  bestemt  afgrænset,  tidlig  Periode.  Denne 
simple  Konstruktion  blev,  som  naturligt  er,  bevaret  hele  Sten- 
alderen igjennem,  hvad  der  noksom  fremgaaer  af,  at  Dyssen  undertiden 
indeholder  Oldsager,  som  maa  ansees  for  at  tilhøre  Periodens  senere 
Del.  Ikke  at  der  ingen  Forskjel  skulde  kunne  spores  i  Bygningen 
af  Graven;  men  Forskjellighederne  ved  denne  kun  lidet  sammen- 
satte Form  ere  saa  smaa,  at  de  næsten  unddrage  sig  en  nærmere 
Bestemmelse.  Sluttende  fra  alle  indre  og  ydre  Forhold  skulde 
man  sige,  at  de  Kamre  ere  de  ældste,  som  enten  ingen  Gang 
have,  eller  hvor  kun  et  enkelt  Par  Sten  er  anbragt  foran  Døren, 
medens  de,  som  have  en  længere  Gang,  maa  tilhøre  en  senere  Del 
af  Stenalderen.  Ligeledes  hidrøre  kun  fra  den  ældste  Tid  de  mere 
korte,  brede  og  tillige  høie  Kamre,  som  nærme  sig  til  den  kva- 
dratiske Form  og  indeholde  Rester  af  mange  Lig,  hvorimod  de 
mandslange,  smalle  og  lave  Kister,  som  ofte  kun  indeholde  et 
enkelt  Lig,  øiensynlig  ere  langt  senere  og  samtidige  med  de  andre 
sildige  Gravformer,  der  nedenfor  skulle  omtales.  Vanskeligheden 
ved  at  give  en  skarpere  Bestemmelse  er  her  særlig  stor.  Det  er 
overalt  i  Archæologien  meget  vanskeligt  at  gribe  just  Begyndelsen 
til  en  længere  Udvikling;  den  har  sædvanlig  været  kortvarig  og 
har  derfor  ikke  efterladt  sig  mange  og  kjendelige  Spor.  Men  hertil 
kommer  i  det  foreliggende  Tilfælde,  at  de  ældste  Sager,  som  ere 
blevne  nedlagte  i  Dysserne,  ofte  maa  optages  sammenblandede  med 
Gjenstande  fra  en  noget  senere  Tid,  fordi  jo  ofte  den  enkelte  Grav 
blev  benyttet  gjennem  en  længere  Periode. 

Vi  maa  da  helst  søge  at  bringe  endnu  bedre  Beviser  for,  at 
Dysserne  med  Rette  sættes  forrest  i  Rækken  af  alle  de  store  Sten- 
grave;  thi  dette  er  selvfølgelig  et  vigtigt  Forhold  for  Opfattelsen 
baade  af  selve  disse  Monumenter  og  af  Stenalderens  hele  Tidsrum. 
Men  saadanne  Beviser  ville  heller  ikke  mangle,  naar  vi  vende 
Blikket  ud  over  Nordens  Grænser  til  andre  nære  og  fjæme  Lande. 
Her  skulle  vi  tillige  søge  Oplysning  om,  hvad  der  har  brag^ 
Nordens  Befolkning  til  at  opføre  de  faste  Stenkamre,   og  hvorledes 

den  Tanke  er  opstaaet  hos  dem,   at   værne   om   de  Afdøde  paa  en 
saa  omhyggelig  og  tillige  storartet  Maade. 

Fra  de  os  nærmeste  Egne  mod  Syd,   fra  det  nordlige  Tydsk- 
land,    foreligger    der    kun    utilfredsstillende    Oplysninger    om   Sten- 
gravenes Bygning;  men  i  det  nordlige  Holland,  i  Provindsen  Drenthe, 
kjendes    der    foruden    Grave    af   mere    sammensatte   Former    ogsaa 
saadanne  simple  Dysser  som  dem,  vi  her  betragte,  dannede  af  3 — 4 
Bærestene  og  i  Dæksten.     De  forekomme  i  England,  omend  ikke  i 
stort  Antal,    saa  dog  ofte   nok  til,    at  de   have   tiltrukket  sig  Op- 
mærksomheden;   noget   hyppigere  ere   de   rektangulære   Stenkamre 
i  Skotland,  hvor  de  ere  byggede  af 
tre  eller  fire   utilhugne  Stenblokke, 
bærende  en  stor  Stenplade  og  om- 
givne af  en  lav  Stendynge;   endnu 
flere  Cromlecks  (d:  Stenkreds}  kjen- 
des   fra    Irland,     tildels    af   ganske 
samme  Form  som  de  danske  Dysser. 
Paa  Øerne  i  Kanalen  ligge  Dysserne 
ved  Siden   af  andre  Stengrave,   og 
over  hele  det  vestlige  Frankrig  og 
navnlig  i  visse  Egne   af  Sydfrank- 
rig    ere     Dolmens     (o :    Stenborde) 
ingenlunde   sjældne.      Hovedformen 
er  som  ved  vore  Dysser,    og  Byg- 

hugne  Stene  er  uforandret.  Fuld- 
stændige re  Oplysninger  haves  om  Portugals  prægtige  Stengrave, 
de  saakaldte  Anta'er,  som  forekomme  i  betydeligt  Antal  hele 
Landet  over.  De  ere  som  overalt  ellers  byggede  af  store  Stene, 
flade  paa  den  indadvendende  Side,  hvorfor  de  antages  for  at  være 
tilklevede,  og  de  ere  som  sædvanlig  omgivne  med  en  lav  Jord- 
høining.  Hellerikke  i  Spanien  mangle  disse  Kamre,  saa  at  de  fra 
Skandinavien  kunne  følges  næsten  uden  Afbrydelse  over  hele  det 
vestlige  Europa. 

Saavidt  havde  man  længe  vidst,  at  Dysserne  forekom,  og 
skjøndt  allerede  dette  er  store,  geographiske  Omraader,  lod  Ens- 
artetheden sig  vel  forlige  med  den  almindelige  Forestilling  om  en 
i    det    hele    overensstemmende    Udvikling    i    forhistorisk    Tid    hos 

Folkene  i  det  vestlige  Europa.  Men  stor  var  Forbauselsen,  da  man 
erfarede,  at  de  samme  Monumenter  forekom  over  endnu  videre 
Strækninger.  For  det  første  findes  der  i  det  nordlige  Afrika  et 
stort  Omraade,  hvor  disse  Stengrave  optræde  i  langt  betydeligere 
Antal  end  noget  Sted  i  Europa.  Lige  fra  Marokko  indtil  TuniSy 
men  navnlig  i  Algier,  er  der  Strækninger,  hvor  de  ligge  i  Grupper 
paa  2 — 300.  Atter  her  findes  ved  Siden  af  andre,  sikkert  yngre 
Former  de  simple,  overalt  forekommende,  firsidede  Grave,  dannede 
af  3 — 4  Stene,  der  bære  en  horizontalt  liggende  Blok,  alle  util- 
hugne og,  som  sædvanlig,  omgivne  af  en  lav  Jordhøi.  Med 
Rette  fremhævede  den  franske  General  Faidherbe,  som  i  1872  først 
bragte  nøiere  Oplysninger  om  disse  hidtil  næsten  ukjendte  Grave, 
at  de  fuldstændig  ligne  vore  mindre  Dysser  og  de  øvrige  Stengrave 
af  samme  Art. 

Vender  man  sig  til  de  andre  Middelhavslande,  da  træffes  der 
i  en  enkelt  Egn  af  Etrurien  og  i  Syditalien  Stengrave,  der  maa 
opfattes  som  Dysser.  De  beskrives  som  firkantede  Kamre  dannede 
af  utilhugne  Stene,  een  i  hver  Side,  og  med  en  meget  stor  Dæk- 
sten liggende  frit  over  den  lave  Jordhøi;  denne  skjuler  Bære- 
stenene og  dækker  den  stensatte  Gang,  som  fører  ind  til  Graven. 
Høist  usikkert  er  det  derimod,  om  der  findes  egentlige  Dysser  i 
Grækenland;  men  de  forekomme  langt  videre  imod  Øst. 

At  der  i  Palæstina  findes  Dysser  paa  mange  Steder  og  i  ikke 
ringe  Antal,  vidste  man  alt  i  Aarhundredets  Begyndelse;  men 
nærmere  Kundskab  om  dem  fik  man  først  ved  F,  de  SauUys  Reise 
i  det  hellige  Land  (1865).  Han  beskriver  nøie  den  første  Gruppe  af 
20  Dysser,  som  han  saa  ved  Foden  af  Bjergene  nord  for  det  døde 
Hav,  og  man  lades  ikke  i  Tvivl  om,  hvad  for  Grave  det  er, 
han  her  havde  fundet :  to  mægtige  Stene  danne  Siderne  af  Graven, 
hvis  ene  Ende  altid  er  lukket  med  en  Sten,  medens  den  anden  under- 
tiden er  aaben;  ovenpaa  hviler  den  store  Dæksten  ragende  frem  over 
Bærestenene.  Den  franske  Forsker  betegner  Gravene  med  de  Navne, 
han  kjender  fra  sit  Hjemland,  dolmens  og  cromlechs;  men  paa 
Spørgsmaalet  om,  hvilken  Tid  de  tilhøre,  svarer  denne  kyndige 
middelalderlige  Archæolog  med  et  aabenhjærtigt:  Det  maa  Gud 
vide!  Herom  var  dog  ikke  Geologen  Louis  Lortet  i  Tvivl,  der 
nærmere  har  omtalt  andre  Stengrave  i  Palæstina;  idet  ogsaa  han 
fremhæver  deres  nøie  Overensstemmelse  med  de  franske  og  nord- 

afrikanske  Dysser,   henfører  han  dem  til  en  forhistorisk  Befolkning, 
forud  for  Hebræernes  Indvandring. 

Der  gives  fremdeles  andre,  som  det  synes,  mere  isolerede  Om- 
raader,  hvor  Dysserne  høre  hjemme,  nemlig  dels  i  Thracien,  paa 
Krim  og  over  de  endnu  lidet  undersøgte  Strækninger  om  Øst- 
siden af  det  sorte  Hav,  dels  i  Forindien,  hvor  de  archæologiske 
Forhold  ere  bedre  kjendte.  Syd  for  Vindhyabjergene,  baade  imod 
Vest  og  imod  Øst  og  helt  ned  til  Cap  Comorin,  findes  der  mellem 
Stensætninger  af  andre  Former  talrige  Dysser  byggede  af  3 — 4 
Bærestene  med  en  enkelt  Overligger  og  med  en  omgivende  Sten- 
kreds —  alle  meget  store  Stene;  der  tales  saaledes  om  Bærestene, 
der  ere  15'  lange  og  9'  høie,  og  om  Overliggere  af  endnu  be 
tydeligere  Dimensioner.  Intet  af  de  Folk,  som  nu  bebo  disse 
Egne,  opfører  Grave  af  denne  Art  eller  holder  dem  i  Ære,  hvad 
der  allerede  tyder  paa,  at  de  tilhøre  en  fjærnt  liggende  Tid,  og 
som  overalt  ellers  ved  de  Indfødte  kun  at  fortælle  om  dem,  at  de 
ere  reiste  af  overnaturlige  Væsener,  at  de  ere  pandu-kults  o :  Boliger 
for  Pandueme,  nogle  af  den  indiske  Sagntids  store  Heroer. 

Naar  vi  nu  fra  Indien  se  tilbage  over  de  udstrakte  Egne  indtil 
Skandinavien,  hvor  man  har  paavist  Dysserne  snart  gjennem  store 
sammenhængende  Landstrækninger,  snart  indenfor  mere  begrænsede 
Omraader,  da  ligger  det  visselig  nær  at  betvivle,  at  alle  disse  Monu- 
menter virkelig  staa  i  nogen  Forbindelse  med  hverandre.  Saadanne 
Betænkeligheder  ere  oftere  komne  tilorde,  og  man  har  drøftet, 
om  det  dog  ikke  skulde  være  muligt,  at  de  forskjellige  Folk  uaf- 
hængig af  hverandre  kunde  have  dannet  Grave  af  denne  Art.  Men 
de  paapegede,  nøie  Overensstemmelser  i  Gravenes  Plan  og  Bygnings- 
maade  ligesom  ogsaa,  hvad  der  nedenfor  skal  udvikles,  med  Hen- 
syn til  deres  Indhold  ere  for  store  til,  at  denne  Betragtning  har 
kunnet  finde  Indgang.  Om  et  virkeligt  indre  Sammenhæng  ere 
nu  vistnok  AU^  enige.  Skulde  der  fordres  endnu  mere  specielle 
Ligheder  end  de  alt  anførte,  da  kunde  det  nævnes,  at  der  ligefra 
Norden  til  Indien  meget  ofte  forekommer  en  Indretning  af  Dør- 
aabningen  til  Graven,  der  er  af  en  saa  eiendommelig  Art,  at  det 
ikke  kan  antages,  at  man  paa  saa  mange  Steder,  uafhængig  af 
hverandre  og  tilfældig,  skulde  være  faldet  paa  at  danne  den 
just  paa  samme  Maade  og  ved  Monumenter  af  ganske  samme  Art. 
Endestenen  i  Graven  er  nemlig  ofte  gjennemboret  med  et  rundt  eller 

firkantet  Hul,  eller  Lukket  er  dannet  ved  to  sammenstødende  Stene, 
hver  med  en  halvrund  Udskjæring.  Dette  Træk  er  paavist  i  svenske 
Stenkamre,  i  flere  engelske  og  franske,  hvor  der  ogsaa  er  fundet 
den  Stenprop,  som  oprindelig  fyldte  Hullet,  endvidere  i  Dysser  paa 
Krim,  i  Kaukasus,  Palæstina  og  Indien.  Kun  i  Danmark  kjendes  det 
ikke;  men  her  ere  Dysserne  udelukkende  byggede  af  Granit,  som 
det  var  vanskeligt  eller  umuligt  for  Stenalderens  Folk  at  gjennem- 
bryde  med  et  Hul,  og  der  maatte  derfor  paa  anden  Maade  skaffes 
den  fornødne,  snævre  Aabning  til  Graven;  det  skete,  som  foran  om- 
talt, ved  at  der  sattes  en  lavere  Sidesten  for  den  ene  Ende,  saaledes 
at  kun  en  lille  Aabning  efterlodes  ovenover  den.  I  denne  Lighed 
paa  et  saa  eiendommeligt  Punkt  kan  man  ikke  undlade  at  finde  et 
Vidnesbyrd  om  fælles  Skik  og  ensartet  Opfattelse  af  Livet  efter 
Døden  og  tillige  om  indbyrdes  Forbindelser  mellem  Folk  i  vidt- 
adskilte  Egne. 

Vi  kunne  nu  efter  at  have  endt  vor  Udsigt  over  Dyssernes  Ud- 
l)redelse  og  efter  at  have  vundet  Overbevisningen  om,  at  alle  disse 
Stengrave  ere  noie  knyttede  til  hverandre,  vende  tilbage  til  Spørgs- 
maalet,  om  det  er  denne  simple  Gravform  eller  den  mere  sammen- 
satte, den  store  Jættestue,  der  er  den  ældste  Form  for  Stenalderens 
(iravo.  Svaret  vil  ikke  blive  usikkert.  Kun  Dyssen  lader  sig  for- 
folge  til  Orienten,  Jættestuen  forekommer  alene  i  Vest-  og 
Nordeuropa;  kun  Dyssen  fremtræder  ensartet  i  alle  Egne,  men 
Jiottestuen  har  forskjellige  Former  i  de  enkelte  Lande.  Disse  og 
do  andre  foran  berørte  Forhold  angive  med  Sikkerhed,  at  Dyssen 
er  den  ældste  Form,  den  første  i  Rækken  af  de  forskjelligartede 
Stenalders  Grave. 

Herefter  tor  vi  fremdeles  spørge  om  Stengravenes  første  Op- 
rindelse, om  hvor  de  ældste  Bygninger  af  denne  Art  ere  reiste, 
o^  hvad  Hensigten  var  med  at  indrette  disse  mægtige  Grave. 
Gang  efter  Gang  har  man  forsogt  at  bes\*are  disse.  Spøi^[smaal  — 
der  skal  nedenfor  blive  gjort  Rede  for,  hvilken  \'ei  man  er  gaaet. 
Her  give  vi  strax  den  BesN'arelse,  som  s\Ties  at  ligge  nær  for 
Haanden,  og  som  io\Tigt  allerede  er  bleven  ant>-det  af  Flere,  dog 
kun  med  ni^^t  storre  Sikkerhed  ^i  G.  de  MartiUeL 

\  sin  Beretning  om  Pala^stinas  D\*sser  meddeler  Lariet^  at  der 
\  od  Siden  af  Stongravene  forekommer  kunstige  Klippehuler,  dannede 
til  al  va^re  Grave,    og  at  disse  ligesom  Dx^sseme  have  en  ganske 

snæver  Aabning,  oprindelig  forsynet  med  et  lignende  Lukke  af 
Sten.  De  samme  Klippegrave  kjendes  fra  andre  Steder  i  Palæ- 
stina, og  de  forekomme  i  Nordafrika  just  i  de  samme  Egne  som 
Dysserne.  Men  ogsaa  i  Europa  findes  undertiden  Dysser  og 
Klippegrave  Side  om  Side.  I  Frankrig  har  man  iagttaget  og  ud- 
trykkelig fremhævet  den  fuldstændige  Lighed  mellem  begge  Former 
baade  i  Planen  og  med  Hensyn  til  Gravenes  Indhold,  og  i  Portugal, 
hvor  Dysserne  ere  saa  talrig  repræsenterede,  er  der  Klippegrave,  ved 
Palmella  og  andre  Steder,  som  nøie  ligne  Dysserne  i  Anlæg  og 
Indretning.  Der  er  end  ydermere  baade  i  Frankrig  og  i  Portugal 
paavist  Overgangsformer  mellem  Dyssen  og  Klippehulen,  Grave, 
som  delvis  ere  udhulede  i  en  Klippe  og  delvis  ere  opførte  af 
løse  Stene. 

Denne  Berøring  mellem  Klippegrave  og  Dysser  giver  et  Vink 
om,  hvordan  man  først  er  blevet  ledet  til  at  bygge  Dysser:  det 
er  fritliggende  Klippegrave,  Huler,  formede  af  løse  Blokke.  Hvor- 
hen man  vender  sig  i  de  gamle  Kulturlande  i  Orienten,  er  Klippe- 
hulen den  eiendommelige  Gravform,  som  sikkert  havde  sin  Op- 
rindelse i  fjærntliggende  Tidsrum,  og  senere  bevaredes  uforandret 
gjennem  Tiderne.  Hulerne  vare  jo  engang  de  Levendes  Boliger, 
og  i  Lighed  hermed  indrettedes  Klippegraven  til  en  Bolig  for  de 
Døde.  Det  har  da  ikke  ligget  Qaernt  paa  et  noget  mere  fremskredet 
Stadium  i  Stedet  for  at  udgrave  Hulen  at  bygge  en  saadan  af  løse, 
bevægelige  Stene,  tilmed  naar  der  i  visse  Egne  var  Materiale  for- 
haanden  hertil,  medens  Klipperne  ikke  frembøde  naturlige  Huler 
eller  ikke  let  lode  sig  bearbeide. 

Dette  synes  at  være  en  naturlig  Oprindelse  for  Dysserne,  og 
flere  Forhold  ville  dermed  kunne  forklares.  Det  forstaaes  nu, 
hvorfor  man  har  givet  sig  til  at  tumle  med  de  mægtige  Stene;  de 
skulde  jo  erstatte  den  faste  Klippe,  som  for  bestandig  skulde 
skjærme  den  Døde.  At  Dyssen  overalt  har  Form  og  Indretning 
som  en  Bolig,  er  en  Følge  af  denne  Gravforms  Oprindelse;  Dør- 
aabningen  og  Gangen  svare  til  de  samme  Dele  af  den  kunstige 
Hule.  Endvidere  forstaaer  man,  hvorfor  Dyssen  overalt  bliver 
anvendt  som  Fællesbegravelse,  idet  ogsaa  Klippegravene  bestandig 
vare  indrettede  til  at  optage  flere  Lig. 

Endelig  forklares  flere  Eiendommeligheder  ved  den  geographiske 
Fordeling  af  de  forskjellige  Arter  af  Grave.      Naar  Dyssen   er  en 

Slags  Erstatning  for  og  en  videre  Udvikling  af  Klippegraven,  maa 
den  være  talrig  repræsenteret  i  Egne,  hvor  naturlige  Huler  ikke 
forekomme  og  kunstige  Klippegrave  ikke  kunne  dannes,  og  om- 
vendt, hvor  disse  findes,  maa  Dysserne  mangle.  Det  synes  virkelig 
at  være  saa.  Det  sydlige  Skandinavien,  hvor  Dysserne  ere  talrigere 
end  noget  andet  Sted,  har  ingen  Huler.  Omvendt  ere  Dysserne 
næsten  ukjendte  i  Belgien,  medens  Klippegravene  her  ere  særdeles 
hyppige.  I  Portugal  ligge  Stengravene  paa  de  store  Sletter,  hvor 
Hulerne  ikke  findes,  og  paa  Middelhavets  Øer  og  i  Grækenland,  som 
mangle  Dysserne,  erstattes  disse  af  talrige  Klippegrave  fra  de  ældste 
Tider.  I  alle  disse  Lande,  ligesom  ogsaa  i  Ægypten,  synes  man 
at  have  fastholdt  Klippegraven  som  eneste  Gravform  indtil  det 
Tidspunkt,  da  en  egentlig  Bygningskunst  kunde  udfolde  sig.  Men 
Graven  mistede  dog  ikke  sit  oprindelige  Præg.  De  ældste,  frit- 
liggende Grave  i  Ægypten,  de  saakaldte  Mastaba,  disse  mærkelige, 
rektangulære  Bygninger  med  en  flad  Overdel,  ere  kun  Gravhuse 
over  en  Hule,  og  ogsaa  Pyramiderne  ere  jo  kun  Monumenter  over 
en  nedenunder  liggende,  udhugget  Grav. 

Hvor  man  først  har  begyndt  at  danne  kunstige  Huler  til  Bolig 
for  de  Døde,  vil  næppe  nogensinde  kunne  bevises,  og  ligesaalidt 
tør  man  vente  bestemt  at  kunne  angive  de  Egne,  hvor  de  ældste 
Dysser  ere  blevne  opførte;  men  Alt  taler  for,  at  dette  har  været  i^ 
Orienten,  indenfor  den  Kreds  af  Lande,  hvor  de  store  Oldtids- 
kulturer udvikledes  og  Mennesket  først  førtes  frem  til  en  høiere 
Civilisation.  Naar  derefter  den  nye  Gravform  blev  optagen  af 
mange  omboende  Folk,  i  Indien,  i  Kaukasuslandene,  paa  Krim  og 
i  det  nordlige  Afrika,  og  atter  udbredtes  videre  mod  Vest  fra  Folk 
til  Folk,  da  har  Aarsagen  sikkert  ikke  udelukkende  været  den,  at 
man  vilde  efterligne  imponerende  og  tiltalende  Anlæg.  De  samme 
Ideer,  som  først  gave  Anledning  til,  at  man  dannede  sikre  og  faste 
Grave,  ere  utvivlsomt  gaaede  forud  for  og  sammen  med  Grav- 
formernes Udbredelse.  Men  hvad  man  har  tænkt  sig  ved  Op- 
førelsen af  de  store  Gravbygninger,  synes  ganske  klart:  de  skulde 
værne  den  Døde,  for  at  han  saaledes  paa  en  Maade  kunde  fort- 
sætte sit  Liv.  I  Ægypternes  Omhu  for  Legemets  Bevarelse  træder 
dette  stærkt  frem.  Saafremt  den  Afdødes  Legeme  blev  skjærmet, 
gik  Sjælen  ikke  tilgrunde;  den  kunde  vel  fjærne  sig  for  kortere 
Tider,    men    vendte    dog    bestandig   tilbage,    og  Graven    var   den 

et  Hus,  hvori  den  fortsatte  sin  Tilværelse.  Paa  en  lignende 
Maade  tør  det  vistnok  antages,  at  overalt,  hvor  det  mægtige  Grav- 
minde reistes  i  hine  fjæme  Tider,  der  var  det  et  Udtryk  for  en 
Tro  paa,  at  Livet  blev  fortsat,  hvis  blot  Legemet  kunde  sikres 
mod  Tilintetgjørelse.  Kun  en  saadan  Tanke  kan  have  drevet  de 
barbariske  Folk  i  Norden,  som  ikke  lagde  Sten  paa  Sten  for  at 
skjærme  de  Levende,  til  at  bygge  de  Døde  de  faste  Kamre, 
der  have  staaet  urokkede  gjennem  Aartusinder.  Nye  religiøse 
Forestillinger  og  en  ny  Tro  paa  et  Liv  efter  dette  har  som  den 
første,  store  Civilisationsbølge  udbredt  sig  over  det  vestlige  Europa 
og  har  endog  naaet  saa  vidt  som  til  vort  afsides  liggende  Land. 


VI.    DE  STORE  STENGRAVE  ELLER 
JÆTTESTUERNE. 

Lgesom  den  gode,  gamle  Betegnelse  »Dysse«  bestandig  er  bleven 
fastholdt  for  Stenalderens  mindre  Kamre  med  den  omgivende 
Høi  og  Stensætning,  saaiedes  bør  man  ikke  berøve  de  større  Kamre 
deres  nedarvede  Navn  »Jættestuer«.  Begge  Ord  have  baade  en 
historisk  og  en  god,  hjemlig  Klang,  og  ialtfald  er  den  nyere  Be- 
tegnelse »Gangbygningt,  som  man,  i  Overensstemmelse  med  det 
svenske  »gånggrift<,  har  forsøgt  at  indføre  for  de  større  Stuer, 
uheldig  og  vildledende,  da  ogsaa  de  mindre,  som  vi  have  seet,  ofte 
have  en  stensat  Gang.  En  noget  ældre  Betegnelse  af  lignende 
Art  og  af  samme  Oprindelse :  Halvkorsgrave  {Svensk :  halfkors- 
grafvar)  er  forlængst  bleven  opgivet  som  misvisende.  De  gamle  Be- 
nævnelser ramme  desuden  just  Hovedforskjellen  mellem  de  to 
Klasser  —  naar  man  da  overhovedet  vil  inddele  denne  Gruppe  af 
Monumenter,  der  danne  et  saa  nøie  sammenhængende  Hele  — 
idet  de  alene  sigte  til  Størrelsen;   thi  dette  er  i  Virkeligheden  den 

væsentlige  Forskjel  ved  Siden  af,  at  de  mindre  Kamre  ere  den 
ældste  Form,  hvoraf  de  større  have  udviklet  sig.  Dette  skal  strax 
paavises  Træk  for  Træk.  En  skarp  Grænse,  bestemt  véd  indre 
og  betydningsfulde  Forhold  vil  der  selvfølgelig,  paa  Grund  af 
det  nøie  Slægtskab,  ikke  kunne  drages  mellem  Dysserne  og 
Jættestuerne;  men  da  det  er  nødvendigt,  at  slige  Betegnelser  an- 
vendes paa»  en  bestemt  og  ensartet  Maade,  kan  man  kalde  alle 
fire-,  fem-  og  sexkantede  Kamre  for  Dysser  og  alle  større  Grave 
for  Jættestuer,  hvad  der  sikkert  er  praktisk  gjennemførligt. 

Det  første  Skridt  fra  Dyssen  til  Jættestuen  er  kun  lille.  Ud- 
vides det  sexsidede  Kammer  med  endnu  i  Sidesten,  fremkommer 
en  ikke  meget  forskjellig,  men  dog  ofte  noget  aflang  Form; 
Størrelsen  er  noget  betydeligere,  fra  6  til  8  Fod  paa  den  længste 
Led,  og  der  er  nu  stedse  ligesom  ved  alle  de  endnu  større  Kamre 
en  virkelig  Gang  med  mindst  2  Par  Stene  (Fig.  38).  Ved  en  For- 
øgelse af  Sidestenenes  Antal  dannes  der  fremdeles  regelmæssig 
byggede  Kamre  med  7,  8  og  9  Sidestene,  enten  af  rund  Form 
eller  aflange,  gjennemgaaende.  med  Længderetning  paatværs  af 
Gangen.  Vel  findes  der,  ved  Siden  af  alle  mulige  Mellemformer 
mellem  det  runde  og  det  aflange  Kammer,  ikke  ganske  sjælden  lange 
Stuer,  som  ligge  i  Fortsættelse  af  Gangen,  og  hvor  da  Dækstenene 
ligge  paa  tværs  af  dennes  Retning.  Men  denne  Form  synes 
ikke  at  have  tiltalt  almindelig,  og  ved  Kamre  med  et  større  Antal 
Bærestene  og  over  en  halv  Snes  Fods  Længde  er  det  en  næsten 
ufravigelig  Regel,  at  Stuen  ligger  i  modsat  Retning  af  Gangen.  Af 
Kammerets  Størrelse  afhænger  Dækstenenes  Antal.  Allerede  til 
de  mindste  Jættestuer  med  6 — 9  Sidestene  behøves  der  2 — 3  Dæk- 
stene, og  paa  de  største  Kamre  maatte  der  lægges  en  hel  Række 
Stene  Side  om  Side. 

Der  gives  i  de  forskjellige  Dele  af  Landet,  fra  Bomholm  indtil 
det  nordlige  Jylland,  Kamre  af  alle  Størrelser,  og  der  kunde  op- 
stilles en  Række  Exempler  paa  Stuer,  som  tiltage  med  i  Side- 
sten, indtil  et  Antal  af  17  og  mulig  flere,  uden  at  dog  Regel- 
mæssigheden paa  nogen  Maade  forstyrres.  Exempelvis  er  her  i 
Fig.  38  afbildet  en  Stue  med  9  Sidestene  af  ikke  betydelig  og  ofte 
forekommende  Størrelse,  12'.  En  Længde  for  Kammeret  af  15 — 20' 
er  allerede  mindre   almindelig;    Stuer   paa   20 — 30'    maa   siges    at 


7^  Bygningsmaaden. 

være  sjældne,  og  der  er  kun  faa,  som  ere  endnu  større,  indtil 
næsten  40'. 

Langtfra  altid  ere  dog  Stuerne  byggede  saa  regelmæssig,  som 
det  er  Tilfældet  med  de  her  afbildede.  Der  kjendes  mangfoldige 
skjæve  og  usymmetriske  Kamre,  idet  der  jo  til  alle  Tider  har 
været  daarligt  og  uskjønt  Arbeide  ved  Siden  af  godt  og  omhygge- 
ligt, og  mangen  en  af  de  Mestre,  som  have  staaet  for  Opførelsen 
af  disse  ældste  Bygninger,  kan  man  med  Rette  forekaste  Mangel 
paa  Sands  for  Symmetri,  denne  mest  elementære  Art  af  Skjønheds- 
sands,  idet  Skjævhedeme  i  Stuen  vilde  være  undgaaede  ved  en 
ringe  Omplacering  af  Stenene.  Hellerikke  ganske  sjældent  er  det, 
at  Gangen  ikke  ligger  lige  midt  for  Kammeret,  men  nærmere  ved 
dettes  ene  Ende,  at  den  løber  skjævt  mod  Stuens  Længderetning, 
eller  at  der  er  andre  uregelmæssige  og,  som  det  synes,  rent  vil- 
kaarlige  Forhold.  Ofte  maa  dog  sikkert  nok  ikke  Bygmesteren, 
men  Materialet  bære  Skylden  herfor;  thi  Stenene  maatte  tages, 
som  de  laa  i  Jordoverfladen,  og  det  var  ikke  altid,  at  der  indenfor 
den  nærmere  Omkreds  just  havdes  Adgang  til  tilstrækkelig  mange 
ensartede  og  lige  store  Stene,  som  kunde  føies  sammen  til  en 
fuldstændig  symmetrisk  Bygning.  Man  maa  da  snarere  undre  sig 
over  gjennemgaaende  at  finde  Stuerne  saa  regelmæssig  dannede, 
som  de  i  Virkeligheden  ere  det. 

Materialets  Art  har  i  det  hele  —  som  det  maa  være  Tilfældet 
ved  alt  godt  og  sundt  Bygningsvæsen  —  den  største  Indflydelse 
paa  Stengravenes  Form  og  Indretning.  Det  er  for  det  første  be- 
stemmende for  Stuernes  Bredde.  De  skulde  dækkes  med  Stene, 
som  kunde  naa  tværsover  fra  Væg  til  Væg;  men  der  er  Grænser 
baade  for  de  naturlige  Rullestensblokke,  som  forekomme  i  større 
Antal  i  vort  Land,  og  først  og  fremmest  for,  hvad  man  kunde 
magte.  Bredden  er  derfor  sædvanlig  5 — 7';  ikke  sjælden  voxer 
den  dog  til  8'  og  undertiden  til  9';  men  udover  dette  har  man 
ikke  kunnet  naa.  De  største  Stene  ere  i  Reglen  10 — 11'  lange; 
en  Sten  paa  13'  Længde,  11'  Bredde  og  5'  Tykkelse,  som  ligger 
over  et  rundt  Kammer  ved  Flintinge  paa  Lolland,  maa  sikkert  be- 
tragtes som  en  ren  Undtagelse. 

Paa  Materialet  beroer  fremdeles  hele  Konstruktionen.  For  at 
give  Stuen  Høide  stilles  de  store,  raa  Rullestensblokke  paa  Enden 
Side  om  Side,  nøie  støttende  sig  til  hinanden  og  alle  med  en  svag 

Hældning  indad,  saaledes  at  de  sætte  sig  fastere  i  Stilling  ved 
deres  egen  Vægt;  Oventrykket  fra  Dækstenene  bidrager  til  end 
mere  at  samle  Bygningen  (Se  Planche:  Det  Indre  af  en  Jætte- 
stue ved  Øm,  nær  Roskilde).  Navnlig  ved  Anbringelsen  af  Dæk- 
stenene maa  der  være  foretaget  en  omhyggelig  Beregning,  forat 
Trykket  kunde  fordeles  ligelig,  og  de  sees  at  være  nøiagtig  af- 
kilede underneden  ved  mindre,  indskudte  Stene.  I  det  hele  maa 
der  have  hørt  en  betydelig  Erfaring  til   at  placere  sikkert  for  Aar- 

tusinder  disse  svære  og  uregelmæssige  Sten,  som  stødte  sammen 
med  ujævne  Sider  og  hvilede  paa  deres  naturlige,  afrundede  Flader. 
Den  største  Fare  for  Bygningen  ligger  i  Undergrunden ;  thi  man 
forstod  ikke  at  fundamentere.  Sædvanlig  ere  Stenkamrene  anlagte 
paa  den  naturlige  Jordflade,  kun  meget  sjælden  i  en  gravet  For- 
dybning paa  et  Par  Fod,  og  da  vel  kun  for  at  søge  en  fastere 
Lergrund  under  Muld  eller  Sand.  Men  er  Underlaget  daariigt,  da 
bliver  dette  let  skjæbnesvangert  for  hele  Kammeret;  glider  kun  een 
af  Bærestenene,  er  det  gjensidige  Modtryk  svækket,  og  flere  andre 
Stene  maa  skride  ind.  Ved  de  desværre  saa  hyppig  forekommende, 
halvt  forstyrrede  Stenkamre  har  man  rig  Leilighed  til  at  iagttage 
dette,    og   ved    Udgravningen   af  Stuer,    som    ere    berøvede  deres 

Dækstene,   hænder  det  ofte,   at  Sidestenene  en  for  en  vælte,   efter- 
haanden  som  den  indvendige  Fyld  bliver  fjæmet. 

Et  andet  svagt  Punkt  er  selve  Døraabningen,  idet  der  her  staa 
to  Stene,  som  modtage  et  Tryk  fra  den  ene  Side  uden  at  være 
støttede  fra  den  anden  Side,  og  Faren  er  her  saameget  større, 
som  de  tillige  skulle  bære  Trykket  af  det  mægtige  Dække.  Men 
denne  Svaghed  i  Konstruktionen  har  man  ofte  forstaaet  at  bøde 
paa  ved  at  gjøre  begge  disse  Stene  noget  lavere  end  de  øvrige 
Sidestene  og  ved  over  dem  at  lægge  en  horizontal  Sten,  som  holdt 
dem  fra  hinanden;  først  paa  denne  hviler  atter  Dækstenen,  hvis 
Vægt  saaledes  fordeles  ligelig  paa  Døraabningens  to  Sidestene. 
Dette  er  det  første,  primitive  Forsøg  paa  at  fordele  Oventrykket 
rigtig  over  Døraabningen. 

Den  store,  rundede  Rullestens  blok  var  egentlig  kun  et  lidet 
heldigt  Bygningsæmne  til  Stuer,  hvis  indre  Flader  skulde  være  saa 
lige  som  muligt,  uden  Fremspring,  for  ikke  at  borttage  noget  af 
den  iforveien  ikke  meget  rigelige  Plads.  Man  seer  da  ogsaa,  at 
Stenene  ere  valgte  med  megen  Omhu,  saaledes  at  alle  de  indad- 
vendende  Sider  ere  saavidt  muligt  flade.  Men  saadant  Materiale 
stod  ikke  altid  til  Raadighed,  og  man  var  nødt  til  at  skaffe  sig 
det  ved  Kløvning  af  større  Stene.  I  alle  de  forskjellige  Former  af 
Kamre  forekommer  der  særdeles  ofte  Stene  af  de  største  Dimen- 
sioner, som  have  den  indadvendende  Side  tilkløvet,  noget  der  til- 
visse er  mærkeligt,  idet  det  er  et  Skridt  henimod  en  virkelig 
Bygningskunst:  man  tager  ikke  Stenen,  som  den  forefindes  i  sin 
naturlige  Form,  men  den  tildannes  for  at  kunne  passe  ind  i  den 
projekterede  Bygning.  Oftere  er  der  i  samme  Kammer  fundet 
anvendt  to  Dækstene  eller  to  Bærestene,  som  ere  udkløvede  af  een 
stor  Rullesten.  Men  udover  det  at  tilkløve  en  jævn  Indside,  er 
man  ikke  naaet.  Glathugning  er  aldrig  bleven  anvendt;  udadtil 
have  Stenene  altid  deres  naturlige  Form,  og  man  har  ikke  tilkløvet 
Stenenes  Sider,  forat  de  saaledes  kunde  slutte  nøiere  sammen  i 
Væggen.  Her  hjalp  man  sig  paa  en  lettere  Maade.  De  store 
Aabninger,  som  ikke  kunde  undgaaes  mellem  de  buede  og  uregel- 
mæssig formede  Blokke,  stoppede  man  ud  med  andre  større  og 
mindre  Stene;  men  ogsaa  herved  kom  man  ind  paa  et  virkeligt 
Murværk,  idet  der  ofte  anvendtes  udkløvede  Stene,  hvis  flade  Sider 
passe   nøie  sammen  i  horizontale  Lag.     I  >Ormehøi«  paa  Katbjerg 

Mark,  Mariager  Landsogn,  vare  Mellemrummene  yderligere  tættede 
ved  indskudte  Lag  af  Birkebark.  Det  er  ofte  Sandsten,  som  er 
anvendt  hertil,  i  visse  Egne  af  Danmark  en  egen,  rød  Sandsten, 
der  lod  sig  kløve  let  og  regelmæssig;  mærkeligt  nok  er  ganske  den 
samme  Slags  Sten  bleven  brugt  paa  lignende  Maade  i  det  nordlige 
Tydskland.  Der  var  altsaa  erfaringsmæssig  uddannet  visse  Regler, 
som  fulgtes  over  store  Omraader,  eller  med  andre  Ord :  der  fandtes 
allerede  i  hine  Tider  en  egen,  primitiv  Bygningskunst. 

Et  Bindemiddel  mellem  Stenene  blev  endnu  ikke  anvendt  i 
Norden.  Men  den  gode  Brug,  der  kan  gjøres  af  Leret  til  Tætning 
af  Bygninger,  var  ikke  ganske  ukjendt;  dog  blev  det  ikke  an- 
vendt imellem  Stenene,  men  kun  i  udvendig  overdækkede  Lag  for 
at  tætte  Aabningerne  mellem  Lofts-  og  Sidestenene  og  saaledes 
hindre  Regnvandets  Indtrængen,  og  tillige  som  Underlag  for 
Stuens  Gulv.  Thi  hellerikke  denne  Del  af  Bygningen  var  forsømt. 
Stuegulvet  dannes  vel  undertiden  kun  af  den  naturlige  Grund;  men 
oftere  er  der  spredt  et  tykt  Lag  knust  Flint,  eller  der  findes  en 
formelig  Brolægning  med  fladt  udkløvede  Fliser,  som  nøie  passe 
sammen,  eller  med  mindre  Rullestene,  ja,  der  kjendes  Exempler 
paa  en  endnu  omhyggeligere  Behandling  af  Gulvet:  underst  ligger 
der  flade  Fliser,  over  dem  et  c.  3"  tykt  Lag  Ler  og  tilsidst  atter 
en  regelmæssig  Brolægning  af  haandstore  Stene. 

Hvorledes  man  har  kunnet  tumle  med  de  store  Stenblokke,  er 
det  ikke  let  at  sige  med  Sikkerhed.  Hovedsagen  var  vistnok,  at  der 
var  mange  Hænder,  og  at  man  i  Tider,  hvor  mere  sammensatte 
Redskaber,  Maskiner,  utvivlsomt  vare  ukjendte,  har  forstaaet  at 
anvende  Haandkraft  langt  bedre  end  nu.  Der  kunde  mindes 
om  de  bekjendte  Fremstillinger  af,  hvorledes  man  i  det  gamle 
Ægypten,  just  ved  Hjælp  af  den  store  Mængde  af  Haandkraft, 
bevægede  Obelisker  og  løftede  langt  større  Vægte  end  vore  Dysse- 
stene. Ogsaa  fra  lavtstaaende  Folk  og  fra  vor  egen  Tid  vides  det, 
at  der  kan  udrettes  meget  ved  simple  Midler,  Touge  og  Løfte- 
stænger; Khassierne  i  det  østlige  Bengalen,  som  endnu  bygge  Sten- 
kamre til  deres  Døde,  bære  sig  saaledes  ad.  Meget  tiltalende  er  den 
af  Kong  Frederik  VIL  fremsatte  Tanke,  at  Høien  omkring  Stengraven 
tjente  som  et  Skraaplan,  ad  hvilket  Dækstenen  blev  rullet  op  til 
Overkanten  af  Sidestenene  for  derefter  at  føres  ud  over  dem;  men 
en    anden   Fremgangsmaade    kunde    ogsaa    være    fulgt.      Man    kan 

have  hævet  Pækstenen  ved  Hjælp  af  en  Løftestang,  idet  der  efter- 
haanden  blev  skudt  mindre  Sten  ind  som  Underlag  for  Stangen, 
indtil  der  var  dannet  en  Dynge  i  Høide  med  Sidestenene;  saaledes 
stod  det  kun  tilbage  at  skyde  Dækket  ud  over  dem.  Paa  denne 
Maade  har  Nationalmuseet  ladet  lægge  mange  i  ældre  Tider  af- 
væltede Overliggere  tilbage  paa  deres  oprindelige  Plads.  To  Mand 
ved  Løftestangen  og  een  til  efterhaanden  at  indskyde  de  mindre 
Stene,  som  skulle  danne  Underlaget,  have  besørget  hele  Arbeidet. 
Visse,  halvt  færdige  Kamre  i  Frankrig  turde  vidne  om  en  anden 
Fremgangsmaade.  Den  ene  Side  af  Stuen  er  fuldført  med  en 
Række  store,  opreiste  Stene,  og  skraat  op  mod  deres  Top  hvile  de 
mægtige  Dækstene,  medens  de  med  den  modsatte  Ende  endnu 
støtte  mod  Jorden;  man  synes  saaledes  at  have  brugt  at  løfte  først 
den  ene  og  saa  den  anden  Ende  af  Stenen,  hvorved  Arbeidet 
betydelig  lettedes. 

Kløvningen  af  Stenene  kan  være  udført  efter  den  Frem- 
gangsmaade, som  Khassierne  endnu  følge,  og  som  siges  tidligere 
at  have  været  anvendt  her  i  Norden.  Der  hugges  en  Fure  i 
Stenen  paa  den  Led,  hvor  den  skjønnes  at  være  lettest  delelig, 
hvorefter  Stenen  opvarmes  ved  Ild  og  overheides  med  Vand.  Efter 
en  gjentagen  Behandling  af  denne  Art  skulle  selv  meget  store 
Stene  lade  sig  kløve  ved  Hjælp  af  Trækiler.  Det  maa  dog  be- 
mærkes, at  det  ikke  har  været  muligt  ved  vore  kløvede  Dyssestene 
at  paavise  sikre  Spor  af  saadanne  Furer;  vel  er  der  paa  flere  Stene 
bemærket  en  lang  indhugget  eller  indsleben  Fure  et  Par  Tommer 
bred  og  dyb;  men  om  den  ikke  er  udført  ved  et  Kløvningsforsøg 
i  senere  Tider,  er  det  selvfølgelig  umuligt  at  afgjøre. 

Vi  have  betragtet  Materialet  i  de  store  Stenkamre  og  seet, 
hvilken  Indflydelse  det  har  paa  Bygningens  hele  Art.  For  andre 
Forhold  maa  den  praktiske  Nytte,  som  Stuen  skulde  gjøre, 
have  været  det  mest  bestemmende.  Ligesom  Bredden  afhænger 
af  Materialet,  saaledes  beroer  Høiden  paa  Hensynet  til  Benyttelsen; 
thi  i  de  store  Stuer  maatte  man  kunne  bevæge  sig  uden  for  stor 
Vanskelighed.  Høiden  blev  da  sædvanlig  5 — 6',  saaledes  at  man 
just  kunde  røre  sig  i  fuldt  opreist  eller  dog  næsten  opreist 
Stilling;  at  dette  har  været  det  bestemmende  Maal,  sees  deraf, 
at  Høiden  kun  i  faa  Tilfælde,  og  da  kun  i  de  mindste  Jættestuer, 
gaaer  ned   under  4',    ligesom   den  paa  den   anden  Side  hellerikke 

overstiger  7'.  Da  imidlertid  saa  høie  Sidestene  ikke  altid  kunde 
skaffes  tilveie,  maatte  man  ofte,  for  at  give  Stuen  den  tilstrækkelige 
Høide,  anbringe  horizontale  Lag  af  store  Stene  øverst  i  Væggen  — 
atter  et  Træk,  der  fortjener  fuld  Opmærksomhed  som  Udtryk  for 
en  virkelig,  begyndende  Architektur. 

Ogsaa  Gangen  fik  netop  de  Dimensioner,   som  krævedes  efter 
dens  Bestemmelse.      Den  skulde  kun  give  Adgang  til  Kammeret 

Fig.  39.    »Kong  Askers  Høi«,  ved  Sprove,  Møen.    Aarb.  x88z. 

Og  gjordes  derfor  ikke  rummeligere  end,  at  man  i  stærkt  sam- 
menbøiet  Stilling  kunde  trænge  sig  frem;  Høiden  er  sædvanlig 
kun  3 — 4',  Bredden  2 — 3'.  Ogsaa  Længden  og  Overdækningen 
afhænger  alene  af  det  praktiske  Hensyn,  idet  Gangen  skulde  føre 
ind  gjennem  Jordhøien ;  blev  Kammeret  langt  og  omgaves  det 
med  en  betydelig  Høi,  maatte  Gangen  følgelig  dækkes  og  tiltage  i 
Længde.  En  c.  15'  lang  Gang  er  ikke  usædvanlig;  men  ved  de 
største  Stuer  har  man  maattet  gjøre  den  betydelig  længere,  indtil  25  Va'- 
Gangen  træder  i  Stedet  for  den  simple  Døraabning,  som  den 
forekommer  ved  Dysserne,    og  forskjellige  Forhold   vise   da  ogsaa. 

at  den  maa  betragtes  som  en  udvidet  og  forlænget  Døraabning. 
Den  vender  i  Reglen  mod  Øst  eller  Syd  —  saaledes  laa  vel  ogsaa 
de  Levendes  Boliger;  den  er  ofte  snævrere  ved  Mundingen  end 
ind  imod  Stuen,  og  sædvanlig  er  den  indrettet  til  at  lukkes  ved 
een  eller  flere  Døre.  Der  findes  nemlig  anbragt  i  Sidevæggene, 
snart  længst  ude,  snart  nærmest  ved  Stuen  eller  paa  andre  Steder, 
Par  af  nøiagtig  modstaaende,  ofte  flade  Stene,  som  springe  noget 
frem  for  Væggen  og  danne  ligesom  en  Karm  (Fig.39);  til  denne  er  der 
da  ogsaa  oftere  ved  Udgravningen  fundet  lænet  en  større,,  flad  Sten 
som  et  Lukke  for  Gangen.  Der  kan  være  tre  saadanne  Døre 
indenfor  hverandre,  og  —  for  at  nævne  endnu  et  Lighedspunkt 
mellem  disse  mærkelige  Gravboliger  og  virkelige  Huse  —  der 
ligger  ofte  ved  Døren  eller  paa  andre  Steder  i  Gulvet  en  flad, 
noget  fremspringende  Sten,  som  man  ikke  kan  give  andet  Navn 
end  en  Tærskelsten. 

Atter  Jordhøien,  som  omgiver  Jættestuen,  viser  en  kjendelig 
Udvikling  fra  de  lave  Høininger,  hvori  Dysserne  ligge.  Der 
findes  vel  Stuer,  over  hvilke  Dækstenene  ligge  fuldstændig  frit 
ligesom  ved  Dysserne;  men  i  mange  Tilfælde  naaer  Jorden  noget 
høiere  op,  saa  at  kun  Stenenes  Rygge  ere  synlige;  ofte  dækkes 
de  med  et  tyndt  Lag  Jord,  eller  det  er  en  høi  og  toppet  Jordhøi, 
under  hvilken  det  store  Kammer  er  skjult.  Det  maatte  ligge  nær 
paa  denne  Maade  at  omgive  Stuen  med  et  fuldstændigt  Jorddække, 
og  Høien  maatte  da  naturlig  faa  en  symmetrisk,  rund  Form.  Vel 
findes  der  undertiden  Jættestuer,  der  ere  omgivne  af  en  aflang 
Høi,  med  en  retvinklet  Fodkreds  af  store  Stene,  saaledes  navnlig 
paa  Lolland,  og  vel  kunne  de  mindre  Jættestuer  ligge  i  regelmæssige 
Langdysser,  som  da  sædvanlig  tillige  indeslutte  mindre  Kamre; 
men  disse  blandede  Anlæg  vise  sikkert  kun,  hvorledes  man  lidt 
efter  lidt  arbeidede  sig  bort  fra  Dyssen  til  den  store  Jættestue. 
Naar  Kammeret  er  fuldstændig  jorddækket,  er  den  omgivende  Høi 
altid  af  kredsrund  Form;  Høiden  er  10 — 15',  og  Tværmaalet  kan  naa 
over  90';  fremdeles  mangler  Fodkredsen,  eller  den  er  indskrænket 
til  en  Indhegning  med  ganske  uanseelige  Stene.  Alt  dette  viser,  at 
man  er  fjærnt  fra  den  simple  Dysse,  og  var  der  jkke  den  lille 
firkantede  Aabning  ved  Høiens  Fod,  skulde  man  tro,  at  det  var 
en  sædvanlig  Gravhøi,  og  ikke  ane,  at  den  gjemmer  en  rummelig 
Stue  i  sit  Indre. 

De  smukkeste  Exempler  paa  disse  eiendommelige  Gravbygninger  ere  vistnok  de 
tre  store  Jættestuer  i  Damsholte  Sogn  paa  Møen,  ved  Hjelm  og  Sprove  (Fig.  39)  og 
paa  Sparresmindes  Mark  ved  Ebbelnæs,  af  hvilke  den  første  er  2S'  lang  indvendig, 
de  andre  c  32'  lange.  Blandt  mange  andre  Stengrave  har  Møen  ved  Nebbele  i 
Nærheden  af  Stege  endnu  en  fjerde  ligesaa  prægtig  Stue  at  opvise,  hvis  Kammer  er 
32'  og  Gangen  22'  1.  De  ere  alle  fredlyste.  Falsters  største  Jættestuer  ere  nu  øde- 
lagte, og  det  samme  gjælder  om  mange  af  de  talrige,  store  Kamre  paa  Lolland.  Ret 
vel  bevaret  er  endnu  »Kong  Svends  Høi«  ved  Herregaarden  Pederstrup,  hvis  Kammer 
har  en  Længde  af  39 V2'  og  er  dækket  med  7  indtil  ii^U*  lange  Stene;  dette  er 
vistnok  den  største  enkelte  Jættestue  i  Danmark.  Næsten  samme  Størrelse  har  Stuen 
i  »St.  Guldhøi«  ved  Freilev,  men  de  fleste  Dækstene  ere  her  bortførte;  en  noget 
mindre  Stue  med  fritliggende  Dækstene  ligger  i  Flintinge  Byskov.  Fuldstændig  jord- 
dækkede  ere  derimod  det  fredlyste  Kammer  ved  Kjellemæs,  26 x/a'  langt,  den  281/3' 
lange  Stue  i  »Glente  Høi  c  paa  Ravnsby  Mark  og  det  noget  mindre,  men  velbevarede 
Kammer  paa  Nøbbet  Mark.  Paa  Sjælland  findes  der  særdeles  smukke  og  velbevarede 
Jættestuer,  20 — 30'  lange,  ved  Knudsby  i  Nærheden  af  Vordingborg,  paa  Ammendrup 
Mark  ved  Præstø,  ved  St.  Rørbæk  syd  for  Frederikssund,  ved  Øm  ikke  langt  fra 
Roskilde  og  flere  Steder;  alle  de  her  nævnte  ere  fredlyste.  Paa  Fyen  med  om- 
liggende Øer  synes  store  Jættestuer  vel  ikke  at  være  sjældne;  der  kan  saaledes 
nævnes  et  særlig  smukt  Kammer,  32'  langt,  ved  Martofte,  et  mindre  ved  Brock- 
dorf  paa  Hindsholm  og  en  fredlyst  Jættestue  ved  Kragenæs  paa  Ærø;  men  faa 
gjøre  dog  det  samme  tiltalende  og  imponerende  Indtryk  som  de  alt  anførte  i  det 
østlige  Danmark.  Hellerikke  for  Jyllands  Vedkommende  kan  der  nævnes  ret  mange 
Jættestuer,  der  baade  ere  af  en  lignende  Størrelse  og  tillige  saa  fuldstændig  be- 
varede; til  de  smukkeste  høre  de  fredlyste  Høie  ved  Heltborg,  i  Refs  Herred,  og 
ved  Gjerum,  i  Horns  Herred,  begge  med  c.  25'  lange  Kamre. 

Det  er  kun  en  Række  Exempler  paa  store  og  velbevarede 
Jættestuer  i  forskjellige  Egne,  som  her  er  bleven  anført,  og  vel 
at  mærke  kun  Stuer,  som  ere  udgravede,  eller  hvis  Dækstene  ligge 
synlige  i  Jordhøien.  Men  ligesom  der  endnu  findes  mange  ikke 
udgravede  Kamre,  saaledes  findes  der  sikkert  ikke  faa,  som 
ligge  fuldstændig  skjulte  og  ukjendte  under  de  dækkende  Høie; 
for  at  faa  en  Forestilling  om,  hvor  hyppig  Jættestuen  i  det  hele 
forekommer  i  Danmark,  maatte  man  foruden  alle  disse  optælle  den 
hele  Række  af  noget  mindre  Jættestuer,  og  endvidere  alle  de 
Monumenter,  som  vides  at  være  sløifede  i  ældre  eller  nyere  Tid. 
Man  vilde  da  se,  at  Jættestuerne  have  været  meget  almindelige. 
Exempelvis  kan  nævnes,  at  der  i  Horns  Herred  paa  Sjælland  blandt 
120  Stenalders  Grave  har  været  30  større  eller  mindre  Stuer  med  Gang 
og  blandt  Baarse  Herreds  173  Stenkamre  c.  35.  Men  hvad  der  af  alt 
dette  har  undgaaet  senere  Tiders  Efterstræbelser,  er  forholdsvis  lidt. 

Man  blev  imidlertid  ikke  staaende  ved  den  enkelte  store  Stue, 
hvor  anseelig  og  rummelig  den  end  ofte  blev  bygget.     Ogsaa  den 

kunde  efterhaanden  biive  fyldt  ved  de  gjennem  lange  Tider  gjen- 
tagne  Begravelser;  der  trængtes  til  Udvidelser,  og  herved  opstod 
formentlig  de  endnu  større  og  mere  sammensatte  Gravformer. 
Man  indbyggede  flere  Jættestuer  i  samme  Høi,    to  eller  tre  tæt  op 


til  hinanden;  men  de  senere  indbyggede  maatte  nøies  med  den 
Plads,  som  var  ledig  i  Hoien,  hvorfor  de  ofte  have  kjendelige 
Skjævheder  i  Kammeret  eller  i  Gangens  Retning,  og  Gangen  kom 
undertiden,  afvigende  fra  hvad  der  ellers  er  Regel,  til  at  vende 
imod  Nord  eller  Vest.  Den  nye  Stue  kunde  ogsaa  bygges  umiddel- 
bart i  Forlængelse  af  den  ældre,   men  med  sin  særskilte  Gang,    og 

saaledes  dannedes  en  ny  o^  høist  ejendommelig  Gravform :  den 
dobbelte  Jættestue.  Imidlertid  ere  saadanne  Dobbeltkamre  med  to 
lange,  parallele  Gange  sikkert  nok  ogsaa  stundom  blevne  opførte 
samtidig;  herom  vidner  den  store  Regelmæssighed  i  Anlæget, 
hvad  enten  de  se  ud  som  to  sammenbyggede  Stuer  med  fælles 
Endesten,  eller  det  kun  er  een  lang  Stue,  hvori  der  er  indsat  een 
eller  to  Stene  dannende  Skillerummet. 

Den  smukkeste  og  bedst  bevnrede  Stue  af  denne  Art  findes  i  Klekkende  -  Høi 
ved  Rødinge  p*a  Mørn,  med  Kamre,  som  tilummen  nuaJe  3(|',  dækkede  tS  7  Over- 
liggere, ag  med  Guige,  der  ere  henved  34'  lange.  S.  72  findes  en  Afbildning  af 
Høiens  Ydre  med  Indgangene  c^  hosstnaende  en  Plan  af  hele  Bygningen  <^  et 
LfEngdeanit,  lom  viser  den  ene  Væg  med  SlEJUerummet  mellem  Stuerne  og  begge 
Døraabnii^rne.      Blandt  andre  dobbelte  Jættestuer  kunne   nævnes:     >Ullershøii  ved 

Smidstrup  i  Holbo  Herred,  allerede  udgravet  i  1824,  en  Høi  ved  Værslev  i  Skippinge 
Herred,  som  foruden  en  dobbelt  Jættestue  indeslutter  endnu  et  stort  Slenkammer  med 
Gang,  Udby-HBien  i  Arts  Herred,  hvis  Kamre  maale  40'/]',  og  endelig  iLodnehøii, 
ved  Fredsgaarde  i  Ringsted  Herred,  hvis  Kamre  tilsammen  ere  50'  lange  med  benved 
27'  lange  Gange.  Denne  Hoi  blev  af  Dr.  phil.  Henry  Petersen  udgravet  for  Museet, 
ligesom  >Ormshøi<  paa  Aarby  FrKStegaardsmark,  Arts  Herred,  og  en  Høi  ved  Gund- 
sølille,  Sømme  Herred;  Fundene  fra  disse  3  Høie  høre  til  de  største  og  bedste,  som 
haves.  Alle  disse  Mindesmærker,  der  i  det  væsentlige  ere  bevarede,  ere  efter- 
haanden  blevne  lovmæssig  fredlyste.  Af  den  støi^te  dobbelte  Jættestue,  som  hidtil 
kjendes  —  paa  Dalby  Mark,  i  Horns  Herred  —  forefindes  der  nu  kun  stærkt  for- 
styrrede Rester;  dens  Kamre  havde  tilsammen  en  Længde  af  73'. 

Den  samme  Trang  til  Udvidelse,  som  fremkaldte  denne  be- 
stemt fastholdte  Form,  førte  ogsaa  til  mere  tilfældige  Anlæg.  Der 
findes  oftere  smaa  Udvidelser  paa  de  store  Stuer,  Sidekamre,  der 
aabne  sig  umiddelbart  til  Hovedkammeret,  eller  der  er,  som  ved 
den  S.  85,  Fig.  42  afbildede  dobbelte  Jættestue  (paa  Gundestrup- 
gaards  Mark,  Øster  Han  Herred),  tilføiet  to  Rum,  af  hvilke  det  ene 
staaer  i  Forbindelse  med  Hovedkammeret  ved  en  Gang,   hvorimod 

det  andet  er  adskilt  fra  det  ved  de  Sidestene,  bagved  hvilke  det 
er  dannet.  Undertiden  er  en  saadan  Udvidelse  mere  symmetrisk 
anbragt  midt  i  Langvæggen  just  overfor  Døraabningen.  Der  kjendes 
ogsaa  forskjellige  andre  Kombinationer.  Saaledes  laa  der  i  en 
Høi  ved  Udby  i  Arts  Herred  to  paa  sædvanlig  Maade  forenede 
Jættestuer;  men  ved  een  af  dem  var  der  fra  en  Sidesten  tilbygget 
endnu  et  tredie  stort  Kammer  med  Gang.  Ganske  enestaaende 
er  en  Høi  ved  Aisbjerg,  Øster  Han -Herred,  med  et  Komplex  af 
tre  lange,  jævnsides  liggende  Stuer,  som  støde  sammen  ved  Lang- 
siderne og  her  staa  i  Forbindelse  med  hinanden  ved  Døraabninger. 

Forskjellige  andre  særegne  Anlæg  vilde  endnu  kunne  nævnes, 
og  der  vilde  ogsaa  ved  de  almindelige  Former  kunne  paapeges 
eiendommelige  Træk,  som  kun  forekomme  indenfor  visse  lokale 
Grænser.  Saaledes  have  ofte  de  meget  lange  Stuer  paa  Lol- 
land en  større  Bredde  i  den  ene  Ende  end  i  den  anden  —  paa 
Møen  ere  Kamrene  ofte  smallere  i  Midten  —  i  Sydsjælland  gives 
der  større,  firkantede  Kamre  med  et  spidst  udskydende  Hjørne 
—  undertiden  er  Stuen  lige  eller  skraat  afskaaren  i  Enden,  medens 
Reglen  er  den  rundede  Afslutning  o.  s.  v.  Men  alt  sligt  er  af  mere 
underordnet  Betydning,  sikkert  nok  kun  Udtryk  for,  hvorledes  man 
paa  forskjellige  Steder  søgte  at  opnaa  den  ønskelige  Synmietri  til 
Trods  for  det  vanskelige,  uensartede  Materiale,  hvormed  man 
arbeidede.  Mere  Vægt  kunde  der  lægges  paa,  at  de  dobbelte 
Jættestuer,  saavidt  det  vides,  kun  forekomme  paa  Sjælland  med 
hosliggende  Øer,  men  hverken  paa  Fyen  eller  i  Jylland,  ligesom 
iøvrigt  hellerikke  i  Sverige  og  paa  Bomholm,  og  paa  samme  Maade 
kan  en  eller  anden  Gravform  være  almindeligst  eller  eneherskende 
i  visse  Egne.  Men  afseet  herfra  er  der  en  endog  paafaldende  Over- 
ensstemmelse hele  Landet  over  ikke  blot  i  Dyssernes  Form  — 
thi  en  Sammenstilling  af  4 — 5  Stene  paa  symmetrisk  Maade  tillader 
ikke  store  Variationer  —  men  ogsaa  for  de  store  Kamres  Vedkom- 
mende. Den  aflange  Stue  paatværs  af  Gangens  Længderetning 
er  den  Form,  som  man  overalt  har  fastholdt  og  gjennemført 
væsentlig  paa  ensartet  Maade. 

At  denne  Form  tillige  kan  kaldes  dansk  eller  dog  nordisk, 
vil  fremgaa  af  en  Sammenligning  med  de  store  Kamre  i  andre 
nære  og  fjæme  Lande;  en  saadan  Sammenligning  vil  tillige  i 
mere  end  een  Henseende  have  en  særlig  Interesse. 

Østen  for  Øresund,  i  det  nuværende  Sverige,  findes  den  danske 
Jættestue  uden  Forandring,  og  det  endog  i  dens  mest  udprægede 
Form.  Saaledes  naa  flere  Kamre  i  Egnen  om  Falkoping,  Sveriges 
rigeste  Stenalders  Provinds,  den  betydelige  Længde  af  over  40' 
og  en  Bredde  af  indtil  10';  Gangen  har  en  Længde  af  over 
30'.  Den  største  enkelte  Jættestue  i  hele  Norden  ligger  ved 
Karleby  i  Nærheden  af  Falkoping,    med  et  56'  1.  Kammer  og  en 

40'  1.  Gang.  Men  ikke  meget  nordligere  falder  Grænsen  for 
Stengravenes,  baade  Dyssernes  og  Jættestuernes,  Forekomst  imod 
Nord.  Talrigst  optræde  de  i  det  sydlige  Sverige,  i  Skaane  og 
ligeledes  i  de  vestlige  Landskaber,  i  Vestergotland ,  Dalsland  og 
det  sydlige  Vermland;  men  videre  imod  Norden  strække  de  sig 
ikke.  Nord  for  Hjelmarn  og  Målaren  har  der  ikke  kunnet  paavises 
en  eneste  Stenalders  Grav,  og  paa  norsk  Grund  ligger  der  kun  en 
enkelt  Dysse,  i  Nærheden  af  Frederikshald.  Paa  samme  Maade  er 
det  østlige  Sverige  næsten  blottet  for  Stengrave,   og  allerede  i  de 

nærmest  til  Skaane  grænsende  Landskaber,  i  Blekingen  og  Smaa- 
land  ere  de  sjældne.  Det  skyldes  Prof.  Montelius'  omhyggelige 
Undersøgelser,  at  Stengravenes  Grænse  imod  Nord  kan  paavises 
med  saa  stor  en  Sikkerhed. 

Men  ogsaa  for  det  øvrige  Europas  Vedkommende  foreligger 
der  gode  Oplysninger  om  Stengravenes  Udbredelse.  I  Tydskland 
forekomme  de  imod  Øst  indtil  Weichselen,  og  under  forskjellige 
Former,  som  ikke  staa  de  nordiske  Stengrave  fjæmt,  imod  Vest 
over  hele  det  nordtydske  Sletteland.  I  Rusland  og  i  det  Indre  af 
Europa  mangle  de  derimod  fuldstændig. 

Sluttende  sig  til  den  nordtydske  Gruppe  findes  der,  som  foran 
nævnt,  et  ikke  ringe  Antal  af  større  Kamre  i  det  nordlige  Holland; 
men  længere  imod  Vest  ere  Jættestuerne  bestemt  forskjellige  fra  de 
charakterisk  nordiske  Former.  I  England  dannes  de  oftest  af  flere 
indenfor  hinanden  liggende  Kamre,  forbundne  ved  en  kort  Gang; 
ind  gjennem  Høien,  som  dækker  denne  Bygning,  fører  en  lang 
Gang.  Ogsaa  her  er  det  øiensynlig  kun  Trangen  til  en  Udvidelse 
af  Kamret,  som  har  bragt  til  at  danne  denne  mere  sammensatte 
Form;  men  man  er  herved  gaaet  en  helt  anden  Vei  end  i  Norden. 
Hvad  der  fremdeles  giver  de  engelske  Jættestuer  et  særligt  Præg, 
er,  at  de  dækkes  af  lange,  ovale  Høie,  en  Form,  der  synes  at  være 
foranlediget  af  den  aflange  Gravstue.  Mærkeligt  nok  er  Loftet 
i  Kamret  sædvanlig  bygget  paa  en  ganske  anden  Maade  end  i 
Norden;  i  Stedet  for  det  flade  Dække  finder  der  ofte  et  hvælvet 
Loft,  dannet  af  horizontalt  liggende  Stene,  som  skyde  ud  over  hin- 
anden —  øiensynlig  en  først  sildig  udviklet  Konstruktion,  som 
alene  findes  ved  de  store  Stuer;  atter  dette  viser,  at  disse  ikke 
ere  de  ældste  af  Stenalderens  Gravbygninger. 

Det  samme  eiendommelige  Loftsdække,  som  paa  en  betegnende 
Maade  minder  om  den  ældste  Form  for  Hvælvinger,  der  findes  an- 
vendt i  Orienten,  forekommer  oftere  i  de  irske  Jættestuer.  Det 
mærkeligste  Kammer  af  denne  Art,  sikkert  den  mest  imponerende 
Gravbygning  i  det  nordlige  Europa,  ligger  ved  New  Grange,  i 
Nærheden  af  Drogheda.  Ind  gjennem  den  runde  Høi  fører  en  lang 
Gang  til  et  stort,  korsformet  Kammer,  og  over  dettes  Midte  løfter 
sig  en  høi  Hvælving,  dannet  af  store  Stene,  som  skyde  ud  over 
hinanden,     indtil    en    Høide    af    19  F.       Dette    Monument    er    i 

det  hele  af  ganske  ualmindelige  Dimensioner;   Høien  har  et  Tvær- 
maal  af  c.  300  F.,  og  Gangen  er  60  F.  lang. 

Nær  beslægtede  med  de  store  Kamre  paa  de  britiske  Øer  ere 
de  talrige  Jættestuer  i  Bretagne,  der  maa  nævnes  ved  Siden  af 
Danmark  som  Stengravenes  klassiske  Land.  Ogsaa  her  fører  den 
lange,  stendækkede  Gang  ind  til  et  eller  flere  bagved  hinanden 
liggende  Kamre  med  Udvidelser  til  Siden  og  i  det  hele  af  meget 
sammensatte  Former,  og  atter  her  findes  der  hyppig  en  Hvælving, 
dannet  af  udskydende  Stene.  Ved  Siden  heraf  har  Frankrig  dog 
ogsaa  sin  særlige  Form  af  Jættestuer,  der  ikke  forekommer  andet- 
steds, nemlig  de  saakaldte  >Allées  couvertes«,  et  ganske  betegnende 
Navn,  idet  Gang  og  Kammer  her  ere  smeltede  sammen  til  en  lang, 
overdækket  Gang,  som  med  omtrent  ens  Bredde  helt  igjennem 
strækker  sig  ind  i  Høien.  Af  denne  Form  kjendes  der  store,  høist 
imponerende  Kamre,  oftest  med  hvælvet  Loftsdække.  Ogsaa 
Portugal  har  sine  Jættestuer  med  en  overdækket  Gang,  som  fører 
ind  i  Høien  til  et  større  Kammer,  og  paafaldende  nok  ligne  disse 
Gravbygninger  de  danske  overmaade  meget,  ialfald  langt  mere  end 
de  store  Stenkamre  i  andre  Lande.  I  ringere  Grad  synes  dette  at 
være  Tilfældet  med  Jættestuerne  i  Spanien,  som  navnlig  forekomme 
hyppig  i  Andalusien  og  i  Granada.  Her  kjendes  der  tillige  Monu- 
menter af  en  væsentlig  afvigende  Art,  som  maa  siges  at  staa  ved 
Grænsen  mellem  de  raa  Stengrave  og  de  egentlige  Kunstformer. 
Det  mest  bekjendte  og  største  af  disse  Kamre  ligger  ved  Lands- 
byen Antequera  nord  for  Malaga.  Det  er  indvendig  omtrent  80  F. 
langt,  igVa  F.  bredt  og  9V2  F-  høit,  altsaa  af  anseeligere  Dimensioner 
end  nogen  dansk  Jættestue,  og,  hvad  der  har  en  større  Betydning, 
det  har  en  Række  Piller  til  Støtte  for  Dækstenene,  et  Træk  som 
rykker  denne  Bygning  udover  de  raa  Stenmonumenter,  som  hidtil 
ere  omtalte. 

Men  vi  staa  nu  ogsaa  ved  Grænsen  for  Jættestuernes  Ud- 
bredelse. Vende  vi  os  mod  Øst,  til  Middelhavets  Øer,  da  finde  vi 
ikke  længere  de  store  Jættestuer,  byggede  af  utilhugne  Stene  og  til 
Trods  for  den  Dygtighed,  hvormed  de  ere  opførte,  dog  af  et  raat 
og  barbarisk  Snit.  I  Stedet  for  dem  træde  andre  imponerende 
Gravbygninger,  der  ligeledes  gaa  tilbage  til  forhistoriske  Tider,  og 
hvis  Oprindelse,  ganske  som  de  barbariske  Stengraves,  henføres  til 
den  fjærne  Sagntids  gigantiske  Slægter.     De  baleariske  Øer  have 

deres  eiendommelige,  aflange  Gravbygninger;  paa  Sardinien  findes 
de  taamagtige  >Nurhager<,  og  den  maltesiske  Øgruppe  har  sine 
særlig  formede,  sammenbyggede  Kamre.  Alle  disse  Konstruktioner 
have  i  Anlæg  og  Plan  en  ikke  ringe  Lighed  med  Jættestuen;  men 
ved  Siden  heraf  ere  de  for  største  Delen  dannede  af  hugne  Stene, 
og  det  er  kjendeligt,  at  de  ere  prægede  af  en  høiere  Civilisation 
og  vidne  om  en  egentlig  Bygningskunst.  De  staa  som  Mellemled 
mellem  de  barbariske  Monumenter  i  det  vestlige  Europa  og  de 
store  kunstneriske  Gravformer  i  de  gamle  Kulturlande  i  Østen. 

Herfra  er  sikkert  Impulsen  til  at  opføre  store  og  mere  sammen- 
satte Gravbygninger  udgaaet  til  det  vestlige  Europa,  ligesom  det 
maa  antages,  at  tidligere  Tanken  om  at  daime  kunstige  Klippe- 
grave  og  at  opføre  Dysser  var  udbredt  fra  de  samme  Egne.  Maa 
dette  dog  ikke  være  saa?  Jættestuen  faaer  et  bestandig  mere 
kunstnerisk  Tilsnit,  jo  mere  vi  fra  Skandinavien  nærme  os  de 
klassiske  Lande,  og  disse  have  ingen  Jættestuer  at  opvise,  men 
derimod  kunstneriske  Gravformer,  der  meget  ligne  de  store,  nordiske 
Stuer.  Man  betragte  de  ægyptiske  Pyramider  med  den  lange 
Gang,  som  fører  ind  til  det  hvælvede  Kammer,  eller  de  endnu 
nærmere  staaende,  ældgamle  Kuppelgrave  i  Grækenland.  Den  lange 
Gang  fører  ind  gjennem  den  Bakkeskraaning,  hvori  Graven  er  an- 
lagt, til  det  store  Kammer,  som  er  dækket  med  en  Hvælving, 
dannet  ved  udskydende  Skifter,  og  hele  denne  Bygning  er  jord- 
dækket ligesom  vore  Jættestuer  og  opført  af  de  mægtigste  Stene. 
Til  Sammenligning  med  Dimensionerne  i  de  danske  Stenkamre  kan 
nævnes,  at  Stenbjælken  over  Døraabningen  i  det  saakaldte  Atreus' 
Skatkammer  ved  Mykenæ  er  8  M.  15  Cm.  lang  med  en  Bredde  af 
6  M.  50  Cm.  og  en  Tykkelse  af  i  M.  22  Cm.  Der  findes  her  de 
samme  Hovedtræk  som  i  Barbarernes  Stenkamre,  men  blot  formede 
efter  en  udviklet  Kunsts  Fordringer. 

Naar  man  seer  ud  over  den  hele  Række  af  Kjendsgjerninger, 
som  her  ere  anførte,  synes  Forholdet  at  maatte  være  det,  at  der  i 
Østen  tidlig  har  udviklet  sig  en  stærkere  Tro  paa  Udødeligheden, 
en  Tro,  der  medførte  det  Krav,  at  der  skulde  værnes  godt  om 
den  Døde.  Saaledes  opstod  den  Skik  at  nedlægge  de  Afdøde  i 
Klippehuler  og  enkelte  Steder  i  Dysser,  og  snart  efter  er  der  under 
en  høiere  kunstnerisk  Udvikling  blevet  uddannet  egentlige  Kunst- 
former for  disse  Gravbygninger,    blandt  hvilke  Pyramiden  og  den 

forgræske  Kuppelgrav  ere  de  mest  charakteristiske  Exempler.  Fra 
de  gamle  Kulturlande  udbredtes  den  nye  Tro  til  alle  Sider,  til 
mange  lavere  staaende  Folk,  og  sammen  hermed  fulgte  Kravet  om 
faste  og  monumentale  Gravboliger.  Saaledes  optoges  fra  Folk  til 
Folk  lige  indtil  Norden  den  Skik  at  nedlægge  de  Døde  i  kunstige 
Huler  og  i  Dysser,  og  senere  uddannedes  hos  Barbarerne,  sikkert 
nok  under  fortsatte  Paavirkninger  fra  Østen,  de  større  Gravformer, 
som  vi  her  have  sammenfattet  under  Navn  af  Jættestuer.  Man 
efterlignede  efter  bedste  Evne  ved  raa  og  utilhugne  Stene  de 
skjønne  Gravbygninger  i  Orienten. 

I  Gravenes  Indre  findes  den  samme  Overensstemmelse  og  den 
samme  Forskjel.  Overalt  er  det  Fællesgrave,  hvori  de  Døde  blive 
nedlagte  med  passende  Udstyr  for  det  kommende  Liv;  men 
medens  der  i  Østen  allerede  havdes  et  nøie  Kjendskab  til  Metal- 
lernes Behandling,  til  Tilvirkning  af  Glas  og  Email  og  til  Be- 
nyttelsen af  mangehaande  Stoffer,  Alt  i  en  udviklet  Kunsts  Tjeneste, 
forstod  man  endnu  i  Norden  kun  at  forme  Sten  og  Ler,  Dyreben 
og  Rav.  Dog  tilhøre  alle  disse  Minder  den  samme  Kulturperiode, 
som  man  efter  dens  mest  fremtrædende  Monumenter  kan  kalde  den 
megalithiske  Tid,  de  store  Stengraves  Tidsrum. 


STENGRAVENES  INDRE,   GRAVSKIKKE 
OG  GRAVGODS. 


Vender  man  sig  til  Hetragtningen  af  Stengravenes  Indre,  viser 
lii-t  sig  en  Kække  af  Forhold,  der  allerede  fra  den  første  Tid, 
dn  <\mr  Kamre  blcve  bekjendte,  tiltrak  sig  Opmærksomheden  og 
viiktP  l*(irliaiiselse,  og  som  siden  have  været  Gjenstand  for  for- 
Nkjolligr,  moro  eller  mindre  heldige  Tydninger.  Ved  en  nøtere 
I  Inde rs« gi' Ise  af  de  mange  Iagttagelser,  som  nu  foreligge,  ville  dog 
(ic  Hi'sti-  Tvivlsmaa!  forsvinde. 

I'nu  selve  Jættestuens  Hund  ligger  der  regelmæssig  et  tykkere 
rllcr  lyndt-re  Lag  af  helt  eller  halvt  forbrændte  Sager,  blandede 
med  en  ikke  ringe  Mængde  Kul;  først  ovenpaa  dette  Lag  findes 
ki'Strr  nf  iibrændte  Lig.  Ogsaa  Gulvstenene  ere  sværtede  og 
skjorufdo  af  Ild;  hvidbrændte  Flintstykker  og  Splinter,  som  ere  af- 
spmngne  ved  lldons  Indvirkning,  ligge  tæt  imellem  Kulstumpeme, 
og  spredte  i  dette  Lag  findes  svedne  og  mere  eller  mindre  for- 
bnriidte  Meniieskeben  samt  Brudstjkker  af  Oldsager,  som  ere 
inævkrdc  og  boskadigede  af  Ilden.  Udstrækningen  af  dette  brændte 
l.;ig  pr  mrgt't  forskjelHg.  Undertiden  breder  det  sig  over  hele 
Siucns  tiulv  og  fortsa'ttes  endog  langt  ud  i  Gangen;  men  oftere 
rv  det  dog  hiijule  i  Kauiuier  og  Gang  indskrænket  til  større  Pletter, 
nn-drns  andrv  l'iirtier  kunne  V3?re  blotlede  for  ethvert  Spor  af 
It.iitl.  Ikki'  siu'ldon  findes  der  liere  saadanne  Baalpladser  over 
Uin.uidrn,  adskilte  ved  t>nde  Lag  af  Ler  eller  Jord;  man  har  til- 
d.vkkrt  Ri'slorne  af  a'ldre  Baal  og  d.uinet  nye  ovenover  paa  det 
s,iHum>  Sted. 

At  der  har  været  antændt  Baal  i  Gravstuen,  er  saaledes  sikkert 
nok;  der  er  næppe  foretaget  nogen  omhyggeligere  Undersøgelse  af 
en  stærkt  fyldt  Jættestue,  uden  at  man  har  iagttaget  disse  Spor  af 
Ildens  Indvirkning.  Men  hvorfor  har  Ilden  flammet  inde  i  den 
mørke  Stue?  Er  Baalet  blevet  tændt  for  at  lyse  op,  naar  Graven 
blev  besøgt,  eller,  som  det  har  været  antaget,  for  at  rense  Luften 
i  det  lukkede  Rum,  der  var  opfyldt  med  Levninger  af  Lig,  og 
som  det  derfor  sikkert  ikke  var  behageligt  at  betræde?  Ingen  af 
Delene  kan  være  Tilfældet;  thi  de  samme  Baalpladser  og  de 
samme  Virkninger  af  Ild  kjendes  fra  Dysserne,  de  mindre,  halvt 
aabne  Grave,  til  hvilke  Lys  og  Luft  havde  uhindret  Adgang, 
og  for  disse  ensartede  Forhold  maa  der  selvfølgelig  søges  en 
fælles  Forklaring.  Man  har  ikke  antændt  Baalet  for  at  brænde 
Ligene;  thi  det  er  stedse  kun  en  ringe  Del  af  Benene,  som  er 
angreben  af  Ilden,  og  kun  undtagelsesvis  ere  de  fuldstændig  for- 
brændte; som  Regel  ere  de  blot  svedne  eller  mere  eller  mindre 
mærkede  af  Flammer.  Svedne  og  ganske  uskadte  Ben  ligge 
Side  om  Side  med  hinanden.  Umiddelbart  ved  et  Kranium, 
som  var  fuldstændig  sortsvedet,  laa  et  andet,  der  ikke  havde 
været  udsat  for  Ild,  og  der  er  engang  optaget  et  Kranium,  som 
ikke  havde  andet  Mærke  af  Ilden  end  en  rund,  sort  Plet  ved  det 
ene  Øre.  Hovedmassen  af  Menneskebenene  i  disse  Gravstuer  har 
ikke  været  udsat  for  Ild,  og  det  er  øiensynlig  kun  tilfældigt,  at 
nogle  af  de  mange  Skeletter  ere  komne  i  Berøring  med  Baalet. 
Paa  samme  Maade  gaaer  det  med  Gravgodset,  med  de  nedlagte 
Oldsager.  Der  er  vel  truffet  en  Del  Redskaber  og  Vaaben  af 
Flint,  som  ere  hvidbrændte,  revnede  og  sprungne  i  Stykker  ved. 
Heden;  men  de  fleste  have  ikke  været  udsatte  for  Ild.  At  Til- 
fældet har  maattet  raade  herfor,  sees  af,  at  der  oftere  er  blevet 
optaget  Skaar  af  samme  Lerkar,  af  hvilke  nogle  ere  ganske  for- 
brændte, medens  andre,  der  laa  fjærnere,  end  ikke  ere  berørte 
af  Ilden.  Det  maa  fastholdes,  at  det  er  rent  tilfældigt,  naar  den 
Ild,  som  flammede  i  Stuens  Indre,  har  berørt  de  Skeletdele  og  de 
Gjenstande,  som  henlaa  der.  Fremdeles  er  det  sikkert,  at  det  ikke 
er  en  enkelt  Gang,  at  der  er  blevet  antændt  Baal;  det  at  de 
brændte  Lag  ofte  forekomme  pletvis,  paa  forskjellige  Steder  og 
undertiden  i  forskjellig  Høide,  viser  bestemt,  at  der  oftere  har 
været   antændt   Baal,     maaske    mange    Gange    i    de    Stuer,     som 

have  været  benyttede  til  Gravsted  gjennem  lang^e  Tider,  og  kun 
saaledes  kan  det  forstaaes,  at  Ilden  tilfældig  efterhaanden  har 
kunnet  angribe  en  saa  stor  Part  af  Gravens  Indhold.  Baalene 
have  fremdeles  været  antændte,  efterat  Graven  var  tagen  i  Brug  — 
derpaa  tyde  de  af  Ilden  angrebne  Sager  og  Skeletdele  —  og  ikke, 
som  man  har  ment,  strax  efter  Kammerets  Bygning,  til  en  Indvielse 
el.  lign.  Men  hvortil  tjente  da  disse  Baal,  som  af  og  til  bleve 
tændte  i  de  Dødes  Bolig?  Naar  det  huskes,  at  det  er  et  Kammer, 
der  har  været  bestemt  til  at  betrædes  fra  Tid  til  anden  —  Gangen 
gav  jo  let  Adgang  til  det,  og  Høiden  var  just  saadan,  at  man 
kunde  opholde  sig  derinde  uden  Besvær  —  naar  det  erindres,  at 
lavtstaaende  Folk  tænde  Baal  ved  Graven  for  at  glæde  og  varme 
den  Døde,  at  OfTere  til  de  Afdøde  ere  almindelige  hos  næsten 
alle  hedenske  Folk,  da  ligger  det  nær  at  antage,  at  Sporene  og 
Resterne  af  Ilden  i  disse  Gravstuer  hidrøre  fra  en  saadan  religiøs 
Skik,  enten  alene  ved  Gravlæggelsen  eller  mere  sandsynligt  gjen- 
tagen  fra  Tid  til  anden  i  Aarenes  Løb.  Saaledes  forstaaer  man,  at 
Baalet  først,  medens  der  endnu  var  Plads  i  Stuen,  blev  anlagt  der- 
inde, men  senere,  naar  den  var  fyldt,  ogsaa  ude  i  Gangen ;  saaledes 
forstaaes  det,  at  de  brændte  Lag  forekomme  pletvis  og  rent  vil- 
kaarlig,  og  der  er  en  rimelig  Forklaring  paa  den  tilfældige  Ind- 
virkning af  Ild,  som  spores  paa  Skeletter  og  Oldsager.  Ved,  efter- 
haanden som  de  ophobedes  i  Aarenes  Løb,  at  flyttes  og  skydes 
tilside  maatte  de  paa  høist  forskjellig  og  tilfældig  Maade  komme  i 
Berøring  med  de  Offerbaal,  som  anlagdes  snart  hist,  snart  her, 
som  Forholdene  i  det  lidt  efter  lidt  stærkt  fyldte  Kammer  med- 
førte det. 

Endnu  forunderligere  synes  ved  en  første  Betragtning  den 
Maade,  hvorpaa  Hovedmassen  af  Skeletdelene  ligger  i  disse  Stuer. 
Paa  Kammerets  Gulv,  og  naar  dette  er  dækket  af  Baalrester,  da 
oftest  umiddelbart  oven  paa  disse  og  kun  sjældnere  adskilte  fra 
dem  ved  et  Lag  af  flade  Stene  eller  Ler,  ligge  Menneskebenene  i 
Lag,  fra  nogle  Tommer  indtil  et  Par  Fod  tykke;  snart  findes  de 
over  hele  Gulvet  og  ud  i  Gangen,  snart  kun  over  visse  Strækninger  i 
Kanmieret,  adskilte  i  Dynger,  og  ligeledes  kun  hobevis  i  Gangen. 
Saaledes  laa  der  i  en  nu  sløifet  Jættestue  ved  Karre bækstorp,  i 
Øster  Flakkebjerg  Herred,  som  blev  udgravet  for  Museet  af  V,  Boye, 
en  fuldstændig  kompakt  Masse  af  Menneskeben  paa  en  2 — 3'  stor 


Skeletdele. 


93 


Plads  i  Kammerets  ene  Ende,  medens  der  iøvrigt  kun  var  faa 
Levninger  af  Ben.  Paa  denne  lille  Plads  var  der  Kranier  og  andre 
Skeletdele  af  ikke  mindre  end  12  Individer.  Benene  laa  mellem 
hverandre  i  den  største  Uorden,  og  ikke  alene  paa  Grund  af  deres 
opløste  Tilstand,  men  fordi  de  ikke  havde  henligget  i  deres  natur- 
lige Forbindelse,  var  det  umuligt  at  forfølge  noget  enkelt  af  alle 
disse  Skeletter.  Den  samme  paafaldende  Blanding  af  forskjellige 
Skeletdele,  tæt  pakkede  i  tykke  Lag,  der  ligge  nær  op  til 
Kammerets  Sidestene  og  endog  ind  i  Aabningeme  mellem  disse, 
træffes  gjennemgaaende  nederst  i  disse  Gravstuer;  imellem  Benene 
forekommer  der  Stene  og  Oldsager,  halvt  og  helt  brændte,  hele 
eller  i  Brudstykker,  Alt  præget  af  den  største  Uorden  og  tilsyne- 
ladende liggende  rent  tilfældig. 

Til  Forklaring  heraf  har  man  mindet  om  de  eiendommelige 
Gravskikke,  der  kjendes  fra  mange  Indianerstammer  i  Nord- 
amerika. De  bringe  ikke  strax  Liget  til  dets  endelige  Hvilested, 
men  først  efterat  Kjødet  har  løsnet  sig  fra  Benene,  og  disse  ned- 
lægges da  rensede  og  ledsagede  af  Gravgods  i  underjordiske  Rum, 
der  saaledes  blive  et  Slags  Benhuse.  Skeletlagene  i  vore  Jættestuer 
skulde  være  dannede  paa  denne  Maade,  idet  der  synes  at  være 
en  vis  Lighed  mellem  det  Indre  af  disse  Indianergrave  og  af  de 
nordiske  Stenstuer.  Ved  en  nærmere  Betragtning  af  andre  For- 
hold vil  man  dog  ikke  kunne  tillægge  denne  Overensstemmelse 
nogen  Betydning.  Ihvorvel  det  nemlig  er  Reglen,  at  der  i  de  store 
Benlag  ved  Bunden  ikke  findes  sammenhængende  Skeletter,  har 
der  dog  været  ikke  faa  Tilfælde,  hvor  Forholdet  var  anderledes. 
Mindre  Vægt  maa  der  lægges  paa,  at  det  oftere  hedder,  at  Skelet- 
terne fandtes  i  siddende  Stilling;  thi  dette  har  kun  sjælden  været 
iagttaget  med  fuldstændig  Sikkerhed,  hvad  der  jo  er  rimeligt  nok. 
Hvorledes  skulde  man  efter  Aartusinders  Forløb  kunne  paavise, 
at  Liget  er  blevet  nedsat  siddende,  naar  de  Baand  og  Beviklinger, 
som  holdt  det  sammen,  allerede  for  lange  Tider  siden  ere  opløste 
til  Støv,  naar  Skeletterne  for  lige  saa  lang  Tid  siden  ere  faldne 
sammen  og  fra  hinanden,  og  naar  de,  som  det  strax  skal  omtales 
have  været  undergivne  Tryk  af  tætte  Lag  af  Ler,  Stene  og  Jord 
Sikkert  er  det  derimod,  at  der  ikke  sjælden,  især  paa  visse  be 
stemte  Steder  i  Stuen,  er  truffet  Skeletter,  som  laa  sammen 
hængede  og  i  Orden,   dels  udstrakte,   dels   i  sammenbøiet  Stilling 

Det  har  saaledes  ialfald  ikke  været  udelukkende  Skik  at  nedlægge 
Skeletterne,  efter  at  Kjødet  var  fjærnet,  og  naar  saa  er,  og  naar 
desuden  intet  andet  end  en  mulig  kun  tilsyneladende  Lighed  med 
Indianernes  Benhuse  taler  for,  at  den  nævnte,  eiendommelige  Grav- 
skik er  bleven  fulgt  her  i  Norden,  er  det  sikkert  rettest  at  søge 
en  mere  nærliggende  og  simpel  Forklaring.  Den  store  Uorden  og 
Sammenpakningen  af  Benene  turde  hidrøre  fra  de  gjentagne  Grav- 
læggelser  i  det  forholdsvis  lille  Rum,  som  efterhaanden  blev  mere 
og  mere  fyldt  med  Skeletdele.  Det  maatte  ligge  nær  at  skubbe 
Benene  af  de  ældre  Lig  tilside  og  staple  dem  ovenpaa  hverandre 
for  at  skaffe  Plads.  De  tidligere  nedlagte  Oldsager  fulgte  med, 
Rester  fra  Baalene  bleve  let  indblandede,  og  saaledes  kan  hele 
den  Uorden  forklares,  der  ved  en  første  Betragtning  forekommer 
saa  forunderlig.  Hist  og  her  fik  enkelte  Lig  af  særlige  Grunde 
Lov  til  at  ligge  i  Fred,  og  disse  vise  formentlig,  hvorledes  ogsaa 
de  øvrige  oprindelig  bleve  gravlagte.  De  uforstyrrede  Skeletter 
findes  sædvanlig  enten  lige  indenfor  Døraabningen  til  Kammeret, 
alleryderst  i  Gangen,  eller  øverst  i  Kammeret  og  i  Gangen 
under  Dækstenene,  og  paa  alle  disse  Steder  er  det  vel  forstaaeligt, 
at  de  ere  blevne  ladte  i  Fred;  thi,  som  det  let  vil  skjønnes,  der 
var  ingen  Grund  til  at  forstyrre  dem  der.  Naar  der  var  fuldt  af 
Lig  i  Stuen,  begyndte  man  at  begrave  ude  i  Gangen;  det  sidst 
indlagte  Lig,  som  laa  just  indenfor  Døren,  var  da  sikkert  ikke  op- 
løst og  kunde  derfor  ikke  skaffes  bort.  Efterhaanden  blev  saa 
Gangen  fyldt,  idet  man  bestandig  skød  de  ældre  Bendele  sammen; 
men  det  alleryderst  nedlagte  Lig  blev  liggende  uforstyrret;  thi  dér 
kunde  der  jo  ikke  erholdes  Plads  til  en  senere  Begravelse.  Lige- 
ledes maatte  de  Lig  blive  i  Fred,  som  til  allersidst,  efterat  baade 
Kammer  og  Gang  vare  fyldte,  bleve  nedlagte  øverst  ved  at  afløfte 
Dækstenene,  saaledes  som  dette  strax  skal  omtales. 

Man  indvende  ikke  mod  den  her  fremsatte  Opfattelse,  at 
denne  Ligegyldighed  for  de  tidligere  Bortgangnes  Gravfred  staaer 
i  Strid  med  den  Omhu,  der  vistes  de  sidst  Afdøde  og  mod  den 
Tanke,  som  i  det  hele  raadede  ved  Gravlæggelsen,  at  nemlig 
Legemet  skulde  bevares  uforstyrret,  foråt  den  Døde  kunde  fort- 
sætte sin  Tilværelse.  Dette  modstridende  Forhold  forekommer 
andetsteds  baade  i  ældre  og  i  nyere  Tider. 


Det  faste  Dæklag.  gc 

Hos  Ægypterne  var  det  i  Oldtiden  Meningen  med  den  særdeles  omhyggelige 
Gravlæggelse  og  med  hele  Gravens  Indretning,  at  der  til  evig  Tid  skulde  sørges  for 
den  Døde  med  Ofringer  af  Mad  og  Drikke,  forat  den  Afdødes  Tilværelse  ikke 
skulde  afsluttes;  men,  siger  Maspero,  der  var  ikke  gaaet  lang  Tid,  før  Ægypteren 
indsaa,  at  dette  ikke  kunde  ske.  Efter  2 — 3  Generationer  opgav  man  at  sørge  for  de 
tidligere  Afdøde  for  at  passe  de  senest  Bortgangne.  Paa  en  lignende  Maade  har  man 
sikkert  i  Nordens  Oldtid  efter  nogen  Tids  Forløb  ikke  taget  sig  nær  at  skyde  de 
ældre  Ben  tilside  for  at  faa  Plads  til  de  sidst  døde.  Der  kjendes  mangfoldige 
Exempler  paa,  at  man  i  forhistoriske  Tider  kun  lidet  hens3msfuldt  behandlede  det 
Gravindhold,  som  man  paa  Grund  af  Forholdene  maatte  forstyrre;  anderledes  var  det 
ikke  i  den  ældste  kristelige  Middelalder,  da  man,  som  det  kjendes  fra  talrige 
frankiske  og  merovingiske  Gravpladser,  endog  meget  ofte  indrettede  nye  Grave 
indeni  og  tværs  over  ældre,  idet  man  andetsteds  nedlagde  Knoglerne  fra  de  gamle 
Grave,  som  man  bedst  kunde  det,  i  uordentlige  D3mger.  Heller  ikke  senere  er  denne 
Fremgangsmaade  bleven  opgivet  —  er  Forholdet  bedre  nutildags  paa  Kirkegaardene 
ved  de  store  Byer? 

Der  findes  ofte  Skeletter  af  mange  Individer  i  disse  Grave; 
ikke  sjælden  20 — 30,  men  undertiden  flere,  saaledes  i  en  fuld- 
stændig fyldt  Jættestue  ved  Borreby,  som  blev  undersøgt  af 
y.  y.  A.  Worsaae^  henved  70  og  i  en  Grav  i  Sverige  over  100. 
I  Borreby -Kammeret  var  der  Individer  af  begge  Kjøn;  9  af  dem 
havde  været  mellem  2  og  18  Aar.  Lignende  Iagttagelser  ere 
gjorte  andetsteds;  i  Jættestuen  ved  Gundsølille  (S.  83)  var  der  Skelet- 
dele af  et  ganske  spædt  Barn,  af  2  under  Tandfrembrydning  og  2 
under  Tandskifte.  Ogsaa  disse  Forhold  bekræfte,  at  Gravstuen  er 
bleven  benyttet  i  Løbet  af  længere  Tid  som  fælles  Gravsted  for 
en  vis  Kreds  af  Mennesker,  en  Slægt  eller  en  Familie.  Oftest  er 
det  imidlertid  umuligt  at  bestemme  Antallet  af  de  Gravlagte,  deres 
Kjøn  og  Alder,  idet  mange  af  Benene  ere  stærkt  opløste;  under- 
tiden er  næsten  ethvert  Spor  af  dem  forsvundet. 

Over  Benlaget  findes  der  sædvanlig  et  dækkende  og  be- 
skyttende Lag.  Sjældnere  er  det  mindre  solidt,  af  Jord  med  ind- 
blandede Stene;  oftest  ere  Benhobene  tæt  overdækkede  med  Stene, 
eller  der  strækker  sig  gjennem  hele  Kammeret  et  tykt  Lag  knust 
Flint  eller  et  fast  sammenhængende  Lag  af  flade  Stene,  som 
kan  have  en  Tykkelse  af  indtil  2  Fod.  Snart  over  en  Stenlægning, 
snart  umiddelbart  over  Benene  kan  der  ligge  et  haardt,  næsten 
uigjennemtrængeligt  Lag  af  Ler,  saa  fast  sammenpakket,  at  det,  naar 
Kammeret  undersøges,  ikke  kan  fjærnes  uden  ved  Hjælp  af  Jern- 
stang og  Hakke.  »Det  er  saa  haardt  som  en  gammel  Landevei*, 
siger  Arbeideren,   og  Archæologen  fortvivler  over,   at  alle  skrøbe- 

ligere  Sager,  som  maatte  findes  der,  sikkert  ville  splintres  og 
ødelægges.  Det  er  imidlertid  kun  tilfældigt,  at  der  forekommer  Ben 
og  Oldsager  i  det  Lag,  som,  oftest  i  nogle  Fods  Tykkelse,  dækker 
over  Benene,  saavidt  disse  strække  sig  baade  i  Kammeret  og  i 
Gangen. 

Det  synes  at  være  givet,  at  dette  faste  Dække,  som  skulde 
beskytte  mod  Vold  af  enhver  Art,  først  er  blevet  paafyldt,  naar 
man  ikke  længere  vilde  benytte  Stuen,  og  at  det  ikke  kan  være 
paalagt  efter  hver  Begravelse  og  igjen  borttaget.  Dels  vilde  dette 
have  voldet  altfor  stort  Besvær,  dels  vilde  det  ikke  stemme 
med,  hvad  en  nærmere  Betragtning  af  Forholdene  lærer  om,  at 
Stuen  var  tilgængelig  og  blottet  for  Jord-  og  Lerfyld,  saalænge 
som  Gravlæggelserne  foretoges,  Baalene  bleve  antændte,  og  alle 
Forstyrrelserne  i  de  mange  løst  liggende  Dele  foregik.  Men  skulde 
der  dog  næres  Tvivl  herom,  da  kan  der  henvises  til  en  Iagttagelse 
ved  Udgravningen  af  den  nys  nævnte  dobbelte  Jættestue  ved  Gund- 
sølille,  som  bestemt  viser,  at  Stuen  gjennem  én  længere  Periode 
ikke  var  jordfyldt.  Der  henlaa  nemlig  paa  Gulvet  en  stor  Sten, 
som  øiensynlig  var  gleden  ned  fra  sin  oprindelige  Plads  oppe  i 
Væggen  mellem  en  Sidesten  og  en  Dæksten,  og  denne  Sten 
hvilede  paa  et  Lag  af  Baalrester,  der  var  c.  i "  tykt,  medens  andre 
Dele  af  Laget  strakte  sig  op  over  Stenens  Sider.  Kammeret  kan 
selvfølgelig  ikke  have  været  fyldt  med  Jord,  dengang  Stenen 
faldt  ned,  og  ligeledes  maa  det  have  været  tomt,  medens  det 
øvrige  Lag  blev  afleiret  omkring  den.  Ganske  det  samme  Forhold 
er  iagttaget  i  andre  Kamre,  hvor  en  Sten,  paa  Grund  af  en  Feil  i 
Bygningen,  er  nedskreden  allerede  i  Oldtiden.  Det  tør  herefter 
betragtes  som  vist,  at  det  øverste,  dækkende  Lag  først  er  bragt 
ind  paa  det  Tidspunkt,  da  man  bestemte  ikke  længere  at  benytte 
Stuerne  til  nye  Begravelser.  Men  iøvrigt  er  Fyldningen  af  Kammeret 
og  Dækningen  af  Benene  sikkert  ofte  foregaaet  lidt  efter  lidt,  efter 
som  man  fandt,  at  Bendyngen  i  en  vis  Del  af  Stuen  var  tilstræk- 
kelig høi;  man  indskrænkede  sig  da  til  at  færdes  i  det  øvrige 
Rum.  Herpaa  tyder  det  idetmindste,  at  Fylden  ikke  altid  er 
ensartet  gjennem  hele  Rummet;  i  den  ene  Ende  kan  den  være  løs 
og  muldet,  medens  den  til  den  modsatte  Side  bestaaer  af  Ler  og 
Flint,  eller  der  findes  i  en  vis  Del  af  Kammeret  et  Dække  af  flade 
Stene,  hvorimod  en  Bunke  Ben  i  en  anden  Del  er  dækket  med  Lag 

af  knust  Flint      Tilfældige  Omstændigheder   og   individuelle   An- 
skuelser maa  have  raadet  derfor. 

Den  her  fremsatte  Opfattelse  af,  hvorledes  Kammeret  blev  be- 
nyttet og  fyldt,  maatte  imidlertid  vække  Tvivl,  hvis  der  ikke 
var  fundet  Stuer,  som  vare  mere  eller  mindre  tomme;  thi  det  vilde 
være  forunderligt,  om  ikke  tilfældigvis  et  og  andet  Kammer  havde 
henstaaet  til  Eftertiden  med  et  kun  ringe  Antal  Lig  og  uden 
endnu  at  være  betragtet  som  tilstrækkelig  fuldt  og  derfor  lukket 
med  indført  Fyld.     Men  Exempler  herpaa  mangle  ikke  ganske. 

£t  af  de  smukkeste  Kamre,  som  kjendes,  den  fredlyste  Jættestue  »MøUebøienc 
paa  Store  Rørbæk  Mark,  i  Ølstykke  Herred,  blev  opdaget  for  omtrent  loo  Aar  siden 
af  en  Bonde,  der  gravede  i  Høiens  Top ;  han  bortvæltede  en  Sten,  som  han  traf  paa  i 
tre  Alens  Dybde,  og  fandt  derved  en  saa  stor  Aabning  i  Stuens  Loft,  at  kan  kunde 
lade  sig  glide  ned.  Kammeret  indeholdt  nogle  Knogler  og  en  Del  Stenredskaber, 
men  var  fuldstændig  jordfrit.  Paa  lignende  Maade  opdagedes  den  nu  fredlyste  Jætte- 
stue ved  Hjortegaardene ,  i  Draaby  Sogn,  Frederiksborg  Amt,  afbildet  S.  90.  Man 
gav  sig  til  at  grave  ved  en  Sten ,  som  oppe  i  Høien  ragede  frem  af  Jordskorpen,  og 
pludselig  sank  Spaden  ned  i  Kammeret.  Dette,  som  var  51/2'  høit,  var  kun  fyldt 
med  Jord  til  en  Høide  af  c.  2',  og  selv  denne  Fyld  var  øiensynlig  ført  ned  med  Regn- 
vand og  af  gravende  Dyr.  Her  laa  Alt  i  n<^enlunde  Orden.  En  lav  Dynge  af 
mindre  Stene  dækkede  over  et  Jordlag,  hvori  tykke  Kulstriber;  underst  var  det  sæd' 
vanlige  Bundlag  af  Baalrester.  Ved  et  Hjørne  fandtes  Delene  af  et  Skelet,  liggende 
saaledes,  at  det  kunde  skjønnes,  at  Liget  havde  været  nedsat  siddende;  Kraniet  laa 
ovenpaa  Ribbenene,  og  Benknogleme  laa  tæt  ved.  Der  fuidtes  vel  fremdeles  Ben  af 
flere  Individer  adspredte  og  i  Uorden;  men  dette  forklares  af,  at  Ræven  har  havt 
sin  Hule  i  Kammeret,  idet  den  er  gaaet  ind  under  en  Sidesten  og  op  gjennem 
Bunden.  Ogsaa  for  disse  Snyltegjæster  havde  Kammeret  tjent  som  Grav,  idet  der 
var  Skeletter  af  to  Ræve,  og  de  Dyr,  som  atter  havde  arvet  Hulen  efter  dem,  havde 
ikke  vist  større  Pietet  mod  dem  end  mod  Menneskebenene,  idet  ligeledes  Ræveskeletteme 
vare  spredte  omkring  i  Rummet.  Gangen  var  næsten  fuldstændig  jordfyldt  og  paa 
Bunden,  tæt  ved  den  ene  Langvæg,  fandtes  Rester  af  3  Mennesker.  Indgangen  var 
stoppet  med  opstablede  Stene.  Af  Oldsager  fandtes  .kun  nogle  Smykker,  nemlig  Rav- 
perler og  gjennemborede  Dyretænder.  En  ikke  jordfyldt  og  fuldstændig  urørt  Jætte- 
stue ved  Alstrup,  Gislum  Herred,  var  daværende  Adjunkt  Artkur  Feddersen  saa  heldig 
at  redde  fra  Forstyrrelse.  Over  Kammerets  Bund  laa  der  kun  et  ganske  tyndt,  jævnt 
og  støvlignende  Jordlag,  af  hvilket  Skeletdelene  stak  op,  liggende  samlede  i  4  Hobe 
ved  Væggene,  medens  der  midt  i  Graven  fandtes  Rester  af  et  Lig  i  udstrakt  Stilling 
og  omgivet  af  forskjellige  Oldsager.  Her  mærkedes  intet  til  den  Forstyrrelse,  som 
er  charakteristisk  for  de  fyldte  Kamre,  hvad  der  formentlig  følger  af,  at  denne  Stue 
kun  har  været  benyttet  i  kort  Tid.  Lignende  Forhold  ere  iagttagne  andre  Steder.  I 
en  Jættestue  paa  Katbjerg  Mark,  Mariager  Landsogn,  var  Bunden  blot  dækket  af  et 
tyndt  Lag,  i  hvilket  der  var  bevaret  en  Del  Rester  af  Gulvplanker;  i  en  Stue  paa 
Vellerup  Mark,  i  Frederiksborg  Amt,  havde  Fylden  en  Høide  af  2 — 21/3',  medens 
den  øverste  Del  var  tom,  og  her  stod  en  Egekiste  fra  Bronzealderen,  som  kun  kan 
være  ført  ind  ved  at  ailøfte  nogle  af  Dækstenene. 

Selv  i  de  fyldte  Kamre  naaer  Dæklaget  ikke  helt  op  til  Over- 
liggerne, hvad  der  ogsaa  vilde  være  uforstaaeligt;  thi  hvorledes 
skulde  man  inde  i  Kammeret  være  konmien  til  at  fylde  op  med 
Ler  og  Stene  lige  til  Loftet?  Det  vilde  idetmindste  have  været 
et  meget  besværligt  Arbeide,  og  allerede  et  fast  Lag  af  et  Par 
Fods  Tykkelse  maatte  synes  at  afgive  et  tilstrækkeligt  Værn. 
Sædvanlig  naaer  Dæklaget  kun  indtil  i — 3'  fra  Kammerets  Over- 
liggere, og  det  samme  er  Tilfældet  i  Gangen.  Ovenover  findes 
der  vel  i  Reglen  ogsaa  Fyld,  og  det  siges  bestandig,  forsaavidt 
med  Rette,  at  Kamrene  ere  fuldstændig  fyldte;  men  dette  øverste 
Lag  viser  sig  ved  sin  Sammensætning  af  løs  Jord,  kun  sjælden 
blandet  med  enkelte  Stene,  at  have  en  anden  Oprindelse  end  det 
faste  Lag  nedenunder.  Det  er  øiensynlig  senere  ovenfra  nedfalden 
Jord,  som  let  tilligemed  enkelte  Stene  efterhaanden  i  Løbet  af 
Aartusinder  maatte  finde  Vei  ned  gjennem  Aabningeme  mellem 
Dækstenene,  hvad  enten  der  hvilede  en  Jordmasse  ovenpaa  dem, 
eller  de  laa  frit  for  Dagen. 

Saaledes  ere  alle  Hovedforholdene  i  disse  Graves  Indre  for- 
staaelige.  Hellerikke  er  det  uklart,  hvorledes  det  er  gaaet  til,  at 
der  af  og  til  er  nedlagt  enkelte  Lig  allerøverst  under  Dækstenene, 
hvor  de  hvile  ovenpaa  den  faste  Fyld,  omgivne  af  den  løse  og 
senere  nedskredne  Jord.  Indenfra  kunde  man  ganske  vist  ikke, 
ialfald  ikke  uden  det  største  Besvær,  anbringe  et  Lig  paa  denne 
Plads,  efterat  Kammeret  havde  modtaget  sit  faste  Dæklag;  men  det 
var  vel  for  de  Folk,  som  byggede  saadanne  Stuer,  ikke  forbundet 
med  større  Vanskeligheder  at  løfte  en  af  de  fritliggende  Dækstene 
op  for  at  skaffe  Plads  til  endnu  et  Lig.  Dette  kan  være  skeet, 
efterat  baade  Kammer  og  Gang  ere  blevne  fyldte;  man  maa  da 
være  kommen  til  at  tænke  paa,  at  der  endnu  under  Loftsstenene 
var  en  Plads,  som  kunde  benyttes.  Paa  samme  Maade  er  Rummet 
under  Dækstenene  ogsaa  senere,  efter  at  Bronzen  var  kommen  i 
almindelig  Brug,  oftere  blevet  benyttet  til  Hensættelse  af  Gravurner. 

Hele  den  Forstyrrelse,  som  oftest  raader  i  det  Indre  af  Jætte- 
stuerne, medfører,  at  der  kan  læres  mindre  af  dem  end  af 
Gravstedeme  fra  de  senere  Perioder,  hvor  hvert  Stykke  ligger  hos 
den  Afdøde  paa  samme  Plads,  hvor  det  blev  nedlagt;  gode  Op- 
lysninger vindes  herved  om  de  enkelte  Gjenstandes  Brug  og  Be- 
stemmelse.      Anderledes     i    disse    Grave    fra    Stenalderen,     hvor 

Oldsagerne  kun  ved  de  faa  senest  nedlagte  Lig  kunne  optages  paa 
deres  oprindelige  Plads,  medens  de  iøvrigt  oftest  have  været  ud- 
satte for  Forstyrrelse  og  Beskadigelse  af  forskjellig  Art.  Heller- 
ikke har  man  ved  Fundene  fra  Jættestuerne  nogen  Sikkerhed  for, 
at  Alt,  hvad  der  findes  i  samme  Grav,  ogsaa  er  ganske  samtidigt, 
som  det  er  Tilfældet  for  de  følgende  Perioder,  idet  Gravene  da 
sædvanlig  kun  rummede  eet  Lig.  Stengravene  have  jo  derimod 
oftest  været  benyttede  gjennem  en  længere  Periode,  og  af  de  store, 
samlede  Fund  kan  der  derfor  kun  vindes  Oplysning  om  denne 
Periode  som  Helhed,  men  ikke  om  dens  enkelte,  tidligere  og  senere 
Afsnit  og  om  den  gradvise  Udvikling  gjennem  denne  Del  af 
Stenalderen. 

Det  er  imidlertid,  som  det  vil  sees  af  et  følgende  Kapitel  (X), 
et  fyldigt  Stof  til  Kundskaben  om  denne  Periode,  der  skriver  sig, 
om  end  ikke  udelukkende,  saa  dog  for  største  Delen  fra  disse 
Grave.  Meget  er  vel  fremdraget  under  andre  Forhold;  men 
Gravene  maa  siges  at  være  de  vigtigste,  undertiden  tillige  de 
rigeste  Findesteder  for  Stenalderens  Oldsager.  Oftest  yder  et  større 
Kammer  dog  ikke  mere  end  20 — 30  Øxer  og  Meisler.  Flintpilene 
forekomme  ikke  sjælden  i  lignende  Antal  —  i  en  dobbelt  Jætte- 
stue er  der  optaget  c.  70.  I  en  Jættestue  ved  FøUeslev,  Skippinge 
Herred,  fandtes  der  over  hundrede  Oldsager  af  Flint.  Talrigst 
ere  sædvanlig  Flækkerne,  som  oftere  ere  fundne  i  et  Antal  af 
henved  50  Stykker  i  samme  Grav;  men  flere  Gange  er  der  fore- 
kommet over  100.  En  større  Betydning  have  dog  Gravfundene 
ved,  at  de  indeholde  Gjenstande  af  skrøbeligt  Materiale,  som  kun 
undtagelsesvis  ere  bevarede  paa  anden  Maade,  saaledes  Meisler, 
Naale  og  forskjellige  Prydelser  af  Dyreben  og  Hjortetakker  og 
navnlig  Lerkar.  Disse  sidstnævnte  Oldsager,  der  ere  særlig  vigtige, 
fordi  vi  fomemlig  ved  dem  blive  bekjendte  med  Stenalderens  eien- 
dommelige  Omamentik,  forekomme  ikke  sjælden  i  betydeligt  Antal 
i  Jættestuerne.  Saaledes  var  der  i  den  foran  nævnte  dobbelte 
Jættestue  paa  Aarby  Præstegaards  Mark  Skaar  af  omtrent  en  Snes 
Lerkar  i  hvert  Kammer,  og  mange  andre  Steder  er  der  fundet 
baade  enkelte  fortræffelig  bevarede  Kar  og  navnlig  en  Mængde 
Brudstykker.  I  Modsætning  til  disse  rigt  udstyrede  Grave  have 
dog  mange  andre,  selv  større  Kamre  været  paafaldende  fattige  paa 
Oldsager.   I  en  nu  fredlyst  Jættestue  i  Gjetum  Sogn,  Hjørring  Amt, 

der  er  24 Va'  lang,  7Va'  bred  og  yU*  høi,  fandtes  der  saaledes  kun 
4  Flintredskaber  og  nogle  ubetydelige  Brudstykker  af  Lerkar,  og  i 
en  anden,  men  noget  mindre  Stue,  der  ligeledes  var  uforst>Tret, 
og  som  blev  undersøgt  for  Museet  af  A>.  Bahnson,  blev  der  kun 
fundet  to  Redskaber  og  et  Par  Skaar  af  Kar.  Mulig  have  disse 
Kamre  blot  været  benyttede  en  kort  Tid. 

Oldsagerne  findes  i  Reglen  kun  paa  Bunden  af  Kammeret  og 
af  den  tilstødende  Gang,  dels  imellem  Baalresterne,  og  da  mere 
eller  mindre  beskadigede  af  Ild,  dels  ved  Bendyngerne  og  da  sæd- 
vanlig velbevarede.  Derimod  forekommer  der  sædvanligvis  intet 
Gravgods  i  Dæklaget  ovenover,  ved  hvilket  Lag  Bunden  med  Old- 
saglaget er  bestemt  adskilt  fra  de  senere  Begravelser  under  Lofts- 
stenene.  Efter  Forholdenes  Natur  er  Oldsagernes  Plads  oftest  til- 
fældig og  uberegnelig;  de  ere  blevne  flyttede  og  opdyngede  med 
Skeletdelene,  og  ligesom  disse  kunne  de  paa  et  Sted  i  Kammeret 
findes  i  større  Antal,  undertiden  samlede,  oftest  dog  kun  spredte, 
og  paa  den  anden  Side  kan  der  være  store  Dele  af  Kammeret, 
hvori  der  intet  findes.  De  skrøbeligere  Sager  ere  ofte  stærkt  be- 
skadigede. Ravperler  og  Lerkar  have  maattet  lide  under  Trykket 
af  Stenene  i  det  dækkende  Lag,  ligesom  det  er  vanskeligt  ved  Op- 
gravningen at  løsne  dem  fra  det  faste  Ler,  hvorunder  de  hyppig  ligge. 
Imidlertid  maa  Karrene  i  mange  Tilfælde  være  gaaede  itu  allerede 
i  Oldtiden  under  Ildens  Indvirkning  og  ved  de  stedfundne  Forstyrrel- 
ser; thi  kun  sjældnere  ligge  Brudstykkerne  saaledes,  at  Karret  kan 
skjønnes  at  være  itutrykket  paa  Stedet.  Sædvanlig  findes  Skaarene 
spredte  fra  hverandre,  og  der  er  endog,  som  alt  nævnt,  langt  ude  i 
Gangen  fundet  Brudstykker  af  Kar,  hvis  øvrige  Dele  laa  inde  i 
Kammeret.  Det  samme  gjælder  ogsaa  om  Flintredskabeme.  Under- 
tiden have  Sagerne  en  saadan  Stilling,  at  man  faaer  Indtrykket  af, 
at  de  under  Oprydningen  i  Stuen  ere  optagne  og  henlagte  med  en 
vis  Omhu.  Et  Sted  stod  der  saaledes  en  13''  høi  Overdel  af  et 
Lerkar  ret  op  ved  Siden  af  Skeletrester,  og  den  tilsvarende  Underdel 
laa  4'  derfra  ovenpaa  en  større  Sten  og  med  Bunden  i  Veiret 
En  smukt  sleben  Øxe  er  funden  indstukken  i  den  løse  Jord  mellem 
to  Sidestene  c.  3'  over  Gulvet;  et  andet  Sted  vare  en  Meisel 
og  en  Øxe  indsatte  mellem  to  Sidestene  o.  s.  fremdeles.  Disse 
Smaatræk  vise,  hvorledes  man  bar  sig  ad,  naar  der  rømmedes  op 
paa  det  overfyldte  Gulv. 

Gjennemgaaende  kan. det  ikke  siges  at  være  særdeles  smukke 
og  gode  Vaaben  og  Redskaber,  som  findes  i  Gravene;  ialfald 
forekommer  der  mange  tarvelige  Stykker.  De  ere  hellerikke 
altid  nye;  tværtimod  optages  der,  rent  afseet  fra  de  Stykker, 
som  ere  ødelagte  af  Ild  og  ved  Omflytningerne  i  Stuen,  meget 
hyppig  beskadigede  Stykker,  som  maa  være  nedlagte  i  den  Til- 
stand, hvori  de  findes,  Øxer  uden  Æg,  itubrudte  Meisler  og  Brud- 
stykker af  Spyd;  ofte  er  det  gamle,  slidte  og  opskærpede  Red- 
skaber, itubrudte  Ravperler,  der  ere  gjennemborede  paany,  o.  lign. 
Paafaldende  er  det  ogsaa,  at  der  saa  ofte  forekommer  Flintstykker, 
som  kun  have  faaet  en  delvis  og  rent  tilfældig  Tildannelse,  afslagne 
Spaaner  af  Flint  o.  lign.  —  at  der  er  nedlagt  ufærdige  Stykker, 
Ægværktøi,  som  kun  er  tilhugget,  men  ikke  slebet  —  og  navnlig  at 
der  undertiden  findes  Brudstykker  af  Øxer,  som  ved  en  flygtig  Til- 
dannelse have  faaet  en  ny,  men  næppe  anvendelig  Æg.  Man  har 
altsaa  i  Almindelighed  ikke  været  særlig  omhyggelig  med  Grav- 
udstyret. Den  Afdøde  har  maaske  faaet  sine  egne,  brugte  og  slidte 
Sager  med,  og  med  de  daarlige  og  ubrugelige  Stykker  hænger 
det  mulig  saaledes  sammen,  at  de  ere  Gaver  fra  de  Efterlevende, 
og  at  disse,  ifølge  en  Praxis,  som  altid  let  udvikler  sig  med  Hensyn 
til  religiøse  Gaver,  og  hvortil  der  findes  mange  Paralleler  hos 
lavere  eller  høiere  staaende  Folk,  have  unddraget  sig  fra  at  bringe 
et  virkeligt  Offer  ved  at  give  et  Fragment,  et  tarveligt  eller  raat 
tildannet  Stykke,  der  var  et  Slags  Repræsentant  for  det,  som  blev 
ydet  i  en  ældre  Tid,  da  Gravofl*eret  blev  udredet  med  større  Sam- 
vittighedsfuldhed. 

Man  har  i  de  her  anførte  Forhold  villet  se  et  Vidnesbyrd 
om,  at  det  i  Norden  var  Skik  at  sønderbryde  Gravgodset,  saaledes 
som  dette  finder  Sted  hos  mange  lavere  Folk.  Disse  antage  nemlig, 
at  Gjenstandene  have  en  Sjæl,  og  de  maa  derfor  ligesom  dræbes 
ved  Itubrydning,  forat  de  kunne  følge  den  Afdøde  over  i  det 
næste  Liv.  Paa  de  itubrudte  og  beskadigede  Sager  lader  denne 
Forklaring  sig  sikkert  nok  anvende;  men  da  der  ved  Siden  af  dem 
ogsaa  forekommer  ufærdige,  kun  let  tildannede  og  utilstrækkelig 
istandsatte  Stykker,  synes  den  ovenfor  fremsatte  Opfattelse  at  ligge 
nærmere. 

Men  nu  de  Gravbygninger  i  det  vestlige  og  sydlige  Europa, 
der  foran   bleve  sammenstillede  med  vore  Stengrave,   og  til  hvilke 

disse  slutte  sig  som  det  sidste  Led  i  Rækken,  have  de  et  lignende 
Indhold,  og  synes  dér  tilsvarende  Gravskikke  at  være  fulgte?  Efter 
de  mange  foreliggende  Beretninger  maa  det  sikkert  siges,  at 
alle  de  samme  Hovedtræk  gjenfindes  der:  Mængden  af  Menneske- 
ben, som  ere  nedlagte  ubrændte  —  en  Stengrav  i  Portugal  rummede 
80  Individer,  og  i  et  fransk  Kammer  er  der  fundet  over  100  Lig; 
Oldsagernes  Art,  Stensager,  Prydelser  og  Lerkar  —  i  en  Stengrav 
paa  en  af  Kanal-Øerne  var  der  Fragmenter  af  over  100  Kar;  Ophob- 
ningen af  Sager  ved  Gravens  Bund,  Sporene  af  Ild,  den  almindelige 
Forstyrrelse  og  Uorden  i  det  Indre  ved  Siden  af  en  vis  Orden  paa 
andre  Punkter,  det  itubrudte  og  beskadigede  Gravgods  —  alle 
disse  Træk  gjenfindes  næsten  overalt,  hvor  Stenalderens  Gravsteder, 
Kamre  eller  Huler,  ere  blevne  omhyggelig  undersøgte. 

»Øverst  i  Graven«,  siger  en  erfaren  Undersøger  af  de  franske  Kamre,  »li^^r 
der  sædvanlig  en  Mængde  Sten  og  Jord,  som  dog  sjælden  naaer  op  til  Dækstenen. 
Længere  nede  findes  en  formelig  Brolægning  af  mindre  Stene,  og  først  derunder 
kommer  det  Lag,  der  indeholder  Skeletdelene  og  Oldsagerne.  Der  er  Rester  af 
flere  eller  færre  Individer,  og  disse  ere  ikke  blevne  nedlagte  samtidig.  Sædvanlig 
ligge  kmi  Benene  af  eet  Individ  i  deres  naturlige  Stilling;  det  er  Resterne  af  den  sidst 
Begravede,  og  de  ere  omgivne  af  Levningerne  af  tidligere  nedlagte  Lig.« 

Hvad  der  siges  om  Indholdet  af  en  lille,  fransk  Klippegrav, 
kunde  næsten  uforandret  gjentages  om  en  dansk  Stenalders  Grav: 

»Øverst  i  Hulen  laa  et  fuldstændigt  Skelet  udstrakt,  hvad  der  viser,  at  Hulen 
virkelig  er  en  Grav  og  ikke  blot  et  Benhus,  hvori  alene  Skeletdelene  ere  blevne  ned* 
lagte.  Dette  er  det  sidst  indlagte  Lig.  Andre  ere  tidligere  blevne  gravlagte  paa 
samme  Maade;  men  Resterne  af  dem  bleve  efterhaanden  skudte  tilside  og  Benene 
stablede  sammen  for  at  give  Plads  for  nye  Begravelser.  Hulen  var  da  Gravsted  for 
en  Stamme  eller  en  Slægt.« 

En  mærkelig  Forskjel  er  der  imidlertid  mellem  de  nordiske 
Stengrave  og  Kamrene  i  Vesten  og  Syden,  at  nemlig  disse  sidste 
ofte  indeholde  enkelte  Sager  af  Metal  og  andre  Gjenstande,  som 
tilhøre  en  senere  Tid  end  den  egentlige  Stenalder.  Vi  skulle  i  et 
følgende  Afsnit  undersøge  Betydningen  af  dette  Forhold. 


VUI.    STENALDERENS  YNGSTE  GRAVE,  KISTERNE 
OG  ENKELTGRAVENE. 


Senere  end  Stenalderens  monumentale  Gravbygninger,  Dyssen  og 
Jættestuen,  blev  den  tredie  Hovedform  af  Grave  fra  denne 
Periode,  den  saakaldte  Kiste,  paavist  og  inddragen  i  Undersøgelsen, 
for  Sveriges  Vedkommende  af  Oscar  MonUlius  og  derefter  i  Dan- 
mark af  Henry  PeUrseti.  Fuldstændig  dækkede,  som  de  ere,  af 
lave  Jordhøie  kunde  disse  Grave,  der  ere  dannede  af  mindre  be- 
tydelige Stene  —  kantstillede  Sidestene  om  et  aflangt,  rektangu- 
lært Rum  og  vandret  anbragte  Overliggere  —  længe  undgaa  Op- 
mærksomheden. Dog  udgjøre  de  et  vigtigt,  sidste  Led  i  Rækken 
af  Stenalderens  Gravformer  og  betegne  Overgangen  til  den  følgende 
Periode. 

Allerede  Behandlingen  af  selve  Stenene  i  disse  Kister  viser, 
at  de  maa  tilhøre  en  anden  og  senere  Tid  end  de  store  Kamre 
med   deres   mægtige   Stene.     Kisten   er  nemlig  oftest  dannet  af 

tynde  Stenplader,  endog  kun  nogle  faa  Tommer  tykke,  enten 
som  disse  forekomme  i  Naturen  eller,  og  dette  hyppigere,  til- 
kløvede af  større,  tykke  Stene.  I  det  hele  er  Tilkløvningen 
her  den  almindelige  Regel,  medens  den  i  de  store  Stuer  maa 
siges  kun  at  være  sjældnere  anvendt.  Saaledes  synes  det,  at 
man  nu  først  ret  almindelig  har  forstaaet  ved  Alkløvning  at 
skille  sig  af  med  de  store  Stenmasser,  hvormed  man  havde 
tumlet  i  ældre  Tid,  og  som  maatte  være  ganske  overflødige, 
naar  det  blot  gjaldt  om  at  danne  et  dækket  og  beskyttet  Hvilested 
for  Liget. 

Fremdeles  ere  Kisterne  altid  af  temmelig  beskedne  Dimen- 
sioner, hvad  der  ogsaa  viser,  at  man  er  ude  over  de  store  Sten- 
konstruktioners egentlige  Tid.  Stillede  paa  Høikant  Side  om  Side 
danne  Stenene  et  Gravrum,  der  sædvanlig  er  8 — lO'  langt,  c.  2' 
bredt  og  2 — 3'  dybt;  men  der  kjendes  ogsaa  Exempler  paa 
Grave,  der  ere  enten  noget  større  eller  noget  mindre.  Gjennem- 
gaaende  ere  de  tillige  byggede  med  mindre  Omhu  end  de  store 
Kamre.  Dette  kunde  være  et  Udtryk  for,  at  man  nu  ikke  længere 
har  villet  anvende  saa  megen  Umage  paa  Graven  som  i  ældre 
Tider;  men  snarere  beroer  det  paa,  at  Kisten  ikke  behøvede 
at  dannes  med  samme  Omhu  som  det  store  Kammer,  hvor  den 
mindste  Uagtsomhed  eller  Ligegyldighed  ved  Placeringen  af  de 
mægtige  Stene  vilde  være  skjæbnesvanger  for  det  hele  Anlæg. 
For  Kisten  er  der  derimod  ingen  Fare,  selv  om  Stenene  ikke  slutte 
nøie  sammen  eller  skyde  lidt  forbi  hinanden,  eller,  hvad  der  ofte 
er  Tilfældet,  ikke  saa  ganske  ere  af  ens  Form  og  Størrelse.  At 
man  dog  ogsaa  nu  tager  alt  Hensyn  til  den  Døde,  fremgaaer  af 
Gravens  øvrige  Indretning.  Huller  og  Mellemrum  ere  nu  ligesom 
tidligere  udfyldte  med  mindre  Stene,  Ler  er  anvendt  til  Tætning, 
og  Dækstenene  ere  forneden  afkilede  med  flade  Stene  for  at  faa 
et  sikkert  Leie.  Endelig  ligger  der  sædvanlig  omkring  Graven 
og  over  den  en  Dynge  af  større  og  mindre  Stene  og  derover  atter 
et  Jordlag,  som  danner  et  fuldstændig  tæt  Dække. 

Hensigten  med  at  opkaste  denne  Jordhøi  har  sikkert  kun 
været,  at  den  skulde  beskytte  Graven,  og  Tanken  om,  at  den 
kunde  danne  et  iøinefaldende  Mindesmærke  for  den  Afdøde,  synes 
endnu  ikke  at  være  opstaaet.  Høiningen  er  nemlig  oftest  ringe, 
ikke  større  end,   at  der  i  vor  Tid  kan  pløies  over  den,   indtil  man, 

som  det  jævnlig  er  skeet,  lidt  efter  lidt  pløier  ned  til  Dækstenene. 
Der  er  saaledes  just  saa  megen  Jord,  som  behøvedes,  forat  hele 
Anlæget  kunde  dækkes,  og  sjælden  har  Høien  reist  sig  over  en 
halv  Snes  Fod.  Naar  man  dog  af  og  til  har  truffet  Kister  af  denne 
Art  i  langt  betydeligere  Høie,  er  det  næsten  altid  bemærket,  at 
der  over  dem  har  været  anlagt  Grave  fra  en  senere  Periode,  hvor- 
ved der  er  paaført  nye  Jordlag  over  den  oprindelige  Høi. 

En  monumental  Fodkreds  af  Stene  findes  aldrig  om  disse  Høie, 
hvad  der  ogsaa  betegner  dem  som  sildige.  Rigtignok  er  der  under- 
tiden truffet  Kister  af  denne  Art  i  egentlige  Langdysser;  men  i  de 
vel  oplyste  Tilfælde  har  det  kunnet  sees,  at  de  ikke  ere  anlagde 
samtidig  med  Dyssen  og  med  dens  Hovedgrav,  idet  de  ikke  ligge 
i  Midten,  hverken  efter  Høiens  Længde  eller  dens  Bredde,  og 
sædvanlig  ikke  paa  dens  Bund,  men  noget  høiere  oppe. 

I  Kisternes  Langsider  er  der  altid  flere  mindre  Stene,  indtil  7 
for  hver  Side,  og  hellerikke  Dækstenene  ere  af  særlig  store  Dimen- 
sioner; der  ligger  stedse  flere  Stene  ved  Siden  af  hinanden,  indtil 
6.  For  Enderne  af  Kisten  staaer  i  eller  2  Stene;  men  ofte  er  den 
ikke  fuldstændig  lukket.  Den  ene  Ende  har  kun  faaet  en  lettere 
Afslutning  ved  en  lille  Stendynge  eller  ved  et  Par  løst  henstillede, 
flade  Stene,  eller  Kisten  er  her  ladt  aaben,  blot  afsluttet  ved  en 
Tærskelsten,  der  rager  lidt  op  over  Bunden  i  Graven,  og  idet  denne 
Sten  undertiden  er  rykket  noget  indad,  dannes  der  et  Slags  For- 
rum foran  den.  Dette  er  sikkert  nok  et  Træk,  som  er  hentet  fra 
den  ældre  Tid,  da  Gravkammeret  stedse  havde  sin  Indgang  eller 
Aabning,  og  paa  en  lignende  Tradition  beroer  det  sikkert,  at  Kisten, 
omend  ikke  altid,  saa  dog  sædvanlig,  aabner  sig  ligesom  de  store 
Stuer  mod  Syd  eller  Øst,  idet  dens  Længderetning  falder  mellem 
Nord — Vest  og  Syd — Øst.  I  Kisten  kan  Aabningen  næppe  have 
havt  nogen  praktisk  Betydning;  naar  Graven  skulde  aabnes  paany, 
har  man  maattet  arbeide  sig  ned  gjennem  Jordhøien,  ijjærne  de 
dækkende  Stenlag  og  afløfte  idetmindste  nogle  af  Dækstenene  for 
at  anbringe  Liget  i  det  smalle  og  lave  Rum.  Dette  var  en  tem- 
melig vidtløftig  Sag,  hvoraf  det  vel  kommer,  at  der  oftere  kun 
findes  et  enkelt  Lig  i  en  saadan  Kiste.  Atter  dette  er  et  Træk, 
som  peger  hen  paa  Gravskikken  i  den  følgende  Periode,  hvor  det, 
ligesom  i  alle  senere  Tidsrum,  var  en  Regel,  at  Graven  blev  ind- 
rettet til  kun  at  rumme  eet  Individ. 

Endnu  fastholdtes  dog  i  Almindelighed  den  ældre  Skik.  Den 
jorddækkede  og  fuldstændig  lukkede  Kiste  er  en  Fællesgrav,  der 
indeholder  Resterne  af  flere  Lig,  indtil  ii,  som  maa  antages  at 
være  nedlagte,  ikke  paa  een  Gang,  men  efterhaanden  som  Døden 
bortkaldte  Medlemmer  af  en  Slægt  eller  en  Stamme. 

Der  raader  i  disse  Grave  ganske  den  samme  Forstyrrelse  og 
Sammenblanding,  som  er  omtalt  foran  ved  de  store  Gravkamre. 
S.  103  sees  det  Indre  af  en  saadan  Kiste,  der  i  1888  udgravedes 
paa  Roskilde  Mark,  med  Skeletdelene  delvis  dækkede  af  den 
efterhaanden  ovenfra  nedfaldne  Jord,  Ligesom  i  dette  Tilfelde  har 
det  i  Reglen  været  vanskeligt  med  Sikkerhed  at  afgjøre,  hvilken 
Stilling  Liget  har  indtaget  ved  Gravlægningen,  dels  fordi  Benene 
ere  mere  eller  mindre  opløste  —  naar  de  da  ikke  ere  fuldstændig 
forvandlede  til  Jord  —  dels  fordi  Ligets  Sammensynkning,  nedfaldende 
Smaastene,  Jord  og  Vand,  som  lidt  efter  lidt  have  fundet  Vei 
gjennem  de  dækkende  Lag,  have  forstyrret  og  forandret  de  op- 
rindelige Forhold.  Hertil  kommer  jo  endvidere,  at  man,  naar  flere 
Lig  efterhaanden  skulde  faa  Plads  i  den  snævre  Grav,  har  maattet 
skafle  de  ældre  Bendele  tilside.  Trods  alle  disse  Forstyrrelser  har 
der  dog  enkelte  Gange  kunnet  iagttages  baade  Lig,  som  have 
været  nedsatte  i  siddende  Stilling,  og  andre,  som  have  ligget 
udstrakte. 

En  Fyldning  af  Kisten  med  Jord  indtil  op  under  Dækstenene, 
de  faste  og  næsten  uigjennemtrængelige  Lag  af  Ler,  de  horizon- 
tale  Stenlægninger  —  alle  disse  Dækninger  af  Ligene,  som  al- 
mindelig forekomme  i  de  store  Kamre,  Endes  yderst  sjælden  i 
Kisterne,  hvad  der  sikkert  beroer  paa,  at  disse  Grave  udvendig  ere 
beskyttede  ved  et  fuldstændigt  Jorddække.  Sædvanlig  er  Graven 
kun  delvis  jordfyldt,  eller  alene  Bunden  dækkes  af  et  tjoidt  Lag, 
der  sikkert  nok  efterhaanden  er  ført  ned  igjennem  Aabningeme 
mellem  Dækstenene,  vel  navnlig  af  nedsivende  Vand.  Her  ligge 
da,  hvilende  paa  et  Gulv  af  flade  Stene  eller  paa  et  Lag  af  Flint- 
skjærver,  de  Skeletdele,  der  ere  bevarede,  og  de  faa  Oldsager,  som 
disse  Grave  indeholde. 

I  et  ikke  ringe  Antal  Tilfælde  er  der  ved  Resterne  af  et 
enkelt  Individ  fundet  en  Dolk  og  en  Spydspids,  som  altsaa  maa 
antages  at  have  udgjort  Mandens  sædvanlige  Udrustning.  Lige- 
ledes er  der  flere  Gange  ved  et  udstrakt  liggende  Skelet  blevet 

optaget  en  Spydspids  tæt  ved  Hovedet,  en  Dolk  ved  Hoften  og 
en  Stridsøxe  ved  Skulderen,  hvad  der  tyder  pas^,  at  Liget  har  været 
nedlagt  paaklædt,  med  de  forskjellige  Vaaben  anbragte  omtrent 
saaledes,  som  de  bares  af  den  Levende.  En  fast  Regel  har  dette 
dog  ikke  været.  Undertiden  findes  Dolk  og  Spyd  nedlagte  ved 
Ligets  Side,  ved  Knæene  eller  ved  Fødderne,  et  Stykke  ved 
hver  Side;  men  sædvanlig  findes  Oldsagerne  ligesaa  tilfældig  som  i 
de  store  Kamre  hist  og  her,  snart  umiddelbart  ved  Bunden,  snart 
lidt  høiere  oppe,  snart  midt  i  Kisten,  snart  i  et  Hjørne  eller  tæt  op 
til  Sidestenene,  Alt  naturligvis  paa  Grund  af  de  Forstyrrelser,  hvor- 
for Graven  har  været  udsat. 

Foruden  de  nævnte  Vaaben  er  der  ofte  i  Kisterne  optaget 
Pilespidser  af  Flint  og  de  længere  fremme  omtalte  Hængestykker 
af  Skifer,  ganske  i  de  samme  Former,  som  ere  vel  kjendte  fra  de 
store  Kamre;  forsaavidt  er  det  tydeligt  nok,  at  disse  to  Arter  af 
Grave  staa  i  nøie,  indbyrdes  Forbindelse  og  berøre  hinanden  i 
Tid.  Men  paa  den  anden  Side  er  Forskjellen  kjendelig  nok. 
Gravgodset  er  i  Kisterne  langt  sparsommere,  som  om  man  ikke 
længere  har  lagt  nogen  Vægt  paa,  at  den  Døde  blev  vel  forsynet, 
og  det  er  indskrænket  til  et  vist  Sæt  af  Vaaben  og  Smykker, 
man  skulde  sige,  til  det,  som  hørte  til  det  daglige  Udstyr;  ganske 
saaledes  er  Forholdet  i  den  følgende  Periode.  Der  findes  i  Kisten 
yderst  sjælden  Ægværktøi,  Arbeidsøxer  og  Meisler,  som  ere  saa 
almindelige  i  den  ældre  Tids  Grave.  Disse  Redskaber  fra  det 
daglige  Liv  mente  man  nu  ikke  længere,  at  den  Døde  havde  Brug 
for.  Lerkar  forekomme  sjælden,  ligesom  det  er  Tilfældet  i  Bronze- 
alderen, og  vel  kun  som  en  Erindring  fra  Fortiden  —  er  det, 
fordi  der  ikke  kunde  bringes  Offer  i  den  lukkede  Grav,  eller  fordi 
man  var  ved  at  opgive  Troen  paa,  at  den  Døde  behøvede  Mad 
og  Drikke? 

Af  alle  disse  Forhold  synes  det  at  fremgaa  ikke  blot,  at 
Kisterne  tilhøre  en  anden  og  senere  Tid  end  de  store  Gravbyg- 
ninger, men  ogsaa,  at  Forandringerne  i  Gravens  Bygning  og  Ind- 
hold staa  i  Forbindelse  med  nye  Forestillinger  om  de  Afdøde  og 
om  det  kommende  Liv.  Graven  er  nu  ikke  længere  den  Dødes 
Hus,  hvori  han  tænkes  paa  en  Maade  at  fortsætte  sit  Liv;  det  er 
kun  et  Gjemmested  for  Legemet,  som  man  vil  skaffe  et  ufor- 
styrret  Hvilested.      Liget  jordfæstes   paa   kjærlig  Maade    og   med 

Ærefrygt  for  den  Døde;  men  man  har  mistet  Troen  paa,  at  selve 
Legemet,  saa  at  sige,  lever  videre,  og  i  Stedet  herfor  kan  det  an- 
tages, at  der  allerede  er  fremkommet  den  ædlere  Forestilling,  at  det 
alene  er  Sjælen,  der  bevares  efter  Døden,  en  Forestilling,  som 
træder  stærkt  frem  i  den  følgende  Periodes  Gravskikke. 

Det  meste  af  hvad  der  her  er  sagt  om  de  først  for  en  halv 
Snes  Aar  siden  fremdragne,  men  nu  dog  allerede  godt  kjendte 
Gravkister,  turde  ogsaa  gjælde  om  de  endnu  senere,  i  de  sidste 
Aar,  bemærkede  Stenalders  Grave,  hvortil  der  ikke  er  anvendt 
større  Stene.  Man  vidste  vel  allerede  forud,  at  der  i  flere  Egne 
af  Jylland  hyppig  fandtes  Stensager  i  Jordhøie;  men  først  ved 
A.  P,  Madsens  Undersøgelser  i  Ribe  Amt  i  1890  og  følgende  Aar 
har  man  faaet  nøiere  Kjendskab  til  disse  Grave.  Lave  og  fladt- 
hvælvede  Høie,  sædvanlig  ikke  mere  end  6'  høie,  dække  over 
disse  Grave,  en  eller  flere  over  hinanden ;  enten  ere  de  umiddelbart 
omgivne  af  Jordfylden  uden  en  eneste  Sten,  eller  de  ere  omsatte 
med  flere  eller  færre  mindre  Stene,  der  undertiden  danne  en  fuld- 
stændig Ramme  (Fig.  45),  hvorefter  man  har  valgt  Betegnelsen 
»Rammegrave«.  Indretningen  kan  dog  ogsaa  være  anderledes;  Gravens 
Sider  kunne  være  opsatte  med  Stene,  eller  der  kan  findes  et  fuld- 
stændigt Bundlag  eller  et  Slags  Leie  af  Sten;  en  sjælden  Gang  har 
der  været  en  dækkende  Stendynge.  Graven  kan  ogsaa  ligge  under 
Høiens  Bund,  indtil  4'  dybt.  Det  eneste  fælles  Træk  er  egentlig, 
at  der  i  disse  Grave  ikke  er  anvendt  store  Stene  som  ved  Sten- 
alderens øvrige  Grave,  og  at  de,  som  det  fremgaaer  af  Oldsagerne, 
kun  rumme  et  enkelt  Individ.  Det  regelmæssig  forekommende  Grav- 
gods er  den  gjennemborede  Stridsøxe  eller  en  Øxe  af  Flint  —  man 
har  derfor  betegnet  disse  Grave  som  »Øxegrave« ;  sjældnere  findes 
Spyd  og  Dolk.  Kvinden  blev  sædvanlig  gravlagt  med  et  stort 
Halssmykke  af  Ravperler,  mellem  hvilke  en  bred  Skive.  Af  og 
til  træffes  et  Lerkar.  I  mange  Henseender  slutte  disse  Grave 
sig  nær  til  Kisterne,  og  der  synes  at  være  god  Grund  til  at  hen- 
føre dem  til  Slutningen  af  Stenalderen.  En  Forøgelse  af  Materialet 
maa  dog  endnu  afventes  og  da  navnlig  for  Afgjørelsen  af  Spørgs- 
maalet  om,  hvorvidt  lignende  Gravformer  forekomme  almindelig  i 
andre  Dele  af  Danmark  end  de  midt-  og  vestjydske  Egne.  De  ere 
sikkert  trufne  ogsaa  andetsteds  paa  Halvøen,  men  utvivlsomt  har 
dog  Manglen    i    Midt-    og  Vestjylland    paa   passende  Materiale   til 

Store  stensatte  Grave  været  medvirkende  Aarsag  til ,  at  disse 
>Enkeltgrave  t  —  som  det  synes,  et  træffende  Navn  —  forekomme 
dér  i  et  saa  betydeligt  Antal. 

I  det  enkelte  ved  Fund  og  Monumenter  at  paavise,   hvoriedes 
man   fra   de   ældre   Gravformer    er   gaaet   over  til   de  senere,    skal 
ikke  forsøges.     Saadanne  Overgange  er  det  altid  vanskeligt  at  efter- 
vise,   tilmed  naar  de  ikke  ere  foregaaede  ved  en  jævn  og  hjemlig 
Udvikling,  men  væsentlig 
skyldes  Indflydelser  ude- 
fra;   og  saaledes  er  det 
sikkert  gaaet  i  det  fore- 
liggende Tilfælde.     Ikke 
blot   de    svenske    »Hall- 
kistoTi,   fra  Stenalderens 
Slutning,  have  den  største 
Lighed  i  Bygning  og  Ind- 
hold   med    vore    Kister; 
men   ogsaa   i   Tydskland 

og  mange  Steder  i  Vest-       '-        --     ^        .  ,-^   „„ 
europa  er  der  Gravformer        ,  .^„S^--^  " '■"■  -    "^'  " 

fra  Overgangstiden   mel-  — ^"  Jfc--" 

lem    Sten-     og    Bronze-  ^'t-  *i-   Epkdtg«.  f«  siuBing«,  ^  sunajd««!. 

alderen,  som  fuldstændig 

kunne  sammenstilles  med  dem,  og  i  Holsten  ere  Grave  i  Jord- 
høie  uden  større  Stensætninger  særdeles  almindelige.  De  nye 
Gravformer  og  de  Ideer,  for  hvilke  de  ere  et  Udtryk,  ere  saaledes 
næppe  først  fremkomne  i  vort  eget  Land.  Mærkeligt  er  det  til- 
visse, at  Norden  alierede  dengang  fulgte  saa  neie  med  Bevægel- 
serne i  det  vestlige  Europa,  at  en  forandret  Indretning  af  Graven 
lader  sig  paavise  baade  mod  Nord  og  mod  Vest.  Allerede  i  den 
Qæme  Oldtid  harte  det  sydlige  Skandinavien  med  til  den  Del  af 
Europa,  hvor  den  fremadskridende  Bevægelse  har  efterladt  kjende- 
lige  Spor,  og  ikke  alene  det  nuværende  Danmark,  men  ogsaa  hele 
Stenalderens  Omraade  i  Sverige  fulgte  med  i  den  Retning,  hvori 
man  bevægede  sig  i  sydlige  og  vestlige  Lande. 


STUDIET  AF  STENGRAVENE. 

OVERSIGT. 


De  store  stenbyggede  Grave,  der  foran  ere  omtalte,  maatte 
selvfølgelig,  baade  i  Danmark  og  andetsteds,  tittrække  og 
fængsle  de  senere  Befolkninger,  for  hvilke  disse  Minder  laa  næsten 
ligesaa  fjæmt  og  i  samme  Grad  indhyllede  i  Fortidens  Mørke  som 
for  os.  Man  grundede  over,  hvad  disse  mægtige  Stensætninger 
kunde  være,  og  man  tydede  dem  saa  godt,  man  formaaede, 
og  overalt  paa  samme  Maade.  Det  maatte  jo  være  Kjæmper  og 
overmenneskelige  Væsner,  som  havde  tumlet  med  disse  Stenblokke. 
De  gamle  Sagn,  der  levede  hos  de  fleste  Folk,  om  længst  for- 
svundne, kjæmpemæssige  Slægter,  der  havde  været  i  lige  Grad  til 
Skræk  for  Guder  og  for  Mennesker,  fik  ny  Næring  og  Livskraft 
ved  de  kolossale  Bygninger,  om  hvilke  den  forlængst  afbrudte 
Tradition  intet  havde  at  fortælle,  og  som  ikke  syntes  reiste  ved 
menneskelig  Kraft.  Det  var  Jætternes  Stuer,  deres  Grave  elier 
Ovne,  som  de  kaldes  hos  os:  »Jættestuer«,  »Jynovne«,  og  i 
Sverige:  >jattestugor*,  >Jåttegrafvar<,  Jåtteugnar«.  I  Tydskland  fik 
de  Navn  af  »Hiinengriiber«,  »Hiinenbetten •  —  »Hiine«  betyder 
Kjæmpe  —   i  Frankrig  kaldtes  de:    »chambres  des  géants*  o,  s.  fr. 

Hvor  tidlig  saadanne  folkelige  Forklaringer  ere  blevne  dannede, 
fremgaaer  af  Saxos  Ytring  om,  at  der  fordum  maatte  have  været 
Kjæmper  i  Danmark,  hvorom  de  vældige  Stene  vidnede,  der  vare 
satte  ovenpaa  Gravhøiene;  thi  det  var  lidet  troligt,  at  almindelige 
Menneskers  Kræfter  skulde  have  løftet  saadanne  Stenmasser,  som 
det  var  vanskeligt  eller  umuligt  at  bevæge  paa  flad  Mark.  Saa 
fast  have  disse  ældste  archæologiske  Tydninger  sat  sig,  at  Be- 
nævnelserne have  holdt  sig  indtil  vore  Dage. 

Men  en  saadan  Forklaring  tilfredsstillede  dog  ikke  altid  hine 
første  archæologiske  Grandskere.  Stenstueme  vare  jo  dog  for 
smaa  til  gigantiske  Skikkelser;  hvor  skulde  deres  Legeme  kunne 
rummes  i  disse  Grave.?  Man  tog  da  sin  Tilflugt  til  andre  fabel- 
agtige Væsner,  for  hvilke  de  bedre  syntes  at  passe,  til  de  snilde 
Dværge,  hvem  man  tillagde  et  Kjendskab  til  Naturen  og  et  Herre- 
dømme over  den,  som  vel  maatte  sætte  dem  istand  til  at  udføre 
det,  der  overgik  Menneskeværk.  St^ngravene  bleve  da  disse  smaa 
Væsners  Boliger  —  >Troldstuer«,  »Zwergberge«,  »grottes  aux  fées« 
—  en  Forestilling,  der  findes  endnu  saa  fjærnt  som  i  Indien. 

Disse  og  andre  beslægtede  Forestillinger  gave  tillige,  i  det 
mindste  paa  mange  Steder,  Anledning  til,  at  Stensætningerne  be- 
tragtedes som  hellige  Pladser,  hvor  der  bragtes  Offer  og  forrettedes 
en  vis  Kultus.  Paa  anden  Maade  kan  man  næppe  opfatte  for- 
skjellige  Forbud  i  angelsaxiske  og  carolingiske  Love  imod  Ofringer 
ved  Stene,  og  Paalæg  i  kirkelige  Dekreter,  fra  d.  5.  Aarh.  af,  om  at 
tilintetgjøre  de  Stene,  der  vare  Gjenstand  for  en  hedensk  Dyrkelse. 
Naturligt  nok  har  man  i  overtroiske  Tider,  i  den  ældste  Middel- 
alder og  vel  allerede  i  hedensk  Tid,  kun  med  Angst  og  Bæven 
kunnet  nærme  sig  disse  mægtige  Monumenter,  som  maatte  antages 
at  være  reiste  af  overnaturlige  Væsner,  og  man  maatte  let  komme 
til  at  betragte  dem  som  Helligdomme,  hvor  der  skulde  foretages 
visse  religiøse  Handlinger.  Usandsynligt  er  det  hellerikke,  at  disse 
Skikke  kunne  vise  tilbage  til  endnu  ældre  Tider.  E^rkelsen  af  de 
Afdøde  og  Ofringen  paa  Graven  forekommer  almindelig  hos  lavt- 
staaende  og  hedenske  Folk,  og  ihvorvel  der  for  Nordens  Vedkom- 
mende fattes  bestemte  Vidnesbyrd  herom,  saa  mangle  Sagaerne 
dog  ikke  Beretninger  om,  hvorledes  man  troede  at  kunne  sætte 
sig  i  Forbindelse  med  de  Afdøde;  endnu  fra  d.  12.  Aarh.  fortælles 
det    om    en  Nordmand    paa  Ørknøerne,    Svein  Briostreip,    at    han 

tilbragte  mangen  en  Nat  paa  de  Dødes  Grave  for  at  faa  Raad  og 
Spaadomme  af  dem.  En  saadan  Raadspørgning  af  de  Døde 
spillede  en  betydelig  Rolle  i  de  gamle  klassiske  Lande,  og  ganske 
det  samme,  som  fortælles  om  Svein  Briostreip,  berettes  fra  langt 
fjærnere  liggende  Tider  og  Steder.  Det  omtales  saaledes  hos 
Herodot,  at  det  var  Skik  hos  et  libysk  Folk,  Nasamonerne,  at 
lægge  sig  til  at  sove  ved  Gravene  for  i  Drømme  at  faa  Aaben- 
baringer  og  Orakelsvar. 

Dyrkelsen  af  de  Afdøde  har  sikkert  været  almindelig  hos  de 
hedenske  Folk  i  Europa,  og  Erindringen  herom  har  mulig  ikke 
været  uden  Indflydelse  paa  den  ældste  Middelalders  Opfattelse  af 
Stengravene  som  hellige  Steder.  Man  betragtede  dem  som  et 
Slags  Altere,  og  det  var  denne  Benævnelse,  de  første  Lærde  i 
det  i6.  Aarh.  maatte  godkjende  som  stemmende  vel  overens  med 
de  skriftlige  Kilders  Beretning  om  den  hedenske  Kultus. 

Thi  Aarene  gik,  og  de  Lærde,  som  hverken  troede  paa  Jætter 
eller  paa  Dværge,  men  som  øste  deres  Visdom  af  skriftlige  Kilder, 
ikke  mindst  af  de  fjærnest  liggende,  de  romerske  og  græske  For- 
fattere, begyndte  at  faa  Øie  for  Stengravene  og  at  forsøge  sig  paa 
deres  Tydning.  Hos  os  fandt  disse  første  Studier  en  værdig  Re- 
præsentant i  Ole  Worm,  Udførlig  og  grundig  behandler  han  de 
store  Stengrave  i  i.  Bog  af  »Monumenta  Danica«,  1643;  men  de 
gamle  klassiske  og  nordiske  Forfattere,  fornemlig  Saxo,  kunde  ikke 
lede  Worm  paa  rette  Vei,  og  bedre  Førere  fandt  han  ikke  i  de 
nyere  Skribenter,  Englænderen  Camden  og  Svenskeren  Olaus  Magnu 
der  forud  for  ham  havde  skrevet  om  Udlandets  Monumenter  af 
lignende  Art.  Det  var  Oldtidens  Thingsteder,  mener  Worm,  hvor 
der  blev  skiftet  Lov  og  Ret,  eller  indhegnede  Kamppladser,  hvor 
man  mødte  hinanden  til  Tvekamp;  eller  det  var  de  Steder,  hvor 
Oldtidens  Konger  bleve  kaarede,  eller  mulig  hellige  Altre,  ved 
hvilke  man  bragte  Guderne  sit  Offer.  Til  saadanne  Resultater 
maatte  Datidens  Benyttelse  af  Kilderne  føre,  og  det  hjalp  ikke,  at 
Worm  øiensynlig  endog  nøie  havde  seet  paa  selve  Monumenterne. 
Han  gjør  f.  Ex.  den  ganske  rigtige  Bemærkning,  at  Endestenene 
i  Langdysserne  sædvanlig  ere  høiere  og  sværere  end  de  øvrige 
Randstene,  og  hans  Beskrivelse  af  Dysserne  vidner  om  et  virkeligt 
Kjendskab.  >Alteret  er  oftest  en  Jordhøi,  paa  hvis  Top  der  staaer 
tre  vældige  Stene,    som  bære  en  fjerde,    der  baade  er  sværere  og 

bredere,  saa  at  der  dannes  ligesom  et  Bord.  Underneden  er  der 
en  Hulhed,  som  af  og  til  er  tom,  men  ofte  er  fyldt  med  Jord  og 
Stene,  og  som  var  bestemt  til  at  modtage  Offerblodet.  Sjælden  er 
det,  at  der  her  ikke  findes  Flintstene  til  at  slaa  Ild  med;  thi  kun 
saaledes  maatte  den  Ild  antændes,  hvormed  Offeret  skulde  brændes.« 
Det  sees,  hvorledes  alle  de  i  og  for  sig  rigtige  Iagttagelser  for- 
klares i  Overensstemmelse  med  den  uheldige,  forud  givne  Tydning. 
Og  denne  paavirkede  endogsaa  de  ledsagende  Afbildninger.  »Alteret« 
er  stillet  frit  og  luftigt  ovenpaa  Høien  (se  Gjengivelsen  S.  iio  af 
Worm,  Mon.  Dan.  p.  8),  medens  det  jo  i  Virkeligheden  er  saa,  at 
Jordhøien  omslutter  og  delvis  skjuler  Stenene.  Betegnende  nok 
ere  næsten  alle  de  Afbildninger  af  Dysser,  der  fremkom  i  over 
halvandet  Hundrede  Aar  efter  Worms  Tid,  indrettede  ganske  paa 
samme  Maade;  dog  føiedes  der  gjæme  forklarende  til,  at  Stenene, 
som  oprindelig  stode  ovenpaa  Høien,  i  Tidernes  Løb  vare 
sunkne  dybt  ned  i  den  —  men  i  Afbildningerne  maatte  dette 
jo  rettes. 

Der  findes  imidlertid  hos  Worm  ved  Siden  af  de  Feiltagelser, 
som  skreve  sig  fra  lærde  Kilder,  ogsaa  Antydninger  af  en  rigtigere 
Opfattelse,  der  grundede  sig  paa  en  virkelig  Iagttagelse.  Han 
ved  at  berette  om  Stensætninger,  hvori  man  fortalte,  at  der  var 
begravet  Jætter,  hvis  Ben  man  havde  forefundet,  og  han  siger 
udtrykkelig,  at  Alteret  ofte  er  bygget  ovenpaa  en  Begravelse,  for  at 
der  aarlig  kunde  bringes  den  Afdøde  det  skyldige  Offer.  Men 
de  Iagttagelser,  som  viste,  at  Stensætningerne  vare  Gravsteder,  vare 
endnu  for  faa  til,  at  de  kunde  fortrænge  den  ilde  anvendte  Bog- 
lærdom. Resultatet  af  Grandskningen  maatte  blive,  at  Benævnel- 
serne Thingsteder,  Offeraltere,  Kamppladser,  Gravsteder  o.  s.  v. 
bleve  anvendte  i  broget  Blanding  paa  Mindesmærker  af  nær 
beslægtet  Art. 

Dette  var  i  det  hele  Tidens  Opfattelse.  Det  har  sin  Interesse 
at  jævnføre  Worms  Behandling  af  Stengravene  med  de  Bemærk- 
ninger om  de  samme  Monumenter,  der  findes  i  Arild  Hvitfelds 
Danmarks  Krønike  (1595 — 1604): 

»Paa  Bjerge,  som  vare  omsatte  met  Steene  sammen  kom  Almuen  oc  paa  de 
Steene  inden  fore  som  ere  veltede  paa  huer  andre  der  skeede  Blothan  eller  Offeret, 
som  de  offrede  deris  Affguder.  Disse  Bierge  vaar  dem  udi  Kirckers  sted  oc  strecket 
dem  af  Øster  udi  Vester.  Men  paa  de  Bierge,  som  strecket  sig  aff  Sønder  udi  Nør, 
omsatte  ocsaa  met  Kampe  Steene,  der  haffde  de  deris  Begraffuelser  udi.  c 

IIA  Det  17.  og  18.  Aarhundredes  Forfattere. 

Der  er  ingen  synderlig  Forskjel  mellem  Hvitfelds  og  Worms 
Opfattelse,  og  hellerikke  Niels  Helvads^  i  Formen  saa  morsomme 
Bemærkninger  i  hans  >Encolpium«  (1634)  ere  meget  afvigende: 

»Kemper  kaldedis  fordom  nogle  Drabelige  Stridsmend,  Balgere,  Fectere  oc 
Woffuehalse,  som  nu  kaidis  Krigsoffuerster,  Capiteiner  etc.  Disse  vaare  mesteparten 
store,  stercke  oc  føre  Personer,  som  Samson,  Goliath  oc  sterck  Odder  etc.  Dog  icke 
saa  store,  som  Kierlinger  haffue  dictet  om  dennem  i  de  gamle  Kempe  Vijser.  Deris 
Begraflfuelser  saa  vel  som  den  menige  Mands,  vaare  udi  Marcken  opkast  aff  Jord,  oc 
met  Steene  mesteparten  omset,  huor  udi  huer  Ftumlie  oc  Slæct  hafide  deris  begraf- 
fuelse  paa  Hedenske  vijs,  efftersom  mand  ingen  Kircker  haffde  i  de  Dage.  Paa 
samme  Høye  komme  de  tilsammen  oc  hafide  deris  Ceremonier:  Men  mit  paa  dennem 
vaare  gemeinligen  opset  2.  eller  3.  Steene,  oc  der  paa  en  bred  flad  Steen,  paa 
huilcken  de  ofirede  deris  Affguder,  fordi  de  trode  mesteparten  Siælens  Udødelighed, 
oc  effter  døden  it  ævig  Liff',  eller  oc  Helfiuedis  quale.« 

Det  er  væsentlig  de  samme  Anskuelser,  der  komme  til  Orde 
overalt  i  den  første  Halvdel  af  d.  17.  Aarh.,  og  selv  i  den  følgende 
Tid  og  hos  Mænd  som  Thomas  Broder  Birkerod  og  Pontoppidan^ 
der  paa  andre  archæologiske  Omraader  dømte  saa  klart  og  sundt, 
findes  der  en  meget  betegnende  Vaklen  i  Opfattelsen  af  Sten- 
gravene. I  Løbet  af  næsten  200  Aar  efter  Worm  forandredes 
dette  ikke  kjendelig.  Boglærdom  og  Iagttagelse  stredes  med  hin- 
anden ;  men  den  første  Part  var  oftest  den  seirrige,  og  Forklaringerne 
bleve  stedse  af  samme  Art,  kun  udst>'rede  med  et  mere  eller 
mindre  kunstigt  Apparat  og  varierede  paa  forskjellig,  urimelig 
Maade.  Endnu  i  1809  stiller  Prof.  B,  Tkorlacius  sig  ganske  tvivl- 
raadig  i  Skriftet  om  Hedenolds  Hoie  og  Stensætmngery  idet  han 
»ikke  ved  bestemte  Klasseinddelinger  vil  foregribe  nogens  Dom, 
men  hellere  \*il  lade  Monumenterne  selv  tale,  og  Læseren  kan  da, 
efter  det  Indtr>'k,  som  de  have  gjort  paa  ham,  tildele  dem  den 
efter  hans  Tykke  mest  passende  Benævnelse.«  Finn  Magnusen, 
som  kan  regnes  for  den  sidste  af  den  gamle  Skole,  taler  i  1820 
under  Et  om  > Oldtidens  Stensætninger,  Altere  eller  Tempelhytter 
og  underjordiske  Gravsteder«  og  forklarer,  hvorledes  Overliggeren 
paa  Alteret  er  anbragt  skraat  til  Aflob  for  Offerblodet,  hvorledes  det 
hule  Rum  under  Pladen  enten  er  et  Gjemmested  for  den  hellige 
Ild  eller  et  Slags  Tempel  til  Opstilling  af  visse  Gudebilleder 
o.  s.  v.  Men  ogsaa  her  er  det  tilfoiet,  >at  dog  nogle  af  Stend>'sseme, 
som  Almuen  kalder  dem,  \irkelig  have  tjent  til  Grave.«  Man 
havde  altsaa  i  Lobet  af  flere  Hundrede  Aar  meget  vel  \idst,  at 
mange  Stensa^tninger  indeholdt  Begravelser,  uden  at  man  ret  havde 

turdet  tro  derpaa.  Men  Kundskaben  om  de  virkelige  Forhold  blev 
bestandig  fyldigere  og  lod  sig  tilsidst  ikke  længere  afvise.  Saa- 
ledes  beretter  Peder  Syv  —  for  kun  at  nævne  enkelte  af  de  Ud- 
gravninger, der  gjorde  mest  Opsigt  —  om  Baron  Jens  Juels 
Undersøgelse  1694  af  nogle  Dysser  paa  Karise  Mark  ved  Juellinge; 
Pontoppidan  fortæller  om  den  i  1744  opdagede  Jættestue  ved 
Jægerspris;  andre  Stengrave  i  samme  Egn  bleve  aabnede  1776, 
og  to  Aar  efter  beskriver  Panckoucke  Undersøgelsen  af  et  Grav- 
kammer i  Nærheden  af  Odense.  Den  foran  nævnte  Jættestue  ved 
Lille  Rørbæk  blev  funden  i  Slutningen  af  forrige  Aarhundrede; 
snart  efter  udgravede  Kammerherre  de  Caimette  til  Marienborg  den 
store  Jættestue  paa  Røddinge  Mark  (S.  83),  og  det  smukke  Kammer 
ved  Ammendrup  blev  aabnet  i  18 16.  Disse  og  mange  andre  Ud- 
gravninger, som  bleve  foretagne  i  de  følgende  Aartier,  og  det  af 
Kamre,  der  endnu  høre  til  de  anseeligste,  som  kjendes,  maatte  lidt 
efter  lidt  gjøre  det  klart,  at  idetmindste  de  store  Jættestuer  vare 
Grave;  men  for  Dyssernes  Vedkommende  vare  de  gamle  Be- 
nævnelser >Altere  og  Thingsteder«  endnu  ikke  fortrængte. 

Da  fremkom  Worsaaes  første  archæoiogiske  Skrift,  Danmarks 
Oldtidy  1843,  der  sammenfattede  de  gjennem  Aarhundreder  gjorte 
Erfaringer,  som  han  tillige  selv  i  sin  første  Ungdom  havde  prøvet 
ved  Undersøgelser  af  Monumenterne.  Thingsteder  og  Altere 
bleve  strøgne  af  Archæologiens  Materiale,  og  man  vidste  fra  nu 
af  i  Norden,  at  de  kun  vare  særegne  Former  af  Stenalderens  Grave. 
Kort  efter  indførte  Worsaae  denne  Anskuelse  i  Frankrig  og  England, 
hvor  Forskningen  endnu  gik  i  det  gamle  Spor.  Vel  havde  man  i 
Vesteuropa  hverken  i  ringere  Omfang  eller  fra  et  senere  Tidspunkt 
af  beskjæftiget  sig  med  disse  Fortidsminder;  men  ogsaa  dér  havde 
lærde  Forklaringer  om,  at  Stengravene  vare  keltiske  Druiders 
Templer  og  Altere,  i  lange  Tider  fordunklet  de  ikke  faa  eller 
usikre  Vidnesbyrd  af  anden  Art,  som  omhyggelige  Udgravninger 
alt  tidlig  havde  bragt.  Ogsaa  i  Tydskland  havde  denne  Henførelse 
til  Kelternes  religiøse  Skikke  vundet  mange  Tilhængere;  men  den 
rette  Opfattelse  trængte  dog  tidligere  igjennem,  og  allerede  midt  i 
Trediverne  havde  Lisch  og  Klemm  uden  Vaklen  bestemt  de  gamle 
Stensætninger  som  Grave. 

Saaledes  var  det  første  Skridt  gjort  til  en  rigtig  Forstaaelse  af 
de  store  Stengrave;    ivrig  vendte  man   sig  nu  overalt  til   et  mere 

indtrængende  Studium,  og  en  Række  af  større  og  mindre  Arbeider, 
af  mere  eller  mindre  heldige  Hypotheser  og  af  virkelig  værdifulde 
Paavisninger  bragte  de  følgende  50  Aar. 

Det  første,  saavidt  det  skjønnes,  meget  uheldige  Forsøg  paa 
nærmere  at  forklare  Stengravenes  Form  og  Oprindelse  blev  gjort 
af  den  iøvrigt  høitfortjente,  svenske  Prof.  Sven  Nilsson,  som  foretog 
en  Sammenstilling  af  de  nordiske  Jættestuer  og  Grønlændernes  Vinter- 
boliger. Ogsaa  disse  have  en  lav  Gang,  som  fører  ind  til  en  lang 
Stue,  der  ligger  paatværs  af  Gangens  Længderetning,  og  paa 
Grund  af  denne,  sikkert  nok  tilfældige  Lighed  i  Form  udtaltes  det, 
at  Jættestuerne  vare  Efterligninger  af  Huse,  byggede  efter  Forbillede 
af  Boliger  af  lignende  Art  og  Indretning  som  Eskimoernes,  ja, 
Nilsson  gik  endnu  videre,  idet  han  fremsatte,  at  de  for  en  Del 
havde  været  benyttet  som  virkelige  Boliger.  At  dette  er  en  ganske 
overfladisk  Sammenstilling  mellem  Monumenter,  som  ere  altfor 
langt  adskilte  i  Tid  og  Rum  til  direkte  at  kunne  oplyse  hverandre, 
er  sikkert;  den  fortjener  næppe  at  imødegaaes.  Man  vil  vist- 
nok, efter  hvad  der  i  det  foregaaende  er  udviklet  om  Stengravenes 
forskjellige  Former,  om  deres  indbyrdes  Tidsforhold  og  deres  Ud- 
bredelse fra  Norden  indtil  Orienten  ikke  være  i  Tvivl  om,  at  de 
af  Nilsson  paaviste  Ligheder,  som  kun  findes  ved  en  enkelt,  ude- 
lukkende nordisk  og  tilmed  sildig  Form,  nemlig  den  store  Jætte- 
stue, ere  fuldstændig  betydningsløse  og  uden  Interesse  for  Spørgs- 
maalet  om  Stengravens  Oprindelse.  Men  ikke  desto  mindre  har 
Nilssons  Opfattelse  taget  mange  senere  Archæologer  med  sig,  om- 
end  i  Norden  bestandig  kun  med  et  vist  Forbehold,  og  uden  at 
Nogen  her  er  gaaet  ind  paa,  at  Stenkamrene  kunne  have  været 
benyttede  paa  anden  Maade  end  som  Grave. 

I  Udlandet  sluttede  man  sig  saa  meget  lettere  til  Nilssons 
Tanke,  som  den  stemmede  særdeles  vel  overens  med  en  omfattende 
og  dristig,  men  sikkert  nok  lidet  heldig  Forklaring  af  Sten- 
gravenes Udbredelse,  der  er  bleven  fremsat  og  støttet  af  en  Række 
fremmede  Archæologer.  Man  forbausedes  over  det  overordentlig 
store  Antal  Stengrave,  som  findes  i  det  sydlige  Skandinavien  — 
disse  Dyssernes  klassiske  Egne,  som  man  har  kaldt  det  —  og 
man  mente,  at  de  forholdsvis  sjældnere  Monumenter  af  beslægtet 
Art  i  det  øvrige  Europa  maatte  være  dannede  senere  ved  Efter- 
ligning af  Forbilleder  i  Norden.     Herfra  maatte  der  være  foregaaet 


Alexander  Bertrand. 


117 


Store  Udvandringer  til  det  vestlige  Europa  og  videre  til  det  nord- 
lige Afrika.  De  fremtrængende  nordiske  Folk  skulde  først  have 
udbredt  den  Skik  at  bygge  de  store  Stengrave,  idet  de  desuden 
tilførte  det  vestlige  Europa  en  mere  fremskreden  Stenalders  Kultur; 
til  Skandinavien  skulde  der  atter  være  foregaaet  Indvandringer  fra 
Asien  over  Kaukasuslandene.  Man  fik  saaledes  ved  Antagelsen  af 
udstrakte  Vandringer  en  Forklaring  af  Dyssernes  Udbredelse  fra 
Asien  til  Skandinavien,  Vesteuropa  og  Afrika  og  af  deres  nøie 
indbyrdes  Overensstemmelse  over  disse  vide  Omraader. 

De  nordiske  Forskere  ere  dog  ikke  gaaede  ind  paa  disse  svæ- 
vende Vandrings-Theorier,  der  først  bleve  fremsatte  af  den  franske 
Archæolog  Alexander  Bertrand  i  1861,  og  som  senere  ere  førte 
videre  af  flere  fremmede  Lingvister  og  Anthropologer,  der  betragte 
det  sydlige  Skandinavien  som  de  ariske  Folks  oprindelige  Hjem- 
stavn. Det  er  fra  nordisk  Side  stadig  blevet  hævdet,  at  der  i 
Stenalderen  vel  kan  være  foregaaet  en  Fremrykning  sydfra  og  fra 
Vesteuropa  til  Norden,  men  ikke  i  modsat  Retning,  at  en  Frem- 
trængen  af  større  Folkeskarer  tværs  igjennem  Europa  til  Norden 
ikke  har  noget  for  sig,  og  at  de  nordiske  Stengrave  ere  yngre  end 
de  vesteuropæiske. 

Kun  et  enkelt  Forhold  kunde  synes  at  tale  for  den  modsatte 
Antagelse,  og  det  er  da  ogsaa  navnlig  heri,  at  man  har  søgt 
Bevis  for  Vandringerne  fra  Nord  imod  Syd.  Det  er  en  Kjends- 
gjerning,  at  jo  længere  man  fjæmer  sig  fra  Skandinavien,  desto  hyp- 
pigere forekommer  der  i  Stengravene  Gjenstande  af  Bronze  og  andre 
Sager,  som  ikke  tilhøre  Stenalderen,  og  heraf  sluttede  man  ganske 
simpelt,  at  de  sydligere  Dysser  maatte  være  yngre  end  de  nordiske, 
der  udelukkende  tilhøre  Stenalderen.  Der  maatte  da  være  fore- 
gaaet en  Bevægelse  fra  Nord  til  Syd,  og  de  sydfranske  Grave, 
som  oftere  indeholde  Bronzesager,  kunde  først  være  byggede,  efterat 
man  allerede  i  lange  Tider  havde  reist  lignende  Monumenter 
i  Norden. 

Hvor  løse  disse  Slutninger  ere,  og  hvorledes  det  Forhold  maa 
opfattes,  at  der  ofte  i  Syden  forekommer  Gjenstande  af  Metal  i 
Dysserne,  vil  ikke  være  uklart,  efter  hvad  der  foran  er  udviklet. 
Stengravene  bleve  jo  opførte  af  Barbarerne  under  Paavirkning  af 
de  alt  mere  civiliserede  Folkeslag  i  Orienten,  og  fra  disse  Kilder 
maatte   der,    navnlig  i  de  nærmere  Egne,    modtages  mangehaande 

Gjenstande,  som  vare  prægede  af  en  videre  fremskreden  Kultur; 
men  jo  fjærnere  man  boede,  desto  svagere  berørtes  man  af  denne 
ældste  fremmede  Import  fra  Syden,  og  helt  til  vort  Norden  kunde 
den  ikke  naa.  Anderledes  synes  de  foreliggende  Kjendsgjeminger 
ikke  at  kunne  forstaaes.  Allerede  i  Palæstinas  Dysser  er  der 
fundet  Sager  af  Kobber  og  Bronze;  det  samme  er  endog  meget 
hyppig  Tilfældet  med  Stengravene  i  Nordafrika.  Undertiden  er 
der  truffet  Smykkesager  af  Metal  i  de  spanske  og  portugisiske 
Antas,  og  i  Sydfrankrigs  Dolmens  er  dette  hellerikke  ganske 
sjælden  skeet.  Men  for  hvert  Skridt,  man  nu  fjæmer  sig  mod 
Nord,  blive  Fundene  af  denne  Art  sparsommere,  og  naaer  man  til 
Skandinavien,  maa  Stengravene  siges  fuldstændig  at  tilhøre  Sten- 
alderen —  saavidt  strakte  ikke  disse  ældste  Forbindelser  sig  mellem 
Orienten  og  Barbarerne  i  Europa. 

Fra  disse  sikkert  nok  urigtige,  men  ingenlunde  uinteressante 
og  ialfald  endnu  ivrig  forfægtede  Theorier  vende  vi  os  til  Betragt- 
ningen af  det  virkelig  betydningsfulde  Fremskridt,  som  gjordes  ved 
Paavisningen  af,  at  Stengravene  hidrøre  fra  et  eget,  sildigt  Afsnit 
indenfor  hele  Stenalderens  Tidsrum.  Dette  havde  man  tidligere  ingen 
Anelse  om.  Man  nøledes  med  at  henføre  Dysserne  til  Stenalderen 
i  Almindelighed,  og  man  gjorde  sig  vel  næppe  engang  det  Spørgs- 
maai,  om  Mennesket  ved  sin  første  Optræden  paa  Jorden  virkelig 
skulde  have  bygget  saadanne  mægtige  Grave.  Dersom  Spørgs- 
maalet  var  blevet  reist,  havde  det  maattet  besvares  med  et  Skulder- 
træk, med  Udtalelsen  om,  at  dette  vel  næppe  kunde  være  saa,  men 
at  Midlerne  til  at  afgjøre  Sagen  ikke  vare  forhaanden.  Der  kjendtes 
ikke  ældre  Grave,  som  kunde  henregnes  til  Tiden  forud  for  Dys- 
sernes Opførelse,  og  overhovedet  ikke  Monumenter,  som  beviselig 
tilhørte  en  ældre  Periode. 

Da  kom  de  foran  nævnte,  epokegjørende  Opdagelser  i  det 
vestlige  Europa  af  endnu  langt  ældre  Minder  om  Menneskets  Til- 
værelse paa  Jorden,  forud  for  den  nuværende  Jordperiode,  og  hermed 
var  det  paa  engang  godtgjort,  at  Stengravene  i  disse  Egne  skreve 
sig  fra  et  eget,  forholdsvis  sent  Afsnit  indenfor  Stenalderen;  men 
disse  Opdagelser  berørte  endnu  ikke  umiddelbart  Skandinavien  eller 
Danmark.  Her  var  det  Fremdragelsen  af  Skaldyngerne,  der, 
saaledes  som  det  foran  er  fremstillet,  førte  Warsaae  til  Delingen  af 
Stenalderen  i   en   ældre  og  en  yngre  Tid,    til  hvilken  sidste  Sten- 

gravene  henhøre.  Deres  chronologiske  Stilling  indenfor  Stenalderen 
var  saaledes  sikkert  eftervist,  og  man  skred  nu  til  nøiere  at  under- 
søge de  forskjellige  Former  og  disses  indbyrdes  Tidsforhold. 
Anskuelserne  herom  have  hidtil  været  delte;  men  efter  det  foran 
fremsatte  turde  det  næppe  være  tvivlsomt,  at  Dysserne  ere  den 
ældste  Form,  at  Jættestuerne  vise  Stengravenes  høieste  Udvikling, 
og  at  Kisterne  og  de  med  dem  beslægtede  Enkeltgrave  tilhøre 
Slutningen  af  Stenalderen  og  føre  umiddelbart  over  i  den  paa- 
følgende Periode. 

Med  Spaden  i  Haanden  har  man  fremdeles  stræbt  at  vinde 
nøiere  Kjendskab  til  Gravenes  Bygning  og  deres  Indhold,  til  Grav- 
skikke og  nedlagte  Oldsager.  Hovedresultaterne  af  mange,  navnlig 
i  de  sidste  Aartier  planmæssig  foretagne  Undersøgelser  for  National- 
museet, især  ved  V.  Boye,  A,  P.  Madsen  og  Henry  Petersen ^  ere 
blevne  fremstillede  i  det  foregaaende;  men  der  er  endnu  langtfra 
tilveiebragt  et  tilstrækkelig  stort  og  paalideligt  Stof  af  denne  Art, 
og  paa  mange  Punkter  ville  først  senere,  omfattende  Undersøgelser 
bringe  fuld  Klarhed. 

Betydning  for  Paavisningen  af  Udviklingsgangen  indenfor  Sten- 
alderen; men  i  og  for  sig  have  de  nævnte,  smaa  Forskjelligheder 
ingen  særlig  Interesse.  Det  er  Forandringer,  som  ere  fremkomne 
lidt  efter  lidt  ved  uafbrudt  Forarbeidning  gjennem  lange  Tider  af  det 
samme  Redskab,  og  der  kunde  af  de  talrig  foreliggende  Øxer 
sammenstilles  fyldige  Rækker  med  saa  umærkelige  Overgange  fra 
de  ældre,  tyndnakkede  til  de  yngre,  tyknakkede  Øxer,  at  det  ikke 
vilde  kunde  paavises,  paa  hvilket  Punkt  Forandringen  egentlig  ind- 
træder. Det  ligger  nær  at  antage,  at  den  tykke  og  flade  Nakke 
er  indrettet  af  Hensyn  til  Skæftningen,  for  at  støtte  mod  en  Fals  i 
Skaftets  Hoved,  medens  de  ældre  Øxeblade  bleve  stukne  igjennem 
et  Skafthul.  Herom  vides  dog  intet  sikkert,  da  der  ikke  er  frem- 
draget et  eneste  Skaft  til  en  Øxe  af  denne  Art. 

Der  findes  en  rig  Afvexling  niellem  disse  Øxer  med  Hensyn 
til  Længde,  Bredde  og  Tykkelse;  men  Formen  er  væsentlig  den 
samme,  og  Anvendelsen  har  sikkert  hellerikke  været  forskjellig. 
Ved  de  mindre  Exemplarer  lader  der  sig  vel  oftest  skjelne  mellem 
slanke  og  svære;  men  denne  Forskjel  bortfalder  ved  de  større 
Stykker,  der  maa  have  en  vis  Tykkelse  for  ikke  at  blive  for 
skrøbelige,  og  som  paa  den  anden  Side  ikke  kunne  voxe  i 
Tykkelse  i  samme  Forhold,  som  Længden  forøges.  En  særlig 
Stilling  indtage  kun  de  bredæggede  Øxer  (Fig.  48).  Det  er  ikke 
alene  ved  Formen,  at  de  kjendelig  skille  sig  fra  de  almindelige, 
tyknakkede  Øxer  —  den  brede,  udvidede  Æg,  de  let  indbuede 
Smalsider,  som  næsten  aldrig  ere  slebne,  de  flade  Bredsider  og 
andre  lignende  Træk  —  men  tillige  ved,  at  de,  uden  i  det  hele 
at  være  ualmindelige,  kun  yderst  sjælden  findes  i  Gravene, 
medens  de  andre  høre  til  Jættestuernes  regelmæssige  Udstyr.  Man 
kunde  forstaa  dette  saaledes,  at  den  bredæggede  Øxe  er  en  yngre 
Form.  Ved  umærkelige  Overgange  slutte  disse  Øxer,  baade  slanke 
og  svære,  sig  til  de  øvrige  som  en  videre  Udvikling  i  alle  Hen- 
seender, og  usandsynligt  er  det  ikke,  at  den  brede  Æg  og  andre 
Enkeltheder  i  Formen  kunne  være  fremkomne  ved  en  Efterligning 
af  tilsvarende  Træk  hos  den  ældste  Bronzealders  Øxer. 

Alle  disse  Redskaber  have  sikkert  været  skæftede  og  førte  som 
Øxer  —  naar  Ægpartiet  er  ensdannet  til  begge  Sider,  som  Retøxer 
(Fig.  49),  naar  det  er  fladere  eller  hulslebet  til  den  ene  Side,  som  Tvær- 
øxer  (Fig.  50).    Om  Anvendelse  til  haardt  Arbeide  vidne  de  hyppig 

foiekommende,  endog  meget  stærkt  opskærpede  Stykker  af  alle 
forskjellige  Størrelser  og  Tykkelser.  Skulde  det  dog  antages,  at  disse 
ofte  udmærket  forarbeidede  Øxer,  med  en  Længde  af  indtil  33  Cm.  og 
undertiden  fuldstændig  slebne  paa  alle  fire  Sider,  have  havt  en  anden 
og  høiere  Bestemmelse  end  den  at  tjene  som  Værktei  ~  at  de 
have  været  Vaaben  —  da  lader  dette  sig  ganske  vist  ikke  mod- 
bevise; men  der  er  heller  intet,  som  afgjort  taler  derfor.  At  saa- 
meget  Arbeide  ofredes  paa  et  simpelt  Redskab,  er  paafaldende 
nok;    men  de  hulslebne,   ofte  netop  særlig  smukt  behandlede  Øxer 


kunne  dog  ikke  have  været  Vaaben,  og  den  samme  Omhu  ved 
Tilhugningen  og  Shbningen  er  anvendt  paa  andre  Former,  der 
alene  kunne  have  været  Værktøi,  nemlig  de  eiendommelige  spids- 
nakkede,  altid  hulslebne  Øxer  med  en  flad  og  en  hvælvet  Side 
(F'g-  S'),  som  oftere  optages  i  Gravene,  og  de  hyppig  forekom- 
mende tyknakkede  Meisler. 

Der  findes  nemlig  Meisler,  Ægværktøi  med  smal  Æg,  som 
ganske  svare  til  de  tyknakkede  Øxer,  paa  samme  Maade  som  der 
for  hver  af  de  ovenfor  behandlede,  ældre  Øxeformer  kjendes  neie 
tilsvarende,  smalle  og  Meisel -lignende  Stykker.  Firsidede,  smalle 
og  lange,  slebne  snart  alene  ved  Ægpartiet,  snart  fuldstændig  paa 
alle  Flader,   slutte   disse  Meisler  sig  til   de  ældre  Former  som   en 

videre  Udvikling,  ganske  som  dette  er  fremsat  for  Øxemes  Ved- 
kommende. Ligesom  disse  ere  de  snart  RetmeisUr  (Fig.  53^, 
med  Æggen  ensdannet  til  begge  Sider,  snart  SkraameisUr  (Fig.  52) 
med  en  hvælvet  og  en  fladt  skraanende  Ægflade,  snart  HuImasUr 
(Fig-  55).  disse  elegante,  men  sjælden  forekommende  St>kker. 
levrigt    findes    der   af   denne   Art  Redskaber  ikke   faa  forskjelUge, 


Fig.  ji-js.    Vi. 

men  dog  bestemt  fastholdte  Former,  de  paafaldende  svare  og  lange 
Meisler,  som  have  en  Bredde  af  indtil  4'/.  Cm.  og  en  Længde  af 
indtil  42  Cm.  —  de  sjældne  krumme  Meisler  (Fig.  54),  som  ere 
buede  efter  Længden  —  Flække -MeKltn,  dannet  af  en  simpel, 
tykkere  eller  tyndere  Flække  o.  fl.  a.;  men  alle  have  den  samme 
smalle  Æg,  der  ligesaa  meget  som  hele  Formen  viser,  hvilken  Be- 
stemmelse de  have  havt.  Skæftningen  har  derimod  næppe  været 
den  samme.  Naar  Nakken  er  skraa,  utildannet,  uformelig  og  ikke 
skikket  til  at  modtage  Slaget,  har  Stykket  sikkert  nok  været  fast- 

bundet  til  eller  indsat  i  et  kort  Skaft,  saaledes  som  dette  kjendes 
fra  Fundene  i  Schweizersøerne,  der  have  ydet  saa  mange  vig- 
tige Oplysninger  om  Skæftningen  af  Stensager.  Ved  andre  Former 
er  Nakken  derimod  glat  tilhugget  og  ofte  kjendelig  mærket  af 
Slag,  idet  Kanterne  ere  afstødte  og  smalle  Spaaner  afslagne  ned  ad 
Siden;  disse  Stykker  maa  have  været  anvendte  uskæftede  og  have 
saaledes  virket  kraftigere,  idet  Slaget  ikke  blev  lammet  af  Skaftet. 
Men  den  sprøde  Flint  har  ikke  altid  kunnet  taale  de  stærke 
Slag;  overbrudte  Stykker  forekomme  temmelig  almindelig.  De 
Erfaringer,  som  man  saaledes  har  gjort,  have  sikkert  ført  til,  at 
man  er  tyet  til  et  andet,  mere  seigt  Materiale,  nemlig  Benet. 
Meisler,  dannede  af  en  Dyreknogle,  men  formede  ganske  som 
Flintmeislerne ,  forekomme  hyppig  i  Jættestuerne.  Nakken  dannes 
af  en  Ledflade,  der  ofte  er  glattet  for  at  modtage  Slaget,  og  den 
indskaarne  Zikzakprydelse,  som  undertiden  findes  umiddelbart 
nedenfor  Fladen,  angiver  endnu  bestemtere,  at  Meislens  tykke 
Ende  ikke  har  været  optagen  og  skjult  i  et  Skaft. 

Hvor  fortræffelige  Arbeidsredskaber  man  havde  i  de  slebne 
Flintøxer  og  Meisler,  er  blevet  praktisk  bevist  af  Kmhr.  -A^.  F.  B. 
Sehested,  som  under  udelukkende  Benyttelse  af  Stenredskaber  lod 
bygge  et  Bjælkehus  i  Haven  ved  sin  Gaard  Broholm  paa  Fyen. 

I>et  viste  sig  ved  dette  under  omhyggelig  Iagttagelse  udførte  Forsøg,  at  der 
kan  arbeides  smukt  og  hurtig  med  slebet  Flintværktøi ,  og  at  dette  holder  sig  godt 
under  Brugen.  Saaledes  kunde  der  i  lo  Arbeidstimer ,  med  den  samme  Øxe,  som 
ikke  behøvede  at  opskærpes,  fældes  26  Graner  af  c.  8''  Tykkelse,  iberegnet  den 
Tid,  der  medgik  til  at  udslæbe  Stammerne  og  frigjøre  dem  fra  Naaletræemes 
Kroner.  Ogsaa  til  hele  det  øvrige  Arbeide  ved  det  lille  Hus,  til  Afhugningen  af 
Stammernes  Grene  og  Knaster,  til  Slingningen  af  Bjælkerne,  Tildannelsen  af  Dør, 
Spærværk  o.  s.  v.,  blev  der  alene  benyttet  Stenværktøi ;  ialt  medgik  der  til  Fældning 
og  Tilhugning  81  Arbeidsdage. 

Dette  slebne  Værktøi,  hvormed  man  saaledes  har  formaaet  i 
vor  Tid  at  bygge  et  solidt  Hus,  uden  at  have  Stenaldersfolkets  Er- 
faring med  Hensyn  til  den  hensigtsmæssigste  Skjeftning  og  An- 
vendelse, betegner  fremfor  noget  andet  et  stort  Fremskridt  fra 
den  ældre  Stenalder.  Man  var  nu  langt  fra  den  Tid,  i  hvilken 
man  var  henvist  til  de  uslebne  Øxer  og  Meisler  af  ringe  Størrelse 
og  med  JEgg^,  som  kun  lidet  egnede  sig  til  Arbeide  i  Træ.  De 
brugtes  vistnok  ikke  længere,  ialfald  findes  de  aldrig  i  Gravene. 
Men  flere  andre  Redskaber,  paa  hvilke  Slibningen  ikke  blev 
anvendt,     eller     hvis    Form     overhovedet     ikke    kunde    forbedres, 

optræde  uforandrede  i  den  yngre  Stenalder.  Man  vedblev  selv- 
følgelig saalænge,  indtil  man  lærte  Metallet  at  lejende,  at  bruge 
Flækken  som  Kniv;  thi  bedre  Skjære-Æg  kunde  ikke  tilveiebringes. 
Den  lange  Skraber,  Flækkesaven  og  Boret,  der  kjendes  allerede 
fra  den  ældre  Stenalder,  forekomme  af  og  til  i  Gravene  —  det  var 
endnu  bestandig  brugelige  Redskaber;  og  den  lille  Spalter,  som 
oftere  i  talrig  Mængde  er  optagen  i  Jættestuerne,  var  for  let  tilveie- 
bragt  og  for  anvendelig  til,  at  man  skulde  have  opgivet  den. 

Dog  er  det  ikke  saa,  at  den  eneste  Forskjel  mellem  det  Sæt 
af  Ægredskaber,  hvorover  den  ældre  og  den  yngre  Stenalder 
raadede,  bestod  i,  at  den  slebne  Øxe  afløste  den  uslebne,  omend 
dette  maa  siges  at  have  været  det  vigtigste  Fremskridt.  En  Række 
dels  nye,,  dels  forbedrede  Redskaber  af  anden  Art  føiedes  fremdeles 
i  den  yngre  Sten- 
alder til  den  fra  For- 
tiden modtagne  Arv. 
Simple  Flækkesave 
som  de,  der  kjendes 
fra     den     ældre    Tid,  Fig.  56.  Vi. 

kunne    vel    af    og    til 

findes  i  Gravene;  men  ved  Siden  heraf  havde  man  i  den  yngre  Sten- 
alder langt  omhyggeligere  tildannede  og  kraftigere  Save,  af  noget 
forskjellig  Form,  saakaldte  lange  (Fig.  56),  brede  eller  skjæve.  De 
ere  oftest  fuldstændig  tilhuggede  paa  begge  Sider,  med  en  mere  eller 
mindre  stærkt  tandet  Æg  og  med  en  jævnt  buet  Ryg,  som  kunde 
passes  nøie  ind  i  det  Træstykke,  hvorom  Haanden  fattede  under 
Arbeidet.  Disse  Save  træffes  paafaldende  nok  kun  sjælden  i 
Gravene;  men  iøvrigt  forekomme  de  almindelig,  baade  i  ubrugt, 
slidt  og  opskærpet  Stand.  Langs  med  Æggen  findes  der  hyppig 
glat  og  blankt  slidte  Partier,  fremkomne  ved  Flintens  Gnidning 
mod  Træet,  og  en  lignende  blank  Stribe  er  ofte  kj endelig  langs 
med  Ryggen,  afsat  af  Skaftet  ved  dets  Bevægelse  under  Arbeidet. 
Ved  Kmhr.  Sehesteds  foran  omtalte  Forsøg  paa  Anvendelse  af 
Stenredskaber  viste  det  sig,  at  der  fortræffelig  lader  sig  save  i  Træ 
med  Flintstykker  af  denne  Art. 

Et  andet  Redskab,  som  ikke  forekommer  paa  de  ældre  Bo- 
pladser i  en  udpræget  Form,  er  Flækkekniven  (Fig.  57).  Det  er  en 
tyk  og  solid  Flække,  større  eller  mindre,  med  en  god  Skjære-Æg 

tii  den   ene  Side   og  med    en   tyk,    afstumpet  Ry^  til   dCD  anden 
Side;    ikke  sjælden  findes  der  i   den  ene  Ende   en  Udskjæring  til 
Fastgjørelse   af  et  Skaft.      Dette   Redskab    betegner 
da    et    ganske    lignende  Fremskridt    fra  den  simple 
Flække   som   den  yngre  Stenalders  Sav  fra  Flække- 
saven.    Paa  samme  Maade  er  Skive  skraberen  (Fig.  58), 
der  er  dannet  af  en  Skive,  ofte  med  tilhugget  Skaft, 
et  kraftigere  og  bedre  Redskab  end  de  ældre,  lange 
Skrabere.    Den  forekommer  næppe  i  Boptadsfund,  som 
alene   skriver  sig  fra   Skaldyngernes  Tid,   hvorimod 
den  oftere  findes  i  Gravene.    løvrigt  har  den  sikkert 
været    anvendt    paa   lignende   Maade   som  de   ældre 
Skrabere,    til    forskjelligartet    Brug    og    tillige    høist 
almindelig  —  paa  visse  yngre  Bopladser  er  den  fore- 
kommen  i   hundredvis.      Selv   ved    saadanne   simple 
Fig.  SJ-  'A         "^S  dagligdags  brugte  Gjenstande  sees  der  altsaa  en 
kjendelig    Forskjel    fra    de    ældre    Former;     at    den 
yngre  Stenalder  er  en  ny  Tid,   med  nye  Krav  og  nye  Midler,  føles 
dog  endnu   stærkere  ved   de  mere   udformede  Redskaber,   Vaaben 
og  Smykker,  som  i  det  følgende  skulle  omtales. 

Medens   alle  de   nævnte  Ægredskaber  af  Flint  bleve  skæftede 
ved  at  indsættes  i  Træ,  eller  bindes  til   det,   fik  Øxerne  af  andre 
Stenarter,   Gronsten,   Sandsten,  Porphyr  o.  lign.,   et  Skaft,  som  ind- 
sattes i  et  boret  Hul     Flinten   indlod   man   sig  ikke   paa  at  bore; 
de   sjælden   forekommende  Flintøxer 
med    Skafthul    ere    huggede    af   en 
Sten,    hvori   der   fandtes  et  naturligt 
Hul  af  passende  Form   og  Størrelse. 
Gjennemboringen    udførtes  dels    ved 
I  Øxer    af   Hjortetak,    forskjellige    fra 

den  ældre  Stenalders   ved   den   fuldt 
tildannede    Form    og    ved    de    ind- 
skaarne  Ornamenter,    dels,    og   dette 
almindeligere,   ved   de  nævnte  Sten- 
rig. 58,   Vi  arter,    som   vel   kunne  have  en  ikke 
ringe   Haardhed,    men   dog   let   I  ode 
sig   bore   ved   de   simple  Midler,    der  stode   til  Raadighed,      Disse 
Øxer  med  Skafthul  have  i  flere  Retninger  en  særlig  Interesse. 

De  frembyde  en  mærkelig  Afvexling  i  Foimen.  Det  rene 
Tilfælde  skulde  synes  at  have  raadet  for  disse  saa  høist  forskjellige 
Dannelser,  for  den  snart  tilspidsede,  snart  stærkt  udvidede  Æg, 
den  lille  og  flade  eller  brede  og  hvælvede  Nakke,  de  lige  eller 
hvælvede  Flader  med  deres  Bøininger  og  Udvidelser  i  Kanter  og 
toppede  Partier.  Ved  Siden  heraf  er  der  en  mærkelig  Afvexling 
mellem  simple  og  plumpe  Former  og  Stykker,  paa  hvilke  der 
er  ofret  Alt,  hvad  Stenalderen  formaaede  af  Kunst  og  Arbeide. 
Disse   mange    Variationer    bero    paa    en    forskjellig   Brug    og   Be- 


stemmelse   og   tillige    paa    en    forskjellig   Oprindelse    med    Hensyn 
tit  Tid  eller  Sted. 

At  de  svære,  firsidede  Øxer  (Fig.  60),  som  undertiden  naa 
en  forbausende  Størrelse  -^  en  Længde  af  33  Cm.  og  en  Bredde 
af  10  Cm.  —  ofte  kun  ere  raat  tildannede  udenfor  Ægpartiet,  er  vel 
forstaaeligt ,  naar  det  bemærkes,  at  de  have  været  brugte  som 
Arbeidsøxer.  Dette  fremgaaer  af,  at  de  hyppig  forekomme  stærkt 
opskærpede,  indtil  ganske  tæt  ved  Skafthullet.  Denne  Form  har 
været  almindelig  anvendt  i  alle  Egne  af  Danmark,  ligesom  den 
ofte  forekommer  i  Udlandets  Stenalder,  undertiden  i  Exemplarer  af 
en  lignende  betydelig  Størrelse  som  hos  os.    Anderledes  staaer  det 

med  den  til  den  ene  Side  flade,  til  den  anden  hvælvede  Øxe  (Fig.6i), 
der  synes  at  svare  som  Skarøxe  til  den  omtalte  Retøxe;  den  er 
meget  sjælden  baade  i  Danmark  og  i  Udlandet.  En  anden  svær 
Grønstens  Øxe  (Fig.  59),  som  ikke  har  Skafthul,  men  er  smallere 
bagtil  for  at  kunne  indsættes  i  Skaftet  —  et  plumpt  Redskab  til 
Arbeidsbrug  —  forekommer  meget  almindelig  i  Jylland,  medens 
der  fra  Øerne  kun  kjendes  enkelte  Stykker.  Det  synes  at  \^re 
en  lokal  Form,  udviklet  i  Jylland. 

Paa  lignende  Maade  kan  der  paavises  særlige  Grænser  for 
mange  af  de  øvrige  Øxer,  der  med  Rette  kunne  betegnes  som 
Stridsøxer,  De  ere  nemlig  lidet  skikkede  til  at  være  Ægværktøi, 
eller  fuldstændig  uanvendelige  til  dette  Brug,  idet  Æggen  i  Reglen 
er  temmelig  stump,  undertiden  indtil  iVaCm.  tyk;  deres  ofte  meget 
elegante  og  forfinede  Tildannelse  viser,  at  Bestemmelsen  ikke  har 
været,  at  de  skulde  tjene  som  Værktøi,  og  hvad  der  er  end  mere 
betegnende,  de  forekomme  sjælden  opskærpede  og  aldrig  i  saa  høi 
en  Grad  som  de  nys  omtalte  Arbeidsøxer.  Ved  en  omhyggelig 
Sammenligning  mellem  de  mange  forskjellige  Former  viser  det  sig, 
at  de,  med  ikke  mange  Undtagelser,  kunne  henføres  til  visse  be- 
stemte Grupper  eller  Familier,  indenfor  hvilke  flere  eller  færre 
særlige  Træk  bestandig  gjenfindes,  og  idetmindste  nogle  af  disse 
høre  alene  hjemme  i  visse  Landsdele. 

De  her  afbildede  Øxer  (Fig.  62 — 64)  ere  saaledes  væsentlig 
jydske,  foreliggende  under  mange  Variationer  og  i  talrige  Exemplarer 
fra  denne  Landsdel.  Nogle  af  de  senere  Led  i  Rækken  forekomme 
paa  Fyen,  enkelte  Stykker  kjendes  fra  de  andre  danske  Øer;  men 
i  Sverige  synes  ingen  af  disse  Former  at  optræde.  Mod  Syd 
have  de  derimod  en  vid  Udbredelse  over  Holsten  og  det  vestlige 
Nordtydskland  indtil  Rhinegnene,  hvor  den  smukke,  slanke  Form 
(Fig.  64)  er  funden  i  flere  Exemplarer  af  Bronze.  Man  maa  aitsaa 
i  Begyndelsen  af  den  følgende  Periode  have  efterlignet  i  Bronze  de 
Former,  der  vare  udviklede  ved  langsom  Omdannelse  indenfor 
Stenalderen.  Anderledes  lader  Forholdet  sig  næppe  opfatte.  I  sin 
simpleste  Skikkelse  slutter  denne  Hovedform  sig  saa  nøie  til  den 
foran  omtalte  grove  Arbeidsøxe  (Fig.  59),  ligeledes  en  vestlig  Form,  at 
den  maa  antages  at  være  dannet  med  denne  som  Forbillede;  For- 
skjellen  bestaaer  væsentlig  i,  at  der  er  tilføiet  et  Skafthul.  Hele 
Formen   er   iøvrigt  den  samme:    firsidet,   smallere    mod  den  flade 


Stridsmter.  j  2Q 

Nakke  og  midt  paa  Siderne  en  fremtrædende  Kant.  Ved  fortsat 
Omdannelse  bliver  Æggen  bredere  og  Nakken  tyndere,  hvorhos 
Enderne  bøies  nedefter.  Lidt  efter  lidt  opstaaer  der  saaledes  en 
slank  og  elegant  Form  (Fig.  63 — 64)  med  fremspringende  Lister  ved 
Midte  og  Nakke,  saa  ulig  den  første,  at  det  paa  Forhaand  ikke  skulde 
antages,  at  de  vare  knyttede  til  hinanden  ved  direkte  Afstamning. 
En  lignende  Udvikling  kan  eftervises  for  mange  af  de  avrige 
Former.     Nogle  tindes   langt    ud   over   det    danske   Omraade    ind- 


til det  vestlige  Europa;  andre  holde  sig  indenfor  temmelig 
snævre  Grænser  i  Norden.  Gaaende  ud  fra  den  simple  Øxeform 
har  man  ad  forskjellige  Veie  søgt  at  danne  kunstfærdige  og 
skjønne  Former,  idet  der  bestandig  blev  arbeidet  videre  paa  det 
vundne  Grundlag.  Som  oftest  blev  dog  det  enkelte  Led  i  Ud- 
viklingen fastholdt  nogen  Tid  af  den  samme  Arbeider  eller  i  de 
samme  Egne,  saaledes  som  dette  skjønnes  af  de  mange  hverandre  nøJe 
lignende  Stykker,  der  rummes  i  vore  offentlige  og  private  Samlinger. 
Spring  i  Udviklingen  kunne  iøvrigt  ogsaa  paavises,  hidrørende  fra 
Indførelsen  af  fuldt  uddannede  Former  til  selv  fjærnere  Egne. 

Sopbui  MGlIci:   Vor  Oldtid.  9 

En  anden  Række  Stykker,  gjorte  af  de  samme  Stenarter  som 
Stridsøxeme  og  ligesom  disse  bestemte  til  at  virke  ved  deres  Vægt, 
kan   betegnes    med    det   fælles   Navn:    Køller.      Vi  møde   her    de 
samme   Overgange    fra   simple    til    mere   fuldkomne  Fonner.      Det 
er   dels    fuldstændig    utildannede,    oftest    dog   naturlig    afrundede 
'  Stene,    indtil    12  Cm.    store,    der   ved    en    indhugget   Fordybning 
om    Midten    ere   indrettede    til    at    fastbindes,    dels    nindtom    til- 
huggede Stenkugler  med  samme  Indretning  til  Skæftningen  (Fig.65]. 
Andre    Stene    af   lignende   Form,    men    oftest   noget    mindre,    ere 
gjennemborede    med    et   rundt  Skafthul,    og  atter   disse  ere  snart 
kun  naturlig  afrundede,  snart  omhyggelig  tilhugne  og  afslebne;    de 
ere  da  kuglefonnede,    noget  fladtrykte  eller  tildannede   som  flade 
Skiver  (se  Afbildningerne  S.  120).    Alt  dette  er 
øiensyolig    kun    Variationer    af   en    og   samme 
Fonn;   men  tillige  tør  man   heri  se  en  fortsat 
Udvikling  fra  den  første,  mere  ufuldkomne  Til- 
dannelse til  den  fuldt  uddannede  Form,  som  er 
præget  af  kunstfærdigt  Arbeide  og  Skjønheds- 
sands.    Køller  med  Skaftrende  forekomme  heller- 
Pjj  5j^  y,  ikke  i  Gravene  og  tilhøre  sikkert  en  ældre  Tid, 

hvorimod  de  gjennemborede  Stykker  ikke  sjælden 
ere  trufne  som  Gravudstyr  ved  Siden  af  den  yngre  Stenalders 
Sager,  Bestemmelsen  kan  ikke  have  været  meget  forskjellig. 
Fastbundne  til  et  Skaft  som  det,  dei  er  fundet  ved  lignende  Stykker 
baade  i  Udlandets  Stenalder  og  hos  Naturfolkene,  have  de  ældre 
Former  været  anvendte  som  Køller  —  paa  samme  Maade  som 
Trækøllerae  fra  Schweiz ersøeme  —  eller  mulig  som  Hammere  til 
praktisk  Brug,  da  de  ofte  ere  stærkt  afstødte  ved  Slag;  de 
yngre,  smukt  tildannede  Former,  som  ikke  have  kjendelige  Mærker 
af  Slag,  have  derimod  sikkert  udelukkende  været  brugte  som 
Vaaben. 

Langt  almindeligere  anvendte  end  Øxer  og  Køller  vare  Spyd  og 
Dolke  (se  Afbildningerne  S.  120);  i  talrig  Mængde  ere  disse  Vaaben 
blevne  fremdragne  af  Gravene.  De  ere  altid  af  Flint  og  henhøre  under 
visse  bestandig  tilbagevendende  Hovedformer;  hvormange  Variationer 
der  end  kan  udpeges,  ere  disse  dog  i  det  væsentlige  saa  beslægtede 
og  saa  nøie  knyttede  til  hverandre  ved  Mellemled,  at  de  ikke  kunne 
betragtes  som  særegne  Former.     Det  er  Stikvaaben;   derfor  maatte 


Spyd  og  Dolke.  I^I 

Bladet  være  fladt  og  spidst,  tendannet  eller  bredere  mod  Skaftenden 
og  med  Ægge  til  begge  Sider  gjennem  hele  Længden.  Heri  lod  sig 
intet  forandre.  Forskjellighederne  skrive  sig  derimod  fra  den  mere 
eller  mindre  omhyggelige  Tildannelse,  fra  vexlende  Forhold  mellem 
Længde  og  Bredde  og  navnlig  fra  den  Maade,  hvorpaa  Bladet 
blev  ført,  enten  befæstet  til  en  Spydstage  eller  fattet  med  Haanden. 
Herefter  er  Skaftenden  indrettet,  paa  tenmielig  forskjellig  Maade, 
men  ingenlunde  altid  saaledes,  at  det  med  Sikkerhed  lader  sig  af- 
gjøre,  om  det  enkelte  Stykke  er  et  Spyd  eller  en  Dolk. 

Naar  der  i  Flinten  er  udhugget  et  Fæste,  ofte  prydet  med 
sirlige  Zikzaklinier,  er  der  imidlertid  ingen  Tvivl  (Afbildning  S.  120). 
Det  er  Dolke;  og  at  disse  indtil  33  Cm.  lange,  oftest  særdeles 
skjønne  Vaaben,  som  staa  høiest  blandt  alle  Nordens  Stensager  i 
Form  og  fuldendt  Tilhugning,  og  til  hvilke  der  ingen  Sidestykker 
kjendes  fra  den  øvrige  europæiske  Stenalder  —  at  de  virkelig  have 
været  benyttede  som  Krigsvaaben  og  ikke  muligvis  alene  have 
tjent  som  Pragtstykker  for  Høvdinge,  fremgaaer  af,  at  de  sær- 
deles ofte  forekomme  opskærpede,  endog  saa  stærkt,  at  en  større 
Del  af  Fæstet  er  bleven  omhugget  til  Blad.  At  slutte  fra  dette 
stærke  Slid  og  fra  Dolkenes  hyppige  Forekomst  skulde  det  an- 
tages, at  det  har  været  almindelig  Skik  at  bære  en  saadan  Dolk 
eller  Kniv  ved  Bæltet  til  al  Slags  Brug  i  paakommende  Tilfælde, 
saaledes  som  dette  endnu  finder  Sted  hos  flere  ikke  fuldstændig 
civiliserede  Folk. 

Paa  den  anden  Side  kunne  mange  korte  Flintblade  alene  have 
været  brugte  som  Spidser  til  Spydstager.  Hellerikke  de  meget  lange 
og  tynde  Blade,  med  en  Længde  af  indtil  45  Cm.,  kunne  have  havt 
anden  Bestemmelse,  og  naar  der  i  Æggen  er  dannet  modsvarende 
Indhak  til  Fastbinding,  skjønnes  det  ligeledes,  at  Stykket  maa  være 
en  Spydspids.  Men  om  alle  de  øvrige  Stykker,  med  tyk  og  bred 
Skaftspids  eller  uden  særlig  Tildannelse  til  Befæstelsen,  idet 
Æggene  løbe  jævnt  sammen  mod  Skaftenden,  kan  det  ikke 
afgjøres,  hvorvidt  de  have  tjent  som  Spyd  eller  Dolke.  De  have 
rimeligvis  kunnet  bruges  paa  begge  Maader.  Kun  saaméget  turde 
være  sikkert,  at  alle  de  Former  og  enkelte  Stykker,  ved  hvilke 
der  er  anvendt  en  fortsat  Opskærpning,  maa  have  været  Dolke;  thi 
de  Former,  som  uimodsigelig  have  havt  denne  Anvendelse,  ere 
som  alt  nævnt,   hyppig   behandlede  saaledes,    hvorimod  en  gjen- 

tagen  og  stærk  Opskærpning  ikke  forekommer  ved  dem,  der  be- 
viselig have  været  brugte  som  Spyd.  Dette  er  jo  iøvrigt  vel  for- 
klarligt. Spydet  knækkede  ved  et  for  haardt  Stød;  men  Dolken 
blev  slidt  ved  Brug,  saa  at  Æggene  maatte  fornyes. 

Hermed  stemmer  det,  at  en  stærkere  Opskærpning  hellerikke 
forekommer  i  en  anden  med  Spydspidserne  nær  beslægtet  Gruppe 
af  Oldsager,  nemlig  Piiespuiser?ie.  De  ere  altid  af  Flint.  I  deres 
simpleste  Skikkelse  ere  de  dannede  af  en  Flække,  som  i  den  ene 
Ende  er  spidst  tilhugget  og  i  den  anden  forsynet  med  en  kort  Skaft- 
tunge (Fig,  66).     Som  en  videre  Udvikling  af  denne  kun  lidet  til- 


Fig,  66—67.    V..  Fig.  68—69.    V|. 

dannede  Form  kan  man  betragte  den  smukke,  tresidede  Pilespids, 
der  er  tilhugget  paa  alle  Sider  med  største  Omhu  (Fig.  67). 
Andre  Pilespidser  ere  korte  og  oftest  mere  eller  mindre  indskaame 
ved  den  brede  Skaftende  (Fig.  68).  Ved  disse  undertiden  ganske 
smaa  Stykker,  med  langt  udskydende,  smalle  Flige  bagtil,  naaer 
Tilhugningen  det  yderste  i  Retning  af  Finhed  (Fig.  69).  Flere 
andre  europæiske  Stenalders  -  Grupper  have  dog  ligesaa  smukke 
Stykker  at  opvise  af  denne  Art,  og  de  fleste  af  de  i  Danmark 
forekommende  Variationer  kjendes  ogsaa  fra  Udlandet,  som  det 
synes,  i  større  Antal  end  hos  os.  En  i  Norden  yderst  sjælden  Form, 
kort  og  trekantet,  ikke  indskaaren  i  Skaftenden,  men  med  en  lille 
Spids  mellem   udskydende  Flige,    er  ligeledes  langt  almindeligere 

i  det  vestlige  Europa.     Paa  den  anden  Side  ere  de  først  omtalte 
Flækkepile  og  tresidede  Pile  udelukkende  nordiske  Former. 

Flintblade,  væsentlig  formede  som  disse  Pilespidser,  men  større, 
indtil  14  Cm.  lange,  høre  til  de  sjælden  forekommende  Oldsager. 
Om  de  have  været  bestemte  til  Kastespyd  eller  til  Pile,  er  usik- 
kert; det  sidste  er  dog  det  sandsynligste,  da  de  ere  forskjellige  fra 
Spydspidserne.  Hellerikke  med  Hensyn  til  de  lange  Benpile  lader 
dette  Spørgsmaal  sig  afgjøre.  De  have  to  modsvarende  Furer,  i 
hvilke  der  med  den  saakaldte  Harpixmasse,  som  skal  blive  nærmere 
omtalt  under  Bronzealderen,    er   fastgjort    en  Række    tynde  Flint- 


Tig.  70.   Vi. 


Fig.7J.    Vi. 


flækker,  dannende  en  skarp  og  sammenhængende  Æg.  Det  er  et 
sirligt  Vaaben,   undertiden  udstyret  med  indridsede  Ornamenter. 

Om  alle  disse  forskjellige  Former  af  spidse  Vaaben,  Spyd, 
Dolke  og  Pile,  bleve  anvendte  paa  Jagt  eller  i  Kamp,  kunne  vi  kun 
paa  enkelte  Punkter  afgjøre.  Naar  saaledes  meget  ofte  den  lange 
Flintpil  og  en  sjælden  Gang  visse  Spydspidser  have  en  stærkt  tandet 
Æg,  da  er  denne  dannet,  forat  Saaret  skulde  blive  vanskeligt  at 
helbrede;  men  dette  har  kun  Betydning  ved  et  Krigsvaaben.  De 
omtalte  Benpile  ere  kun  opgravede  i  Moser  og  findes  ikke  i 
Gravene;  de  have  vel  saaledes  alene  været  Jagtvaaben. 

Visse  lange  Benspidser  med  fine  Tænder  i  den  ene  Side 
kunne  have  været  anvendte  som  Lystre  til  Fiskeri.  Herhen  høre 
forskjellige  andre  Sager.    Af  et  Fiskenet  (Fig.  70)  er  der  i  en  Mose 

Redik&ber  til  Fiskeri. 


paa  Sjælland  optaget  mindre  Dele  i  Forbindelse  med  Gjenstande  fra 
Stenalderen  og  under  saadanne  Forhold,  at  der  ikke  er  Grund  til  at 
tvivle  om  Samtidigheden.     Imellem  Sagepie  fra  Pælebygningeme  i 
Schweizersøeme   foreligger  der   Stykker  af  Net,      SankesUne   til 
Garn    og  Snører,    dels  Stene    i    deres   naturlige    Form,    kun    med 
raa   Indhak    til   Fastbinding,    dels    omhyggelig    afrundede    og    glat 
tilhuggede  Stene    med    kiydsvis    anbragte    Furer    kjendes   fra   Bo- 
pladserne.   Nogle  enkeltvis  fundne  FiUmaaU,  gjorte  af  en  tyk  Rør- 
knogle,  som  i  begge  Ender  er  udskaaren  i  to  Spidser, 
maa,    at   damme   efter  Tildannelsesmaaden ,    skrive   sig 
fra  Stenalderen  og  kunne  have  været  anvendte  ved  Knyt- 
ningen af  Fiskegarn.      Hellerikke    mangle    blandt    den 
yngre  Stenalders  Efterladenskaber  vel  udskaame  Fiske- 
kroge af  Ben  (Fig.  71).    Dette  Redskab,  som  ved  Siden  af 
Nettet  er  uundværligt  for  at  bemægtige  sig  Havets  Dyr, 
havde  iøvrigt  allerede  forud  været  i  Brug;   der  kjendes 
enkelte  Fiskekroge  fra  den  ældre  Stenalders  Bopladser, 
men  af  en  noget  anden  Form.     At  der  endelig  havdes 
Baade,  hvori  man  ikke  blot  kunde  vove  sig  langs  med 
Kysterne,   men   ogsaa  ud  paa  Havet,    fremgaaer  baade 
af  de  foreliggende  Vidnesbyrd  om  Fiskefangst  og  af,  at 
man  har  bosat  sig  selv  paa  fjæmt  liggende  øer  alle- 
rede   i    den   ældre   Stenalder.      Det  var  sandsynligvis 
Eger  af  samme  Slags  som  de,    der  ikke  sjælden  op- 
ngja.   V.         graves  i  vore  Moser;  men  hvorvidt  nogen  af  de  hidtil  frem- 
dragne Baade  og  af  de  til   dem  hørende  Dobbeltaarer 
skriver  sig  fra  Stenalderen,  er  uvist,  da  de  ikke  ere  fundne  sammen 
med  Stensager,    og  da  lignende  Fartøier  have  været  brugte  her  i 
Landet,  ligesom  mange  andre  Steder  i  Europa,  gjennem  alle  senere 
Perioder  indtil  Nutiden. 

Hovedmassen  af  de  gode  og  skjoime  Vaaben,  der  findes  i 
Gravene,  har  sikkert  været  bestemt  til  Kamp,  formede,  som  de  ere, 
med  al  den.  Omhu,  der  til  enhver  Tid  er  bleven  ofret  paa  det 
Vaaben,  som  er  Krigerens  Smykke,  og  hvoraf  hans  Liv  afhænger, 
og  tillige  dannede  med  hele  den  Erfaring,  hvorover  man  raadede 
i  Stenalderen  med  Hensyn  til  Stoffets  Behandling.  Velrustet  med 
Bue  og  Pile,  Spyd,  Dolk,  Øxe  eller  Kølle  har  Krigeren  modt  til 
Forsvar    eller    Angreb.       Hele    dette    Udstyr   vidner    ikke    om    en 

ganske  lav  Civilisation.  Tillige  har  det  en  væsentlig  Lighed  med 
det  Sæt  af  Vaaben,  som  brugtes  af  de  andre  mest  udviklede  Sten- 
alders Folk  i  Europa.  Kun  en  eneste  Form  kan  siges  at  danne  en 
Undtagelse  herfra,  nemlig  det  endnu  ikke  omtalte  S^dvaaåen  med 
trindt  Fæste  (Fig.  72),  ikke  gjort  af  Flint,  men  af  de  samme  Stenarter, 
der  anvendtes  til  Stridsøxeme,  og  ligesom  disse  med  en  bred  og 
but  eller  endog  tyk  Spids.  Hvorvidt  disse  eiendommelige,  snart 
plumpt,  snart  smukt  behandlede  Stykker  have  været  Dolke  eller 
Øxer,  er  ikke  let  at  afgjøre.  Førte  af  en  kraftig  Haand  vilde  de 
kuime  bibringe  farlige  Stød,  men  rigtignok  ikke  noget  Stik- 
saar.  Dq  synes  at  være  uden  nærmere  Forbindelse  med 
alle  de  øvrige  Vaaben  indenfor  den  nordiske  og  over- 
hovedet den  europæiske  Stenalders  Gruppe,  og  man 
maa  gaa  saa  langt  som  til  Vancouvers  0  i  Nord- 
amerika for  at  finde  tilsvarende  Former.  Dolkene  ere 
der  ligeledes  gjorte  af  Stenarter,  som  ikke  tillade  en  Til- 
spidsning, og  de  ere  alene  brugelige  til  Stød. 

Af  Klæder  er  der  selvfølgelig  intet  bevaret.  Der- 
imod forekomme  de  Redskaber,  hvormed  der  syedes, 
ikke  ualmindelig  i  Jættestuerne.  Det  er  fine  Prene 
(Fig.  73),  stadig  dannede  paa  ensartet  Maade  af  en 
mindre  Dyreknogle,  der  er  spaltet  saaledes,  at  hele  den 
ene  Ledende  eller  dog  en  Del  af  den  er  bevaret  som 
Hoved,  medens  den  anden  Ende  er  tyndt  og  spidst 
afskrabet,  ofte  tillige  stærkt  forkortet  ved  gjentagen 
Tilspidsning.  Med  saadanne  Prene  lod  der  sig  vel 
i  Skind  bore  Huller,  hvorigjennem  fine  Traade  kunde  drages. 
Synaalen,  som  kjendes  fra  langt  ældre  Fund  i  det  vestlige  Europa, 
har  man  derimod  endnu  ikke  truffet  i  den  nordiske  Stenalders 
Grave,  og  hellerikke  noget  Redskab  til  at  spinde  Traaden  med. 
Det  maa  vel  saaledes  indtil  videre  antages,  at  man  i  Stenalderen 
udelukkende  klædte  sig  i  Skind.  Vel  vides  det  fra  danske  Fund, 
at  man  forstod  at  danne  Traade  og  Snore  af  Plantestoffer  —  saadant 
Materiale  er  benyttet  til  det  foran  omtalte  Fiskenet  —  og  de  Snore, 
der  ikke  sjælden  findes  aftrykte  mellem  Ornamenterne  paa  Ler- 
karrene, have  næppe  været  dannede  af  Dyresener.  Men  heraf  følger 
det  ikke  nødvendigvis,  at  Spindingen  var  almindelig  i  Stenalderen, 
eller  at  man  allerede  forstod  at  tilvirke  uldne  og  vævede  Klæder. 


Fig.  73- 
Aarb.  x888. 

Til  Dragter  gjorte  af  Dyrenes  Skind   passer   ganske   en  Del   af 
de    foreliggende    Smykker:    gjennemborede    Dyretænder    af  Bjørn, 
Vildsvin,  Ulv  eller  Hund,   afsavede  Ender  af  Hjortetak  med  et  Hul 
til  Ophængning  ved  den   brede  Ende   og    overskaame  Dyreknogler 
bestemte  til  at  trækkes  paa  en  Snor.     Noget  pynteligere  og  oftere 
udstyrede   med  Stregeomamenter  ere  Bennaaiene   med   et  Øie  ved 
Hovedet,  endvidere  de  tresidede,  runde  eller  aflange  Prydelser  af  Ben 
og  de  sjældnere  forekommende,  firkantede  Plader  af  Skifersten,  som 
ere  gjennemborede  IHjørneme  for  at  kunne  fastbindes;  dog  er  det  tar- 
velige Smykker,  saaledes  som  de  maatte  være  hos  et  Folk,  der  intet 
Kjendskab  havde  til  Metallerne.     Kun  i 
Ravet  havde    man   et   Stof,    hvoraf   der 
kunde  gjøres  Prydelser  med  et  ædlere  Præg. 
I  Modsætning  til  de  ældre  Ravfund,  som 
foran  ere  omtalte,  er  det  oftest  pyntelige 
og   omhyggelig  tildannede  Ravsmykker, 
der  forekomme  i   de    sjællandske  Jætte- 
stuer, de  Grave,  som  have  ydet  de  fleste 
og  største  Fund,      Der  træffes  vel   end- 
nu   uregelmæssige    Stykker,    af  Former, 
som    tilfældig    ere    fremkomne    ved    en 
ringe    Tildannelse    af    det    fundne    Rav. 
Fig.„_,j.  A»rb.  isea.  Vt  ^^''   Overfladen   er  dog  nu   fuldstændig 

renskrabet  og  glattet;  Stykkerne  ere  i 
det  hele  mindre  plumpe  end  i  ældre  Tid,  og  Hovedmassen 
af  Prydelserne  er  nu,  bortseet  fra  de  talrige,  kortere  eller  læn- 
gere Rør,  kunstfærdigere  hehandlet  og  af  tidligere  ukjendt  Form. 
Vel  tildannede,  runde  Perler,  fJpde,  halvrunde  Hængesmykker, 
dobbeltknapformede  Stykker,  gjennemborede  til  Ophængning,  og 
andre,  der  ere  dannede  som  en  hvælvet  Knap  med  en  Øsken  paa 
Bagsiden,  forekomme  i  Gravfundene  ved  Siden  af  mange  forskjel- 
lige  Variationer  af  Former,  der  mere  eller  mindre  ligne  visse 
Stenøxer  og  Køller  (Fig.  74 — 75).  Ofte  er  Ligheden  saa  stor,  at 
man  ikke  kan  undlade  i  disse  kammer-  og  øxeformede  Perler  og 
Hængesmykker  at  se  Efterligninger  af  de  vel  kjendte  Stensager. 
Samtidige  med  alle  disse  sirlige  Smykker  ere  sikkert  de  meget 
store,  ornamenterede  Stykker,  som  af  og  til  ere  fundne  enkeltvis, 
uden  Forbindelse  med  andre  Oldsager. 


Træ-  og  Lerkar.  ja? 

Hvad  der  blandt  Stenalderens  Husgeraad  var  gjort  af  Træ,  har 
sjælden  kunnet  bevares  til  vore  Dage;  kun  sparsomme  Levninger 
af  Trækor  ere  undertiden  fundne  i  Gravene,  og  fra  Moserne  fore- 
ligger der  kun  to  Stykker  af  en  lignende  Form  som  de  foran  nævnte 
Lerkar  med  Hals  (S.  63).  Sammen  med  dem  blev  der  optaget  en 
Træske,  ikke  meget  forskjellig  fra  den  nu  brugelige  Form  (Pig.  76); 
af  Ler  haves  enkelte  større,  flade  Skeer  fra  Gravene  (Fig.  77).  Dette 
er  Alt,  hvad  der  kjendes  af  Trætøi  fra  nordiske  Fund,  og  man  maa 
ty  til  Pælebygningeme  i  Schweizersøeme  for  at  faa  Vished  om,  at 
Skaale  og  Fade,  Skeer  og  Sleve  af  Træ  vare  almindelig  brugte  i 
Stenalderen. 

I  nogle  Retninger  yde  imidlertid  de  talrige  Lerkar,  som  navnlig 
ere   fremdragne  i  Jættestuerne   paa  de  danske  Øer,    mere  end  Er- 


statning for,  hvad  der  saaledes  "savnes.  Formerne  have  sikkert  ikke 
været  meget  forskjellige  i  Træ  og  i  Ler;  men  det  bløde  Stof,  der 
lettere  bliver  præget  af  den  første,  vaagnende  Sands  for  Form 
og  Skjønhed,  vil  bedre  end  Træet  kunne  fortælle  om,  hvad  Sten- 
alderen mægtede  at  fremstille.  Af  denne  Grund  have  Lerkarrene 
en  egen  Betydning,  De  vidne  om  en  allerede  stærkt  udviklet  og 
erfaren  Produktion,  der  har  fjæmet  sig  langt  fra  det  Standpunkt, 
som  indtoges  i  den  ældre  Stenalder.  I  Stedet  for  de  simpelt 
buede  Skaale  og  Krukker,  i  det  heieste  prydede  med  en  Række 
indprikkede  Huller  under  Randen,  er  der  nu  traadt  sammensatte 
Former,  hvori  Over-  og  Underdel,  Hals  og  Bug  ere  bestemt  ad- 
skilte, med  Laag  og  med  Hanke  eller  Øskener  til  Ophængning  og 
navnlig  udstyrede  med  en  rig  Ornamentik  {Fig.  78),  Forskjellighederne 
mellem  de  enkelte  Former  ere  paafaldende  mange,  og  Eiendomme- 
lighedeme  ere  oftest  stærkt  udprægede  og  bestemt  fastholdte.  Det 
rundbugede  Kar  med  høi  og  bred  Hals  og  med  to  Ører  (S.  65)  fore- 
kommer i  en  Række  Exemplarer,  ligesaa  ensartede  som  de  mindre 
Lerflasker  med  en  fremstaaende  Ring  nederst  om  Halsen.    Hænge- 

karret  med  den  afrundede  Underdel  og  den  lige  opstaaende  eller 
skraat  indfaldende  Overdel  og  med  Øskener  til  Snore  svarende 
til  Gjennemboringer  i  det  lille,  hvælvede  Laag  er  en  anden  hyppig 
forekommende  Form.  De  aabne  Skaale  med  eller  uden  Øre,  de 
fladbundede  Bægre  med  lige  Sider  og  udfaldende  Overkant,  de 
større  eller  mindre  Krukker,  der  have  smukt  bøiede  Sider,  ere 
eiendommelige  Former,  som  optræde  i  mange  Variationer,  og  andre 
foreligge  i  færre  eller  kun  enkelte  Exemplarer. 

Men  vidner  denne  Rigdom  af  smagfulde  Former  end  i  Al- 
mindelighed om  aandelig  Bevægelighed  og  en  ikke  ringe  Opfind- 
somhed, og  giver  den  end  et  fyldigt  Indtryk  af,  hvad  Stenalderen 
i  det  hele  formaaede,  saa  fjæmer  den  dog  ikke  Vanskelighederne 
ved  en  mere  indtrængende  Forstaaelse  af  de  enkelte  Former  med 
Hensyn  til  deres  Oprindelse  og  indbyrdes  Forhold.  Det  kan  paa 
Forhaand  betragtes  som  givet,  at  ingen  af  de  stærkt  udviklede 
Former,  der  foreligge  i  Fundene  fra  de  danske  Jættestuer,  have 
deres  ældste  Skikkelse,  som  den  først  blev  til  i  Pottemagerens 
Haand.  Enhver  af  dem  har  havt  sin  Historie;  men  lignende  Ane- 
rækker  som  de,  der  kunne  paavises  for  mange  Stensager,  mangle 
endnu  for  Lerkarrenes  Vedkommende.  Der  er  en  lang  Afstand  mellem 
de  faa  Lerkar,  som  kjendes  fra  den  ældre  Stenalder,  og  den  store 
Gruppe,  som  skriver  sig  fra  Gravene,  og  kun  fremtidige,  heldige 
Fund  fra  Moserne  kunne  ventes  at  ville  fylde  dette  Gab  ved  at 
bringe  de  ældre  Former  for  Dagen,  hvortil  den  yngre  Stenalders 
Kar  vise  tilbage.  Vel  kan  der  ogsaa  mellem  disse  allerede  nu  paa- 
peges en  og  anden  chronologisk  Forskjel:  de  langhalsede  Flasker 
høre  saaledes,  hvad  der  foran  er  omtalt  (S.  63),  hjemme  i  Dysserne, 
medens  de  ikke  forekomme  i  Jættestuerne;  de  ere  følgelig  ældre. 
Men  om  de  fleste  Formers  Oprindelse  og  indbyrdes  Forhold  kan  der 
kun  gisnes,  da  Hovedmassen  af  Lerkarrene  fra  den  yngre  danske 
Stenalder  skriver  sig  fra  det  mindre  Tidsafsnit,  under  hvilket 
Jættestuerne  bleve  opførte. 

Mulig  kunde  Sammenligningen  med  fremmede  Fund,  der  paa 
saa  mange  andre  Punkter  giver  gode  Oplysninger,  ogsaa  veilede  i 
denne  Sag.  Sandsynligt  er  det  dog  næppe.  De  skrøbelige  Lerkar 
ere  i  andre  Lande  ligesom  hos  os  det  Materiale,  der  vanskeligst  kan 
tilveiebringes  saa  fyldigt,  som  det  er  nødvendigt  for  alsidigere  og 
grundigere  Sammenligninger,   et  saa  meget  beklageligere  Forhold, 

som  øiensynlig  flere  af  vore  Former  have  en  vidtforgrenet  Slægt  i 
Udlandet.  Den  høie  Krukke  med  smukt  bøiede  Sider  er,  som  det 
nedenfor  nærmere  bliver  berørt,  fundet  i  ganske  tilsvarende  Ex- 
emplarer  paa  mange  Steder  i  Vest-  og  Syd-Europa  (S.  189);  Lerflaskerne 
forekomme  indtil  Holland,  og  nogle  af  Skaalene  kjendes  fra  Mellem- 
tydskland.  Det  er  saaledes  næppe  indenfor  Danmarks  Grænser,  at 
Oprindelsen  maa  søges  til  alle  de  forskjellige  Former;  men  Udred- 
ningen af  hele  dette  Forhold,  af  hvad  der  er  modtaget  fra  Udlandet, 
og  hvorledes  de  udelukkende  hjemlige  Former,  som  f.  Ex.  Hænge- 
karrene, ere  fremkomne,  lader  sig  endnu  ikke  foretage. 


Fie.  79-    V..    s.  ii6. 


XI.    KUNST  OG  RELIGION. 


Fra  den  ældre  Stenalder  er  intet  bevaret,  der  falder  ind  under 
Begrebet  Kunst,  selv  om  Grænserne  drages  vidt,  til  at  omfatte 
Alt,  hvad  der,  om  end  kun  i  ringe  Grad  og  mulig  ubevidst  for 
Forfærdigeren ,  er  blevet  præget  af  en  uudviklet  Skjønhedssands. 
Alt  synes  kun  at  være  beregnet  paa  Nytten,  og  intet  at  være  ofret 
paa,  gjennem  Form  og  Udsmykning,  at  glæde  Øiet.  Anderledes  i 
den  yngre  Stenalder.  Det  sees  ikke  blot,  at  man  har  søgt  at  forarbeide 
de  forskjellige  Stoffer,  som  stode  til  Raadighed,  Stenen,  Benet  og 
Leret,  paa  den  bedst  mulige  Maade  —  og  Træsagerne,  der  ikke 
ere  bevarede  til  vor  Tid,  have  sikkert  været  behandlede  med  en 
lignende  Omhu.  Der  spores  ikke  blot  hele  den  Kjærlighed  og 
Hengivelse  til  Haandens  Arbeide,  som  oftere  træffes  just  under 
primitive  Kulturtilstande,  og  hvorved  mangt  et  i  og  for  sig  simpelt 
Stykke,  en  Øxe,  en  Dolk  eller  Spydspids,  er  blevet  til  et  virkeligt 
lille  Kunstværk,  som  har  sit  Værd  i  sig  selv,  og  som,  rent  afseet 
fra  dets  archæologiske  Betydning,  vil  beholde  sin  Pris  for  alle 
Tider.  Men  der  findes  ogsaa  en  virkelig  Skjønhedsfølelse  udtrykt 
i  mange  af  disse  tarvelige  Sager;  man  har  villet  danne  smukke 
Former,  behagelig  bøiede  Linier,  og  man  har  opnaaet  noget,  der 
endnu  kan  glæde  det  Øie ,  som  har  hvilet  paa  Verdens  første 
Kunstværker,    Endelig  raadedes  der  i  den  yngre  Stenalder  over  en 

egentlig  Kunst,  som  denne  er  i  sin  første  Be- 
gyndelse, en  eiendommelig  Ornamentik,  konse- 
kvent udviklet  og  bevidst  anvendt. 

En  kunstnerisk  Udsmykning  forekommer  ved 
alle  de  forskjellige  benyttede  Stoffer,  som  over- 
hovedet ere  modtageltge  for  Ornamenter.  Smyk- 
kesagerne  af  Rav  og  af  Dyreknogler  og  Pile- 
spidserne af  Ben  ere  ikke  sjælden  dekorerede; 
men  navnlig  er  det  gjennem  Lerkarrene,  at  vi 
gjøre  Bekjendtskab  med  Stenalderens  rige  Or- 
namentik ,  som  har  en  betydelig  Interesse 
baade  ved  sin  hoie  Ælde  og  navnlig  ved  at 
være  til  det  yderste  ren,  ublandet  og  primitiv, 
Saa  afvexlende  og  mangfoldig,  som  den  er, 
skulde  det  næppe  antages  for  muligt,  at  den 
næsten  udelukkende  er  bygget  paa  de  simpleste 
af  alle  dekorative  Elementer,  den  lige  Linie  og 
Punktet.  Dette  vil  sees  ved  en  Betragtning  af 
nogle  af  de  hyppigere  tilbagevendende  Mønstre. 
Jævnsides  løbende  Linier  og  rækkevis  ord- 
nede Punkter  ere  de  simplest  mulige,  næsten 
uundgaaelige  Sammenstillinger;  men  allerede  ved 
Anbringeisen  af  Punktrækker  paa  begge  Sider 
af  Linien  eller  omkring  et  bredt  Felt  af  Streger 
er  der  frembragt  et  eiendommeligt  og  ret  til- 
talende Ornament  (a).  Den  punkterede  Linie  danner 
en  naturlig  Overgang  mellem  Fladen  og  det 
tunge,  gjennemstregede  Felt.  I  det  hele  er  dette 
at  føre  det  svære  Ornament  over  i  Fladen 
gjennem  lettere  Led  ofte  lykkedes  særdeles 
heldig,  enten  alene  ved  Punktrækker  og  udløben- 
de Linier  (b)  eller  oftest  ved  Anvendelse  af  de 
Trekantmønstre,  som  ogsaa  sædvanlig  fra  Kanter 
og  Rande  strække  sig  ind  over  de  tomme  Flader 
(c-f).  Disse  Mønstre  ere  naturlig  fremkomne  ved  en 
Sammenstilling  af  Linier  under  en  spids  Vinkel, 
og  herfra  er  ogsaa  den  løbende  Zikzaklinie  udgaaet  og  de  bredere 
Baand,  som  bugte  sig  fremad  i  skarpe  Vinkler  (h),  aldrig  i  blødere 

Beiningei.  En  større  Fylde  opnaaes  ved, 
at  Baand  og  Trekanter  skraflferes,  ud- 
piikkes  (d)  eller  dækkes  tæt  med  hver- 
andie  krydsende  Linier,  eller  omvendt 
er  det  Grunden,  som  udtyldes,  forat  de 
glatte  Baand  kunne  træde  kraftigere  frem. 
Til  lettere  Fladeudfyldning  anvendes  of- 
test fine,  spidsvinklede  Linie  sammenstil- 
linger (i).  Skydende  sig  ind  i  hjnanden  dan- 
ne disse  Smaavinkier  lange,  sammenhæn- 
gende Rækker,  ofte  gjennemskaame  af 
Linier,  og  idet  Række  faies  til  Række, 
dannes  der  større,  fint  mønstrede  Flader. 
Ligesaa  ofte  fyldes  dog  Fladen  med 
brede  Baand,  dristig  dragne  i  store  Zik- 
zaklinier,  eller  disse  forskydes  for  hin- 
anden, saaledes  at  Spidserne  mødes,  hvor- 
ved der  fremkommer  firkantede  Felter. 
Atter  disse  kunne  saa  fremhæves  ved 
Skraffering  og  gjentages  i  Rækker  under 
hverandre,  eller  de  blive  —  som  et  sidste, 
sjælden  forekommende  og  sikkert  lidet 
heldigt  Motiv  —  til  rektangulære  Felter, 
vexelvis  udfyldte  og  schakbrædtagtig 
ordnede  (j). 

Det  vilde  ikke  være  let  at  gjøre 
nøiere  Rede  for  den  vexlende  Sammen- 
stilling af  disse  Motiver;  visse  gode 
Regler,  udsprungne  af  en  frisk  og  ufor- 
styrret Skjønhedssands,  synes  dog  næsten 
altid  at  være  fulgte.  Ornamenterne  støtte 
sig  foroemlig  til  Karrets  Rande  og  Kanter; 
det  er  disse  Steder,  hvortil  Øiet  og 
Haanden  lettest  søge,  og  Fladerne  blive 
først  inddragne  i  Ornamenteringen,  efterat 
Rammen  er  lagt,  efterat  Linier,  Punkt- 
rækker eller  Trekanter  ere  anbragte  under  Overkanten,  og  Bugens 
fremstaaende  Kant  har  faaet  sit  op-  og  nedadvendende  Ornament.   Der 

er  noget  sundt  i,  at  kun  de  Partier,  som  sees,  ere  forsirede.  Under- 
delen af  Karret  br>'der  man  sig  ikke  om  at  pryde;  men  paa  den 
anden  Side  gaaer  man  ogsaa  til  det  indvendige  af  Karret,  naar 
Mundingen  er  vid  og  udfaldende.  Der  er  en  tiltalende  Ligelighed 
i  Fordelingen,  en  behagelig  Afvexling  mellem  horizontale  og  verti- 
kale Bevægelser,  en  god  symmetrisk  Anordning,  som  giver  et  vel- 
gjørende  Indtryk,  navnlig  i  Sammenligning  med  de  Bizarrerier, 
hvori  den  moderne  Keramik  saa  ofte  havner. 

Men  iøvrigt  maa  det  jo  kaldes  tarvelige  og  simple  Kar,  eftei 
hvad  man  nu  fordrer  af  Lervarer.  De  ere  gjorte  paa  fri  Haand, 
uden  Anvendelse  af  Dreieskiven,  og  byggede  op  af  lange  Baand  af 
Ler,  som  ere  lagte  i  Spiraler  over  hinanden  og  derefter  glattede 
sammen.  Farver  forstod  man  ikke  at  paalægge;  kun  har  man 
undertiden,  sikkert  i  Brændingen,  kunnet  frembringe  en  blank,  sort 
Overflade.  Ellers  er  Farven  bleven,  efter  som  Leret  var,  snart 
lysere,  snart  mørkere,  brunlig  eller  graalig.  Brændingen  er  ofte 
daarlig,  gjennemgaaende  høist  forskjellig,  og  paa  samme  Maade  er 
Lermassen  snart  stærkt  opfyldt  med  grovt  Granitgrus,  snart  meget 
fin.  Slet  udseende  Kar,  med  raa,  uglattet  Udside  og  af  de  simp- 
leste Former,  lige  op  og  ned,  forekomme  Side  om  Side  med  rigt 
ornamenterede  Kar,  og  begge  Arter  ere  ofte  i  lige  Grad  prægede 
af  at  være  Hastværksarbeide  baade  med  Hensyn  til  Formningen 
og  til  Udsmykningen.  Denne  Hurtighed  hænger  dog  sammen  med 
Keramiken;  den  øvede  Haand  vil  altid  være  fristet  til  at  ile  let 
hen  over  den  bløde  Masse,  uden  at  den  derfor  behøver  at  op- 
give at  frembringe  noget  godt.  Men  at  dette  ofte  har  været  til- 
stræbt, kan  ikke  betvivles,  naar  man  nøiere  undersøger  Maaden, 
hvorpaa  Ornamenterne  ere  udførte. 

De  ere  nemlig  ingenlunde  altid  frembragte  paa  den  nem- 
meste Maade,  ved  Indskjæring  med  en  Flintflække  eller  lignende. 
Dette  forekommer  vel  oftere;  men  den  skarpt  indskaarne  Streg 
gjør  en  ensformig,  mager  Virkning,  og  dette  er  vel  Grunden  til,  at 
man  oftest  har  udført  Stregen  ved  en  mange  Gange  gj  en  tagen 
Indprikning  i  Stedet  for  at  trække  den  ved  en  enkelt  Bevægelse 
af  Haanden.  Saaledes  kom  Ornamentet  til  at  staa  bredt  og 
kraftigt.  Der  har  vistnok  været  brugt  glatte  Benspidser  af  for- 
skjellig Tykkelse,  fine  eller  med  bred  og  but  Ende,  til  at  ind- 
prikke disse  Linier,  hvori  sædvanlig  hvert  Stik  ligger  kjendeligt  for 

sig  Og  adskilt  fra  de  tilstødende  ved  tynde  Lervægge.  Linierne 
faa  saaledes  mere  Fylde  og  Liv,  afvexlende  Skygge  og  Lys,  og 
en  rig  Afvexling  opnaaes  ved  snart  at  rette  Naalen  mere  lodret 
paa  Fladen,  snart  lægge  den  skraat  til  lange,  glatte  Stik.  Alt  dette 
er  ikke  tilfældigt;  det  er  gjort  velberegnet  og  med  sikker  Sands 
for  Virkningen.  Tog  det  end  mere  Tid  at  prikke  end  at  ridse, 
saa  har  den  øvede  Haand  utvivlsomt  arbeidet  med  en  forbausende 
Hurtighed,  og  saa  regelmæssig  ligge  tillige  disse  Rækker  af  Stik, 
som  vare  de  udførte  paa  een  Gang  ved  Hjælp  af  et  længere,  tandet 
Instrument.  Et  saadant  har  man  virkelig  benyttet  ved  Udførelsen 
af  andre  Ornamenter.  Man  fandt  det  i  Hjertemuslingens  takkede 
Kant,  med  hvilken  der  let  kunde  trykkes  en  fintkruset,  lige  eller 
bøiet  Linie,  eller  en  Række  af  fine,  firkantede  Huller  adskilte  ved 
tynde  Vægge  (1 — m).  Skallen  er  snart  bleven  ført  lodret,  snart  skraat 
imod  Fladen;  snart  er  den  bleven  dybt  indtrykket,  snart  er  den 
ført  let  glidende  hen  over  Fladen  frembringende  tætstillede  Rækker 
af  svage  Indtryk,  der  ere  fuldstændig  regelmæssig  anbragte  under  hver- 
andre; ved  Siden  heraf  ornamenterede  man  ogsaa  med  Skallens  Ryg. 
Der  havdes  dog  ogsaa  udskaarne  Stempler.  Midt  i  Hængekarrets 
Laag  er  der  ofte  indtrykket  en  lille,  stjerneformet  Sirat;  i  Stedet 
for  det  grove  Punkt  træder  ofte  en  lille  Kreds  eller  Halvkreds  (k),  og 
man  fandt  paa  at  frembringe  de  lange,  sammenhængende  Punkt- 
rækker, som  nu  engang  tiltalte  Øiet,  ved  at  indtrykke  grove  Snore 
i  det  vaade  Ler. 

Der  kan  saaledes  virkelig  tales  om  en  Pottemagerkunst  i 
Danmarks  Stenalder,  med  fuldstændig  Overmodelering  af  Fladen 
og  med  Anvendelse  af  forskjellige  Midler  ved  Forsiringen.  Men 
atter  paa  dette  Punkt  er  det  vanskeligt  at  sige,  hvad  der  skyldes 
en  hjemlig  Opfindelse,  og  hvad  der  er  modtaget  fra  Udlandet, 
idet  lignende  Ornamenter  bleve  benyttede  næsten  overalt  i  Europas 
Stenalder.  Dog  giver  just  denne  Forbindelse  med  den  hele  euro- 
pæiske Udvikling  den  nordiske  Ornamentik  en  større  Interesse,  end 
om  den  alene  hørte  hjemme  paa  et  snævert  og  afsides  Omraade. 
Sin  største  Betydning  har  den  ved  at  være  Udtryk  for  en  vis 
primitiv  Kunstfølelse,  som  overalt  har  ytret  sig  paa  væsentlig  ens- 
artet Maade,  baade  i  Norden  og  i  hele  det  vestlige  Europa.  Endnu 
i    de    østlige    Middelhavslande,     navnlig    paa    Cypern,     gjenfindes 

væsentlig  de  samme  Ornamenter  og  den  samme  Technik;  det  er 
utvivlsomt  fra  disse  fjæme  Egne,  at  den  ornamentale  Kunst  har 
udbredt  sig  fra  Folk  til  Folk  lige  indtil  Danmark. 

Den  rene  Linie  -  Ornamentik  er  overalt  den  yngre  Stenalders 
Kunststil;  ved  Siden  af  den  forekommer  der  næsten  ingen 
Forsøg  paa  kunstnerisk  Virksomhed  af  anden  Art.  Blandt  de 
talrige  Stenalders  Fund  fra  det  sydlige  Skandinavien  er  der  saa- 
ledes  kun  to  Stykker  —  en  Benpil  fra  Langeland  og  en  Hjortetaks- 
øxe  fra  Skaane  — ,  som  bære  Billeder  af  firføddede  Dyr,  men  saa 
raat  formede,  at  de  ikke  kunne  nærmere  bestemmes.  Fuldstændige 
Menneskefigurer  ere  ikke  fremstillede  i  denne  Tid;  derimod  har 
man  hist  og  her  forsøgt  at  gjengive  det  menneskelige  Ansigt,  og 
indenfor  et  begrænset  Omraade  i  Norden  er  der  fremdraget  ikke 
saa  faa  Fremstillinger  af  denne  Art.  Betegnende  er  det  dog,  at 
disse  ældste  Billeder  ikke  ere  dannede  ved  en  fri  kunstnerisk 
Virksomhed,  og  at  de  øiensynlig  hverken  skulle  forestille  Guder 
eller  Mennesker;  de  ere  kun  at  opfatte  som  Ornamenter,  frem- 
komne ved  en  ornamental  Omdannelse  af  visse  forud  givne  Ele- 
menter —  denne  halvt  ubevidste  og  legende  Kunstidræt,  der  vil 
blive  omtalt  nærmere  under  de  senere  Perioder.  At  Stenalderens 
Menneskeansigt  er  blevet  til  paa  denne  Maade,  vil  let  kunne  sees. 
Det  forekommer  kun  paa  Lerskaale  af  en  vis  Hovedform  og  er  stedse 
anbragt  paa  ganske  den  samme  Plads,  tæt  under  Overkanten,  hvor 
der  paa  andre  Kar  af  samme  Form  findes  et  fremspringende  Øre 
(Afbildning  S.  139  og  141).  En  Sammenligning  af  alle  disse  Stykker 
gjør  det  utvivlsomt,  at  Ansigtet  har  udviklet  sig  af  Øret.  De  to 
buede  Fremspring,  hvormed  dette  ofte  afsluttes  opadtil  for  bedre  at 
kunne  fæstnes,  maatte  let  minde  om  Øienbryn;  man  har  fundet 
det  morsomt  at  føie  Øinene  til,  og  Hanken  maatte  da  snart  bortfalde 
eller  omskabes,  saa  at  den  fik  nogen  Lighed  med  en  Næse.  Dette 
har  sikkert  fra  først  af  været  en  Spøg  af  en  enkelt  Pottemager; 
men  Tiden  var  fattig  paa  kunstneriske  Ideer,  saa  at  Efterligninger 
let  maatte  fremkomme.  Der  kjendes  henved  en  Snes  saadanne 
Kar  fra  Fyen  og  Sjælland  med  omliggende  Øer  og  fra  Skaane, 
men  intet  fra  andre  Omraader.  Mund  have  disse  Ansigter  aldrig, 
og  det  er  vel  ikke  ganske  tilfældigt,  at  man  ikke  er  naaet  saa  vidt 
i  den  ornamentale  Udvikling.  Paa  mange  andre  Steder  af  Jorden 
ere    de    ældste   Menneskeansigter   ligesaa   defekte,    idet   kun   Øine 

Og  Næse  ere  udførte.  Dette  mente  man  vel  var  tilstrækkeligt; 
Billedet  kunde  forstaaes,  og  Øinene  betragtedes  som  det  væsent- 
ligste og  vigtigste  ved  Ansigtet.  Saadanne  Fremstillinger  findes 
oftere  udhuggede  i  franske  Gravhuler;  mangfoldige  førgræske 
Gudebilleder  baade  fra  Schliemanns  store  Fund  ved  Hissarlik  og 
fra  flere  Steder  i  Grækenland  have  ikke  heller  nogen  Mund,  hvad  der 
gav  Schliemann  Anledning  til  at  opfatte  dem  som  en  uglehovedet 
Athene,  og  —  for  at  nævne  et  Exempel  fra  en  anden  Verdensdel 
—  der  kjendes  fra  det  Indre  af  Australien  raat  udførte  Menneske- 
figurer, som  særlig  have  tiltrukket  sig  Opmærksomheden  ved,  at  de 
mangle  Mund. 

At  de  figurlige  Fremstillinger  overalt  i  Europa  spille  en 
ganske  underordnet  Rolle  i  den  yngre  Stenalder  og  ere  af  meget 
ringe  Værd,  og  at  Plantemotiver  ere  ukjendte  i  Datidens  Kunst, 
maa  siges  fuldstændig  at  stemme  med  den  kunstneriske  Udvikling 
gjennem  de  følgende  Afsnit  af  Oldtiden.  Den  lineære  Ornamentik 
er  øiensynlig  overalt  det  første,  fælles  Udgangspunkt  for  en  kunstne- 
risk Bevægelse  fremad  mod  høiere  Maal.  Men  i  en  stærk  Modstrid 
med  denne  gradvise  og  saa  at  sige  lovmæssige  Udvikling,  som 
kan  spores  i  Europa  lige  fra  den  yngre  Stenalder,  synes  det  at 
staa,  at  der  allerede  i  et  ældre  Afsnit  af  Stenalderen,  i  det 
vestlige  Europas  palæolithiske  Tid  (S.  46),  er  blevet  udført  Billeder  af 
Mennesker  og  Dyr,  som  ofte  ere  gode,  undertiden  fortræffelige  og 
ialfald  langt  overgaa  de  figurlige  Fremstillinger  fra  store,  paafølgende 
Tidsrum  af  Oldtiden.  I  Vesten  kan  det  vist  siges,  at  der  ikke 
senere  er  blevet  udført  saa  gode  Dyrebilleder,  før  den  romerske 
Kunst  trængte  frem  til  disse  Egne,  og  i  vort  Land  ikke,  før  det 
i  Middelalderen  blev  inddraget  i  den  almindelige  europæiske 
Kunstudvikling.  Hvorledes  kan  det  forstaaes,  at  der  sammen  med 
de  ældste  menneskelige  Frembringelser  fra  en  tidligere  Jordperiode 
er  optaget  naturmæssige  og  vel  formede  Dyrebilleder,  medens 
der  fra  den  yngre  Stenalder  kun  kjendes  en  Linie-Ornamentik,  som 
skulde  synes  at  være  af  en  mere  primitiv  Art  end  hine  Billeder? 
Om  Iagttagelsernes  Rigtighed  lader  der  sig  ikke  tvivle.  Der  er  i 
flere  Hundrede  Huler,  som  i  Løbet  af  de  sidste  30  Aar  ere 
blevne  undersøgte  af  mange  forskjellige  Forskere  fornemlig  i  Eng- 
land, Belgien  og  Frankrig  indtil  Pyrenæerne,  men  ogsaa  i  Mellem- 

europa  fra  Schweiz  og  Baiern  indtil  Ungarn,  blevet  fundet  under- 
tiden tykke  Lag  af  Maaltidsrester,  ofte  liggende  dækkede  under  en 
senere  afleiret,  fast  Stenskorpe  og  indeholdende  ved  Siden  af  mange- 
haande  Sager,  som  ere  forarbeidede  af  Mennesker,  store  Mængder 
af  Knogler,  dels  af  nu  uddøde  Dyr,  dels  af  Dyr,  der  nu  kun 
forekomme  paa  andre  Steder  af  Jorden.  Da  Mennesket  boede  i 
disse  Huler,  var  Europa  altsaa  undergivet  Naturforhold,  som  vare 
vidt  forskjellige  fra  de  nuværende,  og  Fundene  herfra  maa  i  det 
hele  være  samtidige  med  de  talrige  Fund  af  Flintredskaber  og 
Dyreknogler,  som  ere  opgravede  i  andre  qvartære  Afleiringer  i  de 
samme  Lande.  Det  er  fra  disse  Huler  og  navnlig  fra  de  formentlig 
yngste  Huleboliger,  hvori  Rensdyrknogleme  ere  de  mest  frem- 
trædende, at  de  figurlige  Fremstillinger  skrive  sig,  som  ved  deres 
Ælde  stille  Archæologien  et  saa  vanskeligt  Problem  at  løse. 

De  afbildede  Dyreformer  ere  for  en  Del  de  samme  som  de,  hvoraf 
Knogler  findes  i  Affaldslagene,  nemlig  Rensdyret,  Uroxen  og  Bison- 
oxen.  Hesten  og  en  enkelt  Gang  Mammuthen,  foruden  andre  Pattedyr, 
og  undertiden  Fugle  og  Fiske.  Billederne  ere  udførte  i  Elfenben 
og  Skifer,  Dyreknogler  eller  Rensdyrtakker,  dels  som  let  indridsede 
Tegninger,  dels  som  plastiske  Udskjæringer.  Ofte  ere  de  vel  kun 
raat  udførte,  men  i  enkelte  Tilfælde  ere  de  gjorte  med  en  virkelig 
kunstnerisk  Følelse,  under  nøie  Iagttagelse  af  alle  Enkeltheder  i 
Dyrets  Bygning;  dets  Liv  og  Bevægelse  er  udtrykt  saa  sandt 
og  naturmæssig,  at  ingen  Nutids  -  Kunstner  behøvede  at  skamme 
sig  over  disse  Arbeider.  Men  ved  Siden  heraf  findes  der  kun 
Oldsager  af  den  allertarveligste  Art;  Slibning  er  endnu  ikke  an- 
vendt ved  Stenredskaberne;  Lerkar  forstod  man  endnu  næppe  at 
danne;  Smykkerne  bestaa  kun  i  gjennemborede  Dyretænder  og 
Skaldyr  —  de  tilhørte  Folk,  der  øiensynlig  levede  som  Vilde  i 
dette  Ords  egentlige  Betydning.  Man  skulde  næsten  tro,  at  der 
her  maatte  foreligge  en  Feiltagelse  eller  et  Bedrageri  af  den  Art, 
der  stundom  for  en  Tid  lang  har  kunnet  føre  selv  den  mest 
kritiske  Forsker  bag  Lyset;  men  man  høre,  hvorledes  de  to  utvivl- 
somt mærkeligste  Billeder  bleve  fundne. 

To  Lærere  fra  den  lille  By  ThSingen  i  Nærheden  af  Schaffhausen  (Schweiz)  gave 
sig  i  deres  Juleferie  1873 — 74  til  at  undersøge,  om  nogen  af  Nabolagets  Huler  skulde 
indeholde  de  ældgamle  Fimd,  hvorom  de  havde  hørt  og  læst.  I  Hulen  iKessler- 
lochc  fandt  de  Dyreben  og  Flintsager  liggende  synlige  i  Overfladen,  hvorefter  de  fore- 
toge  en   mindre  Gravning  med  rigt  Udbytte,    hvilket  de  strax  bragte  til  Professoren  i 

Geolog  ved  Polyteclmikum  i  ZUrich,  AHeri  Hån.  Hm  saa  »trai,  *I  der  var  op- 
daget CD  Dy  Hule  fra  Rensdyrtiden  og  skyndte  sig  med  at  reise  til  Findestedet  for, 
i  Fællesskab  med  de  lo  Lærere,  al  foretage  en  gtørre  Udgravning.  Den  J.  Januar 
arbeidede  de  i  Mulen,  opsamlende  Dyreben  og  Flintilækker  i  stort  Antal.  Prof.  Heim 
opu^  c.  :  Meter  under  Overfladen  et  Stykke  Rensdyrtak ,  hvorpaa  han  foruden  et 
dybere  Indsnit  af  aanune  Art,  som  allerede  var  seet  paa  flere  andre  optagne  Stykker, 
laa  nogle  fine  Ridser,  Han  viste  Lærerne  Stykket  med  en  Bemærkning  om,  at  det 
havde  let  indridsede  Linier,  og  lagde  det  derefter  i  Kurven  til  de  andre  S^^r.  De 
to  Lærere  pakkede  de  fundne  Gjenstande  ind,  hvorefter  disse  stru  bleve  sendte  til 
Zllrich.  Her  fik  Conservatoren  ved  den  geologiske  Samling  all  det  fundne  for  at 
rense  det  med  Børste  og  Vand.  Ved  nu  at  se  naiere  paa  Stykket  med  de  fine  Ind- 
skjæringer  bemærkede  Prof.  Heim   nogle  Linier,    som   lignede  B^benene   af  et  Dyr; 

men  Tegningen  var  meget  utydelig,  og  Conservaloren  havde  ikke  bemærket  den. 
Farsi  ved  Anvendelse  af  fortyndet  Syre  blev  Rensdyrtakken  befriet  for  den  Kalk- 
skorpe, der  bedækkede  den ,  og  langt  om  længe  viste  sig  det  fuldstændige  Billede 
af  et  græssende  Rensdyr,  som  er  gjengivet  bosslaaende. 

Og  nu  del  ofle  reproducerede  Billede  af  en  Elephant  eller  en  Mammuth!  I 
Mai  1864  indtraf  den  franske  Geolog  de  Vtmiuil  og  den  engelske  Palæontoli^  FaUtmcr 
ved  la  Modelaine  i  Dordogne  for  at  overvære  den  bekjendte  Archæolog  Edeuard  Larttis 
Udgravninger  paa  dette  Sted ,  hvor  der  allerede  var  fremdraget  talrige  palæoliiliiske 
Fund.  Ved  deres  Ankomst  havde  Arbeideme  just  opgravet  en  i  fem  Stykker  sender- 
bnidl  Elfenbens -Plade.  Ved  at  forene  Fragmenterne  saa  Lartet  strax,  at  de  bare  en 
indridset  Tegoing  af  et  Dyr;  men  først  Falconers  øvede  Øie  opdagede,  al  det  var 
Billedet  af  en  Mammulh,  med  lydelig  Angivelse  af  Manken,  som  er  charakleristisk 
for  Glacial -Periodens  Elephanler.  Saaledes  var  den  Mammuth  udstyret,  der  i  1799 
bier  funden  i  Isen  ved  Lena-Flodens  Munding  i  Siberien. 

Ligesaa  paalidelige  Fundberetninger  haves  der  for  mange 
andre  Stykker.  Man  har  da  ikke  Lov  til  at  tvivle  om,  at  disse  og 
de  andre  Dyrebilleder  ere  udførte,  da  Mennesket  jagede  Mammuth 
og  Rensdyr  i  det  vestlige  Europa,  og  man  maa  søge  at  forstaa 
den  Modstrid,  der  synes  at  være  mellem  disse  gode  figurlige 
Fremstillinger  og  den  yngre  Stenalders  primitive  Ornamentik. 
Hovedsagen  er  vistnok,  at  den  palæolithiske  Stenalders  Billeder  oftest 
ere  udførte  til  Tidsfordriv  paa  et  tilfældigt  Stykke  Ben,  men  at 
den  yngre  Stenalders  kunstneriske  Virksomhed  er  knyttet  paa  be- 
stemt Maade  til  foreliggende  Former  som  en  regelbunden  Orna- 
mentik. Dette  synes  at  være  en  vigtig  Forskjel.  Det  ene  er  en 
umiddelbar  og  tilfældig  Gjengivelse  af  Naturen,  det  andet  virkelig 
Kunst.  Det  er  Hans  Hildebrand^  som  først  har  gjort  opmærksom 
paa,  at  det  er  vel  forstaaeligt,  at  Mennesket  paa  sit  tidligste  Ud- 
viklingstrin, optaget  af  den  omgivende  Natur,  har  givet  sig  til  at 
efterligne,  hvad  han  havde  for  Øie,  og  da  navnlig  de  Dyr,  der 
spillede  saa  stor  en  Rolle  i  hans  Tilværelse,  men  at  den  egentlige 
Kunst  først  begynder  senere,  med  en  simpel  Ornamentik,  og  at 
man  fra  dette  Grundlag  langsomt  har  arbeidet  sig  frem  til  en  ny 
Betragtning  af  Naturen,  der  dog  nu,  paa  Kunstens  Høidepunkt, 
ikke  kopieres  saaledes  som  i  hine  ældste  Tider,  men  gjengives  paa 
fri  kunstnerisk  Maade.  Den  hele  Udvikling,  som  er  tilbagelagt 
fra  den  ældste  Naturkopiering  gjennem  de  regelbundne,  mere  eller 
mindre  ornamentale  Kunstgrupper  til  en  ny  Naturbetragtning,  vilde 
saaledes  være  analog  med  den  Svingning,  som  Kunsten  i  senere 
Tider  ofte  har  gjort  og  vel  bestandig  vilgjøre  paany,  frem  og  til- 
bage mellem  Naturgjengivelse  og  stiliseret  Kunst.  Hildebrand 
minder  om,  hvorledes  Barnet  begynder  med  at  tegne  Mennesker 
og  Dyr,  medens  der  til  Udførelsen  af  en  regelbunden  Ornamentik 
behøves  et  mere  udviklet  Øie  og  en  øvet  Haand.  Blandt  Verdens 
lavest  staaende  Folk  findes  der  endnu  flere,  som  danne  ret  gode, 
naturmæssige  Dyrebilleder,  medens  de  ikke  have  nogen  egentlig 
Ornamentik. 

Den  yngre  Stenalders  Linie  -  Ornamentik  skulde  saaledes  være 
et  Udslag  af  den  første  egentlig  kunstneriske  Virksomhed.  Det  er 
Haandens  halvt  ubevidste  Arbeide,  udført  alene  for  at  glæde  Øiet, 
men  ikke  en  fortællende  Kunst  og  ikke  Udtryk  for  bestemte  Fore- 
stillinger.     Mulig  have   dog  Stenalderens  Folk  ikke  været  ganske 

blottede  for  Ønsket  om  at  give  Tanken  et  synligt  Udtryk,  omend 
dette  kun  er  skeet  paa  den  mest  primitive  Maade,  ved  de  saakaldte 
skaalformede  Fordybninger.  Disse  besynderlige,  snart  kun  meget 
svagt,  snart  dybere  udhuggede  eller  indgnedne  Huller,  sædvanlig 
I — 3"  store,  have  alt  for  længe  siden  været  iagttagne  i  andre 
Lande,  paa  Stengrave,  Klipper  og  fritliggende  Stene,  men  ere  i 
Danmark  først  senere  blevne  undersøgte  og  i  større  Mængde 
sammenstillede  af  Henry  Petersen.  Navnlig  paa  Dyssernes  og 
Jættestuernes  Stene  sees  disse  Huller  særdeles  ofte,  snart  enkeltvis 
eller  i  ringe  Antal,   snart  i  Mængde,   anbragte   tæt  ved   hverandre, 

saa  at  de  fuldstændig  dække  Fladen.  Oftest  6ndes  de  vel  paa 
Oversiden  af  Gravenes  Dækstene;  men  iavrigt  forekomme  de  under 
alle  mulige  Forhold,  baade  paa  selve  Kammerets  Stene  og  paa 
Randstenene  om  Høien,  heit  oppe  eller  tæt  ved  Jordfladen,  paa 
lige  og  buede,  horizontale  eller  lodrette  Flader;  ikke  sjælden 
sees  de  indvendig  i  Gravkammeret.  De  forefindes  ogsaa  paa 
fritliggende  Stene,  der  ikke  kunne  have  været  anvendte  som 
Bygningsemne  i  en  Grav.  Saaledes  bærer  f.  Ex.  en  8'  lang  og 
6'  bred  Rullesten,  som  fandtes  delvis  jorddækket  i  Hestehaveskoven 
ved  Svendborg,  ialt  83  skaalformede  Huller. 

Undertiden  ere  Fordybningerne,  omend  ikke  beviseligt  ved 
Mindesmærker  fra  Stenalderen,  ordnede  i  Kredse  og  blandede  med 
indgnedne  Furer,   lige,   bolede  eller  skjærende  hinanden,   som  paa 

den  her  afbildede  Sten  (Fig.  83),  der  er  udtagen  af  en  Gravhøi  paa 
Nordby  Mark,  Ekemførde  Herred;  alle  disse  Mærker  træffes  tillige 
hyppig  indblandede  mellem  de  store,  billedlige  Fremstillinger  fra 
Bronzealderen,  der  nedenfor  skulle  omtales  som  sa?rdeles  hyppig 
forekommende  i  Sverige  og  Norge.  Efter  alle  disse  Forhold  maa 
det  antages,  at  de  skaalformede  Fordybninger  ere  .udførte  med 
velberaadt  Hu;  de  kunne  ikke  være  tilfældig  fremkomne  ved  en 
eller  anden  Virksomhed,  f.  Ex.  ved  at  et  Instrument  til  Udboring 
af  Skafthullet  i  Stenøxerne  blev  støttet  mod  Stenens  Flade  el.  lign. 
Men  i  hvilken  Hensigt  ere  de  dannede?  De  have  ikke  Kunnet 
tjene  som  Beholdere  for  en  Vædske  —  til  at  optage  OflFerblodet, 
som  man  har  ment;  thi  de  findes  ofte  paa  skraa  eller  nedad- 
vendende  Flader,  og  det  skyldes  sikkert  kun  en  Overtro  fra  senere 
Tider,  naar  den  svenske  Almue  endnu  i  vore  Dage  henlægger 
Offere  til  Alferne  i  disse  »Elfkvarnar«,  eller  naar' —  for  at  hente  et 
Exempel  fra  en  anden  Del  af  Verden  —  en  Indianerstamme  i 
Ny-Mexiko  henlægger  Offergaver  paa  en  afsides  liggende  Klippe- 
flade, der  er  oversaaet  med  Hundreder  af  disse  Huller.  Der  har 
været  gjort  mange  Forsøg  paa  at  tyde  disse  Udhugninger,  som 
navnlig  kjendes  i  stort  Antal  fra  det  vestlige  Europa,  fra  Forindien 
og  fra  Nordamerika,  idet  man  har  opfattet  dem  snart  som  Stjerne- 
kort, snart  som  en  Art  af  Skrift,  som  en  eiendommelig  Dekoration 
eller  blot  som  Legeværk;  men  ingen  af  disse  videnskabelige  For- 
klaringer svare  ganske  til  de  foreliggende  Forhold,  og  de  ere 
næppe  bedre  end  de  gamle  folkelige  Tydningsforsøg.  Det  er 
utvivlsomt  disse  Stene,  der  have  givet  Anledning  til  de  ikke 
sjælden  forekommende  Fortællinger  om  Stene,  som  Trolde  og 
Kjæmper  kastede  mod  hinanden,  eller  som  Fanden  selv  har  slynget 
efter  en  Kirke,  og  som  derfor  endnu  den  Dag  i  Dag  bære  Mærker 
af  deres  Fingre. 

Et  endnu  fomøieligere  Tydningsforsøg  anfører  Hans  Hildebrand  om  en  Sten  med 
skaalformede  Fordybninger  paa  Gotland,  idet  der  nemlig  fortælles,  at  den  hellige 
Kong  Oluf,  medens  hans  Mænd  kjæmpede  mod  Hedningerne,  laa  i  ivrig  Bøn  med 
Armene  støttede  paa  denne  Sten,  og  efter  som  han  flyttede  Albuerne,  gave  de  Indtryk 
i  den  haarde  Flade.  Om  mere  prosaiske  Forestillinger  vidner  Betegnelsen  »Æble- 
skivesten«, der  høres  paa  Landet  hos  os. 

At  disse  Fordybninger,  der  ere  udhuggede  i  de  fjærneste  Tider 
ensartede  over  hele  Jorden,  have  været  Udtryk  for  en  bestemt  Ide, 
kan  næppe  betvivles.     De  have  sikkert  havt  en  religiøs  Betydning, 

saaledes  som  det  nu  antages  af  de  Fleste,  og  man  kan  ikke  vægre 
sig  ved  at  tro,  al  de  staa  i  Forbindelse  med  lignende  Tegn,  der 
endnu  i  vor  Tid  ere  Gjenstand  for  Tilbedelse  i  Indien,  som  Sym- 
boler for  Frugtbarhed  og  Lykke,  De  turde  saaledes  være  de 
ældste  Vidnesbyrd  om  en  religiøs  Følelse,  og  betegnende  er  det, 
at  disse  Mærker  forekomme  saa  at  sige  overalt  og  ganske  ens- 
artede,   medens  de  tilsvarende  Udhugninger  paa  Klipper  og  Stene 


fra  senere  Tid  og  hos  mere  udviklede  Folk  have  et  indbyrdes  vidt 
forskjelligt  Præg  i  de  enkelte  Lande. 

Der  kjendes  andre  hellige  Tegn  fra  Stenalderen.  Kors-  og 
Hjulfiguren,  dannet  af  en  Kreds,  hvori  et  Kors,  som  det  sees  af 
hosstaaende  Afbildning  af  en  skaansk  Sten,  forekommer  vel  i  Dan- 
mark langt  sjældnere  end  de  skaalformede  Fordybninger  og  oftest 
i  Forbindelse  med  Udhugninger  fra  en  noget  senere  Tid;  dog 
have  de  været  iagttagne  paa  indadvendende  Flader  i  danske 
Stengrave.  Efter  den  ganske  tilsvarende  Maadp,  hvorpaa  Solen  er 
bleven  fremstillet  af  forskjellige,  lavtstaaende  Folk,  er  Hjulmærkets 
Betydning  næppe  tvivlsom.     I  samme  Retning  maa  man  søge  For- 

klaringen   af  de  Billeder  af  Øxer,    som   oftere   Bndes   udhuggede  i 
franske    Gravhuler    fra   Stenalderen    og    paa    andre    Monumenter    i 
det  vestlige  Europa,      Ligesom  Øxen   i   den  senere  Oldtid  baade  i 
Norden  og  andetsteds,  og  endnu  i  fuldt  historisk  Tid  hos  Grækere 
og  Romere,  havde  en  hellig  Betydning,   oprindelig  begrundet  i,    at 
Tordenguden  tænktes  væbnet   med  dette  Vaaben,    saaledes  havde 
den  det  sikkert  allerede  i  Stenalderen.     Er  der  end  ikke  i  Norden 
fundet  udhuggede  Billeder  af  Øxer  fra  denne  Periode,  kan  man  dog 
ikke  undlade  i  de  foran  omtalte  øxelignende  Ravsmykker  (S.  136)  at 
se  Symboler  for  den  frygtede  Gud  og  det  Mærke,   som  beskyttede 
mod   hans  Vrede,    og  paa  samme  Maade   tør  man   sikkert  opfatte 
de  ikke  sjælden  forekommende  smaa  Øxer  af  Sten,  dannede  ganske 
som   Stridsøxerne ,    men    for   smaa   til   at   være   Vaaben,    indtil   en 
Længde  af  kun  5'/,Cm.  (Fig.  85).    Ganske  tilsvarende  Miniatur-Øxer 
kjendes    i    stort    Antal    fra    Nordamerika, 
hvor  de   ligeledes   opfattes  som  Symboler 
—    en    af    de    paafaldende    Overensstem- 
melser mellem  Forholdene  i  vidt  adskilte 
Egne,    der    saa    ofte    møde    i    den    for- 
historiske Archæologi. 

Endnu    en    Række    af  Oldsager    kan 
Fig.  ss.    •/•.  man   ikke   tage   i   Betænkning   at  sætte   i 

Forbindelse  med  disse  ældste  Forestil- 
linger om  Øxens  Hellighed,  nemlig  de  ikke  sjælden  forekommende 
Brudstykker  af  Stridsøxer,  som  paany  ere  gjennemborede  med  et 
Hul,  der  er  for  smalt  til  at  modtage  et  Skaft  og  kun  stort  nok  til 
at  lade  en  Snor  passere,  og  dé  endnu  talrigere  foreliggende  Øxe- 
fragmenter,  paa  hvilke  Pladsen  for  Skafthullet  kun  er  angivet  ved 
en  let  Indboring  fra  en  eller  to  Sider.  Der  findes  baade  Ægendcr, 
Nakkeender  og  Midtstykker  af  Stridsøxer,  som  ere  behandlede  paa 
denne  Maade,  og  intet  af  Alt  dette  kan  have  havt  en  praktisk 
Anvendelse.  Ved  den  nye  Gjennemboring  eller  den  svage  Ind- 
boring synes  man  at  have  villet  give  Fragmentet  Udseende  af  at 
være  en  fuldstændig  Øxe,  forat  det  saaledes  kunde  tjene  som 
Amulet  eller  som  Votivstykke  til  Ophængning  eller  Henlæggelse 
paa  et  helligt  Sted.  Lignende  Votivstykker,  Øxer,  ved  hvilke 
Skafthullet  ikke  er  ført  igjennem,  men  kun  angivet  ved  en  lille 
Fordybning,    kjendes  fra  senere  Perioder;    for  at  nævne  Exempler 


TrepuutioD .  j  C  C 

fra  et  ganske  utvivlsomt  Depot  af  Votivsager,  var  der  mellem  den 
Dynge  af  Votivsager  af  Bronze  og  Ler,  som  opgravedes  under 
Heratemplet  i  Olympia,  adskillige  Miniatur-Øxer  af  Bronze  og  Sten 
uden  Skafthul,  men  med  en  lille  Fordybning  paa  dets  Plads. 

Mere  tvivlsomt  er  det,  om  der  i  den  i  Stenalderen  ret  ofte 
paaviste  Trepanation:  Udskjæringen  af  et  Stykke  af  Hjerneskallen, 
tør  sees  en  religiøs  Ind- 
vielse eller  lignende,  saa- 
ledessom  delte  har  været 
fremsat;  mulig  er  Gjen- 
nembrydningen  af  Hjer- 
neskallen kun  at  opfatte 
som  en  chirui^isk  Opera- 
tion. Forskjellige  mær- 
kelige Iagttagelser  synes 
dog  at  støtte  den  første 
Opfattelse.  Der  er  i 
franske  Grave  blevet  fun- 
det ikke  faa  runde  Ben- 
skiver udskaarne  af  Kra- 
nier, for  en  Del  gjennem-  F'b  ^■ 
borede  for  at  bæres  som 

Amuletter,  og  der  er  endog  flere  Gange  blevet  optaget  et  tre- 
paneret Kranium,  indeni  hvilket  der  fandtes  en  Benskive,  der  var 
udsavet  af  et  andet  Individs  Hoved.  Ogsaa  i  Danmark  er  der 
fundet  enkelte  trepanerede  Kranier.  Det  her  afbildede  skriver  sig 
fra  en  Stengrav  ved  Næs  paa  Falster;  Operationen  er  udført  længe 
inden  Individets  Død  og  Hullets  Rand  er  "fuldstændig  helet. 

Foran  er  der  udførlig  talt  om  de  religiøse  Forestillinger,  der 
maa  antages  at  have  ligget  til  Grund  for  Gravskikkene,  og  om 
de  Ofringer,  som  have  været  bragte  ved  Graven;  i  et  senere 
Afsnit,  ved  Fremstillingen  af  de  religiøse  Nedlægninger  i  Bronze- 
aldereren, skal  det  blive  vist,  at  mangfoldige  Stenalders  Fund  maa 
opfattes  som  Offergaver.  Af  Alt  dette  fremgaaer  det,  at  der 
allerede  i  Stenalderen  fandtes  en  religiøs  Tro  og  visse  religiøse 
Skikke,  omend  under  mindre  udviklede  og  mindre  bestemte 
Former  end  i  Oldtidens  senere  Perioder. 


Fig.  87.    S.  158. 


Xn.     STUDIET  AF  STENSAGERNE.     HISTORISK 

OVERSIGT. 


Efterat  Metallerne  havde  afløst  Stenen  som  Materiale  til  Vaaben 
og  Redskaber,  tabtes  efterhaanden  Erindringen  om  de  forud- 
gangne  Tilstande,  og  naar  da  Efteriadenskaber  fra  de  ældste  Tider 
tilfældig  kom  for  Dagen,  maatte  de  vække  Forbauselse  og  blive 
Gjenstand  for  Forklaringsforsøg.  Først  i  vort  Aarhundrede  er  imid- 
lertid deres  Oprindelse  og  Betydning  efter  megen  Grublen  og 
Forsken  bleven  endelig  fastslaaet. 

Hvorledes  de  metalbrugende  Folk  først  have  opfattet  de  jord- 
fundne Stensager,  fremgaaer  af  de  gamle  Betegnelser  »Torden- 
stene« og  »Tordenkiler«,  der  ere  blevne  bevarede  indtil  vor  Tid,  i 
Danmark  ligesom  i  mange  andre  Lande,  og  det  ikke  blot  i  Europa,  fra 
Skandinavien  indtil  Grækenland,  men  ogsaa  i  andre  Dele  af  Verden, 
i  China  og  Japan  og  i  det  vestlige  Afrika.  At  mange  af  Sten- 
sagerne vare  Vaaben,  saa  man  nok;  men  at  de  skulde  have 
været  brugte  af  Mennesker,  laa  udenfor  hine  Tiders  Begreb.  Det 
maatte  derimod  være  Tordengudens  Vaaben;  thi  Lynet  rammede 
jo  dødeligt  som  et  Vaaben.  Mulig  have  desuden  Iagttagelser  af 
Meteorstenes  Fald  og  tilfældige  Fund  af  Stenøxer  paa  Steder, 
hvor  Lynet  havde  slaaet  ned,  dels  fremkaldt,  dels  bestyrket  Troen 
paa,  at  Stenøxen  var  selve  Lynet.  Derfor  søgte  man  hos  Romerne, 
naar  Tordenveiret  havde  raset,  efter  Lynet,  og  var  man  saa  heldig 

at  finde  det,  blev  det  nedgravet  under  religiøse  Ceremonier  paa  et 
helligt  og  indhegnet  Sted.  Stensageme  spillede  overalt,  paa  for- 
skjellig  Maade  hos  de  enkelte  Folk,  en  vigtig  Rolle  først  i  det 
religiøse  Liv  og  derefter  i  Overtroen.  De  bleve  betragtede  som 
Amuletter  mod  alslags  Nød  og  Fare,  ikke  mindre  i  den  gamle 
klassiske  Verden,  hvor  de  indfattedes  og  bares  i  Halsbaand  eller 
opbevaredes  i  Templerne,  end  i  andre  Lande  og  her  i  Norden,  og 
det  baade  i  ældre  og  nyere  Tider.  Det  Onde,  man  frygtede, 
tænkte  man  sig  at  kunne  afværge  med  selve  det  Onde,  en  Be- 
tragtning, som  træffes  paa  mange  Steder  i  Hedenskabet. 

Skjøndt  bevaret  af  Almuen  indtil  vore  Dage  er  hele  denne 
Opfattelse  af  Stensagerne,  der  udsprang  af  den  hedenske  Gudetro, 
for  længe  siden  bleven  dragen  i  Tvivl  og  derefter  opgiven  af  de 
Oplyste  og  Lærde.  For  det  i6.  og  17.  Aarhundredes  Videnskab 
stillede  Sagen  sig  dog  endnu  noget  tvivlsomt.  De  lærde  Natur- 
forskere og  Archæologer  kunde  ikke  altid  frigjøre  sig  fra  den 
gængse  Opfattelse,  som  fik  sit  Udtryk  i  den  fælles  Benævnelse 
» Tordenstene €,  og  endnu  større  Betydning  havde  det,  at  der  hos 
Plinius  selv,  som  dengang  var  en  Hovedkilde  til  Kundskab  om 
Naturen,  stod  at  læse  om  himmelfaldne  Stene  med  mærkelige  og 
hemmelighedsfulde  Egenskaber.  Ved  i  den  37.  Bog  af  sin  Natur- 
historie at  nævne  nogle  Ædelstene,  der  antoges  at  falde  ned  fra 
Himlen,  og  som  derfor  kaldtes  Cerauniæ  o:  Tordenstene,  fortæller 
PUniuSy  at  Sotacus,  en  noget  ældre  græsk  Forfatter,  omtaler  endnu 
to  andre  Slags  Cerauniæ,  sorte  og  røde,  der  ligne  Øxer  og  findes, 
hvor  Lynet  slaaer  ned.  Det  var  dette  Sted  hos  Plinius,  som  først 
og  fremmest  i  de  Aarhundreder,  da  den  klassiske  Literatur  blev 
betragtet  med  den  største  Ærefrygt,  bragte  de  Lærde  til  bestandig 
paany  at  drøfte  Spørgsmaalet,  om  Stenøxeme  dog  ikke  skulde 
være  disse  mærkelige  Cerauniæ.  Der  var  ogsaa  andre  ærværdige 
Kilder,  man  ikke  kunde  overse,  saaledes  navnlig  et  metrisk 
Værk  om  Ædelstene  af  den  franske  Biskop  MarbodæuSy  død  1123, 
hvori  der  siges,  »at  den,  som  har  en  Ceraunia  hos  sig,  ikke  bliver 
rammet  af  Lynet,  og  hellerikke  de  Huse  og  Byer,  hvor  denne 
Sten  opbevares  €. 

Dog  har  allerede  tidlig  En  og  Anden  seet,  hvorledes  det  hang 
sammen  med  disse  Cerauniæ.  Den  berømte  Naturforsker  og  Samler 
MercaiuSy  f.  1541  d.  1593,  Læge  hos  Pave  Clemens  d.  VIII,  beretter 

vel,  at  Stenøxeme  ansees  for  at  være  komne  ned  fra  Himlen  med 
Lynet  og  kun  træffes,  hvor  Nedslag  har  fundet  Sted,  og  at  Mange 
derfor  bære  dem  til  Beskyttelse  mod  Lynet;  men  han  gjengiver 
henned  kun  den  almindelige  Opfattelse  uden  selv  at  slutte  sig  til 
den,  og  med  Hensyn  til  Pilespidserne  af  Flint  ytrer  han  sig  paa 
ganske  anden  Maade.  >Der  er  Mange«,  skriver  han,  »som  tro, 
at  ogsaa  de  ere  Tordenstene;  men  de,  som  kjende  Historien,  vide, 
at  det  er  Pilespidser,  der  brugtes,  før  man  havde  lært  at  bearbeide 
Jernet.  Thi  de  første  Mennesker  brugte  et  afslaget  Flintstykke 
som  Kniv,  og  med  et  saadant  foretoges  Omskjærelsen  hos  Israeli- 
teme«.  Mercaius  vidste,  at  Stensagerne  vare  tilhugne  med  en 
anden  Sten,  og  han  beskrev  nøiagtig  baade  Pilespidser  og  Flint- 
flækker, som  tillige  i  den  første  Udgave  af  hans  »Metallotheca 
Vaticana«  (17 19)  ble  ve  fremstillede  i  gode  Afbildninger.  Men 
ganske  sikker  var  han  dog  ikke  paa  Alt  dette.  Han  ender  med  at 
henstille  Sagen  til  Andres  Dom,  idet  han  navnlig  bliver  betænkelig 
ved  at  iagttage,  »hvorledes  der  ved  Naturens  Spil  kan  fremkomme 
Ting,  som  ganske  ligne,  hvad  der  er  dannet  ved  Menneskehaand«. 
Langt  bestemtere  udtaler  Aldrovandus,  den  høit  ansete,  itali- 
enske Naturforsker,  Archæolog  og  Samler,  f  1522  d.  1607,  (i  »Museum 
Metallicum«,  først  udgivet  1648),  at  alle  fornuftige  Folk  i  høi  Grad 
tvivle  om,  at  disse  Stene  komme  ned  med  Lynet,  og  han  troer 
ikke  derpaa.  Men,  tilføies  det  meget  betegnende,  da  den  An- 
skuelse, at  disse  Stene  ere  selve  Lynet,  er  saa  almindelig  udbredt, 
at  den  Mand,  der  vilde  imødegaa  den,  vilde  blive  betragtet  som 
afsindig,  saa  maa  han  fortælle,  hvorledes  de  Lærde  mene,  at  disse 
Stene  kunne  dannes  i  Skyerne,  —  han  trøster  sig  ved  endnu  at 
tilføie  i  Parenthes:  »dersom  de  virkelig  dannes  der«  —  og  herefter 
følger  da  den  høist  mærkelige  Dannelses -Theori,  som  findes  hos 
mange  Andre  og  ogsaa  hos  Ole  Worm.  Gjennem  ham  blive  de  frem- 
mede Forskeres  Betragtninger  over  Tordenstenene  indførte  i  vor 
Literatur,  uden  væsentlige  Forandringer  og,  det  maa  tilstaaes, 
ingenlunde  i  en  forbedret  Skikkelse.  Endog  Afbildningerne  af 
Tordenstenene  ere  laante  andetsteds  fra  (se  S.  156,  efter  »Museum 
Wormianum«,  S.  75).  De  findes  i  en  Udgave  fra  1647  af  Anselmus 
Boetius*  »Stenenes  Historie«  og  vare  oprindelig  fremkomne  i  den 
schweiziske  Polyhistor  Conrad  Gesners  Værk  om  Forsteninger  og 
Stene  (1565),   idet  de  vare  sendte  ham  af  Lægen  Joh.  Kenitnann  i 

Dresden  med  de  nøiagtigste  og  paalideligste  Oplysninger  om,  hvor- 
ledes selve  de  afbildede  Stykker  vare  fundne  efter  Lynnedslag. 
Saavidt  bekjendt  er  dette  de  ældste  Afbildninger  af  Oldsager  fra 
Stenalderen,  benyttede  ligesom  af  Worm  saaledes  ogsaa  af  Aldro- 
vandus f  Mahudel  o.  A. '  Det  er  i  Afsnittet  om  Stene  i  »Museum 
Wormianumc,  udgivet  1655  efter  Worms  Død,  at  der  fortælles  om: 

>Ceraiiniæ)  som  have  deres  Navn  af,  at  de  antages  at  falde  ned  fra  Skyerne 
med  Lynet.  De  ere  af  forskjellig  Form^  ofte  kegledannede  eller  formede  som  en 
Hammer  eller  Øxe  og  med  et  Hul  i  Midten.  Der  er  forskjellige  Meninger  om  deres 
Oprindelse,  idet  Nogle,  da  de  ligne  Redskaber  af  Jern,  antage,  at  de  ikke  ere 
Tordenstene,  men  virkelige,  forstenede  Jemredskaber.  Men  dette  modbevises  ved 
Iagttagelser  af  paalidelige  Folk,  som  have  ftmdet  disse  Stene  just  paa  de  Steder, 
hvor  Lynet  var  slaaet  ned,  i  et  Hus,  et  Træ  el.  lign.  Derfor  siger  man,  at  de 
dannes  af  Lynets  Dampe  blandede  med  metalliske  Stoffer  og  af  den  tætte  Fugtighed 
i  de  tykke  Skyer,  hvortil  kommer  Indflydelsen  af  Varmen  fra  Solen,  Stjernerne  og 
det  flammende  Lyn.  Ogsaa  denne  Anskuelse  har  imidlertid  sine  Vanskeligheder  paa 
Grund  af  de  forskjellige  Former  og  de  gjennemborede  Huller;  dog  har  den  megen 
Sands3ailighed.  Andre  antage,  at  Stormen  løfter  Stene,  som  ere  dannede  i  Jorden, 
høit  op  i  Himlen,  og  at  de  da  atter  falde  ned  med  L)met;  men  ogsaa  denne  Op- 
fattelse frembyder  visse  Betænkeligheder,  c 

Ligesom  de  Forskere,  Worm  saa  nøie  følger,  antager  han 
dog  egentlig  kun  Stenøxerne  for  at  være  Tordenstene.  Paa  andre 
Steder  tales  der  om  Spyd  og  Dolke  af  Flint,  der  vel  i  Stoffet 
ligne  Cerauniæ,  men  afvige  fra  dem  i  Form,  >og  disse,  skulde 
man  paastaa,  ere  dannede  ved  Kunst  og  ikke  af  Naturen.  Nogle 
sige  vel,  at  ogsaa  disse  ere  Cerauniæ ;  men  Andre  mene,  at  det  er 
Oldtidens  Dolke  c.  Saaledes  skrev  den  Mand,  der  med  Rette  be- 
tegnes som  den  første  danske  Archæolog. 

Snart  efter  fremkom  dog  baade  mere  selvstændige  og  klarere 
Udtalelser,  vistnok  som  Resultat  snarere  af  den  almindelige  Interesse, 
der  hos  Naturkyndige,  Historikere  og  Samlere  i  det  lærde  Tidsrum 
næredes  for  de  nordiske  Oldsager,  end  af  den  Enkeltes  dybere 
gaaei\de  Studium.  Hertil  var  der  endnu  ikke  samlet  et  tilstrækkelig 
stort  Stof.  OU  Borcky  som  havde  været  Worms  Discipel,  og  hvis 
Sands  for  Oldsagerne  maaske  herved  var  bleven  vakt,  skrev  om  de 
aflange,  tresidede  Flintstykker,  der  i  Mængde  fandtes  i  Sandet  paa 
Øen  Anholt;  saa  tidlig  kjendte  man  altsaa  dette  rige  Findested  for 
Stensager,  der  længere  fremme  skal  omtales.  Hans  Bemærkning 
om,  at  disse  Stene  se  ud,  som  vare  de  gjorte  med  Kunst,  og 
at  lignende  kunde  være  brugte  af  Josva,  der  bød  Israeliterne  at 
udføre  Omskjærelsen   med  Stenknive,    viser,    at  han   rigtig  forstod 

Flintflækkemes  Tildannelse  og  Bestemmelse.  Et  Skridt  videre 
naaede  den  næste  Generation,  hvis  archæologiske  Bestræbelser 
havde  en  værdig  Repræsentant  i  den  energiske  Samler  Prof.  Thomas 
Broder  Bircherod  i  Odense.  Hos  ham  er  der  ikke  længere  den 
ringeste  Tvivl  om  Stenoldsagernes  virkelige  Bestemmelse. 

>Jeg  har  Dolke,  saa  kunstfærdige,  at  de  næppe  nutildags  skulde  kunne  efter- 
lignes i  Flint;  større  og  mindre  Knive,  af  hvilke  nogle  sikkert  have  været  brugte 
som  Spydspidser;  Flintpile,  baade  mindre  og  større,  som  have  været  anbragte  paa 
Lanser;  Kiler,  afvigende  fra  hverandre  i  Stof,  Form,  Farve  og  Vægt,  som  have 
været  anvendte  til  husligt  Brug  eller  i  Krig;  Øxer,  Hammere,  Slibestenec  o.  s.  v. 

Dette  udtalte  Bircherod  i  1701  i  den  latinske  Afhandling 
»Om  Aarsagerne  til  Ødelæggelsen  af  Oldsagerne  i  Norden«,  først 
udgiven  1743.  Og  forat  det  klarere  skal  sees,  hvor  sikker  man 
ved  Midten  af  d.  18.  Aarh.  var  paa,  at  Stensageme  vare  virkelige 
Vaaben  og  Redskaber  —  i  mærkelig  Modsætning  til,  hvad  der 
var  Tilfældet  i  den  følgende  Periode,  —  anføres  her  endnu  en  Ud- 
talelse ^{Pontoppidan  i  »Danske  Atlas«  (1763): 

>De  Sager,  som  findes  i  Gravene,  ere  Spyd,  Sværd,  Dolke,  Pile,  Køller  og 
Stridshamre  af  Flint,  glat  slebne  c^  skærpede  saaledes,  at  man  kunde  bruge  dem 
til  at  hugge  og  skjære  med.  Just  disse  Stene  er  det,  som  i  Cabinettemes  Beskrivelse, 
med  et  almindeligt  Navn,  kaldes  Lapides  ceraunei  og  af  nogle,  skjøndt  uden  mindste 
Grund,  ansees  for  Torden -Steene.  De  sluttes  at  være  de  allerældste,  eller  fra  den 
Tid,  da  Metallernes  Smeltning  og  Brug  endnu  ikke  var  Nordens  Indbyggere  saavel 
bekjendte,  som  efter  Othins  og  Asiaternes  Komme«. 

Dette  synes  i  det  hele  at  have  været  Tidens  Opfattelse.  Lige- 
som den  kjendes  fra  flere  Steder  i  den  danske  Literatur,  saaledes 
blev  den  samtidig  fremsat  af  Mange  i  Udlandet,  navnlig  af  Jussieu^ 
1723,  i  en  for  sin  Tid  høist  fortjenstfuld  Afhandling  i  det  franske 
Academis  Mémoires,  i  1734  af  den  franske  Archæolog  Nicolas 
Mahudel,  i  1738  af  Kilian  Stobæus,  Professor  i  Historie  ved 
Universitetet  i  Lund,  og  med  største  Sikkerhed  og  Fylde  af  Fransk- 
manden A,  Y.  Goguet  i  1758. 

Man  skulde  tro,  at  denne  sunde  og  rigtige  Betragtning  af 
Stenalderens  Oldsager  maatte  have  afgivet  et  sikkert  Grundlag  for 
videre  Grandskning;  men  Tiden  hertil  var  endnu  ikke  kommen. 
Tværtimod  skulde  snart  efter  Alt,  hvad  der  hidtil  var  vundet, 
skydes  tilside,  idetmindste  for  en  Tid.  Hvad  der  traadte  i  Stedet, 
kan  spores  tilbage  til  det  17.  Aarh.  Da  den  traditionelle  Op- 
fattelse af  Stensagerne  som  Tordenstene  efterhaanden  blev  opgiven, 
maatte  den  Tanke  naturlig   fremkomme    hos  Datidens  Lærde,    at 

disse  Redskaber  kunde  være  bestemte  til  helligt  Brug.  Man  vidste 
jo  af  skriftlige  Beretninger,  at  der  undertiden  hos  Sydens  Folk  var 
blevet  anvendt  Knive  af  Sten  ved  religiøse  Handlinger;  man  læste 
om  Ofringer  til  Afguderne,  og  intet  syntes  naturligere  end,  at 
disse  Stenøxer,  der  vare  saa  forskjellige  fra  Alt,  hvad  man 
kjendte  af  Værktøi  og  Vaaben,  kunde  have  havt  en  hellig  Be- 
stemmelse. Denne  Betragtning,  der  udgik  fra  Boglærdom,  løb 
bestandig  jævnsides  med  den  rigtige  Opfattelse  af  Oldsagerne, 
som  grundede  sig  paa  en  umiddelbar  og  naturlig  Undersøgelse  af 
Gjenstandene  selv;  men  først  mod  Slutningen  af  d.  i8.  Aarh.  traadte 
den  i  Danmark  saa  stærkt  frem  og  vandt  et  saa  stort  Terrain,  at 
Nutidens  Archæologi  maatte  begynde  med  at  bekjæmpe  disse 
Phantasterier.  I  Udlandet  foregik  den  samme  Bevægelse.  Det  er 
foran  omtalt,  hvorledes  den  gamle  Opfattelse  af  Stengravene  som 
Altere  og  Tempelpladser  i  Slutningen  af  d.  i8.  Aarh.  blev  bragt 
i  System,  og  overensstemmende  hermed  var  det,  at  Stenredskaberne 
bleve  til  Offerøxer  og  Offerknive.  Nok  saa  yderliggaaende  som  i 
noget  fremmed  Skrift  træder  den  religiøse  Tydning  frem  i  Rektor 
Skule  Thorlacius^  Afhandling  i  »Skandinavisk  Museum«  for  1802: 
>Noget  om  Thor  og  hans  Hammer«. 

>De  i  Gravhøiene  forefundne  Ting  ere  ikke  Andet  end  religiøse  Symboler  paa 
den  tordnende  Guds  Vaaben,  hvormed  han  troedes  at  forjage  og  ødelægge  Trolde 
d.  e.  onde  Aander  og  farlige  Jættekæmper.  Næppe  har  Norden  nogensinde  manglet 
Redskaber  af  Jern  og  andre  Metaller ,  hvormed  de  Lande ,  fra  hvilke  Nordens  første 
Beboere  vare  komne,  fra  de  ældste  Tider  vare  forsynede.  Stensageme  ere  Sind- 
biUeder  paa  Tordenen,  hvis  tredobbelte  Virkning  fremstilledes  ved  dem,  nemlig 
i)  den  knusende  ved  den  øxelignende  Hammer,  der  er  flad  eller  stump  til  den  ene 
Ende;  2)  den  gjennemborende,  ved  dem,  der  have  Od,  hvad  enten  de  ved  en  Æg 
til  ^Z%^  Sider  ligne  tveæggede  Knive  eller  Spydblade,  eller  de  ere  konisk-  eller 
pyramidalsk- dannede;  3)  den  spaltende,  dels  ved  de  saakaldte  Øxer  med  Æg  til 
den  ene  eller  til  begge  Sider,  dels  ved  de  kilelignende  aflange.  < 

Og  at  dette  fandt  Bifald  hos  Samtiden,  viser  Professor  Rasmus 
Nyerups  begeistrede  Udbrud  (1806): 

»Dette  er  den  ved  den  heldigste  Combinationsgave  frembragte  Opflndelse,  den 
grundigste  Udvikling  og  lærde  Best3n*kelse  af  en  antiqvarisk  Hypothese,  som  nogle  af 
de  ældre  Oldgranskere  vel  have  anet  og  tildels  nævnt,  men  som  ingensinde  saaledes 
findes  deduceret  eller  bragt  til  den  Grad  af  antagelig  Vished.« 

Snart  efter  begyndte  man  dog  at  vende  tilbage  til  de  ældre 
Anskuelser  fra  Begyndelsen  af  d.  18.  Aarh.,  og  nu  for  at  sikre 
dem  saaledes,  at  de  ikke  mere  skulde  kunne  skydes  tilside.     Vedel 

Simonsen  udtalte  atter  bestemt  i  1813,  at  Nordboernes  ældste 
Vaaben  vare  af  Sten,  og  i  18 16  gjorde  Magnus  Bruzeltus  i  Lund 
det  første  Forsøg  paa  at  klassificere  Stensagerne.  Herefter  fulgte 
i  1832  Christian  jUrgensen  Tlwmsens  Afhandling  i  »Nordisk  Tid- 
skrift for  Oldkyndighed«,  hvori  han,  omend  med  den  ham  egne 
Forsigtighed  og  uden  ganske  at  forkaste  de  endnu  herskende,  reli- 
giøse Theorier,  fremsatte  den  Opfattelse  af  Stensageme,  som  siden 
i  det  væsentlige  er  bleven  staaende.  Under  Henvisning  til  »de 
vilde  Nationers  Vaaben  og  Redskaber,  hvilke  paa  en  meget  tydelig 
Maade  forklare,  hvorledes  vore  ældste  Forfædre  kunne  have  i 
Culturens  Barndom  brugt  disse  Sager«,  giver  han  en  Udsigt  over 
alle  da  bekjendte  Former  og  beskriver  dem  som  Øxer,  Meisler, 
Save,  Spyd,  Knive  o.  s.  v.  Thomsen  havde  fra  det  nye  »Museum 
for  de  nordiske  Oldsager«  et  nøiere  Kjendskab  til  Oldsagerne,  end 
nogen  af  de  ældre  Archæologer  havde  kunnet  vinde  af  deres  smaa 
Privatsamlinger;  hans  øvede  Øie  kunde  ikke  overse  de  Mærker  af 
Brug  og  Slid,  der  forekomme  paa  Stenalderens  Værktøi,  og  ligesom 
han  evnede  at  iagttage  umiddelbart,  formaaede  han,  upaavirket  af 
overleverede  Forudsætninger,  at  drage  Slutninger  med  vor  Tids 
Nøgternhed.  Det  var  simple  Ord,  hvormed  Thomsen  begyndte  sit 
lille  Skrift:  »Blandt  vore  Oldsager  ere  vistnok  Stensagerne  de,  der 
henhøre  til  den  fjærneste  Tidsalder« ;  men  snart  efter  fik  de  en  ny 
Betydning,  idet  han  betegnede  Perioden  som  en  Stenalder^  det 
første  af  de  tre  Hovedafsnit,  hvorunder  den  forhistoriske  Tid  i 
Norden  falder.  Dette  »Tredelingssystem«,  der  skal  omtales  længere 
fremme,  under  Bronzealderen,  blev  det  første  Grundlag  for  et  egent- 
ligt, videnskabeligt  Studium,  og  dets  Styrke  og  store  Indhold  viste 
sig  snart  ved,  at  det  overalt  i  Europa  fremkaldte  en  ny  Iver  for 
Oldtidsforskningen  og  en  ny  Studieretning,  som  bestandig  senere 
har  været  fastholdt. 

Meget  bidrog  det  hertil,  at  Prof.  Sven  Nilsson  i  Lund  samtidig 
arbeidede  1  lignende  Retning.  I  1834  udgav  han  sit  første  archæo- 
logiske  Arbeide:  »Udkast  til  Jagtens  og  Fiskeriets  ældste  Historie 
i  Skandinavien«,  hvori  han  ved  at  sammenligne  Naturfolkenes 
Vaaben  og  Redskaber  med  de  nordiske  Stensager  søgte  nærmere 
at  eftervise,  hvilke  Oldsager  der  maatte  henføres  til  Nordens  ældste 
Befolkning.  Hans  snart  efter  publicerede,  større  Skrift:  »Skandi- 
naviska  Nordens  Ur-invånare«  (1838 — 43)  førte  disse  Studier  videre 

Og  gave  gode  Udgangspunkter  for  de  nyere  Undersøgelser  af  Sten- 
alderen, hvis  Resultater  ere  fremstillede  foran. 

De  siden  da  forløbne  50  Aar  have  først  og  fremmest  været 
anvendte  til  en  storartet  Indsamling  af  Stoffet,  hvorved  baade 
mange  enkelte  Former  og  hele,  nye  Fundgrupper  ere  blevne  frem- 
dragne. Undersøgelsen  af  Mindesmærker  og  Oldsager  har  dernæst 
paa  mangfoldige  Punkter  givet  gode  og  sikre  Resultater,  idet  man 
uafbrudt  arbeidede  sig  ind  i  Stoffet  for  at  lære  det  at  kjende  i 
alle  dets  Enkeltheder  og  fra  alle  dets  Sider.  Dog  synes  den 
videnskabelige  Behandling  ikke  ganske  at  have  holdt  Skridt  med 
den  tiltagende  Stofmængde.  Den  betydeligste  Del  af  de  nyere 
Studier  har  havt  til  Formaal  at  eftervise  det  indbyrdes  Tids- 
forhold mellem  Stenalderens  forskjellige  Fundgrupper  og  Former. 
At  der  i  de  saa  talrig  foreliggende  Minder  af  forskjellig  Art 
skulde  og  maatte  kunne  erkjendes  vexlende,  ældre  og  yngre  Til- 
stande indenfor  Stenalderens  lange  Periode,  dette  kan  siges  at  have 
været  den  ledende  Tanke  ved  den  senere  Tids  videnskabelige 
Undersøgelse  af  Stenalderen,  først  baaren  frem  af  J,  J,  A,  Worsaae, 
men  derefter  optagen  af  Andre,  navnlig  de  svenske  Archæologer 
Hans  Hilelebrand  og  Oscar  Montelius.  Løsningen  af  de  herved 
stillede,  vanskelige  Opgaver  vil  sikkert  endnu  for  en  længere  Tid 
blive  det  vigtigste  Maal. 


II 

XIII.     FORARBEIDNINGEN   AF  REDSKABER 

OG  VAABEN. 


Ved  Sven  Nilssons  Sammenligninger  mellem  de  nyere  Tiders 
Stenaldersfolk  og  Nordens  ældste  Befolkning,  saaledes  som 
man  lærer  den  at  kjende  gjennem  dens  Efterladenskaber,  blev  der 
givet  et  sikkert  Udgangspunkt  for  Undersøgelsen  af,  hvorledes 
Stensagerne  bleve  forarbeidede. 

Øienvidner  vidste  at  fortælle  om,  hvorledes  Indianeren  i  Nord- 
amerika tildannede  sine  Stensager.  Siddende  ned  og  støttende  det 
Flintstykke,  hvoraf  der  skulde  forfærdiges  en  Pilespids,  paa  en  anden 
Sten  tilhuggede  han  det  med  en  Meisel  af  Agat  eller  blot  med 
en  afrundet  Sten.  Kun  visse  særlig  uddannede  Folk  gave  sig  af 
med  dette  Arbeide;  men  for  dem  gik  det  let  og  rask  fra  Haanden. 
Der  forekommer  i  de  danske  ligesom  i  Udlandets  Bopladsfund  ikke 
sjælden  naturlig  afrundede  Stene  af  Kvarzit  eller  haard  Sandsten, 
saa  store,  at  de  bekvemt  kunne  holdes  mellem  Fingrene  eller  om- 
fattes af  Haanden,  og  med  kjendelige  Slagmærker  i  begge  Ender; 
at  de  have  været  anvendte  som  Tilhuggerstene  eller  Slagstém,  er 
høist  sandsynligt.  Paa  samme  Maade  opfattes  sædvanlig  andre 
Stene  af  lignende  Størrelse,  i  hvilke  der  er  indboret  et  eller  to 
Huller,  som  stærkt  minde  om  de  foran  nævnte  »skaalformede  For- 
dybninger«. Mange  af  dem  have  Slagmærker  i  Enderne,  og  Stene 
med  ganske  lignende  Fordybninger  anvendes  af  Eskimoer  og 
Indianere  ved  Tilhugning  af  Flinten.  Hullerne  antages  at  være 
dannede  til  Støtte  for  Fingerenderne;  der  kunde  saaledes  holdes 
løst  paa  Stenen,  hvad  der  siges  at  være  af  Betydning  for  en  heldig 

Tilhugning.     Denne  Forklaring  er  dog  ikke  ganske  sikker.    Der  er 
nemlig  baade  i  Norden   og  andetsteds,   hvor  de  skaalformede  For- 
dybninger  forekomme,    fundet  Stene   at 
lignende  Størrelse  som  Slagstenene  eller  — 

noget  større,  men  med  flere  indborede 
Fordybninger  (Pig,  89),  anbragte  saa- 
ledes,  at  de  ikke  kunne  antages  at  have 
været  til  Støtte  for  Fingrene,  ligesom 
ogsaa  deres  Lighed  med  de  utvivlsomt 
religiøse   Mærker  næppe   gjør  det    sand-  pig.  89    '/. 

synligt,  at  de  have  havt  en  praktisk  Be- 
stemmelse.      Dog    maa   det  tilstaaes,    at   ogsaa    disse   Stene    ikke 
sjælden  bære  Slagmærker. 

Med   en  naturlig  afrundet  Sten   som   de   omtalte  Slagstene   har 
den   engelske   Archæolog  yokn  Evans  kunnet  danne   simple   Sten- 
redskaber.    Han  havde  taalmodig  øvet  sig  i  at  hugge  Flint  og  viste 
ved  den  internationale  archæologiske  Congres  i  Norwich  i  1868  sin 
Færdighed  heri.    Praktiske  Erfaringer  havde  han  tillige  indsamlet  paa 
Steder,  hvor  Flinten  endnu  bearbeides.    Der  foregaaer  nemlig  i  vor 
Tid  i  England  en  fabriksmæssig  Tilvirkning  af  Bossestene,  som  ud- 
føres til  Syd-Amerika,  Afrika  og  Ny-Zeland,  og  lignende  Fabrikker 
fandtes  forhen  i  Frankrig.     Flinten  optages  af  Gruber,  og  Flækker 
afslaaes  ganske  som  i  Stenalderen,    kun   at  der  nu   arbeides   med 
Jern  ham  re    af   forskjell  i  g 
Vægt.    Fig.90  gjengiver, 
efter   Evans,    en    Flint- 
blok, hvorom  Flækkerne 
ere  ordnede  saaledes,  som 
de  ere  afslagne,  og  skjøndt 
der  Hér  er  arbeidel  med 
Jemredskaber,  kunde  den 
vel  gjælde  for  en  Flække- 
blok  fra  Stenalderen.  Der 
siges,  at  en  flink  Arbeider 

gjennemsnitlig     kan     af-  fi(.  9«. 

hugge  7000  gode  Flækker 

om  Dagen.    Fig.  91  viser  tre  i  Danmark  fundne  Flintflækker  udhug- 
gede af  een  Blok  og  med  nøie  sammenpassende  Afspaltningsflader. 

En  anden  Maade,  hvorpaa  Flinten  kan  tildannes,  er  ved 
Tryk  med  en  haard  Gjenstand.  I  de  tidlige  spanske  Beretninger  ora 
Mexico  fortælles  der,  at  Obsidian- Knivene 
bleve  forførdigede  ^ed,  at  der  trykkedes 
med  en  Stok,  hvis  ene  Ende  sattes  mod 
den  mellem  Fødderne  fastholdte  Sten, 
medens  dens  anden  Ende,  som  bar  en 
Tværstang,  blev  stemmet  mod  Brystet. 
Hos  nogle  Indianerstammer  arbeides  der 
med  en  Benmeisel,  idet  een  Mand  holder 
Fig.  91.  v»  Flintstykket   og    retter    Meislen,    og    en 

anden  staaer  paa  den  med  en  Træhammer. 
Paa  lignende  Maade   trykke   visse  Eskimoer  deres  Flintpile  med  et 
lille   Redskab    bestaaende   af  et   Stykke   Rensdyrtak,    som   er  fast- 
bundet   til    et    Haandtag;     i    Stedet    herfor   anvende    Indianerne    i 
Mexico  et  Gedehom.     En  Hjortetak  har  Evans  med  Held  benyttet 
til  den  finere  Bearbeidelse  af  Flinten ,    og  de  afskaame  Hjortetaks- 
ender  (Fig.  92),    som   i  stort  Antal  forekomme   paa  dækkede  Bo- 
pladser   i    Danmark,    og    undertiden    i    Gravene,    have    ut\ivlsomt 
været  anvendte  paa  samme  Maade.     Det  er  Stykker 
af  10 — 17  Cm.  Længde,    hvis    yderste    Ende    er   af- 
skaaren  og  omhyggelig  glattet,  men  tillige  sædvanlig 
beskadiget  ved  Brug  paa  en  bestemt  Maade,  idet  der 
mod    den    indre    Krumning   er   afsprunget    en    større 
eller  mindre  Splint.     Saaledes   maatte  Slagslokken  let 
blive   medtagen   ved   fortsat  Anvendelse.     Den  ældre 
Forklaring  af  disse  Stykker,  at  de  skulde  have  været 
Tænder   i   River  til   at   løsne   Østers   fra  Havbunden, 
har  intet  for  sig. 

Det  Materiale,  som  man  med  disse  simple  Midler 
forstod  saa  mesterlig  at  forme,  -den   gode  Flint,    der 
ved  Siden  af  at  have  en  betydelig  Haardhed  har  den 
vigtige  Egenskab,  at  den  lader  sig  dele  let  og  regel- 
mæssig,   henlaa   i   rigelig  Mængde   i  Jordskorpen  og 
^'^838    v"''       udvasket  ved   Strandbredden    næsten    overalt   i   Dan- 
mark, men  dog  særlig  i  de  Egne,  hvor  de  flintførende 
Kalklag  træde  tæt  op  til  Overfladen.     Om   man   imidlertid  nøiedes 
hermed    eller    tillige    skallede    sig    et   mulig   bedre    Materiale    ved 

Gravning,  maa  indtil  videre  lades  uafgjort.  Usandsynligt  er  det 
ikke,  at  man  ialfald  paa  visse  Steder  i  den  senere  Stenalder  har 
opsøgt  Flinten  i  dens  naturlige  Leie  for  at  skaffe  sig  store  Kjæmer 
og  Stykker,  som  ikke  vare  skjørnede  under  en  vexlende  Tempe- 
ratur. De  i  Jylland  ofte  forekommende  Spydspidser,  der  tilsyne- 
ladende ere  gjorte  af  samme  Slags  Flint,  og  som  ved  Siden  af  at 
naa  en  usædvanlig  Størrelse  tillige  ere  mærkelig  ensartede  i  Form 
og  Behandling,  ville  maaske  vise  sig  at  stamme  fra  et  fælles 
Fabrikationssted.  Efter  Forholdene  i  Udlandet  kan  det  ventes,  at 
der  ogsaa  hos  os  vil  kunne  paapeges  Flintgruber  fra  Stenalderen. 
Der  er  nemlig  paa  flere  Steder  i  England,  Frankrig  og  Belgien 
fremkommet  sikre  Vidnesbyrd  om  en  regelmæssig  Minedrift  i  Sten- 
alderen, idet  man  har  fundet  store  Samlinger  af  Gruber,  igjennem 
hvilke  Stenaldersfolkene  ere  trængte  ned  til  flintførende  Lag, 
og  vidtforgrenede  Sidegange  i  den  faste  Kalk,  hvori  der  henlaa 
udgravede  Flintkjærner,  Hakker  af  Hjortetak,  Stenhammere  o.  lign. 
Hvis  det  er  Tilfældet,  som  det  paastaaes,  at  Grubeflinten  egner  sig 
bedst  for  Tilhugningen,  fordi  den  ikke  har  mistet  sin  naturlige 
Fugtighed,  maa  dette  let  have  ført  til,  at  man  ogsaa  her  i  Landet 
opsøgte  de  dækkede  Flintlag. 

Mulig  har  den  i  Stranden  henliggende  Flint  kunnet  afgive  et 
ligesaa  brugbart  Materiale.  Dog  haves  der  endnu  kun  et  eneste 
Fund,  der  synes  at  tyde  paa,  at  særlig  Strandflinten  har  været 
benyttet.  Langs  Kysten  af  den  saakaldte  Ørespids,  som  mod  Syd 
skyder  ud  fra  Omø  i  Store  Belt,  er  der  øverst  i  Havstokken,  spredt 
over  en  c.  100  Skridt  lang  Strækning  til  begge  Sider  af  Spidsen, 
fundet  et  betydeligt  Antal  raat  tilhuggede  Flintkjærner,  Forarbeider 
til  Øxer  og  Meisler  af  den  yngre  Stenalders  Former,  en  Del  Flække- 
blokke  samt  Affald  fra  Tilhugningen,  men  kun  ganske  enkelte 
Sager  af  anden  Art.  Dette  er  formentlig  det  eneste  hu  fore- 
liggende Fund,  der  med  nogen  Ret  kunde  betegnes  som  et  Værk- 
stedfund. 

Der  er  ogsaa  kun  et  enkelt  større  Fund,  som  har  Charakteren 
af  at  være  et  Vareforraad,  nemlig  c.  90  fuldt  færdige  og  slebne 
Flintøxer  samt  Forarbeider,  der  optoges  tæt  under  Overfladen  af  en 
Eng,  liggende  regelmæssig  ordnede  i  to  Partier;  Findestedet  var  i 
Fjeldstrup  Sogn,  Thyrstrup  Herred.  Flere  Forhold  synes  dog  at 
vise,    at    der   er    drevet  en   udstrakt  Handel  med   Stensager.      De 

flintfattige  jydske  Vesteregne  og  Bornholm  have  idetmindste  for  en 
væsentlig  Del  modtaget  de  mange  der  forekommende  Flintsager 
fra  andre  Egne  af  Landet.  I  det  nordlige  Sverige  er  der  flere 
Gange  opgravet  et  stort  Antal  nye,  uslebne  Flintøxer  —  indtil  70 
sammen  —  liggende  opstablede  tæt  ved  hverandre,  og  efter  Flintens 
Art  kan  det  med  Sikkerhed  udtales,  at  de  ere  hidbragte  fra 
Skaane  eller  Danmark.  Naar  der  endelig  over  store  Omraader  i 
det  indre  Tydskland,  hvor  Flinten  ikke  forekommer  i  Naturen, 
fremdrages  talrige  Redskaber  og  Vaaben  af  nordiske  Former,  da 
ligger  det  nær  at  antage,  at  de  ere  tilførte  ved  Handelen.  I  det 
vestlige  Europa  vides  det,  at  der  i  stort  Omfang  er  udført  Sten- 
sager fra  flere  Fabrikationssteder. 

Flinten  blev  behandlet  efter  visse  bestemte  Fremgangsmaader, 
som  dette  sees  af  talrige  foreliggende  Forarbeider,  hvis  Til- 
dannelse er  standset  paa  forskjellige  Trin.  Om  Flække-  og  Skive- 
Udspaltningen  og  de  derved  dannede  Redskaber  er  talt  under 
den  ældre  Stenalder  (S.  27) ;  her  betragte  vi  alene  Fabrikationen  af 
de  yngre  Vaaben  og  Redskaber,  som  i  alle  Retninger  betegne  et 
betydeligt  Fremskridt  fra  den  ældre  Tid. 

For  denne  Forskjel  have  dog  ikke  de  havt  Øie,  som  i  det 
hele  ikke  kunde  finde  tilstrækkelige  Beviser  for  Henførelsen  af 
Skaldyngerne  og  Stengravene  til  en  ældre  og  en  yngre  Tid.  Af 
Jap.  Steenstrup  er  der  fremført  den  Paastand,  at  Flækkeudspalt- 
ningen  var  det  vanskeligste  af  alt  Flintarbeide,  udkrævende  en 
langt  større  Erfaring  og  Færdighed  end  den  jævne  og  glatte  Flade- 
tilhugning, som  ofte  findes  anvendt  ved  den  yngre  Stenalders  Sager. 
Flækkerne  skulde  betegne  Høidepunktet  i  Fabrikationen,  og  da  de 
forekomme  almindelig  paa  de  ældre  Bopladser,  saa  maatte  —  paa- 
stodes  det  —  de  Folk,  som  boede  der,  ligesaa  godt  have  kunnet 
danne  de  bedste  af  de  yngre  Vaaben  og  Redskaber.  Vi  frem- 
drage kun  dette  Ræsonnement,  fordi  det  afgiver  et  godt  Exempel 
paa  umethodisk  Forskning.  Det  er  en  Feil,  som  stadig  begaaes 
af  dem,  der  staa  den  archæologiske  Undersøgelsesmaade  Ijæmt, 
at  de  fremsætte  en  Paastand,  som  for  en  hurtig  Betragtning  har  en 
vis  Sandsynlighed,  men  dog  er  fuldstændig  ubevist,  og  at  de  her- 
fra drage  vidtrækkende  Slutninger.  Den,  som  kunde  afhugge  en 
tynd  og  lang  Flække,  hedder  det,  maatte  ogsaa  kunne  udføre  den 
fineste  Fladetilhugning,  og  hvorfor  skulde  han  da  »ikke  have  villet 

eller    ikke    have  gidet*    anvende    den    ved    sine   Vaaben  og  Red- 
skaber? —  altsaa,  sluttes  der,   er  der  med  Hensyn  til  Flintens  Be- 
handling ingen  Forskjel   at   spore   mellem  den  ældre  og  den  yngre 
Stenalder.     Svaret  herpaa  lyder  fra  Archæoiogens  Side,   at  en  Paa- 
stand om,    hvad   der  maa  have  fundet  Sted,   ikke  fortjener  Tiltro, 
naar  sikre  Forhold   vise,    at   det   ikke   har  fundet  Sted,    og   i   det 
foreliggende  Tilfælde  fremgaaei  det  klart  af  Fund  og  Former,  saa- 
ledes  som  det  alt  er  udviklet,  at  man  i  Skaldyngernes  Tid  ikke  har 
behandlet   Flinten    saa    fuldkommen    som   senere,    da  Stengravepe 
bleve  byggede.    Men  i  og  for  sig  har  hellerikke  Forsikringen  om,  at 
Flækken     betegner    Haidepunktet     i     Stenalderens    Technik,     den 
mindste  Sandsynlighed.      Den  optræder  jo   allerede   i  de  qvartære 
Lag  i   det  vestlige  Europa;    men   disse  ældste 
Minder  om   Menneskets   Tilværelse   kunne   dog 
vel  ikke  drages  ned  til  Stengravenes  Tid.    Om 
Bearbeidelsen   af  Flinten    i   vore  Dage   udtales 
det  af  Fagmænd,   at  en  almindelig  Arbeider  i 
Løbet  af  en   14  Dages  Tid   kan  lære  daglig  at 
forfærdige    500 — 800   Bøsseflinter    af   Flækker, 
men    at   selv    den    udlærte    Flintarbeider    ikke 
har  kunnet  drive   det   til  endog  nogenlunde  at 
efterligne    den    glatte    og    parallele   Tilhugning 
paa   den   yngre    Stenalders    Vaaben    (Fig.   93). 
Dette    har   ogsaa    været    uopnaaeligt    for  Alle,  f;g        1^ 

der   have    øvet   sig    i    al    efterligne    Oldtidens 
Flintsager,    selv  om   de   ellers   have  drevet  det  til  at  fremstille  ret 
gode  og  skuffende   Smaastykker,    Skrabere,    Pilespidser    og    Red- 
skaber fra  den  ældre  Stenalder. 

Men  tilbage  til  Behandlingen  af  Flinten,  som  man  kjender  den 
fra  færdige  og  ufærdige  Stykker.  Allerede  den  første  Tildannelse 
af  den  naturlige  Kjærne  foregik  ofte  paa  bestemt  Maade,  idet  man 
gav  den  en  aflang  firkantet  Form,  tyndere  eller  tykkere,  efter  som 
Stykket  var.  Ved  Plankerne  (Fig.  94},  som  man  har  kaldt  disse 
Forarbeider,  ere  kun  Flintens  ubrugelige  Dele  med  Huller  og 
Knopper  borttagne,  saa  at  der  ret  kunde  skjønnes  om  Stykkets 
Værd  og  om,  hvad  der  kunde  gjøres  ud  af  det  —  en  Øxe,  en 
Meisel,  en  Dolk  eller  en  Spydspids;  men  selve  Udformningen  er 
endnu  ikke  paabegyndt.      Man   kunde   med  god  Ret  sammenligne 

en    saadan    Flintplanke    med    Metalbarren;     begge    Dele    ere    Raa- 
materiale  forberedt  til  Fabrikationen. 

Ikke  sjælden  er  det  dog  t\'deligt,   at  man  ikke  har  meisiet  sit 
Redskab  af  en  tildannet  Planke,   men   har   foretrukket   umiddelbart 
at  benytte  det  naturlige  Flintstykke,    fordi   det  frembød  visse  For- 
dele.   Som  det  sees  af  de  Partier  af  Skorpen,  der  ikke  sjælden  ere 
bevarede  paa  Stensagerne,  blev  der  af  det  tynde,  flade  Flintstykke 
ofte   gjort  en   slank  Spydspids;    hvor  der  var   en   nogenlunde   glat 
og  lige  Kant,  blev  den  bibeholdt  uforandret  i 
den  fuldt  tildannede  Øxe;  en  udskydende  Tap 
kunde   let   benyttes  som   Fæste   paa  en   Dolk 
o.  s.  fr. 

Hvoriedes  Tilhugningen  efterhaanden  ryk- 
kede frem,  lader'  sig  følge  Skridt  for  Skridt. 
I  Begyndelsen  blev  der  arbeidet  med  store 
Slag,  hvorved  Stykkets  Hovedform  kom  frem; 
men  efterhaanden  ble  ve  Snittene  af  anden 
Art,  idet  der  løsnedes  bestandig  tyndere 
Spaaner.  Længst  bevaredes  sædvanlig  Plan- 
kens Yderdel  ved  Redskabets  Spids ,  forat 
dette  skrøbelige  Parti  ikke  skulde  beskadiges 
under  den  videre  Tilhugning.  Herefter  kan  det 
ofte  bestemt  siges,  om  et  Stykke  er  helt 
færdigt  eller  kun  er  et  Forarbeide.  I  det 
hele  tillader  nu  det  nøie  Kjendskab,  som 
haves  til  de  i  saa  talrig  Mængde  foreliggende 
Stensager,  sikrere  end  forhen  at  afgjore  dette 
Fig.  94.   Vt  undertiden  vanskelige  Spørgsmaal.    Meget,  der 

tidligere  antoges  for  færdigt  til  Brug,  kan 
nu  betegnes  som  Forarbeider,  saaledes  navnlig  de  mange  stort 
tilhuggede  Stj'kker,  der  ere  Begyndelser  til  Dolke  og  Spydspidser. 
De  have  sikkert  nok  ofte  en  paafaldende  Bredde,  større  end 
noget  færdig  tildannet  Stykke  af  samme  Art;  men  dette  lader  sig 
vel  forklare.  Flinten  maatte  efter  sin  Natur  altid  tilhugges  fra  en 
Kant,  og  under  den  langsomme  Afskrælning  af  Stykkets  Tykkelse 
for  at  frembringe  det  flade,  tv'nde  Blad  blev  der  bestandig  ved  Slag 
paa  Kanterne  forbrugt  meget  af  disse.  Det  første  Forarbeide 
maatte  derfor  have  en  langt  storre  Bredde  end  det  færdige  Stykke, 

Og  man  begyndte  vel  helst  saa  bredt,  som  Planken  overhovedet 
tillod  det.  De  to  her  afbildede  Stykker  (Fig.  95— 9^)  ere  Ex- 
empler  paa  en  paabegyndt  Spydspids  og  en  fuldt  tilhugget  med 
jævn  og  glat  Overflade,  dannet  ved  ensartede,  parallele  Afspait- 
ninger. 

Ved  de  omhyggeligst  forarbeidede  Stykker,  gjorte  af  den  bedste 
Flint  og  dannede  af  en  Haand,  som  raadede  over  den  største  Færdighed 
(Fig.  93),  ligge  Arrene  i  lange,  regelmæssige  Striber  hen  over 
Fladen,  glattende  den  næsten  fuldstændig 

og  givende  den  Præg  af  at  være  dækket  ^^^_ 

med  Ornamenter.    Slagene  ere  faldne  saa  ^^^H 

nøiagtig   og    velberegnet    som   flammer-  H^^| 

slagene  paa  et  ypperligt  Stykke  Smede-  ^^ 

arbeide,  og  ingen  damasceret  Klinge 
gjør  et  smukkere  Indtryk  end  Fladen  af 
en  Dolk  eller  en  Spydspids,  som  er  be- 
handlet paa  denne  Maade.  Men  Hgesaa 
beundringsværdig  som  den  Dygtighed, 
hvormed  de  lange,  tynde  Spaaner  ere 
afhuggede  eller  borttrykkede,  er  den  Fin- 
hed, hvormed  navnlig  de  smaa  Pile- 
spidsers Ægge  og  udskydende  Flige  ere 
dannede  (Fig.  69).  Øiet  har  vanskeligt 
ved  at  skjelne  de  enkelte  Ar. 

Meget    af   dette    Arbeide    maa    be- 
tegnes  som  Luxus.     Det   er  kun   udført 

for  at  tilveiebringe  et  Mesterstykke  af  Haandværksarbeide,  Ved 
Øxebladet  var  det  jo  f.  Ex.  nok,  om  Æggen  blev  godt  formet; 
den  glatte  Tilhugning  over  hele  Bred-  og  Smalsiderne  var  ikke  nød- 
vendig, tilmed  da  disse  for  største  Delen  skulde  dækkes  af  Skæft- 
ningen. En  grov  og  flammet  Tilhugning  vilde  gjøre  Stykket  lige- 
saa  tjenligt.  Men  man  har  villet  gjøre  udmærkede  Stensager,  paa 
hvilke  der  var  ofret  Alt,  hvad  man  formaaede  af  Omhu,  Smag  og 
Dygtighed,  og  herved  fik  de  sikkert  en  forhøiet  Værdi.  Disse 
Sager  kunne  saaledes  ret  egentlig  betegnes  som  Kunstindustri. 

Det  vanskelige  Materiale  satte  dog  Grænser  for,  hvad  der  i 
denne  Retning  kunde  opnaaes.  Det  eneste  Ornament,  som  lod  sig 
udføre  i  Flinten,  var  den  flne  Zikzakhnie,  der  ofle  er  trukken  langs 

med  Kanterne,  navnlig  sirlig  anvendt  ved  Dolkenes  Greb  (Fig.  97). 
Dette  var  et  naturligt  Ornament,  som  let  maatte  fremkomme 
ved  en  regelmæssigere  Tilhugning,  idet  Slagene,  der  stedse 
maatte  følge  en  Kant,  bleve  lagte  afvexlende  til  modsat  Side. 
Zikzaken  findes  derfor  ikke  blot  paa  Steder,  hvor  den  skulde 
tjene  som  Dekoration,  men  ogsaa  ved  Spydenes  Skaftende,  hvor 
den  vilde  blive  skjult  under  Beviklingen,  og  paa  Øxeme,  hvor 
Slibningen  maatte  borttage  den.  Navnlig  denne  til  det  yderste 
elegante  Tilhugning  af  Øxeme  er  et  Vidnesbyrd  om  Forfærdige  ren  s, 
og  vel  ogsaa  Kjøberens  vidtgaaende  Fordring  om  smukt  Arbeide; 
thi  ved  Øxerne  blev  den  tilhuggede  Overflade  ikke  bevaret,  idet 
de  i  den  yngre  Stenalder  ikke 
brugtes  uslebne. 

Dette  er  først  blevet  bestemt 
udtalt  af  F.  Sehested,  som  rigtig 
opfattede  Betydningen  af,  at  de 
yngre,  kun  tilhuggede  Oxer  og 
Meisler  ikke  forekomme  i  slidt 
og  opskærpet  Stand.  De  Stykker, 
Fig.  97    '/».  som   ere   beskadigede  ved  Brug  i 

Oldtiden,  ere  stedse  slebne.  Paa 
den  anden  Side  modtoge  Spyd,  Dolke,  Knive,  Save  og  Pilespidser 
i  Reglen  ikke  nogen  Slibning ,  selvfølgelig  fordi  Spidsens  eller 
Æggens  Tjenlighed  blot  herved  vilde  blive  forringet.  Ved  Stykker 
af  denne  Art  blev  Slibningen  kun  anvendt  som  en  Nødhjælp,  paa 
Steder,  hvor  den  gjenstridige  Flint  ikke  vilde  give  efter  for  Slaget, 
paa  en  Knast  j  Stenen  eller  paa  Midten  af  Bladet,  hvor  der,  under 
Hugningen  fra  Kanten,  var  blevet  et  Parti  staaende,  som  man 
ikke  vovede  at  hugge  bort,  af  Frygt  for  derved  at  slaa  Stykket  itu. 
Ved  alle  de  forskjellige  yngre  Former  af  Flintøxer  og  Meisler 
—  de  være  spidsnakkede ,  tynd-  eller  tyknakkede  —  havde  Slib- 
ningen en  større  Betydning,  idet  den  frembragte  en  fortræffelig 
Æg;  desforuden  blev  den  anvendt  til  at  afpudse  Stykket,  i  for- 
skjelligt  Omfang  ved  de  enkelte  Former.  Om  Maaden,  hvorpaa 
denne  Slibning  af  den  haarde  Flint  blev  udført,  har  der  været 
megen  Tvivl,  idet  man  gik  ud  fra,  at  der  nødvendigvis  maatte 
være  benyttet  egne  Mekanismer  for  at  frembringe  et  stærkt  Tryk 
mellem  Flinten   og  Slibefladen;    det    er   atter   her  Kmhr.  Sehested, 

som  ved  sine  ofte  nævnte  Forsøg  har  vist,  at  Slibningen  lader  sig 
udføre  ved  ganske  simple  Midler.  Sehested  gik  den  rigtige  Vei  at 
studere  alle  Enkeltheder  ved  de  slebne  Stykker  og  at  benytte 
til  sine  Forsøg  lignende  Slibestene  som  de,  der  kjendes  fra  Old- 
tiden, paa  den  simpleste  og  naturligste  Maade;  Resultatet  blev  saa- 
ledes,  at  Spørgsmaalet  maa  ansees  for  i  det  væsentlige  at  være  løst. 
Flintøxeme  fremvise  tre  Slags  Slibning,  en  grovere,  som  ofte 
strækker  sig  over  hele  Fladen,  med  dybe,  stundom  hvidlige  Striber, 
liggende  jævnsides  efter  Stykkets  Længde;  en  finere  Slibning,  ofte 
indskrænket  til  Ægpartiet,  som  herved  er  gjort  glat  og  blank, 
uden  de  nævnte  Striber,  og  endelig  en  speilblank  Polering  af  selve 
Æggen  og  af  de  nærmest  tilstødende  Dele  af  Bredsiderne.  Den 
grove  Slibning  udførte  Sehested  paa  en  flad  Granitsten,  som  kun 
var  noget  jævnet  med  en  anden  Sten.  Lignende  Slibestene  med 
en  jævnt  indbuet  Flade  træffes  særdeles  hyppig.  De  ere  undertiden 
dybere  udhulede  ved  Brug;  men  Fordybningen  er  stedse  fladt  og 
jævnt  skraanende  helt  op  til  Stenens  Kant,  særlig  ved  Enderne  af 
Slibebanen,  hvad  der  var  nødvendigt,  forat  ikke  Øxens  Æg  og 
Nakke  skulde  stødes  og  beskadiges  under  den  hurtige  Bevægelse 
frem  og  tilbage.  Blev  Stenen  for  stærkt  udhulet  eller  dannede  der 
sig  efterhaanden  under  Brugen,  som  dette  kunde  ske,  en  opstaaende 
Kant  omkring  Slibebanen,  da  blev,  hvad  der  ofte  kan  iagttages, 
det  yderste  af  Stenen  borthugget  rundt  om.  Ved  alle  disse  En- 
keltheder skille  Slibestenene  sig  fra  de  dybt  udhulede  Stentrug 
med  høie  og  steile  ^'^^'gt^  der  nedenfor  skulle  omtales  (S.  186). 

»Slibningen  paa  Granitstenen  foretoges  med  skarpt  Grus  og 
Vand.  Gruset  fornyedes  ofte,  fordi  det  hurtig  knustes  til  fine 
Dele.  Øxen  bevægedes  frem  og  tilbage  efter  Længden  under  et 
saa  haardt  Tryk,  som  Arbeideren  kunde  give  den,  idet  han  førte 
den  med  begge  Hænder.«  Saaledes  beskriver  Sehested  sin  Frem- 
gangsmaade  ved  Slibningen.  Der  fremkom  herved  en  grov  Afslib- 
ning med  hvidlige  Striber,  ganske  som  den  sees  paa  de  gamle  Øxer, 
og  det  skjønnedes,  at  en  Mand  med  6  Timers  Arbeide  om  Dagen 
vilde  i  mindre  end  en  Uge  kunne  slibe  en  7"  lang  Øxe.  Den 
finere  Slibning  efterlignede  Sehested  ved  at  benytte  en  Sandsten 
som  de,  der  vides  at  være  anvendte  i  Oldtiden.  Disse  gamle 
Slibestene  ere  dels  store  med  flad  Slidbane  ligesom  Granitstenenes, 
dels    mindre    og    benyttede    paa   flere    Sider,    hvorved    de    kunne 

faa  en  eiendommelig  Form,  tynde  i  Midten,  stærkt  udvidede  mod 
begge  Ender  og  med  Slibeflader  til  alle  Sider  (Afbildning  S.  164). 
Sjældnere  forekomme  aflange  Slibestene  af  samme  Materiale  med 
hvælvede  Flader,  øiensynlig  benyttede  til  Hulslibning.  Poleringen 
af  Æggen  foretog  Sehested  endelig  med  en  Hvæssesten  af  Skifer. 
Ogsaa  saadanne  Stykker  forekomme  ret  hyppig,  navnlig  i  Sten- 
gravene, med  eller  uden  Gjennemboring  i  Enden  til  Ophængning 
og  sædvanlig  af  smuk  Form,  firsidede  og  løbende  ud  i  en  skarp 
Kant  (Fig.  98).  Da  de  tillige  ofte  ere  ornamenterede,  har  man 
betragtet  dem  som  Hængesmykker;  men  det  Materiale, 
hvoraf  de  stedse  ere  gjorte.  Skifer  eller  fin  Sandsten,  og 
det  Slid,  der  ofte  kjendelig  har  forandret  Formen,  synes 
bestemt  at  vise,  at  de  have  tjent  som  Hvæssestene. 

Ihvorvel  Slibningsprocessen  saaledes  synes  oplyst  i 
alle  sine  Enkeltheder,  er  det  dog  muligt,  at  der  ogsaa 
har  været  anvendt  andre  Fremgangsmaader.  Roterende 
Slibestene  kjendes  vel  ikke  fra  Stenalderen;  men  at  man 
forstod  at  afdreie  Stenen,  er  sikkert  nok,  da  de  foran  om- 
Fig.98.  Vt.  ^^1^^»  flade  Køllehoveder  (Fig.  47,  S.  120)  efter  Sagkyndiges 
Dom  undertiden  ere  slebne  ved  Afdreining.  Det  maa 
ogsaa  tilstaaes,  at  der  ikke  sjælden  forekommer  Eiendommelig- 
heder  ved  de  slebne  Flintsager,  som  synes  at  være  frembragte  ved 
Slibning  paa  et  roterende  Legeme. 

De  andre  Stenarter,  Grønsten,  Granit,  Porphyr  o.  s.  v.,  der  i 
Danmark  ere  benyttede  til  Arbeidsøxer,  Stridsøxer,  Hammere,  Køller 
o.  lign.,  bearbeidedes  sædvanlig  ikke  ved  Tilhugning,  men  ved  lang- 
som Afstødning  af  Overfladen;  kun  fra  Bornholm  foreligger  der 
Stykker,  som  fremvise  Ar  efter  Afspaltninger.  Var  Formen  simpel, 
som  ved  de  butnakkede  Øxer  (S.  47),  valgte  man  vistnok  en  Rullesten, 
der  kom  den  nær,  og  Tildannelsen  bestod  da  væsentlig  i  en  Til- 
slibning  af  Æggen.  Hvorledes  Skafthullet  blev  udført,  var  længe 
en  Gaade.  Ogsaa  her  lød  det  fra  deres  Side,  som  ikke  forstode  at 
vurdere  et  archæologisk  Bevis,  at  Hullerne  maatte  være  borede 
med  Metalcylindre;  paa  anden  Maade  kunde  de  ikke  være  udførte 
—  følgelig  havde  man  kjendt  Metal  i  Stenalderen,  eller  ogsaa  til- 
hørte de  gjennemborede  Øxer  en  senere  Tid.  Det  hjalp  ikke,  at 
Archæologen  pegede  paa  Fundforholdene;  disse  Øxer  fandtes  stedse 
sammen    med    Stensager,    men    ikke    i    Bronzealderens  Grave,    og 

allerede  i  1843  udtalte  Worsaae,  at  Skafthullerne  kunde  være  borede 
med  en  Pind,  Sand  og  Vand.  Saaledes  vides  det  f.  Ex.,  at  de 
Indfødte  ved  Rio  Negro  i  Sydamerika  gjennembore  den  haarde 
Bjergkrystal,  der  bæres  som  Smykke;  de  bruge  hertil  en  Gren 
af  den  vilde  Platan,  der  rulles  i  Hænderne.  Det  er  nu  ved  gjen- 
tagne  Forsøg  baade  i  Udlandet  og  herhjemme  blevet  vist,  at  alle 
Enkeltheder  ved  de  gamle  Gjennemboringer  af  Stenøxerne  kunne 
fremstilles  ved  en  Boring  med  Træ,  Ben  eller  Horn.  En  lignende 
Fremgangsmaade  kan  være  fulgt  ved  Gjennemboringen  af  andre 
Stoffer  som  Rav  og  Ben;  men  tillige  har  det  ved  foretagne  Forsøg 
vist  sig,  at  der  lader  sig  bore  med  et  spidst  Stykke  Flint,  ligesom 
der  jo  ogsaa  kjendes  Flintbor  i  Mængde. 

Med  en  Flintflække  eller  med  en  Træklinge  have  de  til  Strids- 
øxerne  anvendte  Stenarter  kunnet  gjennemsaves,  hvad  der  vides 
ofte  at  være  skeet  i  Udlandet.  Fra  Danmark  foreligger  der  dog 
ikke  Bevis  for,  at  der  er  benyttet  andet  Materiale  end  Rullestene, 
der  havde  en  passende  Størrelse,  saaledes  at  det  ikke  var  nød- 
vendigt at  dele  Stenen.  En  Gjennemsavning  med  en  Dyresene  * 
eller  en  Snor  sees  derimod  undertiden  at  være  udført  ved  større 
Ravstykker. 

En  vigtig  Rolle  ved  Tilveiebringelsen  af  de  fornødne  Red- 
skaber og  Vaaben  spillede  den  fortsatte  ny  Tildannelse  af  slidte 
og  beskadigede  Stykker.  Øxen  og  Meislen  bleve  ophuggede  og 
slebne  paany,  indtil  de  vare  saa  korte,  at  de  netop  kunde  fast- 
gjøres  til  Skaftet; 'Dolke  og  Knive  skærpedes  gjentagne  Gange  i  Æg 
og  Spids,  indtil  Bladet  blev  ganske  smalt  og  kort,  ja  endog  en 
Del  af  Dolkfæstet  kunde  efterhaanden  blive  omdannet  til  Blad. 
Man  gav  ikke  Slip  paa  et  engang  anvendt  Stykke,  før  det  var  op- 
slidt til  sidste  Stump.  Ved  Betragtningen  af  Stensagerne  maa  der 
stedse  tages  Hensyn  til  de  undertiden  endog  meget  store  For- 
andringer, som  ere  fremkonme  ved  Slid  og  ny  Tildannelse,  og 
dette  er  saameget  mere  nødvendigt,  som  der  sikkert  nok  frem- 
drages flere  slidte  og  opskærpede  Stykker  end  nye  og  ganske 
ubrugte. 

Andre  Forandringer  hidrøre  fra,  at  beskadigede  Stykker  eller 
Fragmenter  af  Stensager  ere  blevne  mere  eller  mindre  omdannede 
for  at  bruges  paa  samme   eller  ny  Maade.      Der  er  Exempler  nok 

paa,  at  et  afbrudt  Greb  af  en  Dolk  har  faaet  en  sleben  Æg  for 
at  tjene  som  Værktøi,  at  en  beskadiget  Øxe  er  omdannet  til  Meisel, 
at  Øxen,  som  er  overbrudt  i  Skafthullet,  er  bleven  gjennemboret 
paany,  at  et  Brudstykke  af  en  Spydspids  eller  en  Kniv  er  indrettet 
til  atter  at  sættes  i  Stage  eller  Skaft  o.  s.  fremd.  Hvor  rask  og  let 
man  end  har  behandlet  Stenen,  »er  dog  det  enkelte  Stykke  ud- 
nyttet med  en  stor  Økonomi,  indtil  det  ikke  var  brugeligt  til 
nogetsomhelst. 

Hvorledes  andre  Stoffer  forarbeidedes,  er  dels  foran  berørt  paa 
flere  Steder,  dels  frembyder  det  mindre  Interesse.  Kun  har 
Spørgsmaalet  om  Bensagemes  Tildannelse  en  Tid  lang  spillet  en 
vis  Rolle,  idet  Steenstrup  betragtede  det  som  et  Hovedbevis  mod 
Delingen  af  Stenalderen  i  et  ældre  og  et  yngre  Afsnit,  at  Ben- 
sagerne i  Skaldyngerne,  som  det  blev  fremsat  gjentagne  Gange  og 
med  største  Eftertryk,  »aldeles  uomtvisteligt«  vare  forarbeidede  med 
slebne  Redskaber.  Herom  dreiede  sig  endnu  hans  sidste  Indlæg  i 
Striden  med  Worsaae^  nemlig  følgende  Bemærkning:  >I  Prof. 
Worsaaes  Efterskrift  er  det  ikke  angivet,  hvormange  Ben-  og 
Hjortetakstykker  der  bære  utvivlsomme  Mærker  af  slebne  Sten- 
redskaber«. Worsaae  svarede  herpaa,  at  han  ikke  havde  omtalt 
saadanne  Benstykker,  »fordi  det  ikke  var  lykkedes  ham  at  finde 
mindste  Sandsynlighed,  end  sige  Bevis  for,  at  et  eneste  saadant 
Stykke  var  tilskaaret  netop  med  et  slebet  Stenredskab  og  ikke 
med  en  skarp  Flintflække«.  Det  kunde  være  tilføiet,  at  en  nøiere 
Undersøgelse  just  af  de  af  Steenstrup  exempelvi^  anførte  Stykker 
godtgjorde,  at  Forarbeidningen  ikke  er  foregaaet  med  slebet  Æg- 
værktøi.  Som  det  saa  ofte  gaaer  i  en  videnskabelig  Strid,  har  senere 
Trediemand  fældet  Dom  i  Sagen.  Ved  de  af  Sehested  foretagne 
Forsøg  viste  det  sig  nemlig,  at  det  slebne  Ægværktøi  ikke  bider 
paa  Benet,  naar  det  da  ikke  føres  med  stor  Kraft  —  men  det 
kan  dog  ikke  tænkes,  at  tynde  Bennaale  ere  forarbeidede  med 
svære  Øxehug.  Derimod  er  et  tilfældigt  Stykke  skarpkantet  Flint, 
f.  Ex.  et  Brudstykke  af  en  Flække,  særdeles  anvendeligt  til  Be- 
arbeidning  af  Dyreknogler  ved  Skrabning,  og  at  denne  Frem- 
gangsmaade  virkelig  er  fulgt,  er  ved  mange  Stykker  tydeligt 
nok.  Herefter  maa  denne  Sag,  som  i  og  for  sig  er  af  underordnet 
Betydning,  sikkert  betragtes  som  endelig  afgjort. 

Naar  Talen  er  om  Stenalderens  Technik,  er  det  navnlig 
Flintens  Behandling,  der  tiltrækker  sig  Opmærksomheden.  Her 
viser  der  sig  et  mærkeligt  Kjendskab  til  Stoffet,  erhvervet  gjennem 
lange  Tider,  en  bestandig  tiltagende  Dygtighed,  fremkommen  ved 
en  fortsat  Udvikling  og  tilsidst  en  forbausende  Færdighed,  som 
man  nutildags  ikke  vilde  kunne  opnaa.  Det  er  Stenen  og  dens 
Behandling,  som  giver  det  ældste  Afsnit  af  Oldtiden  dets  eien- 
dommelige  Præg.  Med  Rette  har  man  derfor  givet  det  Navn  af 
Stenalderen. 

XIV.  BOPLADSER.  LEVEVIS  OG  BEFOLKNING. 


I  Forhold  ti!  Gravene  med  deres  rige  Indhold  af  Oldsager  have 
Bopladserne  fra  den  yngre  Stenalder  kun  en  underordnet  Betyd- 
ning. De  Steder,  hvor  Boligerne  laa,  snart  i  større,  snart  i  ringere 
Antal,  og  hvor  sikkert  ofte  mange  paa  hinanden  følgende  Slægtled 
have  tilbragt  deres  Liv,  ere  selvfølgelig  ikke  blottede  for  efterladte 
Minder.  Men  væsentlig  er  det  kun  Stensager,  som  optages  paa 
disse  Steder,  der  ikke  som  de  ældre  Bopladser  findes  dækkede  af 
tykke  Lag,  under  hvilke  ogsaa  andre  Sager  have  kannet  henligge 
velbevarede.  Sædvanlig  er  det  paa  aaben  og  dyrket  Mark,  at 
disse  Kulturrester  fremdrages,  og  kun  sjælden  har  Archæologen 
kunnet  undersøge  Stedet  strax,  efterat  det  toges  under  Dyrkning. 
Den  yngre  Stenalders  Bopladser  kjendes  i  Reglen  kun  som  rig- 
holdige Findesteder  for  alle  Slags  Stenredskaber,  Affald  fra  Til- 
hugningen og  iidskjørnede  Stene,  hvorimod  de  forgængelige  Sager, 
Potteskaar,  Kul  og  Dyreben  kun  sjælden  ere  bevarede  i  den 
dyrkede  Muld.  Saaledes  have  disse  Fund  sædvanlig  et  andet  Præg 
end  de  ældre.  Den  store  Masse  af  Stensager,  ikke  blot  ufærdige, 
men  ogsaa  itubrudte  og  opslidte,  angiver  dog  tydelig,  at  man  har 
at  gjøre  med  Efttrladenskaber  paa  de  Steder,  hvor  der  byggedes 
og  boedes. 


Bopladserne.  1 70 

Et  righoldigt  Findested  af  denne  Art  har  Lærer  Rose  i  Thisted  opdaget  paa 
Knudsbjerg,  en  Høide  tæt  ved  LimQorden,  østlig  for  nævnte  By.  Ved  aarlige  Ud- 
flugter med  Skolebørnene  siden  1880  har  han  paa  Overdelen  af  Banken  efterhaanden 
opsamlet  mange  Hundrede  Stensager,  der  ere  indsendte  til  Nationalmuseet.  Det  store 
Fund,  som  indeholder  mere  end  100  Øxer  og  ligesaa  mange  Spyd,  henved  40  Save, 
70  Skiveskrabere,  30  Flækkeblokke  o.  s.  v.,  viser,  hvorledes  Stensageme  forarbeidedes 
der  paa  Pladsen,  benyttedes  og  opskærpedes,  itubrødes  og  omformedes  til  nyt  Brug. 
I  lignende  Mængde  laa  Flintsageme  paa  en  langt  mindre  Plads,  c.  18  Al.  i  Firkant, 
ved  BakkebøUe  Fredskov  øst  for  Vordingborg.  Der  blev  her  opsamlet  c.  700  Flint- 
sager, deriblandt  en  Snes  Brudstykker  af  Øxer,  halvandet  Hundrede  Skiveskrabere  og 
45  smaa  Spaltere.  Ved  Sandhammeren  paa  Bomholm  er  der  tæt  ved  Kysten  blevet  under- 
søgt et  udstrakt,  sanddækket  Kulturlag,  der  er  særdeles  rigt  paa  Redskaber  og  Potte- 
skaar  fra  den  yngre  Stenalder,  foruden  at  der  her  findes  noget  Kul  og  enkelte  Rester 
af  Dyr.  Paa  den  lille  0  Farø,  nord  for  Falster,  kan  der  opsamles  Stensager  i  Mængde ; 
ved  et  kort  Besøg  har  en  erfaren  Samler  fundet  over  halvandet  Hundrede  Stykker, 
næsten  alle  i  Fragmenter,  beskadigede  eller  omdannede.  Fra  Vester  Egesborg, 
Hammer  Herred,  har  en  Gaardeier  efterhaanden  indsendt  til  Museet  c.  7CX3  Skive- 
spaltere  foruden  mange  andre  Stensager,  med  hvilke  hans  Marker  ere  næsten  over- 
saaede.     Sammesteds  er  der  ogsaa  truffet  Tomter  af  Hytter  fra  Stenalderen. 

Snart  ved  Kysten,  snart  inde  i  Landet,  oftest  paa  Holme  i  nu 
tilgroede  Søer,  er  der  paavist  mangfoldige  saadanne  Findesteder, 
frembydende  den  samme  Rigdom  paa  Sager  fra  den  yngre  Sten- 
alder. Det  er  ikke  uklart,  i  hvilken  Periode  disse  Bopladser  ere 
benyttede.  Fundene  herfra  skille  sig  kjendelig  fra  de  ældre,  selv 
om  de  ofte  indeholde  nogle,  undertiden  mange  Sager,  der  hid- 
røre fra  en  ældre  Tid.  Man  er  jævnlig  gjennem  hele  Stenalderen 
vedbleven  at  bo  paa  de  samme  Pladser,  og  Efterladenskaber  fra 
ældre  og  yngre  Tider  maa  paa  Steder,  hvor  ingen  Afleiringer 
dækkede  over  de  først  bortkastede  eller  tabte  Sager,  blive  op- 
samlede mellem  hverandre.  Som  ovenfor  bemærket  (S.  43),  er  det 
kun  ved  at  gjennemgaa  den  hele  Række  af  Bopladsfund,  baade 
dem,  i  hvilke  de  ældre  Former  ere  eneherskende,  dem,  som  alene 
indeholde  yngre  Sager,  og  dem,  som  repræsentere  alle  Tidsafsnit, 
at  man  lærer  ret  at  opfatte  disse  Fund  som  Minder  om  snart  mere 
kortvarige,  snart  gjennem  lange  Tider  fortsatte  Ophold.  Men  selv 
med  et  flygtigt  Kjendskab  til  de  yngre  Bopladser  vil  det  kunne 
sees,  hvor  urigtig  man  har  søgt  at  bortforklare,  at  den  yngre  Sten- 
alders Sager  ikke  findes  i  de  gamle  Skaldynger.  Man  har  sagt,  at 
de  bedre  forarbejdede,  yngre  Sager  ikke  saa  let  bleve  tabte  og 
bortkastede;  som  det  fremgaaer  af  de  ovenanførte  og  af  mange 
andre  Fund  kunne  de  opsamles  i  Mængde  paa  de  Steder,  hvor  den 
yngre  Stenalders  Folk  boede.     Ved  Siden   af  henligger  der  talrige 

Fliser  og  Spaaner,  afslagne  af  slebne  Redskaber  —  Fundet  fra 
Bakkebølle  Fredskov  indeholdt  henved  loo  Stykker,  —  hvorimod 
saadanne  ganske  mangle  i  de  gamle  Fund;  mellem  Vester  -  Ulslev 
Fundets  Tusinder  af  Spaaner  og  Flækker  (S.  21)  var  der  ikke  en 
eneste,  som  bar  Spor  af  Slibning. 

Man  opfattede  tidligere  Bopladsfundene  som  Minder  om  Værk- 
steder, paa  hvilke  Flinten  blev  forarbeidet,  og  gav  dem  herefter 
Navn  af  Værkstedfund,  ligesom  man  i  Frankrig,  sikkert  foranlediget 
af  det  danske  Udtryk,  har  kaldt  de  tilsvarende  Findesteder  for 
Ateliers,  Forsaavidt  er  jo  denne  Benævnelse  ikke  ganske  uberet- 
tiget, som  Flintsagerne  virkelig  ere  blevne  tilliugne  paa  disse 
Steder;  dog  er  den  misvisende,  dels  fordi  man  ikke  i  Stenalderen, 
som  i  vore  Dage,  har  havt  særlige  Værksteder,  der  laa  fjæmt  fra 
Boligerne,  dels  fordi  Fundene  indeholde  hgesaa  mange  Vidnesbyrd 
om  Sagernes  Brug  som  om  deres  Fabrikation. 

Noget  anderledes  kunde  man  synes  at  maatte  stille  sig  til 
enkelte  store  og  i  visse  Retninger  mærkelige  Fund  fra  Anholt, 
Hesselø,  Bulbjerg  o.  fl.  St.,  idet  Forarbeiderne  og  de  mislykkede 
Stykker  i  disse  Fund  virkelig  spille  en  meget  fremtrædende  Rolle. 
For  en  nærmere  Betragtning  vil  det  dog  vise  sig,  at  ogsaa  disse 
rettest  maa  opfattes  som  Efterladenskaber  paa  Bopladser. 

Der  er  paa  Anholt,  navnlig  paa  Øens  østlige,  flade  Del,  som 
henligger  udyrket  og  dækket  af  Flyvesand,  opsamlet  Tusinder  af 
ældre  og  yngre  Stensager  af  alle  Arter,  mest  Forarbeider,  let  til- 
hugget Materiale  o.  lign.,  men  ogsaa  fuldt  færdige  Redskaber,  der 
oftest  ere  beskadigede  og  itubrudte.  Disse  Sager  henligge  samlede 
pletvis  omkring  Stenlægninger,  der  have  været  udsatte  for  en  stærk 
Ild.  Det  er  altsaa  omkring  Arnesteder,  at  Sagerne  findes;  man 
har  følgelig  boet  paa  disse  Steder,  og  der  har  ikke  kunnet  paa- 
vises  andre  Pladser  med  Levninger  af  Hytter,  men  uden  Stensager. 

Ganske  det  samme  gjentager  sig  ved  Bulbjerg,  ved  Vester- 
havet, hvorfra  Nationalmuseet  har  modtaget  store  Mængder  af 
lignende  Sager,  dog  for  den  langt  overveiende  Del  Forarbeider  og 
mislykkede  Stykker,  mest  Spydspidser,  Dolke  og  Save,  og  næsten 
udelukkende  Gjenstande,  som  skrive  sig  fra  den  yngre  Stenalder. 
Foruden  saadanne,  dog  noget  tildannede  og  bestemmelige  Stykker 
—  hvilke  sædvanlig  alene  indsamles  og  opbevares  —  henligger  der 
paa  Bulbjerg  som  paa  alle  andre  Bopladser  en  overordentlig  Mængde 

Spaaner  og  Affald  samt  lidet  tilhuggede,  uformelige  Flintstykker, 
der  hurtig  bleve  bortkastede,  fordi  Flinten  ikke  vilde  feie  sig  efter 
Ønske.  Man  faaer  herigjennem  en  god  Forestilling  om,  hvilken  be- 
tydelig Masse  af  Flint  der  —  med  et  dagligdags,  men  her  beteg- 
nende Udtryk  —  er  >gaaet  i  Spaanerne<  ved  Tilvirkningen  af 
Stensager.  Ogsaa  paa  Bulbjerg  ligge  pletvis  omkring  Baalpladser 
Redskaber  og  Affald,  blankt  polerede  og  med  Kanterne  afslidte  af 
Flyvesandet,  som  gjennem  Aarhundreder  er  gledet  hen  over  dem. 
Den  samme  Eiendommelighed  frembyde  ogsaa  Sagerne   fra  Anholt. 

Heaselfl-Fundet  adskiller   ug   ikke   væsentlig   fn  de   lo  omulle  Fund.      Flint- 
Bagerne   ligge   pletvis    og   i  ]jg  »f  indiil    i8"  Tykkelse  og  underliden  80'  Længde, 
men  her  dækkede  af  Græsterv.      Mulig  skjilHes  del  denne  Overdækning,    al  der  paa 
Hesseløen    er  bevaret  Brudstykker   af  Lerkar 
Og   talrige ,    dldeU    svedne   Knogler   ar  Sæl- 
hunde.     Da  der  tillige  er   irufiet   Ildsteder, 
er    det    klart ,    at   Ophobningerne    ligge   paa 
gamle  Bopladser.      Der  er  afdækket   henved 
30    Ildsteder,     sædvanlig    med    store,     frit- 
liggende Rullestene  i  Midten,    om  hvilke  en 
Brolægning   af  mindre   Stene   indtil   6  Al.   i 
Firkant;  Jorden  var  her  stærkt  kulblandel  og 
indeholdt  Polleskaar  i  Mængde. 

Kun  paa  et  eneste  Sted  er  der 
fundet  Rester  af  selve  Hytterne.     I 
en    Grusgrav    i    Gribskov    i    Nord- 
sjælland blev  der  i  Forbindelse  med  Fig.  „,,   .j^ 
Potteskaar  fra  Stenalderen   optaget 

en  Mængde  brændte  Lerstykker,  indtil  et  Par  Tommer  tykke,  glat 
strøgne  paa  den  ene  Side  og  paa  den  anden  med  tætstillede  Af- 
tryk af  det  Greneværk,  hvorpaa  det  vaade  Ler  blev  klinet  som  Tæt- 
ning (Fig.  lOi).  Hytten  maa  være  bleven  ødelagt  ved  Ild,  og  Ler- 
beklædningen  er  herved  brændt,  hvad  der  alene  er  Grunden  til,  at  den 
har  kunnet  delvis  bevares.  Ganske  lignende  Rester  af  forhistoriske 
Hytter  kjendes  fra  andre  Steder  i  Europa,  og  endnu  i  vor  Tid  sees 
der  i  Syden  Boliger,  som  ere  byggede  paa  samme  Maade,  ligesom 
der  i  vort  eget  Land  findes  Udhuse  med  Vægge,  der  ere  dannede 
af  Risfletninger  overstrøgne  med  Ler. 

Det  var  saadanne  uanseelige  Hytter,  byggede  af  Grene  og 
klinede  med  Ler,  som  dækkede  Stenalderens  Bopladser  —  tilvisse 
mærkelig  forskjellige  fra  de  stensatte  Kamre,  der  samtidig  opførtes 
for   de  Døde.      Men   samme  Forskjel   findes  ogsaa  i   andre  Landes 

Stenalder;  ved  Siden  af  Stengraven  har  der  kun  staaet  en  skrøbelig 
Hytte,  hvoraf  lidet  eller  intet  er  bevaret,  og  et  lignende  Forhold 
gjør  sig  gjældende  ogsaa  i  langt  senere  Afsnit  af  Oldtiden.  Hvad 
er  der  i  Syden  bevaret  af  Boliger  fra  de  Tider,  da  man  indrettede 
de  mægtige  Gravminder,  fritliggende  eller  dækkede  af  Klipper? 
I  de  Bygningstomter,  som  af  Schlietnann  bleve  fremdragne  paa 
Borgen  i  Tiryns,  ere  Murene  gjorte  af  det  letteste  Materiale, 
medens  de  samtidige  Kuppelgrave,  som  foran  omtalt  (S.  88),  ere 
opførte  af  mægtige  Kvadre. 

Det  er  kun  selve  Tomten,  som  findes  bevaret  af  den  nordiske 
Stenalders  Hytter.  Undertiden  synes  de  at  have  været  hævede 
over  den  omgivende  Flade,  saaledes  paa  Anholt,  hvor  de  ild- 
skjømede  Stenlægninger  dække  Overfladen  af  smaa  Høie,  og  paa 
en  Boplads  mellem  Tidsvilde  Hegn  og  Liseleie,  hvor  talrige  Brud- 
stykker af  Stensager,  ildskjømede  Sten  og  Flintaffald  ligge  tæt  om- 
kring ret  nøie  afgrænsede,  flade  Høininger.  Oftere  have  dog 
Hytterne  været  noget  nedsænkede  i  Jorden.  Tomterne  vise  sig 
som  runde  eller  aflange  Fordybninger,  gjæme  med  en  stenlagt  Bund, 
der  ligger  nogle  Fod  under  den  nuværende  Jordflade.  Den  mørke 
Jord,  som  fylder  Indsænkningen,  indeholder  opløste  organiske 
Stoffer,  Kulsmuler,  ildskjømede  Stene,  foruden  enkelte  Dyreknogler, 
beskadigede  Redskaber  og  Affald  fra  Tilhugningen,  Alt  Sager, 
som  man  maatte  vente  at  finde  paa  Gulvet  i  en  Stenalders  Hytte. 
Ganske  tilsvarende  Hustomter  med  lignende  Indhold  kjendes  fra  andre 
Lande,  navnlig  fra  det  nordlige  Italien,  hvor  de  ofte  ligge  samlede 
i  stort  Antal.  Af  de  eiendommelige  Pælebygninger,  som  i  Schweiz 
og  i  det  hele  i  Mellemeuropa  bleve  opførte  i  Søerne  allerede  under 
Stenalderen,  er  der  derimod  ikke  forekommet  noget  Spor  i 
Danmark  eller  overhovedet  i  det  nordlige  Europa  fra  saa  fjæm 
en  Tid. 

Men  bedre  end  Hustomterne,  der  hidtil  ikke  ere  fremdragne 
paa  ret  mange  Steder  i  Danmark,  og  som  endnu  kun  ere  blevne 
grundig  undersøgte  ved  Broholm  paa  Fyen,  og  bedre  end  Bo- 
pladserne, som  kun  tildrage  sig  Opmærksomheden,  naar  de  have 
været  benyttede  gjennem  lange  Tider  og  ere  stærkt  opfyldte  med 
Stensager,  ville  de  monumentale  Grave  kunne  give  en  Fore- 
stilling om,  i  hvilken  Udstrækning  Landet  var  beboet  i  den  yngre 
Stenalder. 

Det  er  trods  ældre  og  nyere  Tiders  Ødelæggelser  en  for- 
bausende  Mængde  Grave,  som  endnu  kunne  paavises,  navnlig  paa 
Sjælland  og  de  omliggende  Øer.  I  Homs  Herred  har  der  saaledes 
været  120  Stengrave,  i  Ølstykke  Herred  196,  i  Baarse  Herred  173, 
og  selv  om  disse  Herreder,  efter  de  hidtil  foretagne  Undersøgelser, 
have  vist  sig  at  være  ualmindelig  rige  paa  Grave  fra  Stenalderen, 
vil  der  dog  ikke  kunne  udpeges  noget  4nere  udstrakt  Omraade 
paa  de  danske  Øer,  hvor  der  ikke  forekommer  et  større  eller 
ringere  Antal.  Ved  en  meget  sandsynlig  Beregning  har  Henry 
Petersen  fundet,  at  der  paa  Sjælland  gjennemsnitlig  kommer  27  Sten- 
grave  paa  Kvadratmilen,  hvad  der  vilde  give  et  Antal  af  c.  34CX) 
for  hele  Øen. 

Kysterne  og  de  mindre  Øer,  hvor  man  fortrinsvis  opholdt  sig 
i  den  ældre  Tid,  vare  ingenlunde  forladte  i  den  yngre  Stenalder. 
Grave  af  forskjellig  Art  følge  i  Række  efter  hinanden  langs  med 
Kysten  —  saaledes  over  hele  Strækningen  mellem  Vordingborg  og 
Kallehave  —  og  selv  paa  Smaaøer  ligger  der,  eller  har  der  ligget 
Stensætninger  i  større  Antal,  f.  Ex.  21  paa  Bogø  ved  Møen,  6  paa 
Lyø  ved  Fyen  og  6  paa  Fur  i  Limfjorden.  Men  man  var  nu 
tillige  trængt  saa  vidt  frem  gjennem  Skove  og  uveisomme  Stræk- 
ninger, at  det  for  den  danske  Øgruppes  Vedkommende  maa  siges, 
at  Bebyggelsen  var  vidt  udbredt,  om  end  kun  spredt.  Naar  det 
iagttages,  hvorledes  Stengravene  oftest  forekomme  over  visse  Strøg, 
hvorledes  nogle  Strækninger  kunne  være  særdeles  rige  paa  Mindes- 
mærker, medens  der  i  en  tilgrænsende  Egn  ikke  kan  paavises  et 
eneste,  skjønnes  det,  at  Landets  Bebyggelse  er  foregaaet  spredt, 
efter  som  et  mere  aabent  Terrain,  let  Adgang  til  Vand  og  tillige 
gode  Græsgange  og  frugtbare  Jorder  lokkede  Befolkningen  fremad 
gjennem  de  store  Skovstrækninger. 

For  Jyllands  Vedkommende  kan  derimod  Tilstedeværelsen  eller 
Manglen  af  Stengrave  ikke  afgive  noget  Vidnesbyrd  om,  hvor 
man  levede  i  den  yngre  Stenalder.  Det  var  jo  en  Betingelse  for 
Gravenes  Opførelse,  at  der  kunde  findes  Rullesten  af  den  fornødne 
Størrelse  og  i  tilstrækkelig  Mængde;  herefter  er  Stengravenes  Om- 
raade begrænset  paa  mærkelig  Maade.  Over  hele  den  østlige  Del 
af  Halvøen  er  Antallet  ikke  ringe,  saaledes  har  der  i  Bjerre  Herred 
kunnet  paavises  79  Grave,  eller  rettere  Steder,  hvor  de  have 
ligget    —    thi   de  ere   nu   ryddede  paa  faa  nær    —    i  Mols  Sønder 

Herred  70,  for  en  Del  endnu  vel  bevarede.  Ikke  faa  findes  i  Ven- 
syssel, navnlig  indenfor  den  vestlige  Kyststrækning;  i  Jyllands  nord- 
ligste Herred  20,  i  Vennebjerg  Herred  21,  i  Han  -  Herrederne  36. 
I  Thyland  findes  derimod  færre,  hovedsagelig  beliggende  i  Nærheden 
af  Limfjorden,  og  imod  Syd  gjennem  hele  Midten  af  Halvøen  er 
der  paafaldende  faa  eller  over  store  Strækninger  ingen.  I  Salling- 
lands 4  Herreder  kan  der  næppe  paavises  10  Stengrave.  I  Lys- 
gaard Herred  syd  for  Viborg  findes  der  kun  en  eneste  Langdysse, 
i  Stendalsgaards  Plantage,  og  her  er  det  ikke  et  vidt  fremskredet 
Agerbrug,  som  har  fjærnet  dem ;  thi  Herredet  har  endnu  Hundreder 
af  Høie  at  opvise.  Det  mod  Syd  tilstødende  Hids  Herred,  som 
strækker  sig  til  Silkeborg,  har  ingen  Stengrave,  men  ligeledes 
talrige  Gravhøie,  og  i  det  derefter  følgende  Vrads  Herred  er  For- 
holdet ikke  meget  forskjelligt,  idet  der  kun  findes  3  stensatte 
Grave  af  sædvanlig  Form.  Det  skulde  herefter  antages,  at  disse 
Dele  af  Jylland  vare  næsten  ubel>oede  i  Stenalderen,  ifald  det  ikke 
vidstes  fra  de  sidste  Aars  Undersøgelser,  som  dette  foran  er  om- 
talt (S.  108),  at  der  i  Midt-  og  Vestjylland  blev  dannet  Stenalders 
Grave  af  anden  Art,  dækkede  af  Høie;  dette  beroer  sikkert  paa, 
at  store  Rullestene  ere  sjældne  i  disse  Egne. 

Selvfølgelig  maa  forskjellige  Naturforhold  have  havt  megen 
Indflydelse  paa  Valget  af  Bopladser.  Det  er  saaledes  vel  forstaae- 
ligt,  at  der  i  det  lavtliggende  og  sandede  Hvetbo  Herred  ikke  kan 
paavises  en  eneste  Stengrav;  i  Reglen  maa  Stenalderens  Grave 
siges  at  ligge  i  Landets  mere  frugtbare  Egne.  Det  samme  For- 
hold er  paapeget  i  Sverige,  og  det  har  sikkert  havt  sin  gode  Grund, 
Man  var  nemlig  ikke  længere,  som  i  den  ældre  Stenalder,  henvist 
alene  til  Jagt  og  Fiskeri;  Kvægavlen  spillede  nu  en  vigtig  Rolle, 
som  dette  er  fremgaaet  af  de  senere  Aars  Undersøgelser. 

At  den  yngre  Stenalders  Folk  i  Danmark  have  havt  andre 
Husdyr  end  Hunden,  som  allerede  var  tæounet  i  Skaldyngernes 
Tid,  antog  vel  allerede  Worsaae^  idet  han  sluttede  af  de  samtidige 
Forhold  i  nærliggende  Lande.  Der  var  nemlig  ikke  blot  imod 
Syd  og  Vest,  i  Tydskland,  Schweiz,  Belgien,  Frankrig  og  England, 
men  ogsaa  i  Sverige  fremdraget  Fund,  hvoraf  det  med  Sikkerhed 
vidstes,  at  alle  Husdyrene,  Oxe  og  Faar,  Ged,  Svin  og  Hest 
allerede  fandtes  i  den  yngre  Stenalder;  der  kunde  derfor  næppe 
tvivles  om,   at  det  samme  maatte  have  været  Tilfældet  i  Danmark, 

som  i  ingen  Henseende  stod  tilbage  i  Udvikling  for  de  nævnte 
Lande.  Af  særlig  Betydning  for  dette  Spørgsmaal  vaxe  navnlig  flere 
Fund  fra  svenske  Stengrave,  der  indeholdt  ikke  blot  Knogler  af 
forskjellige  Tamdyr,  men  ogsaa  Hængeprydelser,  Naale  o.  lign., 
forarbeidede  af  dette  Materiale. 

Men  Jap,  Steenstrup,  som  længe  alene  hos  os  behandlede 
disse  Spørgsmaaly  kunde  stedse  ikke  finde  Beviser  for  Tilstede- 
værelsen af  andre  Husdyr  i  Stenalderen  end  Hunden,  en  vigtig 
Støtte  for  hans  Paastand  om,  at  Worsaaes  Deling  af  Perioden  i  et 
ældre  og  et  yngre  Afsnit  ikke  var  holdbar. 

Kun  eengang  blev  der  ifølge  Steenstnips  egne  Bestemmelser  fremdraget  Knogler 
af  Tamdyr,  Oxe,  Faar,  Ged  og  Svin,  i  Forbindelse  med  Stenalders  Sager,  nemlig  paa 
en  Maaltidsplads  med  Ildsteder,  som  af  L.  Zinck  blev  afdækket  i  Samsinger  -  Banken 
ved  Kallundborg.  Der  blev  imidlertid  sammesteds  fundet  nogle  mindre  Bronzesager, 
hvad  der  i  Forbindelse  med  andre  Forhold  foranledigede  Steenstrup  til,  uanseet  de 
ret  talrige  Stensager,  at  henføre  Fundet  til  Bronzealderen  >og  det  helt  og  ubeskaaretc 
Dette  syntes  vel  at  være  lidet  begrundet,  idet  Forekomsten  af  Bronzesageme 
kun  viste,  at  man  ligesom  i  Stenalderen  saaledes  ogsaa'  senere  havde  opholdt  sig 
paa  denne  Plads,  og  Fundet  vilde  følgelig  rettest  være  at  henføre  til  Overgangstiden 
mellem  de  to  Perioder;  men  dets  blandede  Charakter  maatte  dog  siges  noget  at 
svække  dets  Betydning  med  Hensyn   til  Spørgsmaalet  om  Husdyrhold   i  Stenidderen. 

Det  er  først  ved  Herluf  Winges  Undersøgelser  i  1888  og 
følgende  Aar  dels  af  Redskaber  fra  den  yngre  Stenalder,  som  ere 
forarbeidede  af  Dyreknogler,  dels  af  Knogler  fra  forskjellige  Bo- 
pladser blevet  fuldstændig  godtgjort,  at  den  senere  Stenalders  Folk 
havde  den  hele  Række  af  Husdyr,  Faar,  Ged,  Svin,  Oxe,  og  mulig 
ogsaa  Hesten.  Fundene  ere  allerede  saa  talrige,  at  det  er  tilladt 
at  antage,  at  Husdyrholdet  var  almindeligt;  naar  der  af  ialt  23 
undersøgte  Benprene  (S.  135)  vare  20  dannede  af  Faareben,  i  af 
Ged  og  kun  2  af  Raadyr,  da  viser  dette,  at  Tamdyrene  allerede 
vare  almindelige  her  i  Landet. 

Mere  usikkert  er  det,  hvorvidt  der  i  større  Omfang  er  blevet 
drevet  Agerbrug  i  Danmark  allerede  i  den  yngre  Stenalder,  som 
dette  vides  at  have  været  Tilfældet  samtidig  i  Mellemeuropa.  Der 
foreligger  kun  nogle  faa  bestemte  Vidnesbyrd  om  Kornavl,  idet 
der  i  Lerkar  fra  Slutningen  af  Stenalderen  er  fundet  Aftryk  af 
Hvedekorn;  herom  tales  nærmere  nedenfor  under  Bronzealderen. 
Kun  en  enkelt  Gang,  og  tilmed  under  ikke  ganske  sikre  Forhold, 
har  man  i  en  Stenalders  Høi  truffet  et  af  de  eiendommelige  Sten- 
trug,   dannet  af  en  dybt  udhulet  Granitsten,   hvori  det  antages  at 

Kornet  blev  knust  (Fig.  102).  Paa  Stenalderens  Bopladser  er  der 
endnu  ikke  fundet  Kvæmstene  af  denne  Art,  medens  de  oftere  ere 
trufne  i  Bronzealderens  Høie,  dog  ikke  i  selve  Graven,  men  til- 
fiaeldig  indkomne  i  Fylden.  Ikke  sjælden  er  der  rigtignok  i 
Stenalderens  Grave  blevet  optaget  tildannede  og  afslebne  Kugler  af 
Kvarzit  eller  Granit  (Fig.  103),  som  menes  at  have  været  anvendte  i 
Forbindelse  med  Stentruget  til  Knusning  af  Kornet;  men  ganske 
sikker  er  denne  Opfattelse  næppe.  Disse  Stene  ere  ikke  nedlagte 
som  Gravgods,  men  tilfældig  indblandede  i  de  dækkende  Lag  af 
Jord  og  Sten,  og  deres  Lighed  med  de  under  den  ældre  Stenalder 
omtalte  Flintkugler  (S.  37)  kunde  tale  for,  at  de  have  været  an- 
vendte paa  en  lignende  Maade  som  disse,^nemlig  som  Kastekugler. 


Fig.    I03.      Vl4- 

Det  tør  dog  antages,  efter  hvad  der  iøvrigt  vides  om  den 
yngre  Stenalders  Folk,  at  de  ialfald  have  drevet  noget  Agerbrug. 
Den  første  Betingelse  herfor  fandtes,  idet  der  havdes  faste  Bopæle, 
hvad  Bopladsfundene  vise  og  ligesaa  meget  de  store  Stengrave, 
der  vare  bestemte  til  efterhaanden  at  tjene  som  Gravsted  for 
Mange.  Paa  den  anden  Side  har  Befolkningen  næppe  levet  i  større 
Sammenslutninger;  Bopladserne  have  ikke  nogen  betydelig  Ud- 
strækning, og  Stengravene  ligge  kun  sjælden  samlede  i  større 
Antal,  saaledes  som  dette  er  Tilfældet  med  Gravhøjene  fra  de 
følgende  Perioder. 

Det  er  sjældent,  som  ved  Lineslyst  paa  Lolland,  at  finde  3  Jættestuer  liggende 
sammen,  de  to  umiddelbart  ved  hinanden,  den  tredie  kun  i  50'  Afstand,  eller  som  i 
Allé  Skov  under  Holstenshus  paa  Fyen  at  træffe  et  Komplex  af  3  Langdysser  og 
I  Jættestue,  som  have  en  indbyrdes  Afstand  af  50 — 150'.  Enestaaende  er  det, 
at  der  paa  Hjadstrup  Mark,  nord  for  Odense,  indtil  for  faa  Aar  siden  kunde  tælles 
10  Dysser  og  Jættestuer  over  en  4 — 500  Al.  lang  Strækning. 

I  Almindelighed  ligge  Stengravene  enkeltvis  og  spredte,  hvad 
der  tyder  paa,  at  man  levede  adskilt  i  mindre  Grupper,  i  Familier 
eller  Slægter. 

Men  hvem  vare  nu  disse  Folk?  Vare  de  Efterkommere  af 
den  Befolkning,  som  tidligere,  ved  Stenalderens  Begyndelse  havde 
udbredt  sig  over  Landet,  eller  var  det  nye  Stammer,  indvandrede  fra 
nære  eller  fjæme  Egne  ?  Man  har  besvaret  dette  Spørgsmaal  ved  at 
pege  paa  den  store  Forskjel,  som  findes  mellem  den  ældre  og  den 
yngre  Stenalder.  De  nye  Gravskikke,  Husdyrene,  de  bedre  Vaaben 
og  Redskaber,  den  udviklede  Ornamentik  skulde  være  medbragte 
af  Indvandrere.  De  lavtstaaende  Folk,  som  forud  beboede  Landet, 
skulde  ikke  have  været  istand  til  at  gjøre  saa  store  Fremskridt  i 
Civilisation,  og  navnlig  skulde  de  mange  Overensstemmelser  med 
Vesteuropas  Stenalder  i  Gravenes  Bygningsmaade,  i  visse  Oldsagers 
Form  og  i  Ornamentiken  ikke  blot  tyde  paa  en  Indvandring,  men 
ogsaa  angive  Veien,  ad  hvilken  den  var  foregaaet.  Dette  har 
sikkert  meget  for  sig.  Dog  kan  det  ikke  benægtes,  at  der  ogsaa 
findes  væsentlige  Ligheder  mellem  den  ældre  og  den  yngre  Sten- 
alder, at  hele  Grundlaget  for  Kulturen  er  det  samme,  at  der  oftere 
paa  Bopladserne  findes  Sager  fra  begge  Tidsafsnit,  hvad  der  ikke 
taler  for,  at  den  ældre  og  den  senere  Befolkning  stod  hinanden 
fjendtlig,  og  navnlig  at  de  Træk,  som  for  os  betegne  den  yngre 
Periode,  ikke  alle  træde  frem  samlede  og  paa  engang,  men  at  de 
tværtimod  vise  sig  lidt  efter  lidt.  De  tidligere  ukjendte,  slebne 
Flintredskaber  af  fremmede  Former  bleve  jo,  som  det  foran  er  sagt, 
benyttede  i  en  Tid,  da  man  i  Norden  endnu  ikke,  som  i  det  vest- 
lige Europa,  havde  begyndt  at  opføre  de  store  Stengrave.  Saadant 
kunde  vise,  at  den  Udvikling,  der  træder  saa  stærkt  frem  i  Fundene 
fra  den  yngre  Stenalder,  ikke  skyldes  Indvandringer,  men  lang- 
somme Paavirkninger  udefra,  fortsatte  gjennem  lange  Tider  og 
fredelig  meddelte  fra  Folk  til  Folk.  Archæologen  maa  sikkert  for 
sit  Vedkommende  tilstaa,  at  der  i  de  nu  foreliggende  Oldsager  og 
Mindesmærker  ikke  lader  sig  finde  afgjørende  Svar  paa  Spørgs- 
maalet,  om  der  er  foregaaet  en  Indvandring  ved  den  yngre  Sten- 
alders Begyndelse. 

Noget  anderledes  stiller  Anthropologen  sig,  som  søger  at  løse 
Problemet  ved  sit  særlige  Materiale,  de  fremdragne  Rester  af  det 
menneskelige    Legeme.       Her    er    der    imidlertid    den    betydelige 

Vanskelighed,  at  der  kun  foreligger  Skeletdele  fra  den  yngre  Sten- 
alder; som  foran  omtalt,  kjendes  der  ikke  med  Sikkerhed  Grave  fra 
Skaldyngernes  Tid  (S.  25).  Det  nødvendige  Sammenligningsstof  maa 
saaledes  siges  at  mangle.  Det  eneste,  hvorpaa  man  kan  støtte  sig, 
er,  at  Kranierne  i  de  store  Stengrave  tilhøre  to  kjendelig  forskjel- 
lige  Typer,  en  Sag,  hvorom  Alle  ere  enige,  der  i  den  nyere  Tid 
have  undersøgt  Materialet  og  da  navnlig  de  mange  i  Jættestuen  ved 
Borreby  fremdragne  Kranier  (S.  95).  Sædvanlig  have  den  yngre  Sten- 
alders Folk  været  af  fin  Bygning  og  langhovedede ;  men  ved  Siden 
af  dem  har  der  levet  en  anden  Race,  høiere  og  sværere  bygget, 
med  udpræget  kort  Hoved  og  lav,  tilbagefaldende  Pande.  I  disse 
Forskjelligheder  have  navnlig  QuatrefageSj  Worsaaé  og  Montelius 
nient  at  kunne  finde  Vidnesbyrd  om  en  Indvandring  i  den  yngre 
Stenalder,  idet  de  langhovedede  og  finere  byggede  Folk,  som 
væsentlig  ligne  Bronzealderens  Befolkning,  skulde  være  de  senere 
Indvandrere,  imellem  hvilke  Landets  ældste  Beboere  ere  blevne 
optagne.  Hermed  stemmer  det  ganske,  at  den  formentlig  ældre 
Type  forekommer  langt  hyppigere  i  Danmark  end  i  Sverige,  hvor 
Levningerne  fra  den  ældre  Stenalder  kun  findes  indenfor  et  snæv- 
rere Omraade.  Afgjort  vil  dette  Spørgsmaal  dog  ikke  blive,  før 
man  gjennem  heldige  Fund  lærer  Skaldyngernes  Befolkning  at 
kjende.  Raceblandingen  kunde  jo  nemlig  skrive  sig  fra  Tiden  før 
Danmarks  Bebyggelse,  en  Mulighed,  som  ikke  kan  udelukkes,  da 
der  allerede  i  den  palæolithiske  Stenalder,  men  endnu  mere  i  den 
neolithiske  Tid,  næsten  overalt  i  Europa  kan  paavises  Blandinger  af 
stærkt  forskjellige  Racer. 

Spørges  der  videre,  om  det  er  vore  Forfædre,  som  hvile  i 
Stenalderens  Grave,  eller  et  andet  Folk,  ukjendt  og  forsvundet  eller 
mulig  endnu  levende  i  andre  Egne,  da  er  Svaret  alt  givet  baade 
af  Archæologer  og  Anthropologer,  saaledes  som  det  efter  de  fore- 
liggende Kjendsgjeminger  kan  gives.  At  Stenalderens  Folk  vare 
Finner  og  Lapper,  som  ved  Bronzealderens  Begyndelse  bleve 
trængte  tilbage  imod  Nord  —  hvad  engang  Sven  Nilsson  mente  at 
kunne  godtgjøre  —  er  forlængst  blevet  modbevist  fra  archæologisk 
Side,  og  denne  Anskuelse  synes  nu  at  være  fuldstændig  opgiven. 
De  finske  og  lappiske  Stammer,  som  endnu  bo  imod  Nord  paa 
den  skandinaviske  Halvø,  have  vel  ogsaa  tilbagelagt  en  Stenalder; 
men  denne  primitive  Kultur,    der  er  bleven  undersøgt  af  O.  Rygh 

O.  A.,  er  fuldstændig  forskjellig  fra  den  nordiske  Stenalders,  hvor- 
imod den  staaer  i  Slægtskabsforhold  til  visse  Grupper  i  det  nordlige 
Rusland;  herfra  maa  disse  Stammer  tidlig  være  trængte  frem  imod 
Vest.  Ogsaa  de  nyere  anthropologiske  Undersøgelser  have  godt- 
gjort, at  den  hyppigere,  langhovedede  Stenalders  Typ  i  Skandinavien 
ikke  er  lappisk,  og  at  de  korthovedede  Folk  ikke  have  kunnet  være 
de  nuværende  Lappers  Forfædre,  om  de  end  maa  henregnes  til 
samme  Folkegruppe  som  dem.  Af  Interesse  er  det  fremdeles,  at 
Rud.  Virchow  har  fundet  en  saa  stor  Lighed  mellem  den  nydanske 
Typ  og  Kranierne  fra  de  danske  Jættestuer,  ligesom  mellem  Sven- 
skerne og  den  Befolkning,  som  kjendes  fra  de  svenske  Stengrave, 
at  han,  om  end  med  megen  Varsomhed,  har  udtalt,  at  begge 
Folk  mulig  havde  deres  Forfædre  hvilende  i  Landenes  gamle  Sten- 
grave.  Der  skulde  saaledes  ingen  Indvandring  være  foregaaet  til 
Norden  siden  Stenalderens  Tid.  Til  denne  Anskuelse  have  flere 
nordiske  Archæologer  sluttet  sig,  saaledes  som  nedenfor  nærmere 
skal  omtales. 

Uafhængigt  af  disse  vanskelige  Undersøgelser  om  den  yngre 
Stenalders  Befolkning  er  imidlertid  Spørgsmaalet  om  Oprindelsen 
for  denne  Tids  Kultur.  At  meget  er  af  fremmed  Udspring,  og  at 
de  betydelige  Fremskridt,  som  gjordes  efter  Skaldyngernes  Tid, 
ikke  udelukkende  eller  væsentligst  skyldtes  hjemlige  Udviklinger, 
er  ingen  Tvivl  underkastet.  Vor  Betragtning  af  Stengravene  førte 
langt  ud  over  Danmarks  Grænser;  Ensartetheden  i  Gravskikke  og 
Husdyrenes  Optræden  overalt  i  Europas  yngre  Stenalder  afgive 
stærke  Vidnesbyrd  om  et  Fællesskab  i  Kultur,  hvori  ogsaa  vort 
Land  var  delagtig;  og  paa  samme  Maade  kan  der  i  det  smaa  og 
enkelte,  som  foran  oftere  er  nævnt,  paavises  Ligheder  i  Brugs- 
gjenstandenes  Form,  Behandling  og  Udsmykning,  som  undertiden 
række  videre,  end  det  skulde  antages.  Exempelvis  anføres  endnu 
her  et  af  den  italienske  Archæolog  Pigorini  og  Franskmanden 
Cartailhac  først  fremdraget  Forhold.  De  to  foran  S.  178  afbildede 
Kar,  fundne  i  England  og  Pyrenæerne,  ere  indbyrdes  særdeles  lige, 
og  i  samme  Grad  ligne  de  det  i  vor  Afbildning  S.  139  tilvenstre 
fremstillede  danske  Lerkar.  En  egen  Bøining  af  Siden,  et  vist 
Forhold  mellem  Munding  og  Bund  og  de  samme  Ornamenter 
findes  ved  dem  alle.  Ligheden  er  saa  stor,  at  der  maa  formodes 
et  Slægtskab,    og  naar  det  da  ved  en  nærmere  Undersøgelse  viser 

sig,  at  de  alle  tilhøre  den  udviklede  Stenalder,  idet  de  ere  frem- 
dragne i  ensartede  Grotter  og  Grave,  og  at  talrige  lignende  Kar 
ere  fundne  paa  mange  Punkter  over  næsten  hele  den  europæiske 
Stenalders  Omraade  fra  Sicilien  indtil  Danmark,  da  kan  der  ikke 
tvivles  om,  at  de  virkelig  ere  knyttede  nær  til  hverandre  og  ud- 
gaaede  fra  en  og  samme  Grundform.  Saadanne  Ligheder  vidne 
om  nøie  Forbindelser  fra  Folk  til  Folk.  Fra  det  vestlige  Europa 
synes  Stødet  til  nye  Udviklinger  oftest  at  være  givet  Nordens 
Stenalder,  og  atter  gjennem  sydligere  Egne,  over  Middelhavet 
kunne  de  nye  Ideer,  som  vi  have  seet,  spores  tilbage  til  deres 
Udspring  ved  Kulturens  Vugge  i  Østen. 

Vor  Stenalder  er  et  Led  af  en  fælles  europæisk  Kultur.  Men 
den  nordiske  Gruppe  med  dens  Særpræg  har  videre  Grænser  end 
de  nuværende  danske  Lande  og  det  sydlige  Skandinavien.  Sten- 
sager af  de  yngre  Former,  fuldstændig  lignende  de  danske,  fore- 
komme ofte  i  Norge  og,  som  foran  berørt,  ogsaa  mod  Syd,  i  det 
nordlige  og  østlige  Tydskland,  indtil  Karpatherne,  og  i  det  vestlige 
Rusland.  »Den  nordiske  Stenalders  Provinds«  har  saaledes  en 
stor  Udstrækning,  idet  den,  som  Hans  Hildebrand  har  udtrykt  det, 
ligger  syd  for  Nordsøen  og  nord,  vest  og  syd  for  Østersøen.  At 
Kulturen  over  dette  store  Landomraade  allerede  i  Stenalderen 
havde  et  i  det  hele  ensartet  Præg,  er  værd  at  lægge  Mærke  til ;  thi 
saaledes  vedblev  det  væsentlig  at  være  i  de  følgende  Tider, 
gjennem  Bronze-  og  Jernalderen,  indtil  Folkevandringstiden  og 
Slavernes  Fremtrængen.  Med  Føie  har  Montelius  heri  seet  et 
Vidnesbyrd  om,  at  gotiske  og  germanske  Folk  have  siddet  i 
disse  Lande  fra  Stenalderen  af. 

Ved  Siden  af  denne  nordiske  eller  sydskandinaviske  Gruppe  — 
thi  de  gammeldanske  Lande  maa  siges  at  udgjøre  den  vigtigste 
Del  af  dette  Kulturhele  —  danner  Stenalderen  i  det  vestlige  Europa 
en  anden  og  kjendelig  forskjellig  Gruppe,  og  nye  Eiendommelig- 
heder  mødes  i  det  sydlige  Europa.  Visse  fælles  Træk  bevares  dog 
bestandig  og  føre  videre  indtil  Asien.  Endnu  fjærnere  Forbindelser 
med  Stenalderens  Folk  i  de  andre  Verdensdele  have  hidtil  ikke 
kunnet  paavises.  De  saakaldte  Naturfolk  synes  at  være  gaaede 
deres  egne  Veie,  idet  de  spredte  Ligheder,  som  maatte  findes, 
næppe  ere  større,  end  at  de  kunne  forklares  af  parallele  Udvik- 
linger paa  lignende  Grundlag.    Til  Forstaaelsen  af  Menneskehedens 


Tidsforhold. 


191 


første  Kulturstadium,  paa  hvilket  Metallernes  Brug  var  ukjendt,  op- 
rindelig fælles,  men  forladt  af  nogle  Folk  i  den  fjæme  Oldtid,  af  andre 
først  i  vore  Dage,  afgiver  vor  Stenalder  dog  et  rigt  og  fuldstændigt 
Stof.  Herved  have  sikkert  vore  Fund  deres  største  almindelige 
Betydning. 

I  Danmark  maa  Stenalderen  antages  at  være  ophørt  i  den 
sidste  Halvdel  af  det  2.  Aartusinde  f.  Chr.  F.,  som  dette  længere 
fremme  skal  vises,  og  dens  yngre  Afsnit  synes  at  have  havt  en 
Varighed  af  mere  end  et  halvt  Aartusinde  —  saaledes  maa  det 
vel  siges  efter  et  almindeligt  Skjøn;  thi  nogen  sikker  Tidsmaaler 
haves  ikke.  Der  kan  væsentlig  kun  dømmes  om  dette  Tidsrums 
Varighed  efter  den  Udvikling,  som  sees  at  være  foregaaet  i  Monu- 
menterne og  i  de  bevarede  Redskabers  Form  og  Forarbeidning. 

Ganske  uden  Betydning  for  dette  Spørgsmaal  er  det  selv- 
følgelig ikke,  at  Mængden  af  de  efterladte  Minder  er  saa  over- 
vældende stor,  baade  i  og  for  sig  og  sammenlignet  med,  hvad  der 
er  bevaret  fra  de  følgende  Perioder  af  Oldtiden,  som  række  om- 
trent over  to  Aartusinder;  men  herved  komme  dog  flere  Forhold  i 
Betragtning.  Stensagerne  tilintetgjøres  ikke  af  Naturen  og  ei  heller 
af  Mennesket,  forat  Materialet  paany  kan  benyttes,  saaledes  som 
dette  skeer  med  Metalsager.  Strengt  taget  maatte  hvert  et  Stykke, 
som  er  blevet  mere  eller  mindre  tildannet  i  Stenalderen,  og  alle 
itubrudte  Sager  være  bevarede  og  kunne  findes.  Dette  forklarer 
til  en  vis  Grad  den  store  Mængde.  Fremdeles  maa  Antallet  af 
Mindesmærker  og  Oldsager  staa  i  et  vist  Forhold  til  Folkets  Pro- 
duktionsevne og  dets  Energi,  og  med  Hensyn  hertil  skulde  Be- 
folkningen i  de  gammeldanske  Lande  siges  at  have  staaet  særdeles 
høit.  Findes  der  end  andre  Steder  i  Europa  Oldsager  fra  Sten- 
alderen, som  fuldt  kunne  sættes  ved  Siden  af  de  danske,  saa  fore- 
kommer der  dog  intetsteds  en  saadan  Mængde  udmærkede  Arbeider, 
saa  talrige  Vidnesbyrd  om  en  energisk  Bestræbelse  for  at  løse  de 
Opgaver,  som  forelaa.  Endelig  maa  Danmarks  Rigdom  paa  Flint  og 
den  lette  Adgang  til  dette  i  Stenalderen  uundværlige  Raastof  have 
fremkaldt  en  rig  Produktion,  ligesom  Udviklingen  i  det  hele  er 
bleven  begunstiget  her\'^ed. 

Den  egentlige  Grund  til,  at  Stenalderen  i  de  gammeldanske 
Lande  indtog  saa  høi  en  Stilling,  er  dog  vist  at  søge  i  de  almin- 
delige   Naturforhold.      Om    Klimaet    i    den    yngre   Stenalder    og    i 

Bronzealderen  har  været  mildere  end  nutiidags,  som  dette  er  an- 
tydet af  enkelte  Geologer,  maa  sikkert  indtil  videre  henstaa  som 
uafgjort.  Men  den  frugtbare  Øgruppe  og  de  ved  Bugter  og 
Fjorde  indskaame  Kyststrækninger,  omgivne  af  fredelige  Vande, 
maa  i  hvert  Fald  have  frembudt  gunstige  Betingelser  for  Op- 
blomstringen af  en  primitiv  Kultur.  Under  lignende  Forhold 
har  Livet  i  Oltiden-  ofte  udfoldet  sig  kraftig  og  rigt.  Græken- 
land med  omliggende  Øgrupper  og  Syditalien  have  lignende 
Kyst-  og  Havforhold  som  det  nordiske  Archipelag,  og  i  den  bar- 
bariske Del  af  Europa  er  det  ved  Bretagnes  og  Irlands  udstrakte 
og  dybtindskaame  Kyster,  at  Livet  i  Stenalderen  udviklede  en  lig- 
nende Styrke  som  i  Danmark.  Paa  alle  disse  Steder  blev  der  til- 
lige gjennem  den  ældste  Periode  tilveiebragt  et  Grundlag,  hvor- 
paa  Bronzealderen  kunde  reise  sig  høiere  og  kraftigere  end  i 
andre  Lande. 

ANDET  TIDSRUM 


BRONZEALDEREN 


I.    STUDIET  AF  BRONZEALDEREN,  DETS  BEGYN- 
DELSE OG  UDVIKLING. 


M' 


ed  Inddelingen  af  det  forhistoriske  Tids- 
rum i  Sten-,  Bronze-  og  Jernalderen 
blev  Grunden  lagt  for  det  archæologiske 
Studium  af  Oldtiden.  Hvad  denne  »Tre- 
deling c  vil  sige,  føles  ret  klart,  naar  man 
læser,  hvad  der  i  1806  blev  skrevet  om 
de  > mørke  Tidsrum«  af  Prof.  Rasmus  Nyerup^ 
den  Mand,  der  da  mere  end  nogen  anden  var 
berettiget  til  at  tale  om  Oldsagerne,  og 
som  for  bestandig  vil  blive  mindet  som  den 
første  Grundlægger  af  Nationalmuseet.  I 
Nyerups  mærkelige  Plan  til  et  i^Natianal- 
museums  kaldes  den  første  Sal:  Fortiden. 
Der  skulde    man    hensætte    alle  Sager   fra 

den  forkristelige  Tid,  »der,  saa  uendeligen  vig- 
tige de  end  ere  for  Oldgnuiskeren ,  dc^  ikke  afgive 
Stof  nok  til  en  sammenhængende  Historie  c.  »Thi  Alt 
det,  som  er  fra  den  ældste  Hedenold,  svæver  for  os 
som  i  en  tyk  Taage,  i  et  umaaleligt  Tidsrum.  Vi 
veed,  at  det  er  ældre  end  Kristendommen,  men  om 
det  er  nogle  faa  Aar  eller  nogle  hundrede  Aar  —  ja 
maaske  over  tusinde  Aar  —  ældre,   det  er  moxen  lutter  Gisninger,  c 

Dette  Chaos,  hvori  Alt  var  lige  gammelt  eller  lige  ungt,  fik 
ved  Treperiode  -  Systemet  sin  første  Ordning.  Jernsager,  og  hvad 
der  findes  sammen  med  dem,  høre  til  Oldtidens  sidste  Afsnit; 
forud  herfor  ligger  et  langt  Tidsrum,  i  hvilket  Bronzen*  blev  an- 
vendt til  Vaaben  og  skjærende  Redskaber,  og  kun  i  den  fjærneste 
Fortid   blev  Stenen  benyttet  paa  samme  Maade.      Dette   blev  Ud- 


pig. X04.     Mandsdragt  fra  den 
ældre  Bronzealder.    S.  343. 


*  Bronze,  Ital.  bronzo,  af  Bynavnet  Brundisium,  Brindisi. 

gangspunktet  for  alle  senere  Studier  af  de  forhistoriske  Tider,  og 
navnlig  for  det  omfattende  og  vedholdende  Arbeide  baade  i  Norden 
og  i  Udlandet,  hvorved  det  er  lykkedes  efterhaanden  at  lære  Bronze- 
alderen at  kjende  i  de  store  og  væsentlige  Træk. 

Men  hvorledes  gik  det  til,  at  C.  J.  Thomsen  kunde  gjøre  en 
Opdagelse  af  en  saa  fremragende  Betydning,  at  han  kunde  naa 
saa  stort  et  Skridt  fremad  mod  Virkeliggjørelsen  af  Nyerups  pro- 
phetiske  Ord  i  Planen  til  hans  Nationalmuseum:  »at  man  fra  Sal 
til  Sal  skulde  kunne  studere  den  successive  Fremgang  i  Nationens 
Kultur  og  Begreber,  Sæder  og  Skikke« }  Thomsen  havde  ikke 
faaet  nogen  lærd  Opdragelse,  havde  ikke  studeret  ved  vort  eget 
Universitet  eller  i  Udlandet  og  havde  ikke  reist  og  seet  den  store 
Verdens  Samlinger  og  Kunstskatte.  Han  var  Søn  af  en  velstaaende 
Grosserer  i  Kjøbenhavn  og  gik  allerede  som  Kjøbmand  sin  daglige 
Gang  paa  Børsen;  da  bragte  hans  varme  Interesse  for  Kunst  og 
Antiquiteter,  og  hans  sjældne  Evner  i  denne  Retning  ham  ind  i 
en  vidt  forskjellig  Karriere.  Efterat  Nyerup  i  9  Aar  havde  været 
Sekretair  i  den  »Kommission  for  Oldsagers  Opbevaring«,  der  var 
oprettet  i  1807  ^^^r  hans  Tilskyndelse,  besluttede  han  at  trække 
sig  tilbage  fra  denne  Post  og  foreslog  da  Kommissionen,  som  han 
skriver  i  sit  Levnedsløb,  at  bede  Kongen  om  i  hans  Sted  at  ud- 
nævne en  ung  Mand,  hvis  Dygtighed  og  mangehaande  Kundskaber 
han  ved  Auctioner  over  Mynter,  Malerier  og  Kobbere  havde  lært 
at  kjende.  Saaledes  fik  Thomsen  det  nyoprettede  Museum  under 
sig,  i  1 8 16,  og  Nyerup  kunde  senere  med  Sandhed  skrive  om  ham: 

»Mage  til  ham  til  saadan  en  Post  findes  ikke  i  syv  Kongeriger.  Samlingen  af  Old- 
sager er  ved  hans  utrættelige  Flid  og  mageløse  Omhu  voxet  til  mere  end  alterum 
tantum  og  af  ham  ordnet  paa  den  netteste  og  smagfuldeste  Maade.« 

Det  var  denne  Stilling  som  Bestyrer  af  en  offentlig  Samling, 
der  under  ualmindelig  Interesse  fra  alle  Sider  var  i  rask  Tilvæxt, 
som  satte  Thomsen  istand  til  her  at  iagttage,  hvad  der  ikke  kunde 
sees  i  noget  af  Udlandets  store  Museer  for  klassisk  Kunst  og 
Archæologi.  Det  kunde  ikke  undgaa  hans  Opmærksomhed,  at  der 
i  de  Fund  af  Stenoldsager,  som  indsendtes  til  Museet,  ikke 
fandtes  Sager  af  Metal,  og  at  Bronzefundene  havde  et  særeget 
Præg,  der  skilte  dem  fra  de  samlede  Fund,  med  Sager  af  Jern, 
hvilke  i  det  hele  nærmest  sluttede  sig  til,  hvad  der  kjendtes  fra 
den  ældste  historiske  Tid.    Naturligt  nok  maatte  Forskjellighederne 

mellem  de  tre  store  Tidsgrupper  fremstille  sig  for  den  Mand,  som 
først  fik  en  større  og  planmæssig  udvidet  Samling  af  vort  Lands 
Oldsager  under  sig.  Men  det,  at  han  ikke  blot  iagttog  disse  For- 
skjelligheder,  men  rigtig  forstod  deres  Betydning  som  charakteriserende 
de  store,  fjæmtliggende  Perioder,  beroede  paa,  at  han  med  et 
fint    og    skarpt  Øie   for  al   Art  af  Kunst  og  Archæologi   forenede 


c.  J.  ThomKn,  i  but  6i.  A.t.     Efter  M>l«[  af  CeRner. 

en  genial  Opfattelse  og  en  frisk  Umiddelbarhed.  Det  kan  mulig 
ogsaa  siges,  at  det  var  en  Fordel  for  Thomsen,  at  han  ikke  havde 
faaet  sin  Tids  lærde  Opdragelse  og  saaledes  ikke  var  bleven 
vænnet  til  i  Bøgerne  at  søge  Oplysning  om  Oldsagerne  og  om  de 
(jæme  Tider,  hvorom  de  gamle  Skrifter  have  lidet  at  melde,  Saa- 
ledes maatte  det  falde  ham  lettere  at  vende  sig  umiddelbart  ti) 
Fundene  selv  for  at  aftvinge  dem  Kundskab  om  de  Perioder,  fra 
hvilke  de  ere  næsten  de  eneste  Minder. 

Det  var  først  lidt  efter  lidt,  at  Tanken  om  de  tre  Tidsaldere 
modnedes  hos  Thomsen  under  Bestræbelseme  for  at  ordne  Sam- 
lingen og  for  at  vinde  en  egentlig  Forstaaelse  af  de  mange  for- 
skjelligartede  Sager,  den  alt  dengang  indeholdt. 

I  den  første  trykte  Meddelelse,  hvori  Thomsen  havde  Andel, 
en  »Fortegnelse  over  de  Oldsager,  som  i  Aarene  i8i6 — 1820  ere 
komne  til  Museet«  (Antiqvariske  Annaler  III,  352),  findes  endnu 
ingen  chronologisk  Inddeling,  ihvorvel  det  spores,  at  nye  og  rig- 
tigere Anskuelser  vare  ved  at  trænge  frem.  Der  tales  ikke  længere 
om  Thorsøxer,  Tordenstene,  Offerknive  o.  lign.,  men  om  Stenkiler, 
Stridsøxer,  Stenmeisler  og  Flintknive,  og  den  ældre  Betegnelse  af 
Bronzesageme  som  værende  af  Kobber  er  nu  oftest  afløst  af  Ordet 
Metal.  For  Tidsforholdet  mellem  de  forskjellige  Sager  havde 
Thomsen  dog  endnu  ikke  ret  faaet  Øie,  hvad  der  kan  sluttes 
af  Thaarups  Omtale  af  Museet  i  hans  Beskrivelse  af  »Kjøbenhavns 
Mærkværdigheder«  fra  1821.  Thaarup  havde  sikkert  nok  af  Thomsen 
erfaret,  at  den  første  Oldsaggruppe,  »Vaaben,  Symboler  og  Red- 
skaber af  Sten  naturligvis  henhøre  til  de  ældste  Sager,  nemlig  fra 
den  Tid,  da  Metaller  havde  høi  Værd«;  men  udover  dette  findes 
ingen  chronologisk  Inddeling,  idet  de  øvrige  Oldsager  siges  ordnede 
efter  deres  Art:  Urner,  Gjenstande  vedkommende  den  hedenske 
Gudstjeneste,  Smykker,  Vaaben  o.  s.  v. 

Hvorledes  Museet  var  ordnet  5  Aar  senere,  og  hvorledes 
Thomsens  Anskuelser  i  Mellemtiden  havde  udviklet  sig,  kan  man 
slutte  af  F.  H,  Jahns  Ytringer  om  Oldtidens  Vaaben  i  hans 
»Nordens,  især  Danmarks  Krigsvæsen  i  Middelalderen«,  1825.  Jahn 
støtter  sig  helt  igjennem  til  »Museet  for  nordiske  Oldsager«,  og 
hans  Hovedopfattelse  tør  vistnok  ligefrem  henføres  til  Thomsen, 
hos  hvem  han  har  søgt  og  faaet  de  Oplysninger,  som  han  be- 
høvede. Her  findes  Tredelingen  klart  og  bestemt  fremsat,  og 
Perioderne  have  endog  faaet  Navn  af  »Stenvaabenold«  og  »Kobber- 
vaabenold«. 

Atter  5  Aar  senere  kjendes  Thomsens  Anskuelser  fra  en  Op- 
tegnelse, som  den  senere  svenske  Rigsantiqvar  Bror  Emil  Hilde- 
brand gjorde  efter  de  Meddelelser,  der  gaves  ham  af  Thomsen  under 
hans  Besøg  i  Kjøbenhavn  i  1830.  Dette  interessante  Aktstykke  er 
publiceret  af  den  nuværende  Rigsantiqvar  Hans  Hildebrand  i  An- 
ledning af,    at  det  fra  tydsk  Side  blev  bestridt,   at  Thomsen  med 

Rette  betegnedes  som  Opdager  af  Tredelingssystemet,  og  ved 
samme  Leilighed  har  Hans  Hildebrand  underkastet  hele  denne  Sag 
en  nøie  og  upartisk  Prøvelse.  I  Thomsens  »Plan,  hvorefter  en 
Samling  af  nordiske  Oldsager  bør  ordnes,  fulgt  ved  det  kgl.  Museum 
for  nordiske  Oldsager  i  Kjøbenhavn«,  inddeles  Oldsagerne  i  tre 
Grupper:  I,  af  Sten,  II,  Urner,  III,  Oldsager  af  Metal.  Denne 
Hovedinddeling  er  rigtignok  ikke  chronologisk,  tværtimod  synes 
Oldsagernes  Art  at  have  været  det  bestemmende;  men  i  Under- 
afdelingerne kommer  Tidsforholdet  til  sin  fulde  Ret.  Ved  Karrene 
hedder  det,  at  »alle  disse  grove  Kar  sikkert  høre  til  den  første 
Periode«,  og  »at  Guldkarrene  synes  at  maatte  henføres  til  den 
anden  Periode«.  Metalsagerne  inddeles  vel  efter  deres  Art  i 
Vaaben,  Redskaber  og  Smykker;  men  ved  Vaabnene  skjelnes  der 
mellem  »Bronzesværd,  som  høre  til  den  2.  Periode«,  og  »Jernsværd, 
hørende  til  den  3.  Periode«.  Saaledes  ligger  Tredelingen  tydelig 
nok  bagved  denne  mundtlig  fremsatte  Plan  fra  1830. 

Ihvorvel  Thomsen  endnu  ikke  havde  fremsat  sine  Tanker 
skriftlig,  fandt  de  dog  allerede  dengang  villig  Indgang  andetsteds. 
Ligesom  *  det  nye  System  blev  fulgt  af  Bror  Emil  Hildebrand  ved 
Ordningen  af  Samlingerne  i  Lund  og  Stockholm,  saaledes  blev  det 
ogsaa  lagt  til  Grund  for  Ordningen  af  Christiania -Museet,  da 
Prof.  Rud,  Keyser,  for  hvem  Thomsen  havde  udviklet  sine  Ideer, 
overtog  det  i  1828;  og  naar  Geijer  i  »Svenska  Folkets  Historia«, 
1832,  tydelig  fremsætter  Tanken  om  Tredelingen,  da  kan  dette 
ogsaa  føres  tilbage  til  Thomsen.  Herom  kan  der  næppe  være 
nogen  Tvivl,  efterat  der  er  gjort  opmærksom  paa,  at  Geijer  i 
1825  havde  været  i  Kjøbenhavn  og  der  havde  været  i  nær  Be- 
røring med  Thomsen,  saaledes  som  dette  fremgaaer  af  følgende, 
ogsaa  i  andre  Retninger  interessante  Dagbogsoptegnelser: 

»Den  10.  Juli.  Vi  fandt  i  HoteUet  Kancelliraad  Thomsen,  en  ung  Mand  af  et 
rask  og  tiltalende  Væsen,  en  ivrig  Elsker,  Samler  og  Kjender  af  nordiske  Antiqvi- 
teter,  og  som  driver  disse  Studier  med  saa  meget  større  Uegennytte,  som  han 
egentlig  er  Kjøbmand  og  Chef  for  sin  formuende  Faders  Comptoir.  Han  har 
senere  i  Kjøbenhavn  været  vor  Ledsager  og  utrættelig  i  at  hjælpe  os.<  .  .  .  . 
»Den  12.  Juli  viste  Thomsen  os  den  antiqvariske  Samling,  som  ved  hans  Forsorg  er 
opstillet  i  en  ypperlig  Orden:  det  interessanteste  og  mest  instructive,  jeg  har  seet  i 
Kjøbenhavn.  c 

Medens  Thomsens  Ideer  saaledes  allerede  i  Løbet  af  flere 
Aar  havde  fundet  et  Udtryk  i  Museets  Ordning,  medens  de 
bleve  fremsatte  for  de  Besøgende    og  alt   bleve  optagne   i  Nabo- 

landene,  var  der  endnu  ikke  skrevet  noget  om  dem.  Det  maa 
siges,  at  Thomsen  visselig  ikke  skyndte  sig  med  at  fremsætte  sin 
Opdagelse.  Han  var  en  yderst  forsigtig  Mand,  meget  betænkelig 
overfor  videnskabelige  Theorier  og  ængstelig  for,  at  det  skulde 
synes,  at  Oldsagerne  og  Museet  stillede  for  store  Krav  eller  traadte 
for  stærkt  frem.  Hertil  kom,  at  Thomsen,  der  havde  Forskerens 
skarpe  Øie,  og  hvis  Tale  var  træffende  og  aandfuld,  ikke  førte  den 
skolede  Videnskabsmands  øvede  Pen.  Paa  Alt  dette  beroede  det 
sikkert  nok,  at  Thomsens  første  Artikel,  der  foran  er  nævnt  (S.  162), 
først  fremkom  i  1832,  og  meget  betegnende  bærer  den  ikke  For- 
fatterens Navn.  Af  Tredelingssystemet  er  heri  endnu  ingen  An- 
tydning; ikke  engang  Benævnelsen  »Stenalder«  er  brugt;  der  siges 
kun  ganske  simpelt:  »Blandt  vore  Oldsager  ere  vistnok Stensageme 
de,  der  henhøre  til  den  fjærneste  Tidsalder«.  Først  i  1836  frem- 
sattes Tredelingen  med  Benævnelserne:  Stenalder,  Bronze-  og 
Jernalder  i  »Ledetraad  for  nordisk  Oldkyndighed«,  det  lille  Skrift, 
der  trods  sin  beskedne  Form,  og  skjøndt  ogsaa  anonymt,  for  stedse 
bør  sikre  Thomsens  Navn  en  Hædersplads  i  enhver  Fremstilling 
af  den  forhistoriske  Forsknings  Udvikling. 

Mulig  saa  dog  Thomsen  ikke  dengang  den  hele  Rækkevidde 
af  denne  chronologiske  Inddeling,  og  i  det  hele  kan  det  vistnok 
siges,  at  det  mere  var  ved  det  Arbeide  for  Museet,  som 
Thomsen  udfoldede  i  Løbet  af  de  følgende  30  Aar,  end  ved  disse 
Smaaskrifter,  at  han  sikrede  sig  Forfatterskabet  til  det  første  for- 
historisk -  archæologiske  System.  Han  tilveiebragte  nemlig  efter- 
haanden  saa  mange  synlige  Beviser  for  Rigtigheden  af  sin  Theori, 
at  den  tilsidst  kom  til  at  staa  som  fuldstændig  utvivlsom,  og  han 
lærte  sin  Samtid  at  se  dette  ved  Ordningen  af  Museet. 

Efterat  Tredelingssystemet  var  blevet  grundfæstet  og  havde 
vundet  almindelig  Anerkjendelse ,  blev  der  fra  forskjellige  Sider 
vakt  Tvivl  om  Thomsens  Prioritet  i  denne  Sag.  Med  meget  liden 
Ret  har  man  fra  tydsk  Side  villet  hævde,  at  Thomsens  Samtidige, 
Rektor  Danneil  i  Salzwedel  og  Lisch  i  Schwerin  have  opstillet 
Tredelingssystemet  forud  for  Thomsen.  Denne  Paastand  lader  sig 
ikke  opretholde,  saaledes  som  det  er  paavist  af  Hans  Hildebrand^ 
ihvorvel  det  er  klart,  at  begge  de  nævnte  Mænd  uafhængig  af 
hinanden  og  af  Thomsen,  og  næsten  samtidig  med  ham,  have  op- 
stillet archæologiske  Systemer,   der  nærme  sig  til  Thomsens,   uden 

at  de  dog  saaledes  som  dette  ere  fuldstændig  chronologiske.  Det 
vil  ikke  være  uden  Interesse  noget  nærmere  at  betragte  disse 
Forhold. 

Danneil  foretog  Undersøgelser  af  Grave  i  Omegnen  af  Salz- 
wedel  i  Altmark  fra  1824  at  og  publicerede  snart  efter  flere  af 
sine  Fund;  i  1836  gav  han  endelig  en  Hovedberetning,  hvori  han 
sammenfattede  sine  Resultater.  Gravene  ere  heri  klassificerede  efter 
deres  Art  i  Stengrave,  Jordhøie  og  Gravpladser,  og  det  angives 
rigtig,  at  disse  forskjellige  Former  maa  være  fulgte  efter  hinanden 
i  Tid.  Ligeledes  viser  Danneil,  at  Stenoldsagerne  ere  ældst,  der- 
efter komme  Sagerne  af  Kobber  eller  en  > Metalkomposition«,  og 
først  tilsidst  optræder  Jernet  Forsaavidt  ligger  der  heri  et  System 
af  samme  Art  som  Thomsens;  men  det  er  dog  mere  en  Klassifica- 
tion  af  Gravene  og  af  Oldsagerne,  som  Danneil  har  givet,  end  et 
egentlig  chronologisk  System,  en  Inddeling  af  Oldtiden  i  de  tre 
store  Tidsrum.  Danneil  har  vel  fundet  det  samme  som  Thomsen; 
men  han  er  med  Hensyn  til  Forstaaelsen  af  det  fundne  ikke  naaet 
saa  vidt  som  sin  Samtidige  i  Danmark,  der  ogsaa  havde  syslet 
længere  Tid  med  disse  Spørgsmaal,  og  som  tillige  havde  en  langt 
større  Række  af  Iagttagelser  at  støtte  sig  til.  Men  et  Hovedpunkt 
ved  Spørgsmaalet  om,  hvem  der  skal  ansees  for  Opdager,  er 
det,  at  Danneils  Arbeider  kun  vakte  ringe  Opmærksomhed.  Han 
fik  ingen  Disciple;  ingen  fortsatte  hans  Værk;  Sagerne  gik  til 
Berlin,  og  hans  Navn  blev  ikke  sat  i  Forbindelse  med  Tredelings- 
systemet før  mange  Aar  senere,  efterat  det  under  Navn  af  det 
nordiske  System  gjennem  en  lang  Prøvetid  havde  vundet  sig  lige 
trofaste  Venner  og  haardnakkede  Fjender  omkring  i  Europa. 

Ikke  mindre  klare  ere  Forholdene  paa  det  andet  Sted,  hvor 
det  er  sagt,  at  Tredelingen  skulde  være  opdaget,  nemlig  i  Schwerin. 
I  Aaret  1837  —  altsaa  Aaret  efter,  at  Thomsens  Ledetraad  udkom  — 
gav  Lisch  i  Værket  >Friderico-Francisceum«  en  Beskrivelse  af 
Storhertug  Friederich -Franz'  Oldsagsamling  i  Slottet  Ludwigslust. 
Det  er  et  for  sin  Tid  fortjenstfuldt  Forsøg  paa  at  beskrive  og 
klassificere  Meklenburgs  Mindesmærker  og  Oldsager;  men  ved  Siden 
af  at  denne  Klassification  har  vist  sig  at  være  i  mange  Punkter  uhel- 
dig, er  den  først  og  fremmest  ikke  chronologisk.  De  Antydninger, 
der  fremsættes  om  de  forskjellige  Gruppers  Alder,  ere  meget  vage 
og  vaklende,  og  om  der  end  tages  et  vist  Hensyn  til  Stoffet,  hvoraf 

Sagerne  ere  gjorte,  kan  man  ikke  sige,  at  deri  ligger  en  Antydning 
af  Treperiode-Systemet,  saa  lidt  som  Betegnelserne  Sten-,  Bronze- 
og  Jernalder  ere  anvendte.  Tvivlsomt  er  det  vist  ogsaa,  hvormeget 
af  dette  Værk  der  strengt  taget  kan  tilskrives  Lisch  selv.  Det  var 
delsvis  udarbeidet  af  en  anden,  som  det  hedder  paa  Titelbladet: 
»begrundet  und  fortgefiihrt«  af  Professor  Schroter  i  Rostock  og 
>vollendet<  af  Lisch,  og  med  Hensyn  til  Forholdet  mellem  de 
næsten  samtidig  i  Schwerin  og  i  Kjøbenhavn  fremsatte,  beslægtede 
Ideer  maa  det  erindres,  at  Schroter  havde  gjæstet  Kjøbenhavn, 
hvor  han  havde  været  i  nøie  Berøring  med  Thomsen  og  gjort  Be- 
kjendtskab  med  hans  Opfattelser.  Schroter  havde  i  1821  overtaget 
Ledelsen  af  den  ikke  ubetydelige,  storhertugelig -meklenburgske 
Oldsagsamling,  som  var  anlagt  allerede  i  Begyndelsen  af  Aar- 
hundredet;  han  kom  dengang  tilbage  fra  Skandinavien  og  vakte, 
som  Lisch  selv  siger,  ny  Interesse  i  Meklenburg  for  Oldsagstudiet. 
Publikationen  af  »Friderico-Francisceum«  blev  strax  paabegyndt; 
men  efterat  tre  Leveringer,  med  18  Tavler,  vare  udkomne,  gik 
Schroter  i  i824paany  til  Kjøbenhavn,  som  det  hedder,  »im  Interesse 
des  Werkes«.    Efter  at  være  vendt  tilbage  blev  han  imidlertid  ramt 

• 

af  Sindssygdom  og  døde  kort  efter.  Det  paabegyndte  Værk  med 
Samlinger  og  Optegnelser  fra  Besøget  i  Kjøbenhavn  gik  nu  i  Arv 
til  Lisch,  der  først  i  1836  blev  ansat  ved  Samlingen  i  Ludwigslust; 
men  ved  Museet  i  Kjøbenhavn  mindedes  det,  at  Thomsen,  naar 
Talen  var  om  Lischs  Fortjenester,  paa  sin  egen  betænksomme 
Maade  fremhævede  Schroter  som  hans  Forgænger.  Dog  hvorom 
alting  er :  det  er  med  Hensyn  til  Prioritetsspørgsmaalet  sikkert  nok, 
at  Lischs  første  Udtalelser  fra  1837  '^ke  ere  ældre  end  Thomsens, 
at  Treperiode  -  Systemet  ikke  findes  udviklet  i  »Friderico-Francis- 
ceum« ,  og  at  Lisch  desuden  gjennem  Schroter  maa  have  havt  et 
vist  Kjendskab  til  Thomsens  Ideer,  som  traadte  frem  i  Ordningen 
af  Museet  i  Kjøbenhavn. 

Men  Lisch  vedblev  et  langt  Liv  igjennem  at  samle  og  publi- 
cere de  meklenburgske  Oldsager.  Han  blev  en  af  de  flittigste 
Dyrkere  af  den  forhistoriske  Archæologi,  og  med  hans  Samling 
voxede  hans  egen  Betydning.  Alt  som  den  forhistoriske  Forskning 
vandt  mere  Terrain,  fik  ogsaa  hans  Navn  en  videre  Udbredelse,  og 
det  kan  saaledes  mulig  forstaaes,  at  han  i  »Meklenburgische  Jahr- 
biicher«    for  1865    og  endnu   mindre   uforbeholdent  andetsteds   har 

villet  sikre  sig  Andel  i  Opdagelsen  af  Tredelingen.  Han  havde 
ialtfald  store  Fortjenester  af  de  fortsatte  Undersøgelser,  om  han  end 
ikke  havde  Ret  til  at  tillægge  sig  Æren  af  at  have  fremsat  det 
første  archæologiske  System.  Ingen  havde  tidligere  betegnet  ham 
som  Opdageren,  og  de  Forsøg,  der  senere  af  Landsmænd  ere 
gjorte  paa  at  hævde  ham  denne  Stilling,  ere  blevne  grundig  til- 
bageviste. 

Det  er  endelig  oftere,  ogsaa  her  i  Danmark,  blevet  sagt,  at 
Sven  Nilssan  i  Lund  og  Thomsen  samtidig  fremsatte  Læren  om 
Tredelingen.  Hellerikke  dette  er  rigtigt.  I  1834  skrev  Nilsson  sit 
foran  nævnte  »Udkast  til  Jagtens  og  Fiskeriets  Historie«  (S.  162)  — 
altsaa  to  Aar  efter,  at  Thomsens  Stenalders  -  Afhandling  var  frem- 
kommen; men  i  dette  Skrift  behandler  Nilsson  kun  Stenalderen,  og  der 
findes  deri  ingen  Antydning  af  Tredelingen.  Nilssons  store  Arbeide 
over  Stenalderen,  »Skandinaviska  Nordens  Ur-invånare«,  udkom 
1838 — 1843.  Her  findes  der  som  sidste  Kapitel  et  »Udkast  til 
Beskrivelsen  af  en  cimbrisk  Kolonist  -  Stamme ,  som  i  Oldtiden 
trængte  ind  i  det  sydlige  og  vestlige  Skandinavien,  fortrængte  de 
Vilde  og  opdyrkede  Landet«.  Til  disse  Indvandrere  henførte 
Nilsson  de  nordiske  Bronzesager.  Men  rent  afseet  fra  dette  lille 
Arbeides  mange  svage  Sider,  kan  det  ikke  siges  at  indeholde  et 
chronologisk  System  af  samme  Art  som  Thomsens,  og  ialtfald  er 
det  adskillige  Aar  yngre  end  dennes  Skrift  fra  1836.  Nilssons 
større  Arbeide  over  Bronzealderen  udgaves  først  i  1862  og  bragte 
en  anden  og  fuldstændig  forskjellig  Hypothese  om  Bronzekulturens 
Indførelse  i  Norden.  Søfarende  Phoeniciere  skulde  paa  deres 
Farter  langs  med  Europas  Kyster  være  naaede  til  det  skandi- 
naviske Norden.  Her  bosatte  de  sig  med  Kvinder,  Børn  og  Haand- 
værkere,  og  fra  disse  phoeniciske  Kolonier  modtoge  de  Indfødte 
de  første  Bronzesager,  indtil  de  efterhaanden  lærte  selv  at  behandle 
Metallerne.  Denne  Hypothese  har  aldrig  vundet  Tilslutning  inden- 
for de  nordiske  Archæologers  Kreds  og  har  alt  længe  kunnet 
erklæres  for  fuldstændig  forfeilet. 

Hellerikke  Nilsson  kan  man  saaledes  betegne  som  Grundlægger 
af  Tredelingssystemet;  men  herved  forringes  ikke  hans  store  For- 
tjenester af  Archæologien.  Var  det  end  i  Museet  i  Kjøbenhavn, 
at  man  først  fik  rigtigt  Syn  paa  den  her  omhandlede  Sag,  saa 
havde  det  dog  sin  store  Betydning,   at  to  saa  energiske  Forskere 

som  Lisch  og  Nilsson  snart  stillede  sig  ved  Thomsens  Side.  De 
nøiedes  ikke  med  at  laane  Beviser  fra  Thomsen;  de  dannede  selv 
Samlinger,  og  de  vare  frugtbare  Forfattere,  der  meget  bidroge 
baade  til  at  klare  og  udvikle  Systemet  og  til  at  udbrede  Kund- 
skaben om  det.  Dem  tilkommer  saaledes  for  en  ikke  ringe  Del 
Æren  af  at  have  fæstnet  og  udformet  Begreberne  Sten-,  Bronze- 
og  Jernalder,  den  Fane,  hvorunder  man  senere  har  kjæmpet  for  at 
tiltvinge  sig  Adgang  til  Fortidens  lukkede  Egne,  idet  der  dog  bestandig 
tillige  har  maattet  gjøres  Front  mod  dem,  som  kaldte  den  et  falsk 
Flag,   hvorunder  ingen  sand  videnskabelig  Erobring  kunde  gjøres. 

Men  har  Thomsen  saaledes  været  forud  for  sine  Samtidige  i 
rigtig  og  fyldig  Erkjendelse  af  Bronzealderen,  var  dog  hans  Op- 
dagelse ikke  saa  ganske  ny  og  original,  at  ingen  forud  havde 
anet  eller  tænkt  noget  lignende.  Tværtimod  har  det,  som  udgjør 
Kjærnen  i  Tredelingssystemet,  det  at  Mennesket  i  en  fjæm  Fortid 
har  anvendt  Bronzen,  men  ikke  Jernet,  staaet  mere  eller  mindre 
klart  for  mange  af  dem,  som  gjennem  de  vexlende  Tider  have 
tænkt  over  de  ældste  Tilstande  paa  Jorden  og  syslet  med  mundtlige 
og  skriftlige  Overleveringer  fra  fjærne  Tider,  eller  med  de  synlige 
Efterladenskaber.  Der  strækker  sig  fra  de  ældste  historiske  Tider 
en  uafbrudt  Tradition  om  en  Bronzeperiode.  Af  og  til  træder  den 
stærkt  frem  og  bliver  rigtig  forstaaet;  men  snart  efter  bliver  den 
atter  glemt  og  forbigaaet  —  et  mærkeligt  Exempel  paa,  hvorledes 
en  Tanke  kan  gaa  i  Arv  fra  Aarhundrede  til  Aarhundrede  uden 
ret  at  faa  Gyldighed,  før  langt  om  længe  dens  Tid  er  kommen. 
I  dette  Tilfælde  forløb  der  henved  tre  Tusinde  Aar. 

I  Grækenlands  ældste  historiske  Tid  var  man  vistnok  ikke 
ukjendt  med,  at  Bronzen  et  Par  Aarhundreder  forud  i  det  mindste 
havde  spillet  en  Hovedrolle  ved  Fabrikationen  af  Vaaben  og  Red- 
skaber af  alle  Slags.  Dette  træder  bestemt  frem  i  de  homeriske 
Digte.  Ikke  blot  nævnes  Bronzen  langt  oftere  end  Jernet  —  efter 
foretagne  Sammentællinger,  i  Iliaden  279  Gange  mod  23,  i  Odysseen 
80  Gange  mod  25  —  men  det  er  tillige  paavist,  at  Jernet  omtales 
langt  sjældnere  i  de  ældre  Partier  af  disse  Digte  end  i  de  yngre. 
Navnlig  ere  Vaabnene,  Sværd,  Spyd,  Øxer  og  Pile,  næsten  uden 
Undtagelse  af  Bronze.  Det  er  nu  vanskeligt  at  afgjøre,  om  dette 
svarer  til  Forholdene  i  den  Tid,  da  de  homeriske  Digte  bleve  til, 
eller  om  det  ikke  snarere  ved  denne  idelige  Fremdragen  af  Bronzen 

har  været  Meningen  at  charakterisere  de  ældre,  heroiske  Tider, 
som  i  det  hele  fremstilles  i  et  saa  stærkt  og  straalende  Lys.  At 
Grækenland  dengang  havde  sin  Bronzealder,  kunde  ikke  ganske 
være  glemt.  Det  antages  sædvanlig,  at  Digtene  ere  blevne  til  i 
Løbet  af  flere  Aarhundreder,  fra  det  9.  til  det  7.  Aarh.  Jernet  var 
allerede  i  Begyndelsen  af  dette  Tidsrum  ret  almindelig  anvendt; 
men  den  egentlige  Bronzealder  laa  ikke  saa  fjæint,  at  den  kunde 
være  gaaet  ganske  af  Minde.  I  ethvert  Fald  giver  det  home- 
riske Epos  et  Billede  af  en  Tid,  da  Bronzen  spillede  en  Hoved- 
rolle, og  med  disse  ældste  Kildeskrifter,  der  for  det  senere  Græken- 
land stode  som  fuldt  historiske,  og  som  sikkert  i  det  her  omhandlede 
Forhold  byggede  paa  et  virkelig  historisk  Grundlag,  begynder 
Rækken  af  de  Udtalelser  om  en  Bronzeperiode,  som  fortsættes 
indtil  Thomsens  Dage. 

Det  bekjendte  Sted  hos  Hesiodos  —  altsaa  fra  en  noget  senere 
Tid  —  hvori  der  tales  om  den  tredie  Slægt  af  Mennesker,  som 
havde  Vaaben  og  Huse  og  Redskaber  af  Bronze,  kan  man  vel  ikke 
anse  for  et  udtrykkeligt  Vidnesbyrd  om,  at  det  stod  Digteren 
ganske  klart,  at  der  engang  havde  været  en  Tid,  da  Mennesket 
alene  anvendte  dette  Metal.  Thi  forud  for  denne  Bronzealder 
skildrer  han  en  Sølvalder,  og  forud  for  den  atter  en  Guldalder. 
Der  kunde  saaledes  blot  være  givet  en  poetisk  og  billedlig  Frem- 
stilling af  Tilbagegangen  i  Verden  og  den  voxende  Fordærvelse. 
Men  naar  det  udtrykkelig  siges  om  Bronzefolket,  >at  det  ikke 
kjendte  det  sorte  Jern«,  da  tør  man  vistnok  antage,  at  der  under 
Billederne  hvile;;-  en  bestemt  Viden  om  ældre,  svundne  Tilstande, 
og  den  Maade,  hvorpaa  Digteren  omtaler  >  Jern  tiden«,  den 
5.  Alder,  hvori  han  selv  lever,  synes  klart  at  angive,  at  han 
har  vidst,  at  de  to  Metaller  fulgte  efter  hinanden.  Dette  har  da 
givet  Anledning  til  den  digteriske  Fremstilling  af  Udviklingen  i 
Verden. 

Til  disse  ældste  Kilder  ligesom  ogsaa  til  senere  græske  Digtere, 
Pindar,  Euripides  og  andre,  som  fremføre  Oldtidens  Helte  rustede 
med  Bronzevaaben,  støtte  de  yngre  Forfattere  sig,  ikke  sjælden 
dog  ogsaa  under  Henvisning  til  Fund  og  Monumenter.  Patisanias^ 
i  det  2.  Aarh.  eft.  Chr.  F.,  siger  med  stor  Bestemthed,  at  alle 
Vaabnene    i    den   heroiske  Tidsalder  vare   af  Bronze.      Ikke   alene 

fremgik  dette  af  de  homeriske  Digte;  der  forelaa  ogsaa  haand- 
gribelige  Beviser  herfor.  Oraklet  i  Delphi  havde  paalagt  Athenien- 
serne at  opsøge  deres  Nationalhelts,  Theseus',  Grav  paa  Skyros  og 
føre  hans  Ben  tilbage  til  Athen.  Man  fandt  Graven  og  deri  et 
Sværd  og  et  Spyd  af  Bronze,  og  disse  Reliquier  bleve  under  store 
Æresbevisninger  førte  til  Athen.  Dette  skete  før  Midten  af  det 
5.  Aarh.  f.  Chr.  I  Asklepios'  Tempel  i  Nikomedien  opbevaredes  et 
Sværd  af  Bronze,  som  havde  tilhørt  Memnon;  i  Athenes  Tempel  i 
Phaselis  i  Pamphylien  gjemtes  en  Landsespids  af  Bronze,  som 
sagdes  at  være  Achilles',  og  i  et  andet  Tempel  forevistes  en  Dolk, 
der  bar  Faaskrift  om,  at  ogsaa  den  havde  tilhørt  en  af  Heltene 
fra  den  trojanske  Krig.  For  Pausanias  var  der  saaledes  ikke  nogen 
Tvivl  om,  at  Bronzen  blev  anvendt  i  den  fjæme  Oldtid,  og  dette 
har  ogsaa  været  vel  bekjendt  for  mange  romerske  Forfattere. 
Lucretius  siger  saa  klart  og  bestemt,  at  der  ikke  kan  tages  Feil 
af,  hvad  han  mener:  »Mennesket  lærte  tidligere  at  anvende  Bronzen 
end  Jernet.  Bronzen  blev  dengang  brugt  til  Redskaber  og  Vaaben, 
og  først  senere  kom  Jernet  lidt  efter  lidt  i  Brug  baade  ved  Mark* 
arbeidet  og  i  Krigen t.  Naar  Vergil  skal  beskrive,  hvorledes  de 
Folk  vare  rustede,  som  kjæmpede  med  Æneas  ved  Latiums  Kyster, 
saa  giver  han  dem  Sværd  af  Bronze  o.  s.  fr. 

Da  den  klassiske  Oldtids  Viden  efter  Middelalderens  Afslutning 
paany  kommer  frem  hos  de  lærde  Naturforskere  og  Archæologer  i 
det  16.  Aarh.,  møder  man  strax  hos  Mercatus^  Aldravaridus  o.  A. 
Forestillingen  om  Tidsforholdet  mellem  Bronzen  og  Jernet,  støttet 
til  de  bekjendte  Citater  af  Hesiodos  og  Lucretius;  jnen  ved  Siden 
af  anføres  Bibelens  Ord  til  Bevis  for,  at  Jernet  dog  maatte  være 
kjendt  før  Syndfloden,  og  dette  Problem  er  man  ikke  istand  til  at 
løse.  Snart  efter  synes  imidlertid  Flere  at  have  forstaaet  den  rette 
Sammenhæng  og  da  navnlig,  naar  de  henvise  til  de  jordfundne 
Oldsager,  saaledes  som  det  er  Tilfældet  med  den  engelske  Archæolog 
Catnden  ved  Midten  af  det  17.  Aarh.  og,  ved  Slutningen  af  Aar- 
hundredet,  med  Johannes  Daniel  Major ^  Professor  i  Kiel,  Præsten 
Jacobus  i  Stiftet  Liibeck  og  Præsten  Rhode  i  Barmstedt.  I  Mod- 
sætning hertil  kan  der  dog  nævnes  andre,  iøvrigt  fremragende 
Lærde,  som  kun  rent  i  Forbigaaende  omtale  Brugen  af  Bronze- 
vaaben  i  Oldtiden,  saaledes  Ole  Worm  og  Montfaucon\  nogen 
ganske  bestemt  Udtalelse    om    en  Bronzeperiode    forekommer   vel 

næppe  før  ved  Midten  af  det  i8.  Aarh.,  da  der  i  det  franske 
Akademi  førtes  en  Diskussion  om  Bronzealdersspørgsmaalet,  der 
frembyder  stor  Interesse. 

Der  var  i  175 1  ved  Veiarbeide  blevet  fundet  7  Bronzesværd, 
som  gave  de  lærde  Akademikere  Anledning  til  at  udtale  høist  for- 
skjellige  Anskuelser.  Flere  antoge,  at  det  virkelig  var  Vaaben, 
men  vare  kun  uenige,  om  de  vare  af  romersk  Arbeide,  eller  de  ikke 
snarere  maatte  henføres  til  de  gamle  Galler  eller  til  Folkevandrings- 
tidens Franker.  Andre  mente,  at  disse  Sværd  slet  ikke  vare  Kamp- 
vaaben;  de  havde  enten  hørt  til  en  Gladiators  Udrustning,  eller  de 
havde  været  anbragte  paa  en  Trophæ.  Atter  andre  mente,  at  det 
var  Paradevaaben  fra  det  12.  el.  13.  Aarh.  En  af  Datidens  mest 
fremragende  Archæologer  Comte  de  Caylus  beviste  med  stor  Skarp- 
sindighed, at  det  var  virkelige,  romerske  Vaaben.  I  Modsætning 
hertil  hævdede  De  la  Ravaliérey  at  man  ikke  kunde  beraabe  sig 
paa  den  klassiske  Oldtids  Digtere.  Jernet  var  ligesaa  tidlig  i  Brug 
som  Bronzen,  og  Vaaben  havde  til  alle  Tider  været  gjorte  af  Jern. 
Endelig  forsvarede  Abbed  Barihélemy  tre  Theses:  i)  Grækernes 
ældste  Vaaben  vare  af  Bronze;  2)  Jemvaaben  kom  i  Brug  før 
Homer  og  Hesiod;  3)  i  de  følgende  Aarhundreder  blev  Bronzen 
ikke  anvendt  til  Vaaben  af  Grækerne  og  Romerne,  men  vel  af 
andre  Folk  i  Europa.  —  Som  det  sees,  ere  disse  tre  Punkter  fuld- 
stændig rigtige  og  give  et  godt  Udgangspunkt  for  Forstaaelsen  af 
Bronzealderen. 

Paa  en  langt  klarere  Maade  fremsatte  dog  en  anden  fransk 
Forfatter  A.-Y.  Goguet  faa  Aar  efter  Læren  om  Bronzealderen  (i 
>De  Torigine  des  lois  des  arts  et  des  sciences«  Paris  1758),  og  der 
er  næppe  nogen  Tvivl  om,  at  han  saa  paa  disse  Forhold  næsten 
ligesaa  rigtig  som  Thomsen.  Han  viser,  at  der  har  været  en  ældste 
Tid,  i  hvilken  Mennesket  kun  betjente  sig  af  Sten,  Træ  og  lignende. 
De  første  Metaller,  som  benyttedes,  vare  Kobber,  Guld  og  Sølv, 
og  Jernet  var  længe  ukjendt  eller  dog  kun  lidet  brugt.  Dette  frem- 
sættes udførlig  og  paa  en  saadan  Maade,  at  det  tydelig  sees,  baade 
hvor  sikker  Goguet  var  i  denne  Sag,  og  hvor  stor  en  Betydning 
han  tillagde  den.  Han  beraaber  sig  paa  klassiske  Forfattere, 
Homer,  Hesiod,  Lucretius  og  Varro,  men  siger  tillige  udtrykkelig, 
at  disse  Forhold  ikke  blot  fandtes  hos  Grækerne  og  Romerne,  men 
ogsaa  i  Ægypten  og  Asien  og  i  Amerika,   hvor  man  gjennem  Be- 

retninger  fra  Opdagelsernes  Tid  kjendte  Folkeslag,  der  endnu  ikke 
brugte  Metallerne,  og  andre,  i  Mexico  og  Peru,  som  anvendte  Guld, 
Sølv  og  Kobber.  Goguet  anfører  fremdeles,  at  de  gamle  Vaaben, 
Smykker  og  Redskaber  af  Kobber  hyppig  findes  i  England,  Tydsk- 
land,  Schweiz  og  især  i  Norden.  Han  udvikler  vidtløftig,  hvorledes 
Mennesket  tilfældig  maa  have  gjort  Bekjendtskab  med  Metalleme, 
og  finder  det  forklarligt,  at  Kobberet  og  Guldet  først  have  til- 
trukket sig  Opmærksomheden,  idet  disse  Metaller  forekomme  let 
tilgængelige  i  Naturen  og  ere  mindre  vanskelige  at  behandle 
end  Jernet. 

Goguets  Opfattelse  vandt  imidlertid  ikke  Tilslutning.  Hos  den 
følgende  Tids  Archæologer  træffer  man  i  det  høieste  nogle  ganske 
ubestemte  og  vaklende  Udtalelser  om  Forholdet  mellem  Sten, 
Bronze  og  Jern.  Og  dog  var  Goguets  Værk  ikke  glemt;  det  udkom 
endnu  i  1820  i  en  6.  Udgave. 

Kort  forinden  havde  den  danske  Historieforsker  Vedel  Simonsen 
udgivet  sin  >Udsigt  over  Nationalhistoriens  ældste  Perioder«,  hvis 
første  Bind,   som  bærer  Aarstallet  18 13,   indeholder  en  Skildring  af 

Nordboernes  ældste  Levevis.  »Deres  Vaaben  og  Husgeraad«,  hedder  det, 
>vare  først  af  Sten  og  Træ;  senere  lærte  de  at  bearbeide  Kobberet  og,  som  det 
S3mes,  senest  —  Jernet.  Deres  Kulturhistorie  kunde  altsaa  fra  denne  Side  betragtet 
inddeles  i  en  Sten-,  en  Kobber-  og  en  Jern- Alder  c  o.  s.  v.       Dette    er    en    klar 

og  bestemt  Udtalelse,  navnlig  mærkelig  ved,  at  den  indeholder 
særlige  Betegnelser  for  de  tre  Perioder,  som  svare  baade  til 
Hesiodos'  og  til  Thomsens.  Vedel  Simonsen  maa  sikkert  nok 
ansees  for  den  sidste  Bærer  af  den  ældgamle  Tradition  om 
Bronzealderen;  han  kan  ikke  have  undgaaet  at  komme  i  Berøring 
med  noget  af  hele  den  ældre  Literatur. 

Man  har  nu  betegnet  Vedel  Simonsen  som  Grundlæggeren  af 
Tredelingssystemet.  Herved  maa  det  strax  indrømmes,  at  de  nys 
anførte  Ytringer  utvivlsomt  have  været  Thomsen  bekjendte.  De 
to  Mænd  stode  i  nøie  Forbindelse  med  hinanden  og  have  sikkert 
ofte  udvexlet  Tanker  om  archæologiske  Æmner.  Vedel  Simonsen 
var  Medlem  af  Kommissionen  for  Oldsagernes  Opbevaring,  hvis 
Sekretair  Thomsen  blev  i  18 16,  og  de  arbeidede  saaledes  sammen 
indtil  1849,  da  Kommissionen  opløstes.  Tilmed  stod  Vedel  Simonsen 
uafbrudt  i  Forbindelse  med  Museet,  for  hvilket  han  kraftig  virkede 
ved  Indsamling  af  Oldsager.    Men  hvorfor  nævnte  da  ikke  Thomsen 

sin  Kilde?  Hvorfor  anførte  han  ikke  Vedel  Simonsens  Udtalelser? 
Sikkert  nok  af  samme  Grund,  hvorfor  Jahn  i  sit  ovenomtalte  Værk 
ikke  nævner,  fra  hvem  han  har  Betegnelserne:  »Stenvaabenold«  og 
»Kobbervaabenold« ,  det  være  nu  Vedel  Simonsen  eller  Thomsen. 
Det  var  dengang  en  altfor  bekjendt  Sag  herhjemme  i  de  Lærdes 
Kreds,  at  der  gaves  en  gammel  Theori  om  en  saadan  Følge 
af  store  Kulturperioder,  til  at  man  skulde  have  fundet  det  nød- 
vendigt at  nævne  Hjemmelsmanden.  Man  ansaa  det  ikke  for  stort 
mere  end  en  Hypothese,  der  ikke  lod  sig  nærmere  bevise,  og  hvis 
Betydning  man  ikke  ret  var  klar  over.  Selve  Tanken  var  ialfald 
ikke  meget  værd ;  den  var  jo  ogsaa  gammel  nok.  Beviserne  manglede 
hidtil,  og  i  en  saadan  Sag  er  Beviset  Alt.  Men  Thomsens  Bidrag 
til  den  var  just  at  bringe  Beviserne,  nemlig  selve  de  haandgribe- 
lige  Sager,  hvorom  man  saa  længe  havde  talt;  herpaa  følte  han,  at 
det  kom  an,  og  derfor  faldt  det  ham  ikke  ind  at  minde  om,  at 
Vedel  Simonsen  forud  havde  fremsat  Tanken.  Og  ligesaalidt  faldt 
det  Samtiden  ind.  Thomsen  blev  i  sit  Fædreland  betragtet  som 
Systemets  Grundlægger,  medens  den  anførte  Passus  hos  Vedel 
Simonsen  først  i  1869  blev  funden  og  fremdragen. 

Naar  nu  imidlertid  Thomsen  fra  dansk  Side  bestandig  og  med 
god  Ret  bliver  nævnet  som  Grundlæggeren  af  Tredelingssystemet 
og  Opdageren  af  Bronzealderen,  saa  bør  det  ikke  glemmes,  at 
denne  Sag  har  havt  en  lang  Forhistorie,  saa  lang  som  Historien 
overhovedet  rækker.  Det  forstaaes  da  bedre,  at  en  af  den  nordiske 
Forsknings  bitreste  Fjender,  Prof.  Lindenschmit.  i  Mainz  (f  1893),  i 
de  hæftigste  Udtryk  protesterer  imod,  at  den  danske  Archæologi 
vil  hævde  sig  Æren  for  denne  vigtige  og  grundlæggende  Op- 
dagelse, hvad  han  betegner  som  en  af:  »jene  widerliche  Aeusserungen 
nationaler  Ueberhebung  und  Eitelkeit,  welche  in  der  neueren  Literatur  der  Dånen  so 
ausnehmend  abstossend  wirken«.       Og    det    forstaaeS    da    OgSaa,     at    en    af 

den  danske  Forsknings  bedste  Venner,  John  Evans ^  i  sit  store 
Arbeide  over  Englands  Bronzealder  end  ikke  nævner  Thomsens 
Navn.  Hellerikke  har  jo  Tredelingssystemet  og  da  navnlig  Bronze- 
alderen  vundet  hurtig  eller  fuldstændig  Tilslutning  i  Udlandet. 

Omtrent  for  30  Aar  siden  begyndte  den  nysnævnte,  iøvrigt 
høitfortjente  Archæolog,  Prof.  Lindenschmit,  sine  Angreb  paa  de  fra 
Norden  udgaaede  Theorier.  En  Bronzealder  skulde  ikke  have 
existeret,     idet  Jernet    maatte    have    været   kjendt   fra    de    ældste 

Tider  af.  De  i  Norden  fundne  Bronzer  maatte  være  indførte  fra 
Etrurien  eller  andre  Egne  i  Syden,  og  intet  velforarbeidet  Bronze- 
stykke  kunde  være  gjort  af  de  nordiske  Barbarer.  Disse  An- 
skuelser, som  uafbrudt  ere  gjentagne  i  Løbet  af  en  Menneskealder, 
med  en  stedse  stigende  Heftighed  og  paa  en  mod  den  nordiske 
Forskning  særdeles  nærgaaende  Maade,  fandt  en  Tid  lang  Tilslut- 
ning i  vide  Kredse,  navnlig  i  Tydskland.  En  Fortegnelse  over  de 
Skrifter,  som  have  indeholdt  Angreb  paa  Tredelingssystemet,  vilde 
fylde  adskillige  Sider.  Man  er  imidlertid  i  Norden  ikke  bleven 
Svar  skyldig,  og  efterhaanden  som  det  archæologiske  Stof  er  blevet 
forøget,  og  Beviserne  saaledes  have  vundet  i  Styrke,  er  Angribernes 
Kreds  bleven  kjendelig  indsnævret.  Endnu  det  sidste  Tiaar  har 
dog  bragt  adskillige  Arbeider,  der  væsentlig  have  til  Maal  at  gjøre 
det  af  med  Bronzealderen  —  baade  af  streng  videnskabelig  Art 
og  bestemte  for  den  store  Læsekreds,  og  det  under  de  bedste 
Navne,  som  Ludw.  Beck^  Ckr,  Hostmann^  Moritz  Aisberg  o.  A. 
Til  samme  Side  helde  endnu  i  Frankrig  to  Videnskabmænd  af 
første  Rang,  A,  Bertrand  og  Salomon  Reinach, 

De  fleste  af  Nutidens  betydeligste  Forskere  have  imidlertid  fuld- 
stændig optaget  Tredelingssystemet.  Skulde  der  anføres  enkelte 
af  de  Navne,  der  ere  knyttede  til  store  Arbeider,  maatte  det  være 
E.  Chanire  og  E,  Cartailhac  i  Frankrig,  og  hinsides  Kanalen 
J,  EvaTis  og  R,  Munro,  I  Nordtydskland  have  næsten  alle  sluttet 
sig  til  deres  nordiske  Kollegaer,  saaledes  navnlig  y,  Mestarf^ 
O.  Olshausen  og  O,  Tischlery  i  hvem  den  forhistoriske  Archæologi 
for  faa  Aar  siden  tabte  en  af  sine  heldigste  Dyrkere.  En  noget 
reserveret  Stilling  synes  dog  endnu  de  to  ledende  Berliner- Archæologer 
A,  Voss  og  R.  Virchow  at  indtage.  I  Østerrig  har  M,  Hoemes  nylig 
givet  en  Fremstilling  af  Bronzealdersstriden,  til  hvilken  man  fra 
nordisk  Side  fuldstændig  kan  slutte  sig;  paa  Antagelsen  af  en 
Bronzealder  hvile  M,  Muchs  og  J.  Szombathys  Arbeider,  og 
Ungarerne  Joseph  Hampel  og  F.  Pulszky  have  i  en  Række  af 
Skrifter  behandlet  denne  Periode. 

Den  Tid  er  vist  ikke  fjærn,  da  de  sidste  Modstandere  ville 
forstumme.  Det  synes  derfor  at  være  overflødigt  indgaaende  at 
gjøre  Rede  for  og  i  det  enkelte  at  imødegaa  de  Anskuelser,  som 
staa  i  den  fuldstændigste  Strid  med  hele  det  Grundlag,  hvorpaa 
det  her  foreliggende  Arbeide  hviler.    løvrigt  kan  hele  den  følgende 

Behandling  af  den  nordiske  Bronzealder  siges  at  være  et  stort  og 
samlet  Modbevis  mod  Theorien  om,  at  Alt,  hvad  der  sammenfattes 
under  Begrebet  Bronzealder  i  Europa,  kun  skulde  være  Exportgods 
fra  den  klassiske  Kultur. 

I  Norden  har  Forholdet  staaet  ganske  anderledes.  Thomsens 
System  har  her  stedse  været  ubestridt,  og  navnlig  Rigtigheden 
af  at  udskille  Bronzealderen  som  en  egen  Periode  er  bestandig 
bleven  klarere  erkjendt.  Det  første  Afsnit  af  Bronzealders-Studierne 
falder  i  de  20  Aar,  indtil  1865,  i  hvilke  de  to  betydelige  Mænd 
Thomsen  og  Worsaae  virkede  ved  Siden  af  hinanden,  den  første 
som  ældre  og  gammel  Mand  staaende  i  Spidsen  for  Museet,  den 
sidste  kastende  sig  allerede  som  ganske  ung  Mand  med  begeistret 
Iver  ind  i  den  forhistoriske  Archæologi,  hvor  han  snart,  udenfor 
Museet,  vandt  en  smuk,  videnskabelig  Plads.  Det  kan  siges,  at 
disse  to  Mænd  skabte  det  nordiske  Bronzealders-Studium,  saaledes 
som  det  endnu  fortsættes.  løvrigt  arbeidede  de  hver  paa  sin 
Maade  og  høist  forskjellig.  Thomsen  formede  Detaillen,  Worsaae 
reiste  og  drøftede  de  store  Spørgsmaal.  Thomsen,  som  havde  ud- 
talt det  epokegjørende  Ord  Bronzealder,  kom  næsten  ikke  til  at 
berøre  alle  de  vigtige  og  vanskelige  Undersøgelser,  som  maatte 
kn)^te  sig  til  det  nye  System.  Hans  literære  Bidrag  bestod  ude- 
lukkende i  Fremlæggelsen  af  det  nye  Materiale  i  de  Fortegnelser 
over  Museets  aarlige  Tilvæxt  og  de  andre  mindre  Publikationer, 
som  i  disse  Aar  fremkom  i  Oldskriftselskabets  Tidskrifter;  men 
ved  Beskrivelsen  af  Sagerne  og  ved  dertil  knyttede  Smaabemærk- 
ninger  bidrog  han  dog  ikke  lidt  til  at  udarbeide  Enkelthederne  i 
vor  Kundskab  om  Bronzealderen.  Saaledes  indførtes  efterhaanden 
i  Literaturen  den  ene  vigtige  Art  af  Oldsager  efter  den  anden: 
Lurerne,  Bronzeskjoldene,  Støbeknolde,  Støbeformer,  Miniatur- 
Stykker  som  Efterligninger  af  forskjellige  Brugsgjenstande  o.  s.  v. 
Fra  Thomsen  skriver  sig  en  stor  Mængde  af  de  Enkeltbestemmelser, 
der  siden  ere  blevne  bevarede  som  rigtige,  og  en  Del,  som  efter- 
haanden har  maattet  rettes,  saaledes:  »Diademer c  i  Stedet  for 
Halssmykker  —  »Syapparater«  for  Toiletredskaber  —  >Pande- 
baandc,  de  saakaldte  »Guldlad*,  »Edsringe«  og  »Hestehale- 
Prydelser«  for-Armbaand. 

Mere  end  gjennem  Literaturen  virkede  dog  Thomsen  som 
Museumsmand.       »Ordningen   og    Sammenstillingen    i   Museet   var 

hans  Forfatterskab«,  er  der  rigtig  blevet  sagt.  I  Museets  Skabe 
fremstillede  han  sit  System,  og  der  udviklede  og  begrundede  han 
sine  Anskuelser.  Thomsen  fik  saaledes  en  stor  Betydning  for  selve 
det  archæologiske  Studium  her  i  Norden;  til  en  vis  Grad  kan  det 
vel  siges,  at  han  gav  det  et  eget  Præg,  der  senere  er  blevet  be- 
varet. Han  dannede  vel  ikke  Skole,  fordi  han  var  en  saa  eien- 
dommelig  Personlighed,  og  fordi  Tilfældet  vilde,  at  hans  nærmeste 
Efterfølger,  Worsaae,  skulde  være  en  ligesaa  udpræget  Begavelse, 
som  maatte  gaa  sine  egne  Veie.  Men  fra  Thomsen  skriver  sig 
dog  vistnok  det  umiddelbare  og  nøie  Forhold  til  Oldsagerne  selv, 
den  grundige  og  solide  Undersøgelse  af  selve  det  archæologiske 
Stof,  hvorpaa  den  nordiske  Forskning  siden  har  hvilet. 

Fra  Thomsen  skriver  sig  ogsaa  den  i  god  Forstand  populære 
Retning,  som  ikke  er  blevet  opgiven,  efterat  han  og  de  Mænd,  der 
sluttede  sig  til  hans  vindende  Personlighed,  have  ophørt  at  virke. 
Allerede  i  1821  siges  der  i  Thaarups  »Kjøbenhavns  Mærkværdigheder« : 

»Torsdagen  fra  Kl.  ii  til  i  forevises  Oldsag* Kabinettet  for  Enhver,  som  ønsker  at 
se  det.  Hermed  begyndtes  1819,  og  Hr.  Cancelliraad  Thomsen  har  glædet  Mange 
ved  sin  med  Kundskab  og  Nidkjærhed  viste  velvillige  Bestræbelse  for  at  gjøre  Museet 
saa   gavnligt    som    muligt   og    med   Talent  at   forevise    og   forklare,    hvad   det  har.  c 

Saaledes  vedblev  Thomsen  sit  Liv  igjennem  at  virke  ved  mundtlig 
Meddelelse  til  Museumsbesøgende,  og  i  lignende  nært  Forhold  stod 
han  til  Samlerne. 

Det  var  Privatsamlingernes  Tid.  Studiet  stod  endnu  paa  det 
første,  forberedende  Trin,  saaledes  at  alle  kunde  være  med; 
Stoffet  var  saa  lille,  at  det  var  til  at  overse  for  enhver,  og  Er- 
faringer og  Iagttagelser  endnu  saa  faa,  at  man  let  kunde  skaffe 
sig  Kundskab*  om  dem.  Man  var  ikke  kommen  videre  end,  at 
egentlig  enhver  kunde  danne  sig  en  Mening  og  deltage  i  Diskus- 
sionen, og  ialfald  kunde  man  bidrage  sit  til  det  store  Hele  ved  at 
samle.  Kong  Fred.  VII.s  varme  Interesse  for  Oldsagerne  med- 
virkede til  at  vække  Samlerlysten.  Saaledes  arbeidedes  der 
fra  mange  Sider  paa  at  udvide  Kundskaben  om  Bronzealderen, 
og  Thomsen  var  Midtpunktet  i  den  store  Kreds  af  Samlere,  der 
mundtlig  og  skriftlig  modtoge  Veiledning  og  Opmuntring  fra  ham. 
Først  og  fremmest  virkede  dog  Thomsen  i  disse  Aar  ved  Ind- 
samlingen til  Museet,  hvis  egentlige  Skaber  han  maa  siges  at  være. 
Hans  udprægede  Samlertalent  dannede  her  det  solide  Grundlag, 
hvorpaa  Eftertiden  har  bygget. 

Paa  ganske  anden  Maade  virkede  Worsaae  i  det  samme  Tids- 
rum. Enkelthederne  som  saadanne  interesserede  ikke  Worsaae,  og 
han  stod  hele  det  Detailarbeide  fjærnt,  hvis  Leder  Thomsen 
var,  ligesom  han,  som  anført,  hellerikke  i"  denne  Periode  var  knyttet 
til  Museet.  Worsaae  gav  sig  derimod  i  Lag  med  det  store 
Studium  af  Bronzealderen  og  førte  efterhaanden  Undersøgelsen  ind 


paa  alle  de  Veie,  ad  hvilke  den  senere  er  dreven  videre.  Hertil 
medbragte  han  Ungdommens  Dristighed,  Videnskabsmandens  Sands 
for  Maalet  og  Begavelsens  sikre  Greb,  Der  hørte  Mod  til  i  1843 
at  besvare  Spørgsmaalet  om  Bronzealderens  Varighed  her  i  Norden. 
Det  var  en  stærk  videnskabelig  Drift,  som  bragte  Worsaae  til 
for  første  Gang  at  fremdrage  de  vanskelige  Spørgsmaal  om  vor 
Bronzekulturs  Oprindelse  og  første  Kilder,  om  dens  Forhold  til  Ud- 

landet^  om  Indvandringen  af  en  ny  Befolkning,  om  hvorvidt  vor 
Bronzealder  virkelig  kunde  betragtes  som  en  hjemlig  Kultur  og  dens 
Efterladenskaber  som  nordiske  Arbeider.  Er  der  end  meget  af, 
hvad  der  dengang  blev  fremsat,  som  senere  har  maattet  berigtiges, 
saa  gav  det  dog  et  Grundlag,  hvorpaa  der  kunde  bygges  videre. 
Worsaae  formede  saaledes  det  videnskabelige  Studium  af  Bronze- 
alderen, ligesom  han  i  det  hele  aabnede  Veiene  for  den  forhistoriske 
Granskning.  Atter  og  atter  hævder  han  i  denne  Periode  Oldtids- 
forskningens Betydning,  fremhæver  det  archæologiske  Materiales 
Værd  som  selvstændig,  historisk  Kilde  og  værner  det  nye  Fag  mod 
den  Ligegyldighed  og  Ringeagt,  som  det  endnu  ofte  mødte  hos 
Historikere  og  klassiske  Archæologer.  Hans  vigtigste  Arbeide  fra 
denne  Tid  er  »Danmarks  Oldtid«  (1843),  ^^  Skrift,  der  vakte  en 
berettiget  Opmærksomhed,  idet  det  for  første  Gang  gav  en  samlet 
Udsigt  over,  hvad  der  dengang  vidstes.  En  lignende  Betydning 
havde  overfor  Udlandet  Worsaaes  djærve  Skrift  om  >Den  nationale 
Oldkyndighed  i  Tydskland«  (1846),  hvori  han  søgte  at  fremkalde 
Studiet  af  Bronzealderen  hos  vore  Naboer  mod  Syd,  ved  i  de  store 
Træk  at  paavise,  at  der  ogsaa  der  fandtes  Minder  fra  denne 
Kulturperiode. 

Mere  indgaaende  syslede  Worsaae  med  Bronzealders-Studierne 
i  de  næste  20  Aar,  i  hvilke  han,  efter  Thomsens  Død  i  1865,  var 
Chef  for  Landets  nationale  archæologiske  Institutioner  og  den  høit 
anerkjendte,  videnskabelige  Fører,  indtil  han  i  1885  bortkaldtes  fra 
sin  rige  Virksomhed.  Hans  Deling  af  Bronzealderen  i  et  ældre  og 
et  yngre  Afsnit  (1859)  og  hans  Behandling  af  Mark-  og  Mosefundene 
(1866)  betegnede  væsentlige  Fremskridt,  ligesom  de  samlede  Ud- 
sigter over  Danmarks  hele  Forhistorie,  hvormed  han  gjentagende 
berigede  Literaturen,  gave  ikke  faa  nye  Bidrag  til  Belysning  af  de 
store  Spørgsmaal. 

Af  andre,  der  samtidig  med  de  to  ledende  Personligheder 
eller  senere  have  fremmet  Bronzealders  -  Studierne  i  Danmark,  maa 
nævnes:  C.  Engelhardt ,  L,  Zinck^  E,  Vedel ^  Henry  Petersen  og 
Kr,  Bahnson^  som  alle  indgaaende  have  behandlet  enkelte  Fund- 
grupper, samt  C  F,  Herbst,  V.  Boye,  A.  Feddersen,  F,  Sehested 
o.  fl.  A.,  som  have  udgivet  Fundbeskrivelser.  En  smuk  Publikation 
af  selve  Stoffet  foreligger  i  A.  P.  Madsens  store  Afbildningsværk. 
Ligesaa  meget  som  disse  danske  Archæologer  have  dog  Sveriges 

Rigsantiqvar  Dr.  Hans  Hildebrand^  Dr.  Undset  i  Christiania  og 
andre  nordiske  Forskere  bidraget  til  Kundskaben  om  Danmarks 
Bronzealder,  dels  ved  at  behandle  Nabolandenes  nærbeslægtede 
Oldsager,  dels  ogsaa  ved  at  sysle  med  selve  det  danske  Materiale; 
men  større  Fortjeneste  end  nogen  anden  har  Prof.  Oscar  Montelius 
af  Bronzealderens  vigtigste  Spørgsmaal.  I  en  Mængde  større  og 
mindre  Arbeider,  hvis  Indhold  vil  gjenfindes  paa  mange  Punkter 
i  den  følgende  Fremstilling,  har  han  søgt  fra  alle  Sider  at  trænge 
ind  til  Kjæmen  af  disse  vanskelige  Undersøgelser.  Det  skyldes 
fomemlig  hans  energiske  Syslen  i  Løbet  af  en  lang  Aarrække  med 
det  samme  Stof,  at  Bronzealderens  Inddeling  og  Chronologi  nu 
maa  antages  at  være  i  det  væsentlige  fastslaaet.  Samtidig,  i 
Løbet  af  de  sidste  Aartier,  er  det  lykkedes  Udlandets  forhistoriske 
Archæologer  fuldt  at  indhente  det  Forspring,  som  Norden  tidligere 
havde.  Navnlig  er  Bronzealderen  i  dette  Tidsrum  bleven  frem- 
dragen af  Jorden,  samlet  i  Museerne  og  publiceret  i  store  Arbeider 
af  de  Mænd,  hvis  Navne  foran  ere  anførte,  og  af  mange  andre. 
Bronzealders-Studierne  staa  overalt  i  Europa  i  det  nøieste  indbyrdes 
Forhold,  som  dette  vil  sees  af  den  følgende  Fremstilling,  der  oftere 
skal  berøre  Udlandets  archæologiske  Forhold. 

var  vel  et  Fremskridt,  da 
:t  blev  paavJst ,  at  der 
har  været  en  Bronze- 
en  egen  Periode  liggende 
den  Tid,  da  Metallerne 
vare  ukjendte,  og  den 
Tid,  da  Jernet  var  korn- 
almindelig  Brug.  Men 
ir  det  dog  for  en  mærke- 
turperiode;  hvomaar  og 
es  begyndte  den,  og  hvor 
n  Varighed  havde  den 
Vare  de  gamle  Bronzer 
til  Norden  enten  ved  en 
Iring  af  nye  Folk  eller 
Lndel  med  nærmere  eller 
'  Egne,  eller  skulde  de 
i'ære  af  nordisk  Arbeide? 
man  her  i  den  Qæme 
Oldtid  have  kunnet  drive  en  selv- 

stændig  Metalindustri  af  en  virkelig  Betydning  —  have  forstaaet 
med  stor  Kunstfærdighed  at  behandle  de  Metaller,  som  ikke  findes 
i  disse  Lande?  Denne  Række  af  vanskelige  Spørgsmaal  reiste  sig 
truende  mod  Bronzealderen  og  krævede  en  Løsning;  thi  dersom 
der  ikke  kunde  svares,  dersom  Tvivlsmaalene  ikke  bleve  fjærnede 
ved  antagelige  Forklaringer,  da  maatte  denne  ubegribelige  Kultur- 
periode udslettes  af  den  nordiske  Archæologi. 

Det  Punkt,  som  først  og  fremmest  skulde  klares,  var  selve 
Begyndelsen.  Hvad  var  det  ældste  mellem  disse  forskjellig  formede 
Bronzer?  Samtidige  kunde  de  ikke  alle  være,  dertil  var  Stilen  for 
afvexlende,  og  at  Perioden  havde  havt  en  betydelig  Varighed, 
skjønnedes  vel  af  de  meget  talrige  Fund.  Kunde  det  blot  siges, 
hvilke  Bronzer  og  hvilken  Stil  der  var  ældst,  da  havdes  der  et 
sikkert  Fæste  for  videre  Undersøgelser. 

Man  kom  nu  meget  snart  paa  det  rene  med,  hvilken  Gruppe 
af  Sager  der  maatte  være  ældst,  og  herom  har  der  aldrig  senere 
været  Tvivl  mellem  de  nordiske  Archæologer.  Allerede  i  1843 
udtalte  Worsaae  i  »Danmarks  Oldtid«,  at  de  Bronzer,  der  ere 
prydede  med  Spiralornamenter,  maa  antages  for  at  være  de  ældste 
i  Norden.  De  svære  og  kraftige  Former  og  den  rene,  strenge  Stil 
maatte  umiddelbart  gjøre  Indtryk  af  at  hidrøre  fra  en  tidlig  Tid  og 
fra  en  primitiv  Kunst.  Der  forelaa  dengang  ikke  andet  til  nærmere 
at  begrunde  denne  Anskuelse  end  Overensstemmelsen  mellem  den 
nordiske  Ornamentik  og  de  Spiralmønstre,  som  kjendtes  fra  den 
store  Kuppelgrav  ved  Mykenæ;  men  disse  Ligheder,  der  senere 
have  faaet  en  afgj  ørende  Betydning  for  Opfattelsen  af  de  ældre 
nordiske  Bronzer,  kunde  ikke  dengang  give  et  sikkert  Støtte- 
punkt. Det  var  væsentlig  den  fine  archæologiske  Følelse,  der 
ledede  paa  rigtig  Vei.  Paa  lignende  Maade  kom  sikkert  ogsaa 
Lisch  i  Meklenburg  til  at  betragte  den  samme  Gruppe  som  hen- 
hørende til  den  ældre  Bronzealder,  og  først  efterhaanden  begjoidte 
Beviserne  at  danne  sig,  ved  Nilssons  iøvrigt  væsentlig  forfeilede  Under- 
søgelser (S.  207),  ved  Worsaaes  Inddeling  af  Bronzealderen  (i  1859) 
og  senere  navnlig  ved  Montelnis^  Undersøgelser  over  Forbindelserne 
mellem  de  beslægtede  Stilgrupper  i  Norden  og  Syden.  Den 
Anskuelse,  at  de  Bronzer,  som  ere  udstyrede  med  de  eiendom- 
melige  og  skjønne  Spiralmønstre,  tilhøre  en  egen,  tidlig  Del  af 
Bronzealderen,    har  været  prøvet  i  Løbet  af  50  Aar  og  er  af  en 

Række  forskjellige  Forskere  funden  at  være  rigtig.  Vi  vende  os 
da  først  til  denne  Gruppe  for  at  betragte  den  i  sine  Enkeltheder, 
som  derefter  skulle  blive  brugte  til  Besvarelsen  af  Spørgsmaalet 
om  Bronzealderens  Oprindelse  i  Norden. 

Den  overveiende  Del  af  de  ældre  Fund  er  fremdragen  fra 
Grave,  og  mellem  dem  indtage  atter  de  Fund  en  fremtrædende 
Plads,  i  hvilke  der  forekommer  Vaaben.  Med  disse  Sager  fra 
Mandsgrave  er  det  naturligt  at  begynde  Redegjørelsen  for  Bronze- 
alderens enkelte  Former. 

Kortere  eller  længere  Haandvaaben,  Sværd  og  Dolke  med 
bred  Klinge  og  Fæste  for  Haanden,  høre  til  de  hyppigst  fore- 
kommende Oldsager  i  denne  Gruppe  (Fig.  107).  Den  solide  Klinge, 
som  ofte  har  et  hvælvet  Parti  gjennem  Midten  eller  er  prydet  med 
Længdelinier,  har  baade  spids  Od  og  skarpe  Ægge  gjennem  hele 
Længden.  Den  skulde  saaledes  synes  at  være  indrettet  baade  til 
Stik  og  til  Hug.  Dog  turde  disse  Vaaben  fomemlig  være  førte 
som  Stikvaaben.  Sværdet  er  øiensynlig  udgaaet  fra  Dolken.  I 
Stenalderen  havdes  kun  dette  Vaaben  —  af  Sten  kunde  der  ikke 
gjøres  en  længere  Klinge  —  og  de  ældste  Metalvaaben,  som 
kjendes  fra  Syden,  ere  Dolke.  Sværdet  maa  være  dannet  lidt  efter 
lidt  ved  en  Forlængelse  af  Dolkklingen,  og  man  er  sikkert  ved- 
bleven at  føre  det  paa  samme  Maade  som  det  ældre,  kortere 
Stikvaaben.  Hvor  der  paa  Sager  i  Schliemanns  Mykenæ-Fund  er 
fremstillet  Krigere  i  Kamp,  som  paa  flere  Guldfingerringe,  der  ere 
Sværdene  førte  til  Stik,  og  at  det  er  Bronzevaaben,  hvormed  der 
kjæmpes,  derom  vidne  de  talrige,  prægtige  Sværd  af  dette  Metal, 
som  foreligge  i  de  samme  Fund.  Men  ogsaa  i  de  ældste  græske 
Vasebilleder  bruges  de  tveæggede  Sværd  gjennemgaaende  som 
Stikvaaben,  og  først  de  enæggede  Sværd,  der  fra  mange  fore- 
liggende Stykker  vides  at  have  været  af  Jern,  sees  altid  an- 
vendte til  Hug.  Det  beroer  saaledes  baade  paa  Sværdets  Op- 
rindelse fra  Dolken  og  paa  den  Maade,  hvorpaa  det  stedse  førtes, 
at  Bronzesværdene  i  Norden  som  overalt  i  Europa  ere  tveæggede; 
først  med  Jernet  kommer  den  enæggede  Klinge  til  Hug.  Der 
kjendes  vel  Bronzesværd  af  denne  Form  fra  Assyrien  og  Ægypten, 
men  først  fra  en  Tid,  da  Jernet  allerede  var  i  Brug;  i  Mykenæ- 
Fundet  foreligger  der  vel  meget  lange,  enæggede  Knive  af  Bronze, 
men  ikke  Sværd,   og  fra  hele  det  øvrige  Europa  haves  der  kun  et 

eneste  enægget  Sværd,  fundet  i  Sverige.  Bronzen  egnede 
sig  hellerikke  til  et  Hugvaaben,  idet  de  rigtignok  meget 
haarde ,  men  tillige  sprøde  Klinger  sikkert  let  vilde 
springe,  naar  de  førtes  mod  hinanden  med  et  Hug;  i 
Æggen  paa  de  talrig  foreliggende  Sværd  sees  ingen 
Hak  eller  Skaar,  som  kunne  hidrøre  fra,  at  de  ere  blevne 
krydsede  paa  denne  Vis. 

Fæstet  er  ofte  af  Bronze  og  da  næsten  altid  hul- 
støbt  og  mere  eller  mindre  rigt  udstyret  med  afvexlende 
Ornamenter;  eller  alene  Knappen  er  af  Metal,  medens 
selve  Grebet  var  gjort  af  Horn,  som  kun  i  enkelte  Til- 
fælde er  fundet  bevaret.  Svære  Nagler  danne  For- 
bindelsen mellem  Fæste  og  Klinge;  men  iøvrigt  er  dette 
Parti  formet  paa  forskjellig  Maade,  idet  Fæstet  snart  af- 
sluttes i  en  aaben  Bue,  snart  er  rundt  udskaaret  i  Midten 
med  elegante,  udskydende  Flige.  Ved  andre  Sværd 
dannes  Fæstet  af  en  saakaldet  Grebtunge  med  frem- 
trædende Sidekanter,  mellem  hvilke  der  laa  en  Beklæd- 
ning fastholdt  ved  Nagler  (Fig.  io8).  Det  er  ofte  blevet 
fremhævet,  at  Bronzealderens  Sværd  i  Danmark  ligesom 
i  det  øvrige  Europa  have  paafaldende  korte  Fæster, 
hvad  man  har  taget  til  Indtægt  for  Theorien  om  en 
Indvandring  i  Bronzealderen  af  Folk  fra  Asien.  Den  rette 
Forklaring  turde  dog  være,  at  Fæstet  paa  et  Stikvaaben 
ikke  behøver  at  være  langt;  mulig  lagdes  Tommelfingren 
ind  paa  Klingen,  hvorved  Vaabnet  sikrere  blev  styret. 

Sværdene  havde  ofte  en  Skede  af  Træ,  som 
flere  Tilfælde  er  funden  fuldstændig  bevaret  (Fig.  lol 
Den  er  gjort  af  to  lange  Skinner,  prydede  med  Ud- 
skjæringer  og  oprindelig  sammenholdte  med  Læderbaand. 
Andre  Skeder  vare  dannede  af  tynde  Træplader  ud- 
vendig betrukne  med  Læder  og  forede  med  Skind,  som 
vendte  Haarsiden  indad,  hvad  der  kan  sees  af  de  Mærker, 
som  Haarene  ofte  have  efterladt  i  Bronzens  Patina.  En 
'Qxonze -Dopsko,  af  aflang  Form  og  udvendig  dekoreret, 
afsluttede  ofte  Skeden  nedadtil  (Fig.  109).  Endelig 
hørte  vistnok  til  Sværdet  en  jævnlig  forekommende,  svær 
Krog  af  Bronze,   pyntelig  formet  og  udstyret  med  Orna- 


224 


Fremmede  og  hjemlige  Former. 


Fig.  109.     Vi- 


menter  (Fig.  iio).  Den  findes  i  Gravene  liggende  umiddelbart  ved 
Sværdet;  sandsynligvis  var  den  anbragt  paa  Skeden  og  tjente  til 
at  ophænge  Sværdet  ved  Bæltet  eller  ved  en  Skulderrem.  Dele 
af  saadant  Lædertøi  ere  oftere  fundne  bevarede. 

Den  store  Mængde  af  Sværd  og  Dolke,  som  foreligge  fra  det 
ældste  Afsnit  af  Danmark  Bronzealder,    vidner    om  Befolkningens 

Tæthed,  om  den  almindelige  Anvendelse  af 
Vaaben  og  om  dette  Tidsafsnits  Varighed; 
og  dog  er  det  kun  en  af  de  fire  Perioder, 
som  lade  sig  adskille  indenfor  den  hele 
Bronzealder.  Nærmere  Oplysninger  giver  en 
Betragtning  af  de  enkelte  Former.  Visse 
Sværd  (Fig.  iii)  med  kantet  Fæste,  udstyret  med  sparsomme 
Ornamenter,  og  med  en  Klinge  uden  Længdelinier,  men  kim 
hvælvet  gjennem  Midten,  forekomme  ogsaa  udenfor  det  nordiske 
Omraade.  Enkelte  ere  fundne  i  Ungarn,  hvor  andre  nærbeslægtede 
Former  optræde  i  betydeligt  Antal,  flere  kjendes  fra  Østerrig, 
Bøhmen    og   Baiern,    og   adskillige    ere  fundne  spredt   omkring   i 

Tydskland.  De  i  Danmark  fremdragne  Sværd 
kunne  saaledes  være  indførte  fra  Mellem- 
europa, eller  ialfald  maa  Forbillederne  være 
modtagne  derfra;  thi  i  det  enkelte  at  af- 
gjøre,  om  et  saadant  i  Danmark  fundet 
Sværd  er  indført  eller  er  en  hjemlig  Efter- 
ligning, er  næppe  muligt.  For  en  fremmed 
Oprindelse  taler  det,  at  denne  Form  er  for- 
holdsvis sjælden  i  Norden;  i  Nationalmuseet 
haves  kun  en  Snes  Stykker,  og  fra  Sverige 
kjendes  kun  nogle  faa  Exemplarer.  Fremmede 
og  indførte  Sager  forekomme  altid  i  ringere 
Antal  end,  hvad  der  er  tilvirket  i  Landet  selv. 
Om  endnu  fjærnere  Forbindelser,  men  i  samme  Retning, 
fortælle  Sværdene  med  Grebtunge  (Fig.  108).  Der  er  ved  ScA/ie- 
manns  Udgravninger  i  Mykenæ  fremdraget  et  saadant  Bronzesværd, 
dog  ikke  i  selve  Gravene  paa  Borgen  og  sikkert  hidrørende  fra  en 
noget  yngre  Tid  end  disse,  hvad  ogsaa  sees  af,  at  der  i  Syden  er 
fundet  flere  ganske  lignende  Sværd  af  Jern.  løvrigt  forekommer 
denne    eller    dog   nærstaaende   Former    ikke    alene    i    Ungarn    og 

gjennem  hele  Tydskland,  men  ogsaa  i  det  vestlige 
£uropa.  De  i  Norden  fundne  Sværd  af  denne  Form 
kunne  da  være  indførte  sydfra  og  ere  det  sikkert  for  en 
stor  Del. 

Anderledes  staaer  det  med  alle  de  andre  rigt  vari- 
erede og  i  talrig  Mængde  foreliggende  Sværd  og  Dolke 
(Fig.  107).  Udenfor  den  nordiske  Gruppe  i  Skandinavien 
og  det  nordlige  Tydskland  er  der  kun  fundet  meget 
faa  Stykker,  i  Vesttydskland ,  som  nærme  sig  til  de 
nordiske  Former  uden  dog  ganske  at  stemme  med  dem 
i  alte  Enkeltheder.  Form  og  Ornamentik  skille  disse 
Sværd  fra  den  tidlige  Del  af  den  nordiske  Bronzealder 
fra  alle  andre  kjendte  Bronzesværd.  De  ere  sikkert  nok 
af  nordisk  Arbeide.  Men  ligesaa  umiskjendeligt  er  det, 
at  disse  Former  ere  beslægtede  med  de  nys  omtalte, 
fremmede  Sværd  med  fuldt  Bronzegreb.  Nogle  staa 
dem  meget  nær,  andre  fjæme  sig  noget  fra  dem,  og 
det  vil  ikke  undgaa  den ,  der  med  Opmærksomhed 
gjennemseer  de  lange  Rækker  af  Sværd,  hvorledes  man 
lidt  efter  lidt  fra  de  simplere,  fremmede  Former  føres 
til  de  mere  formfuldendte  Sværd,  som  alene  træffes 
i  Norden.  De  maa  være  fremkomne  ved  Omdannelse 
og  videre  Udvikling  af  de  udenfra  modtagne  Forbilleder. 

Ved  Siden  af  Sværdet  eller  Dolken  forekommer  ofte 
et  svært  Bronzeblad  med  bred  Æg  og  indrettet  til  at 
skæftes.  Efter  den  forskjellige  Skæilningsmaade  kan  der 
adskilles  to  Hovedformer;  enten  har  Skaftet  været  ind- 
stukket i  Bronzestykkets  indre  Hulhed  (Fig.  113),  eller 
dette  har  været  indsat  i  en  Kløft  i  Skaftet  (Fig.  112). 
Den  første  Klasse  og  andre,  senere  Former  af  væsentlig 
samme  Indretning  kaldes  Celler,  den  sidste  og  andre 
lignende  Former  benævnes  Paalstave,  gamle  Navne, 
som,  hvor  lidet  heldige  de  end  ere  efter  deres  Op- 
rindebe,  dog  maa  beholdes,  indtil  der  kan  findes  noget 
bedre;  tilmed  have  de  engang  faaet  Hævd  i  alle  Sprog. 
»Celt*  er  hentet  fra  et  tvivlsomt,  latinsk  Ord  »celtis«,  Fig.  .n.  v.. 
som  kun  nævnes  en  eneste  Gang  og  sandsynlig- 
vis er  fremkommet  ved   en   Skrivefeil.      Det   var    en    tydsk  Lærd 

i  Slutningen  af  d.  17.  Aarh.,  som  først  kaldte  disse  Bronze- 
stykker for  Celter;  han  fandt,  at  det  mærkelige  Redskab  og  det 
ligesaa  mærkelige  og  uforstaaelige  Ord  passede  godt  for  hinanden. 
Saaledes  slap  dette  Ord  ind  i  Archæologien  og  er  senere  blevet 
staaende,  navnlig  fordi  det  blev  sat  i  Forbindelse  med  Kelterne, 
det  Folk,  man  en  Tid  lang  betragtede  som  Bærer  af  Bronze- 
kulturen.  Det  andet  Ord,  Faalstav,  er  islandsk:  pålstafr,  et  Ord, 
der  i  Sagatiden  betegnede  en  vis  Slags  Øxer  og  nu  bruges  om 
et  Redskab  til  at  grave  med,  en  smal  Spade.  Da  denne  har  en  vis 
Lighed  med  de  her  omhandlede  Bronzestykker,  blev  Navnet  laant 
i  den  Tid,  da  man  søgte  Forklaringen  af  forhistoriske  Forhold  i 
den  islandske  Literatur. 

Paalstavene  og  Celteme,  som  i  talrig  Mængde  og  under  for- 
skjellige  Former,  efter  de  enkelte  Egne  og  efter  den  ældre  eller 
yngre  Tid,  de  tilhøre,  forekomme  næsten  overalt  i  Europas  Bronze- 
alder, vare  i  forrige  Aarhundrede  Gjenstand  for  mange  Forklarings- 
forsøg,  Alt  efter  Tidens  Smag.  De  bleve  snart  gjorte  til  romerske 
Vaaben,  bestemte  til  at  udslynges  af  Kastemaskiner,  snart  be- 
tragtedes de  som  Offerøxer  eller  som  de  galliske  Druiders  Red- 
skaber, hvormed  den  hellige  Mistelten  blev  afskaaren,  eller  Paal- 
stavene gjordes  til  Lansesko  og  Celterne  til  Taareflasker  eller 
endog  til  Drikkekar.  Men  jævnsides  løb  bestandig  den  rigtige 
Opfattelse,  at  alle  disse  afvexlende  Former  maatte  paa  en  eller 
anden.  Maade  have  været  brugte  som  Vaaben  og  Redskaber.  Saa- 
ledes have  de  været  betragtede  siden  Aarhundredets  Begyndelse, 
og  der  har  kun  været  Tvivl  om  den  nærmere  Bestemmelse  af  de 
enkelte  Former. 

Paalstavene  fra  de  ældste  Mandsgrave  ere  oftest  af  sirlig  Form, 
omhyggelig  forarbeidede  og  rigt  udstyrede  med  Ornamenter;  de 
synes  derfor  ikke  at  have  været  bestemte  til  Arbeidsbrug.  Heller- 
ikke forekomme  slidte  og  opskærpede  Exemplarer,  som  saadanne 
kjendes  af  de  tilsvarende  simplere  Former,  der  bleve  anvendte  som 
Redskaber.  Endelig  optages  disse  Paalstave  regelmæssig  i  Gravene, 
sædvanlig  i  Forbindelse  med  et  Sværd  eller  endnu  oftere  med  en 
Dolk,  medens  Værktøiet  i  Reglen  findes  udenfor  Gravene.  Den 
maa  da  sikkert  have  været  et  Vaaben.  Hvorledes  den  har  været  ført, 
er  imidlertid  noget  tvivlsomt.  Det  er  klart  nok,  at  Skaftet  endte 
i  to  Flige,    som  passede  ind  i  Renderne  ved  Bladets  Nakke   — 

denne  Del  af  Træskaftet  er  undertiden  fundet  bevaret  tilligemed 
de  Baand  ai  Læder  eller  Bronze,  som  dannede  en  fast  Bevikling. 
Fremdeles  foreligger  der  i  et  dansk  Fund  en  Paalstav  med  vel- 
bevaret, vinkelbøiet  Skaft  (Fig.  112);  det  var  altsaa  en  Øxe.  Men 
paa  den  anden  Side  kan  man  ikke  undlade  at  feste  Lid  til  forskjel- 
lige  Beretninger  om  Paalstavens  Stilling  i  Graven  og  om  Rester  af 
Træ,  der  bemærkedes  ved  Optagelsen,  efter  hvilke  det  maa  an- 
tages, at  Skaftet  var  lige  som  en  Spydstage.  Paalstaven  skulde 
saaledes  snart  have  været  brugt  som  Stridsøxe,  snart  som  et  Stød- 
eller Kastevaaben.  Dette  er  jo  ikke  umuligt.  Dog  er  det  paa- 
faldende,  at  de  talrige  Træskafter  til  Bronzeøxer,    som  ere  fundne 


Fig.  ixa.    Vs-  Fig.  1x3.    >/»• 

i  Østerrigs  Saltgruber,  i  Norditaliens  og  Schweiz*  Søer  og  flere 
andre  Steder,  alle  ere  vinkelbøiede  som  Øxeskafter.  Ligeledes 
kjendes  der  en  Række  Fremstillinger  fra  Bronzealderen  af  Krigere, 
som  ere  væbnede  med  Øxer,  dels  i  Norden,  blandt  Helleristningerne 
paa  Sveriges  Klipper,  dels  i  Syden,  paa  forskjellige  Bronzesager, 
medens  der  intetsteds  sees  et  Stød-  eller  Kastevaaben,  der  er  for- 
synet med  et  bredægget  Blad  formet  som  en  Paalstav  eller  en  Celt. 

Medens  Celteme  fra  denne  Tid  ere  sjældne,  optræde  de  ornamen- 
terede Paalstave  hyppig  i  de  danske  Fund.  De  ere  øiensynlig  af 
hjemligt  Arbeide,  og  ganske  tilsvarende  Stykker  ere  ikke  fundne 
udenfor  den  nordiske  Gruppe.  De  nærmest  staaende  fremmede  Former 
findes  i  Rhinegnene  og  i  hele  Vesteuropa,  fra  England  indtil  Spanien. 

Det  tredie  Vaaben,  som  fuldstændiggjorde  Udrustningen  i 
denne  Tid,    nemlig  Spydet^    skulde   efter  dets  sjældne  Forekomst  i 

Gravene  ikke  synes  at  have  været  almindelig  anvendt.    Af  omtrent 
halvandet  Hundrede  Fund  fra  Mandsgrave   fra  den   ældre  Bronze- 
alder   i    Nationalmuseet    indeholde    kun    tre    en    enkelt  Spydspids. 
Da  der  imidlertid  ikke  sjælden  forekommer  Spydspidser  i  de  sam- 
tidige Fund  fra  Mark  og  Mose,  maa  det  snarere  antages,  at  Spydet 
i  Virkeligheden  var  ret  almindelig  brugt,    men   at  det  af  en  eller 
anden   Grund   ikke   blev  nedlagt    i   Gravene.      Spydstagen   har  vel 
simpelthen  været  for  lang  til  at  faa  Plads  i  Graven,  og  at  medgive 
den  Døde  Odden  alene   uden  Skaft  eller  med  halvt  afbrudt  Stage 
maatte   stride   mod   den  Tanke,    som   i   det   hele  har 
ligget  til  Grund  for  Gravudstyret  i  hin  Tid,    nemlig 
at    det   skulde    være    en   virkelig   Udrustning   for  det 
andet  Liv.      Meget  lange  Spydstager  kjendes  fra  for- 
skjellige    Dele    af  Oldtiden.      De    homeriske   Heltes 
Spyd  omtales  stedse  som  lange  og  vægtige,  ja  Hektors 
Spyd    havde    en    Længde    af    1 5    Fod.       I    Vimose- 
Fundet  fra  Fyen   er  der  bevaret  Spydstager,   der  ere 
indtil  II  Fod  lange,  og  fra  selve  Bronzealderen  haves 
der    i    de    svenske    Helleristninger   Fremstillinger    af 
Krigere     væbnede    med    Spyd ,     der     have     dobbelt 
og  tredobbelt  Mandslængde.      Saadanne  Spyd   kunde 
ikke    rummes   i    Gravene,    der   i    Reglen    kun    havde 
rigelig  Mandslængde. 
Fig,  114,  ^l^  ^^    ældste    nordiske    Bronzespyd    skille    sig    fra 

de  senere  Former  ved,  at  Bladet  er  bredest  nedad- 
til ,  og  at  det  skyder  ganske  tyndt  ud  fra  den  brede  og 
høie  Midtribbe  (Fig.  114).  Have  nu  disse  lidet  iøinefaldende 
Smaatræk  noget  at  sige?  De  give  sikkert  et  Vink  om  Oprin- 
delsen; thi  paa  et  tidligt  Stadium,  da  Formerne  fremkom  ved 
en  gradvis  og  uforstyrret  fortsat  Omdannelse,  fortælle  Enkelt- 
hederne ofte  om,  hvorledes  Udviklingen  er  foregaaet.  Enhver 
der  er  vant  til  at  sysle  med  Sager  af  denne  Art,  vil  nu  let  ved 
Betragtningen  af  disse  ældste  Spydspidser  kunne  se,  hvorledes 
Formen  er  dannet.  Det  seer  ud,  som  om  et  tyndt,  dolkformet 
Bronzeblad  er  stukket  tværsigjennem  en  trind,  tilspidset  Stang. 
Skulde  Spydspidsen  være  fremkommen  paa  denne  Maade,  idet 
Enden  af  Spydstagen  er  bleven  efterlignet  i  Bronze  og  da  støbt 
sammen   med   det  Bronzeblad,    som    oprindelig    blev   indstukket  i 

den  kløftede  Træstage?    Dette  er  utvivlsomt  saa.     Der  kjendes  fra 
Grækenland    dolkformede   Bionzeblade,    som  ved  Baand,    der   gik 
igjennem  to  Udslgæringer   i  Bladet,   bleve  bundne  fast  til  en  Træ- 
stage,  og  baade  fra  det  østlige  og  det  vestlige  Europa  kjendes  der 
Spydspidser  med   Dølle,    der  have  to  smaa   Huller    ved   Siden   af 
Midtribben;  de  ere  ved  Traditionens  Magt  blevne  bevarede,  skjøndt 
de  ikke  længere  kunde  gjøre  Nytte.     Disse  ældre  Former  ere  ikke 
naaede  til  Norden,  og  i  Syden  ere 
de    allerede     paa    Mykenægravenes 
Tid    —    ved  Midten   af  det  2.  Aar- 
tusinde  f.  Chr.  F.  —  afløste  af  Spyd- 
spidser med  Dølle;  men  begge  Steder 
minder  endnu  Bladets  hele  Form  om 
Vaabnets  første  Oprindelse. 

Der  maa  sikkert  lægges  Vægt 
paa,  at  Pilespidsen  ganske  mangler  i 
disse  Fund  fra  Mandsgrave,  i  hvilke 
Vaaben  til  Nærkamp  forekomme  1 
saa  stort  et  Antal,  og  overhovedet 
haves  der  ingen  Pilespidser  af  Bronze, 
som  med  Sikkerhed  kunne  henføres 
til  Nordens  ældre  Bronzealder.  Det 
tet  vel  ikke  siges,  at  der  aldrig  blev 
kjæmpet  med  Pile;  men  Manglen  af 
Pilespidser  1  Fundene  synes  dog  at 
vise,  at  kun  den  ædle  Nærkamp  Mand 

imod  Mand,  som  er  skildret  i  Iliaden,  P'«-  "s-  ''* 

har  havt  en  egentlig  Betydning. 

Forsvarsvaaben ,  navnlig  Skjolde  af  Træ  og  Læder,  have 
sikkert  ikke  manglet  i  den  ældre  Bronzealder;  men  intet  Skjold  er 
bevaret,  og  der  kjendes  fra  Norden,  ligesom  iøvrigt  fra  hele 
Europa,  kun  en  eneste,  delvis  bevaret  Hjelm,  der  kan  henføres  til 
denne  Tid  (Fig.  115).  Dette  Stykke,  som  tildels  er  belagt  med 
Guld  og  ornamenteret  med  Spiralmønstre,  er  fundet  i  en  Mose 
paa  Sjælland.  I  Gravene  er  der  aldrig  truffet  Forsvarsvaaben. 
Krigeren  blev  altsaa  ikke  gravlagt  i  fuld  Krigsudrustning,  men, 
som  det  længere  fremme  skal  omtales,  i  sin  daglige  Dragt,  kun 
med  de  Vaaben,  han  aldrig  skilte  sig  ved. 

Ligesaa    vel    som    Vaabnene    fortælle    de    andre    Sager,     der 
hørte  til  Mandens   fulde  Paaklædning,    om   en   virkelig  Civilisation. 
Krigeren   bar  ikke   noget  af  det  Slags  Pynt,    der  anvendes  næsten 
overalt  paa  et  lavere  Kulturtrin;  han  havde  i  Reglen  kun  et  eneste 
Smykke:   en  mere  eller  mindre  værdifuld  Guldring.     De  ikke  sjæl- 
den  forekommende,    svære   Guldarmringe,    dannede   af   en   vreden 
Stang  eller  et  fladt  Baand,  hvis  Ender  løbe  ud  i  Spiraler  (Fig.  1 16), 
ere  4  Gange  fundne  sammen  med  Mandssager,  men  ikke  i  Kvinde- 
grave.      Det   vilde  nu   være   voveligt  af  dette   lille  Antal  Fund  at 
slutte,    at  disse  Guldringe  alene  bleve  baame  af  Mænd;    men  naar 
det  bemærkes,  at  andre  lignende, 
men    noget    yngre   Armringe    af 
Guld  i  et  langt  større  Antal  Til- 
ride ere  fundne   i  Mandsgrave, 
men  derimod  ikke  i  Kvindegrave, 
da  tør  det   sikkert    antages,    at 
ogsaa  de  ældre,  værdifulde  Smyk- 
Fig  116.  •!,.  ker  vare  Ud  mærke  Ises  tegn  alene 

for  Krigeren.  Den  i  modstaaende 
Fig.  117  afbildede  Guldring,  som  bestaaer  af  en  vreden  Stang  med 
glatte,  lige  afskaarne  Ender,  er  i  18  Tilfælde  funden  sammen  med 
et  Sværd  eller  med  andre  Mandssager.  Denne  Form  horer  hjemme 
i  den  senere  Del  af  den  ældre  Bronzealder  og  forekommer  ikke 
udenfor  Norden;  de  ældre  Ringe,  som  ende  i  Spiraler,  ere  derimod 
sandsynligvis  indførte  fra  Siebenbiirgen  eller  Ungarn,  hvor  der  er 
truffet  lignende  Former. 

Fra  samme  Egne  hidrøre  sikkert  de  hyppig  forekommende 
Ringe,  som  dannes  af  en  trind  Guldtraad,  der  er  lagt  dobbelt  og 
oprullet  i  Spiralform  med  Enderne  saa  omhyggelig  forenede,  at 
det  oftest  er  umuligt  at  se,  hvor  Forbindelsen  er  (Fig.  118). 
Ogsaa  af  disse  Ringe,  som  vexle  i  Størrelse  mellem  en  Fingerring 
og  en  Armring,  findes  der  i  Mandsgrave  sædvanlig  kun  et  enkelte 
Stykke  —  dette  gjælder  om  20  Fund  —  medens  der  til  mindst 
23  Fund  fra  Kvindegrave  hører  to  Ringe  af  dette  Slags;  der 
ligger  sikkert  noget  til  Grund  herfor.  Sydpaa  er  denne  Form  ofte 
truffen  gjennem  hele  det  ostlige  Tydskland  indtil  Østerrig- Ungara, 
men   særdeles  sjælden   imod   Vest,    i   Donaudalen   og  Sydfrankrig; 

det  kan  da  sluttes,  at  disse  Ringe  ere  førte  til  Norden  fia  de  guld- 
rige Egne  i  Siebenbiirgen  eller  de  østenigske  Alper. 

Blandt  Sagerne  fra  denne  Gruppe  af  Mandsgrave  foreligge  de 
ældste  Former  af  de  smukke  Bøilenaale,  der  under  mange  forslqel- 
lige  Omdannelser  forekomme  gjennem  hele  den  nordiske  Bronzealder. 
Det  eiendommelige  ved  disse  Former  er,  at  de  ere  sammensatte  af  to 


Stykker,  en  Bøile,  der  er  mere  eller  mindre  buet  for  at  give  Plads  for 
Tøiet,  og  en  Naal,  som  ved  et  Øie  er  bevægelig  forbunden  med 
Bøllens  ene  Ende,  medens  dens  Spids,  naar  Spændet  er  lukket, 
fastholdes  i  et  Knæ  ved  Bøllens  anden  Ende.  Af  denne  Konstruk- 
tion ere  alle  Spænderne  fra  Nordens  Bronzealder.  De  kunne 
passende  kaldes  »Bøilenaale«,  en  Betegnelse,  som  maa  foretrækkes 
for    det    latinske   »fibuia*,    der   hos    os    er    det    almindelige,    men 

lidet  heldige  Navn  for  

disse     Spænder;      de        ,.^^.,j^»— "     '    ■t^jh  ■■,■-■-,  •-■''■•--'  "'"■'■  |--''i*-| 
have    intet     at    gjøre        *«i*^""""  "''^"'"p''"'/'".,^  ^^ 

med     den     romerske 

Kulturkreds.  Den  ældste  Form,  som  her  alene  betragtes, 
idet  de  senere  Udviklinger  skulle  omtales  under  de  følgende 
Afsnit,  er  saa  primitiv  som  muligt  (Fig,  119);  det  er  en  Naal 
med  trindt  Hoved ,  til  hvilken  der  er  føiet  en  simpel  traad- 
eller  baandformet  Bøile.  Gjennem  Tydskland  indtil  Ungarn  og 
Italien  forekommer  der  Naale  af  samme  Konstruktion,  omend  noget 
afvigende  i  Enkelthederne,  og  alle  tilhørende  Bronzealderen.  Det 
er  da  sandsynligt,  at  Forbillederne  ere  komne  sydfra  til  Danmark, 
hvad  der  yderligere  bekræftes  af,  at  disse  Bøilenaale  ganske 
mangle  baade  i  det  vestlige  Europa,  fra  Skotland  og  Irland  indtil 
Spanien,    og   i   det  østlige  Europa  ligesom  ogsaa  i  Asiens  Bronze- 


2^2  Naale  og  Knspper. 

aider.  De  forekomme  kun  paa  et  bredt  Strøg  gjennem  vor 
Verdensdel  fra  Ungarn  og  Italien  indtil  Skandinavien.  Naar  det 
fremdeles  bemærites,  at  der  paa  flere  Steder  i  Grækenland  og  paa 
Sicilien,  i  Fund,  der  med  Sikkerhed  kunne  henføres  til  Slutningen 
af  d.  2.  Aartusinde  f.  Chr.  F.,  er  fundet  Bøilenaale  af  væsentlig 
beslægtet  Form,  vil  det  skjønnes  at  være  sandsynligt,  at  Beile- 
naalen  først  er  dannet  paa  klassisk  Grund,  og  at  den  efterhaanden 
under  fortsat  Omdannelse  er  udbredt  mod  Nord  ad  de  samme 
Veie,  ad  hvilke  Danmark  i  det  hele  modtog  det  væsentlige 
Grundlag  for  sin  Bronzetid. 

Bøilenaalene  forekomme  baade  i  Mands-  og  Kvindegrave;  de 
have  da  været  brugte  af  begge  Kjøn,  sandsynligvis  til  at  sammen- 
holde Overklædningen.  I  en  Mandskappe, 
som  optoges  i  en  Egekiste  ved  Muldbjerg  t 
Hover  Sogn,  Ringkjøbing  Amt,  vare  to  saa- 
danneJNaale  faststukne  tæt  indenfor  Tøiets 
Kant,  saaledes  som  man  nu  stikker  en  Sik- 
Fig.  .*,.  •|^  kerhedsnaal  fast  for  ikke  at  tabe  den.     I  to 

andre  Mandskapper  fra  Egekister,  som  ud- 
gravedes i  Borum  Eshøi  ved  Aarhus,  var  der  paa  samme  Sted 
indstukket  en  lang  Naal  af  Træ.  En  Bøilenaal  eller  en  simpel 
Naal  har  saaledes  hørt  til  Mandens  Dragt.  Fremdeles  tjente  en 
stor  og  svær  Knap  af  Bronze  (Fig.  120)  eller  Træ  til  at  sammen- 
holde Underklædningen,  idet  den  var  anbragt  i  et  Bælte  om  Livet 
Naar  det  endnu  tilføies,  at  der  i  Mandsgravene  undertiden  fore- 
kommer nogle  af  de  runde  Bronzedopper,  der  nedenfor  skulle  om- 
tales (S.  249),  ere  alle  de  Metalsager  nævnte,  som  kunne  henregnes 
til  Mandens  Faaklædning  og  Pynt.  De  ere  lidet  fremtrædende  i 
Sammenligning  med  Vaabnene.  Krigeren  skjøttede  ikke  om 
Smykker;  men  at  han  dog  ikke  forsømte  sit  Ydre,  vise  de  al- 
mindelig forekommende  Redskaber  til  Legemets  Pleie,  som  i  det 
følgende  skulle  omtales. 

m.    TOILETREDSKABER  FRA  BRONZEALDEREN. 


Sammen  med  de  ældste  Mandssager  fra  Bronzealderen  er  der 
undertiden  fundet  en  lille  Kniv  med  udbuet  Æg  og  indbuet 
Ryg  (Fig.  122).  Bladet  er  tyndt  og  spinkelt,  Haandtaget  dannes  kun 
af  en  smal  Oprulning  af  Bronzetraad.  Hvortil  kan  denne  lille  Kniv 
have  været  bestemt?  En  Kniv  kan  vel  bruges  paa  mange  Maader, 
og  det  kan  forsaavidt  ikke  undre  at  finde  den  blandt  Udstyret  for 
den  Døde;  men  denne  spinkle  Kniv  er  dog  af  en  saa  egen  Art,  at 
den  skulde  antages  at  have  havt  en  særlig  Bestemmelse.  Hvilken 
denne  har  været,  maa  søges  i  det  archæologiske  Materiale.  Man 
gjætter  sig  ikke  til  Anvendelsen  af  et  saadant  Stykke,  og  det 
hjælper  ikke,  at  man  finder,  at  Skomageren  eller  Bogbinderen 
nutildags  bruger  en  Kniv,  som  ligner  den  meget,  eller  at  man 
henviser  til,  at  det  eller  det  Naturfolk  i  fremmede  Verdensdele 
anvender  lignende  Knive.  Saadanne  Sammenligninger  eie  altfor 
vidtstrakte  til,  at  de  kunne  have  nogen  Betydning.  Hvad  disse 
Knive  have  været  anvendte  til,  maa  først  og  fremmest  søges  op- 
lyst af  Kilder  fra  samme  eller  dog  nærliggende  Tid  og  Sted. 

Kniven  er  kun  paavist  i  faa  af  de  ældste  Fund;  sammen 
med  de  yngre  Former  fra  den  ældre  Bronzealder  er  den  derimod 
ofte  funden,  og  komme  vi  ned  til  den  yngre  Bronzealder,  er  den 
endog  særdeles  almindelig.    Formen  undeigaaer  efterhaanden  smaa 

Forandringer,  saaledes  at  der,  som  paavist  af  Montelius^  kan  op- 
stilles en  chronologisk  Række  af  disse  Knive,  der  uden  kjendelige 
Afbrydelser  strækker  sig  gjennem  hele  Bronzealderen  (Fig.  122-5). 
I  det  væsentlige  er  dog  Redskabet  uforandret,  med  et  bredt  og 
spinkelt  Blad,  en  tynd  Æg  og  et  lille  Haandtag;  først  ved  Slut- 
ningen af  Bronzealderen  fremkommer  en  mere  afvigende  Form,  idet 
Haandtaget  mangler,  og  Bladet  bliver  mere  eller  mindre  halvkreds- 
formet  (Fig.  126).  Saaledes  ere  ogsaa  Knivene  i  den  ældste  Jernalder, 
fra  hvilken  Tid  der  foreligger  mange  af  Jern.  Hermed  forsvinder 
dette  Redskab  af  Fundene;  det  har  altsaa  i  Danmark  været  brugt 
fra  Bronzealderens  Begyndelse   til   ind   i  Jernalderen.      Ikke  ander- 


Fig.  122 — 123.      Fra  den  ældre  Bronzealder,  ældre  og  yngre  Form.     Vi- 


ledes  er  Forholdet  i  Udlandet.  De  halvrunde  Bronze-  og  Jemknive 
træffes  hyppig  sydpaa  indtil  Alperne  og  i  Vesteuropa,  og  forud 
for  dem  er  der  ligesom  hos  os  gaaet  andre  Former  af  Bronze. 
Fra  Grækenland,  Ungarn  og  Italien  indtil  Frankrig,  England  og 
Irland  kjendes  der  talrige,  een-  og  tveæggede  Bronzeknive  af 
væsentlig  samme  Charakter,  med  spinkelt  Blad,  buet  Æg  og  lille 
Haandtag.  Det  er  en  almindelig  europæisk  Form,  som  det  vel  er 
værd  at  betragte  nøiere. 

Vor  ældre  Bronzealders  Gravfund  lade  sig  efter  Indholdet 
sikkert  adskille  i  Mands-  og  Kvindefund.  De  her  omhandlede 
Knive  ere  nu  24  Gange  forekomne  sammen  med  Mandssager,  men 
ikke  i  noget  Fund,  som  indeholder  de  eiendommelige  Kvinde- 
smykker. Saaledes  synes  Forholdet  ogsaa  at  være  i  Jernalderen; 
paa  Bornholm  ere  de  bredbladede  Jernknive,  som  det  er  udtalt  af 
E.  Vedel,   jævnlig  fundne  i  Mandsgrave,    men  ikke  i  nogen  sikker 

Kvindegrav.  De  maa  altsaa  have  været  brugte  alene  af  Mænd,  og 
deres  hele  Form  og  Indretning  gjør  det  da  sandsynligt,  at  de  have 
været  Rageknive.  Saaledes  opfattes  de  ogsaa  sædvanlig  i  Ud- 
landet. Det  er  ikke  undgaaet  Opmærksomheden,  at  de  stadig 
findes  sammen  med  Vaaben,  og  ved  Forsøg,  foretagne  med  en 
Bronzekniv  fra  en  Pælebygning  i  Schweiz,  er  det  vist,  at  Ragning 
kan  udføres  med  et  saadant  Instrument. 


Men  er  def  muligt,  at  noget  saa  unaturligt  som  Ragningen 
kan  have  været  anvendt  hos  primitive  Folk  og  allerede  i  den 
fjærne  Oldtid?  Herpaa  maa  der  svares,  at  en  delvis  Borttagelse  af 
Skjæget  kan  paavises  selv  paa  de  ældste  figurlige  Fremstillinger 
fra  Ægypten,  og  at  det  samme  forekommer  hos  mange  lavtstaaende 
Folk  i  andre  Verdensdele.  Men  ogsaa  i  Europa  kan  denne  Skik 
spores  i  en  meget  tidlig  Tid.  Homer  bruger  det  ordsproglige 
Udtryk,  som  ogsaa  findes  hos  senere  græske  Forfattere :  »Det  staaer 

paa  Rageknivens  Ægc  d:  .det  kommer  an  paa  en  Haarsbred«,  og 
at  Ragning  var  i  Brug  i  det  gamle  Etrurien  og  Latium,  vides 
baade  af  Beretninger  og  Monumenter.  Det  samme  fortælles,  dog 
rigtignok  først  fra  en  sen  Tid,  om  Barbarerne  i  Vesteuropa. 
Diodorøs  fra  Sicilien,  under  Augustus,  beretter,  at  nogle  af  Gallerne 
afragede  Skjæget  fuldstændig,  andre  delvis;  de  Fornemme  ragede 
Kinderne,  men  bare  langt  Overskjæg.  Ganske  det  samme  melder 
Cæsar  om  Britterne.  For  selve  Nordens  Vedkommende  haves  der 
intet  andet  positivt  Vidnesbyrd  end  det,  som  gives  af  tre  Egekiste- 
fund:   ved   de   velbevarede  Skeletter   laa  Hovedhaaret  saaledes  tæt 


Fig.  i>«,    Fn  Sluuiaico  *i  BiDDiuldcna.    Vi- 

samlet  og  i  oprindelig  Tilstand,  at  det  kunde  optages  og  bevares; 
men  af  Skjæget  fandtes  der  intet  Spor. 

Hvad  Diodor  fortæller  om  Gallerne,  synes  at  kunne  overføres  paa 
den  nordiske  Bronzealders  Folk :  det  var  Tegn  paa  fornem  Byrd  at 
afrage  Skjæget,  og  just  fordi  Ragningen  havde  denne  særlige  Be- 
tydning, blev  Kniven  medgiven  den  Døde  i  Graven.  Fundene 
vise,  at  dette  endnu  ikke  var  saa  almindeligt  i  den  ældre  Bronze- 
alder som  i  Periodens  senere  Del,  fra  hvilken  Tid  der  foreligger 
Hundreder  af  Rageknive;  derefter  aftog  atter  den  gamle  Skik  og 
ophørte  snart  efter  Jernalderens  første  Afsnit. 

I  de  ældste  Mandsgrave  fra  Bronzealderen  forekommer  under- 
tiden et  lille  Bronzeredskab  formet  som  en  Syl  med  trind  og 
meget  fin  Spids.  En  Syl  kan  jo  anvendes  til  Arbeider  af  forskjellig 
Art.  Der  er  i  flere  Fund  bevaret  Stykker  af  Lædertøi,  i  hvilket 
der  findes   Syninger  eller  Rækker  af  fint  indstukne  Huller  fyldte 

med  Bronzestifter;  ogsaa  Læderet,  hvormed  Sværdskedeme  ere 
betrukne,  er  syet  sammen.  Herved  har  Sylen  kunnet  anvendes, 
ligesom  ogsaa  til  Arbeide  i  Træ  og  ved  Kurvefletning;  de  Æsker 
af  Træ  og  Bark,  som  kjendes  fra  flere  Egekistefund ,  ere 
syede  sammen  med  Hantetrevler  el.  lign.  langs  ned  ad  Siden  og 
omkring  Bunden.  Til  saadant  foiskjelligt  Arbeide  have  utvivlsomt 
de  store  og  svære  Syle  elier  Bor  været  bestemte,  der  navnlig 
forekomme  i  Mark-  og  Mosefundene  {S.  252). 

De  smaa  og  fine  Syle,    der  sædvanlig  findes  i  Gravene,    have 
dog  sikkert  havt  en  anden  Bestemmelse.      De   ere   ofte   for  korte 
og  spinkle  til  ret  at  egne  sig  til  Arbeidsbrug;  et  enkelt 
Stykke  er  af  Guld,  og  de  korte  og  sirlig  ornamenterede         — 
Skafter   af   Bronze,     hvori    de    af   og   til    ere    anbragte, 
synes    ikke    at   passe    for  Arbeidsredskaber ;    undertiden 
forekommer  der  skrøbelige  Skafter  af  Rav.      Fremdeles 
er    det    paafaldende ,     at    Sylen     træffes    saa     særdeles 
ofte.      Vel   er  den   sjælden   i  den   ældre  Del  af  Bronze- 
alderen, men  fra  de  yngre  Grave  foreligger  der  Hundreder 
af  Exemplarer.       Det   vilde   være    forunderligt,    om    et 
Redskab    til    Arbeide    i    Læder,    Træ    o.   lign.    skulde 
findes  saa  overmaade  hyppig   i  Gravene,   hvor  lignende 
Redskaber  ere  sjældne  eller  ganske  mangle.     Bemærkes 
det  endelig,    at  Sylen  stadig   forekommer  i  Gravgodset 
ved  Siden  af  Ragekniven  og  Pincetten,  synes  det  at  ligge   , 
nærmest  at  antage   den   for   et  Redskab   til  Legemets 
Pleie  og  Behandling.     Mulig  kan  man  dog  endnu  nøiere    '''•■ "''  ^'' 
bestemme,  hvorledes  den  har  været  brugt. 

Det  er  ikke  blot  i  de  andre  Verdensdele,  udenfor  den  for- 
asiatisk-europæiske  Kulturkreds,  at  den  Skik  at  pryde  Legemet 
med  indstukne  Figurer  og  Billeder  enten  har  været  fulgt  eller 
endnu  felges  saa  at  sige  overalt  baade  hos  lavere  staaende  og  hos 
høit  civiliserede  Folk  som  hos  Japaneseme.  Tatoveringen  var 
ogsaa  anvendt  i  de  gamle  Kulturlande  i  Orienten.  Xenophon  be- 
retter ved  Aar  400  f.  Chr,  F.  om  et  Folk  i  Lilleasien,  hos  hvilket 
det  var  Skik  at  tatovere  Børnene  med  Blomster  paa  Brystet.  Om 
Assyrerne  siger  Lukian,  under  Antoninerne,  >at  de  have  for  Skik 
at  tatovere  sig  paa  Hænderne  og  paa  Halsen;  alle  Assyrer  ere 
saaledes  tatoverede.«    Hvad  fremdeles  de  europæiske  Folk  angaaer. 


} 

synes  det  at  maatte  sluttes  af  en  Række  af  Udtalelser  hos  ældre 
og  yngre  klassiske  Forfattere,  at  Tatovering  var  almindelig  anvendt 
hos  de  fleste  af  de  Folk  mellem  Adriaterhavet  og  det  sorte  Hav, 
med  hvilke  Grækerne  og  senere  Romerne  kom  i  Berøring.  Allerede 
Herodot  siger,  »at  det  hos  Thracerne  ansees  for  at  være  ædelt  at 
være  tatoveret,  og  uædelt  ikke  at  være  det.«  Cicero  fortæller  om 
en  Barbar  i  Alexander  af  Pheræs  Tjeneste,  der  var  »tatoveret  paa 
thracisk  Vis«.  SirabOy  som  levede  under  August  og  Tiber,  be- 
retter om  Japodeme,  »hvis  Land  strækker  sig  fra  det  adriatiske 
Hav,  hvor  Alperne  ende,  indtil  Pannonien  og  Ister,  at  de  punktere 
sig  ligesom  de  andre  Illyrer  og  Thracer«.  Hos  Plinius  hedder  det 
i  hans  »Historia  naturalis« ,  at  Mændene  hos  Dacerne  og  Sarma- 
terne tatovere  sig.  Pomponius  Mela,  under  Claudius,  fortæller,  at 
Agathyrseme  (i  Siebenbiirgen)  »male  deres  Ansigt  og  Lemmer 
mere  eller  mindre  efter  deres  Byrd,  men  alle  med  de  samme 
Mærker  og  saaledes,  at  det  ikke  kan  afvadskes.«  Hos  Dio  Cryso- 
stomuSy  paa  Trajans  Tid,  hedder  det  om  de  thraciske  Kvinder,  at 
de  ere  bedækkede  med  Tatoveringer,  som  ere  rigest  og  mest 
brogede  hos  dem,  der  ere  af  fornem  Herkomst.  Ligesaa  bestemt 
siger  AthenæuSy  i  3.  Aarh.,  om  de  thraciske  Kvinder,  »at  de  mærke 
deres  Legeme  med  en  Syl  saaledes,  at  det  seer  ud,  som  var 
det  malet.«  At  Tatoveringen  var  almindelig  udbredt  hos  mange 
Folk  i  Landene  omkring  Donauens  nedre  Løb,  kan  efter  alle  disse 
samstemmende  Vidnesbyrd  ikke  betvivles,  og  det  var  just  med 
disse  Folk,  at  den  nordiske  Bronzealder  stod  i  den  nærmeste 
Berøring,  som  det  i  et  senere  Afsnit  skal  vises.  Vel  gaa  Be- 
retningerne ikke  længere  tilbage  end  til  d.  5.  Aarh.  f.  Chr.  F.; 
men  Bronzealderen  var  dengang  endnu  ikke  afsluttet  i  Danmark. 
Tatoveringen  kan  ialfald  ikke  betragtes  som  uforenelig  med  de 
allerede  mere  civiliserede  Tilstande  i  den  nordiske  Bronzealder, 
naar  de  Folk  tatoverede  sig,  der  vare  Grækernes  og  Romernes 
nærmeste  Naboer,  og  som  vare  langt  stærkere  paavirkede  af  Sydens 
Kultur  end  det  fjærne  Norden.  Selv  Thracerne  tatoverede  sig,  og 
det  endnu  et  Par  Aarhundreder  efter  Chr.  F.,  et  halvtgræsk  Folk,  der 
allerede  af  Homer  bliver  skildret  som  Grækernes  lige  idetmindste 
i  Udrustning  og  Kampmaade.  Men  at  male  og  tatovere  Legemet 
var  ogsaa  Brug  paa  andre  Steder  i  Europa,  hos  Britter,  Pikter  og 
Irer,   saaledes  som  det  berettes  af  flere  ældre  romerske  Forfattere, 

Og  dette  fortsattes  langt  ned  i  den  historiske  Tid.  Herodian  fra 
Alexandria,  i  det  3.  Aarh.  eft.  Chr.  F.,  fortæller,  »at  Britterne 
punktere  deres  Legeme  med  brogede  Billeder  af  alle  Slags  Dyr. 
De  dække  ikke  deres  Legeme  med  Klæder  for  ikke  at  skjule 
disse  Billeder«.  Omtrent  det  samme  skriver  den  lærde  Biskop 
Isidorus  i  Spanien,  i  første  Halvdel  af  d.  7.  Aarh.  (f  c.  635),  om 
Pikteme;  >de  have  deres  Navn  af  deres  malede  (pictum)  Legeme, 
fordi  de  med  Naale  af  Jern  og  med  Blæk  mærke  sig  med  for- 
skjellige  Billeder«.  Hvor  langt  ned  i  Tiden  Tatoveringen  er  be- 
varet, fremgaaer  af,  at  den  endnu  i  Aaret  787  maatte  forbydes  paa 
et  kirkeligt  Concilium  i  Skotland. 

Disse  mange  Vidnesbyrd  om  Anvendelse  af  Tatovering  hos 
forskjellige  Folk  i  Europa  gjør  det  ikke  usandsynligt,  at  denne 
Skik  ogsaa  er  bleven  fulgt  i  Norden.  Naar  der  nu  fra  Bronze- 
alderen foreligger  et  Redskab,  som  navnlig  efter  Fundforholdene 
ikke  synes  at  kunne  opfattes  som  et  Arbeidsredskab,  turde  det 
være  berettiget  a4:  antage  det  for  et  Instrument  til  Brug  ved  Tato- 
vering. Sylenes  hyppige  Forekomst  i  Gravene  vilde,  som  ogsaa 
bemærket  med  Hensyn  til  Rageknivene,  være  vel  forstaaelig,  naar 
disse  Redskaber  stode  i  nøie  Forhold  til  en  almindelig  Skik, 
og  naar  tilmed  deres  Anvendelse  var  Tegn  paa  fornem  Byrd  og 
fremragende  Stilling  i  Samfundet,  saaledes  som  dette  udtrykkelig 
siges  i  flere  af  de  anførte  Udtalelser,  og  som  det  vides  at  være 
Tilfældet  hos  mange  Folk  i  andre  Verdensdele. 

Med  Syl  og  Ragekniv  følger  ofte  i  Gravene  en  Niptang  af 
Bronze,  og  ogsaa  dette  Redskab  træffes  sjældnere  i  den  ældre 
Bronzealder,  medens  det  i  den  senere  Del  af  Perioden  hører  til 
de  hyppigst  forekommende  Oldsager.  Allerede  heri  ligger  en 
Antydning  af,  at  det  har  havt  en  lignende  Bestemmelse  som  de 
andre  Smaasager  af  Bronze  og  været  anvendt  til  Borttagelse  af 
Haar  o.  lign.  Hermed  stemmer  Redskabets  Form  og  Indretning. 
Niptangen  er  oftest  omhyggelig  forfærdiget,  saaledes  at  Læberne 
holdes  adskilte  ved  Metallets  Elasticitet,  men  slutte  meget  nøie 
sammen  under  et  Tryk,  og  med  en  tilsvarende  Omhu  ere  selve 
Formen  og  de  sirlige  Ornamenter  behandlede.  De  Niptænger 
(Fig.  128),  som  forekomme  i  den  her  omhandlede  Gruppe  af  Grave, 
skille  sig  ved  deres  meget  tykke  Læber  fra  de  senere  Former 
(Fig.  129);    af  disse  sidste  ere  flere  beviklede  med  Guldbaand,  ja 

enkelte  ere   helt  af  Guld.      I   den  ældre  Bronzealder   forekommer 
Niptangen  kun  i  Mandsgrave,  ikke  sammen  med  Kvindesager;  den 
foreligger   i   mindst  24  Fund.     Endelig  synes   dens   h)^pige  Fore- 
komst i  Gravene,    som   det  ytredes  med  Hensyn  til  Ragekniv  og 
Syl,   vel  at  kunne  forklares  af,  at  en  vis  Behandling  af  Ansigtet  i 
denne    Periode    blev   opfattet    som    en    vigtig   og    væsendig   Sag. 
Men  skulde  der,   efter  hvad  der  her  er  fremsat,  endnu  næres  Tvivl 
om  Bestemmelsen  af  de  tre  Arter  af  smaa  Bronzeredskaber,  da  vil 
man  overbevises   ved  Betragtningen    af  visse  sammenhorende  Sæt 
af  disse  Redskaber  og  andre  Stykker,   der  alene   kunne  være  an- 
vendte   ved   Toilettet   (Fig.  130). 
Der  haves  fra  et  dansk  Fund  en 
Niptang  og  en  Syl  anbragte  paa 
en   fælles  Bøile   til  Ophængning 
ved    Klædningen    sammen    med 
en    Øreske     og    en     i    Spidsen 
kløvet  Bronzestang,  der  sikkert 
maa     opfattes     som    en    Negle- 
renser, og  lignende  Sæt  af  Toilet- 
sager kjendes  fra  Udlandet. 
Der  er  en  anden,   ældre  Op- 
"*■  B^Mid^f  B^^KTcufd'"".'"'*"        fattelse  af  disse  Sager,  nemlig  at 
de  vare  Redskaber  til  Arbeide  i 
Skind  og  Læder.      Med  Sylen,   mente  man,   blev  der  stukket  Hul, 
ved  Niptangen  blev  Traaden  trukken  igjennem,  og  Kniven  brugtes 
ved  Tilskjæringen.      Der  er  intet  andet,   som  taler  for  denne  Tyd- 
ning,   end   det,    at  en  Del  Stykker  af  de  her  nævnte  Arter  have 
kunnet    bruges    paa   denne  Maade;    men   imod  denne  Opfattelse 
taler   foruden  andre    foran    berørte  Forhold   navnlig  det,    at   disse 
Redskaber    Bndes    i    Mandsgrave,    men    ikke    i    Kvindegrave,    og 
det  at   de  foreligge   i  saa  overordentlig  stort  et  Antal.      Det   kan 
fremdeles   anføres,    at  det  maatte  ventes,    saafremt  de  tre  Stykker 
virkelig  tilsammen  dannede  et  bestemt  Sæt  af  Syredskaber,    at  de 
da  stedse  fandtes  sammen;    men  der  træffes  meget  ofte  i  Gravene 
kun   et   eller  to    af  dem.      Dette    har   derimod    intet  paafaldende, 
naar  Talen  er  om  Toiletsager,  idet  Niptangen  vel  kunde  bruges  uden 
Ragekniven   og   omvendt,    og  ligeledes  Sylen   kunde   anvendes   til 
Tatovering,    uden   at   de  andre  Stykker  vare  ved    Haanden.      Det 

:  træder  endnu  stærkere  frem   i  Udlandet,    idet  der  f.  Ex.   i 
den  britisk -irske  Bronzealder  næsten  ingen  Niptænger  forekommer, 
men  derimod  Syle  og  Rageknive   i   ikke  ringe  Antal,    og   paa   lig- 
nende   Maade    ere    Sylene    overmaade    almindelige    i    den    ældste 
Bronzealder    i    Spanien,     medens    Niptangen    og    Ragekniven    ere 
ukjendte.     Dette  synes  ikke  at  forliges  med,  at  disse  Sager  skulde 
have  hart  til  et  Sæt  af  Syredskaber,    som   maa  være  samlet  for  at 
kunne   anvendes,    medens  det  er  vel  forstaaeligt ,    at  man  hos  eet 
Folk   kan   have   havt   for  Skik  at   tatovere  sig,    men 
ikke    at    afrage  Skjæget,    hos    et   andet   at  borttage 
Skjæget    med   Niptang,    men    ikke    med   Kniv    eller 
omvendt.     Ved  Bestemmelsen   af  disse  Stykker  maa 
det  ogsaa  erindres,   at  der  overhovedet  ikke  kjendes 
Skindklæder  fra  Bronzealderen,   medens  der  er  Vid- 
nesbyrd nok  om,    at   uldne   Klæder  vare  almindelig 
brugte;    men  det  eneste,   som  skulde  kunne  forklare 
den   saa  hyppige  Forekomst    af  de.  formentlige   Sy- 
redskaber,    maatte   da  være,    at  der    almindelig   be- 
nyttedes  Klæder    af  Skind,      Endelig  tyder  de  om- 
handlede Redskabers  sjældne  Forekomst  i  den  ældre 
Bronzealder,    deres  overordentlige  Hyppighed   i   den 
yngre  Bronzealder    og   atter   deres  store   Sjældenhed 
efter  den   ældste  Jernalder  paa,    at  de  stode  i  For- 
hold  til   en  vis   Skik,    der    udviklede   sig    lidt   efter       p^  ^^ 
lidt,    kulminerede,    aftog   og  derefter  ophørte,    men 
ikke   paa,    at   de   brugtes   til   et  vist,   praktisk  Arbeide,    som  altid 
maatte  foreligge  væsentlig  i  samme  Omfang. 

En  Støtte  for  Opfattelsen  af  disse  Sager  som  Toiletredskaber 
er  det  iøvrigt,  at  der  i  Bronzealderens  Grave  foruden  de  alt  om- 
talte Øreskeer  og  Neglerensere  forekommer  et  utvivlsomt  Toilet- 
redskab,  nemlig  Kammen.  Den  er  snart  af  Bronze  (Fig.  I2l)  snart 
af  Horn  og  findes,  som  naturligt  er,  baade  i  Mands-  og  i  Kvindegrave. 

Den  rette  Opfattelse  af  de  her  omtalte  Toiletredskaber  er  ikke 
ligegyldig,  da  de  spille  saa  stor  en  Rolle  i  Bronzealderens  Fund  og 
tillige  give  eiendommelige  Oplysninger  om  en  enkelt  Side  af 
Datidens  Skik. 


KvindHlngl  fii  Bon 


IV.     MANDS-  OG  KVINDEDRAGTER.     DE  ÆLDSTE 
KVINDEFUND.     MARK-  OG  MOSEFUNDENE. 


De  fuldstændige  og  velbevarede  Mands-  og  Kvindedragter,  som 
ere  optagne  af  Egekister  i  jydske  og  slesvigske  Gravheie, 
høre  til  de  mærkeligste  Levninger  fra  Oldtiden.  Intetsteds  uden- 
for Danmark,  hverken  i  Europa  eller  i  andre  Verdensdele,  er  der 
fremdraget  Klædninger  fra  en  kun  tilnærmelsesvis  saa  Qærn  Tid 
som  den  ældre  Bronzealder. 

Manden  bar  paa  Hovedet  en  høi,  rundpullet  Hue.  Om  Over- 
kroppen var  svøbt  et  firkantet  Stykke  Tøi,  der  naaede  høit  op  paa 
Brystet  og  nedadtil  gik  omtrent  til  Knæene  {Fig.  S.  199).  Foroven 
løb  dette  Tøistykkes  Hjørner  ud  i  Baand  ellei  i  Flige  til  Fastsyning 
af  Læderremme ,  hvormed  Klædningsstykket  sandsynligvis  blev 
bundet  op  over  Skuldrene.  Om  Livet  blev  det  fastholdt  med  et 
vævet  Baand  eller  med  et  Læderbælte,  der  lukkedes  med  den  store, 
foran  omtalte   Knap    (S.  232).      Over  de   nøgne   Skuldre   og  Arme 

dækkede  en  løst  hængende  Kappe  af  oval  Form,  indtil  over  i  M. 
lang  og  saa  vid,  at  den  kunde  trækkes  helt  sammen  fortil.  Her 
blev  den  sammenholdt  ved  en  eller  flere  Naale  (S.  232).  Benene 
vare  nøgne;  Fod  og  Ankel  vare  ombundne  med  Tøistykker  og 
dækkede  af  Lædersko,  af  hvilke  dog  kun  mindre  Rester  ere 
fundne  bevarede. 

Dersom  Klimaet  har  været  som  nutildags,  var  dette  vistnok 
en  temmelig  luftig  Dragt  for  det  ofte  strenge  Veirlig  i  Norden. 
At  der  i  Vintertiden  har  været  baaret  Klæder  af  Skind,  er  derfor 
sandsynligt;  men  herom  vides  intet.  For  haardføre  Mænd  var 
denne  Paaklædning  vel  hellerikke  utilstrækkelig.  Man  kommer  til 
at  tænke  paa  den  foran  anførte  Beretning  om,  at  de  gamle  Pikter 
ikke  dækkede  deres  Legeme  med  Klæder  for  ikke  at  skjule  Tato- 
veringen; Skotterne  bære  jo  endnu  et  Skjørt,  som  lader  Benene 
ubedækkede  fra  Knæene  af.  Klæderne  ere  desuden  svære  og 
varme,  gjorte  af  tykt,  toskaftet  Uldtøi  af  grov,  men  ret  regel- 
mæssig Vævning  som  alle  Bronzealderens  UldstofTer.  Især  Huen  er 
solid  og  tyk  og  i  det  hele  et  ganske  mærkeligt  Stykke  (Fig.  132). 
Den  bestaaer  af  et  enkelt  eller  et  dobbelt  Lag  af  det  sædvanlige 
Uldtøi.  Pullen  er  gjort  for  sig;  Siderne  dannes  af  et  andet,  firkantet 
Stykke  Tøi,  der  er  sammensyet  og  forbundet  med  Pullen,  hvorhos 
der  ved  Rækker  af  indvendige  Syninger  er  dannet  en  Forbindelse 
mellem  det  indre  og  ydre  Lag.  Endelig  maa  Huerne  ved  Presning 
have  faaet  den  jævnt  rundede  Form,  som  de  endnu  bevare.  Det 
eiendommeligste  er  dog,  at  der  paa  Udsiden  er  virket  et  tæt,  nupret 
Lag,  dannet  af  fremstaaende  Traade,  som  afsluttes  ved  en  eller  to 
Knuder;  det  er  ikke  udfundet,  hvorledes  dette  er  blevet  udført. 
I  5  Fund  fra  den  jydske  Halvø  foreligger  der  fuldstændige  Dragter 
af  denne  Art,  foruden  at  mindre  Rester  ere  bevarede  i  flere  Fund. 
Klædernes  Forarbeidning,  Snit  og  Sammensætning  er  overalt  ganske 
ensartet;  det  var  saaledes  en  egentlig  Nationaldragt. 

Kvindedragten  er  kun  kjendt  fra  et  eneste  Fund,  fremdraget 
i  Borum  Eshøi  ved  Aarhus,  og  dette  blev  ikke  sagkyndig  under- 
søgt, hvorfor  der  paa  enkelte  Punkter  er  nogen  Tvivl  om,  hvor- 
ledes Klæderne  bleve  baarne.  Høien  skulde  i  1871  afkjøres  for  at 
tjene  til  Gjødning  for  den  omliggende  Mark.  Da  man  herved  traf 
paa  en  Egekiste,  blev  Laaget  i  Hast  afvæltet  og  Indholdet  undersøgt 

med  en  Ildtang  og  en  Møghakke,    og  tiisidst  blev  det  hele  væltet 

ud.      Havde   det   historiske   Selskab   i   Aarhus   ikke   faaet  Nys  om 

Sagen    og    energisk    taget   sig    af   at    redde    de   Gjenstande,    som 

Bonden   antog  for  værdiløse,    vilde  vi   maaske   for   bestandig  være 

blevne     i    Uvidenhed     om,     hvorledes    Bronzealderens     fornemme 

Kvinde   var   paaklædt.      Nu  kan   man 

danne  sig  et  nogenlunde  klart  Billede 

heraf  (Fig.  131,  S.  242J. 

Et  fint  og  kunstig  virket  Haamét 
med  udlobende  Snore  til  at  fastbinde 
det  har  været  baaret  paa  Hovedet 
(Fig.  133).  Kvindens  lange  Hoved- 
haar  fandtes  dels  indeni  Nettet,  dels 
Fi<.  131.  Aaib.  .89..  V*  Siddende  paa  en  sirlig  Homkam;   det 

har  da  sandsynligvis  været  opsat  med 
Kammen  og  samlet  i  Nettet.    Til  at  anbringes  fortil  paa  Hovedet  som 
en  Kappe  er  Nettet  for  lille,  og  Snorene  vilde  ikke  kunne  naa  ned 
under  Hagen.     Snarere   har   det  siddet   bagtil,    idet  Snorene  bleve 
bundne  op  om  Hovedet,   og   det  har  saaledes  hørt  til  en   klædelig 
Haarsætning,    der    ikke  er   ulig 
den,  som  blev  anvendt  af  græske 
Kvinder  i  Kunstens  bedste  Tid. 
/  Da  der  til  Verdensudstillingen  i 

/  Paris  i   1889  skulde   udføres  Fi- 

VZ  gurer   med    neie    Efterhgninger 

af  Bronzealderens  Dragter,  blev 
det  efter  en  sagkj'ndig  Under- 
søgelse af  Haarnettet  erklæret, 
at  det  hverken  var  knyttet, 
hæklet,  fileret,  strikket  eller 
Fig.  153.   Aarb,  1851    '/.  overhovedet    gjort     paa     nogen 

nu  kjendt  Maade.  Det  lyk- 
kedes dog  ved  nøie  Iagttagelse  af  Enkelthederne  og  navnlig,  da 
det  var  bemærket,  at  et  Par  Feil  i  Maskerne  forekom  dobbelt, 
i  lige  Afstand  fra  Midten,  at  udfinde,  hvorledes  det  er  gjort 
(Fig.  134).  Imellem  to  parallelt  udspændte  Snore  er  der  jævnsides 
trukket  Traade,  og  de  forskjellige  Mønstre  ere  da  udførte  ved  en 
simpel  Fletning  af  Traadene   uden    andet  Hjælpemiddel   end   nogle 

Pinde.  Denne  Fremgangsmaade  staaer  i  nøie  Forhold  til  den 
Fletning  og  Vævning  i  Ramme,  som  antages  at  være  Begyndelsen 
til  al  Vævning. 

En  stærk  Modsætning  til  dette  Haarnet,  som  er  et  Monster 
paa  smukt  og  omhyggelig  udført  Haandarbeide,  danner  den  Trøie, 
som  har  dækket  Kvindens  Overkrop.  Den  er  gjort  af  det  sæd- 
vanlige, tykke  Uldtøi,  tilskaaret  og  sammensyet  uden  Noiagtighed, 
end  sige  Pynte  lig- 
hed. Trøien  er  paa 
eiendommelig  Maade 
udskaaren  af  eet  Tøi- 
stykke,  medSammen- 
syninger  paa  Ryg- 
gen og  ned  gjennem 
Ærmerne  (Fig.  135). 
En  Gjennemskjæring 
danner  Halsaabn  in- 
gen. Naar  der  nu  fortil 
lindes  en  Split,  der 
fra  Halsaabningen  lø- 
ber skjævt  ned  over 
Brystet,  er  der  Grund 
til  at  antage,  at  denne 
kun  er  dannet  for  at 
faa  Trøien  anbragt 
paa  Liget  —  et  Be- 
vis for,  at  disse  Klæder 

ikke    ere    gjorte    til  Fig.  tm-   Aub.  1(91. 

Gravlægningen,  men 

have  dannet  den  daglige  Dragt.  Ærmerne  ere  skraat  afskaame 
og  gaa  kun  til  Albuerne,  saaledes  at  Underarmen,  hvor  der  sæd- 
vanlig bares  Smykker,  var  blottet.  En  Sømning  med  Knaphul- 
sting  findes  endelig  langs  med  Kanterne  undtagen  forneden, 
hvor  der  er  raat  tilsyet  nogle  Toistrimler,  idet  Trøien  maa  have 
været  for  kort. 

Om  det  vide  og  folderige  Skjørt  har  været  bundet  uden  paa 
Trøien,  eller  om  denne  har  hængt  løst,  er  det  næppe  muligt  at 
afgjøre  med  Sikkerhed;   for  det  første  tale  dog  de  uskjønt  tilsyede 

Lapper  forneden,  som  næppe  kunne  have  været  synlige.  Skjørtet 
har  Vævesom  foroven  og  forneden  og  er  følgelig  saa  langt,  som 
Væven  var  bred;  Toistykket  er  brugt  uden  videre  Tilskjæring, 
ganske  som  det  toges  af  Væven,  idet  det  kun  er  afskaaret  efter  den 
Vidde,  man  vilde  give  Klædningsstykket.  Sammensyningen  gjennem 
Længden  er  paafaldende  skjødesles,  idet  Vævesemmen  ikke  er  bort- 
skaaren  og  endog  vendt  udad,  hvor  den  med  store  Sting  af  grov 
Uldtraad  er  kastet  sammen  med  den .  afskaame  Ende  af  Tøiet. 
Skjørtet  har  en  Længde  af  c.  i,,,  M. ;  det  maa  herefter  antages, 
at  det  har  naaet  helt  ned  til  Fødderne. 


Sammen  med  de  ovrige  Klæder  blev  der  fundet  to  BÆitet- 
Det  ene,  et  vævet  og  mønstret  Baand  endende  i  kunstfærdig  gjorte 
Kvaster  (Fig.  136),  blev  baaret  som  en  Prydelse  om  Livet.  Naar 
nu  dette  Bælte  ligesom  Haarnettet  maa  siges  at  være  et  lille 
Mesterstykke  af  smukt  og  omhyggeligt  Haandarbeide,  medens 
selve  Klæderne  ere  grove  og  skjedeløst  syede,  saa  har  dette  vistnok 
intet  paafaldende.  De  Dele  af  Dragten,  som  tjente  til  Pynt,  kunde 
vel  være  anderledes  behandlede  end  de  Partier,  som  først  og 
fremmest  vare  beregnede  paa  Nytten.  Til  en  grov  Hvergams 
Kjole  kan  der  nutildags  bæres  et  pynteligt  Halstørklæde.  Hermed 
stemmer  det,  at  det  andet  Bælte  er  en  simpel,  bred  Snor;  med 
det  blev  Skjørtet  vistnok  fastholdt  tii  Kroppen.  Der  findes  ingen 
anden,  særlig  Indretning,  Skulderbaand  el.  lign.,  til  at  bære  det 
store  og  tunge  Skjørt,  som  det  iøvrigt  maa  have  været  vanskeligt 
at  faa  anbragt.      Men  det  kan  \g\  antages,  at  man  ikke  som  nutil- 

dags  aflagde  KJædeme  om  Natten.  Kvinden  bar  maaske  sin  Dragt 
Nat  og  Dag,  indtil  den  skiftedes  for  at  renses,  paa  samme  Maade 
som  mange  af  Bronzealderens  Smykker,  Armbaand  og  Ifalsringe, 
der  ere  vanskelige  at  aftage  og  anbringe  paany,  sikkert  kun 
sjælden  aflagdes. 

De  Klæder,    som   optages  af  Egekisteme,  ere  ligesom  alle  de 
Tøier,  der  ere  fremdragne  i  andre  Grave  fra  Brmizealderen,  mørke- 
brune eller  næsten   sorte,    hvad  der    for   en  Del   skyldes    den   be- 
gyndende  Oplosning  af  Stoffet.      Den    oprindelige  Farve  har  dog 
ikke   været    meget    forskjellig.      Det   er   nemlig   ved    chemiske   og 
mikroskopiske  Undersøgelser  vist,  at  der 
oftest    er    anvendt    Uld    af    brune    eller 
sorte  Faar  til   selve  Tøiet,    til  Snore  og 
Traade,    og  saavel  til  de  grovere  Klæd- 
ningsdele  som  til  Haamettet  og  Bælterne ; 
hvid  Uld  er  kun  sparsomt  benyttet.    Men 
det    er   fremdeles    paavist,    at   man    har 
forstaaet  at  give  Tøiet  en  kunstig  Farve, 
Kvindens  Livbælte  har  en  lys  Midtstribe 
mellem   mørke   Kanter,    og   dog    er  det 
helt  igjennem  gjort  af  sort  Uld.     Hvilke 
Farver  man  har  havt,    og  i  hvilket  Om- 
fang Klæderne    i    det    hele    have    været 
farvede,    lader  sig  imidlertid  endnu  ikke 
bestemme.      I   de   finere   Klædningsdele, 
Kvindens  Haamet  og  det  ydre,   flossede  ,. 

Lag  paa  Mændenes  Huer,  er  der  ude- 
lukkende anvendt  Uld,  og  de  smaa  Ringe,  hvori  Kvasterne  paa 
Livbæltet  ende,  ere  overspundne  med  blai^k  og  fin  Uld,  som  den 
kun  findes  paa  visse  Steder  af  unge  Lam.  Ved  det  grovere  Tøi  er 
Ulden  derimod  blandet  med  flere  eller  færre  Hjortehaar,  som  ved 
deres  Længde  og  Bøielighed  afgave  en  god  Tilsætning, 

Kvindefundet  fra  Borum  Eshøi  med  Dragt  og  Skeietdele  — 
hvilke  sædvanlig  ikke  ere  bevarede  fra  Bronzealderen  —  har  en 
særlig  Betydning,  idet  det  desforuden  indeholder  adskillige  Metal- 
sager, der  saaledes  med  Sikkerhed  kunne  betragtes  som  henhørende 
til  Kvindens  Udstyr.    Den  samme  Række  af  Gjenstande  forekommer 

fremdeles  mere  eller  mindre  fuldstændig  i  mange  andre  Fund,   og 
det    vides    tillige    fra    flere    vel    undersøgte    Grave,     hvorledes    de 
enkelte    Sager    vare    anbragte    ved    Klæd- 
ningen  (Fig.   137). 

Om   Halsen   hvilede   enten    en  simplere 
Ring,    dannet   af  en  trind,   vreden  Bronze- 
stang,   eller  en  stor,  buet  Plade  af  Bronze, 
'  bredest    ved    Midten     og     tilspidset     mod 

Enderne,  som  vare  sammenholdte  med  en 
Snor.  Den  er  oftest  tæt  riflet  eller  dækket 
med  Spiralomamenter,  der  navnlig  ere 
smukt  udførte  paa  visse  særlig  brede  Stykker 
fra  Bornholm  (Fig.  138).  Disse  eiendomme- 
lige  Halsprydelser  bleve  tidligere  antagne 
for  Diademer  efter  den  Lighed,  de  have 
med  et  romersk  Haarsmykke  fra  sen  Tid. 
Dog  undgik  det  ikke  Opmærksomheden, 
at  de  maatte  staa  i  nært  Forhold  til  visse 
Sæt  af  Halsringe,  der  kjeiwies  fra  Sydtydsk- 
land  og  Schweiz,  og  som  ogsaa  i  enkelte 
Exemplarer  ere  fundne  i  Norden,  idet  de 
Ringe,  der  i  disse  mere  primitive  Smykker 
ligge  frit  ovenpaa  hinanden,  syntes  i  Hals- 
kraverne at  være  forenede  Uf  en  Plade. 
Et  klarere  Bevis  herfor  fremkom ,  da 
F.  Sehested  fandt  et  saadant  Smykke  lig- 
gende ved  Skeletdele  i  en  Grav  med  den 
større  Bue  vendende  nedad  mod  Brystet. 
Det  samme  er  senere  ofte  blevet  iagttaget. 
Foran  paa  Underlivet  var  der  anbragt 
et  ikke  mindre  eiendommeligt  Smykke, 
nemlig  en  stor,  rand  Bronzeplade  med  frem- 
staaende  Spids  i  Midten,  omkring  hvilken 
pi^'øihy  M^rk*^  Kjl^. "'  f^cr  løber  Spiralmønstre.  Paa  Bagsiden  findes 
en  Øsken,  hvorved  Pladen  var  fastgjort  til 
Klædningen  eller  til  Bæltet,  saaledes  som  dette  vides  fra  Borum 
Eshøi  Fundet,  idet  der  paa  Skjørtet  tæt  indenfor  Kanten  findes 
kjendetige'  Mærker  af  Bronzepladen,    ligesom   det  ogsaa  kan  sees. 

at  Bæltet  har  gaaet  under  den.  I  flere  andre  Grave  er  Baltepladen 
funden  i  ganske  den  samme  Stilling.  Lignende  mindre  Plader 
ere  fundne  indtil  (ire  Stykker  sammen  tæt  omkring  Bælteptaden 
(Fig.  137);  i  andre  Tilfælde  ere  de  fundne  ved  Halsen  eller  Skulderen, 
ligesom  de  ogsaa  ere  forekomne  i  Mandsgrave.  De  maa  antages 
at  have  været  anbragte  paa  Klædningen  til  Pynt,  eller  mulig  for  at 
tjene  som  Knapper.  De  store  Bælteplader  bleve  tidligere  uden 
Grund  antagne  for  at  være  Skjoldbuler,   de  smaa  benævnedes  med 

det  latinske  Ord  >tutuli<,  en  Betegnelse,  som  der  næppe  er  Grund 
til  at  bevare. 

Lange  Spiral  vind  in  ger  af  Bronze  eller  brede  Baand  afsluttede  i 
Oprulninger  bares  om  Armene  (Fig.  138),  og  til  Fingrene  havdes  der 
spinkle  Ringe  af  tilsvarende  Former.  Paa  selve  Klædningen  var  der 
anbragt  Fryndstr,  omgivne  af  et  Stykke  sammenrullet  Bronzeblik 
(Fig.  139);  de  ere  fundne  liggende  i  Rækker  til  begge  Sider  af 
Bæltepladen  (Fig.  137).  Endelig  maa  de  store  Beilenaale  nævnes, 
der  have  en  bred,  rhombisk  Plade  (Fig.  138).  De  ere  hidtil  alene 
fundne  paa  Bomholm;  men  lignende  Naale  forekomme  sydpaa 
gjennem  det  østlige  Tydskland  indtil  Ungarn.      Paa  samme  Maade 

ere  de  øvrige  Smykker  nærbeslægtede  med  fremmede  Former. 
Om  Halskraven  er  der  alt  talt.  Bæltepladen  og  Dopperne  staa  i 
Forbindelse  med  lignende,  runde  Smykkeplader  med  fremskydende 
Midte,  der  ikke  sjælden  forekomme  sydpaa  indtil  Italien,  og  Spiral- 
ringene  findes  næsten  overalt  i  Europas  Bronzealder. 

Ved  Siden  af  Kvindesagerne  optages  oftere  enkelte  af  de  Gjen- 
stande,  som  kjendes  fra  Mandsgravene,  en  simpel  Bøilenaal,  en  Kam, 
Spiralringe  af  Guldtraad  samt  en  Dolk.    Denne  er  funden  liggende 
umiddelbart  ved  Bæltepladen  (Fig.  137)   og   bares  saaledes  vistnok 
indstukken  under  Bæltet.      Vel   er   der  langtfra  i  alle  Kvindegrave 
optaget  en  Dolk,    men   dog  saa  hyppig    —    saaledes  ogsaa   i  det 
ofte  nævnte  Borum  Eshøi  Fund   —   at  den   maa  siges   at   høre  til 
Kvindens  sædvanlige  Gravudstyr.    Den 
er  et  Haandvaaben   af  samme  Art  og 
Indretning    som    de,    der    kjendes   fra 
Mandsgravene;      men     medens     disse 
foreligge   i  alle  Længder,    fra  ganske 
korte   Dolke    til    lange   Sværd;    turde 
Fig.  139.  '/.  ^^^  '  ingen  ældre  eller  yngre  Kvinde- 

grav være  fundet  et  Stykke,  hvis 
Klinge  synderlig  overskrider  en  Længde  af  25  Cm.  Dog  var  det 
et  solidt  Vaaben,  som  Bronzealderens  Kvinde  bar.  Det  kunde  nu 
heraf  sluttes,  at  hun  regelmæssig  delte  Mændenes  Kampliv;  men 
herimod  taler  det,  at  Sværd,  Spyd  og  Øxe  aldrig  forekomme  i 
Kvindegrave.  Dolken  kan  saaledes  næppe  opfattes  som  et  egentlig 
Krigsvaaben;  under  Oldtidens  lidet  rolige  Forhold  var  det  naturligt 
nok,  at  ogsaa  den  fredelig  syslende  Kvinde  var  rustet  med  en 
Dolk  til  sin  personlige  Sikkerhed.  I  det  gamle  Ægypten,  hvor  det 
vides,  at  Kvinderne  ikke  deltoge  i  Krigen,  hørte  kostbare  Vaaben 
med  til  de  Sager,  som  fulgte  Dronningen  i  Graven. 

Det  er  navnlig  ved  de  talrige  og  pragtfulde  Bronzesmykker, 
der  ikke  sjælden  findes  samlede  i  fuldstændige  Sæt,  men  dog  og- 
saa træffes  i  ringere  Antal,  at  Fundene  fra  Kvindegrave  skille  sig 
fra  de  samtidige  Fund  fra  Mandsgrave.  Der  foreligger  i  National- 
museet omtrent  30  Fund  af  den  første  og  60  af  den  sidste  Art; 
kun  i  faa  Tilfælde,  naar  alle  de  mere  charakteristiske  Stykker 
mangle  i  et  Fund,  kan  der  være  Tvivl  om  Bestemmelsen.  Ved 
denne  Sondring  mellem  Fundene  vindes  der  et  Indblik  i,  hvorledes 

Manden  og  Kvinden  vare  stillede  overfor  hinanden.  Dragten  var 
af  forskjelligt  Snit;  men  Stoffet  var  det  samme,  og  det  øvrige  Ud- 
styr var  af  ikke  forskjellig  Værdi.  Hos  Manden  blev  der  lagt 
stærkest  Vægt  paa  Vaabnene,  hos  Kvinden  paa  Smykkerne.  Han 
bar  oftest  et  længere  Haandvaaben,  hun  alene  et  kort;  han  havde 
kun  den  tarvelige  Bøilenaal  og  de  mindre  Smykkeplader,  hun  bar 
tillige  den  brede,  pyntelige  Naal  og  den  store  Bælteplade.  Ud- 
styret og  smykket  paa  denne  Maade  har  den  fornemme  Kvinde 
sikkert  været  stillet  jævnsides  med  Krigeren  og  delt  hans  Liv. 
Om  hendes  Andel  i  Husets  Gjerning  vides  derimod  intet. 

Følgende  5  Fund  kunne  tjene  som  Exempler  paa  rige  Gravudstyr  fra  den 
ældste  Bronzealders  Kvindegrave:  Halskrave,  Bælteplade,  7  Bronzedopper ,  2  store 
Spiralarmringe  af  Bronze  og  en  Bronzekam,  Alt  optaget  ved  et  ubrændt  Lig  i  en  Høi 
ved  Buddinge  tæt  ved  Kjøbenhavn.  —  Halskrave  og  Bælteplade;  omkring  denne  laa 
4  spidse  Bronzedopper,  nedenfor  den  2  Rækker  af  Bronzefryndser  og  skraat  hen 'over 
Pladen  en  Dolk;  ved  venstre  Overarm  laa  flere  Perler  af  Rav  og  blaat  Glas.  Disse 
Sager  optoges  ved  Skeletdele  i  en  delvis  fortæret  Egekiste,  der  stod  i  Bunden  af  en 
Høi  ved  Ølby,  ikke  langt  fra  Kjøge  (Fig.  137).  —  Halskrave,  Dolk  og  Spiralringe 
af  Bronze  til  Fingrene,  fundne  ved  Martofte,  Odense  Amt.  —  Fra  Maglehøi  ved 
Kallundborg  hidrøre  følgende  to  Fund:  Halskrave,  Bælteplade,  2  Bronzedopper  og 
en  Dolk  —  Halskrave,  4  Bronzedopper,  to  Armringe  af  Bronze,  en  Bøilenaal  samt 
Bronzefryndser  m.  m. 

Til  Sammenligning  med  disse  Fund  fra  Kvindegrave  anføres  følgende  Grav- 
udstyr for  Mænd.  I  en  Gravhøi  under  Aabygaard  mellem  Rønne  og  Hasle  paa 
Bomholm  er  der  fundet:  et  Sværd,  en  Paalstav,  en  Knap  til  Bæltet,  2  Doppcr 
og  en  svær  Guldarmring  med  spiralopruUede  Ender.  —  I  en  stensat  Kiste  i  en 
Høi  ved  Limensgaard  i  Aaker  Sogn  paa  Bomholm  er  der  optaget:  et  Sværd  og 
en  Dolk  (begge  disse  Stykker  findes  oftere  sammen  i  Mandsgrave),  en  Paalstav, 
en  Spydspids,  en  Knap  til  Bæltet,  2  Dopper,  en  Bøilenaal,  en  Niptang  samt  en  lille 
Spydspids  af  Flint.  —  Paa  Tobøl  Mark  i  Ribe  Amt  fandtes  der  i  en  stensat  Grav 
i  en  Høi:  et  Sværd,  en  Paalstav  og  en  dobbeltlagt  Spiralarmring  af  Guldtraad.  — 
I  en  stensat  Grav  paa  Aagerup  Mark  i  Kjøbenhavns  Amt  er  der  fundet:  et  Sværd, 
en  Dolk,  en  Ragekniv,  2  smaa  Bronzedopper  samt  et  lille  Flintspyd.  —  Fra  en 
stensat  Kiste  i  en  Høi  i  Strandby  Sogn  i  Aalborg  Amt  hidrører  et  Fund  bestaaende 
af:    Dolk,  Spydspids  og  Paalstav. 

Et  vigtigt  Supplement  til,  hvad  der  læres  af  det  personlige 
Udstyr,  som  nedlagdes  hos  den  Afdøde,  yde  de  mange  udenfor 
Gravene  fremdragne  Sager.  Saaledes  foreligge  Arbeidsredskaber 
og  Værktøi  næsten  udelukkende  fra  Fund  i  Mark  og  Mose. 

En  hyppig  fremdragen  Form  er  Øxen  med  Skaftflader 
(Fig.  143).  Bladet  sluttede  med  hele  sin  smallere  Del  ind  i  en 
Udskjæring  i  Skaftet,    uden    anden   Indretning    til    at  støtte  dette 

end  de  sædvanligvis  lave  Sidekanter;  en  Bevikling  med  Remme 
sikrede  Forbindelsen.  Disse  Øxer  ere  af  ret  afvexlende  Former; 
nogle  af  dem  ere  oftere  saa  stærkt  afslidte  og  opskærpede,  at 
der  ikke  kan  være  Tvivl  om,  at  de  have  været  anvendte  til 
haardt  Arbeide.  Intet  Stykke  af  denne  Art  er  hidtil  fremkommet 
fra  Gravene. 

Ikke  faa  Paalstave  fremvise  et  lignende  stærkt  Slid,  hvorfor  de 
ogsaa  maa  antages  at  have  været  brugte  som  Arbeidsøxer  (Fig.  142). 
Fra  de  foran  omtalte  Vaaben  af  beslægtet  Art  skille  de  sig  kun 
ved  den  mindre  sirlige  Form  og  ved  Manglen  af  Ornamenter. 
De  ere  fremdragne  i  stort  Antal.  Kun  ganske  enkelte  foreligge  i 
Gravfund;  de  have  sikkert  været  brugte  som  V^aaben,  hvortil  de 
maatte  være  ligesaa  tjenlige  som  de  smukkere  formede  Stykker. 

De  samtidige  Celter  ere  meget  sjældne,  hvorfor  der  for  denne 
Forms  Vedkommende  ikke  sikkert  kan  skjelnes  mellem  Vaaben 
og  Værktøi.  Ligeledes  hører  det  smalle  Ægværktøi,  Meisleme^  til 
de  sjældnere  forekommende  Oldsager.  De  bleve  ligesom  Øxeme 
skæftede  paa  en  af  to  Maader,  enten  blev  Træet  stukket  ind  i  en 
Hulhed  i  Bronzebladet  (Fig.  144),  eller  dette  fastgjordes  i  Skaftets 
kløftede  Ende  (Fig.  141).  Den  første  af  disse  Former  har  været 
opfattet  som  en  Lansesko,  anbragt  ved  Stagens  nedre  Ende, 
fordi  den  ligner  dette  Parti  ved  senere  Tiders  Lanser.  Bestem- 
melsen maa  dog  rettere  søges  ved  en  Jævnførelse  med  sam- 
tidige Gjenstande,  og  det  synes  da  klart,  at  de  have  været  brugte 
som  Meisler.  For  at  henføre  dem  til  Vaabnene  taler  det  imidlertid, 
at  de  flere  Gange  ere  trufne  i  Grave,  omend  ikke  i  Forbindelse 
med  en  Spydspids. 

Af  andre  samtidige  Redskaber  maa  endnu  nævnes  nogle 
Støbeformer  til  Øxer,  en  Del  lige  eller  buede  Save  (Fig.  145)  — 
de  første  undertiden  trufne  i  Grave  —  store  Syle  eller  Bor,  samt 
endelig  nogle  Segle  (Fig.  140),  der  sikkert  have  været  anvendte 
til  at  skjære  Løv  eller  Sæd.  Det  er  endelig  sandsynligt,  at  de 
sjælden  forekommende,  svære  Bronzeøxer  med  Skafthuly  der  endnu 
ikke  vides  at  være  trufne  i  Grave,  have  været  brugte  som  Ar- 
beidsøxer. 

Dette  er  visselig  ikke  nogen  stor  Række  af  forskjelligartet 
Værktøi,  og  afseet  fra  Øxeblade  og  Paalstave  foreligger  det  kun  i 
et  ringe  Antal  Exemplarer.      Modstanderne   af  Tredelingssystemet 

have  selvfølgelig  ikke  undladt  al  benytte  dette  Forhold.  Disse 
Redskaber  skulle  ikke  have  kunnet  tilfredsstille  Bronzealderens 
Behov;  det  maa  da  antages,  at  der  havdes  mange  andre  Metalsager 
henhørende  til  det  huslige  Liv  og  til  Haandværket;  disse  have  været 


af  Jern  og  ere  derfor  ikke  blevne  bevarede  eller  ere  undgaaede 
Opmærksomheden.  Hermed  —  saaledes  sluttes  der  —  er  det 
givet,  at  Bronzealderen  aldrig  har  existeret.  Ogsaa  fra  anden  Side 
hører  man  af  og  til  ymte  om,  at  det  ikke  kan  hænge  rigtig 
sammen   med   de   faa  Arbeidsredskaber   fra  Bronzealderen,    og  det 

antydes,  at  der  vistnok  til  dem  maa  føies  et  stort  Supplement  af 
Stensager,  som  kunne  have  udgjort  det  egentlige,  almindelig 
brugte  Værktøi.  Saaledes  vilde  Bronzealderen  blive  en  maskeret 
Stenalder,  idet  den  daglige  Anvendelse  af  Stenen  skjultes  bag  de 
Pragtsager  og  Luxusstykker,  som  fremdrages  af  den  høiere  staaende 
Befolknings  Grave.  Men  baade  den  første  og  den  anden  Række 
af  Ræsonnementer  ere  uden  den  allermindste  Støtte  fra  den  Kant, 
hvorfra  vi  alene  kunne  hente  Kundskab  om,  hvad  der  brugtes  eller 
ikke  brugtes  i  Bronzealderen:  der  er  aldrig  nogensinde  i  alle  den 
ældre  Bronzealders  Fund  fra  Grave,  Mark  eller  Mose  truffet  et 
eneste  Stykke  Værktøi  enten  af  Sten  eller  af  Jern.  Men  over- 
hovedet turde  de  anførte  Gisninger  være  lidet  overveiede.  Hverken 
fra  Stenalderen  eller  fra  de  ældre  Afsnit  af  Jernalderen  kunde  der 
hentes  noget  Supplement  til  det  Værktøi,  som  kjendes  fra  Bronze- 
alderen; thi  intet  af  disse  Tidsrum  har  andre  eller  flere  end  de 
samme  simple  Redskaber  at  opvise,  som  ogsaa  haves  fra  Bronze- 
alderen. Det  er  fremdeles  ingenlunde  paafaldende,  at  Bronzealderens 
Værktøi  forekommer  sjælden;  thi  det  var  ikke  Skik  at  nedlægge 
det  i  Gravene,  og  dette  er  Hovedfindestedet  for  de  gamle  Bronzer. 
De  svundne  Tiders  Værktøi  er  overhovedet  sjældent,  hvor  man 
saa  vender  sig  hen,  og  det  foreligger  hovedsagelig  i  en  enkelt  Art 
af  Fund,  nemlig  fra  Hus-  og  Bytomter.  Hvad  vidste  man  om 
Værktøi  og  Redskaber  fra  det  gamle  Grækenland,  fra  den  romerske 
Periode,  fra  de  gamle  Oldtidskulturer  i  Orienten  og,  det  kan  til- 
føies,  fra  hele  Middelalderen,  om  der  ikke  havdes  Bytomter  fra  de 
forskjellige  Tider,  hvori  Sager  af  denne  Art  vare  fremdragne.  Men 
saadanne  Pladser  kjendes  ikke  fra  den  nordiske  Bronzealder,  og 
derfor  foreligge  Redskaber  henhørende  til  Livet  i  Huset  og  Virk- 
somheden i  Værkstedet  kun  i  ringe  Antal.  Det  kan  vel  antages, 
at  der  i  det  daglige  Liv  har  været  brugt  Metalsager  af  forskjellig 
Art,  som  endnu  ikke  kjendes.  Der  kunde  saaledes  henvises  til 
nogle  store,  massive  Bronzestykker  i  et  for  faa  Aar  siden  frem- 
draget ældre  Bronzealders  Fund  fra  Randers -Egnen.  Deres  Be- 
stemmelse kan  ikke  nøiere  angives;  men  de  have  tydelig  nok 
hørt  til  en  større,  sammensat  Gjenstand  til  praktisk  Brug,  og  man 
har  sikkert  havt  andet  af  lignende  Art.  At  de  ovenomtalte  Red- 
skaber dog  i  det  væsentlige  give  en  rigtig  Forestilling  om,  hvad 
der   i    den    ældre   Bronzealder   stod    til  Raadighed    af   denne   Art, 

fremgaaer  af,  at  det  just  er  den  samme  Række  af  Redskaber: 
Øxer,  Meisler,  Bor,  Save  og  Segle,  som  kjendes  fra  hele  den 
øvrige  Bronzealder  i  Europa.  Ogsaa  med  Hensyn  til  Enkelthederne 
i  Formen  svare  disse  Redskaber  fra  Ind-  og  Udland  ganske  til 
hverandre.  De  fleste  forekomme  i  ensartede  Ex  em  pi  årer  indtil 
England  og  Ungarn;  lignende  Paalstave  som  de  nordiske  findes 
dog  kun  i  det  vestlige  Europa,  og  Øxerne  med  Skafthul  og  de 
buede  Save  ere  ikke  blevne  fremdragne  udenfor  den  nordiske 
Gruppe. 

Ved  Siden  af  Værktøiet  er  det  væsentlig  Pragtstykker  og 
kostbare  Sager,  som  optages  i  Mark  eller  Mose.  Store  og  massive 
Bronzeøxer,    rigt    prydede   med   Ornamenter   (Fig.   146),    og  andre 


svære  Øxer,  der  kunne  fares  tilbage  til  ungarske  Forbilleder,  ere 
hidtil  alene  trufne  udenfor  Gravene.  Adskillige  prægtige  Sværd, 
fJere  kostbare  Ringe  og  andre  Smykker  ere  fremdragne  paa  samme 
Maade.  Dog  indeholde  Mark-  og  Mosefundene  ogsaa  den  samme 
Slags  Gjenstande,  som  kjendes  fra  Gravene,  baade  Vaaben  og 
Prydelser,  saaledes  navnlig  det  Sæt  af  Bronzesmykker,  der  bares 
af  Kvinden,  men  oftest  i  særlig  smukke  og  store  Exemplarer. 
Det  kan  i  det  hele  siges,  at  alle  de  skjønneste  og  mest  værdifulde 
Stykker  fra  den  ældre  Bronzealder  ere  optagne  udenfor  Gravene. 
De  ere  dels  fundne  enkeltvis,  dels  høre  de  til  større  eller  mindre, 
samlede  Fund,  som  foreligge  i  ret  betydeligt  Antal;  der  haves  i 
Nationalmuseet  fra  denne  Del  af  Bronzealderen  henved  70  Mark- 
og  Mosefund,  som  indeholde  flere  Gjenstande, 

D«l  Elørsle  af  dtsse  c^  overhovedet  det  storsle  duiEke  Bronzealders  Fund  blev 
i  1851  opgravet  i  en  Mose  ved  Smarumavre,  Kjøbenhavns  Amt;  del  indeholdl  inll 
163  Stykker,  99  Paalstave,  Celter  (^  Meisler  af  forskjellige  Former,  60  Spydspidser, 
el  Svieidfæsle,  en  Dolk,  en  Naal  og  en  Klump  Bronze. 

Det  vil  allerede  af,  hvad  der  her  er  fremsat,  skjønnes,  at 
Mark-  og  Mosefundene  danne  en  egen  Gruppe  ved  Siden  af  Grav- 
fundene, skillende  sig  fra  dem  ikke  blot  ved  de  Forhold,  hvor- 
under de  fremdrages,  men  tillige  ved  Indholdet.  Længere  fremme 
vil  dette  endnu  klarere  sees  ved  en  Betragtning  af  de  tilsvarende 
Fund  fra  senere  Afsnit  af  Perioden;  tillige  vil  det  der  blive  under- 
søgt, hvad  der  foranledigede,  at  saa  mange  Sager  nedlagdes  uden- 
for Gravene,  i  Mark  eller  Mose. 


BieltcpJwlc.     S.  3S 


V.      DEN    ÆLDSTE  ORNAMENTIK   I 
OG  DENS  OPRINDELSE. 


Det  var  længe  en  Gaade,  hvilken  Fremgangsmaade  der  er 
brugt  ved  Udførelsen  af  de  fine,  for  den  nordiske  Bronze- 
alder saa  charakteristiske  Linieomamenter.  At  de  ikke  ere  ud- 
førte i  Støbningen,  var  tydeligt  nok;  dertil  staa  de  altfor  skarpt. 
De  kunne  ikke  være  graverede,  da  Bronzealderen  ikke  kjendte 
Jernet;  og  der  kræves  tilmed  fortrinligt  Staal  for  at  slqære  den 
haarde  Tinbronze.  Modstanderne  af  Bronzealderen  paastode  der- 
imod, at  Ornamenterne  alene  kunde  være  udførte  med  en  Gravstik 
af  Staal.  Dette  lille  Redskab  blev  saaledes  længe  et  farligt 
Vaaben,  som  truede  Tredelingssystemet  i  sin  Kjærne;  thi. havdes 
der  Staal  til  Udførelsen  af  Ornamenterne,  da  maatte  jo  Fore- 
stillingen om  en  Bronzealder  opgives. 

Det  var  en  kjøbenhavnsk  Haandværker,  Guldsmed  Boas,  der 
løste  Gaaden.  Han  besøgte  ofte  Nationalmuseet,  og  det  var  her 
ikke   undgaaet   Opmærksomheden,    at    han    havde    et  fint   Øie   for 

Sopbiu  Miillsr:   Vor  Oldtid,  l^ 

gammel  Metaltechnik.  Man  fremsatte  Spørgsmaalet  om  Udførelsen 
af  Bronzealderens  Ornamenter  for  ham  og  opfordrede  ham  til  at 
udfinde,  hvorledes  de  kunde  være  gjorte  uden  Anvendelse  af  Staal^ 
alene  med  Redskaber  af  Bronze.  Strax  Dagen  efter  bragte  Guld- 
smed Boas  et  Stykke  Messing,  hvorpaa  han  med  en  Punsel  af 
samme  Metal  havde  udført  de  omhandlede  Spiralornamenter.  Her- 
med var  det  Spørgsmaal  besvaret,  som  i  en  Menneskealder  havde 
i  lige  Grad  interesseret  Tilhængerne  og  Modstanderne  af  Bronze? 
alders-Theorien :  Ornamenterne  ere  punslede.  Bronze  lader  sig  punsle 
med  Bronze.  Selve  Punslerne  fandtes  nu  ogsaa  ved  nøiere 
Eftersyn  i  flere  af  Museets  Fund  (Fig,  148).  Disse  smaa 
Redskabers  Bestemmelse  var  ikke  tidligere  bleven  forstaaet; 
Archæologen  havde  ikke  vidst,  at  der  ved  fortsatte,  smaa 
Slag  paa  Nakken  af  det  lille,  meiselformede  Instrument, 
som  langsomt  flyttes  fremad,  kan  trækkes  sammenhængende 
Linier.  Det  blev  derefter  godtgjort  ved  Forsøg,  der  fore- 
toges med  Metal  af  Bronzealderens  Legering,  at  alle  de  mest 
eiendommelige  Ornamenter,  deriblandt  navnlig  Spiralerne, 
kunde  udføres  ved  Punsling,  omend  selv  en  dygtig  Haand- 
værker  ikke  uden  Øvelse  evnede  at  drage  saa  skjønne  og 
regelmæssige  Slyngninger  som  dem,  der  forekomme  paa 
de  bedste  af  de  gamle  Bronzer.  Samtidig  fremgik  det  af 
Undersøgelsen  af  selve  Oldsagerne,  at  Ornamenterne  virkelig 
ere  blevne  udførte  paa  denne  Maade.  Hovedbeviset  herfor 
er,  at  Ornamentet,  naar  det  er  udført  paa  et  tyndt  Bronze- 
Fig.x48.  stykke,    f.  Ex.  en  Bælteplade  som  den  under  Fig.  147  af- 

IX' 

hildede,  er  kjendeligt  paa  Bagsiden,  hvor  det  staaer  svagt 
ophøiet.  Dette  kan  ikke  fremkomme  ved  en  Gravering,  men  følger 
simpelt  deraf,  at  Ornamentet  er  udført  ved  Slag.  Fremdeles  ere 
Linierne  sædvanlig  bredt  afrundede  i  Bunden,  som  de  maa  være, 
naar  de  ere  gjorte  med  en  Bronzepunsel,  hvis  Æg  efter  kort  Tids 
Brug  bliver  sløv  og  bred;  paa  enkelte  mindre  vel  behandlede 
Stykket  er  tillige  Mærket  af  hvert  enkelt  Slag  meget  kjendehgt, 
idet  den  uøvede  Arbeider  ikke  har  formaaet  at  trække  en  sammen- 
hængende Linie.  Endelig  sees  det  ved  en  Undersøgelse  med 
Loupe,  at  Metallet  ligger  tykt  og  høit  langs  med  Omamentlinien, 
idet  det  er  blevet  trængt  tilside  ved  Slaget. 

Men  denne  Technik  var  hidtil  ukjendt.  Der  blev  affattet  en 
Erklæring,  underskreven  af  Nationalmuseets  Embedsmænd  og  af 
flere  Technikere  og  Haandværkere,  gaaende  ud  paa,  at  Bronze- 
alderens eiendommelige  Ornamenter  baade  kunde  udføres  og  vare 
udførte  med  Tinbronze  paa  Tinbronze,  og  tilligemed  de  anvendte 
Forsøgsstykker  blev  denne  Erklæring  sendt  til  »Archiv  fiir  Anthro- 
pologiec  i  Følge  med  et  nyt  Indlæg  i  den  dengang,  1875 — TJ^ 
førte  Diskussion  om  Bronzealderen.  Herpaa  svarede  Dr.  Hostmatm 
som  Ordfører  for  Modstanderne  af  det  nordiske  System,  at  der 
muligvis  havde  været  anvendt  Punsler  og  ikke  skjærende  Redskaber 
til  Fremstillingen  af  Bronzealderens  Ornamenter,  men  at  Punslerne 
i  hvert  Fald  maatte  have  været  af  Staal;  at  punsle  Bronze  med 
Bronze  var  en  Umulighed.  Senere  har  den  tydske  Archæolog 
Dr.  Tisckler  ved  en  Undersøgelse  af  de  nordiske  Bronzer  og  ved 
nye,  i  Kjøbénhavn  foretagne  Forsøg  overbevist  sig  om  Rigtigheden 
af  det  herfra  fremsatte;  han  har  flere  Gange  i  særskilte  Artikler 
og  paa  videnskabelige  Møder  i  Tydskland  paany  fremstillet  Sagen, 
men  uden  at  den  endnu,  som  det  synes,  har  vundet  almindelig 
Tilslutning. 

Bronzealderens  Ornamentik  har  ikke  mindst  Interesse  ved  den 
nøie  Forbindelse,  den  viser  mellem  Midler  og  Maal;  den  er  just 
saadan,  som  den  maatte  blive  under  de  forhaanden  værende  Be- 
tingelser. Der  skulde  arbeides  i  den  særdeles  haarde  Tinbronze 
—  anden  Legering  kjendte  man  ikke  — ,  og  der  raadedes  ikke 
over  Staalet,  som  alene  vilde  kunne  trænge  dybere  ind  i  dette 
Metal.  Som  en  Følge  heraf  mangle  —  bortseet  fra  de  faa  støbte 
Ornamenter,  der  nedenfor  skulle  omtales  —  alle  stærkt  frem- 
trædende og  dybt  liggende  Mønstre.  Man  var  henvist  til  at  arbeide 
med  Punslen,  der  kun  formaaede  at  frembringe  en  svag  For- 
dybning i  Bronzen;  hele  Ornamentiken  blev  saaledes  en  fin  og  let 
Flade  -  Ornamentik,  Paa  Manglen  af  Kraft  i  det  enkelte  Mønster 
maatte  der  bødes  ved  Mængden  af  Dekoration;  derfor  blev 
Ornamentiken  tæt  sammentrængt  og  stærkt  fyldende.  Fremdeles 
maatte  Punslen  naturlig  føre  til  de  overalt  tilbagevendende,  baand- 
formede  og  fortsat  løbende  Ornamenter;  saaledes  lader  Punslen 
sig  lettest  anvende  —  den  er  som  et  Blyant,  hvormed  der  kan 
tegnes,  naar  det  undergives  et  jævnt  og  fortsat  Tryk.  Der  maatte 
fremkomme    en    ren   Linie -Ornamentik;    thi    andet   kan   der   ikke 

udføres  med  Punslen,  og  selv  de  saa  stærkt  fremherskende, 
buede  og  svungne  Linier  ere  sikkert  nok  en  naturlig  Følge  af 
Instrumentets  Art.  Det  maatte  endelig  blive  Regelmæssighed, 
Symmetri  og  omhyggelig  Udførelse  —  dette,  som  er  Kjærnen  i  al 
god  Linie  -  Ornamentik  — ,  der  i  Bronzealderen  glædede  Øiet;  paa 
dette  Grundlag  er  der  mulig  intetsteds  naaet  høiere  end  i  Norden. 
Alle  de  Ornamenter,  som  forekomme  paa  de  ældste  Bronzer, 
lade  sig  føre  tilbage  til  de  første  lineære  Elementer:  Punktet, 
den  lige  Linie,  den  buede  Linie,  Cirkelen,  Spiralen  og  Trekanten. 
Ved  Gjentagelse  af  disse  Elementer  eller  ved  en  Forbindelse 
mellem  dem  ere  alle  Mønstrene  fremkomne.  Vel  er  det  ingenlunde 
Beg>'ndelsen,  men  snarere  Blomstringen  af  denne  Ornamentik,  som 
møder  os  ved  de  ældste  Bronzer;  men  man  er  dog  ikke  længere 
fra  Udspringet  end,  at  Grundlaget  bestandig  kan  gjenkjendes. 

Den  lige  Linie,  der  er  det  simplest  mulige  Oraa- 
MpjUl^       ment,  og  som  er  saa  let  at  drage  med  Punslen,  maa 
^^^^       for  ret  at  virke  anvendes  i  regelmæssige  Systemer  af 
jævnsides  løbende  Linier.     Ved  at  gjentages  for  ofte, 
over  større  Flader,    bliver  dette  Motiv  dog  kjedeligt; 
ved  at  bruges  for  sparsomt   kommer   det   ikke   til   at   virke  som 
sammenhængende  Ornament.      Man    har    i  Bronzealderen  vidst  at 
holde  den  rette  Middelvei,    idet   de   hyppig  anvendte  Liniebaand 
stedse    have    en    passende    Bredde.      De    bruges    tillige    paa   rette 
Steder,   dels  langs  med  Kanter  og  fremspringende  Partier,    dels  til 
en  Hovedinddeling  af  Fladen,    der  iøvrigt  fyldes  med  andre  Orna- 
menter.    Ofte  gjøres  Baandet  mere  afvexlende  ved  indlagte  Punkt- 
rækker,  staaende  eller  hældende  Smaastreger  og  Zigzaklinier,    og 
til  dets  Rande   føies  der  atter  Rækker  af  Punkter,   Trekanter  eller 
Buer  (Fig.  149).     Saaledes  faaer  det  tunge  Baand  en-  behagelig,  let 
Afslutning. 

Ligesom  Linien  og  Punktrækken,  der  maa  opfattes  som  en 
opløst,  lettere  virkende  Linie,  bliver  Buen  og  Halvkredsen  kun 
til  Ornament  ved  regelmæssig  at  gjentages.  De  findes  sammen- 
stillede i  Rækker  paa  begge  de  Maader,  hvorpaa  de  alene  lade 
sig  forbinde  regelmæssig,  nemlig  enten  stødende  sammen  med 
Enderne  eller  gribende  ind  i  hinanden  med  Rundingen  (Fig.  150 — 52); 
ved  Gjentagelsen  af  disse  Buerækker  frembringes  der  en  større 
Fladeudfyldning.     Buerne  ere  snart  ganske  smaa,    snart  store  og 

Spille  da  en  vigtig  Rolle  som  Kantornament.  •  Naar  de  ere  ordnede 
om  et  Midtpunkt,  fremkommer  der  en  Stjerne  (Fig.  151),  der  ofte 
benyttes  til  Udfyldning  af  runde  Felter,  hvorimod  den  aldrig  findes 
anvendt  paa  anden  Maade  eller  friere,  f.  Ex.  gjentagen  i  større 
Sammenstillinger.  Dette  viser,  at  Stjememønstret  er  tilfældig  op- 
staaet  ved  en  Forbindelse  af  Buer. 

Smaa  Trekanter  danne  fortløbende  Rækker  som  Led  af  brede 
Baand.  Stilles  de  med  Spidsen  mod  hinanden,  fremkommer  der 
imellem  dem  Rækker  af  større,  rhombiske  Felter  (Fig.  1 53)  eller  smaa 
Perler,  og  anbringes  de  saaledes,  at  Spidserne  gaa  forbi  hinanden, 
dannes  derZikzaklinier  (Fig.154),  som  under  en  overordentlig  sirlig  Ud- 
førelse udgjøre  et  Hovedelement  i  de  sammensatte  Baand  (Fig.  149). 


Fig.  XS3- 

Fig.  155- 


De  kunne  ogsaa  gjentages  jævnsides,  indtil  fire  Rækker  sammen. 
Men  foruden  disse  Smaatrekanter,  som  ere  indslagne  med  en  egen 
Punsel,  findes  der  større  Trekanter  udførte  med  det  sædvanlige 
Redskab.  Ordnede  i  Rækker  og  skrafferede  paa  forskjellig  Maade 
for  mere  at  fremhæves  (Fig.  155)  anvendes  de  navnlig  ofte  saa- 
ledes, at  Spidserne  skyde  ud  i  et  aabent  Felt,  idet  Ornamentet 
herved  ledes  smagfuldt  over  i  Fladen.  Store  Zikzaklinier  (Fig.  156) 
forekomme  sjældnere,  sikkert  fordi  dette  er  et  noget  plumpt  Motiv. 

Meget  hyppige  eFe  smaa  og  sirlig  udførte  s-Figurer,  fremkomne 
ved,  at  Punslen  under  Slaget  blev  dreiet  paa  eiendommelig  Maade. 
Atter  disse  ere  stadig  ordnede    i   Rækker,    enten  saaledes    at  de 
slutte    sammen    efter  Høiden,    eller   at   kun  Spidserne    gribe   over 
hinanden  (Fig.  157).      Fra  dette  sidste  Mønster  er  der  kun  et  lille 
Skridt  til  den  fortsatte  Spiralslyngning.      En  enkelt  Spiral,    en  op- 
rullet Linie  med  fri  Ende,   forekommer 
\/W^/^/^/^/^/Z/^       vistnok  aldrig.     Det  er  i  denne   Oma- 
r^y2y^y%>-y2/C/C/^/"       mentik  overalt  blevet  tilstræbt,    at  Be- 

"        vægeisen  i  de  løbende  Baand  og  Linier 
Fig.  157.  ikke    skulde    afbrydes;     hvor    der    har 

været  Brug  for  en  enkelt  Spiral,  er  dens 
Ende  derfor  ledet  ind  til  et  Felt  eller  en  Kant,  i  hvilken  Liniens 
Bevægelse  blev  fortsat.  En  Figur,  som  er  dannet  af  kun  to 
sammenhængende  Spiraloprulninger,  træffes  derimod  oftere  — 
allerede  i  denne  følger  Øiet  med  Behag  den  løbende  og  fuldt 
afsluttede  Linie ;  og  endnu  mere  gjælder  dette  om  Sammenstillinger 
af  3,   4   eller  flere  Spiraler  (Fig.  158),    efter  som  der  var  Plads  paa 


Fig.  158  a— d. 

den  Flade,  der  skulde  fyldes.  Fuldstændig  sluttes  Kredsen  dog 
først,  naar  Spiralrækken  løber  i  et  rundt  eller  ovalt  Baand,  et 
smukt  Motiv,  der  har  fundet  den  rigeste  Anvendelse  i  den  ældste 
nordiske  Bronzealder  (Fig.  159).  Sluttede  Spiralbaand  ligge  paa 
Sværdknappen  og  omkring  Fæstet,  om  Spydspidsens  Dølle,  paa 
Knappernes  ^lade,  paa  Bælteplader  (Fig.  147)  og  Dopper,  paa  alle 
de  Gjenstande,  der  frembyde  trinde  Partier  eller  runde  Flader. 
Kun  sjældnere  er  dette  Motiv  ført  endnu  videre,  idet  Spiralerne 
først  ere  sammenslyngede  to  og  to,  og  disse  Par  derefter  ere 
forenede  ved  omsluttende  Linier  (Fig.  160).  Hellerikke  hyppig  træffes 
en  anden,   videre  gjennemført  Kombination,   bestaaende  i,   at  flere 

Rækker  af  Spiraler  ere  ordnede  jævnsides  og  indbyrdes  forbundne, 
saaledes  at  der  fremkommer  et  stort  og  overalt  sammenslynget 
Spiralmønster  (Fig.  158  c).  Sædvanlig  nøiedes  man  med  3,  4  eller 
6  indbyrdes  forenede  Spiraler. 

Forbindelser  af  Kredse,  anbragte  indeni  hinanden  om  et  fælles 
Midtpunkt,  sees  ikke  sjælden,  hvor  et  rundt  Felt  skulde  fyldes, 
paa  en  Knap  el.  lign.,  og 
iavrigt  anvendes  de  i  ganske 
lignende  Sammenstillinger 
som  Spiralerne,  kun  ikke 
slet  saa  ofte.  De  tindes 
saaledes  ordnede  2,  3,  4 
eller  flere  sammen  paa  et 
rundt  Felt,  eller  de  ere  an- 
bragte i  jævnsides  Rækker 
for  at  dække  en  større 
Flade  [Fig.  161).  Kreds- 
ornamenterne  svare  ganske 

til  Spiralmønstrene,   og  der  Fig.  i5»-«t>. 

findes      tillige     Overgange 

mellem  disse  to  Klasser,  idet  Kredsene  kunne  være  forbundne  ved 
Linier  (Fig.  162);  man  kalder  dette  for  falske  Spiraler.  Som  et 
Mellemled  kan  man  ogsaa  betragte  de  hyppig  forekommende, 
jævnsides   stillede   Kredsrækker,    forenede   ved   omslyngede  Baand, 


^^m5^P> 


der  løbe  enten  horizontalt,  vertikalt  eller  skraat  (Fig.  163).  Saa- 
ledes faa  de  adskilte  Kredsornamenter,  der  paa  større  Flader  virke 
tørt  og  kjedelig,  det  samme  Liv  og  Spil  som  de  rige  Spiral- 
mønstre. 

Det  er  en  fuldstændig  ren,  lineær  Ornamentik,  der  foreligger  i 
den  ældste  nordiske  Bronzealder,  og  som  saadan  har  den  en  stor 
Interesse.      Men    den    har    tillige    et   betydeligt   kunstnerisk  Værd, 

idet  den  baade  er  rig  og  gjenoemført.    Kombinationenie  ere  mang- 
foldige,   og  det  enkelte   Motiv  er   benyttet    fuldt   ud,    man   kunde 
næsten  sige,  saa  vidt  som  det  overhovedet  er  muligt.      Dog  over- 
skrides sjælden   de  Grænser,    der  maatte  afetikkes  dels  af  Skjøo- 
hedssandsen,   dels  af  de  givne  Midler,      Naar  visse  Motiver  omend 
ikke  fuldstændig  mangle,    saa  dog  sjælden  anvendes, 
da  ligger  dette   vistnok   i,    at   man    har   fundet   dem 
uskjønne.      Dette   gjælder  om   alle  de   Mønstre,    som 
kunne   dannes   ved   Krydsning  og  Skjæring  af  Linier 
(Fig.  165);    man    har  holdt  sig  til  tangerende   Linier 
og  til  det  fortsat  løbende  Ornament.     Ogsaa  Firkant- 
Mønstre   ere  meget  sjældne;    de    findes    kun  paa  de 
svære  Arbeidsøxer  med  Skafthul.      Man  træffer  intet, 
der    kan    opfattes    som    Fletningsmønstre ,     og    ovet- 
Fig,  163.  hovedet  lader  der  sig  næppe   paavise  noget  Laan  fra 

et   andet  Stof  eller  en  anden   Technik.       De  smalle, 
snoede    eller    skraatriflede   Baand    kunne    ogsaa    være   hentede   fra 
Metalarbeidet   (Fig.  164);    thi  Bronzestangen    lader   sig   sno   og  er 
ofte  bleven  det;    men  den  lader  sig  ikke  flette.      Ornamentiken  er 
helt  og   holdent   fremgaaet  af  Metalarbeidet,    skabt  af  Punslen   og 
bestandig    udført    med    det    samme  Instrument,    den    lille   Brooze- 
punsel   med   lige  Æg;    kun   til   de   smaa  Trekanter  har  der  været 
brugt  en  tresidet  Punsel.    Disse  simple  Redskaber 
ere  blevne  førte  med  en  beundringsværdig  Omhu; 
kun  meget  sjælden  træffes  daarligt  og  skjødesløst 
Arbeide.      Dygtigheden  er  ofte  saa  stor,    at   vor 
ijUMUiiMjijiiij]!^^        Tids    flinkeste    Haandværker    næppe    vilde    være 
^^^^^M        istand    tit    at   yde    noget   lignende.      I   smaat   og 
"^^™'™""™        stort  har  Haanden   sædvanlig   været    ledet   af  en 
Fik  164-165  virkelig  Skjønhedssands,      Ornamentet   blev  valgt 

efter  Fladens  Form;  Størteisen,  hvori  det  udførtes, 
beregnedes  nøie  efter  Fladsen,  og  navnlig  tog  man  ikke  Feil  af 
Stedet,  hvorpaa  Siraterne  anbragtes,  øiet  søger  stedse  Kanten  og 
Hidten  af  en  Flade;  derfor  slutte  Ornamenterne  sig  altid  til  Kant 
og  Midte.  Findes  der  herimellem  et  større,  aabent  Felt,  vil  Blikket 
atter  fæste  sig  ved  dettes  Midte,  og  her  er  der  da  stedse  lagt  et 
Baand.      Den  sikre  Smag,    den   gjennemførte   Behandling    og  den 

fortrinlige  Udførelse  maa  være  Resultatet  af  et  længe  og  uforstyrret 
fortsat  Arbeide. 

Men  det  er  en  begrænset  Stil  med  bestemte  Mangler,  hvorpaa 
der  kun  delvis  kunde  bødes.  De  enkelte  Elementer  i  Ornamen- 
tiken  ere  særdeles  spinkle  og  uden  Relief,  saa  at  der  kun  bliver 
ringe  Afvexling  mellem  Lys  og  Skygge.  Man  søger  vel  at  frem- 
bringe mere  Kraft  ved  at  udfylde  og  gjentage  —  Kreds  lægges 
indeni  Kreds  og  Linie  ved  Linie  — ;  men  en  større  Virkning  op- 
naaes  kun  ved  den  Maade,  hvorpaa  Grunden  udenom  Ornamenterne 
behandles.  Den  bliver  fordybet  og  dækket  med  en  mørk  Masse, 
i  hvilken  Siraterne  træde  frem,  et  mærkeligt  Træk  i  den 
nordiske  Bronzealders  Ornamentik,  der  vidner  om  en  udviklet 
Smag  og  en  fuldendt  Technik.  I  Principet  er  dette  egentlig  en 
Emailering  som  den,  der  først  langt  senere,  i  de  sidste  Aar- 
hundreder  f.  Chr.  F.  blev  anvendt  af  Barbarerne  i  Vesteuropa,  fra 
hvilke  denne  Technik  gik  over  til  Romerne  og  arvedes  af  den 
ældste  Middelalder.  Ogsaa  i  denne  Émail  champlevi  er  Grunden 
fordybet  til  Udfyldning  med  en  indlagt  Masse;  men  denne  er 
rigtignok  Glas  i  forskjellige  Farver,  medens  den  nordiske  Email  er 
et  uædelt  og  ensfarvet,  mørkebrunt  Stof.  Det  er  den  saakaldte 
Harpixmasse,  sammensat  af  Harpix  og  Birkebark,  mulig  tillige  med 
nogen  Tilsætning  af  Rav;  dens  forskjellige  Anvendelse  skal  neden- 
for omtales.  Om  den  blev  lagt  paa  Metallet  nylig  tilberedt  og 
endnu  blød,  eller  blødgjort  ved  Varme,  lader  sig  næppe  afgjøre. 
Denne  Indlægning  fiftdes  bevaret  paa  mangfoldige  Oldsager  som 
en  haard,  mørk  Masse,  i  Grunden  omkring  alle  de  større  Orna- 
menter, Kredsene,  Zikzak-,  Bue-,  Trekantmønstrene  og  Spiral- 
rækkerne, der  i  det  guldskinnende  Metal  have  hævet  sig  smukt 
fra  den  mørke  Grund  (Fig.  156  og  163).  Det  var  i  Støbningen,  at 
Grunden  blev  fordybet  til  Indlægning;  man  havde  jo  intet  Red- 
skab, hvormed  den  haarde  Bronzemasse  kunde  bortskjæres.  Men 
paafaldende  nok  lededes  man  ikke  herved  til  at  udføre  Relief- 
Ornamenter  i  noget  betydeligt  Omfang.  Ved  Støbning  dannedes 
der  kun  ophøiede  Baand  og  Lister,  runde  Felter  eller  Knopper; 
alle  egentlige  Ornamenter  ere  indpunslede. 

Vanskeligt  at  forklare  er  det,  at  der  i  Ornamentiken  ved 
Siden  af  det  sammensatte  Stof,  Harpixmåssen,  kun  sjælden  er  be- 
nyttet det  smukke,  nordiske  Naturprodukt  Ravet,  der  skulde  synes 

at  egne  sig  vel  til  at  anbringes  paa  Sager  af  Bronze  og  Guld. 
Det  forekommer  kun  af  og  til  i  mindre  Felter;  mulig  fandt  man, 
at  Ravets  og  Metallets  Farvetoner  vare  for  beslægtede  til  at  kunne 
virke  heldig  mod  hinanden.  Dette  maatte  iøvrigt  ogsaa  gjælde 
om  Guldet  og  Bronzen;  og  dog  findes  disse  Metaller  ikke  sjælden 
anvendte  sammen,  idet  større  eller  mindre  Flader  ere  dækkede 
med  tynde,  paalagte  Guldplader.  En  Bevikling  med  smalle  Guld- 
baand  er  hellerikke  ualmindelig. 

Det  er  en  fragmentarisk  Kundskab,  der  vindes  om  Bronze- 
alderens Ornamentik  af  de  mange  foreliggende  Metalsager.  Hvor- 
ledes andre  Stoffer,  navnlig  Træ,  Ben  eller  Horn,  dekoreredes, 
vides  kun  fra  en  lille  Række  af  Gjenstande,  nogle  Træskeder  til 
Sværd  og  Dolke,  et  Par  Bidsler  af  Hjortetak,  en  Del  Trækar  og 
nogle  enkelte  store  Granitstene.  Ornamenterne  ere  imidlertid  de 
samme,  som  kjendes  fra  Bronzesageme,  og  det  er  troligt  nok,  at 
der  overalt  blev  anvendt  den  Ornamentik,  som  havde  faaet  en 
saa  fyldig  Udvikling  ved  Arbeide  i  Metal.  Saaledes  er  det  med 
de  smukke  Trækar,  der  skulle  afbildes  længere  fremme,  under 
Egekiste  -  Fundene  (S.  309).  Bunden  er  prydet  med  et  stort 
Buemønster  dannet  ved  indslagne  Tinstifter  —  det  er  Punktrækker 
ganske  som  de,  der  udførtes  paa  Bronzen  ved  Hjælp  af  Punslen  — 
og  Grunden  udenfor  Buerne  er  sværtet  ved  Ild,  paa  samme  Maade 
som  der  ved  Indlægning  med  Harpixmasse  dannedes  en  mørkere 
Grund  paa  Bronzerne.  Saadanne  Træk  vise,  hvor  sikkert  Stil- 
følelsen raadede  overalt. 

Men  var  denne  Kunst  end  hjemlig  og  rodfæstet  i  Norden,  har 
den  dog  havt  sin  Oprindelse  i  fjæme,  sydlige  Egne.  Spiraloma- 
menterne ,  .  det  mest  fremtrædende  Element  i  den  ældste  nordiske 
Bronzealders  Stil,  forekomme  i  Nordtydskland  kun  indenfor  visse 
Grænser,  næppe  stort  østligere  end  Meklenburg  og  mod  Vest  ikke 
langt  ind  i  Hannover.  Enkelte  spiralprydede  Bronzer  kjendes  der- 
næst fra  det  østlige  Tydskland,  flere  fra  Bøhmen,  Baiem  og  Østerrig 
og  mange  fra  Ungarn  og  Galizien.  I  de  sidstnævnte  Lande  fore- 
komme Spiralerne  ikke  blot  paa  Bronzesager,  men  ogsaa  paa 
Lerkar,  enten  malede  eller  udførte  i  Relief.  Dog  er  det  først  i 
Grækenland,  at  disse  Mønstre  ere  stærkt  fremtrædende.  I  Schlie- 
manns  store  Fund  fra  Mykenæs  Akropolis  sees  de  paa  alle  Slags 
Sager,  Vaaben,  Smykker  og  Kar,  og  tillige  anvendte  paa  forskjelligt 

Materiale,  Bronze,  Guld,  Sølv,  Træ,  Ben  og  Sten.  Meget  lignende 
de  nordiske  og  paa  tilsvarende  Maade  ordnede  i  Rækker  og 
Systemer  udgjøre  Spiralerne  et  Hovedelement  i  Dekorationen  af 
den  store  Kuppelgrav  ved  Mykenæ  og  af  det  samtidige  Grav- 
kammer ved  Orchomenos.  De  kjendes  endvidere  fra  mange  Fund 
paa  Grækenlands  Fastland,  og  navnlig  findes  de  anvendte  til  Ud- 
smykning af  Ler-  og  Stenkar,  der  ere  fremdragne  paa  Kreta  og 
flere  af  Øerne  i  det  ægæiske  Hav.  Mod  Øst  ere  Spiralerne  iagt- 
tagne paa  enkelte  Sager  fra  Lilleasien,  mod  Vest  ved  Monumenter 
paa  Øen  Gozzo  ved  Malta,  og  meget  charakteristisk  træde  de  frem 
paa  to  Gravstene  fra  Pesaro  ved  Adriaterhavet  og  andetsteds  hist 
og  her  i  Italien.  Endelig  forekomme  Spiralerne  i  Ægypten  baade 
som  Prydelser  paa  Kar  og  andre  Gjenstande  og  i  den  architek- 
toniske  Dekoration  navnlig  i  Nekropolen  ved  Theben.  Efter 
Flinders  Petries  og  de  Morgans  lykkelige  Fund  fra  de  sidste  Aar 
vides  det,  at  de  i  Ægypten  gaa  tilbage  til  det  12.  Dynasti  (indtil 
Midten  af  d.  3.  Aartusinde  f.  Chr.  F.).  I  hele  Vesteuropa  fra 
Spanien  indtil  Irland  ligesom  ogsaa  i  den  russisk-siberiske  Bronze- 
alder er  Spiralornamentet  derimod  næsten  ukjendt. 

Alle  de  anførte  Fund  og  Monumenter  i  Sydeuropa  hidrøre  fra 
Midten  af  d.  2.  Aartusinde  f.  Chr.  F.  og  fra  dette  Aartusindes 
sidste  Halvdel.  I  denne  Periode  blomstrede  der  en  egen  Kultur 
i  Landene  om  det  ægæiske  Hav,  fremgaaet  dels  af  en  hjemlig  Ud- 
vikling dels  af  en  Paavirkning  fra  de  ældre  Kulturlande  i  Orienten, 
navnlig  Ægypten.  Spiralmønstrene  hørte  ret  egentlig  hjemme  i 
denne  Mykenæ -Kultur,  som  man  har  kaldt  den,  fordi  den  først 
traadte  tydelig  frem  i  Schliemanns  Fund;  herfra  maa  de  være 
førte  til  Danmark  ad  de  Veie  tværs  igjennem  Europa,  som  be- 
tegnes ved  Forekomsten  af  spiralprydede  Sager.  Naar  de  samme 
Mønstre  fremdeles  træffes  paa  Gjenstande  fra  en  senere  Tid,  visse 
Ler-  og  Bronzekar  fra  Etrurien  og  Grækenland  og  navnlig  paa 
Vaaben  og  Smykker  fra  Kaukasuslandene,  da  maa  de  udledes  fra 
de  ældre  Kilder  i  den  mykeniske  Periode. 

Men  skulde  ikke  forskjellige  Folk  uafhængig  af  hverandre 
have  kunnet  danne  Ornamenter  af  denne  Art?  Der  kjendes  jo 
ogsaa  Spiralmønstre  fra  Amerika  og  Ny-Zeeland,  fra  saa  fjærne 
Lande,  at  der  ikke  synes  at  kunne  tænkes  paa  en  Forbindelse 
med    Oldtidskulturen    ved    Middelhavet.      Muligheden    heraf    skal 

ingenlunde  benægtes.  Spiralen  er  et  saa  simpelt  Motiv,  at  den 
vel  kunde  være  fremkommen  paa  forskjellige  Steder  og  til  for- 
skjellige  Tider.  Men  de  her  omhandlede  Ornamenter  i  Norden  og 
i  Syden  ere  for  nøie  sammenknyttede  til,  at  de  ikke  skulde  være 
i  Slægt  med  hverandre.  De  ere  geographisk  forenede,  idet  der 
ikke  findes  større,  mellemliggende  Omraader,  fra  hvilke  Spiralerne 
ikke  kjendes;  de  staa  i  chronologisk  Forbindelse,  idet  de  overalt 
pege  ud  over  det  sidste  Aartusinde  f.  Chr.  F. ;  der  findes  en 
Lighed  baade  i  Enkelthederne  og  i  Kompositionen,  for  stor  til  at 
den  skulde  være  tilfældig,  og  endelig  hører  Spiralomamentiken, 
hvor  den  viser  sig  fra  Grækenland  indtil  Skandinavien,  hjemme  i 
den  eiendommelige  og  i  væsentlige  Punkter  ensartede  Bronzekultur. 
Ligheden  maa  saaledes  antages  at  skyldes  et  Slægtskab.  Hvor- 
ledes dette  blev  knyttet  mellem  de  vidt  adskilte  Folk  omkring 
Østersøen  og  ved  det  ægæiske  Hav  skal  blive  undersøgt  i  det 
følgende. 


VI.  DEN  ÆLDSTE  BRONZEALDER  1  EUROPA. 


Det  er  ikke  en  primitiv  Metatkultur,  der  afspeiler  sig  i  de  foran 
omhandlede,  danske  Fund,  ligesaa  lidt  som  den  beslægtede, 
oldgræske  Mykenæ  -  Gruppe  kan  tilhøre  en  begyndende  Udvikling. 
Tværtimod  maa  baade  de  nordiske  og  de  sydlige  Fund  med  deres 
fuldendte  Technik,  deres  sammensatte  Former  og  deres  gjennem- 
førte  Ornamentik  betegne  et  Høidepunkt  indenfor  en  Kulturperiodes 
lange  Forløb.  Hvad  der  laa  forud  herfor,  var  vel  tidligere  ikke 
ganske  ukjendt;  men  det  er  først  i  det  sidste  Aarti,  at  heldige 
Fund  have  givet  en  klarere  Forstaaelse  af  den  begyndende  Bronze- 
alder i  Europa. 

En  afgjørende  Betydning  havde  Bredrene  Hemi  og  Louis  Sirets 
Udgravninger  i  det  sydøstlige  Spanien  i  Aarene  i88i — 87.  Paa  et 
Omraade  af  nogle  faa  Kvadratkilometre,  indenfor  Kysten  sydlig 
for  Cartagena,  blev  der  undersøgt  6  forhistoriske  Byer,  i  hvilke  der 
aabnedes  1300  Grave  og  indsamledes  mere  end  10,000  Oldsager. 
Som  SckHemarm  ved  sine  Gravninger  ved  Hissarlik  i  Asien  frem- 
drog den  ældste  Bronzealder  imod  Ost,  saaledes  gave  disse  Fund 
den  første  paalidelige  Kundskab  om  den  samme  Periode  imod  Vest. 

Paa  Toppen  af  Bjerghøider  omgivne  af  stelle  Skraaninger  og 
yderligere  befæstede  med  solide  Stenmure  blev  der  afdækket 
Fundamenter  til  tæt  sammenbyggede  Huse,  som  havde  dannet  smaa 
Byer.  Talrige  Oldsager  optoges  mellem  Bygningsresterne ,  men 
flere  i  Grave,  der  vare  anbragte  i  ringe  Dybde  paa  selve  By- 
pladserne og  tildels  under  Husene.  Paa  et  af  Stederne,  El  Argar, 
aabnedes  950  Grave.    Ligene  vare  nedlagte  ubrændte  og  i  sammen- 

bøiet  Stilling,  for  største  Delen  i  store  Lerkar,  andre  i  stensatte 
Kister,  og  Gravgodset  var  ikke  blot  rigt,  men  gav  ved  sin  Ens- 
artethed paa  de  forskjellige  Pladser  en  sjælden  sikker  Oplysning 
om  Befolkningens  Kultur.  Vaabnene  vare  alle  af  Kobber  eller 
Bronze.  Der  fandtes  i  Mængde  simple,  kileformede  Øxeblade, 
mere  eller  mindre  tilspidsede  mod  Nakken  og  uden  Sidekanter  til 
Fastholdelse  af  Skaftet  (jvfr.  Fig.  i66).  Endnu  talrigere  vare 
Dolkene,  kortere  eller  længere,  alle  af  primitiv  Form,  uden  Længde- 
striber og  med  Nagler  til  Fæstet.  Foruden  Pilespidser  af  for- 
skjellige Former  optoges  fremdeles  adskillige  Exemplarer  af  et 
eiendommeligt  Stridsvaaben :  et  stort  og  bredt  Bronzeblad,  lignende 
en  Dolk,  men  tiltagende  stærkt  i  Bredde  imod  Skaftenden  og  ikke 
forsynet  med  Haandgreb,  men  anbragt  som  en  Øxe  i  et  langt 
Skaft,  til  hvilket  det  var  fastholdt  med  meget  svære  Nagler  (jvfr. 
Fig.  167  S.  280).  Disse  Dolkstave,  som  man  kunde  kalde  dem, 
skulle  vi  nedenfor  omtale  mellem  de  nordiske  Fund.  Af  Sværd 
fandtes  der,  som  det  er  forstaaeligt  i  en  begyndende  Metalperiode, 
kun  faa  Stykker;  i  Hovedformen  lignede  de  Dolkene,  saaledes  at 
de  med  Rette  kunne  betegnes  som  forlængede  Dolke.  Til  Red- 
skaber var  Metallet  lidet  anvendt;  der  fremkom  kun  nogle  faa 
Savblade,  men  derimod  Syle  i  Mængde  ganske  som  den 
nordiske  Bronzealders  Syle  og  med  Skaft  af  Træ.  Smykkerne 
bestode  i  Perler  af  forskjellige  Stenarter,  Elfenben  og  Metal,  samt 
i  talrige,  simple  Ringe,  større  til  Armen,  mindre  til  at  anbringes 
som  Prydelser  ved  Hovedet;  oftest  vare  de  af  Kobber  eller  Bronze, 
men  desuden  fandtes  ikke  faa  af  Sølv  og  enkelte  af  Guld.  Flere 
Grave  indeholdt  ogsaa  en  stor  Sølvring  med  en  høit  fremskydende 
Plade;  de  vare  anbragte  om  Skelettets  Hoved.  Fælles  for  Mands- 
og  Kvindegravene  vare  Dolkene  og  Smykkerne.  Øxerne,  baade 
de  kile-  og  de  dolkformede,  fandtes  derimod  alene  i  Mandsgrave; 
Sylene  synes  kun  at  have  tilhørt  Kvinder.  Endelig  optoges 
baade  i  og  udenfor  Gravene  et  betydeligt  Antal  Lerkar  af  for- 
skjellige, smagfulde  Former,  men  uden  Dekoration,  som  dette  er 
Reglen  i  den  tidlige  Bronzealder. 

Paa  nogle  af  Bypladserne  traf  man  foruden  Metalsageme  ea 
Del  Gjenstande,  der  viste,  at  Stenalderen  laa  nær  eller  endnu  ikke 
var  fuldstændig  afsluttet.  Navnlig  forekom  en  Mængde  Flintflækker, 
der  maa  have  tjent  som  Knive,    da  saadanne   ganske   manglede  af 

Metal.  Fremdeles  opsamledes  mange  tandede  Flækker  —  alene 
ved  El  Argar  300  Stykker  —  der  benyttedes  som  Save,  Redskaber 
af  Ben  i  stort  Antal  og  endelig  nogle  Stenøxer,  af  hvilke  dog  de 
fleste  bære  Mærker  af  at  have  været  anvendte  ikke  efter  deres  op- 
rindelige Bestemmelse,  men  til  forskjellig  anden  Brug.  Vel  fore- 
kom disse  Stenalders  -  Sager  ikke  i  Gravene,  men  kun  udenfor  i 
Hustomterne,  hvorfor  deres  Samtidighed  med  Metalsagerne  kan 
drages  i  Tvivl;  men  det  Kulturlag,  hvori  de  fandtes,  viste  sig  ved 
sit  øvrige  Indhold  af  Lerkar  og  Metalgjenstande  at  være  ganske 
samtidigt  med  Gravene,  og  for  Undersøgerne  var  der  ingen  Tvivl 
herom.  I  ethvert  Fald  viser  Afleiringen  af  Sten-  og  Metalsager 
paa  de  samme  Bopladser,  at  den  ældre  og  yngre  Kultur  her  maa 
have  været  i  umiddelbar  Berøring  med  hinanden,  og  hvad  der  er 
af  Metal,  har  den  begyndende  Metaltids  Præg;  tilsvarende  simple 
Øxeblade,  glatte  og  lidet  udformede  Dolke  samt  Smykker  dannede 
af  en  sammenbøiet  Bronzestang  eller  en  oprullet  Traad  skulle 
nedenfor  oftere  nævnes  som  charakteristiske  for  denne  Tid. 

Andre  Bypladser  skjønnedes  at  være  noget  ældre.  Der  fandtes 
Stensager  i  Mængde,  ikke  blot  Flintflækker  og  Save,  men  ogsaa 
Øxer,  Spyd  og  Pilespidser,  hvorimod  Metakagerne  her  kun  forekom 
i  ringe  Antal.  Endelig  traf  de  heldige  Undersøgere  Grupper  af 
Hustomter  uden  omgivende  Befæstning,  i  hvilke  Stenalderen  alene 
var  repræsenteret,  dels  ved  Redskaber,  dels  ved  Fragmenter  af 
Lerkar,  der  bare  fordybede,  lineære  Ornamenter  af  den  Art, 
som  hører  hjemme  i  den  yngre  Stenalder,  Den  hele  Række  af 
Fund  giver  saaledes  et  tydeligt  Billede  af,  hvorledes  Stenalderen 
lidt  efter  lidt  er  bleven  afløst  af  en  Metalkultur,  i  hvilken  Bronze 
og  Kobber  blev  anvendt  til  Vaaben,  Redskaber  og  Smykker,  men 
Jernet  endnu  var  ukjendt. 

At  Metalsagerne  i  det  mindste  for  en  Del  ere  gjorte  paa 
Stedet,  fremgaaer  af,  at  der  fandtes  adskillige  Former  og  Kar  til 
Metalstøbning.  I  flere  Kobbergruber  i  Spanien  er  der  truffet 
Køller  af  Sten,  som  vise  tilbage  til  en  meget  fjærn  Periode,  mulig 
til  den  ældste  Metaltid;  de  ere  ganske  af  samme  Form  som  de 
Stenkøller,  der  findes  i  ældgamle  Kobbergruber  i  Nordamerika. 
Ogsaa  Tingruber  af  lignende  Ælde  ere  paaviste  baade  i  Spanien 
og  i  Portugal.  Beboerne  af  de  her  omhandlede  forhistoriske 
Pladser  have  i   deres,  eget  Land  kunnet  skaffe  sig  baade  Kobber 

Og  Tin,  og  Sølvet,  der  ogsaa  andetsteds  i  Syden  optræder  sam- 
tidig med  de  to  Nytte -Metaller,  kunde  hentes  fra  righoldige, 
sølvførende  Lag  ved  Herrerias,  som  ligger  paa  den  saimne  Kyst- 
strækning, 

Fra  Spanien  maa  vi  vende  os  til  Mellemeuropas  Bopladsfimd 
for  at  træffe  ret  iøinefaldende  Minder  fra  den  ældste  europæiske 
Metalkultur.  Det  er  i  Schweiz'  og  Øvre  -  Østerrigs  Søer,  at  disse 
Sager  findes,  efterladte  af  en  Befolkning,  der  boede  ved  Søbredder, 
som  nu  ere  dækkede  af  lavere  eller  dybere  Vand.  Den  østerrigske 
Archæolog  Dr.  M.  Much  forstod  først  Betydningen  af  disse  Fund. 
Bopladserne  maa  efter  de  talrige  Kulturlevninger  henføres  til  Sten- 
alderens sidste  Tid;  men  de  have  desuden  ydet  et  lille  Antal 
Gjenstande  af  Kobber  og  enkelte  af  Bronze.  I  den  af  Dr.  Much 
selv  undersøgte  Mond-See  i  Øvre -Østerrig  er  der  saaledes  fundet 
c.  2O0O  Gjenstande,  der  maa  hidrøre  fra  Stenalderen,  og  ved  Siden 
heraf  29  Stykker  af  Kobber  og  2  af  Bronze.  Ligesom  i  de  øvrige 
schweiziske  og  østerrigske  Søfund  ere  Metalsageme  væsentlig  af 
samme  Art  som  de  nys  omtalte  fra  Spanien:  Øxer  uden  Side- 
kanter, Dolke,  tarvelige  Smykker  dannede  af  spiraloprullede  Baand 
o.  lign.  Ornamenter  mangle  stedse,  og  Metallet  er  sædvanlig  ikke 
afpudset  efter  Støbningen.  Selve  Sagernes  Art  og  deres  Fore- 
komst sammen  med  Stenredskaber  viser,  at  de  tilhøre  den  aller- 
ældste Metaltid. 

Et  vigtigt  Bevis  for,  hvor  hjemlig  denne  tidlige  Metalindustri 
var  i  Mellemeuropa,  ligger  i,  at  der  i  de  samme  Fund  er  fore- 
kommet Smeltedigler  og  Støbeskeer,  dels  fuldstændige,  dels  i 
talrige  Brudstykker,  og  tillige  med  fastsiddende  Levninger  af  det 
Kobber,  som  blev  smeltet  i  dem;  man  har  altsaa  i  disse  Egne 
forstaaet  at  behandle  Metallet.  Der  er  fremdeles  truffet  gamle 
Kobbergruber,  hvis  Drift  øiensynlig  er  begyndt  i  denne  Tid. 
Allerede  i  1827  blev  der  paa  Mitteralp  i  det  Salzburgske  opdaget 
saadanne  gamle  og  fuldstændig  glemte  Gruber,  liggende  i  en 
Høide  af  1500  M.  over  Havet;  de  vare  fyldte  med  Vand,  hvorved 
Resterne  fra  den  gamle  Benyttelse  vare  ligesaa  vel  bevarede  som 
de  mange  Sager,  der  i  Syden  og  Norden  ere  fremdragne  fra 
Søernes  Bund.  Dog  var  det  først  i  1879,  at  Dr.  Much  kom  til 
nøiere  at  undersøge  Forholdene.  Sager  af  Jern  eller  Staal  ere 
ikke  forekomne  paa  disse  Steder.     Derimod  ^r  der  optaget  mange 

Redskaber  af  Sten  og  Træ  til  Bearbeidelse  af  Gruberne  og  des- 
foruden flere  af  Kobber  og  Bronze.  Man  maa  have  arbeidet  sig 
ind  i  Bjerget  ved  Hjælp  af  Ild,  idet  der  findes  Trækul  i  Mængde, 
ligesom  der  ogsaa  er  Bunker  af  Slagger  omkring  Resterne  af  selve 
Smelteovnene.  I  det  Indre  af  Gruberne  er  der  truffet  Levninger 
af  Stilladser  og  af  aabne  Trærender  til  Afledning  af  Vandet,  Trug, 
hvorpaa  Materialet  blev  baaret  op,  Fyrrespaaner,  hvorved  Gangene 
bleve  oplyste,  o.  s.  v.  Med  store  Stenkøller  er  Malmet  blevet  slaaet 
i  Stykker,  hvorefter  det  blev  findelt  ved  at  males  mellem  Stene. 
Som  Affald  fra  Maaltideme  henligger  der  talrige  Dyreknogler,  ude- 
lukkende af  Tamdyr,  Oxer  og  Svin  af  samme  Race  som  den,  der 
kjendes  fra  de  omtalte  Stenalders  Bopladser  ved  Søerne.  De 
begge  Steder  forekommende  Lerkarskaar  stemme  ogsaa  ganske 
overens.  Endelig  have  Analyser  af  Kobberet  fra  Gruberne  og  fra 
Søerne  vist,  at  Kvaliteten  er  ganske  den  samme.  Der  er  saaledes 
ikke  nogen  Tvivl  om,  at  disse  Gruber  ere  samtidige  med  Boplads- 
fundene  fra  de  ikke  fjærntliggende  østerrigske  Søer. 

Til  disse  store  Fund  fra  Spanien  og  Mellemeuropa  slutte  sig 
mangfoldige  spredte  Fund  og  Iagttagelser.  Der  er  paa  flere  Steder 
i  Spanien  truffet  Grave,  der  i  Indhold  staa  de  foran  omtalte  meget 
nær.  Det  er  aflange,  stensatte  Kister,  c.  2  M.  lange  og  50  Cm. 
dybe,  indeholdende  ubrændte  Lig,  ved  hvilke  der  er  nedlagt  Sten- 
og  Metalsager  af  lignende  Art  som  de,  der  kjendes  fra  El  Argar 
og  de  andre  nærliggende  Pladser,  deriblandt  navnlig  de  simple, 
kileformede  Øxer  af  Kobber.  De  samme  Metalsager,  dog  navnlig 
Dolke,  forekomme  tillige  i  Spanien  og  Portugal  i  kortere  Sten- 
kister, der  indeholde  en  Urne  med  brændte  Ben.  Et  betydeligt 
Antal  Kobbergjenstande,  dog  kun  mindre  Smykkesager,  Perler  og 
Ringe,  ere  optagne  i  de  franske  Stengrave  og  Grotter,  som  iøvrigt 
fuldstændig  tilhøre  Stenalderen  (S.  117).  I  Frankrig  og  i  England 
findes  fremdeles  de  brede  Dolke  og  flade  Øxer  af  Bronze  sammen 
med  Stenøxer  og  Flintspyd.  I  Schweiz  er  der  endelig  optalt  flere 
Hundrede  spredt  fundne  Kobbersager,  og  i  Ungarn  ere  saadanne 
Gjenstande  endnu  almindeligere.  De  tilsvarende  Fund  fra  Norden 
skulle  omtales  længere  fremme. 

Der  er  altsaa  Vidnesbyrd  nok  om  en  begyndende  Metalindustri 
i  Europa.  Kobberet  og  Bronzen  forekomme  i  primitive  Former, 
og  Fundene  ere  ofte  i  umiddelbar  Berøring  med  Stenalderen.     At 

de  ere  talrigst  i  de  Lande,  som  byde  let  Adgang  til  Kobberet, 
Spanien,  Schweiz,  Øvre  -  Østerrig  og  Ungarn,  er  fremdeles  let  for- 
staaeligt.  Et  væsentligt  Punkt  er  det  endelig,  at  det  er  Kobber 
eller  dog  kun  lidet  tinholdig  Bronze,  der  er  benyttet  til  disse 
ældste  Metalsager.  Hermed  er  der  altsaa  begyndt,  og  kun  lidt 
efter  lidt  er  man  bleven  ført  til  udelukkende  at  anvende  Bronze. 

Der  er  herefter  i  de  senere  Aar  blevet  talt  om  en  Kobber- 
alder  som  Indledning  til  Bronzealderen.  Intet  vilde  være  natur- 
ligere end,  at  et  Stenalders  Folk  et  eller  andet  Sted  har  truffet 
Kobberet  i  gedigen  Tilstand;  den  mærkelig  tunge  Sten  er  bleven 
betragtet  med  Forundring,  og  det  er  snart  blevet  opdaget,  at  den  ] 
var  saa  blød,  at  den  lod  sig  forme  ved  Hamring.  Senere  kan  et 
eller  andet  Tilfælde  have  givet  den  Erfaring,  at  Kobberet  kunde 
smeltes  og  støbes,  og  at  en  vis  Tilsætning  af  Tin  gav  en  Masse, 
der  baade  var  haardere  end  Kobberet  og  tillige  lettere  at  behandle 
ved  Støbning.  Store  Skovbrande  have  sandsynligvis  medvirket  ved 
disse  Opdagelser,  idet  de  efterlode  Draaber  og  Kager  af  Metal, 
som  vare  udsmeltede  af  Klippefladen.  Paa  denne  Maade  vides 
Malmleier  at  være  opdagede  i  den  klassiske  Oldtid  og  i  Middel- 
alderen, og  saaledes  bleve  i  forrige  Aarhundrede  de  mægtige  Tin- 
leier  opdagede  paa  Banka-Øen. 

Til  Forstaaelse  af  denne  ældste  Metaltid  har  man  med  Rette 
henvist  til  Amerika.  Ved  Europæernes  Ankomst  forfærdigede 
Indianerne  i  Nordamerika  Øxer,  Spydspidser,  Pile,  Knive  og  andre 
Redskaber  ligesom  ogsaa  allehaande  Smykker  af  Kobber  uden  Til- 
sætning af  Tin.  De  vare  i  en  virkelig  Kobberalder;  kun  blev  Metallet 
sædvanlig  ikke  støbt,  men  koldt  udhamret  til  de  forskjellige  Former, 
hvorunder  det  benyttedes,  og  ved  Siden  heraf  fortsattes  Brugen  af 
Sten.  Det  var  den  lette  Adgang  til  Kobberet,  der  her  havde 
fremkaldt  en  begyndende  Metalkultur.  Navnlig  i  Egnene  omkring 
Øvre -Sø  forekom  det  i  gedigen  Tilstand  og  kunde  optages  paa 
Jordens  Overflade  eller  vindes  ved  et  simpelt  Minebrug.  De  gamle 
Gruber  ere  paaviste,  i  hvilke  der  foruden  Kobbersager  af  samme 
Art  som  de  af  Indianerne  anvendte  henlaa  svære  Stenkøller  til  Brug 
ved  Fremdragelsen  af  Metallet.  Naar  det  fremdeles  erindres,  at 
der  af  de  høiere  staaende  Folk  i  Centralamerika,  i  Mexiko  og  i 
Peru  forud  for  Berøringen  med  Europæerne  blev  anvendt  en  Bronze 
bestaaende  af  Kobber  og  Tin,  maa  det  siges,  at  Forholdene  i  den 

nye  Verden  mærkelig  stemme  med  de  nys  fremstillede  Iagttagelser 
fra  Spanien  og  Mellemeuropa:  paa  Grundlag  af  en  Kobberalder 
synes  man  at  have  arbeidet  sig  frem  til  en  Bronzekultur. 

Men  skal  det  da  antages,  at  man  et  eller  andet  Sted  i  Europa, 
hvor  Kobberet  forekommer  i  gedigen  Tilstand,  først  har  opdaget 
og  udnyttet  dette  Metal,  saaledes  at  Grundlaget  for  en  Metal- 
industri er  selvstændig  dannet  i  Europa?  Dette  Spørgsmaal  er  i 
de  senere  Aar  ofte  besvaret  bekræftende,  dog  uden  at  der  har 
kunnet  føres  noget  egentligt  Bevis  derfor.  Hvad  der  hidtil  er  fremdraget 
af  Kobber  i  Europa,  er  støbt  og  ikke  hamret,  som  man  skulde  vente 
at  finde  de  ældste  Sager  behandlede,  og  Bronzen  forekommer 
overalt  ved  Siden  af  Kobberet  og  tillige  i  de  samme  Former.  Det 
synes  derfor  at  være  uheldigt  at  tale  om  en  »Kobberalder«  i 
Europa,  forsaavidt  man  hermed  vil  betegne,  at  Kobberet  længe  har 
været  benyttet  alene,  uden  Tilsætning  af  Tin;  men  ikke  uberettiget 
er  det  under  denne  særlige  Betegnelse  at  sammenfatte  de  ældste 
Fund,  i  hvilke  Kobberet  indtager  en  fremtrædende  Plads. 

Sandsynligere  er  det,  at  de  ældgamle,  høie  Kulturer  i  Forasien 
og  i  Ægypten  have  havt  Forspringet  ogsaa  med  Hensyn  til  Be- 
nyttelsen af  Metallerne.  Lilleasien  havde  sin  store  Kultur  før  det 
sydlige  Europa;  Phønicierne  vare  et  fremragende  Handels-  og 
Industrifolk,  før  Grækenlands  historiske  Tid  begyndte;  fra  Chaldæa 
foreligger  der  Sager  af  Kobber  og  Bronze,  som  henføres  til  det 
3.  Aartusinde  f.  Qir.  F.,  og  i  Ægypten  naaer  Brugen  af  disse 
Metaller  tillige  til  endnu  ældre  Tider.  Kobberet  hentedes  hoved- 
sagelig fra  Sinai-Halvøen,  som  blev  erobret  af  den  første  Konge  af 
d.  4.  Dynasti  —  ved  3800  f.  Chr.  F.  —  og  under  denne  Regent 
og  hans  nærmeste  Efterfølgere  vides  det,  at  Kobberminerne  bleve 
regelmæssig  bearbeidede.  At  de  ældste  Metalsager  fra  Europa 
ikke  gaa  tilbage  til  en  ligesaa  ijærn  eller  mulig  endnu  fjæmere 
Tid,  kan  rigtignok  ikke  bevises;  deres  Tidstilling  kan  overhovedet 
ikke  angives.  Men  der  skjønnes  hellerikke  at  være  nogensomhelst 
Grund  til  at  antage,  at  de  have  en  saadan  Ælde.  I  Tilslutning 
til  hvad  Worsaae  udtalte  allerede  i  1843,  antoges  det  tidligere  af 
de  Fleste,  at  Kobber  og  Bronze  først  maatte  være  taget  i  Brug 
i  Forasien.  Kjendskabet  til  Metallerne  skulde  derfra  være  med- 
delt først  til  de  nærmere  liggende  Egne  og  derefter  videre  til 
det  sydlige  Europa,   hvor  man  da  fandt  og  benyttede  de  hjemlige 

Kobbeileien  Der  er  med  Rette  peget  paa  BjeigUndene  mellem 
det  sorte  Hav  og  det  gamle  Mesopotamien  som  det  sandsynligste 
Hjemsted  for  den  ældste  Bearbeidelse  af  Metallerne.  Naturiige 
Betingelser  for  Udviklingen  af  en  Bronzekultur  findes  i  Asien,  idet 
der  i  Chorasan,  i  den  persiske  Provinds  Drangiana,  forekoomier 
baade  Kobber  og  Tin  i  Mængde,  ligesom  jo  iø^nrigt  ogsaa  i  det 
østlige  Indien,  paa  Malaka- Halvøen  og  paa  Øen  Banka.  Frem- 
stillingen af  Bronze  er  selvfølgelig  begyndt  i  Egne,  hvor  begge 
Metaller  forekomme;  men  dette  er  kun  Tilfældet  paa  faa  Steder. 
Kobberet  findes  vel  i  mange  Lande,  men  Tinnet  kun  i  det  østlige 
Indien,  i  Persien,  Spanien,  Portugal,  Frankrig  og  England. 

.  At  man  baade  i  Asien  og  i  Europa,  mulig  endog  paa  flere 
Steder,  skulde  uafhængig  af  hverandre  have  opdaget  Kobberet,  er  i 
og  for  sig  lidet  sandsynligt,  og  herimod  taler  det  ogsaa  bestemt,  at  der 
idetmihdste  er  een  fælles  Bronzealders  Form,  der  i  Asien  ligesom  i 
Europa  forekommer  i  Fund,  der  hidrøre  fra  de  fjæmeste  Tider.  Den 
simple,  kileformede  Øxe,  der  findes  fra  Spanien  indtil  Storbritanien 
og  fra  Mellemeuropa  til  Italien  og  Grækenland,  optoges  ogsaa  i 
de  underste  Lag,  som  Schliemann  undersøgte  ved  Hissarlik.  Denne 
forhistoriske  Borgplads  har  ved  sin  hele  Beliggenhed  ligesom  ved 
sine  Hustomter  en  mærkelig  Lighed  med  de  af  Brødrene  Siret 
undersøgte  Pladser  i  det  sydøstlige  Spanien,  og  selve  Oldsagerne 
frembyde  lignende  Overensstemmelser.  Foruden  Lerkar  af  be- 
slægtede Former  fandtes  der  ogsaa  ved  Hissarlik  baade  Stenøxer, 
Flintflækker  og  Save  i  Mængde  og  tillige  de  samme  smaa  Dolke 
og  simple  Metaløxer,  som  foreligge  i  betydeligt  Antal  i  de 
spanske  Fund.  Denne  Øxeform  forekommer  fremdeles  i  Ægypten, 
paa  mange  Steder  i  Asien  og  endnu  saa  fjærnt  som  i  Central- 
Indien,  hvor  der  ved  Gungeria  er  optaget  et  større  Fund  afKobber- 
øxer,  der  ganske  kunne  sammenstilles  med  Øxerne  fra  det  spanske 
Kl  Argar.  Skjøndt  dette  er  en  meget  primitiv  Form,  tør  den 
vistnok  anføres  som  Bevis  for,  at  den  europæiske  og  asiatiske 
Bronzekultur  har  havt  en  fælles  Oprindelse  og  da,  efter  de  al- 
mindelig historiske  Forhold  i  den  Qærne  Oldtid,  etsteds  i  Orienten. 
Det  synes  herved  at  være  af  Betydning,  at  Benævnelserne  for  Øxen 
og  for  Kobberet  ere  de  samme  i  alle  de  indoeuropæiske  Sprog  og 
i  det  ældste  Babyloniske.  Heraf  er  det  blevet  sluttet,  at  Indo- 
europæernes   Urhjem    maa   søges    i  Asien    —    sandsynligere   turde 

det   være,    at   Navnet   sammen    med    Gjenstanden    er   vandret   til 
Europa. 

Vi  ere  herved  naaede  til  Spørgsmaalet  om,  hvorvidt  Brugen 
af  Kobber  og  Bronze  og  Kjendskabet  til  Behandlingen  af  Metallet 
er  udbredt  ved  Meddelelse  fra  Folk  til  Folk,  eller  om  ikke  dette 
vigtige  Kulturfremskridt  er  foregaaet  i  Følge  med  større  eller 
mindre  Folkebevægelser.  Det  sidste  maatte  tidligere  findes  sand- 
synligt, saalænge  de  nysomtalte,  ældste  Fund  fra  Europa,  i  hvilke 
Kobberet  træder  stærkt  frem,  og  som  alle  have  en  meget  primitiv 
Charakter,  endnu  ikke  vare  fremdragne  eller  ret  forstaaede. '  Bronze- 
alderen i  Syden  kjendtes  hellerikke  saaledes  som  nu  fra  mange  og  store 
Fund.  Naar  der  taltes  om  Bronzealderen,  sigtedes  der  indtil  det 
sidste  Aarti  væsentlig  til  Fundene  nordenfor  Alperne  med  deres 
Rigdom  af  eiendommelige  og  udviklede  Former,  der  skille  sig  stærkt 
fra  den  forudgaaende  Stenalder;  man  kjendte  ikke  de  mange  nu  for- 
haanden  værende  Overgangsfund  mellem  de  to  Perioder.  Det  maatte 
da  ligge  nær  at  antage,  at  den  store  Bronzekultur  nordenfor 
Alperne  var  medbragt  ved  Indvandringer,  gjennem  Kaukasuslandene, 
fra  et  endnu  ukjendt  Punkt  i  Asien,  en  Antagelse,  der  tillige 
støttedes  af  Sprogforskernes  Theori  om  de  europæiske  Stammers 
Indvandring  fra  denne  Kant.  Nu  stille  Forholdene  sig  anderledes. 
Bronzealderen  i  Europa  kan  gjennem  Fundene  i  Spanien  og  andet- 
steds følges  tilbage  til  sin  første  Udvikling,  og  Metallet  slutter  sig 
mange  Steder  nær  til  Stenalderens  Fund  og  Monumenter.  Saa- 
ledes er  der  for  Archæologen  ikke  længere  nogen  Grund  til  at 
antage,  at  Bronzealderen  skyldes  en  Indvandring  af  nye  Folk. 
Samtidig  have  Sprogforskerne  ophørt  at  betragte  det  som  en  given 
Sag,  at  de  europæiske  Folk  ere  indvandrede  fra  Asien;  men  paa 
den  anden  Side  synes  heller  intet  at  bevise,  at  det  er  i  Europa,  at 
det  Urhjem  er  at  søge,  hvor  man  tænker  sig,  at  Folkene  have 
siddet  nær  ved  hverandre,  og  hvor  de  sproglige  og  physiske  Eien- 
dommeligheder  skulle  være  udviklede,  der  senere  fremtraadte  hos 
keltiske,  germanske  og  slaviske  Folk.  Den  Plante-  og  Dyreverden, 
hvorom  Ursproget  fortæller,  findes  ligesaa  vel  i  Asien  som  i  Europa, 
og  i  det  hele  ere  de  Oplysninger,  der  i  denne  Henseende  kunne 
vindes  ad  sproglig  Vei  »verzweifelt  nichtssagend«  —  som  det 
siges  af  Prof.  Johannes  Schmidt,  Hvad  der  fra  anthropologisk  Side 
er  fremført  i  denne  Sag,  kan  sikkert  ikke  betragtes  som  afgjørende. 

Og  naar  det  i  de  senere  Aar,  navnlig  af  anthropologiske,  men  dog 
ogsaa  af  lingvistiske  og  archæologiske  Grunde,  har  været  fremsat, 
at  Indoeuropæernes  oprindelige  Hjemstavn  skulde  være  at  søge 
enten  i  Lithauen  eller  det  sydlige  Skandinavien,  saa  er  dette  af 
andre  Forskere  blevet  erklæret  for  at  være  fuldstændig  ubeviseligt. 
Fra  sproglig  og  anthropologisk  Side  maa  Spørgsmaalet  om  Ind- 
vandring eller  Ikke  -  Indvandring  til  Europa  af  de  indoeuropæiske 
Folk  vistnok  endnu  betragtes  som  uløst,  og  paa  samme  Maade 
naaer  hellerikke  Archæologen  videre  end  til  at  udtale,  at  der 
efter  det  nu  forhaanden  værende  Materiale  ikke  er  nogen  Grund 
til  at  antage  en  Indvandring  til  Europa  ved  Begyndelsen  af  Bronze- 
alderen. Ikke  stort  anderledes  staaer  Formodningen  om  en  Ind- 
vandring i  Løbet  af  Stenalderen  (jvfr.  S.  187).  Det  er  i  de  senere  Aar 
fra  flere  Sider  blevet  udtalt,  at  den  ariske  Vandring,  som  man  be- 
standig er  tilbøielig  til  at  tro  paa,  maa  være  foregaaet  ved  den 
yngre  Stenalders  Begyndelse.  Nye  Folk  skulde  da  være  trængte 
ind  i  Europa  med  en  Husdyrstand,  med  bedre  og  slebne  Sten- 
redskaber og  tillige  med  Kjendskab  til  Kobberet.  Hvor  dette 
Metal  opdagedes  i  de  nye  Boliger,  skulde  man  have  givet  sig  til 
at  udnytte  det,  og  hvor  man  var  langt  fra  Metallerne,  som  i 
Skandinavien,  fik  Livet  Præg  af  at  tilhøre  en  ren  Stenalder.  At 
det  kan  være  gaaet  saaledes  til,  skal  ikke  benægtes.  Men  sand- 
synligere er  det,  at  de  sproglige  Forskjelligheder  ere  udviklede  i 
Europa  selv,  og  at  Kjendskabet  til  Metallet  lidt  efter  lidt  har  ud- 
bredt sig  fra  Orienten. 

Afgj  øreisen  af  dette  Oprindelses  -  Spørgsmaal  har  nu  ingen 
direkte  Betydning  for  Opfattelsen  af  Nordens  Bronzealder;  men 
selve  det  ældste  og  indledende  Bronzealders -Afsnit,  som  vi  foran 
have  lært  at  kjende  i  Vest-,  Mellem-  og  Syd -Europa,  er  af 
største  Vigtighed  for  Forstaaelsen  af  de  nordiske  Fund.  Den 
første  Sammenligning  mellem  disse  og  Sagerne  fra  »Kobberalderen« 
viser  nemlig,  at  de  nordiske  Bronzer  maa  tilhøre  en  forholdsvis 
sen  Tid.  Der  er  en  sildig  og  afledet  Kultur,  der  afspeiler  sig  i 
de  rige,  nordiske  Fund,  og  forud  herfor  ligger  der  baade  mod  Syd 
og  mod  Vest  et  vidt  og  bredt,  forberedende  Stadium.  Kun  saa- 
ledes kan  det  forstaaes,  at  Metaltiden  i  Norden  er  begyndt  med 
en  Rigdom  og  Fylde,  der  alene  har. hjemme  paa  Høidepunktet  af  en 
Kulturudvikling. 

Af  den  ældste  Bronze-  eller  Kobberalder  i  Syd-  og  Vesteuropa 
har  Norden  imidlertid  ikke  været  fuldstændig  uberørt.  Ogsaa 
herfra  kjendes  de  ældste,  simpelt  kileformede  Øxer  af  Kobber 
eller  af  lidet  tinholdig  Bronze  (Fig.  i66)  og  de  samme  Blade  til 
Dolkstave  (Fig.  167),  der  forekomme  i  det  sydøstlige  Spanien. 
Navnlig  denne  sidste,  eiendommelige  Form  giver  et  mærkeligt 
Vidnesbyrd  om  vidtforgrenede  Kulturmeddelelser  fra  Folk  til  Folk 
i  den  ældste  Bronzealder.  De  brede,  dolkformede  Blade  forekomme 
hyppig  i  den  britiske  Bronzealder  og  ikke  sjælden  i  Nordtydskland, 
og  flere  Exemplarer  ere  fundne  i  Danmark  og  i  det  sydlige  Sverige. 
Fra  et  begrænset  Omraade  i  Tydskland,  Brandenburg,  Meklenburg 
og  Vestpreussen,  foreligger  desuden  en  halv  Snes  Stykker  med 
Skaft  af  Bronze,  og  et  enkelt  saadant  haves  fra  Skaane. 

Men  saa  har  jo  Norden  havt  den  samme  tidlige  Bronzealder 
som  Vest-  og  Sydeuropa  I  En  saadan  første  Bronzetid  er  virkelig 
af  Prof.  Montelius  bleven  udskilt  ogsaa  for  Nordens  Vedkommende, 
og  det  med  god  Ret,  forsaavidt  en  lille  Række  enkeltvis  fundne 
Stykker  og  nogle  faa  større  Fund  ere  tilstrækkelige  til  at  betegne 
selv  et  kort  Tidsafsnit.  Det  maa  dog  endnu  kræves,  at  der  skal 
kunne  paavises  idetmindste  et  lille  Antal  Grave  fra  denne  Periode. 
Men  hverken  de  omtalte  Øxer  eller  Dolkene  ere  nogensinde  i 
Norden  fundne  nedlagte  saaledes;  og  det  kan  dog  ikke  antages, 
at  der  mellem  Sten-  og  Bronzealderen  har  ligget  en  Tid,  i  hvilken 
det  ikke  var  Skik  at  medgive  de  Døde  Gravgods.  Desuden  synes 
de  paagjældende  Gjenstande  hidtil  at  være  fremdragne  i  altfor  ringe 
et  Antal  til,  at  de  kunne  betragtes  som  Repræsentanter  for  en  egen 
chronologisk  Mellemgruppe.  I  Nationalmuseet  opbevares  c.  15 
Øxer  af  denne  Art  og  c.  7  Blade  til  Dolkstave.  De  maa  vistnok 
indtil  videre  opfattes  som  spredte  Minder  om  de  ældste  Berøringer 
med  en  fremmed  Metalkultur.  Først  i  den  foran  behandlede  Gruppe 
af  Fund  fra  Mands-  og  Kvindegrave  træder  den  nordiske  Bronze- 
alder saa  fyldig  frem,  at  den  kan  erkjendes  som  en  ny  Tid. 


BRONZEALDERENS  BEGYNDELSE  I  NORDEN. 
RAVHANDLENS  BETYDNING. 


Hvorledes  trængte  Bronzealderens  nye  Kultur  ind  i  vort  Land, 
og  hvorlangt  tilbage  ligger  det  Vendepunkt,  da  Stenalderen 
efterfulgtes  af  en  høiere  Udvikling?  Disse  SpergsmaaJ  skulle  nu 
søges  besvarede,  efterat  den  ældste  Fundgruppe  i  Norden  og  de 
endnu  ældre  Bronzealders  Fund  fra  det  øvrige  Europa  ere  blevne 
betragtede  i  det  enkelte.  Det  vil  imidlertid  sees,  at  hvor  talrige 
end  Oldsagerne  ere,  og  hvor  nøie  end  mange  specielle  Forhold 
kjendcs,  er  Løsningen  af  de  store  Spørgsmaal  dog  endnu  be- 
standig forbunden  med  særlige  Vanskeligheder.  Det  gjælder  da 
at  fastholde,  hvad  der  virkelig  kan  vides,  og  vel  at  skjelne  mellem 
sikkert  og  usikkert. 

I  sig  selv  indeholde  de  nordiske  Bronzer  ingen  Oplysning  om 
den  Tid,  de  tilhøre.  Var  man  henvist  alene  til  de  nordiske  Fund, 
da  kunde  der  kun  peges  paa  de  Tusinder  af  Oldsager  og  de 
Tusinder  af  Grave  til  Bevis  for,  at  Periodens  Begyndelse  ligger 
Qæmt  i  den  dunkle  Oldtid.  Det  er  kun  gjennem  de  Forbindelser, 
som  tydelig  findes  mellem  Nordens  og  Sydens  Oldsager,  at  Tids- 
punktet for  den  nordiske  Bronzealders  Begyndelse  kan  angives 
med  nogenlunde  Sikkerhed. 

Som  foran  vist,  ere  nogle  af  de  i  Danmark  fundne  Bronze- 
sager  indførte  fra  Mellemeuropa,  medens  andre  staa  i  nøie  Slægt- 
skabsforhold til  Bronzealderens  Former  i  de  samme  Egne.  Gjennem 
andre  Sammenligninger  mellem  Oldsagerne  derfra  og  fra  Italien, 
hvor  der  atter  paa  Grund  af  de  tidlige  Forbindelser  med  Græken- 

land  kan  vindes  Tidsbestemmelser  for  meget  gamle  Fund,  vides  det, 
at  Jernalderen  i  Mellemeuropa  sandsynligvis  begyndte  i  Løbet  af 
d.  7.  Aarh.  Da  nu  de  Sager  fra  disse  Egne,  der  angive  Forbindel- 
serne med  Norden,  navnlig  Sværdene  (S.  224),  tilhøre  den  rene 
Bronzealder,  og  da  de  tilmed  synes  at  være  tidlige  Former,  tør 
det  antages,  at  de  baade  i  deres  Hjemstavn  og  ogsaa  i  Norden 
ere  adskillig  ældre  end  d.  7.  Aarh.  Hermed  føres  vi  tilbage  vist- 
nok til  Aartusindets  Begyndelse.  Mindst  ligesaa  langt  tilbage  pege 
Lighederne  mellem  Nordens  og  Sydens  Spiralomamentik.  Det  er 
i  Mykenæ- Gruppen,  at  de  Omamentmotiver  forekomme,  der  give 
de  ældste  nordiske  Bronzer  deres  eiendommelige  Præg,  og  denne 
sydlige  Fundgruppe  maa  henføres  til  Tiden  omkring  Midten  af  det 
2.  Aartusinde  f.  Chr.  Fandtes  der  nu  Sager  i  Norden,  som  kunde 
være  indførte  fra  denne  sydlige  Kulturkreds,  vilde  Bronzealderens 
Begyndelse  dermed  være  rykket  næsten  ligesaa  langt  tilbage;  thi  der 
kunde  ikke  være  hengaaet  flere  Aarhundreder,  inden  Brugsgjenstande 
naaede  fra  Middelhavet  op  til  Østersøen.  Men  hidtil  er  der  ikke 
fremdraget  et  eneste  Stykke  i  Norden,  som  med  Sikkerhed  kan 
henføres  til  Mykenæ  -  Gruppen.  Der  findes  hellerikke  en  saa  nøie 
Lighed  mellem  Ornamenterne,  at  den  kan  antages  at  bero  paa  en 
umiddelbar  Efterligning,  der  ikke  har  krævet  Tid;  tværtimod  er 
det  øiensynlig  kun  et  udstrakt  Slægtskab  med  mellemliggende 
Led,  der  forener  den  nordiske  og  den  sydlige  Omamentstil.  Hvor- 
ledes nu  end  disse  Slægtskabsbaand  ere  slyngede  gjennem  Egnene 
mellem  Syd  og  Nord,  saa  har  det  taget  Tid  at  føre  dem  over  de 
lange  Afstande.  Den  nordiske  Ornamentik  maa  være  yngre  end 
den  sydlige.  Herefter  skulde  Bronzealderens  Begyndelse  i  Norden 
sættes  til  Slutningen  af  det  2.  Aartusinde  f.  Chr.  F.  Omtrent  saa- 
ledes  er  dette  Forhold  blevet  opfattet  i  en  lang  Aarrække.  Det  kan 
dog  nu  belyses  noget  mere,  som  dette  skal  vises  længere  fremme 
(Afsnit  XI). 

Det  er  altsaa  fra  Syden,  hvor  de  skriftlige  Efterretninger  pege 
tilbage  til  den  Tid,  hvorom  Talen  her  er,  at  Tidsbestemmelsen 
bliver  hentet  for  Nordens  fuldstændig  forhistoriske  Bronzealder. 
Paa  tilsvarende  Maade  er  det  ad  Sammenligningens  Vei,  at  Oplys- 
ning maa  søges  om,  fra  hvilken  Kant  den  nye  Kultur  er  indført  i 
Norden.  At  Bronzealderen  ikke  kan  være  selvstændig  frem- 
kommen i  Danmark,   er  paa  Forhaand  givet,    alene  fordi  den  nød- 

vendige  Betingelse    mangler   for  Udviklingen   af  en   saadan  Metal- 
kultur,  idet  Kobberet  og  Tinnet  ikke  kunne  vindes  i  Landet  selv. 

Det  er  en  indført  Kultur.  Dette  fremgaaer  ogsaa  af  den 
almindelige  Lighed,  som  findes  mellem  næsten  alle  den  ældste 
nordiske  Bronzealders  Former  og  samtidige  Oldsager  fra  det  øvrige 
Europa,  selv  hvor  Slægtskabsforholdet  ikke  i  det  enkelte  kan 
efter\ases.  Hvor  dette  derimod  er  Tilfældet,  pege  Forbindelserne 
sydpaa,  som  dette  foran  er  omtalt  i  Afsnit  II — IV,  oftest  gjennem 
Tydskiand  til  Donauegnene.  Det  sydlige  Tydskland  og  Ungarn 
ere  de  fjærneste  Egne,  til  hvilke  den  bredere  Strøm  af  Bronze- 
alderens ældste  Former  kan  følges,  og  derfra  strække  sig  kun 
smallere  Aarer  videre  mod  Syd. 

Den  gamle  Antagelse  af  en  østlig  Indførselsvei  for  den  nordiske 
Bronzealder,  gjennem  Rusland,  har  aldrig  havt  noget  for  sig,  og 
den  engang  almindelige  Forestilling,  at  Udspringet  var  at  søge 
vestpaa,  er  forlængst  bleven  opgiven.  Det  var  det  irske  Guld  og 
Tinnet  i  Vesteuropa,  som  ledede  Tanken  i  denne  Retning.  Saa- 
længe  man  troede  at  kunne  finde  den  klassiske  Oldtids  Tinland  i 
England,  laa  det  nær  ogsaa  her  at  søge  Udspringet  for  Bronze- 
alderen. Men  Tinnet  forekommer  ikke  paa  Scilly-Øerne,  og  ligesaa 
lidt  kunne  Cassiteriderne  søges  i  Cornwall  eller  i  Frankrig,  som 
dette  er  paavist  af  Hans  Hildebrand,  Tin  findes  dog  her  i  stor 
Mængde;  men  det  blev  ikke  vundet  i  saa  fjæm  en  Tid,  hvad  der- 
imod fandt  Sted  i  Spanien  og  Portugal,  til  hvilke  Lande  det  da  er 
naturligst  at  henlægge  Cassiteriderne.  Vel  var  Norden  i  Bronze- 
alderen ikke  ganske  uden  Forbindelse  med  det  vestlige  Europa; 
men  blandt  alle  de  nordiske  Bronzesager  fra  Periodens  Begyndelse 
kan  der  kun  udpeges  nogle  faa  Øxer  og  enkelte  Halssmykker  af 
Guld,  der  kunne  være  forfærdigede  paa  engelsk-irsk  Grund,  og 
dette  er  Stykker  af  afgjort  fremmed  Form,  uden  nøiere  Tilknytning 
til  Nordens  Bronzealder. 

Indførslen  maa  være  foregaaet  sydfra  og  da  paa  en  af  to 
Maader,  enten  ved  en  Indvandring  eller  ved  Handel  og  Samkvem 
fra  Folk  til  Folk.  Det  første  maa  findes  at  være  sandsynligst, 
naar  de  to  Kulturperioder,  Sten-  og  Bronzealder,  stilles  overfor 
hinanden.  Modsætningen  er  iøinefaldende.  Det  synes  umuligt,  at 
den  lavere  og  den  høiere  Kultur  har  tilhørt  samme  Folk;  det 
stiller  sig  som  lidet  troligt,   at  et  Stenalders  Folk  i  Norden,  langt 

fra  Metalindustriens  Kilder,  har  tilegnet  sig  den  fuldendte  Technik, 
hvorom  saa  mange  nordiske  Arbeider  vidne,  uden  at  i  det  mindste 
fremmede  Læremestre  ere  indvandrede.  Man  begyndte  derfor  med 
at  antage,  at  Nordens  Bronzealder  skyldtes  en  Indvandring.  Her- 
imod blev  det  imidlertid  først  af  Vedel  og  senere  af  Mantelius 
gjort  gjældende,  at  Gravskikke  og  Gravformer  ere  ganske  de 
samme  ved  Stenalderens  Slutning  og  i  den  ældste  Bronzealder,  at 
denne  Periodes  Høie  ofte  ligge  tæt  om  Stenalderens  Dysser,  og  at 
intet  er  almindeligere  end,  at  Grave  fra  begge  Tidsafsnit  ere 
umiddelbart  knyttede  til  hverandre,  hvad  der  Alt  nærmere  skal 
omtales  nedenfor.  Det  kunde  ikke  ansees  for  muligt,  at  forskjellige 
og  maaske  indbyrdes  iQendtlige  Folk  havde  gravlagt  deres  Døde 
paa  de  samme  Steder.  Endelig  henvistes  der  til  de  foran  omtalte 
Undersøgelser  af  Kranier  fta  de  forskjellige  Dele  af  Oldtiden  (S.  189) 
og  til  Anthropologernes  Udtalelser  om,  at  allerede  Stenalderens 
Grave  gjemme  de  nuværende  Nordboeres  Forfædre.  Saaledes  an- 
toges det,  at  der  ikke  var  foregaaet  en  Indvandring  ved  Bronze- 
alderens Begyndelse.  Om  Spørgsmaalet  hermed  er  afgjort,  turde 
dog  være  tvivlsomt.  Saafremt  baade  de  ældre  og  de  nyindkomne 
Folk  have  været  af  gothisk  eller  germansk  Æt,  hvad  det  er  tilladt 
at  antage,  vilde  en  Folkeforøgelse  ikke  kunne  spores  i  de  bevarede 
Skeletdele,  ligesom  Overensstemmelsen  i  Gravskikke  og  Fællesskab 
i  Gravsteder  vilde  kunne  forstaaes. 

Et  afgjørende  Bevis  for  eller  imod  en  Indvandring  synes  kun 
at  kunne  vindes  af  selve  Oldsagfundene.  Intet  Stenalders  Folk 
springer  paa  engang  til  at  forarbeide  Metaller,  end  sige  til  fuldt  at 
optage  en  vanskelig  Technik,  til  ikke  blot  nogenlunde  at  efterligne 
de  indførte  Sager,  men  ogsaa  fremstille  dem  under  skjønne,  ja 
fuldendte  Former  og  i  deres  fine  og  eiendommelige  Kunststil. 
Er  Bronzekulturen  modtagen  ved  langsom  Meddelelse  fra  Folk  til 
Folk,  da  maa  der  være  en  Række  af  nordiske  Fund,  som  afspeile 
Overgangen  fra  gammelt  til  nyt  og  danne  ligesom  en  Indledning 
til  den  egentlige  Bronzealder.  Der  maa  være  Fund,  i  hvilke  de 
fremmede  og  indførte  Stykker  forekomme  enkeltvis  Side  om  Side 
med  Stenalderens  Vaaben  og  Redskaber;  andre  maa  indeholde  en 
fuldstændig  Blanding  af  Sten-  og  Bronzesager,  og  atter  andre  maa 
frembyde  de  første  Forsøg  paa  indenlandsk  Metalarbeide  og  vise 
det   fremadskridende  Herredømme  over  Behandlingen  af  Bronzen. 

Saadanne  Fund  kunne  vel  ikke  siges  ganske  at  niangle;  men  hidtil 
have  de  været  faa  og  lidet  afgjørende.  Naar  der  en  sjælden  Gang 
er  truffet  et  Bronzestykke  i  en  Stenalders  Grav,  har  det  været  en 
lidet  charakteristisk  Form,  og  er  der  omvendt  blevet  optaget  Sten- 
sager i  Bronzealderens  Grave,  har  det  enten  været  under  ganske 
usikre  Forhold,  eller  deres  Tilstedeværelse  har  kunnet  forklares  paa 
særlig  Maade.  I  adskillige  Tilfælde  er  der  saaledes  i  Grave  fra 
den  ældre  Bronzealder  optaget  en  lille  Spydspids  af  Flint,  oftest 
stærkt  slidt  i  Skaftenden  og  undertiden  delvis  indsyet  i  Læder 
el.  lign.;  det  ligger  nær  at  antage,  at  den  har  været  brugt  til  at 
slaa  Ild  med  i  Forbindelse  med  et  Stykke  Svovlkis.  Dette  Stof 
er  oftere  truffet  i  Bronzealderens  Grave  liggende  umiddelbart  ved 
et  Flintspyd  fra  Stenalderen  eller  ved  en  egentlig  Ildsten,  et  mere 
eller  mindre  tildannet,  aflangt  Flintstykke,  der  bærer  tydelige 
Mærker  af  Brug.  Hellerikke  er  det  usandsynligt,  at  et  og  andet 
Flintstykke  i  Bronzealderen  kan  have  tjent  som  en  Amulet,  idet 
den  almindelig  udbredte,  overtroiske  Opfattelse  af  Stensageme 
mulig  allerede  dengang  var  fremkommen  (S.  156).  Endelig  er 
det  jo  klart,  at  der,  selv  i  Tilfælde  af  en  Indvandring,  og  selv 
under  Forudsætning  af  en  voldelig  Erobring  af  Landet  ved  fjendtlige 
Folk,  maa  have  været  dog  nogen  Berøring  i  Løbet  af  en  vis  Tid 
mellem  de  stridende  Parter;  heraf  kunde  andre  Blandinger  af. Sten- 
og  Bronzesager  forklares.  Det  tør  vistnok  siges,  at  der  endnu  ikke 
foreligger  nogen  saadan  Række  af  virkelige  Blandings-  og  Over- 
gangsfund  mellem  Sten-  og  Bronzealderen,  som  man  maatte  vente 
at  finde,  ifald  den  nye  Kultur  langsomt  og  ad  fredelig  Vei  havde 
udbredt  sig  over  Landet. 

Som  foran  nævnt  (S.  279),  er  der  forsøgt  at  bøde  paa,  hvad 
der  saaledes  mangler,  ved  at  samle  en  egen  Gruppe  af  tidlige 
Bronzealders-Sager,  liggende  forud  for  de  ældste  Mands-  og  Kvinde- 
grave.  Men  foruden  de  alt  omtalte  Øxer  og  Dolke  er  det  kun 
nogle  faa  og  sædvanlig  enkeltvis  forekommende  Spyd,  Ringe 
o.  lign.,  som  kunne  betegne  Overgangen  mellem  Sten-  og  Bronze- 
alderen. Den  mærkelige  Kløft  mellem  de  to  Perioder  synes  ikke 
at  kunne  fyldes  paa  denne  Maade.  Dog  skal  det  ikke  hermed 
være  sagt,  at  det  maa  betragtes  som  afgjort,  at  Bronzealderen  er 
indført  i  Danmark  ved  en  Indvandring  og  ikke  ved  en  langsom 
Kulturmeddelelse.    Umuligt  er  det  ikke,  at  Gravene  fra  Overgangen 

mellem  de  to  Perioder  af  en  eller  anden  Grund  —  deres  særlige 
Form  og  Indretning  —  hidtil  ere  undgaaede  Opmærksomheden, 
og  at  de  enkelte  Fund,  der  allerede  maatte  være  fremkomne,  ikke 
ret  have  kunnet  forstaaes.  Overalt  i  den  forhistoriske  Archæologi 
er  det  lettest  at  faa  Tag  i  de  udprægede  og  fuldt  udviklede  Stil- 
perioder, medens  Overgangene  og  de  indledende  Trin  ofte  længe 
holde  sig  skjulte.  Spørgsmaalet  om  Indvandring  eller  Ikke -Ind- 
vandring i  Begyndelsen  af  den  nordiske  Bronzealder  maa  saaledes 
indtil  videre  henstaa  uafgjort. 

Bag  dette  Spørgsmaal  ligge  imidlertid  andre,  som  det  er 
ligesaa  ønskeligt  at  faa  besvarede.  Hvad  bragte  Sydens  Bronze 
og  Guld  til  det  J5æme,  barbariske  Norden;  hvad  har  der  kunnet 
bydes  til  Vederlag,  og  hvorfor  toge  Forbindelserne  —  de  være  nu 
aabnede  af  fremrykkende  Folk  eller  ved  fredelig  Handel  —  just 
denne  Vei  tværs  igjennem  Europa  til  de  vestlige  Østersøegne? 
Svaret  paa  disse  Spørgsmaal  er  for  længe  siden  blevet  givet  klart 
og  bestemt:  det  var  Ravhandlen,  som  bragte  Norden  i  Forbindelse 
med  Syden;  det  var  i  Bytte  for  Ravet,  at  Metallerne  bleve  førte 
mod  Nord,  og  kun  det,  at  Danmark  eiede  denne  i  Oldtiden  høit 
skattede  Vare,  kan  ret  forklare  det  sydlige  Skandinaviens  høie 
Kulturstilling  i  en  saa  fjærn  Periode. 

Den  rette  Erkjendelse  heraf  skyldes  fra  Begyndelsen  af  den 
almindelig  historiske  og  ikke  den  archæologiske  Forskning.  Alle- 
rede i  forrige  Aarh undrede  blev  det  fremsat,  at  det  nordiske  Rav 
i  Oldtiden  tilførtes  Syden  som  Handelsvare  tværs  igjennem  Europa, 
og  i  Werlauffs  fortrinlige  Arbeide,  fra  1835,  om  »Den  nordiske 
Ravhandels  Historie«  bleve  de  historiske  Kilder  rigtig  fortolkede. 
A,  V.  Hufnboldt  anførte,  i  »Kosmos«  1847,  »Ravhandlen  som  et 
mærkeligt  Exempel  paa  den  Betydning,  en  enkelt  IQærn  Frem- 
bringelse kan  have  for  Aabningen  af  indre  Forbindelser  mellem 
Folkene  gjennem  store  Landstrækninger«.  Paa  lignende  Maade 
have  senere  mange  Historikere  fremstillet  Sagen,  og  Peschel  be- 
gynder sin  »Geschichte  der  Erdkunde«  med  Ravhandlen,  »som 
fremkaldte  den  tidlige  Kultur  ved  Østersøkysterne;  thi  ved  denne 
Handel  førtes  græske  og  romerske  Mønter  og  Bronzearbeider  op  til 
Norden«.  Men  at  dette  Forhold  naaer  tilbage  til  det  andet  Aar- 
tusinde  f.  Chr.  F.,  og  at  det  for  en  væsentlig  Del  danner  Grund- 
laget for  Nordens   tidlige   Civilisation,    er   først    blevet   paavist  fra 

archæologisk  Side.  Det  var  egentlig  Sven  Nilsson ,  som  i  1862 
stærkt  fremdrog  dette.  Han  paaviste  tillige  ganske  rigtig  gjennem 
Lighederne  i  Omamentiken,  hvilken  nøie  Forbindelse  der  er  mellem 
Danmarks  ældste  Bronzealder  og  Sydens;  men  hans  lidet  kritiske 
Undersøgelse  og  den  fantastiske  Ide,  at  søfarende  Phoenicier  skulde 
have  koloniseret  det  sydlige  Skandinavien  (S.  207),  bragte  for  en 
Tid  de  nordiske  Archæologer  til  at  være  meget  tilbageholdne  over- 
for Spørgsmaalet  om  Ravhandlens  Betydning.  Vel  har  det  senere 
bestandig  været  indrømmet,  at  Ravet  maatte  have  spillet  en  Rolle 
ved  Udviklingen  af  vor  Bronzealder;  men  fomemlig  er  det  dog 
fremmede  Forfattere,  der  ret  have  erkjendt  dets  hele  Betydning 
for  dette  Tidsrum. 

Naar  nu  Fr,  Lenonnant  og  navnlig  Heling  bestemt  udtale,  at  den 
nordiske  Bronzealder  skylder  Ravhandlen  sin  Udvikling,  og  at 
dette  nordiske  Produkt  allerede  i  det  2.  Aartusinde  f.  Chr.  F.  førtes 
ad  Handelsveie  tværs  igjennem  Europa  til  de  gamle  Kulturlande  i 
Syden,  saa  maa  det  tilstaaes,  at  dette  kun  finder  ringe  Støtte  i  de 
skriftlige  Kilder.  Fra  den  homeriske  Periode  kan  der  nemlig  kun 
anføres  to  Steder,  hvor  det  tør  antages,  at  der  tales  om  Ravet,  og 
selv  disse  ere  mulig  ikke  hævede  over  enhver  Tvivl.  Til  de  mange 
Vanskeligheder,  der  knytte  sig  til  Undersøgelserne  om  Ravhandlen 
og  Ravets  Anvendelse  i  Syden,  hører  nemlig  ogsaa  den,  at  det 
samme  Ord,  kun  med  forskjelligt  Kjøn,  brugtes  som  Betegnelse  for 
Rav  og  for  en  vis  Blanding  af  Guld  og  Sølv.  I  den  ældre  Tid 
synes  Hankjønsformen  »Elektros«  at  have  betydet  sølvblandet 
Guld  —  Metallernes  Navne  ere  paa  Græsk  Hankjøn  — ,  medens 
Intetkjønsformen  »Elektron«  brugtes  om  Ravet.  Da  senere  det 
sølvholdige  Guld  gik  af  Brug  eller  dog  mistede  sin  Betydning, 
holdtes  de  to  Betegnelser  ikke  bestemt  adskilte  fra  hinanden. 
Dette  medfører  megen  Vanskelighed  for  vor  Opfattelse  af  de  gamle 
Forfattere  og  har  sikkert  ogsaa  foranlediget  Misforstaaelser  for 
dem  selv.  I  Odysseen  er  der  dog  sikkert  paa  to  Steder  Tale  om 
Rav,  og  navnlig  det  ene  er  mærkeligt,  idet  der  nævnes  et 
Ravsmykke  i  Phoeniciernes  Eie.  Det  er  Odysseus'  Svinehyrde 
Eumaios,  som  fortæller,  hvorledes  han  i  sin  Barndom  blev  røvet 
ud  af  sin  kongelige  Faders  Gaard.  Et  phoenicisk  Skib  laa  ved 
Kysten  af  Syra  for  at  handle,  og  en  Phoenicier  kom  efter  Aftale 
med  den  Kvinde,    der  fostrede   den  lille  Eumaios,    som  Kræmmer 

til  Paladset  med  et  Halsbaand  af  Guld  besat  med  Rav.  Medens 
Kvinderne  i  Paladset  betragtede  det  kostbare  Smykke,  flygtede 
Ammen  med  Drengen  og  bortførtes  af  Phoenicierne.  En  anden  og 
ældre  Omtale  af  Ravet  skulde  efter  Jules  Oppert  foreligge  i  en 
assyrisk  Kileindskrift  fra  det  9.  Aarh.  f.  Chr.  F. ;  men  Læsningens 
Rigtighed  benægtes  af  Eberk,  Schrader, 

Dette  er  Alt,  hvad  de  skriftlige  Kilder  have  at  melde  om  Be- 
nyttelsen af  Ravet  i  Syden  paa  en  Tid,  som  ligger  vor  ældre  Bronze- 
alder nær.  I  Ægypten,  siger  Lepsius^  har  man  ikke  fundet  Sager 
af  Rav,  og  der  forekommer  ikke  i  gamle  Indskrifter  nogen  Beteg- 
nelse for  det.  Den  nyere  Forskning  synes  kun  at  bekræfte  dette. 
Hellerikke  i  Chaldæa  og  Assyrien  er  der,  efter  Perrot  og  Chipiez^ 
fundet  Rav,  og  overhovedet  ikke  i  det  Indre  af  Asien. 

Endnu  betænkeligere  bliver  man  overfor  den  hele  Theori 
om  Ravexporten  til  Syden  ved  at  se,  at  Ravet  kun  nævnes 
sjælden  i  den  græske  Literatur  fra  den  klassiske  Tid  og  ingen- 
lunde saaledes,  at  man  faaer  Indtryk  af,  at  det  spillede  nogen 
vigtig  Rolle  i  Kunstens  eller  Industriens  Verden.  Det  er  kun  det 
smukke  Sagn  om  Phaeton,  der  bringer  det  5.  Aarh.s  Digtere, 
Sophokles  og  EuripideSy  til  at  hentyde  til  Ravet.  For  at  faa  Vished 
om,  at  han  virkelig  er  Helios',  Solgudens,  Søn,  overtaler  Phaeton 
sin  Fader  til  en  Dag  at  lade  ham  kjøre  Solvognen  over  Himlen. 
Men  Hestene  lystrede  ikke  den  unge  Vognstyrer;  Solen  kom 
Jorden  for  nær,  og  der  opstod  en  frygtelig  Forvirring:  mange 
Floder  tørredes  ud,  og  Æthiopernes  Hud  blev  sveden  mørk.  Til- 
sidst  maatte  Jupiter  slynge  Lynilden  mod  Phaeton,  som  styrtede 
ned  i  Floden  Eridanos.  Her  begravede  Nympherne  ham.  Hans 
Søstre,  de  tre  Heliader,  brøde  ud  i  ustandselige  Klager  og  bleve 
forvandlede  til  Poppeltræer;  men  ud  af  dem  rinde  altid  de  gyldne 
Taarer.    Disse  Taarer  ere  Ravet,  som  spredes  paa  de  fjærne  Kyster. 

Naar  Philosopherne  og  Naturforskerne  i  det  4.  Aarh.,  PlatOj 
Aristoteles  og  Theophrast,  gjen tagende  omtale  Ravet,  saa  er  det 
kun  for  at  drøfte  dets  Oprindelse  og  den  Egenskab,  det  har,  at 
kunne  tiltrække  andre  Legemer;  dette  var  allerede  nævnt  af  Tkales 
fra  Milet,  c.  600.  Saaledes  er  det  ogsaa  hos  de  følgende  Aar- 
hundreders  Forfattere,  Apollonios  Rhodios,  Polybios,  Diodorus 
Siculus,  Strabo  o.  a.;  de  kjende  Ravet  og  omtale  det  paa  Grund 
af  dets  Oprindelse  fra  fjærne  og  ukjendte  Egne,  dets  Tiltræknings- 

kraft  og  dets  Forbindelse  med  Phaetons  -  Mythen ;  men  intetsteds 
skildres  dets  Kostbarhed  og  Herlighed  eller  dets  Anvendelse  i 
Kunstens  og  Industriens  Tjeneste.  Og  det  samme  Vidnesbyrd  af- 
give selve  de  klassiske  Antiquiteter.  Fra  den  Tid  af,  da  den 
græske  Kunsts  Blomstring  begyndte,  blev  Ravet  ikke  anvendt  til 
Smykker  eller  andre  Luxussager.  Det  findes,  som  Heling  har 
paavist,  ikke  i  græske  Grave  fra  denne  Periode,  hverken  i  Italien, 
i  Grækenland  eller  paa  Krim. 

Anderledes  er  det  i  den  romerske  Tid,  efter  Chr.  F.  Fra  nu 
af  spiller  Ravet  en  betydelig  Rolle.  Pausanias  fortæller  om  et 
Billede  af  Augustus  i  Rav,  der  opbevaredes  i  Zeustemplet  i  Olympia. 
Vergil  og  Ovid  omtale  Ravet  som  Æmne  til  Smykker;  men  især 
er  det  dog  fra  Plmw£  »historia  naturalis«,  at  vi  erfare  om  dets 
almindelige  Anvendelse  i  den  første  Keisertid  til  alleslags  Luxus- 
gjenstande,  Smykker,  Drikkekar  og  andet  Husgeraad,  Billeder 
o.  s.  V.  Ravet  var  Tidens  Mode :  >En  nok  saa  lille  Ravfigur  var 
mere  værd  end  et  levende  Menneske«.  Man  forstod  at  farve  det 
saaledes,  at  det  kom  til  at  ligne  kostbare  Stenarter,  og  det  blev 
ogsaa  brugt  som  Lægemiddel.  Den  samme  Betydning  bevarede 
Ravet  gjennem  de  følgende  Aarhundreder,  hvad  der  sees  af  mang- 
foldige Udtalelser  hos  Forfatterne,  og  endnu  i  d.  6.  Aarh.  bragte 
et  Gesandtskab  fra  Østersøens  Kyst  en  værdifuld  Gave  af  Rav  til 
Gotherkongen  Theodorik  i  Ravenna. 

Det  skulde  herefter  synes,  som  var  det  først  i  den  romerske 
Keisertid,  et  Aartusinde  senere  end  den  ældste  nordiske  Bronze- 
alder, at  Ravet  blev  en  skattet  Artikel  i  Syden.  Heldige  Fund 
have  imidlertid  givet  sikre  Vidnesbyrd  om  dets  Brug  just  i  de 
ældste  Tider  i  Grækenland.  Det  er  atter  SchUemanns  Vigtige  Ud- 
gravninger paa  Mykenæs  Akropolis,  som  paa  dette  Punkt  have 
bragt  de  ønskede  Oplysninger  tilveie,  idet  der  ved  Resterne  af 
fire  forskjellige  Lig  blev  fundet  en  bet>'delig  Mængde  Rav;  ved  to 
af  dem  angives  det,  at  der  var  400  større  og  mindre,  runde  Perler. 
At  disse  ere  af  nordisk  Rav,  erklærer  en  anseet  Ravforsker 
Prof.  Helm  i  Danzig,  hvem  Schliemann  sendte  Prøver  af  Rav  fra 
Mykenæ.  De  foretagne  Analyser  viste  nemlig,  at  det  indeholdt  en 
Del  Ravsyre,  4 — 6  Vo,  ganske  ligesom  Ravet  fra  Jyllands  og  Preussens 
Kyster,  medens  denne  Bestanddel  siges  at  mangle  i  Ravet  fra  det 

øvrige  Europa.  Fra  anden  Side  betegnes  dette  dog  som  noget 
tvivlsomt. 

Der  er  ogsaa  forekommet  Rav  i  flere  andre,  samtidige  eller 
kun  lidt  senere  Fund,  fra  Grave  ved  Jalysus  paa  Rhodus,  fra 
Kuppelgraven  ved  Menidi  tæt  ved  Athen,  fra  Klippegravene  ved 
Palamidi  udenfor  Nauplia  osv.  Tværtimod  hvad  der  skulde  antages 
efter  Forholdene  i  den  senere,  historiske  Tid,  har  Ravet  saaledes 
havt  en  virkelig  Betydning  i  den  sidste  Halvdel  af  2.  Aartusinde 
f.  Chr.  Dette  er  vistnok  forklaret  paa  rette  Maade  af  Heling. 
Ravet,  der  kun  virker  som  Stof  og  er  lidet  skikket  til  at  formes 
af  Kunstnerens  Haand,  kunde  ikke  hævde  sin  Plads  i  den  græske 
Kunsts  gode  Tid;  her  maatte  det,  som  det  sees  af  Literaturen  og 
af  Fundene,  give  Plads  for  ædlere  Stoffer,  der  bedre  egnede  sig  til 
kunstnerisk  Behandling.  Ravet  hørte  i  den  klassiske  Oldtid  over- 
hovedet kun  hjemme  paa  de  lavere  Trin,  dels  i  den  forgræske 
Kunst,  dels  atter  i  Decadenceperioden  efter  Chr.  F.  Kun  i  det 
nordlige  Italien,  hvor  den  ældre  Kunst  ikke  ret  trængte  igjennem, 
fortsattes  Brugen  af  Ravet,  og  paa  samme  Maade  spillede  det  be- 
standig en  vigtig  Rolle  hos  Folkene  nord  for  Alperne. 

Der  vindes  gjennem  denne  Opfattelse  af  Ravets  Stilling  i  Old- 
tiden vigtige  Bidrag  til  Forstaaelsen  af  en  Række  Hovedforhold  i 
den  nordiske  Archæologi.  Dette  Naturprodukt  maa  antages  at 
have  aabnet  Veiene  til  Norden  for  Bronzekulturens  Udbredelse; 
ved  det  blev  der  mellem  de  østlige  Middelhavslande  og  den  jydske 
Halvø  knyttet  Forbindelser,  som  ikke  strakte  sig  til  det  vestlige 
Europa.  Vor  Bronzealders  mærkelige  Særstilling  overfor  de  andre 
barbariske  Dele  af  Europa  og  dens  Slægtskab  med  den  forgræske 
Gruppe  finder  saaledes  sin  Forklaring. 

Som  den  egentlige  Basis  for  den  nordiske  Bronzealder,  Ud- 
gangspunktet for  den  Handel  eller  den  Folkebevægelse,  hvorpaa 
vor  ældste  Bronzealder  hviler,  har  man  peget  paa  de  i  archæo- 
logisk  Henseende  endnu  lidet  kjendte,  nordlige  Dele  af  Balkan- 
halvøen. Folkene  i  disse  Egne  vare  i  Opbrud  omtrent  ved 
den  Tid,  hvorom  Talen  her  er.  Nu  først  leirede  de  sig,  som  vi 
træffe  dem  i  historisk  Tid,  og  sydpaa  strakte  sig  >den  doriske 
Vandring«.  Samtidig  kunde  der  være  foregaaet  Bevægelser 
mod  Nord. 

Helbig  mener,  at  Forbindelserne  udgik  fra  phoeniciske  Kolonier 
ved  Thraciens  Kyster,  uden  at  han  dog  benægter,  at  en  anden 
Vei  kan  have  ført  fra  Adriaterhavet  mod  Nord.  Phoeniciemes 
Kolonier  afløstes  af  Byer,  hvorfra  Grækerne  herskede,  der  ikke  som 
deres  Forgængere  alene  forfulgte  Handelsformaal.  Dette  kan  have 
medført  Afbrydelsen  af  de  gamle  Forbindelser  nordpaa,  idet  tillige 
Smagen  for  Ravet,  som  foran  omtalt,  efterhaanden  tabte  sig  i  den 
historiske  Tid.  Saaledes  kan  det  forstaaes,  at  der  i  Danmark, 
som  tidligere  havde  staaet  i  saa  nøie  Forbindelse  med  Syden,  kun 
findes  ganske  enkelte  Sager  af  græsk  Arbeide. 

Der  aabnedes  nu  Forbindelser  med  Italien,  hvorom  de  hos  os 
indførte  nordetruriske  Sager  vidne.  I  den  første  Halvdel  af  Aar- 
tusindet  f.  Chr.  F.  og  vistnok  navnlig  i  de  Aarhundreder,  der 
kunne  betegnes  som  den  yngre  nordiske  Bronzealder,  d.  8.  til 
d.  5.  Aarh.,  var  Ravet  stærkt  anvendt  i  Øvre-  og  Mellem -Italien. 
Dernæst  var  det  sikkert  den  samme  nordiske  Rigdomskilde,  som  i 
de  følgende  Aarhundreder,  den  ældste  nordiske  Jernalder,  lokkede 
Sager  til  vort  Land  fra  de  barbariske  Dele  af  FZuropa;  thi  her  var 
Ravet  nu  søgt,  medens  det  forsmaaedes  paa  klassisk  Grund.  Først 
i  Keisertiden  strømmede  atter  klassiske  Sager  i  Mængde  til  Dan- 
mark; thi  Ravet  havde  paany  vundet  Betydning  for  det  romerske 
Marked.  Den  vexlende  Kurs,  hvori  Ravet  stod  hos  nærmere  og 
fjærnere  Folk,  turde  saaledes  give  Nøglen  til  Forstaaelsen  af  Hoved- 
bevægelsen gjennem  store  Dele  af  vor  Oldtid. 

Det  vilde  være  en  vigtig  Støtte  for  den  Anskuelse,  at  Ravet 
var  den  Værdi,  hvormed  Norden  betalte  sin  Bronzekultur,  ifald  man 
i  de  nordiske  Fund,  og  da  navnlig  i  de  ældste,  kunde  eftervise, 
at  Ravet  ogsaa  her  var  skattet  eller,  at  det  betragtedes  som  værdi- 
fuldt. Dette  kan  dog  ikke  sees  at  have  været  Tilfældet.  Der 
kjendes  kun  et  eneste  Fund  af  en  større  Mængde  uforarbeidet 
Rav  nedlagt  i  Forbindelse  med  Bronzesager.  Ved  Kysten  mellem 
Frederikshavn  og  Sæby  er  der  fundet  et  Lerkar  indeholdende  en 
Halskrave  og  flere  Ringe  af  den  ældre  Bronzealders  Form,  samt 
6  Pd.  17'/,  Lod  Rav,  vurderet  til  36  Kr.  I  det  hele  træder  Ravet 
kun  lidet  frem  i  Fundene,  dels  benyttet  til  Dekoration  af  Bronze- 
gjenstande,  som  dette  foran  er  omtalt  (S.  265),  dels  anvendt  til 
Perler,  runde  eller  aflange,  der  nu  og  da,  men  stedse  kun  i  ringe 
Antal,    forekomme    i    den   ældre   Bronzealders   Kvindegrave.      Ikke 

anderledes  var  Forholdet  senere  i  Bronzealderen.  Naar  det  til 
Forklaring  heraf  er  blevet  sagt,  at  Ravet  just  ikke  forekommer  i 
denne  Periode,  fordi  det  var  en  værdifuld  Udførselsartikel,  da  synes 
dette  ikke  at  være  fyldestgjørende.  Der  findes  jo  baade  i  og 
udenfor  Gravene  Sager  af  Guld  og  Bronze,  som  have  havt  en 
betydelig  Værdi.  Snarere  maatte  det  siges,  at  man  ikke  i  Norden 
har  skjøttet  om  Ravet  som  Pynt,  efterat  man  havde  faaet  Smykker 
af  Bronze  og  Guld. 

Ad  anden  Vei  kunde  det  dog  mulig  vises,  at  Ravet  var  en 
vigtig  Indtægtskilde,  dersom  det  nemlig  kunde  godtgjøres,  at 
Kostbarheder  og  især  indførte  Værdigjenstande  eiedes  i  størst 
Mængde  af  den  Befolkning,  som  boede  langs  Jyllands  Vestkyst. 
Idetmindste  med  Hensyn  til  en  enkelt  Art  af  Sager  lader  dette  sig 
virkelig  paavise.  De  foran  omtalte  Spiralringe  af  tynd  Guldtraad, 
som  ere  indførte  fra  østerrigsk  -  ungarske  Egne  (S.  230),  foreHgge  i 
Nationalmuseet  i  flere  Hundrede  Exemplarer,  dels  fuldstændige  dels 
fragmenterede.  En  Optælling  i  1886  gav  182  Fund.  Af  disse  vare 
143  fra  Nørrejylland,  medens  alle  Øerne  tilsammen  kun  havde  ydet 
29  Fund.  Fremdeles  viste  Fundene  sig  at  være  langt  hyppigere 
ved  Jyllands  Vestkyst  end  ved  Østkysten,  idet  de  3  vestlige  Amter 
(Thisted,  Ringkjøbing,  Ribe)  havde  ydet  68,  men  de  5  østlige 
(Hjørring,  Aalborg,  Randers,  Aarhus,  Veile)  kun  28;  rigest  af  alle 
Egne  var  Viborg  Amt,  hvorfra  der  forelaa  47  Fund.  Selvfølgelig 
kunne  ogsaa  andre  Forhold,  Befolkningens  Tæthed  og  dens  Vel- 
stand, have  ligget  til  Grund  for  denne  kjendelig  uensartede  For- 
deling af  Fundene;  men  usandsynligt  er  det  ikke,  at  Ravets 
Forekomst  ved  Jyllands  Vestkyst  har  været  væsentlig  bestem- 
mende herved. 

Det  tør  dog  ikke  lades  uomtalt,  at  man  har  ment  det  uberettiget 
at  anføre  Ravets  Forekomst  i  Sydens  Fund  som  et  Bevis  for  den 
nordiske  Handel,  idet  Ravet  jo  findes  paa  mange  andre  Steder  end 
i  Norden.  Ved  Englands  og  Frankrigs  Kyster  opsamles  en  Del 
Rav;  i  det  Indre  af  Europa  indvindes  der  nutildags  store  Mængder 
ved  Gravning,  og  Ravet  kjendes  fra  Toscana,  hvor  det  fremdrages 
af  Jorden,  og  fra  Sicilien,  hvor  det  paa  forskjellige  Steder  opskylles 
ved  Kysterne.  At  der  allerede  i  Oldtiden  er  fundet  Rav  paa  disse 
Steder,  idetmindste  hvor  det  forekommer  ved  Kysterne,  er  ikke 
blot  muligt,  men  ogsaa  sandsynligt,  og  det  er  da  naturligvis  ogsaa 

blevet  benyttet.  Men  som  det  fra  flere  Sider  er  udtalt,  dette  Rav 
maa  have  spillet  en  overmaade  lille  Rolle,  da  Oldtiden  selv  har 
lidet  eller  intet  at  fortælle  derom. 

De  ældre  klassiske  Forfattere  fra  Æschylos  og  Euripides  af 
sætte  oftest  Ravet  i  Forbindelse  med  Floden  Eridanus;  med  dette 
Navn  betegnes  snart  Rhonen,  snart  Pofloden.  Her  var  det  altsaa, 
at  Syden,  idetmindste  i  den  historiske  Tid,  modtog  Ravet  efter 
dets  lange  Vandring  fra  Folk  til  Folk  ad  de  store  Flodveie  indtil 
Middelhavet.  Der  var  endnu  en  tredie  Opfattelse,  som  Herodot 
erklærer  for  urigtig,  at  nemlig  Eridanos  skulde  være  en  Flod,  der 
havde  sit  Udløb  i  det  nordlige  Hav.  Hermed  sigtedes  der  vistnok 
til  Rhinen,  idet  Nogle  saaledes  synes  at  have  vidst,  at  Ravet  for 
en  Del  førtes  sydpaa  langs  denne  Flod.  Herodot  kan  ikke  oplyse 
andet  om  Ravet  end,  at  det  ligesom  Tinnet  kom  fra  det  yderste 
Havs  Kyster.  En  nøiere  Kundskab  om  dets  Hjemstavn  fik  man 
først  i  Syden  gjennem  Pytheas  fra  Massilia,  som  ved  Midten  af 
d.  4.  Aarh.  f.  Chr.  F.  foretog  en  Opdagelsesreise  tilsøes  indtil 
Norden.  Vel  har  Pytheas'  Reiseberetning,  der  nu  kun  er  bevaret 
i  Uddrag  hos  senere  Forfattere,  været  Gjenstand  for  megen  Tvivl, 
ikke  mindre  i  Oldtiden  end  i  den  nyere  Tid;  dog  turde  det  ansees 
for  sikkert,  at  Pytheas  naaede  til  Nordsøens  sydlige  Kyster,  men 
ikke  længere,  og  at  den  Ravø,  om  hvilken  han  taler,  var  et  Punkt 
ved  Slesvigs  eller  Jyllands  Kyst.  Dette  stod  for  de  nærmest 
følgende  Aarhundreder  som  Ravets  Hjemstavn,  idet  Pytheas'  Be- 
retninger bestandig  gjentoges.  Først  Plinius  har  nye  Kilder  og 
mere  paalidelige  Beretninger.  Efter  at  have  omtalt  mange  urigtige 
Anskuelser  om  Ravet  siger  han  med  stærkt  Eftertryk:  »Det  er 
sikkert,  at  Ravet  dannes  paa  det  nordlige  Havs  Øer,  og  at  det  af 
Germanerne  kaldes  'glæsum' ;  derfor  kaldte  vore  Soldater  paa  Togtet 
under  Germanicus  Cæsar  en  af  Øerne  'Glæsaria',  som  hos  Bar- 
barerne selv  hedder  'Austeravia'c.  Dette  sigter  til  et  Togt  under 
Drusus  i  Aaret  12  f.  Chr.  F.  Men  ved  Siden  heraf  fortæller  Plinius 
om  et  andet  Ravland  —  og  det  er  første  Gang,  at  det  findes 
nævnt  —  nemlig  Preussens  Kyster.  »Den  romerske  Riddere,  hedder 
det,  »lever  endnu,  som  blev  udsendt  af  Julianus,  der  forestod  de  af 
Nero  foranstaltede  Gladiatorlege,  idet  han  fra  Camuntum  i  Pannonien 
reiste  til  Germaniens  Kyst  for  at  hente  Rav.  Han  bragte  en  saa 
stor  Masse  med  sig,   at  de  Net,   der  vare  udbredte  for  at  afspærre 

de  vilde  Dyr  fra  Tilskuernes  Pladser,  vare  sammenknyttede  med 
Rav;  ja  endogsaa  Vaabnene,  Ligbaaren  og  hele  den  ene  Dags 
Udstyr  var  af  Rav.«  Denne  Beretning,  der  giver  en  god  Fore- 
stilling om  den  overdaadige  Maade,  hvorpaa  Ravet  blev  anvendt  i 
den  første  Keisertid,  er,  som  sagt,  den  første,  der  nævner  Øster- 
søens Ravkyst.  Men  dette  Findested  for  Ravet  maa  snart  have 
vundet  stor  Betydning;  thi  Tacitus  fortæller,  at  »Esterne  vare  de 
eneste,  der  opsamlede  Rav  ved  Havkysterne«,  og  i  d.  6.  Aarh.  var 
det  herfra,  og  ikke  fra  den  jydske  Halvø,  at  Ravet  bragtes  til 
Gotherkongen  Theodorik,  saaledes  som  foran  er  nævnt. 

Efter  alle  disse  Beretninger  —  baade  paa  Grund  af  Usikker- 
heden hos  de  ældre  og  den  sikre  Kundskab  hos  de  senere  For- 
fattere —  synes  det  klart,  at  Ravet  for  største  Delen  maa  være 
tilført  Syden  fra  det  fjæme  Norden,  som  man  først  sent  lærte 
nøiere  at  kjende.  Men  ved  Siden  heraf  har  man  —  omend  vel 
ikke  i  den  ældre  Tid  —  kjendt  det  italienske  Rav.  En  af  Old- 
tidens Naturforskere,  Theophrast,  i  d.  4.  Aarh.,  fortæller  saaledes, 
at  der  findes  Rav  i  Ligurien  i  Norditalien,  men  kun  sparsomt 
og  paa  faa  Steder,  og  andre,  senere  Forfattere,  saaledes  navnlig 
Sirabo^  tale  om  et  Stof  fra  Norditalien,  >lyncurium«  eller  »langu- 
ri um«,  der  af  Nogle  betragtes  som  ensartet  med  Ravet,  af  Andre 
skilles  fra  det  som  en  egen  Sten.  Ganske  ukjendt  var  det  italienske 
Rav  saaledes  ikke;  men  efter  de  foreliggende  Udtalelser  hos  de 
gamle  Forfattere  kan  Italien  ikke  have  været  Hovedfindestedet  for 
det  Rav,  der  benyttedes  i  Sydens  Oldtid. 

Af  de  anførte  Forfattersteder  fremgaaer  det  ogsaa,  hvilken 
Rolle  den  jydske  og  den  preussiske  Kyst  har  spillet  ved  Sydens 
Forsyning  med  Rav:  den  jydske  Halvø  maa  antages  at  have  været 
det  ældste  Udførselssted ,  medens  de  sydlige  Østersøkyster  først  i 
Keisertiden  fik  en  virkelig  Betydning.  Efter  en  Betragtning  af 
Forholdene  i  vor  Tid  skulde  det  tværtimod  antages,  at  de  sidst- 
nævnte Strækninger  maatte  have  været  den  egentlige  Ravkyst,  idet 
Ravet  nu  kun  her  bliver  optaget  i  større  Mængde.  I  en  Opgjørelse 
fra  dansk  og  tydsk  Side  af  Ravproduktionen  for  1869,  ere  Jyllands 
og  Slesvigs  Kyster  opførte  med  kun  5000  Pund,  de  tydske  Østersø- 
provindser  derimod  med  130,000  Pund.  Hertil  maa  dog  bemærkes,  at 
Ravet  mulig  i  Oldtiden  er  forekommet  i  større  Mængde  ved  Nordsø- 
kysten,   og   at  Ravfiskeriet  nu   kun   bliver  drevet  planmæssig  ved 

Kurische-  og  Frische-Haff.  De  archæologiske  Forhold  bekræfte 
fuldstændig  det  Indtryk,  som  vindes  af  de  gamle  Forfatteres  Ud- 
talelser. Østligere  end  Meklenburg  foteligger  der  næsten  ingen 
Fund  fra  den  ældste  Bronzealder,  og  først  fra  den  tidlige.  Jernalder 
og  navnlig  fra  den  romerske  Periode  frembyde  Egnene  om  den 
østlige  Ravkyst  store  og  rige  Fund,  der  vidne  om,  at  Ravet  den- 
gang i  Mængde  udførtes  sydpaa  i  Bytte  for  fremmed  Gods. 

Imod  Vest  brede  Fundene  af  de  ældre  Bronzer  sig  ikke  stort 
ud  over  Elben,  og  skjøndt  de  haves  fra  hele  det  sydlige  Skandi- 
navien, forekomme  de  dog  talrigst  paa  den  jydske  Halvø.  Fra 
alle  Sider  synes  saaledes  den  Anskuelse  at  støttes,  at  vor  ældste 
Bronzealder  var  baseret  paa  Udførslen  af  Rav.  Ved  Siden  heraf 
maa  det  dog  ikke  glemmes,  at  den  nye  Kultur  i  det  sydlige 
Skandinavien  afløste  en  fremskreden  og  høit  udviklet  Stenalder, 
Det  at  mange  Egne  allerede  vare  vel  befolkede,  at  Velstand  og 
en  vis  Civilisation  alt  havde  dannet  sig,  og  at  Norden  forud  i 
Stenalderen,  som  ovenfor  berørt,  havde  havt  Forbindelser  sydpaa, 
maatte  i  høi  Grad  lette  Modtagelsen  af  Bronzekulturen  og  fremme 
dens  Udvikling. 


GRAVHØIENE.     DEN  ÆLDSTE  BRONZE- 
ALDERS GRAVE. 


De  runde,  mere  eller  mindre  toppede  Høie,  som  brede  deres 
beskyttende  Dække  over  de  Døde  samtidig  med,  at  de  kneise 
som  synlige  Minder,  ere  byggede  til  høist  forskjellig  Tid  og  paa 
mange  Steder  i  Verden.  I  Europa  forekomme  Gravhøjene  fra 
Ruslands  Stepper  indtil  Portugals  Kyst  og  fra  Grækenland  indtil 
Irland  og  Skandinavien.  1  Asien  findes  de  fra  Siberiens  Flader 
indtil  Hindostan  og  det  stille  Hav.  Indianerne  i  Nordamerika  have 
opført  Gravhøie  indtil  vore  Dage ,  ligesom  Alexander  hvælvede 
Høien  over  Hephæstion  og  Achilles  over  Fatroklos.  Alyattcs, 
Crøsus'  Fader,  blev  gravlagt  i  Høi  ligesom  Angantyr,  Hervørs 
Fader.  Høien  synes  saaledes  at  være  en  overalt  forekommende 
Gravform,  ved  hvilken  der  ikke  kan  spørges  om  Tid  eller  Sted; 
og  ligesaa  lidt  som  det  kan  paavises,  hvor  den  første  Gravhøi  blev 
bygget,  ligesaa  lidt  kan  det  fyldestgjørende  forklares,  hvorfor 
Høiene  i  nogle  Lande  ere  meget  sjældne,  som  i  Grækenland, 
Italien  og  Spanien,  i  andre  særdeles  hyppige,  som  i  Irland,  Bretagne 
og  Danmark. 


296  Høienes  Antal. 

Det  kan  end  ikke  tilnærmelsesvis  angives,  hvormange  Gravhøie 
Oldtidens  Slægter  have  efterladt  i  vort  Land.  Mange  Tusinde 
findes  endnu  bevarede  fra  Landets  gamle  Grænse  imod  Syd  indtil 
det  nordligste  Jylland  og  fra  Vesterhavets  Kyster  indtil  Bornholm; 
men  en  rigtig  Forestilling  om  Høienes  oprindelige  Talrighed  og 
Udbredelse  i  de  enkelte  Egne  faaer  man  dog  ikke  ved  at  betragte 
deres  nuværende  Forekomst.  I  de  mest  opdyrkede  Egne,  navnlig 
paa  Øerne,  have  de  tidligere  maattet  vige  for  Landbruget  end  paa 
de  daarlige  Jorder,  og  oftere  ere  de  fuldstændig  fjærnede  over  store 
Strækninger.  Det  er  væsentlig  kun  paa  Hederne  og  i  gamle  Skove, 
at  baade  smaa  og  store  Høie  ere  bevarede.  Paa  Morsø  er  der  talt 
over  900  Høié,  i  Lysgaard  Herred  syd  for  Viborg  c.  lOOO,  og  Bølling 
Herred  i  Ringkjøbing  Amt  har  havt  mindst  1500  Gravhøie. 

Allerede  i  Stenalderen  hvælvedes  Høien  over  de  store  Kamre, 
og  endnu  ved  Christendommens  Indførelse  reistes  der  mægtige 
Høie.  Efter  det  Ydre  alene  kan  det  saaledes  ikke  afgjøres,  til 
hvilken  Periode  en  Gravhøi  henhører.  Dog  maa  det  efter  de 
talrig  foretagne  Undersøgelser  antages,  at  den  langt  overveiende 
Del  af  Landets  Gravhøie  skriver  sig  fra  Bronzealderen.  Høiene  ere 
i  samme  Grad  charakteristiske  for  denne  Periode  som  de  store 
Stengrave  for  den  forudgaaende  Tid  og  Gravpladserne  paa  flad 
Mark  for  Jernalderen.  I  det  hele  og  store  kunne  saaledes  Høiene 
betragtes  som  Minder  fra  Bronzealderen.  Saafremt  der  nu  forelaa 
fuldstændige  Beretninger  om  alle  disse  Mindesmærker,  vilde  vist- 
nok en  Undersøgelse  af  deres  Forekomst  og  Antal  i  de  enkelte 
Egne  give  vigtige  Oplysninger  navnlig  om  Landets  Bebyggelse 
og  Befolkningens  Tæthed  paa  de  forskjellige  Steder.  Hertil 
mangler  dog  endnu  det  tilstrækkelige  Stof.  Det  store  Arbeide, 
som  gjennem  en  Aarrække  er  blevet  foretaget  under  National- 
museet for  at  beskrive  og  kortlægge  samtlige  Oldtidsminder,  har 
endnu  kun  strakt  sig  til  c.  to  Trediedele  af  Landet.  Indtil  dette 
Arbeide  er  fuldendt  og  Resultaterne  ere  samlede,  maa  enhver  Be- 
handling af  Gravhøiene  ansees  for  ganske  foreløbig. 

Høiene  ligge  dels  enkeltvis  hist  og  her  dels,  og  dette  for- 
nemmelig, samlede  enten  paa  visse  Strøg  eller  tæt  ved  hverandre 
i  Grupper,  hvad  der  saa  ofte  giver  det  jydske  Landskab  et  eien- 
dommeligt  Præg.  En  saadan  Høigruppe  paa  Øster  Frederikshede 
i  Frederiks  Sogn  er  fremstillet  i  Fig.  169;    den  tæller  28  Gravhøie, 

fra  2'  til  13'  høie.  Da  der  sikkert  kan  gaaes  ud  fra,  at  Gravene 
ikke  have  ligget  langt  fra  Bostedeme,  give  de  en  ret  klar  Fore- 
stilling om,  hvoriedes  Befolkningen  var  fordelt  over  Landet,  oftest 
boende  samlet  i  starre  Og  mindre  Grupper,  men  dog  ogsaa  mere 
spredt  over  de  mellemliggende,  ievrigt  ubebyggede  Strækninger, 

Rent  tilfældig  er  Landets  Bebyggelse  sikkert  ikke  foregaaet. 
Hvor  man  allerede  i  Stenalderen  havde  fæstet  Bo,  hvor  Skovene 
vare    ryddede    og    mindre    Opdyrkninger    foretagne,     der    maatte 


Bronzealderens  Befolkning  naturlig  holde  til,  hvad  enten  den  nu 
udelukkende  bestod  af  Efterkommere  af  de  ældre  Slægter,  eller  den 
mere  eller  mindre  var  blandet  med  indvandrede  Folk,  Og  virkelig 
ligge  Heiene  mange  Steder  over  de  samme  Strækninger,  hvor 
Dysserne  findes,  eller  dog  paa  umiddelbart  tilstødende  Strøg,  som 
om  man  i  Bronzealderen  havde  bredt  sig  videre  ud  fra  den  alt  i 
ældre  Tider  indtagne  Grund.  Paa  andre  Steder  kan  det  skjønnes, 
at  visse  geographiske  Forhold  ligge  til  Grund  for  Gravhøienes 
Fordeling,  Naar  de  ofte  ere  samlede  i  Grupper  eller  Rækker  langs 
med  elier  tæt  indenfor  Kysterne,    eller  naar  Høiene  følge  Dalstrøg, 


2q8  Høirækker. 

som  vandes  af  seilbare  Aaløb,  beroer  dette  sikkert  paa,  at  de  her 
laa  ved  Veiene  for  indre  Samkvem,  som  i  de  Tider,  da  Skove  og 
ufarbare  Lavninger  opfyldte  store  Dele  af  Landet,  naturlig  maatte 
følge  Kyster  og  Aaløb.  Ihvorvel  der  fremdeles  kjendes  Exempler 
paa,  at  Høie  ligge  lavt,  endog  umiddelbart  ved  en  Søbred  eller 
ude  paa  en  nu  sid  Eng,  maa  det  dog  siges  at  være  Reglen,  at 
Lavninger  ikke  ere  benyttede  som  Plads  for  Høiene,  hvad  der  er 
naturligt  nok,  da  Jordfugtigheden  maatte  være  lige  afskrækkende, 
hvad  enten  det  gjaldt  Opdyrkning  eller  Sted  til  Boliger. 

De  lave  og  flade  Egne  vare  i  Bronzealderen  kun  lidet  be- 
boede. Dette  gjælder  om  store  Dele  af  Hvetbo  og  Vandfuld 
Herreder  og  i  det  hele  om  vide  Strækninger  langs  med  Jyllands 
Vestk>'st.  Paa  Hedefladerne  længere  inde  i  Landet  ligge  Høiene 
ligeledes  kun  enkeltvis  og  vidt  fra  hverandre,  medens  de  til- 
stødende Bakkeøer  fere  dækkede  med  talrige  Høie,  og  ikke 
sjælden  breder  der  sig  en  tæt  Bræmme  af  Gravhøie  just  paa  den 
nærmeste  Høining  langs  med  Hedefladen,  over  hvilken  Øiet  kun 
hist  og  her  opdager  en  enkelt  Høi. 

Enhver,  som  har  færdedes  i  vort  Land,  veed,  at  Gravhøiene 
navnlig  krone  Bakkekammene  og  vise  sig  paa  Høiderne.  Grunden 
hertil  er  vistnok  den,  at  Høiderne  vare  bedst  egnede  for  et  primi- 
tivt Agerbrug  og  tillige  afgave  de  gunstigste  Betingelser  for  An- 
læget  af  Boliger.  Omkring  Bopladsen  ryddedes  Skoven  efter- 
haanden  i  større  eller  mindre  Udstrækning.  Ved  mange  Gravhøie 
kan  det  skjønnes,  at  der  ikke  var  Skov  paa  Stedet,  da  de  bleve 
^ySS^^^'i  ofte  er  nemlig  just  den  øverste  Bakketop  eller  en  lille 
fremspringende  Høining  bleven  benyttet,  som  ikke  vilde  have  til- 
trukket sig  Opmærksomheden  i  en  Skov. 

Der  er  flere  Steder  omkring  i  Landet  paavist  Rækker  af  Høie, 
strækkende  sig  milevidt,  eller  Høigrupper,  der  synes  at  ligge  i 
Fortsættelse  af  hinanden  sammenknyttede  ved  mellemliggende, 
spredte  Høie.  Saaledes  løber  der  fra  Jyllands  Vestkyst  syd  for 
Bovbjerg  en  Række  af  Høie  og  Høigrupper  gjennem  Vandfuld, 
Skodborg,  Hjerm  og  Ginding  Herreder  indtil  Karup  Aa  vest  for 
Viborg.  I  denne  bugtede  Linie  er  der  talt  omtrent  goo  Grav- 
minder. En  anden  Høirække  kan  følges  fra  den  sydlige  Del  af 
Funder  Sogn  vest  for  Silkeborg  indtil  Dollerup  ved  Viborg.  Om- 
trent hvor  Jernbanelinien  skjærer  Funder  Aa,  ligger  der  en  Gruppe 


Høje  paa  usædvanlig  Maade  nede  i 
Lavningen  paa  begge  Sider  af  Aaen; 
der  findes  her  et  Vadested,  Fra  dette 
Punkt  strækker  Høirækken  sig  imod 
Nord  tværs  igjennem  det  høie  Funder 
Sogn  for  atter  ved  dets  nordlige  Grænse 
at  løbe  ned  gjennem  en  Lavning.  Den 
kan  derefter  følges  videre  i  nordvestlig 
Retning,  dog  her  kun  med  mere  spredt- 
liggende  Høie,  ind  i  Thorning  Sogn. 
Den  gaaer  over  Stenrøgl ,  Knudstrup 
og  Skræ  Jorder  holdende  sig  til  den 
yderste  Høide  mod  den  flade  Grathe- 
hede  imod  Vest.  Længere  mod  Nord, 
ved  Grænsen  mellem  Lysgaard  og 
Frederiks  Sogne ,  og  just  ved  den 
yderste  Høide  mod  Frederiks  Hede, 
samle  Høiene  sig  i  en  bred  Stribe, 
der  tæller  over  lOO  Høie,  og  fort- 
sættes derefter  ind  paa  Dollerup  Bys 
Jorder.  Det  hosstaaende  Kort  viser 
den  tætte  Høirække  over  en  5300  Al. 
lang  og  1300  Al.  bred  Strækning  til 
begge  Sider  af  Skjellet  mellem  Frede- 
riks og  Lysgaards  Sogne;  den  er  ind- 
lagt paa  Generalstabens  Maalebordskort 
i  'laaaao  Størrelse  med  5 '  Afstand  mel- 
lem Kurverne.  I  en  anden  Kant  af 
Landet,  gjennem  Bølling  Herred,  strækker 
der  sig  en  kjendelig  Høirække  over 
Dejbjerg,  Lem  og  Ølstrup  Sogne  med 
flere  Hundrede  Monumenter  liggende  i 
lige  Linie  Bakke  op  og  Bakke  ned; 
Foi^reninger  udgaa  herfra  mod  Øst 
og  Vest.  Der  kan  næppe  gives  anden 
Forklaring  paa  disse  Rækker  end,  at 
de  betegne  Færdselsveie ,  langs  hvilke 
Befolkningen  boede  tæt,  og  hvor  man  da 


2(X)  Høienes  Form  og  Størrelse. 

ogsaa  opførte  Høiene.  De  strakte  sig  fra  Bygd  til  Bygd  enten  i 
snorlige  Linier  eller  rettende  sig  efter  Terrainet,  Vadesteder  o.  lign. 
og  berørende  de  Pladser,  som  paa  Grund  af  Naturforholdene  efter- 
haanden  vare  blevne  bebyggede. 

Dette  stemmer  omtrent  med  de  Resultater,  som  E.  M,  Dalgas 
har  vundet  ved,  for  en  større  Del  af  Jylland,  at  sammenligne  Antallet 
af  de  endnu  bevarede  Gravhøie  og  af  Skove,  Skovrester  og  Sted- 
navne, der  minde  om  tidligere  Skove.  Disse  Tal  staa  i  Alminde- 
lighed i  omvendt  Forhold  til  hinanden.  Hvor  Gravhøiene  fore- 
komme i  talrig  Mængde,  findes  der  faa  Rester  af  gamle  Skove 
og  kun  et  ringe  Antal  Skovnavne,  og  omvendt  mangle  Høiene, 
hvor  Skoven  breder  sig.  Heraf  sluttes  det,  at  der  er  blevet  r>'ddet, 
hvor  Boligerne  laa,  og  hvor  tillige  Gravhøiene  fik  deres  Plads. 
Det  skulde  være  Bronzealderens  Folk,  som  efter  en  stor  Maalestok 
gjorde  lyst  i  Skovene  for  at  skaffe  Plads  for  Ageren;  tillige  skulde 
Ødelæggelsen  ved  Husdyr,  Svin,  Geder  og  Heste  nu  for  Alvor 
være  begyndt.  Kun  med  Hens>'n  til  de  egentlige  Hedeflader  i 
Jyllands  Indre  og  til  de  nærmeste  3 — 4  Mile  langs  med  Vester- 
havet synes  Dalgas'  Theori  ikke  at  passe;  Gravhøienes  Antal  er 
der  for  lille  til,  at  Skovenes  Forsvinden  skulde  kunne  tilskrives 
Mennesker.  Om  disse  Egne  i  Bronzealderen  vare  skovløse,  hvorfor 
man  ikke  bosatte  sig  der,  eller  om  man  undgik  dem,  fordi  de 
vare  lavtliggende  eller  uskikkede  til  Opdyrkning,  kan  vel  næppe 
afgjøres. 

Gravhøiene  ere  i  Almindelighed  kredsrunde,  med  jævnt  hvælvet 
Overdel  og  af  forskjelligt  Omfang  i  Forhold  til  Høiden.  Der 
kjendes  dog  ogsaa  meget  brede,  men  flade  Høie,  formentlig  be- 
stemte til  at  forhøies  ved  senere  tilføiede  Begravelser.  Størrelsen 
staaer  i  et  vist  Forhold  til  de  forskjellige,  i  Løbet  af  Bronzealderen 
raadende  Gravskikke.  I  den  ældste  Tid,  da  det  var  Skik  at  be- 
grave Ligene  ubrændte,  maatte  der  reises  ret  betydelige  Høie  for 
at  dække  de  store,  ofte  stensatte  Grave,  hvorimod  man  i  den  yngre 
Bronzealder,  da  Ligbrændingen  var  bleven  almindelig,  kunde  nøies 
med  en  lav  Høi  til  Dække  for  Gravumen.  Ligesaa  meget  afhænger 
dog  Størrelsen  af  den  almindelige  Skik  at  knytte  senere  Begravelser 
til  et  ældre  Gravsted,  hvorved  Høien  ofte  forøgedes.  Endelig  har 
det  vel  beroet  paa  Pietetsfølelsen  hos  de  Efterlevende,  om  der  blev 

reist  et  mægtigt  kneisende  Minde  eller  kun  bredt  et  lavt  Jorddække 
over  den  Døde. 

Fra  en  Høide  af  i — 2*  reise  Gravhøiene  sig  indtil  nogle  og 
tyve  Fod,  og  Tværmaalet  kan  naa  130'.  Hyppigst  ere  de  af 
Middelstørrelse,  5 — 7'  høie  og  50 — 70'  i  Tværmaal;  en  Bredde  af 
mere  end  100'  træffes  meget  sjælden.  Fig.  168  S.  295  viser  en 
saadan  mægtig  Høi,  c.  130'  bred  og  over  20'  høi,  i  Sem  Sogn, 
Onsild  Herred.  Af  lignende  Størrelse,  men  paa  Grund  af  den  høie 
Beliggenhed  mere  imponerende  er  Ho -Høi  ved  Mariager.  Selv  de 
største  af  vore  Bronzealders  Høie  overgaaes  dog  langt  af  Jordmonu- 
menter fra  andre  Tider  og  andre  Lande.  Gorms  Høi  ved  Jellinge 
er  c.  220'  bred,  nogle  og  tyve  Fod  i  lodret  Høide.  »Thors 
Høi€  ved  Uppsala,  som  aabnedes  i  1874,  er  190'  bred  og  32'  høi. 
Over  den  dobbelte  Bredde  naaer  »Ujek  Tepeh«,  saaledes  be- 
nævne Tyrkerne  den  største  af  de  Gravhøie  ved  Dardanelleme, 
der  i  gammel  som  i  ny  Tid  sættes  i  Forbindelse  med  den  trojanske 
^i'ii^y  og  fem  Høie  som  Gorms  kunne  ligge  paa  Række  og  ligesaa 
mange  ovenpaa  hinanden  i  >Bin  Tepeh«  ved  det  gamle  Sardes; 
den  reistes  over  Alyattes,  Krøsus'  Fader,  ved  Midten  af  d.  6.  Aarh. 
f.  Chr.,  altsaa  i  den  Tid,  som  i  Danmark  kaldes  den  yngre  Bronze- 
alder. For  en  ikke  ringe  Del  skylde  dog  de  sidstnævnte  Høie  paa 
klassisk  Grund  deres  betydelige  Størrelse  det,  at  de  ere  anlagte  paa 
en  naturlig  Høining,  der  er  inddragen  under  Monumentet,  ligesom 
man  iøvrigt  ogsaa  i  Danmark  ofte  byggede  Høien  over  en  isoleret 
Top  for  at  gjøre  den  mere  anseelig. 

Der  findes  dog  ogsaa  aflange  Høie.  Undertiden  ere  disse 
fremkomne  ved,  at  man  sammenbyggede  to  eller  tre  runde  Høie, 
enten  saaledes,  at  det  kan  sees,  at  de  ere  opførte  hver  for  sig,  eller 
fuldstændig  forenede  til  en  sammenhængende  Langhøi,  hvis  sær- 
egne Bygning  først  kan  iagttages  ved  Undersøgelse.  Langhøien 
»Muldbjerg«  i  Hover  Sogn,  Ringkjøbing  Amt,  138'  lang  og  \2* 
høi,  viste  sig  at  bestaa  af  to  ved  Foden  sammenstødende  Rund- 
høie,  der  ved  senere  tilført  Jord  vare  samlede  til  een  Høi.  Den 
indesluttede  3  Grave,  een  i  hvert  Parti  af  Høien.  Ikke  ganske 
sjælden  træffes  dog  kortere,  aflange  Høie,  om  hvilke  det  maa  an- 
tages, at  de  fra  først  af  have  faaet  denne  Form.  Ligeledes  er  der 
undertiden  fundet  Grave  fra  Bronzealderen  i  meget  lange  og  smalle 
Gravhøie,  formede  som  Stenalderens  Langdysser,  men  uden  Randstene. 


202  Een  eller  flere  Grave. 

Høienes  Indre  frembyde  meget  forskjellige  Forhold,  efter  som 
de  rumme  een  eller  flere  Grave.  Der  gives  store  Høie,  —  endog  af 
den  betydeligste  Størrelse,  som  overhovedet  kjendes,  —  der  kun  have 
indeholdt  en  eneste  Grav.  Dette  var  Tilfældet  med  »Garderhøien«  ved 
Jægersborg,  der  blev  sløifet  ved  Anlæget  af  det  Fort,  som  nu  bærer 
dens  Navn.  Høien  var  noget  over  lOO'  i  Tværmaal  og  c.  20'  høi.  Den 
indeholdt  over  4CX)  Kubikfavne  Jord,  og  der  medgik  ialt  c.  350  Ar- 
beidsdage  til  Sløifningen,  foruden  at  der  anvendtes  Hestekraft  paa 
Skinneveie,  som  vare  lagte  ind  til  begge  Sider  af  Høien.  Disse 
Talstørrelser  give  en  god  Forestilling  om,  hvilket  betydeligt  Arbeide 
det  har  krævet  at  bygge  dette  Gravmæle,  der  kun  rummede  en 
eneste  Grav,  anlagt  netop  i  Midten  ovenpaa  det  oprindelige 
Jordsmon. 

Andre  baade  mindre  og  større  Høie  have  vist  sig  at  inde- 
holde mange  Grave,  snart  fra  samme,  snart  fra  forskjellige  Afsnit  af 
Bronzealderen.  Forholdene  ere  saa  afvexlende  som  vel  muligt. 
Undertiden  kan  det  af  Gravgodset  skjønnes,  at  en  Høi  er  bleven 
benyttet  uafbrudt  gjennem  en  større  eller  mindre  Del  af  Bronze- 
alderen ;  men  oftere  ligger  der  et  langt  Tidsrum  mellem  Begravelserne 
i  Bunden  og  i  Overfladen.  Det  har  været  særdeles  almindeligt  i 
den  yngre  Bronzealder  at  knytte  -Gravene  til  en  gammel  Høi, 
medens  det  var  Reglen  i  den  ældre  Tid  at  anlægge  en  ny  Høi 
ved  hver  enkelt  Begravelse;  dog  kjendes  der  ogsaa  Exempler  paa, 
at  man  i  denne  Tid  har  benyttet  en  Grav  fra  Stenalderen  endog 
saaledes,  at  en  Egekiste  er  funden  nedsat  i  en  Jættestue  (S.  97). 
Imidlertid  er  der  ogsaa  trufiet  Grave  fra  den  yngre  Bronzealder  i 
umiddelbar  Forbindelse  med  Stenalders  Grave.  For  Benyttelsen  af 
ældre  Høie  til  senere  tilføiede  Grave  gives  der  saaledes  hverken 
Regel  eller  Lov.  Ofte  findes  der  saadanne  sekundære  Grave,  ofte 
ikke;  de  ældre  og  yngre  Grave  kunne  slutte  sig  nær  til  hverandre 
i  Tid,  eller  de  ere  skilte  ved  lange  Tidsrum. 

I  den  Høi  ved  Ramløse  i  Frederiksborg  Amt ,  som  er  fremstillet  hosstaaende, 
fandtes  der  tre  stensatte  Grave  over  hinanden,  af  charakteristisk  Form  for  hver  af  de 
tre  store  Perioder.  I  Bunden  af  Høien  laa  en  aflang  Gravkiste  af  sædvanlig  Form 
fra  Slutningen  af  Stenalderen,  I  o'  lang,  i'  9"  bred  og  2*  dyb,  indeholdende  Rester  af 
et  Lig  i  udstrakt  Stilling ,  ved  hvilket  der  fandtes  en  Dolk  og  et  Spyd  af  Flint ;  i 
Kistens  ene  Ende  var  der  fremdeles  ophobet  Dele  af  3  andre  Skeletter,  og  Rester  af 
3 — 4  Individer  laa  umiddelbart  udenfor  den.  I  en  Høide  af  6^/2'  over  Bunden  af 
Gravkisten  fandtes  en  10'  lang,  stenindfattet  Grav,  som  saadanne  kjendes  fra  Bronze- 
alderen,   og   deri  en  Dolk  og  en  Øxe  af  Bronze  foruden  andre  Sager;    det  ubrændte 

Lig  var  fuIdsUendig  opløst.  Endelig  var  der  i  Toppen  ■/  Heien  gravel  el  3'  dybt 
og  bredt  Hul,  udforet  og  dækket  med  Sien  og  indcholdetide  brændte  Ben  og  Skaar 
af  et  Lerkar  fra  Jernalderen.  Allerede  mellem  de  lo  farsle  Grave  har  der  li^et  en 
længere  Tid,  og  den  sidste  er  lilføiet  mange  Aarhundreder  senere. 

Der  kan  saaledes   ikke   gaaes  ud  fra,   at  det  er  Medlemmer  af 
samme  Slægt,    Kreds   eller  Stamme,    der  ere   høilagte   paa   samme 


Sted  —  skjøndt  det  vel  ikke  sjælden  var  saa.  Man  er  ofte  tyet 
til  en  gammel  Gravhøi,  alene  fordi  den  var  et  ærværdigt  og  fred- 
tyst Hvilested  for  henfarne  Slægter,  og  mulig  tillige  fordi  maa  saa- 
ledes let  og  uden  Arbeide  kunde  skatTe  et  anseeligt  Gravmæle. 
Gode  Analogier  for  denne  Benyttelse  af  ældre  Gravsteder  kunne 
findes  overalt,  ikke  mindst  i  nyere  Tider,  idet  Gravhvælvingen 
efter  faa  Slægtled  er  gaaet  over  til  andre  Familier,  og  selve  Grav- 
stenen er  bleven  dækket  med  en  ny  Indskrift. 


^QA  Høienes  Sammensætning. 

Af  disse  Forhold  flyde  mange  Vanskeligheder  for  en  rigtig 
Forstaaelse  af  Høienes  Indre,  naar  Udgravninger  blive  foretagne, 
og  det  saameget  mere,  som  de  senere  Grave  kunne  være  føiede  til 
de  ældre  paa  høist  forskjellig  Maade.  Snart  har  man  gravet  ned 
i  Høien,  enten  kun  i  det  øverste  Jorddække,  som  ved  den  nys- 
nævnte Jernaldersgrav  i  Høien  ved  Ramløse,  eller  dybere,  saa  at 
Grave,  der  ere  skilte  fra  hinanden  ved  Aarhundreder,  ere  komne 
til  at  ligge  Side  om  Side.  Snart  er  den  sekundære  Grav  bleven 
indrettet  ved  Foden,  paa  Siden  eller  Overdelen  af  Høien,  hvorefter 
der  er  paaført  et  nyt  Jordlag;  Høien  ved  Ramløse  er  saaledes  bleven 
forøget  med  et  7 '  tykt  Jordlag,  da  Bronzealdersgraven  blev  dannet. 
Paa  denne  Maade  ere  mange  Høie  voxede  betydelig  i  Bredde, 
som  dette  tydelig  fremgaaer  af,  at  der  findes  indre,  jorddækkede 
Stenkredse  uden  om  hinanden,  der  hver  en  Tid  lang  have  betegnet 
Høiens  Omkreds. 

Høiene  ere  sammensatte  paa  forskjellig  Maade.  Der  er  ofte 
benyttet  Græstørv,  afskrællet  af  Jordfladen  og  sammendynget  lagvis, 
saaledes  at  Vegetationsfladen  vender  nedad.  En  afglattet  Ned- 
skjæring  i  en  saadan  Høi  viser  en  kjendelig  flammet  Tegning  med 
mørke,  buede  Linier.  Tydeligst  sees  dette,  naar  der,  som  i  mange 
jydske  Høie,  er  anvendt  Lyngtørv,  idet  Lyngen  har  efterladt  sorte 
eller  mørkegraa  Striber,  der  fortone  sig  over  i  den  mindre  humus- 
holdige,  blygraa  eller  graagule  Jord.  I  andre  Høie  findes  ikke 
denne  flammede  Jordfyld,  idet  de  væsentlig  ere  dannede  af  Jord 
fra  Undergrunden;  undertiden  sees  der  tæt  ved  Høien  et  Hul, 
hvorfra  Fylden  er  tagen.  Mange  jydske  Høie  ere  byggede  af 
Sand,  det  Materiale,  som  Stedet  bød,  og  som  tillige  var  lettest  at 
haandtere.  Ved  Bunden  findes  der  ofte  Stenlægninger  af  forskjellig 
Form,  fuldstændige  Kredse  eller  buede  Gjærder,  som  gribe  ind  i 
hverandre,  eller  Stendynger  og  opstablede  Volde ;  disse  Anlæg  maa 
have  spillet  en  Rolle  ved  Gravlæggelsen.  En  Stenkreds  om  Foden 
af  Høien  forekommer  ikke  almindelig  og  stedse  kun  bestaaende  af 
mindre  Stene;  endnu  sjældnere  træffes  et  flere  Fod  høit  Stengjærde 
indenfor  Foden  og  dækket  af  Høifylden.  Mange,  især  mindre  Høie 
bestaa  udelukkende  af  Sten,  kun  dækkede  af  et  ringe  Jordlag,  der 
mulig  oftest  ikke  er  paalagt  i  Oldtiden,  men  dannet  lidt  efter  lidt 
i  Tidens  Løb;  Fig.  172  viser  en  Høi  paa  Refsnæs  med  Stenkjæme, 
hvori    Urner    fra    den   yngre    Bronzealder.      Disse   Stenhøie    findes 

navnlig  ved  Kyster,  hvor  Strandstene  forekomme  i  Mængde,  og  paa 
andre  stenrige  Steder.  De  ere  særdeles  almindelige  paa  Bornholm, 
navnlig  af  en  ringe  Størrelse,  de  saakaldte  >Røser(,  som  efier 
E.  Vedels  omfettende  Undersøgelser  bleve  dannede  i  alle  Afsnit  af 
Oldtiden,  fra  Stenalderen  af  indtil  den  yngre  Jernalders  Slutning. 
Især  fra  den  yngre  Bronzealder  kjendes  der  paa  Bornholm  et  be- 
tydeligt Antal  af  disse  lave,  kredsninde  Dynger  af  Sten,  lagte 
saaledes,  at  de  ved  Overfladen  danne  et  fladthvælvet  Kuglesegment. 
Der  kjendes  vel  Exempler  paa,  at  Graven  i  den  ældre  Bronze- 
alder blev  anlagt  paa  flad   Mark   uden   dækkende  Hai,    kun   lidet 


nedgravet  under  Jordfladen  og  indrammet  med  Stene  eller  dækket 
af  et  tyndt  Sten-  eller  Jordlag.  Den  almindelige  Regel  var  dog,  at 
Graven  blev  indrettet  i  en  Hei.  Det  første  Gravsted,  det  for  hvis 
Skyld  Høien  blev  dannet,  hgger  sædvanlig  i  Midten,  kun  sjælden 
ti!  Siden,  og  enten  umiddelbart  ovenpaa  den  naturlige  Jordflade 
eller,  mindre  hyppig,  nedgravet  et  Par  Fod  under  denne.  Udenom 
og  høiere  oppe  ligge  de  senere  tilføjede  Grave.  Der  er  truffet 
Grave  fra  den  ældre  Bronzealder,  som  meget  ligne  Stenalderens 
Gravkister  (S.  103),  aflangt  firkantede  Rum  af  Mandslængde  eller 
oftere  noget  derover,  saa  brede  og  dybe,  at  et  enkelt  Lig  kunde 
faa  rigelig  Plads  (Fig,  186,  S,  320).  Siderne  dannes  af  Stene,  der 
ere  stillede  paa  Høikant  med  Fladerne  indad,  sædvanlig  2 — 4  i 
hver  Langside  og  I — 2  for  Enderne.     Dækket  over  Graven  dannes 

af  3 — 4  Stene,  der  undertiden  have  sluttet  saa  godt,  at  den  om- 
givende Jord  ikke  har  kunnet  trænge  ned  i  Rummet;  ved  Under- 
søgelsen viser  det  sig  ganske  jordfrit,  som  da  Graven  blev  lukket 
for  henved  tre  tusinde  Aar  siden.  Det  langt  overveiende  Antal  Grave, 
med  Bronzesager  af  de  ældste  Former,  bestaaer  dog  ikke  af  en 
lukket  Kiste  med  Side-  og  Dækstene,  men  af  et  aflangt,  trugformet 
Leie  for  Liget,  dannet  af  mindre  Stene  og  lignende  de  foran  om- 
talte Enkeltgrave  fra  Stenalderen.  Længden  er  sædvanlig  5 — 8', 
Bredden  vexler  mellem  1V2  og  3',  Dybden  mellem  i  og  2'. 
Der  er  ogsaa  fundet  smaa  Stensætninger  af  denne  Art,  der  kunne 
opfattes  som  Bamegrave.  I  andre  Tilfælde  har  Gravstedet  Form 
af  en  Indhegning  eller  Ramme  om  Liget,  indenfor  hvilken  det 
fordybede  Rum  kan  være  brolagt  i  Bunden,  eller  Graven  er  sænket 
under  den  naturlige  Jordflade  og  da  oftest  atter  belagt  indvendig 
med  Stene.  Kun  meget  sjælden  er  der  truffet  Grave  uden  Stene  og 
umiddelbart  omgivne  af  Høiens  Jordfyld.  Ved  alle  disse  Former 
er  der  ikke  noget  Dække  af  store  Stene,  men  ofte  et  Lag  af 
mindre  Stene  eller  en  høiere  eller  lavere  Stendynge  af  oval  eller 
rund  Form.  Ikke  sjælden  er  der  dog  fundet  Levninger  af  Træ, 
hvorfor  det  kan  formodes,  at  Liget  var  beskyttet  opadtil  af  Planker. 
I  enkelte  Tilfælde  har  der  ogsaa  kunnet  spores  Træ  ved  Siderne, 
og  sandsynligvis  har  der  paa  mange  af  de  Stenleier  og  under  de 
Stendynger,  der  kjendes  i  saa  stort  Antal  fra  denne  Tid,  været 
nedsat  Egekister  som  de,  der  ere  fundne  velbevarede  i  andre  sam- 
tidige Høie. 

Disse  Kister  ere  dannede  af  et  Stykke  af  en  svær  Stamme,  der 
er  lige  afhugget  for  begge  Ender,  kløvet  efter  Længden  og  udhulet, 
saaledes  at  Halvdelene  danne  Bund  og  Laag;  i  ikke  faa  Tilfelde 
have  de  holdt  sig  saa  fuldkomment  uskadte,  at  de  enkelte  Mærker 
af  Øxen,  hvormed  de  ere  tildannede,  endnu  tydelig  skjelnes. 
Kisten  henstaaer  i  Høien  afstivet  for  Enderne  med  Pæle  eller  støttet 
forneden  med  Stene,  og  med  Laaget  betynget  med  Stene  eller  helt 
dækket  af  en  større  eller  mindre  Stendynge.  Naar  Afstanden  fra 
Strandbredden  ikke  er  stor,  kan  Kisten,  som  det  har  været  Tilfeldet 
med  flere  i  det  nordlige  Sjælland  undersøgte  Høie,  være  dækket 
med  et  tykt  Lag  af  Tang;  i  to  store  Gravhøie  ved  Jægersboi^  og 
Buddinge,  som  bleve  sløifede  ved  Kjøbenhavns  Befæstning,  vare 
disse  Tanglag  endnu  fuldstændig  bevarede.     Kistens  ydre  Længde 

er  oftest  8 — 10',  og  den  indre  Aabning  er  da  en  Del  længere 
end  nødvendigt  for  at  optage  Liget;  Pladsen  er  gjort  saa  rigelig 
stor,  forat  der  kunde  nedlægges  forskjellige,  tildels  større  Gjen- 
stande  hos  den  Døde.  Mindre  Kister  kjendes  imidlertid  ogsaa, 
endog  saa  smaa,  at  de  kun  have  kunnet  rumme  et  Barn.  En 
saadan,  indvendig  kun  lidt  over  3'  lang  Kiste  fandtes  i  hver  af  de 
to  Høie,  Treenhøi  og  Kongshøi,  paa  Havdrup  Mark  ved  Vamdrup, 
som  bleve  undersøgte  i  i86i — 62  paa  Fred.  VII's  Befaling,  og 
som  gave  de  første  nøiere  Oplysninger  om  denne  Art  af  Grave. 


Begge  disse  Hoie  viste  sig  at  indeholde  fire  Kister;  to  af  dem 
i  Kongshøi,  en  Mands-  og  en  Barnekiste  vare  dobbelte,  idet  en 
mindre  var  indsat  i  en  større.  Ligesom  i  disse  Høie  er  der  ogsaa 
i  Borum  Eshøi,  Borum  Sogn  ved  Aarhus,  blevet  opgravet  flere 
Kister,  indeholdende  Ligene  af  to  Mænd  og  en  Kvinde  (S.  243). 
I  andre  Tilfælde,  som  ved  en  Høi  paa  Ølby  Mark,  Høielse  Sogn 
ved  Kjøge,  og  Store  Høi  paa  Barde  Mark,  Vorgod  Sogn  øst  for 
Ringkjøbing,  fra  hvilke  der  haves  smukke  Fund,  blev  derimod  kun 
truffet  en  enkelt  Kiste,  over  hvilken  hele  Høien  maa  antages  at 
være  opført.  I  en  foran  (S.  301)  omtalt  Høi,  Muldbjerg,  i  Hover 
Sogn  ved  Ringkjøbing,  udgravet  i  1883,  fandtes  en  Egekiste  af  sæd- 
vanlig Art  overdækket  med  et  mægtigt  Laag;  det  dannedes  af  en 
Egestamme,  der  var  afkløvet  efter  Længden  i  noget  over  Stam- 
mens halve  Tykkelse  og  udhulet  helt  ud  til  Enderne;  ved  Hjør- 
nerne var  der  udhugget  et  firkantet  Hul.    Dette  Dække  var  9'  10" 

langt  og  ved  den  bredeste  Ende  3'  9"  bredt;  Fig.  173  viser 
Kisten  med  det  indre  og  ydre  Laag  afløftede.  For  Høiens  Størrelse 
ved  denne  Art  af  Grave  er  der  ikke  nogen  Regel;  Borum 
Eshøi  og  Kongshøi  hørte  til  de  betydeligste  Gravhøie,  som  kjendes 
fra  Bronzealderen,  c.  24'  høie  og  120'  i  Tværmaal;  mange  andre 
have  ikke  været  over  Middelstørrelse. 

Fra  Egekisteme  skrive  sig  de  mærkeligste  Fund,  som  kjendes 
fra  hele  Bronzealderen,  idet  den  Fugtighed,  der  sivede  ned  gjennem 
Høien  og  blev  staaende  i  Kistens  Bund,  har  bidraget  til  at  bevare 
Tøier  og  Træsager,  der  ikke  kunne  forblive  saa  uskadte  i  Bronze- 
alderens andre  Grave.  Og  Kistens  Indhold  er  rigt  paa  Grund  af 
den  herskende  Skik  at  gravlægge  den  Døde  paaklædt,  med  Vaaben, 
Smykker  og  forskjelligt  Udstyr.  I  Muldbjerg -Kisten  laa  Manden 
paa  et  Dyreskind,  m^d  Hue  paa  Hovedet  og  iført  Underklædningen, 
der  har  været  sammenholdt  med  et  Læderbælte,  hvortil  en  stor 
Træknap  har  hørt.  I  høire  Arm  hvilede  Sværdet  i  en  velbevaret 
Skede  af  Træ.  Det  bares  sikkert  nok  ved  venstre  Side;  men  ved 
Gravlæggelsen  er  det  oftere  blevet  lagt  op  i  Krigerens  Arm,  snart 
tilhøire  snart  tilvenstre.  Over  hele  Kisten  var  den  store  Kappe 
bredt,  og  øverst  laa  et  firkantet  Tæppe,  c.  7'  langt  og  4'  bredt. 
Det  skulde  siges,  at  Manden  er  gravlagt,  som  han  hvilede  om 
Natten,  liggende  paa  Dyreskind  og  med  Kappen  og  Tæppet  trukne 
over  sig.  Ganske  lignende  vare  Forholdene  i  Treenhøi.  Øverst 
i  Kisten  saa  man,  da  Laaget  var  aftaget.  Levninger  af  en  Dyrehud, 
der  var  henlagt  som  Dække.  Derunder  var  Mandens  Kappe  ud- 
bredt over  hele  Kisten  indtil  Huen,  som  havde  dækket  Hovedet.  I 
Midten  laa  Underklædningen,  tilvenstre  Sværdet  i  en  Træskede 
foret  med  Skind,  og  ved  Fodenden  stod  en  rund  Æske.  Den 
indeholdt  en  Hue,  der  synes  medgiven  i  Reserve,  samt  en  Ragekniv 
og  en  Kam,  de  Toiletsager,  der  spille  saa  stor  en  Rolle  i  Bronze- 
alderens Fund.  Ved  Fødderne  laa  der  nogle  Stykker  Uldtøi  og 
Levninger  af  Læder  henhørende  til  Fodbeklædningen.  Omtrent 
den  samme  Anordning  fandtes  i  de  to  Mandskister,  som  udgravedes 
i  Borum  Eshøi  i  1875.  Ligene  vare  iførte  Underklædningen; 
det  ene  af  dem  havde  Hue  paa  Hovedet,  og  over  begge  var 
Kappen  udbredt.  Fra  disse  og  andre  Egekister  haves  der  en 
Række  smukt  forarbeidede  Træsager  (Fig.  174),  navnlig  større 
og    mindre    Skaale,     prydede    med    indslagne    Tinstifter,     Skeder 

til  Sværd'  og  Dolke,  og  Spaanæsker  med  Laag.  En  Egekiste, 
der  i  i8gi  blev  fremdragen  i  Guldhøi  ved  Vamdrup,  indeholdt 
foruden  andre  Sager  en  stor  Ske  af  Horn,  en  Paalstav  med  vel- 
bevaret Skaft  (S.  227)  og  en  lav  Foldestol  (Fig.  174). 

Kun  i  de  tre  Kister  fra  Borum  Eshøi  vare  Skeletterne  fuld- 
stændig bevarede;  ved  det  ene  af  dem  fandtes  der  endnu  ikke 
lidet  af  Kjøddelene.      Paa  alle  de  andre  Steder  har  Fugtigheden  i 


Re.  174- 

Forbindelse  dels  med  Egetræets  Garvesyre  deis  med  Stoffer  fra 
de  ovenfor  liggende  Jordlag  hæmmet  eller  fremmet  Opløsnings- 
processen paa  en  høist  forskjellig  og  forunderlig  Maade.  I  en  af 
Treenhøi- Kisterne  og  i  de  ovenfor  omtalte  Grave  i  Store  Høi  og 
Guldhø)  vare  alle  Bendelene  næsten  fuldstændig  opløste,  medens 
Hjernen  endnu  var  saa  vel  bevaret,  at  den  kunde  optages  og 
undersøges.  I  Muldbjerg -Høien  fandtes  foruden  Underkjæben  kun 
det  tykke  og  lange  Hovedhaar,   der  blev  optaget  samlet;    ligeledes 

var  Hovedhuden  med  Haarbeklædningen  bevaret  i  en  Riste,  som 
udgravedes  i  Lille  Dragshøi  ved  Vester  Amum  sydøst  for  Ribe, 
medens  Resten  af  Legemet  var  fuldstændig  opløst. 

Det  meste  af,  hvad  der  haves  til  Kundskab  om  Bronzealders- 
folkets  Legemsbygning,  hidrører  fra  Egekistertie;  i  de  øvrige  Grave 
fra  den  ældre  Bronzealder  har  der  kun  været  bevaret  faa  Skelet- 
dele, og  Gravene  fra  den  senere  Tid  indeholde  kun  de  Rester, 
som  Ligbaalet  har  efterladt.  Materialet  er  saaledes  meget  lille. 
Der  haves  Kranier  og  andre  Skeletdele  af  en  halv  Snes  Individer, 
hvis  Bygning  kan  erkjendes  i  de  vigtigste  Træk.  Det  var,  ifølge 
Søren  Hansens  Undersøgelser,  meget  store  Folk.  De  to  Mænd, 
som  hvilede  i  Borum  Eshøi-Kisterne,  have  været  68"  og  70"  høie. 
Rester  af  kvindelige  Skeletdele  fra  Tinghøi  ved  Kallundborg  vise 
en  Høide  af  64";  dette  er  Middelhøiden  for  den  nuværende  mand- 
lige Befolkning  i  Danmark.  Fremdeles  har  det,  som  foran  berørt 
(S.  189,  283),  efter  Kraniernes  Bygning  kunnet  udtales,  at  det  sandsyn- 
ligvis er  en  germansk  Befolkning,  som  hviler  i  Bronzealderens  Grave, 
og  nylig  er  det  lykkedes  Bille-Gram^  ved  Undersøgelsen  af  Rester 
af  Haarvæxten  fra  6  forskjellige  Egekister,  at  konstatere,  at  Haaret, 
som  nu  er  sort  eller  mørkt  brunligt,  oprindelig  var  lyst  brunligt 
eller  blondt. 

Hermed  synes  de  historiske  Beretninger  at  stemme.  De 
klassiske  Forfattere  fra  de  første  Aarhundreder  efter  Chr.  F.  lige- 
som ogsaa  Pytheas  fra  Massilia,  i  det  4.  Aarh.  f.  Chr.  F.,  anføre 
kun  gothiske  eller  germanske  Navne  paa  de  Folk,  som  boede  i 
Norden.  Da  der  nu  i  de  nærmeste  Aarhundreder  før  Chr.  F., 
ligesom  ogsaa  længere  tilbage  i  Tiden,  ved  Jernalderens  Begyndelse 
og  i  Løbet  af  Bronzealderen,  ikke  kan  være  foregaaet  nogen  Ind- 
vandring, som  dette  med  Sikkerhed  fremgaaer  af  de  archæologiske 
Forhold,  saa  maa  det  antages,  at  Landet  allerede  i  den  ældre 
Bronzealder  havde  sin  nuværende  Befolkning. 

Der  kjendes  over  40  Fund  af  Egekister,  for  største  Delen  fra 
den  tidligere,  kun  enkelte  fra  den  senere  Del  af  den  ældre  Bronze- 
alder, et  ingenlunde  ringe  Antal  i  Forhold  til  samtlige  Fund  fra 
denne  Tid,  naar  det  erindres,  at  Egekisten  ofte  er  saa  stærkt 
opløst,  at  Resterne  let  kunne  undgaa  Opmærksomheden  ved  en 
ikke  sagkyndig  Undersøgelse.  Vel  ere  de  fleste  og  mest  charak- 
teristiske  Fund    hidtil    blevne    fremdragne    i  Nordslesvig   og   i   de 

nærmest  tilstødende  Egne  nord  for  den  nuværende  Landsgrænse; 
men  tilsvarende  Fund  kjendes  ogsaa  fra  andre  Dele  af  den  jydske 
Halvø  og  fra  Sjælland.  Der  er  saaledes  Grund  til  at  antage,  at 
denne  Begravelsesmaade  har  været  ret  almindelig  anvendt  hele 
Landet  over,  navnlig  i  den  ældre  Bronzealders  tidligere  Del.  I  det 
væsentlige  skille  Egekisteme  sig  hellerikke  fra  de  andre  samtidige 
Grave,  de  lukkede  Kister  af  store  Sten  og  de  stensatte  Leier. 
Graven  er  stedse  indrettet  til  kun  at  optage  et  enkelt  Lig,  som 
nedlagdes  ubrændt  i  udstrakt  Stilling,  vel  udstyret  og  o|iihyggelig 
dækket.  Hvorledes  Ligbrændingen  spores  allerede  i  den  ældste 
Bronzealder  og  derefter  tiltager  i  Hyppighed,  skal  nedenfor  blive 
omtalt. 


alders  tidligere  Gruppe  hviler  paa 
de  mange  samlede  Fund  og  paa 
hele  Stilcharakteren ;  thi  hvad  der  stadig  findes  forenet,  og  hvad 
der  har  samme  Stilpræg,  maa  være  samtidigt.  Dernæst  bestemtes 
denne  Gruppes  chronologiske  Stilling  gjennem  dens  Forbindelser 
med  andre,  bedre  oplyste  Fundgrupper  i  Syden. 

Paa  lignende  Maade  behandles  Fundene  fra  den  ældre  Bronze- 
alders senere  Del,  En  vis  Række  Sager,  prægede  af  samme  Stil, 
forekommer  stedse  i  indbyrdes  Forbindelse;  de  maa  da  tilhøre 
samme  Tid.  Fundgruppens  chronologiske  Plads  angives  dernæst 
af  dens  Berøring  med  de  ældre,  allerede  bestemte  Sager,  og 
endelig  paavises  det  i  det  enkelte,  at  Oldsagformer  og  Ornamenter 
ligesom  ogsaa  Gravskikke  tilhøre  en  egen,  senere  Tid. 

Som  for  den  ældre  Gruppes  Vedkommende  er  det  først  og 
fremmest  Gravfundene,  der  tiltrække  sig  Opmærksomheden.  Hoved- 
stykket fra  Mandsgravene  er  det  kortere  eller  længere  Stikvaaben, 
Sværdet  eller  Dolken  (Fig.  176).  Klingen  er  sædvanlig  prydet  med 
fine  Længdestriber,  og  Fæstet  er  fuldstændig  beklædt  med  Bronze 
eller  har  en  Grebspids,  ofte  besat  med  afvexlende  Skiver  af  Horn 
og  Bronze,  eller  det  har  været  af  Horn,  kun  afsluttet  ved  den  lille, 
firkantede  Bronzeknap,  der  er  fælles  for  alle  disse  Former.  Baade 
som  Helhed  og  i  Enkelthederne  ere  disse  Vaaben  kjendelig  for- 
skjellige  fra  de  ældre  Sværd  og  Dolke  (S.  220).  Formen  er 
elegantere,  mere  slank  og  spinkel;  de  tidligere  fremtrædende  Partier 
i  Fæstet  ere  sænkede  og  glattede,  og  dets  forskjellige  Dele  ere 
sanimensmeltede  til  et  lidet  artikuleret  Hele.  Dernæst  ere  de 
ældre,  tunge  Ornamenter,  navnlig  Spiralerne,  vegne  for  en  finere 
Dekoration;  hele  Arbeidet  er  præget  af  en  ny  Stil.  Paa  den 
anden  Side  findes  der  et  umiskjendeligt  Slægtskab  med  det  ældre, 
paaviseligt  gjennem  Mellemformer,  der  saa  fuldstændig  udfylde  Af- 
standen mellem  den  ældre  og  yngre  Række,  at  det  er  umuligt 
bestemt  at  angive,  hvor  Grænsen  skal  drages  imellem  dem.  Den 
hele  Suite  af  Vaaben  fra  det  tidligere  og  det  senere  Afsnit  af  den 
ældre  Bronzealder  tilhører  øiensynlig  en  sammenhængende  og  fort- 
løbende Stiludvikling.  Hertil  kommer,  at  de  yngre  Sværd  vel  i  en- 
kelte Tilfælde  ere  optagne  i  Forbindelse  med  Former  af  den  ældre 
Gruppe,  men  som  Regel  træfies  sammen  med  andre,  yngre  Sager, 
der  staa  i  et  ganske  lignende  Forhold  til  de  ældre  som  Sværdene. 
Endelig  viser  der  sig  ofte  ved  de  yngre  Sværd  en  ny  Gravskik, 
Ligbrændingen,  og  en  væsentlig  forandret  Gravform  —  de  maa 
da  antages  at  tilhøre  en  anden,  senere  Tid. 

I  et  lignende  Forhold  til  de  ældre  Former  staa  mange  af  de 
øvrige  Sager  fra  disse  Grave;  kun  for  enkelte  Arter  af  Oldsager 
synes  der  ikke  at  kunne  paavises  Forudsætninger  indenfor  den 
ældre  Gruppe.  Dopskoen  til  Sværdskeden  er  nu  stedse  firkantet, 
medens  den  tidligere  var  aflang.  Spydene,  der  ligesom  de  ældre 
kun  undtagelsesvis  træffes  i  Gravene,  medens  de  iøvrigt  ikke  ere 
særlig  sjældne,  have  en  slankere  og  elegantere  Bygning  (Fig.  175). 
Til  denne  Tids  Vaaben  høre  fremdeles  nogle  ikke  tidligere  fore- 
kommende Øxer  med  Skafthul,  af  skjøn  Form  (Fig.  175). 


CHduger  fra  Mandsgnve. 

De  eneste  virkelige  Smykker,  som  findes  i 
disse  Mandsgrave,  ere  den  vredne  Guldring  med 
glatte  Ender  og  Spiralringen  af  tynd  Guldtraad, 
der  begge  foran  ere  omtalte  (S.  230).  Til  Klæd- 
ningen hartede  hyppigforekommende,  sirlige  Baile- 
naale  (Fig.  181),  medens  de  ligesaa  almindelige, 
flade  eller  toppede  Knapper  snarere  vare  anbragte 
i  Bæltet  elier  Sværdremmen.  Begge  Slags  Sager 
ere  formede  i  den  yngre  Tids  Smag  og  udstyrede 
med  dens  charakteristiske  Ornamentik. 

Af  Toiletsagerne  er  Sylen  ganske  af  ældre 
Form,  hvorimod  den  dekorerede  Ragekniv,  hvis 
Skaft  er  afeluttet  i  et  Hestehoved  (Fig,  123, 
S.  234),  og  den  smalle  Ntptang  med  tynde  Læber 
væsentlig  skille  sig  fra  de  ældre.  Ved  Siden  af 
disse  Sager  forekommer  nu  ofte  en  lille,  en- 
ægget Kniv  med  Skafi  af  Bronze  eller  med  en 
Grebspids,  der  var  beklædt  med  Træ. 

Gravgodset  er  saaledes  omtrent  af  samme 
Art  som  i  den  ældre  Tid.  Der  kan  kun 
nævnes  en  enkelt  ny  Form ,  nemlig  en  lille 
Fiskekrog  af  Bronze  (Fig.  177),  et  Stykke,  som 
det  iavrigt  er  paafaldende  at  træffe  i  Kriger- 
grave,  der  ellers  ikke  indeholde  Jagtrequisiter, 
saalidt  som  Redskaber  elier  Værktøi.  Enkelte 
større  Fiskekroge  af  Bronze  ere  fundne  udenfor 
Gravene. 

Kvinden  bar  ligesom  tidligere  en  ieine- 
faldende  Pynt  af  Bronze,  der  foreligger  i  mange 
Gravfund.  Det  er  nu  mest  større  og  mindre 
Ringe,  trinde,  firkantede  eller  baandformede, 
brede  eller  smalle  og  meget  afvexlende  i  Enkelt- 
heder og  Dekoration.  De  ere  ikke  sluttede; 
men  Enderne  ere  sædvanlig  bøiede  tæt  sammen. 
og  de  største  Ringe,  som  have  været  baame  om 
Halsen,  ere  undertiden  lukkede  ved  Hager,  der 
gribe  om  hinanden.  Af  de  mindre  kunne  mange 
efter  Størrelsen    bestemmes   som  Armringe,    og 

undertiden  ere  de  ogsaa  trufne  i  Gravene  tiggende  ved  Armenes 
Plads.  Andre,  som  have  en  ganske  tilsvarende  Form,  synes  med 
et  indre  Tværmaal  af  9 — 10  Cm.  at  være  for  store  til  at  bæres  om 
Annen,  hvorimod  de  vel  kunde  passe  om  Ankelen  (Fig.  178). 
En  sikker  Bestemmelse  af  disse  Ringe  vil  dog  ferst  kunne  vindes, 
naar  de  engang  findes  ved  Resterne  af  et  ubrændt 
Lig.  Alle  de  mindre  Ringe  forekomme  oftest  parvis. 
HaJsringene  ere  fundne  indtil  fire  sammen;  de  maa 
da  have  været  baame  ovenpaa  hverandre  som  et 
samlet  Smykke. 

De    simpleste    af   disse   Ringe,    trinde    og    lidet 
dekorerede,    gaa  vistnok  tilbage  til  de  ældre  Formers 
Tid,    idet   de   danne  Udgangspunktet    for    de    andre, 
pynteligere    og  afvexlende  Former.      Med   mere  Sik- 
kerhed    kunne     dog     de    større    og    mindre,     runde 
Smykkeplader     (Fig,   179 — 180)     med     fremskydende 
Midtparti  og  med   en  Tvætstang   paa  Bagsiden  føres 
tilbage    til    de    ældre   Balteplader   og    runde  Brorne- 
dopper  (S.  249).    Vel  skulde  de  største  Stykker,  der  have  en  Bredde  af 
indtil  19  Cm.,    og    hvis   Midte  træder    stærkt    frem   med   en   bred, 
afsluttende   Knap,    synes  lidet  egnede   til   at   bæres   som   Smykke. 
Deres  Lighed   i  Form   og  Bygning    med    de    ældre   Smykkeplader 
ligesom    det,     at    de    ikke 
ere      optagne      i      Mands- 
grave,    men    oftere    i    For- 
bindelse  med  Kvindesager, 
synes    dog    ikke   at  tillade 
nogen  anden  Opfattelse. 

Ved  Siden  af  disse 
Smykker  træffes  der  ofte 
ligesom    i    den    ældre    Tid 

en  Dolk.  Kvindens  Udstyr  svarer  saaledes  ligesom  Mandens 
væsentlig  til  det  tidligere,  og  ligeledes  er  Forholdet  mellem  Mands- 
og  Kvindesager  ganske  det  samme.  Hos  Manden  have  Vaabnene, 
hos  Kvinden  Smykkerne  Overvægten,  og  fælles  for  begge  Kjan 
ere  forskjellige  mindre  Brugsgjenstande,  de  sædvanlig  forekommei>de 
Bøilenaale  (Fig.  181),    de  sjældne  Naale  med  lige  Stilk  og  Hoved, 

smaa  Knapper  og  Bronzedopper   indtil  en  Bredde  af  5  Cm.,    samt 
de  ovenfor  nævnte  Smaaknive. 

I  Fundene  fra  denne  Tid,  oftest  samnnen  med  Kvindesager, 
kun  en  enkelt  Gang  i  Forbindelse  med  Mandsgods,  forekommer 
ikke  sjælden  en  lille,  sædvanlig  smukt  dekoreret  Bronsedaase  med 
lige  Side,  flad,  noget  hvælvet,  eller  spidst  udskydende  Bund  og  med 


et  Laag,  der  passer  nøie  ind  i  Karret  (Fig.  182 — 83).  Ved  Overkanten 
og  midt  paa  Laaget  findes  tre  brede  Øskener,  bestemte  til  at  optage 
en  Skyder  af  Træ,  som  fastholdt  Laaget.  Nogle  af  disse  Æsker  ere 
fundne  tomme;  andre  have  indeholdt  forskjellige  Smaasager,  nogle 
Guldringe  o.  lign.  De  synes  saaledes  at  have  været  brugte  som 
Beholdere  for  Smaasager  og  at  svare  til  de  i  de  ældre  Gravfund 
forekommende  Spaanæsker  (S.  309). 


Flere  saadanne  Bronzedaaser  foreligge  i  de  lidet  talrige  Mark- 
og  Mosefund,  der  hidrøre  fra  denne  Del  af  Bronzealderen.  Disse 
bestaa  iøvrigt  dels  af  Smykkeplader,  Ringe  o.  lign.,  dels  af  Pragt- 
stykker som  den  under  Fig,  175  afbildede,  store  Øxe,  der  sammen 
med  en  anden  er  funden  c.  2'  dybt  under  Jorden  i  Brøndsted 
Skov  ved  Veile.  To  lignende  Øxer  ere  fundne  sammen  i  Sverige. 
De  ere  alle  meget  tyndt  støbte  over  en  Lerkjæme,   der  fylder  det 

Indre,  saaledes  at  de  ere  for  skrøbelige  til  at  have  været  anvendte 
som  virkelige  Vaaben. 

Ligesom  i  det  fonidgaaende  Tidsafsnit  udgjøre  Sagerne  fra 
Gravene  Hovedmassen  af  Fundene.  De  her  omhandlede  Fonner  fore- 
ligge i  mindst  170  vei  oplyste  Fund,  af  hvilke  100  efter  Indholdet 
maa  antages  at  hidrøre  fra  Mandsgrave,  70  fra  Kvindegrave.  Fler- 
tallet af  disse  Fund  bestaaer  udelukkende  af  de  Gjenstande,  som 
her  ere  henregnede  til  det  senere  Afsnit  af  den  ældre  Bronzealder; 
men  nogle  indeholde  tillige  ældre  Sager  og  enkelte  visse  Gjen- 
stande, der  væsentlig  tilhøre  en  senere  Tid.  Herved  er  den  hele 
Fundgruppes  Stilling  angiven;    den   slutter  sig   umiddelbart  til  de 

foran  omtalte,  ældste  Fund  og  betegner  den  senere  Del  af  den 
ældre  Bronzealder. 

Hermed  stemmer  Stilen  og  Omamentiken.  Som  det  foran  er 
paapeget  for  Sværdenes  Vedkommende,  ere  ogsaa  de  andre  Sager 
fine  og  spinkle  i  Sammenligning  med  de  ældre.  I  Stedet  for  det 
sunde  og  oprindelige  i  Bygning  og  Sammensætning,  som  spores 
overalt  i  den  ældre  Gruppe,  have  Formerne  her  ikke  sjælden  et 
overudviklet  Præg,  som  det  vil  sees  af  de  forskjellige  i  dette  Afsnit 
anbragte  Figurer.  Leddelingen  er  udvisket,  Fladerne  reise  sig  i 
fremskydende  Spidser  —  selv  Knapper  og  Dopper  have  en  Top 
paa  et  Par  Tommers  Længde  (Fig.  184),  og  øverst  findes  en  ganske 
unyttig  Skive  {Fig.  180).  De  støbte  Ornamenter  trænge  sig  mere 
frem;  Fladerne  dækkes  fuldstændig  af  riflede  Baand,  og  Uddyb- 
ningen af  Grunden  til  Indlægning  med  Harpixmasse  vinder  kjendelig 
Overhaand  (Fig.  176,   179,  182). 

Spiralen,  den  ældre  Gruppes  mest  eiendommetige  Motiv,  er 
ganske  forsvunden;    den   findes   iUfce   paa  en   eneste   af  de   talrige 

Smykkeplader,  Sværd  og  Øxer,  der  ligesaa  vel  som  de  tilsvarende 
ældre  Former  kunde  have  modtaget  dette  Ornament.  Intet  viser 
bedre,  at  disse  Sager  tilhøre  en  anden  Tid.  De  gamle  Spiral- 
slyngninger   ere  fjærnede   under   den    ustandsede  Bevægelse,   som 

raader  for  alt  menneskeligt,  og  som  først  og  frem- 
mest, under  Navn  af  Smag  og  Mode,  hersker  over, 
hvad  der  mere  eller  mindre  henhører  til  Kunstens 
Verden.  Det  gamle  Motiv  var  saa  at  sige  op- 
slidt under  den  idelige  Anvendelse;  man  vilde  se 
noget  nyt,  og  mulig  vilde  man  tillige  have  noget, 
der  var  mindre  kunstigt  og  mindre  vanskeligt  at 
udføre;  thi  ved  Siden  af  den  almindelige  Forfinelse 
af  Smagen  spores  der  ikke  sjælden  en  Tilbagegang 
i  Omhu  og  Hengivelse  ved  Arbeidets  Udførelse. 

Alle  de  andre,  simplere  Elementer  ere  bevarede 

fra  den   ældre   Tid,    men   under  en  væsentlig  for- 

skjellig  Behandling.   Kredsornamenterne  spille  endnu 

en  vigtig  Rolle;    men   de  kunstige  Systemer  med 

fortløbende  Baandslyngninger  ere  opgivne.      Større 

og     mindre     Trekanter,     Linie  -  Forbindelser    med 

Zikzak-   og  Perlebaand,    Punkt-   og  Trekantrækker 

forekomme  ofte   i   en   endnu   rigere  Udførelse    end 

tidligere,  og  navnlig  træder  den  fortsatte  Buerække 

frem  som  et  Hovedmotiv  (Fig.  182 — 84). 

Der  træffes  vel  et  og  andet  nyt,   et  Fjeromament  indeni  Buen 

(se  Sværdfæstet  Fig.  176),  visse  lige  og  skraat  liggende  Skrafferinger 

o.  lign.;    men   det  nye  ligger  dog  ikke  saameget  i  Enkelthederne 

som  i  den  forandrede  Behandling  af  alt  det  gamle. 
Ornamenterne  ere  finere,  udførte  i  mindre  Maalestok 
end  forud,  men  ogsaa  mindre  kraftige  og  ikke  sjælden 
behandlede  med  ringere  Akuratesse.  Det  primitive  i 
de  forskjellige  Motiver  og  i  deres  Anvendelse  findes  ikke 
længere.  Trekanterne  skyde  frem  i  lange  Spidser  og  fort- 
sætte sig  i  en  enkelt,  fin  Linie.  Stjememønstret  er  ikke  længere 
kjendelig  sammensat  af  Halvbuer,  men  er  nu  en  virkelig  Stjerne 
med  fine  Straaler  udgaaende  fra  spidse  Vinkler  (Fig.  185).  I  Mod 
sætning  hertil  er  Buerækken  ofte  opløst  i  sine  enkelte  Led  med 
indskudte  Mellemrum,   hvad  der  tidligere  var  ukjendt,  eller  Buerne 


Fig.  184.    Vi- 


Fig.  185.    Vi. 

forhøies,  saa  at  de  ligne  lange  Straaler,  eller  der  sættes  Kredse 
indeni  dem  (Fig.  179)  og  paa  deres  Spidser  —  Kombinationer, 
hvori  der  ikke  er  rigtig  Mening.  Den  nye  Stil  er  rigere,  men 
mindre  ren  og  af  et  noget  ringere  Kunstværd  end  den  ældre. 
Den  kunde  kaldes  den  ældre  Bronzealders  kunstneriske  Blom- 
string i   Modsætning   til   den   tidligere,   strenge   Stil. 

Mange  Arbeider  maa  vække  Be- 
undring ved  deres  Skjønhed;  men  de 
Ude  dog  under  en  mærkelig  Mangel 
paa  Afvexling  og  Phantasi.  Det  er  en 
forunderlig  begrænset  Stil.  I  de  Hun- 
dreder eller  Tusinder  af  Stykker,  som 
findes  bevarede,  træffes  atter  og  atter 
de  samme  Motiver  uden  nogen  væsentlig 
Forandring.  Det  under  Fig.  179  af- 
bildede Stykke  indeholder  næsten  alle 
de  Motiver,  som  brugtes  i  dette  Tids- 
afsnit. Der  er  noget  livløst  over  alle 
disse  Arbeider,  som  viser,  at  man  er 
ved  Slutningen  af  en  lang  Stiludvtkling 
og  ved  Grænsen  til  det  nye,  der  møder 
i  den  yngre  Bronzealder. 

Den  hele  Gruppe  slutter  sig,  hvad 
enten  man  betragter  Fundenes  Sammen- 
sætning eller  de  enkelte  Sagers  Form 
og  Ornamentik,   nøie  til  den  ældre  som 

en     videre    Fortsættelse.       Nogen    Af-       ^ 1"***^ 

brydelse   i  Udviklingen  spores  ikke,  og  ng.  i»    Annaler  is^s. 

en    bestemt    Grænse    kan    ikke    drages 

nogetsteds.  Det  nye  er  naturlig  fremgaaet  af  de  givne  Forudsæt- 
ninger. Ingen  nye  Indflydelser  udenfra  spores  hverken  i  Formerne 
elier  i  Omamentiken.  Bortseet  fra  de  omtalte  Guldsmykker  (S.  230) 
og  enkelte  indførte  Bronzekar  er  det  en  fuldstændig  nordisk  Gruppe, 
som  kun  har  bredt  sig  lidet  ud  over  det  Omraade  i  det  nordlige 
Tydskland  og  det  sydlige  Skandinavien,  hvor  den  ældre  Stil 
havde  hjemme.  Den  ældre  og  den  yngre  Stil  betegne  saaledes 
kun  to  Afsnit  af  en  i  det  hele  ensartet  Kulturperiode :  den  ældre 
Bronzealder.     Dette  Tidsafsnits  Grænse  og  den  yngre  Bronzealders 

Begy-ndelse  kan,    som   det  tengere  fremme  skal  »-ises,    roed  Sand- 
synlighed sættes  til  det  8.  Aarh. 

Ved  Siden  af  selve  Oldsagerne  give  Gravenes  Bygning  og  de 
ledsagende   Gravskikke   et  vigtigt  Bidr^  til  Opfattelsen  af  denne 
Tid.     Mange  Grave  have  vist  sig  at  være  dannede  ganske  som  de 
ældre  \S.  io6],  enten  som  mandslange  Kister  med  Sider  og  Dække 
af  store  Sten,  eller  som  Leier  eller  Dynger  af  sammenhobede  Sten; 
men  undertiden  have  de  frembudt  det  væsent- 
ligt nye,  at  de  ikke  have  indeholdt  et  ubrændt 
Lig,  men  Resterne  fra  Ligbaalet. 

Dm  farste  Gre*  al  denne  Ait  bier  OuSta  i  184J 
ved  SløifbingcD  tf  en  Høi  pu  Hvid^^iudeu  Mark  i 
Xxrheden  al  t-jngbj  I^Fig.  186).  Omtrent  midt  i  Høicn 
og  pa«  dens  Buod  var  der  dannet  en  iDdfendig  3  Al. 
10"  lai^,  17 — 3z"  bred  1^  18"  dfb  Kiite,  med  Bade 
Sidntene  og  tre  store  DxksteiK.  Der  var  ber  tilstrsekkclig 
Plads  til  et  ubrændt  Lig;  men  paa  Gravens  stenlagte  Stuid 
fiindtes  oTcnpu  et  udbredt  Dyresliind  en  1  '/i  Al,  lang 
Dynge  brændte  Ben  af  en  fuldvoxen  Mand,  helt  OTer- 
dækkel  med  det  brune  Uldtøi,  der  kjendes  fra  saa  mai^ 
af  Brofuealderciu  Grave.  Til  den  ene  Side ,  halvt  imd- 
»tukket  mellem  Folderne  af  Taiet,  lu  et  Bnniesntrd  i 
Skede  og  berved  tillige  Resier  af  Læderremme  med 
isiddende  Broaieknapper ,  sikkert  Bærertmme  til  Sværdet. 
Midt  i  GnvFn  optoges  fremdeles  en  lille  Bøilenaal  af 
Bronze,  <^  tæt  op  til  Sværdet  laa  et  rundt  Hylster  af 
tykt,  onumenleret  Læder,  indrettet  til  at  aabnes  pia  Siden 
c^  lukket  ved  en  Bronzenaal,  der  gaaer  gjennem  en 
Række  Øskener  (Fig.  187).  Ved  Naalens  Hoved  er  der 
anbragt  et  Baand  af  Læder,  hvorved  den  kunde  tn^kes 
Fif.  187.    */>-  ud,   og  et  bredere  Baand,   der  løber  gjennem  to  Øskeoer, 

har    tjent    til    at    ophænge    Hylsteret,      sandsynligvis     ved 
Bæltet,      Det  mæilelige  Indhold  »f  denne  Beholder  skal  nedenfor  blive  omtalt. 

Delte  Fund  af  brændte  Ben  i  en  mandslang  Grav,  som  dengang  vakle  stor 
Forbanselse,  er  senere  ikke  blevet  enestsaende.  Ved  SlaifDingen  af  en  60—70'  bied 
Hei  paa  Guodtamagle  Mark,  Frederiksborg  Amt,  stødte  man  paa  en  stor,  oval  Sten- 
dynge, der  laa  omtrent  i  Midten  af  Heien  og  pu  dens  Bund.  Denne  Dynge  dækkede 
over  en  aflang,  stensat  Kiste,  c.  7'  lang,  dannet  af  kantstillede  Sidestene  (^  opadtil 
lukket  med  lladtliggende  Dækstene,  over  hvilke  der  laa  «t  tykt  Lag  af  Tang. 
Kisten  var  saa  omhyggelig  sal  og  alle  Mellemrummeike  saa  nøiagtig  udfyldte  med 
mindre  Stene ,  at  det  indre  Rum  vsr  frit  for  nedfalden  Jord.  Dette  havde  <%saa 
været  Tilfældet  med  Hvidegaards  ■  Graven ;  Indholdet  laa  derfor  begge  Steder,  da  Ovcr- 
li^eme  bleve  aftagne,  fuldstændig  jordfrit  og  uforstyrret.  Paa  Bunden  af  Graven, 
■om  var  dækket  med  Smaatten,  taae«  der  over  en  3^/3'  lang  Strækning  mod  GivYens 

«ae  Ende  Retterne  sf  eo  Djrehud  og  det  usdvoalige,  tykke  Uldtai.  Derunder  var 
der  spredt  et  (jrkt  Lag  >r  favidbiæDdte  Knebler  uden  Indblanding  af  Kul  eller  Aske 
fra  Ligbaalet.  I  en  Fold  af  Teiet  lia.  en  Dolk  af  samine  Hovedform  som  Sværdel 
fra  Hvidegaards- Graven  (^  ved  dens  Fæste  en  Bronieknap  med  paasiddende  Resier 
af  en  Læderrem.  Dolken  stak  i  en  Skede  >r  Træ  og  Læder  omviklet  med  Baand 
af  Birkebark  (^   afsluttet  med  en  Dopsko  af  Bronze. 

Fra  andre  Dele  af  Landet  kjendei  ganske  lignende  Grave.  >Ømehaien<  paa 
Bønnerup  Mark  i  Rundere  Amt  var  en  betydelig  Gravhei ,  over  loo'  i  Tværmaal  og 
17'  høi.  Den  var  omsat  ved  Foden  med  en  Stenkreds,  c^  15'  indenfor  hndtes  en 
anden  Kreds  eller  rettere  et  Gjærde ,  idet  Stenene  vare  stablede  ovenpaa  hinanden 
indtil  en  Heide  af  j'.  Tæt  udenfor  denne  Stensætning,  altsaa  i  deo  yngre  Del  af 
Heien ,  afdækkedes  en  aflang  Kiste ,  med  1  Sten  i  hver  Langside ,  I  i  hver  Ende 
og    3    flade   Dsekstene.       Den    indvendige    Længde   var    6'/i',    Bredden    20— za", 


Fig.  188,    Aarb.  1889, 

Dybden  ■',  og  Kisten  var  saa  omhyggelig  tættet  med  mindre  Stene  mellem  de  større, 
for  en  Del  tilklavede  Stene ,  at  næppe  en  Haajidfuld  Jord  var  trængt  ind  i  Graven 
fra  den  omliggende  Hal.  Gravens  Bund  dannedes  af  et  Lag  Strandstene.  Paa 
dem  taa  en  Dynge  brændte  Ben  overdækket  med  L'ldløi.  En  Bøilenaal  syntes  at 
være  indstukken  i  Tøiet,  og  ovenpaa  det  laa  et  Rronceaværd  i  en  næsten  fuldstændig 
bevaret  Skede  af  Træ  og  med  Dopsko  af  Bronie,  samt  to  Bronieknapper.  Den 
ældre  Grav,  over  hvilken  den  indre  Del  af  Haien  var  dannet,  las  lige  i  Midten: 
der  fandtes  her  Kesler  af  en  F.gekisle,  men  ingen  Oldsager.  Alle  Sagerne  fra  de  tre 
her  beskrevne  Grave  henhare  tii  den  seldre  Bronzealders  senere  Former. 

Oftere  end  disse  mandsiange  Grave  træffes  imidlertid  smaa 
Grave,  ligeledes  indeholdende  brændte  Ben  og  med  Gravgods,  der 
hidrører  fra  den  senere  Del  af  den  ældre  Bronzealder.  Det  er 
endnu  aflange  Stenleier  som  i  ældre  Tid  eller  stensatte  Kister 
med  Dæksten,  men  betydelig  kortere,  2 — 4'  lange,  med  en  Bredde 
af  I — 2'  og  en  Dybde  af  '/, — 2';  eller  Graven  er  nu  formet 
som  en  lille,  firkantet  Beholder,  kun  tilstrækkelig  stor  til  at  optage 

de  brændte  Ben.      Med   den   forandrede  Gravskik  har  saaledes  og- 
saa  selve  Graven  skiftet  Form. 

Som  el  Exempet  pas  Grave  af  denne  Art  kan  anføres  Centralgnven  i  den  62' 
brede  og  13'  hoie  »Maglehai«  ved  Frederikssund  (Fig.  l8S;.  Graven  var  anlagt  i 
en  Uddybning  i  den  oprindelige  Jordflades  Ler  (B)  og  Sand  (C),  og  dannedes  >f 
4  Sidestene  (%  I  Dæksten,  over  hvilken  der  først  var  bredt  ei  tykt  Lag  af  Tang  ;A) 
(^  derefter  en  stor  Dynge  Sten ;  udenfor  Sidesteneae  fandtes  en  Opstilling  al  mindre 
htene  (D).  Den  firkantede  Kisle  maalte  indvendig  kun  2'  i  Længde,  1  >/,'  i  Bredde  og 
I  i/j'  i  Dybde.  Da  den  var  fuldstændig  jordfri,  laa  Indholdet  synligt,  susnul  Dxk- 
sienen  var  aflaftet.    Over  en  Brolægning  i  Bunden  fandtes  der  et  tæl  Ijg  af  brwndie 


Mennefkeben.  mellem  hvilke  smaa  Stykker  Kul  af  Fyr  og  Eg.  sikken  hidrBrendc- 
fra  Ligbaalel.  Over  og  under  Benene  sporedes  Rester  af  Toi,  hvori  de  havde  været 
indsvflbte,  og  desuden  forekom  der  hist  og  her  ovenpaa  Benene  stnaa  Stykker  Linde- 
bast,  som  ogsaa  er  iagtlagel  i  andre  Grave.  Et  Broniekar  med  Laag  (l),  hvis  eien 
dommeligc  Indhold  skal  omtales  længere  fremme,  fandtes  liggende  ovenpaa  Benene 
og  læl  ved  det  en  slor  Knap  (2),  medens  en  Kniv  (j)  c^  en  Bailenaal  (4),  .\lt  af 
Bronic,   laa  noget  derfra. 

Ganske  lignende  Forhold  traf  man  i  iBaunehoi«  pa«  Lyngby  Mark,  Voldborg 
Herred,  en  betydelig  Hoi .  90—100'  bred,  11—13'  hai  og  omsat  ved  Foden  mett 
en  Kreds  af  Stene.  Midt  i  Hoien  fandtes  en  aflang,  stensat  Kiste  (Fig.  189),  der 
var  nedgravet  under  den  oprindelige  Jordflade;  den  var  ilannel  af  6  Sideslene  og  1 
-.lor  IJæksien,  og  i  Bunden  laa  en  anden  stor,  flad  Sten.  f'gsaa  her  var  det  indro 
Rum   ved  Unders.igelsen    jordfrit,    idet    Mellemrummene    mellem   de    store  Stene  v»n- 

omhyggelig  udfyldte.  Graven  var  3'  3"  lang,  2'  3''  bred  og  i'  dyb.  Midt  paa 
dens  Bund  laa  en  Dynge  brændte  Ben  uden  indblandet  Kul  eller  Aske.  Ovenpaa 
fandtes  en  Bronzedolk  og  ved  Kanten  af  Dyngen  en  Bøilenaal  liggende  paa  Resterne 
af  det  Uldtøi,  som  oprindelig  havde  dækket  det  hele.  Midt  i  Dyngen  laa  fremdeles 
en  lille  Kniv.  Alle  Sagerne  fra  disse  to  Kvindegrave  høre  til  de  foran  omtalte  fra 
den  senere  Del  af  den  ældre  Bronzealder. 

Men  Graven  afviger  ofte  endnu  mere  fra  den  ældre  Form. 
De  fleste  af  de  i  dette  Afsnit  nævnte  Oldsagformer,  dog  ikke 
større  Stykker  som  Sværd  og  Spyd,  ere  trufne  dels  i  Urner,  dels 
i  andre  smaa  Grave  af  en  mere  eller  mindre  tilfældig  Form,  saa- 
ledes-  som  de  indrettedes  i  Slutningen  af  Perioden.  Der  kan 
altsaa  i  den  senere  Del  af  den  ældre  Bronzealder  paavises  en 
fuldstændig  jævn  Overgang  fra  de  ældre,  mandslange  Grave  med 
ubrændt  Lig  til  det  lille  Gjemme  for  de  brændte  Ben.  Lig- 
brændingen, som  kun  i  ganske  enkelte  Tilfælde  er  truffen  i  Grave, 
der  indeholdt  de  tidligere  Former,  er  særdeles  almindelig  ved  de 
yngre,  og  bliver  almindelig  herskende  Gravskik  i  hele  Slutningen 
af  Perioden.  Baade  Formen  af  de  Grave,  hvori  de  her  omhandlede 
Oldsager  forekomme,  og  den  ledsagende  Gravskik  vise  saaledes,  at 
disse  Sager  strække  sig  til  Grænsen  mellem  Bronzealderens  to 
Hovedafsnit. 


21' 


X.     LIGBRÆNDINGEN. 

SKIKKENS   OPRINDELSE,   FOREKOMST  OG   BETYDNING. 


I  den  senere  Del  af  den  ældre  Bronzealder  afløstes  den  Skik  at 
nedlægge  Liget  ubrændt  i  Graven  af  en  ny  og  vidt  forskjellig 
Fremgangsmaade  ved  Gravlæggelsen.  Liget  blev  nu  brændt,  og 
kun  Knoglerne,  der  vare  levnede  fra  Ligbaalet,  bleve  opsamlede 
og  gjemte  i  Graven.  Medens  der  tidligere  vistes  den  største  Omhu 
for  Bevaringen  af  Legemet,  idet  det  indhylledes  i  Klæder  og  Skind 
og  nedlagdes  i  den  tykke  Egekiste  eller  i  et  Gravrum  af  Sten,  der 
var  tættet  og  dækket,  forat  intet  skulde  forstyrre  den  Dødes  Hvile, 
blev  det  nu  overgivet  til  Baalet  for  fuldstændig  at  tilintetgjøres. 
Et  saadant  Omslag  paa  et  Felt,  hvor  Skik  og  Brug  pleier  at  fast- 
holdes med  den  største  Haardnakkethed,  synes  at  maatte  være 
foranlediget  af  ganske  særlige  Forhold. 

Det  blev  tidligere   antaget,    at   den   nye  Gravskik  stod  i  For- 
bindelse med   Bron/.ekulturens   Indførelse   1  Norden.      De   særdeles 

talrige  Fund  af  Gravurner  fra  den  yngre  Bronzealder  tiltrak  sig 
nemlig  først  Opmærksomheden,  og  man  troede  fra  disse  Fund  at 
kunne  hente  Vidnesbyrd  om,  hvad  der  var  almindelig  Gravskik  i 
hele  Perioden.  Dette  er  imidlertid  blevet  fuldstændig  opgivet, 
efterat  Fundene  fra  den  ældste  Bronzealder  ved  ubrændte  Lig 
efterhaanden  ere  komne  til  at  foreligge  i  stort  Antal.  Ligbrændingen 
viser  sig  vel  allerede  i  Periodens  Begyndelse;  der  er  ved  Fund  af 
de  ældste  Former  iagttaget  brændt  Lig  i  5,  ubrændt  i  37  Til- 
fælde. Først  i  den  ældre  Bronzealders  senere  Del  er  dog  den  nye 
Gravskik  bleven  almindelig  —  ved  52  Fund,  mod  21  med  ubrændt 
Lig.  Endelig  bliver  Ligbrændingen  gjennem  hele  den  yngre 
Bronzealder  næsten  eneherskende;  der  kjendes  kun  et  eller  to 
Fund,  som  danne  en  Undtagelse  herfra.  At  lægge  Liget  paa  Baal 
er  saaledes  kun  lidt  efter  lidt  i  Løbet  af  Bronzealderen  blevet  al- 
mindelig Skik  i  Landet.  Dette  er  det  vigtigt  at  fastholde  ved 
Undersøgelsen  om  Ligbrændingens  Oprindelse. 

Man  har  troet  at  kunne  udlede  den  nye  Gravskik  af  en  delvis 
Brænding,  der  skulde  være  forekommen  i  Stenalderen.  I  Lighed 
med  hvad  der  kjendes  fra  visse  Indianerstammer  i  Nordamerika, 
skulde  man  i  denne  Periode  have  fjærnet  Kjøddelene  fra  Benene 
for  alene  at  nedlægge  disse  i  de  store  Gravbygninger.  Herved 
skulde  der  være  anvendt  Ild,  og  man  kunde  da  efterhaanden  være 
gaaet  over  til  at  brænde  Liget  fuldstændig.  Der  er  dog,  som 
foran  berørt  (S.  93),  intet  der  taler  for,  at  man  i  Europas  Stenalder 
har  behandlet  Ligene  paa  denne  Maade ;  følgelig  kan  Ligbrændingen 
i  Bronzealderen  ikke  opfattes  som  en  videre  Udvikling  af  en  ældre 
Gravskik.  løvrigt  maatte  Tanken  herom  opgives  alene  ved  Be- 
tragtningen af  de  ældste  Bronzealders  Fund,  fra  Egekisterne  og  de 
stensatte  Grave,  ved  hvilke  der  ikke  er  iagttaget  noget,  der  kunde 
opfattes  som  en  delvis  Ligbrænding. 

Det  er  fremsat  af  ^ac.  Grimnij  at  Ligbrændingen  kunde  have 
udviklet  sig  af  Brændofret.  Hos  de  fleste  Oldtidsfolk  i  Europa  og 
i  Orienten  bragtes  der  Guderne  Offer  gjennem  Ilden.  Hvorledes 
skulde  man  ellers  gjøre  dem  delagtige  i  Ofret.?  Naar  Røgen  fra 
Baalet  steg  op  mod  Himlen,  fulgte  Dampen  af  de  ofrede  Sager 
med  til  Glæde  for  Guderne.  Saaledes  spillede  Røgelse  -  Ofret  en 
vigtig  Rolle  i  de  religiøse  Ceremonier  hos  Ægypterne.  I  Babylon, 
fortæller    Herodot,     blev    der    ved    den    aarlige    Fest    for    Bel    paa 

Templets  store  Alter  brændt  for  looo  Talenter  Røgelse  foran 
Gudens  gyldne  Billede.  Phoenicierne  bragte  Solen  og  Dden,  som 
tilbades  under  forskjellige  Navne,  regelmæssige  Brændofre,  navnlig 
af  nyfødte  Børn,  og  paa  lignende  Maade  vides  det,  at  Brændofre, 
ublodige  eller  blodige,  af  Dyr  og  Mennesker,  anvendtes  af  for- 
skjellige Folk  i  Europa.  Hden  mentes  desuden  af  Oldtidens  Folk 
at  være  hentet  fra  Gudernes  Kreds;  den  var  jo  beslægtet  med 
Solen  og  Lynet.  Saaledes  antog  Grimm,  at  det  maatte  have  ligget 
nær  at  overgive  den  Døde  til  Ilden  som  et  Offer  til  Guderne. 

Det  har  dog  sikkert  ikke  været  denne  Tanke,  der  oprindelig 
har  fremkaldt  Ligbrændingen.  Det  døde  Legeme  kan  ikke  være 
betragtet  som  et  Offer,  der  var  Guderne  til  Behag.  Døden  og  Alt, 
hvad  der  stod  i  Forbindelse  med  den,  blev  sædvanlig  i  Oldtiden 
opfattet  som  noget  urent.  Enhver  Berøring  hermed  krævede  om- 
hyggelige Rensninger.  Hverken  Phoenicierne  eller  Perserne,  som 
tilbade  Solen  og  Ilden,  brændte  de  Døde.  Det  var  for  ikke  at 
besmitte  den  hellige  Ild,  at  Siva- Dyrkerne  i  Indien  ikke  brændte 
Ligene,  men  udsatte  dem  i  Ganges.  Hos  flere  af  de  Folk,  saa- 
ledes Grækerne  og  Romerne,  der  anvendte  Ligbrænding,  tænktes 
hellerikke  Livet  hinsides  tilbragt  i  Selskab  med  Guderne,  til  hvilke 
Sjælen  kunde  føres  med  Offerrøgen,  men  tværtimod  paa  et  eget 
og  afsondret  Sted  i  Underverdenen.  Intet  synes  at  pege  paa,  at 
man  er  kommen  til  Ligbrændingen  gjennem  Ofret  til  den  hel- 
lige Ild.  * 

Men  skulde  der  ikke  kunne  vindes  Oplysning  om  det  fore- 
liggende Spørgsmaal  fra  de  gamle  Skrifter,  hvor  det  maa  antages 
at  være  fremsat,  hvad  man  i  Oldtiden  tænkte  sig  ved  at  brænde 
de  Døde? 

Vende  vi  os  først  til  den  oldnordiske  Literatur,  da  faa  vi 
sikkert  baade  vigtige  og  fyldige  Oplysninger  om  Gravskikkene  og 
de  til  dem  knyttede  Forestillinger;  men  tillige  er  det  klart,  at 
disse  Beretninger  ikke  naa  tilbage  til  den  fjærne  Bronzealder.  I 
»Ynglinge-Saga«  hedder  det,  at  enhver  skulde  føre  det  Grods  med 
sig  til  Valhal,    der  lagdes  hos  ham  paa  Ligbaalet;    men  de  Sager, 

*  Indholdet  af  dette  Afsnit  blev  fremsat  i  Forelæsninger  1891,  og  samtidig 
blev  det  nedskrevet  i  den  her  foreliggende  Form.  Senere  har  Enoin  Rohde  i  sit 
fortræffelige  Skrift:  Psyche,  Leipzig  1894,  fremsat  væsentlig  overensstemmende 
Anskuelser. 

der  findes  i  Bronzealderens  Grave,  ere  ikke  mærkede  af  Ild.  I 
Indledningen  til  »Heimskringla«  siges  der,  at  Høialderen,  i  hvilken 
Ligene  begravedes  ubrændte,  fulgte  efter  Brændalderen.  Dette 
stemmer  saa  temmelig  med  de  virkelige  Forhold  i  Jernalderen,  idet 
Begravelse  blev  mere  og  mere  almindelig  fra  Folkevandringstiden 
af,  medens  der  forud  laa  et  langt  Tidsrum,  i  hvilket  det  ude- 
lukkende var  Skik  at  brænde  Liget.  Det  er  saaledes  om  et  sent 
Afsnit  af  Oldtiden,  at  Snorre  veed  at  fortælle,  men  ikke  om  det 
Tidspunkt,  da  Ligbrændingen  først  blev  indført.  Naar  Kong  Ring, 
i  »Fornaldar  sogur«,  efter  Braavalla-Slaget  sætter  Harald  Hildetands 
Lig  paa  hans  Vogn  og  lader  ham  kjøre  ind  i  Høien,  og  ydermere 
lægger  sin  egen  Sadel  hos  den  Døde,  forat  han  enten  kunde  kjøre 
«ller  ride  til  Valhal,  saa  passer  dette  vel  til  de  archæologiske 
Forhold,  der  kjendes  fra  Vikingetiden,  men  ikke  til  Bronzealderens 
Fund.  Ligesaa  naar  Saxo  lader  Harald  blive  brændt  paa  Baalet 
med  sit  Skib,  medens  Høvdingene  gaa  omkring  det  og  kaste 
Vaaben,  Guld  og  det  bedste,  de  eiede,  ind  i  Flammerne.  De 
store  Baalfærd,  der  omtales  i  de  oldnordiske  Skrifter,  med  det 
flammende  Skib,  hvorpaa  Baldur  lægges  og  hos  ham  hans  Hustru 
Nanna,  hans  Hest  o.  s.  v.,  eller  paa  Landjorden  som  Sigurds 
og  Brynhilds,  med  Ofre  af  mange  Mennesker  og  Dyr  og  af  meget 
Gods,  svare  ganske  til  Fundene  fra  Vikingetiden,  men  ikke  til  de 
Forhold,  som  ere  iagttagne  i  Bronzealderens  Grave. 

Der  kan  da  ikke  fra  Oldskrifterne  søges  Kundskab  om  de 
Tanker,  med  hvilke  man  et  Par  Tusind  Aar  forud  tændte  de  første 
Ligbaal  her  i  Norden.  Og  paa  samme  Maade  gaaer  det  med  de 
noget  ældre  Beretninger,  der  findes  hos  græske  og  romerske  For- 
fattere, om  Thracer,  Germaner  og  Galler.  De  fortælle  om  langt 
mere  udviklede  Gravskikke  end  dem,  som  herskede  i  Nordens 
Bronzealder,  hvorimod  de  ganske  stemme  med  de  archæologiske 
Iagttagelser  vedrørende  Gravene  fra  Aarhundrederne  nærmest  om- 
kring Chr.  F. 

Men  Oplysninger  skulde  man  vente  at  kunne  faa  fra  den  klassiske 
Literatur,  der  rækker  tilbage  mod  Tider,  fra  hvilke  ingen  Over- 
levering haves  om  Barbarernes  Tanker  og  Forestillinger.  At  søge 
her  er  fuldt  berettiget  efter  de  mange  Overensstemmelser,  der  i 
væsentlige  Punkter  findes  mellem  Syden  og  Norden  i  denne  fjærne 
Tid,    og  navnlig  fordi   der  begge   Steder   og   omtrent  samtidig  er 

skeet  en  Overgang  fra  Begravelse  til  Ligbrænding.  Dette  er  et 
høist  mærkeligt  Forhold.  I  Grækenland  vides  det  fra  Gravene  paa 
Mykenæs  Akropolis,  fra  Kuppelgravene  og  de  noget  yngre  Klippe- 
grave,  at  Begravelse  var  eneherskende  i  den  mythiske  Tid,  om- 
kring Midten  af  d.  2.  Aartusinde  f.  Chr.  F.;  men  de  homeriske 
Digte,  fra  9.  til  7.  Aarh.  f.  Chr.  F.,  kjende  ingen  anden  Gravskik 
end  Ligbrændingen.  Der  er  altsaa  i  Grækenland  omkring  Aar 
1000  fremkommet  en  fra  den  ældre  vidt  forskjellig  Gravskik,  ganske 
som  det  skete  i  Norden  i  Løbet  af  den  ældre  Bronzealder.  At 
der  i  den  ældste  Tid  alene  begravedes,  vidste  Grækerne  senere 
meget  vel;  en  Række  Beretninger  om  Aabningen  af  mythiske 
Heltes  Grave  lyder  paa,  at  Ligene  vare  nedlagte  ubrændte.  Og 
det  samme  var  Tilfældet  i  Italien.  Cicero  og  Plinius  sige  begge 
udtrykkelig,  at  Ligbrænding  ikke  var  gammel  Skik  hos  Romerne, 
men  at  Liget  dækkedes  med  Jord. 

Der  maa  da  vel  i  den  klassiske  Literatur  være  meddelt,  hvad 
der  laa  til  Grund  for  denne  Forandring,  hvorom  der  havdes  en 
sikker,  historisk  Overlevering.  Det  synes  imidlertid  ikke  at  være 
saa.  Homer  skildrer  ofte  Ligbrændingen;  han  fortæller  omstændelig 
om  Patroklos',  Achilleus'  og  Hektors  Baalfærd,  men  nævner  ikke, 
hvorfor  just  denne  Gravskik  er  valgt.  Og  kommer  man  længere 
ned  i  Tiden,  omtales  stadig  Begravelse  og  Ligbrænding  som  to 
sideordnede  Gravskikke,  uden  at  det  nogensinde  træder  tydelig 
frem,  hvad  man  tænkte  sig  som  den  egentlige  Forskjel  imellem 
dem.  I  de  12  Tavlers  Love  lyder  det  simpelt,  at  man  hverken 
maa  begrave  eller  brænde  Liget  inde  i  Byen.  Sokrates  faaer  i 
Platons  Phædon,  kort  før  han  skal  tømme  Giftbægeret,  det  Spørgs- 
maal  af  Vennen  Kriton,  hvorledes  han  vil  begraves,  og  svarer  da 
ganske  kort:  »Som  I  ville,  enten  brændt  eller  jordfæstet  —  det  er 
jo  kun  Sokrates'  Legeme,  som  I  enten  brænde  eller  begrave,  men 
ikke  Sokrates  selv«.  I  Lukians  træffende,  satiriske  Skrift  om 
Sorgen  over  de  Afdøde,  hvori  saamange  Enkeltheder  belyses  ud- 
førlig, siges  der  kort  og  godt:  »Hellenerne  brænde  de  Døde^ 
Perserne  begrave  dem« ;  Grunden  dertil  angives  ikke.  Cicero 
kommer  i  sine  »Disputationes  Tusjculanæ«  ind  paa  at  omtale 
Gravskikkene  hos  de  forskjellige  Folk;  der  var  her  god  Anledning 
til  at  udtale,  hvad  man  tænkte  sig  som  Forskjellen  mellem  Lig- 
brænding og  Begravelse;    men   nogen  Antydning  heraf  gives  ikke. 

Saaledes  er  det  gjennemgaaende,.  hvor  de  to  Skikke  nævnes  ved 
Siden  af  hinanden.  Hvad  der  oprindelig  laa  til  Grund  for  Lig- 
brændingen, maa  altsaa  være  gaaet  fuldstændig  af  Minde. 

En  Bekræftelse  mere  herpaa  er  det,  at  der  enkelte  Steder  an- 
tydes en  Forklaring,  som  øiensynlig  er  urigtig.  Nestor  opfordrer  i 
IHaden  Grækerne  til  at  brænde  de  Faldnes  Lig,  »forat  deres  Ben 
kunne  føres  hjem  til  Børnene,  naar  vi  atter  vende  tilbage  til 
Fædrelandet«.  Fra  dette  Sted  blev  der  hentet  en  Forklaring  paa 
Ligbrændingens  Oprindelse,  der  er  fremført  af  Plinius  o.  a.  Man 
skulde  have  begyndt  at  brænde  Ligene,  naar  man  var  paa  Krigstog 
fjærnt  fra  Hjemmet,  forat  idetmindste  Benene  kunde  føres  hjem 
til  et  sikrere  Gravsted,  end  det  kunde  beredes  i  Fjendeland.  Det 
er  klart,  at  dette  ikke  kan  være  Gravskikkens  Begyndelse.  Af 
sildig  og  spekulativ  Oprindelse  er  en  anden,  af  Cicero  fremsat  For- 
klaring vedrørende  Jordfæstelsen:  »Dette  var  den  ældste  Gravskik, 
fordi  Legemet  saaledes  blev  givet  tilbage  til  den  moderlige  Jord«. 
De  skjønne  Gravskrifter  fra  den  senere  græske  Tid:  »Jorden 
gjemmer  Legemet,  men  Sjælen  vendte  tilbage  til  Ætheren,  hvorfra 
den  kom«,  ere  øiensynlig  paa  lignende  Maade  udgaaede  fra  Philo- 
sophernes  Kreds  og  kunne  ikke  være  Udtryk  for  primitive  Fore- 
stillinger. 

Men  lader  altsaa  den  klassiske  ligesaa  vel  som  den  nordiske 
Literatur  os  i  Uvished  om  Ligbrændingens  Oprindelse,  da  kunne* 
vi  endnu  forsøge  at  spørge  de  Folkeslag  i  andre  Verdensdele,  der 
have  anvendt  Ligbrænding  indtil  Berøringen  med  Europæerne  og 
for  en  Del  endnu  bevare  denne  Gravskik.  Det  vil  saaledes  erfares, 
hvad  Folk  paa  et  tidligt  Udviklingstrin  tænke,  naar  de  lægge  Liget 
paa  Baalet,  og  dette  kunde  give  Vink  om,  hvilke  Forestillinger 
Bronzealderens  Folk  i  Europa  forbandt  med  denne  Skik.  Rigtignok 
maa  allerede  det  første  Blik  paa  de  mangehaande  Gravskikke,  der 
i  broget  Blanding  have  været  fulgte  i  ældre  og  senere  Tider  om- 
kring paa  Jorden,  vække  en  vis  Tvivl  om,  at  der  i  Amerika  eller 
Afrika  kan  eftervises  en  ren  og  primitiv  Forestilling,  som  skulde 
kunne  overføres  til  den  fjærne  Oldtid  i  Europa.  Der  gives  ikke 
den  Maade,  paa  hvilken  man  ikke  har  behandlet  Ligene;  man  har 
tyet  til  ethvert  af  Elementerne,  Jord,  Vand,  Luft  og  Ild  for  at 
skille  sig  af  med  de  Døde.  Alle  disse  forskjellige  Fremgangs- 
maader    skulde    siges    at    udtrykke   Menneskets    fortvivlede  Forsag 

paa  at  løse  det  første  og  sidste,  store  Problem,  hvorledes  man  skål 
forstaa  Døden  og  affinde  sig  med  Beviset  for  dens  Herredømme: 
det  livløse  Legeme.  Og  saa  brogede  som  selve  Gravskikkene  ere, 
saa  mangfoldige  ere  Forestillingerne  om  Livet  efter  dette.  Be- 
nyttelsen af  naturlige  Huler,  Overdækning  med  Jord  eller  Sten, 
kunstfærdige  Gravbygninger  —  Fjærnelsen  af  Kjøddelene,  forat 
alene  Benene  kunde  bevares  —  Nedsænkning  i  Vand,  Udsættelse 
i  en  Baad  —  Ophængning  i  Træer  eller  Anbringelse  paa  Stilladser  — 
Brænding  af  visse  Dele  af  Legemet  eller  af  det  hele  —  Henkastelse 
for  særlig  dertil  underholdte  Hunde,  vilde  Dyr  eller  Rovfugle  — 
Fortæring  af  Liget  eller  Nydelsen  af  pulveriserede  Dele  af  det, 
alle  disse  og  mangfoldige  andre  Skikke  ere  Udtryk  for  ligesaa 
mange  forskjellige  Forestillinger  om  Døden  og  Livet  hinsides. 
Dertil  kommer,  at  Gravskikke,  der  maa  kaldes  simple  og  naturlige, 
paa  uberegnelig  Maade  forekomme  Side  om  Side  med  de  unatur- 
ligste og  mest  komplicerede  hos  lavere  og  høiere  staaende  Folk 
i  Oldtiden  og  endnu  i  vore  Dage.  Der  synes  saaledes  at  være 
liden  Udsigt  til  at  finde  en  Grundforestilling,  der  kunde  overføres 
fra  et  Folk  til  et  andet. 

Og  dog  frembyder  Ligbrændingen  ret  simple  og  klare  For- 
hold. Hos  Naturfolkene  i  Afrika  findes  denne  Gravskik  ikke,  eller 
ialfald  kun  hos  Zuluerne;  for  Australnegrene  er  Ligbrændingen  vel 
ikke  ukjendt,  men  dog  kun  særdeles  sjælden  anvendt.  Bestemt 
fastholdt  forekommer  Ligbrændingen  derimod  hist  og  her  omkring 
i  Amerika  hos  noget  høiere  staaende  Folk,  eller  dog  hos  Folk, 
der  kunne  have  modtaget  denne  Gravskik  fra  videre  fremskredne 
Kulturer,  og  fremdeles  paa  mange  Steder  i  Asien  hos  mere  eller 
mindre  civiUserede  Folk.  Det  synes  herefter,  som  følger  Lig- 
brændingen i  andre  Verdensdele  ligesom  i  Europa  med  en  noget 
høiere  Udvikling.  Hvilke  Forestillinger  der  hos  lavtstaaende  Folk 
forbindes  med  denne  Gravskik,  maa  fremdeles  kunne  erfares  i 
Amerika,  hvor  Europæerne  have  havt  god  Leilighed  til  at  iagttage 
dens  Anvendelse.  Det  synes  nu,  efter  Å>.  Bahnsons  Paavisning,  at 
det  af  Folkene  i  Amerika  ved  Ligbrændingen  ligesom  ved  andre 
eiendommelige  Fremgangsmaader  i  Behandlingen  af  Ligene  har 
været  tilsigtet  ved  Tilintetgjørelsen  af  Legemet  at  befri  Sjælen, 
at  løsgjøre  den,  forat  den  saaledes  kunde  finde  Fred  i  det 
andet  Liv. 


Ved  Ligbrændingen  frigjordes  Sjælen.  ^^i 

Tør  vi  nu  tro,  at  dette  ogsaa  i  Europa  har  været  Tanken  ved 
Indførelsen  af  den  nye  Skik?  Utvivlsomt  var  dette  Tilfældet  i  den 
homeriske  Tid.  >Naar  Livet  forlader  Legemet«,  hedder  det  i 
Odysseen,  »holde  Senerne  ikke  længere  Kjødet  og  Benene  sammen; 
Ilden  tilintetgjør  dem,  men  Sjælen  flyver  bort.«  Det  siges  paa 
mange  Steder,  at  Baalet  frigjør  Sjælen,  der  hidtil  forpint  og  jam- 
rende ikke  ganske  har  kunnet  forlade  det  døde  Legeme;  derefter 
begiver  den  sig  i  Fred  til  Hades,  hvorfra  den  ikke  vender  tilbage. 
Og  vende  vi  os  til  Norden,  da  lader  denne  Opfattelse  af  Lig- 
brændingen sig  ialfald  fortræffelig  passe  ind  i  den  fremadskridende 
Udvikling  af  Gravskikke  og  Forestillinger  om  Livet  efter  dette, 
som  kan  spores  Oldtiden  igjennem. 

De  herhenhørende  Forhold  ere  foran  delvis  blevne  fremstillede. 
I  den  ældre  Stenalder  (S.  24),  fra  hvilken  Periode  Gravene  endnu 
ikke  kjendes,  maa  det  antages,  at  Liget  er  blevet  nedlagt  uden 
særlig  Omhu,  ialfald  uden  større  Apparat,  og  hertil  maa  der  have 
svaret  meget  usikre  Forestillinger  om  Livet  hinsides.  Et  Gjennem- 
brud  af  nye  Ideer  om  Sjælelivets  Fortsættelse  skete  i  den  yngre 
Stenalder  (S.  70,  88).  Den  Døde  antoges  at  føre  sin  Tilværelse  i 
det  faste  Gravhus,  hvori  han  nedsattes  vel  udstyret  paa  alle  Maader. 
Naar  kun  Legemet  bevaredes,  mentes  Sjælens  Existens  at  v^re 
sikret.  Men  Erfaringen  viste,  at  Legemet  ikke  for  bestandig  kunde 
skjærmes  mod  Opløsning.  Gravhuset  blev  nu  ikke  længere  ind- 
rettet. I  Slutningen  af  Stenalderen  (S.  107)  og  den  ældste  Bronze- 
alder (S.  308)  blev  den  Døde  kun  henlagt,  som  til  Hvile,  i  en  fuld- 
stændig lukket  Grav;  den  ældre  Tro  om  Sjælelivets  Fortsættelse 
synes  at  være  opgiven,  uden  at  man  havde  noget  at  sætte  i  Stedet. 
Som  et  Udtryk  for  nye  Forestillinger  trængte  da  Ligbrændingen 
frem.  »Sjælen  døer  ikke«,  lød  det  paany,  men  med  en  dybere 
Betydning  og  med  større  Kraft  end  i  hin  Tid,  da  Livet  tænktes 
fortsat  i  Gravhuset;  »ved  Baalfærden  befries  den  fra  det  forgænge- 
lige Legeme;  frigjort  ved  Ilden  begiver  den  sig  i  BVed  til  de  Dødes 
Bolig«.  I  Løbet  af  Bronzealderen  bredte  denne  Tro  sig  bestandig 
mere  og  blev  i  Periodens  sidste  Halvdel  ganske  fremherskende. 
Det  skal  længere  fremme  blive  paavist,  til  Bestyrkelse  af  det  her 
fremsatte,  hvorledes  de  nye  Forestillinger  efterhaandenbleveafgjørende 
for  Gravudstyrets  Sammensætning  i  Bronzealderen,  ligesom  ogsaa  for 
Gravenes  Anlæg  og  Indretning  (jfr.  S.  322).     Endelig  vil  det  under 

Jernalderen  sees,  hvorledes  Ligbrændingens  Grundide  blandedes 
med  nye  Forestillinger  for  derefter  ned  igjennem  Oldtiden  at  tabe 
sit  oprindelige  Værd,   ganske  som  dette  skete  paa  klassisk  Grund. 

Der  skulde  saaledes  i  Norden  af  tydelige  og  bestemte  Forhold 
kunne  følges  en  Udvikling  af  Forestillingerne  om  Livet  efter  Døden. 
Der  skulde  her  kunne  aflæses  en  Udvikling,  som  kun  stykkevis  og 
uklart  spores  hos  Folkene  i  andre  Verdensdele.  Dette  giver  vort 
archæologiske  Materiale  ikke  ringe  Betydning,  og  en  saa  meget 
større,  som  det  synes,  at  der  i  store  Dele  af  Europa  er  foregaaet 
en  lignende  Bevægelse;  kun  ere  Forholdene,  som  det  er  Tilfældet 
paa  andre  Punkter,  oftest  mindre  klare  og  Materialet  ikke  saa  rigt 
som  i  Norden.  Saameget  er  dog  sikkert,  at  der  i  den  ældste  Sten- 
alder i  Europa  intetsteds  blev  indrettet  særlige  Gravsteder  for  de 
Døde,  men  at  Ligene  henlagdes  uden  videre  Omhu  og  kun  let  til- 
dækkede. De  store  Stengrave,  byggede  paa  samme  Vis  som  i 
Norden,  tilhore  et  videre  fremskredet  Standpunkt,  og  derpaa  følger 
en  Tid,  ved  Stenalderens  Slutning  og  Bronzealderens  Begyndelse, 
da  Gravene,  idetmindste  i  Vesteuropa,  vare  et  jorddækket  og  lukket 
Gjemme  af  lignende  Art  som  de  foran  beskrevne  (S.  109).  Først  der- 
efter fremkom  Ligbrændingen,  der  i  andre  Lande  som  i  Norden 
blev  den  ialfald  langt  fremherskende  Gravskik  i  Slutningen  af 
Bronzealderen.  Bestemt  at  angive  Tiden  for  Ligbrændingens  Be- 
g\'ndelse  i  de  enkelte  Lande  er  vel  endnu  ikke  muligt;  det  synes 
dog  overalt  at  have  været  i  de  nærmeste  Aarhundreder  omkring 
Aar  1000. 

Denne  Overgang  fra  Begravelse  til  Ligbrænding  har  en  saa 
meget  større  Interesse,  som  det  vides,  at  den  ikke  var  indskrænket 
til  Europa,  men  ogsaa  er  foregaaet  hos  den  asiatiske  Gren  af  de 
indoeuropæiske  Folk.  Hos  Hinduerne  siges  der,  at  Ligbrændingen 
lidt  efter  lidt  trængte  frem  ved  Siden  af  den  i  ældre  Tid  anvendte 
Begravelse  og  længe  var  eneherskende;  senere  bleve  kun  Brah- 
manerne og  Krigerne  brændte,  ligesom  Ligbrændingens  Udøvelse 
ogsaa  paa  anden  Maade  blev  indskrænket.  Høist  mærkeligt  er  det, 
at  Indoeuropæeme  altsaa  baade  i  Asien  og  Europa  ved  Anvendelsen 
af  Ligbrænding  have  staaet  i  afgjort  Modsætning  til  de  ældste 
Kulturfolk  i  Orienten.  Hvilken  Vægt  der  hos  Ægypterne  lagdes 
paa  Legemets  Bevaring,  er  bekjendt  nok;  Ligbrændingen  blev 
aldrig  indført  hos  dem.      Phoenicieme  begravede  Ligene  ubrændte 

undtagen  i  en  sen  Tid,  da  Ligbrændingen  hist  og  her  blev  optagen 
fra  den  græske  Verden.  Hos  Hebræerne,  i  Assyrien  og  Chaldæa 
gravlagdes  Liget  ubrændt,  og  denne  Gravskik  gik  i  Arv  til  Arabere 
og  Muhamedanere,  ligesom  den  orientalske  Forestilling  om  Legemets 
Betydning  for  Livet  hinsides  er  bevaret  i  de  Christnes  Lære  om 
Kjødets  Opstandelse.  Hele  det  gamle  Kulturomraade  i  Forasien  og 
Afrika  kjendte  alene  Begravelse,  hvorimod  de  ariske  Folk  fra 
Atlanterhavet  til  Indien  mere  eller  mindre  fuldstændig  gik  over  til 
Ligbrændingen. 

Vel  kan  det  første  Udgangspunkt  for  denne  Skik  endnu  ikke 
paavises  i  det  dunkle  Tidsrum  før  Aar  looo;  men  saameget  turde 
være  klart,  at  den  er  udgaaet  fra  høiere  og  renere  Forestillinger 
om  Livet  hinsides,  der  grundede  saa  dybt  i  Troen  paa  Sjælens 
Bestaaen  trods  Legemets  Forgængelighed,  at  man  skred  til  fuld- 
stændig at  tilintetgjøre  dette  for  at  lette  Sjælen  dens  Fart  til  de 
Dødes  Hjem. 


DEN  YNGRE  BRONZEALDER. 


XI.     INDDELING,  TIDSBESTEMMELSE  OG  FUND. 


Den  nordiske  Bronzealder  naaer  i  sin  Begyndelse  tilbage  til  det 
2.  Aartusinde,  og  dens  Afslutning  falder  efter  Midten  af  Aar- 
tusindet  f  Chr.  F.  I  Løbet  af  denne  lange  Tid  foregik  der 
kjendelige  Forandringer  i  Skikke  og  Forestillinger,  i  Kunststil  og 
Brugsgjenstande,  som  dette  sees  af  de  talrige  Gravminder  og  Old- 
sager, der  ere  bevarede  fra  de  forskjellige  Tider.  Herefter  falder 
Perioden  i  flere  Afsnit.  Vel  skjønnes  det,  at  Tidens  Strøm  har 
flydt  jævnt  og  rolig  gjennem  hele  den  nordiske  Bronzealder,  uden 
større  Standsninger  eller  Afbrydelser,  fremkaldte  ved  Ind-  elier  Ud- 
vandringer, eller  ved  Nødstilstande  paaførte  udenfra  eller  opstaaede 
indenfor  Kulturens  Grænser;  intetsteds  lader  der  sig  derfor  drage 
ganske  bestemte  Skjel  mellem  ældre  og  yngre  Tilstande.  Men 
Forskjell  i  ghederne  ere  dog  ikke  mindre  fremtrædende  end  f.  Ex. 
mellem   Middelalderens   romanske    og   gothiske   Tid;    det    maa    da 

synes  ligesaa  berettiget  og  tillige  nødvendigt  for  Opfattelsen  af  de 
enkelte  Phænomener  og  for  Oversigten  over  den  hele  Udvikling  at 
skjelne  mellem  chronologiske  Afsnit  i  den  fjæme  Forhistorie  som 
i  de  Tidsrum,  der  ligge  os  nær. 

Først  skjelnes  der  saaledes  mellem  en  ældre  og  en  yngre 
Bronzealder.  Overfor  den  ældre  Bronzealders  store  Grave,  som  for 
den  overveiende  Del  indeslutte  et  ubrændt  Lig,  overfor  dens  eien- 
dommelig  formede  Oldsager  og  dens  særegne  Stil,  de  mangfoldige 
rige  Gravfund  og  de  forholdsvis  faa  og  mindre  vigtige  Mark- 
og  Mosefund  staa  den  yngre  Bronzealders  Urnegrave  .  og  de 
øvrige  smaa  Grave  med  brændte  Ben,  dens  fra  de  tidligere  af- 
vigende Oldsagformer  og  nye  Stil,  det  i  Almindelighed  tarvelige 
Gravgods  og  endelig  de  særdeles  talrige  og  betydningsfulde  Fund 
fra  Mark  og  Mose.  Ligesom  der  fremdeles  indenfor  den  ældre 
Bronzealder,  som  dette  foran  blev  vist,  kan  skjelnes  mellem  tid- 
ligere og  senere  Former  med  deres  eiendommelige  Kunststil,  saa- 
ledes kan  der  ogsaa.for  den  yngre  Bronzealder  adskilles  en  tidligere 
og  en  senere  Gruppe.  Den  hele  Periode  falder  i  fire  Afsnit,  der 
atter  to  og  to  forenes  under  Betegnelserne :  den  ældre  og  den  yngre 
Bronzealder. 

Under  disse  chronologiske  Delinger  foretages  atter  Inddelinger 
efter  andre  Forhold.  Efter  Fundomstændighederne  skjelnes  der 
saaledes  mellem  Gravfund  og  Fund  fra  Mark  og  Mose;  der  skjelnes 
mellem  Lokalgrupper,  mellem  Mands-  og  Kvindegods  og  endelig, 
efter  Sagernes  Art,  mellem  Vaaben,  Redskaber,  Smykker  o.  s.  v. 
Inddelingen  fører  saa  vidt,  som  det  foreliggende  Stof  og  de  for- 
haanden  værende  Iagttagelser  maatte  tillade. 

Den  hele  Række  af  Over-  og  Underinddelinger  danne  Bronze- 
alderens System  eller  den  Ordning,  hvori  alle  Enkelthederne  have 
deres  rette  Plads.  Systemet  indeholder  saaledes  Forskningens 
Hovedresultater  i  sammentrængt  Form.  Det  er  dannet  lidt  efter 
lidt  under  Studiernes  fortsatte  Udvikling,  og  det  vil  fremdeles 
modtage  Berigtigelser,  saalænge  der  arbeides  i  den  forhistoriske 
Archæologi. 

Den  første  Begyndelse  til  et  System  skyldes  y.  J,  A,  Worsaae^ 
som  i  1859  fremsatte  en  væsentlig  paa  Gravformer  og  Gravskikke 
bygget  Deling  af  Bronzealderen  i  et  ældre  og  et  yngre  Afsnit. 
Hertil  føiedes  i  1866  den  vigtige  Adskillelse  mellem  Fundene  efter 

de  Forhold,  hvorunder  de  fremdrages,  i  Gravene  eller  i  Mark  og^ 
Mose.  En  videre  Gjennemførelse  af  Worsaaes  System  forsøgte 
derpaa  Oscar  Montelius  i  1871 — 73,  idet  han  henførte  selve  Old- 
sagerne til  en  ældre  og  en  yngre  Gruppe.  Nogle  Aar  efter,  i 
1876,  paaviste  Sophus  Muller  Manglerne  i  denne  Ordning,  foretog 
en  ny  Deling  af  Bronzealderen  bygget  paa  forskjellige  Oldsag- 
formers geographiske  Udbredelse  og  indførte  samtidig  Adskillelsen 
mellem  Mands-  og  Kvindesager.  Det  sidste  har  senere  vundet  ny 
Støtte,  hvorimod  Uholdbarheden  af  den  geographiske  Inddeling  er 
bleven  klart  paavist  af  Prof.  Montelius  i  1885  P^^i  Grundlag  af  det 
nu  betydelig  forøgede  Materiale. 

Vel  spores  der  en  ikke  ringe  Forskjel  i  Fordelingen  af  Bronze- 
alderens Sager  over  de  nordiske  Egne.  Paa  det  vestlige  Omraade 
ere  de  ældre  Fund  overveiende  i  Antal,  i  Nordtydskland  fra 
Meklenburg-Schwerin  indtil  Hannover  og  paa  den  jydske  Halvø, 
hvortil  slutte  sig  de  nordligere  Dele  af  Fyen  og  Sjælland  samt 
Bornholm;  paa  den  ånden  Side  ere  den  yngre  Bronzealders  Fund 
hyppigere  fra  Meklenburg - Strelitz  imod  Øst,  paa  Lolland,  Falster 
og  Sjælland  samt  i  det  sydlige  Sverige.  Nogen  bestemt  Grænse 
kan  dog  ikke  drages  mellem  de  to  Omraader.  At  den  ældre 
Gruppe  har  Overvægten  imod  Vest,  kan  forstaaes  af,  at  Ravhandlen 
først  ledede  Forbindelserne  med  Syden  i  denne  Retning;  den  stærke 
Fremtræden  af  de  ældre  Former  paa  visse  andre  Steder,  navnlig 
paa  Bornholm,  maa  da  vise,  at  man  ogsaa  her  tidlig  blev  ind- 
dragen under  den  nye  Kultur.  Paa  den  anden  Side  kunne  de 
yngre  Formers  Talrighed  i  østlige  Egne  forklares  af,  at  Bronze- 
alderen her  blev  sent  afsluttet;  det  stemmer  hermed,  at  Bornholm, 
hvor  den  ældste,  førromerske  Jernalder  er  repræsenteret  af  en  be- 
tydelig Mængde  Fund,  kun  har  ydet  lidet  fra  den  yngre  Bronze- 
alder. Ogsaa  bortseet  fra  de  store  chronologiske  Grupper  har  den 
geographiske  Forekomst  af  de  enkelte  Former  dog  en  ikke  ringe 
Betydning.  Det  er  foran  nævnt,  at  visse  Oldsager  væsentlig  høre 
hjemme  paa  et  snævert  Omraade  (S.  224,  249,  291),  og  ikke  faa 
andre  kunne  betegnes  som  Lokalformer  med  en  mere  eller  mindre 
begrænset  Udbredelse. 

Et  afgjørende  Fremskridt  i  Opfattelsen  af  Udviklingsgangen 
indenfor  Bronzealderen  betegnede  Prof.  Montelius'  i  1885  fremsatte 
chronologiske    System.       Dr.    O,  Tischler    har    for    det    østligere, 


Den  chronologiske  Inddeling.  ^27 

Dr.  R.  Belz  for  det  vestligere  Nordtydsklands  Vedkommende  i  alt 
væsentligt  sluttet  sig  hertil,  og  Dr.  5.  Muller  for  Danmarks  Ved- 
kommende. Da  der  saaledes  er  opnaaet  Enighed  i  denne  tidligere 
stærkt  omstridte  Sag,  turde  Undersøgelsens  Hovedresultater,  som 
de  fremstilles  i  det  her  foreliggende  Arbeide,  betragtes  med  Tillid. 
Af  mere  underordnet  Betydning  er  det,  at  man  endnu  ikke  er 
enig  om  Inddelingens  Enkeltheder;  dog  kan  det  her  ikke  und- 
gaaes  at  nævne,  hvori  Differenserne  bestaa.  Prof.  Montelius  op- 
stillede i  1885  sex  forskjellige  Perioder  indenfor  den  nordiske 
Bronzealder.  Det  er  ovenfor  fremsat  (S.  279,  284),  at  der  indtil 
videre  ikke  synes  Grund  til  at  udskille  den  første  af  disse  Perioder, 
hvad  iøvrigt  Prof.  Montelius  selv,  i  1892,  ikke  turde  være  fjæmt 
fra  at  tiltræde  (Svenska  fomminnesforeningens  tidskrift,  VIII  S.  138). 
De  følgende  4  Perioder  svare  til  de  i  »Vor  Oldtid«  fremstillede 
4  Stilperioder,  kun  at  Grænselinieme  tildels  ere  anderledes  dragne. 
De  under  den  6.  Periode  samlede  Former  maa  endelig  for  en  Del 
henføres  til  Jernalderen,  for  en  Del  lade  de  sig  vanskelig  adskille 
fra  Bronzealderens  sidste  Afsnit.  Forskjellen  mellem  Montelius'  og 
Mullers  System  er  saaledes  ikke  stor.  I  visse  Retninger  er  Uoverens- 
stemmelsen dernæst  bleven  afdæmpet  ved,  at  Prof.  Montelius  i  1892 
endnu  har  tvedelt  4  af  sine  Perioder,  saaledes  at  han  i  det  hele  har  10 
Afsnit.  Herimod  er  der  forsaavidt  intet  at  bemærke,  som  disse  Afsnit 
angive  den  rigtige  Rækkefølge  for  en  stor  Del  Former  og  Fund; 
men  indvendes  maa  det  dog,  at  dette  er  en  unaturlig,  altfor  vidt 
dreven  Inddeling,  bygget  paa  visse  ofte  ganske  ubetydelige  For- 
skjelligheder  i  Oldsagernes  Former  og  Ornamenter,  men  ikke  paa 
væsentlige  og  gjennemgribende  Omdannelser  af  det  hele  Kultur- 
indhold. Ligesaa  unaturligt  vilde  det  være,  om  man  indenfor  den 
gothiske  Periode  eller  Renaissancetiden  efter  visse  Stilnuancer 
skjelnede  mellem  en  Række  Perioder,  der  skulde  kunne  paavises 
over  hele  det  Omraade,  hvor  der  blev  arbeidet  i  disse  Stilarter. 
Som  foran  udtalt  i  anden  Sammenhæng  (S.  45),  faaer  det  chrono- 
logiske Skjel  først  ret  Betydning  i  den  forhistoriske  Forskning, 
naar  det  drages,  ikke  mellem  enkelte  Oldsagformer  eller  Ornament- 
detailler,  men  mellem  hele  og  virkelig  særprægede  Grupper,  der 
ere  charakteriserede  ved  mange  og  betydningsfulde  Enkeltheder. 
Til   den  vidt  førte  Deling  har  hverken  Tischler  eller  Belz  kunnet 

slutte  sig;  den  første  opstiller  3,  den  sidste  4  Tidsafsnit.  Miiller 
har  i  sin  »Ordning  af  Danmarks  Oldsager«  og  »Ordning  af  Bronze- 
alderens Fund«  (begge  Skrifter  1891)  søgt  at  paavise,  at  der  kun 
lader  sig  erkjende  4  væsentlig  forskjellige  Tidsgrupper,  saaledes 
som  dette  her  paany  er  fremstillet. 

At  den  Fundgruppe,  som  henføres  til  den  yngre  Bronzealders 
første  Afsnit,  er  tilstrækkelig  særpræget,  vil  strax  skjønnes  ved  en 
Betragtning  af  nogle  af  de  vigtigere  Oldsager.  Tillige  vil  Sammen- 
stillingen dels  med  de  umiddelbart  forudliggende ,  dels  med  de 
efterfølgende  Former  give  Vished  for  Gruppens  rette  chronologiske 
Stilling. 

Fra  Slutningen  af  den  ældre  Bronzealder  hidrøre  flere  Hals- 
ringe  som  den  under  Fig.  192  afbildede,  dannede  af  en  trind 
Stang,  tilspidset  mod  de  glatte  Ender,  der  ere  ombøiede  til  Hager; 
Ringene  vare  elastiske  og  kunde  aabnes  ved,  at  Hagerne  førtes 
fra  hinanden.  Ornamenterne  bestaa  af  stærkt  fremtrædende  Tvær- 
rifler,  der  ere  punkterede  i  afvexlende  Striber.  Disse  Ringe  op- 
tages sammen  med  de  foran  behandlede  senere  Former  fra  den 
ældre  Bronzealder  (Afsnit  IX). 

Nøie  knyttede  til  dem  ved  Enkelthederne,  kun  prægede  af  en 
længere  fortsat  Udvikling,  ere  de  Halsringe,  der  ofte  træffes  i 
Fundene  fra  den  yngre  Bronzealders  første  Afsnit  (Fig.  193).  Det 
er  gaaet  her  som  paa  saa  mange  Punkter;  man  har  uafbrudt  ud- 
videt det  modtagne  Grundlag,  indtil  en  væsentlig  ny  Form  er 
dannet.  Smykket  skulde  være  mere  iøinefaldende ;  derfor  gjordes 
Bøilen  tykkere.  Den  blev  da  tillige  hulstøbt  af  Hensyn  til  Tyngden 
eller  mulig  for  at  spare  Metal.  Derved  gik  imidlertid  Elasticiteten 
tabt,  og  der  maatte  da  gjøres  en  ret  kunstig  Indretning,  forat 
Smykket  kunde  anbringes  om  Halsen.  Ringen  deltes  i  to  Stykker. 
Naar  det  mindste  løsnedes,  fremkom  der  en  Aabning  af  8 — 12  Cms. 
Bredde,  tilstrækkelig  stor  til,  at  Ringen  kunde  smøges  om  Halsen; 
det  bragtes  derefter  paa  sin  Plads,  hvor  det  blev  fastholdt  i  den 
ene  Ende  ved  en  Hage,  i  den  anden  ved  en  Tap,  som  greb  ind  i 
den  indre  Hulhed.  Den  hele  Form  er  dog  endnu  som  ved  de 
ældre  Ringe,  kun  svulmet  op;  de  to  Hager  ere  bevarede,  og  Orna- 
menterne ere  som  tidligere,  idet  ^øilen  er  skraatriflet  med  afvex- 
lende glatte  og  punkterede  Baand. 

Det  næste  Skridt  i  Udviklingen  fører  derimod  betydelig  længere 
bort  (Fig.  194).  Man  lod  ikke  Ringens  Ender  naa  helt  sammen; 
der  levnedes  mellem  dem  en  Aabning,  stor  nok  til,  at  Smykket 
kunde  anlægges,  og  dette  Mellemrum  fyldtes  med  et  særskilt  Baand, 
der  ved  begge  Ender  var  leddet  sammen  med  Ringen.  Fremdeles 
forenedes  3  saadanne  Ringe  til  et  anseeligt,  samlet  Smykke,  lige- 
som iøvrigt  ogsaa  de  ældre  vare  blevne  baarne  flere  over  hinanden. 


Formerne  Fig.  193  og  194  kjendes  i  25  Exemplarer;  de  ere  eien- 
dommelige  for  den  yngre  Bronzealders  første  Afsnit  og  forekomme 
hverken  sammen  med  ældre  eller  med  yngre  Sager. 

En  lignende  Forandring  fra  den  ældre  Form  sees  at  være 
foregaaet  ved  de  hyppig  fremdragne  Bøilenaale.  I  den  ældre 
Bronzealder  var  Bøllen,  som  det  (oran  er  omtalt  [S.  23I  og  316), 
langstrakt  og  lige,  kun  buet  ved  Enderne  og  afsluttet  i  en  lille 
Ombøining  eller  i  smaa  Spiraloprulninger.  Sidst  i  Rækken  staa 
Former  som  Fig.  195,  ved  hvilke  Bøilen  er  kortere  og  hvælvet  i 
en  Bue;    Oprulningerne    ere    tillige    bredere,    og  Naalehovedet   er 

ringformet.  Den  savedes  begyndte  Bevægelse  fortsættes  videre, 
GJennem  mange  Led  kan  den  følges  til  den  under  Fig.  196  frem- 
stillede Form,  der  er  eiendommelig  for  den  yngre  Bronzealders 
første  Afsnit.      Bøilen  er  nu  kort  og  høit  buet;   Skiverne  ved  dens 

Ender  dannes  ikke 
længere  af  en  oprul- 
let Traad,  men  Vin- 
dingerne ere  voxede 
sammen  til  runde, 
noget  hvælvede  Pla- 
der; endelig  er  Naa- 
lehovedet  blevet  til 
en  bred  Ring  eller 
en  rund  Skive. 
Men  Grundformen 
er  endnu  som  i  den 
ældste  Tid;  de  en- 
kelte Led  ere  be- 
varede, og  Naal  og 
Fig.  .96.   A.rb.  ,886.   V.  Bøile  ere  gjorte  hvcr 

for  sig  og  bevæge- 
lig forenede.  Det  fra  ældre  Tider  modtagne  er  kun  omdannet,  og 
denne  Proces  bliver  fortsat  i  den  følgende  Tid,  saaledes  som  det 
længere  fremme  vil  sees  (S.  349)- 

Paa  lignende  Maade  ere  Hangekarrene  i  denne  Fundgruppe 
(Fig.  197)  at  opfatte  som 
Udviklinger  af  de  ældre 
(Fig.  182—83).  Hoved- 
formen er  den  samme; 
men  Overdelen  er  lavere, 
Underdelen  større  og 
hvælvet,    hvorved    disse 

Kar,  ligesom  iøvriiTt  og- 

■Fig.  ,97.    v»  ,     „  ., 

saa    ved    Ornamentiken, 

nærme  sig  til  Bronzealderens  yngste  Former  af  denne  Art  (S.  347). 

De  runde,   ornamenterede  Bronseplader  med  et  fremskydende 

Midtparti,  som  allerede  i  den  ældste  Bronzetid  udgjorde  Kvindernes 

mest    eiendommelige    Smykke    (S.  249),    skille    sig    fra    de    i    Tid 

nærmest  forudliggende  Stykker  (S,  316)   ved   at  være  koniske   eller 
rundt  hvælvede  (Fig.  198),  en  Form,  som  yderligere  bliver  udviklet 
i   den  paafølgende  Periode  (S.  347).     Fra  Midten   af  Bagsiden   ud- 
gaaer  en  Stang,  afsluttet  i  en  Knap, 
hvorved  Smykket  maa  antages  at 
være    blevet    fastgjort    paa  Klæd- 
ning eller  Bælte. 

Og  paa  samme  Maade  er  det 
gaaet  med  de  øvrige  Arter  af 
Sager.  De  tidligere  anvendte 
Former  bleve  afløste  af  andre, 
kjendelig  afvigende,  men  dog  be- 
viselig af  samme  Slægt,  idet  Form-  p.  ,^^ 
udviklingen    oftest    lader   sig   er- 

kjende  Træk  for  Træk,  ligesom  Omdannelsen  ogsaa  kan  følges  videre 
i  Periodens  sidste  Afsnit.    Til  Exempel  kan  endnu  tjene  den  under 
Fig.  199  afbildede  Armring.      Der   haves  44   Stykker    hørende    til 
13  Fund,   som  iøvrigt  indeholde  de  alt  nævnte  og  andre  samtidige 
Sager,    medens  ingen  er  truffen  enten  i   ældre  eller  i  yngre  Fund. 
Formen   maa  antages   at  være   afledt  af  de  noget  ældre  Ringe,    at 
hvilke  et  Exemplar  er  gjengivet  S.  315.    Hellerikke  Smaagjenstande 
som  Rageknive    og   Niptænger   ere    undgaaede    den    fortsatte   Om- 
dannelsesproces;    Stykker    fra    denne 
Tid  ere  afbildede  foran  S.  235  og  240. 
Mange    andre    Sager,    Sværd,    Lurer, 
Guldkar,      Arbeidsredskaber,      skulle 
blive   omtalte  nedenfor.     Men   iøvrigt 
er   dette   det    mindst   formrige  Afsnit 

af  Bronzealderen  og  tillige  det  mindst  Fig.  199    A.ib.  1876.   •/,. 

interessante.    Det  staaer  som  en  Over- 
gangstid   fra    et   Høidepunkt   i    den    ældre   Bronzealder    til    en    ny 
Kulmination  i  det  sidste  Afsnit. 

En  lignende  Decadence  viser  Ornamentiken.  Man  har  vendt 
sig  fra  de  gamle  Motiver  uden  fuldstændig  at  opgive  dem,  og  nyt 
er  forsøgt,  som  endnu  ikke  er  blevet  helt  udformet.  Mange  af 
de  ældre  Elementer  ere  bevarede,  dog  i  usikker  og  ofte  ringere 
Form,  og  derimellem  stikker  det  nye  frem  overalt,  men  uden  ret 
at  gjøre  sig    gjældende.      Fig.  200 — 202    gjengive    nogle    af   de    i 

denne  Tid  hyppigst  forekommende  Ornamenter;  et  lignende  fast 
Schema  af  Motiver  som  i  det  foregaaende  Afsnit  kan  ikke  opstilles. 
Bevægeligheden  er  større;  sjælden  træffes  saaledes  som  tidligere 
en  ganske  ensartet  Gj  en  tagelse. 

Jævnsides  løbende  Linier  findes  ofte  anvendte,  navnlig  i  buede 
Liniebaand  (Fig.  200) ;    de   holde  sig  nu  ikke  længere  til  Kanterne 

og  Inddelingslinierne,  men  bøie  sig  ud 
over  Fladen  som  Hovedmotiv,  hvad  der 
videre  udviklet  giver  den  paafølgende 
.Stilgruppe  sit  eiendommelige  Præg.  Fra 
Stjernemønstrets  Spidser  begynde  buede 
Linier  at  skyde  frem  (Fig.  201),  hvad 
der  senere  fører  til  høist  eiendommelige 
Motiver  (Fig.  216 — 18),  og  Armene  i  de 
fortløbende  Buerækker  forbindes  ogsaa  ved  deres  Grund  med  buede 
Linier  (Fig.  202).  Indlægningen  med  Harpixmasse  træffes  nu 
sjælden;  i  Periodens  sidste  Afsnit  er  den  fuldstændig  gaaet  af  Brug. 
Som  Afslutning  paa  Rageknivenes  Greb  anvendes  i  den  ældre 
Bronzealder  ofte  ét  Hestehoved  (S.  234).  Det  kan  være  ret  natur- 
mæssig behandlet,  med  fremstaaende  og  adskilte  Ører;  omstaaende 


Fig.  aoo.    ■/$• 


Fig.  aoi.     *lf 


Fig.  ao2.    '/il- 


er der  afbildet  et  saadant  Hoved  (Fig.  203).  Lignende  forekomme 
endnu  i  den  her  omhandlede  Tid,  men  mere  stiliserede  og  med 
Ørene  forenede  til  en  Tap  (Fig.  204) ;  de  vige  dog  snart  Pladsen 
for  et  langveisfra  hidført  Fuglehoved,  som  strax  nedenfor  skal 
omtales. 

Dette  er  kun  enkelte  Exempler  paa,  hvorledes  den  kunstneriske 
Bevægelse  ytrede  sig  i  Begyndelsen  af  den  yngre  Bronzealder.  En 
fyldigere  Erkjendelse  heraf  vindes  kun  ved  i  et  stort  Museum  at 
følge  alle  Overgange  mellem  gammelt  og  nyt.  Det  vil  da 
skjønnes,   hvorledes  det  først  og  fremmest  var  det  indre  Liv,   som 

medførte  Stilforandringen ,  her  som  overalt  i  den  nordiske  Oldtid. 
Stillestaaen  har  der  ikke  været  paa  noget  Punkt.  Men  ved  Siden 
af  have  ydre  Faktorer  bestandig  udøvet  en  væsentlig  Indflydelse,  og 
dette  ikke  mindst  ved  det  her  omhandlede  Tidspunkt. 

Beviserne  herfor  afgive  uimodsigelig  de  fremmede  og  ind- 
førte Sager,  som  findes  i  Norden  ved  Siden  af  de  hjemlige.  Det 
er  en  Import  af  en  egen 
Art  og  fra  en  egen  Kant, 
fra  det  nordlige  Italien 
og  tillige  fra  de  mellemste 
Donauegne.  Begyndelsen 
falder  ikke  naiagtig,  hvor 
Skjellet  ligger  mellem 
ældre  og  yngre  Bronze- 
alder; men  hinsides  dette  staa  kun  enkelte  Fund,  der  bebude  de 
kommende  nye  Forbindelser  med  Syden.  Drevne  Bronzekar  af 
hosstaaende  afbildede  Form  [Fig.  205)  ere  to  Gange  fundne  1 
Mandsgrave  fra  Slutningen  af  den  ældre  Bronzealder,  hvorimod  de 
ikke  ere  trufne  i  senere  Fund.  Tilsvarende  kjendes  fra  andre 
Lande  nord  for  Alperne.  Dette  var  de  ferste  etruriske  Fabrik- 
varer,  som  naaede  til  Danmark. 

Men  efter  dem  fulgte  en 
talrig  Række  af  andre  Sager. 
Først  og  fremmest  store,  to- 
hankede  Spande  og  Vaser  prydede 
med  Hjulfigurer  og  derfra  ud- 
gaaende  Fuglehoveder,  der  ere 
tegnede   med   indenfra  uddrevne  Fig,  »5.   '/•■ 

Punktlinier,    —    mindre    Spande 

med  opstaaende  Ører  til  bevægelige  Hanke,  —  smaa  Skaale,  hvis 
Side  er  dækket  med  opdrevne  Buler.  Vel  ere  ikke  alle  de  for- 
skjeliige  Former,  af  hvilke  nogle  ere  afbildede  i  Fig.  206,  hidtil 
fremkomne  i  Italien;  men  i  ikke  ringe  Antal  ere  de  trufne  over 
hele  Landomraadet  nord  for  Alperne  indtil  Østersøen,  og  at  de  ere 
udgaaede  fra  etruriske  Værksteder,  er  sikkert  nok.  Her  hørte 
denne  Art  af  Metaiarbeide  ret  egentlig  hjemme.  Bronzen  er  med 
fuldkommen  Dygtighed  tyndt  udhamret  og  derefter,  ved  de  større 
Stykker,  samlet  med  Søm.     Der  foreligger  ialt  c,  30  etruriske  Kar 

i  de  danske  Fund.  Af  samme  Arbeide  og  af  samme  Oprindelse 
ere  4  store  Bronzeskjolde ,  af  hvilke  et  er  gjengivet  S,  334;  til- 
fældigvis kjendes  hellerikke  disse  i  tilsvarende  Exemplarer  fra 
Italien,  hvorimod  meget  lignende  ere  fremdragne  andetsteds,  navnlig 
i  Sverige  og  Tydskland.  Hertil  komme  enkelte  Sværd  og  mange 
Smaagjenstande ,  navnlig  Knive  og  Naale.  Det  hele  Antal  af  ind- 
førte St>'kker  er  dog  meget  ringe  1  Sammenligning  med  de  hjem- 
lige Arbeider,    i  Forbindelse   med   hvilke   de  fremdrages.      En  be- 


Fig.  »6.     ■/» 

stemtere  Henførelse  til  den  yngre  Bronzealders  tidligere  eller  senere 
Afsnit  er  derfor  endnu  vanskelig.  Ældst  synes  de  større  Stykker 
at  være,  og  først  derefter  kommer  Strømmen  af  Smaagjenstande. 
Forbindelserne  med  Italien  have  øiensynlig  strakt  sig  gjennem  hele 
den  yngre  Bronzealder,  og  sammen  med  de  saa  iangveisfra  hidførte 
Sager  fulgte  meget  fra  de  mellemliggende,  barbariske  Omraader. 
Til  Vederlag  herfor  afgaves  der  Rav,  som  dette  foran  er  vist  (S.  290), 
Ravhandlen  vendte  sig  i  denne  Periode  fra  de  østlige  Middelhavs- 
lande til  Italien  og  dannede  det  Grundlag,  hvorpaa  den  nordiske 
Metalindustri  i  Løbet  af  den  yngre  Bronzealder  kunde  reise  sig  til 
en  ny  Blomstring. 

Ved   denne  Import  biev    det  hjemlige  Metalarbejde   gjennem- 
sptængt  med   nye   Elementer   i   videre   Udstrækning,    end  det  her 
kan  opregnes.    Fig.  207  viser  et  Sværdfæste  fra  Bomholm,  afsluttet 
med  to  store,    mod  hinanden  vendende  Spiral- 
oprulninger.      Der  er  i  Danmark  kun  fundet  tre 
Stykker  af  denne  Art;  men  Formen  er  vel  kjendt 
sydpaa  lige  til  Etrurien,    hvorfra  utvivlsomt  det 
her  afbildede  Stykke   er  indført.     I  Norden   var 
det  almindeligt   i  den   sidste  Halvdel  af  Bronze- 
alderen, at  Sværdfæster  og  Knivskaftet  afsluttedes 
i  ganske  lignende  Spiraler;    dette  er  et  tidligere 
ukjendt  og  fra  de  indførte  Stykker  optaget  Træk. 
Fig.  208  viser  et  Miniatur- Sværd   af  denne  Art. 
Længere  fremme,  S.  376,  skal  det  omtales,  hvor- 
ledes   Sværdene    i    dette    Tidsrum    bleve    frem- 
stillede ^M  miniature.    Det  sammesteds  afbildede 
Sværd  med  flad,   afrundet  Fæsteknap   er  et   nyt 
Exempel  paa  Optagelsen  af  en  fremmed,  men  her 
barbarisk  Form ;  tilsvarende  Sværdfæster  Igendes 
fra  Alpelandene,  Donauegnene  og  det  nordligere     Rg.ao?,  A»rb,.8;6.  v* 
Tydskland,  hvorfra  Formen  er  naaet  til  Danmark. 
Ved  Guldkarrene   (se  S.  388)  træffes   en  eiendommelig  Bægerform, 
der  ellers  er  fuldstændig  ukjendt   i  Norden   gjennem   hele  Bronze- 
alderen ;  derimod  er  den  almindelig  i  Syden  allerede  fra  Slutningen 
af  d.  2.  Aartusinde  f.  Chr.,  ligesom  den  træffes  almindelig 
ved  de  etruriske  Lerkar  fra  den  Qærneste  Halvdel  af  det 
sidste  Aartusinde.    At  de  kostbare  Guldkar  skulde  være 
hidforte  fra  Italien,   kan  nu  ikke  antages;    de  ere  utvivl- 
somt gjorte   i   Norden    efter  en   indført  Model.      Kniven 
Fig.  209  er  sikkert  nordisk  Arbeide,    men  Bladets  hele 
Bøining,    som   forst   træffes   ved  den  yngre  Bronzealders 
Knive,   skyldes  en  Efterligning  af  fremmede  Forbilleder,     Fig  »«. 
der  af  og   til    ere   trufne   i   Norden;    et  saadant  Stykke,  *"''"^'*-  "'•■ 
fra  Sjælland,  er  afbildet  under  Fig.  210.    Om  den  nye  og  fremmede 
Form,    som  Rageknivene  antage  i  Slutningen  af  Bronzealderen,   er 
foran    talt    (S.  234).      De    fremmede   Øxer    med   Skaftflige   (S.  384) 
indfinde  sig  nu   forst  mellem  de  nordiske  Sager.     Ved  samme  Tid 
viser  Omamentiken  sig  gjennemvævet  med  klassiske  Elementer.    Det 


34^  Optagne,  klassiske  Elementer. 

mæanderagtig  foldede  Baand  (Fig.  219)   er  hentet  fra  Syden;   i  de 
fortløbende   S-Figurer  (Fig.  215)    har  man   seet  en   Efterhgning  af 
den  antike  Tougstav,   og   hinanden   endnu   nærmere  staa  den  klas- 
siske og  den  nordiske  Bølgelinie  (Fig.  214). 
Et    godt    Exempel     paa    Optagelsen    af 
antike  Motiver  i  den  yngre  nordiske  Bronze- 
alder   afgiver    det    nysnævnte  Fuglehoved. 
Det  har  et  paa  eiendommelig  Maade  opad- 
bøiet  Næb,    der  ved    plastisk  Fremstilling 
er  bredt   og  fladt,    fortil   afrundet   eller  til- 
spidset.     Øinene    ere    oftest    fremstaaende, 
og   Hovedet    bæres  stedse   af  en   lang,    S- 
formet  bsiet  Hals   (Fig-  211).      Det  skyder 
sig   frem    overalt   i   Ender  og  Afslutninger 
og    holder   sig    under   forskjeliige    Omdan- 
nelser gjennem  hele  den  yngre  Bronzealder 
(Fig,  218,  220).     Hele  Fuglebilleder  træffes 
ogsaa  af  og  til  (Fig.  20g).    Disse  Fugle  ere 
,  fløine  op  til  Norden  paa  de  indførte  Bronze- 

sager og  have   her  slaaet  sig  ned  og  for- 
"■  ^  plantet  sig  i  den  indenlandske  Metalindustri. 

»ig.»». 'fc.      Fig.iio.  Vt       ^^*  '^^^  S.  334   afbildede,    etruriske  Skjold 
og   paa    de    store    Kar    S.  344    stikke    tii- 
svarende Hoveder  frem;    paa   et   i  Sverige   fundet  Skjold  af  italisk 
Arbeide  staa  Fuglene  efter  hinanden.  Kredsen  rundt.    De  ere  frem- 
deles   vel    kjendte    i   Syden    i    l.  Halvdel    af  Aartusindet   nærmest 
f   Chr;    i    den    saakaldte    Dipylon- Gruppe    i 
Grækenland    og    i    de   talrige  etruriske   Fund 
spille    de   samme  Gjæs-   eller  Svane-lignende 
Figurer  en  fremtrædende  Rolle.     Ikke  usand- 
synligt   stamme    de   oprindelig   fra  Æg>pten. 
Særlig    det    paa    de    her    afbildede    Stykker, 
Skjoldet  og  Karrene,  forekommende  Motiv,  der 
Fig.  SU.  Vi  ogsaa  tindes  paa  andre  Sager,  Hjulfiguren  med 

de  til  hver  Side  udgaaende  Fuglehoveder,  er 
ikke  uden  Grund  blevet  sammenstillet  med  et  helligt  Symbol  i  det 
gamle  Ægypten,  Solskiven  mellem  to  Uræus- Slanger,  Naar  det 
nu  fremdeles  er  gjort  gjældende,    at  disse  Vandfugle,    de  være  nu 

oprindelig  Gjæs  eller  Svaner,  saa  hyppig  forekomme  i  det  ældste 
Grækenland,  fordi  de  vare  helligede  en  Gudinde,  der  senere  om- 
formedes til  den  græske  Artemis,  da  ligger  det  nær  at  spørge,  om 
der  ikke  ogsaa  til  de  nordiske  Fugle  kan  være  knyttet  religiøse 
Forestillinger,  hidførte  sammen  med  de  fremmede  Sager.  Der  er 
dog  næppe  Grund  til  at  antage  dette.  Modellerne  ere  tilførte 
Norden  ad  hurtig  Vei  med  Importsager,  hvorimod  religiøse  Fore- 
stillinger udbrede  sig  langsomt,  fra  Folk  til  Folk,  —  Forskjellen 
paa  disse  to  Meddelelsesmaader  skal  strax  nedenfor  nærmere  om- 
tales; de  forskjelligartede  Elementer  kunne  saaledes  ikke  være 
naaede  samtidig  til  Norden.  Billederne  forsvinde  med  Ophøret  af 
den  fremmede  Import;  de  vare  i  Norden  væsentlig  kun  dekorative 
Motiver,  der  vise,  hvorledes  langveisfra  komne  Bestanddele  i  den 
yngre  Bronzealder  bleve  optagne  i  den  nordiske  Industri. 

Langt  eiendpmmeligere  end  den  yngre  Bronzealders  første 
Afsnit  staaer  det  paafølgende  Slutningsafsnit  i  hi&le  det  lange  Tids- 
rum. Nydannelserne  ere  talrigere;  hvad  der  er  fremgaaet  af  det 
ældre,  er  ofte  saa  vidt  omformet,  at  det  maa  kaldes  fuldstændig 
nyt;  i  Ornamentiken  er  den  Bevægelse  kommen  til  fuldt  Gjennem- 
brud,  der  kun  spores  i  den  umiddelbart  forudgaaende  Tid.  En 
Del  af  de  mere  fremtrædende  Former  er  paa  den  hosføiede  Tavle 
gjengiven  i  c.  Ve  af  den  virkelige  Størrelse,  idet  der  til  Afbildning 
er  valgt  de  smukkeste,  største  og  tillige  bedst  bevarede  Stykker, 
som  hidtil  ere  fremdragne. 

Bronzekarrene  fra  denne  Tid  (se  Tavlen  øverst)  ere  ligesom  de 
ældre  indrettede  til  at  ophænges  i  Øskener;  men  Bunden  er  mere 
hvælvet,  indenfor  Mundingen  findes  ofte  en  fremspringende  Kant 
med  gjennembrudt  Mønster,  og  Størrelsen  er  betydelig  tiltagen. 
De  to  største  hidtil  i  Danmark  fremdragne  Stykker  have  en  Bredde 
af  30  og  33  Cm.  Disse  Hængekar,  af  hvilke  der  er  optaget  henved 
60  Stykker,  ere  oftere  sande  Mesterstykker  i  technisk  Henseende, 
og  ligesaa  beundringsværdig  er  den  rige  og  omhyggelig  udførte 
Ornamentik. 

Af  Hgnende,  fortræffeligt  Arbeide  ere  de  eiendorømeHge,  halv- 
kugleformet  hvælvede  Bronzestykker  med  fremskydende,  hult  Midt- 
parti, oftest,  afsluttet  med  en  Knap  (se  Tavlen).  De  ere  stedse 
« indrettede  til  at  fastgjøres,  de  mindre  ved  en  under  Midten  anbragt 

Knap  ganske  som  ved  Fig.  198,  de  større  ved  to  modstillede  Ud- 
skjæringer  eller  Øskener  ved  Kanten  eller  ved  en  indvendig  anbragt 
Bøile  og  overfor  denne  en  Knap;  der  maa  saaledes  have  været 
anbragt  en  bred  Rem  eller  et  Baand  ved  dem.  Udsiden  er  stedse 
rigt  ornamenteret.  Disse  Stykker,  der  foreligge  i  et  Antal  af  c.  25, 
med  en  Bredde  af  7 — 16  Cm.,  ere  blevne  opfattede  som  Laag  til 
Hængekarrene,  fordi  de  ofte  ere  optagne  sammen  med  dem,  rigtig- 
nok sædvanlig  ogsaa  med  mangehaande  andre  Sager.  Dog  passe 
de  aldrig  i  Størrelse,  idet  Bredden  stedse  er  en  god  Del  mindre 
end  Karrets  Munding.  Hellerikke  er  det  let  at  afgjøre,  hvor- 
ledes Forbindelsen  skulde  have  været  mellem  det  formentlige  Laag 
og  Hængekarret.  Man  har  fremdeles  ment  at  kunne  bestemme 
disse  Sager  som  en  Slags  Hængelamper,  med  den  over  dem  an- 
bragte Hætte.  Men  forskjellige  Enkeltheder  tale  derimod.  Til- 
fældige Støbehuller  eller  Beskadigelser  i  Karrene  findes  saaledes  af 
og  til  udbedrede  med  den  oftere  omtalte  Harpixmasse  (S.  265),  der 
er  brændbar  og  blødgjøres  ved  Varme;  man  vilde  sikkert  ikke 
have  anvendt  dette  Stof  paa  et  Ildbækken.  Hellerikke  kan  det 
just  siges,  at  et  saadant  sammensat  Apparat  passer  vel  ind  i  det 
her  omhandlede  Kulturhele.  Men  først  og  fremmest  maa  det  ind- 
vendes, at  det  ikke  er  heldigt  at  søge  Forklaringen  af  Oldtidens 
gaadefulde  Stykker  mellem  Nutidens  eller  andre  Qæmt  liggende 
Sager,  og  dette  saameget  mindre,  naar  ganske  nærliggende  Former 
kunne  give  sikker  Oplysning.  De  her  omhandlede  Bronzestykker 
ligne  i  høi  Grad  de  noget  ældre,  hvælvede  Smykkeplader,  som  ere 
omtalte  S.  341  og  oplyste  ved  en  Afbildning.  Kun  er  den  ældre 
Form  nu  bleven  videre  udviklet  og  forstørret.  Det  maa  nødvendig- 
vis antages,  at  de  yngre  Stykker  af  denne  Art  ere  afledte  af  de 
ældre;  men  da  disse  sidste,  ligesom  alle  de  forudliggende  og  be- 
slægtede Stykker  fra  den  ældre  Bronzealder  maa  opfattes  som 
Kvindesmykker,  saa  maa  ogsaa  de  store,  hvælvede  og  høie  Stykker 
fra  Bronzealderens  sidste  Afsnit  have  havt  denne  Bestemmelse, 
hvor  lidet  troligt  dette  end  synes  at  være  efter  deres  hele  Form. 

■ 

De  staa  som  det  sidste  Led  i  Rækken  af  de  Kvindesmykker,  der 
kjendes  under  særegne  Former  fra  alle  fire  Afsnit  af  Bronzealderen. 
Mange  andre  Sager  fra  denne  Tid  ere  iøvrigt  ligesaa  urimelig 
overdrevne  i  Formen.  Man  betragte  de  indtil  14  Cm.*  brede  Arm- 
ringe med  fremstaaende  Øskener  og  Klapreblik  (se  Tavlen,  nederst 

tilhøire).  Da  de  først  bleve  fremdragne,  fik  de  Navn  af  »Hestehale- 
smykker«, saa  lidt  tilkjendegav  disse  brede  og  stive  Metalbaand 
sig  ved  deres  Form  som  Armringe,  hvad  der  nu  er  klart  efter 
deres  Slægtskab  med  mere  moderate  Stykker.  Det  skulde  be- 
nægtes, at  den  nederst  paa  Tavlen  gjengivne,  kolossale  Ring  lige- 
ledes har  tjent  som  Armsmykke,  hvis  der  ikke  havdes  tilsvarende 
Stykker  af  en  beskeden  og  saa  at  sige  fornuftig  Størrelse.  Forelaa 
nu  disse  overdrevne  Stykker  kun  i  et  enkelt  Exemplar,  da  havde 
de  liden  Interesse;  de  kunde  da  skylde  et  eller  andet  tilfældigt 
Forhold  deres  Tilblivelse,  et  Indfald  hos  et  enkelt  Individ  el.  lign. 
Men  de  sidst  omtalte  store,  hule  Ringe,  hvis  Ender  ofte  ere 
dreiede  skjævt  for  hinanden,  foreligge  fra  Danmark  i  en  halv  Snes 
Exemplarer,  og  andre  kjendes  fra  det  øvrige  Norden.  Det  extra- 
vagante  i  Formen  og  det  overdrevne  i  Størrelsen  er  Tidens  Smag. 
Man  se  de  forskjellige  paa  Tavlen  gjengivne  Smykkenaale,  som 
naa  en  Længde  af  30  Cm.,  og  hvis  tværstillede  Hoved  kan  være 
15  Cm.  bredt.  Ogsaa  af  disse  Former  kjendes  Stykker  i  beskeden 
Størrelse.  Andre  Naale  have  en  Længde  af  indtil  70  Cm.,  medens 
den  sædvanlige  Længde  er  10 — 15  Cm. 

Der  er  i  Bronzealderens  sidste  Afsnit  en  mærkelig  Fylde  og 
Kraft  i  det  hjemlige  Metalarbeide.  Alt,  det  være  smaat  eller  stort, 
er  i  Væxt.  Rageknivene  blive  baade  længere  og  bredere  —  man 
kaste  et  Blik  paa  de  S.  235  afbildede  Stykker.  Ogsaa  det  andet 
til  Toilettet  hørende  Redskab,  Niptangen,  overgaaer  i  Størrelse  alle 
de  ældre  Former.  Bøilenaalene  (se  Tavlen  nederst  tilvenstre)  skille 
sig  fra  de  ældre  ved,  at  selve  Bøilen  er  bleven  tyk  og  bred,  og 
Pladerne  ved  dens  Ender  ere  høit  hvælvede  og  ornamenterede, 
løvrigt  afvige  disse  Naale,  der  danne  Afslutningen  paa  den  lange 
Formudvikling,  som  kan  følges  fra  den  ældste  Bronzealder,  alene 
fra  de  nærmest  forudliggende  (Fig.  196)  ved,  at  Naaleho vedet  er 
bortfaldet. 

Det  var  en  produktiv  Tid  med  Nydannelser  af  forskjellig  Art. 
Foroven  paa  hosfølgende  Tavle  sees  en  bred  Ring,  dannet  af  en 
riflet  Bøile,  der  afsluttes  i  to  aflange  Plader,  som  ere  forenede  ved 
store  Spiraloprulninger.  Dette  er  en  i  Bronzealderens  sidste  Afsnit 
almindelig  forekommende,  men  i  de  ældre  Fund  ganske  ukjendt 
Form.  Alene  fra  Danmark  haves  over  100  Exemplarer,  af  hvilke 
dog  intet  kan   maale   sig    med  det   afbildede  Stykke;    mange   ere 

spinklere,  med  smalle  Plader,  og  lukkes  kun  ved  to  om  hinanden 
gribende  Hager.  At  dette  er  Halsringe  og  ikke,  som  tidligere 
antaget,  Hovedpr>^deIser,  erkjendes  først  og  fremmest  af  Slidet  paa 
Ringenes  Underside,  der  stedse  viser  sig  saaledes,  som  det  maatte 
falde,  naar  Ringen  hvilede  om  Halsen  med  Pladerne  anbragte  i 
Nakken  og  Spiralslyngningerne  vendende  opefter.  Hermed  stemmer 
Ringenes  Vidde,  idet  de  ofte  ere  enten  for  smaa  eller  for  store  til 
at  omslutte  Hovedet,  medens  dog  ingen  er  for  lille  til  at  passe 
om  et  Barns  Hals  og  ingen  for  stor  for  en  fuldt  udviklet  og  kraftig 
Figur.  Til  denne  Anvendelse  svare  fremdeles  alle  Enkeltheder  i 
Formen  under  dens  forskjellige  Variationer.  Naar  Ringene  ere 
spinkle,  ere  de  kredsrunde  som  mange  andre  Halsringe  fra  Bronze- 
alderen, massivt  støbte  og  dermed  elastiske;  de  kunde  da  lægges 
om  Halsen  ved,  at  Enderne  førtes  fra  hinanden.  Bliver  Bøilen 
derimod  tykkere,  er  den  oftest  hulstøbt  for  ikke  at  blive  for  tung 
og  kostbar.  Hermed  bortfaldt  Elasticiteten;  Ringen  blev  da  ikke 
indrettet  til  at  aabnes;  men  i  Stedet  for  gav  man  den  en  større 
Bredde  og  en  oval  Form  —  stedse  i  samme  Retning  som  Pladerne 
—  saaledes  at  den  kunde  tages  paa  ved  at  føres  ned  over  Hovedet. 
Saadanne  sammensatte  og  kunstfærdig  indrettede  Former  ere  stedse 
fremkomne  gjennem  en  lang  Udvikling.  Begyndelsen  er  sikkert  at 
søge  i  de  ældre  og  simplere,  vredne  Ringe,  der  lukkes  ved  Hager 
(f.  Ex.  Fig.  192).  Man  er  faldet  paa  at  gjøre  Partiet  nærmest  ved 
Lukket  fladt,  forat  det  bedre  kunde  hvile  paa  Halsen,  og  man  er 
da  ved  videre  kunstnerisk  Behandling  af  Formen  kommen  til  et 
saa  extravagant  Smykke  som  det  her  fremstillede. 

En  lignende  Dannelseshistorie  have  andre  samtidige  Ringe. 
Øverst  tilhøire  paa  anførte  Tavle  er  der  afbildet  to  svære  Ringe, 
bestaaende  af  en  Bronzestang,  der  ved  Støbningen  har  faaet  fire 
tykke,  fremspringende  Lister  og  derefter  er  vreden  afvexlende  til- 
høire og  tilvenstre.  Formen  og  det  ofte  meget  kjendelige  Slid 
vise,  at  dette  Slags  Ringe  har  været  Halssmykker,  baarne  parvis 
over  hinanden  med  de  sammensluttende  Kroge  vendende  opad  mod 
Nakken.  De  ere  fremgaaede  af  de  nys  omtalte,  gjennem  hele  Bronze- 
alderen hyppig  forekommende,  spinkle  Halsringe,  der  i  den  fulde 
Længde  ere  vredne  i  samme  Retning.  Man  fandt,  at  det  saa 
bedre  ud  eller  gav  en  større  Elasticitet  at  lade  Vridningerne  løbe 
afvexlende   i   modsat  Retning.      Samtidig  gjorde   man   Ringen   saa 


.A^ 


De  yne«  Former.  jji 

tyk,  som  det  nogenlunde  kunde  gaa  an  ved  et  Smykke  af  massivt 
Metal;  et  Ringpar  naaer  den  betydelige  Vægt  af  1203  grm.,  og  en 
enkelt  Ring,  der  efter  Slidet  skjønnes  at  have  været  baaren  s 
med  en  anden,  har  endog  en  Vægt  af 
919  grm.  Endelig  førtes  man  til  det  paa 
Tavlen  øverst  tilvenstre  gjengivne,  i  mange 
Exemplarer  foreliggende  Smykke,  der  ret 
viser,  hvor  excentrisk  og  dog  smukt  1 
arbejdede    i    denne    Tid;     de    fire    ganske 

tynde,  høie  og  skarpe  Længdebaand  sno  sig  i  kunstfærdige  Vrid- 
ninger regelmæssig  mellem  hverandre  med  rigt  Spil  af  Lys  og 
Skygge  paa  det  guldlignende  Metal. 

Nogle  af  de  mange  smaa  Nydannelser  maa  endnu  nævnes. 
Stangknappeme  (Fig.  212)  vise  sig  nu  først, 
men  blive  snart  ganske  almindelige;  de  ere 
af  Bronze,  kun  enkelte  af  Guld  eller  delvis 
beklædte  med  Guldblik.  Oprindelsen  er 
ganske  klar.  Man  opfandt  en  ny  Art  af 
Lukke  bestaaende  af  en  Stang  med  et  til- 
knyttet Baand;  dette  blev  saa  efterlignet  i' 
Metal  Stangknapperne  forekomme  oftest  par- 
vis og  have  da  sandsynligvis  været  anvendte 
ved  Klædningen.  Ved  andre  er  der  fundet 
anbragt  mindre  Brugsgjenstande,  f.  Ex.  en 
Niptang,  der  saaledes  har  været  fastknappet 
ti!  Bæltet.  Denne  nye  Form  gav  paany  An- 
ledning til  Dannelsen  af  Naale,  hvis  Hoved 
ganske  ligner  Tværstangen  paa  Knapperne, 
og  herfra  kom  man  atter  til  de  kunstfærdige 
Naale  med  Tværhoved,  som  ere  afbildede 
paa  den  tidtnævnte  Tavle.  Hængeplader 
af  Bronze,  bestaaende  af  en  aflang,  oftest 
dekoreret  Plade,  fra  hvis  smalle  Ende  der 
udgaaer  en  Stang  med  Øsken,  kjendes  ikke  p;^  ^^^    ,,^ 

fra  de  tidligere  Afsnit  af  Bronzealderen.      I 

denne  Tid  findes  de  almindelig  anbragte  til  Pynt  ved  Enden  af 
Knivskafter  (Fig.  213),  paa  Naale  (se  Tavlen),  Armbaand  o.  lign. 
Man  har  øiensynlig  herved  villet  efterligne  Tøikvaster,  der  tidligere 

anvendtes  paa  samme  Maade;  saadanne  kjendtes  jo  allerede  i  den 
ældre  Bronzealder  (S.  247).  Ved  Mundstykket  af  Lurerne  (S.  388) 
er  der  fundet  Levninger  af  en  Bevikling,  der  sandsynligvis  har 
været  prydet  med  Kvaster,  og  ved  andre  Lurer  findes  disse  er- 
stattede af  Metal  (Fig.  235).  Man  syntes  desuden  godt  om  Klangen 
af  de  frithængende,  klaprende  Plader.  Bagpaa  den  store  Skive, 
som  omgiver  Lurernes  Lydaabning,  er  der  ophængt  Klaprestænger 
endende  i  en  lille  Kugle,  og  tilsvarende  lod  man  klirre  paa  Arm- 
baandene  (se  Tavlen). 

Det  spores  overalt,  hvorledes  man  i  Bronzealderens  Slutnings- 
afsnit  har  bestræbt  sig  for  at  nydanne  eller  dog  oppynte  de  ældre 
Former.  I  Ornamentiken  er  denne  Retning  endnu  kjendeligere. 
Ved  Opgivelse  af  en  Del  af  de  gamle  Elementer,  ved  en  særdeles 
kraftig  Udvikling  af  andre  og  navnlig  ved  en  fyldig  Anvendelse  af 
mange  hidtil  ukjendte  Motiver  er  der  skabt  en  ny  og  eiendommelig 
Stil.  De  fordybede  Ornamenter  med  Indlægning  ere,  som  alt 
nævnt,  fuldstændig  glemte;  Punsel  -  Ornamenteringen  breder  sig 
derimod  med  ny  Fylde.  Hovedbestanddelen  er  Baand,  dannede  af 
fintpunslede,  jævnsides  løbende  Linier,  ofte  kantede  med  Rækker 
af  Punkter,  Spidser  eller  S-Figurer  (Fig.  216).  Ved  Siden  heraf 
forekomme  fortsatte  Tvær-  og  Skraabaand,  Rækker  af  Buer,  Kredse 
samt  de  nedenfor  nærmere  omtalte  Skibsbilleder,  Alt  tegnet  med 
de  samme  jævnsides  følgende  Punsellinier.  Der  findes  en  rig  Af- 
vexling  af  smukke  Mønstre.  Bølgelinier  (Fig.  214),  S  -  Slyngninger 
(Fig.  215),  enkelte  eller  dobbelte  Skjoldmønstre  (Fig.  216)  vexle 
med  Buer,  hvis  Spidser  løbe  ud  i  slyngede  Baand  (Fig.  217 — 18); 
Mæandertegningen  er  nu  bleven  almindelig  (Fig.  219).  Oftest  er 
Ornamentet  fortsat  i  lange,  sluttede  Baand;  men  naar  dette  ikke 
passer  til  det  Felt,  som  skal  fyldes,  griber  man  til  store  Slyng- 
ninger afsluttede  i  Dyrehoveder  eller  til  hele  og  halve,  phantastisk 
formede  Skibsbilleder.  Den  omstaaende  (Fig.  220)  afbildede  Rage- 
kniv afgiver  et  godt  Exempel  paa  denne  Tids  Ornamentik.  Paa 
Bladet  sees  to  Skibe  med  Kjølen  vendt  mod  Æg  og  Ryg;  Rummet 
imellem  dem  er  fyldt  af  en  Slyngning  med  Dyrehoveder.  Langs 
Haandtaget  løber  et  Baand  afsluttet  i  en  Skibsstevn  og  et  Dyrehoved. 

Udførelsen  er  ofte  saa  fin  og  sirlig  som  muligt;  men  Punslen 
har  dog  tumlet  sig  let  og  frit.  Sædvanlig  arbeidedes  der  dygtig 
og    sikkert,    som    vilde    man    vise,    at    der   nu    raadedes    over    en 

Færdighed,  der  var  uddannet  gjennem  Bronzealderens  mange  Aar-! 
hundreder.  Men  ved  Siden  heraf  forekommer  ikke  sjælden  ea 
uskjøn  Tegning  og  en  skjødesløs  Udførelse.  I  den  ældre  Bronze*' 
alder  var  dette  ikke  Tilfældet;  med  den  større  Udvikling  er  der 
fulgt  en  ringere  Soliditet.  ) 


Flg.  914—15.    •/«• 


Lad  Øiet  kun  eengang  opmærksomt  blive  fæstet  paa  de  Teg- 
ninger, der  brede  sig  paa  alle  Slags  Sager,  de  store  Hængekar, 
Halsringene   med   ovale  Plader,   Sværdklinger,    Knivsblade   og  Pin- 


F'ig.  916—17.    •/»• 


cetter,  paa  stort  og  smaat,  som  det  maa  ske  under  Indflydelse  al 
en  virkelig  levende  Kunst,  og  man  vil  ikke  være  i  Tvivl  om,  at 
Bronzealderens  Slutningsstil   er  ligesaa  eiendommelig  og  i  sin  Art 


Fig.  218—19.     ■/»• 

ligesaa  tiltrækkende  som  dens  ældste  Stil.  Det  er  ikke  den  gamle, 
strenge  Kunst,  der  tilbageholden  vogtede  paa  hver  en  Snørkel  — 
ikke  den  derpaa  følgende  rige  og  fine  Stil  med  dens  bevidste 
Pyntelighed  —  ikke  det  tredie  Afsnits  Blandingsstil  med  dens 
halve  Opgiven  af  det  ældre  og  usikre  Søgen  fremad;  det  er  en 
ny,   fuldt  udfoldet,   livsfrisk  Stil,   mere  bøielig  og  afvexlende,  mere 

Sophus  Miiller:   Vor  Oldtid.  23 

fyldig  Og  sammensat  end  dens  Forgjængere,  men  præget  af  først 
at  være  fremkommen  efter  en  lang  Kunstudvikling.  I  Overens- 
stemmelse med  de  forud  givne  Betegnelser  for  de  forskjellige  Stil- 
perioder indenfor  Bronzealderen:  den  strenge  Stil,  Blomstringstiden 
og  Decadencetiden  skulde  dette  Aisnit  kaldes  en  Efterblomstring. 
Den  yngre  nordiske  Bronzealder  har  sit  Hjem  paa  det  Om- 
raade,  der  fra  Stenalderen  af  havde  dannet  et  Kuiturhele,  i  de 
vestlige  Østersølande  og  det  sydiigete  Skandinavien  (S.  190,  266, 
294),  dog  nu,  som  foran  berørt,  med  nogen  Forskydning  imod  Øst 
(S.  336).  Allerede  i  Od^regnene  træffes  imidlertid  saa  mange  nye 
Træk,  at  man  halweis  føler  sig  paa  fremmed  Grund.  Hellerikke 
mod  Syd  turde  Grænsen  ligge  fjæmere  end  forhen;  men  den  er 
mere   usikker  end   tidligere,    udjævnet   af  de    gjennem   det  yngre 


Tidsrum  tiltagende  Forbindelser  med  tilstødende  og  fjærnere  Lande, 
Mange  Enkeltheder,  der  ret  egentlig  kunne  kaldes  nordiske,  træffes 
nu  paa  videre  Omraader.  Af  de  paa  sidst  omtalte  Tavle  gjen- 
givne  Former  have  de  vredne  Halsringe  med  omskiftende  Vindinger 
ogsaa  hjemme  i  hele  Mel  lemtyd  skiand  og  tilgrænsende  Dele  af 
Frankrig;  den  svære,  hule  Bronzering  nederst  paa  Tavlen  kan 
følges,  omend  i  en  noget  forandret  Skikkelse,  indtil  Bøhmen; 
Naalene  med  to  store  Spiraloprulninger  ved  Hovedet  forekomme  endnu 
i  Mellemeuropa;  Halsringen  med  ovale  Plader  er  truffen  i  et  enkelt 
Exemplar  i  Baiern,  og  et  Par  Fund  af  ganske  nordisk  Præg  ere 
optagne  ved  Corcelettes,  ved  Neuchatel -Søen  i  Schweiz,  og  ved 
Petit -Villatte,  i  Depart.  Cher  i  Frankrig  (S.  409).  Berøringerne  med 
Omverdenen  ere  saaledes  tiltagne;  de  Forbindelser  ere  allerede  ind- 
ledte, der  snart  skulde  inddrage  Norden  under  Jernalderens  Kultur. 
Den  nye  Tid  staaer  allerede  for  Døren.  Flere  Sager,  som  i 
Norden   endnu  tilhøre   den   rene  Bronzealder,    forekomme  sydp{^  i 

Jem  eller  i  Forbindelse  med  Jernalders  Former.  Dette  gjaelder 
saaledes  de  ofte  nævnte,  vredne  Halsringe  og  forskjellige  Former 
af  Smykkenaale.  Sværdene,  hvis  Fæste  er  afsluttet  i  Spiraler 
(S.  345),  have  i  Italien  undertiden  en  Klinge  af  Jem,  og  nærstaaende 
Former  fra  Donaudalen  kunne  have  Fæstet  prydet  med  Indlægninger 
af  samme  Metal.  Fremdeles  træffes  undertiden  Bronzesager,  som 
egentlig  høre  hjemme  i  Jernalderen,  indblandede  i  de  nordiske 
Fund  fra  Bronzealderens  sidste  Afsnit,  og  enkelte  Gange  er  der 
ogsaa  fundet  Jern.  Kun  et  eneste  ældre  Fund  vides  at  have  inde- 
holdt en  Gjenstand  af  Jem,  nemlig  en  lille  Kniv  med  Grebspids  af 
usikker  Form;  dette  Fund,  som  nedenfor  skal  omtales  (S.  401),  til- 
hører den  ældre  Bronzealders  sidste  Afsnit.  Fra  Periodens  Slutning 
hidrører  derimod  det  righoldige  Fund  fra  Røgerup  Mose,  Sjællands 
Homs  Herred,  med  en  Række  Armringe,  der  ere  forarbeidede  af 
Jern,  men  formede  som  de  samtidige  Bronzesmykker.  I  et  samtidigt 
Fund  fra  Wennbiittel  i  Ditmarsken  med  mange  charakteristiske 
Stykker  var  der  en  Kniv  med  Skaft  af  Bronze,  men  med  Blad  af 
Jern.  Et  Fund  fra  Kolpin  i  Bagpommern  indeholdt  Sager  af  Jem 
og  Bronzer  fra  Periodens  Slutning.  Paa  mange  Maader  skjønnes  det 
saaledes,  at  den  yderste  Grænse  mod  Jernalderen  er  naaet. 

Hermed  er  Udsigten  over  hele  Perioden  afsluttet.  Den  ligger 
nu  for  os  i  sin  fulde  Udstrækning,  begyndende  med  de  spiral- 
prydede  Bronzer  og  afsluttet  med  de  vidt  forskjellige,  men  ligesaa 
eiendommelig  ornamenterede  Sager.  Om  Rækkefølgen  af  Tids- 
grupperae  og  hele  Udviklingsgangen  skulde  der  efter  det  ovenfor 
fremstillede  ikke  være  Tvivl.  Mere  vanskeligt  stiller  sig  derimod 
Spørgsmaalet  om  Periodens  og  de  enkelte  Afsnits  Varighed,  om 
Tidspunktet  for  deres  Begyndelse  og  Afslutning. 

Med  de  ovenfor  herom  foreløbig  givne  Antydninger  (S.  267, 
281)  kunne  vi  ikke  længere  nøies,  efterat  vi  nu  have  vundet 
Kjendskab  til  Bronzealderens  Indhold.  Sagen  maa  nærmere  frem- 
stilles —  ikke  i  alle  sine  Enkeltheder,  hvad  der  hører  hjemme 
under  den  mest  specielle  Archæologi,  ligesom  dette  kræver  mange 
Forudsætninger  og  et  stort  Apparat;  men  Spørgsmaalet  om  Bronze- 
alderens Chronologi  maa  fremlægges  i  sin  Almindelighed,  saaledes 
at  det  kan  skjønnes,  hvorledes  Dateringer  tilveiebringes  og,  hvilken 
Sikkerhed  de  have. 

23* 

Man  søger  at  finde  Tidsbestemmelser  for  Bronzealderen  ved 
at  regne  tilbage  fra  et  senere,  chronologisk  fæstnet  Punkt.  Et 
saadant  haves  i  den  romerske  Periode,  der  begynder  med  det 
første  christelige  Aarhundrede.  Forud  herfor  ligger  den  førromerske 
Tid  og  atter  forud  Bronzealderens  fire  Afsnit.  Et  Udsyn  over 
Fund  og  Oldsager,  over  Stil  udviklingen  og  den  hele  Kultur- 
bevægelse i  disse  forskjellige  Grupper  vilde  give,  at  der  maatte 
anvises  hver  af  dem  2 — 3  Hundrede  Aar.  Herefter  skulde  Bronze- 
alderens Begyndelse  falde  hinsides  Aar  1000. 

En  saadan  Beregning  er  næppe  ganske  uden  Basis.  Vi  kjende 
en  Række  Stilgrupper  fra  Nordens  Jernalder,  der  frembyde  en 
lignende  Indholdsfylde  som  Bronzealderens  enkelte  Tidsafsnit,  og 
de  have  alle  havt  en  Varighed  af  et  Par  Aarhundreder.  Der  kunde 
henvises  til  de  vel  kjendte  klassiske  Stilperioder,  den  græske,  den 
hellenistiske,  den  ældre  og  den  yngre  romerske  Tid,  ja,  der  kunde 
endog  peges  paa  den  romanske  og  den  gothiske  Periode  for  at 
skaffe  Exempler  paa  lignende  Tidslængder  som  den,  der  her  er 
ansat  for  Bronzealderens  Afsnit.  Det  synes  næsten  at  gjælde  for 
det  europæiske  Kulturhele,  at  en  (jærntliggende  Stilperiode,  der 
ved  sine  efterladte  Monumenter  træder  frem  som  et  Hovedafsnit, 
har  havt  en  Varighed  af  2 — 3  Aarhundreder.  Som  det  let  vil 
sees,  ere  dog  disse  Betragtninger  ingenlunde  uangribelige,  og  den 
her  fremstillede  Beregningsmaade  tør  kun  siges  at  hvile  paa  et 
vist  Skjøn. 

Man  kunde  da  vende  sig  til  Oldsagformer  og  ornamentale 
Elementer,  som  vides  oprindelig  at  være  udgaaede  fra  Syden  og 
derefter  ere  vandrede  fra  Folk  til  Folk  for  endelig  at  optages  i 
Norden  (S.  267).  Dersom  disse  Elementer  lade  sig  sikkert  datere 
i  deres  første  Hjemstavn,  kunde  det  antages,  at  de  ogsaa  lod  sig 
tidsætte  i  Norden;  det  maatte  kun  vides,  hvor  lang  Tid  der  med- 
gaaer  til  en  saadan  Forplantning  fra  Syd  til  Nord. 

At  dette  dog  er  en  meget  lang  Tid,  kan  hurtig  sluttes  af  vel 
bekjendte  Forhold.  Christendommen  behøvede  900  Aar  for  at  naa 
til  Danmark,  Bogstavskriften  var  omtrent  ligesaa  lang  Tid  under- 
veis  fra  Grækenland,  Brugen  af  Jernet  naaede  sandsynligvis  ikke 
meget  hurtigere  frem.  Møntprægningen  brugte  c.  1700  Aar,  og  det 
oprindelig  græske,  ornamentale  Bladværk  kom  først  hid  i  den 
carolingiske  Tid.      Saa   ofte   der  i   den   Qærne  Fortid   er  foregaaet 

en  virkelig  Kulturmeddelelse  fra  Syden,  er  den  baaren  frem  gjennem 
den  hele  Kjæde  af  mellemliggende  Folk,  og  hertil  er  der  med- 
gaaet  en  betydelig  Tid,  af  indtil  halvandet  Tusinde  Aar  eller  mere. 
Tilegnelsen  ad  saadan  langsom  Vei  kalde  vi  Kulturmiddelelse  i 
Modsætning  til  Importen  af  Gjenstande,  ved  Handel  eller  paa  anden 
Maade,  hvorom  nærmere  nedenfor.  Herimellem  maa  der  nøie 
skjelnes.  Importen  foregik  forholdsvis  hurtig;  de  saaledes  mod- 
tagne Sager  efterlignedes,  og  denne  Optagelse  af  nye  Elementer 
krævede  ringe  Tid;  en  saadan  Tilegnelse  betegner  dog  ikke  et 
Kulturfremskridt,  der  kan  jævnstilles  med  Optagelsen  af  en  vis 
Metaltechnik,  en  ny  Kunststil,   Møntprægning,  Bogstavskrift  o.  lign. 

Men  tager  en  virkelig  Kulturmeddelelse  saa  lang  Tid,  som  de 
anførte  Exempler  lade  formode,  da  vil  det  strax  sees,  at  Dateringer 
søgte  fra  denne  Side  ingen  videre  Betydning  kunne  have  for 
Bronzealderen.  De  fra  Syden  optagne  Elementer,  som  falde  inden- 
for denne  Periode,  ville  nemlig  have  begyndt  deres  Vandring  langt 
tilbage  i  det  2.  Aartusinde;  men  ved  denne  Tid  ere  Forholdene 
i  Syden  ikke  stort  bedre  kjeridte  end  i  Norden  og  Tidsbestemmel- 
serne næsten  ligesaa  usikre.  Vi  se  ogsaa,  at  næsten  alle  de  i 
chronologisk  Henseende  sikkert  bestemmelige  Elementer,  som  klart 
vise  sig  at  være  oprindelig  udgaaede  fra  Syden  og  at  være  hid- 
førte ved  langsom  Meddelelse  fra  Folk  til  Folk,  først  træffes  i 
den  nordiske  Jernalder;  der  skal  nedenfor  paa  sit  Sted  fremføres 
Vidnesbyrd  om  denne  Tilførsel,  til  hvilken  der  er  medgaaet  indtil 
1000  Aar. 

Fremdeles  vil  det  skjønnes  af  de  anførte  Exempler,  ligesom 
det  følger  af  Sagens  Natur,  at  Afgivelsen  af  Kulturelementer  fra 
Haand  til  Haand  vel  altid  maa  antages  at  have  krævet  en  betydelig 
Tidslængde,  men  ingenlunde  endog  tilnærmelsesvis  den  samme. 
Saaledes  kunne  vi  ganske  opgive  at  forsøge  Dateringer  ved  Hjælp 
af  Elementer,  der  ere  tilførte  Norden  paa  denne  langsomme  Maade, 
hvor  nøie  vi  end  maatte  kjende  deres  Tid  i  Syden. 

Det  eneste  virkelig  brugelige  Middel  til  Dateringen  af  den 
nordiske  Bronzealder  afgiver  Importen  af  fremmede  Sager,  hvis 
Tid  er  kjendt  i  det  oprindelige  Hjemland.  Men  kan  nu  et  Bronze- 
kar eller  et  Sværd,  som  vides  at  være  fabrikeret  f.  Ex.  i  d.  8.  Aarh, 
i  Etrurien,  sættes  til  samme  Tid  i  Norden?  Naturligvis  kan  det 
tænkes,    åt  særegne  Forhold    have   ført   et  saadant  Stykke  tværs- 

igjennem  Europa  i  Løbet  af  et  Aar  eller  to;  men  i  Reglen  kan 
dette  ikke  være  skeet.  Efter  Antallet  af  de  i  Norden  fundne  etru- 
riske  Sager  og  efter  den  Regelmæssighed,  hvormed  de  forekomme 
i  Fundene,  kan  det  vel  antages,  at  der  ialfald  periodisk  har  været 
en  temmelig  uafbrudt  Tilførsel  sydfra;  men  en  direkte  Import  har 
det  selvfølgelig  ikke  været.  En  saadan  kunne  vi  antage  for  den 
romerske  Periodes  Vedkommende,  idetmindste  til  Tydskland,  og  i 
Vikingetiden  kunne  fremmede  Sager  direkte  og  altsaa  hurtig  være 
naaede  til  Danmark.  Men  i  Aartusindet  f.  Chr.  F.  ere  Varerne 
sikkert  kun  meget  langsomt  gaaede  fra  Folk  til  Folk.  Mange* 
haande  Enkeltheder  ere  at  tage  i  Betragtning,  naar  der  skal  ud- 
tales et  Skjøn  om  den  Tid,  der  er  medgaaet  ved  Tilførselen  af 
fremmede  Sager,  saaledes  navnlig  deres  Beskaffenhed  og  Stedet, 
hvorfra  de  ere  komne,  enten  Mellemeuropa  eller  Italien.  Nogen 
sikker  Regel  kan  ikke  gives;  men  der  feiles  næppe  meget  ved  at 
antage,  at  der  sædvanlig  er  hengaaet  et  halvt  Aarhundrede.  Frem- 
deles ere  de  indførte  Sager  i  Almindelighed  ikke  blevne  nedlagte 
i  Jorden  samme  Aar  eller  kort  efter,  at  de  vare  naaede  til  Østersø- 
landene. Det  er  jo  Sager,  som  indførtes  til  Brug  og  ikke  for  at 
nedgraves.  Atter  herved  maa  der  beregnes  en  vis  Tid,  idet  der 
paany  tages  Hensyn  til  Sagernes  Art,  den  Stand,  hvori  de  findes 
—  enten  nye  eller  opslidte  — ,  Fundets  hele  Charakter  o.  s.  v. 
Det  kan  vistnok  udtales,  at  der  i  Almindelighed  maa  lægges 
henved  ICX)  Aar  til  Fabrikationstiden  for  at  finde  Nedlægningstiden 
i  Norden. 

Selv. om  man  nu  ikke  skulde  ville  antage  dette  som  en  Regel, 
maa  det  dog  indrømmes  baade,  at  alle  Dateringer  ved  Hjælp  af 
indførte  Sager  lide  af  en  Usikkerhed  paa  Grund  af  Forskjellen 
mellem  Fabrikationstiden  og  Nedlægningstiden,  og  tillige,  at  deime  "^^^ 
Usikkerhed  kan  anslaaes  til  c.  lOO  Aar.  Men  hertil  kommer  en 
anden  Usikkerhed  af  ligesaa  stor  en  Betydning,  idet  Fabrikations- 
tiden i  Syden  kun  sjælden  kan  angives  nøiere.  Sikkerhedsgraden 
varierer  noget  efter  Gjenstandenes  Art  og  Fabrikationssted ;  oftest 
maa  der  vistnok  ved  Sager  ældre  end  Aar  500  f.  Chr.  regnes  med 
en  Usikkerhed  paa  100  Aar,  og  det  dobbelte  for  Sager  ældre  end 
Aar  1000. 

Et   Exempel    herpaa    afgive    de    foran    fremstillede    etruriske 
Bronzekar    prydede    med    Hjulfigurer    og    Fuglehoveder    (S.  344)- 

Dels  ganske  tilsvarende,  dels  lignende  Kar  ere  fremdragne  spredt 
omkring  i  Tydskland  og  Ungarn;  nær  beslægtede  Stykker  kjendes 
tillige  fra  Norditalien.  Her  er  der  fremdeles  fundet  andre  Sager, 
Hjelme  og  store  Bronzeplader  til  Lukke  for  Bæltet,  der  ere  ud- 
styrede med  de  samme  Ornamenter,  Alt  foreliggende  i  store  og 
veloplyste  Fund.  Hvor  nøie  kan  nu  denne  etruriske  Fundgruppes 
Tid  bestemmes?  I  hvert  Fald  ikke  nærmere  end  paa  et  Aar- 
hundrede.  De  Fleste  vilde  vistnok  for  Øieblikket  henlægge  dette 
til  begge  Sider  af  Aar  8cx),  mulig  endog  med  Tilføiende  af,  at  de 
for  denne  Gruppe  eiendommelige  Sager  idetmindste  for  en  Del 
kunne  strække  sig  gjennem  hele  d.  8.  Aarh.  Efter  som  nu  Ud- 
førselen  af  de  i  Norden  fremdragne  Kar  har  fundet  Sted  i  Begyn- 
delsen eller  i  Slutningen  af  dette  hundrede  Aar,  til  hvilke  de 
henføres  i  Hjemstavnen,  have  vi  ved  Dateringen  i  Norden  en 
Usikkerhed  af  lOO  Aar.  Paa  lignende  Maade  gaaer  det  selv  med 
de  bedste  af  de  andre  foreliggende  Tidsmaalere,  de  øvrige  foran 
afbildede  Bronzekar  og  Sværdene,  hvis  Fæste  er  afsluttet  i  store 
Spiraler  (S.  345). 

Hertil  kommer  endnu,  at  det  ikke  med  Sikkerhed  kan  afgjøres, 
om  de  fremmede  Importvarer  berøre  Indledningen,  Midten  eller 
Afslutningen  af  et  vist  Tidsafsnit  i  Norden  —  atter  Mulighed  for 
I  CX)  Aars  Feilregning  eller  mere.  Vistnok  kan  det  oftere,  under 
Afveining  af  alle  Enkeltheder  i  Oldsagernes  Form  og  Stil,  med 
nogen  Sandsynlighed  angives,  om  et  Fund  eller  et  Stykke  hen- 
hører til  en  tidligere  eller  en  senere  Del  af  et  af  de  4  Hoved- 
afsnit. Men  forat  Dateringen  herved  skulde  vinde  i  Sikkerhed, 
maatte  der  tilføies  Beregninger  vedrørende  Findestedet,  der  vilde 
være  af  et  høist  tvivlsomt  Værd.  Der  vides  nemlig  endnu  meget 
lidt  om  den  enkelte  Egns  Stilling  til  Kulturbevægelsen  i  det  hele, 
om  den  var  forrest  eller  bagest  i  Udviklingen.  Kun  saameget 
vide  vi,  at  hele  det  nordiske  Omraade  ikke  fulgtes  nøie  ad;  men 
hvormeget  det  nordlige  Tydskland  var  forud  for  de  danske  Øer, 
og  atter  f.  Ex.  Fyen  forud  for  Sjælbmd  eller  omvendt,  det  er  saa 
temmelig  ubekjendt.  Forskjelligheder  paa  icx)  Aar  forekom  sikkert 
mange  Steder  —  en  ny  Kilde  til  Usikkerhed  af  samme  Omfang 
som  de  alt  nævnte. 

Af  det  sidst  anførte  fremgaaer  det,   at  alle  Tidsangivelser  for 

^  den  nordiske  Bronzealder  maa  betragtes  som  Middeltal,    og  efter 

Alt  ovenfor  bemærket  vil  det  skjønnes,  at  der  i  bedste  Fald  ikke 
kan  opnaaes  nøiere  Dateringer  end  til  et  Aarhundrede  og  tilmed 
sædvanlig  under  Mulighed  af  en  Feilregning,  der  kan  anslaaes  til 
andre  hundrede  Aar.  Fremdeles  vil  det  sees,  at  de  chronologiske- 
Bestemmelser  bero  paa  Overveielser  og  Kombinationer  af  en  stor 
Mængde  enkelte  Fakta,  tildels  af  meget  speciel  Natur,  og  det  vil 
foTstaaes,  at  Anskuelserne  kunne  differere  alt  efter  Vurderingen  af 
disse  Enkeltheder.  Sandsynlighedsberegninger  af  denne  Art  have 
de  Fleste  iøvrigt  liden  Lyst  til  at  bringe  paa  Papiret;  i  hvert  Fald 
vil  man  da  afholde  sig  fra  alle  mere  specielle  Bestemmelser,  alene 
benytte  de  sikreste  og  brugeligste  Midler  og  fremfor  Alt  gjøre 
Tidsangivelserne  saa  rummelige,  som  de  efter  Sagens  Natur 
maa  være. 

Vende  vi  os,  for  dog  at  bestemme  visse  Hovedpunkter,  først 
til  Overgangstiden  mellem  den  ældre  og  den  yngre  Bronzealder, 
da  maa  denne  angives  væsentlig  paa  Grundlag  af  de  ovenfor  om- 
talte, etruriske  Importsager.  De  ikke  faa  fra  barbarisk  Omraade, 
navnlig  fra  Donauegnene  indførte  Gjenstande  ere  mindre  anvende- 
lige, idet  Fabrikationstiden  er  usikrere  end  for  de  italiske  Sager. 
Disse  maa  i  deres  Hjemstavn  henføres  til  Aarhundredet  omkring 
800;  de  optræde  i  Norden  ved  Siden  af  den  yngre  Bronzealders 
tidligere  Former.  Herefter  skulde  Periodens  yngre  Afsnit  antages 
at  være  begyndt  i  Løbet  af  d.  8.  Aarh. 

For  Spørgsmaalet  om  Bronzealderens  Afslutning  maa  Opmærk- 
somheden navnlig  fæstes  ved  de  foran  omtalte  Halsringe  med 
tynde,  fremspringende  Vindinger  (S.  351).  De  tilhøre  i  Norden 
stedse  Periodens  sidste  Del  og  ere  enkelte  Gange  trufne  i  Berøring 
med  Jernalders  Sager.  En  saadan  Ring  er  ved  Primentdorf  i  Posen 
funden  nedlagt  i  et  fremmed  Bronzekar  af  egen  Form,  en  Spand 
åf  tyndtdrevet  Blik,  med  lige  Side  og  prydet  med  ophøiede  Baand, 
saaledes  at  Spanden  helt  igjennem  er  tæt  riflet.  Af  disse  saakaldte 
pistaer  er  ingen  naaet  til  Norden,  medens  mange  ere  trufne  spredt 
i  Tydskland  og  Ungarn.  I  det  nordlige  Etrurien  ere  de  fremdeles 
i  betydeligt  Antal  optagne  paa  store  Gravpladser  og  sammen  med 
Sager,  hvis  Tid  kan  bestemmes.  Det  er  ingen  Tvivl  underkastet, 
at  disse  Gravpladser  skrive  sig  fra  Tiden,  før  de  fremtrængende 
Galler  bosatte  sig  i  det  nordlige  Etrurien,  hvad  der  sandsynligvis 
fandt  Sted  omkring  Aar  400.     Cistaeme  maa  da  antages  at  tilhøre 

senest  d.  5.,  mulig  dog  tillige  d.  6.  Aarh.  I  Posen  skulde  de  saa- 
ledes  tilhøre  d.  5.  eller  4.  Aarh.,  og  de  skandinaviske  Fund  fra 
Bronzealderens  Slutning,  som  indeholde  .Halsringe  identiske  med 
den  ved  Primentdorf  fundne,  maatte  da  tilhøre  d.  4.  Aarh. 

At  dette  maatte  blive  Tiden  for  Bronzealderens  Afslutning,  er 
vel  forstaaeligt.  Gjennem  Periodens  yngre  Afsnit,  d.  8. — 5.  Aarh., 
havde  Norden  forsynet  det  etruriske  Omraade  med  Rav  og  havde 
i  Bytte  herfor  modtaget  de  fremmede  Bronzesager.  Saaledes  blev 
det  i  Norden  muligt  at  fortsætte  Metalarbeidet  i  det  hele  paa  det 
gamle  Grundlag,  omend  for  en  Del  under  Indflydelse  af  den 
etruriske  Import.  Men  i  d.  5.  Aarh.  trængte  galliske  Skarer  ned  i 
Italien;  de  gamle  Forbindelser  bleve  afbrudte,  og  Handelen  førte 
ikke  længere  imod  Nord.  De  keltiske  Stammer  herskede  nu  i 
Mellemeuropa.  Det  var  deres  barbariske  Kultur,  som  dannede 
Grundlaget  for  Nordens  Jernalder,  saaledes  som  dette  længere 
fremme  skal  vises. 

Vi  vende  os  endelig  paany  til  det  vanskelige  Spørgsmaal  om 
Bronzealderens  Begyndelse  i  Norden.  Midlerne  hertil  ere  foran 
fremlagte;  her  skulle  de  kun  benyttes,  navnlig  under  Forbindelse 
med   de  to   nys   indførte  Kategorier:    Kulturmeddelelse   og  Import. 

Hvis  Spiralornamentiken  er  afgiven,  fra  Mykenæ- Kredsen  om- 
kring Midten  af  d.  2.  Aartusinde  f  Chr.,  —  saaledes  som  hidtil 
forudsat,  i  Tilknytning  til  det  sikkert  kjendte  (S.  221,  267,  281),  — 
da  har  den,  hidført  ved  Kulturmeddelelse,  ikke  kunnet  naa  til 
Østersølandene  før  langt  ned  i  det  sidste  Aartusinde  f  Chr.  Men 
allerede  i  d.  8:  Aarh.  falder,  som  strax  foran  udtalt,  Overgangen 
mellem  den  ældre  og  den  yngre  Bronzealder.  Forud  herfor  ligger 
hele  den  ældre  Bronzealder  med  deris  to  Afsnit,  som  i  hvert  Fald 
maa  have  spændt  over  flere  Aarhundreder.  Der  vilde  altsaa  ikke 
have  været  Tid  nok  til,  at  Spiralornamentiken  kunde  være  afgiven 
fra  Haand  til  Haand.  Følgelig  maatte  den  være  hidbragt  ved 
Import,  og  da  enten  gjennem  Handel,  hvad  der  er  uantageligt 
(S.  282),  elier  ved  nye,  sydfra  kommende  Folk. 

Hvis  derimod  Spiralornamentiken  havde  begyndt  sin  Vandring 
imod  Nord  i  en  langt  ældre  Tid,  omkring  Aar  2000,  da  kunde  den 
langsomt  meddelt  være  naaet  frem  henimod  d.  2.  Aartusindes 
Slutning,  og  der  vilde  da  blive  tilstrækkelig  Plads  for  den  ældre 
nordiske  Bronzealder.      Saaledes  behøvede   man  ikke  nødvendigvis 

at  antage  en  Import  ved  nye  Folk  (S.  282,  289).  At  Spiralornamen- 
tiken  paa  det  græske  Omraade  har  havt  en  saa  høi  Ælde,  er  ikke 
usandsynligt.  Hvor  langt  den  gaaer  tilbage  i  Ægypten  —  indtil 
Midten  af  d.  3.  Aartusinde  —  er  foran  nævnt  (S.  267).  Mange  Fund 
af  spiralprydede  Sager  fra  de  græske  Øer  kunne  utvivlsomt  ligge 
forud  for  den  egentlige  Mykenæ-Gruppe.  Ved  Butmir  i  Bosnien 
er  der  fundet  Lerkar  prydede  med  Spiraler  i  nær  Forbindelse  med 
Stenalders  Sager,  og  lignende  Stykker  foreligge  fra  Ungarn  og  Galizien. 

Den  nye  Kunststil  skulde  da  langsomt  Aartusindet  igjennem 
have  bredt  sig  mod  Nord  indtil  Skandinavien.  Sammen  med  den 
fulgte  den  mere  udviklede  Bronzetechnik;  hist  og  her  var  vel 
Grunden  beredt  allerede  i  en  ældste  Bronze-  eller  » Kobberalder < 
til  Modtagelsen  af  disse  nye  Kulturelementer  (S.  274).  Fra  Tid  til 
anden  indhentedes  den  langsomme  Meddelse  fra  Folk  til  Folk  af 
Gjenstande,  som  førtes  frem  ved  hurtig  Import  sydfra.  De  efter- 
lignedes og  omdannedes,  og  de  nye  Former  førtes  videre  mod 
Nord  for  atter  at  omformes.  Saaledes  nærmede  Bevægelsen  sig 
lidt  efter  lidt  til  Norden  baaren  frem  af  ind  i  hinanden  skydende 
og  over  hinanden  gribende  Kulturmeddelelse  og  Import,  indtil  først 
enkelte  Bølger  og  endelig  den  brede  Strøm  naaede  Østersølandene. 

At  den  nye  Kultur  paa  denne  Maade  er  naaet  til  Danmark, 
synes  at  angives  af,  at  den  nordiske  Bronzealder  frembyder  en 
mærkelig  Blanding  af  ældre  og  yngre  Træk.  Ved  Siden  af  de 
ældgamle  Spiralornamenter  optræde  Sværdene  med  Grebtunge  (S.  224) 
og  Bøilenaalene  (S.  231),  der  i  Syden  ikke  ere  ældre  end  Slutningen 
af  d.  2.  Aartusinde.  Førte  til  Norden  ved  Kulturn>eddelelse  vilde 
disse  sidste  Elementer  sikkert  først  være  naaede  frem  i  Slutningen 
af  det  første  Aartusinde  f.  Chr.  De  vise  sig  imidlertid  allerede  i 
den  ældste  nordiske  Bronzetid.  Disse  Former  maa  altsaa  være 
blevne  hjulpne  hurtig  paa  Vei  ved  Import,  og  saaledes  kunde  de 
indhente  de  langt  ældre  Spiralomamenter,  der  forud  langsomt  vare 
dragne  samme  Vei  og  nu  forlængst  vare  gaaede  af  Brug  i  Græken- 
land. Men  ere  disse  Former  for  Sværd  og  Bøilenaale  hidførte  ved 
Import,  da  vise  de,  at  vor  ældste  Bronzealder  ligger  i  Slutningen 
af  d.  2.  Aartusinde  f.  Chr.  F. 

Det  skal  ikke  forsøges  at  give  nøiere  Tidsbestemmelser,  eller 
videre  førte,  til  de  enkelte  Afsnit  og  de  forskjellige  Former.  Man 
maa  sikkert  endnu  indskrænke  sig  til   at  udtale,   at  Bronzealderen 

sandsynligvis  har  varet  7 — 8  Hundrede  Aar,  at  hvert  af  de  to 
Hovedafsnit,  den  ældre  og  den  yngre  Bronzealder,  da  vilde  have 
omfattet  3 — 4  Aarhundreder  og  de  fire  kortere  Afsnit  henved  200 
Aar.  Et  Udsyn  over  den  hele  Fundrække  og  de  forskjellige  Stil- 
arter, som  vel  tildels  grundede  paa  Indflydelser  udenfra,  men  dog 
væsentlig  skyldtes  en  hjemlig  Udvikling,  turde  vise,  at  disse  Tids- 
længder ere  meget  sandsynlige. 

Det  maa  dog  herved  fremhæves,  at  Prof.  Montelius,  som  har 
publiceret  høist  værdifulde  Arbeider  over  Bronzealderens  Chronologi, 
er  kommen  til  ikke  lidet  afvigende  Resultater.  Periodens  Slutning 
sættes  til  6.  Aarh.  f.  Chr.,  Overgangen  fra  det  ældre  til  det  yngre 
Afsnit  henføres  til  10.  Aarh.,  og  Bronzealderens  Begyndelse  til 
17.  Aarh.  Her  er  derimod  angivet  henholdsvis  4.,  8.  og  —  for  at 
nævne  et  bestemt  Tal  —  12.  Aarh.  At  Montelius  skyder  alle 
Tidspunkter  saa  langt  tilbage,  ligger  væsentlig  i,  at  han  ikke  blot 
ikke  beregner  nogen  synderlig  Tid  til  Importen  af  fremmede 
Sager,  men  ogsaa  antager,  at  nordiske  Elementer,  der  ere  mod- 
tagne ved  Kulturmeddelelse,  ere  omtrent  samtidige  med  de  til- 
svarende i  Syden.  Der  siges  f.  Ex.:  »Ligheden  mellem  Spiralerne 
paa  de  nordiske  Arbeider  og  paa  de  i  Mykenæ  fundne  er  saa  stor, 
at  de  alle  maa  være  omtrent  samtidige;  de  nordiske  kunne  ikke 
være  meget  yngre  end  de  græske«.  De  sidste  angives  at  være 
nogle  Menneskealdre  ældre  end  1400  f  Chr.;  de  første  antages 
derfor  at  gaa  tilbage  til  1450  (Svenska  fornminnesforeningens  tid- 
skrift, Stockholm,  VIII,  138  flg.).  Prof.  Montelius  arbeider  frem- 
deles under  den  Forudsætning  at  kunne  give  endog  skarpe  Date- 
ringer og  med  en  betydelig  Sikkerhed.  Hvad  der  taler  herimod, 
er  foran  fremsat.  Hvor  den  hele  Undersøgelses  Princip  er  saa 
forskjelligt,  maa  Resultaterne  selvfølgelig  blive  indbyrdes  afvigende. 


XII.  GRAVENE,  DERES  FORM  OG  UDSTYR. 


Den  yngre  Bronzealders  Grave,  deres  Indretning  og  Udstyr,  staa 
i  nøie  Forhold  til  Tidens  Gravskik,  Ligbrændingen,  og  til  det 
at  denne  Skik  endnu  ikke,  som  senere  i  Jernalderen,  ved  at  gaa  i 
Arv  fra  Slægt  til  Slægt  igjennem  Aarhundreder,  var  bleven  dels 
videre  udformet  og  forfulgt  i  sine  Konsequenser,  dels  opløst  og 
forstyrret  under  Berøringen  med  nye  Ideer.  Mange  Enkeltheder 
synes  først  at  blive  forstaaelige ,  naar  det  fastholdes,  at  Ligbræn- 
dingen i  sin  simpleste  og  mindst  sammensatte  Form  for  ikke  længe 
siden,  i  Løbet  af  den  ældre  Bronzealders  senere  Del,  var  trængt 
frem  ved  Siden  af  Begravelsen  for  derefter  at  blive  den  ene  raadende 
Gravskik  {S.  325). 

I   den  yngre   Bronzealder  er  Graven   i   Reglen   lille,    kun  stor 
nok  til  at  rumme  de  brændte  Ben,  eller  ikke  meget  større.     Fore- 
kommer der  af  og  til  aflange,   stensatte  Grave,   lignende  KteWme 
fra  Slutningen  af  den  ældre  Bronzealder  (S.  321),  da  fremgaaer  d$ 
oftest  af  Gravgodsets  Art,  at  de  skrive  sig  fra  en  tidlig  Del  af  den  J 
yngre  Bronzealder;    at   man   endnu   1  denne  Tid   hist  og  her  efteq 
gammel  Skik  er  vedbleven  at  gjøre  Graven  større,  er  vel  forstaaeligt  J 
Saadanne   længere    Grave    ere    imidlertid    særdeles    sjældne    i    d< 
yngre   Bronzealder,   og  fra  Periodens  Slutning  turde   de  være  ful 
stændig  ukjendte. 

Sædvanlig  er  Graven  kun  en  lille  Beholder  for  de  brændte  B< 
og  i  Reglen  er  der  ikke  ofret  meget  Arbeide  paa  dens  Indretnir 

Ikke  sjælden  er  der  dannet  en  lille,  firkantet  Kiste  eller  Kasse,  i  —  i'/a 
Fod  bred,  sat  op  af  i  Sten  i  hver  Side,  i  Bund-  og  i  Dæksten; 
men  langt  oftere  ere  Benene  nedlagte  i  et  Lerkar,  som  da  atter 
kan  være  anbragt  i  et  lille,  stensat  Rum  (se  Fig.  190  S.  324)  eller 
omgivet  og  overdækket  med  nogle  Sten.  Ligesaa  almindeligt  er  det 
imidlertid,  at  Resterne  fra  Ligbaalet  findes  uden  anden  Beskyttelse 
end  et  Par  uordentlig  liggende  Smaasten  eller  endog  anbragte  i  den 
blotte  Jord.  I  sidste  Fald  have  Benene  dog  mulig  oftere  været 
indesluttede  i  en  Kasse  af  Træ,  af  hvilken  der  undertiden  er 
fundet  Rester. 

Der  er  altsaa  hellerikke  anvendt  synderlig  Omhu.  Dog  maa 
det  nævnes,  at  Urnen  kan  staa  ompakket  med  Tang  eller  være  tæt 
omgiven  paa  alle  Sider  af  en  Pakning  af  Smaasten.  Oftere  maa 
Benene  have  været  indviklede  i  Tøi,  som  delvis  findes  bevaret, 
hvor  Bronzesager  have  været  i  Berøring  dermed.  Dette  gaaer  dog 
ikke  ud  over  en  pietetsfuld  Bevaring  af  Resterne  fra  Ligbaalet. 
Men  videre  sk>'ldtes  der  ikke  den  Døde.  Hele  den  simple  Indret- 
ning af  Graven  viser,  at  de  sidste  Rester  af  Legemet  ikke  mentes 
at  have  nogen  videre  Betydning  for  den  frigjorte  Sjæl  og  ikke 
heller  for  de  Efterlevende. 

Et  lignende  Indtryk  faaer  man  af  selve  Gravkarret.  Kun  i  ganske 
enkelte  Tilfælde  er  der  taget  et  smukt  og  kostbart  Bronzekar  af 
fremmed  Arbeide  til  Gjemme  for  de  brændte  Ben.  I  Reglen  ere 
Urnerne  af  Ler,  sikkert  oftest  gjorte  alene  for  at  tjene  som  Gravkar. 
Dette  maa  navnlig  antages  om  de  hyppigst  forekommende,  krukke- 
formede  Kar  med  en  snæver  Aabning,  der  et  lukket  med  et  egentligt 
Laag  med  bred  Kant  eller  Fals  (se  Fig.  222,  tilhøire).  De  øvrige, 
mere  aabne  Kar,  som  kun  findes  dækkede  af  et  Laag  af  tilfældig 
Art,  en  flad  Sten,  Bunden  af  et  Lerkar  eller  et  tilpasset  Potteskaar, 
de  sjælden  forekommende  Kar,  som  have  Form  af  Kander  og 
Kopper,  og  de  flade  Skaale,  der  undertiden  findes  anvendte  som 
Laag  (se  Fig.  222  tilvenstre),  have  derimod  sikkert  for  en  Del  været 
Madkar,  der  tilfældig  ere  tagne  til  Brug  i  Graven.  Sædvanlig  findes 
der  kun  i  Kar  i  hver  Grav.  I  ganske  enkelte  Tilfælde  har  der 
været  nedsat  Bikar,  enten  som  Gravgods  eller  mulig  med  Føde- 
midler, hvad  der  senere  blev  almindelig  Skik  gjennem  en  stor  Del 
af  Jernalderen. 


^66  Lerkarrene. 

Som  en  Følge  af  de  egentlige  Gravkais  ensartede  Bestemmelse 
er  Formen  ikke  meget  afvexlende.  Det  er  Krukker  af  simple  og 
lidet  udprægede  Former.  Ornamentering  forekommer  sjælden  og 
sparsomt.  Paamalede  Farver  anvendtes  ikke;  men  efter  den  for- 
skjellige  Behandling  af  Leret  og  Fremgangsmaaden  ved  Brændingen 
træffes  der  mange  forskjellige  sorte,  mørkt  brunlige,  graa  og  rødlige 
Farvetoner.  Der  er  ligeledes  en  rig  Afvexling  mellem  omhyggelig 
glattede  og  blankt  afpudsede   Kar   og  Stykker  med   ujævn  Flade, 


ligesom  ogsaa  mellem  vel  dannede  og  formløse  eller  slet  forarbeidede 
Urner.  Alt  dette  stemmer  vel  med  den  ringe  Betydning,  som 
Gravapparatet  i  det  hele  havde  for  denne  Tid.  Men  af  de  egentlige 
Gravkar  kan  der  saaledes  ikke  vindes  nogen  klar  Forestilling  om, 
hvad  der  dengang  kunde  ydes  paa  Keramikens  Omraade.  De 
sjældnere  forekommende  Kar,  der  efter  Formen  utvivlsomt  maa 
bestemmes  som  henhørende  til  Husgeraadet,  ere  for  en  Del  vel 
forarbeidede  og  af  gode,  ret  afvexlende  Former;  ved  flere  er 
Leret,  Formen  og  Ornamenteringen  behandlet  baade  med  Omhu 
og  Smag.     Pottemagerkunsten  har  saaledes  i  denne  Periode  ingen- 

unde  staaet  saa  lavt,  som  det  er  blevet  antaget  efter  en  Betragt- 
ning alene  af  de  almindelige,  simple  Kar,  der  kun  ere  gjorte  til 
at  nedsættes  i  Jorden. 

Blandt  de  forskjellige  Former  kan  der  udskilles  visse  Gmpper, 
som  øiensynlig  ere  i  nær  Slægt  med  de  Lerkar,  der  almindelig 
forekomme  i  sydligere  Egne.  Dette  gjælder  navnlig  om  en  stor 
Række  af  Kar,  hvis  Over-  og  Underdel  skilles  ved  en  bestemt  Ind- 
snøring,  ved  hvilken  der -findes  i  eller  2  Ører  (se  Fig.  222,  i  Midten), 
og  om  andre,  hvis  Over-  og  Underdel  mødes  i  en  mere  eller  mindre 
stærkt  fremtrædende  Kant  (se  Fig.  222,  tilvenstre).  Til  de  bedre 
og  stærkere  profilerede  Kar  af  disse  Former  findes  der  nøie  til- 
svarende Sidestykker  sydpaa  idetmindste  indtil  Mellemtydskland, 
hvorfra  Hovedformerne  atter  kunne  følges  indtil  Italien.  De  svagere 
udprægede  og  mere  afslebne  Former  forekomme  derimod  ikke  ud- 
over Nordtydskland.  I  Keramiken  spores  altsaa  de  samme  For- 
bindelser sydpaa,  der  træde  saa  kjendelig  frem  i  Metalarbeidet. 
Den  hele  Forandring,  som  de  fremmede  Forbilleder  ere  undergaaede 
i  Norden,  bestaaer  kun  i  en  Udjævning  af  Profileringen  og  en  Om- 
dannelse af  mere  sammensatte  Former  til  simple,  rummelige  Be- 
holdere for  de  brændte  Ben. 

De  samme  Former  optræde  i  høist  forskjellig  Størrelse;  i 
Reglen  falder  Høiden  mellem  20  og  40  Cm.,  medens  ganske  smaa 
og  meget  store  Urner  ere  sjældne.  Det  største  hidtil  fundne  Gravkar 
har  en  Høide  af  68  Cm.  Sjældne  ere  ogsaa  aflange,  firkantede  eller 
ovale  Lerkar  med  Laag  (S.  364),  sikkert  Efterligninger  af  saadanne 
Træbeholdere,  hvoraf  der,  som  nys  omtalt,  er  fundet  Rester,  og 
ikke  hyppigere  forekomme  runde  Gravkar,  lukkede  opadtil  og  med 
en  firkantet  Aabning  paa  Siden,  hvori  der  slutter  en  Lerplade, 
fastholdt  ved  en  Tværstang  (Fig.  223).  Sammenlignede  med  en 
Række  Gravkar  fra  Tydskland  og  Italien,  formede  som  en  Hytte, 
der  er  omhyggelig  efterlignet,  med  Tag,  Spærværk  og  Dør,  maa 
sikkert  ogsaa  de  nordiske  Lerkar  betragtes  som  »Husumer«  —  det 
almindelige  Navn  for  denne  Form,  skjøndt  Ligheden  med  Huset 
kun  er  meget  ringe. 

I  Gravkarrene  ligge  de  oftest  stærkt  brændte  Ben,  hvide  og 
sprungne  i  mange  Stykker.  Det  er  øiensynlig  blevet  omhyggelig 
undgaaet  at  medtage  andet  fra  Baaltomten  end  just  Benene  af  den 
Afdøde,   og  kun  yderst  sjælden   er  der,  sikkert  af  en  Feiltagelse, 

indblandet  enkelte  Smaasten  og  smaa  Kulstykker.  Med  samme 
Omhu,  fortæller  Homer,  at  Patroklos's  Ben  bleve  opsamlede,  uden 
at  Resterne  af  de  ofrede  Dyr  og  Mennesker  kom  med;  Heltens 
Ben  bleve  kjendte  ved,  at  de  laa  for  sig  i  Midten  af  Baalpladsen. 
Ogsaa  senere  iios  Grækerne  og  Romerne  var  den  omhyggelige 
Opsamling  af  Benene  en  egen,  vigtig  Del  af  Ligbegængeben.  1 
Indien  bleve  de  brændte  Ben  sigtede  i  et  Sold,  forat  saaledes 
Asken  og  fremmede  Indblandinger  kunde  Qærnes.  Benenes  Rens- 
ning er  altsaa  et  gjennemgaaende  Træk,  der  maa  have  staaet  i  nøie 
Forhold  tii  Ligbrændingens  Ide.  Længere  ned  i  Tiden  blev  dette 
glemt.  I  Jernalderen  ere  de  brændte  Ben  sædvanlig  smudsige  og 
blandede  med  de  øvrige  Rester  fra  Lig- 
baalet. 

Naar  Opsamlingen  var  endt,  og  Benene 
tagdes  i  Karret,  tilføiedes  de  Gravgaver, 
som  straic  nedenfor  skulle  omtales,  idet 
de  snart  fik  Plads  paa  Bunden  af  Karret, 
snart  midt  i  Benmassen,  men  dog  oftest 
øverst.  Kun  Ragekniven  findes  omhygge- 
ligt indsvøbt,  i  Tang,  eller  indlagt  i  et 
Stykke  Læder,  der  er  omviklet  med 
Baand,  en  enkelt  Gang  indesluttet  i  ea 
net  udskaaren  Trææske  med  Laag  —  saa- 
P     ^^     ,,^  ledes   bar  man   sikkert  denne  skrøbelige 

Kniv  hos  sig,  hvis  fine  Æg  maatte  saa- 
vidt  muligt  skaanes.  Tilsidst  sattes  Laaget  paa  Karret,  idet  det 
ofte  blev  tilklinet  omhyggelig  med  den  i  hele  Bronzealderen  saa 
almindelig  anvendte  Harpixmasse  (S.  265).  Denne  Tætning  sees 
paa  det  S.  324  afbildede  Kar.  Pieteten  fordrede,  at  intet  maatte 
blandes  med  Resterne  af  det  tilintetgjorte  Legeme.  Saa  bar  man 
Karret  til  Gravhøien,  sikkert  ofte  en  længere  Strækning,  hvorfor 
det  sædvanlig  er  forsynet  med  Ører  til  Bærebaand  eller  med  frem- 
springende Knopper  for  saaledes  bedre  at  kunne  holdes. 

Som  der  i  den  yngre  Bronzealder  ikke  er  anvendt  meget 
Arbeide  paa  selve  Graven,  saaledes  hellerikke  paa  dens  ydre  Om- 
givelser. Det  er  vel  i  Reglen  saa,  at  Graven  fremdeles,  ligesom  i 
den  ældre  Bronzealder,  er  indesluttet  i  en  Høi;  men  kun  sjældnere 
s\  nes  der  nu  at  være  opført  et  nyt  Gravminde  (S.  304).    Langt  oftere 

er  der  benyttet  en  ældre  Høi.  Det  kan  siges  næsten  at  være  en 
Regel,  at  Høie,  som  i  Bunden  indeholde  en  eller  flere  Grave  fra 
den  ældre  Bronzealder,  høiere  oppe  eller  tæt  under  Overfladen  have 
flere,  undertiden  mange  Gravsteder  fra  den  senere  Del  af  Perioden 
(S.  302).  Snart  har  man  gravet  et  Stykke  ned  i  den  Høi,  der  laa 
som  et  velbekjendt  og  ærværdigt  Minde  fra  ældre  Tid,  og  har  nede 
i  Stenkjærnen  indrettet  et  nyt  Gravsted;  snart  er  der  kun  gravet  i 
eller  2  Fod  dybt  i  det  løse  Jorddække,  saaledes  at  Urnen  just 
kunde  staa  beskyttet;  snart  er  Graven  anbragt  ovenpaa  Høien  og 
dækket  med  et  nyt,  paaført  Lag.  I  alle  saadanne  Tilfælde  har  man 
kun  opsøgt  et  ældre  Mindesmærke  for  paa  let  Maade  at  slippe  til 
et  fredeligt  Hvilested  for  den  Døde. 

Opførtes  der  nye  Høie,  havde  de  kun  sjælden  en  betydeligere 
Størrelse  (S.  300).  Som  Exempel  paa  et  Gravminde  af  denne  Art 
kan  anføres  Lydshøi  i  Blidstrup  Sogn,  Frederiksborg  Amt. 

Den  havde  en  Høide  af  c.  6  Alen  og  indesluttede  kun  en  enkelt  Grav,  der 
laa  midt  i  Høien  og  paa  dens  Bund.  Det  var  en  Kiste  dannet  af  4  flade  Stene, 
stillede  paa  Høikant  om  en  1 1/2  Al.  lang  og  i  Al.  bred  Bundsten  med  jævn  og 
glat  Overside.  Kisten  var  10''  dyb  og  saa  nøiagtig  dækket  med  en  enkelt  Sten, 
at  den  ved  Undersøgelsen  viste  sig  at  være  fuldstændig  jordfri.  Paa  Bundstenen 
laa  en  Dynge  brændte  Ben  og  ved  dem  et  prægtigt  Sværd  og  et  Beslag  til  et  Foderal 
el.  lign.,  fremdeles  en  Ragekniv,  en  Niptang  og  en  Naal,  Alt  af  Bronze,  samt  en  Knap 
af  Guld.     Alle  Formerne  henhøre   til  den  tidligere  Del   af  den  yngre  Bronzealder. 

Sædvanlig  ere  de  Høie,  der  kun  rumme  en  enkelt  eller  faa 
Grave  fra  den  yngre  Bronzealder,  ganske  lave  eller  middelstore, 
ikke  over  3  Al.  høie,  og  den  første  Grav  er  da  ofte  anlagt 
et  Par  Fod  dybt  under  den  naturlige  Jordflade.  Indeholde  Høiene 
derimod  talrige  Grave,  kunne  de  naa  en  større  Høide,  dog  vist 
næppe  over  en  halv  Snes  Fod;  men  saadanne  Gravminder  maa 
tænkes  at  være  blevne  til  lidt  efter  lidt,  idet  Høien  ved  hver  ny 
Begravelse  blev  noget  forøget.  Der  kan  være  indtil  30  Grave  i 
disse  Høie  —  sikkert  rummende  Individer,  der  hørte  til  samme 
Slægt  eller  samme  Kreds.  Afbildningen  S.  305  viser  et  Gjennem- 
snit  af  en  saadan  Høi,  opført  af  Sten,  hvad  der,  som  foran  omtalt, 
ikke  er  sjældent  i  denne  Tid. 

Omkring  den  yngre  Brortzealders  Høie,  der  ofte  ligge  samlede 
i  større  eller  mindre  Grupper  ved  Siden  af  anseeligere  Gravhøie 
fra   den    ældre    Tid,    er  der  af   og    til    anlagt    Grave    under    den 

naturlige  Jordflade  og  ikke  dækkede  af  nogen  Høi.  Der  kjendes 
i  det  hele  ikke  faa  Exempler  paa,  at  man  i  den  yngre  Bronzealder 
har  begravet  paa  flad  Mark  uden  nogen  dækkende  Høi;  men  hidtil 
have  dog  saadanne  Grave,  afseet  fra  Bomholm,  ikke  været  trufne 
samlede  i  saa  stort  et  Antal,  at  de  kunne  siges  at  danne  Grav- 
pladser af  lignende  Art,  som  almindelig  forekommer  baade  i  og 
udenfor  Danmark  fra  den  ældste  Jernalder.  Alene  paa  Bomholm, 
hvor  de  sydfra  fremtrængende  nye  Ideer  i  denne  Del  af  Oldtiden 
gjøre  sig  mærkelig  stærkt  gjældende,  har  man  allerede  i  Slutningen 
af  Bronzealderen  benyttet  samlede  Gravpladser  uden  Høie.  Denne 
nye  Skik  skal  nærmere  omtales  under  Jemalderen.  Her  maa  dog 
bemærkes,  at  naar  man  ved  Bronzealderens  Slutning  i  Norden 
begyndte  at  begrave  udenfor  Høie  paa  flad  Mark,  saa  var  dette  i 
god  Overensstemmelse  med  de  Ideer,  der  oprindelig  laa  til  Grund 
for  Ligbrændingen.  Resteme  af  Legemet  havde  nu  ikke  nogen 
videre  Betydning.  Lysten  til  at  opføre  større  Høie  som  i  ældre 
Tid  maatte  da  efterhaanden  svinde.  Arbeidet  ved  Gravene  ind- 
skrænkedes til  det  mindst  mulige,  og  man  endte  med  kun  at  ned- 
grave Urnen  under  den  naturlige  Jordflade.  Der  stod  den  dækket 
og  i  Fred;  andet  behøvedes  ikke. 

Der  haves  en  overordentlig  stor  Mængde  Fund  fra  den  yngre 
Bronzealders  Grave,  saaledes  at  mange  af  denne  Periodes  Oldsager 
foreligge  i  langt  betydeligere  Antal  end  nogen  anden  Art  af  Sager 
fra  Nordens  Oldtid.  Det  skulde  saaledes  antages,  at  der  maatte 
kunne  vindes  sikker  Kundskab  om  disse  Gjenstandes  Bestem- 
melse, om  hvilke  Sager  det  var  Skik  at  nedlægge  hos  Mænd,  og 
hvad  der  tilhørte  Kvinder,  om  det  forskjellige  Gravgods  hos  Børn, 
Unge  og  Gamle,  om  Tidsforholdet  mellem  de  forskjellige  Former 
o.  s.  V.  Men  tværtimod  er  her  Alt  langt  dunklere  end  i  den  ældre 
Tid.  Dette  beroer  ene  og  alene  paa,  at  Ligbrænding  nu  er  den 
herskende  Gravskik.  Der  mangler  da  først  ganske  den  Støtte  til 
Bestemmelsen  af  Sagerne,  som  haves,  naar  de  optages  ved  det 
ubrændte  Lig,  hvis  Kjøn  kan  angives,  og  paa  deres  rette  Plads 
ved  Hals,  Haandled  eller  Klædning.  Fremdeles  —  og  dette  er 
Hovedsagen  —  aftager  Gravgodset  baade  i  indre  Værd  og  i  Fylde 
med  den  overhaandtagende  Ligbrænding,  og  hermed  svækkes  føle- 
lig det  Materiale,  hvoraf  Kundskab  skulde  øses. 

Der  foreligger  vel  en  Del  Fund,  som  indeholde  kostbare  Sager, 
en  Armring,  en  Naal  eller  en  Niptang  af  Guld,  og  i  adskillige 
Tilfælde  har  et  enkelt  Fund  indeholdt  en  hel  Række  Gjenstande. 

Saaledes  er  der  ved  Snedsted,  Thisted  Amt,  i  en  Urne  optaget  et  Miniatur- 
Sværd,  en  Ragekniv,  Niptang  og  Syl,  en  Naal  med  Hoved,  3  runde  Knapper,  en 
Stangknap  og  2  Beslag  ril  et  Skaft,  Alt  af  Bronze.  Et  Lerkar  med  brændte  Ben, 
der  stod  omsat  med  Sten  dybt  i  en  Høi  ved  Strænip  paa  Fyen,  indeholdt  af  Guld 
en  bred  Armring  og  en  smuk  Naal  med  Hoved,  af  Bronze  en  Ragekniv,  en  stor  Kniv 
med  Skaft,  en  Stangknap  og  en  lille  Ring,  og  fremdeles  et  Stykke  Rav.  Begge  disse 
Fund  maa  utvivlsomt  henføres  til  Mænd.  Fra  en  Kvindegrav  hidrører  et  Fund  fra 
Ydby,  Thisted  Amt,  indeholdende  en  Halsring,  2  Armringe,  2  Fingerringe,  en  Stang- 
knap samt  en  lille  Ring,  Alt  af  Bronze  og  nedlagt  i  en  Urne. 

For  den  langt  overveiende  Del  indeholde  dog  disse  Grave 
enten  slet  intet  Gravgods  eller  kun  et  enkelt  eller  ganske  faa 
Stykker,  og  sædvanlig  er  det  kun  Smaasager,  Toiletredskaber,  mindre 
Brugsgjenstande  eller  tarvelige  Sager  henhørende  til  Paaklædningen. 
Rageknive  og  andre  Knive,  Niptænger,  Syle,  Synaale,  Knapper, 
Naale,  smaa  Ringe  forekomme  atter  og  atter.  Flere  af  disse  Gjen- 
stande ere  foran  afbildede,  S.  235 — 41,  346 — 54.  Nogle  af  de  smukke 
Knapper  fra  den  yngre  Bronzealders  tidligere  Del  ere  her  gjengivne 
under  Fig.  224 — 26;  de  ere  henholdsvis  af  Guld,  Bronze  og  Ben, 
og  alle  af  hjemligt  Arbeide.  Fig.  227 — 28  vise  et  Par  af  de  hyppig 
forekommende,  indførte  Naale  af  Bronze,  der  ligeledes  i  talrige 
Exemplarer  ere  fremdragne  sydpaa  indtil  Mellemeuropa.  De  ere 
vistnok  udgaaede  fra  Italien  og  tilhøre  i  Norden  Bronzealderens 
Slutningstid. 

Store  og  mere  charakteristiske  Stykker  træffes  derimod  yderst 
sjælden  i  den  yngre  Bronzealders  Grave,  saaledes  navnlig  Sværd, 
der  ere  saa  almindelige  i  den  ældre  Tid.  De  foran  omtalte, 
store  Bronzesmykker  af  forskjellig  Art,  som  foreligge  i  de  sam- 
tidige Mark-  og  Mosefund,  optages  næsten  aldrig  i  Gravene.  En 
saa  kjendelig  Forandring  af  de  ældre  Forhold  har  sikkert  sin 
gode  Grund.  Det  er  forstaaeligt,  at  man,  efterat  Ligbrændingen 
var  trængt  igjennem,  ikke  kunde  bevare  den  gamle  Anskuelse, 
at  selve  de  Sager,  som  nedlagdes  i  Graven,  kom  den  Døde  til 
Gavn.  Legemet  blev  jo  fuldstændig  tilintetgjort;  hvortil  daVaaben 
og  Smykker.^  Vel  vedblev  man  efter  nedarvet  Skik  at  medgive  et 
og  andet;  men  det  behøvede  kun  at  være  af  ringe  Værd;  thi 
egentlig  var  det  uden  Betydning. 

24* 

Denne  Sparsomhed  i  Gravgodset  er  et  Forhold  af  Interesse; 
men  den  begrænser  følelig  vort  Kjendskab  til  mangt  og  meget. 
Dertil  kommer,  at  det  for  dette  Tidsrums  Vedkommende  er  vanske- 


Fig.  224—26.    Vi. 

ligt  at  tilveiebringe  tilstrækkelig  mange  og  vel  oplyste  Fund.  De 
fleste  ere,  ialfald  hidtil,  fremkomne  ved  tilfældige  Gravninger  af 
Ikke-Sagkyndige.    Jo  mere  anseeligt  nu  Gravstedet  er  og  jo  rigere 

Indholdet,  des  bedre  vil  sædvanlig  Finderen  være 
istand  til  at  give  paalidelig  Besked.  For  de  ældre 
Tiders  Vedkommende  ere  Oplysningerne  derfor 
oftest  gode;  Interessen  vækkes  af  den  omhyggelig 
dannede  Kiste  eller  den  store  Stendynge,  som  man 
kun  med  Besvær  har  opbrudt,  og  lagttagelseslysten 
anspores  af  de  tiltrækkende,  store  Vaaben  og  Smyk- 
ker. Om  de  Smaasager,  der  optages  i  den  yngre 
Bronzealders  uanseelige  Grave  eller  mellem  Skaarene 
af  itubrudte  Lerkar,  modtages  derimod  sædvanlig 
kun  daarlig  Oplysning.  Man  ved  ikke  andet  at 
fortælle  end,  at  Sagerne  laa  i  Urner,  og  man 
sammenblander  Indholdet  af  flere,  nær  ved  hinanden 
liggende  Grave  og  bereder  saaledes  særegne  Vanske- 
ligheder for  Studiet  af  Gravgodset  og  for  dets 
nærmere  Bestemmelse.     Der  maa  haves   et  meget 

(betydeligt  Antal   af   fuldt    paalidelige    Beretninger, 
før   man   rolig   kan   se   bort  fra  mange  nu   forelig- 
gende, sandsynligvis  sammenblandede  eller  mangel 
fulde  Fund. 
I  Som   Følge    heraf  har    det    hidtil    ikke    været 

muligt  i  det   enkelte  at  skjelne  mellem  Mands-  og 
Kvindefund.    Dog  synes  visse  gjennemgaaende  Træk 
l)        at    give   forstaaelige  Vink.     Et  Antal   af  26  Fund 
Fig.  227-28.  Vi.       har    indeholdt   et  Sværd,    en  Dolk   eller  et    af  de 

strax  nedenfor  omtalte  Miniatur- Sværd  i  Forbindelse  med  Ragekniv, 
Niptang  og  Syl,  hvortil  kommer  en  Naal,  nogle  Knapper  o.  a.; 
Smykkeriiige  af  Bronze  mangle  derimod  ganske.  At  slutte  fra 
Forholdene  i  den  ældre  Bronzealder  maa  disse  Fund  utvivlsomt 
hidrøre  fra  Mandsgrave.  I  Modsætning  hertil  indeholde  17  Fund 
en  eller  fiere  Smykkeringe  til  Hals  eller  Arm,  et  Ringpar  til  Fingeren 
foruden  andre  Sager,  Kniv,  Naal,  Knapper  o.  s.  v.,  men  derimod 
ikke  de  anførte  særlige  Mandssager;  denne  Række  af  Fund  skulde 
da  henføres  til  Kvinder. 

I  det  hele  er  dog  Gravgodset  i  denne  Tid  sammensat  paa 
en  mærkelig  afvexlende  og  tilfældig  Maade;  snart  findes  Sager 
ved  Siden  af  hverandre,  som  man  ikke  skulde  vente  at  finde 
nedlagte  sammen,  snart  synes  Udstyret  for  den  Døde  at  være 
meget  fragmentarisk  og  utilstrækkeligt.  Der  forekommer  oftere  to 
Stykker  af  samme  Slags,  to  Rageknive,  to  Niptænger,  to  Syle, 
et  Miniatur-Sværd  ved  Siden  af  et  virkeligt  Sværd.  En  lignende 
Dobbelthed  i  Gravgodset  kjendes  ikke  for  den  ældre  Tids  Ved- 
kommende og  kunde  vel  ikke  forekomme,  saalænge  Gravgodset 
opfattedes  som  et  virkeligt  Udstyr  for  Livet  hinsides.  Ofte  er  det 
kjendeligt,  at  det  blot  har  været  Meningen  ifølge  gammel  Skik  at 
medgive  den  Døde  Noget,  uden  at  der  er  lagt  Vægt  paa,  at  det 
var  af  Betydning  eller  overhovedet  brugeligt.  Det  er  ikke  sjælden 
en  ren  Ubetydelighed,  en  lille  Syl,  en  spinkel  Ring,  et  Fragment  af 
et  Knivblad,  en  Stump  af  en  Sav,  indtil  2  Cm.  kort,  eller  en  anden 
lille  Stump  Bronze.  Nøglen  til  Forstaaelsen  af  alle  disse  Forhold 
synes  at  være,  at  Gravgodset  ikke  længere  som  i  den  ældre  Tid 
blev  opfattet  som  et  Gravudstyr,  men  som  et  Slags  Gave  fra  de 
Efterlevende.  Mangehaande  forskjellige  Omstændigheder  og  den 
forskjellige  Grad  af  Pietetsfølelse  foranledigede  da  den  store  Af- 
vexling  mellem  et  mindre  Antal  af  virkelig  rige  og  en  langt  over- 
veiende  Mængde  af  ubetydelige  Fund,  sammensatte  paa  høist  for- 
skjellig  Maade.  Ved  den  Blanding  af  Ideer,  der  saa  ofte  findes 
paa  Omraader,  som  staa  i  Forbindelse  med  det  Religiøse,  kan  tillige 
den  ældre  Opfattelse  af  Gravgodset  være  fastholdt  af  Nogle,  op- 
given af  Andre  og  halvt  eller  uklart  bevaret  hos  Mange.  Dette 
vilde  det  ikke  være  paafaldende  at  træffe  i  den  Tid,  som  fulgte 
umiddelbart  paa  Indførelsen  af  den  nye  Gravskik.  De  forandrede 
Forestillinger  om  Livet  efter  Døden  havde  ikke  ret  faaet  Tid  til  at 

fæstne  sig,    og    endnu   mindre  havde   de   kunnet  udvikles  i  deres 
Konsequenser.     Dette  fremgaaer  klarlig  af  andre  Forhold. 

Det  var  Reglen  i  den  yngre  Bronzealder,  at  Gravgodset  ikke 
kom  paa  Ligbaalet,  men  først  henlagdes  ved  de  brændte  Ben, 
efterat  disse  vare  opsamlede  paa  Baalpladsen.  Kjendes  der  end 
Tilfælde,  i  hvilke  Sagerne  have  været  udsatte  for  Ild,  ere  disse 
ganske  faa,  og  de  henhøre  vistnok  alle  til  Periodens  Slutning. 
Først  længere  ned  i  Tiden,  i  Jernalderen,  blev  det  idetmindste  til 
visse  Tider  og  paa  visse  Steder  almindelig  Skik,  at  Gravgodset 
brændtes;  først  da  synes  Forestillingen  om  at  tilintetgjøre  i  Ilden 
for  saaledes  at  berede  for  den  kommende  Tilværelse  at  have  strakt 
sig  til  Alt,  hvad  der  medgaves  den  Døde.  Denne  Behandling  af 
Gravgodset  bevaredes  senere  i  Norden  indtil  Hedenskabets  Slut- 
ning. »Enhver  skal  have  det  i  Valhal,  som  lægges  paa  hans  Lig- 
baaU,  hed  det  dengang  i  Ynglingasaga.  Dette  er  utvivlsomt  at 
opfatte  som  en  Konseqvens  af  de  Forestillinger,  der  oprindelig 
laa  til  Grund  for  Ligbrændingen. 

Mærkeligt  er  det,  at  flere  Naturfolk  under  den  længe  fortsatte 
Udvikling  af  Forestillingerne  om  Livet  hinsides  ere  førte  til  en  lig- 
nende Ødelæggelse  af  Eiendelene,  forat  de  kunne  følge  den  Døde. 
Chippewayerne  i  Nordamerika  skaane  intet  af,  hvad  der  har  tilhørt 
den  Afdøde;  de  ødelægge  Alt:  Telte,  Klæder  og  Vaaben.  Det 
samme  finder  Sted  hos  Chomancheme  og  andre  Folk.  Saaledes 
ogsaa  hyppig  i  Afrika.  Hos  Bagoerne  paa  Guinea-Kysten  brændes  Alt 
ligetil  Fødemidlerne,  saa  at  Familien  bliver  næsten  forarmet.  Som 
en  videre  Udvikling  heraf  brænde  Chineseme  Efterligninger  i  Papir 
af  Huse,  Meubler,  Baade,  Bærestole,  Tjenere  o.  s.  v.  I  Modsætning 
til  alle  disse  vidtdrevne  Skikke  maa  Bronzealderens  Brænding  alene 
af  Liget  opfattes  som  Udtryk  for,  at  Forestillinger  og  Skikke  endnu 
dengang  havde  deres  første  simple  Form. 

Paa  en  lignende  Maade  forholder  det  sig  med  Ofringen  af  D}^ 
og  Mennesker.  Der  er  vel  i  ganske  enkelte  Urner  mellem  de 
brændte  Menneskeben  fundet  Knogler  af  ofrede  og  brændte  Dyr; 
saaledes  indeholdt  et  Lerkar  fra  en  Høi  ved  Veileby  i  Frederiks- 
borg Amt  en  Del  Dyreben,  mellem  hvilke  der  var  5  Knogler  af 
Hund  og  2  af  Faar.  Muligt  er  det  ogsaa,  at  det  ved  en  videre 
Undersøgelse  af  Urnernes  Indhold  vilde  findes,  at  Ofringer  af  Dyr 
have  havt  et  større  Omfang,    end   det  efter  det  hidtil  foreliggende 


Ingen  Ofringer  paa  Baalet.  375 

skulde  antages.  Men  ialfald  lejendes  der  endnu  ikke  fra  Nordens 
Bronzealder  Exempler  paa  saadanne  store  Ofringer,  som  alt  om- 
tales hos  Homer.  Achilleus  lægger  først  mange  Faar  og  Oxer  om 
Patroklos's  Lig;  derefter  kaster  han  4  Heste  paa  Ligbaalet;  han 
skjærer  Halsen  over  paa  to  af  Patroklos's  9  Hunde  og  kaster  dem 
bagefter,  og  endelig  ofrer  han  12  unge  Trojanere.  Lignende  store 
Ofringer  idetmindste  af  Dyr  forekomme  i  Norden,  saavidt  endnu 
vides,  først  i  Hedenskabets  sidste  Tid  og  andetsteds  kun  under 
lignende,  mere  udviklede  Tilstande.  Cæsar  omtaler  de  store  Lig- 
baal  hos  Gallerne,  paa  hvilke  der  brændtes  Dyr,  Slaver  og  Alt, 
hvad  den  Afdøde  havde  havt  kjært.  Hos  Angelsaxerne,  Russerne 
og  andre  Folk  i  Europa  foretoges  lignende  store  Brændinger  af 
Dyr,  Mennesker  og  Gods.  Hos  Thracerne  dræbtes  Hustruen  ved 
Mandens  Begravelse  og  brændtes  tilligemed  Gods  og  Vaaben.  Hos 
de  gothiske  Heruler  lagdes  Hustruen  paa  Mandens  Ligbåal,  ganske 
som  det  skete  hos  de  indiske  Hinduer  indtil  ned  imod  vor  Tid 
og  —  det  kan  tilføies  —  tillige  i  Oldtiden;  thi  dette  findes  omtalt 
allerede  hos  Cicero  og  hos  andre  af  Oldtidens  Forfattere.  Naar  nu 
intet  af  dette  kan  spores  i  den  nordiske  Bronzealders  Gravfund, 
naar  det  hele  Gravapparat  her  er  saa  tarveligt  og  nøgtern,  saa 
beroer  atter  dette  vistnok  paa,  at  Ligbrændingen  endnu  ikke  var 
udviklet  i  sine  Konsequenser. 

Selve  Gravgodsets  Sparsomhed  maatte  iøvrigt  ogsaa  paa  anden 
Maade  naturlig  følge  med  Indførelsen  af  den  nye  Gravskik.  Sagerne 
skulde  indesluttes  i  det  lille  Gravrum  eller  i  Urnen;  de  maatte 
efter  Datidens  Forestillinger  være  i  umiddelbar  Forbindelse  med 
Levningerne  af  den  Døde  —  saaledes  ligge  de  næsten  uden  Und- 
tagelse. Men  nu  større  Sager,  som  det  lange  Sværd,  der  ikke 
kunde  faa  Plads  i  den  lille  Grav.^  Kun  ganske  enkelte  Sværd  — 
men  alle  fra  Ligbrændingens  første  Tid,  fra  Slutningen  af  den 
ældre  Bronzealder  —  ere  fundne  ved  Siden  af  en  Urne.  Der 
maatte  dog  Sværdet  synes  at  være  for  fjærnt  fra  den  Døde.  Man 
kunde  da  sammenbøie  de  større  Gjenstande,  saaledes  at  de  kunde 
faa  Plads  i  Graven,  og  virkelig  er  der  af  og  til  fundet  et  sammen- 
bøiet  Vaaben  eller  en  lang,  sammenrullet  Naal.  Oftest  er  man 
imidlertid  gaaet  en  anden  Vei,  idet  man  har  medgivet  den  Døde, 
ikke  det  virkelige  Sværd,  men  en  kortere  Efterligning  af  Vaabnet, 
og  dette  er  blevet  saa  almindelig  Skik,   at  det  maa  siges  at  være 

Reglen,  at  der  i  den  yngre  Bronzealders  Grave  kun  findes  Miniatur- 
Sværd  eller  saakaldte  symbolske  Sværd,  medens  de  tilsvarende 
virkelige  Vaaben  optages  i  Mark  og  Mose.  Hvorledes  dette  har 
udviklet  sig,  kan  saa  at  sige  følges  Tomme  for  Tomme,  idet  der 
foreligger  alle  Overgange  mellem  længere  Stykker,  som  vel  kunde 
kaldes  Dolke  eller  korte  Sværd,  medens  dog  deres  hele  Form 
viser,  at  de  kun  ere  Efterligninger,  og  ganske  smaa  Stykker,  hvis 
Klinge  kun  er  c,  2  Cm.  lang.  Foran  S.  345  er  der  afbildet  et  saa- 
dant  Miniatur-Stykke  af  den  ene  af  dette 

T  Tidsrums  almindelige  Sværdformer.   Hos- 

staaende  {Fig.  229 — 30)  sees  dels  et 
virkeligt  Sværd,  dels  en  Efterligning  i 
den  anden,  samtidige  Hovedform,  med 
stor,  afrundet  Fæsteknap.  Mod  at  op- 
fatte saadanne  Stykker  som  symbolske 
Sværd  kunde  der  vel  indvendes,  at  de 
som  oftest  have  en  omhyggelig  formet 
og  skarpægget  Klinge ,  der  forsaavidt 
nok  kunde  bruges  som  Kniv;  dog  fore- 
■  ligger  der  enkelte  Stykker,  ved  hvilke 
ogsaa  Bladet  er  saaledes,  at  de  kun 
kunne  opfattes  som  Repræsentativer. 

Ogsaa    ad    anden    Ve  i    kunde    man 
være   kommen   til  at  nedlægge  Miniatur- 
Stykker  i  Gravene  i  Stedet  for  virkelige 
Sager.      For  mange  hedenske  Folk   har 
Fig.jsp.  Vt  Fig.  130.  Vt      det  ligget  nær  at  sætte  et  Repræsentativ 

i  Stedet  for  det  virkelige  Offer.  Naar 
det  hos  en  romersk  Forfatter  fra  Oldtidens  Slutning,  Servtus  (ved 
Aar  400),  hedder,  at  >ved  Ofringer  gjælde  Efterligninger  ganske 
som  virkelige  Sager*,  da  udtales  hermed,  hvad  Grækerne  og 
Romerne  havde  gjennemført  konsequent.  Saaledes  vare  de  ogsaa 
blevne  førte  til  ikke  sjælden  at  medgive  de  Døde  Miniatur-Sager, 
der  ganske  svare  til  dem,  som  forekomme  i  den  nordiske  Bronze- 
alder. Udgangspunktet  kunde  da  have  været  det  samme  hos  de 
forskjellige  barbariske  Folk  nord  for  Alperne,  hvor  lignende  Miniatur- 
Stykker  forekomme,  og  endelig  her  i  Norden.  Herimod  maa  dog 
indvendes,    at    det   i   Danmark  navnlig  er  de   store  Stykker,    som 

findes  efterlignede,  i  Reglen  kun  Sværdene.  Gravrummets  Lidenhed 
skulde  da  antages  at  have  været  det  første  bestemmende  ved  An- 
vendelsen af  Mi niat ur- Stykker. 

Eller  skulde  det  have  været  de  Efterlevendes  praktiske  Sands, 
som  forbød  dem  at  ofre  særlig  værdifulde  Tingf  Ved  alle  andre 
Sager  end  Sværd  spores  en  kjendelig  Vaklen.  Oftest  ere  Smykke- 
ringene  erstattede  af  Miniatur- Stykker,  medens  de  tilsvarende  virke- 
lige Smykker  foreligge  i  Fundene  udenfor  Gravene ;  sjældnere 
forekommer  der  Efterligninger  af  Knive  som  de  to  under  Fig.  231 — 32 
afbildede  Stykker,  hvis  korte  Greb  gjøre  dem 
uskikkede  til  virkelig  Brug,  og  endnu  sjæld- 
nere af  Bøilenaale  og  Kamme.  Hovedmassen 
af  Smaasagerne  fra  disse  Grave  er  derimod 
virkelige  Brugsgjenstande,  der  ikke  ere  gjorte 
til  at  nedlægges  hos  den  Døde.  De  ere  ofte 
meget  slidte,  hvad  der  navnlig  kan  sees  paa 
Knivene,  hvis  Æglinie  er  stærkt  forandret  ved 
Slid  og  Opskærpning,  og  paa  Niptængerne, 
hvis  Ornamenter  kunne  være  næsten  udviskede 
ved  gjentagen  Pudsning.  Ligeledes  ere  Knap- 
perne ofte  meget  afslidte  og  trukne  ganske 
skjæve  ved  Brug.  Snarest  hidrører  den  hele 
Vaklen  mellem  Brugsgjenstande  og  Efterlig- 
ninger fra,  at  man  paa  dette  som  paa  andre  dcnbTtuh^dayatttBnotf 
Punkter  stod  ved  Begyndelsen  til  noget  nyt,  "''''"  ^''^^;  ''lh^'"''uj™ 
der  endnu  ikke  var  ret  udformet. 

Flere  af  de  Forhold  ved  Gravenes  Bygning  og  Indhold,  der 
her  ere  fremstillede  som  en  Følge  af  den  Skik  at  brænde  Ligene, 
ere  tidligere  blevne  opfattede  som  Vidnesbyrd  om,  at  Hoved- 
massen af  den  yngre  Bronzealders  Grave  skulde  rumme  en  lavere 
og  fattig  Befolkning.  Enkelte  Grave  af  samme  simple  Form  og 
.Indretning  som  de  øvrige  have  imidlertid  indeholdt  mange  og 
undertiden  kostbare  Sager,  Vel  er  det  muligt,  at  en  Udvikling  og 
Forandring  af  de  sociale  Forhold  i  Løbet  af  hele  den  lange 
Periode  har  medført,  at  en  større  Del  af  Befolkningen  i  den  yngre 
Tid  er  bleven  gravlagt  saaledes,  at  Gravene  ere  bevarede  indtil 
vor  Tid,  medens  der  for  den  ældre  Bronzealders  Vedkommende 
øiensynlig  kun  kjendes  den  høiere  Befolknings  Gravsteder  (S.  401). 

Dog  kan  sikkert  de  yngre  Graves  gjennemgaaende  tarvelige  Indhold 
ikke  tilskrives  den  Dødes  eller  Familiens  Fattigdom  eller  ringe  Stand, 
Det  skal  ikke  benægtes,  at  et  fyldigere  eller  sparsommere  Grav- 
gods kan  staa  i  et  vist  Forhold  til  Rigdom  og  Stand,  ligesom  til 
de  Efterlevendes  Pietet  og  andre  særlige  Forhold;  først  og  frem- 
mest maa  dog  Gravenes  simple  Indretning  og  ringe  Udstyr  op- 
fattes som  Tidens  almindelige  Skik  og  som  et  Udtryk  for  de 
raadende  Anskuelser  om  Livet  efter  Døden. 


XIII.     MARK-  OG  MOSEFUNDENE. 

FORSTAAELSEN  AF  DISSE  FUND.     PRAGTSTYKKER  OG  VÆRKTØI. 


En  vigtigere  Rolle  ved  Gravfundene  spille  i  den  yngre  Bronze- 
alder de  udenfor  Gravene,  i  Mark  og  Mose  fremdragne  Fund, 
ganske  modsat  af,  hvad  der  er  Tilfældet  for  den  ældre  Bronzealders 
Vedkommende.  De  ældre  Fund  af  denne  Art  yde  vel  et  vigtigt 
Supplement  til  Gravfundene,  idet  de  indeholde  dels  visse  Pragt- 
stykker, dels  Arbeidsredskaber,  som  ikke  pleie  at  forekomme  i 
Gravene;  men  de  ere  dog  kun  faa  og  lidet  fyldige  i  Sammen- 
ligning med  de  store  og  rige  Fundrækker  fra  Gravene.  For  den 
yngre  Bronzealder  maa  Studiet  derimod  væsentlig  bygges  paa  de 
mangfoldige,  indholdsrige  Fund  fra  Mark  eller  Mose.  Der  tælles 
c.  i6o  yngre  Fund,  eller  mere  end  dobbelt  saa  mange  som  fra 
Periodens  første  Halvdel  {S.  255),  og  just  de  anseeligste  og  mærke- 
ligste Sager  fra  den  yngre  Tid  foreligge  i  hele  Rækker  endnu 
udelukkende  i  disse  Fund,  eller  ere  dog  kun  yderst  sjælden  trufne 
nedlagte  hos  den  Døde.  Hvad  der  fremdrages  i  og  udenfor 
Gravene,  danner  to  indbyrdes  saa  stærkt  forskjeliige  Grupper,  at 
der  maa  sees  nøie  til,  forat  Berøringen  mellem  dem  og  navnlig 
Samtidigheden  kan  bemærkes  (S.  335). 

Hvad  er  nu  den  egentlige  Aarsag  til  denne  Forskjel?  I 
Gravene  forekomme  Sager,  der  ifølge  gammel  Skik  ere  medgivne 
den  Døde;  hvilken  Tanke  har  i  Modsætning  hertil  været  ledende 
ved  Henlægningerne  i  Mark  og  Mose?  Dette  maa  vides,  forat 
baade   Fundene  som   Helhed   og  de  enkelte  Sager   ret  kunne   for- 


380  Fundenes  Hovedarter. 

staaes.  Allerede  foran  ved  Fremstillingen  af  den  ældre  Bronzealder 
berørtes  dette  Spørgsmaal  (S.  256);  men  Besvarelsen  udskødes, 
indtil  alle  disse  Fund  fra  samtlige  Tidsafsnit  kunde  omtales  under 
eet,  og  paa  samme  Maade  blive  de  tilsvarende  Fund  fra  Stenalderen 
(S.  50,  155)  først  nu  behandlede,  idet  de  væsentlig  bidrage  til 
Opfattelsen  af  den  hele  Art  af  Nedlægninger. 

Der  tales  her  kun  om  Sager,  som  med  Forsæt  ere  henlagte, 
ikke  om  tilfældig  tabte  eller  bortkastede  Gjenstande;  disse  henhøre 
ikke  til  Mark-  og  Mosefundene  efter  denne  Betegnelses  egentlige 
Betydning.  Allehaande  Brugsgjenstande  ere  i  Oldtidert  gaaede 
tabt  og  fremdrages  nu  atter.  Ringen  kan  glide  af  Armen,  og 
Naalen  skyder  sig  ud  af  Klædningen;  Sværd  eller  Spyd  kan  tabes 
i  Vand;  alle  saadanne  Fund  behøve  ingen  særlig  Forklaring. 
Hellerikke  handles  her  om  Fund,  som  tilfældig  indeholde  flere 
Gjenstande;  der  kan  i  Aarenes  Løb  være  tabt  forskjellige  Sager  paa 
samme  Sted,  saaledes  at  de  ere  komne  til  at  ligge  ved  Siden  af 
hverandre  og  derfor  nu  optages  sammen.  Til  Mark-  og  Mose- 
fundene henregnes  kun  Sager,  som  efter  deres  Art  og  efter  Fund- 
omstændighederne skjønnes  at  være  forsætlig  henlagte,  hvad  enten 
det  er  mange  eller  kun  et  enkelt  Stykke. 

Hvad  der  er  gjemt  eller  skjult  i  Tanken  om,  at  det  paany 
under  andre  Forhold  skulde  tages  frem,  har  man  kaldet  Depotfund, 
idet  Jord  eller  Vand  kun  har  modtaget  Sagerne  som  et  Depositum. 
Hvad  der  derimod  er  henlagt  saaledes,  at  man  for  bestandig  gav 
Afkald  paa  det,  som  et  Offer  til  Guder  eller  til  Afdøde,  betegnes 
som  Offer-  eller  Votivfund,  Under  disse  to  Grupper  henhøre  alle 
Mark-  og  Mosefundene. 

Der  foreligger  fra  Bronzealderen  en  stor  Mængde  Fund  med 
flere  eller  færre  Sager  af  forskjellig  Art,  som  det  ligger  nær  at  op- 
fatte som  Depotfund.  Til  alle  Tider  har  man  betragtet  Jord  og 
Vand  som  gode  Gjemmesteder,  og  særlig  paa  et  lavere  Kulturtrin, 
under  usikre  og  lidet  fredelige  Forhold,  opbevarede  man  saaledes 
de  værdifulde  Sager,  som  man  under  en  høiere  Civilisation  vilde 
henlægge  bag  sikker  Laas,  i  Kjældere,  Skabe  og  Skrin.  De  ældste 
historiske  Beretninger  fortælle  om,  hvorledes  man  tyede  til  Skove 
og  Sumpe  med  sine  Værdisager,  naar  Fjenden  kom  i  Landet. 
Om  Odin   hedder  det,    at  han    kjendte  Stederne,    hvor  Skatte   laa 

skjulte,    og  i   den   islandske  Lovbog  Grågås    var    det    udtrykkelig 
forbudt  at  nedgrave  Penge  i  Jorden. 

Fundforholdene  stemme  fuldstændig  hermed.  Sagerne  blive 
oftest  fundne  i  Moser,  ved  Tørveskjæring  eller  ved  Kultivering  af 
Overfladen,  eller  dog  paa  sid  og  sumpet  Grund  —  saaledes  lyde 
Beretningerne  om  over  Halvdelen  af  ialt  130  Depotfund  fra  hele 
Bronzealderen.  I  henved  en  Snes  Tilfælde  hedder  det,  at  Fundet 
er  optaget  ved  eller  under  en  stor  Sten,  oftere  en  særdeles  stor 
Sten,  som  skulde  sprænges  eller  nedgraves,  fordi  den  hindrede 
Markarbeidet.  Paa  et  saadant  Sted,  tænktes  der,  niaatte  Kostbar- 
hederne kunne  ligge  uforstyrrede  —  de  have  jo  virkelig  været  det 
indtil  vore  Dage.  Mulig  skulde  Stenen  tillige  være  et  Kjendings- 
mærke  for  Pladsen,  saa  at  man  var  sikker  paa  at  finde  sine 
Eiendele  igjen,  naar  den  Fr>'gt,  hvorunder  man  skjulte  dem,  var 
hævet.  Ikke  sjælden  ere  dog  Sagerne  henlagte,  som  det  synes, 
ganske  tilfældig  hist  og  her  paa  den  flade  Mark  eller  i  en  Banke, 
undertiden  i  Udkanten  af  en  Gravhøi,  i  et  enkelt  Tilfælde  indeni 
Gangen  til   en  Jættestue  —  Alt  som  Forholdene  have  medført  det. 

De  ligge  ikke  spredt  og  henkastede,  men  omhyggelig  an- 
bragte og  tæt  sammenpakkede.  Bronzekarrene  staa  paa  deres 
Bund,  det  mindre  sat  indeni  det  større;  Smaasager  ligge  indeni 
Karrene  eller  indstukne  i  andre,  hule  Gjenstande,  og  de  større 
Sager  ligge  tæt  op  til  hverandre.  Ofte  ligger  Alt  indesluttet  i  et 
Lerkar,  der  er  dækket  med  en  flad  Sten  eller  med  et  Lag  af  Sten; 
en  enkelt  Gang  har  Fundet  været  indsvøbt  i  Birkebark.  Ved  at 
betragte  alle  de  enkelte  Træk  ved  disse  Nedlægninger  faaer  man 
det  Indtryk,  at  Sagerne  ere  omsigtig  nedlagte  saaledes,  at  de  vare 
sikrede  mod  at  opdages  eller  tilfældig  at  findes,  og  tillige  saaledes, 
at  man  var  vis  paa  uden  Vanskelighed  at  kunne  optage  dem  igjen. 

Ogsaa  efter  deres  Indhold  lade  disse  Fund  sig  opfatte  som 
midlertidig  hengjemte  Sager.  Mange  af  dem  indeholde  just,  hvad 
man  skulde  antage,  at  mere  eller  mindre  velhavende  Fo^k  i  Bronze- 
alderen have  havt  Anledning  til  at  gjemme.  Oftest  er  det  større 
Smykker,  gode  og  værdifulde  Sager,  nye  eller  brugte,  af  alle  de 
forskjellige  Former,  som  anvendtes  i  Periodens  ældre  og  yngre  Afsnit, 
dog  kun  undtagelsesvis  af  Guld;  saa  kostbare  Smykker  vare  jo 
overhovedet  sjældne.  Ved  Siden  heraf  findes  ofte  et  Par  Redskaber, 
Kniv,   Segl,   Sav   eller  Øxe   —   saadanne   Stykker  havde  jo   ialfald 

Metallets  Værdi  — ,  og  hertil  komme  oftere  nogle  Brudstykker  af 
forskjellige  Bronzegjenstande,  mindre  Stænger  og  Barrer;  Bronzen 
var  et  saa  kostbart  Metal,  at  der  vel  var  Grund  til  at  passe  paa 
Stumper  og  Stykker.  Sjældnere  forekomme  Vaaben;  dem  gjemte 
man  ikke  hen.  Den  meget  afvexlende  Sammensætning  af  disse 
Fund  tillader  vel  at  give  dem  Navn  af  Skattefimd,  der  maa  inde- 
holde, hvad  snart  den  enkelte  Mand  eller  Kvinde,  snart  hele 
Familien  kunde  finde  Anledning  til  at  hengjemme  under  mange 
forskjellige  Forhold. 

Som  Exempél  kan  anføres  Fundet  fra  Fjellerup,  Svendborg  Amt,  indeholdende 
et  stort  Hængekar,  to  Halsringe  med  aflange  Endeplader  og  Spiraler,  en  hvælvet 
Smykkeplade,  Alt  af  de  paa  sidstomhandlede  Tavle  gjengivne  Former,  fremdeles 
14  spinkle,  vredne  Halsringe,  13  Armringe,  en  Ragekniv,  2  Syle,  en  Kniv  med 
Skaftspids,  2  Celter,  adskillige  Naale  med  Hoved  o.  fl.  Sager.  Alt  var  anbragt  paa 
en  i  en  Mose  horizontalt  liggende  Egestamme,  de  mindre  Gjenstande  indeni  Hænge- 
karret, de  større  tæt  op  til  det. 

En  anden  Række  af  Fund  indeholder  i  broget  Blanding  Brud- 
stykker af  flere  eller  færre  Gjenstande  af  alle  Slags,  Vaaben,  Red- 
skaber og  Smykker,  og  dernæst  oftere  raat  støbte  Barrer,  Støbe- 
knolde og  Stykker  af  Bronzemasse.  Undertiden  forekomme  alle 
Delene  af  en  enkelt  Gjenstand;  men  oftest  mangler  der  noget, 
eller  der  findes  kun  et  eneste  lille  Brudstykke  —  et  helt  og 
tilsyneladende  brugeligt  Stykke,  en  Celt  eller  en  Ring,  træffes  kun 
som  en  Undtagelse  i  disse  Fund.  Men  hvad  der  særlig  fortjener 
Opmærksomhed,  er  den  vidtdrevne  Sønderbrydning.  Sværdet  er 
ikke  blot  overbrudt  paatværs  i  mange  Smaastykker;  men  disse  ere 
atter  itubrudte  efter  Klingens  Længderetning.  De  tynde  Save  ere 
delte  3 — 4  Gange,  og  Celterne  ere  baade  overbrudte  og  derefter 
delvis  knuste  i  ganske  smaa  Stykker. 

Det  største  Fund  af  denne  Art  er  optaget  i  et  Lerkar,  der  stod  i  Grøftekanten 
ved  Landeveien  mellem  Roskilde  og  Frederikssund  ikke  langt  fra  Ryegaard.  Det 
bestaaer  af  14  større  og  mange  mindre  Brudstykker  af  12  Celter,  mindst  8  Brud- 
stykker af  Knive,  c.  1 50  større  og  mindre  Stykker  af  Save,  en  Stump  af  en  Synaal, 
adskillige  Stykker  af  Barrer  og  Bronzekager,  22  Brudstykker  af  Sværd  og  Dolke, 
6  Dele  af  Spydspidser,  mindst  12  Fragmenter  af  Halsringe  og  15  af  Armringe, 
II  Dele  af  Bøilenaale,  flere  Brudstykker  af  Knapper,  Dopper  og  andre  Bronzegjen- 
stande, samt  to  smaa  Bronzekar,  de  eneste  Stykker,  der  ere  i  brugelig  Stand. 

Denne  vidtdrevne  Sønderbrydning,  som  møder  i  en  Række  af 
Fund,  synes  at  maatte  forklares  af,  at  Bronzefragmenterne  have 
tjent  som  Betalingsmiddel  paa  lignende  Maade  som  senere  i  Old- 
tiden sønderbrudte  Smykker,  Kar  o.  a.  af  Sølv  og  Guld.    De  mange 

Brudstykker,  der  kunde  benyttes  og  vel  ofte  længe  vare  benyttede 
til  Betaling,  udgjorde  en  Værdi,  som  der  vel  var  Anledning  til  at 
gjemme.  Denne  Art  af  Depotfund  kaldes  med  et  særligt  Navn: 
Metalfund, 

Atter  andre  Fund  indeholde  Redskaber  til  Metalarbeide,  Støbe- 
masse, flere  eller  færre  Brudstykker  af  gamle  Bronzesager  og  ved 
Siden  heraf  sædvanlig  en  Del  nyforfærdigede,  ofte  endnu  ikke  af- 
pudsede Sager. 

Et  Fund  fra  Frendenipgaard  paa  Møen  indeholder  saaledes  2  Redskaber  til 
Metalarbeide,  7  ikke  fuldt  afjpudsede  Paalstave,  samt  mindre  Brudstykker  af  et  Sværd, 
en  Bæltekrog,  en  Armring,  en  Kniv  o.  s.  v.  Sagerne  laa  tæt  sammenpakkede  c.  1' 
dybt.      Herhen  hører  ogsaa  det  store ,   foran  omtalte  Fund  fra  Smørumøvre  (S.  255). 

Det*  er  øiensynlig  Metalarbeideres  Eiendele,  som  foreligge  i 
disse  Støbefund y  som  man  har  kaldet  dem:  Vareforraadet,  Red- 
skaberne og  Materialet  til  nye  Støbninger.  Disse  Sager  have  havt 
en  ikke  ringe  Værdi,  og  Smeden  har  ofte  været  i  den  Situation 
midlertidig  at  maatte  hengjemme,  hvad  han  eiede. 

Naar  disse  tre  Klasser  af  Fund  betegnes  som  Depotfund,  inde- 
holdende hengjemte  Sager,  da  stemmer  dette  altsaa  vel  overens 
baade  med  deres  Sammensætning  og  med  de  Forhold,  hvorunder 
de  fremdrages.  Hvorvidt  der  idetmindste  for  en  Del  af  disse  Fund 
kan  søges  en  anden  og  dybere  Forklaring,  skal  drøftes  længere 
fremme,  under  Jernalderen,  hvor  de  her  fremførte  Betragtninger 
skulle  følges  videre  i  ny  Retning.  En  egen  Bekræftelse  vinder  dog 
det  her  fremsatte  ved,  at  de  tre  Fundklasser,  Skattefundene,  Støbe- 
fundene og  Metalfundene,  have  deres  Tilsvarende  baade  i  den  for- 
udgaaende  og  i  den  paafølgende  Periode.  For  Jernalderens  Ved- 
kommende skal  dette  blive  vist  længere  fremme.  Hvad  Stenalderen 
angaaer,  da  kjendes  der,  om  end  ikke  mange,  saa  dog  nogle  Fund 
af  fuldt  færdige  og  gode  Redskaber  og  Vaaben  af  forskjellig  Art, 
blandede  paa  lignende  tilfældig  Maade  som  Sagerne  i  Bronze- 
alderens Skattefund.  Fremdeles  kunde  mulig  ogsaa  de  talrige 
Ravfund,  som  optages  i  Mark  eller  Mose,  oftest  indesluttede  i  et 
Lerkar  (S.  50),  opfattes  som  skjulte  Værdigjenstande;  snarere  maa 
de  dog  betragtes  som  Samlinger  af  Betalingsmidler.  Det  er  i 
Virkeligheden  ikke  usandsynligt,  at  Ravperlerne  i  Stenalderen  ved 
Siden  af  at  bruges  som  Smykker,  have  tjent  som  Omsætnings- 
middel,  et  Forhold,  der  kan  støttes  ved  gode  Analogier  hentede 
fra  forskjellige  lavtstaaende  Folk.    I  denne  Retning  peger  det  store 

Antal  af  Stykker,  som  oftere  forekomme  i  disse  Fund,  idet  de 
ikke  kunne  have  udgjort  et  enkelt  Individs  Smykker.  Men  saa- 
ledes  vilde  Ravfundene  ganske  svare  til  de  nys  omtalte  Metalfund. 
Endelig  kjendes  der  fra  Stenalderen  enkelte  Fund  med  nyforar- 
beidede  eller  endnu  ikke  fuldt  færdige  Sager  i  Forbindelse  med 
Flintmateriale,  altsaa  væsentlig  overensstemmende  med  Bronze- 
alderens Støbefund.  Den  samme  Aarsag,  som  maa  antages  altid 
at  have  været  tilstede,  Frygten  for  at  miste  værdifulde  Sager,  synes 
altsaa  under  de  i  det  hele  ensartede  Forhold  gjennem  Oldtiden 
stedse  at  have  fremkaldt  lignende  Virkninger. 

Det  er  i  Depotfundene,  at  Kundskab  væsentlig  maa  søges  om 
Bronzealderens  Værktøi,  som  dette  foran  er  bemærket  (S.  250), 
hvor  tillige  den  ældre  Tids  Redskaber  ere  omtalte.  De  samme 
Hovedarter  af  Værktøi  foreligge  i  den  yngre  Bronzealders  Fund. 
De  simpleste  Redskaber,  Segle  og  Syle  eller  Bor,  skille  sig  ikke 
kjendelig  i  Formen  fra  de  ældre.  Dette  er  derimod  Tilfældet  med 
Bronzes£Pvene  (Fig.  234,  øverst) ,  idet  de  ere  smallere  og  af  samme 
Bredde  gjennem  hele  Længden,  med  Tapper  ved  Ryggen  til  at 
fastholde  Skæftningen.  De  ere  altid  mere  eller  mindre  stærkt 
buede,  med  udbuet  Ryg  og  indbuet  Æg,  og  at  denne  krumme, 
som  det  skulde  synes,  lidet  formaalstjenlige  Æglinie  ikke  er  frem- 
kommen ved  Slid  og  Opskærpning,  som  iøvrigt  ofte.  har  mærket 
Æggen  stærkt,  sees  af  flere  Støbeformer,  i  hvilke  der  er  udskaaret 
Former  til  saadanne  krumme  Save  (S.  403).  Man  har  med  Sav- 
blade af  denne  Art  ikke  kunnet  skjære  igjennem,  men  kun  frem- 
bringe et  Indsnit  af  ringe  Dybde.  Dog  maa  de  have  været 
almindelig  anvendte,  idet  de  ofte  forekomme  i  Gravene,  men 
rigtignok  kun  i  smaa  Brudstykker  (S.  373).  Fuldstændige  Exem- 
plarer  kjendes  næsten  udelukkende  fra  Mark-  og  Mosefundene. 
Foruden  en  Del  simpelt  formede  Knive,  Synaalene  (S.  371)  og 
Redskaberne  til  Metalarbeide,  som  ville  blive  omtalte  nedenfor 
(S.  406),  kjendes  der  fremdeles  af  Arbeidsredskaber  kun  Meisler 
og  navnlig  Øxer,  som  foreligge  i  meget  stort  Antal  og  under  for- 
skjellige,  dels  ældre,  dels  yngre  Former. 

Den  ældre  Bronzealders  Øxer  med  Skaftflader  og  Paalstave 
afløses  af  Øxerne  med  Skaftflige  (Fig.  234,  i  Midten),  stærke,  store 
og  tunge  Bronzeblade  med  fire  fremstaaende,  rundt  afskaame 
Ombøininger  til  Fastholdelse  af  Skaftet.     Denne  Form  forekommer 

ikke  ofte  i  de  nordiske  Fund,  medens  den  er  almindelig  sydpaa 
inddl  Italien  og  i  det  vestlige  Europa,  saa  at  der  ikke  kan  være 
Tvivl  om,  at  det  er  en  oprindelig  fremmed  Form  i  Norden.  Den 
synes  her  kun  at  have  været  i  Brug  en  kortere  Tid,  sammen  med 
den   yngre  Bronzealders    tidligere   Former.      At    disse    Øxer    have 


været  anvendte  til  Arbeidsbrug,  kan  sikkert  sluttes  af  den  hele 
Form,  af  Manglen  af  Ornamenter  og  af  det  stærke  Slid,  hvoraf 
de  ofte  ere  mærkede. 

Mere  tvivlsom  er  Anvendelsen  af  de  mange  forskjellig  formede 
Celter  (Fig.  234),  med  eller  uden  Øsken  til  Skaftets  Fastbinding, 
der  henhøre  dels  til  det  tidligere,  dels  til  det  senere  Afsnit  af  den 

Sophut  Miiller:   Vor  Oldtid.  ^5 

yngre  Bronzealder,  At  de  have  tjent  som  Værktøi,  synes  vel  sikkert; 
de  forekomme  ofte  i  stærkt  beskadiget  Stand,  med  knækket  Æg, 
og  der  kjendes  fra  Periodens  Slutning  overhovedet  ikke  andre 
Øxer.  Men  det  tør  ikke  benægtes,  at  de  ved  Siden  heraf  kunne 
have  været  anvendte  som  Skærpe  for  Kastevaaben  el.  lign.  De 
synes  ofte  lidet  brugelige  som  Arbeidsøxer,  idet  Tyngden  og 
Størrelsen  kun  er  ringe  —  de  mindste  ere  5  Cm.  lange  — ,  og 
den  indre  Hulhed,  hvori  der  undertiden  er  bevaret  Rester  af  Træ- 
skaftet, naaer  tæt  hen  til  Æggen,  saa  at  en  ofte  fortsat  Opskærp- 
ning  ikke  har  kunnet  foretages.  En  enkelt  af  disse  Former  (Fig.  234, 
nederst  tilvenstre)  er  fremdragen  i  paafaldende  stort  Antal  —  over 
Hundrede  —  oftest  enkeltvis  i  Mark  eller  Mose.  Af  de  tilsvarende 
Meisler  med  smal  Æg  og  ikke  meget  forskjellige  fra  den  ældre 
Bronzealders  Meisler  (Fig.  234,  øverst  tilhøire)  haves  derimod  kun 
faa  Stykker.  Ogsaa  disse  Former  staa  i  nær  Forbindelse  med 
Udlandets  Celter  og  Meisler,  og  navnlig  de  Variationer,  som  fore- 
komme sjælden  i  Norden,  ere  sikkert  for  en  Del  af  fremmed  Arbeide. 

Der  opfindes  altsaa  ikke  nye  Redskaber  i  Løbet  af  Bronze- 
alderen; de  ældre  Former  blive  ikke  forbedrede;  men  den  vex- 
lende  Smag  og  Mode,  navnlig  fremkaldt  ved  nye  Forbindelser 
med  Udlandet,  giver  Værktøiet  særegne  Detailformer  i  de  forskjel- 
lige Tidsafsnit. 

Fra  Depotfundene  vende  vi  os  til  Mark-  og  Mosefundenes 
anden  Gruppe:  Offerfundene,  Mange  af  de  herhen  hørende  Sager 
ere  alt  foran  omtalte,  saaledes  først  Halsringene  med  omskiftende 
Vindinger  (S.  350  og  Tavlen  øverst  tilhøire).  Der  er  c.  30  Gange 
fundet  et  Ringpar  af  denne  Art  i  Mark  eller  Mose,  ved  eller  under 
en  stor  Sten.  Tabte  kunne  Ringene  ikke  være,  da  de  ikke  glide 
af  Halsen,  selv  om  Lukket  gaaer  op.  De  vilde  desuden  ikke  være 
tabte  parvis,  og  der  tabes  ikke  under  en  Sten.  Til  Depotfundene 
kunne  Ringene  hellerikke  henregnes.  Disse  Fund  have  nemlig  ikke 
Charakter  af  Vareforraad,  idet  Ringene  ofte  ikke  ere  nyforfærdigede, 
men  endog  stærkt  slidte,  og  ligesaa  lidt  kunne  de  betragtes  som 
midlertidig  skjulte  Værdisager;  thi  det  vilde  dog  være  forunderligt, 
om  de  nordiske  Kvinder  i  saa  mange  Tilfælde  —  og  det  i  Løbet 
af  det  ikke  lange  Tidsafsnit,  fra  hvilket  alle  disse  Fund  skrive  sig, 
omtrent  en  Fjerdedel  af  hele  Bronzealderen  —  skulde  have  været 
i  den  Situation  at  maatte  skjule  to  Ringe  og  intet  andet.     Snarere 

synes  disse  Fund  at  maatte  være  Udtryk  for  en  bestemt  Skik, 
ifølge  hvilken  Kvinderne  gave  Afkald  paa,  ofrede,  deres  bedste 
Smykke  til  Guderne. 

Denne  Formodning  styrkes  af  et  mærkeligt  Fund  fra  Nors, 
Thisted  Amt,  af  c.  loo  smaa  Guldbaade,  som  laa  indstukne  i  hin- 
anden i  et  Lerkar,  der  var  dækket  med  en  flad  Sten  og  nedgravet 
2*  dybt  i  en  Grusbanke.  Disse  Miniatur-Baade  (Fig.  233)  have 
Ræling  og  Spanter  af  tynde  Bronzebaand,  der  ere  bøiede  om  hin- 
anden, og  indenfor  dette  Skelet  af  Bronze  er  der  lagt  Stykker  af 
tyndt  Guldblik,  hvis  Kanter  gaa  over  hinanden  i  Bunden  af  Baaden 
og  foroven  ere  bøiede  om  Bronzebaandet,  saaledes  at  dette  dækkes. 
Ligeledes  ere  Spanterne  udvendig  skjulte  under  Baand  af  Guldblik. 
Baadene  ere  alle  sirlig  og  omhyggelig  dannede  og  delvis  ornamen- 
terede med  koncentriske  Kredse;  men  gjorte  af  spinkle  Baand  og 
tynde  Plader  ere  de  selvfølgelig  meget  skrøbelige. 

Hellerikke  dette  kan  være  et  Depotfund.  De  smaa  Guldbaade 
kunne  hverken  opfattes  som  værdifulde  Brugsgjenstande,  som  Vare- 
forraad  eller  som  Betalingsmidler;  de  maa  være,  hvad  der  med  et 
archæologisk  Udtryk  betegnes  som  Votivsager  —  Gjenstande,  der 
ikke  ere  bestemte  til  virkelig  Brug,  men  kun  ere  gjorte  for  at 
ofres  til  Guderne  ifølge  et  Løfte.  Intet  var  almindeligere  i  Heden- 
skabet end  saadanne  Gaver  til  Guderne,  til  Tak  for  en  eller  anden 
opnaaet  Fordel,  som  antoges  at  skyldes  deres  Gunst,  og  disse 
Gaver  vare  snart  virkelige  Briigsgjenstande ,  Sager  der  vare  tagne 
ud  af  det  daglige  Liv,  snart  særlige  Pragtstykker,  gjorte  alene  for 
at  ofres,  snart  kun  Efterligninger  af  de  virkelige  Gjenstande,  enten 
gode  og  værdifulde,  eller  tarvelige  og  slette,  kun  et  Slags  Repræ- 
sentanter for,  hvad  der  virkelig  var  lovet.  Opfattede  som  Votivsager 
blive  Guldbaadene  fra  Nors  forstaaelige.  De  maa  være  ofrede  til 
Guderne  ligesom  de  alt  omtalte  Halsringe  og  som  en  Mængde 
andre  Sager  fra  Mark  og  Mose,  der  alle  have  det  tilfælles,  at  de 
kun  indeholde  Gjenstande  af  een  og  samme  Art. 

Først  og  fremmest  de  prægtige  Blæsehorn  af  Bronze,  de  saa- 
kaldte  Lurer,  der  ere  dé  største  Metalsager  fra  Nordens  Bronzealder. 
Der  er  siden  Slutningen  af  forrige  Aarhundrede  i  forskjellige  Lands- 
dele, Jylland,  Fyen,  Langeland,  Sjælland  og  Falster,  fremdraget 
25  Stykker,    hvortil    komme    nogle    i    Slesvig    fundne  Fragmenter. 

25* 

9  Gange  ere  2  Stykker  fundne  sammen,  i  Gang  6  Stykker  —  i 
Brudevælte  Mose,  Frederiksborg  Amt  —  og  stedse  i  Moser.  De 
ere  ikke  blot  fundne  parvis,  men  udgjøre  efter  Størrelse  og  Orna- 
mentik sammenhørende  Parr;  som  det  nedenfor  skal  omtales,  ere  de 
ogsaa  stemte  sammen.  Røret  er  stedse  bøiet  paa  eiendommelig 
Maade  (Fig.235)  og  krummer  ved  to  sammen  optagne  Lurer  i  modsat 
Retning,  hvad  der  minder  om  Oxens  Horn;  de  første  Blæsehorn 
vare  jo  utvivlsomt  Oxehorn. 

Foruden  de  nævnte  Lurer  ere  adskillige  fundne  i  Sverige, 
hvorhos  Brudstykker  af  nærstaaende  Former  foreligge  fra  Meklen- 
burg  og  Hannover.  Hvad  der  kjendes  af  Blæsehorn  fra  det  øvrige 
Europa,  er  væsentlig  afvigende.  Det  er  altsaa  en  nordisk  Form, 
og  disse  kunstfærdig  dannede  og  fortræffelige  Musikinstrumenter 
ere  af  hjemligt  Arbeide.  I  Nationalmuseet  opbevares  21  Lurer. 
De  største  naa  en  Længde  af  2,38  M.  Røret  er  støbt  i  flere  Led, 
som  enten  ere  tappede  sammen  eller  forenede  ved  Ringe.  Ved 
disse  Tværbaand  findes  der  Øskener  til  Bæreremme  eller  til  Bronze- 
kjæder,  som  undertiden  ere  bevarede.  De  ved  Mundstykket  an- 
bragte Hængeplader  og  Klaprestængerne  ere  foran  omtalte  (S.35 1  flg.). 
Omkring  Lydaabningen  ligger  en  bred  Skive  oftest  prydet  med 
ophøiede  Bukler  og  med  andre  Ornamenter,  hvorefter  de  forskjellige 
Stykker  kunne  henføres  dels  til  den  yngre  Bronzealders  første,  dels 
til  dens  andet  Afsnit. 

En  Række  Fund  indeholder  udelukkende  Kar,  der  ere  gjorte 
af  tyndtdrevet  Guld  og  udstyrede  med  Ornamenter  i  den  yngre 
Bronzealders  Stil,  glatte  eller  riflede  Baand,  runde  Felter,  koncen- 
triske Kredse  o.  lign.  (se  hosføiet  Tavle).  Der  er  nord  for  Eideren 
fremdraget  7  Fund  med  33  Stykker.  At  ogsaa  de  ere  af  nordisk 
Arbeide,  er  sandsynligt.  Saa  kostbare  Kar  vilde  ikke  i  stort  Antal  være 
førte  vide  om  Lande,  og  hvor  skulde  de  være  forfærdigede?  Sikkert 
ikke  i  Italien,  hvor  lignende  ikke  ere  fundne.  Der  er  vel  i  Syd- 
tydskland  og  i  Vesteuropa  fremdraget  adskillige  Guldkar  af  samme 
Arbeide;  men  Formerne  ere  afvigende.-  De  Hanke,  som  ere  til- 
nittede ved  mange  af  Karrene,  maa  ialfald  være  gjorte  i  Norden, 
idet  det  afsluttende  Hestehoved  med  den  stivt  fremstaaende  Pande- 
lok er  ganske  i  nordisk  Stil  (S.  342) ;  men  Arbeidet  ved  dette 
Parti  er  ligesaa  fortræffeligt  som  ved  selve  Karret  og  kræver  ikke 
ringere  Dygtighed.      Formen  er  forskjellig,  snart  som  en  lille  Vase 


eller  Flaske    med  smal   Hals,    snart    som    et  Bæger    med    bredere 
Overdel  og  en  smal,    underneden   flad  Fod,   snart  som  en  større. 


^ 


aaben   Skaal   —   af  hver  af  disse   Former  haves   der  to   ensartede 
Stykker  i   tre  foiskjeliige  Fund.      Alle  de  øvrige  ere  dannede  som 

en  lille  Skaal,    til   hvilken   der  ofte  er  føiet  en  Hank.      Lignende, 
dog  uden  Greb,  ere  fundne  i  Sverige  og  Nordtydskland. 

De  paa  hosfølgende  Tavle  afbildede  Kar  ere  fundne  tæt  under  Jordiladen  i  en 
Banke,  »Borgbjerge,  ved  Boeslunde  mellem  Slagelse  og  Korsøer.  De  store  Skaale 
bleve  oppløiede  i  1842;  de  øvrige  Kar  fandtes  i  1874  ligeledes  ved  Pløining  staaende 
umiddelbart  sammen  og  tæt  under  Jordfladen.  Den  samlede  Guldværdi  af  disse  Kar 
var  noget  over  2000  Kr.  Særlig  Interesse  have  Øsekarrene  med  det  vel  udformede, 
stiliserede  Hestehoved.  Elleve  lignende  Øsekar  fandtes  i  1862  nedsatte  i  den  foran 
S.  344  afbildede  etruriske  Bronze  vase;  saaledes  bestemmes  Formen  som  henhørende 
til  den  yngre  Bronzealders  første  Afsnit.  Dette  Fund  blev  fremdraget  11/2  Fod  dybt 
i  Lavindsgaards  Mose,  Rønninge  Sogn,  paa  Fyen,  af  en  fattig  Husmand,  som  havde 
faaet  Lov  af  en  Gaardmand  til  at  grave  Tørv  i  hans  Mose.  Metal  værdi  en  var  2200  Kr. 
Sex  lignende  Skaale,  dog  med  afbrudte  og  manglende  Haandtag,  ere  for  mange  Aar 
siden,  i  16851  fundne  paa  Avernakø  syd  for  Fyen;  de  laa  dækkede  af  en  stor  Sten. 
Tre  lignende  ere  oppløiede  paa  EilbyLunde  Mark,  Odense  Amt.  Tre  ere  fra  Gjem- 
drup,  Ribe  Amt;  to  ere  fundne  ved  Haderslev.  De  ovennævnte,  vaseformede  Kar  laa 
i  en  Lerkrukke  opgravet  i  Kallehave  Sogn,  Præstø  Amt. 

Til  de  værdifuldeste  Fund  fra  Bronzealderen  høre  ligeledes  to 
Fund  med  2  og  3  ensartede  Armbaand  fra  Bronzealderens  sidste 
Afsnit,  dannede  af  en  massiv  Bøile,  hvis  Ender  mødes  i  en  frem- 
springende Knop,  de  tidligere  saakaldte  Edsringe  (S.  2 15).  De  to,  der 
ere  opgravede  sammen  i  en  Mose  ved  Buskysminde  i  Sorø  Amt,  veiede 
35*5/16  Lod  C.  V.,  og  Guldets  Metalværdi  erstattedes  Finderen  med 
1072  Kr.  De  tre  Ringe  ere  fremdragne  i  en  Sandgrav  ved 
Slotsbjergby  i  Nærheden  af  Slagelse;  de  havde  mere  end  den 
dobbelte  Vægt. 

Fremdeles  foreligge  Bronzearmringe  af  samme  og  af  andre 
Former,  for  en  Del  særdeles  store  og  pragtfulde,  i  en  Række  af 
Fund,  der  hellerikke  indeholde  Sager  af  anden  Art,  og  som 
ere  optagne  under  ganske  lignende  Forhold.  Ikke  mindre  end 
II  Fund  bestaa  udelukkende  af  de  foran  omtalte  Spiralringe  til 
Finger  eller  Arm,  dannede  af  en  dobbeltlagt  Guldtraad  (S.  230). 
De  ere  optagne  2 — 8  Stykker  sammen  ved  Siden  af  en  Sten  eller 
under  den,  ved  Tørveskjæring,  ved  Harvning  paa  Eng  eller  Mose 
eller  ved  andet  Markarbeide.  Endelig  maa  nævnes  de  store,  parvis 
fundne  Pragtøxer  (S.  316)  og  7  Fund  af  Sværd,  dels  fra  den  ældre, 
dels  fra  den  yngre  Bronzealder,  hvert  med  2 — 4  Stykker. 

I  Modsætning  til  disse  Fund  have  mange  andre  indeholdt 
Sager  af  ringe  Værdi.  Saaledes  er  der  i  forskjellige  Moser  optaget 
4  Fund  med  indtil  10  Stykker  af  de  saakaldte  Harpixkager  (Fig-236), 
tykke,   runde  Skiver  med  et  Hul   i  Midten  af  den   eiendommelige 

Masse,  der  saa  almindelig  blev  anvendt  i  Bronzealderens  Industri 
som  en  udfyldende  Kit  eller  som  Bindemiddel  o.  lign,  (S.  265). 
Tre  Gange  er  der  opgravet  sammen  nogle  tynde  Savblade  af 
Bronze  —  et  almindeligt  og  tarveligt  Arbeidsredskab  (S.  253, 
Fig-  145);  2  af  Fundene  indeholdt  fire  Stykker,  det  tredie  nogle 
flere  —  og  to  af  disse  lidet  værdifulde  Nedlægninger  vare  over- 
dækkede med  en  stor  Sten.  I  det  hele  kjendes  der,  foruden  de 
først  omtalte  c.  30  Fund  af  Ringpar,  over  90  Fund  fra  den  ældre 
og  den  yngre  Bronzealder,  der  alene  indeholdeSageraf  en  enkelt  Art. 

Denne  Fundgruppes  Eiendommeligheder  træde  imidlertid  endnu 
stærkere  frem,  og  den  opstillede  Tyd- 
ning vinder  i  Sandsynlighed,  naar  det 
bemærkes,  at  der  fra  Stenalderen  fore- 
ligger et  ikke  ringere  Antal  tilsvarende 
Fund,  der  kun  indeholde  Sager  af  een 
og  samme  Art.  Der  kunde  opregnes 
langt  over  100  Fund. 

Oftest  forekomme  Øxer,  tyndnak- 
kede  eller  tyknakkede.  Ret-  eller  Tvær- 
øxer,  snart  Stykker,  som  høre  til  de 
starste  og  bedste,  der  overhovedet 
kjendes,  snart  ganske  simple  Red- 
skaber. Sædvanlig  bestaaer  Fundet  Fig  a  e  1 
kun  af  2 — 3  Stykker;  men  mange  fiem- 

byde  et  større  Antal,  indtil  11.  Andre  Fund  indeholde .  alene 
Rygsave  af  Flint,  2  eller  flere,  indtil  en  Snes  Stykker.  I  en  Række 
Fund  forekommer  der  fremdeles  alene  Spydspidser  —  30  veifor- 
arbeidede  Spyd  bleve  fremdragne  ved  Pløining  paa  lavtliggende 
Kjærjord  ved  Skræm  i  Hjørring  Amt;  19  Stykker  ere  opgravede 
ved  Haierup  i  Stevns,  liggende  tæt  sammenpakkede.  Mange  Fund 
indeholde  andre  Vaaben,  udmærkede  Dolke,  Stridsaxer,  Pilespidser, 
eller  Arbeidsredskaber,  Meisler  af  Flint  eller  Ben,  Skiveskrabere 
og  Flækkeknive.  Atter  andre  Fund  have  alene  ydet  Flintplanker 
eller  Flintflækker,  og  disse  ere  da  enten  saa  lange  og  velformede, 
som  de  overhovedet  forekomme,  eller  daarlige  og  næsten  ubrugelige. 

Ogsaa  Flintsagerne  ere  for  den  langt  overveiende  Del  fundne 
i  Moser  eller  Kjær,  sjælden  ved  eller  under  en  stor  Sten;  oftest  er 
det   dog  kun   erfaret,    at    de    ere  opdagede  ved  forskjelligt   Mark- 


392 


Tilsvarende  Stenalders  Fund. 


arbeide.  De  frembyde  dernæst  den  samme  Modsætning  som 
Bronzealderens  Fund  mellem  Pragtstykker  og  tarvelige  eller  endog 
slette  Sager.  Den  længste  Øxe,  som  hidtil  er  funden  i  Norden,  de 
største  Planker,  de  længste  Flækker  høre  til  disse  Fund.  Snart 
ere  Sagerne  fuldt  færdige  til  Brug,  snart  mere  eller  mindre  ufærdige. 
Øxen  er  usleben  eller  kun  delvis  sleben;  ofte  er  Æggen  ikke  skærpet, 
og  paa  Spydene  er  selve  Spidsen  efterladt  utilhuggen.  Alle  for- 
skjellige  Trin  i  Tildannelsen  ere  repræsenterede  i  disse  Fund,  fra 
den  første  Begyndelse  til  den  sidste  og  mest  omhyggelige  Afpuds- 
ning. Undertiden  bestaa  Fundene  af  Forarbeider,  der  ere  saa 
lidet  udformede,  at  ikke  engang  Æggene  ere  komne  frem.  Af  6 
saadanne  Stykker,  der  ere  fundne  sammen  i  en  Mose,  kunne  vel 
2  betegnes  som  Spydspidser,  skjøndt  langt  fra  at  være  fuldt  til- 
dannede; men  de  øvrige  ere  saa  lidet  formede,  at  de  kun  have  en 
vis  Lighed  med  Spyd.  1  et  Fund  paa  20  Flintflækker,  som  op- 
toges tæt  op  til  og  ind  under  en  stor  Sten,  maa  nogle  siges  at 
være  næsten  ubrugelige,  korte  og  tykke  Flækker,  medens  andre 
ere  omdannede  til  meget  tarvelige  Flækkeknive.  Sædvanlig  skjønnes 
det,  at  alle  Stykkerne  i  Fundet  ere  huggede  af  samme  Flint,  og 
efter  Enkelthederne  i  Formen  og  Maaden,  hvorpaa  Afspaltningen 
er  foretagen,  skulde  det  oftest  siges,  at  de  alle  ere  gjorte  af  den 
samme  Mand;  i  andre  Tilfælde  er  det  dog  ligesaa  sikkert,  at  baade 
Flintmassen  og  Arbeidsmaaden  er  forskjellig.  En  lignende  Forskjel 
findes  der  med  Hensyn  til  den  Stand,  hvori  Sagerne  ere  nedlagte; 
oftest  ere  de  nye  og  ubrugte,  men  der  forekommer  dog  ikke  faa 
slidte  eller  paany  opskærpede  Stykker.  Alt  dette  svarer  saa  nøie 
til,  hvad  der  er  iagttaget  ved  Bronzealderens  Fund,  at  der  ikke 
kan  være  Tvivl  om,  at  jo  alle  disse  Fund  ere  af  samme  Art,  og  at 
de  maa  forklares  paa  samme  Maade. 

Kunne  nu  alle  disse  Bronze-  og  Stenalders  Sager  opfattes  som 
Depotfund?  Har  det  ligesom  ved  de  først  omtalte  Nedlægninger 
af  blandede  Sager  været  Meningen,  at  ogsaa  disse  Samlinger  af 
ensartede  Gjenstande  engang  under  forandrede  Forhold  atter  skulde 
tages  frem.?  Ja!  sees  der  alene  paa  Maaden,  hvorpaa  de  ere  ned- 
lagte, er  der  ingen  Grund  til  at  forkaste  denne  simple  og  naturlige 
Forklaring.  Men  anderledes  stiller  Sagen  sig,  naar  man  seer  paa 
Fundenes  Indhold.  Til  Skattefundene,  vil  det  strax  sees,  kan 
denne  Gruppe  som  Helhed  ikke  henregnes.      Vistnok  bestaa  disse 

Fund  for  største  Delen  af  særdeles  gode  og  værdifulde  Sager; 
men  dette  gjælder  ikke  om  alle  Fundene.  Nogle  Skrabere  vilde 
man  dog  ikke  falde  paa  at  hengjemme  som  en  Skat;  nogle  smaa 
Bronzesave,  nogle  Benmeisler  eller  Flintflækker,  som  bleve  dannede 
ved  et  Par  Slag,  kunne  ikke  have  havt  nogen  synderlig  Værdi. 
Og  saa  de  daarlige  og  vel  næsten  værdiløse  Ting,  raat  tildannede 
Stensager,  Forarbeider  paa  det  første  Stadium  og  ufærdige  Bronze- 
gjenstande?  Alt  dette  blev  sikkert  ikke  skjult  paa  Grund  af 
Værdien.  Og  hvorfor  skulde  der  saa  ofte  være  hengjemt  Sager 
just  af  samme  Artf  De  Kostbarheder,  som  skjules  i  Jorden,  ere 
sædvanlig  af  forskjellig  Art,  hvad  Skattefundene  fra  senere  histo- 
riske Tider  noksom  vise;  men  de  mange  Fund  af  et  Par  Lurer, 
de  henved  40  Fund  af  Flintsave,  de  over  70  Fund  af  Stenøxer  og 
alle  de  andre  Fund  med  ganske  ensartede  Sager  have  et  helt 
andet  Udseende,  der  ikke  lader  sig  forlige  med  Tanken  om  hen- 
gjemte  Værdier.  Det  er  vel  sandt,  at  Omsætningsmidlet  under 
primitive  Forhold  ofte  er  Redskaber  og  Smykker,  og  man  vilde 
maaske  være  tilbøielig  til  at  forklare  Sagernes  Ensartethed  heraf; 
de  kunde  være  ensartede  Værdi -Repræsentanter  og  saaledes  ud- 
gjøre  en  virkelig  Skat.  Atter  dette  er  tiltalende  med  Hensyn  til 
mange  Fund.  Det  er  høist  sandsynligt,  at  man  i  Sten-  og  Bronze- 
alderen ofte  har  betalt  med  en  Øxe  eller  en  Kniv,  og  en  Række 
af  disse  Redskaber  kunde  saaledes  vel  udgjøre  et  større  Beløb, 
som  man  kunde  føle  sig  opfordret  til  at  skjule.  Men  atter  her  er 
der  visse  andre  Fund,  dels  af  kostbare  Sager,  som  Lurerne,  de 
store  Bronzeøxer  og  Guldbaadene,  dels  af  tarvelige  eller  næsten 
ubrugelige  Stykker,  som  nøde  til  ganske  at  afvise  denne  Forklaring. 
•  Men  nu  Vareforraad?  I  tidligere  Tid  forfattedes  der  en  lille 
Historie,  naar  man  traf  paa  et  af  disse  Fund :  det  var  Kjøbmandens 
vel  gjemte  Lager,  eller  her  havde  den  reisende  Handelsmand  for- 
sigtig skjult  sine  Varer  for  de  lurende  Stimænd.  Sligt  lod  sig  vel 
til  Nød  høre  om  enkelte  Fund,  af  30  Flintspyd,  af  9  tunge  Bronze- 
øxer eller  af  6  store  Lurer  —  skjøndt  det  dog  vilde  være  paa- 
faldende,  om  Datidens  Handelsreisende  kun  havde  forhandlet  en 
vis  enkelt  Slags  Brugsgjenstande;  men  de  mange  smaa  Fund  med 
et  Par  enkelte  Stykker  eller  med  rent  ubetydelige  Sager  lade  sig 
ikke  saaledes  kommentere. 

Mere  synes  ved  første  Blik  at  tale  for,  at  denne  Gruppe  inde- 
holder selve  Arbeiderens  Eiendele,  som  han  af  en  eller  anden 
Grund  har  skjult.  Det  at  Sagerne  ere  af  samme  Form  og  ofte 
øiensynlig  dannede  af  samme  Haand,  det  at  de  sædvanlig  ere  nye 
og  ubrugte,  at  de  undertiden  ikke  ere  fuldt  færdige,  synes  at  føre 
direkte  til  Fabrikationen.  Men  om  hele  Rækken  af  Fundene 
gjælder  hellerikke  dette;  der  forekommer  jo  ogsaa  brugte,  stærkt 
slidte  og  udbedrede  Sager.  Mærkeligt  vilde  det  fremdeles  være, 
om  Arbeideren,  nødt  af  Forholdene,  i  saa  mange  Tilfælde  skulde 
have  skjult  et  Par  Lurer  i  en  Mose,  just  som  han  havde  faaet  dem 
færdige,  og  det  to  Lurer,  hvis  lange  Krumning  vender  til  modsat 
Side,  som  for  at  de  skulde  svare  til  hinanden  og  bruges  sammen. 
Ikke  ret  forklarligt  vilde  man  finde  det,  at  Fabrikanten  saa  sær- 
deles ofte  skulde  have  gjort  en  lille  Række  Sager  af  samme 
Art  for  umiddelbart  derefter  at  gjemme  dem,  færdige  eller  i 
ufærdig  Stand. 

Seer  man  paa  den  hele  Række  af  Fund,  synes  de  ikke  at 
kunne  opfattes  som  Depotfund.  De  maa  snarere  være  Udtryk  for 
en  bestemt  Skik,  og  det  ligger  da  nær,  som  foran  fremsat  med 
Hensyn  til  Halsringene  og  til  Guldbaadene,  at  opfatte  ogsaa  alle 
de  øvrige  Henlægninger  som  et  Slags  Offergaver. 

Hvad  der  ofredes,  maatte  være  høist  forskjelligt;  thi  det  be- 
roede paa  Løftet,  paa  den  Enkeltes  Fromhed  og  paa  den  Iver, 
hvormed  han  søgte  at  vinde  de  høiere  Magters  Gunst.  At  det 
oftest  blev  gode  og  værdifulde  Sager,  er  naturligt  nok,  og  de 
maatte  helst  være  nye  og  ubrugte;  thi  dette  forøgede  Værdien,  og 
denne  Fordring  stilledes  der  i  Oldtiden  ofte  til  det,  som  skulde 
vies  til  Guderne.  Men  det  at  Sagerne  ikke  ere  helt  færdige  o^ 
saaledes  ikke  saa  gode,  som  de  burde  være  —  at  der  er  enkelte 
brugte  Stykker  mellem  lutter  nye  —  at  der  forekommer  saakaldte 
Forarbeider,  som  kun  i  den  raa  Form  minde  om  et  bestemt  Red- 
skab, og  rentud  daarlige  og  værdiløse  Ting?  Hellerikke  dette 
strider  mod  at  betragte  dem  som  Votivsager,  men  støtter  tværtimod 
denne  Opfattelse.  Thi,  som  alt  berørt,  gjorde  man  sig  i  Oldtiden 
ofte  skyldig  i  et  religiøst  Bedrag;  man  opfyldte  kun  Løftet  tilsyne- 
ladende, efter  Ordlyden,  men  ikke  saaledes  som  det  var  ment. 
For  kun  at  nævne  et  enkelt  Exempel  paa  denne  almindelige  Om- 
gaaelse  af  det  religiøse  Offer  mindes  her  om,  hvorledes  det  engang 

gik  i  det  gamle  Grækenland,  da  to  stridende  Parter  kappedes  om, 
hvem  af  dem  der  først  kunde  opstille  loo  Trefødder  om  Jupiters 
Alter  for  saaledes  efter  Oraklets  Udsagn  at  vinde  Seier.  Det  ene 
Parti  vilde  gjøre  Trefødderne  af  Træ,  tordi  der  ikke  var  Raad  til 
som  sædvanlig  at  støbe  dem  af  Bronze;  men  de  Andre  kom  dem 
i  Forkjøbet  og  opstillede  lOO  smaa  Trefødder  af  Ler.  Saaledes 
narrede  man  Guden  og  seirede,  sikkert  ganske  i  Overensstemmelse 
baade  med  Hedenskabets  hele  religiøse  Opfattelse  og  tillige  med 
almenmenneskelig  Betragtningsmaade.  Saaledes  lyder  jo  Fortæl- 
lingen om  Fiskeren  ved  Jyllands  Vestkyst,  at  han  i  Havsnød  lovede 
Vorherre  et  Alterlys  saa  stort  som  Kirketaamet  for  sin  Frelse;  men 
da  han  nærmede  sig  Land,  blev  det  til  et  Lys  af  Størrelse  som 
Masten,  og  da  Faren  var  overstaaet,  mente  han,  at  Kirken  maatte 
være  glad  ved  at  faa  et  Lys  saa  langt  som  Roerpinden. 

Under  dette  Synspunkt  kunne  de  ufuldendte  og  daarlige 
Stykker  i  vore  Fund  forstaaes,  og  mange  dels  udmærkede,  dels 
slette  Sager,  der  ikke  synes  at  være  bestemte  til  virkelig  Brug, 
kunne  være  Votivsager  i  dette  Ords  egentlige  Betydning,  blot 
gjorte  til  at  ofres.  Enhver  har  vel  efter  sin  Stand  og  Stilling  givet, 
hvad  der  passede  for  ham;  Høvdingen  har  ofret  Guderne  de  Lurer, 
som  havde  kaldt  hans  Mænd  til  Strid;  Kvinden  har  paa  et  vist 
Punkt  af  sit  Liv  ofret  sit  bedste  Smykke,  Haandværkeren  gav  sine 
Redskaber  o.  s.  fremd. 

Det  at'  Fundene  indeholde  flere  Stykker  af  samme  Slags,  kan 
vel  forklares  som  en  vis  Rigelighed  i  Ofret,  idet  Skik  og  Brug 
kan  have  fordret,  at  der  skulde  ydes  ikke  blot  eet,  men  flere  Stykker 
af  samme  Art.  Noget  lignende  kommer  oftere  frem  ved  det 
hedenske  Offer.  Blandt  mange  Fund  af  ensartede  Sager  fra  Ud- 
landet er  der  ialfald  et  Par,  der  ganske  kunne  sammenstilles  med 
de  nordiske,  idet  en  Række  af  ensartede  Votivsager  ere  fundne 
henlagte  i  Jorden.  Der  er  i  Norditalien  paa  eet  Sted  optaget  over 
100,  paa  et  andet  Sted  6 — 7  store  Bronzespænder,  alle  af  den 
samme  Form  fra  den  ældste  Jernalder,  nedlagte  i  Jorden  alene, 
uden  nogen  Forbindelse  med  Grave  eller  med  andre  Oldsager. 
Det  er  ikke  virkelige  Spænder,  men  kun  Midtstykker,  slet  støbte 
og  med  store  Huller,  fyldte  med  Støbekjærne,  uafpudsede  og  med 
paasiddende  Støberande,  i  det  hele  fuldstændig  ubrugelige,  baade 
som   de  fandtes    og  betragtede   som   Forarbeider.      Den   italienske 

Archæolog  Castelfranco,  som  har  beskrevet  disse  Stykker,  opfatter 
dem  da  ogsaa  som  Efterligninger  af  virkelige  Spænder,  der  ere 
ofrede  i  Stedet  for  selve  de  lovede  Sager. 

Det  kunde  ogsaa  tænkes,  at  Ensartetheden  indenfor  det  enkelte 
Fund  beroede  paa  det  foran  nævnte  Forhold,  at  det  i  Oldtiden 
var  Brug  at  benytte  Vaaben,  Redskaber  og  Smykker  som  Be- 
talingsmiddel, som  dette  har  været  Tilfældet  hos  mange  Folk  til 
forskjellig  Tid  og  i  forskjellige  Verdensdele.  En  Gjenklang  af 
dette  Forhold  findes  hos  Homer,  som  ved  Gaver  og  Kamppriser 
stadig  taler  om  7  Trefødder,  10  Øxer,  20  Kjedler  o.  s.  v.  Hvis 
Brugsgjenstande  ogsaa  i  den  nordiske  Oldtid  betragtedes  som 
Værdi -Repræsentanter,  kan  dette  vel  have  ført  til,  at  der  blev 
aflagt  hellige  Løfter  om  at  give  Guderne  et  vist  Antal  Stykker  af 
samme  Slags,  6  Øxer,  3  Meisler  eller  7  Flintknive. 

At  der  i  saa  stort  et  Antal  Fund  alene  forekommer  Sager  af 
samme  Art,  bliver  iøvrigt  mindre  paafaldende,  naar  det  bemærkes, 
at  mange  af  Sten-  og  Bronzealderens  bedste  og  værdifuldeste  Sager 
ere  fundne  enkeltvis  under  ganske  lignende  Forhold  som  de  større 
Fund,  nedlagte  ved  eller  under  en  Sten,  i  Mose  eller  i  den  blotte 
Jord.  De  største  og  smukkeste  Bronzesværd,  som  kjendes,  ere 
fremdragne  i  Moser  —  de  største  Bronzeøxer,  massive  og  sikkert 
for  tunge  til  virkelig  Brug,  ere  opgravede  enkeltvis  (S.  255)  — 
mange  kostbare  Guldringe  fra  Bronzealderen  ere  fundne  paa  lig- 
nende Maade  —  en  Række  af  særlig  store  Flintøxer  ere  frem- 
dragne enkeltvis,  oftere  dækkede  af  en  stor  Sten  —  de  foran 
omtalte  Harpixkager  ere  ikke  blot  optagne  samlet  i  større  Antal, 
men  ogsaa  enkeltvis.  Alle  disse  Sager  kunne  ikke  være  tabte; 
de  ere  sikkert  henlagte  ifølge  en  religiøs  Skik  ligesaavel  som  de 
større  Fund.  Efter  Alt  her  fremsat  tør  det  vel  siges,  at  Offer- 
fundene dels  bestaa  af  kun  et  enkelt  Stykke,  dels  af  flere  Stykker 
af  samme  Slags. 

Imod  det  her  udviklede  har  man  søgt  at  gjøre  gjældende,  at 
alle  disse  Fund  naturligere  og  simplere  kunne  betragtes  som  skjulte 
Værdier.  Fundenes  ensartede  Indhold  skulde  bero  paa  en  Deling 
af  Arbeidet;  den  enkelte  Haandværker  gjorde  kun  Sager  af  en  vis 
Art  og  kunde  derfor  ogsaa  kun  hengjemme  ensartede  Gjenstande. 
Men  ingen  vilde  dog  kunne  antage  en  saa  vidt  ført  Arbeidsdeling 
i  Bronzealderen,    at  een  Mand   kun  forfærdigede   Spyd,    en   anden 

kun  Øxer.  Visse  Fund,  som  Guldbaadene,  de  t>-ndtstøbte  Broaze- 
øxer  og  Guldkanene,  siges  at  \-ære  ned^rravedc  Tcmpeiskatte : 
men,  bortseet  fra  den  sikkert  urigtige  Forestilling,  at  man  i  dea 
nordiske  Sten-  og  Bronzealder  skulde  have  ha\-t  Templer,  \-il  det 
ikke  godkjendes,  at  disse  Fund  se  ud  s<:»m  Tempelskarte. 

I  mere  Tider  kjendes  der  sikkert  ingen  anden  Grund  til  at 
foretage  saadanne  Henlægninger  end  den,  at  man  \'il  skiule  sine 
Eiendele  under  Fr>gt  og  Fare;  men  der  haves  bestemte  Beret- 
ninger om,  at  hedenske  Folk  have  hengiemt  Sager  i  reiigiost 
Oiemed.  Ifolge  Vngl  ingesaga  mente  man  at  kuime  medtage  til 
Valhal,  h\'ad  man  selv  havde  nedgravet  i  Jorden.  Hos  B;armenie 
modtoge  Ar\*ingeme  kun  en  Del  af  den  Dodes  Gvxis,  medens 
Resten  blev  nedgravet,  og  Lapperne  nedgravede  tidligere  Penge 
som  Gave  til  Jorden,  eller  for  at  de  skulde  komme  dem  selv  til- 
gode i  det  kommende  Liv.  Det  s>Ties  urigtiirt  at  bestemme  de 
her  omhandlede  Fund  alene  ved  en  Sammenligning  med  senere, 
historiske  Tider  og  alene  ved  en  Betragtning  af  Fundforholdene. 
Fundenes  Indhold  har  nok  saa  meget  at  sige,  og  dette  er  det, 
som  ikke  tillader  at  t>'  til  den  nærliggende  Forklaring,  at  Alt  kun 
skulde  \'ære  skjulte  Sager. 

Xaar  det  har  været  udtalt,  at  den  hele  Fundgnipp^e  over- 
hovedet ikke  bør  søges  forklaret  paa  samme  Maade,  idet  Menne- 
skenes Motiver  ere  saa  forskjellige,  da  maa  det  sikkert  hævdes, 
at  alle  disse  Fund  have  i  saa  høi  Grad  et  fælles  Præg,  at  det  ikke 
kan  antages,  at  mange  forskjelligartede  Tilstande  og  Stemninger 
kunne  have  raadet  for  dem.  Men  na\~n]ig  maa  der  lægges  Vægt 
paa,  at  Antallet  af  Voti\'fund  —  med  ensartede  Sager  —  er  saa 
bet>'deligt  i  Sammenligning  med  Depotfundene  —  af  blandet  Ind- 
hold. Det  kan  ikke  siges,  at  der  af  den  he>  Række  af  Mark- 
og  Mosefund  er  udpillet  de  Fund,  dei  ganske  tilfældig  indeholde 
Sager  af  een  og  samme  Art,  for,  overfor  denne  kunstig  samlede 
Grupf>e,  at  opstille  en  søgt  og  unaturlig  Forklaring.  At  det  sær- 
deles store  Antal  Fund  er  sammensat  paa  ganske  eiendonunehg 
Maade,  er  sikkert  nok;  det  er  da  tilladt,  indtil  en  bedre  Forklanng 
heraf  fremsættes,  at  antage,  at  disse  Fund  indeholde  ofrede  Sager, 
hvad  der  giver  en  tilfredsstillende  Forklaring  baade  af  hele  Gruppen 
og  af  alle  de  hidtil  iagttagne  Enkeltheder. 


Fig.  237.    Vi-    Se  S.  399. 


XIV.     INDRE  FORHOLD.      HAANDVÆRK  OG 
AGERBRUG.     KUNST  OG  RELIGION. 


Ordet  Bronzealder  har  nu  en  anden  Betydning  end  for  60  Aar 
siden,  da  Thomsen  første  Gang  brugte  denne  Betegnelse. 
Dengang  rummedes  saa  at  sige  Alt,  hvad  der  vidstes  om  denne 
fjærne  Tid,  i  selve  Ordet  og  i  den  korte  Forklaring,  at  Bronze- 
alderen var  den  Periode,  da  Vaaben  og  skjærende  Redskaber  for- 
færdigedes af  Bronze;  kun  paa  et  saare  ringe  Antal  Minder  var 
denne  Viden  grundet.  Nu  kræves  der,  som  det  foran  er  seet,  en 
Række  af  lange  Afsnit  for  kun  i  Hovedtrækkene  at  fremstille,  hvad 
der  vides  om  denne  Tid. 

Massen  af  Kjendsgjerninger  vedrørende  saavel  de  store  Hoved- 
forhold som  de  fineste  Smaatræk  er  tiltagen  i  en  forbausende  Grad. 
Gjennem  Monumenter  og  Oldsager  kan  man  nu  virkelig  danne  sig 
et  fyldigt  Billede  af  Datidens  Kultur  og  paa  mange  Punkter 
trænge  frem  til  det  indre  Liv.  Til  Alt,  hvad  der  foran  er  anført, 
kan  der  endnu  føies  en  Del  vigtige  Træk. 

Det  er  først  og  fremmest  Krigeren^  vi  have  lært  at  kjende  i 
Bronzealderens  Fund,  med  hans  smukke  og  tjenlige  Vaaben  og 
den  kostbare  Guldring  om  Armen.  Staaende  paa  sin  Vogn  kjørte 
han  i  Kampen  som  en  homerisk  Helt.  En  Fremstilling  heraf  er 
udhuggen  indvendig  i  en  Grav  fra  den  ældre  Bronzealder  ved 
Fiskerleiet  Kivik  paa  Skaanes  Østkyst.  Andre  svenske  Stexibilleder 
vise   tohjulede  Vogne   forspændte   med   to  Heste  (Fig.  248)   og  for- 

tælle  om,  at  Hesten  tillige  blev  brugt  som  Ridedyr,  idet  de  frem- 
stille Kampe  mellem  Ryttere  og  Krigere  tilfods  (anf.  Fig.).  Enkelte 
smukt  udstyrede  Bidsler  kjendes  fra  den  ældre  og  den  yngre 
Bronzealder,  dels  af  Hjortetak  med  udskaarne  Ornamenter,  dels  af 
Bronze,  og  den  hyppige  Benyttelse  af  Hestehovedet  som  dekorativt 
Motiv  viser,  hvilken  Rolle  dette  Dyr  i  det  hele  spillede.  Enkelte 
Fund  have  ogsaa  indeholdt  Levninger  af  Hesten  (S.  422);  i 
Bronzealderen  er  den  altsaa  fuldt  indført  i  Norden,  medens  dens 
Tilstedeværelse  i  Stenalderen  endnu  er  tvivlsom  (S.  185). 

Krigstogt  tilsøes  og  Søfart  maa  have  hørt  til  Dagens  Orden. 
Skibsbilleder  findes  navnlig  i  talrig  Mængde  udhuggede  i  svenske 
og  norske  Stenflader,  store  og  smaa  imellem  hverandre,  ofte 
dannende  hele  Flaader.  Undertiden  bære  de  Figurer  med  Vaaben  i 
Hænderne  (Fig.  248);  det  var  altsaa  Krigsskibe.  Oftere  er  Mand- 
skabet dog  kun  angivet  ved  en  Række  Streger  endende  i  en  rund 
Fordybning.  Der  kan  være  over  30  saadanne  Streger,  hvoraf  tør 
sluttes,  at  Skibene  havde  en  betydelig  Størrelse.  En  stor  Mængde 
Rageknive  fra  den  yngre  Bronzealder  vise  tilsvarende  Billeder  af 
Skibe  i  en  omhyggelig  Udførelse,  saa  at  man  kan  danne  sig  en  ret 
tydelig  Forestilling  om  deres  eiendommelige  Form.  Fig.  238  viser 
et  saadant  Billede  fra  en  Ragekniv.  Skibet  er  her  ganske  nøgtern 
gjengivet  uden  noget  af  den  ornamentale  Behandling,  som  møder 
ved  de  fleste  andre.  Begge  Stevnene  skyde  høit  op;  under  Bag- 
stavnen rager  Kjølen  kort  frem,  og  foran  Forstavnen  skyder  den 
op  i  en  lang  Spids.  Saaledes  er  Hovedformen  overalt;  undtagel- 
sesvis er  der  her  tillige  indlagt  Spanter  i  Skroget.  Sjælden  findes 
Mast  og  Seil,  som  det  sees  paa  det  Fig.  237  afbildede  Skib,  hvis 
For-  og  Bagstavn  tillige  bære  Dyrehoveder.  Mere  forstaaelige  ere 
disse  Hoveder  i  Fig.  220  (S.  354),  medens  de  i  Fig.  125  (S.  235) 
ere  stærkt  ornamentalt  behandlede  efter  Tidens  Stil,  uforholds- 
mæssig store  og  snørklede;  i  dette  Skib  sees  to  Figurer  med  op- 
rakte Arme. 

Man  har  fundet  en  nøie  Lighed  mellem  disse  nordiske  Skibs- 
billeder  og  de  ældste  kjendte  Fremstillinger  af  den  klassiske  Old- 
tids Fartøier.  Dette  var  et  af  Hovedmomenterne  i  Sven  Nilssons 
uheldige  Theori  om  Phoeniciere  i  Norden  (S.  207).  Vistnok  er  der 
flere  overensstemmende  Træk.  Baade  i  Norden  og  Syden  førtes 
Fartøiet  utvivlsomt  væsentlig  fremad  ved  Roning.     En  enkelt  Mast 

kunde  reises  midt  i  Skibet,  og  denne  bar  da  et  eneste,  stort  Seil. 
Stevnene  reiste  sig  høit  og  buet,  ofte  prydede  med  Dyrehoveder. 
Dog  kan  der  af  disse  Ligheder,  der  ikke  ere  af  mere  speciel  Art, 
næppe  sluttes  andet  end,  hvad  der  kjendes  paa  saa  mange  Punkter, 
at  den  nordiske  Bronzealder  hørte  med  til  det  europæiske  Kultur- 
hele, hvis  Centrum  dengang  laa  i  Landene  omkring  det  østlige 
Middelhav.  Om  en  umiddelbar  Efterligning  kan  der  ikke  være 
Tale,  navnlig  fordi  de  nordiske  Skibe  have  en  meget  fremtrædende 
Eiendommelighed,  der  bestemt  skiller  dem  fra  det  klassiske  Sydens, 
nemlig  den  langt  fremskydende  Kjøl  under  Forstavnen.  Selv  ved 
de  ældste  Billeder  paa  de  foran  omtalte  Pesaro  -  Stene  (S.  267),  der 
iøvrigt    komme    de    nordiske    nærmest,    findes    dette    Træk    ikke. 

Nilsson  tog  Feil  af  For-  og  Bag- 
stavn og  sammenstillede  den  kort 
afskaarne  Kjølende  med  det  antike 


n^ 


H     1     II  \if^  Krigsskibs  Snabel   (rostrum).     Men 

p.    ^  3    ,y^  hvad    der    er   Forstavnen    paa   de 

nordiske  Skibe,  fremgaaer  blandt 
andet  deraf,  at  Mandskabet,  naar  det  er  tydelig  fremstillet  med 
Vaaben  i  Hænde,  stadig  sees  vendt  imod  den  Stavn,  under  hvilken 
Kjølen  er  stærkt  forlænget  (se  f.  Ex.  Fig.  248).  Saaledes  bortfalder 
den  mere  specielle  Lighed  med  det  antike  Krigsskib.  Men  øien- 
synlig  have  den  nordiske  Bronzealders  Skibe  ikke  staaet  kjendeli^ 
tilbage  for  de  samtidige  i  Syden. 

Kvinden  indtog  en  anseet  Stilling  i  Bronzealderen;  hun  var  ud- 
styret med  kostbare  Smykker,  bar  Vaaben  og  gravlagdes  med 
samme  Hæder  som  Manden.  Det  antydes  fremdeles  af  Fundene, 
at  der  var  et  Ægteskab  mellem  een  Kvinde  og  een  Mand.  Under- 
tiden er  der  i  Bunden  af  en  Høi  Side  om  Side  fundet  to  Grave, 
den  ene  med  Mandssager,  den  anden  tom  eller  med  Udstyr  for  en 
Kvinde.  Enkelte  Gange  har  en  Grav  været  delt  ved  et  Skillerum, 
og  Gravgodset  har  vist,  at  de  to  Rum  vare  bestemte  for  et  Individ 
af  hvert  Kjøn. 

Som  et  Exempel  herpaa,  hentet  fra  Overgangstiden  mellem  den  ældre  Bronze- 
alders tidligere  og  senere  Del,  kan  nævnes  Fundet  fra  Visby  i  Thisted  Amt.  C.  6' 
under  Toppen  af  en  Høi  fandtes  to  mandslange,  stensatte  Kister,  den  ene  liggende 
fra  Høiens  Midte  mod  Nord,  den  anden  mod  Sydvest.  I  den  første  Grav  laa  kun 
et  langt  Bronzesværd  med  Dopsko,  i  den  sidste  en  Halskrave,  to  Halsringe,  to 
Armringe  og  en  Naal  med  Hoved,  Alt  af  Bronze.    Til  den  ældre  Bronzealders  senere 

Del  henhører  et  fra  Aaker  Sogn  paa  Bomholm  indsendt  Mands-  og  Kvindefund, 
nemlig:  et  kort  Sværd,  en  Ragekniv,  en  Niptang  og  en  simpel  Bøilenaal  samt  en 
kort  Jernkniv  af  ubestemmelig  Form  (se  S.  355)  —  og:  en  Halsring,  en  spiralopvunden 
Armring,  en  Kniv  c^  en  stor  Bøilenaal  af  den  alene  af  Kvinder  brugte  Form,  hvortil 
sandsynligvis  endnu  kommer  en  Fingerring,  der  angaves  optagen  sammen  med  den 
først  anførte  Række  Gjenstande.  Mands-  og  Kvindesagerne  laa,  hver  Gruppe  for  sig, 
tilligemed  brændte  Ben  i  to  Rum  i  en  lille  Gravkiste,  der  var  delt  gjennem  Midten 
ved  en  Skillevæg. 

Naar  disse  Fund  ere  komne  til  at  foreligge  i  større  Antal, 
kan  det  sluttes,  at  man  i  Bronzealderen  var  vidt  fjærnet  fra  det 
Forhold,  som  almindelig  forekommer  hos  lavtstaaende  Folk,  at 
Kvinden  er  Mandens  Eiendom  og  Trældyr,  hvis  Vel  og  Ve  alene 
afhænger  af  hans  Luner,  hvormed  det  sædvanlig  følger,  at  den 
enkelte  skaffer  sig  flere  eller  mange  Kvinder  for  en  væsentlig  Del 
med  det  Formaal,  at  de  skulle  gjøre  Nytte  og  arbeide  for  ham. 
Under  mere  civiliserede  Tilstande  mildnes  efterhaanden  Kvindens 
Kaar,  og  samtidig  hermed  skabes  ofte  den  fastere  Forbindelse 
mellem  Mand  og  Kvinde. 

Men  hvor  Kvinden  i  Oldtiden  ikke  var  Mandens  Træl,  havde 
man  en  egen  Trællestand,  som  dette  vides  om  de  fleste  Folk 
i  Europa,  saa  langt  man  kan  trænge  tilbage  ved  Hjælp  af 
historiske  Beretninger.  Saaledes  synes  Forholdet  ogsaa  at  have 
været  i  Norden  allerede  i  den  ældre  Bronzealder.  Ved  Siden  af 
de  fremragende  Slægter,  som  gravlagdes  i  den  anseelige  Mindehøi 
rigt  udstyrede  med  Gravgods,  maa  der  have  været  en  anden  og 
lavere  Befolkning,  hvis  Grave  vi  ikke  kjende.  At  dette  var  ufrie 
Folk,  tagne  i  Krig,  erhvervede  ved  Kjøb  eller  fødte  som  Trælle, 
er  troligt  nok,  og  paa  dem  har  sikkert  det  groveste  Arbeide 
hvilet,  som  maatte  udføres  i  Hus  og  Mark,  det  tungeste  Tr>'k, 
som  skulde  bæres  i  Krigen.  Dette  var  Maaden,  hvorpaa  Arbeidets 
Spørgsmaal  løstes  i  Oldtiden.  Som  hele  den  høie  og  glimrende 
Udvikling  af  Aands-  og  Kulturlivet  i  Grækenland  fra  de  ældste 
Tider  af  kun  lader  sig  forstaa,  naar  det  huskes,  at  dette  Liv  alene 
blev  ført  af  de  frie  Slægter,  for  hvilke  Trællenes  talrige  Skarer 
møisomt  stred  og  virkede,  saaledes  lader  det  Billede,  som  efter 
de  nordiske  Fund  maa  dannes  af  Bronzealderens  Mænd  og  Kvinder, 
sig  kun  forstaa  under  Antagelse  af,  at  der  bag  dem  har  levet  en 
anden,  lavere  og  arbeidende  Befolkning. 

Sophus  Muller:    Vor  Oldtid.  26 


A02  Haandvæilc  og  Industri. 

Naar  Værktøi  og  Redskaber  som  en  Regel  ikke  forekomme  i 
Bronzealderens  Grave,  da  ligger  det  nær  at  antage,  at  det  egentlige 
Haandværk  og 'Industrien  i  denne  Periode  for  en  væsentlig  Del 
har  været  denne  lavere  Befolknings  Sag.  Det  skulde  endog,  om 
der  virkelig  tør  sluttes  saaledes,  kunne  skjønnes  af  Fundene,  at 
Dannelsen  af  en  egen  Klasse  af  Ufrie  og  tillige  Udviklingen  af 
Haandværket  som  en  egen  Livssyssel  allerede  er  begyndt  i  Slut- 
ningen af  Stenalderen;  det  er  nemlig  i  Gravene  fra  denne  Tid, 
at  Værktøiet  først  begynder  at  forsvinde  (S.  107),  medens  det 
spiller  «n  fremtrædende  Rolle  i  Fundene  fra  de  noget  ældre  Jætte- 
stuer. Kun  maa  det  ikke  tænkes,  at  Haandværk  og  Industri 
allerede  dengang  paa  bestemt  og  gjennemført  Maade,  som  i  Nu- 
tidens Samfund,  skulde  være  udskilt  fra  de  høiere  Klassers  Liv. 
Herimod  tale  baade  Forholdene  i  langt  senere  Tider  i  Norden,  og 
i  selve  Bronzealderens  Dage  finde  vi  andetsteds,  at  den  frem- 
ragende Høvding  undertiden  ombyttede  Vaabnet  med  Værktøiet. 
Paris  deltog  selv  i  Opførelsen  af  sit  Hus  i  Troja;  Odysseus  byggede 
sit  Sovekammer  af  Sten  og  forfærdigede  sin  rigt  udsmykkede  Seng, 
og  dog  fandtes  der  dengang  i  Grækenland,  som  det  fremgaaer  af 
de  homeriske  Digte,  fagmæssig  stillede  Haandværkere,  Tømrere, 
Murere,  Snedkere,  Smede  o.  a. 

I  hvert  Fald  lader  det  sig  ikke  afgjøre,  hvorledes  Arbeidet 
var  fordelt  mellem  det  egentlige  Haandværk  og  Husindustrien. 
Denne  har  selvfølgelig  spillet  en  betydelig  Rolle  ved  Behandlingen 
af  Landets  egne  Raastoffer  og  ved  Forfærdigelsen  af  daglige  Brugs- 
gjenstande.  Fra  Kar,  Trææsker,  Sværdskeder,  Naale  og  Knapper 
vides  det,  hvorledes  Træet  blev  behandlet  og  udstyret  med  Oma- 
menter.  Læder  og  Skind  findes  anvendt  til  Bælter,  Sværdskeder, 
Remme  o.  lign.,  sammensyet  med  Traad  og  Læderbaand  og  under- 
tiden dekoreret  med  indsatte  Nagler  og  Baand  af  Bronze.  Leret 
benyttedes  til  Husgeraad  og  Gravkar.  Ravet  brugtes  til  Indlægning 
paa  Bronzesager  og  sjælden  som  Smykke,  Horn  og  Hjortetak  til 
Sværdfæster,  Bidsler  og  Skeer,  Dyreknogler  til  Naale  og  Ulden  til 
Klæder.  Mærkeligt  nok  kan  der  ikke  i  Bronzealderens  Fund  med 
Bestemthed  eftervises  noget  Spinderedskab,  idet  Haandtenen  med 
Spindehjulet  først  kjendes  fra  Jernalders  Fund.  Det  er  muligt,  at 
Traaden   blev  spunden   ved   en  »Krog«,    et  simpelt  Redskab,    der 

paa  visse  Steder  i  Sverige   indtil   vore  Dage   har  været  anvendt  til 
at  gi»re  Snore  og  Toug, 

En  egen  Rolle  spiller  den  allerede  omtalte  Harpixmasse  (S.  265). 
Den  har  en  brun  Farve,  lysere  eller  mørkere,  vistnok  omtrent  som 
oprindelig,  brænder  med  en  klar,  blaa  Flamme  og  udvikler  da  en 
tyk,  vellugtende  Reg.  Denne  Masse  forarbeidedes  og  opbevaredes 
til  Brug  i  Form  af  tykke,  runde  Skiver  med  et  Hul  i  Midten  for 
at  kunne  trækkes  paa  en  Snor  (S.  391).      Naar  den  skulde  bruges. 


FJg.  139—4'.    Vfr    Slebcfoinuc  lil  Save  (ynsrc  Broaiculdcr),  Pulitavc  (cldie  Broniuldei)  og  Celler 
(yogK  B.oo<«ldir). 

blev  den  blødgjort  ved  Varme  og  æltet  i  Fingrene;  Mærker  heraf 
sees  ofte.  Foruden  ved  Bronzens  Ornamentering  (S.  265)  blev  den 
anvendt  paa  mange  Maader,  som  Bindemiddel  eller  udfyldende  Kit. 
Den  lagdes  i  Mellemrummet  mellem  Gravkarrets  Rand  og  Laaget 
(S.  368)  og  om  Enden  af  Spydstagen  for  at  fæstne  Bronzespidsen; 
den  lukkede  Huller,  som  Støbningen  havde  efterladt,  og  tættede 
Sammenføiningen  mellem  Trææskernes  Bund  og  Side;  den  fylder 
den  indre  Hulhed  paa  de  S.  339  afbildede  Halsringe  og  andre 
lignende  Sager,    Ogsaa  i  det  øvrige  Skandinavien,  i  Nord-  og  Vest- 

tydskland  findes  denne  Masse  ofte  anvendt;  den  foiekommer  alle- 
rede i  Stenalderen,  om  end  sjælden,  og  ialfald  et  lignende  Stof 
brugtes  endnu  i  Jernalderen, 

Kun  med  Hensyn  til  Metalarbeidet  kan  det  siges,  at  selve  de 
nordiske  Oldsager  vise,  at  dette  Haandværk  blev  drevet  fagmæssig 
som  en  særlig  Syssel.  Et  ret  udviklet  Kunsthaandværk  maa 
ubetinget  forudsættes  ved  denne  vanskelige  Technik,  ved  den  fuld- 
endte Dygtighed,  hvormed  den  ofte  blev  udøvet,  og  den  skolede 
Sikkerhed,  hvormed  Formningen  og  Dekorationen  findes  gjennem- 
førl.  Den  kunstneriske  Side  af  Metalarbeidet ,  som  har  Krav  paa 
den  største  Opmærksomhed,  er  foran  fremdraget;  men  ogsaa  selve 
Techniken  frembyder  megen  Interesse. 

De  fleste  Bronzesager  ere  ikke  smedede  men 
støbte.  I  det  hele  kan  det  vist  siges,  at  Støb- 
ningen er  anvendt  saa  ofte,  som  dette  var  muligt 
At  der  blev  brugt  Fonner  dannede  i  Sand, 
lidet  sandsynligt  og  ialfald  ubeviseligt,  da  saa- 
danne  seivfolgelig  ikke  have  kunnet  bev 
Derimod  er  der  i  Danmark  fundet  en  Del  For- 
mer af  Bronze  eller  udskaarne  i  en  blød  Sten 
Fig  =4=    v.  (Fig.  239 — 41),   og  fra  Sverige,   Holsten  og  fjær- 

nere  Egne  kjendes  desuden  Former  af  brændt 
Ler.  Der  støbtes  i  saadanne  Former  navnlig  simplere  Gjenstande, 
Paalstave,  Celter,  Knive  og  Save.  For  at  lette  Støbningen  er  der 
oftere  udskaaret  flere  Former  umiddelbart  ved  hverandre,  som 
dette  stedse  er  Tilfældet  med  Savene  [Fig.  239] ,  eller  dog  paa  de 
forskjellige  Sider  af  Stenen.  Formerne  ere  omhyggelig  dannede; 
de  to  Halvdele  slutte  neiagtig  sammen;  Kanaler  ere  indrettede, 
gjennem  hvilke  Luften  fra  Formens  Indre  kunde  undslippe,  naar 
den  skulde  give  Plads  for  den  indstrømmende  Bronzemasse  (Fig.  240), 
og  Kanalen  fra  Formens  Aabning  til  dens  Indre  er  saa  snæver  som 
muligt,  forat  den  Del  af  Slebemassen,  som  størknede  i  Aabningen, 
let  kunde  brydes  af.  Saadanne  Stabcknolde  forekomme  ofte  i 
Metal-  og  Støbefundene  (Fig.  242).  Ved  Gjenstande,  der  skulde 
have  en  indre  Hulhed,  og  som  helst,  om  ikke  af  andet  Hensyn, 
saa  for  at  spare  Metal,  maatte  støbes  saa  tyndt  som  muligt, 
dannedes  Formen  paa  anden  Maade,  saaledes  navnlig  ved  S\'ærd- 
fæster,     der    ikke    støbtes    massive,     ved    Lurer    og    Kar.       Der 

gjordes  først  en  Kjærne  af  Ler  —  den  indre  Form  —  af  den 
Størrelse,  som  Hulheden  skulde  have  i  det  støbte  Stykke.  Denne 
Kjærne  dækkedes  med  Vox,  hvori  den  Gjenstand,  som  skulde 
støbes,  blev  omhyggelig  modelleret,  og  det.  hele  omgaves  atter 
med  et  Lerdække  —  den  ydre  Form  — ,  hvorigjennem  der  kun 
førte  en  smal  Kanal  ind  til  Voxet.  Naar  dette  derefter  ved  en  let 
Brænding  af  Formen  var  blevet  udsmeltet,  var  Formen  færdig  til 
Brug.  Ved  Støbningen  kom  Bronzen  til  at  indtage  den  Plads 
mellem  den  indre  og  den  ydre  Form,  som  Voxet  tidligere  havde 
havt,  idet  Formerne  bleve  holdte  fra  hinanden  ved  smaa  og  tynde 
Bronzestykker  stukne  gjennem  Voxlaget  og  gribende  ind  i  begge 
Former. 

Denne  sammensatte  og  vanskelige  Fremgangsmaade,  der  senere 
blev  almindelig  anvendt  i  den  klassiske  Oldtid,  og  som,  om  end 
sjældnere,  bruges  endnu  i  vor  Tid,  forstod  man  i  Bronzealderen  at 
benytte  med  en  saadan  Dygtighed,  at  det  er  tvivlsomt,  om  der  i 
vore  Dage  kunde  opnaaes  noget  lignende.  Man  maa  have  beredt 
den  Masse,  hvoraf  Formerne  gjordes,  med  stor  Omhu  og  paa  en 
egen  Maade.  Undertiden  er  der  støbt  saa  tyndt  som  Papir,  og  det 
over  ikke  lidet  profilerede  Flader,  som  ved  Sværdknappen,  og  ved 
store  Gjenstande  som  de  rundbundede  Hængekar  fra  Slutningen  af 
Bronzealderen  (S.  347).  Det  skulde  efter  Formen  og  Størrelsen 
snarere  antages,  at  disse  Kar  vare  drevne  med  Hamren.  At  de 
ere  støbte,  sees  dog  af  de  ikke  sjælden  i  Karrenes  Indre  efterladte 
Rester  af  de  tynde  Bronzeblade,  som  holdt  den  indre  og  ydre 
Form  ude  fra  hinanden ;  de  samme  Bronzeblade  eller  dog  Stederne, 
hvor  de  have  siddet,  kunne  eftervises  ved  mange  andre  Sager, 
f.  Ex.  ved  Lurerne.  I  det  Indre  af  Sværdhefterne  sidder  sædvanlig 
hele  Lerkjæmen,  og  i  Spydspidserne  en  Rest  af  den,  medens  det 
øvrige  er  fjærnet  for  at  give  Plads  for  Træstagen.  I  et  enkelt 
stort  Bronzekar,  som  er  mislykket  i  Støbningen,  findes  endnu  største 
Delen  af  den  indre  Lerkjærne.  Alle  disse  og  andre  Enkeltheder 
vise,  at  Støbningen  virkelig  er  udført  paa  den  angivne  Maade. 

Fordelen  herved  er,  at  der  kan  støbes  tyndt;  men  ved  hver 
Støbning  gaaer  hele  Formen  tabt,  idet  den  maa  sønderbrydes  for 
at  frigjøre  Stykket.  Denne  Fremgangsmaade  fulgtes  derfor  navnlig 
ved  finere  Sager  med  en  indre  Hulhed,  hvorimod  mere  dagligdags 
og  tillige  massive  Gjenstande   støbtes  i   de  dobbelte  Former,    som 

ikke  beskadigedes,  naar  Stykket  udtoges.  Forskjellige  spinkle  og 
tinige  sammensatte  Gjenstande,  som  f.  Ex.  Bøilenaalene  med 
Spiraloprulninger,  synes  dog  ikke  at  være  gjorte  paa  nogen  af  disse 
Maader;  de  ere  sandsynligvis  smedede,  og  i  det  hele  har  vistnok 
Smedningen  spillet  en  større  Rolle  i  Bronzefabrikationen  end 
hidtil  antaget. 

Bronzen  lader  sig  med  Lethed  udsmede.    Ved  Hamring  bliver 
den   vel   haard   og  sprød    og   saaledes   ikke   skikket   til  videre  Be- 
handling; men  ved  Ophedning  taber  dette  sig  atter.    Herved  sinkes 
Smedningen  vel  en  Del;    men  iavrigt  frembyder  den  ingen  særlige 
Vanskeligheder.      Smaa  Hamre  af  Bronze,   massive  og  tunge,    med 
Slagfiaden  formet  paa  forskjellig  Maade,   ere  i  adskil- 
lige Exemplarer  fundne  i  Danmark,    og  fra  Udtandet 
kjendes   sirlige   Ambolte   af  Bronze    optagne   sammen 
med  Bronzealders  Sager.    Paa  mange  Gjenstande  seer 
man     desuden    tydelige    Mærker    af    Hamrens    Slag, 
og  ved  en   nølere  Undersøgelse  af  forskjellige  Sager 
skjønnes   det  tydelig,    at    de    ere    mere    eller  mindre 
overarbeidede    med   Hamren    efter  Støbningen.      Ved 
Æggene   paa  Øxer,   Sværd   og  Knive   var  en  Tildan- 
nelse   ved    Smedning   fuldstændig    uundgaaelig,    idet 
der  i  Støbningen  Ikke  kunde  dannes  en  endog  nc^en- 
Fig.  J43.  '/i-        lunde  skarp  Æg;    denne   fik  saaledes  tillige  en  større 
Haardhed.      Ved    Guldarbeidet    har    endelig    Hamren 
spillet  en  vigtig  Rolle;    Guldkarrene  ere   drevne   i   eet,   og  Guldet 
findes    ofte    tyndt    udhamret    til    Anvendelse    som    Belægning   paa 
Bmgsgjenstande  af  forskjellig  Art. 

Af  andre  Redskaber  til  Metalarbejde  kjendes  der  fra  danske 
Fund  kun  enkelte  Stykker,  et  Par  Meisler  og  et  Redskab  til  at 
slaa  Huller  med.  Hertil  komme  fine  Sandstene  til  den  sidste 
Afpudsning  af  Metallet;  saadanne  ere  undertiden  fundne  i  For- 
bindelse med  Bronzealderens  Sager.  For  andre  Redskaber  har 
man  næppe  havt  Brug.  Man  var  fuldstændig  Herre  over  Støb- 
ningen, og  hermed  hjalp  man  sig.  Naglehuller  o.  lign.  ere  be- 
viselig ofte  ikke  borede,  men  støbte.  Saavidt  muligt  blev  Gjen- 
standen  støbt  hel  og  holden,  saaledes  at  en  Sammensætning  blev 
undgaaet;  kun  store  Stykker,  som  Sværd  og  Lurer,  var  man  nødt 
til   at  støbe  i   flere  Partier.      De   forskjellige   Dele    bleve    da  møi- 

sommelig  naglede  og  tappede  sammen;  thi  Lodning  synes  ikke  at 
have  været  kjendt.  Derimod  har  man  forstaaet  at  samle  to  Bronze- 
stykker  ved  Ophedning  af  Metallet,  ligesom  der  ikke  sjælden  til 
et  alt  støbt  Parti  er  føiet  et  nyt  Stykke  ved  Støbning,  for  saaledes 
at  lukke  et  Hul,  bøde  paa  et  Brud  el.  lign. 

De  her  fremdragne  Enkeltheder  ved  de  i  Danmark  fundne 
Bronzearbeider  have  ikke  blot  Interesse  som  oplysende  dels  om 
den  Dygtighed,  hvormed  Metallet  behandledes,  dels  om  den  primi- 
tive Arbeidsmaade;  de  give  tillige  vigtige  Vidnesbyrd  om,  at 
Fabrikationen  af  Bronzesager  virkelig  havde  hjemme  her  i  Landet. 
Fuldt  op  'af  Beviser  for  en  indenlandsk  Metalindustri  ligger  der 
sikkert  nok  i  de  paa  mange  Steder  foran  fremstillede  Forhold:  at 
de  nordiske  Bronzer  ere  prægede  af  en  egen  Smag  og  forarbeidede 
i  en  egen  Stil,  der  ikke  kjendes  andetstedsfra,  —  at  der  i  alle 
Enkeltheder  kan  paavises  en  gjennem  hele  Perioden  uafbrudt  fortsat 
Udvikling  af  Former  og  Ornamenter,  —  at  Forholdet  mellem 
tremmede  Forbilleder  og  hjemlige  Efterligninger  paa  mange  Punkter 
ligger  klart  for  Dagen.  Men  vil  man,  som  det  længe  har  været 
Tilfældet  indenfor  en  Kreds  af  fremmede,  navnlig  tydske  Archæo- 
loger  (S.  214),  vægre  sig  for  at  anerkjende  de  mange  Beviser,  som 
kunne  fremføres  af  denne  Art,  saa  kan  man  dog  ikke  overse  de 
umiskjendelige  Minder  om  nordisk  Metalarbeide,  der  foreligge  i 
de  omtalte  Støbeformer,  Støbéknolde,  Redskaber  til  Metalarbeide 
og  i  de  udbedrede  eller  halvt  færdige  Sager,  der  ere  uafpudsede, 
eller  ved  hvilke  Støberandene  endnu  ikke  ere  J5æmede. 

Men  som  den  nordiske  Bronzekultur  i  det  hele,  saaledes  var 
ogsaa  selve  Fabrikationen  af  Bronzesagerne  baadé  grundet  paa  og 
bestandig  afhængig  af  Forbindelserne  med  Udlandet;  Materialet 
modtoges  derfra,  navnlig  gjennem  det  østlige  Tydskland,  hvorhen 
de  fleste  Forbindelser  pege.  En  Del  blev  sikkert  indført  i  for- 
arbeidet  Stand,  idet  det  maa  have  været  mere  lønnende  at  afgive 
Brugsgjenstande  end  Bronzemasse.  De  fremmede  Sager  .  bleve 
efterhaanden  opslidte  og  afgave  da  Materiale  for  den  nordiske 
Haandværker.  Saaledes  forstaaes  det,  at  de  indførte  Sager  fore- 
ligge i  overordentlig  ringe  Antal  sammenlignet  med  de  nordiske 
Arbeider.  At  Metallet  tillige  blev  indført  i  Barrer,  er  høist  sand- 
synligt. Bevises  kan  det  dog  ikke,  at  de  undertiden  fremdragne 
Barrer  og  Stænger  af  Bronze  ere  indførte ;  de  kunne  være  sammen- 

Støbte  her  i  Norden  ligesom  de  i  de  samme  Depotfund  foreliggende 
Skiver  og  Klumper  af  Bronze,  der  kunne  sees  at  være  størknede  i 
^eltediglen.  Tinnet  vides  dog  undertiden  at  være  indfort  rent  og 
ikke  sammensmeltet  med  Kobber,  idet  der  er  fremdraget  flere 
lange  Stænger  af  dette  Metal  oprullede  i  Ringform,  ganske  den 
samme  Form,  hvorunder  Tinnet  er  fundet  oparbeidet  i  Mellem- 
europa. 

Bronzen  er  i  Norden  som  overalt  i  den  gamle  Bronzekultur 
sammensat  af  i  Almindelighed  i  Del  Tin  til  9  Dele  Kobber.  Tin- 
holdigheden  svinger  dog  overalt  betydelig  ved  de  gamle  Bronzer, 
ikke  sjælden  mellem  6  og  16  Ve-  Der  kan  have  værrt  en  øie- 
blikkelig  Mangel  paa  Tin;  man  har  ikke  ret  været  Herre  over 
Legeringen,  eller  Tinholdigheden  er  formindsket  ved  en  gjentagen 
Benyttelse  af  Massen,  idet  der  ved  hver  Omstøbning  tabes  noget 
Tin.  Oftere  er  vel  ogsaa  Bronzen  bleven  fremstillet  af  Malme,  som 
indeholdt  Kobber  og  Tin,  og  Produktet  maatte  da  faa  en  vexlende 
Sammensætning.  Herfor  taler  den  Omstændighed,  at  de  fleste 
Bronzer  indeholde  en  Del  andre  Metaller  ganske  i  de  Forhold, 
hvorunder  de  forekomme  i  Naturen,  især  Jern,  Nikkel,  Kobolt,  for- 
uden Svovl  og  Phosphor.  I  de  ringe  Mængder,  hvori  disse  Ind- 
blandinger optræde  i  Bronzerne,  siges  de  snarere  at  forbedre  end 
at  forringe  Massen. 

Med  en  Tinholdighed  af  10  Vo  ^r  Bronzen  et  fortræffeligt 
Materiale,  der  har  en  lignende  Seighed  og  Haardhed  som  Staalet, 
hvorhos  den  er  lettere  at  behandle  og  fordelagtigere  under  Brugen 
end  andre  Legeringer.  Med  en  ringere  Tinmængde  støbes  Bronzen 
vanskelig  og  er  tillige  mindre  haard  og  derfor  mindre  tjenlig  til 
Vaaben  og  skjærende  Redskaber.  Forøges  derimod  Tinmængden 
kjendelig  udover  10%,  tiltager  vel  Haardheden;  men  samtidig 
bliver  Massen  mere  sprød  og  derfor  mindre  anvendelig  til  Brugs- 
gjenstande,  som  let  ville  brække  og  springe  itu.  Der  var  saaledes 
god  Grund  til,  at  Bronzealderen  holdt  fast  ved  den  erfaringsmæssig 
kjendte,  fortræffelige  Legering,  der  i  vore  Dage  har  faaet  en  ny 
Betydning,  idet  den  under  Navn  af  Kanonmetal  bliver  anvendt  til 
Forfærdigelse  af  Skyts.  En  Egenskab  ved  Tinbronzen,  der  sikkert 
ogsaa  hår  havt  sin  Betydning,  er  den  smukke,  guldlignende  Farve. 
Man  har  havt  Øie  for  den  og  glædet  sig  over  den,  det  viser  den 
Omhu,  hvormed  Fladerne  ere  blankt  polerede,  og  hele  det  Arbeide, 


j 


Handel  og  Betalingsmidler.  ^09 

der  blev  anvendt  paa  ved  en  Indlægning  at  frembringe  Modsætning 
mellem  mørke  og  lyse  Felter. 

Andre  Bronzelegeringer  vare  vel  ikke  ganske  ukjendte.  Det 
foran  omtalte,  etruriske  Skjold  fra  Sverige  (S.  346)  viser  en  Blanding 
med  Zink.  Ved  adskillige  Bronzer  fra  det  østlige  Tydskland  er 
der  iagttaget  en  betydelig  Tilsætning  af  Nikkel,  og  lignende 
Stykker  ere  fundne  i  Danmark.  Men  det  er  hermed  som  med 
Bronzealderens  Anvendelse  af  andre  Metaller  end  Kobber,  Tin  og 
Guld,  f.  Ex.  af  Bly,  der  er  truffet  ved  en  Del  Sager  fundne  i  Tydsk- 
land: dette  har  været  uden  Betydning  for  den  almindelige  Produk- 
tion. Kun  i  Sydeuropa  og  Asien  forekommer  Sølvet  i  Bronze- 
alderens Fund  (S.  272).  Jernet  viser  sig  i  Danmark,  bortseet  fra  et 
enkelt  foran  omtalt  Fund  (S.  355),  først  i  Bronzealderens  sidste  Tid 
(anf.  St.),  og  saaledes  er  det  ogsaa  i  de  omliggende  Lande. 

Som  oftest  har  sikkert  Handlen  i  Bronzealderen  ikke  strakt 
sig  længere  end  til  de  nærmest  boende  Folk,  hos  hvem  Landets 
Produkter,  navnlig  Ravet,  blev  ombyttet  med  ofte  langveis  fra  hid- 
førte Sager.  Mulig  gik  dog  ogsaa  Nordboen  paa  Langreiser  til 
fremmede  Lande.  Et  Vidnesbyrd  herom  har  man  seet  i  de  foran 
omtalte  Fund  i  Schweiz  og  Frankrig  af  nordiske  Sager  (S.  354). 
Anden  Forklaring  synes  ialfald  næppe  at  kunne  gives,  idet  der 
ikke  kan  være  Tale  om  en  Udførsel  af  nordiske  Bronzevarer  til 
disse  Egne,  der  laa  aabne  for  den  etruriske  Import. 

Til  Omsætningsmiddel  ved  Handel  med  Naboer  og  i  Landet 
selv  blev  der  ved  Siden  af  Bronzen  (S.  382)  sikkert  ret  alminde- 
lig benyttet  Guld.  De  hyppig  fremdragne  Spiralringe  af  Guld 
(S.  291),  der  almindelig  bares  som  Smykker,  ere  i  betydeligt  Antal 
forekomne  i  mindre  Brudstykker  opvundne  i  Ringform,  ligesom 
der  ogsaa  hyppig  findes  næsten  fuldstændige  Ringe,  af  hvilke  et 
lille  Stykke  er  athugget,  hvorefter  Enderne  oftest  ere  bøiede  om 
hinanden,  forat  Ringene  paany  kunde  bæres.  Af  den  første  Art 
forelaa  i  1886  ikke  mindre  end  70  Fund  med  i — 3  Stykker,  af  den 
sidste  ialt  20  Exemplarer.  Sønderdelingen  af  de  smukke  Ringe 
er  utvivlsomt  skeet  for  at  tilveiebringe  Betalingsmidler;  ganske 
det  samme  træffes  senere,  i  Jernalderen.  Det  synes  saaledes,  at 
man  i  Nordens  Bronzealder  med  Hensyn  til  Brugen  af  Metal  som 
Betalingsmiddel  har  staaet   omtrent  paa  samme  Standpunkt  som  i 

Mellemeuropa,  hvor  Pengeringe  af  Bronze  vare  almindelig  brugte 
ved  Bronzealderens  Slutning. 

At  Kvægavl  maa  antages  at  have  spillet  en  vigtig  Rolle  i 
Bronzealderen,  er  tidligere  udtalt  (S.  300).  I  det  hele  minde  Fundene 
langt  oftere  om  Husdyrene  end  om  Vildtet.  Det  er  altid  Oxens 
Skind,  som  træffes  i  Egekisterne  paa  den  Dødes  Leie;  det  er  dens 
Horn,  som  danner  Grebet  paa  Sværdet,  og  baade  de  enkelte  fuld- 
stændig bevarede  Dragter  og  de  mange  Rester  af  uldne  Klæder, 
som  haves  fra  Bronzealderen,  vidne  om  et  fast  og  almindeligt 
Faarehold.  Men  om  Vildtet  mindes  man  dog  ved,  at  der  sæd- 
vanlig i  de  grovere  Stoffer  er  indblandet  en  Del  Hjortehaar  (S.  247), 
og  ved  Siden  af  de  talrige  Billeder  af  Oxer,  som  findes  udhuggede 
paa  de  svenske  Klippeflader,  forekomme  ogsaa  enkelte  Jagtscener. 
At  Fiskeriet  hellerikke  var  foragtet,  vise  de  Medekroge,  der  ikke 
sjælden  ere  fundne  i  og  udenfor  Gravene  (S.  315). 

Af  væsentlig  Betydning  for  Kvægholdet  maatte  de  udstrakte  Skove 
være,  som  dengang  dækkede  store  Dele  af  Landet,  hvad  der  for- 
klarer det  ellers  paafaldende  Forhold,  at  Bronzealderens  Befolkning, 
som  Gravhøiene  vise,  var  talrig  og  velhavende  i  jydske  Egne,  der 
nu  høre  til  de  magreste  og  fattigste  i  Landet.  Om  Tilværelsen  af 
prægtige  Skove  paa  disse  Steder  fortælle  Fundene  af  Kister, 
dannede  af  svære  Egestammer.  Andre  Oplysninger  om  Be- 
standen i  Datidens  Skove  kunne  vindes  af  de  Kulstykker,  som  til- 
fældig ere  indkomne  mellem  de  brændte  Ben  i  den  yngre  Bronze- 
alders Grave,  og  af  de  Træsager,  som  findes  bevarede  fra  den 
tidligere  Del  af  Perioden.  Det  er  Hassel,  Bævreasp,  Birk,  El,  Fyr, 
men  navnlig  Eg,  som  træffes  forkullet  i  Urnerne. 

Det  maatte  vel  allerede  tidligere  antages,  at  Skoven  paa  mange 
Steder  blev  ryddet  og  afbrændt  for  at  give  Plads  for  Bronzealderens 
Plov,  der  findes  afbildet  i  de  svenske  Stenudhugninger,  og  forat 
Komet  kunde  skjæres  med  Bronzeseglen  (S.  252);  men  af  hvor 
stort  et  Omfang  Agerdyrkningen  var,  og  hvilke  Kornsorter  der 
havdes,  derom  kunde  lidet  oplyses.  Hvede  og  Hirse  forelaa  i  et 
Fund  fra  Nagelsti  Mark  paa  Lolland,  som  foruden  andre  Sager 
indeholdt  et  Hængekar  fra  den  yngre  Bronzealder,  til  hvis  ind- 
vendige Side  der  var  fastirret  Avner  og  Kom  af  de  to  nævnte 
Arter.  Fremdeles  var  der  fundet  fiere  halvtforkuUede  Bygkorn 
indblandede  mellem  de  brændte  Ben  i  en  Urne  fra  Jylland.     Disse 

Bestemmelser  vare  foretagne  af  E,  Rostrup,  som  tillige  havde  ud- 
talt, at  Arterne  nøie  sluttede  sig  til  dem,  som  kjendtes  fra  Pæle- 
bygningsfundene  i  Schweiz.  At  ogsaa  Hørren  blev  dyrket  her  i 
Landet,  kunde  dernæst  sluttes  af,  at  der,  rigtignok  kun  i  et  enkelt 
Fund  fra  den  yngre  Bronzealder,  var  truffet  Rester  af  et  fint, 
linned  Stof. 

Paa  uventet  Maade  bleve  imidlertid  de  hidtil  saa  sparsomme 
Iagttagelser  udvidede  i  1894.  Skolelærer  Frode  Kristensen  i  Tørring 
tilsendte  Nationalmuseet  et  forkullet  Hvedekom  udtaget  af  Over- 
fladen paa  et  Bronzealders  Lerkar  fra  Vor  Herred,  og  tillige  nogle 
Skaar  af  samme  Lerkar  med  Aftryk  af  Korn.  I  Anledning  af  dette 
mærkelige  Fund  foranstaltede  Museet  strax  ved  G.  Sarauw  en  om- 
fattende Undersøgelse  af  Lerkarrene  fra  Oldtiden,  forat  der  mulig 
kunde  opdages  andre  Rester  af  Korn.  En  Del  var  allerede  bleven 
fundet,  da  de  ovenfor,  S.  185,  fremførte  Ytringer  om  Agerdyrkning  i 
Stenalderen  bleve  nedskrevne;  men  senere  have  G.  Sarauws  Iagt- 
tagelser faaet  en  meget  bety'delig  Tilvæxt.  Der  er  paavist  over 
100  Aftryk  af  Korn  paa  Lerkarrenes  Overflade  og  tillige  fundet 
enkelte  hele  Korn  i  forkullet  Tilstand.  De  ere  indkomne  i  Leret 
enten  ved  tilfældig  at  henligge,  hvor  Massen  æltedes,  eller  ved  at 
Leret  har  været  tildækket  af  Straa,  som  dette  endnu  finder  Sted  i 
det  jydske  Pottemageri.  Kornene  ere  blevne  brændte  med  Karret 
og  ere  da  blevne  siddende  i  det,  eller  have  idetmindste  efterladt 
et  Aftryk.  De  endnu  ikke  afsluttede  Undersøgelser  synes  at  ville 
give  det  Resultat,  at  Hveden  har  været  almindelig  dyrket  her  i 
Landet  fra  den  yngre  Stenalder  af.  Med  Bronzealderen  begyndte 
tillige  Byg  og  Hirse  at  vise  sig.  Derimod  have  de  talrige  Skaar 
af  Lerkar  fra  den  ældre  Stenalder  ikke  ydet  noget  Vidnesbyrd 
om  Agerbrug  —  et  vigtigt  Træk  at  føie  til  de  mange  ovenfor 
anførte  vedrørende  Forskjellighederne  mellem  den  ældre  og  den 
yngre  Stenalders  Kultur.  Ligesaa  betydningsfuldt  er  det,  at 
hverken  Rug  eller  Havre  er  truffet  mellem  de  mange  Aftryk  af 
Korn  paa  Lerkar  fra  alle  enkelte  Tidsafsnit  lige  indtil  Oldtidens 
Slutning. 

Efter  disse  mærkelige  Oplysninger  om  Kornavlen  i  Oldtiden 
kan  man  vente  at  finde  Sporene  af  de  gamle  Opdyrkningen  En  og 
anden  dyrket  Plads  maa  sikkert  være  bleven  forladt  og  kan  der- 
efter atter  være  bleven  overgiven  til  Skoven  eller  Heden,  hvor  den 

endnu  henligger  uforstyrret.  Saxo  taler  om  gamle,  forladte  Op- 
dyrkninger i  Skovene;  nogle  af  disse  kunne  være  bevarede  indtil 
vor  Tid.  Denne  Sag  har  gjentagende  været  undersøgt,  allerede  i 
1823  af  C.  Olufsen  og  senere  af  P,  E.  Muller  til  hans  Udgave  af 
Saxo.  Gamle  Dyrkningspladser  kjendes  vel;  men  endnu  er  det 
tvivlsomt,  hvorledes  Tidsforholdet  er  mellem  de  forskjellige  Anlæg, 
og  hvor  langt  de  i  det  hele  gaa  tilbage  i  Tiden. 

Fra  Oldtiden  hidrører  dog  sikkert  en  saadan  Plads,  der  af  F,  Sehe- 
sted er  truffen  i  Addit  Skov  i  Silkeborg  Egnen,  syd  for  Salten  Langsø. 
Der  findes  her  over  et  Areal  af  c.  50  Tdr.  Land  en  stor  Mængde 
smalle  og  flade  Stenlægninger,  lignende  sammenfaldne  Gjærder  og- 
strækkende  sig  snart  lige,  snart  i  Bugter  om  firkantede,  stenfrie 
Pladser,  som  de  omgive  delvis  eller  fuldstændig.  Rester  af  gamle 
Gjærder  kan  dette  dog  ikke  antages  at  være.  De  større  og 
mindre  Stene,  der  ligge  uordentlig  i  Lag  over  hverandre,  dække 
ofte  smalle  Skraaninger  omkring  de  jævne  Pladser,  og  der  findes 
foruden  de  lange,  sammenhængende  Stenlægninger  ogsaa  isolerede 
Dynger,  der  ofte  ere  samlede  omkring  store,  jordfaste  Stene.  Det 
synes  utvivlsomt,  at  alle  disse  Samlinger  af  Sten  ere  dannede  for 
at  berede  Stedet  til  Opdyrkning,  og  samtidig  ere  de  Pladser,  som 
ere  rensede  for  Sten  blevne  udjævnede,  hvorved  de  omtalte  Skraa- 
ninger ere  fremkomne.  Ved  Sehesteds  Undersøgelse  fandtes  der 
dels  ved,  dels  mellem  Stenene  en  Del  Potteskaar  og  enkelte  andre 
Sager  fra  forskjellige  Afsnit  af  Oldtiden,  men  intet  fra  senere 
Tider.  Flere  nærliggende  Gravhøie  viste  sig  at  tilhøre  Bronze- 
alderen. Lignende  Stendynger  ere  trufne  mange  andre  Steder. 
Paa  Kaathede  i  Asfærg  Sogn,  Randers  Amt,  findes  talrige,  5 — 10' 
brede  Stenhobe,  kun  dækkede  af  et  tyndt  Jordlag;  P'ormen  er  rund 
eller  oval,  Høiden  sjælden  over  et  Par  Fod,  og  under  Dyngerne 
træffes  det  gamle  Muldlag.  At  dette  er  Levninger  fra  en  gammel 
Opdyrkning,  er  sikkert  nok,  og  Tiden  angives  mulig  af  de  talrige 
stensatte  Grave  og  Jordhøie,  som,  nu  dog  stærkt  forstyrrede,  sees 
over  den  samme  Hedestrækning. 

At  ogsaa  de  paa  mange  Steder  forekommende,  smalle  og  høi- 
ryggede  Langagre  gaa  tilbage  til  Oldtiden,  er  ikke  usandsynligt. 
De  findes  i  ganske  tilsvarende  Form  indtil  det  sydlige  Tydsk* 
land  og  betragtes  der  som  tilhørende  den  germanske  Oldtid.  I 
Jylland    findes  Langagrene  f.  Ex.   nordlig  paa  Egsmark  Bymark  i 

Draaby  Sogn,  Mols  Søndre  Herred.  Med  en  Bredde  af  c.  16' 
strække  Agerbedene  sig  jævnsides  i  lange,  lige  Rækker  fra  Foden 
af  en  lyngklædt  Banke  op  imod  Toppen,  adskilte  ved  dybe  Furer. 
Paa  Sjælland  sees  tilsvarende  Agre  i  de  rigtignok  i  ny  Tid  anlagte 
Plantager  ved  Lorup  og  Brumme  i  Sorø  Egnen;  de  have  her  efter 
Sigende  en  Længde  af  1200',  en  Bredde  af  16'  og  mellemliggende 
2 — 4*  dybe  Furer. 

Endnu  maa  nævnes  nogle  høist  eiendommelige  Anlæg,  som 
forekomme  i  flere  jydske  Hedeegne,  saaledes  tæt  syd  for  Ribe, 
østlig  i  Aal  Sogn,  Ribe  Amt,  og  i  >Danerlyngen<  syd  for 
Viborg.  Over  en  større  eller  mindre  Strækning  sees  en  Mængde 
kortere  eller  længere  Jordvolde  et  Par  Fod  høie,  snart  fortløbende, 
snart  med  Afbrydelser,  oftest  stødende  vinkelret  sammen,  men  i 
det  hele  dannende  et  høist  uregelmæssigt  Mønster  som  Indfatning 
om  talrige  større  og  mindre,  firkantede  Pladser.  De  synes  at 
kunne  opfattes  som  indhegnede  Dyrkningsstykker,  idet  der, 
efterhaanden  som  Behovet  steg,  er  blevet  tilføiet  Stykke  efter 
Stykke  tilligemed  en  Indhegning,  der  i  stenfattige  Egne  maatte 
blive  af  Jord.  I  umiddelbar  Nærhed  findes  der  ofte  en  Del  Grav- 
høie.  Der  er  hidtil  kun  foretaget  mindre  Gravninger  paa  disse 
Pladser  og  ganske  uden  Resultat. 

Om  Huset  i  Bronzealderen  give  de  foran  omtalte  »Husurnerc 
(S.  367)  ikke  megen  Oplysning.  Et  nylig  i  Skaane  fundet  Kar  af 
denne  Art  er  dog  mere  udformet.  Det  viser  en  Aabning  i  Taget, 
hvori  der  slutter  et  Laag;  Døraabningen  og  den  ydre  Inddeling 
af  Væggen  er  paamalet  med  sort  og  gul  Farve.  Boligen  havde 
en  rund  Form;  det  var  vistnok  dette  Forhold,  som  gav  An- 
ledning til,  at  visse  Enkeltheder  fra  Huset  bleve  overførte  paa 
Gravkarret.  Fra  mange  andre  Steder  i  Europa  vides  det,  at 
den  ældste  Bolig  var  rund.  Det  skjønnes  imidlertid,  at  Hytten 
ligesom  i  den  yngre  Stenalder  og  idetmindste  den  tidligere  Del  af 
Jernalderen  har  været  delvis  nedsænket  i  Jorden,  eller  i  hvert  Fald 
maa  Arnestedet  have  været  indrettet  saaledes.  F,  Sehested  har 
nemlig  i  en  Fordybning  eller  Hyttetomt  af  den  Art,  som  foran  er 
omtalt  under  Stenalderen  (S.  182),  og  som  atter  nedenfor  skal 
nævnes  under  Jernalderen,  fundet  Bronzegjenstande  af  den  i  Bronze- 
alderen anvendte  Legering.  Der  trænges  i  høi  Grad  til  flere  Iagt- 
tagelser paa  dette  Punkt. 

Hellerikke  om  større  Samlinger  af  Hytter  eller  Landsbyer,  om 
befæstede  Pladser  o.  lign.  haves  noget  at  berette.  Paafaldende  nok 
har  den  Tid,  i  hvilken  de  mægtige  Gravhøie  ble  ve  opførte,  ikke 
efterladt  sig  Værker  af  anden  Art.  Dog  maa  det  nævnes,  at  der 
i  Bronzealderen,  om  end  ingenlunde  almindelig,  blev  opreist 
utilhugne  Stene,  Bavtasteney  som  man  pleier  at  kalde  dem  med  et 
islandsk  Ord,  til  Minde  og  Hæder  for  den  Døde.  Af  og  til  er  der 
truffet  en  saadan  Sten  paa  Toppen  af  en  Bronzealders  Høi;  under- 
tiden er  der  i  det  Indre  af  Høien  og  paa  dens  Bund  fundet  en 
lignende  Sten,  der  sandsynligvis  oprindelig  har  staaet  frit  paa  eller 
ved  den  inderste  Del  af  Høien  og  da  senere,  ved  gjentagne  Be- 
gravelser, er  bleven  dækket  af  paaførte  Jordlag.  Hellerikke  er  det 
usandsynligt,  at  visse  Rækker  af  store,  reiste  Stene  og  Kredse,  i 
hvis  Midte  der  kan  findes  en  fritstaaende  Sten,  hidrøre  fra  denne 
Periode.  Sjældent  som  Alt  dette  er,  seer  det  ud  som  en  Be- 
gyndelse, der  kan  spores  fortsat  i  de  naérmest  følgende  Tidsrum, 
medens  det  først  i  Vikingetiden  træder  stærkt  frem  tildels  i  en 
ny  Form. 

Vende  vi  os  til  Aandslivet  i  Bronzealderen,  da  er  det  nylig 
fremgaaet  af  Angul  Hammerichs  Undersøgelser,  hvad  der  har 
kunnet  ydes  paa  Musikens  Omraade.  De  interessante  Resultater 
gjengives  her  tildels  med  Forf.s  egne  Ord. 

De  6  bedst  bevarede  Lurer  i  Nationalmuseet  (S.  388)  bleve 
underkastede  en  Reparation,  der  dog  kun  angik  rene  Ubetydelig- 
heder, smaa  Utætheder  hidrørende  fra  Støbefeil,  der  oprindelig  maa 
have  været  tættede  f.  Ex.  med  den  i  Bronzealderen  almindelig  an- 
vendte Harpixmasse  (S.  403).  Lurerne  kunde  nu  blæses  og  viste 
sig  at  være  Instrumenter  af  en  ganske  mærkelig  Godhed.  For  at 
frembringe  en  baade  blød  og  stærk  Tone  udvider  Røret  sig  konisk 
helt  igjennem  fra  Mundstykket  til  Lydaabningen.  For  Tonens 
Renhed  er  der  sørget  ved,  at  Røret  indvendig  er  gjort  jævnt  og 
glat.  Jo  tyndere  Metalinstrumentets  Vægge  ere,  desto  klarere 
bliver  Klangen.  I  denne  Henseende  kunne  Lurerne  ikke  maale  sig 
med  Nutidens  Horn,  idet  Tykkelsen  er  i — iVa  Mm.;  men  at  opnaa 
dette  ved  Støbning  er  allerede  en  særdeles  vanskelig  Opgave.  Det 
har  forgjæves  været  forsøgt  at  fremstille  en  nøiagtig  Kopi  af  en 
Lur  ved  Støbning;  der  synes  ikke  at  findes  nogen  i  Kjøbenhavn, 
som   tør  paatage  sig  dette.      Mundstykket  er  formet  omtrent  som 

paa  en  moderne  Tenor -Basun,  kun  noget  mere  tragtformet,  hvad 
der  giver  en  blødere  Tone.  De  forskjellige  sammen  optagne  Par 
stemme  nøie  indbyrdes;  de  ere  stemte  i  Tonerækken  C,  D,  Es,  E 
og  G.  Naar  Luren  blæstes,  blev  den  holdt  som  angivet  i  Afbild- 
ningen S.  389,  med  Lydaabningen  opad;  den  var  da  i  Balance,  let 
at  haandtere,  og  Tonen  kastedes  frit  ud.  Saaledes  holde  Lur^ 
blæserne  i  de  svenske  Helleristninger  deres  Horn. 

»De  Toner,  Lurerne  indeholde,  ere  de  saakaldte  Naturtoner^ 
der  frembringes  alene  ved  Blæserens  Læbeansættelse.  Toneomfanget 
er  betydeligt.  Lurerne  spænde  over  12  Toner  i  y/^  Oktav,  og 
denne  Række  kan  yderligere  udvikles  til  22,  naar  de  harmoniske 
Undertoner  i  Bassen  medtages.  For  en  dygtig  Basunist  er  et  Om- 
fang af  22  Toner  let  tilgængeligt;  men  om  man  i  Bronzealderen 
har  formaaet  at  faa  dem  alle  frem,  er  usikkert.  Klangfarven  er 
metallisk  og  klar,  snarest  mild;  men  Luren  kan  ogsaa  gjalde  stærkt 
igjennem  og  udvikles  til  en  meget  betydelig  Styrke.  Tonen  ligner 
i  Charakter  nærmest  den  moderne  Alt-Basun.  Den  Omstændighed, 
at  Lurerne  optages  parvis  og  ere  brugte  parvis,  vækker  Formodning 
om,  at  de  have  været  blæste  tostemmig.  Om  dette  end  maa 
lades  uafgjort,  vidne  i  hvert  Fald  disse  Instrumenter  om  en  mær- 
kelig Udvikling,  idet  de  besidde  Alt,  hvad  selv  vor  Tid  fordrer  af 
Renhed   og  Vellyd,   Klarhed  og  Volubilitet,    samtidig  med  Styrke 

Hvorledes  dette  høie  Standpunkt  paa  Musikens  Omraade 
egentlig  er  at  forstaa,  skal  indtil  videre  lades  uafgjort.  Sikkert  er 
det,  at  Dr.  Hammerichs  Vurdering  af  Lurerne  fører  ikke  lidet  ud- 
over de  Grænser,  som  i  andre  Retninger  findes  dragne  fra  Bronze- 
alderens Kultur.  Nærmest  frembyder  den  bildende  Kunst  sig  til 
en  Sammenligning.  At  Omamentiken  vel  naaer  en  tilsvarende 
Høide,  vil  skjønnes  af,  hvad  der  herom  er  fremsat  foran  under  de 
forskjellige  Tidsafsnit.  Men  Ornamentet  er  en  Ytring  af  den  primi- 
tive Kunstvirksomhed,  det  Grundlag  hvorpaa  den  egentlig  frie 
Kunst  bygger,  og  end  ikke  nogen  Tilnærmelse  til  denne  spores  i 
Bronzealderen.  Tydeligst  sees  dette  paa  Plastikens  Omraade.  For- 
søgene paa  at  forme  Billeder  af  Dyr  (S.  343)  staa  ved  deres  store 
Ubehjælpsomhed  i  afgjort  Modsætning  til  den  fint  gjennemførte  og 
fuldt  beherskede  Ornamentik.  Kun  lidet  findes  til  Bevis  for,  at 
man   har  indladt  sig  paa  plastisk  Behandling  af  det  menneskelige 

Legeme.  Hovedet  paa  en  Naal,  Skaftet  paa  en  Kniv  (Fig.  244) 
og  en  lille,  raat  formet  Figur  er  væsentlig,  hvad  der  haves  fra 
Danmark  af  denne  Art,  og  stort  mere  kjendes  ikke  fra  tilstedende 
Egne,  I  Holsten  er  der  fundet  en  Kniv,  hvis  Skaft  er  formet  som 
en  Kvindefigur,  der  holder  en  Skaal  foran  sig;  den  staaer  i  kunst- 
nerisk Henseende  ikke  over  de  andre  nævnte  Stykker,  der  alle 
hidrøre  fra  Bronzealderens  senere  Del.  Det  vil  ogsaa  bemærkes, 
at  disse  plastiske  Frembringelser  væsent- 
lig optræde  paa  visse  Steder,  hvor  en 
foreliggende  Form  gav  Anledning  til 
Dannelsen.  Det  er  da  ornamental  Kunst, 
ikke  fri  Plastik. 

Med  noget  mere  Held   er  det  forsagt 
paa    Bronzens  Flader   at    danne    lineære 
Fremstillinger,    paa  samme  Maade  som 
Ornamenterne  bleve  udførte;   men  Puns- 
len,  som  tegnede  Ornamentet  med  sandt 
Mesterskab,   formaaede   dog  kun  daarlig 
at    udføre    Billeder    af    Mennesker    og    Dyr.       Saa- 
danne    Fremstillinger   kunne    hellerikke    have    været 
ret  almindelige,  hvad  der  fremgaaer  af,  at  de  næsten 
udelukkende  kjendes  fra  en  enkelt  Art  af  Gjenstande, 
nemlig  Rageknivene,    og    det    alene    fra   den    yngre 
Bronzealder;    først  da  synes  man   at   have   givet   sig 
i  Lag    med   Opgaver   af  denne  Art.      Fra  saadanne 
Knive  ere  de  hosstaaende  Billeder  (Fig.  245)  hentede: 
en  Fugl,   en  Fisk   og  et   firføddet  Dyr,    der  ved  en 
Sammenligning    med    andre    lignende    Billeder   maa 
bestemmes  som  en   Hest,    til   Trods    for   den    lang- 
strakte   Krop    og    de    korte    Ben.       Hvorledes    det 
Fi«  »<4    Vi         menneskelige  Legeme  behandledes,  sees  af  Fig.  246, 
som    afslutter   en    fremspringende  Spids    i    et   Oma- 
mentbaand.     Den  krummede  Krop,   den  langt  fremstrakte  Arm  og 
de  tre  lange  Fingre  skulde  snarere  siges  at  være  underlige  Snørkler 
end  Billedet  at  el  Menneske.      Paa  lignende  Maade  blev  der,   som 
foran  nævnt,  meget  almindelig  i  Slutningen  af  Bronzealderen  knyttet 
Hoveder,   dels  af  Fugle,    dels  med  Manke  og  Ører,    og  da  sikkert 
at  opfatte  som  Hestehoveder,   til    udskydende  Ender  af  Ornament- 

baand.  Hele  Figurer  ere  derimod  sjældne,  og  en  større  Fremstilling 
findes  kun  een  Gang,  paa  en  Ragekniv.  I  en  Baad  med  Dyre- 
hoveder anbragte  ved  begge  Stævne  sidde  to  Figurer  med  Horn 
ved  Hovederne  og  holdende  en  Øxe  foran  sig.  Ved  Bagstavnen 
staaer  en  større  Figur,  med  meget  tykke  Lægge,  som  det  synes 
uden  Arme  og  omgiven  af  nogle  uforklarlige  Slyngninger.  Alle 
disse  punslede  Billeder  ere  stærkt  ornamentalt  behandlede. 

Skibet,  der  er  det  eneste  hyppig  forekommende  indpunslede 
Billede,  udgjør  tillige  et  Hovedelement  i  de  mange  og  store 
Fremstillinger,  som  findes  udhugne  paa  Stenflader.  Fra  Danmark 
kjendes  der  kun  faa  Udhugninger  af  denne  Art.  Den  mærkeligste 
af  disse  sees  paa  den  under  Fig.  247  afbildede  Sten,  c.  3'  stor,  der 

er  funden  indsat  i  et  Stengjærde  i  Grevinge  Sogn,  Odsherred. 
Midt  paa  Fladen  er  der  udhugget  to  Skibe  over  hinanden.  Oven- 
over sees  en  staaende  Figur,  hvis  Hoved  dannes  af  en  rund  For- 
dybning; bagved  det  store  Skib  staaer  en  anden  Figur  og  under 
det  endnu  to,  imellem  hvilke  der  sees  en  Kreds.  Den  sidste 
Gruppe  gjenfindes  i  omtrent  samtidige,  vel  udførte  Billeder  fra 
Alpelandene,  som  vise  to  Mænd,  der  holde  et  Hjul  imellem  sig. 
Paa  en  anden  Sten,  funden  i  en  Mergelgrav  i  samme  Sogn,  er  der 
udhugget  5  Skibe  over  hinanden,  og  Grupper  af  Skibsbilleder  ere 
fundne  paa  Bornholm,  navnlig  i  Olsker  Sogn  og  ved  Allinge. 

Det  er  dog  kun  i  Sverige  og  Norge,  at  —  som  det  synes  — 
Tilstedeværelsen  af  mange  glatte  og  vandrette  eller  lidet  skraanende 
Klippeflader  har  givet  Anledning  til,  at  disse  Udhugninger,  de 
saakaldte  Helleristninger^  ere  blevne  udførte  baade  i  betydelig 
Mængde,  med  et  fyldigt  Indhold  og  med  en  mærkelig  Udstrækning 
for    den    enkelte   Gruppe    af  Billeder.      Almindeligst    ere   Hellerist- 

ningerne  i  Bohuslehn  og  den  nærmeste  Del  af  Norge,  Smaalenenes 
Amt,  i  Østergotland  og  det  sydøstlige  Skaane;  men  ikke  faa  ere 
dog  trufne  ogsaa  i  andre  svenske  Landskaber  og  nordpaa  i  Norge 
indtil  Throndhjemstjorden.  Som  det  maatte  ventes,  have  disse 
Oldtidslevninger,  der  baade  i  sig  selv  ere  af  en  heist  eiendommelig 
Art,  og  som  give  et  vigtigt  Bidrag  til  Kundskaben  om  den  nordiske 
Bronzealder,  været  Gjenstand  for  mange  Undersøgelser;  et  sikkert 
Grundlag  baade   for   Kjendskabet  til  Billederne   og   for  Opfattelsen 

af  dem  er  dog  først 
-■  '^-™-  givet  af  L.Ba/iser, 

Nam  Hildebrand 
og  Oscar  Mønte- 
Hus. 

Billederne  fore- 
komme snart  en- 
keltvis, snart  sam- 
lede i  større  eller 
mindre  Grupper, 
som  kunne  dække 
mere  end  35  C  M. 
De  findes  altid  paa 
jævneKlippeflader, 
mere  eller  mindre 
dybt  udhuggede. 
Fig,  .4T.   A»ib.  1875.  Oftest  have  de  en- 

kelte Billeder  ikke 
niij;en  betydelig  Storrelse;  Menneskefigurerne  ere  saaledes  sæd- 
\'anlig  40—50  tm.  hoie  og  Skibsbilledeme  o.;o — i,;o  M.  lange. 
Kun  undtagelsesvis  tr^tles  storre  Billeder,  meoDeskelige  Skikkelser, 
der  have  en  Hoide  af  indtil  J,;o  M..  og  Skibe  af  en  lignende 
Længde.  Fremstillingerne  ere  for  storste  Delen  af  temmelig  ens- 
artet Indhold,  men  noget  forskjeltige  i  de  enkelte  Egne  Fig.  24S  . 
Hyppigst  sees  Skil>e,  be\Tebnede  eller  ikke  be\-æbnede  Mænd. 
tilfiHis  eller  tilhest,  tirliKidede  D\r  med  eller  uden  Horn;  sjscldnere 
er  der  fremsiiilei  en  lohiulet  \  ogn  med  Forspand,  enkelte  Vaabeo. 
Ski«>;d,  SMerd  eiler  i.'^xe,  et  Træ  o.  s  v.,  og  imellem  Alt  delte  sces 
der  FiKis,i,»i-!;i;r.ii»oe  Figurer.  H;i:l  i-g  Kredse,  og  naxulig  i  Mængde 
sdaiUnne  sk.i.i'.t.miece  Kord>br.iiigef ,   som  ere  omtalte  foran  aodei 

Stenalderen  (S.  151).  Meget  af  dette  er  omhyggelig  og  klart 
formet,  men  andet  maa  siges  at  være  i  høi  Grad  skjødesløst  ud- 
ført, og  imellem  de  forstaaelige  Billeder  forekommer  der  ikke 
sjælden  Sammenstillinger  af  Figurer,  Linier  og  Fordybninger,  der 
skulde  antages  at  være  uden  Mening,  og  som  tilsyneladende  danne 
et  fuldstændigt  Virvar.  Kunstnerisk  Værd  have  disse  Fremstillinger 
ikke.  Det  bedste,  som  kan  siges  om  dem,  er,  at  der  undertiden 
er  et  vist  godt  Snit  paa  Skibsbilledeme,  at  Dyrefigurerne  ere 
nogenlunde  naturmæs- 
sige og  Menneskeskik- 
kelserne ikke  ganske 
slette  i  Proportionerne. 
Alt  svarer  saaledes  til 
de  Billeder,  som  fore 
komme  paa  Bronze- 
s^er  og  Stene  i  Dan- 
mark. 

Men  hvad  betyde 
alle  disse  Fremstillin- 
ger fra  NordensBronze- 
alderf  De  synes  at 
gjengive,  hvad  man 
dengang  levede  for  og 
tænkte  paa :  Vaaben 
og  Kampe,  Skibe  og 
Togter,Kvægog  Heste, 
nu  og  da  ogsaa  Jagt  '  '  '  Skib;  to  Fod.MHieilrer, 
og  fredelig  Agerdyrk- 
ning. De  fortælle  vel  ogsaa  om  bestemte  Forhold  og  Tildragelser 
hjemme  og  ude,  om  Høvdingen  paa  Skibet  med  sine  Mænd,  om 
faldne  og  fangne  Fjender,  om  det  Kvæg,  der  var  røvet,  og  om 
virkelig  foregaaede  Kampe;  meget,  som  for  Nutidens  Betragtning 
seer  meningsløst  ud,  har  sikkert  nok  dengang  havt  sin  Betyd- 
ning. Men  paa  den  anden  Side  synes  det  klart,  som  det  er 
udtalt  af  Hans  Hildebrand,  at  disse  Udhugninger,  hvori  de  enkelte 
Figurer  og  Tegn  ere  kastede  saa  planløst  imellem  hverandre, 
hverken  kunne  opfattes  som  en  egentlig,    dog  nogenlunde   fæstnet 

Billedskrift ,    eller,    hvad    der   antoges   af  Il'ørsaae,    som    et   Sla^ 
symbolske  Fremstillinger  af  religiøst  Indhold. 

Den  sidste  Opfattelse  synes  forsaavidt  at  være  berettiget, 
som  der  sikkert  nok  forekommer  hellige  og  s>inbotske  Tegn 
ikke  blot  i  de  store  Helleristninger  paa  den  skandinaviske  Halvø, 
men  ogsaa  mellem  de  samtidige,  mere  knappe  Fremstillingei 
der  kjendes  fra  Danmark.  De  skaaJformede  Fordybninger,  Kors- 
og  Hjulfigureme ,  som  anvendtes  allerede  under  Stenaldei 
ere  foran  omtalte  (S.  151;;  men  hertil  kommer  nu  for  BronzC' 
alderens  Vedkommende  de  hyppige  Fodsaal  -  lignende  Mærker  og 
navnlig  Hagekorset,  et  Itgearmet  Kors  med  fire  buede  Arme 
(Fig.  249),  og  et  lignende  Kors  med 
tre  Arme  {Fig.  250),  den  saakaldte 
Triskele  {Græsk:  >Figuren  med  tre 
Ben.;. 

Det  er  paavist,  at  de  to  sidstnævnte 
Tegn    bleve    anvendte    af  alle    ariske 
Fig.  =«-so.   »tgckon  og  Tmic\c,  or     Folk  baade  i  Indien  og  Europa,  men 
■uunoiuit  bcbudicdc.  »D  Mididckon-      (jerimod  ikke  af  Æg>-pter  og  Assyrer 
tn  dcD  rniK^  Bronioidcr.  ■/>  cHcr  Oprindelig  afPhoenicieme.  Ganske 

mærkeligt  er  deres  Omraade  omtrent 
det  samme  som  det,  hvorpaa  Ligbrændingen  forekommer  lAfsnitX). 
Hist  og  her  kunne  de  følges  tilbage  til  en  meget  Qæra  Tid.  I 
Schliemanns  Fund  fra  Hissarlik  forekomme  disse  Tegn  paa  Sager 
fra  de  dybeste  Lag;  i  Grækenland  og  Italien  kjendes  de  fra  Be- 
g\-ndelsen  af  d.  i.  Aartusinde  f  Chr.  F. ;  kun  fra  en  noget  senere 
Tid  kunne  de  paavises  hos  Inder  og  Perser,  og  hos  de  barbariske 
Folk  i  Europa  optræde  de  til  noget  forskjellig  Tid,  men  dog  aldrig 
under  Forhold,  som  tillade  at  henføre  dem  til  Bronzealderens  første 
Begyndelse  eller  dens  ældre  Tider.  Hermed  stemmer  det  fuld- 
stændig, at  begge  Tegn  først  vise  sig  i  Norden  i  den  yngre  Bronze- 
alder, for  derefter,  ligesom  andetsteds,  at  bevares  indtil  Heden- 
skabets Slutning,  ja,  endnu  længere,  ind  i  den  ældste  Middelalder. 
Om  Tegnenes  senere  Anvendelse  og  Betydning  skal  der  tales 
længere  fremme.  Med  Hensyn  til  deres  første  Optræden  synes 
kun  saameget  at  kunne  siges  med  Sikkerhed,  at  de  have  \'æret 
hellige    Tegn    eller    Gudesymboler,    der    efterhaanden ,    og    mange 

Steder    omtrent    samtidig    med    Ligbrændingens    Udbredelse,    ere 
blevne  optagne  af  alle  de  ariske  Folk. 

Naar  nu  Hagekorset  og  Triskelen,  stedse  under  den  samme 
Form,  med  buede  Arme,  undertiden  træffes  i  Helleristningerne, 
ligesom  de,  omendskjøndt  ikke  ret  ofte,  forekomme  paa  Bronze- 
sager fra  Danmark,  paa  Knivene  ved  Siden  af  Skibsbilleder,  og 
dekorativt  anbragte,  paa  Fladen  af  Knapper  og  under  Bunden  af 
Hængekar  (Fig.  249 — 50),  og  naar  der  samtidig  blev  anvendt  andre 
Tegn,  Fodsaaleme,  Hjul  og  skaalformede  Fordybninger,  der  lige- 
ledes synes  at  maatte  have  en  symbolsk  Betydning,  da  ligger  det 
vel  nær  at  antage,  at  ogsaa  visse  andre  Dele  af  de  større  Frem- 
stillinger ere  Udtryk  for  Gudetro  og  religiøse  Forestillinger.  At 
dette  for  en  Del  kan  være  Tilfældet,  lader  sig  vistnok  hellerikke 
benægte.  De  meget  store  Skikkelser,  som  ofte  paa  en  særegen 
Maade  ere  anbragte  imellem  de  smaa  Figurer,  kunde  vel  forestille 
Guder;  Dyrene  kunde  være  de  til  Guderne  helligede  Dyr,  Skibene 
mulig  Symboler  for  Solen  o.  s.  v.  Det  vilde  sikkert  være  vel  for- 
staaeligt,  om  der  mellem  Fremstillingerne  af,  hvad  der  var  Gjen- 
stand  for  Datidens  Tanke  og  Interesse,  mellem  Fortællingerne  om 
virkelige  Tildragelser  og  Oplevelser,  forekom  mange  Billeder  og 
Tegn  af  en  hellig  Betydning.  Men  som  Helhed  kunne  Billederne 
dog  ikke,  efter  deres  almindelige  Charakter  og  Sammensætning, 
tilfredsstillende  forklares  paa  denne  Maade. 

Paa  visse  Punkter  synes  det  ogsaa  sikkert  at  kunne  skjønnes, 
at  de  figurlige  Fremstillinger  ifølge  deres  Oprindelse  og  Anvendelse 
i  det  mindste  først  og  fremmest  maa  have  havt  en  rent  kunstnerisk 
og  ikke  en  symbolsk  Betydning.  Naar  Dyrehovederne,  saaledes 
som  det  foran  er  nævnt,  alene  forekomme  ved  visse  enkelte  Arter 
af  Gjenstande  fra  den  yngre  Tid,  og  da  stadig  anbragte  paa 
samme  Maade,  i  Enden  af  Skafter  og  Haandgreb,  saa  kan  man 
ikke  undlade  deri  at  finde  et  Vidnesbyrd  om,  at  de  ere  fremkomne 
ved  en  ornamental  Omdannelse  af  en  forud  given,  ældre  Form,  og 
at  deres  Bestemmelse  saaledes  idetmindste  væsentlig  har  været  en 
rent  dekorativ.  Naar  Skibsbillederne  stadig  forekomme  paa  Rage- 
knive fra  en  sen  Tid,  men  ikke  paa  andre  Arter  af  Gjenstande  — 
der  kunde  fra  Danmark  foruden  disse  kun  anføres  et  eneste  Stykke, 
en  Niptang,  paa  hvilket  Billedet  af  en  Forstavn  er  anvendt  som  et 
ornamentalt  Motiv  — ,  saa  ligger  det  nær  at  antage,   at  de  dekora- 

tive  Baand,  der  stadig  ved  de  ældre  Knive  løbe  langs  med  Ryggen, 
have  givet  Anledning  til  at  danne  Skibsbilledet.  Enderne  af  Baandet 
ere  af  kunstneriske  Hensyn  blevne  bøiede  op  i  en  Bue;  ved  en 
ringe  Omdannelse  heraf  er  da  Skibsbilledet  fremkommet.  Naar 
Dyrehovedeme  stadig  afslutte  den  yngre  Bronzealders  mangfoldige, 
bugtede  Ornamenter  med  deres  overalt  fremskydende  Spidser  og 
Flige,  da  maa  dette  skyldes  en  kunstnerisk  Trang  til  at  omdanne 
en  given,  livløs  Form  til  et  levende,  figurligt  Motiv.  At  der  andre 
Steder  og  til  forskjellig  Tid  er  fremkommet  dekorative  Dyrebilleder 
ved  en  saadan  rent  ornamental  Omdannelse  af  givne  Former,  skal 
omtales  længere  fremme  under  Jernalderen.  Men  ikke  usandsynligt 
er  det  dog,  at  just  disse  Dyrehoveder,  Hestens  og  Fuglens,  og  just 
Skibsbillederne  bleve  dannede  og  derefter  fastholdte  som  bestemte 
Motiver,  fordi  netop  disse  Billeder  havde  en  særlig,  muligvis  ogsaa 
en  religiøs  Interesse. 

Bestemte  Vidnesbyrd  om  Bronzealderens  religiøse  Liv  synes 
endnu  alene  at  kunne  sees  i  den  nævnte,  lille  Række  af  hellige 
Tegn.  Andre  Sider  af  Forholdet  til  Guderne  ere  behandlede  under 
Fremstillingen  af  Gravskikkene  og  af  den  Skik  at  henlægge  Offer- 
gaver. I  umiddelbar  Berøring  med  de  religiøse  eller  overtroiske 
Forestillinger  bringe  endelig  nogle  foran  omtalte  Fund.  Mellem 
Sagerne  fra  Maglehøi  (S.  322)  fandtes  saaledes  et  lille,  smukt 
dekoreret  Bronzekar  af  den  Art,  der  oftere  træffes  ved  Slutningen 
af  den  ældre  Bronzealder,  omhyggelig  lukket  med  et  tætsluttende 
Laag  og  indeholdende  følgende  brogede  Blanding  af  Dyre-  og 
Plantelevninger  m.  m.:  en  Fortand  af  en  Hest,  der  er  sprængt  paa 
langs,  og  hvis  Rodparti  er  afbrudt;  et  lille  Brudstykke  af  Kronen 
af  en  meget  slidt  Tand,  sandsynligvis  af  en  gammel  Hest;  nogle 
Knogler  af  en  Væsel;  et  Stykke  af  et  Kloled  af  et  til  Katteslægten 
hørende  Dyr,  maaske  af  en  Los;  et  Stykke  Knogle  af  et  ungt 
Pattedyr;  et  lille  Stykke  af  en  Fugls  Luftrør;  flere  Hvirvler  af  en 
Slange  (Snog);  et  Par  smaa,  brændte  Knoglestumper  —  fremdeles 
af  Plantelevninger:  et  2"  langt  Stykke  af  en  Rønnekvist  og  et  lille 
Stykke  Kul  —  af  Mineralier:  et  Par  smaa  Sten  og  to  smaa  Stykker 
Svovlkis  —  samt:  et  Par  Bronzefragmenter.  Et  lignende  Indhold 
havde  den  S.  320  afbildede  Lædertaske  i  Hvidegaards  Fundet, 
nemlig:  Halen  af  en  Snog;  en  lille  Konchylie,  som  kun  lever  i 
Middelhavet;    et  lille,    tilskaaret  Træstykke;    et  Brudstykke  af  en 

Ravperle;  et  Stykke  af  en  rød  Sten;  en  lille  Flis  af  Flint;  en  Falke- 
klD,  samt  et  p/a"  langt,  sammensyet  Læderhylster,  hvori  laaUnder- 
kjæben  af  en  Egernunge  og  en  Del  Smaastene  indsvøbte  i  et 
Stykke  Blære.  Gjenstande  af  noget  lignende  Art  kjendes  endnu 
fra  et  tredie  Fund.  Alle  disse  Sager  bar  man  hos  sig  som  be- 
skyttende Amuletter  ligesom  man  andetsteds  i  ældre  Tider  har 
tillagt  slige  i  og  for  sig  ubetydelige  Gjenstande  en  overtroisk  Be- 
tydning for  at  afværge  Ondt,  helbrede  for  Sygdomme  o.  lign. 

Endnu  i  vore  Dage  er  dette  ikke  ganske  forsvundet  hos  den 
uoplyste  Del  af  Befolkningen.  Men  kan  Traditionen  fra  Oldtiden 
strække  sig  saa  vidt,  da  kan  det  ikke  undre,  at  der  ved  de  i 
Bronzealderen  anvendte,  hellige  Tegn  kan  spores  Overleveringer 
dels  fra  forudliggende  Tider,  dels  fra  fjærne  Lande.  Paa  det 
religiøses  Omraade  som  i  andre  Retninger  udgjorde  den  nordiske 
Bronzealder  kun  en  Del  af  den  almindelige  Bronzealder  i  Europa, 
og  denne  nordiske  Periode  dannede  kun  et  Led  af  en  fortsat,  jævnt 
fremskridende  Udvikling  knyttet  til  de  forudliggende  og  føfende 
over  i  de  efterfølgende  Tilstande. 

TREDIE  TIDSRUM 


JERNALDEREN 


DEN  ÆLDRE  JERNALDER. 


I.  JERNALDERENS  BEGYNDELSE  1  EUROPA. 

Med  nogen  Grund  har  det  været  sagt,  at  »Jernalderen«  ikke  er 
fuldt  saa  god  en  Betegnelse  som  »Sten«-  og  »Bronzealderen«; 
i  hvert  Fald  maa  den  opfattes  paa  noget  anden  Maade.  De  to 
første  Tidsrum  af  Oldtiden  have  hvert  for  sig,  som  Helhed  be- 
tragtede, et  ensartet  Præg;  det  er  egne,  afsluttede  Kulturperioder, 
og  de  to  Ord  »Sten«  og  »Bronze«,  som  ere  indgaaede  i  deres 
Navne,  ere  ogsaa  de  første  og  sidste,  der  møde,  hvor  man  vender 
sig  hen  indenfor  disse  Tider,  Jernet  er  derimod  ikke  i  samme 
Omfang  en  Basis  for  hele  Kulturen  i  Oldtidens  sidste  Tidsrum,  og 
Jernalderen  har  et  væsentlig  forskjelligt  Indhold  ved  sin  Beg>'ndelse 
og  sin  Slutning.  Den  omfatter  i  Norden  en  Række  vexlende 
Kulturafsnit,  den  førromerske  og  den  romerske  Jernalder,  Folke- 
vandringstiden, den  efterromerske  Tid  og  Vikingetiden,   og  rækker 

saaledes  fra  fjærne,  forhistoriske  helt  ind  i  historiske  Tilstande. 
Det  kunde  ogsaa  siges,  at  baade  Grækenlands  Kunst  og  Afrikas 
Barbari  falde  ind  under  Jernalderen,  ja,  at  først  vort  Aarhundrede, 
med  dets  Bygninger,  Skibe  og  Veie  af  Jern,  ret  egentlig  kan  kaldes 
en  Jemtid.  Og  denne  vil  fortsættes  indtil  Verdens  sidste  Dag,  hvis 
der  ikke  fremstilles  et  nyt  Metal,  efter  hvilket  en  ny  > Alder«  kan 
opkaldes. 

Dog  vil  > Jernalderen«  findes  at  være  en  god  og  træffende  Be- 
tegnelse, naar  det  blot  erindres,  at  den  kun  bliver  brugt  om  for- 
historiske Tider  og  alene  gjælder  for  Omraader,  hvor  der  forud 
ligger  en  Bronze-  og  Stenalder.  Saaledes  er  den  først  og  fremmest 
anvendelig  overfor  det  sidste  Afsnit  af  Nordens  Oldtid,  i  hvilket 
Jernet  var  det  væsentlige  Nyttemetal  ligesom  tidligere  Bronzen  og 
forud  derfor  Stenen,  og  dernæst  navnlig  for  store  Dele  af  Europa, 
hvor  der  ligesom  i  Norden  følger  en  forhistorisk  Jemtid  efter  en 
Bronzetid.  Dersom  det  blev  klart  forstaaet,  at  »Jernalderen«  kim 
ret  egentlig  har  hjemme,  hvor  den  historiske  Tidsregning  glipper, 
vilde  allerede  en  betydelig  Del  af  Modstanden  imod  det  nordiske 
Tredelingssystem  svinde  (S.  214). 

En  anden  Del  vilde  fjærnes,  dersom  det  ret  blev  fastholdt,  at 
kun  den  Kultur  bliver  kaldt  en  Jernalder,  i  hvilken  Jernet  afgav 
Stof  til  Livets  vigtigste  Midler,  Vaaben  og  skjærende  Redskaber. 
Det  er  et  Begreb,  som  maa  forstaaes  i  Overensstemmelse  med  Be- 
tegnelserne Sten-  og  Bronzealder.  Udvides  det  derimod  til  at  om- 
fatte alle  Tider,  i  hvilke  Jernet  vel  var  kjendt,  men  ikke  benyttet 
i  nævneværdigt  Omfang,  da  bliver  Nytten  af  Betegnelsen  Jernalder 
særdeles  ringe,  Tredelingssystemet  bliver  værdiløst,  og  samtidig 
svinder  Forstaaelsen  af  Hovedleddene  i  det  Kulturforiøb,  som 
danner  det  første  Grundlag  for  den  moderne  Civilisation.  Thi 
herfor  spiller  Bronzens  og  Jernets  Brug  som  Nyttemetal  en  meget 
vigtig  Rolle.  En  Udsigt  herover  og  navnlig  over  den  ældste  An- 
vendelse af  Jernet  maa  indføres  paa  dette  Sted,  ikke  for  at  frem- 
stille en  Del  af  den  almindelige  Kulturhistorie,  som  ikke  har 
hjemme  i  dette  Skrift,  men  for  at  vinde  en  egentlig  Forstaaelse  af 
Jernalderens  sene  Begyndelse  i  Norden.  Der  medtages  kun  de 
nødvendigste  Enkeltheder  og  navnlig  saadanne,  som  ogsaa  andet- 
steds ere  berørte. 

Da  Jernet  kom  i  Brug  i  Norden,  sandsynligvis  i  det  4.  Aarh. 
f.  Chr.,  havde  dette  Metal  været  kjendt  af  Mennesket  allerede  i  et 
Par  Aartusinder.  Vende  vi  os  strax  til  den  fjærneste  Kilde,  baade 
geographisk  og  chronologisk  seet,  for  den  Kulturstrøm,  hvis  sidste 
Udløb  traf  vort  nordlige  Hav,  til  de  gamle  Riger  i  Euphrat-  og 
Tigrisegnene,  da  vides  Jernet  at  have  været  anvendt  der  allerede  i 
d.  3.  Aartusinde.  De  umaadelige  Gravhøider  ved  Warka  og  Ur 
ved  Euphrats  nederste  Løb  have  ydet  Beviser  herfor.  Dog  er 
Jernet  kun  blevet  truffet  her  i  ringe  Mængde,  forarbeidet  til  Ringe 
og  Armbaand,  ikke  i  Form  af  Vaaben  og  til  større  Sager.  Ved  Siden 
heraf  brugtes  baade  Sten,  Kobber  og  Bronze.  Hvorledes  Forholdet 
var  i  de  nærmest  følgende  Tider,  vides  ikke  med  Sikkerhed.  I 
d.  14.  Aarh.  blev  Bronzen  endnu  brugt  til  Vaaben;  der  haves  et 
assyrisk  Sværd  med  Indskrift  fra  denne  Tid.  I  d.  12.  Aarh.  maa 
Jernet  allerede  have  havt  en  vis  Betydning,  idet  det  nævnes  som 
Krigsbytte  i  en  Indskrift.  Snart  efter  Aar  1000  var  det  i  almindelig 
Brug,  anvendt  i  Masse  og  til  store  Gjenstande,  medens  Bronzen  nu 
var  bleven  Luxusmetal.  Dette  fremgaaer  af  Piaces  Fund  i  Khor- 
sabad  af  et  helt  Jerndepot  fra  d.  9.  eller  8.  Aarh.,  med  Hakker, 
Plovjern,  Kjæder,  Skibsankere,  Barrer  o.  s.  v.  opstablede  i  Mængde 
som  en  tyk  Mur  ved  en  af  Væggene  i  Paladset.  Forraadet  var  saa 
stort,  at  man  brugte  3  Dage  for  at  skaffe  det  ud.  Dette  vidner 
om  en  tidlig,  udviklet  Jernindustri,  sandsynligvis  i  Bjergegnene 
mellem  det  sorte  Hav  og  Mesopotamiens  Fladland,  de  Strækninger, 
som  man  mere  og  mere  bliver  tilbøielig  til  at  betragte  som  Ud- 
gangspunktet for  den  første  Benyttelse  af  Metallerne. 

Efter  hvad  der  hidtil  foreligger,  maa  det  saaledes  antages,  at 
Jernet  først  har  været  almindelig  brugt  i  Mesopotamien  i  den  sidste 
Halvdel  af  d. '2.  Aartusinde,  dog  at  Bronzen  endnu  spillede  en 
væsentlig  Rolle.  Forud  var  Jernet  vel  ikke  ukjendt,  men  lidet 
brugt,  idet  man  foretrak  Kobberet  og  den  gode  Tinbronze  af  lig- 
nende Sammensætning  som  i  Europas  Bronzealder.  Med  disse 
Forhold  stemme  omtrent  de  endnu  kun  spredte  Iagttagelser  ved- 
rørende den  ældste  Anvendelse  af  Bronze  og  Jern,  til  den  ene 
Side  i  Persien  og  Kaukasusegnene,  til  den  anden  Side  i  Syrien. 

Hvad  Ægypten  angaaer,  har  Flinders  Petrie  ved  sine  omfattende 
Udgravninger   i   Løbet    af   det   sidste   Tiaar    givet    vigtige    og    vel 

næsten  afgjørende  Bidrag  til   Spørgsmaalets  Afgjørelse.      Naar  han 
intetsteds  har  fundet  Jern,  har  det  ikke  været  brugt. 

Man  vil  nu  ikke  fortsætte  den  gamle  Strid  om,  hvorvidt  de  Farver, 
hvormed  Redskaberne  ere  gjengivne  i  de  ægyptiske  Væggebilleder, 
kunne  tale  for  eller  imod  en  Benyttelse  af  Jernet  i  de  ældste 
Tider;  efterhaanden  synes  man  iøvrigt  at  være  bleven  enig  om,  at 
de  forskjellige  Farver  ikke  ere  blevne  konstant  anvendte.  Nu  vil 
man  ikke  som  stedse  tidligere  lægge  et  sprogligt  Studium  af 
Stoffernes  Navne  til  Grund  for  den  archæologiske  Undersøgelse  af 
Metallernes  Brug.  Iøvrigt  har  det  vist  sig,  at  man  ingenlunde  kan 
gaa  ud  fra,  at  det  Ord,  som  i  den  senere  Tid  betød  Jern,  ikke 
tidligere  er  blevet  anvendt  om  Kobber;  der  kan  saaledes  intet  op 
lyses  ad  denne  Vei.  Man  vil  fremdeles  ophøre  med  at  paastaa,  at 
der  har  behøvedes  Staal  til  Forarbeidningen  af  de  haarde  Sten- 
arter,  Granit  og  Basalt,  som  i  Ægypten  bleve  anvendte  til  figurlige 
Fremstillinger  og  i  Architekturen ;  dette  syntes  dog  tilstrækkelig 
modbevist  ved  Forsøg,  som  godtgjorde,  at  Arbeidet  kunde  udføres 
ved  Hamring  med  Sten  og  ved  Bronzeredskaber.  De  enkelte,  tid- 
ligere foreliggende  Iagttagelser  af  Jernstykker,  oftest  af  ubestemmelig 
Form,  i  eller  ved  de  gamle  Monumenter,  men  aldrig  i  selve  Grav- 
kamrene, have  nu  tabt  deres  Betydning;  dette  var  hidtil  det 
vigtigste  Moment  blandt  de  mange,  som  idelig  drøftedes  under  de 
bestemteste  Udtalelser  fra  forskjellig  Side  for  eller  imod  en  tidlig 
Anvendelse  af  Jern.  Endelig  maa  det  opgives  at  udlede  Manglen 
af  Jernet  i  Gravene  fra  et  religiøst  Hensyn,  idet  dette  Metal  skulde 
være  betragtet  som  urent;  thi  hellerikke  i  de  store  af  Flinders  Petrie 
undersøgte  Bytomter  eller  paa  selve  de  afdækkede  Arbeidspladser 
har  der  været  Jern  at  finde. 

Først  i  Kulturlag  fra  d.  XXIII.  Dynasti  er  der  truffet  Sager  af 
Jern,  hvorimod  Flint,  Kobber  og  Bronze  ere  forekomne  i  Mængde 
paa  de  ældre  Pladser.  I  sin  Publikation  fra  1891  sammenfatter 
Petrie  sine  Erfaringer  saaledes:  Kobber  og  Flint  bleve  brugte  ved 
Siden  af  hinanden  indtil  Slutningen  af  det  mellemste  Rige;  med 
d.  XVIII.  Dynasti  ophører  Brugen  af  Flint,  og  Bronze  træder  i. 
Stedet  for  Kobber.  Overgangen  fra  en  Flint-  og  Kobber-  til  en 
Bronze  -  brugende  Tid  falder  altsaa  ved  Midten  af  det  2.  Aar- 
tusinde  f.  Chr. 

Man  er  fremdeles  enig  om,  at  Anvendelsen  af  Kobberet  gaaer 
tilbage  til  d.  4.  Aartusinde.  Har  der  ogsaa  i  disse  ældste  Tider 
været  Indblandinger  i  Kobberet  af  Tin  eller  andre  hærdende  Stoffer, 
enten  forsætlig  eller  hidrørende  fra  selve  Malmene,  saa  har  dette 
dog  ikke  spillet  nogen  væsentlig  Rolle;  en  regelmæssig  Tilsætning 
af  Tin  i  det  for  Bronzealderen  sædvanlige  Forhold  forekommer 
derimod  fra  d.  XVIII.  Dynasti. 

Fra  samme  Tid,  omkring  1500,  synes  det  afgjort,  at  Jernet  var 
kommet  i  Brug.  Som  Bronzen  dog  ved  denne  Tid  blev  anvendt 
til  Vaaben,  —  hvad  der  vides  fra  en  Række  prægtige  Stykker,  der 
bære  Kongens  eller  Dronningens  Navn  — ,  saaledes  vedblev  man  at 
bruge  denne  Metalblanding  vistnok  til  Aartusindets  Slutning.  Ogsaa 
senere,  indtil  den  romerske  Tid,  spillede  Bronzen  bestandig  en  frem- 
trædende Rolle  i  Ægypten  overfor  Jernet. 

Alle  disse  Forhold  ere  nylig  blevne  udredede  under  en  Dis- 
cussion  fremkaldt  af  Prof.  Montelius  Arbeider  over  den  ældste 
Anvendelse  af  Jernet  i  Ægypten  og  andetsteds.  Det  eneste,  der 
ved  en  første  Betragtning  strider  herimod,  er  fremført  af  Maspero, 
I  Unas  Pyramide  ved  Sakkara  (c.  35CX)  f.  Chr.),  som  aabnedes  i 
1 88 1,  fandtes  der,  ikke  i  Kongens  dekorerede  Gravrum,  men  i  et 
Sidekammer,  5 — 6  Jemmeisler  til  Arbeide  i  Sten  henliggende 
sammen  med  Farvepotter  og  Affald  af  Kalksten  og  Alabaster;  det 
syntes  Alt  at  være  bragt  derhen  umiddelbart  før  Gravlæggelsen, 
idet  man  i  Hast  har  fjærnet  de  sidste  Spor  efter  Arbeidet  i  Graven. 
Under  lignende  sikre  Forhold  har  Maspero  truffet  Jern  i  selve  Mur- 
værket i  en  anden  Pyramide. 

Ere  disse  Iagttagelser  paalidelige,  hvad  der  ikke  tør  betvivles, 
da  har  Jernet  ikke  været  ganske  ukjendt  i  det  gamle  Rige,  saa 
lidt  som  dette  var  Tilfældet  samtidig  i  Mesopotamien.  Men,  som 
foran  udtalt,  derom  er  Sagen  ikke.  At  Jernet  idetmindste  indtil 
Midten  af  d.  2.  Aartusinde  ikke  var  i  almindelig  Brug,  men  tvært- 
imod ganske  uden  Betydning  i  Sammenligning  med  Flinten  og 
Kobberet,  navnlig  som  Materiale  til  Vaaben  og  skjærende  Red- 
skaber, derom  kan  der  efter  Flinders  Petries  Undersøgelser  næppe 
være  Tvivl. 

Ikke  væsentlig  anderledes  staaer  det  i  andre  østlige  Middel- 
havslande. Hvor  større  Undersøgelser  ere  foretagne,  der  have  af- 
dækket Fund,    som   skjønnes   at    gaa  tilbage    til   d.   2.  Aartusinde 

f.  Chr.,  paa  de  cypriske  Gravfelter,  paa  Santorins  ældste  Bopladser, 
spredt  omkring  paa  de  græske  Øer,  dybest  i  de  af  Schliemann 
udgravede  Bytomter  i  Troas  og  paa  Peloponnes,  er  Jernet  aldrig 
blevet  truffet,  men  derimod  Vaaben  og  Redskaber  af  Bronze  i 
Mængde.  De  ældste  Sager  ere  oftest  enten  af  lidet  tinholdigt  Metal 
eller  af  Kobber,  og  samtidig  findes  Stenen  ofte  at  være  anvendt 
i  større  eller  ringere  Omfang.  Væsentlig  er  Forholdet  altsaa  som 
i  Østerlandene;  kun  er  Alt  noget  senere. 

Hvornaar  Jernet  først  kom  i  almindelig  Brug  i  Grækenland, 
kan  ikke  angives  med  Sikkerhed;  sandsynligvis  var  det  dog  før 
Aar  lOOO.  Iliaden  skildrer  en  Tid,  da  Jernet  allerede  var  al- 
mindelig benyttet  (S.  208).  Agerdyrkeren  og  Hyrden  havde  nu 
Redskaber  af  Jern,  og  af  samme  Metal  var  Tømmermandens  og 
Brændehuggerens  Øxe.  Det  var  det  simple  og  almindelig  anvendte 
Metal;  til  Vaaben  brugtes  derimod  fortrinsvis  Bronzen.  Man  var 
altsaa  endnu  ikke  Qærnt  fra  den  ældre  Bronzetid.  løvrigt  vedblev 
man  ved  Traditionens  Magt  endnu  indtil  Midten  af  det  sidste  Aar- 
tusinde  f.  Chr.  ofte  at  gjøre  Spyd-  og  Pilespidser  af  det  gamle, 
smukke  Metal.  Det  veg  saaledes  i  Vaabenudstyret  kun  langsomt 
Pladsen  for  Jernet,  og  til  mangehaande  andre  Sager,  Laase  og 
Nøgler,  alslags  Smaainstrumenter,  Dør-  og  Meubelbeslag,  Huskar 
o.  s.  V.,  blev  Bronzen  overveiende  benyttet  hele  Oldtiden  igjennem. 
I  selve  Fundene  træder  Jernalderen  først  ret  tydelig  frem  i  d.  8 — 7. 
Aarh.  i  Dipylon-Gruppen,  som  man  kalder  de  Sager,  der  slutte  sig 
til  det  først  kjendte  Fund  af  denne  Art  fremdraget  tæt  udenfor 
Athens  Dipylon  (S.  346'.  Sværdene  med  Grebtunge  og  Spydene 
ere  her  af  Jern,  men  af  Former,  som  ogsaa  findes  i  Bronze 
(S.  224,  362).  Ogsaa  i  det  store  Olympia-Fund  træder  det  tydelig 
frem,  hvorledes  Bronzen  ved  Fabrikationen  af  Vaaben  kun  lang- 
somt fra  d.  8.  til  d.  5.  Aarh.  blev  afløst  af  Jernet. 

Senere  end  i  Grækenland  kom  Jernet  i  Brug  i  Italien.  Det 
forst  opdagede  store  Fund  fra  den  begyndende  Jernalder,  frem- 
draget 1853  paa  en  Gravplads  ved  Villanova  sydøst  for  Bologna, 
er  man  enig  om  at  henføre  til  d.  9.  el.  10.  Aarh.  Øxen  er  her 
snart  af  Bronze,  snart  af  Jern,  Rageknivene  derimod  endnu  alle  af 
Bronze.  Ikke  meget  yngre,  sandsynligvis  naaende  tilbage  til  det 
8.  Aarh.,  ere  de  Gravpladser  i  det  egentlige  Etrurien  syd  for  Apen- 
ninerne,  f.  Ex.  ved  Corneto-Tarquinii,  som  have  ydet  Fund  af  Sværd 

Og  Spyd,  der  snart  ere  af  Bronze,  snart  af  Jern,  men  af  ganske  de 
samme  Former.  Ogsaa  i  disse  Egne  følger  Jernet  efter  Bronzen, 
men  ligesom  i  Grækenland  kun  langsomt  udbredende  sig  gjennem 
en  Overgangstid. 

Et  Skridt  videre  imod  Nord  i  Øvreitalien  er  den  ældste  Jern- 
alder fremdragen  navnlig  paa  Gravpladserne  ved  Este,  sydvest  for 
Padua  og  ved  Sta  Lucia  tæt  nordenfor  Grænsen  mellem  Italien  og 
Østerrig.  Disse  Fund  have  en  kjendelig  yngre  Charakter  end  de 
noget  sydligere.  Tillige  er  dette  det  første  Omraade,  hvor  der 
findes  en  mere  iøinefaldende  Modsætning  mellem  Jernalderens  og 
Bronzealderens  Fund.  De  sidste  foreligge  i  Norditalien  i  Terra- 
marerne,  disse  mærkelige  Opdyngninger  paa  de  lavtliggende  Bo- 
pladser, hvis  frugtbare  Fyld  gav  Fundene  deres  Navn. 

Atter  længere  ned  i  Tiden  viser  den  ældste  Jernalder  i  de 
østlige  Alpelande,  blandt  hvilke  navnlig  Krain  har  ydet  talrige 
Fund.  Efter  en  Lokalitet  i  Nedre  Østerrig  har  denne  chronologiske 
Gruppe,  hvor  den  end  træffes  i  Mellemeuropa,  faaet  sit  Navn.  Det 
var  nemlig  ved  Hallstatt,  en  lille  Bjergby  i  Salzkammergut,  at  det 
første  Fund  af  denne  Art  blev  opdaget  i  1846;  dog  varede  det 
20  Aar,  inden  det  fandt  Vei  til  Literaturen.  Indholdet  af  over 
1000  Grave,  der  ere  undersøgte  paa  denne  Plads,  som  ialt  har 
rummet  det  dobbelte  Antal,  giver  et  tydeligt  Billede  af  den  første 
Jernalder.  Vaaben  og  Redskaber,  Sværd,  Dolke,  Spyd,  Øxer  og 
Knive  ere  for  den  langt  overveiende  Del  af  Jern ;  men  Anvendelsen 
af  Bronze  er  ikke  ganske  opgiven,  og  begge  Metaller  findes  be- 
nyttede under  de  samme  Former.  Efterhaanden  blev  det  seet,  at 
tilsvarende  Fund,  hidrørende  fra  en  tidlig  Jernalders  Kultur,  der 
hyggede  paa  Meddelelser  fra  Italien,  forekom  baade  mod  Øst  og 
Vest  gjennem  Mellemeuropa.  I  disse  Egne  kan  Hallstatt -Tidens 
Begyndelse  sættes  til  d.  7.  Aarh.  f.  Chr. 

Endnu  noget  senere  ere  utvivlsomt  de  videre  Forgreninger, 
som  Hallstatt- Gruppen  har  udsendt  til  den  ene  Side  gjennem  Rhin- 
egnene og  det  østlige  Frankrig,  til  den  anden  Side  mod  Nord 
over  Østtydskland  indtil  Weichselen.  Kun  svagt  og  tillige  sent 
have  derefter  Indflydelserne  fra  Hallstatt-Jernalderen  gjort  sig  gjæl- 
dende  over  den  nordtydske  Slette,  og  endelig  i  det  sydlige  Skandi- 
navien synes  de  ikke  at  have  afsat  noget  kjendeligt  og  særskilt, 
chronologisk  Lag.      De  fra  Mellemeuropa  indførte  Hallstatt  -  Sager 

henligge  i  den  danske  Bronzealders  Fund.  Her  i  Norden  findes 
tillige  Bronzen  og  Jernet  skilte  ved  meget  tydelige  Grænser. 
Sydpaa  indtil  Italien  taber  Modsætningen  sig  bestandig  mere  imellem 
den  ældre  og  den  yngre  Kultur;  paa  det  græske  Omraade  er 
Grænselinien  bred  og  flydende,  og  i  Orienten  saa  vi  ovenfor,  at 
den  intetsteds  kunde  afstikkes.  Nord  for  Østersøen  indtræder  Jern- 
alderen brat  og  sildig,  først  i  det  efter  Hallstatt  -  Tiden  følgende 
Kulturafsnit  efter  Aartusindets  Midte,  den  saakaldte  La  Ténetid, 
som  nedenfor  skal  omtales. 

Fra  Mesopotamien  ere  vi  naaede  til  Norden,  og  fra  d.  3.  til 
Midten  af  d.  i.  Aartusinde  f.  Chr.  Uden  denne  Helhedsbetragtning 
af  Jernets  første  Fremtræden  paa  dets  lange  Vei  fra  Østerlandene 
indtil  Norden  kan  Jernalderens  sildige  Begyndelse  i  vort  Land  ikke 
ret  forstaaes;  i  det  hele  er  den  nødvendig  for  Opfattelsen  af  Bronze- 
og  Jernalderens  indbyrdes  Forhold  i  Europa.  Kjendskabet  til  Jernet 
og  dets  Behandling  er  hidført  langveisfra,  ligesom  det  tidligere  var 
gaaet  med  Bronzen.  Derfor  indtræder  Jernalderens  Begyndelse 
senere  og  senere,  jo  længere  man  fjærner  sig  fra  det  første  Ud- 
gangspunkt i  Østerlandene.  Ved  Midten  af  d.  2.  Aartusinde  blev 
Jernet  anvendt  i  Ægypten;  i  Begyndelsen  af  Aartusindet  f.  Chr. 
træder  det  frem  i  Italien,  først  i  d.  4.  Aarhundrede  indføres  det  i 
Danmark. 

Disse  Tidslængder  have  intet  paafaldende;  thi  Jernet  blev 
udbredt  ad  langsom  Vei,  ved  Kulturmeddelelse  fra  Folk  til  Folk 
(S.  356).  Hvor  det  tidlig  naaede  frem,  i  Grækenland  og  Italien, 
blev  Bronzealderen  kortvarig;  Efterladenskaberne  fra  dette  ældste 
Stadium  have  derfor  længe  kunnet  unddrage  sig  Opmærksomheden. 
Ogsaa  hvor  Hallstatt- Kulturen  bredte  sit  tykke  Lag,  i  Sydtydskland 
og  Frankrig,  bleve  Bronzealderens  Minder  kun  faa  i  Sammen- 
ligning med,  hvad  der  foreligger  fra  Norden;  derfor  have  betyde- 
lige Forskere  i  Udlandet  længe  kunnet  benægte  Tilværelsen  af  en 
saadan  Periode.  Hvor  Hallstatt-Tiden  derimod  mangler  eller  kun 
har  efterladt  sig  svagere  Spor,  der  har  Bronzekulturen  været  længe 
bevaret  under  en  paa  de  andre  Omraader  ukjendt  fyldig  Udvikling. 
Saaledes  var  det  i  de  vestlige  Østersoegne,  paa  de  britiske  Øer 
og  i  Bretagne,  Lande,  som  alle  laa  fjærnt  fra  Kulturens  Hovedløb, 
og  det  samme  var  Tilfældet  i  Schweiz  og  Ungarn,  der  ligeledes 
lodes  mere  uberørte  af  den  ældste  Jernalder  i  Mellemeuropa.     Paa 

alle  disse  Steder  er  Bronzealderen  tidlig  bleven  erkjendt  og  for- 
staaet;  men  i  Skandinavien,  paa  det  mest  periferiske  Sted  for 
Datidens  Kultur,  hvor  derfor  Bronzealderen  længst  stod  ved  Magt, 
maatte  naturlig  denne  Periodes  Eiendommeligheder  først  blive 
iagttagne. 

Vel  have  Terramara- Fundene  i  Italien  og  Schliemanns  store 
Fund  i  Grækenland  godtgjort,  at  der  ogsaa  her  var  en  Periode,  i 
hvilken  Bronzen,  men  ikke  Jernet  var  kjendt  og  brugt.  Disse 
Lande  have  saaledes  havt  deres  Bronzealder.  Og  dog  kan  der  vel 
sympathiseres  med,  at  man  kun  ugjærne  anvender  denne  Betegnelse 
navnlig  paa  det  græske  Omraade.  Et  og  samme  Navn  passer  kun 
daarlig  for  den  Tid  i  Grækenland,  der  har  efterladt  stolte  Klippe- 
borge, en  udviklet  Architektur,  figurlige  Fremstillinger  af  kunstne- 
risk Værd,  Arbeider  i  Sølv,  Elfenben  og  Alabaster,  og  for  den 
nordiske  Tid,  hvis  bedste  Frembringelser  ere  de  Bronzesager,  der 
fremdrages  af  Moser  og  af  primitivt  formede  Grave.  Saa  forskjelligt 
som  hele  Kulturindholdet  er,  saa  lidet  falde  selve  Tidspunkterne 
sammen;  i  Grækenland  nærmede  Bronzetiden  sig  sin  Slutning, 
dengang  den  først  ret  indtraadte  i  Norden.  Endelig  staa  Bronzen 
og  Jernet  ikke  som  i  Norden  skarpt  afgrænsede  mod  hinanden, 
saaledes  at  de  fra  Metallerne  hentede  Tidsbetegnelser  blive  mindre 
træffende.  Hvor  gode  de  end  ere  i  Mellemeuropa  og  i  Norden, 
ville  de  dog  næppe  faa  fast  Fod  paa  oldklassisk  Grund. 

Endnu  mere  gjælder  dette  for  Østerlandene.  Saa  sikkert  det 
er,  at  Stenen,  Kobberet,  Bronzen  og  Jernet  i  denne  Rækkefølge 
ere  efterhaanden  blevne  tagne  i  Brug,  saa  lidet  kan  der  herpaa 
grundes  en  Tidsdeling,  idet  Stenen  brugtes  jævnsides  med  Kobberet, 
dette  med  Bronzen  og  denne  atter  med  Jernet  lange  Tider  igjennem. 
Og  hvad  mere  er,  hverken  Orientalisten  eller  Ægyptologen,  som 
begge  have  en  historisk  Tidsregning  efter  Aar,  har  Brug  for  den 
forhistoriske  Inddeling;  desuden  er  Anvendelsen  af  det  ene  eller 
det  andet  Metal  paa  disse  Omraader  en  Sag  af  mere  underordnet 
Betydning.  Det  skulde  saaledes  ikke  forsøges  at  paatvinge  Øster- 
landene disse  Betegnelser,  der  ere  dannede  for  en  vidt  forskjellig 
Kulturgrund. 

Endnu  vanskeligere  lade  Betegnelserne  Sten-,  Bronze-  og  Jern- 
alder sig  anvende  udenfor  den  fororientalsk-europæiske  Kulturkreds. 
I  Afrika  har    der    udenfor  Ægypten    ikke   været  nogen  Bronzetid, 

De  forskjellige  Befolkninger  i  denne  Verdensdel  ere  gaaede  umid- 
delbart over  fra  Benyttelsen  af  Stenen  til  Jernet,  og  endnu  i  vor 
Tid  anvendes  Kobberet  kun  i  ringe  Omfang.  Sandsynligvis  beroer 
dette  paa,  at  Kjendskabet  til  Metallerne  er  udbredt  over  Afrika, 
vel  fra  samme  Kant  som  over  Europa,  men  først  paa  et  senere 
Tidspunkt,  efterat  Jernet  allerede  var  kommet  i  fuld  Brug  i  Ægypten. 
Negeren  maatte  da  lære  at  smedde  Jern,  ligesom  Europæeren  forud 
havde  lært  at  støbe  Kobber  og  Bronze.  Forskjellige  Ligheder  i 
Formerne  for  Musikinstrumenter,  Redskaber  og  Vaaben  t}'de  paa, 
at  der  er  udgaaet  en  saadan  tidlig  Paavirkning  fra  Ægypten. 

Over  Asien  synes  derimod  Kjendskabet  til  Bronzen  at  være 
udbredt  fra  det  samme  Centrum,  hvorfra  Europas  Bronzekultur  i 
første  Instans  udgik  og  tillige  i  samme  fjærne  Tid.  Foran  er  det 
nævnt  (S.  276),  at  Bronzeøxer  af  den  ældste  og  simpleste  Form  ere 
fundne  i  Indien,  hvorfra  der  ogsaa  foreligger  adskillige  Fund  af 
andre  Kobber-  og  Bronzesager.  I  Siberien  er  der  fremdraget 
talrige  Bronzer,  som  for  en  Del  frembyde  nære  Ligheder  med  den 
europæiske  Bronzealders  Former.  Fra  Kambodja,  China,  Japan  og 
endelig  fra  Java  haves  der  ældgamle  Bronzeredskaber  og  Vaaben. 
For  disse  udstrakte  Omraader  synes  der  at  kunne  tales  om  en 
Bronzealder,  saameget  mere  som  det  ved  historiske  Efterretninger 
oplyses,  at  Jernet  først  kom  i  Brug  i  China  c.  300  f.  Chr. 

At  der  ogsaa  for  Amerikas  Vedkommende  paa  en  vis  Maade 
kan  tales  om  en  Kobberalder  og  en  begyndende  Bronzetid,  er  foran 
nævnt  (S.  274);  kun  ophørte  ikke  Brugen  af  Sten.  Meget  tiltalende 
er  denne  første  Metaltid  bleven  opfattet  som  fremkaldt  ved  Ind- 
flydelser fra  Asien  og  altsaa  som  et  sidste  Udslag  af  Kultur- 
bevægelsen i  Østerlandene.  Ganske  udenfor  Verdensudviklingen 
laa  derimod  Australien  og  Sydhavsøerne.  Befolkningerne  vare  her 
overladte  til  sig  selv  og  forbleve  derfor  i  en  Stenalder. 

Efter  denne  Udsigt  vil  Bronze-  og  Jernalderen  i  Europa  rigtig 
blive  opfattet  som  en  Udstraaling  imod  Vest  fra  den  ældste  Civili- 
sation i  Forasien,  der  tidligere  eller  senere  har  fremkaldt  en  Metal- 
industri ogsaa  i  andre  Verdensdele.  Anvendelsen  af  Bronzen  i 
Europa  forud  for  Jernet  var  begrundet  i  det  faktiske  Forhold,  at 
Kobber  og  Bronze  i  Mesopotamien  og  Ægypten  indtil  Midten  af 
d.  2.  Aartusinde  f.  Chr.  var  det  fortrinsvis  anvendte  Nyttemetal. 
At   Jernet    senere    kom    i    Brug    i    Europa,    beroede    paa   samme 

Maade  paa,    at  dette  Metal   efterhaanden   var  blevet  almindeligere 
i  Østerlandene. 

Et  Kulturfremskridt  betegnede  Jernet  i  og  for  sig  ikke,  ligesom 
der  overhovedet  ikke  er  nogen  indre  Forbindelse  mellem  Civilisa- 
tion og  Anvendelse  af  et  vist  Metal.  Negeren,  som  er  en  udmærket 
Smed,  kan  ved  Siden  heraf  være  en  raa  og  nøgen  Kanibal.  Men 
Jernet  fremtræder  i  Europa  overalt  i  Følge  med  en  samlet  Række 
af  andre  Elementer  modtagne  fra  nærmest  boende,  allerede  videre 
fremskredne  Folk;  derfor  er  Jernets  Optræden  her  et  vigtigt  Tid- 
skjel  ligesom  forud  Bronzens. 

Medens  de  efter  hinanden  optrædende  Metaller  i  Orienten,  hvor 
de  først  kom  i  Brug,  gribe  saa  langt  over  hinandfen,  at  enhver 
Grænse  er  udvisket,  skilles  de  i  Europa  ved  bestemtere  Linier, 
der  tiltage  i  Skarphed,  jo  mere  Afstanden  forøges.  Saaledes  gaaer 
det  med  de  store  Bevægelser.  Hvor  de  fremkomme,  hæve  de 
sig  næsten  umærkelig  op;  hvor  de  sidst  naa  hen,  der  komme  de 
brat  og  med  fuld  Kraft.  I  Syden  brugte  Christendommen  300  Aar 
for  at  udbrede  sig;  i  Danmark  indførtes  den  nye  Lære  i  Løbet  af 
en  eller  to  Generationer. 

Vel  forstaaelig  synes  efter  det  her  bemærkede  baade  Bronzens 
langvarige  Anvendelse  og  Jernets  sene  Optræden  i  Europa  og  da 
navnlig  i  Norden.  Men  i  mange  og  nye  Skrifter  findes  Alt  op- 
fattet i  andet  Lys  (S.  213).  Jernet  siges  at  have  været  det  ældste 
Metal  i  Menneskets  Haand,  i  Danmark  som  andetsteds,  medens 
Bronzen  kun  har  havt  en  sekundær  og  sildig  Anvendelse.  Det 
er  dog  tvivlsomt,  om  denne  Opfattelse  synderlig  længe  vil  blive 
forfægtet. 


II.  DEN  FØRROMERSKE  TID.   EN  FREMMED 
GRUPPE. 


Saalænge  det  varede  i  Syden,  inden  man  fandt  Bronzealderen, 
næsten  ligesaa  lang  Tid  tog  det  i  Norden  at  finde  jernalderen, 
og  meget  staaer  endnu  tilbage  at  opdage  eller  i  hvert  Fald  at 
forstaa.  At  der  i  Aarenes  Løb  skulde  vindes  et  fyldigt  Kjendskab 
til  de  to  ældste  Perioder  i  vort  Land,  Sten-  og  Bronzealderen, 
kunde  vel  anes,  da  C.  J.  Thomsen  i  1836  først  adskilte  de  tre 
Tidsrum  (S.  204);  thi  Stenen  og  Bronzen  vare  allerede  repræsen- 
terede i  talrige  Fund.  Men  hvad  der  efter  et  Par  Menneskealdre 
skulde  ligge  bag  Ordet  Jernalder,  kunde  dengang  ikke  forudsees. 
Det  stod  som  Overskriften  til  et  Kapitel,  der  endnu  ikke  kunde 
udfyldes. 

Da  y.  y.  A.  Worsaae  \  1843  udgav  sin  .Danmarks  Oldtid' 
(S.  218),  det  Skrift,  som  første  Gang  anviste  Oldforskningen  sit 
Maal  —  den  sammenhængende  og  fuldstændige  Fremstilling  af  vort 
Lands  Forhistorie  efter  Mindesmærker  og  Oldsager,  —  antog  han, 
at  Jernalderen  forst  ret  var  trængt  igjennem  i  d.  8.  eller  9.  Aarh. 
eft.  Chr. ,  altsaa  ved  den  historiske  Tids  Begyndelse.  Saaledes 
maatte  der  sluttes  fra,  hvad  der  dengang  forelaa;  Efterladen- 
skaberne fra  Jernalderen  vare  kun  faa,  mest  Guld-  og  Sølvfund,  og 
endnu  ikke  grupperede  efter  Tid.  Vidstes  det  end,  at  der  var 
fundet  romerske  Sager  i  Norden,  saa  maatte  disse  dog  antages  at 
have  været  uden  videre  Betydning  for  den  indre  Udvikling.    Siden 

da  er  Jernalderen  lidt  efter  lidt  bleven  fremdragen  ved  fortsat 
Arbeide  i  Løbet  af  50  Aar,  medens  Sten-  og  Bronzealderen  sam- 
tidig saa  at  sige  have  givet  sig  selv.  Intet  viser  bedre,  hvad  der 
kan  naaes  ved  at  søge,  grave  og  samle  end,  at  den  Mand,  som  i 
sin  Ungdom  med  god  Grund  kunde  antage,  at  Jernalderen  var 
begyndt  i  d.  8. — 9.  Aarh.,  i  Slutningen  af  sit  Liv  havde  seet,  at 
dette  Tidspunkt  laa  over  tusinde  Aar  længere  tilbage. 

Efter  i  mindre  Arbeider  at  have  behandlet  de  romerske  Fund, 
som  tydede  paa,  at  Jernet  havde  en  høiere  Ælde  i  Norden,  end 
hidtil  antaget,  fremsatte  Worsaae  i  1854  og  følgende  Aar  sin  Tve- 
deling af  Jernalderen  i  et  ældre  og  et  yngre  Afsnit,  hvorved 
Periodens  Begyndelse  efterhaanden  skødes  tilbage  til  Christi  Fødsels 
Tid.  Det  næste  Skridt  foretoges  af  £.  Vedel,  som  i  1870  og  1872 
publicerede  sin  Opdagelse  af  den  atter  forud  herfor  liggende  før- 
romerske Jernalder. 

Efterhaanden  fik  desuden  det  tiltagende  Kjendskab  til  Perioden 
sit  Udtryk  i  en  videre  gjennemført  Sondring  mellem  de  enkelte 
Tidsafsnit.  I  1865  kunde  Worsaae  paany  dele  den  yngre  Jernalder 
i  to  Afsnit;  i  1874  blev  Skjellet  draget  mellem  den  romerske 
Periode  og  Folkevandringstiden.  Endnu  i  1892  og  1894  blev  der 
udsondret  nye,  mindre  Tidsgrupper.  Sandsynligvis  har  Inddelingen 
af  Jernalderen  saaledes  endnu  ikke  antaget  sin  endelige  Form. 
Enkelthederne  i  den  her  fulgte  Tidsdeling  skulle  efterhaanden  blive 
drøftede  længere  fremme: 

Den  ældre  Jernalder: 

Den  førromerske  Tid:    fra  d.  4.  Aarh.  til  Chr.  F.s  Tid, 
Den  romerske  Tid:    fra  Chr.  F.s  Tid  til  d.  3.  Aarh., 
Folkevandringstiden:    fra  d.  3.  til  d.  5.  Aarh. 

Den  yngre  Jernalder: 

Den  efterromerske  Tid:    fra  d.  5.  til  d.  8.  Aarh., 
Vikingetiden:    fra  d.  8.  til  d.   10.  Aarh. 

Det  var  paa  Bornholm,  at  Minderne  fra  Jernalderens  Begyndelse 
først  bleve  fremdragne  i  saa  stort  Antal,  at  de  kunde  opfattes  som 
en  egen  Gruppe,  om  hvis  chronologiske  Stilling  der  ikke  kunde 
være  Tvivl.  Bornholm  fik  i  1866  en  ny  Amtmand,  og  hermed 
vandt  den  nordiske  Archæologi  en  ny  Forsker.  Allerede  faa  Aar 
efter  publicerede  E.   Vedel  sit  første   archæologiske  Skrift,    »Bom- 

holmske  Brandpletterc  i  Aarbøger  for  nordisk  Oldkyndighed,  1870), 
hvori  der  gjordes  Rede  for  Udbyttet  af  c.  600  Gravundersøgelser, 
foretagne  i  Løbet  af  to  Aar.  Vel  forflyttedes  Amtmanden  Aaret 
efter  til  en  anden  Del  af  Danmark;  men  under  næsten  aarlige 
Besøg  paa  Bornholm  vedblev  han  senere  planmæssig  at  opsøge  og 
fremdrage  Øens  forskjellige  archæologiske  Minder,  som  han  sam- 
tidig i  en  Række  Afhandlinger  publicerede  og  bearbeidede  viden- 
skabelig, saaledes  at  hans  afsluttende  Arbeide,  »Bomholms  Old- 
tidsminder og  Oldsager«  1886,  kunde  give  en  fuldstændig  og 
udtømmende  Fremstilling  af  den  lille  Øes  i  saa  mange  Retninger 
mærkelige  og  rige  Oldtidshistorie.  Blandt  Alt  det  hidtil  ukjendte, 
som  Vedel  har  fremdraget  af  Jordens  Skjød,  blandt  alle  de  vigtige 
Bidrag,  han  har  givet  til  Forstaaelsen  af  Kulturudviklingen  gjennem 
Oldtiden  ikke  blot  paa  Bornholm,  men  i  Danmark  og  i  Norden  i 
det  hele,  maa  det  dog  vistnok  siges  at  være  det  vigtigste,  at  han 
først  fremdrog  og  paapegede  Minderne  fra  Jernalderens  Begyndelse, 
der  hidtil  haardnakket  havde  unddraget  sig  Opmærksomheden, 
og  som  det  for  det  øvrige  Danmarks  Vedkommende  endnu  be- 
standig, trods  al  energisk  Søgen,  kun  er  lykkedes  at  samle  i  spar- 
som Mængde. 

Hvad  Vedel  gav  sig  til  at  undersøge,  skulde  ikke  paa  For- 
haand  give  Haab  om  stort  Udbytte.  Det  var  sorte,  kulholdige 
Pletter,  som  viste  sig  i  Siderne  af  Grusgrave,  i  Veiskrænter  og 
Brinker  ved  Havet  eller  ved  Bækkeløb,  eller  som  man  af  og  til 
traf  paa  ved  Grøftegravning  eller  andet  Markarbeide.  Disse  Brand- 
pletter, som  Vedel  kaldte  dem,  viste  sig  imidlertid  at  være  Grave, 
der  strakte  sig  gjennem  lange  Tidsrum,  fra  Jernalderens  Begyndelse 
indtil  Folkevandringstiden.  De  findes  i  Tusindtal  paa  Øen,  og 
Vedel  har  i  Aarenes  Løb  i  Forbindelse  med  sin  dygtige  Hjælper, 
Lærer  y.  A.  Jørgensen^  undersøgt  over  halvtredie  Tusinde. 

Hvad  enten  Brandpletten  hidrører  fra  en  ældre  eller  fra  en 
yngre  Tid,  er  Indretningen  væsentlig  den  samme.  Det  er  en 
kredsformet  Klump  af  sort  Jord,  Va — i  Alen  i  Tværmaal  og  med  en 
Tykkelse  af  sædvanlig  4 — 10  Tommer,  simpelthen  nedlagt  i  en 
gravet  Fordybning.  Bunden  er  undertiden  ved  de  ældste  Brand- 
pletter  udlagt  med  Sten,  og  over  Indholdet  kan  der  ligge  en  flad 
Sten;  men  andet  Arbeide  er  der  ikke  ofret  paa  disse  simple  Grave. 
Ovenover  breder  Mulden  sig  med  en  Tykkelse  af  nogle  Tommer 

eller  indtil  3/^  Alen,  og  intet  forraader,  at  der  nedenunder  ligger  en 
Brandplet;  oprindelig  har  Stedet  dog  sikkert  været  mærket  paa  en 
eller  anden  Maade,  idet  man  næsten  aldrig  finder,  at  den  ene 
Brandplet  gaaer  ind  i  eller  blot  berører  den  anden. 

Graven  er  fyldt  med  samtlige  Rester  fra  Ligbaalet,  ikke  blot 
de  brændte  Ben,  men  ogsaa  Kul,  Aske,  Smaasten  og  forbrændte 
Jordklumper,  som  maatte  komme  med,  naar  Alt,  hvad  Baalet  havde 
efterladt,  blev  skrabet  eller  feiet  sammen.  Dette  er  det  eien- 
dommelige  ved  Brandpletterne,  det  som  giver  disse  Gravsteder  et  saa 
forskjelligt  Udseende  fra  Bronzealderens  Grave,  hvori  de  brændte 
Ben  oftest  ere  nedlagte  rene  og  hvide,  som  om  de  vare  vadskede, 
og  i  hvert  Fald  uden  Indblanding  af  Kul  og  andre  Sager  fra  Baal- 
pladsen.  Brandpletten  danner  derimod  en  mørk,  sortagtig  Klump, 
hvoraf  de  brændte  Ben  altid  udgjøre  den  ringeste  Del.  Hvor 
der  findes  Oldsager,  ligge  disse  oftest  ganske  tilfældig,  som  de  ere 
feiede  sammen  med  de  andre  Rester  fra  Ligbaalet  og  derefter 
tilligemed  det  øvrige  heldte  ned  i  den  gravede  Fordybning. 

Der  findes  Brandpletter  rundt  omkring  paa  Øen,  der  saaledes 
maa  have  været  jævnt  befolket  overalt,  kun  med  Undtagelse  af  Høi- 
lyngen  i  det  Indre,  som  næsten  var  ubeboet.  Saaledes  har  denne 
Strækning  ogsaa  senere  henligget,  indtil  vor  Tid,  da  Udskiftningen 
af  Jorderne  foregik,  og  Opdyrkningen  derefter  strakte  sig  videre 
frem.  Mange  Steder  ligge  Brandpletterne  enkeltvis  eller  i  smaa 
Grupper,  men  oftest  dog  samlede  paa  fælles  Gravpladser.  Saadanne 
Pladser  med  nogle  Snese  Grave  ere  trufne  paa  over  Hundrede 
Steder;  oftere  har  der  imidlertid  været  flere  Hundrede,  undertiden 
over  Tusinde  Brandpletter  liggende  tæt  ved  hverandre;  kun  enkeltvis 
træffes  der  mellem  dem  en  benfyldt  Urne.  Ved  Kannikegaard, 
den  største  Gravplads  af  denne  Art,  i  Bodilsker  Sogn,  Va  Mil  sydvest 
for  Nexø,  taltes  der  paa  en  Strækning  af  260  D  Alen  henved  90 
Brandpletter;  men  undertiden  kan  der  være  endog  store  Mellemrum. 

Hvorledes  Gravene  ere  fordelte  paa  en  saadan  Plads,  kan  sees 
af  omstaaende  Kort  over  Kannikegaards  Gravplads,  laant  fra  Vedels 
Arbeider,  som  i  det  hele  ligge  til  Grund  for,  hvad  der  her  er 
meddelt  om  de  archæologiske  Forhold  paa  Bornholm.  Under- 
søgelsen strakte  sig  gjennem  8  Aar,  og  over  Halvdelen  af  den 
store  Mængde  Oldsager  fra  de  tidligere  Afsnit  af  Bornholms 
Jernalder,    som    i   Aarenes  Løb    ere    indsendte    til  Nationalmuseet, 

skriver  sig  fra  denne  Plads,  der  tillige  havde  den  Betydning,  at 
den  gav  Vedel  det  Grundlag,  hvorpaa  han  kunde  bygge  sin  Op- 
fattelse af  Kulturudviklingen  paa  Øen  i  de  samme  Tidsrum 


A/^S  Gravpladsen  ved  Kannikegaard. 

Gravpladsen  strakte  sig  over  en  Længde  af  mere  end  750  Alen,  og  endda  er 
der  fundet  spredte  Grave  videre  baade  mod  Syd  og  Nord.  Imod  Øst  har  Pladsen 
en  naturlig  Grænse  i  en  lav  Skrænt  imod  et  sumpet  Terrain,  maaske  en  tidligere 
Havbugt;  imod  Vest  blev  Undersøgelsen  standset,  hvor  Gravene  ophørte  at  vise  sig. 
Der  blev  afdækket  c.  800  Brandpletter,  44  Grave  med  ubrændte  Lig  fra  Folke- 
vandringstiden og  120  uregelmæssige  Grave,  der  tildels  skrive  sig  fra  en  endnu  senere 
Tid.  Fremdeles  antages  der  dels  at  have  været,  dels  endnu  at  være  bevaret  adskillige 
Hundrede  Grave.  Pladsen  har  altsaa  været  benyttet  gjennem  lange  Tidsrum.  Mod  Nord, 
hvor  Gaardens  Have  er  anlagt  (se  Planen,  Fig.  253),  og  hvor  Gravpladsen  saaledes  var 
delvis  forstyrret,  indeholdt  de  allerfleste  Brandpletter  kun  Sager  fra  den  førromerske 
Tid.  Paa  Pladserne  B,  C,  D  fandtes  der  Brandpletter  fra  den  romerske  Periode. 
Ved  H,  I,  K  og  E  viste  der  sig  en  mere  og  mere  fremtrædende  Blanding  med 
Brandpletter  fra  Folkevandringstiden,  og  der  blev  tillige  oftere  truffet  Grave  med 
ubrændte  Lig  fra  samme  Tidsrum  (Fig.  254).  Disse  tiltage  dernæst  i  Antal  syd  for 
Pladserne  E  og  K,  og  endelig  haves  der  længst  mod  Syd  Grave  af  anden  Art,  fra 
den  sidste  Tid,  i  hvilken  Pladsen  overhovedet  blev  benyttet.  Vel  viste  der  sig  paa 
mange  Steder  en  Blanding  af  Grave  fra  de  forskjellige  Tider;  men  i  det  hele  vare 
Forholdene  saadanne,  at  Pladsen  i  sin  lange  Udstrækning  frft  Nord  til  Syd  gav  et 
Billede  af  det  hele  Forløb  fra  den  førromerske  Tid  indtil  Folkevandringstidens 
Slutning. 

Lignende  Forhold  ere  trufne  paa  mange  andre  Steder;  kun 
sjældnere  har  en  Gravplads  vist  sig  at  tilhøre  en  kort,  bestemt  af- 
grænset Tid.  Som  oftest  ligge  vel  ældre  og  yngre  Grave  fra  det 
lange  Tidsrum,  —  fra  den  førromerske  Tid  indtil  Folkevandringstidens 
Slutning,  —  gjennem  hvilket  Brandpletten  var  den  sædvanlige  Grav- 
form paa  Bornholm,  umiddelbart  ved  og  tildels  imellem  hverandre. 
Dog  har  den  hele  Fordeling  af  Gravene  paa  de  største  Pladser, 
som  ved  Kannikegaard,  Sammenligningen  mellem  Oldsagerne  fra 
mindre  Pladser,  der  kun  have  indeholdt  Grave  fra  en  mere  be- 
grænset Tid,  og  endelig  Iagttagelsen  af,  hvad  der  stadig  findes 
sammen  i  een  Grav,  og  hvad  der  ikke  træffes  saaledes,  givet  et 
sikkert  Grundlag  for  Tidsbestemmelsen  af  de  enkelte  Oldsagformer 
og  derefter  for  Erkjendelsen  af,  hvad  der  betegner  hvert  af  de 
store  Tidsafsnit. 

Særlig  for  Kjendskabet  til  den  førromerske  Tid  var  Under- 
søgelsen af  Gravpladsen  ved  Kanegaard,  i  Knudsker  Sogn,  V3  Mil 
øst  for  Rønne,  af  megen  Betydning,  idet  denne  store  Gravplads, 
hvor  der  blev  afdækket  henved  300  Brandpletter,  viste  sig  ude- 
lukkende at  tilhøre  denne  Tid. 

Til  de  hyppigst  i  disse  Grave  forekommende  Oldsager  hører  Ba/U- 
hagen,  altid  af  Jern  (Fig.  255)..  Den  tjente  til  Lukke  for  Livremmen, 
idet  den  lange,  smalle  og  svagt  buede  Plade  i  den  ene  Ende  var  fast- 

gjort  til  Bæltet  og  med  den  anden  Ende,  som  er  tilspidset  og  om- 
bøiet  til  en  Krog,  greb  ind  i  Remmen.  Det  var  et  almindeligt 
Smykke  baade  for  Kvinder  og  Mænd;  ved  Kanegaard  optoges  der 
over  Hundrede  Stykker.  Ved  Siden  af  dem  fandtes  simple  Naale 
med  Hoved,  ligeledes  af  Jern,  og  navnlig  Bøilenaale  (Fig.  256 — 257) 
i  mange  Variationer  af  de  samme  Hovedformer,  der  nærmere  skulle 


Fig.  »55.     Aarb.  1870.     Va 


omtales  nedenfor.  Ogsaa  disse  ere  i  Reglen  af  Jern.  Føies  hertil 
de  sjælden  forekommende,  enæggede  Sværd  og  Metalkar,  som 
længere  fremme  skulle  behandles,  endvidere  Skaar  af  store,  grove 
Lerkar,  samt  Smaakar,  der  ligeledes  oftest  kun  ere  tilstede  i 
Brudstykker,  da  ere  de  Sager  nævnte,  som  regelmæssig  forekomme 
ved  Kanegaard  og  paa  andre  bornholmske  Gravpladser  fra  den  før- 


Fig.  956..    Aarb.  1870.    Vs- 


F»g-  257-    Aarb.  1870.    ■/»• 

romerske  Jernalder.  Sædvanlig  have  alle  Gjenstandene  været 
paa  Ligbaalet,  hvorfra  Beskadigelsen  af  Lerkarrene  hidrører,  og 
ligeledes  Jernsagerne  ere  medtagne  af  Ilden  foruden  af,  at  de  i 
et  Par  Tusind  Aar  have  henligget  for  Paavirkning  af  Regnvand  og 
den  vexlende  Temperatur  i  de  ubesk}'ttede  Gruber  tæt  under 
Jordfladen. 

Sophus  Muller:    Vor  Oldtid.  29 


iC,0  Gravfund  fn  Sjælland  c^  Fyeo. 

Tarvelige  og  utiltrækkende  kunne  mulig  disse  Sager  fra  de 
bornholmske  Grave  kaldes;  men  betydningsfulde  Minder  ere  de  om 
et  eget  Tidsafsnit,  der  er  dybt  mærket  af  Kulturudviklingen  andet- 
steds i  Europa,  og  tillige  vigtige  for  Opfattelsen  af  en  Række 
senere  fremdragne  Fund  fra  det  øvrige  Danmark.  Ere  disse  end 
lidet  talrige  og  spredte,  saa  indeholde  de  til  Gjengjæld  Sager,  der 
væsentlig  udvide  KJendskabet  til  denne  Gruppe. 

Fra  Sjælland  med  omliggende  Øer  haves  der  kun  et  eneste 
Gravfund  fra  denne  Tid.  Paa  Amager  er  der  ved  St.  Magleby  op- 
taget et  Lerkar,  hvori  brændte  Een  og  to  Bøilenaale  af  Form 
som    de     bornholmske.       Et    Par     tilsvarende    Fund     hidiøie    fra 


Fig.  358-59.     A«rb.  1891.    '/»■ 

Fyen,  kun  enkeltvis  staaende  Lerkar  indeholdende  Resterne  fra 
Ligbaalet  og  Boilenaale.  Een-  og  toarede  Lerkar  af  Form  som 
de  under  Fig.  258  og  259  afbildede,  begge  fra  Jylland,  forekomme 
jævnlig  i  Fundene  fra  denne  Tid.  En  egentlig  Gravplads  af  born- 
holmsk Art  er  truffet  paa  Langaa  Maik  i  det  sydøstlige  Fyen,  dog 
kun  med  c.  15  Brandpletter.  Ogsaa  her  vare  de  lagte  under  flad 
Mark ;  men  4  af  dem  indeholdt  et  stort  Metalkar.  Mellem  disse  var 
en  rundbundet  Bronzekjedel  af  smukt  etrurisk  Arbeide  fra  Tiden 
ved  Aar  400,  med  to  Hankbeslag  prydede  med  et  Silenhoved; 
et  af  disse  er  afbildet  foran  S.  431.  De  andre  vare  store  Kjedler, 
hvis  Mundingskant  og  Overdel  var  af  tykt  Jern,  medens  den  nedad 
til  afrundede  Underdel,  der  fandtes  sammentrykt  og  næsten  opløst, 
var  gjort  af  ganske  tynd  Bronze  {Fig.  252).    Fremdeles  ydede  Langaa- 


Gnvfund  fra  JyJIand  og  Slesvig. 

gravene  en  Mængde  Sager,  Sværd,  dels  af  enægget 
Form,  som  det  under  Fig.  260  afbildede  fra  Bom- 
holm, dels  tveæggede  som  Fig  262,  —  Skjoldbuler 
af  Jern  med  spidstoppet  Midte,  som  Fig.  261  fra 
Slesvig,  —  Spyd,  —  to  høist  eiendommelige  og 
smukke  Fingerringe  af  Guld,  —  Lerkar,  Knive  o.  a. 
I  en  af  Kjedlerne  laa  desuden  talrige  Beslag  af 
Jern  og  Bronze  til  en  firhjulet  Vogn  ganske  svarende 
til  de  nedenfor  S.  469  omtalte  Vogne  fra  Dei- 
bjerg  Mose. 

Vaaben  af  samme  Art  ere  i  Slesvig  og  Jylland 
baade  trufne  i  nogle  spredt  liggende  Grave  og  paa 


Fig.  j6i,    V- 

enkelte  Steder,  hvor  der  har  været  flere  Grave,  dog 
aldrig  et  betydeligere  Antal  som  paa  Bornholm. 
Tillige  findes  der  oftest  Urner  blandede  mellem 
Brandpletterne;  men  nogen  dækkende  Hoi  over 
Gravene  findes  hellerikke  her.  Saadanne  Pladser 
ere  paaviste  ved  Fæsted,  Hygum  Sogn  i  Slesvig, 
ved  Ulbjerg  i  Viborg  Amt  og  ved  Sønder  Badbjerg 
nord  for  Limfjorden,  i  Aalborg  Amt,  altsaa  gjennem 
hele  Halvøen. 

Endelig  maa  der  hertil  føies  en  Del  enkelt- 
fundne Stykker  fra  samme  Tid.  Et  fuldstændig 
bevaret,  tveægget  Sværd  er  optaget  i  en  Mose  ved 
Lindholmgaard  i  Frederiksborg  Amt  (Fig.  262).  '^isjo,  v." 
Ligesom  ved  de  øvrige  samtidige  Stykker  har 
Haandgrebet  været  indskaaret  mod  Klingen  i  en  stor  Bue,  som  f\ldes 
af  en  tilsvarende  Udvidelse  af  Skeden.     Denne  dannes  af  to  tynde 

Jernplader,  den  ene  gribende  om  den  anden  langs  Kanten; 
forneden  er  den  lige  afskaaren,  og  sirlige  Øskener  tjente 
til  Anbringelse  af  Remmen,  Et  smukt,  græsk  Bronzekar  med 
Palme  to  rnamenter  udskaarne  under  Øskener  til  Hankene 
■er  oppløiet  ved  Kjeldby  paa  Møen  (Fig.  263).  Fremdeles 
er  der  hist  og  her  fundet  enBøilenaal  af  Bronze  af  samme 
Form  som  de  bornholmske. 

Ved  denne  Række  af  Fund  fra  Bornholm  indtil  Jyl- 
land og  Slesvig  maa  Opmærksomheden  fæstes  dels  paa 
selve  Oldsagerne,  dels  paa  Gravenes  Anlæg  uden  dæk- 
kende Høi  og  i  større  eller  mindre  Samlinger,  dels  paa 
den  ejendommelige  Gravform,  Brandpletten,  som  gjør  sig 
mere  eller  mindre  gjældende  i  de  forskjellige  Landsdele, 
dels  endelig  paa  det  endnu  ikke  nævnte,  gjennemgaaende 
Træk,  at  Sværd  og  Spj'd  efter  at  have  været  paa  Ligbaalet 
sædvanlig  ere  forbøiede  eller  endog  sammenrullede.  Alt 
dette  var  ukjendt  i  den  forudgaaende  Tid,  den  sidste 
Bronzealder.  Det  skyldes  nye  Meddelelser  modtagne 
udenfra.  Her  som  paa  saa  mange  Punkter  maa  derfor 
Udspringet  for  Bevægelsen  i  Norden  opsøges  paa  Qæme 
Steder.  Det  findes  i  Mellemeuropas  Kultur  fra  Tiden 
mellem  400  og  Chr.  F.,  den  saakaldte  La  Tene-Tid,  der 
fulgte  umiddelbart  efter  den  foran  omhandlede  Hallstatl- 
Periode  (S,  437,. 

Hidtil  i  denne  Fremstilling  have  vi  maattet  nøies  med 
historiske  Streiflys,  hyppigere  dog  og  stærkere,  efter- 
haanden  som  vi  bevægede  os  fremad  i  Tiden.  Her  møde 
vi  for  første  Gang  Sager,  der  saa  at  sige  bære  Aarstal 
paaskrevet  med  Historiens  Griffel. 

I  Aaret  52  f.  Chr.  førtes  den  afgjørende  Kamp,  hvorved 

Gallien  blev  underlagt  det  romerske  Herredømme.    Under 

Høvdingen  Vercingetorix   havde   80,000  Galler   indesluttet 

sig    i   Alesia,    det   nuværende   Alise  Sainte-Reine   i   C6te- 

d'Or,    der  beleiredes  af  Cæsar,       For   at    undsætte   Byen 

Fig  161  Vi    Strømmede  Krigere  sammen  fra  hele  Gallien,  240,000  Mand 

Fodfolk  og  8000  Ryttere,  saa  at  Romerne  bleve  nødte  til 

at   beskv^tte   sig  ved    en   dobbelt  Bcfæstningslinie ,    den   ene   vendt 

mod  Byen,    den   anden   mod   de   omringende  Fjender.      I  Gravene 

om  disse  Forskandsninger,  hvis  Plads  har  kunnet  paavises,  er 
der  i  stor  Mængde  fremdraget  Vaaben  og  andre  Sager  efterladte 
af  Gallerne  ved  tilbageslaaede  Angreb.  Herimellem  findes  tve- 
æggede Sværd  i  Metalskeder,  der  ere  bredt  afsluttede  forneden, 
spidse  Skjoldbuler  af  Jern  og  Boilenaale,  Alt  svarende  til,  hvad  der 
foran  er  omtalt  fra  danske  Fund. 

I  Cæsars  Beretning  om  Galliens  Erobring  læses   fremdeles  ofte 
om  Byen  Bibracte,   Aeduernes   gamle  Hovedstad.      I   Nærheden   af 
Autun    har    man    fremgravet    denne   galliske   By,    liggende   paa  en 
Klippeflade  og  omgiven  med  Mur 
og  Grav.      Der  er  afdækket  tal- 
rige Hustomter  med  Efterladen- 
skaber   af    mangehaande    Slags, 
derimellem  Beilenaale   af  samme 
Art    som   de   nysomtalte   danske 
og  navnlig  lignende  Fig.  257  ved, 
at  de  fortil  ved  Naaleskeden  vise 
et  aflangt,  aabent  Parti.    Saaledes 
ere   de   nordiske  Fund   knyttede 
til    den    galliske    Kultur    og    til 
d.   I.  Aarh.  f.  Chr. 

Men  nærbeslægtede  Sager 
ere  fremdragne  over  hele  Mellem- 
europa. Hovedfindestedet  er  La 
Tene,    dette    er  Navnet   paa  en 

tidligere   overskyllet   Grund    ved  pig  ^^    1,^ 

den   nordre  Ende  af  Neuchåtel- 

Saen  i  Schweiz.  Allerede  i  1858,  og  navnlig  efterat  Søens  Vand- 
stand i  1876  var  bleven  sænket,  saaledes  at  Stedet  var  tørlagt,  er 
der  her  optaget  store  Mængder  af  Oldsager,  Vaaben  og  Redskaber 
af  alle  Slags,  Kar,  Hestetoi,  Vognrester,  Smykker  og  Mønter.  I 
mange  Retninger  kan  Fundet  sammenstilles  med  de  store,  danske 
Mosefund  fra  Folkevandringstiden;  men  dette  tilhører  de  nærmeste 
Aarhundreder  f  Chr.  Paa  Grund  af  sin  Righoldighed,  og  da  det 
var  det  første  store  Fund,  som  blev  bekjendt  fra  denne  Tid,  har 
det  givet  den  hele  Kulturperiode  Navn.  Her  forekomme  atter  de 
lange,  tveæggede  Jernsværd  i  Metalskeder,  der  ere  bredt  afrundede 
forneden,    Bøilenaale    med   Spiralvinding    og  Kugler    anbragte  ved 

Bøilen,  ganske  lignende  det  fra  Bomholm,  Fig.  256,  afbildede 
Stykke,  samt  store  Kjedler  af  Jern  og  Bronze  som  de  nys  omtalte. 
Dette  er  det  fjærneste  Sted,  hvor  denne  Form  er  truffen.  Den 
kjendes  desuden  fra  Rhinegnene  og  fra  Nordtydskland ;  et  enkelt 
Stykke  er  optaget  paa  Øland  og  endelig  flere  paa  Bornholm  og 
ved  Langaa  paa  Fyen.  Atter  her  sees  de  nordiske  Former  knyttede 
til  et  keltisk  Fund,  hvis  Grænse  nedad  i  Tiden  falder  omtrent 
ved  Chr.  F. 

Den  yderste  Grænse  tilbage  i  Tiden  angives  af  flere  Fund  i 
Italien.  Der  er  paa  de  foraii  kortelig  omtalte,  etruriske  og  nord- 
italienske Gravpladser,  som  væsentlig  tilhøre  Tiden  før  400  (S.  436  flg.), 
fundet  adskillige  Krigergrave,  hvis  Indhold  falder  under  den 
keltiske  Gruppe,  der  først  og  fremmest  kjendes  fra  Alesia,  Bibracte 
og  La  Tene.  Enkelte  Sager  ere  dog  af  ældre  Form ;  navnlig  skille 
Sværdene  sig  fra  de  yngre  ved,  at  Od  og  Skede  ere  spidst  til- 
løbende og  ikke  bredt  afsluttede.  Disse  Grave  have  rummet 
fremmede,  keltiske  Krigere  og  kunne  ikke  naa  tilbage  over  det 
4.  Aarh.  Ved  denne  Tid  var  det  nemlig,  at  keltiske  Stammer 
gjorde  sig  til  Herrer  i  Norditalien.  Paa  den  anden  Side  kunne 
Kelternes  Grave  i  Etrurien  ikke  være  yngre  end  Aar  200;  kort 
forud  vare  disse  Egne  blevne  en  romersk  Provinds.  Ogsaa  i 
Mellemeuropa  maa  Grænsen  mellem  Hallstatt-  og  La  Tene-Formerne 
sættes  til  Tiden  ved  400.  Herefter  kunne  de  tilsvarende  danske 
Fund  paa  ingen  Maade  føres  tilbage  over  d.  4.  Aarh. ;  sandsynligvis 
ere  de  dog  en  Del  yngre.  Sværdet  er  nemlig  her  ligesom  ogsaa 
overalt  i  Nordtydskland  af  den  yngre,  aldrig  af  den  ældre  La  Téne- 
Form.  Den  spidse  Skjoldbule  henhører  ligeledes  til  La  Téne- 
Tidens  Slutning,  og  de  ældste  Bøilenaale  af  denne  Gruppe  ere 
hidtil  kun  én  eneste  Gang  blevne  trufne  i  Danmark. 

Der  fandtes  to  ensdannede  Stykker  (Fig.  265)  ved  Ulbjerg, 
Viborg  Amt,  nedlagte  tilligemed  andre  Sager  ved  de  brændte  Ben 
i  et  Lerkar.  Formen  ligner  meget  de  ældste  Naale  fra  La  Tene- 
Tiden,  som  disse  kjendes  fra  Frankrig  og  Italien ;  Fig.  264  viser  et 
ved  Marzabotto  i  Bologna-Egnen  fundet  Stykke.  Men  i  Konstruk- 
tionen er  der  en  væsentlig  Forskjel.  Ved  de  fremmede  Stykker 
udgaaer  Naalen  fra  en  Spiralvinding,  som  giver  den  Fjederkraft; 
ved  de  danske  hænger  den  løst  paa  en  Stang,  som  gaaer  gjennem 
Bøilens    Hoved.      Det    er    saa   at   sige    en    Oversættelse    fra   det 

fremmede  Sprog  med  halv  Forstaaeise.  Formen  er  vel  opnaaet; 
men  Konstruktionen,  hvorpaa  det  egentlig  kom  an,  er  gaaet  tabt 
Alle  de  øvrige  Boilenaale  fra  Danmark  ere  af  de  yngre  La  Téne- 
Former,  ved  hvilke  Foden  er  bøiet  helt  tilbage  til  Bøilen  og  fast- 
holdt til  denne  ved  Knopper  {Fig.  256),  eller  af  de  yngste,  ved 
hvilke  den  tilbagebøiede  Traad  er  fuldstændig  sammensmeltet  med 
Bøilen  (Fig.  257). 

Det  er  disse  BøilenaaUy  som  i  Danmark  afløse  den  tidligere,  i 
Bronzealderen,  anvendte  Form  for  derefter  at  bevares  under  be- 
standig vexlende  Skikkelse  i  mange  følgende  Aarhundreder.  De 
dannes  stedse  af  en  »Bøile«,  som  ved  den  ene  Ende,  >Hovedet*, 
bærer  en  Spiral  vinding  med 
lige  mange  Omgange  til  begge 
Sider,  hvorved  Naalen  faaer 
Fjederkraft,  og  ved  den  anden 
Ende,  »Foden«,  har  en  »Skede« 
til  at  fastholde  Naalens  Spids. 
Konstruktionen  er  utvivlsomt 
bedre  end  ved  den  nordiske 
Bronzealders  Bøilenaale,  saa 
at  det  let  forstaaes,  at  man 
opgav  den  gamle  Form  for 
den  ny. 

Saaledes  fik  man  for  anden 
Gang  sydfra  tilført  Modellen  for  den  daglige,  uundværlige  Brugs- 
gjenstand,  Naalen  til  Klædningen.  Første  Gang  var  det  i  den 
ældre  Bronzealder  (S.  231).  Siden  da  havde  man  i  Syden  uafbrudt 
omformet  den  ældste  Bøilenaal,  som  foreligger  i  de  græske  Fund 
fra  Slutningen  af  d.  2.  Aartusinde  f.  Chr.  Konstruktionen  forblev 
dog  i  det  væsentlige  uforandret  indtil  den  første  La  Téne-Tid.  Man 
fandt  da  paa  den  lille  Forbedring  at  lægge  Spiralvindingen  ligelig 
fordelt  til  begge  Sider  af  Bøilen,  som  dette  sees  af  Fig.  256— 257 
og  264,  medens  man  tidligere  kun  lagde  et  Par  Vindinger  til  den 
ene  Side.  I  den  ældste  Skikkelse  er  »Sikkerhedsnaalen«  bleven 
gjenoptagen  i  vor  Tid  efterat  have  været  ude  af  Brug  i  saamange 
Hundrede  Aar. 

Paa  talrige  Steder  i  Mellemeuropa  er  der  fremdraget   ganske 
lignende  Fund  som  de  her  nævnte  fra  Frankrig,  Schweiz  og  Italien. 


Fig.  965.    Aarb.  1893.    */fl- 


456  Enæggede  Sværd,  Bæltehager. 

Ved  St.  Michael,  i  Nærheden  af  Adelsberg  i  Krain^  er  der  af- 
dækket en  stor  Gravplads,  hvor  der  meget  oplysende  ligger  Grupper 
af  ældre  Grave  fra  Hallstatt-Tiden  og  yngre  fra  La  Tene-Tiden  son- 
drede hver  for  sig.  De  sidste  indeholdt  keltiske  Bøiienaale,  tve- 
æggede Sværd  og  ved  Siden  heraf  lignende  enæggede  og  let  krum- 
mede  Sværd ^  som  ovenfor  ere  omtalte  fra  Danmark.  Dette  er 
iøvrigt  en  i  La  Tene-Tiden  hyppig  optrædende  Form  og  af  gammel 
Oprindelse.  I  sine  Forudsætninger  er  den  allerede  repræsenteret 
i  Hallstatt-Tiden  af  visse  lange,  enæggede  Knive;  men  den  peget 
ogsaa  sydpaa  til  det  klassiske  Omraade.  Lignende  Sværd  sees 
ofte  i  græske  Vasebilleder  fra  Tiden  omkring  500,  og  de  tilsvarende 
Vaaben  ere  fundne  dels  i  selve  Grækenland,  dels  i  Spanien  (jvfr. 
S.  222).  Disse  Sværd  forraade  saaledes  den  dobbelte  Kilde,  hvoraf 
La  Tene-Kulturen  randt,  dels  den  ældre,  barbariske  Jernalder  i 
Mellemeuropa,  dels  den  klassiske  Kultur,  og  de  samme  Strømme 
var  det,  som  i  deres  sidste  Løb  berørte  Norden  i  den  førromerske 
Jernalder. 

Disse  Bemærkninger  føre  til  Betragtningen  af  Bæltehageme, 
den  sidste  af  de  i  de  danske  Fund  nævnte  Former,  som  endnu 
ikke  er  omtalt  i  de  sydlige  Fund.  I  Norden  tilhøre  de  La  Tene- 
Tiden,  i  Mellemeuropa  Hallstatt-Tiden  og  i  Italien  gaa  de  tilbage 
til  Aartusindets  Begyndelse.  Efter  Alderen  vexler  Formen.  I 
Nord-  og  Mellemtydskland  have  Bæltehagerne  ganske  lignende 
Skikkelse  som  paa  Bornholm;  i  Sydtydskland  og  Østerrig  ere 
de  allerede  kjendelig  forskjellige  og  endnu  mere  i  Italien,  hvor  de 
forud  ere  nævnte  (S.  359)  blandt  Sagerne  fra  etruriske  Grave,  der 
tilhøre  Tiden  omkring  Aar  800.  En  saa  høit  opstigende  Ane- 
række  have  de  fremmede  Former,  som  i  denne  Tid  bleve  indførte 
i  Norden. 

De  vigtigste  keltiske  Oldsagformer,  som  kjendes  fra  de  danske 
Fund,  ere  nu  fulgte  gjennem  Mellemeuropa  fra  Vest  til  Øst,  tillige 
under  kortelig  Omtale  af  deres  første  Oprindelse.  De  kunne  paa 
samme  Maade  følges  mod  Nord,  især  fra  Ungarn  og  Bøhmen, 
gjennem  det  østligere  Tydskland  indtil  Østersøen.  Overalt  paa 
denne  Vei,  ad  hvilken  den  nye  Kultur  naaede  frem  til  Norden, 
foreligger  der  talrige,  beslægtede  Fund. 

De  fortælle  om  det  historiske  Forhold,  at  Kelterne  i  d.  4.  og 
3.  Aarh.  indtoge  en  betydelig  Magtstilling  i  Mellemeuropa;  saaledes 

vandt,  om  ikke  deres  Vaaben,  saa  deres  Smag  og  Stil  næsten 
fuldstændig  Herredømme  over  de  mod  Nord  boende  Barbarer, 
indtil  England  og  det  sydlige  Skandinavien.  Mægtige,  galliske 
Skarer  viste  sig  gjennem  hele  Donaudalen;  røvende  og  plyndrende 
gjennemstreifede  de  store  Dele  af  Italien,  Grækenland  og  Lilleasien. 
De  spillede  i  disse  Lande  den  samme  Rolle  som  senere  de  ger- 
manske Folk,  idet  de  snart  optraadte  som  Fjender,  snart  som  vel- 
komne Hjælpere  i  Fyrsternes  Sold.  Flere  Steder  grundede  de 
tillige  for  lange  Tider  selvstændige  Riger  ved  eller  indenfor  de 
gamle  Kulturlandes  Grænser.  Ganske  naturligt  fulgte  der  med 
denne  store  Kraftudfoldelse  paa  det  politiske  Omraade  en  stærk  og 
selvstændig  Udvikling  af  Industri  og  Stil;  dette  var  ogsaa  Tilfældet 
ved  den  anden  store,  germanske  Folkevandring.  Dette  keltiske 
Herredømmes  Tid  er  det,  der  betegnes  som  La  Téne-Tiden,  den 
keltiske  Tid  eller  »den  yngre  Jernalder  i  Mellemeuropa«.  Grundlaget 
for  den  nye  Kultur  afgav,  som  alt  antydet,  dels  »den  ældre  Jern- 
alder«, Hallstatt-Tiden,  dels  og  det  i  betydeligt  Omfang  Alt,  hvad 
der  tidligere  og  senere  modtoges  fra  de  klassiske  Lande.  Hvor 
keltiske  Sager  findes,  træffes  tillige  græske  eller  etruriske  Arbeider. 
Navnlig  fra  Rhinegnene  foreligger  der  en  Række  af  rige  og  præg- 
tige Fund  indeholdende  malede,  græske  Kar,  skjønne  Bronzevaser 
og  andre  Metalarbeider  af  klassisk  Oprindelse,  men  ved  Siden 
heraf  tillige  Barbarernes  Frembringelser  af  fortrinligt  Arbeide  og 
god  Stil.  I  Danmark  er  der  ialt  kun  fundet  4  Bronzekar  af  klassisk 
Arbeide  fra  de  sidste  Aarhundreder  f.  Chr.  F.  De  ere  mulig  gjorte 
til  Bytte  af  galliske  Krigere  i  Italien  for  derefter  ad  lange  Omveie 
at  havne  i  Norden. 

I  hvert  Fald  høre  de  til  de  Minder,  som  den  keltiske  Magt- 
periode har  efterladt  sig.  Hvor  forskjellige  ere  ikke  disse  i  Norden 
og  i  Syden.?  I  den  klassiske  Kunst  fik  Kelterne  en  blivende  Plads, 
men  kun  som  det  beseirede  Folk.  Der  opreistes  Billedværker  i 
Delphi  til  Minde  om  Frelsen  fra  Barbarernes  Overfald;  selve 
Guderne  vare  her  fremstillede  som  deltagende  i  Kampen.  »Den 
belvederiske  Apollo«  og  den  saakaldte  »Diana  med  Hinden«  ere, 
som  Salomon  Reinach  har  vist,  Gjentagelser  af  disse  Arbeider.  I 
Pergamon  saaes  en  Række  Kunstværker,  der  mindede  om  Seirene 
over  Gallaterne  i  Lilleasien;  nogle  af  disse  ere  gjentagne  i  »den 
døende  Fægter«    paa  Capitol   og  i   den  herlige   Gruppe    »Arria  og 

Pætus«  i  Villa  Ludovisi:  den  slagne  Helt,  der  giver  sig  selv  Døden 
efterat  have  dræbt  den  Kvinde,  han  holder  i  sin  Arm,  forat  hun 
ikke  skal  komme  i  Seirherrens  Vold.  Saaledes  fremstillede  man  i 
Syden  de  Folk,  der  vare  Nordboernes  Ledere  og  Læremestre. 
Galleren  afgav  Typen  for  den  overvundne  Barbar,  der  hyppig  frem- 
stilledes af  Sydens  Kunstner.  Som  Trophæer  udhuggedes  de 
keltiske  Vaaben  i  Athenetemplet  i  Pergamon  fra  det  2.  Aarh. 

Ganske  anderledes  mod  Nord.  Der  seirede  de  keltiske  Vaaben 
over  Bronzesværdet.  Det  keltiske  Lag,  der  breder  sig  til  Irland,  Eng- 
land og  Skandinavien,  med  dets  mangehaande  indførte  Sager  og 
fremmede,  optagne  Oldsagformer,  minder  om,  at  den  keltiske  Kultur 
for  lang  Tid  vandt  Magten  over  de  lavere  staaende,  barbariske 
Folk.  Ogsaa  herhen  forfulgte  dog  den  overlegne,  klassiske  Civili- 
sation sin  Fjende.  Efterat  Kelterne  vare  beseirede  sydpaa,  sidste 
Gang  af  Cæsar  ved  Alesia,  afsluttedes  den  førromerske,  keltiske 
Periode  hos  de  nærmere  boende  Folk  og  i  Norden,  og  den  romerske 
Tid  begyndte. 

Saa  langt  førtes  vi  fra  de  bornholmske  Gravpladser  for  ret  at 
forstaa  det  keltiske  Præg  i  de  danske  Fund.  Der  vil  nu  fremdeles 
spørges,  om  ikke  ogsaa  den  nye  Gravform,  Brandpletten,  der  ind- 
finder sig  ved  den  Tid,  og  det  hidtil  ukjendte  Anlæg  af  Graven 
under  flad  Mark  og  i  større  Samlinger,  vil  være  at  udlede  fra 
samme  Kilde  som  selve  Oldsagfundene. 

At  dette  er  Tilfældet,  har  Ingvald  Undset  o.  A.  vist.  Allerede 
henimod  Begyndelsen  af  Aartusindet  f.  Chr.  blev  der  i  Etrurien 
anlagt  samlede  Gravpladser,  hvor  de  brændte  Ben  bleve  nedlagte 
uden  dækkende  Høi  (S.  436).  Denne  Skik  bredte  sig  lidt  efter 
lidt  til  Folkene  nord  for  Alperne,  mod  Øst  indtil  Skandinavien, 
mod  Vest  indtil  England.  Den  indførtes  til  forskjellig  Tid  og  blev 
mere  eller  mindre  fremherskende  i  de  enkelte  Egne;  i  det  hele 
sees  det  dog,  at  Tidspunktet  bestandig  falder  senere,  jo  længere 
man  fjærner  sig  imod  Nord  og  henimod  Yderpunkterne  for  de 
gamle  Forbindelser.  I  England  tilhøre  disse  Gravpladser  det  sidste 
Aarhundrede  f  Chr.,  i  Østpreusen  hidrøre  de  fra  den  romerske 
Tid.  Mod  Vest,  i  Frankrig  og  Rhinegnene,  gaa  de  næppe  tilbage 
over  Midten  af  Aartusindet  f  Chr.,  og  der  synes  her  alene  at  fore- 
komme Urnemarker,  ikke  egentlige  Brandpletpladser.  Mod  Øst  har 
den  nye  Gravskik  derimod   tidlig  bredet  sig,    allerede   i  Hallstatt- 

Perioden,  Aartusindets  fjærnere  Halvdel,  og  ved  Siden  af  Urne- 
grave forekomme  der  Brandpletter  af  lignende  Art  som  paa  Born- 
holm, ofte  i  betydeligt  Antal  og  med  de  eiendommelig  sammen- 
bøiede  og  beskadigede  Vaaben.  Skridt  for  Skridt  kunne  disse 
Gravpladser  følges  fra  de  østlige  Alpelande  og  Østerrig,  over 
Bøhmen  og  Måhren  indtil  Nordtydskland,  ligefra  Weichsel  til  Weser, 
denne  Landstrækning,  som  var  det  nærmeste  Forbindelsesled  mellem 
Skandinavien  og  det  øvrige  Europa.  Saaledes  er  Forholdet  i  faa 
Ord.  I  det  enkelte  findes  der  rig  Afvexling  i  den  Maade,  hvorpaa 
den  nye  Gravskik  optræder,  navnlig  i  de  fjærnere  Egne,  hvorfra 
Bevægelsen  udgik.  I  det  nordlige  Tydskland,  i  Vestpreusen  som 
i  Holsten,  svarer  Alt  saa  nøiesom  muligt  til  Forholdene  paa  de 
bornholmske  Gravpladser. 

Paa  Gravpladsen  ved  Villanova,  der  foran  nævntes  som  en  af  de  ældste  i  det 
nordlige  Etrurien  (S.  436),  indeholdt  næsten  samtlige  benved  200  Grave  et  stort 
Lerkar  med  de  brændte  Ben,  nedsat  under  flad  Mark;  omkring  Urnen  fandtes  Bikar 
og  Baalrester,  det  Hele  oftest  omgivet  med  Stene.  Lignende  Beholdere  for  Baal- 
resteme  eller  et  skjærmende  Dække  af  anden  Art  træffes  stedse  paa  de  store,  sam- 
tidige eller  noget  senere  Gravpladser  i  Etrurien  og  Norditalien;  intetsteds  findes  en 
opkastet  Høi  over  Graven.  Egentlige  Brandpletter  forekomme  ved  det  ovenfor  nævnte 
Sta  Lucia  (S.  437).  Der  er  her  aabnet  over  5000  Grave  under  flad  Mark  indrettede 
paa  forskjellig  Maade,  snart  med  Beholdere  for  de  brændte  Ben,  snart  med  samtlige 
Rester  fra  Ligbaalet  anbragte  i  en  Fordybning,  der  ofte  er  dækket  med  en  Sten. 
Ved  St.  Michael  i  Krain  (S.  456)  er  der  saavel  i  de  ældre  Grupper,  fra  Hallstatt- 
Perioden,  som  i  de  yngre,  fra  La  Téne-Tidcn,  anvendt  snart  Urner,  der  indeholde 
baade  Kul  og  brændte  Ben,  snart  Brandpletter.  Disse,  som  ere  overveiende  ved  de 
yngre  Grave,  dannes  af  i — 2'  brede  og  dybe,  kjedelformede  Huller  fyldte  med  Kul 
og  Aske,  hvori  kun  faa  brændte  Ben.  De  her  nedlagte  Vaaben  ere  ofte  sammen- 
bøiede.  Paa  en  anden  Gravplads  i  Krain,  ved  Nassenfuss,  hvor  ligeledes  de  ældre 
og  yngre  Grave  ligge  sondrede  i  Grupper,  dannes  Brandpletterne  af  1 1/2'  dybe  og  i' 
brede  Huller  i  Jorden.  De  indeholde  alene  brændte  Ben,  ved  hvilke  der  ofte  optages 
sammenbøiede  Sværd  og  Spydspidser.  Ogsaa  ved  Hallstatt  (S.  437),  hvor  Halvdelen 
af  Gravene  indeholdt  brændte  Ben  nedgravede  under  Jordfladen,  vare  disse  ikke 
blandede  med  Kul;  de  laa  snart  i  den  blotte  Jord,  snart  paa  et  Underlag  af  for- 
skjellig Art. 

Den  nye  Gravskik  har  langsomt  nærmet  sig  til'  Danmark  i 
Løbet  af  Aarhundreder.  Kun  paa  Bornholm  træffes  allerede  i 
Slutningen  af  Bronzealderen  Urnegrave  paa  flad  Mark  i  større  Mængde 
(S.  370);  men  baade  her  og  i  det  øvrige  Danmark  er  det  Jernet 
og  de  fremmede  La  Téne-Former,  som  ret  egentlig  ere  betegnende 
for  de  samlede  Gravpladser  med  Brandpletter.  Hvad  der  samtidig 
med    denne    langsomme    Kulturmeddelelse    fra    Syden    blev   tilført 


460 

ved  hurtig  Import,  maatte  ile  langt  forbi.  Det  er  foran  omtalt 
hvorledes  de  indførte  Sager  fra  Italien  og  Donauegnene  ældre  end 
Aartusindets  Midte  ligge  i  Høigravene,  og  hvorledes  de  nordiske 
Efterligninger  af  de  indførte  Sager  ligeledes  tilhøre  Bronzealderen. 
Bagefter  og  langsomt  kom  de  religiøse  Ideer,  som  have  faaet  deres 
Cdtr>'k  i  Gravpladserne  med  Urner  og  Brandpletter. 

At  en  ny  Gravskik  ved  Meddelelse  fra  Italien  er  indført  hos 
Barbarerne  nord  for  Alperne  indtil  saa  fjæme  Egne,  er  en  af  de 
smukkeste  Paavisninger  i  den  forhistoriske  Archæologi.  Den 
sammenfatter  paa  forstaaeiig  Maade  de  utallige  Iagttagelser  fra  en 
stor  Del  af  Europa,  den  angiver  rigtig  Forholdet  mellem  Syden 
og  Norden  og  yder  en  ligesaa  fuldt  tilfredsstillende  som  mærkelig 
Forklaring  paa  det  ellers  uforstaaelige  Forhold,  at  Gravhøien  overalt 
i  den  ældste  Jernalder  afløstes  af  samlede  Gravpladser  paa  flad  Mark. 


DEN  FØRROMERSKE  TID.     TO  HJEMLIGE 
GRUPPER. 


Idet  foregaaende  er  det  vist,  at  den  førromerske  Jernalder  rummer 
en  fremmed  Gruppe.  Hvor  denne  træffes,  er  det  næppe  muligt 
at  paavise  noget,  der  har  et  hjemligt  Udspring  eller  en  særlig 
nordisk  Form;  endog  Gravenes  Anlæg  og  Indretning  er  af  fremmed 
Oprindelse.  Men  det  samme  Tidsrum  omfatter  tillige  to  andre 
Grupper,  der  have  et  afgjort  nordisk  og  hjemligt  Præg,  den  ene 
dannet  af  Gravfund,  den  anden  af  Fund  fra  Mark  og  Mose. 

Det  er  kun  faa  Aar,  siden  man  først  fik  Øie  paa  Gravfundene. 
Den  store  Gravplads,  der  i  1892  blev  afdækket  i  Aarre  Sogn, 
c.  T'/j  Mil  øst  for  Varde,  fortalte  dog  saa  omstændelig  og  tilfor- 
ladelig om  sin  Tid  og  Art,  at  den  hele  Gruppe  dermed  var  sikret 
for  Opfattelsen.  Fundet  blev  i  1894  publiceret  af  A.  P.  Madsen 
og  Carl  Neergaard. 

Oprindelig  havde  det  været  en  udstrakt  Gravplads,  ^—(kki  Al.  bred  ag  dæk- 
kende over  lo^ii  Tdr.  Land.  Paa  delle  Areal  maa  der  have  ligget  benved  Tusinde 
{Jrave.  Kun  den  midterste  De!,  c,  4  Tdr.  Land  stor,  var  endnu  væsentlig  ufor- 
styrret. Der  laa  her  zSsSmaahøie,  ganske  tasl  ved  hverandre,  saaledes  al  de  under- 
tiden med  Foden  greb  ind  over  de  ntcrmeBt  lilsladende.  De  vare  alle  rnnde,  oftest 
med  el  Tværmaal  of  12 — 24'  og  en  Haide  af  I — 2';  kun  enkelte  vare  lidt  større 
eller  mindre.  I  Keglen  fandtes  der  kun  een  Grav  i  hver  Hui,  paa  dens  Bund  eller 
nogel  nedgravet  under  Markfladen.  Den  indeholdt  el  stort  Lerkar  med  de  brændte 
Ben  og  ofte  omsat  med  Slene  c^  dækket  med  en  flad  Sten  (Fig.  266).  Under 
disse    Forhold   vare    mange    Kar   trykkede    itu;     dog   ere    75    omtrent   fuldstsendige. 

Gjranemgaaende    ere   de    godt    forarbeidede   og  af  en   eiendominelig,    omend   meget 
varierende  Form,  med  en  kon  Hats  adskilt  fra  den  brede  Bug  ved  en  Indsnaring,  et 
Par  Linier  eller  et  Bueomament  (Fig.  267).      I  det   hele  afvige   de   ikke   meget   fra 
viase  Broniealders  Former;  enkelte  skulde  endog  efter  Formen  siges  «t  tilhøre Bronie- 
alderen.    Kun  sjseldnere  var  der  nedlagt  Sager  ved  de  brændte  Ben  —  gjennemsuitlig 
i  hver  tredie  Grnv  —  og  da  kun  Smaagjenstande  henhørende  til  Klædning  og  Pynt. 
Lignende   Gravpladser    ere   trufne    paa    adskillige   Steder   i  de 
tilstødende  Egne  af  det  sydvestlige  Jylland;  dog  havde  de  ikke  en 
tilsvarende  Størrelse  og  viste  sig  tillige  stedse  at  være  mere  eller 
mindre  forstyrrede.      Mod  Nord   er   der  i  Nærheden   af  Limljorden 
fundet  en  Gravplads   af  samme  Art,   og  sydpaa  ere  de  trufne  ved 
Meilby  og  Uldal  i  Slesvig.     Alle- 
rede tidligere  vare  tilsvarende  Grav- 
pladser blevne  undersøgte  i  Holsten. 
Endelig  lindes  de  for  disse  Grave 
eiendommelige     Oldsager     spredt 
over  hele  Halvøen. 

Hvad  der  skiller  disse  Grav- 
pladser fra  den  forudgaaende  Pe- 
riode, Bronzealderen,  er  Høienes 
ganske  ringe  Størrelse  og  det,  at 
de  ligge  tæt  samlede  i  større  An- 
tal. Det  sidste  Træk  omtaltes 
„     ,     ,   ,    .      „  allerede  i  det  forudgaaende  Afsnit 

Fig.  aSj.    AMb.  1894,     Vt  ° 

under  den  keltiske  Gruppe.  I 
Efterligning  af  fremmed,  sydlandsk  Gravskik  har  man  ogsaa  ved 
Aarre  og  paa  de  beslægtede  Pladser  lagt  Gravene  tæt  sammen  i 
Gruppe.  Men  den  fra  ældre  Tid  tilvante  Gravhøi  har  man  ikke 
givet  Afkald  paa;  kun  er  Størrelsen  bleven  særdeles  ringe.  Ret 
heldig  har  man  betegnet  denne  Gravform  som  >Tuegravet.  Endnu 
lægges  Benene  i  Urne,  rene  og  skilte  fra  de  andre  Baalrester  lige- 
som tidligere;  men  paa  den  anden  Side  ere  de  medgive  Sager 
oftest  mærkede  af  Ild.  Disse  Grave  frembyde  da  en  Overgang  fra 
den  gamle  Gravskik  i  Bronzealderen  til  den  nye,  som  træder  fuldt 
kjendelig  frem  i  den  keltiske  Gruppe  med  dens  Brandpletter  under 
flad  Mark,  Tuegravéne  betegne  et  Mellemstadium  i  det  vestlige 
Danmark,  ligesom  der  mod  Øst,  paa  Bornholm,  findes  et  tilsvarende 
Mellemfed  repræsenteret  af  Røser  og  Urnegrave  paa  flad  Mark, 
kun  at  de  indeholde  Sager  fra  Bronzealderens  Slutning  (S.  305,  459',. 


Øskenringe  og  Naale. 

At  de  lave  Gravtuer  tilhøre  Periodens  første  Begyndelse,  fremgaaer 
tillige  af,  at  de  ofte  ligge  samlede  omkring  Bronzealderens  Høie,  og  af 
Lerkarrenes  Former,  der  undertiden  komme  de  ældre  meget  nær. 
Til  samme  Tid  henvise  ogsaa  de  i  Urnerne  nedlagte  Sager,  der 
dog  hidtil  kun  have  henhørt  til  visse  faa  Arter,  men  til  Gjengjæld 
ere  fremkomne  i  stort  Antal. 

Den  eiendommeligste  Form  er  0 skenringen ^  en  kredsrund 
Ring  af  Jern  eller  Bronze,  oftest  med  en  enkelt  stor,  enten  be- 
vægelig eller  fast  anbragt  Øsken  (Fig.  268).  Den  har  været  anvendt 
ved  Dragten,  sandsynligvis  til  at  sammenholde  Bæltet;  undertiden  er 
den  stærkt  slidt  og  trukken  skjæv 
ved  Brug.  Den  optræder  enkeltvis 
i  Urnerne.  Paa  Gravpladsen  ved 
Aarre  fandtes  mindst  16  Stykker; 
ialt  foreligger  der  fra  Nørrejylland 
over  50.  1  Slesvig  og  Holsten  ere 
de  ret  hyppige,  og  endnu  i  Mellem- 
europa forekomme  beslægtede  For- 
mer, baade  mod  Vest  i  Schweiz 
og  mod  Øst  i  Ungarn;  her  tilhøre 
de  Slutningen  af  Bronzealderen  og 
den  ældste  Jernalder.  Formen  er 
altsaa  fremmed  i  Norden;  men 
den  synes  intet  andet  Sted  at 
have  været  saa  almindelig  anvendt, 

og,   at   slutte   efter  forskjellige  Eiendommeligheder,   maa  de  fleste 
Stykker   antages   at  være  forarbeidede  her. 

Ved  Siden  af  Ringene  er  det  kun  Naale,  som  foreligge  i  større 
Antal  fra  disse  Grave  (Fig.  269 — 70).  De  ere  af  Jern  —  kun  een  af 
Bronze —  med  Hovedet  dannet  paa  forskjelligMaade,  som  en  lille  Ring, 
en  Oprulning,  en  hvælvet  Plade  o.  s.  v. ;  men  Stilken  frembyder  stedse 
den  Eiendommelighed,  at  den  danner  en  lille  Bue,  sandsynligvis 
for  bedre  at  fæste  i  Tøiet.  Ved  fine  Kjæder  forbindes  de  ofte  to 
og  to.  Vel  ikke  de  samme,  men  dog  beslægtede  Former  fore- 
komme sydpaa  indtil  Italien;  de  gaa  tilbage  til  en  ligesaa  Qærn 
Tid  som  Øskenringene  og  have  været  de  ældste  Forbilleder,  fra 
hvilke  de  langt  yngre  Stykker  i  Norden  ere  udgaaede. 


Fig.  368.    Aarb.  2894.    >/»• 

Det  iidet,   som   iøvrigt  foreligger  i  disse  Fund,  peger  paa  lig- 
nende Maade  langt  tilbage  og  sydpaa.      Ret  oplysende  i  saa  Hen- 
seende er  det  lille  under  Fig.  271  afbildede 
Dobbeltkar.     Den  Arm,    som   forbinder   de 
to  smaa  Bægre,  er  hul,  saaledes  at  Drikken 
maatte  staa  lige  høit  i  dem  begge.   Meningen 
hermed    er    kun    at    danne   et   kunstig   og 
morsomt  Bæger.     Dette  Stykke,  som  horer 
til  Aarre-Fundet,   er  hidtil  det  eneste,    der 
kjendes  fra  Norden.      Men   lignende  Bægre 
sammensatte    af  flere  Smaakar  forekomme 
sydpaa  gjennem  Nord-  og  Mel  lem  tyds  kl  and 
indtil  Schweiz,  Ungarn  og  Italien,    hvor  de 
gaa  tilbage  til  Begyndelsen  af  Aartusindet. 
Som  det  fremgaaer  heraf,   er  det  ingen- 
lunde saa,   at  denne  Gruppe,   der,   i  Mod- 
sætning til  den  keltiske,    er   betegnet   som 
hjemlig,  alene  indeholder  rent  nordiske  Ele- 
menter.     Tværtimod   er   ogsaa  her  meget, 
mulig    endog    det    meste    i    sit    Udspring 
fremmed.     Men  som  det  staaer  med  Grav- 
Fig  »69-70  A=rb..eo4.  ■/■•        formen,   Tuegraven,    saaledes  er  det  ogsaa 
med    Oldsagformeme;     det    fremmede    op- 
træder i  nordisk  Omdannelse,  det  er  lidt  efter  lidt  forandret  under- 
veis  og  endelig  omarbeidet   i  Norden,     Paa   denne  Maade  kan  det 
ret  \'el  betegnes  som  hjemligt.      Baade  Gravform  og  Oldsager  erc 
fremdeles    væsentlig   begrænsede   til 
det  vestlige  Danmark.     Kun  enkelte 
Gange    er    Øskenringen    truffen    paa 
Øerne,     men     da    i    Bronzealderens 
Fund,    og    aldrig   paa    Bornholm,   i 
Sverige  eller  Norge.     Det  er  altsaa 
en    Lokalgruppe,    vi    her   have    be- 
tragtet,   der  paa   det   lille  Omraade, 
hvor  den  hører  hjemme,   vel  falder  forud  for  La  Tene-Tiden,   men 
som   paa   ingen   Maade   kan   betegnes  som   den   almindelige,   første 
Indledning  til  Jernalderen  i  hele  Norden. 


Mark-  og  Mosefundene.  j.65 

Den  anden  hjemlige  Gruppe  i  den  førromerske  Tid  er  sammen- 
sat af  Former,  der  enten  udelukkende  eller  dog  langt  overveiende 
forekomme  i  Fund  fra  Mark  og  Mose.  Herhen  høre  først  og  fremmest 
de  under  Fig.  277  afbildede  Halsringe  med  Tværbaand  eller  Takker 
paa  den  opadvendende  Side.  Der  haves  af  disse  Former  c.  40  Stykker, 
af  hvilke  ingen  er  funden  i  en  Grav.  En  anden  Række  Ringe  af 
ligesaa  eiendommelig  Form,  afsluttede  ved  to  Kugler  og  frem- 
bydende den  samme  Overgang  fra  en  simpel  til  en  meget  sammensat 
Form,  foreligger  i  10  Exemplarer,  alle  fra  Mark  eller  Mose.  Hertil 
kommer  en  Del  store  Bronzeplader,  runde  eller  firkantede,  med  en 
Naal    anbragt    paa   Bagsiden    og    ofte    af    gjennembrudt   Arbeide 


Fig.  372—73.    Aarb.  1881.     Vi- 

(Fig.  275),  adskillige  Bøilenaale  (Fig.  272 — 73),  samt  nogle  Naale 
med  Hoved  af  egne  Former  (Fig.  274). 

Alle  disse  Sager  ere  forenede  ved  den  Eiendommelighed,  at 
de  ikke  have  hjemme  i  Gravfundene.  Men  de  ere  tillige  øiensynlig 
i  Slægt  med  hinanden.  De  ere  alle  gjorte  af  svært  støbt  Bronze, 
prægede  af  en  egen  tung  og  bred  Stil  og  ornamenterede  i  samme 

« 

Smag.  Fremdeles  er  det  klart,  at  de  tilhøre  den  førromerske  Tid; 
de  skille  sig  stærkt  baade  fra  Bronzealderens  og  fra  den  romerske 
Periodes  talrige,  vel  bekjendte  Sager.  Men  paa  den  anden  Side 
kunne  de  ikke  gjennem  de  samlede  Fund  ret  sammenknyttes 
hverken  med  den  hjemlige  eller  med  den  fremmede  Gruppe  af 
gravfundne  Sager  fra  det  Afsnit,  til  hvilket  de  uimodsigelig  høre. 
For  at  faa  at  vide,  hvorledes  det  hænger  sammen  med  disse 
Sager,  maa  der  sees  nøie  til. 

Indførte  ere  de  ikke.  Der  kjendes  ikke  nogen  Gruppe  i  Ud- 
landet, hvortil  de  kunne  henføres.     De  takkede  Halsringe  foreligge 

Sophus  Muller:    Vor  Oldtid.  30 

i  Størst  Antal  fra  Jylland;  men  enkelte  ere  fundne  østpaa  indtil 
Sverige  og  nogle  i  Nord-  og  Mellemt>'dskland,  indtil  Polen  og 
Galizien.  De  nysnævnte  Halsringe  med  Kugler  ved  Enden  ere 
derimod  hyppigst  i  Sverige  og  Ostt>'dskland.  De  runde  og  fir- 
kantede Bronzespænder  findes  spredt  i  det  sydlige  Skandinavien, 
De  herhen  hørende  Bøilenaale  træffes  hellerikke  sønden  for  Øster- 
søen. De  eiendommelige  Naale  med  svært  Hoved  og  bøiet  Stilk 
Fig.  274.    ere    derimod    egentlig    en    holstensk   Form,     som    kun 

sjældnere  træffes  i  omliggende  Egne  mod  Nord  og 
Syd.  Det  er  altsaa  lutter  nordiske  Former,  men  af 
meget  spredt  Forekomst. 

De  bære  tydeligt  Præg  af  at  høre  hjemme  i 
Norden.  Som  en  Arv  fra  Bronzealderen  kan  man 
betragte  Anvendelsen  af  Bronze  til  disse  store  og 
svære  Prydelser.  I  de  forskjellige  Former  kan  der 
vel  paavises  fremmede  Elementer,  men  kun  fuld- 
stændig omdannede  og  næsten  ukjendelige.  Man 
sammenligne  hosstaaende  Figur  med  de  foran 
S.  464  fremstillede ;  den  runde  Bøining  paa  Stilken 
viser,  at  disse  Naale  ere  i  Slægt  med  hverandre; 
men  iøvrigt  er  Forskjellen  bet>'delig.  Bøilenaalene 
Fig.  272 — 73  vise  tilbage  til  La  Tene -Formen 
Fig.  256.  Knopperne  i  Bøilen  røbe  Forbindelsen; 
men  iøvrigt  fortælle  alle  Enkelthederne  om  den 
hjemlige  Oprindelse.  Formen  er  tung  og  bred; 
det  Hele  er  støbt  i  eet  Stykke,  saaledes  at  Kon- 
struktionen er  udvisket,  og  de  forskjellige  Partier  ere  fast  forbundne. 
Fremdeles  ere  disse  i  Jylland  og  Slesvig  fundne  Naale  af  det  gamle, 
vante  Materiale,  Bronzen,  medens  de  fremmede  La  Téne-Naale  fra 
Bomholm  ere  af  det  nyindførte  Metal,  Jern.  Der  er  i  Jylland  kun 
fundet  en  eneste  Bøilenaal  af  Jern  fra  denne  Tid  og  da  ganske  af 
bornholmsk  Form. 

Saaledes  staaer  det  ogsaa  med  de  øvrige  Sager  i  denne 
Gruppe.  De  ere  fremgaaede  af  det  hjemlige  Metalarbeide,  som 
dette  blev  drevet  i  den  førromerske  Tid,  dels  paa  Grundlag  af 
Traditioner  fra  Bronzealderen,  dels  under  Optagelse  af  mangt  et 
fremmed,  snart  ældre,  snart  yngre  Motiv.  Hist  og  her  er  det  endnu 
ikke  muligt  at  paavise,  hvorledes  Formen  er  fremkommen,  saaledes 


Fig.  274. 
AArb.  x83i.     Vt- 

ved  det  under  Fig.  275  baade  fra  For-  og  fra  Bagsiden  afbildede 
Spænde,  Det  synes  dannet  ved  en  Forening  af  Lister  og  runde 
Feltet;  paa  Bagsiden  findes  en  Øsken,  hvori  der  var  anbragt  en 
Naal  af  Jem,  og  en  Krog  fastholdt  Spidsen.  Det  er  altsaa  et 
Spænde.  Midten  af  Pladen  lafter  sig,  forat  Tøiet  kunde  faa  Plads 
nedenunder.  Lignende  Plader  ere  oftere  fundne  to  eller  fire  sammen 
og  have  saaledes  dannet  et  stort  og  pynteligt  Smykke.  Hvorledes 
denne  meget  sammensatte  og  udviklede  Form  er  dannet,  vil  først 
blive  oplyst  ved  kommende  Fund. 

De  takkede  Halsringe  S.  469  kunne  derimod  allerede  nu  fortælle 
deres  Udviklingshistorie.      Halsringen  Fig.  276  er  dannet  af  et  Rør 


af  tyndt  dreven  Bronze,  elastisk  og  paa  den  opadvendende  Side 
prydet  med  Tværbaand.  Lignende  Ringe  forekomme  i  Mellem- 
europa, hvor  de  tilhøre  Hallstatt- Tiden,  før  Aar  400.  Fra  denne 
fremmede  Form,  som  er  trufTen  i  Danmark  i  4  Exemplarer,  maa 
de  nordiske,  takkede  Ringe  være  afledte.  De  ere  alle  massivt 
støbte  og  derfor  ikke  elastiske  saaledes  som  det  fremmede  For- 
billede. Ringen  maatte  da  gjøres  i  to  Stykker,  et  større  og  et 
mindre,  forbundne  ved  et  Hængsel;  naar  det  mindre  Stykke  blev 
svinget  ud,  var  der  tilstrækkelig  Aabning  for  Halsen.  Hermed  vare 
tillige  alle  de  Elementer  givne,  hvormed  der  bestandig  arbeidedes 
videre;  selve  Ringen  blev  sværere,  Tværbaandene  reiste  sig  i 
Takker,  Hængslets  Tap  løftede  sig  til  en  Roset.  Man  endte  med 
de   mærkelige,    kronetignende   Halsringe,    af  hvilke   en   er   afbildet 

nederst  i  Gruppen.  Der  er  foran  oftere  givet  Exempler  paa  en 
lignende  Klimax  i  Udviklingen  af  Oldsagformer  (f.  Ex.  S.  339). 
Hertil  har  der  altid  behøvedes  en  vis  Tid,  Disse  Metalarbeider  i 
hjemlig  Stil  maa  utvivlsomt  spænde  over  et  ikke  saa  lille  Aare- 
maal,  sandsynligvis  over  en  stor  Del  af  det  Tidsrum,  som  i  det 
hele  indtages  af  den  førromerske  Periode. 

Det  er  blevet  sagt,  at  denne  Gruppe  fra  Mark  og  Mose  skulde 
i  Forbindelse  med  de  foran  omtalte  Sager  fra  Gravene  repræsentere 
tre  særskilte  Tidsafsnit  indenfor  den  førromerske  Periode,  og  at 
man  over  hele  det  nordiske  Omraade  skulde  efterhaanden  have 
bevæget  sig  frem  ad  disse  chronologiske  Trin.  Fund  og  Former 
optræde  endnu  altfor  spredt  og  lokalt  til,  at  denne  Antagelse  nogen- 
lunde kan  begrundes.  I  hvert  Fald  synes  der  ikke  i  Danmarks 
førromerske    Tid    at    kunne    skjelnes    mellem    de    to    store,    foran 


Fig.  276.    V« 

omtalte  sydlige  Tidsgrupper,  Hallstatt-  og  La  Tene  -  Gruppen ,  før 
og  efter  Aar  400.  Der  modtoges  vel  Elementer  fra  begge;  men 
de  afleiredes  ikke  overalt  i  chronologisk  Orden  og  i  særskilte, 
vidtrækkende  Lag.  De  ældre  Elementer  synes  at  være  hidførte 
langsommere  og  stærkt  omformede  underveis,  saaledes  at  de  ikke 
længere  ret  havde  Hallstatt -Præg,  naar  de,  ofte  samtidig  med  de 
yngre,  hurtigere  og  i  uforandret  .  Skikkelse  fremførte  La  Tene- 
Elementer,  naaede  til  Norden. 

De  tre  Grupper,  som  her  ere  udskilte,  vise  de  forskjellige  Be- 
vægelser, som  have  gjort  sig  gjældende  i  vor  førromerske  Jernalder, 
snart  samtidig,  snart  efter  hinanden.  Tilmed  træde  Fundene  kun 
ret  kjendelig  frem  imod  Øst  og  mod  Vest.  Paa  Sjælland  med 
omliggende  Øer,  hvor  de  førromerske  Fund  endnu  kun  ere  frem- 
dragne i  ringe  Antal,  maa  Bronzealderen  antages  at  være  bevaret 
gjennem  en  god  Del  af  dette  Tidsrum  (S.  336).  Naar  dets  Be- 
gyndelse   sættes    til    d.    4.   Aarh.    f.    Chr.,     er    dette    sikkert   den 

fjæraeste  Tid,  hvortil  man  kan  gaa  tilbage  selv  for  de  ældste 
jydske  Fund. 

løvrigt  maa  det  aabent  tilstaaes,  at  der  endnu  mangler  meget 
i,  at  der  paa  dette  Punkt  kan  siges  at  være  opnaaet  fuld  For- 
staaelse.  Den  førromerske  Tid  er  øjensynlig  kun  stykkevis  kjendt; 
visse  forenende  Led  synes  endnu  at  mangle.  Dette  vise  baade  de 
mange  Smaasager,  som  hidtil  ere  betragtede,  og  de  enkelte  store 
Stykker,  som  haves  fra  denne  Tid. 

De  prægtige  Vogne  fra  Deibjerg  Præstegaardsmose ,  c.  2  Mil 
syd  for  Ringkjøbing,  bleve  tilfældig  opdagede  ved  Tørvegravning 
i  1881,  hvorefter  de  i  dette  og  følgende  Aar  bleve  fremdragne  ved 
en    af  Henry  Petersen   for  Nationalmuseet  foretagen   Undersøgelse. 


Skjøndt  der  mangler  en  Del,  kan  man  dog  danne  sig  en  tydehg 
Forestilling  om  Vognenes  oprindelige  Udseende,  og  en  af  dem  har 
kunnet  opstilles  i  sin  hele  Sammenhæng.  Den  er  gjengiven  i 
Fig.  278,  dog  i  saavidt  muligt  restaureret  Skikkelse.  En  eien- 
dommelig  formet,  lav  Stol,  som  blev  funden  sammen  med  det 
øvrige,  er  anbragt  i  Vognen  som  Agestol.  Til  Forstaaelse  af  de 
enkelte  Partier  bidrager  det  meget,  at  de  to  Vogne  ere  i  det 
væsentlige  overensstemmende.  Hele  Understillingen  efterlader  ikke 
nogen  Tvivl;  den  er  fuldstændig  bevaret,  med  sit  Forparti,  hvorfra 
den  lange  Vognstang  udgaaer,  og  Bagpartiet,  der  er  forbundet  med 
Forstillingen  ved  en  svær  Bolt.  Af  Vognkassen  findes  begge 
Siderne  samt  For-  og  Bagstykker;  men  Forbindelsen  mellem  disse 
Dele  er  usikker.  Hellerikke  kan  det  paavises,  hvorledes  Under- 
stillingen  og  Vognkassen  have  været  forenede. 

EnkeUbedeme    ere    behandlede    med   Omhu    og   Dygtighed.      Siderne   i  Vogn- 
kmsaen  dannes  af  jævnsides  lagte  Lisier  af  Askerne,  bvis  Ender  ere  fastholdte  i  runde 

Stokke.  Udvendig  ere  de  pijdede  med  tynde  Bronzebeslag,  og  fra  Overkanten  reise 
sig  to  Opstandere,  der  ere  udstyrede  med  charakteristiske  Mandshoveder  med  Over- 
skja*g;  Pupillerne  i  Øinene  ere  udborede  til  Indlægning.  Endestykkerne,  Under- 
stillingen <^  Vognstangen  ere  ligeledes  forsynede  med  rige  Bronzebeslag,  hvori  dels 
gjennembnidte,  dels  drevne  Ornamenter.  Mellem  disse  sees  de  foran  omtalte  hellige 
Tegn  med  buede  Arme  ^,S.  420).  Hjulnaver  og  Fælger  ere  af  Asketræ,  de  første 
omsluttede  af  solide  Bronzebøsninger  indvendig  og  udvendig,  de  sidste  dannede  af 
et  enkelt  langt  Stykke  Træ,  der  er  bøiet  sammen  under  Ophedning  og  derefter  om- 
givet med  en  solid  Jemskinne,  der  er  lagt  paa  i  glødende  Tilstand.  Vognstangen 
afsluttes  af  et  tykt  støbt  Bronzestykke  med  et  Hul  til  Fastgjørelse  af  Aai^et. 

De  gjennembrudte  Mønstre  ere  i  Slægt  med  La  Tene -Stilen 
og  altsaa  af  fremmed  Oprindelse;  men  Arbeidet  er  utvivlsomt 
nordisk.  Ganske  tilsvarende  Ornamenter  kjendes  ikke  fra  Udlandet, 
og  de  mange  Vogne,  af  hvilke  der  er  fundet  mindre  Rester  i 
Frankrig,  Rhinegnene,  Schweiz  og  Ungarn,  ere  ikke  lidet  afvigende 
baade  i  Hovedform  og  Enkeltheder.  Meget  usandsynligt  er  det 
ogsaa,  at  der  lang\'eisfra  skulde  være  kjørt  tre  ensartede  Vogne  op 
til  Jylland  og  Fyen. 

Det  blev  foran  nævnt  (S.  451  ,  at  der  i  en  Brandplet  paa 
Langaa  Mark  er  fundet  samtlige  Jern-  og  Bronzedele  til  en  Vogn 
af  ganske  samme  Art  som  Kjøretøieme  fra  Deibjerg  Mose.  I  det 
fyenske  Fund  er  Vognen  bleven  brændt  paa  Ligbaalet,  og  derefter 
ere  Resterne  nedlagte  i  en  stor  Jemkjedel  sammen  med  et  rigt 
Gravudst>'r.  Det  tør  vel  heraf  sluttes,  at  alle  disse  Vogne  have 
været  til  Brug  i  Livet  og  ikke  bestemte  til  Tjeneste  ved  Templet, 
til  Optog  med  Gudebilleder  el.  lign.  Paa  Vognen  blev  Liget  fart 
til  Baalpladsen,  og  det  laa  da  nær  at  sætte  det  Hele  paa  Baalet. 
Ikke  usandsynligt  forbandt  man  hermed  Forestillingen  om,  at  den 
Døde  kunde  have  Brug  for  den  i  det  kommende  Liv  eller  paa 
Reisen  til  de  Dødes  Hjem.  Disse  Tanker  laa  nær  i  Hedenskabet. 
I  Xorden  træde  de  senere  i  Oldtiden  stærkt  frem  i  Gravfundene 
af  Vogntøi  og  Hesteskeletter.  De  nysnævnte  Vognfund  fra  Gra\  e 
i  Vesteuropa  vise,  at  ikke  meget  fjæmtboende  Folk  havde  for 
Skik  at  udst>Te  den  Døde  med  et  Kjøretøi.  Enestaaende  som 
Langaa-Fundet  er,  kunde  det  sk>ldes  en  Efterligning  af  denne 
fremmede  Skik. 

Bedre  end  noget  andet  give  de  bronzebeslagne  Vogne  en 
Forestilling  om,  hvad  den  nordiske  Haandværker  formaaede  at 
frembringe  i  denne  Tid.  Mange  foran  omtalte  Enkeltheder  have 
allerede  \ist,    at   baade  Jernet    og  Bronzen    bleve  forarbeidede  til 

mindre  Sager;  men  noget  ganske  andet  er  dog  disse  store  og 
sammensatte  Gjenstande,  som  Arbeideren  har  behandlet  med  fuldt 
Herredømme  over  Materiale,  Technik  og  kunstneriske  Motiver. 
Den  hjemlige  Industri  har  altsaa  havt  en  virkelig  Betydning. 
Uforstaaeligt  vilde  det  da  ogsaa  være,  om  de  Folk,  som  forud 
vidste  at  behandle  Bronzen  saa  mesterlig  baade  i  Støbeformen  og 
med  Hammeren,  skulde  have  lagt  Værktøiet  bort,  fordi  de  fik  et 
nyt  Metal  at  arbeide  med  og  nye  Modeller. 

At  det  ikke  her  som  for  andre  Tiders  Vedkommende  er  let 
at  faa  Øie  for  den  indenlandske  Metalindustri,  beroer  for  en  Del 
paa,  at  Gravene  gjennemgaaende  ere  tarvelig  udstyrede.  Det  er 
blevet  sluttet  heraf,  at  det  var  en  Tid,  som  kun  frembragte  lidet 
og  eiede  lidet.  Sagen  er  dog  utvivlsomt  en  anden.  Naar  man 
ikke  medgav  den  Døde  et  egentligt  Udstyr,  kom  dette  af,  at  det 
ikke  var  Skik.  Man  lagde  ham  paa  Baalet  fuldt  paaklædt  og  med 
de  Spænder  og  Naale,  som  hørte  til  Dragten;  mere  fordredes  ikke, 
og  kun  undtagelsesvis  blev  der  medgivet  mere.  Saaledes  var  det 
ogsaa  i  det  umiddelbart  forudgaaende  Tidsafsnit  i  Norden  (S.  364  flg.). 
Fremdeles  stemmer  det  med  almindelig  Skik  i  keltisk  Tid;  hvor 
man  vender  sig  hen  i  Udlandet,  gjør  den  langt  overveiende  Del  af 
Gravfundene  et  fattigt  Indtryk,  ædle  Metaller  mangle,  og  de  fleste 
Grave  ere  uden  Udstyr.  Dette  er  sikkert  nok  at  forstaa  i  Over- 
ensstemmelse med  hele  den  Opfattelse  af  Gravlægningen  og  Livet 
efter  Døden,  som  ovenfor  er  belyst  (S.  364). 

Den  førromerske  Tid  med  dens  fyldige  Modtagen  og  selv- 
stændige Omarbeidning  af  det  fremmede  kan  ikke  siges  at  have 
været  en  kraftløs  og  fattig  Tid.  Men  Guld  synes  man  kun  at  have 
eiet  i  sparsom  Mængde;  5  Guldsmykker  ere  Alt,  hvad  der  fore- 
ligger fra  hele  dette  Tidsrum,  de  fleste  dog  ret  værdifulde  og 
smukt  forarbeidede.  Hvor  lidt  dette  er,  føles  bedst,  naar  Blikket 
rettes  paa  de  talrige  Guldfund  fra  Bronzealderen  og  til  den  anden 
Side  paa  den  bestandig  tiltagende  Guldmasse  i  Fundene  fra  de 
efterfølgende  Tidsrum.  Manglen  paa  Guld  er  dog  vel  forstaaeiig: 
Ravet  førtes  ikke  til  Syden  i  disse  Aarhundreder  (S.  289  flg.). 
Handlen  var  desuden  bleven  afbrudt  eller  dog  forstyrret  ved 
Kelternes  Krigsfærd  i  Mellemeuropa.  Under  saadanne  Forhold 
kunde  Guldbeholdningen  ikke  forøges.  Ved  Hjælp  af  Sværdet  var 
man  vist  ikke  istand  til   at  skaffe   sig  Rigdom.      En  fredsommelig 

Retning  synes  at  have  gjort  sig  gjældende ;  dette  tør  vel  sluttes 
af,  at  Vaabenfundene  ere  overmaade  sjældne  i  Sammenligning  med, 
hvad  der  var  Tilfældet  baade  i  Bronzealderen  og  i  den  senere  Del 
af  Jernalderen.  Tillige  forekomme  Vaaben  almindeligere,  jo  mere 
man  nærmer  sig  de  Egne,  hvor  de  krigerisk  herskende  Kelter 
havde  deres  Sæde.  Vort  Land  laa  vistnok  ganske  udenfor  det 
Omraade,  hvor  Tidens  historiske  Tildragelser  foregik. 

Kun  nølende  drager  man  Slutninger  af  denne  Art,  der  lede 
fra  de  foreliggende  Oldsager  over  til  indre  Tilstande  og  Aandsliv 
i  den  svundne  Tid.  Et  sikkert  Udgangspunkt  giver  dog  Op- 
tagelsen af  den  fremmede  og  langveisfra  hidførte  Gravskik.  Ind- 
retningen og  Anlæget  af  Gravene  kan  ikke  importeres  paa  samme 
Maade  som  Bøilenaale  og  Kar;  men  Overensstemmelsen  med  det 
fremmede  er  i  begge  Retninger  lige  stor.  Den  fremmede  Ind- 
flydelse har  da  havt  andet  og  mere  at  betyde  end,  at  der  blev 
tilført  Norden  nye  Brugsgjenstande  og  nye  Forbilleder;  den  har 
sikkert  nok  trængt  dybt  ind  i  Nordboens  Tanker  og  Forestillinger. 
Paa  et  enkelt  Punkt  bydes  der  Træk,  som  endog  bringe  i  umid- 
delbar Berøring  med  de  udenfra  modtagne,  nye  Ideer. 

Et  paafaldende  stort  Antal  Urner  fra  Gravpladserne  ved  Aarre 
og  ved  det  nærliggende  Gunderup  manglede  et  eller  to  Ører.  Af 
ialt  25  Kar  med  to  Ører  havde  kun  4  Ørerne  hele;  14  af  dem 
manglede  begge  Ører;  ved  7  var  det  ene  afslaaet.  Af  16  eenørede 
Kar  havde  kun  Halvdelen  bevaret  Øret.  Dette  kunde  synes  at 
være  ganske  tilfældigt.  Men  paa  flere  samtidige  Gravpladser  i 
Holsten  er  det  samme  iagttaget,  og  her  har  man  eengang  fundet 
Karrets  to  afslaaede  Ører  henlagte  indeni  det,  øverst  mellem  de 
brændte  Ben,  og  en  anden  Gang  under  Bunden  af  Karret.  Det 
var  da  ikke  gamle  Lerkar  med  afstødte  Ører,  som  bleve  benyttede. 
Og  søger  man  længere  bort,  da  møder  det  samme  Træk  ved 
store  Urnefund  fra  Tydskland  og  Bøhmen.  Endnu  ved  Villanova 
i  Etrurien  (S.  436)  omtales  det  endog  som  en  Regel,  at  toørede 
Kar  mangle  det  ene  Øre.  Man  ledes  til  at  tro,  at  der  ligger  en 
fælles  Tanke  til  Grund  for  dette  Forhold;  mulig  er  Øret  paa  en 
vis  Maade  ritualmæssig  blevet  afslaaet  for  symbolsk  at  betegne, 
at  Gravkarret  ikke  mere  skulde  bæres  og  flyttes,  men  henstaa 
urokket  med  Levningerne  af  den  Døde,    og  man   kan  ikke  vægre 

sig  ved  at  tro,    at  denne  Enkelt-Forestilling  er  bleven  udbredt  fra 
Folk  til  Folk  imod  Nord. 

Men  har  den  fremmede  Indflydelse  raadet  saaledes  i  det  Smaa, 
da  har  den  sikkert  nok  ogsaa  paa  væsentlige  Punkter  havt  en 
indgribende  Betydning  for  Kulturlivet  i  Norden.  Her  som  andet- 
steds hos  de  barbariske  Folk  nord  for  Alperne  betegner  den 
keltiske  Periode  Indledningen  og  Begyndelsen  til  den  langt  fyldigere 
og  betydningsfuldere  Paavirkning  fra  den  klassiske  Verden,  som 
modtoges  i  den  paafølgende,  romerske  Tid. 


IV.     DEN  ROMERSKE  TID.     OLDSAGER  OG 
INDUSTRI. 


Skulde  der  virkelig  kunne  tates  om  en  romersk  Tid  i  et  Land, 
hvis  Grænser  ingen  romersk  Soldat  har  betraadt,  og  som  var 
skilt  fra  Verdensriget  ved  mange  Folk  og  vide  Egne?  Fundenes 
Vidnesbyrd  lader  sig  ikke  afvise.  Der  var  en  Tid,  da  indførte, 
romerske  Sager  vare  i  almindelig  Brug,  da  Landets  egen  Industri 
fik  et  nyt  Præg  under  den  fremmede  Paavirkning,  og  da  ogsaa 
aandelige  Indflydelser  sees  at  være  modtagne. 

Naar  forud  kun  enkelte  Sager  fra  klassisk  Grund  vare  naaede 
til  Norden,  medens  der  nu  begyndte  en  regelmæssig  Import,  naar 
Meddelelser  sydfra  hidtit  kun  vare  modtagne  langsomt  og  i  for- 
andret Skikkelse,  medens  de  nu  tilførtes  hurtigere  og  kun  lidet  om- 
formede, da  har  dette  intet  forunderligt.  Afstanden  til  Omkredsen 
af  den  klassiske  Kultur  var  kjendelig  formindsket,  og  i  Stedet  for 
at  skilles  ved  Bjerglinier  mødtes  Barbarer  og  Romere  nu  ved  vidt- 
strakte, aabne  Grænser.  I  den  nærmeste  Tid  før  Christi  Fødsel  var 
Romerriget  udvidet  indtil  Rhinen  og  Donau  i  næsten  hele  deres 
Løb.  Langs  disse  vide  Strækninger  var  Adgangen  aaben  for  den 
romerske  Kjøbmand  til  det  indre  Germanien. 


4.76  En  fælles,  germansk-nordisk  Kultur. 

Det  var  jo  ikke  raa  Barbarer,  der  boede  her,  men  Folk,  som 
bestandig  i  vidt  Omfang  havde  modtaget  Udstraalingerne  fra  Sydens 
Kultur.  Om  Pannonierne  hedder  det,  da  de  faa  Aar  f.  Chr.  F. 
stillede  sig  paa  Marbods  Side  imod  Romerne,  at  de  ikke  blot  havde 
tilegnet  sig  romersk  Krigstugt,  men  ogsaa  romersk  Sprog,  og  at 
de  fleste  vare  lige  øvede  i  boglig  og  i  krigersk  Syssel  (Velleius 
Paterculus,  Hist.  Rom.  II,  iio).  Adskillige  Aar  før  Brittanien  blev 
erobret  af  Romerne,  siges  frie  Fyrster  at  have  søgt  Forbindelse 
med  Augustus  og  allerede  at  have  gjort  hele  Øen  næsten  til  et  Hjem  for 
Romerne  (Strabo,  Geogr.  IV,  5,  3).  Fremdeles  var  det  en  Verdens- 
magt, der  nu  rykkede  tæt  ind  paa  Barbarerne,  med  en  civilisatorisk 
Kraft  og  en  materiel  Produktionsevne,  som  ingen  af  de  tidligere, 
mindre  Statsdannelser  i  Syden  havde  havt.  Saaledes  forstaaes  det, 
at  Germanien  blev  halvt  romaniseret.  Indtil  Østersøen  og  Weichsel- 
egnene  have  Fundene  et  fremtrædende  romersk  Præg,  og  ikke 
anderledes  er  Forholdet  i  Norden.  Der  fandtes  overalt  i  den  romerske 
Periode  en  væsentlig  fælles  Kultur.  Men  i  Danmark  tale  de  talrig 
indsamlede  Minder  fra  det  lille  Omraade  vistnok  et  tydeligere  Sprog 
end  de  mere  spredte  Fund  i  de  germanske  Lande. 

Bedre  end  andetsteds  sees  det  ogsaa  her,  hvor  hurtig  og  over- 
vældende den  nye  Tid  gjorde  sig  gjældende.  Kun  faa  ere  de 
Oldsagformer,  i  hvilke  ældre  Elementer  ere  bevarede;  endnu  færre 
bleve  fastholdte  uforandrede,  og  blandede  Fund  med  Sager  fra 
begge  Tidsrum  træffes  sjælden.  Sandsynligvis  naaer  den  romerske 
Periode  i  Danmark  tilbage  til  Christi  Fødsel,  og  dens  Grænse 
fremad  i  Tiden  maa  antages  at  falde  i  d.  3.  Aarh.  Dette  Afsnit 
skulde  saaledes  have  havt  en  Varighed  af  2 — 3  Aarhundreder. 

Tidsgrænserne  maa  her  som  ellers  sættes  med  en  vis 
Rummelighed.  Ikke  blot  have  de  vexlende  Stilperioder  selvfølgelig 
ikke  afløst  hinanden  med  eet  Slag  eller  ganske  samtidig  paa  alle 
Omraader;  men  selve  de  Udgangspunkter,  som  haves  for  Da- 
teringer, ere  lidet  præcise.  De  bestaa  navnlig  i  de  nys  berørte 
historiske  Tildragelser  og  i,  at  adskillige  af  de  i  Danmark  trufne, 
indførte  Sager  have  den  ældre  Keisertids  faste  og  sluttede  Stilpræg, 
ligesom  de  kjendes  fra  Fund  i  selve  Italien;  i  Modsætning  hertil 
synes  de  senere  i  Folkevandringstiden  forekommende,  indførte  Sager 
at  hidrøre  fra  Fabriker  i  de  romerske  Grænseprovindser,  hvor  til- 
svarende Former  træffes. 

Et  noget  fastere  Holdepunkt  give  de  i  tre  forskjellige  Fund, 
fra  Jylland,  Sjælland  og  Falster,  foreliggende  Btonzekasseroller,  som 
paa  Haandtaget  bære  Fabriksten:iplet:  flaBttMaiMMM  —  dette 
var  den  første   Bogstavskrift,  som  man  ^SSSmBKmS^mm  ^^  ^°^  ^^^ 


i  Danmark.     Det  samme  Mærke  sees  paa  ganske   tilsvarende  Kar, 
der  ere   fremdragne- i   de   af  Vesuv  i  Aaret  79  eft.  Chr.   dækkede 


Byer,  Herculanum  og  Pompeii.  Samme  Fabrik,  muligvis  ogsaa 
samme  Mand,  Publius  Cipius  Polibus,  har  altsaa  arbeidet  for  det 
sydlige  Italien  og  for  Danmark  —  ligesom  iøvrigt  ganske  lignende 
Kar  med  samme  Stempel  ere  fremdragne  mange  Steder,  fra  Ungarn 
indtil  England.     Heraf  kan  dog  ikke  sluttes  nærmere  end,    at  den 


^^8  Bronzekar. 

danske  Fundgruppe,  hvori  disse  Bronzekar  hore  hjemme,   sandsyn- 
ligvis gaaer  tilbage  til  det  i.  Aarh.  eft  Chr.  t 

El  Kar  af  denne  Art  sees  bagest  i  den  S.  475  fremstillede  Gruppe. 
Det  er  Kasseroller  med  langt,  fladt  Haandtag,  i  hvilket  der  er  ud- 
skaaret  et  Hul,  forat  Karret  kunde  ophænges.    Under  den  flade  Bund 
flndes  sædvanlig  dybt  inddreiede,  koncentriske  Kredse,  og  indvendig  er 
Karret  fortinnet,  med  horizontale  Linier  til  Ma  als  an  give  Ise.     Der  er 
i    Danmark    fundet    over    30   saadanne   Kar;    blandt    de    romerske 
Bronsekar,   som   væsentlig  bidrage   til   at   give   Fundene   fra  denne 
Tid  deres  eiendonimeligePræg,  er  dette  den  hyppigst  forekommende 
Form.     ialt    foreligger    der   henved    lOO 
Kar,  derimellem  store  Kjedler  og  Spande 
med  Fødder  og  bevægelige  Hanke  (Fig. 
280),  aabne  Fade  med  Bæreringe  (Fig.  281} 
og  Øsekar    med   en   indsat  Si   og  langt, 
spinkelt  Haandtag  (S.475),  hvortil  kommer 
et  Par   smukke   Kander   (Fig.  282).     Det 
er    hverken    Pragtstykker   eller    Kostbar- 
heder,   men    tværtimod  ganske  alminde- 
lige, romerske  Mad-  og  Drikkekar;    dog 
ere    de    af   ædel    Form    og    fortræffeligt 
Arbeide,    omhyggelig   gjorte   helt   igjen- 
nem  og  dertil  solide  og  praktiske.    Bedre 
Husgeraad  er  der  vel  aldrig  gjort.     For- 
Fi    >a>    Aarb  isgj    V  staaeligt  er  det  da,  at  de  gjærne  modtoges 

i  Norden  ligesom  overalt,  hvorhen  den 
romerske  Handel  naaede.  Blanktskinnende  med  den  smukke  Bronze- 
farve, kunstnerisk  udstyrede  med  Masker  og  Ornamenter,  som  man 
aldrig  havde  seet  Mage  til,  maatte  de  vække  Nordboens  sterste 
Beundring.  Men  sligt  har  man  hverken  tænkt  eller  forsøgt  paa  at 
efterligne;  høist  er  et  afl'aldet  Hankbeslag  blevet  erstattet  og  en 
Beskadigelse  dækket  med  en  paasat  Lap. 

Anderledes  med  Hensyn  til  Smykkerne.  Det  fremmede  er 
her  saa  fuldt  tilegnet,  at  selve  Smagen  er  undergaaet  Forandringer. 
Der  spores  ingen  Lyst  til  at  dække  sig  med  mange  og  iaine- 
faldende  Smykker  af  stort  Omfang  og  liden  Værdi  —  dette  er  jo 
Barbarernes  Særkjende.  Tværtimod  ere  Smykkerne  faa  i  Antal  og 
af  ringe  Størrelse,  men  værdifulde  ved  Metallets  Formning  og  om- 

hyggelig  Behandling.  Større  Hals-  og  Armringe  bar  man  ikke; 
de  tilhøre  de  forudgaaende  og  efterfølgende  Tider,  hvis  Smag  var 
mindre  fintfølende.  Fingerringe  forekomme  sjælden  og  kun  af  be- 
skeden Størrelse.  Hvad  der  haves  fra  denne  Periode  er  hovedsage- 
lig fine  Perler  og  elegante  Naale. 

Romerske  Glasperler,  der  vel  ere  nydelige,  nven  af  ringe  Værdi, 
bleve  først  almindelig  anvendte  i  Folkevandringstiden ;  de  forekomme 
af  og  til  i  den   romerske  Periode,    dog    stedse   kun   i   ringe  Antal. 
Almindelige   ere   derimod    de   værdifuldere    Guld- 
perler til    at    trække   paa   Halsbaand  og  Hænge- 
smykker   af  Guldblik  med  Filigran  og  kornet  Ar- 
beide;   en  sirlig,   lille  Krog  sammenholdt  Enderne 
af  Baandet  (Fig.  283).     Alt  dette  er  ofte  af  smuk 
Form  og   ypperligt  Arbeide,    og    der   sees  ingen       pig,  333.   Vi 
Grund  til  at  antage,  at  disse  Prydelser  ikke  skulde 
være  gjorte  i  Norden,  hvor  de  hyppig  findes,    dels  i  Skandinavien, 
dels   i  Nordtydskland ;    men    oprindelig  ere    de    utvivlsomt    afledte 
fra    klassiske  Forbilleder.     Hængepiydelser    af  samme    Form    som 
Fig.  284    ere  i  Danmark  fremdragne   i   et  Antal  af  mere  end  30; 
de    ere    hule    og    formede    som    en    lille   Vase,    med 
kort,    aaben    Hals,    hvorover    en    Øsken    til    Snoren. 
Perler  af  Guldblik    foreligge   i  talrig  Mængde;    alene 
paa  Bornholm  ere  de  trufne  i   c.  40  Fund.     Et  Antal 
af  35  smukt  forarbeidede  Perler,  3  Hængesmykker  og 
Hovedet    til    en  Naal,   alt  af  Guld,   samt    to    spinkle 
Armbaand  af  Sølv  —  de  eneste  Armringe,  som  haves 
fra    den    romerske   Tid,    —    bleve   i    1783    opgravede 
sammen  i  en  Mose  ved  Frøslev  i  Stevns  under  Grev- 
skabet Bregentved.    Den  daværende  Besidder  skjænkede  i  1807  hele 
Fundet  til  det  nyoprettede  Museum. 

Blandt  Naalene  træffes  mange  smukke  Former,  for  en  Del  af 
Sølv  og  enkelte  med  Hoved  af  Guld.  De  ere  ganske  afvigende 
fra  de  ældre  Naale  fra  førromersk  Tid,  ikke  afledte  af  disse,  men 
kjendelig  prægede  af  romersk  Smag.  Det  karnisformede  Profil, 
hvori  Hovedet  afsluttes  ved  Fig.  285 ,  er  saaledes  et  bestemt  ro- 
mersk Træk  (S.  486). 

Almindeligere  forekomme  dog  Bøilenaale  eller,  som  man  pleier 
at  kalde  disse  Smykker,  Fibulaer,     Forsaavidt  er  et  romersk  Navn 

her  ganske  paa  sin  Plads,  som  Formerne  for  en  Del  ere  helt  ro- 
merske, ligesom  mange  Naale  utvivlsomt  ere  indførte,  og  alle,  selv 
de  i  Norden  forarbeidede,  ere  oprindelig  udgaaede  fra  romerske 
Forbilleder.  Det  er  tillige  fuldstændig  internationale  Former.  Over- 
alt hos  Barbarerne,  hvorhen  de  romerske  Forbindelser 
strakte  sig,  bleve  de  ældre  La  Tene-Former  (S.455)  i  Tiden 
omkring  Chr.  F.  afløste  af  disse  Fibulaer.  De  tilhøre 
væsentlig  de  nærmeste  Aarhundreder  efter  Chr.  F.  og 
vege  først  i  det  3.  Aarh.  Pladsen  for  nye  Led  i  den 
lange  Række  af  Bøitenaale,  der  strækker  sig  indtil  Old- 
tidens Slutning. 

De  i  Danmark  fremkomne  Fibulaer  fra  den  romerske 
Tid  gaa  næsten  alle  tilbage  til  de  her  afbildede  Hoved- 
former (Fig.  286 — 87).    Selve  disse  to  Stykker  ere  utvivl- 
somt ogsaa  af  romersk  Arbeide.     Den  smukt  krummede 
Bøile  har  ved  Midten   en  Knop;   ved  Enden  er  den  lige 
afskaaren,   eller  den   bærer  en   anden   Knop,      I  Hovedsagen  ligne 
disse  Naale  de  ældre  {S.  449  og  465);  ved  Hovedet  findes  Spiralen, 
hvorfra  Naalen    udgaaer,    og   dennes   Spids   fastholdes   i   en  Skede 
under  Foden,   Bøilens  Knop- 
per,   der    senere   afløses    af 
smalte  Kamme,    minde  om 
de  tilsvarende  Led  ved  La 
Téne-Naalene.    De  ældre  og 
yngre  Former  ere   organbk 
forbundne   med    hverandre; 
men  i  Danmark  forekomme 
Mel  lem -Formerne  ikke;    de 
ere  at  søge    paa    romersk   Grund    og  i    de    nærmeste,    barbariske 
Egne.      De    nye    Former    ere    fuldt    udviklede    komne    til    Norden 
og    ere   da  blevne  Grundlag   for   de    mange    hjemlige  Variationer, 
der,    efterhaanden    som    Tiden    gik,    fjæmede    sig   mere    og    mere 
fra  Originalerne.      En    og   anden   af  disse   i   Enkelthederne    meget 
afvexlende  Former    kan    siges    at   være    dansk    eller    nordisk;     om 
mange  andre  er  det  endnu  usikkert,   hvor  de  først  ere  fremkomne, 
Fibulaerne  træffes  sædvanlig  parvis  i  Kvindegrave,   ofte  i  For- 
bindelse med  en  tredie  af  afvigende  Form,     Kun  i  faa  Tilfælde  er  der 
truffet  et  enkelt  Stykke  i  en  Mandsgrav.    Ogsaa  paa  romersk  Grund 

bare  Mændene  i  denne  Periode,  som  det  vides  fra  Stenbilleder, 
fremdragne  i  Grænseprovindseme,  kun  en  enkelt  Fibula  fæstet 
ved  Skulderen,  Kvinden  derimod  tre.  De  to  ere  anbragte  oppe 
paa  Brystet  overfor  hinanden  med  Foden  vendende  opad;  den 
tredie  er  fæstet  længere  nede,  midtfor  og  efter  sin  Længde.  I 
Norden  bares  de  sandsynligvis  paa  lignende  Maade,  ved  Over- 
klædningen eller  Kappen. 

Fibulaeme    synes    ganske    at    have    fortrængt    Knapperne   fra 
Klædedragten.    De  i  Bronzealderen 
almindelig     forekommende     Metal- 
knapper   kjendes  ikke  fra    den  ro- 
merske Tid.     Ved  Bæltet    afløstes 
de  ældre,  aflange  Hager  og  Øsken- 
ringene (S.  448,  463)  ^{Spændet^  atter 
en   Form,    som    modtoges  fra  Ro- 
merne.   Et  smukt  formet  Remspænde  af  Bronze  er  afbildet  Fig.  288 ; 
sædvanlig  ere  dog  Spænderne  af  Jern  og  ganske  simple,  firkantede 
eller  fortil  afrundede  som  de  nutildags  brugte. 

Ogsaa  Fibulaeme  ere  ikke  sjælden  af  Jern.  Dette  Metal  havde 
altsaa  en  saadan  Værdi,  at  det  kunde  benyttes,  ikke  blot  til  Sager, 
der  halvt  vare  Nyttegjenstande,  som  Rem- 
spænder  og  Naale,  men  ogsaa  til  egentlige 
Smykker;  dette  taber  sig  mere  og  mere  ned 
igjennem  Oldtiden.  løvrigt  var  Sølvet  i  den 
romerske  Tid  kommet  i  ret  almindelig  Brug 
til  Smykker  og  blev  oftest  anvendt  massivt; 
i  den  forudgaaende  Periode  var  dette  Metal 
næsten  ukjendt.  Guldet  var  endnu  sparsomt,  om- 
end  almindeligere  end  forud ;  det  brugtes  alene 
til  egentlige  Smykker  og  sædvanlig  tyndt  ud- 
hamret. Ved  Siden  af  de  øvrige  Metaller  blev 
endelig  Bronzen  almindelig  benyttet  til  Smykker  og  mindre  Brugs- 
gjenstande,  men  ikke  længere  i  samme  konstante  Legering  som  i 
Bronzealderens  Dage.  Man  maatte  følge  med  Udviklingen  i  Syden, 
hvorfra  Metallerne  modtoges,  og  forlængst  var  Tinnet  hos  de  klas- 
siske Folk  traadt  tilbage  i  Bronzelegeringerne,  skjøndt  det  ingen- 
lunde var  ganske  forsvundet.      Oftest  erstattedes   det  i  større  eller 

mindre  Omfang  af  Bly,  og  i  de  første  Aarhundreder  eft.  Chr.  navnlig  af 
Zink.  Mangehaande  vanskelig  paaviselige  og  ofte  sikkert  tilfældige 
Forhold  gjorde  sig  gjældende  paa  dette  Punkt;  ialtfald  vise  de 
foretagne  Analyser  en  saa  stor  Afvexling,  at  deres  Betydning  kun 
er  ringe.  For  Danmarks  Vedkommende  er  dette  Forhold  ikke  blevet 
undersøgt. 

Der  indfinder  sig  i  denne  Tid  adskillige  Sager,  som  kun  med 
ringe  Forandring  bruges  endnu  den  Dag  idag,  et  Vidnesbyrd  om, 
at  Verdens-Civilisationen  havde  naaet  vort  Land.  De  ældste  Nøtrler 
forekomme  nu,  alle  af  Jern  og  dannede  som  vore  Dirke  af  en 
lang,  spinkel  Stang  med  en  dyb  Bue  ved  den  ene  Ende;  ved  den 
anden  findes  en  lille  Ring  til  et  Baand.  De  bares  sikkert  ophængte 
ved  Bæltet.  Alene  fra  Bomholm  foreligger  der  c.  50  Stykker  fra  den 
romerske  Tid  og  Folkevandringstiden;  Nøgler  maa  da  have  været 
almindelig  anvendte.  De  findes  ofte  parvis  og  stadig  i  Grave,  der 
efter  det  øvrige  Indhold  maa  henføres  til  Kvinder,  et  ikke  uvigtigt 
Træk,  idet  Nøglerne  til  Husets  Gjemmer  saaledes  sees  at  have 
været  hende  betroede.  Dette  er  første  Gang,  vi  i  Oldtiden  træffe 
et  bestemt  Tegn  paa,  at  Kvindens  Syssel  var  som  i  senere,  histo- 
risk Tid. 

I  samme  Retning  peger  Haandtenen,  der  fra  nu  af  og  indtil 
Oldtidens  Slutning  hyppig  findes  nedlagt  i  Kvindernes  Grave.  Det 
er  foran  omtalt  (S.  402),  at  Spindehjulet  ikke  kan  eftervises  i  de 
ældre  Fund,  skjøndt  det  i  Mellemeuropa  synes  at  forekomme  alle- 
rede i  den  senere  Stenalder.  Umuligt  er  det  vel  ikke,  at  man  i 
Norden  har  gjort  Spindehjulet  af  Træ,  og  at  det  saaledes  ikke  er 
blevet  bevaret;  indtil  videre  maa  det  dog  snarere  antages,  at  dette 
Redskab  er  blevet  forsinket  paa  sin  Vei  til  Norden*.  Det  viser  sig 
først  paa  Bornholm,  i  den  førromerske  Tid,  og  derefter  almindelig 
hele  Landet  over.  Formerne  ere  mangfoldige  ligesom  Stoffet,  for 
en  Del  beroende  paa  skiftende  Brug  i  Tidens  Løb.  Tenstenene 
ere  kugleformede,  halvkugleformede,  af  ovalt  Gjennemsnit,  cylin- 
driske, koniske,  dobbeltkoniske  eller  af  mere  sammensat  Form, 
dannede  af  Ben,  Horn,  Rav,  brændt  Ler,  Sten,  Bronze  eller  Bly, 
større,  naar  de  ere  af  lettere  Materiale,  mindre,  naar  Stoffet  er 
tungere,  men  alle  med  et  Hul  i  Midten  til  Optagelse  af  en  smækker 
Træstang,  hvorom  den  tvundne  Traad  blev  slynget.  En  Del  af 
Træet  er  bevaret  i  den  under  Fig;.  289  afbildede  Tensten  fra  Folke- 

vandringstiden.  Ikke  afvigende  i  Form  og  Indretning  ere  de  Ten- 
vægte, som  endnu  flete  Steder  i  Europa  blive  anvendte  ved  Haand- 
tenen. 

Fremdeles   træffes  Saxen   nu   først  i  de  danske  Fund;    fra  den 
klassiske  Verden  var  den  allerede  i  Aarhundrederne  f.  Chr.  bleven 
optagen  af  de  nærmest  boende  Folk.    Den  er  af  samme  Form  som 
de  Saxe,  der  nutildags  anvendes  til  Klipning  af  Faar,  med  to  lange 
og  spidse  Blade  udgaaende  fra  en  Bøile  med  Fjeder- 
kraft.    Oftest  er  den  af  Jern,  stor  og  plumpt  formet; 
flere  ere  dog  sirlige  og  af  Bronze.    Saxen  forekommer 
baade  i  Mands-   og  i  Kvindegrave,    undertiden    om- 
given af  Resterne  af  en  Trææske,    hvori   den   opbe- 
varedes.    Den  tjente  utvivlsomt  til  Klipning  af  Haar        ^^  ^^    y^ 
og  Skjæg. 

Blandt  andre  Sager,    som   man  nu  først  lærte  at  kjende,    kan 
nævnes  en  saadan  Luxusartikel   som   Haandspeilet ;    til    to   fyenske 
Fund  hører  der  et  lille,   romersk  Speil,    gjort  af  en   blank  Bronze- 
legering (Fig.  290).     Den   første  Ske   af  Metal   foreligger  i  et  jydsk 
Fund  fra  den    romerske  Tid;    den   er  af  Jern,  med   fladt  Blad  og 
snoet  Skaft,  ikke  ulig  moderne  Skeer. 
Romerske    Glaskar    begynde    nu    at 
vise  sig.   To  prægtige  Skaale,  mørke- 
blaa  med  hvide  Flammer  og  med  ud- 
vendig   fremspringende    Ribber    sees 
i    det    S.  475    afbildede   Fund.       De 
første  Sølvkar  ere  fra  denne  Tid,  to 
ensdannede  Bægre  af  smukt,  romersk 
Arbeide,    med    Palmetter    under    de 
udskydende  Hanke. 

Der  er  saaledes  nye  Elementer      Fig.  190.   '/,.   RooMtik  speii,  aniUdet 
nok  at  finde   blandt  de  mere  værdi-  '"  B.giid™.  . 

fulde  Sager  fra  denne  Tid ;  men  ikke  færre  træffes  ved  Lervarerne, 
disse  mest  nationale,  for  ikke  at  sige  ganske  lokale  Frembrin- 
gelser, der  tilhøre  det  jævne  og  daglige  Liv,  og  som  altid  sidst 
og  svagest  blive  paavirkede  udenfra.  Selv  en  flygtig  Betragtning 
viser,  at  man  i  den  romerske  Periode  var  undergiven  Indflydelser  fra 
en  overlegen  Kultur.  Her  er  de  bedste  Lervarer,  der  haves  fra 
hele  Nordens   Oldtid,    naar  da  Blikket    rettes   paa  de  jydske  Kai, 

som  foreligge  i  meget  betydeligt  Antal.  I  hosstaaende  Gruppe 
{Fig.  291)  er  der  sammenstillet  nogle  af  de  bedste,  forhaanden- 
yæxenAe  Lerkar  fra  Jylland,  det  store  Fad  og  den  lille,  aabneSkaa), 
den  brede  Krukke  og  Karrene  med  snæver  Hals,  Bægrene  med  Fod, 
det  middelstore  Hankekar,  Kopperne  med  og  uden  Hank  —  alle  disse 
Former,  som  idelig  forekomme  under  mangfoldige  Variationer. 
Dertil  er  føiet  nogle  af  de  sjældnere  Kar,    som   ret  vise,    hvor   af- 


Fig.  K)r.    Jydtkc  Lcikii  rn  den  romerilie  Tid. 

vexlende  Fabrikationen  var,  en  firkantet  Skaal  med  Fuglehoveder 
i  Hjørnerne,  en  lille  Krukke  med  Laag  og  et  kvadrativt  Hankekar. 
Rigdommen  paa  Former  er  større  end  til  nogen  anden  Tid;  Ar- 
beidet  er  ofte  udført  med  megen  Omhu;  Hovedformerne  ere  gode 
og  sunde  —  ikke  fjærnende  sig  fra  det  solide  og  hensigtsmæssige, 
men  dog  tilfredsstillende  Skjonhedssandsen.  Leret  er  godt  be- 
handlet og  Overfladen  vel  glattet  eller  blankt  afpudset,  hvad  der 
i  Forbindelse  med  den  almindelig  anvendte  sorte  Farve  giver 
disse  Kar  et  eget  pynteligt  Udseende.     Dertil   kommer,   at  der  nu 

for  første  Gang  siden  Stenalderens  Dage  er  anvendt  fyldigere  Or- 
namenter. Noget  langt  Register  af  Motiver  har  man  vel  ikke  kjendt; 
men  det  er  godt  benyttet.  Sædvanlig  ere  Ornamenterne  udførte 
med  fint  og  let  indridsede  Linier.  Brede  Baand  dannede  af  jævn- 
sides løbende  Linier,  mellem  hvilke  Rummet  er  udfyldt  med  Tvær- 
streger eller  Punktrækker,  strække  sig  horizontalt  og  vertikalt  over 
Karret,  festonagtig  buede  eller  vinkelbøiede,  ofte  i  Mæander-lignende 
Anordning.  Hellerikke  sjælden  ere  Fladerne  dybt  profilerede  i  for- 
skjellig  Tegning  eller  inddelte  ved  fremspringende  Lister  og  Baand. 
De  jydske  Lerkar  fra  denne  Tid  fortjene  al  Respekt. 

De  samtidige  Kar  fra  Fyen  frembyde  derimod  kun  et  afbleget 
Billede  af,  hvad  der  kjendes  fra  Halvøen,  og  Sjælland  med  omlig- 
gende Øer  har  hidtil  kun  ydet  faa  Kar.  Jo  mere  man  fjærner  sig 
mod  Øst,  desto  sjældnere  er  der  anvendt  Ornamenter;  Overfladen 
bliver  mat  og  graalig,  og  Formerne  tabe  i  Kraft.  Kjendeligst  ere 
Afvigelserne  paa  Bomholm.  Et  vist  Fællespræg  og  gjennemgaaende 
Overensstemmelser  forene  dog  Lervarerne  fra  denne  Periode,  hvor 
de  end  findes;  kun  er  det  den  jydske  Fabrikation,  som  viser,  hvad 
man  har  villet  og  evnet. 

Der  spores  her  en  mærkelig  Forskjel  fra  den  nærmest  forud- 
gaaende  Tids  og  fra  hele  Bronzealderens  kun  sjælden  og  lidet 
ornamenterede  Lerkar,  og  næsten  ligesaa  stor  er  Modsætningen  til 
den  anden  Side.  Folkevandringstidens  Lerkar  mangle  Holdning  og 
Sikkerhed,  og  længere  ned  i  Tiden  træffes  oftest  kun  tarvelige 
Kar.  Den  sunde  Smag,  den  gode  Stil,  den  ærlige  Omhu  og  det 
sikre  Greb,  hvormed  der  er  taget  paa  Leret  i  denne  Tid,  staaer 
sikkert  i  inderlig  Forbindelse  med  den  hele  samtidige  Industd  i 
Landet,  og  det  tør  vel  siges,  med  det  aandelige  Liv.  Der  kan 
heri  sees  et  Udtryk  for  Indflydelserne  fra  den  store,  romerske  In- 
dustri og  fra  den  endnu  sunde  Kultur  i  den  ældre  Keisertid.  Med 
dem  fremkommer  den  gode  Keramik,  og  med  deres  Ophør 
falder  den. 

Det  er  da  hellerikke  paafaldende  —  om  man  skal  søge  at 
eftervise  dette  i  det  enkelte  —  at  det  store,  romerske  Bronzefad, 
som  er  afbildet  foran  S.  477,  har  fremkaldt  Ønsket  om  at  gjøre 
lignende,  store  Fade  af  Ler  (se  Fig.  291),  at  de  romerske  Kasse- 
roller, der  findes  saa  almindelig  i  Danmark  (S.  478),  have  tjent 
som  Mønstre  for  Hankekarrene  af  Ler,  der  ligne  dem  i  Profil  og  i 

Størrelse,    at   de  fremmede  Drikkekar  af  Sølv  og  Glas  have  været 
Forbilleder  for  Lerbægre  og  Skaale.     Ved  enkelte  Stykker  er  Lig- 
heden slaaende.     Snart  er  dog  Formen   bleven  ændret  efter  Lerets 
Krav  og  Nordboens  Smag,  saa  at  der  kun  sporadisk  træffes  Enkelt- 
heder,   der   ganske    umiskjendelig   ere    hentede  fra  romerske  For- 
billeder.    Af  og  til  forekommer  der  brede,  kon- 
centriske Kredse  under  Lerkarrets  Bund;  herved 
har  mansikkertefterlignetdehøit  profilerede  Kredse 
under  Bunden  paa  de  fremmede  Bronzekar  (S.  478J. 
Det  er  charakteristisk  navnlig  for  de  jydske  Ler- 
kar,   at   Mundings  ran  den   er  tyk    og  skarpt  pro- 
fileret ;     dette ,     som    hverken    træffes    før    eller 
senere,    kan  være   fremkommet  som  Efterligning 
af  den  svære  og  bredt   udfaldende  Rand  paa  de 
romerske  Kar.     De   ikke  sjælden   forekommende 
vertikale  Kanneleringer  (Fig.  291)  ere  tydelig  hen- 
tede fra   romerske  Forbilleder.     De  brede,   hori- 
zontalt  stillede  Hanke,  hvormed  kun  denne  Tids 
Kar   ere    udstyrede,    minde    om    romerske    Kar- 
hanke, der  ere  stillede,  paa  samme  Maade. 
Fig.  a9>.   Aatb.  1B80  •h-  ^^^  ^"  anden  Klasse  hjemlige  Arbeider,  de 

hyppig  forekommende  Drikkehorn,  findes  der  et 
tydeligt  Laan  af  tilsvarende  Art.  Hornet  bærer  en  Endedop,  der 
har  et  mere  eller  mindre  rent,  romersk  Profil,  dannende  en  kamis- 
formet,  ud-  og  indboiet  Linie  (Fig.  292);  det  samme  sees  f  Ex.  i 
Enden  af  Hankene  paa  den  S.  477  afbildede 
Bronzekjedel  med  Herkules  -  Masker.  Disse 
Drikkehorn  høre  til  de  mest  fremtrædende  Sager 
fra  den  romerske  Tid ;  de  foreligge  i  mere 
end  30  Fund,  oftest  parvis  (Fig,  279).  Det  til- 
skaarne  og  udvendig  glattede  Kohorn  er  ud- 
styret med  pyntelige  Bronzebeslag.  Under  Mun- 
dingen ligger  et  Baand,  og  om  selve  Randen 
griber  en  Ring  {Fig.  293);  henad  Siden  er  der  ofte  tilnittet  Lister, 
og  Enden  afsluttes  i  den  nævnte  Dop  eller  sjældnere  i  et  Oxe- 
hoved;  endelig  ere  Hornets  Ender  forenede  ved  Kjæder,  enten  af 
Bronze  eller  dannede  af  Læders  tyk  ker,  der  ere  samlede  vedBronzeringe. 
Det    er   pyntelige   Drikkehorn  af  umiskjendelig  nordisk    eller   dog 

barbarisk  Arbeide;  ganske  tilsvarende  findes  sydpaa  indtil  Bøhmen. 
Have  klassiske  Forbilleder  end  oprindelig  ligget  til  Grund  for  denne 
Form,  er  den  dog  bleven  fuldt  hjemlig  i  Norden. 

Det  var  ikke  en  lavtstaaende  Befolkning,  blandt  hvilken  den 
romerske  Handel  spredte  sine  Varer.  Vel  forberedt  gjennem  en 
lang  Udvikling  nøiedes  Nordboen  ikke  med  at  gjøre  Brug  af  dem 
paa  rent  ydre  Maade.  Han  forstod  at  opfatte  det  fremmede  og 
at  gjøre  det  til  sit  eget.  Det  er  da  ikke  et  falskt  Navn,  man  har 
givet  denne  Periode  i  Danmark,  naar  man  kaldte  den  romersk. 


V.  GRAVE  OG  FUND  FRA  ROMERSK  TID. 


Fra  Mark  og  Mose  haves  vel  mange  enkeltvis  fundne  Stykker 
hidrørende  fra  den  romerske  Tid,  en  Del  mindre  Fund  og 
flere  særlig  mærkelige  Gjenstande,  der  nedenfor  skulle  omtales  i 
Forbindelse  med  de  tilsvarende  Fund  fra  Folkevandringstiden.  Dog 
er  Graven  Hovedfindestedet  for  denne  Periodes  Sager,  der  nogle 
Decennier  tilbage  hørte  til  de  sjældnest  forekommende  og  mindst 
kjendte,  medens  de  nu  danne  en  af  de  fyldigste  Grupper  fra  hele 
Oldtiden. 

Hvad  der  nedlagdes  i  Gravene,  var  for  en  Del  af  samme 
Art  som  de  Sager,  der  i  den  nærmest  forudgaaende  Periode  bleve 
medgivne  de  Døde  (S.  472).  Det  er  først  og  fremmest  Gjenstande 
henhørende  til  Paaklædning  og  Pynt,  Fibulaer,  Naale,  Guldsmykker 
og  Perler,  Bæltespænder  og  den  i  Enden  af  Bælteremmen  anbragte 
Dop  af  Bronze.  Alt  dette  maatte  naturlig  følge  den  Døde,  naar 
han  paaklædt  og  med  sine  sædvanlige  Prydelser  blev  lagt  i  Graven 
eller  paa  Baalet.  Hertil  komme  mange  forskjellige  Smaasager, 
navnlig  Nøgler,  Haandten,  Sax,  Kniv,  Synaal  og  Hvæssesten,  samt 

undertiden  visse  andre  Gjenstande,  der  skulle  nævnes  under  Folke- 
vandringstiden, idet  de  først  da  kom  i  mere  almindelig  Brug. 
Hellerikke  disse  Smaaredskaber  kunne  opfattes  enten  som  Gaver 
til  den  Døde  eller  som  et  Udstyr  for  Livet  hinsides;  nu  som  tid- 
ligere synes  der  i  Reglen  ikke  at  være  tænkt  herpaa.  Det  er  dag- 
ligdags brugte  Ting,  der  paa  en  vis  Maade  hørte  til  Paaklæd- 
ningen,  idet  man  stedse  bar  dem  hos  sig,  vistnok  ofte  anbragte 
ved  Bæltet. 

Ikke  anderledes  staaer  det  med  Toiletsagerne,  den  ret  hyppig 
forekommende,  store,  halvrunde  Ragekniv  af  Jern,  den  sjælden 
trufne,  fine  Jernsyl  og  Niptangen,  ligeledes  af  Jern,  def  hidtil  kun 
er  funden  paa  Bomholm.  Disse  Sager  repræsentere  en  Tradition 
fra  Bronzealderen.  De  slutte  sig  i  Form  ganske  til  de  yngste  til- 
svarende Gjenstande  af  Bronze,  ligesom  de  ogsaa  træffes  i  Fund 
fra  den  førromerske  Periode.  Først  med  Folkevandringstiden  ind- 
træder en  Forandring;  nye  Former  optræde,  og  Ragekniven  for- 
svinder ganske  af  Fundene.  Den  er  mulig  bleven  afløst  af  Saxen, 
eller  man  er  nu  ophørt  at  afrage  Skjæget. 

Ligesom  i  den  forudgaaende  Periode  træffes  Vaaben  yderst 
sjælden  i  Gravene.  Dog  kjendes  idetmindste  fra  nogle  af  de  ro- 
merske Fund  baade  Ringbrynie,  Skjold,  Spyd  og  Sværd  samt  Sporer, 
Bidsel  og  andet  Hestetøi  —  hele  den  Udrustning,  der  nærmere 
skal  betragtes  under  Folkevandringstiden,  som  i  de  store  Mosefund 
har  efterladt  baade  talrige  og  vel  bevarede  Stykker  af  dette  Slags. 
I  Gravene  holder  Jernet  sig  vel  daarlig,  og  for  nogen  Del  kan  det 
bero  derpaa,  at  Vaabenudstyret  træder  saa  lidt  frem  i  Fundene. 
Væsentlig  maa  dette  dog  have  en  dybere  Aarsag,  som  strax  neden- 
for skal  søges;  dette  fremgaaer  klart  deraf,  at  der  er  en  enkelt 
Landsdel,  som  danner  en  Undtagelse  fra  den  almindelige  Regel, 
nemlig  Bornholm.  Paa  denne  0  høre  Vaaben  til  det  jævnlige 
Gravgods  i  den  romerske  Tid;  E.  Vedel  har  fremdraget  ialt  c.  60 
enæggede  Sværd  af  foran,  S.  451,  omtalt  Art,  for  en  væsentlig 
Del  i  Grave  fra  det  her  omhandlede  Afsnit.  Fra  hele  det  øvrige 
Danmark  foreligger  der  i  de  samtidige  Fund  kun  ganske  enkelte 
Sværd.  Denne  Forskjel  viser,  at  Manglen  af  Vaaben  ikke  kan  for- 
klares af,  at  de  vare  af  Jern  og  derfor  ikke  kunde  bevares. 

Til  den  rette  Forstaaelse  veiledes  vi  af  et  andet  Hovedforhold 
ved  denne  Periodes  Gravudstyr,  nemlig  den  hyppige  Forekomst  af 

talrige  Mad-  og  Drikkekar.  Der  er  foran  talt  om  de  mange  ind- 
førte Bronzekar  og  den  overvældende  Mængde  jydske  Lerkar,  som 
haves  fra  denne  Tid.  De  hidrøre  næsten  alle  fra  Gravene,  hvor 
de  findes  nedsatte  i  større  Sæt;  naar  Ligbrænding  er  foregaaet, 
træffes  jævnlig  Rester  af  ligesaa  talrige  Kar,  der  have  været  an- 
bragte hos  den  Døde  paa  Baalet.  Dette  er  et  ganske  nyt  Træk. 
En  sjælden  Gang  træffes  der  vel  i  Bronzealderen  et  lille  Kar  ved 
Siden  af  Urnen  med  de  brændte  Ben,  og  det  samme  møder  under- 
tiden i  den  førromerske  Tid ;  men  fra  nu  af  danne  romerske  eller 
indenlandske  Kar  ofle  et  rigt  Gravudstyr,  og  dette  Forhold  bevares 
ind  i  det  følgende  Tidsafsnit. 

De  ovenfor,  S.  475,  i  restaureret  Skikkelse  afbildede  Gjenstande  børe  til  et  Fund  fra 
Espe  f  Svendborg  Amt ,  tilfældig  truffet  og  optaget  uden  Omhu ,  saaledes  at  Sagerne 
beskadigedes  og  ingen  videre  Oplysning  kunde  gives  om  Fundforholdene  end ,  at  Alt 
laa  samlet  under  en  Stendynge.  Fundet  indeholder  en  stor  Bronzekasserolle  med 
bredt,  fladt  Haandtag ,  hvori  et  Hul  til  Ophængning,  og  et  Øsekar  af  samme  Metal, 
med  langt ,  smalt  Greb ,  to  prægtige  Glasskaale  (S.  483),  to  Drikkehorn  med  Kant- 
ning, Kjæder  og  Endedopper  af  Bronze,  samt  et  lille  Lerbæger  med  Øre,  foraden 
flere  andre  Lerkar,  af  hvilke  der  kun  er  bevaret  mindre  Fragmenter.  Fremdeles 
fandtes  en  Jemkniv,  et  Remspænde  af  Bronze  og  en  Del  Smykker,  nemlig  to  smukke 
Fibulaer,  den  ene  af  Sølv,  den  anden  af  Bronze,  en  nydelig,  rund  Guldberlok,  flere 
Perler  af  Glas  og  Rav  og  endelig  en  Hængeprydelse  bestaaende  af  en  forstenet  Mus- 
ling on^ven  af  Bronzebaand,  der  danne  en  Øsken  til  Halsbaandet. 

I  de  bornholmske  Brandpletter,  hvorfra  Iagttagelser  foreligge  i 
saa  stor  en  Mængde,  findes  der  i  den  førromerske  Tid  i  Reglen 
kun  Skaar  af  et  enkelt  større  Kar  og  foruden  dette  hist  og  her 
et  lille,  raat  og  daarlig  brændt  Lerkar  (S.  449).  Saaledes  fandtes 
der  paa  den  foran,  S.  448,  nævnte  Gravplads  fra  denne  Tid  ved 
Kanegaard  49  Gange  foruden  Brudstykker  af  et  stort  Kar  en  enkelt 
lille  Kop,  I  Gang  et  noget  større  Kar  og  3  Gange  2  Kar  sammen, 
men  aldrig  flere.  I  Brandpletterne  fra  den  romerske  Tid  vise  sig 
derimod  flere  Kar,  ligesom  Forarbeidningen  og  Ornamenteringen 
er  bedre;  derefter  tiltager  Antallet  indtil  6;  men  atter  ved  Slut- 
ningen af  Folkevandringstiden  blive  Lerkarrene  sjældnere  for  senere 
paany  at  indtage  en  ganske  underordnet  Plads  i  Gravudstyret.  Det 
sees  her,  hvorledes  den  Skik  at  nedsætte  mange  Kar  i  Graven  ind- 
føres, efterhaanden  bliver  almindelig  raadende  og  atter  taber  sig. 
I  Brandpletterne  fra  Folkevandringstiden  træfies  der  sædvanlig  et 
bestemt  Sæt  af  Kar,  fremstillet  i  Fig.  294.  »1  en  fuldt  udstyret  Grav 
findes    en    stor,    flerøret    Krukke,    en    Kande    eller   en    Flaske,   et 

middelstort  Hankekar  samt  en  Kop,  i  Reglen  kun  et  Kar  af  hver 
Sort,  men  jævnlig  dog  flere  ensdannede,  uden  at  noget  af  de  øvrige 
Kar  derved  fortrænges.  <  I  ikke  mindre  end  42  Grave  har  det 
hele  System  af.  fire  Slags  Kar  været  iagttaget. 

Ikke  synderlig  anderledes  er  Forholdet  i  det  øvrige  Danmark. 
Om  der  findes  hjemlige  Lervarer  eller  romerske  Bronzekar,  kan 
ingen  væsentlig  Forskjel  gjøre;  den  ledende  Tanke  ved  Nedsæt- 
telsen maa  have  været  den  samme.  Den  store  Bronzespand,  Fadet 
eller  en  anden  stor  Beholder  svarer  til  de  store  bornholmske 
Krukker;  heri  maa  Drikken  have  været  opbevaret.  Med  Kasserollen, 
Øsekarret  eller  Hankekarret  af  Ler  er  den  bleven  heldt  op;  en 
Bronzekande  eller  et  Lerkar  med  snæver  Hals  har  været  Skjænke- 
kar  ligesom  de  bornholmske  Kander;  endelig  bliver  Drikkestellet 
fuldstændiggjort  ved  Bægre,  Horn  og  Kopper.  At  Karrene  ikke 
ere  blevne  nedsatte  tomme,  kan  sluttes  af,  at  der  undertiden  er 
fundet  Rester  af  Fødevarer. 

Ved  Elev,  c.  i  Mil  fra  Aarhus,  blev  der  3'  dybt  i  en  Grusbanke  truffet  en 
c.  5'  lang  og  2^/9'  bred  Grav  omsat  med  større  Sten  og  dækket  i  Bunden  med 
Smaasten.  Ved  det  ubrændte  Ligs  Hoved  stode  6  Lerkar,  en  stor,  udbuget  Krukke, 
en  Kande,  et  større  Hankekar,  en  Kop,  et  Bæger  og  indsat  deri  et  lille  Hankekar. 
Ved  Fodenden  af  Graven  laa  et  stort  Fad  og  indeni  dette  et  aflangt  Øsekar.  Tæt  op 
hertil  stod  et  større  Hankekar,  hvorved  der  fandtes  Knogler  af  et  Faar.  Den 
gravlagte  var  en  gammel  Mand. 

Den  Døde  blev  altsaa  gravlagt  med  et  Sæt  af  Mad-  og  Drikke - 
kar,  en  hidtil  ganske  ukjendt  Skik.  Utvivlsomt  er  den  indkommen 
udenfra  som  de  andre  nye  Elementer,  der  spores  i  denne  Tid.  De 
mange  Kar  i  Gravene  træffes  sydpaa  gjennem  Tydskland  i  sam- 
tidige og  ældre  Fund,  i  Donaudalen  allerede  i  Hallstatt- Tiden  (se 
S.  437),  i  Italien  i  Fundene  fra  Begyndelsen  af  Aartusindet  f.  Chr., 
saaledes  f.  Ex.  ved  Villanova  (se  S.  459).  I  Grækenland  frembyde 
Gravene  fra  d.  8.  Aarh.  ved  Athens  Dipylon  (se  S.  346  og  436)  et 
talrigt  Sæt  af  allehaande  Mad-  og  Drikkekar,  der  ganske  kan  sam- 
menstilles med  Gravudstyret  i  Nordens  romerske  Tid. 

En  vigtig  Støtte  for  Henførelsen  af  disse  Phænomener  til  ét 
Sammenhæng  er  det,  at  Mæandertegningerne  med  vinkelret  bøiede 
Baand,  som  ere  charakteristiske  for  de  jydske  Lerkar  fra  denne  Tid 
(Fig.  291),  ogsaa  findes  ved  de  yderste  Punkter  imod  Syd  og  paa 
alle  mellemliggende  Steder.  De  samme  Mæanderbaand  sees  paa  Kar- 
rene fra  Dipylon- Gravpladsen,  fra  Villanova,  Este  og  Sta  Lucia  —  for 

kun  at  nævne  de  alt  foran  omtalte  Pladser  (S.  436  flg.),  og  lige- 
ledes gjennem  Østerrig  og  Tydskland  indtil  Danmarks  Grænse 
følge  de  bestandig  med  de  gruppevis  optrædende  Kar.  Den  blank- 
sorte Overflade  paa  de  jydske  Lerkar  (S.  484)  kan  nævnes  som  en 
anden  Eiendommelighed,  der  betegner  denne  samlede  Meddelelse 
fra  Syd  til  Nord;  en  lignende  Overflade  frembyde  Mæanderkarrene 
fra  Etrurien,  Schlesien  og  Hannover  —  og  da  ogsaa  Lerkarrene  fra 
Frankrig,  som  have  tilsvarende  Tegninger. 

Men  denne  Meddelelse  har  bestaaet  i  noget  mere  end  det,  at 
visse  Ornamenter  ere  blevne  afgivne  fra  Folk  til  Folk,  at  man  har 
lært  hinanden  at  behandle  Leret  paa  en  vis  Maade,  og  at  man  paa 
rent  ydre  Maade  har  efterlignet  nærmeste  Nabo  ved  at  nedsætte 
mange  Kar  i  Graven.  Naar  man  optog  en  ny  Skik  og  gravlagde 
den  Døde  med  Mad  og  Drikke,  da  skete  dette  utvivlsomt,  fordi 
man  havde  modtaget  nye  Forestillinger  om  Livet  hinsides. 

De  mange  Kar  betragtes  sædvanlig  som  hidrørende  fra  et 
GravofTex  eller  som  mindende  om  en  festlig  Sammenkomst,  der 
ledsagede  Gravlæggelsen.  Dette  synes  dog  ikke  at  være  den  rette 
Opfattelse.  Hvad  der  findes  i  selve  Gravene,  maa  antages  at  staa 
i  Forbindelse  med  Livet  hinsides.  Det  kan  ikke  oversees,  at  Kar- 
rene danne  hele  Spise-  og  Drikkesæt,  en  hel  Opdækning,  som  den 
hørte  sig  til,  med  parvis  opstillede  Drikkehorn,  to  ensdannede 
Glasskaale,  to  Sølvbægre  af  samme  Form.  Den  Døde  lagdes  i 
Graven,  som  man  ønskede  og  tænkte  sig,  at  han  skulde  have  det 
i  det  kommende  Liv.  Han  blev  paaklædt,  pyntet  og  henlagt  om- 
given af  Mad  og  Drikke  som  til  et  Gjæstebud.  Saaledes  har  man 
tænkt  sig  Tilværelsen  fortsat  hinsides,  i  idel  Nydelse.  Om  Kamp- 
liv og  Seire,  om  Ære  og  Bedrift  har  der  ikke  været  Tale.  Derfor 
fik  den  Døde  i  Reglen  ingen  Vaaben  med  sig;  dette  foran  be- 
rørte Forhold  finder  saaledes  en  rimelig  Forklaring. 

Men  hvad  Gravapparatet  her  viser  med  Hensyn  til  Forestillingen 
om  Livet  efter  Døden,  er  vidt  forskjelligt  fra  Indholdet  af  Valhals- 
læren,  som  denne  kjendes  fra  Oldtidens  Slutning.  Vikingens 
Kampliv  blev  ikke  afbrudt  ved  Døden.  Ganske  i  Overensstemmelse 
hermed  fik  han  sit  hele  Vaabensæt  med  sig  i  Graven,  medens 
Mad-  og  Drikkekar  ikke  længere  indtog  en  fremtrædende  Plads 
i  hans  Udstyr.  Dette  er  et  nyt  Exempel  paa  den  Vexlen  af 
Anskuelser,    der  spores  paa  saa  mange  Steder  i  Oldtiden,   og  til- 

lige  et  tet  klart  Vidnesbyrd  om,  at  Vikingetidens  Troessætninger 
ikke  gaa  synderlig  langt  tilbage  i  Tiden  øvfr.  S.  327). 

Fremstillinger  af  det  yppige  Maaltid  ere  i  Syden  ofte  knyttede 
til  Graven.  Paa  talrige  græske  og  hellenistiske  Relieffer  sees  den 
Døde  liggende  ved  det  velbesatte  Bord  med  Hustruen  siddende 
ved  Siden  af  og  opvartet  af  Slaver.  Saaledes  traadte  ældgamle, 
sikkert  delvis  fra  Orienten  overførte  Forestillinger  frem  i  Kunsten; 
men  allerede  tidligere  havde  de  gjort  sig  gjældende  i  Gravudstyret, 
som  dette  kjendes  baade  fra  Grækenland  og  fra  Italien.  Lignende 
Forestillinger  synes  udtrykte  i  den  nordiske  Gravlægning,  som  den 
foregik  i  den  romerske  Periode  og  i  Folkevandringstiden. 

Religiøse  Forestillinger  skulde  saaledes  gjennem  mange  Mellem- 
led være  udbredte  fra  Syd  til  Nord,  og  en  Aandspaavirkning  have 
fundet  Sted  til  Trods  for  de  lange  Veie.  Men  hertil  var  der  ogsaa 
medgaaet  lange  Tider.  Hvad  der  i  Etrurien  viser  sig  i  Begyn- 
delsen af  Aartusindet  f.  Chr.  træder  i  Danmark  frem  ved  Begyn- 
delsen af  Aartusindet  eft.  Chr.,  et  nyt  og  slaaende  Exempel  paa, 
hvor  langsomt  Kulturmeddelelsen  virkede  i  den  fjærne  Oldtid.  Som 
foran  udviklet  (S.  357)  var  det  denne  Faktor,  der  raadede  paa  Aands- 
livets  Omraade  —  med  Hensyn  til  Gravskikke  og  religiøse  Fore- 
stillinger, ved  Optagelsen  af  en  Ornamentstil  —  her  Mæander- 
tegningerne,  ved  techniske  Færdigheder  —  her  Lerets  Behand- 
ling og  Farvning.  I  Modsætning  dertil  træder  den  hurtigvirkende 
Import  (S.  357)  tydelig  frem  i  de  samme  Fund;  fra  den  hidrøre  de 
romerske  Fabrikvarer,  de  enkelte  ornamentale  Træk  og  de  enkelte 
Former,  som  ere  dannede  efter  indførte  Forbilleder.  De  to 
Kategorier  ere  her  som  ved  Bronzealderen  ganske  nødvendige  for 
Forstaaelsen  af,  at  Elementer,  der  i  Syden  ere  skilte  fra  hinanden 
ved  mange  Aarhundreder,  indfinde  sig  samtidig  i  Norden  (S.  362). 
Den  her  omhandlede  Gravskik,  Mæandertegningeme  og  Lerkarrenes 
blanksorte  Overflade  ere  i  Syden  et  Tusinde  Aar  ældre  end  de 
romerske  Sager,  sammen  med  hvilke  de  optræde  i  Norden. 

Imod  det  her  fremstillede  kan  det  næppe  indvendes,  at  mæander- 
agtige  Baand  allerede  vise  sig  i  den  yngste  Bronzealders  Orna- 
mentik (S.  .352).  De  have  der  stedse  en  anden  Charakter,  idet 
Hjørnerne  ikke  ere  vinkelbøiede,  men  afrundede;  de  forekomme 
kun  paa  Metalsager,  aldrig  i  Ler.  Til  Forklaring  af  denne  tidlige 
og  kun  kortvarige  Optræden  af  Mæandertegn ingen  kan  det  antages, 

at  den  er  overført  fra  importerede  Bronzekar;  paa  de  i  Fig.  206 
afbildede,  etruriske  Spande  med  korsformede  Hankbesl^  sees  ikke 
sjælden  en  Mæander.  Ganske  paa  samme  Maade  viser  det  old- 
klassiske  Bæger  med  Fod  sig  en  enkelt  Gang  1  Bronzealderen,  men 
da  i  Metal  og  formentlig  knyttet  til  Importen  (S.  345);  først  i  den 
romerske  Periode  bliver  det  almindeligt  og  helt  hjemligt,  og  træder 
da  frem  i  Ler  (Fig.  291  og  Fig.  295).  Denne  Form  er  nu  for  anden 
Gang,  men  ad  langsom  Vei  og  med  et  Forbrug  af  henved  tusinde 
Aar,  naaet  frem  til  Danmark. 

Ogsaa   naar  vi   vende  os   til   en   nærmere  Betragtning  af  Gra- 
venes Form    og  Indre  er  der  Brug   for  de  to  Kategorier,    Kultui- 
meddelelse  og  Import.      Der  findes  nemlig  ved  Gravene   en  frem- 
trædende   Uoverensstemmelse    mellem 
de  forskjellige  Landsdele,   medens  der- 
imod Industrien  gjennemgaaende  er  ens- 
artet fra  Jylland   indtil  Bomholm.     Den 
sidste  beherskes  væsentlig  af  Importen, 
som    arbeider   hurtig    og    derfor   overalt 
har  omtrent  samtidige  Virkninger,   Grav- 
formen er  derimod  afhængig  af  Kultur- 
Fig.  395    Aiitb,  189J.   <u  meddelelse,  som  trænger  langsomt  frem 

og  derfor  ytrer  sig  til  forskjellig  Tid 
paa  de  enkelte  Punkter.  For  en  ikke  ringe  Del  beroer  det  vist- 
nok herpaa,  at  Gravene  i  den  romerske  Periode  har  et  saa  heist 
afvekslende  Præg;  de  nye  Elementer  træde  i  de  enkelte  Egne 
frem  med  forskjellig  Styrke. 

Ligbrændingen  fortsattes  fra  Bronzealderen  gjennem  den  før- 
romerske  Periode  og  udøvedes  mange  Steder  endnu  i  den  romerske 
Tid.  Men  ved  Siden  heraf  træder  Gravlægningen  af  ubrændte  Lig 
nu  stærkt  frem.  Ve!  kjendes  der,  som  foran  omtalt,  nogle  faa  Ex- 
empler  herpaa  fra  Slutningen  af  Bronzealderen  (S.  325),  ligesom 
enkelte  kunne  anføres  for  den  førromerske  Tid.  Men  disse  und- 
tagelsesvis trufne  Tilfælde  maa  skyldes  en  Vedhængen  hos  en- 
kelte Slægter  ved  gammel  Skik,  som  dette  historisk  kjendes  hos 
Romerne,  efterat  man  forlængst  almindelig  havde  vendt  sig  til  Lig- 
brændingen. I  disse  enkelte  Tilfælde  kan  man  ikke  søge  den 
Grund,  hvorfra  Begravelsen  af  ubrændt  Lig  nu  paany  skød  frem. 
At  dette  skete,  maa  udledes  fra  nye,    udenfra  modtagne  Impulser. 

Ogsaa  sydpaa  i  de  germanske  Lande  træder  Begravelsen  samtidig 
frem  i  forskjellige  Egne,  medens  Ligbrændingen  andetsteds  be- 
varedes. At  angive  Udgangspunktet  for  den  nye  Skik  er  næppe 
muligt;  utvivlsomt  maatte  der  søges  længere  tilbage  end  til  Ro- 
merne, som  først  senere  ret  almindelig  indførte  Begravelse  af 
ubrændt  Lig.  Endnu  maa  man  nøies  med  at  paavise  det  nye 
Træk  og  i  det  hele  den  brogede  Mangfoldighed,  som  møder  i 
denne  Tid,  i  stærk  Modsætning  til  den  tidligere  Ensartethed.  Lig- 
brænding og  Begravelse  med  alle  dermed  følgende  Forskjelligheder 
i  Gravens  Form,  Høi  eller  Anlæg  under  flad  Mark  med  meget  af- 
vexlende  Indretning  af  Gravene,  Alt  findes  samtidig  i  samme 
eller  forskjellige  Egne,  kun  riied  en  Tendens  til  en,  snart  lokal, 
snart  temporær  Fastholden  af  visse  Egenheder.  Ikke  anderledes  er 
Forholdet  egentlig  indtil  Oldtidens  Slutning,  dog  at  Begravelse  af 
ubrændt  Lig  i  det  hele  efterhaanden  vinder  en  større  Udbredelse. 

Man  var  nu  langt  fra  de  primitive  Tilstande  med  deres  ens- 
artede Gravskikke,  i  hvilke  den  ledende  Tanke  træder  tydelig  frem. 
Fra  den  romerske  Periode  af  spores  der  en  Opløsning  af  det  gamle, 
en  Blanding  med  nye  Elementer,  en  Usikkerhed  og  Vaklen,  der 
ganske  stemmer  med,  at  Landet  nu  var  mere  aabent  for  fremmede 
Ideer,  at  Udviklingen  var  videre  fremskreden,  og  at  Hedenskabet 
allerede  hældede  mod  sin  Slutning  (S.  332).  Ligbrænding  og  Begravelse 
betød  fra  nu  af  intet,  ganske  som  i  Grækenland  og  Italien,  hvor 
forlængst  de  herfor  til  Grund  liggende  Ideer  vare  glemte  (S.  328), 
og  hvor  man  saa  ganske  sorgløst  paa  den  Modsætning  mellem  de 
to  Fremgangsmaader  ved  Ligets  Behandling,  som  engang  havde 
havt  en  væsentlig  Betydning.  Først  med  Christendommen  fik 
Gravskikken  paany  et  religiøst  Grundlag.  I  Jernalderen  have  Gra- 
vene saaledes  ikke  den  samme  Interesse  som  for  de  ældre  Perioder; 
de  lære  os  ikke  meget,  langt  mindre  end  selve  Oldsagerne.  Dog 
have  de  bestandig  en  vis  Betydning  som  samtidige  Vidner  fra  de 
Qæme  Tider,  og  tillige  maa  de  betragtes,  ialtfald  i  deres  Grund- 
træk, fordi  de  ere  Hovedfindestedet  for  Oldsagerne. 

I  Jylland  forekommer  i  den  romerske  Tid  en  egen  Art  af 
Grave,  bestaaende  af  større,  stensatte  Kister,  hvori  der  i  Reglen 
findes  nedlagt  et  enkelt,  ubrændt  Lig;  kun  undtagelsesvis  er  der 
truffet  brændte  Ben.  Disse  Stengrave,  som  nu  kjendes  fra  mindst 
40  Steder,  alle  fra  det  nordligere  Jylland   og  mange  i   de   to  nord- 

ligste  Herreder,  Horns  og  Vennebjerg,  ligge  snart  under  flad  Mark, 
kun  et  Par  Fod  dybt,  snart  i  en  Høi,  der  dog  ofte  var  opført  alle- 
rede i  ældre  Tid.  Der  kan  være  anvendt  store  Sidestene,  eller 
mindre  Stene  ere  stillede  op  til  en  Væg,  og  over  dem  ligge  2 — 3 
store  Dækstene ;  eller  disse  mangle,  og  Overdækningen  kan  da  be- 
staa  af  et  Stenlag.  Dimensionerne  ere  ret  anseelige,  idet  Længden 
er6— 9',  Bredden  3— 6'  og  Dybden  mellem  i Vi  og 4'/,'.  Ofte  er  dog 
Graven  mindre  regelmæssig  bygget  eller  den  er  skreden  sammen  og 


gjør  da  Indtryk  af  en  uordenlig  Stenhob.  Der  er  oftere  fundet 
flere  Grave  af  denne.  Art  —  indtil  7  —  i  ringe  Afstand  fra  hver- 
andre, og  der  kan  være  flere  Kister  i  samme  Høi,  saaledes  at  det 
kan  tales  om  et  fælles  Gravsted.  Udstyret  af  Metalsager  er 
fattigt  og  ensartet  i  disse  Grave;  det  er  Fibulaer  af  den  Fig.  286  af- 
bildede Hovedform,  andre  mindre  Smykker,  Knive  og  lignende 
Smaaredskaber  samt  undtagelsesvis  Vaaben.  Af  Lerkar  findes  der- 
imod sædvanlig  et  rigt  Sæt,  indtil  10  Stykker  sammen,  af  alle  de 
foran  omtalte  Former,  Fade,  Krukker,  Hankekar,  Kopper  o.  s.  v,,  ofte 
fiere  af  samme  Slags.  Lignende  Sæt  ere  undertiden  ogsaa  fundne 
nedgravede  uden  omgivende  Stensætning. 

Til  disi«  LerkargTBve  hcofaBrer  den  forsD  S.  491  omtalte,  pan  Elev  Mark  ved 
Aarhus.  En  Bnden,  paa  Thorsager  Mark,  RanderE  Amt,  er  afbildet  under  Fig.  396. 
I  Overftaden  af  en  jaevnl  skraanende  Bakke  var  der  dannet  en  indvendig  6'  lang, 
31/j'  bred  Grav  omsat  med  Sten,  der  vare  stablede  over  hverandre  t'/f'  hail.  Paa 
Gravens  Bund  fandtes  Rester  af  et  ubrændt  Lig,  en  Bronzefibula  af  Hovedform  som 
Fig.  l86,  en  Naal  af  Bronze,  en  Jernkniv  samt  8  Lerkar.  1  t\  Hjørne  stod  el  bredt 
Fad  og  indeni  dette  el  sCarre  Hankekar.  Ved  den  modsatte  Ende  fandles  en  høi, 
mxanderprydel  Krukke  med  snæver  Hals,  umiddelbart  ved  denne  el  Hankekar,  et 
Bæger  og  indsat  i  delte  en  Kop,  fremdeles  i  ringe  Afstand  en  starre  Krukke  og 
Brudstykker  af  endnu  et  Lerkar.  Over  Graven  havde  der  vxret  bredt  et  Ijig  af 
Haandilene,  saaledes  al  dej:  hele  maa  have  dannet  en  svag  Heining  over  Bakkelladen. 
Eflerat  Dækket,  der  sandsynligvis  oprindelig  fandtes  nsemest  over  Liget,  var  for- 
ivret ,  vare  de  overliggende  Stene  skredne  ned  (^  havde  knust  Lerkarrene.  De  ere 
i   Afbildningen  gjengivne  i  restaureret  Sland. 

Samtidige  med  Kisterne  ere  Høigravene  med  brændte  Ben, 
som  træffes  almindelig  baade  i  nordligere  og  sydligere  Dele  af 
Halvøen.     Er  der  undertiden  dannet  nye  Høie  i  den  romerske  Tid, 


Fig,  397.     Eflei  Sehested,  Archiologitke  UnderiBgel«!. 

have  disse  ikke  været  af  betydelig  Størrelse,  vistnok  ikke  over  6'. 
Undertiden  skjonnes  det  klart,  at  man  har  gravet  sig  ned  i  en 
gammel  Høi.  Saaledes  var  det  med  den  Høi  paa  Vinding  Mark, 
Svendborg  Amt,  hvoraf  et  Tværsnit  er  gjengivet  under  Fig.  297, 

Ved  Bunden  (a  og  b)  fandles  en  Grav  fra  den  ieldre  Broniealder  med  Kvinde- 
smykker  og  umiddelbart  ved  denne  en  Bamegrav;  de  vare  anlagte  samtidig  cyg  have 
sandsynligvis  rummet  en  Moder  med  sit  Barn.  Noget  huiere  oppe  (ved  c)  fandtes  en 
Majidsgrav  med  Paalslav,  to  Dolke  og  en  Bailenaal ,  All  af  Bronze,  samt  ved  Fod- 
enden el  lerkar.  Denne  Grav  er  bleven  senere  anlagl  end  de  to  farslnaivnle ,  men 
tilharer  omlrent  samme  Tid.  Fremdeles  fandtes  (ved  d  og  e)  to  Urner  og  (ved  f 
(^  g)  lo  Hobe  med  brændle  Ben,  sandsynligvis  alle  fra  den  yngre  Broniealder.  En- 
delig var  der  ved  en  dyb  Nedskjæring  fra  Toppen  indrettet  en  Grav,  hvori  5  Lerkar 
frn  den  romerske  Jernalder,  derimellem  el  stort  Fnd,  en  mindre  likaal ,  el  Hankekar 
nietl  Mæanderlegning  og  en  Kop ,  Alt  af  de  almindelig  torekominende  Former. 
Herved  optoges  en  Kniv  og  en  Synaal  af  Jern;  det  har  saaledes  været  en  Kvinde 
grav.  Hullet  var  fyld!  med  Sten,  og  brændte  Ben  vare  spredte  over  Bunden. 
Sophu)  Muller:    Vgi  Oldiid.  3* 

Disse  Høigrave  indeholde  snart  kun  et  enkelt  Lerkar  med 
brændte  Ben,  snart  flere,  af  hvilke  da  atter  enten  kun  et  eller  et 
Par  indeholde  Ben,  medens  de  øvrige  ere  tomme.  Oftere  ere  dog 
Benene  ikke  nedlagte  i  Kar.  Romerske  Bronzekar  forekomme  af 
og  til  ligesom  ogsaa  de  øvrige  for  denne  Tid  eiendommelige  Sager. 
En  omgivende  Stensætning  kan  findes  eller  mangle. 

Atter  andre  Forhold  frembyde  de  under  flad  Mark  anlagte 
Grave.  Snart  enkeltvis,  snart  flere  sammen,  med  eller  uden  andre 
ledsagende  Kar,  ere  de  benfyldte  Lerkar  nedgravede  et  Par  Fod 
dybt  under  Overfladen,  ofte  omgivne  med  Stene  eller  dækkede 
med  en  flad  Sten.  Dette  er  omtrent  som  i  den  forudgaaende  Tid. 
Der  er  ogsaa  truffet  egentlige  Gravpladser  med  talrige  Urnegrave. 
Mellem  disse  kan  der  forekomme  Brandpletter  (S.  444)  og  desuden 
ogsaa  ubrændte  Lig  udstyrede  med  de  samme  Sager,  som  regel- 
mæssig findes  ved  de  øvrige  Arter  af  Grave.  Saadanne  Pladser 
maa  antages  at  være  ret  almindelige  i  Jylland ;  men  kun  en  enkelt, 
ved  Bjergelide,  i  Mil  sydøst  for  Horsens,  er  omhyggelig  undersøgt. 

Enkelte  Grave  vare  her  særdeles  rige  paa  Oldsager.  Et  stort  Lerkar  med 
Mæander tegning  indeholdt  foruden  brændte  Ben  en  saadan  Blanding  af  Mands-  og 
Kvindesager ,  at  den  maa  antages  at  have  indeholdt  Resterne  af  et  Individ  af  hvert 
Kjøn.  Indholdet  bestod  af  et  sammenrullet,  tveægget  Sværd,  en  Skjoldbule  og  en 
Spydspids,  Alt  af  Jern,  et  Par  Sporer  af  Jern  og  Bronze,  en  Jemkniv,  to  Fibulaer, 
den  ene  af  Jern,  den  anden  af  Bronze,  et  Remspænde,  flere  Bæltespænder,  en 
Synaal  og  Brudstykker  af  en  Benkam.  Lignende  rige  Gravudstyr  haves  ogsaa  fra 
andre  Steder.  Paa  Brokjær  Mark,  Ribe  Herred,  opgravedes  en  stor  Kjedel  at  tyndt- 
dreven  Bronze,  ttied  Mundingskant  og  Bæreringe  af  Jern,  en  egen  Form,  som  længere 
fremme  skal  omtales.  Nedlagt  i  denne  Kjedel  fandtes:  et  romersk,  tveægget  Sværd 
med  Dopsko  og  Beslag  af  Jern  til  Skeden,  en  sammenrullet  Ringbrynie,  fiere  Sporer, 
en  Kniv  og  en  Sax,  en  Guldfingerring,  et  meget  stort,  sammenbanket  Bronzekar, 
Dele  af  et  andet  større  og  adskillige  mindre  romerske  Kar,  Brudstykker  af  et  Øse- 
kar med  deri  sluttende  Si,  fremdeles  af  Bensager:  Brudstykker  af  en  Kam,  en  Naal, 
Brikker  og  Tæminger  til  Brædtspil,  endelig  Tøistykker  o.  a.   m. 

I  Slesvig  ere  Forholdene  omtrent  som  i  de  sydligere  Dele  af 
Nørrejylland.  Urner  og  Kar  findes  nedsatte  i  ældre  Høie  eller 
under  flad  Mark  og  da  atter  enkeltvis  eller  i  større  Samlinger. 
Men  hellerikke  disse  Pladser  ere  omhyggelig  undersøgte.  Cha- 
rakteristiske  og  smukke  Sager,  derimellem  Perler  og  Berlokker  af 
Guld,  som  Fig.  284,  foreligge  navnlig  fra  Skjærsbjerg  ved  Kværn, 
øst  for  Flensborg. 

Et    temmelig    afvigende,    men   i   sig    selv  ikke   mere    ensartet 
Billede  frembyde   de   samtidige   Grave   paa  Fyen\    der   træffes    her 

baade  Brandpletter,  Urner  med  brændte  Ben  og  Resterne  af  ubrændte 
Lig.  Kun  Høi grave  synes  ikke  at  forekomme;  man  har  mere  af- 
gjort end  i  Jylland  vendt  sig  fra  de  gamle  Gravsteder.  Paa  den 
anden  Side  har  Begravelse  uden  Ligbrænding  ikke  vundet  samme 
Indgang  som  i  det  nordlige  Jylland.  Mange  Exempler  herpaa 
kjendes  vel;  men  Ligbrænding  maa  dog  siges  at  være  Reglen  paa 
Fyen  baade  i  den  her  omhandlede  Periode  og  endnu  i  Folke- 
vandringstiden. Fundene  ere  ikke  fremkomne  i  lignende  Antal 
som  i  Jylland;  men  til  Gjengjæld  ere  de  ofte  rigere  i  deres  Sam- 
mensætning. Dette  sees  dog  kun  ret,  hvor  Liget  er  blevet  ned- 
lagt ubrændt,  som  ved  det  foran  omtalte  Fund  fra  Espe  (S.  490). 
Hvor  derimod  Ligbrænding  har  fundet  Sted,  ere  Sagerne  ødelagte 
af  Baalet  og  det  rige  Udstyr  kun  bevaret  i  sammensmeltede  og 
halvtfortærede  Rester. 

Ved  Ellenip  i  Svendborg  Amt  oppløiedes  et  Bronzekar  fyldt  med  brændte  Ben 
og  henstaaende  paa  et  tykt,  kulblandet  Lag,  hvori  der  fandtes  baalbrændte  Rester 
af  et  tveægget  Sværd  med  Dopsko  af  Bronze ,  flere  Spydspidser,  Øxe,  Skjoldbule,  2 
Sporer  og  en  Kniv.  Karrene  bestode  af  mindst  2  romerske  Bronzespande  med  riflede 
Sider  og  Bærehanke,  Øsekar  med  deri  siddende  Si  af  Bronze  og  med  langt  Greb, 
Beslag  af  Bronze  til  to  Drikkehorn ,  et  lille ,  ornamenteret  Lerkar  og  Skaar  af  flere 
andre  Lerkar.     Af  Smykker  indeholdt  Graven  kun  en  bred  Fingerring  af  Guld. 

Saadanne  rigt  forsynede  Grave  høre  dog  til  Undtagelserne. 
Tarvelig  udstyrede  Umer  staaende  enkeltvis  eller  i  ringe  Antal  ere 
forekomne  paa  mange  Steder,  og  flere  store  Gravpladser  have 
gjennemgaaende  ydet  et  ringe  Udbytte  af  Oldsager;  navnlig  Vaaben 
mangle  næsten  ganske. 

Ved  Herregaarden  Broholm  i  det  sydøstlige  Fyen  afdækkede  F,  Sehested  efter- 
haanden  380  Grave  uden  dermed  dog  at  udtømme  Pladseu.  Over  Halvdelen  inde- 
holdt kun  Lerkar,  og  de  øvrige  som  oftest  kun  faa  Sager,  der  tilmed  vare  stærkt 
beskadigede  paa  Ligbaalet.  Af  Vaaben  fandtes  kun  i  Spyd  og  1  Øxe.  Hovedmassen 
af  de  Grave,  som  kun  indeholdt  en  Jemkniv  eller  vare  ganske  blottede  for  Oldsager, 
maa  vistnok  betragtes  som  Mandsgrave.  I  75  Grave  var  der  en  Kam,  eller  rettere 
Smaastykker  af  Benkamme;  desuden  fandtes  4  Kamme  af  Jern.  41  Fund  indeholdt 
Glasperler,  og  i  ligesaa  mange  var  der  Fibulaer.  Alle  disse  Sager  skrive  sig  utvivl- 
somt fra  Kvindegrave,  ligesom  Nøgler,  Tenstene  og  Hængedopper  til  Bælteremme. 
Flere  andre  Sager,  Bæltespænder  dg  Drikkehomsbeslag,  synes  at  have  været  Gravgods 
for  begge  Kjøn.  Der  blev  her  ikke  truffet  Grave  me<i  ubrændte  Lig.  Af  Brandpletter 
ganske  som  de  foran  omtalte  bornholmske  fandtes  et  stort  Antal  —  henved  100  — 
for  den  langt  overveiende  Del  tilhørende  den  ældste  Tid,  i  hvilken  Gravpladsen  er 
blevet  benyttet,  nemlig  den  romerske  Periode;  dette  angives  bestemt  af  de  i  disse 
(jrave  ofte  forekommende  Fibulaer  af  Hovedform  som  Fig.  286.  Urnerne  vare  i  det 
hele  yngre ;  for  en  Del  tilhørte  de  Folkevandringstiden.     Ældre  og  yngre  Grave  laa 

»prcilte  imelleiD  liverindre,  idel  man  fni  Begyndelsen  *i  h«r  begravet  over  hele  dw 
store  Terrain   paa  c.  3  Tdr.  Land   og   senere  har  opsøgt   de  ubenyllede  Steder. 

Ganske  tilsvarende  vare  Forholdene  p-ia  Gravpladsen  ved  Oregaard,  Odense 
Amt.  Foruden  Brandpletter  og  Urner  fandtes  dog  c^aa  fritliggende  Hobe  af  bnendle 
Ben,  rensede  fra  Kul  og  Aske.  Lerkar  og  andre  Sager  henlaa  ved  Benene,  og 
over  det  hele  var  der  el  Dække  af  talrige  Lerkarskaar.  Ogsaa  denne  Gravplads  viste 
sig  at  være  benyttet  langt  ud  over  ilen  romerske  Periode. 

Ved  Skrillinge  i  Nærheden  af  Middelfart  er  der  fremdraget  talrige  Grave,  deis 
Brandplelter,  dels  indeholdende  ubr.ieodle  Lig,  inen  ingen  Urner.  Oldsagerne  vare  »f 
sædvanlig  Arl ,  alle  hidrerende  fra  den  romerske  Tid;  kun  var  der  her  den  Eicd- 
dommelighed,  al  næsten  alle  Lerkarrene  henharte  til  to  bestemte  Former,  den  aabue 
Skaai  og  det  middelslore  Hankekar.  Særdeles  ofte  indeholdt  Graven  et  Stykke  af 
hvert   Slags.      De  skulde  siges  at    repræsentere  Drikkcstellet  i  dels  simpleste  Form. 

Paa  den   sjællandske   Øgruppe   forekommer  atter  Begravelse  af 
ubrændte  Lig  mindst  ligesaa  hyppig  som  i  Jylland.    Fundene  foreligge 
dog  i  ringere  Antal;  naar  der  for  faa  Aar  siden  kunde  tælles  c.  halv- 
andet Hundrede  Jydske  Fund  i  Nationalmuseet,  havdes  der  fra  Sjælland 
og  omliggende  Øer  kun  c.  30.    De 
ubrændte  Lig  ere  oftest  nedgravede 
i   Grusbanker   og   ikke  sjælden  rigt 
udstyrede  med  de  for  denneTid  eien- 
dommelige    Sager.      Undertiden  er 
der  truffet    en   lille  Gravplads   med 
indtil   7   Grave.      Ved    Siden   heraf 
Fig.  >9S.    A..b  ,»„  ^^^   '^^'^   **'*g   enkelte   Steder  x-æret 

Grave  med  brændte  Lig,  og  paa 
Lolland  er  der  fundet  mindre  Gravpladser  med  Urner  og  Brandpletter, 
saaiedes  væsentlig  af  samme  Præg  som  de  nys  nævnte,  store  Fund 
paaFyen.  Der  kjendes  endog  Exempler  paa,  at  der  ganske  samtidig 
er  blevet  opført  betydelige  Høie.  To  saadanne,  der  havde  en 
Høide  af  c.  12'  og  et  Tværmaal  af  henved  80',  aabnedes  ved 
Himlingoie  i  Nærheden  af  Vallo.  I  hver  af  dem  fandtes  ved 
Bunden  og  i  Midten  en  enkelt  Grav  med  et  romersk  Bronzekar, 
som  indeholdt  brændte  Ben. 

Fig.  298  viser  Gjenncmsnitlet  af  en  nf  disse  Grave.  Igjennem  det  gamle  Muldlag 
(/.)  er  der  blevet  gravet  el  rundt  Hul  ncii  i  den  faste  Lergrund  [c).  Paa  Bunden  er 
Broniekarret  (i/j  hensat,  indsvubt  i  T«i,  hvis  I.evninger  vare  fastrustede  til  Karrets  Ud- 
side. Over  Mundingen  laa  endnu  Iwvarel  en  tjU  Tncplade;  derover  var  der  atter  et  fist 
Lerlag  (a).  TæI  ved  fandtes  Levninger  af  en  lilspidset  Træstang,  der  vai  ramm« 
fast  ned  i  Undergrunden  og  sliitlcl  ved  ."ijrieme  med  Sien ;  den  var  ved  Udgravningen 
bleven  bemærket  ovcrsl  i  Mtiien  i^t  fulgt  heil  ned  til  Graven.  Karret  indeholdt 
kester  af  talrige  -Sager,  «dcl»gte  ved  Liglirajndingcn :  to  store,   romerske  Spande  meil 

massive  Fødder  og  Bærehanke,  to  Øsekar  med  deri  sluttende  Si,  Dele  af  Sølvbægre 
og  Lerkar,  sammensmeltet  Glas,  utvivlsomt  af  Kar,  halvsmeltede,  tynde  Guldplader, 
tre  Bronzesporer,  Fragmenter  af  en  Fibula,  en  Bennaal  og  en  Kam  o.  a.  m. 

Atter  Bornholm  danner  et  nyt  Led  i  den  hele  vexlende  Række 
af  Gravformer.  Der  træffes  her  næsten  udelukkende  Brandpletter 
af  samme  Art  som  de  ældre,  fra  den  førromerske  Tid  (S.  444).  De 
nye  Ideer  træde  paa  den  afsides  liggende  0  først  senere  frem  i 
Gravskikkene;  men  Industrien  har  den  hurtige  Import  givet  ganske 
det  samme  Præg  som  i  det  øvrige  Danmark. 

En  lignende  Vexlen  fra  Sted  til  Sted  af  Gravform  og  Grav- 
skik, som  her  er  bemærket  ved  Fundene  fra  Jylland  indtil  Born- 
holm, kan  paavises  i  det  øvrige  Skandinavien  og  i  Tydskland  fra 
Romerrigets  Grænser  indtil  Weichselegnene  og  Østersøen;  de  for- 
skjellige  Omraader  have  deres  mere  eller  mindre  fremtrædende 
Eiendommeligheder.  Paa  den  anden  Side  har  Gravenes  Indhold 
baade  af  fremmede  og  af  hjemlige  Sager  gjennemgaaende  et  ens- 
artet Præg.  Over  hele  det  store  Omraade  er  det  en  fælles  Kultur, 
som  afspeiler  sig  i  Fundene  fra  de  første  Aarhundreder  eft.  Chr. 
Det  fra  Fortiden  modtagne  Grundlag,  hvorpaa  der  byggedes,  var 
jo  ikke  væsentlig  forskjelligt,  og  de  romerske  Indflydelser  vare 
overalt  de  samme,  kun  at  de  større  eller  mindre  Afstande  fra 
Romerriget  maa  have  havt  noget  at  sige;  ved  en  Sammenligning 
mellem  de  danske  og  de  germanske  Fund  træder  dette  dog  ikke 
kjendelig  freni. 

Det  skjønnes  klart  af  det  archæologiske  Materiale,  at  den  ro- 
merske Paavirkning  overalt  har  havt  baade  Omfang  og  Dybde. 
End  tydeligere  vilde  dette  vise  sig,  dersom  Sprogforskeren  og 
Litterær-Archæologen  kunde  tidsætte  de  Optagelser  fra  den  klas- 
siske Verden,  som  vides  at  være  skete  —  af  Aarets  Inddeling,  Be- 
tegnelsen af  Ugedagene  ved  Gudenavne  i  Analogi  med  den  romerske, 
af  mange  enkelte  Begreber  —  og  dersom  Mythologen  formaaede 
at  eftervise  tilsvarende  Laan.  Men  allerede  Dateringen,  som  falder 
sikker  for  Archæologen,  stiller  paa  de  andre  Omraader  næsten 
uovervindelige  Vanskeligheder. 

Vi  vende  os  fra  den  romerske  Tid  tii  de  nærmest  paafølgende 
Aarhundreder.  Hvor  forandrede  Forholdene  ere,  siger  det 
første  Blik  paa  de  rige  Fundgrupper  fra  Grave  og  Moser,  nye  i  Art 
og  i  Sammensætning.  Kun  langsomt  og  stykkevis  udpeger  derimod 
Pennen  de  nye  Træk;  men  til  Gjengjæld  skulde  den  give  en  For- 
staaelse  baade  af  Helhed  og  Enkeltheder,  som  Øiet  ikke  umiddel- 
bart finder. 

Det  var  Folkevandringstiden,  fra  d.  3.  til  d.  5.  Aarh.  Den 
germanske  og  den  romerske  Verden  brødes  paa  Liv  og  Død.  Bar- 
barerne trængte  ind  over  Romerrigets  Grænser,  tilegnende  sig  dets 
Rigdomme  og  dets  Grund,  men  dog  som  Seirherrer  bøiende  sig 
for  den  gamle  Kultur.  Gjennem  disse  Aarhundreder  ville  Til- 
standene i  Danmark  findes,  som  de  maatte  være  hos  et  Folk,  der 
vel  boede  langt  fra  Kamppladsen,  men  dog  ikke  (Jæmere  end,  at 
Tidens  Grundbestemmelser,  baade  de  gamle  klassiske  og  de  nye 
barbariske,  kunde  gjøre  sig  gjældende  i  eiendommelig  Blanding. 

Meget  betegnende  er  det,  at  fremmed  Mønt  først  nu  finder 
Vej  til  Norden,  men  da  i  betydelig  Mængde.  Intet  dansk  Fund 
fra  den  romerske  Periode  eller  fra  ældre  Tider  har  indeholdt  en 
eneste  Mønt.  Vel  er  der  i  Danmark  fundet  i  græsk  Mønt,  2  ro- 
merske fra  Republikens  Tid  og  17  fra  d.  i.  Aarh.  efter  Chr.  F. ; 
men  disse  ere  sikkert  for  største  Delen  komne  til  Norden  længe 
efter  deres  Prægeaar,    i  Følge    med   yngre  Mønt.      Det  2.  Aarh.s 

romerske  Sølvpenge,  Denarer,  ere  derimod  naaede  frem  i  bred 
Strøm,  dog  aftagende  i  Aarhundredets  sidste  Aarti ;  fra  Begyndelsen 
af  det  næste  Aarhundrede  haves  kun  faa,  og  næsten  ingen  ere 
slagne  efter  Alexander  Severus'  Død,  Aar  235.  Hvorledes  det  her- 
med hænger  sammen,  skal  nedenfor  omtales.  Fra  hele  denne  Tid 
foreligger  der  kun  3  Mønter  af  Guld  og  meget  faa  af  Bronze;  i 
ikke  ringe  Antal  haves  derimod  Guldmønt  fra  den  paafølgende  Tid 
indtil  Begyndelsen  af  d.  6.  Aarh. 

Der  er  fremdraget  5540  Denarer  i  Skandinavien,  deraf  dog  kun 
1060  i  det  nuværende  Danmark  og  næsten  Halvdelen  heraf  paa 
Bornholm.  Gotland  alene  har  ydet  et  Antal  af  3748.  Det  kan  vel 
antages,  at  denne  Forskjel  i  Afleiringen  hidrører  fra  Handelsforhold. 
De  to  østlig  beliggende  Øer,  udfor  Weichselen,  der  vistnok  var  en 
Hovedvei  imod  Syd,  kunne  i  denne  Periode  have  drevet  en  ud- 
strakt Skibsfart,  hvorved  Rigdom  er  samlet.  I  Norge  er  der  kun 
fundet  5  Denarer;  dette  Land  laa  altsaa  væsentlig  udenfor  de 
regelmæssige  Forbindelser. 

Men  var  denne  romerske  Mønt  kun  Metal,  der  veiedes  paa 
Vægtskaal,  som  saadanne  foreligge  i  enkelte  Fund,  eller  kurserede 
den  som  Betalingsmiddel  Mand  og  Mand  imellem?  Dette  vilde 
næst  efter  Indførelsen  af  Bogstavskrift,  hvorom  nedenfor  tales, 
være  det  bedste  Vidnesbyrd  om  Betydningen  af  den  romerske 
Paavirkning.  Flere  Forhold  tyde  herpaa.  Ikke  sjælden  er  der 
fremdraget  store  Møntfund;  i  1782  opgravedes  der  ved  Slagelse 
428  Denarer;  i  1893  fandtes  der  255  paa  Bornholm  —  for  her  kun 
at  nævne  det  ældste  bekjendte  og  det  yngste  Fund;  paa  Gotland 
er  der  samlet  optaget  1500  Stk.  Saa  store  Antal  maa  betragtes 
som  egentlige  Pengebeholdninger.  Det  er  udelukkende  møntet 
Sølv,  som  er  samlet  til  disse  Skatte,  men  ikke  sammensmeltede 
Barrer  eller  Brudstykker  af  Smykker  o.  lign.,  saaledes  som  det  er 
Tilfældet  til  Tider,  naar  Metallet  tages  efter  Vægt.  Ogsaa  de 
mange  enkeltfundne  Mønter  tale  for  Anvendelsen  som  Penge; 
brugte  saaledes  maatte  de  let  tabes  enkeltvis.  Gjennemgaaende  ere 
desuden  de  i  Norden  fundne  Denarer  meget  stærkt  slidte. 

Importen  af  romerske*  Varer  gjør  sig  vel  langt  mindre  end 
tidligere  gjældende  i  Fundene  ved  Siden  af  den  nu  fyldigere 
hjemlige  Industri;  dog  har  den  i  og  for  sig  ikke  havt  et  ringere 
Omfang.      Mest    iøinefaldende    ere  endnu   de   romerske  Bronzekar, 


504  Broniekar. 

som  foreligge   i   henved    lOO  Exemplarer.      Mea  de   gamle  Former 

træffes  ikke  mere;  den  ædle  Stil  og  det  solide  Arbeide  ere  svundne. 

Man  sammenligne  Øsekarrene   med  deri  sluttende  Si,    af  hvilke   et 

er  afbildet  i  Fig.  301,   med   de  ældre  Kar  af  lignende  Form,    som 

omtaltes  S.  478.     I  Stedet  for  det  svære  Metal,  det  smukt  formede 

Greb,    den  tykke  Mundingskant  og  de   dybt  inddreiede  Kredse   er 

nu  traadt  en   tyndt  uddreven  Bronze,    et   flygtig   dannet  Greb,    en 

spinkel  Rand   og  lette  Cirkelslag  under  Bunden.     Dette  Slags  Kar, 

stedse  Øsekar  og  Si  forenede,   med  ganske  det  samme  Greb,    hvis 

Sider  vise  fremstaaende  Flige,  foreligger  i  over  30  Gravfund.    Intet 

af  dem  er,    som   de  ældre,    mærket  med  Navn.      Har  Fabrikanten 

ikke  havt  nogen  Fordel  af  at 

mærke    disse    ringere    Varer, 

elier  vare  de  væsentlig  Export- 

gods  til   Qærne  Barbarer,    for 

hvem    et    romersk   Navn    dog 

var  uden  Betydning? 

Der  var  udenfor  Romerriget 
et  stærkt  Forbrug  af  saadanne 
Sager,  og  Udførslen  maa  være 
foregaaet  stadig  og  regel- 
mæssig. De  omtalte  Øsekar 
Fig.  300,  aba.  iB;3.   '/•■  crc    fremdragne    i    betydeligt 

Antal  hele  Tydskland  over. 
Det  samme  gjælder  de  andre  Former  af  Kar,  som  høre  til  de  i 
Norden  hyppigst  forekommende.  Af  de  pyntelige  Spande  Fig.  300 
haves  der  fra  Danmark  15  Stykker,  for  en  Del  i  noget  ældre  Fund. 
Den  store  Spand  med  glatte  Sider  og  hul  Fod  (Fig.  301)  foreligger 
i  samme  Antal;  ved  de  ældre  og  bedre  formede  Stykker  er  Hanken 
trind  og  tværriflet,  ved  de  yngre  og  ringere  derimod  flad.  I  færre 
eller  kun  i  et  enkelt  Exemplar  foreligge  andre  Former  af  Spande, 
samt  forskjellige  store  Fade  og  Skaale. 

Blandt  de  indførte  Sager  gjøre  Glasvarerne  sig  nu  stærkt 
gjældende.  Fra  den  romerske  Periode  haves  kun  to  Skaale  (S.  490), 
fra  Folkevandringstiden  ialt  45  fuldstændige  eller  væsentlig  be- 
varede Glaskar,  foruden  Dele  af  mange  andre,  navnlig  sammen- 
smeltede paa  Ligbaalet.  Glasfabrikationen  i  Romerriget  var  bleven 
almindelig,    Lysten   hos  de  omboende  Folk  til  at  eie  disse  Luxus- 

gjenstande  var  tiltagen,  og  Forbindelserne  vare  efterhaanden  blevne 
sikrere  —  disse  Betingelser  maa  forudsættes  ved  Tilførslen  af 
saamange  fine  og  skrøbelige  Sager.  Det  største  paa  hosføiede 
Tavle  afbildede  Glas,  14,4  Cm.  høit,  er  tyndt  som  Papir.  De  mindre 
Skaale  af  vandklart  Glas  med  paamalede  Fremstillinger  (se  Tavlen) 
maa  have  været  kostbare,  idet  de  kunstnerisk  udførte  Billeder  og 
den  vanskelige  polychrome  Fabrikation  gave  dem  Værdi.  Der  er 
i  Danmark  fremdraget  en  Række  saadanne  Skaale,  alle  fra  Grave 
paa  Sjælland. 

To  høre  til  et  nedenfor  (S.  525)  omtalt  Fund  fra  Nordrup  ved  Ringsted  (Fig.  302) ; 
tre  ere  i  1861  fundne  ved  Varpelev  i  Stevns;  tre  andre  indsendtes  i  1870  fra  Thors- 
lunde  ved  Roskilde,  og  ét  foreligger  i  et  rigt  Fund,  som  1894  opgravedes  ved  Him- 
lingøie  i  Nærheden  af  Vallø. 

Farverne  have  holdt  sig  godt  og  ere  sikkert  væsentlig  ufor- 
andrede. Fremstillingerne  ere  oftere  hentede  fra  Circuslegene; 
man  seer  Dyrene  blive  hidsede  mod  hinanden  eller  to  Gladiatorer 
kæmpende  foran  Vandorgelet,  der  spiller  imedens.  Andre  vise 
Dyrebilleder,  Fugle,  Løver  o.  s.  v.  i  forskjellig  Sammenstilling. 
Stilen  er  ikke  den  samme,  og  utvivlsomt  hidrøre  Glassene  fra 
forskjellige  Fabriker;  men  hvor  i  Romerriget  disse  laa,  maa  lades 
ganske  uafgjort.  Der  kjendes  fra  Udlandet  kun  enkelte  lignende 
Glas,  fremdragne  i  Frankrig  og  Nordafrika. 

Enestaaende  er  det  smukke,  mørkeblaa  Glas,  dækket  med  Blad- 
værk og  Perlestave  i  gjennembrudt  Sølv.  Under  Indfatningen  om 
Randen  læses  en  græsk  Indskrift:  >Til  Lykke«,  en  paa  Drikkekar  al- 
mindelig forekommende  Hilsen ;  i  en  noget  afvigende  Form  er  den  ind- 
sleben  paa  et  andet  Glaskar.  En  tredie  græsk  Indskrift  —  en  magisk 
Formel  —  findes  indgraveret  paa  en  stor,  sleben  Krystalkugle,  der 
hører  til  et  fyensk  Fund.  Velbekjendte  fra  Udlandet  ere  derimod  de 
smalle  Bægre  med  Fod  og  de  smaa,  vaseformede  Kar  af  let  grønligt 
Glas,  hvorpaa  der  ved  Paasmeltning  er  anbragt  hvide  og  blaa  Glas- 
traade  i  bugtet  Mønster  (se  Tavlen).  Tre  Glas  have  Form  af  store, 
krumme  Horn;  ganske  lignende'  kjendes  fra  Rhinegnene.  De  to 
afbildede  Kar  med  indslebne  Ovaler,  fra  Begyndelsen  af  Folke- 
vandringstiden, høre  til  en  Klasse,  der  er  vel  kjendt  baade  fra 
danske  og  fremmede  Fund,  dog  oftest  i  grønligt  Glas,  af  ringere 
Arbeide  og  hidrørende  fra  Slutningen  af  Perioden  eller  fra  den 
nærmest    paafølgende  Tid.      I    det  hele    vise  Forskjellighederne    i 

Form  og  Fabrikation,  at  alle  disse  Kar  ikke  ere  ganske  samtidige, 
og  at  de  ere  udgaaede  fra  forskjellige  Værksteder. 

I  betydeligt  Antal  forekomme  indførte  Glasperler,  der  kun 
sjælden  træffes  i  den  forudgaaende  Periode  (S.  479).  Baade  Fundenes 
Hyppighed  og  tillige  Mængden  af  de  Perler,  som  findes  i  den 
enkelte  Grav,  tiltage  kjendelig  ned  igjennem  Tiden.  En  Kvinde- 
grav ved  Nyrup  i  Odsherred,  fra  Slutningen  af  Folkevandringstiden, 
indeholdt  734  Glasperler  og  desuden  484  af  Rav.  Den  romerske 
Industri    maa    i   Glasperlerne    have    havt   en    meget    lønnende  Ud- 

førselsartikel,  og  ogsaa  senere,  i  den  eflerromerske  Tid,  bevaredes, 
ja  endog  tiltog  Smagen  for  denne  Pynt,  Fra  Bomholm,  hvor 
E.  Vedel  stadig  har  optalt  de  fremkomne  Glasperler,  foreligger  der 
henved  1000  fra  Folkevandringstiden  og  c.  4000  fra  den  efter- 
romerske  Tid.  Tusinder  og  atter  Tusinder  af  Exemplarer  ere 
fundne  indenfor  Romerrigets  Grænser  og  udenfor,  fra  Kaukasus 
indtil  England.  Form,  Farve  og  Tegning  vexle  med  Tiden;  men 
den  overvældende  Mængde  og  de  talrige  Variationer  have  hidtil 
vanskeliggjort  en  nærmere  Klassifikation.  De  synes  alle  at  være 
udgaaede  fra  Fabriker  paa  klassisk  Grund;  i  hvert  Fald  er  dette 
sikkert  for  Folkevandringsridens  Vedkommende.      Senere   kan   der 

vel  være  forarbeidet  Glasperler  i  de  nye, 
germanske  Riger;  men  Alt,  hvad  der  af 
denne  Art  er  fundet  i  Norden,  er  utvivl- 
somt indført.  Ganske  de  samme  Varia- 
tioner træffes  i  Udlandet  paa  meget 
fjaerne  Steder. 

Perlerne  vare  i  Norden  udelukkende 
Kvindepynt.  Oftest  bleve  de  baarne  paa 
Halsbaand;  men  undertiden  viser  deres 
Stilling  i  Graven,  at  de  vare  anbragte 
ved  Haandledet  eller  paa  Haaret.  At 
de  maatte  tiltale  i  disse  Tider,  er  vel 
forstaaeligt.  De  vare  jo  virkelig  smukke 
og  dertil  billige,  saa  at  de  passede  godt 
for  den  tiltagende  Lyst  til  Pynt  og  Pragt. 
Farverne  ere  meget  afvexlende,  snart 
matte,  snart  gjennemskinnende,  ofte  i 
brogede  Sammenstillinger  og  smukke 
Mønstre.  Mange  beslaa  af  Millefiori- 
Glas,  som  dette  endnu  paa  gammel  Vis 
fabrikeres  i  Italien.  Der  dannedes 
Stænger,  i  hvilke  Bundter  af  forskjellig 
farvede  Traade  vare  forenede,  eller  som 
bestode  af  tynde  Stifter  eller  Rør,  over 
hvilke  der  var  smeltet  Lag  paa  Lag  i 
vexlende  Farver.  Disse  Stænger  tvær- 
deltes derpaa,  og  de  saaledes  frem- 
komne Plader,  der  alle  viste  den  samme 
Tegning,  halvsmeltedes  og  rulledes  til 
Perler  eller  samledes  med  andre  til  større 
Kugler.  Fig.  303  viser  nogle  Exempler 
paa  saadanne  Millefiori-Perler;  den  største 
er  dannet  af  Plader,  brudte  af  to  for- 
skjellige  Stænger,  den  ene  sammen- 
smeltet af  fine  Traade,  den  anden  med 
koncentriske  Lag. 

Ved  Siden  af  disse  Sager,  hvormed  '■»•'"■  ""■"  '""■•"»"■  ■■ 

den   romerske  Fabrikant   i   denne  Periode   til   Stadighed   forsynede 

Norden,  fandt  meget  andet  Veien  herhen  paa  mere  tilfældig  Maade. 
De  store  Mosefund  (Afsnit  VIII)  vise,  hvor  ofte  romerske  Vaaben- 
dele,  Hjelm,  Sværd  og  Skjold,  vare  indblandede  i  Krigerens  Ud- 
styr. Hyppig  forekomme  Luxussager  som  runde  Glasbrikker  til 
Brædtspil,  underneden  flade  og  let  hvælvede  opadtil,  hvide  og 
sorte  eller  sjælden  af  Millefiori-Glas.  Fremdeles  tarvelige  Prydelser 
og  aislags  Smaagjenstande.  Kun  sjælden  fik  man  derimod  Sager 
af  Værdimetal,  saaledes  enkelte  Fingerringe  af  Guld  og  nogle 
Smykkenaale  af  Guld  og  Sølv.  Enkeltvis  og  paa  forskjellige  Steder 
er  der  fremdraget  en  Række  romerske  Bronzestatuetter,  de  fleste 
Gudebilleder,  Mars,  Jupiter,  Venus  og  Lar;  de  tilhore  hovedsagelig 
denne  Tid, 

Det  var  saaledes   ikke  lidt,   som   modtoges   fra  den   romerske 
Industri;    men    denne   var  en   anden   end   forhen.      Der  er  et  eget 


flovt  og  charakterløst  Præg  over  alle  disse  Sager.  De  kunne  være 
fine  og  sirlige  nok;  men  svage  og  slappe  ere  de  i  Form  og  Orna- 
menter. Den  techniske  Færdighed  er  vistnok  ikke  ringere  end 
forud;  men  en  hastig  og  fabriksmæssig  Afglatning  er  traadt  i 
Stedet  for  det  tidligere,  solide  Arbeide. 

Ganske  det  samme  Præg  har  den  hjemlige  Industri.  Saa  tynde 
og  spinkle  ere  mange  af  de  nordiske  Arbeider,  at  de  ikke  skulde 
synes  at  være  bestemte  til  virkelig  Brug.  Randbeslagene  paa  de 
i  Moserne  fremdragne  Skjolde  kunne  være  af  et  saa  blødt  Metal 
som  Sølv  og  ikke  sværere  end,  at  et  Barn  kan  bøie  dem  mellem 
Fingrene.  Sølvblik,  der  ikke  er  stort  tykkere  end  Papir,  og  altsaa 
hurtig  gjennemslidt,  dækker  Træfæstet  paa  Sværdene  og  Bronze- 
beslagene  til  Hestetøiet.  Skjoldbrædderne,  der  skulde  afværge 
Hug  og  Stik,  ere  ikke  tykkere  end  Træet  i  en  Cigarkasse,  og 
Staverne  i  Træspandene  ere  ligesaa  tyndt  afhøvlede.  Søm  og 
Nagler,    der  sammenholdt  Vaabendele  og  daglige  Brugsgjenstande, 


Det  pressede  Selvblik.  COQ 

ere  ofte  ikke  sværere  end  en  Knappenaal.  En  mætkelig  Forfinelse 
viser  sig  overalt,  dobbelt  iøinefaldende,  naar  en  Sammenligning 
anstilles  med  de  svære  og  solide  Sager  fra  den  forudgaaende  og 
den  paafølgende  Tid.  Grunden  er  sikkert  nok  alene  den,  at  den 
udtyndede,  romerske  Industri  var  en  Rettesnor  for  Barbarerne. 

Saa  forfinede    og    udglattede   ere  Former    og  Ornamenter,    at 
man    næsten    er    i    Forlegenhed    ved    at    skulle     udpege    bestemte 
Træk.       Let   fordybede    Linier,    Kredse,     Halvbuer,    Tremolerstik 
danne  en  net,   men  flygtig  Dekoration.      Ganske   tyndt  udhamrede 
Plader    af    Sølv    og    Guld 
give    Vaabendele ,     Heste- 
tai,  Drikkekar  og  Smykker 
en   blankt   skinnende,    men 
særdeles    usolid    Overflade. 
I  denne  tynde  Metalbelæg- 
ning er  der  rask  og  flygtig 
indpresset  allehaande  Orna- 
menter,    Rosetter,     Perle- 
stave  og  flettede  Baand,  og 
tætstillede,  fine  Stifter  med 
smaa  runde,  fremspringende 
Hoveder  fastholde  dem   til 
Underlaget  (Fig.  304}.    Saa- 

ledes    efterlignede    og    er-  rjg,  3^4,   A.rb,  ,877,  ■/» 

staltede  man   det  fine  Fiii- 

gran-  og  kornede  Arbeide,  der  udfortes  saa  fortræffelig  i  den 
romerske  Tid.  De  pressede  Ornamenter  kunde  fremstilles  hurtigere 
og  billigere,  og  overfladisk  seet  gave  de  lignende  Virkning  som  den 
ældre  og  bedre  Technik. 

Særlig  Interesse  har  et  andet  Stilelement,  skjondt  aldrig  synder- 
lig fremtrædende  og  ofte  kun  at  iagttage  ved  en  noget  om- 
hyggeligere Betragtning.  Engang  seete  ville  dog  de  mange  smaa 
Dyrehoveder  ikke  undgaa  Opmærksomheden,  som  stikke  frem 
paa  alle  Slags  Sager,  mere  spredt  i  Gravfundene,  men  særdeles 
hyppig  i  de  store  Mosefund  [Fig.  3051.  De  ere  af  ganske  eien- 
dommelig  Art.  Saa  defekte  ere  de  ofte,  saa  sparsomt  udstyrede 
med  Enkeltheder,  at  man  næsten  betænker  sig  paa  at  kalde 
dem  Dyrehoveder,   og  selv   fuldt    udformede   ere  de  saa  lidt  natur- 

mæssige ,  at  det  maa  lades  ganske  uafgjort, 
hvilke  Dyr  det  har  været  Meningen  at  fremstille. 
Og  dog  ere  disse  Billeder  ikke  af  daarligt  og 
skjødesløst  Arbeide ;  tværtimod  er  Tegningen 
stedse  fin  og  skarp.  Formningen  udført  med  en 
begyndende  Kunststils  hele  Omhu.  Det  skulde 
siges  at  være  de  allerførste  Forsøg  paa  at  gjøre 
Billeder  af  denne  Art.  Heraf  kommer  det  sik- 
kert, al  Dyrehovederne  kun  træde  frem  paa  be- 
stemte Steder.  De  sees  aldrig  paa  større  Flader, 
men  kun  ved  Spidser  og  Flige,  i  Hjørner  og 
Ender  eller  paa  smaa,  afgrænsede  Felter.  Alle 
disse  Partier  forekomme  desuden  baade  med  og 
uden  Dyrehoveder,  og  der  findes  alle  Overgange 
mellem  det  næppe  antydede  Hoved  og  den  mere 
komplette  Form,  som  løfter  sig  i  høit  Relief. 
Aflange  Felter  og  Afslutninger  staa  endnu  tomme, 
andre  ere  ved  et  Par  Kredse  blevne  forsynede 
^Mh^|h*^  med  Øine;  den  krummede  Flig  er  spaltet,  og 
^iPgflHf  Naglen,  der  fastholder  den  til  Underlaget,  gjor 
^^^^}m  Tjeneste  som  Øie;  de  tilspidsede  Ender  ere  for- 
vandlede til  Hoveder,  idet  to  Prikker  danne 
Øinene  og  den  afsluttende  Knop  forestiller  Snuden. 
Om  ellers  nogetsteds  er  det  her  at  se,  at  Dyre- 
I  hovederne    ere    fremkomne   ad    ornamental    Ve  i, 

ved   Omdannelse   af  en   forud   given  Form   [jvfr. 
S.  421}. 

Og  dette  levende  Ornament  bryder  frem  over- 
alt, hvor  Formen  tillader  det,  ikke  blot  paa  visse 
Slags  Gjenstande,  men  hvorsomhelst  der  er  en 
Flig  eller  en  Spids,  paa  Sværdknapper,  paa 
Mundblik,  Sidebeslag  og  Dopsko  til  Skeder, 
paa  Bidsler,  paa  Karhanke  og  Spandbeslag,  ved 
Fibulaemes  Fod  og  i  Tornen  paa  Remspændet  — 
overalt  med  den  Form,  som  Sted  og  Rum  be- 
Fig.  30S.   '/]•  tinge.    Der  er  saaledes  en  mangfoldig  Afvexling 

i   disse    nye   Skabninger,    der   endnu    kun    lefte 
Hovedet  op  af  den  Grund,   hvori  de  ere  dannede.     Og  dog  spores 

det  allerede  i  denne  begyndende  Kunstretning,  at  der  tilstræbes 
fastere  Former,  de  samme,  som  fuldt  udviklede  træde  frem  i  den 
følgende  Periode.  Man  maatte  naturlig  fæste  sig  ved  og  gjentage 
visse  mere  udformede  og  derhos  tiltalende  Træk.  *  Saaledes  frem- 
kom det  lange  Hoved  med  et  Baand  henover  Midten,  til  hvilket 
de  ovalt  tilspidsede  Øine  slutte  sig,  og  med  et  Tværbaand,  der 
afgrænser  Snudepartiet  (Fig.  306);  mulig  har  der  været  tænkt  paa 
Hestehovedet  med  dets  Remtøi.  Et  andet  Hoved  —  atter  til  en 
vis  Grad  mindende  om  Hestens  —  er  charakteriseret  ved  de  runde, 
fremstaaende  Øine  og  den  store,  kløftede  Snude  (Fig.  305  nederst). 
Hertil  kommer  Fuglehovedet,  stedse  seet  fra  Siden,  med  stærkt 
krummet  Næb,  bag  Øiet  ofte  et  nedadtil  forlænget  Baand  og  ved 
Hovedets  Underkant  en  fremtrædende  Vinkel  (Fig.  307). 


Ogsaa  heie  Dyrebilleder  træffes  i  denne  Tid,  omend  meget 
sjælden.  Snart  er  kun  Forpartiet  udført,  medens  Bagkroppen  er 
ubestemt  holdt,  snart  er  det  helskabte  Dyr,  en  Fugl,  en  Fisk  eller 
et  firføddet  Dyr,  stadig  seet  fra  Siden  og  derfor  kun  med  ét  For- 
og  ét  Baglem.  En  nærmere  Bestemmelse  af  Dyrearten  er  altid 
umulig,  selv  ved  det  fuldstændigste  og  mest  charakteriserede  af 
samtlige  Billeder  (Fig.  309).  Vare  de  hentede  fra  Naturen,  fore- 
stillede de  Husdyr  eller  hellige  Dyr,  det  sædvanlige  Jagtbytte  eller 
det  stadige  Offer  til  Guderne,  maatte  disse  Dyr  dog  vel  kunne 
gjenkjendes.  Vare  de  Phantasiens  og  Overtroens  Skabninger, 
maatte  de  antage  fastere  Form.  De  ere  som  de  forskjelligartede 
Dyrehoveder  Kunstens  Frembringelser,  dekorative  Former,  dannede 
over  ganske  almindelige  Forestillinger  om  Dyr.  Deres  Opgave  er 
at  ornamentere;  de  ere  Udtryk  for  en  halvt  ubevidst  kunstnerisk 
Trang  og  frembragte  mere  af  Arbeiderens  Haand  og  Værktoi  end 
af  hans  Aand  og  Tanke. 


E|2  Menneskefigurer. 

En  saadan  Kunstretning  kan  hellerikke  have  undladt  at  for 
søge  sig  paa  Menneskefiguren.  Undertiden  træffes  der  et  enkelt 
Hoved  (Fig.  310)  eller  rækkevis  ordnede  Masker;  en  eneste  Gang 
sees  en  fuldstændig  Figur  anbragt  mellem  Dyrebilleder  (Fig.  311). 
Alle  disse  Fremstillinger  ere  udførte  i  tynde  Sølvplader,  ofte  for- 
gyldte og  anbragte  paa  Smykker  eller  Kar,  sikkert  ligesom  Dyre- 
motiverne  alene   for  at   glæde  Øiet.      Egentlig  Betydning  have  de 

vist  ikke.  Anderledes  staaer  det  dog  med  de  rige  og  sammen- 
satte Fremstillinger  paa  Guldhornene  fra  Gallehus,  der,  som  neden- 
for fremsat,  hidrøre  fra  Slutningen  af  dette  Tidsrum. 

Den  kunstneriske  Bevægelse,  hvis  Ytringer  her  ere  omtalte, 
spores  allerede  noget  længere  tilbage  i  Tiden.  I  et  Fund  fra 
Slutningen  af  den  romerske  Periode  foreligger  der  en  Række 
Menneskehoveder  drevne  i  tyndt  Sølvblik,  og  endog  i  ældre  Fund 
træffes  en  sjælden  Gang  et  Dyrebillede  eller  et  Hoved  af  den  her 
omtalte  Art;  den  foran  S.  484  afbildede,  firkantede  Lerskaal  er 
-saaledes    ved    Hjørnerne    dekoreret    med    Dyrehoveder.       Det    kan 


Overenssttmaelse  med  Bronzealdereai  Figurer. 

ogsaa  mindes   om   de   i  Enden   af  Drikkehornene   hyppig  forekom- 
mende Oxehoveder  (S.  486). 

Begyndelsen  var  altsaa  gjort  i  den  romerske  Tid;  men  først  i 
Folkevandringstiden  tog  Bevægelsen  Fart.  Det  er  som  en  Gjen- 
tagelse  af,    hvad  der  engang  tidligere   var  foregaaet.      Allerede   i 


den  ældre  Bronzealder  blev  der  anvendt  dekorative  Hestehoveder, 
dog  udelukkende  ved  Rageknivenes  Skaft;  først  i  den  senere 
Bronzealder  skød  Hoveder  frem  i  Mængde,  dels  af  Fugle,  dels  af 
firføddede  Dyr,  og  alt  imellem  viste  sig  henimod  Periodens  Slut- 
ning fuldstændige  Billeder  af  Fugle,  Fiske,  firføddede  Dyr  og 
Mennesker.      I    Bronzealderen    som    i   Jernalderen    vare   Hovederne 


knyttede  til  Ender  og  Afslutninger  som  rent  ornamentale  Elementer 
uden  særlig  Betydning  (S,  342,  346,  352,  416,  421).  Der  er  en 
ganske  mærkelig  Overensstemmelse  mellem  disse  Phænomener.  Om 
en  direkte  Forbindelse  mellem  den  ældre  og  den  yngre  Gruppe 
kan  der  nu  ikke  være  Tale;  dertil  er  Afbrydelsen  gjennem  den 
førromerske  og  den   romerske  Tid  altfor  lang  og  kjendelig.     Men 

de  to  adskilte  Figurgrupper  synes  at  maatte  være  fremgaaede  fra 
samme  Grund,  af  samme  kunstneriske  Trang  til  at  danne  figurlige 
Fremstillinger  og  da  navnlig  Dyrebilleder.  I  Bronzealderen  naaede 
dog  denne  Bevægelse  ikke  til  fuld  Udvikling;  den  afbrødes  ved 
den  stærke  Tilførsel  udenfra  af  nye  Elementer  i  den  ældste  Jern- 
alder. Anden  Gang  seirede  derimod  den  barbariske  Kunst,  idet 
den  lodes  uforstyrret,  saaledes  at  den  kunde  faa  sin  mærkelige 
Fuldendelse  i  den  efterromerske  Tid. 

I  et  særligt  Afsnit  skal  det  længere  fremme   blive  vist,    hvor- 
ledes hele  denne  Kunstretning  egentlig  maa  opfattes.     Her  nævnes 
det  kun,    at    man    har    misforstaaet  dens   første   Stadium   i   Folke- 
vandringstiden ved  at  opfatte  dette  som  udelukkende  grundet  paa 
Laan  fra  den  romerske  Kunst.     Dyremotiveme  skulde  være  kopie- 
rede efter  romerske  Forbilleder.      Vistnok  anvendtes  Dyrehoveder 
ikke    sjælden    i    den    græsk  -  romerske    Verden    til    at    afslutte    og 
dekorere;    paa  Skeer  og  Kander,   ved  Stole  og  Borde  findes  Dyre- 
hoveder  anbragte    paa    denne    Maade.       Det    er   den    hele    Dyre- 
række,   som  forekommer  her:    Løve,   Svane  og  And,   Hund,   Hest, 
Æsel  og  Vædder,   ethvert  plastisk  Dyr  maatte  afgive  sit  Hoved  til 
Dekorationen.     Men  et  Blik  paa  de  ovenfor  afbildede  Dyrehoveder 
fra  Norden  vil  sige,   at  de  ikke,   som  man  har  ment,   kunne   gjen- 
give   romerske  Løver  og  Griffer.      Hvor  særdeles   ringe  Ligheden 
er,    vil    fremgaa    af  Sammenstillingen    under    Fig.  307 — 308    af   et 
romersk  Grifhoved  af  Bronze  og  et  nordisk,  træskaaret  Fuglehoved, 
der  af  alle  de  foreliggende  Billeder  kommer  det  nærmest.     Begge 
disse  Stykker  hidrøre   fra  det  store  Vimose  Fund   paa  Fyen,    som 
nedenfor  omtales;    det  første  har  prydet  en  Hjelmkam,    det  sidste 
dannede  Grebet  paa  et  Kar.      De   ere    ganske   samtidige   og   have 
været  i  Hænde  paa  de  samme  Folk.      Forsaavidt  kunde   de  være 
Forbillede  og  Efterligning;    men   nogen   virkelig  Slægtlighed   frem- 
byde de  ikke.      De  have  kun   en   ganske   almindelig  Lighed,    idet 
de  begge  indeholde  de  Træk,   som  betegne  det  kraftige  Rovfugle- 
hoved.    Og    paa   samme  Maade    staaer    det    med    alle    de    øvrige 
Figurer.      De  nordiske  Dyr  ere  af  en  egen,   barbarisk  Æt  og  ikke 
hentede   fra  den   romerske  Verden.     Det  vil  tillige   bemærkes,    at 
saafremt  Dyrene  skulde  være  laante  fra  Romerne,  da  maatte  ogsaa 
Menneskebillederne  være  det.      Men   ingen  vil   i   dem  finde   nogen 
Enkelthed,  der  kunde  være  afledt  fra  den  romerske  Kunst. 

Hermed  skal  dog  ikke  være  sagt,  at  denne  var  ganske  uden 
Betydning  for  Udviklingen  af  den  nordiske  Stil.  Den  gav  vistnok 
Impulser,  men  kun  ikke  Modeller.  Dyrehoveder,  Masker  og  hele 
Figurer,  som  prydede  de  Sager,  der  tilførtes  Barbarerne,  kunne 
have  vakt  Lysten  til  at  frembringe  noget  lignende.  Modet  til  at 
danne  helskabte  Figurer,  Ideen  til  at  opstille  dem  i  Række  paa 
dekorative  Baand  kan  være  øst  fra  romerske  Billeder.  Men  væsentlig 
har  den  nordiske  Kunstner  hjulpet  sig  selv  fra  Grunden  af;  lidt 
efter  lidt  har  han  dannet  sine  egne  Kunstformer.  Just  fordi  de 
saaledes  virkelig  vare  hans  Eiendom,  fik  de  en  saadan  Leve- 
dygtighed, at  de  fuldt  dannede  i  den  følgende  Periode  kunde 
bevares  indtil  d.  8.  Aarh. 

Saameget  mindre  er  der  Anledning  til  at  tvivle  om  det  na- 
tionale Udspring  for  de  hidtil  omtalte  Billeder,  som  der  ved  Siden 
af  dem  findes  let  gjenkjendelige,  romerske  Fremstillinger.  Naar 
der  paa  en  forgyldt  Sølvplade  i  Thorsbjerg  Mosefund  (Fig.  299) 
sees  en  Hippokamp  og  en  Havbuk,  paa  Guldhornene  fra  Galle- 
hus to  Centaurer;  naar  Delphiner  sees  paa  en  med 
Billeder  dækket  Smykkeplade  fra  Thorsbjerg  Mose 
(Fig.  312)  og  paa  Sølvbægret  fra  Nordrup  (Fig.  301); 
naar  Rovfuglen  med  en  Fisk  i  Kløerne  træffes  i  forgyldt 

Fig.  312.    Vi- 

Sølv,  dels  i  et  slesvigsk,  dels  i  et  meklenburgsk  Fund, 
da  ere  alle  disse  Billeder  utvivlsomt  laante.  De  kunne  være 
tagne  fra  indførte  Sager.  Men  disse  romerske  Fremstillinger  ere 
forsvindende  faa  i  Sammenligning  med  de  hjemlige;  de  kunne 
ikke  afgjøre  Sagen  for  alle  de  Billeder,  til  hvilke  der  ingen  Side- 
stykker kjendes  i  den  romerske  Kunst,  og  tillige  vise  de  ved  deres 
hele,  særegne  Stil  og  ved  den  stærke  Omformning,  som  det  romerske 
Motiv  er  undergaaet,  at  der  i  denne  Periode  fandtes  en  egen,  bar- 
barisk Kunst. 

Fremmede  og  optagne  Enkeltheder  af  lignende  Art  træffes 
hist  og  her  i  den  hjemlige  Industri.  Den  tidligere  Overførelse  af 
enkelte  Træk  fra  romersk  Grund  er  uafbrudt  bleven  fortsat,  og 
samtidig  har  man  skilt  sig  af  med  Detailler  som  det  kamis- 
formede  Profil  (S.  486),  der  hellerikke  længere  benyttedes  af  Ro- 
merne selv.  Høist  mærkeligt  er  det,  at  der  kan  paavises  Exempler 
paa,  at  man  i  Norden  har  efterlignet  det  romerske,  dekorative 
Bladværk.  En  Lerplade,  funden  ved  Slesvig,  viser  mellem  Ornamenter 

af  barbarisk  Præg,  to  kredslagte  Bladranker,  inderst  Efeu  og  der- 
om Laurbær  (Fig.313).  De  svare  ganske  til  det  sædvanlige,  stiliserede 
Bladværk  i  den  romerske  Kunst,  og  dog  er  der  ingen  Tvivl  om,  at 
dette  og  et  Par  andre  lignende  Stykker  fra  Slesvig  og  Holsten  ere 
hjemligt  Fabrikat.  Det  er  store  og  svære  Plader,  flade  og  ikke 
ornamenterede  paa  den  ene  Side,  hvælvede  og  med  indtrykkede 
Tegninger  paa  den  anden  Side,  i  hvis  Midte  der  findes  en  svær 
Knop,  der  har  tjent  til  Greb.  De 
antages  at  have  tjent  til  Dække  over 
Røgaabningen  i  Hytten,  hvad  der  er 
meget  sandsynligt.  Ved  dette  Ranke- 
værk er  der  en  virkelig  Forstaaelse 
af  Naturformen. 

Dette  gjælder  derimod  ikke  om  det 
W.UUU.  ,=V5  j.ji^     trekantede   og   fintribbede   Blad, 

som  en  sjælden  Gang  findes  indslaaet  paa  Metalsager;  dog  afviger 
det  ikke  meget  fra  de  Blade,  der  almindelig  lindes  indtrykkede 
paa  romerske  Lerkar  og  i  lignende  Anordning,  Side  om  Side. 
Fig.  314,  der  viser  dette  Ornament,  er  den  ene  Ende  af  en  svær 
Guldring  henhørende  til  Mosefundet  fra  Porskjær.  I  det  store  Fund 
fra  Vimose  er  der  en  Hank  til  et  Trækar  dannet  af  en  udskydende 


Plade,  hvorunder  der  ligger  en  Ring  (Fig.  315);  det  er  en  ret  nei- 
agtig  Gjengivelse  af  de  ved  romerske  Metal-  og  Lerkar  almindelig- 
forekommende  Hanke,  saaledes  f.  Ex,  ved  den  blaa  Skaal  med 
Sølvbelægning,  der  er  afbildet  paa  Farvetrykstavlen  med  Glaskar. 
Lignende  Enkeltheder  sees  i  det  samme  Mosefund  ved  andre  Træ- 
skaale,  om  hvis  nordiske  Herkomst  der  ikke  kan  tvivles;  Træsager  ere 
ikke  blevne  indførte  fra  Romerriget.     Det  samme  gjælder  om  Ler- 

varer  —  kun  en  eneste  romersk  Lerskaal  er  funden  i  Norden;  men 
ogsaa  ved  disse  Sager  træffes  der  Enkeltheder,  som  ere  at  føre 
tilbage  til  den  romerske  Industri.  Visse  traadformet  paalagte  Orna- 
menter gjengive  de  paasmeltede  Traade  paa  Glasbægrene;  ovale 
Fordybninger  i  Karrets  Side  ere  laante  fra  Glassene  med  indslebne 
Ovaler;  de  idelig  tilbagevendende  kredsstillede  Punkter  om  et 
større,  rundt  Midtfelt,  et  alene  i  denne  Periode  forekommende 
Ornament  (Fig.  316),  gjengiver  utvivlsomt  den  klassiske  Roset. 
En  ganske  tilsvarende  Figur  træffes  almindelig  paa  samtidige 
romerske  Sager,  f.  Ex.  paa  de  malede  Glaskar  (se  Fig.  302),  lige- 
som den  kan  følges  mange  Aarhundreder  tilbage  i  Tiden. 

Men  denne  Opregning  i  det  enkelte  af  romerske  Laan  skal 
ikke  fortsættes;  den  maatte  kun  føres  et  Stykke  frem,  for  at  det 
skulde  staa  klart,  at  der  overfor  de  figurlige  Ornamenter,  som  ikke 
kunne  erkjendes  at  være  af  romersk  Oprindelse,  staaer  en  Række 
Motiver,  hvis  fremmede  Udspring  er  utvivlsom.  Hvormeget  der  i 
det  hele  skyldes  den  romerske  Industri,  vil  fremdeles 
sees  af  den  i  næste  Afsnit  følgende  Udsigt  over  de 
hjemlige  Frembringelser;  men  tillige  vil  det  skjønnes,  ^ 
at  disse  ingenlunde  ere  blottede  for  Selvstændighed. 
Det  fremmede  er  nu  ganske  anderledes  sammensmeltet       „.       ^    , 

^  Fig.  316.    »/,. 

med  det  hjemlige  end  tidligere,  ofte  saa  fuldstændig, 
at  de  forskjelligartede  Træk  næppe  kunne  adskilles.  Alt  som  man 
fulgte  Bevægelsen  i  den  romerske  Industri  gjennem  den  senere 
Keisertid,  fjærnede  man  sig  mere  og  mere  fra  den  fremmede  Ind- 
flydelse. Det  hordiske  Haandværk  fik  efterhaanden  en  vis  Eien- 
dommelighed  og  fandt  den  Grund,  hvorpaa  der  byggedes  videre  i 
den  efterromerske  Periode. 

En  mærkelig  Parallel  til  den  hele  Udvikling  paa  Haandværkets 
Omraade  frembyder  Indførelsen  af  Bogstavskrift  i  Norden*.  I  det 
forudgaaende  Tidsafsnit  vise  sig  de  første  Indskrifter;  men  disse 
ere  romerske  i  Indhold  og  Form.  Her  ere  de  fremmede  Skrifttegn 
tilegnede,  omdannede  for  at  passe  for  den  nordiske  Haand,  og 
Sproget  har  hjemlig  Klang;  senere  hen  i  Tiden  skriver  Nordboen 
sine  egne  Runer,  som  ikke  kjendes  af  andre. 

Det  er  navnlig  de  store  Mosefund  (Afsnit  VIII),  som  indeholde 

•  Prof.  L.  Wimmer  har  vist  dette  Skrift  den  Interesse  at  gjennemse  det  paa- 
følgende, runologiske  Afsnit. 

de  ældste  Runeindskrifter.  Tre  Stykker  fra  Vimose,  en  Hav!  af 
Træ,  en  Benkam  og  et  Remspænde,  bære  en  saadan  Indskrift;  to 
fra  Thorsbjerg,  en  Skjoldbule  og  en  Dopsko  til  et  Sværd ;  i  Nydam- 
Fundet  sees  Runetegn  paa  flere  Pilskafter,  og  fra  Kraghul  foretigger 
en  Del  af  en  Indskrift  paa  et  Knivskaft  og  den  længste  af  dem 
alle,  paa  en  Lansestage.  I  de  samtidige  Gravfund  er  der  truffet 
Runeskrift  paa  et  Sølvspænde  fra  Himlingøie  ved  Vallø.  Hertil 
kommer  en  stor  Halsring  af  Guld  fra  Straarup  syd  for  Kolding,  det 
nu  tabte  Guldhorn  fra  Gallehus  og  de  saakaldte  Guldbracteater  fra 
den  efterromerske  Tid,  som  Alt  skal  omtales  længere  fremme. 

Det  er  saaledes  ikke  noget  betydeligt  Materiale  af  denne  Art, 
der  foreligger  fra  Danmark,  og  Benyttelsen  frembyder  store  Vanske- 
ligheder.    De  fleste  af  disse  ere  dog  nu  fjæmede,  navnlig  ved  den 
norske    Sprogforsker   Prof.   Sophus  Bugges    og   Prof.   Ludvig  F.  A. 
Wimnters  Undersøgelser.      Som   vist  af  den  sidstnævnte  Forsker,    i 
»Die  Runenschrift<,   Berlin  1887,   er  der  til  disse  ældste  Indskrifter 
benyttet  et  fælles,  germansk- nordisk  Alphabet, 
hvoraf  det  yngre,  udelukkende  nordiske  Rune- 
alphabet  fra  Vikingetiden  blev  dannet.    !  de 
ældre  Runer  kjendes  der  fra  Norge  og  Sverige 
en  Række  Indskrifter  paa  Sten,   medens  der 
i  Danmark  ingen  Runestene  haves  fra  denne 
Tid;  fra  England  foreligger  der  en  Del  Ind- 
skriftet   med    de    samme    Runetegn    og    fra 
,   ,    „      ,,         Fastlandet  ialt  i  ^  Indskrifter  paa  Smykker  og 

Flj.  317.    A«rb.  1S74,     Vi  r  j  & 

Vaaben,  fundne  spredt  i  Nord-,  Vest-  og 
Sydtydskland ,  i  Walachiet,  VoJhynien  og  Ungarn  mod  Øst  og  i 
Bourgogne  mod  Vest.  Runetegnene  ere  overalt  væsentlig  de 
samme ;  men  Sproget  er  forskjelligt,  gothisk,  germansk,  angelsaxisk 
og  i  Skandinavien  nordisk,  i  det  hele  ensartet  i  alle  tre  Lande. 
Denne  fælles  Bogstavskrift  hos  de  beslægtede,  barbariske  Folk  an- 
tages af  Wimmer  at  være  dannet  tidligst  i  Slutningen  af  d.  2.  eller 
i  Begyndelsen  af  d.  3.  Aarh.  efter  Chr.  F.  hos  en  af  de  sydlig 
boende  germanske  Stammer,  hvorefter  den  efterhaanden  udbredtes 
til  alle  Sider. 

Det  var  ikke  et  nydannet  Alphabet,  men  opstaaet  ved 
Efterligning  af  den  romerske  Bogstavrække  i  den  Form,  den  havde 
i   den  første  Keisertid.      Afvigelserne   ere   navnlig   fremkomne  ved. 

at  Runerne  bieve  indskaame  i  Træ,  hvorved  de  buede  og  ret- 
vinklet sammenstødende  Linier  saavidt  muligt  maatte  undgaaes  af 
Hensyn  til  Træets  Struktur.  Endnu  minde  selve  Ordene  >Bogstav« 
og  »Bog«  om  denne  ældste  Skrift  paa  Tavler  af  Træ  (Bøg),  og 
saadanne  findes  udtrykkelig  omtalte,  i  Slutningen  af  d.  6.  Aarh.  af 
en  Biskop  i  Poitiers,  Venantius  Fortunatus,  og  senere  af  Saxo. 

Selve  Runealphabetet  er  bevaret  i  tre  gamle  og  for  Rune- 
studiet høist  vigtige  Indskrifter,  paa  en  Guldbracteat  fra  Vadstena, 
hvor  Tegnene  ere  anbragte  langs  Kanten,  i  omvendt  Stilling  og 
ordnede  fra  Høire  til  Venstre 
(Fig.  317,  Begyndelsen  ved  den 
niende  Rune  tilvenstre),  paa  et 
Spænde  fra  Charnay  i  Bourgogne 
og  paa  en  stor  Kniv,  der  er  op- 
tagen i  Themsen,  i  Nærheden  af 
London.  Fremdeles  findes  Rune- 
rækken i  flere  engelske  Manu- 
scripter  fra  9, — 11.  Aarh.,  som 
tillige  give  Naglen  til  Tegnenes 
Betydning,  idet  disse  ere  led- 
sagede af  de  tilsvarende,  romerske 
Bogstaver  og  af  deres  gamle, 
særlige  Navne.  Der  var  24  Rune- 
tegn,  ordnede  paa  anden  Maade 

end  Bogstaverne  i  det  romerske  §    a  b    »»     ■/ 

Alphabet  og  inddelte  i  3  Grupper, 

hver  paa  8  Bogstaver.  Efter  Lyden  af  Runerne  i  den  første 
Gruppe  kaldes  dette  Alphabet  ofte  Futhark  (se  nedenfor). 

Indskrifterne    ere    sædvanlig    korte.      Adskillelsestegn    mellem 
Ordene   findes  sjælden  anvendte.      Tegnene   ere   skarpt   og   spidst 

rNt>fR<xf:Hi-iiij-rTj:TtnMr*JiM 

indridsede  i  Metal  eller  Træ,  som  dette  sees  af  Fig.  318,  der  gjen- 
giver  den  endnu  ikke  tolkede  Indskrift  paa  Bagsiden  af  Rem- 
spændet fra  Vimose.  Indholdet  bestaaer  sædvanlig  kun  i  et  Navn, 
en  magisk  Formel  el.  lign.     Exempelvis  anføres,   at  der  paa  Guld- 

ringen  fra  Straarup  og  paa  Spændet  fra  Himlingøie  læses  to  Kvinde- 
navne: Lel)ro  og  Hariso.  Fyldigere  er  Indskriften  paa  Guldhornet 
fra  Gallehus,  som  lyder:  Ek  Hlewa^astiR  HoItipaR  homa  tawid"o; 
»Jeg  Lægjæst  Holtingen  (fra  Holt)  gjorde  Hometc. 

Disse  Indskrifters  store  Betydning  er,  at  de  gjengive  det 
nordiske  Sprog  fra  en  Tid  langt  forud  for  nogen  Optegnelse  paa 
Pergament  og  i  en  oprindelig  Form,  som  ikke  kjendes  andetsteds 
fra.  Fra  nu  af  kan  Sproget  gjennem  de  yngre  Indskrifter  følges 
Skridt  for  Skridt  i  sin  Udvikling  indtil  den  historiske  Tid. 


VII.  GRAVFUNDENE 
FRA  FOLKEVANDRINGSTIDEN. 


For  at  betragte  de  mange  hjemlige  Arbeider  fra  denne  Periode 
vende  vi  os  helst  til  det  Sammenhæng,  hvori  de  foreligge,  til 
selve  Fundene.  Som  de  optages  i  Gravene  eller  i  Moserne,  gaa 
Sagerne  umiddelbart  fra  Fortidens  Haand  til  Nutidens;  vi  se  dem 
paa  en  Maade  i  Brug  og  paa  deres  Plads.  Vel  lære  vi  dem  saa- 
ledes  kun  langsomt  at  kjende.  Stykke  for  Stykke;  men  de  opfattes 
bedre  som  Led  af  det  store  Kulturhele,  og  herfor  ofres  gjæme 
den  Overskuelighed,  som  vindes  ved  strax  at  sammenfatte  de  for- 
skjellige  Sager  efter  deres  Hovedart.  løvrigt  vil  Stoffet  ogsaa  saa- 
ledes  til  en  vis  Grad  blive  inddelt,  idet  Mosefundene,  der  i  det 
følgende  Afsnit  skulle  betragtes,  fortrinsvis  frembyde  Vaaben, 
Hestetøi  og  Værktøi,  medens  Gravfundene,  til  hvilke  vi  først  vende 
os,  fornemlig  indeholde  Smykker,  mindre  Redskaber  og  Kar. 

Bedst  undersøgt  er  Gravpladsen  ved  Nordrup  en  Mils  Vei 
sydøst  for  Ringsted,  i  hvis  Omegn  der  er  fremdraget  en  Mængde 
Fund  fra  denne  Periode.  Stedet  var  flad,  kun  noget  stigende  Mark, 
og  intet  Mærke  angav,  at  det  i  Oldtiden  var  benyttet  som  Grav- 
sted. Saaledes  er  det  overalt.  Man  træfler  disse  Grave  tilfæl- 
dig, og  det  skyldes  kun  deres  mærkelige  Indhold,  at  saamange 
have    kunnet    nølere    undersøges.      De    træffes    navnlig    ved   Grus- 

tagning,  idet  man  ved  sædvanligt  Markarbeide  ikke  naaer  ned  til 
de  ofte  dybtliggende  Grave.  Men  iovrigt  s>Ties  det,  at  fortrinsvis 
Grusleier,  mere  eller  mindre  høitliggende ,  men  ingenlunde  altid 
egentlige  Banker,  ere  valgte  til  Gravsted,  vistnok  fordi  saadanne 
Strækninger  endnu  dengang  henlaa  udyrkede. 

Der  var  allerede  tidligere  fundet  Skeletter  paa  denne    Plads; 
men  først  i  1873  traf  man  en  rigere  udst>Tet  Grav  (Fig.  320'. 

Skelettet  laa  c.  4'  dybt,  paa  høire  Side,  med 
bøiede  Ben  og  Anne.  Orenfor  Horedet  [a^  stod  en 
Gmppe  romerske  Kju-  af  foran  (Mntalt  Art,  en  riflet 
Bronzespand  som  Fig.  300,  Øsekar  med  indsat  Si  (se 
P^S-  5^')  <%  to  Glasba^re  med  paasmeltede  faride 
og  blaa  Traade,  det  ene  afbildet  paa  fonnstaaende 
Planche.  Ved  Brystet  (d)  laa  en  Klump  af  25  Glas- 
perler og  en  lille,  spandformet  Hængeprydelse  (se 
S.  531),  ved  Halsen  et  stort,  hagekorsformet  Sølv- 
smykke (som  Fig.  304)  og  en  lille  Fibula,  ligeledes 
af  Selv  (Fig.  321). 

Ganske  tilsvarende  og  lignende  Fibulaer 
kjendes  fia  mangfoldige  Grave  omkring  i 
Landet,  og  i  det  hele  anvendtes  Bøilenaalen 
nu  ligesaa  hyppig  eller  endnu  alminde- 
ligere end  i  den  forudgaaede  Tid.  Men 
Formerne  ere  ikke  de  samme.  Hos  Ro- 
merne og  hos  de  germanske  Folk  havde 
man  under  den  fortsatte  Fremstilling  af  disse  Smykkesager  arbeidet 
sig  frem  til  andre  Former,  der  bedre  tilfredsstillede  de  nye  Tiders 
Smag.  Det  var  dog  kun  det  Ydre,  som  forandredes;  Konstruk- 
tionen var  den  tidligere,  en  hvælvet  Bøile,  Spiralvinding  med  Naal 
og  en  Skede  til  dennes  Spids.  1  Norden  fulgte  man  den  alminde- 
lige Bevægelse.  De  nye  Modeller,  som  fremkom  paa  romersk  og 
germansk  Grund,  bleve  snart  tilførte,  efterlignede  og  omformede 
paa  eiendommelig  Maade.  Ikke  faa  ere  vistnok  saaledes  af  fremmed 
Arbeide;  væsentlig  lignende  Former  træffes  indtil  Rhin-  og  Donau- 
egnene, nogle  endog  dybt  ind  i  Romerriget.  Hovedmassen  er  dog 
sikkert  gjort  i  Norden;  at  man  har  været  istand  til  at  forarbeide 
Sager  af  denne  Art,  fremgaaer  uimodsigelig  af,  at  flere  og  det  de 
rigest  udstyrede  Former  alene  træffes  her.  Fibulaeme  ere  mang- 
foldig varierede,  som  naturligt  er  under  de  nu  udstrakte  For- 
bindelser, der  tilførte  Modeller  fra  mange  forskjellige  Steder. 


Fi^.  330.    Aarb.  1875. 

En  egen  Gruppe  har  som  Fig.  321  en  langt  nedhængende 
Naaleskede;  herhen  høre  ogsaa  rigt  udstyrede  Stykker,  der  ere 
eiendommelige   for  Norden,   med  Plader  og  Rosetter  af  tyndt,   for- 


gyldt Sølvblik.  Der  haves  fra  Jylland  og  Øgruppen  lO  Fibulaer 
som  den  under  Fig.  319  afbildede.  En  anden  Gruppe  kjendes  paa 
den  UUe,  trekantede  Naaleskede  (Fig.  322).  Ogsaa  disse  høre  til  de 
almindeligst  forekommende ;  de  foreligge  i  mere  end  30  Fund  fra  alle 
Landsdele.    Det  er  spinkle  og  sirlige  Naale,  altid  af  ringe  Størrelse. 


Det  samme  forfinede  Præg  har  en  tredie  Række,  kjendelige  ved 
den  langt  fremskydende  Naaleskede  (Fig.  323),  atter  en  særdeles 
almindelig  Form  baade  i  Norden  og  i  andre  Lande.  Afvigende  i 
Form  og  af  noget  anden  Charakter  er  den  fjerde  Række,  der  til- 
hører Periodens  Slutning.    En  Plade  er  tilføiet  ved  Fibulaens  Hoved 

Kamme'. 


Og  Fod  Og  undertiden  ogsaa  paa  Bøllen.  Det  er  store  og  iøine- 
faldénde  Smykker,  oftest  af  Sølv,  enkelte  af  Guld  (Fig.  324)  og 
ikke  sjælden  besatte  med  slebne  Stene  eller  med  Glasflusser.  Den 
følgende  Periodes  mere  fordringsfulde  Smag  gjør  sig  saaledes  alle- 
rede gjældende;  tillige  er  Bronzen  sjælden  anvendt  og  aldrig  Jem. 
Ved  de  ældre,  spinkle  og  smaa  Naale  træffes  derimod  ikke  Guld 
og  kun  sjældnere  Sølv;  den  tarvelige  Bronze  er  almindelig  og  Jem 
ikke  sjælden. 

Ved  Siden  af  Smykkerne  blev  der  i  Nordrup-Graven  (ved  d)  op- 
taget en  lille,  rund  Bronzeæske  med  Laag,  indeholdende  en  størknet 
Substans,  vistnok  Salve  eller  Sminke.  Fra  Tydskland  kjendes 
ganske  tilsvarende  Stykker  og  i  samtidige  Fund.     At  der  træffes 


Fig.  325.    Nord.  Fortidsm.   I.    Vi. 

Toiletsager  af  denne  Art  i  Gravene,  har  intet  paafaldende;  sligt 
hørte  ogsaa  i  den  klassiske  Verden  til  den  Dødes  Udstyr.  Det  er 
foran  seet,  at  Redskaber  til  Legemets  Pleie  alt  i  ældre  Tider 
bleve  almindelig  nedlagte  i  Gravene;  endnu  fra  Folkevandrings- 
tiden og  den  derefter  nærmest  følgende  Periode  kjendes  Niptangen 
og  Øreskeen ^  dels  fra  Gravfundene,  dels  fra  Moserne.  De  ere  af 
Bronze,  Sølv  eller  Jern  og  bares  sammen  ophængte  paa  en  lille 
Ring.  Om  Saxen  til  Klipning  af  Haaret  er  foran  talt  (S.  483);  men 
hertil  kommer  endnu  et  særdeles  almindeligt  anvendt  Redskab, 
nemlig  Kammen,  Ogsaa  i  den  her  omhandlede  Grav  fandtes  den, 
henliggende  bag  Hoftebenene  (ved  e)  tilligemed  et  Par  Smaasager  af 
ukjendt  Bestemmelse.  Den  er  af  Ben  med  en  enkelt  Række  ud- 
skaarne  Tænder  og  tyk,  bred  Ryg,  som  lignende,  fuldstændige 
eller  fragmenterede,  foreligge  fra  over  100  Gravfund  foruden  mange 
i  de  store  Mosefund  (Fig.  325).    Tænderne  ere  sædvanlig  udskaame 

i  flere  Stykker  og  sammenholdte  mellem  Plader,  der  ere  fastgjorte 
fra  begge  Sider  ved  Hjælp  af  Metalstifter.  Tilsvarende  Kamme 
træffes  almindelig  i  samtidige  Gravfund  fra  Ungarn,  Tydskland  og 
England.  Stort  ud  over  Folkevandringstiden  bevaredes  denne  Form 
ikke,  og  fra  den  romerske  Tid  haves  kun  enkelte.  Sjældnere 
træffes  Kamme  af  Jern,  men  af  lignende  Form ;  de  forekomme  og- 
saa  i  Nordtydskland.  Kammen  er  baade  Mands-  og  Kvindegods. 
I  Nordrup -Graven  har  den  tilhørt  en  Kvinde  af  middel  Alder,  som 
dette  kunde  angives  efter  de  ret  vel  bevarede  Skeletdele. 

For    at    betragte    Indholdet    af   en    Mandsgrav    gaa   vi    til    en 
Gruppe  af  8  Grave   liggende   1   en  Afstand   af  c.   lOO'  fra  den   alt 
omtalte  Grav  og  ligeledes  tilfældig  opdaget  i  1881.    De  tre  af  disse 
Grave  ydede,  rige  Fund,   den,   som   her  skal  omtales, 
endog  særlig    mærkelige  Sager  (Fig.  326).      Omtrent 
I'/,'   under   Overfladen   fandtes   en  Dynge   hovedstore 
Sten   som  Dække   over  Liget.     Der  forekommer  ofte 
i    denne  Periode    et  Lag    af   endog    store  Sten    over 
Graven;     men    ligesaa    hyppig    mangler    et    saadant 
Dække.      Nærmest    over  Liget  har  der  vistnok  altid 
været  anbragt  en  Beskyttelse  ved  Træ,  af  hvilket  der 
undertiden  har  været  bevaret  mindre  Rester, 

Liguom    i    Kvindegravcn    fandtes    der    her    en   Del    Kar,    dog  Foiiidm    I 

jjike  anbragte  samlede,  meo  heniatte  omkring  Liget,  hvor  der  bedst 
var  Plads  lil  dem.  Tilheire,  ved  Knæet  (9),  stod  den  store  Beholder,  repræsenteret 
ved  en  romersk  Broniespand  som  den  i  Fig.  301  afbildede.  Øsekarret  med  den  deri 
sluttende  Si  af  sædvanlig  Form  (se  Fjg.  301)  laa  ved  venstre  Albu  (5).  Indeni 
Sien  slod  et  Glasbæger  og  tæl  op  til  BroDzekarrene  et  andet  (6 — 7),  begge  med  paa- 
malede Fremstillinger  og  fortræffelig  bevarede.  Det  ene  er  afbildet  paa  foranstaaende 
Planche;  Tegningen  paa  del  andel  er  gjengivet  S.  507:  en  blaa,  brunplettet  Leopard 
forfølger  en  tiind,  som  laber  heniinod  en  Tiger  eller  Hunliive  af  mørkegul  Farve. 
En  siærk  Modsætning  til  disse  smukke  Frembringelser  af  den  romerske  Kunstindustri 
danne  de  nordiske  Lerkar:  en  aaben,  flad  SkaaJ,  som  henstod  ved  Ligets  Hoved  (3) 
c^  et  middelstort  ILmkekar  ved  haire  Albu  (Sj.  De  ere  iøvrigt  af  ret  god  Form; 
men  den  graalige,  ru  Overflade  og  de  larvelige  S tregorna menter  vise,  hvor  langt  man 
allerede  var  kommen  fra  den  gode  Keramik  i  den  fomdgaaende  Tid. 

Gjennemgaaende  kan  det  samme  udtales  om  de  øvrige  Lerkar, 
der  foreligge  fra  Folkevandringstiden.  Den  store  Rigdom  af  be- 
stemt udprægede  Former,  som  havdes  i  den  romerske  Tid,  findes 
ikke  længere;  man  noies  med  en  lille  Række  af  Krukker,  Skaale, 
Kander  og  mindre  Hankekar  (Fig.  327—30).  Vel  er  det  paa  en 
vis  Maade  de  gamle  Former,  men  uden  den  tidligere  Charakter  og 

Sikkerhed.  Profileringerne  ere  udviskede  og  Hovedlinierne  mangle 
Fasthed  og  Holdning.  En  særlig  Omtale  fortjene  kun  de  eien- 
dommelige  Kar,  hvis  Hank  er  gjennemboret  fra  Bugen  indtil  det 
Punkt,  hvor  den  bøier  ind  imod  Mundingen,  saaledes  at  Karrets 
flydende  Indhold  kunde  heldes  ud  gjennem  Hanken.  Disse  Skjænke- 
kander  foreligge  i  7  Exemplarer,  dels  mindre  som  Fig.  330,  dels 
saa  store  som  den  i  Fig.  294  afbildede  Kande.  De  ere  fremkomne 
i  alle  Landsdele  fra  Jylland  indtil  Bomholm,  og  lignende  kjcndes 
fra  Nordtydskland  og  Norge.  1  det  hele  frembyde  denne  Tids 
Lerkar  mange  nøie  Overensstemmelser  med  de  samtidige  Kar  fra 
andre  nordiske  og  fra  de  germanske  Lande. 


Selve  Fabrikationen  er  undertiden  bedre  end  i  den  forud- 
gaaende  Tid;  Lermassen  er  finere,  Karvæggen  tyndere  og  Formen 
elegantere.  Ikke  sjælden  træfles  dog,  navnlig  mod  Periodens 
Slutning,  grove  og  tarvelig  forarbeidede  Krukker,  ikke  synderiig 
forskjellige  fra  Bronzealderens  Kar.  Man  har  allerede  fjærnet  sig 
fra  den  romerske  Indflydelse  og  er  slaaet  ind  paa  den  ringere  Be- 
handling af  Leret,  som  fortsættes  indtil  Oldtidens  Slutning.  Den 
smukke,  blankt  sorte  Overflade  fra  den  ældre  Tid  er  oftest  afløst 
af  matte,  brunlige  Toner.  Mæanderen  sees  ikke  længere,  og  i 
Stedet  for  de  ældre,  fint  indridsede  Tegninger  træde  nu  bredt 
indtrykkede  Baand,  fremspringende  Lister  og  runde,  fordybede 
Felter  i  forskjellig  Sammenstilling.  Sikrest  skjelnes  denne  Tids 
Kar  fra  de  ældre  ved  Mundingsranden;  den  smalle,  tykke  og  facet- 
terede Rand  er  afløst  af  en  bred,  skraat  udfaldende  Kant  eller  en 
svagt    indbuet  Hals,    hvis   Rand    ikke    er    sværere    end    de    øvrige 


Bnedlspil.  $27 

Partier  af  Karret.  Fabrikationen  er  væsentlig  ensartet  i  Jylland  og 
paa  Øerne;  men  Antallet  af  de  hidtil  fremdragne  Kar  er  ikke  be- 
tydeligt og  i  hvert  Fald  ringe  i  Sammenligning  med  den  forud- 
gaaende  Gruppe.  Fra  Bornholm  haves  derimod  talrige  Kar,  der 
ligesom  tidligere  skille  sig  ret  kjendehg  fra  de  øvrige.  En  Gruppe 
bornholmske  Lerkar  fra  denne  Tid  er  afbildet  foran  S.  488. 

Af  Smykker  indeholdt  den  sidst  omtalte  Grav  ved  Nordrup  en 
Sølvfibula  som  Fig.  321  liggende  umiddelbart  ved  Underkjæben  (l) 
og  en  smuk  Guldring  lignende  Fig.  337;  den  sad  paa  første  Led 
af  høire  Haands  fjerde  Finger  (»Guldbrand«),  hvor  Ægteskabsringen 
endnu  bæres.  Dette  Forhold  kan  man  ikke  undlade  at  tillægge 
Betydning,   da  det  samme  er  iagttaget  i  to  andre  Grave. 


Fremdeles  optoges  i  Nærheden  af  den  romerske  Spand  (it)  en 
Hank  og  nogle  Beslag  af  Bronze  til  et  Træskrin,  som  disse  kjendes 
fra  samtidige  Grave,  og  ved  Fødderne  (12)  41  Spillebrikker,  18  af 
rødligt,  de  øvrige  af  Millefiori-Glas  (S.  508).  Enkelte  Fund  vise,  at 
Brcedtspillet  ikke  var  ganske  ukjendt  i  den  forudgaaende  Tid;  som 
saameget  andet  var  det  indført  fra  den  romerske  Verden.  Først 
i  Folkevandringstiden  er  det  dog  blevet  almindeligere.  Brikkerne 
ere  af  Glas,  Ben  eller  Rav,  indtil  70  Stykker  fra  samme  Grav. 
Der  spilledes  med  Tæminger  af  Ben,  dels  kubiske,  som  de  nu 
brugte  og  mærkede  paa  de  forskjelUge  Sider  med  1 — 6  Øine,  dels 
aflange  af  to  Størrelser,  der  brugtes  sammen,  begge  med  3,  4  og 
6  inddreiede  Kredse  paa  de  3  Sider  {Fig.  331).  I  Vimosefundet  er 
der  bevaret  Dele  af  fiere  Spillebrædter  af  Træ;  de  ere  af  Form  og 
Størrelse  som  de  nu  til  Dags  anvendte  Dambrædter,  kvadrerede 
paa  den  ene  Side  og  med  runde  Felter  paa  den  anden  Side  be- 
stemte til  et  særligt  Spil. 

Kvindesmykker. 


De  bevarede  Skeletdele  viste,  at  den  gravlagte  var  en  Mand, 
fuldt  udvoxen,  men  i  sine  tidlige  Manddomsaar.  Og  dog  var  han 
ikke  ledsaget  af  Vaaben;  Udstyret  af  Graven  var  ikke  meget  for- 
skjelligt  fra  det,  som  optoges  i  den  først  omtalte  Kvindegrav.  For 
at  skjelne  mellem  Mands-  og  Kvindefund  maa  Opmærksomheden 
altsaa  fæstes  ved  andre  Sager.  løinefaldende  og  dertil  forholdsvis 
billig  Pynt  blev  alene  baaren  af  Kvinder:  Halsringe,  Perler,  Naale 
med  stort  ornamenteret  Hoved,    to   ensdannede  Fibulaer  og   dertil 

F\g.  331.    Aarb.  1867.     Vi- 


undertiden  en  eller  flere  af  anden  Form,  og  navnlig  det  alt 
foran  ved  Kvindegraven  nævnte  Sølvspænde  (gjengivet  i  Afbildning 
S.  509).  Det  har  Form  af  det  ældgamle,  hellige  Symbbl  Hage- 
korset (S.  420),  med  fire  Arme  udgaaende  fra  et  Midtparti.  Paa 
Bagsiden  er  der  anbragt  en  Naal  med  Fjeder  og  en  Skede  til  at 
fastholde  dens  Spids.  Forsiden  er  dækket  af  tynde,  forgyldte 
Plader,  hvori  pressede  Ornamenter  og  fæstede  ved  smaa,  rund- 
hovedede Søm.  Disse  anseelige  og  pyntelige  Spænder 
ere  af  nordisk  Arbeide;  der  er  i  Danmark  fundet 
14  Exemplarer,  lo — 12  Cm.  store.  Enkelte  ere 
fremdragne  i  Sverige,  Norge  og  Meklenburg. 

Ved  det  S.  420  afbildede  Stykke  er  Midtpartiet 
dannet  af  en  stor,  hvælvet  Ravskive.  Det  hører 
til  et  Fund  fra  Varpelev  i  Stevns,  der  ogsaa  efter 
sit  øvrige  Indhold  maa  henføres  til  en  Kvinde.  Det 
frembyder  nemlig  først  en  Række  af  47  Perler,  dels 
af  Glas,  dels  af  Rav,  Dette  Stof,  som  havde  været  næsten  ganske 
forsmaaet  i  den  romerske  Periode,  blev  nu  almindelig  anvendt  til 
Smykker;  det  afgav  jo  en  iøinefaldende  og  billig  Pynt.  Ravperler 
træffes  i  Mængde;  som  foran  nævnt  har  en  enkelt  Grav  indeholdt 
484  Perler  af  Rav  foruden  halvottende  Hundrede  af  Glas.  Størrelsen 
er  oftest  maadeholden;  de  fleste  Perler  ere  fine  og  af  lignende 
Former  som  Glasperlerne.  Man  benyttede  Ravet  som  en  Erstatning 
for  Glasset.  En  egen  Form,  med  svær,  rund  Underdel  og  gjennem- 
borede  foroven  (Fig.  332),   hører  til  de   almindeligst  forekommende 

Og  træffes  hverken  før  eller  efter  denne  Periode;  den  er  utvivlsomt 
opstaaet  ved  Efterligning  af  tilsvarende  Guldprydelser,  som  fore- 
ligge 1  Fund  fra  den  romerske  Tid.  Ganske  de  samme  Hænge- 
smykker træffes  i  Mekleoburg  og  Thiiringen.  Om  de  ere  indførte 
fra  de  danske  Ravegne,  er  dog  tvivlsomt.  Nu  var  Østersøens 
Kyst  blevet  Hovedfindestedet  for  Ravet  (S.  293},  og  de  her  om- 
handlede, eiendommelige  Perler  træffes  i  stor  Mængde  paa  Grav- 
pladserne i  Østpreussen, 

Fremdeles  indeholdt  Varpelev- Graven  en  c.  8"  lang  Naal  af 
Salv  med  rigt  forsiret  Hoved  af  Guld,  hvorved  Hængeplader  i 
Kjæder  og  afsluttet  med  en  Skive  af  Karneol.  Lignende  fore- 
ligge enkeltvis  i  flere  andre  Fund;  de  have  utvivlsomt  været  an- 
vendte af  Kvinder  som  Haamaale.     Dernæst  fandtes  her  to  værdi- 

fulde  Fingerringe  af  Guld,  den  ene  af  romersk,  den  anden  af  nordisk 
Arbeide  (Fig.  339)-  Endelig  var  der  som  sædvanlig  et  Sæt  af  Kar, 
et  Glasbæger,  et  Par  Lerkar  og  en  Traspand  med  tynde  Baand, 
Mundingskant  og  Bærehank  af  Bronze  {se  Fig.  301). 

I  et  stort  Antal  Fund  træder  en  saadan  Beholder  i  Stedet  for 
den  store  Bronzespand  eller  Fadet  af  romersk  Oprindelse.  Det  er 
vel  forarbeidede  Stykker,  Træet  i  Staverne  er  tyndt  og  glat  af- 
høvlet; Beslagene  vise,  hvor  godt  man  i  Norden  forstod  at  behandle 
Bronzen  til  saadanne  mindre  Arbeider.  At  de  ere  gjorte  her,  er 
nemlig  ikke  tvivlsomt  efter  deres  hele  Art  og  Præg;  tilmed  inde- 
holde over  30  Gravfund  fra  alle  forskjellige  Landsdele  et  eller  to 
Stykker.  Men  atter  denne  Form  er  af  klassisk  Oprindelse  og 
tidligere  end  i  Norden,  allerede  i  de  sidste  Aarhundreder  f.  Chr.  F., 
optagen  af  de  nærmest  boende,  barbariske  Folk.  I  og  navnlig  efter 
Folkevandringstiden  forekommer  den  særdeles  almindelig  over  det 
vidtstrakte    Omraade,    hvor    gothiske    og    germanske    Folk    havde 

Sophui  Mulle.;   Vor  OLdiid,  34 

hjemme,  lige  fra  det  sorte  Hav  indtil  England,  og  Traditionen  har 
overgivet  den  praktiske  Træspand  med  Metalbaand  i  næsten  ufor- 
andret Skikkelse  til  vor  Tid. 

Trækar  have  i  det  hele  spillet  en  større  Rolle  i  Folkevandrings- 
tiden, end  det  skulde  formodes  efter  en  Betragtning  af  Gravgodset. 
Der  er  i  de  store  Mosefund  bevaret  mange  Trækar,  fra  store 
Trug  udhulede  i  en  hel  Stamme  til  smaa  Skaale  med  Hank, 
runde  Æsker  og  firkantede  Kasser  med  Skydelaag.  Vel  ere  disse 
Beholdere  oftest  tykvæggede  og  dannede  med  Kniven  (Fig.  333); 
men  andre  ere  særdeles  fint  og  nydelig  uddreiede  (Fig.  334).  Det 
er  ret  paafaldende,  at  Afdreining  blev  anvendt  ved  Træ,  medens 
Metallet  næppe  blev  forarbeidet  paa  denne  Maade,  og  Dreieskiven 
hellerikke  synes  at  være  kommen  i  Brug  ved  Leret. 


Fig.  335-     Aarb.   1877. 

Bronzekar  har  man  næppe  forsøgt  at  fremstille;  man  blev  jo 
tilstrækkelig  forsynet  hermed  fra  den  romerske  Industri.  Derimod 
blev  der  gjort  pyntelige  Drikkebægre  af  Sølv,  I  tre  forskjellige, 
sjællandske  Grave  er  der  fundet  ialt  5  Sølvbægre  af  Form  som  det 
Fig.  301  afbildede  Stykke.  De  ere  alle  gjorte  paa  ensartet  Maade, 
af  tyndt  drevet  Sølv,  med  en  særskilt,  paaloddet  Fod  og  med  et 
forgyldt  Baand  under  Randen,  hvori  forskjellige  figurlige  Frem- 
stillinger. Disse  Bægre  ere  af  hjemligt  Arbeide;  men  Formen  er 
sikkert  laant  fra  et  romersk  Forbillede. 

Fra  den  samme  Gravplads  ved  Varpelev  skriver  sig  det  rigeste 
af  alle  disse  Fund.  Graven  laa  ualmindelig  dybt,  mindst  9'  under 
Overfladen  af  den  jævne  Grusbanke,  omsat  og  delvis  dækket  med 
større  Sten  (Fig.  335).  Saaledes  have  gjennemgaaende  de  rigest 
udstyrede  Grave  været  indrettede,  idet  man  naturlig  maatte  anvende 
mere  Arbeide  paa  den  høitstillede  Mands  Grav,  der  tillige  fik  det 
kostbareste  Udstyr.  Af  de  bevarede  Skeletdele  skjønnedes,  at  det 
var  en  sværlemmet,   stærkt   udviklet  Mand,   som   her  var  gravlagt 

Der  sporedes  Levninger  af  Klæder,  som  dette  ogsaa  har  været 
iagttaget  i  andre  Grave,  og  Smykkerne  laa  paa  de  Steder,  hvor 
de  maa  antages  at  være  baarne. 

Ved  Halsen  optoges  en  kort  Guldnaal,  sandsynligvis  til  Kappen,  og  tæt  derved 
en  svær  Guldring  (Fig.  338),  der  vistnok  har  siddet  om  Overarmen;  ved  Bælte- 
stedet laa  to  Remspænder  af  Sølv  med  et  dertil  hørende  Beslag;  en  Spiralring  af 
Guld  sad  paa  Ring^ngren  og  en  anden  Guldring  paa  Tommelen.  Omtrent  ved  høire 
Øre  henlaa  en  Guldmønt  fra  Keiser  Probus  (276 — 282)  forsynet  med  Øsken  til  Op- 
hængning. Den  sædvanlige  Træspand  med  Metalbeslag  og  et  stort,  romersk  Bronzefad 
stode  nedenfor  Fødderne,  ovenfor  Hovedet  derimod,  i  den  modsatte  Ende  af  Graven, 
en  Samling  af  mindst  6  Glaskar,  et  eller 
flere  Lerkar  og  nogle  Beslag  af  Splv,  som 
have  hørt  til  et  Drikkehorn;  her  som  andet- 
steds i  Graven  havde  en  nedskreden  Sten 
delvis  beskadiget  Sagerne.  De  to  paa  foran - 
staaende  Tavle  afbildede  Bægre  med  ind- 
slebne  Ovaler  og  den  blaa  Skaal  med  Sølv- 
beslag, ere  fra  denne  Grav  (S.  505).  Et 
20  Cm.  langt,  rørformet  Glas,  udvidet  ved 
Midten  og  tilspidset  mod  begge  de  aabne 
Ender,  kan  ikke  opfattes  anderledes  end  som 
en  Hævert  til  Vin;  lignende  kj endes  fra 
romersk  Grund.  Endelig  fandtes  der  paa 
Bunden  af  Bronzefadet  en  Kam,  og  over 
50  Spillebrikker  af  Ben  —  dette  ofte  i 
Mandsgravene  forekommende  Udstyr  —  laa 
umiddelbart  ved  Træspanden. 

Af  alle  disse  Sager  er  alene 
Guldringen  ikke  bleven  foran  om- 
talt.  Større  Smykkeringe  havde  ikke 

været  anvendte  i  den  forudgaaende  Tid;  de  kom  nu  i  Brug,  idet 
man  nærmede  sig  den  mere  pragtlystne  Tid  efter  Romerrigets 
Fald.  HalsHngene  vare  dog  endnu  spinkle  og  kun  af  Bronze  eller 
Sølv,  ikke  som  i  den  efterromerske  Tid  af  Guld  og  svære.  De 
tjente  ofte  kun  til  at  bære  Perler  og  forskjellige  Hængesmykker, 
navnlig  en  Række  smaa,  spandformede  Prydelser  af  Sølv,  Bronze  eller 
Jern  (Fig.  336);  disse  kunstløse  Smykker  havde  afløst  de  ældre, 
sirlige  Guldberlokker.  Af  godt  Arbeide  og  værdifulde  ere  der- 
imod Armringene,  alle  af  massivt  Guld,  men  endnu  sjælden  fore- 
kommende. Der  haves  kun  6  Stykker,  deraf  4  i  Gravfund.  Den 
i  Varpelev-Graven  fundne  (Fig.  338)  maa  paa  Grund  af  den  elegante 
Form  og  den  dygtige  Behandling  regnes  til  de  bedste  Metal- 
arbeider,  som  haves  fra  Nordens  Oldtid. 

34* 

Særdeles  hyppig  optages  Fingerringe  af  massivt  Guld.     Nogle 
ere  sluttede  og  glatte  som  vore  Forlovelsesringe;  andre  bestaa  kun 
af  et  spirallagt  Guldbaand;    men   mange  ere 
af  samme  smukke  Form   som  den  nysomtalte 
Armring,   med  to  eller  tre  aflange  Flader  for- 
enede ved  et  trindt  Baand,  Fig.337,  eller  det 
hele  er  samlet  til  en  enkelt  stor  Plade,  Fig.  339, 
Af  disse  Ringe  foreligger  der  over  soExemplarer 
i  danske  Fund,  og  mange  lignende  ere  frem- 
dragne i  det  øvrige  Skandinavien.     De  afgive 
et  godt  Exempel  paa,  hvorledes  man  ved  Omdannelsen  af  en  simpel 
Form  som  det  spirallagte  Baand  er  kommen  til  et  saa  eiendomme- 
ligt  Smykke  som  Finger- 
ringen   med    den    store, 
ornamenterede  Plade,  og 
tillige  vise  de,  hvorledes 
Dy  re  hove  det  er  udviklet 
lidt   efter   lidt  ved   Om- 
formning af  Ringens  Ende- 
partier.     Armringen  Fig. 
338  repræsenterer  det  før- 
ste Stadium;   der  er  her 
Fig-  33«,   A.rh  1877.   '/»  endnu  ikke  tænkt  paa  et 

Dyrehoved.      Ved   Fig.  337    er    dette    angivet    i    sin    ydre    Form; 
men  først  ved  Fig.  339  er  det  blevet  udstyret  med  Øine. 

Ved  de  her  anførte  4  Exempler,  dels  paa  Mands-, 
dels  paa  Kvindegrave,  ere  flere  af  de  Træk  alle- 
rede berørte,  som  maa  fremhæves  ved  Skelet- 
gravene fra  denne  Tid.  Der  ligger  oftest  flere 
sammen,  dog  kun  i  Smaagrupper.  Begge  Kjøn 
ere  repræsenterede,  og  Kvindens  Grav  er  ligesaa 
rigt  udstyret  som  Mandens  og  væsentlig  paa 
samme  Maade;  hun  har  da  ligesom  i  ældre 
Tider  ikke  staaet  tilbage  i  Anseelse. 

En    enkelt   Slægt    eller   Husstand    synes    at 

hvile  paa  disse  fælles  Gravpladser,  og  med  dens 

forskjellige    Medlemmer   stiftes    et    interessant   Bekjendtskab.      Her 

er   det   en   gammel,    gigtsvag  Kone   med   en  Række   af  Smykker, 

hvorimellem  et  stort,  hagekorsformet  Sølvspænde  og  Guldiibulaen 
Fig.  324  (Sanderumgaard,  Fyen),  hist  en  ung  Mand  af  høi  Væxt 
med  et  dybt  Hugsaar  i  Panden.  Det  har  forgjæves  været  forsøgt 
at  redde  hans  Liv  ved  at  bortsave  den  ved  Hugget  frasplintrede 
Benplade  i  en  Længde  af  7  Cm. ;  han  er  død  kort  efter  Operationen 
(Varpelev-Gravpladsen).  Bamegrave  træffes  ikke  sjælden.  Et  Barn, 
der  endnu  ikke  havde  skiftet  alle  Tænderne,  var  gravlagt  med  et 
Lerkar,  en  Benkam  og  en  Bronzeiibula  (Raa  Mølle,  Lolland).  Ved 
et  Bameskelet,  vistnok  af  en  lille  Pige,  fandtes  nær  Hovedet  en 
Benkam  og  et  Lerkar,  paa  Brystet  to  Fibulaer  og  en  Del  Perler 
(Vridsløsemagle,  Sjælland).  Det  var  Alt  Sager  af  samme  Art  og 
Størrelse  som  de,  der  træffes  i  de  Voxnes  Grave. 

Paa  Sjælland  findes  Liget,  naar  Graven  ligger  dybt  og  inde- 
holder de  for  Folkevandringstiden  charakteristiske  Sager,  i  Reglen 
med  Hovedet  i  sydlig  Retning.  Hvad  dette  har  at  sige,  kan 
dog  foreløbig  ikke  afgjøres.  Det  skal  længere  fremme  omtales, 
at  der  paa  de  samme  Gravpladser  forekommer  andre,  sandsyn- 
ligvis yngre  Grave,  i  hvilke  Ligene  indtage  den  modsatte  Stil- 
ling. Dette  er  ogsaa  Tilfældet  paa  Bomholm  ved  de  ofte  rigt 
udstyrede  Grave  fra  Folkevandringstiden.  I  Jylland,  hvorfra  der 
rigtignok  kun  kjendes  faa  samtidige  Grave,  findes  Skelettet  derimod 
liggende  i  Øst — Vest.  Gravene  ere  paa  Sjælland  stedse  fordybede 
under  Jordfladen;  opkastede  Høie  forekomme  ikke.  Liget  er  sæd- 
vanlig henlagt  paa  Ryggen,  med  noget  bøiede  Ben  og  med  den 
ene  Arm  lagt  hen  over  Brystet;  dog  træffes  det  ogsaa  liggende 
paa  Siden  og  mere  sammenbøiet.  Den  Døde  blev  gravlagt  i  sin 
fulde  Dragt  og  med  sine  Smykker.  Desuden  er  der  medgivet  de 
omtalte  Toiletsager,  mange  Smaaredskaber,  som  allerede  træffes 
i  Fundene  fra  den  romerske  Tid,  Kniv,  Sax,  Syl,  Hvæssesten, 
Synaal,  Tensten  og  tillige  andre,  som  nu  først  ret  komme  i  Brug 
eller  fremtræde  under  ny  Form,  Brædtspil,  Skrin  og  Bronzenøgler 
samlede  paa  en  stor  Ring. 

Gravens  mest  charakteristiske  Indhold  er  dog  Karrene,  med- 
givne  ifølge  en  bestemt  Skik,  der  allerede  nu  var  gammel  i  Norden, 
idet  den  var  arvet  fra  den  romerske  Tid.  Om  dens  Oprindelse  og 
Betydning  er  foran  talt;  men  Mad-  og  Drikkestellet  træder  her 
frem  paa  en  fyldigere  og  mere  forstaaelig  Maade  end  tidligere. 
Levninger  af  Dyr  træffes  ofte,    især  Knogler  af  Faar  og  Svin.     I 

den  ovenfor  omtalte  Mandsgrav  ved  Varpelev  (S.  530)  fandtes  mange 
Skeletdele  af  en  Gris,  som  skjønnedes  at  have  ligget  paa  et  Træfad; 
i  og  omkring  det  lille  Glasbæger  med  slebne  Facetter  laa  talrige 
Rester  af  en  Aborre.  I  den  først  omtalte  Nordrup-Grav  laa  i 
Vinkelen  bag  Knæene  (Fig.  320  f)  Rester  af  et  ungt  Lam,  som  maa 
antages  at  have  været  helt  tilstede,  samt  Dele  af  andre  Lam  og 
af  en  Gris.  Et  samtidigt  Fund  fra  Jylland  indeholder  Knogler  af 
en  Høne.  Drikkestellet  er,  som  det  er  seet  ved  de  enkelte  nær- 
mere omhandlede  Grave,  og  som  det  tillige  ovenfor  er  udtalt  for 
Bornholms  Vedkommende  (S.  490) ,  i  det  hele  fastere  i  sin  Sam- 
mensætning end  tidligere. 

Men  hvad  var  det  for  en  Drik,  som  opbevaredes  i  det  store 
Kar,  og  ved  hvis  Tilberedning  der  regelmæssig  anvendtes  et  Øsekar 
af  Bronze  med  deri  stikkende  Si?  De  kostbare  Glasbægre  og  af 
ringe  Størrelse  skulde  antages  bestemte  til  en  stærk  og  ædel  Drik. 
Det  er  jo  egentlig  et  romersk  Vinstel,  som  findes  i  de  nordiske  Grave; 
oprindelig  tjente  den  store  Beholder  til  at  blande  Vinen,  de  mindre 
Bronzekar  til  at  si  og  ophælde  den.  Havde  Sien  af  Nordboerne 
været  anvendt  ved  en  hjemlig  Drik,  da  maatte  der  vel  haves  Si- 
skaale  af  Ler;  saadanne  ere  imidlertid  næsten  ukjendte.  Den 
nævnte  Hævert  vækker  endelig  en  bestemt  Formodning  om,  at 
der  har  været  tilført  Nordboerne  romersk  Vin,  ligesom  dette  vides 
at  have  været  Tilfældet  med  Grermanerne. 

Det  hele  Kulturpræg  var  i  denne  Periode  ensartet  nord  og 
syd  for  Østersøen,  og  ogsaa  Gravskikkene  og  Gravenes  Anlæg 
frembyde  nære  Overensstemmelser.  Ubrændte  Lig,  rigt  udstyrede 
og  henliggende  nær  hverandre,  ere  fra  den  ældre  Del  af  Folke- 
vandringstiden navnlig  trufne  i  Meklenburg,  Østpreussen  og  Schlesien, 
medens  der  fra  Periodens  Slutning  og  den  paafølgende  Tid  kjendes 
talrige  tilsvarende  Gravpladser  i  Vest-  og  Sydtydskland.  Dette  var 
Tidens  almindelige  Gravform;  men  i  Danmark  træder  den  ingen- 
lunde lige  stærkt  frem  i  de  enkelte  Landsdele.  De  ældre  lokale 
Forskjelligheder,  som  foran  ere  omtalte,  gjøre  sig  fremdeles 
gjældende. 

Paa  Sjælland^  hvor  Begravelse  af  ubrændt  Lig  var  frem- 
herskende i  den  romerske  Periode,  ere  Skeletgrave  fra  Folke- 
vandringstiden trufne  i  saa  stort  Antal  og  med  saa  fyldigt  et 
Udstyr,    at  denne  Fundgruppe   hører  til  de   rigeste  fra  hele  Old- 

tiden.  Ogsaa  fra '  de  nænnest  omliggende  Øer  haves  adskillige, 
tilsvarende  Fund.  , 

Kun   faa  Gravpladser  med   ubrændte  Lig    ere    derimod   trufne 
paa  Fyen;   men  til  Gjengjæld  hare  Fundene  fra  Sanderumgaard  og 
Aarslev  til    de   mest  charak  te  ri  stiske   af  denne  Art.      løvrigt   fort- 
sattes Ligbrændingen   paa  Fyen   uforandret 
som    i    ældre    Tid,    og    Urnerne    nedsattes 
fremdeles   under  flad   Mark    og   paa    større 
Gravpladser,  som  dette  foran  er  omtalt. 

Forholdsvis  endnu  færre  Skeletgrave 
kjendes  fra  Jylland,  tildels  med  stensatte 
Rum  af  foran  beskrevne  Art  {S.  496).  Lig- 
brændingen var  endnu  almindelig,  og  Høi- 
graven  træffes  ikke  sjælden  ligesom  i  ældre 
Tid  (S.  497}.  Paa  samme  Maade  gjør  Tra- 
ditionen sig  gjældende  i  Slesvig;  man  holdt 
sig  vedblivende  til  Urnegrave,  anbragte 
under  flad  Mark  og  sædvanlig  i  større 
Samlinger.  Ved  Borgsted,  'I,  Mil  nord  for 
Rendsborg  er  der  op- 
taget talrige  Urner  med 
Gravgods  fra  Periodens 
senere  og  sidste  Del. 

Nu  som  tidligere  ind- 
tager endelig  Bomholm 
en  Særstilling.  Brand- 
pletter have  efter  ned- 
arvet Skik  været  dannede 
gjennem  hele  Perioden; 
men  ubrændte  Lig  træffe* 
ogsaa    og    synes    efter- 

haanden  at  være  blevne  almindeligere.  De  ere  ofte  nedlagte  1 
Kister  satte  af  store  Sten  og  dækkede  med  flere  Lag  Sten.  Hvor 
Gravene  ligge  paa  udyrket  Terrain  har  der  tillige  oftere  i  Jord- 
fladen eller  tæt  under  Grønsværen  været  en  Brolægning,  en  Sten- 
kreds  eller  en  enkelt  stor  Sten  til  Kjending  for  Stedet.  Udstyret 
er  ofte  rigt,  omend  ikke  paa  Bronze-  og  Glaskar. 

Fig.  340  viser  Indholdet  af  en  af  disse  Grave,  der  var  dækket  af  en  stor, 
kredsrund  Stendynge.  Ovenfor  Hovedet,  ved  c,  laa  en  sammenfalden  Krands  af 
38*Glasperler ,  ved  e  og  k  to  Klumper  af  Perler,  og  57  andre  laa  tæt  omkring  en 
Halsring  af  Sølv,  i,  og  følgende  dens  Runding;  Ringen  var  dækket  og  omgiven  af 
Toi.  Paa  forskjellige  Steder  ved  Bryst  og  Hoved  laa  4  Fibulaer,  som  Fig.  321  c^ 
323,  af  Sølv  eller  Bronze.  Ovenfor  Hovedet  stod  endelig  en  stor  Krukke,  indeni 
den  en  Kop  og  umiddelbart  ved  den  et  Hankekar. 

I  det  hele  afspeiler  Gravformen  i  de  forskjellige  Landsdele 
saaledes  en  Tradition  fra  ældre  Tid,  og  Uensartetheden  i  Ligets 
Behandling  er  ikke  mindre  fremtrædende  end  tidligere.  I  Udstyret 
af  Graven  er  der  derimod  en  gjennemgaaende  Lighed,  eller  ialtfald 
ikke  større  Forskjelligheder  end,  at  de  vel  kunne  forstaaes.  Naar 
Vaaben  træffes  i  de  bornholmske  Grave  og  dog  af  og  til  i  det 
vestlige  Danmark,  men  kun  ganske  undtagelsesvis  paa  Sjælland  og 
omliggende  Øer,  da  stemmer  dette  ret  vel  med  Forholdene  i  den 
forudgaaede  Tid;  der  holdes  bestandig  fast  ved  gammel  Skik. 
Naar  de  sjællandske  Fund  hæve  sig  stærkt  frem  ved  deres  talrige, 
smukt  bevarede  og  værdifulde  Sager,  da  kan  dette  dels  hidrøre 
fra,  at  Gravgodset  her  ikke  blev  tilintetgjort  paa  Ligbaalet,  dels 
fra,  at  denne  Landsdel  indtog  en  høi  og  blomstrende  Stilling.  En 
større  Magt  og  Velstand  maatte  begunstige  Industriens  Udvikling 
og  fremme  Forbindelsen  med  Udlandet. 

Det  staaer  endnu  tilbage  at  besvare  Spørgsmaalet  om,  hvor- 
længe  denne  Periode  varede,  om  Tiden  for  dens  Begyndelse  og  for 
dens  Afslutning?  Archæologisk  seet  er  Svaret  allerede  delvis  blevet 
givet  ved  Fremstillingen  af  den  forudliggende  Fundgruppe,  delvis 
vil  det  blive  givet  ved  Skildringen  af  den  paafølgende  Tid.  Naar 
de  for  den  romerske  Periode  eiendommelige  Sager  udgaa  af  Fun- 
dene, begynder  Folkevandringstiden,  og  den  slutter,  naar  den  efter- 
romerske  Tids  Stilpræg  gjør  sig  fuldt  gjældende.  En  historisk 
Datering  for  det  sidste  Vendepunkt  gives  a^de  germanske  Erobreres 
Gravpladser  paa  romersk  Grund;  det  maa  sættes  til  d.  5.  Aarh. 
Kun  efter  et  vist  Skjøn  kan  derimod  Overgangen  mellem  den 
romerske  Tid  og  Folkevandringstiden  sættes  til  d.  3.  Aarh.  Perioden 
skulde  altsaa  have  havt  en  Varighed  af  c.  200  Aar.  Skarpere  Tids- 
bestemmelser kunne  næppe  gives.  Det  er  Stil-  og  Kulturperioder, 
som  Fundene  skildre,  og  disses  Grænser  kunne  ikke  afstikkes  efter 
Aartier.  Et  andet  er  det,  at  der  indenfor  selve  Perioden  kan  fore- 
tages visse  chronologiske  Adskillelser.    Righoldige  Fund  kunne  ofte 

med  megen  Sikkerhed  henføres  til  en  tidligere  eller  senere  Tid, 
som  dette  nedenfor  skal  vises  for  Mosefundenes  Vedkommende. 
Fremdeles  skjønnes  visse  Fund  og  enkelte  Former  tydelig  at  tilhøre 
Periodens  sidste  Del.  Indførte  Bronzekar  mangle  i  disse  Fund; 
mange  romerske  Værksteder  vare  allerede  standsede,  eller  For- 
bindelserne vare  blevne  afbrudte.  Glaskarrene  blive  efterhaanden 
af  ringere  Form  og  af  daarlig  Masse ;  forskjellige  Former  optræde, 
som  bebude  den  følgende  Tid. 

Men  ønskeligt  vilde  det  sikkert  være,  om  nøiere  Tidsbestem- 
melser kunde  findes.  Som  foran  udtalt  opnaaes  disse  dog  kun  paa  een 
Maade,  nemlig  ved  Hjælp  af  fremmede,  sikkert  daterede  Sager. 
Men  de  i  talrig  Mængde  indførte,  romerske  Kar  af  Glas  og  Bronze, 
Fibulaer,  Perler  o.  s.  v.  bære  ikke  et  finere  afmærket  Tidsstempel. 
Anderledes  kunde  det  synes  at  staa  med  Mønterne  (S.  503).  Disse 
have  Ord  for  at  være  gode  Tidsbestemmere.  De  romerske  Mønter 
udprægedes  tilmed  Aar  efter  Aar.  En  Mønt  i  et  samlet  Fund 
skulde  synes  at  være  ligesaa  godt  som  et  paaskrevet  Aarstal. 

Vistnok  vilde  der  være  ringe  Tvivl  om  Tiden,  dersom  ikke 
Afstanden  til  de  Steder,  hvor  Mønterne  først  bleve  satte  i  Omløb, 
var  saa  betydelig,  og  hvis  den  ikke  tillige  var  behæftet  med  For- 
hindringer af  forskjellig  Art.  Altfor  mange  Tilfældigheder  have 
raadet  for  Tilførslen  af  Mønten  og  for  dens  tidligere  eller  senere 
Nedlægning  til,  at  Afleiringen  skulde  være  foregaaet  nogenlunde 
regelmæssig  Aarti  for  Aarti.  Mangen  en  Mønt  maa  have  været 
meget  gammel,  da  den  kom  i  Jorden;  dens  Tidsangivelse  fortjener 
da  liden  Tiltro.  Det  vides  tilmed,  at  den  romerske  Mønt  var  længe 
i  Omløb.  Thorsbjerg  Mosefund  indeholder  37  Mønter  fra  Aar  60 — 194 
og  Nydam  Fundet  34  Stk.  fra  69 — 217;  to  andre  større  Fund  paa 
60  og  255  Stk.  spændte  over  icx)  og  150  Aar  o.  s.  fremd.  Mindst 
saa  stor  fortælle. allerede  disse  Fund,  at  en  Mønts  Feilvisning  kan 
være.  Men  meget  større  kan  den  blive  paa  Grund  af  det  særegne 
Forhold,  at  den  romerske  Sølvmønt  fra  Slutningen  af  d.  2.  Aarh. 
udprægedes  saa  slet,  at  dens  Gehalt  kun  blev  c.  50%-  Denne 
daarlige  Mønt  fandt  vanskelig  Indgang,  navnlig  hos  de  germanske 
Folk;  til  Norden  er  den  som  ovenfor  angivet  (S.  503)  ikke  naaet. 
Den  gamle  Mønt  vedblev  derimod  at  være  i  Omløb.  Paa  de  ger- 
manske Gravpladser  ved  Rhinen  og  Donau,  som  ikke  naa  ret 
langt  tilbage  i  d.  5.  Aarh.,  findes  der  romerske  Mønter  fra  d.  i.  Aarh. 

I  Frankerkongen  Childerics  Grav  (f  481)  optoges  40  Mønter,  der 
vare  prægede  c.  Aar  50 — 200.  Naar  disse  Mønter  træffes  i  et  nordisk 
Fund,  kan  der  altsaa  vel  sluttes,  at  dette  ikke  er  ældre  end  den 
yngste  Mønt,  men  'ingenlunde,  at  det  ikke  er  betydelig  yngre. 
Sandsynligt  er  det,  at  der  altid  maa  lægges  en  Del  til  Prægeaaret 
for  at  træffe  Fundets  Nedlægningstid;  men  om  der  skal  lægges  50, 
100  eller  200  Aar  til,  maa  bero  paa  et  rent  Skjøn.  Hertil  kommer, 
at  de  Fund,  som  indeholde  romerske  Mønter,  ere  særdeles  faa. 
Stod  det  anderledes,  vilde  et  gjentaget  Sammentræf  mellem  visse 
Oldsagformer  og  Mønter  fra  en  vis  Tid  vække  Tiltro  til  Dateringen. 
Men  foruden  de  nævnte  Mosefund  have  hidtil  kun  6  Gravfund  fra 
Danmark  indeholdt  Mønter  og  oftest  kun  i  Exemplar,  og  endnu 
færre  ere  de  tilsvarende  Fund  fra  det  øvrige  Skandinavien.  Som 
det  endnu  staaer,  have  gjentagne  Sammentræf  været  meget  faa,  og 
for  en  Del  have  de  netop  vist,  at  nøiere  Dateringer  ikke  kunne 
opnaaes  ved  Hjælp  af  Mønterne.  Saaledes  er  et  hagekorsformet  Sølv- 
spænde som  Fig.  304  i  Bennebo-Graven  (Holbæk  Amt)  fundet  sammen 
med  en  Mønt  fra  Antoninus  Pius  (mellem  145  og  147)  og  i  Nyrup- 
Graven  (Odsherred)  med  en  Mønt  fra  Constans  (337 — 50).  Tids- 
bestemmelsen svinger  saaledes  200  Aar.  Men  dersom  det  skulde 
siges,  at  begge  Mønterne  tale  sandt,  og  at  disse  Spænder  ere 
brugte  i  Løbet  af  200  Aar,  saa  gives  dermed  kun  et  nyt  og  mulig 
det  bedste  Bidrag  til  Støtte  for  den  Anskuelse,  at  alle  Forsøg  paa 
at  finde  nøie,  archæologiske  Tidsbestemmelser  ere  af  meget  ringe 
Værd.  Mønten  kan  i  det  høieste  kun  bestemme  det  enkelte 
Stykke,  men  ikke  Oldsagformen  i  hele  dens  Levetid  paa  alle  for- 
skjellige  Omraader. 


DE  STORE  MOSEFUND  FRA  FOLKE- 
VANDRINGSTIDEN. 


Maa  Gravfundene  fra  Folkevandringstiden,  som  dette  foran  er 
vist,  efterlade  Uvished  om  Datidens  Vaaben  og  større  Red- 
skaber, da  give  de  samtidige  Mosefund  mere  end  rig  Erstatning. 
Det  er  de  største  Fund,  som  overhovedet  ere  fremdragne  i  Norden, 
tiltrækkende  ved  Sagernes  Eiendommelighed,  deres  udmærkede 
Forarbeidning  og  gode  Konservation,  og  ikke  mindre  Krav  paa 
Opmærksomhed  have  de  paa  Grund  af  de  særegne  Forhold,  hvor- 
under de  fremdrages.  Til  disse  Fund  vil  C.  Engelhardts  Navn  for 
bestandig  være  knyttet.  Han  forstod  de  varslende  Vink,  som  de 
første,  tilfældig  fremdragne  Stykker  gave;  han  udgravede  selv  de 
betydeligste  af  Fundene  og  beskrev  dem  i  smukke  og  udførlige 
Arbeider. 

I  1856  indkom  de  første  Sager  fra  Thorsbjerg  Mose  til  Oldsag- 
samlingen  i  Flensboi^,  hvis  Bestyrer  Engelhardt  var,  Det  er  en 
c.  8  Tdr.  Land  stor  Mose  tæt  nord  for  Landsbyen  Sender  Branip 
i  det  sydlige  Angel;    paa  alle  Sider  ligge  bakkede  Høidedrag,  der 

skille  Mosen  fra  en  Aa,  som  falder  ud  i  Slien.  En  Prøvegravning 
blev  foretagen  i  1858,  og  efterat  godt  Udbytte  var  opnaaet,  blev 
der  givet  en  offentlig  Understøttelse  til  at  fortsætte.  Under  store 
Vanskeligheder,  foraarsagede  af  det  tilstrømmende  Vand,  blev  der 
gravet  i  Aarene  1859  og  1860  og  mere  kortvarig  i  det  paafølgende 
Aar.  Hermed  sluttedes  der,  idet  man  antog,  at  Grænsen  for  Oldsag- 
laget var  naaet.  Udbyttet  var  betydeligt:  Klædningsstykker,  Metal- 
sager henhørende  til  Dragten,  Smykker,  Toiletsager,  mærkelige 
Hjelme,  Ringbrynier,  Skjolde,  Sværd  og  Øxer,  Lansestager,  Buer 
og  Pile  af  Træ,  prægtigt  Ridetøi,  Værktøi  og  forskjellige  Red- 
skaber foruden  en  Del  romerske  Mønter.  Jernet  var  vel  her, 
anderledes  end  i  de  øvrige  Mosefund,  stærkt  medtaget;  men  de 
talrige  Sager  af  andre  Metaller,  Bronze  og  Sølv,  og  Træsageme 
vare  som  ellers  i  god  Stand.  Af  Guld  fandtes  19  Stænger  og  af- 
huggede Stykker  af  Armbaand  foruden  5  smaa  Ringe,  Alt  bestemt 
til  at  anvendes  som  Betalingsmiddel. 

Dette  gav  Mod  til  at  undersøge  Vimosen  paa  Fyen,  hvorfra 
der  siden  1848  næsten  aarlig  var  indsendt  Oldsager.  Efterhaanden 
som  Tørveskjæringen  rykkede  fremad,  havde  man  stadig  truffet  nye 
Sager.  Det  er  en  stor  Mose,  over  et  Tusind  Alen  lang,  liggende 
1V4  Mil  nordvest  for  Odense  og  ikke  langt  fra  Landsbyen  Aliesø. 
Høie  Bakker  reiser  sig  omkring  den  undtagen  ved  den  ene  Ende, 
hvor  en  snæver  Lavning  fører  ud  i  andre  store  Mosedrag,  som 
fortsætte  sig  ud  til  Odense  Fjord.  I  1859  foretoges  den  første 
Gravning  for  Museet  med  rigt  Udbytte;  men  Oldsagerne  vedbleve 
at  strømme  ind.  Der  gravedes  da  atter  i  1865;  dog  heller  ikke 
denne  Gang  blev  Stedet  udtømt.  Der  var  ved  Undersøgelserne 
fremdraget  c.  3500  Oldsager  for  en  stor  Del  af  samme  Art  som 
fra  Thorsbjerg;  men  nye  Sager  bringes  dog  aarlig  frem  ved  det 
fortsatte  Tørvearbeide. 

Mindre  righoldigt  er  et  andet  Fund  fra  Fyen  optaget  i  Krage- 
hul Mose  ved  Flemløse  i  Nærheden  ^f  Assens.  Det  vides  dog,  at 
der  allerede  ved  Midten  af  forrige  Aarhundrede  er  fremdraget 
Oldsager  paa  dette  Sted;  meget  kan  saaledes  være  bortkommet  i 
ældre  Tid.  Først  i  Tredseme  lod  Museet  foretage  en  Undersøgelse 
af  en  mindre,  som  det  syntes,  uforstyrret  Del  af  Laget.  Senere 
gravedes  der  atter  i  1876  og  1877.  I  det  væsentlige  svarer  dette 
Fund  til  de  først  omtalte. 


5^2  Nydam  Fundet. 

Mere  aifvigende  er  Fundet  fra  Nydam  i  Sundeved.  Man  havde 
længe  ved  Tørveskjæring  fundet  Oldsager  i  den  udstrakte  Moseeng, 
som  danner  den  inderste  Del  af  en  Lavning,  der  fører  ud  til  Als- 
sund.  I  1859 — 63  blev  der  paabegyndt  en  større  Undersøgelse  for 
Flensborg  Oldsagsamling,  og  Kong  Fred.  VII.,  som  nærede  en  saa 
varm  Interesse  for  de  nationale  Oldsager,  var  to  Gange  tilstede 
under  Gravningen.  Krigen  standsede  Arbeidet  uafsluttet.  Fundet 
blev  efter  1864  tilligemed  hele  Flensborg- Samlingen,  hvortil  ogsaa 
Thorsbjerg  Fundet  hørte,  henflyttet  til  Museet  i  Kiel.  Kun  en  lille 
Del  af  de  to  slesvigske  Fund,  dels  indlemmet  i  Fred.  VUs  Privat- 
samling, dels  tidligere  sendt  til  Kjøbenhavn,  findes  nu  i  National- 
museet. 

Der  fremgravedes  i  Nydam  en  Egetræsbaad  til  28  Aarer  lig- 
gende sammenfalden  paa  Mosebunden.  Forbindelserne  vare  efter- 
haanden  blevne  opløste,  og  tilsidst  var  hele  den  store  Baad  skilt 
ad  i  sine  enkelte  Dele.  Men  de  fandtes  alle  paa  Stedet;  de  bleve 
optagne  og  kunde  efterat  være  styrkede  opstilles  i  Flensborg- 
Samlingen  som  et  smukt  og  fuldstændigt  Fartøi  (Fig.  342).  Nu 
staaer  det  under  Taget  paa  Kieler-Museets  Loft.  Baaden  er  halv- 
ellevte Fod  bred  i  Midten  og  75  Fod  lang  mellem  Stevnene.  De 
mægtige  Planker  vare  samlede  med  Jernsøm.  Klampeme  ere 
huggede  ud  i  selve  Plankerne  og  forbandtes  med  Spanterne  ved 
Bastsnore.  Aaretollene  ere  gjorte  særskilt  og  bleve  fastholdte  til 
Rælingen  ved  Baand.  Udenfor  Baaden  laa  flere  Aarer  og  Roret, 
som  har  været  løst  ophængt  ved  Baadens  Side. 

Jævnsides  med  Egetræsbaaden  traf  man  paa  en  anden  omtrent 
ligesaa  lang  Baad,  af  Fyrretræ.  Den  blev  udgravet  i  October  1863 
og  henlagt  paa  Mosen  dækket  med  Tørvejord,  indtil  Præparationen 
kunde  foregaa;  her  laa  den  under  Krigen  og  er  næsten  ganske 
gaaet  til  Grunde.  For  største  Delen  i  og  ved  Baadene,  men  til- 
dels ogsaa  spredt  paa  Mosebunden  over  hele  det  undersøgte  Om- 
raade,  fandtes  en  stor  Mængde  Sager.  Mange  større,  tildannede 
Træstykker  af  mere  eller  mindre  ubestemmelig  Art  maa  antages 
at  have  hørt  til  Fartøierne;  men  desuden  var  der  talrige  lignende 
Sager  som  i  de  andre  store  Mosefund.  Af  Vaaben  optoges: 
106  Jernsværd  samt  Træskeder  med  Rembeslag  og  Dopsko,  Spænder 
og  Beslag  til  Sværdremmen,  flere  Hundrede  Lansestager,  552  Spyd- 
spidser,   36  Buer    og    flere   Hundrede   Pilskafter   samt   mange   Pil- 

spidser  af  Jern  og  Ben ,  70  Skjoldbuler  af  Jern  og  flere  af  Bronze, 
Skjoldbrædder  og  Metalbeslag  til  Haandtagene.  Fremdeles  en  Del 
Ridetøi,  derimellem  Bidsler;  Smykkesager:  Fibulaer,  Knapper,  Perler 
og  Hængeprydelser;  Toiletsager:  Benkamme,  Niptænger  og  Øreske; 
endvidere  Kar  af  Træ  og  Ler,  j^  Jernknive,  37  Øxer,  Jemsyle  i 
Skaft,   34  romerske  Sølvmønter  samt  endelig  flere  Hesteskeletter. 

Flere  andre  Moser  eller  Søer  have  ydet  beslægtede  Fund,  der 
vel  indeholde  et  ikke  ringe  Antal  Sager,  navnlig  Vaaben  og  Ride- 
tøi,  men  dog  ubetydeligt  i  Sammenligning  med  de  4  store  Fund. 
Det  maa  lades  uafgjort,  om  dette  beroer  paa,  at  der  ikke  er  blevet 
henlagt  mere  paa  disse  Steder,  at  Fundene  ikke  ere  blevne  fuld- 
stændig fremdragne  eller,  at  noget  atter  er  borttaget  i  Oldtiden; 
thi  hellerikke  denne  Mulighed  er  udelukket.  To  af  disse  Fund  ere 
fra  Veile  Amt,  det  ene  fra  Vingsted  MøUedam,  Bredsten  Sogn, 
tæt  ved  Veile  Aa,  det  andet  fra  Dallerup  Sø,  Thyrsted  Sogn, 
c.  Va  Mil  fra  Horsens  Fjord;  her  optoges  Oldsagerne  i  Kanten  af 
Søen.  To  andre  Fund  hidrøre  fra  Hedelisker  i  Skjødstrup  Sogn, 
c.  V4  Mil  fra  Kalø  Vig,  og  fra  Trinnemose  i  Thorslev  Sogn,  i  den 
jydske  Halvøs  næstnordligste  Herred.  Noget  afvigende  er  Fundet 
fra  Porskjær,  Underup  Sogn,  ved  Horsens,  idet  der  herfra  foruden 
en  Del  Smykkesager  haves  en  Mængde  Dopsko  til  Sværdskeder 
og  Dele  af  Beslag  til  Sværdfæster,  men  ingen  Klinger.  I  Tranebær 
Mose,  paa  Lindet  Mark  i  Holmans  Herred,  er  der  fundet  Vogndele 
i  Mængde,  Hjul,  Axer  og  Stænger,  men  kun  meget  faa  andre 
Sager.  Hertil  komme  de  nedenfor  omtalte  Fund  fra  Illemose  og 
Krogsbølle  i  Nordfyen  og  mulig  endnu  enkelte  smaa  Fund  fra  Sjæl- 
land og  Bornholm. 

Det  rige  Indhold  af  disse  4  store  og  8  mindre  Fund  maa 
vække  Ønsket  om  at  se  billedlig  fremstillet,  hvorledes  Folke- 
vandringstidens Krigere  vare  udstyrede.  Dette  er  vist  i  omstaaende 
Gruppe,  hvis  Enkeltheder  alle  gjengive  foreliggende,  originale 
Stykker.  En  langærmet  Kjortel  foreligger  i  Thorsbjerg  Fundet. 
For-  og  Bagsiden  dannes  af  særskilte  Stykker.  Ærmerne  ere 
skaarne  af  et  andet,  mønstret  Stof  og  tilsyede.  Kantningerne  dannes 
af  smukke  og  kunstfærdig  vævede  eller  udsyede  Borter.  Ben- 
klæder, der  naa  indtil  Anklen  og  med  Fødder  tilsyede  af  et  andet, 
solidere  Stof,  foreligge  i  det  samme  Fund;  fremdeles  Lædersko 
med   indpressede  Ornamenter   og    udskaarne    til    at  sammenbindes 

ovenpaa  Foden,  ganske  som  de  af  Romerne  anvendte;  endelig 
store,  firkantede  Kapper,  af  hvilke  dog  ingen  er  fuldstændig  be- 
varet. Tilsvarende,  fine  og  mønstrede  Stoffer,  dels  af  Uld,  dels  af 
Hør,  og  i  hvilke  der  kan  paavises  flere  Farver,  haves  i  mindre 
Stykker  fra  samtidige  Grave. 

Atter  i  Thorsbjerg  Fundet  foreligger  en  Hjelm  af  drevet  Sølv 
og  delvis  forgyldt  (Fig.  341).  For-  og  Bagstykke  synes  dog  ikke 
oprindelig  at  have  hørt  sammen.  Det  første  er  gjort  efter  et 
romersk  Forbillede;  i  Midten  findes  en  trekantet  Aabning  bestemt 
til  at  udfyldes  af  et  nu  tabt  Parti,  saaledes  at  der  kun  efterlodes 
Aabninger  for  Mund  og  Øine.  I  Figurgruppen  er  dette  Parti  til- 
føiet.  Indvendig  findes  en  Beklædning  af  Bronzeblik,  der  atter  var 
dækket  af  Tøi  eller  Læder.  Forneden  er  der  paa  For-  og  Bag- 
stykket anbragt  Knapper  til  Forbindelsesremme.  Større  Dele  af  en 
romersk  Bronzehjelm  haves  i  det  samme  Fund. 

Kroppen  dækkedes  af  Ringbrynien,  dannet  af  fine  Jernringe, 
dels  sammensmedede,  dels  nittede,  i  vexlende  Rækker  og  kjædede 
saaledes  i  hverandre,  at  hver  Ring  stadig  griber  ind  i  fire  andre. 
En  fuldstændig  Brynie  i  Vimose  Fundet  har  omtrent  20,000  Ringe; 
for  en  enkelt  Arbeider  maa  der  være  medgaaet  et  Aarstid  til  at 
gjøre  den.  Ringbrynierne  have  da  været  kostbare  og  bleve  ikke 
almindelig  baarne.  Dog  foreligge  adskillige,  rigtignok  kun  delvis 
bevarede,  baade  i  Mose-  og  Gravfundene. 

Det  almindelige  Dækvaaben  var  Træskjoldet,  stedse  rundt  og 
samlet  af  tynde  Plader;  om  Randen  laa  et  spinkelt  Metalbaand,  og 
den  rundt  hvælvede  eller  toppede  Bule  i  Midten  dækkede  over 
Grebet.  Skjoldet  var  spinkelt  og  let,  forat  det  kunde  føres  i  ud- 
strakt Arm  foran  Kroppen.  Det  fangede  den  flyvende  Pil  og 
standsede  Spydet  i  dets  Fart;  men  Træet  gjennemboredes,  som 
dette  sees  paa  mange  af  de  talrige  Skjoldbræddeb  i  Mosefundene. 
Ogsaa  Udbedringer  ere  almindelige  ved  Hjælp  af  tynde  Metalplader, 
der  ere  lagte  over  Hullerne. 

Spydet  var  det  sædvanlige  Angrebsvaaben ;  alene  Vimose-  og 
Nydam  -  Fundene  tælle  tilsammen  c.  halvandet  Tusinde  Stykker. 
Bladet  er  ofte  fortrinlig  smeddet  og  ornamenteret,  vexlende  i  Forjn 
og  Størrelse,  efter  som  det  hørte  til  Stik-  eller  Kastespyd.  De  om- 
hyggelig glattede  Stager,  oftest  af  Asketræ,  naa  en  Længde  af 
indtil  3Va  Meter;    ved  Midten  var  der  fastnaglet  Kastebaand,   som 

gave  Spydet  en  større  Fart.  I  Billedgnippen  fører  Rytteren  et 
Spyd  af  hver  af  de  to  Hovedformer,  med  eller  uden  Modhager; 
navnlig  fra  bornholmske  Gra\^und  vides  det,  at  Krigeren  ofte  bar 
disse  to  Spyd. 

Der  er  i  Billedet  gjengivet  begge  de  to  fra  Mose-  og  Grav- 
fundene kjendte  Sværdformer,  det  korte  og  mere  brede,  romerske 
Sværd  og  det  lange,  smallere  Sværd,  der  var  langt  almindeligere 
og  fuldstændig  hjemligt  i  Norden.  Det  sidste  har  ofte  en  kunst- 
feerdig  damasceret  Klinge,  paa  hvilken  der  sees  et  Fabrikantmærke 
eller  et  ikke -romersk  Navn,  Ricvs,  RICCIM,  vmorcd  o.  s.  v.,  ind- 
stemplet i  god,  romersk  Skrift;  sandsynligvis  ere  da  mange  af  disse 
Stykker  fremmed,  halvtromersk  Arbeide.  De  smukke  Fæster  af 
forskjellig  Form  ere  oftest  af  Træ,  beklædte  med  tyndt  hamret 
Bronze  og  Sølv  eller  dekorerede  med  brede  Nagler  af  disse  Metaller; 
andre  ere  af  Ben,  Elfenben  eller  Jern.  Skederne  ere  dannede  af 
tynde  Træplader  og  udstyrede  med  Kantning,  Mundblik,  Rembøile 
og  Dopsko,  Alt  meget  afvexlende  i  Stof  og  Form.  Ligesaa 
varierende  som  mangfoldige  ere  fremdeles  de  Spænder,  Beslag, 
Knapper  og  Endedopper,  som  hørte  til  Skulderremmene  og  Liv- 
bælterne, hvori  Sværdene  vare  ophængte.  De  første  ere  i  deres 
Helhed  bevarede  i  Mosefundene;  det,  hvormed  Rytteren  er  afbildet, 
som  er  udstyret  med  charakteristiske,  romerske  Ornamenter,  hører  til 
Vimose  Fundet.  For  de  sidstes  Vedkommende  er  Læderet  kun  be- 
varet i  et  enkelt  Gravfund  fra  Bornholm.  Ved  Bæltet  eller  indsat  i  det 
bares  en  oftest  omhyggelig  tildannet,  aflang  og  mod  Enderne  til- 
spidset Sten  af  Kvarzit;  ophængt  saaledes  maatte  den  let  tabes, 
hvorfor  den  ogsaa  hyppig  findes  hist  og  her.  Paafaldende  nok  er 
den  derimod  aldrig  truffen  i  Gravene.  Det  var  Ildstene  anvendte  i 
Forbindelse  med  et  Stykke  Flint,  der  ofte  har  efterladt  et  dybt 
Slid  i  Stenens  Midte.  Tønderet  til  at  opfange  Gnisten  opbevaredes 
i  en  smukt  udskaaren  Æske  med  Laag,  der  var  knyttet  til  Bæltet 
ved  Siden  af  Ildstenen;  begge  disse  St>'kker  sees  i  Billedet. 

Den  staaende  Kriger  holder  endelig  i  Haanden  en  Bue,  som 
denne  er  truffen  i  mange  Exemplarer  i  de  fire  store  Mosefund. 
Pilstager  foreligge  i  talrig  Mængde,  lange,  slanke  og  omhyggelig 
glattede,  med  et  sirligt  Indsnit  til  Anlæg  af  Strengen  og  med 
Rester  af  en  Begmasse,  der  fastholdt  fire  Rækker  af  Fjerfaner, 
som  styrede  Pilen.      Fine  og  lette   Odde   af  Jern   og  Ben  ere  op- 

tagne  i  Mængde,  og  hellerikke  mangle  Koggere  af  Træ,   som  have 
kunnet  rumme  et  helt  Bundt  Pile.      Disse  have  saaledes  været  al- 
mindelig anvendte.     At  ogsaa  Øxen  har  været  brugt  som  Vaaben, 
kan  sluttes   af,    at  den   undertiden  er  funden  i  Grave;    her  træffes 
der  aldrig  Arbeidsredskaber.      Af  de   talrige   i  Mosefundene    fore- 
liggende Øxer  er  der  dog  ingen,   der  bestemt  giver  sig  tilkjende 
som  Vaaben ;  mulig  have  de  smukkere  Øxeblade,  omtrent  af  den  nu 
brugte  Form,    med   Hul  til  Optagelse   af  et  langt, 
lige  Skaft,   været  anvendte   til   Krigsbrug,   medens 
andre,  af  Form  som  Bronzealderens  Celter,  med  en 
Hulhed  til  Anbringelse  paa  et  vinkelbøiet  Skaft,  for- 
trinsvis have  været  anvendte  som  Arbeidsredskaber, 
Hestfolk   spillede   en   vigtig   Rolle    i   Datidens 
Kampe;   dette   kan   sluttes  af  de  hyppig  baade  i 
Grav-    og  i  Mosefundene   forekommende  Sporer   i 
mange  forskjelUge  Former  og  af  de  mangfoldige,  i 
Moserne  optagne  Metaldele  til  Hestetøi,  forarbeidede 
med  samme  Smag  og  Dygtighed  som  selve  Krigerens 
Udstyr.    Bidslerne  ere  af  Jem  og  Bronze,  flere  med 
smukke  Metalkjæder,  i  hvis  Ender  Lædertøilen  var 
anbragt.      Til   Hovedtøiet   hørte   en  eiendommelig, 
aflang  Plade,   undertiden  belagt  med  forgyldt  Sølv- 
blik (Fig,  344).     Fra  det  øvre,  mindre  Parti,  der  er 
bevægelig   indleddet  paa  den  større  Plade,    udgik 
en  Læderrem  og  i  to  Øskener  paa  Siderne  var  der 
anbragt  smallere  Remme.     Et  fuldstændigt  Hoved- 
tøi,    foreliggende    i    Thorsbjerg   Fundet,    gjør   det 
sandsynligt,    at  denne  Plade  var  anbragt  i  Enden         ^''-  ***•  ''* 
af  en  Rem,   som  laa  ned  over  Hestens  Hoved,    og 
at    den    hængte    ned    fortil    som    en   Beskyttelse    for    Stridshestens 
Snude,  saaledes   som   det  er  fremstillet  i  Figurgruppen.      Dette  er 
vel  meget  paafaldende ;  men  paa  anden  Maade  lader  det  foreliggende 
Hestetøi  med  en  dertil  føiet  Plade  sig  næppe  anbringe  paa  Hovedet 
af  en   middelstor  Hest.      Af   flere    fuldstændig    bevarede   Skeletter 
vides  det,  at  det  var  Dyr  af  en  lille  Race.    Muleprydelsen  kan  dog 
siges   at  være   et  noget  tvivlsomt  Punkt  i  Krigerbilledet  Fig.  343, 
og  usikker  er  ligeledes  Anbringelsen   af  den  løsthængende  Bronze- 
bøile  under  Hestens  Hals.    løvrigt  giver  Billedet  en  paalidelig  Frem- 

Stilling  af  Datidens  fulde  Krigsudstyr,  hvori  intet  mangler,  hvori 
Alt  er  godt  og  smukt  forarbeidet,  med  romerske  og  hjemlige 
Elementer  i  broget  Blanding. 

Til  Grundlag  for  Betragtningen  af  de  talrige  andre  Sager  i 
Mosefundene  vil  det  være  rettest  strax  at  reise  Spørgsmaalet  om, 
hvad  der  har  foranlediget  disse  Nedlægninger,  der,  som  alt  nævnt, 
ere  trufne  over  hele  Østsiden  af  Halvøen,  fra  Slien  mod  Syd 
til  Sæby  Aa  mod  Nord,  og  paa  Fyen  i  Egnene  om  Odense  og 
Assens.  Hidtil  har  det  været  almindelig  antaget,  at  Sagerne  ere 
blevne  henlagte  under  omtrent  de  samme  Forhold,  som  nu  træffes 
paa  alle  disse  Steder,  nemlig  i  Sumpe  eller  paa  Bunden  af  Søer, 
der  senere  ere  tilgroede.  Fremdeles  har  den  af  Warsaae  fremsatte 
Opfattelse,  at  Mosefundene  indeholde  Ofringer  til  Guderne  efter 
større  Kampe,  i  Almindelighed  vundet  Tilslutning,  dog  oftest  med 
et  vist  Forbehold,  idet  man  havde  Følelsen  af,  at  denne  Forklaring 
ikke  var  fuldt  tilfredsstillende,  men  endnu  behøvede  et  lille  Korrektiv. 
Endelig  er  der  af  nogle  Forskere,  dels  allerede  for  30  Aar  siden, 
dels  nylig  blevet  fremført  andre  Tydninger,  der  skjøndt  indbyrdes 
noget  afvigende  dog  samstemme  i  det  væsentligste  Punkt.  Den 
ældre  Forklaring  gaaer  ud  paa,  at  baade  de  større  og  de  mindre 
Fund  skulde  hidrøre  fra  Mårodeurer,  som  have  fulgt  en  frem- 
rykkende Hær  og  overalt  have  opsamlet  og  derefter  hengjemt  i 
Søer  og  Moser,  hvad  de  efterhaanden  opsamlede  paa  forskjellige 
Valpladser.  Den  yngre  Tydning  lyder  paa,  at  Fundene  ere  Bytte- 
depoter efterladte  af  en  seirrig  fremtrængende  Hær,  der  i  Søer 
og  Sumpe  skjulte,  hvad  der  var  røvet,  plyndret  og  erobret.  Begge 
disse  Opfattelser  gaa  ud  paa,  at  Sagerne  ere  skjulte  Værdier,  be- 
stemte til  atter  at  optages.  Der  staaer  saaledes  egentlig  kun  to 
Forklaringer  overfor  hinanden,  den  sidstnævnte,  ifølge  hvilken 
Sagerne  kun  ere  midlertidig  hengjemte,  og  den  Worsaaeske,  ifølge 
hvilken  de  ere  Ofre,  der  skulde  blive  paa  deres  Plads.  Til  begge 
disse  Anskuelser  skal  der  blive  taget  Hensyn  ved  den  følgende 
nærmere  Behandling,  der  foreløbig  vil  holde  sig  til  de  fire 
store  Fund. 

I  Thorsbjerg  Mose  vare  Forholdene  i  det  væsentlige  følgende. 
Øverst  var  der  et  indtil  1 1 '  tykt  Lag  (Fig.  345  A)  af  lang- 
trævlet  Mos  og  Sumpvæxter,  der  for  sig  alene  var  mindre  vel 
brugeligt  til  Tørv.      I   den   nederste  Del   af  dette  Lag  begyndte 

Oldsagerne  at  vise  sig,  dels  enkelte  Skjoldbrædder,  dels  andre 
Sager  baade  af  Træ,  Læder,  Tøi  og  Metal.  Det  derpaa  følgende 
Lag  (B),  der  var  omtrent  5'  tykt,  dannedes  af  et  sort  og  fuld- 
modent Tørvestof,  en  blød  Muddermasse,  som  blandet  med 
umodne  Moselag  benyttedes  til  Tørvefabrikationen.  I  de  4  øverste 
Fod  af  dette  Lag  fandtes  Hovedmængden  af  Oldsagerne.  Frem- 
deles laa  enkelte  sværere  Gjenstande  endnu  et  Par  Fod  dybere. 
Det  underste  indtil  12  Fod  dybe  Lag  (C)  indeholdt  dog  i  Reglen 
ingen  Oldsager. 

Ere  Sagerne  nu  blevne  nedlagte  i  en  Sø,  da  maa  Laget  A 
have  været  Vand,  og  B  maa  have  været  blødt  Dynd  omtrent  som 
nu,  hvori  Gjenstandene  ved  at  sænkes  ere  standsede  i  forskjellig 
Dybde,  med  en  indbyrdes  Afstand  af  indtil  c.  6\  Men  dette 
synes  rigtignok  at  være  en  temmelig  fortvivlet  Plads  for  Sager, 
som  man  vilde  tage  op  igjen.  Man  maatte 
for  at  finde  dem  søge  om  i  en  4 — 6' 
dyb  Muddermasse  dækket  af  et  Vandlag. 
Ingen  vilde  vistnok  gjemme  sine  Skatte 
paa  et  saadant  Sted.  ^ig.  345. 

Sagerne  laa  spredte  paa  en  rund  Plads 
c.  7700  D'  stor,  eller  henved  V7  Tønde  Land,  talrigst  i  Midten 
og  aftagende  i  Mængde  til  alle  Sider.  Mosen  strakte  sig  i 
alle  Retninger  videre  omkring  denne  Plads,  til  én  Side  rigtignok 
ikke  langt.  Men  selv  om  det  antages,  at  den  formentlige  Søbred 
har  været  nær  ved  Kanten  af  Oldsaglaget,  maa  Sagerne  dog,  efter 
dettes  Udstrækning,  være  henlagte  indtil  100'  fra  fast  Grund  og  i 
en  Bredde  af  C'  70  ^  Hvorledes  har  man  faaet  dem  anbragt  paa 
denne  Plads?  Har  man  staaet  ved  Bredden  af  Søen  og  kastet  dem 
ud?  Selv  om  man  kunde  kaste  Gjenstande  af  den  her  omhandlede 
Art  saa  langt,  vilde  det  dog  være  mærkeligt,  om  man  saaledes 
har  villet  sprede  de  Værdisager  omkring  i  Søen,  som  man  under 
gunstige  Forhold  atter  vilde  optage.  Det  kan  ikke  tænkes,  at 
man  skulde  have  vadet  ud  i  den  dybe  Sump;  men  man  kunde  jo 
have  udkastet  Sagerne  fra  Baade.  Dog  vilde  det  da  atter  være 
paafaldende,  at  man  ikke  har  nedlagt  dem  i  en  Dynge  i  Stedet 
for  at  sprede  dem  over  den  store  Plads. 

»De  øverst  liggende  Oldsager  bare  Spor  af  i  længere  Tid  at 
have  været  udsatte  for  Luftens  Paavirkning,   inden  de  dækkedes  af 

et  Moselag.  Træsagerne  vare  saaledes  mørke  og  sortladne  paa  den 
Side,  der  vendte  opad;  Undersiden  var  derimod  lys  og  glat,  saa- 
ledes som  det  var  Tilfældet  med  de  dybere  liggende  Træsager, 
der  med  Hensyn  til  Farve  og  Glathed  saa  ud,  som  om  de  vare 
ganske  nye.«  Dette  Træk  taler  afgjort  imod,  at  Fundet  er  nedlagt 
i  Vand  for  at  skjules  og  gjemmes.  Thi  kunde  det  end  antages, 
at  den  veirslagne  Overflade  hidrørte  fra,  at  Træsageme  længe  have 
flydt  om  paa  Overfladen,  før  de  vandmættede  sank  i  Dybet,  saa 
vilde  det  dog  være  forunderligt,  om  de  skulde  være  sunkne  just, 
hvor  de  øvrige  Gjenstande  laa,  og  navnlig  vilde  man  ikke  have 
skjult  sine  værdifulde  Sager  paa  Bunden  af  Vandet,  men  samtidig 
sørget  for  at  henlede  Opmærksomheden  paa  dem  ved  de  talrige 
Skjoldbrædder  og  Spydstager,    som  fløde  omkring  paa  Overfladen. 

Det  var  mulig  Forhold  af  denne  Art,  der  bragte  Engelhardt 
til  i  sin  Publikation  af  dette  først  fremdragne  Mosefund  at  opfatte 
Sagerne  som  nedlagte  i  Overfladen  af  en  Sump,  saaledes  at  de 
blot  dækkedes  af  Planterne,  som  dengang  voxede  der.  Dette  var 
vist  meget  nær  ved  det  rette.  Kun  maatte  det  antages,  at  det 
ikke  var  en  blød  Sump,  men  en  idetmindste  nogenlunde  fast  til- 
groet Mose,  saaledes  at  den  kunde  betrædes  af  dem,  som  spredte 
de  mangfoldige  Gjenstande  over  den  store  Plads.  Det  øverste 
Lag  A  skulde  da  være  senere  dannet,  og  B  maatte  have  forandret 
sig  fra  et  fast  Lag  til  den  bløde  Muddermasse,  hvori  Sagerne 
fandtes  mere  eller  mindre  nedsunkne.  Saafremt  Mosedaimelsen 
kunde  foregaa  saaledes,  vilde,  saavidt  skjønnes,  alle  de  archæo- 
logiske  Forhold  være  forstaaelige. 

Men  just  dette  Resultat  har  Betragtningen  af  Naturforholdene 
givet  en  paa  dette  Omraade  særlig  kyndig  Forsker.  »Det  stiller 
sig  efter  Alt  foreliggende  som  sandsynligt,  ja  endog  som  utvivlsomt«, 
udtaler  £.  Rostrup  i  en  skriftlig  foreliggende  Erklæring,  »at  der 
paa  den  Tid,  da  Oldsagerne  bleve  nedlagte  i  Thorsbjerg  Mose, 
har  været  en  saa  tæt  Hængesæk,  at  den  har  kunnet  bære  disse 
Sager,  medens  de  øverste  Moselag  senere  ere  voxede  over  den  og 
samtidig  have  trykket  Sagerne  dybere  ned.  Laget  B  er  senere 
efterhaanden  paa  sædvanlig  Vis  i  sin  nedre  Del  blevet  forvandlet 
til  sort  Tørvemudder.« 

Naar  det  herefter  for  Thorsbjerg  Fundets  Vedkommende  er 
mere  end  sandsynligt,    at  Sagerne   ikke  ere  blevne  nedsænkede  i 


vana,  men  neniagte  paa  en  lUKKet  Mosenaae,  aa  vu  aet  samme 
utvivlsomt  ved  en  nærmere  Betragtning  findes  at  være  Tilfældet 
med  de  andre  store  Mosefund,  Dog  kan  der  for  deres  Vedkom- 
mende ikke  søges  en  Støtte  i  den  naturhistoriske  Undersøgelse  af 
Forholdene,  idet  der  ikke  foreligger  tilstrækkeligt  til,  at  noget  af- 
gjørende  kan  udtales  enten  for  eller  imod  den  Antagelse,  at  de  nu 
tilgroede  Moser  vare  vandfyldte  Bassiner,  da  Sagerne  bragtes  paa 
deres  Plads.  Man  er  alene  henvist  til  en  Overveielse  af  de  archæo- 
logiske  Iagttagelser. 

Den  Forstaaelse,  som  Engelhardt  fremsatte  af  sit  ferste,  store 
Mosefund,  blev  snart  stiltiende  opgiven.  Det  er  aldrig  senere  fra 
nogen  Side  blevet  antydet,  at  noget  af  Fundene  kunde  have  hen- 
ligget paa  tør  Grund.  Man  har  sikkert  strax  følt  sig  usikker  over- 
for denne  Opfattelse.  Mulig  hidrørte  dette  fra  Vanskeligheden  ved 
at  tænke  sig, '  hvorledes  Henlæggelsen  af  Sagerne  kunde  være  fore- 
gaaet  paa  den  store  Plads,  der  var  saa  blød,  at  de  i  det  hele  lette 
Sager  kunde  synke  ned  i  forskjellig  Dybde,  indtil  6'  dybt.  De 
Mennesker,  som  færdedes  der,  maatte  jo  selv  være  sunkne  langt 
ned.  Det  er  dengang  ikke  faldet  nogen  ind,  at  et  engang  fast  - 
Lag  i  Mosens  Dybde  efterhaanden  kan  forvandles  til  en  blød 
Muddermasse.  Det  bidrog  vistnok  ogsaa  væsentligt  til  at  fæstne 
Forestillingen  om  en  Nedlæggelse  i  Vand,  at  det  næste,  store 
Fund,  fra  Nydam  Mose,  indeholdt  Fartøier.  Hvor  der  var  Baade, 
laa  det  nær  at  antage,  at  der  havde  været  Vand,  og  Natur- 
forholdene syntes  klarligen  at  fortælle,  at  disse  Baade  vare  roede 
ind  fra  Aissund  i  Bunden  af  Vigen,  hvor  de  bleve  sænkede  for  at 
skjule  den  rige  Ladning. 

Denne  Opfattelse  blev  dog  fremsat  paa  et  Tidspunkt,  da  der 
endnu  ikke  forelaa  nogen  Maaling  af  Stedets  Høide  i  Forhold  til 
Havfladen  og,  det  maa  tilfaies,  da  Forholdene  ikke  tillode  at  tage 
et  Nivellement.  Med  de  nu  foreliggende  Kort  synes  det  klart,  at 
Baadene  ikke  kunne  være  sænkede,  men  maa  have  staaet  optrukne 
paa  Land. 

Det  angives,  at  den  i  1863  fremdragne  Egetræsbaad  laa  i  en 
Dybde  af  1,30 — 1,90  M.,  høist  2,20  M.  Fremdeles  er  det  beregnet, 
at  Stevnene  have  reist  sig  2,95  M.  over  Bundplankens  Underkant. 
Dersom  altsaa  Stedet  i  Oldtiden  var  vanddækket  i  samme  Høide 
som  den  nuværende  Engflade,  maatte  Baaden  staaende  paa  sin  Kjøl 

have  raget  0,75  M.  op  over  Vandfladen  med  Stevnene  (for  denne 
og  de  følgende  Maalsangivelser  se  Fig.  346).  Noget  vil  dog  dette 
reduceres  ved,  at  Baaden,  naar  den  kom  i  Hvile  paa  Bunden, 
maatte  falde  om  paa  Siden.  Stevnene  vilde  dog  næppe  herved 
være  komne  til  at  ligge  saa  lavt  som  den  nuværende  Moseflade, 
men  i  hvert  Fald  ikke  lavere,  altsaa  2,20  M.  over  Bunden.  En 
Betragtning  af  Terrainforholdene  vil  vise,  at  der  ikke  kan  have 
staaet  Vand  i  denne  Høide. 

Findestedet  i  Nydam -Engen  er  angivet  paa  Kortet  Fig.  347. 
Den  mellem  Engen  og  Aissund  liggende  Mølledam  vides  at  være 
dannet  i  d.  16.  Aarh.,   idet  der  lagdes  en  Dæmning  ved  Stranden. 


4hdL 


5,95 


Mosens  Overflade. 


Mosens  Bund. 

Normalnul. 

Middelvande  ved  Ekemførde. 


Fig.  346. 


Jorden  hertil  toges  fra  Bakkerne  inderst  i  Lavningen,  og  en  Rende 
blev  samtidig  ført  gjennem  hele  Engen  indtil  MøUedammen.  Ifølge 
et  preussisk  Kort  af  1877  staaer  Vandet  her  3,20  M.  over  Normal- 
Nul,  og  mindst  samme  Høide  har  Overfladen  i  Engen.  Hertil  maa 
endnu  lægges  0,34  M.,  idet  Middelvande  ved  Ekemførde,  det 
nærmeste  Punkt,  for  hvilket  Korrektionen  er  angiven,  falder  saa- 
meget  under  Normal -Nul.  Den  nuværende  Engflade  ved  Nydam 
ligger  saaledes  mindst  3,54  M.  over  Middelvande,  og  ligesaa  høit 
maatte  den  Vandflade  have  staaet,  som  skulde  have  skjult  Baaden. 
Men  denne  Forskjel  kan  der  ikke  have  været  mellem  Vandstanden 
i  den  aabne  Vig  og  det  nærliggende  Sund.  Stedet  maa  have 
ligget  tørt,  1,34  M.  over  Middelvande.  Kun  i  ét  Tilfælde  kan 
Baaden  være  bleven  sænket  og  skjult  i  Vand,  dersom  der  nemlig 


Findestedet  laa  tørt  i  Oldtiden. 

skulde  være  foregaaet  en  Landhævning,    paa  3,54  M.;    men  intet 
synes  at  tale  herfor. 

Mange  andre  Forhold  vise  derimod  klart,  at  Findestedet  ikke 
stod  under  Vand  i  Oldtiden.  »Enkelte  Jernsager«,  hedder  det, 
»navnlig  Spydspidser  og  Sværd  fandtes  lodret  eller  skraat  ned- 
stukne  eller  maaske  nedsunkne  i  den  lerede  Havbund,  saaledes  at 
Spidsen  undertiden  var  et  Par  Fod  nede  i  Leret,  ja  undertiden  saa 
langt  nedstukne,  at  man  fulgte  Skafterne  3 — 4'  uden  endnu  at 
naa  Spidserne.«  Hvorledes  kan  dette  være  gaaet  til,  dersom  Stedet 
var  dækket  af  et  Vandlag  paa  mindst  2,20  M.s  Dybde?  Ringere 
kan  Baadens  Høide  ikke  have  været,    naar  den  laa  omvæltet  paa 


^iff-  347>    Efter  Kooigl.  preuis.  LAndesaufnahme  1877. 


Siden.  Lod  det  sig  end  gjøre  at  bore  de  lange  Landser  saa  dybt 
ned,  og  kunde  de  mulig  under  en  Kamp  være  gaaede  ned  gjennem 
Vandet^  saa  kunde  man  dog  ikke  stikke  et  Sværd  ned  i  Grunden 
under  saa  dybt  Vand.  I  alle  Tilfælde  vilde  det  være  ganske 
meningsløst  at  anbringe  Sager  paa  denne  Maade,  som  man  atter 
vilde  tage  op. 

Der  fandtes  flere  Træsager,  et  langt  Brædt,  en  stor  Kølle  og 
et  Foderal  til  en  Kniv,  liggende  nedenunder  Baadplankeme.  Dette 
forstaaes,  saafremt  der  var  tør  Grund;  de  nævnte  Gjenstande  laa 
under  Baaden,  og  den  faldt  sammen  over  dem.  Var  der  Vand, 
maa  de  have  flydt  om  paa  Overfladen,  indtil  de  langt  om  længe 
bleve  saa  vandmættede,  at  de  kunde  synke;  men  de  kunne  da 
næppe  være  førte  ind  under  Baadens  Side. 


jj^  Findestedet  laa  tørt  i  Oldtiden. 

Hvorledes  kunne  i  det  hele  de  mange  større  og  mindre  Træ- 
sager,  som  fandtes  spredte  omkring  Baaden  og  indeni  den,  forliges 
med  Tanken  om  en  Sænkning  i  Vand  og  navnlig  med  Fore- 
stillingen om,  at  Gjenstandene  ere  skjulte?  Der  sigtes  herved  til 
de  forskjellige,  løst  liggende  Sager,  Aarer,  Riskoste,  Øsekar,  Skaale 
og  Bakker  af  Træ.  De  maa  jo  være  flydte  op,  da  Baaden  sænkedes, 
og  førte  afsted  for  Vind  og  Vover.  Kun  et  ganske  mærkeligt  Træf 
kunde  bringe  dem  til  efter  en  Tids  Forløb  at  synke  just  i  og  ved 
Baaden,  og  fremfor  Alt  ville  de  have  været  synlige  i  Vandfladen, 
saaledes  at  de  maatte  forraade,  hvad  der  gjemtes  dybere  nede. 

Og  nu  Hesteskeletteme !  Der  fandtes  ved  Nydam  i  selve  Old- 
saglaget udenfor  Baaden  et  nogenlunde  fuldstændigt  Skelet  saaledes 
omgivet  af  Oldsager  foroven,  forneden  og  ved  Siderne,  at  der  ikke 
er  Tvivl  om,  at  det  er  blevet  nedlagt  sammen  med  Alt  det  andet 
Fremdeles  optoges  Dele  af  andre  Skeletter  og  navnlig  flere  Kranier, 
af  hvilke  3  havde  et  Bidsel  liggende  mellem  Kjæbeme.  Flere 
Kranier  og  Knogler  vare  dybt  mærkede  af  mange  og  svære  Hug 
og  viste  Huller  efter  Pilspidser.  Hvis  der  skulde  være  foregaaet 
en  Kamp  paa  Søen,  kunde  det  antages,  at  der  har  været  Heste 
ombord,  som  ere  blevne  nedhuggede  og  derpaa  kastede  i  Vandet 
Men  saaledes  opfattes  jo  Fundet  ikke.  Det  siges,  at  Baadene  ere 
sænkede  for  at  skjule  den  kostbare  Ladning.  Hvorfor  har  man  da 
kastet  de  døde  Heste  overbord?  Naar  man  sænkede  Baaden,  var 
der  jo  ingen  Grund  til  først  at  kaste  Dyrekroppene  ud. 

Men  det  antages,  at  Hestekroppene  og  alle  de  andre  Sager 
sænkedes  i  Baaden,  og  at  de  først,  efterat  denne  var  skilt  ad,  ere 
af  Vandstrømme  førte  ud  over  den  omliggende  Grund.  De  for- 
skjelligartede  Gjenstande  fandtes  nemlig  dels  i  Baaden  dels  uden- 
for den,  spredte  over  hele  det  undersøgte  Areal  af  c.  io,0(X>  D*. 
At  tungere  Sager  af  Metal  skulde  kunne  flyttes  saa  langt  paa 
Bunden  af  Vand,  er  nu  sikkert  nok  høist  usandsynligt  Men  lad 
det  dog  være  foregaaet.  De  afhuggede  Hestehoveder  og  hele 
Kroppe  kunne  derimod  ikke  være  førte  afsted  paa  denne  Maade; 
de  maatte  forlængst  være  blevne  til  Skeletter,  der  vare  faldne  fra 
hinanden  paa  den  Tid,  da  Baadens  Forbindelser  vare  opløste. 

>Fremdeles  vare  flere  af  Hesteknogleme  i  en  meget  opløst 
Tilstand,  saaledes  som  slige  Knogler  let  blive  det,  naar  de  ikke 
have  været  tilstrækkelig  dækkede,    saa  at  Luften  har  havt   friere 

Aogcuig  111  aem.  mange  vare  saa  suci 
ifærd  med  at  hensmuldre.*  >Tilmed  vare  tiere  af  disse  Knogler 
gnavede  af  Rovdyr  (Ulve  eller  større  Hunde),  der  n:iaa  have  havt 
Adgang  til  dem,  førend  de  bleve  omleirede  af  Tørvemassen.« 
Dette  angiver  bestemt,  at  Fundet  ikke  blev  sænket  i  Vand.  Baadene 
maa  da  have  staaet  paa  Land,  optrukne  ved  Strandbredden.  Om 
de  ere  faldne  fra  hinanden  i  Tidens  Løb  eller,  hvad  flere  Forhold 
antyde,  ere  skilte  ad  med  Vold,  lader  sig  ikke  afgjøre.  Dets  i, 
dels  omkring  Baadene  ere  alle  de  forskjellige  Sager  henkastede 
eller  henlagte,  synlige  og  paa  tør  Grund,  og  liggende  der  ere  de 
efterhaanden  blevne  dækkede  af  Moselaget. 

I  Kragehul  Mose  laa  Sagerne  3 — 5'  dybt  paa  den  lerede  Sand- 
bund og  i  det  nærmeste  Tørvelag  derover,  c.  2'  tykt.  Dette  kunde 
vel  forliges  med,  at  de  vare  sænkede  i  Vand  og  derefter  sunkne 
mere  eller  mindre  dybt  ned  i  det  bløde  Lag,  hvori  de  optoges. 
Men  herimod  taler  det,  at  Findestedet  er  midt  ude  i  Mosen  og 
langt  fra  fast  Grund.  Man  kunde  ikke  kaste  Gjenstandene  derud, 
man  vilde  næppe  have  vadet  til  Stedet  gjennem  Vand  og  Dynd, 
og  man  vilde  ikke  have  nedlagt  under  saadanne  Forhold  og  spredt 
over  en  stor  Plads  de  gode  Sager,  som  man  atter  haabede  at 
kunne  optage.  Atter  her  var  der  nedstukket  Kastespyd,  etsteds 
ogsaa  et  Sværd,  et  andet  Sted  en  Pil,  dybt  i  Grunden  under  de 
øvrige  Sager, 

Rigeligere  Beretninger  foreligge  om  Vimose  -  Fundet  med  dets 
Tusinder  af  Oldsager,  Findestedet  var  atter  her  en  større  Plads, 
omtrent  9000  D'  stor,  et  Stykke  ude  i  Mosen  og  ikke  nær  ved 
fast  Grund.  Oldsagerne  begyndte  i  Reglen  at  vise  sig,  naar  Græs- 
tørven og  det  øverste,  trevlede  Lag  var  fjæmet  indtil  en  Dybde  af 
2 — 3';  de  laa  da  sædvanlig  i  det  paafølgende  c.  2'  tykke  Lag. 
Her  som  ved  de  andre  Fund  bliver  Sagernes  Anbringelse  ganske 
uforstaaelig,  dersom  der  antages  at  have  staaet  Vand  paa  Stedet 
Ogsaa  her  vare  enkelte  Gjenstande  stukne  ned  under  de  øvrige. 
En  Spydstage  uden  Jernspids  stak  saaledes  lige  ned  i  Bunden, 
3 — 4'  under  det  dybeste  af  Oldsaglaget.  Der  fandtes  Fletninger 
af  Riskviste  og  Staver,  der  opfattedes  som  et  Slags  Indhegning  for 
Nedlægningen;  noget  lignende  var  iagttaget  ved  Thorsbjerg. 
Hvilken  Nytte  en  saadan  Hegning  skulde   gjøre   ved  en  Nedsænk- 

ning  under  Vand,  er  ikke  let  forstaaeligt,  hvorimod  den  vilde  være 
paa  rette  Plads,  naar  Sagerne  laa  paa  tør  Grund. 

Spredt  i  hele  Oldsaglaget  optoges  en  stor  Mængde  Dyre- 
knogler, navnlig  af  Heste.  Tæt  omkring  to  Huggeblokke  laa  en 
stor  Mængde  splintrede  og  forhuggede  Knogler  af  Heste  og  Svin. 
Overdelen  af  et  Hestekranie  henlaa  med  Oldsager  over,  under  og 
ved  begge  Sider.  Der  er  ingen  Grund  til  at  tvivle  om  Samtidig- 
heden af  Knoglerne  og  de  øvrige  Dele  af  Fundet;  men  med  Fore- 
stillingen om,  at  der  her  er  foretaget  en  Henlægning  af  Værdisager, 
lade  Dyrelevningeme  sig  rigtignok  ikke  forene. 

Ligesom  i  Thorsbjerg  Fundet  bære  mange  Træsager  igendelige 
Mærker  af  at  have  været  udsatte  for  Luftens  Paavirkning,  og  i 
begge  Fund  er  der  adskillige  Stykker,  der  ere  stærkt  gnavede  af 
Larver,  som  kun  gaa  i  tørt  Træ.  Navnlig  en  Sværdknap  og  en 
Spydstage  ere  saa  gjennemkrydsede  af  Ormegange  som  noget 
Stykke  gammelt  Træ.  Man  har  sikkert  ikke  brugt  saadanne  gamle, 
møre  Vaaben.  Træet  er  blevet  ormædt  ved  at  henligge  under 
aaben  Himmel.  Der  har  altsaa  ikke  staaet  Vand  paa  Stedet;  det 
har  været  en  allerede  fast  tilgroet  Moseflade.  Senere  er  der  til- 
groet et  Lag  paa  2 — 3',  og  det  2'  tykke  Oldsaglag  er  forandret  til 
den  bløde  Masse,  hvori  Gjenstandene  have  kunnet  synke  ned  til 
forskjellig  Dybde. 

Det  vil  mulig  indvendes  herimod,  at  der  ved  Vimose  Fundet 
tales  om  to  Baade  af  Form  som  de  foran  omtalte  Eger  (S.  134)  og 
om  flere  Aarer.  Ved  disse  Bestemmelser  har  man  dog  utvivlsomt 
været  paavirket  af  Forestillingen  om  en  Nedlægning  i  Vand.  De 
saakaldte  Eger  ere  mægtige  Trug  med  underneden  flad  Bund  og 
udskydende  Partier  for  Enderne,  hvorved  de  haandteredes.  Hvad 
der  opfattedes  som  Aarer,  kunde  vel  efter  Formen  af  det  brede 
og  flade,  for  Enden  afrundede  Blad  og  det  lange  Skaft  have  havt 
denne  Bestemmelse  (Fig.  348).  Men  ved  flere  Stykker  er  Bladet  svedet 
af  Ild  paa  begge  Sider.  Det  kan  have  været  Redskaber,  hvormed 
Brødet  blev  indsat  og  udtaget  af  Ovnen,  som  saadanne  brugtes  af 
Romerne.  Flere  mere  kortbladede  Stykker  af  lignende  Form  kunne 
have  været  brugte  som  Spader.  Lignende  ere  fundne  i  Jordfylden 
ved  Dannevirke  og  i  Jellingehøiene,  hvor  de  utvivlsomt  have  været 
anvendte  ved  Jordarbeidet. 


fcjidnu  maa  nævnes  en  jjei  i  og  lor  sig  uanseelige  sager,  men 
ikke  uvigtige  for  Opfattelsen  af  Fundene.  Overalt  i  Vimose  traf 
man  paa  lange,  tilspidsede  og  afkvistede  Grene.  Kroge 
og  Tveier  fandtes  i  Mængde  og  paa  tiere  Steder  ikke 
faa  Levninger  af  Reb.  Ogsaa  i  Nydam  og  ved  Thors- 
bjerg  var  der  talrige  tilspidsede  Stænger;  paa  en 
10  D'  stor  Plads  laa  der  nogle  og  tyve  Stykker.  I 
Vimose  optoges  desuden  Vognhjul,  store  River  eller 
Harver  til  Markarbeide,  Trækøller  og  mange  tildan- 
nede Træstykker  af  uvis  Bestemmelse,  endelig  Spaaner 
og  andet  Affald  fra  Træarbeide.  Alt  dette  kan  hverken 
henregnes  til  Værdigjenstande,  som  man  vilde  hen- 
gjemme,  eller  til  Sager,  der  kunde  kastes  i  Vand  for 
at  skjules,  idet  de  jo  vilde  flyde  ovenpaa  og  forraade 
Gjemmestedet.  Det  samme  gjælder  om  de  talrige 
Kar  af  Ler  og  Træ,  som  foreligge  i  de  tre  største 
Fund.  Endelig  er  der  mange  Vidnesbyrd  om,  at 
Sagerne  have  været  i  Berøring  med  Ild,  og  at  der 
har  været  Baal  paa  selve  Stedet.  Flere  Gjenstande 
ere  forbrændte  eller  mærkede  af  Ild  og  ved  Thors- 
bjerg  vare  Kulbrokker  hyppige,  otle  endog  samlede  i 
større  Mængde. 

Af  Alt  dette  fremgaaer  det,  at  Sagerne  i  de  4 
store  Mosefund  ikke  ere  sænkede  i  Vand,  men  have 
henligget  paa  tør  og  tilgængelig  Grund.  Fremdeles 
kunne  de  ikke  opfattes  som  hengjemte  og  skjulte 
Værdier;  de  have  været  udækkede  og  synlige,  indtil 
de  efterhaanden  dækkedes  af  Vegetationen.  Den 
rette  Opfattelse  af  Fundene  vil  derefter  ikke  være 
tvivlsom,  naar  alle  de  Enkeltheder  sammenholdes, 
som  foran  ere  anførte,  og  som  endnu  skulle  tilføies. 

Der  har  været  indrettet  noget  paa  disse  Pladser 
og  der  er  her  foregaaet  noget.  Paa  den  tilgroede  rig.i^å.  Eofd- 
Moseflade,  der  dannede  en  aaben  Plads  i  Skoven  eller  >»"".v'-"«=''  '/^ 
ved  Kysten,  hvor  Baadene  vare  trukne  paa  Land,  har  en  Skare  af 
Krigere  gjort  Holdt.  Efter  Pladsernes  Størrelse  og  Vaabnenes 
Antal  kan  der  antages  at  have  været  Hundreder  af  Mænd.  Der 
var  bygget  Hytter  af  Greneværk,    og  Risgjærder   dannede   en  Ind- 

hegning.  Haandværkere,  Kvinder  og  Børn  vare  med  i  Troppen, 
som  dette  kan  sluttes  af  de  talrige  Redskaber  i  Vimose  Fundet  til 
Træarbeide  og  Smedebrug,  af  Kvindesmykkerne,  Halsringe  og  Glas- 
perier,  og  af  Legetøiet,  navnlig  flere  Spilletoppe  som  de,  Børn  nu 
lege  med.  Man  var  vel  forsynet  med  Alt,  hvad  der  hører  til  Livet 
i  Felten;  Heste  og  Vogne  manglede  ikke.  Man  har  levet  nogen 
Tid  paa  disse  Steder,  beredt  sin  Mad,  arbeidet,  kortet  Tiden  ved 
Brædtspil  og  —  kæmpet. 

Der  er  foregaaet  en  hæftig  Kamp  paa  selve  Stedet  eller  tæt 
derved.  Mangfoldige  Vaaben  bære  Mærker  af  Hug  og  Stik;  Spyd- 
spidserne ere  bøiede.  Sværdene  overbrudte.  Lansestager  og  Buer 
huggede  igjennem.  Det  har  ikke  været  en  let  Skærmydsel,  men 
en  afgjørende  Kamp,  som  har  gjort  en  af  Parterne  til  Seirherre. 
Leiren  er  bleven  erobret  med  alt  dens  Indhold. 

Det  er  Byttet  efter  Kampe,  som  disse  Fund  indeholde.  Meget 
er  dog  i  den  Grad  beskadiget,  at  dette  ikke  kan  hidrøre  fra  selve 
Striden.  Flere  Skjoldbuler  ere  ikke  blot  forhuggede,  men  ogsaa 
sammenbøiede.  En  stor  Bronzekjedel  er  gjennemhugget  paa  kryds 
og  tværs  og  derefter  fuldstændig  sammentrykket.  Paa  et  Par  Ben- 
klæder mangler  et  Stykke  af  det  ene  Ben,  og  paa  en  Kjortel  var 
et  Ærme  afrevet.  En  Ringbrynie  fandtes  delt  i  to  Stykker,  hvert 
liggende  i  sit  Lerkar,  der  stode  langt  fra  hinanden.  Seirherren  har 
forsætlig  ødelagt  de  tagne  Sager  og  oftest  henslængt  dem  mellem 
hverandre  i  den  største  Uorden. 

Men  andetsteds  spores  en  ordnet  Henlægning.  Mange  af  Træ- 
sagerne  laa  i  Thorsbjerg  Mose  samlede  i  større  Bunker,  et  Bundt 
Pile,  flere  Lag  af  Skjoldbrædder  over  hinanden  og  undertiden 
gjennemborede  af  et  Spyd  for  at  holde  dem  sammen.  Næsten  alle 
Skjoldbulerne  fandtes  i  Nærheden  af  hverandre.  Mindre  Gjenstande 
laa  indeni  større;  de  vare  sammenbundne  eller  indsvøbte  i  Tøi.  I 
Vimose  fandtes  38  tildels  bøiede  Spydspidser  med  Enden  af  den 
brudte  Stage  siddende  i  Skaftrøret  indpakkede  sammen  med  en 
Del  af  en  Sværdknap  i  et  Stykke  Tøi.  En  Skjoldbule  var  sammen- 
pakket med  en  i  fire  Stykker  brudt  Jemøxe;  Spydspidser  og 
Sværdklihger  vare  indsvøbte  i  en  Ringbrynie.  Sagerne  ere  altsaa 
dels  under  Kampen  og  ved  den  derefter  følgende  Ødelæggelse 
blevne  kastede  mellem  hverandre,  dels  ere  de  blevne  samlede  som 
Bytte  og  henlagte  i  en  vis  Orden. 


Og  man  har  efterladt  det  hele  paa  Pladsen,  de  værdifulde 
Sager  af  Sølv  og  Guld,  de  hele  og  de  søndrede  Vaaben,  Trug, 
Lerkar  og  nedhuggede  Heste.  Det  er  vist  rigtigt,  hvad  der  er 
fremsat  af  Warsaae,  at  dette  skete  ifølge  Skik  og  Brug,  som  et 
Seirsoffer  til  Guderne.  Der  er  foran  talt  om  de  Sager,  der  i  Sten- 
og  Bronzealderen  bleve  henlagte  som  Enkeltmands  Offer  til  Guderne ; 
i  det  følgende  Afsnit  skulle  de  tilsvarende  Fund  fra  Jernalderen  be- 
handles, og  da  under  særlig  Bevisførelse  for,  at  Sagerne  henlaa 
udækkede  og  synlige.  Til  disse  mindre  Fund  synes  de  store 
Henlægninger- ganske  at  svare,  som  samlede  Ofre  fra  en  talrig 
Krigerflok. 

Det  er  her  forsøgt  —  man  kan  sige  at  læse  den  Fortidens 
Bog,  som  de  store  Mosefund  lægge  opslagen  for  os;  men  mangt 
et  Sted  er  vanskeligt  at  tolke,  og  ikke  enhver  har  let  ved  at  for- 
staa  det  gamle  Sprog.  Det  er  derfor  godt,  naar  der  kan  hen- 
vises til  Oldskrifter  af  sædvanlig  Art,  der  fortælle  det  samme,  som 
her  er  blevet  læst  ud  af  Fundene.  Ved  Siden  af  andre  Beretninger 
maa  navnlig  Cæsars  anføres  om  Gallerne  (VI,  17),  der,  »naar  de 
gaa  i  Kamp,  som  oftest  love  Byttet  til  Guderne.  Naar  de  have 
seiret,  ofre  de  Dyrene  og  samle  de  øvrige  Sager  paa  ét  Sted.  I 
mange  Stater  sees  sammendyngede  Hobe  af  saadanne  Sager  paa 
hellige  Steder.  Kun  sjælden  hænder  det,  at  nogen  er  ligegyldig 
overfor  det  hellige,  saaledes  at  han  enten  skjuler  Byttet  hos  sig 
eller  borttager  det,  der  er  henlagt,  og  herfor  er  der  sat  den 
haardeste  Straf.«  Dette  Sted  fortæller  baade  om  Anledningen  til 
de  nordiske  Ofringer  og  angiver  Grunden  til,  at  de  mange  Sager 
have  faaet  Lov  til  at  henligge  urørte,  indtil  Plantevæxten  langt  om 
længe  dækkede  dem,  og  Tildragelsen  sluttelig  gik  af  Minde.  Paa 
keltisk  Grund  turde  tilsvarende  Ofringer  foreligge  i  de  store  Fund 
fra  Tiefenau  ved  Bern  og  fra  det  foran  oftere  nævnte  La  Tene  i 
Neuchatel-Søen  (S.  453). 

Om  de  øvrige  foran  nævnte  Mosefund,  der  vel  ere  af  samme 
Art  som  de  fire  store  Fund,  men  langt  mindre  fyldige,  skal  intet 
udtales,  forsaavidt  de  ere  fremdragne  i  ældre  Tid.  Til  en  nærmere 
Bedømmelse  mangle  de  nødvendige  Oplysninger.  Anderledes  staaer 
det  med  to  Fund,  begge  fra  det  nordlige  Fyen,  der  ere  fremdragne 
i  de  sidste  Aar.  I  Illemose,  ved  Rynkeby,  laa  Sagerne  2V2'  dybt 
under  Grønsværen  ved  en  Søbred.     Der  fandtes  en  stor  Baalplads; 

aksaa  har  der  ikke  staaet  Vand  paa  Stedet.  En  Del  Vaaben,  et 
Hesteskelet,  samt  mange  Menneskeknogler  laa  spredt  paa  Pladsen. 
Der  bar  staaet  en  Kamp  paa  denne  Plads,  og  den  har  baet  Lov 
til  derefter  at  henligge  urørt.  Ved  Krogsbølle  fandtes  mange 
Vaaben  tæt  omkring  en  stensat  Vei,  der  i  Oldtiden  har  ført  over 
et  Mosedrag.  Spydene  stode  oftere  skraat  nedstukne  i  det  tynde 
Tørvelag.  Ogsaa  her  har  der  staaet  en  Kamp.  I  Tranebær  Mose 
(S.  543)  synes  der  at  være  trufiet  Rester  af  en  Vognborg,  i  Porstgær 
derimod  ofrede  Sager. 

Hvorledes  nu  end  den  mere  specielle  Tydning  af  de  enkelte 
Fund  vil  lyde  til  Slutning,  naar  alle  Overveielser  ere  endte,  ét  et 
dog  sikkert,  at  de  alle  pege  i  sanune  Retning,  at  de  ere  Minder 
om  Kampe,  der  have  staaet  paa  eller  ved  de  focskjellige  Pladser, 
hvor  Sagerne  optages.  Man  har  tænkt,  åt .  Fundene  indeholde 
Krigsbytte,  hjembragte  af  Krigerskarer,  der  under  Folkevandrings- 
tiden havde  tumlet  sig  Qæmt  fra  Hjemmet,  mulig  ved  Romerrigets 
Grænser;  herimod  tale  bestemt  de  mange  værdiløse  Sager,  over- 
brudte Lansestager  og  Buer,  søndrede  Skjolde  og  Pile;  man  vilde 
ikke  have .  hjemført  et  saadant  Bytte  ad  lange  Veie.  Der  er  blevet 
kæmpet  i  Landet  selv,  ofte,  paa  mange  Steder  og  af  store  Skarer. 
Mosefundene  give  Vidnesbyrd  om  krigerske  Begivenheder,  fore- 
gaaede  i  Danmark  under  Folkevandringstiden  ligesom  længere  mod 
Syd,  hvor  Folkene  overalt  stode  i  Vaaben,  imod  hverandre  og  mod 
Romerne. 

Men  naar  man  har  villet  sætte  alle  disse  Fund  i  Forbindelse 
med  hverandre  og  henføre  dem  til  et  samlet  Felttog,  da  kan  dette 
ikke  være  rigtigt.  De  ere  nemlig  ikke  ganske  samtidige.  Fundene 
fra  Thorsbjerg  og  Vimose  have  ensartet  Charakter,  og  ikke  af- 
vigende ere  de  mindre  Fund  fra  Trinnemose,  Vingsted  og  Illemose. 
Sager  af  romersk  Arbeide  ere  stærkt  fremtrædende.  Sværdfæsterne 
afsluttes  ved  store  Kugler,  Spydspidserne  ere  forholdsvis  korte, 
Dyreomamentiken  er  i  sin  første  Begyndelse  —  for  kun  at  nævne 
nogle  enkelte  Træk.  Nydam-,  Hedelisker-  og  Porskjær-Fundene 
indeholde  kun  faa  romerske  Sager,  Sværdficstene  have  lange  Tvær- 
stykker foroven  og  forneden,  Spydspidserne  ere  lange  og  slanke, 
Dyreomamentiken  spiller  en  større  Rolle.  Atter  yngre  ere  Kragehal-, 
Dallerup-  og  Krogsbølle-Fundene ;  romerske  Sager  mangle.  Alt  har 
et  kjendelig  senere  Præg.    Disse  Forskjelligheder  række  sikkert  over 

mere  end  et  Aarhundrede.  Medens  de  ældste  Fund  endnu 
kunne  tilhøre  det  4.  Aarh.,  naa  de  yngste  vistnok  udover  Aar 
500.  Andre  skyde  dog  Mosefundsgruppen  enten  noget  længere 
tilbage  eller  længere  frem  i  Tiden.  Af  dem,  som  i  de  sidste  Aar 
have  udtalt  sig  herom,  sætter  Prof.  ManUlius  de  ældste  Fund  til 
d.  3.  Aarh.,  de  yngste  til  4.  Aarh.,  medens  Prof.  Wimmer^  af 
sproglige  og  palæographiske  Grunde,  henregner  dem  til  5.  og 
6.  Aarh. 

Det  har  været  antaget,  at  Sagerne  i  disse  Fund  ikke  med 
Rette  henføres  til  Landets  egne  Børn.  Kunde  de  ikke  være  med- 
førte af  fremmede  Skarer,  der  ere  blevne  overvundne  Gang  efter 
Gang,  snart  hist  snart  her?  De  fremmede  Krigere  kunne  have 
været  Romernes  Naboer  og  derfor  have  faaet  saamange  romerske 
Sager  i  Eie.  Vel  er  Antallet  af  disse  Gjenstande  paafaldende 
stort  i  de  ældste  Fund;  talrige  Vaabendele  ere  af  romersk  Arbeide, 
halvtromerske  Navne  mærke  Sværdklingerne,  Elementer  af  samme 
Oprindelse  træffes  overalt  ogsaa  i  de  ikke-romerske  Frembringelser. 
Et  fyldigt  Sæt  af  Arbeidsredskaber  foreligger  i  Vimosefundet, 
Ambolte,  Smedetænger,  Hammere,  File,  Høvle,  Baandjern,  Meisler, 
Bor  o.  a.  mere  —  alt  den  klassiske  Verdens  Værktøi,  som 
de  keltiske  Folk  allerede  før  Christi  Fødsel  havde  modtaget,  og 
som  nu  først  viser  sig  i  Norden.  Industri  og  Haandværk  staaer 
i  Mosefundene  ligesaa  høit  og  har  væsentlig  samme  Præg  som  i 
de  germanske  Fund.  Skulde  det  hele  da  ikke  skrive  sig  fra  en 
krigersk  Indvandring?  En  Sammenligning  med  Indholdet  af  Grav- 
fundene giver  dog  ingen  Støtte  for  denne  Antagelse.  Begge  Steder 
finder  man  den  samme  Kultur  med  hele  dens  charakteristiske 
Blanding  af  romerske  og  hjemlige  Elementer.  Men  afgjørende  for 
Spørgsmaalet  om  Sagernes  Nationalitet  synes  det  at  være,  at  der 
som  foran  omtalt  (S.  517)  i  flere  af  Fundene  er  truffet  Indskrifter 
i  Runer,  der  have  vist  sig  at  være  nordiske,  kjendelig  skillende 
sig  i  Sprogformen  fra  det  samtidige  Gothiske,  Germanske  og  Angel- 
saxiske. 

Vel  maa  selve  Mosefundene  altsaa  siges  at  være  tilstrækkelig 
forklarede  ved  Antagelsen  af  Kampe  mellem  Landets  egne  Folk, 
Jyder  mod  Fynboer  og  Høvding  mod  Høvding.  Men  alle  for- 
skjellige  Forhold  sammenstillede  synes  der  dog  paa  dette  Punkt 
at  være  Stof  til  en  Vandrings  -  Hypothese  i  en  eller  anden  Form: 

de  mange  Krigsfund  i  Vestdanmark,  Slesvig,  Jylland  og  Fyen,  men 
ingen  fra  Sjælland  og  omliggende  Øer;  dernæst  disse  sidste  Lands- 
deles fremragende  Stilling  i  Folkevandringstiden  (S.  536)  og  ikke  mindst 
den  mærkelige  Forandring  i  Gravenes  Indhold  og  Form,  som  ind- 
træder ved  Periodens  Slutning  overalt  i  Landet  med  Undtagelse  af 
Bomholm.  En  Indvandrings-  eller  £robringsh3rpothese  i  rimelig 
Form  til  Forklaring  af  disse  Forhold  er  dog  hidtil  ikke  bleven 
fremført. 

Det  vanskelige  Spørgsmaal  om  Indvandringen  af  nye  Folk 
synes  her  at  maatte  besvares  paa  samme  Maade,  som  det  gjordes 
foran  under  Sten-  og  Bronzealderen:  fra  archæologisk  Side  maa 
dette  endnu  lades  ubesvaret.  Hvor  Kulturmodsætningen  er  stor 
mellem  den  tidligere  og  den  ny  optrædende  Befolkning,  der  giver 
Indvandringen  sig  tydelig  tilkjende  i  de  archæologiske  Fund; 
slaviske  og  germanske  Fund  staa  klart  mod  hinanden.  Germanernes 
Efterladenskaber  ere  lette  at  paavise  paa  romersk  Grund,  de  keltiske 
Folks  i  Italien  (S.  4S4)  og  de  nordiske  Vikingers  i  det  christelige 
Vesten.  Hvor  derimod,  som  det  her  er  Tilfældet,  Talen  er  om 
beslægtede  Folk  —  andre  nordiske  eller  germanske  Stammer,  om 
en  fortsat  Indstrømning,  om  langsom  og  mulig  ikke  altid  krigerisk 
Omflytning,  der  ville  Fundene  ikke  kjendelig  være  mærkede  dera£ 
Saaledes  kan  man  næppe  slutte  sig  til  Prof.  Mantelius  bestemte 
Udtalelser  imod  enhversomhelst  Forandring  i  Sammensætningen  af 
Nordens  Befolkning  lige  fra  Stenalderen  af.  Om  de  ældre  Perioder 
er  foran  talt  (S.  187,  282,  289).  Hvad  Jernalderen  angaaer,  da  maa 
de  lokale  Forskjelligheder,  som  ovenfor  ere  omtalte,  de  Stands- 
ninger og  Afbrydelser  i  Udviklingen,  som  spores  hist  og  her, 
og  navnlig  de  nys  anførte  Forhold  under  Folkevandringstiden  og 
ved  dens  Slutning  snarest  vække  Formodningen  om  territoriale 
Modsætninger  og  Forskydninger  af  Befolkningen.  Men  Tiden  er 
næppe  kommen  til  at  give  denne  Opfattelse  fastere  Form. 

Paa  lignende  Maade  staaer  det  med  Spørgsmaalet  om  Ud- 
vandringerne fra  Norden  i  Folkevandringstiden.  Historikerne  drøfte 
Paalideligheden  af  de  gamle  Beretninger  om  Cimbrernes,  Longo- 
bardernes, Gothernes  og  Angelsaxemes  Udvandringer  herfra;  men 
Archæologerne  tie.  .  Naar  Alexander  Bertrand  nylig  har  ment  at 
finde  et  archæologisk  Bevis  for,  at  Cimbrerne  oprindelig  hørte 
hjemme  paa  den  jydske  Halvø,  naar  Hans  Hildebrand  har  troet  at 

Gravene,  fra  Mark  og  Mose,  indtage  en  fremtrædende  Plads  i  den 
hele  Række  af  Efterladenskaber  fra  alle  de  forskjelUge  Tidsrum. 
Vi  mødte  dem  først  under  Sten-  og  Bronzealderen  og  erkjendte  der 
deres  Forbindelse  med  det  religiøse  Liv.  Under  en  ny  Form  have 
vi  i  det  foregaaende  Afsnit  truttet  disse  Nedlægninger  i  de  store 
Mosefund  fra  Folkevandringstiden.  Til  de  øvrige  Fund  fra  Jernalderen 
komme  vi  nu  og  skulle  ved  dem  udvide  Erkjendelsen  af  den  hele 
Gruppe  med  den  vigtige  Iagttagelse,  at  mange  Offerfund  have  været 
henlagte  synlige  og  udækkede. 

En  naturlig  Indgang  til  dette  Æmne  aabne  de  slesvigske 
Guldhorn.  Det  ene  blev  fundet  i  1639  af  Pigen  Kristine  Svens- 
datter  tæt  ved  Landsbyen  Gallehus  i  Nærheden  af  Møgeltønder. 
Vel  var  det  Tilfældet,  som  bød  hende  Hornet;  men  havde  Figen 
ikke  havt  baade  Øie  og  Omtanke,  havde  hun  ikke  bevaret  det. 
Den  kjønne  Fundberetning  læses  hos  O/e  Worm. 

Otte  Dage  forud  var  hun  gaaet  den  sunme  Vei  (^  havde  seet  noget  af  Hornet 
stikke  frem  af  Jorden;  men  hun  aDt<^  det  for  en  Trærod  og  stødte  kun  lil  det  med 
en  Stok,  som  hun  havde  i  Haanden.  Db  hun  du  ader  i  Felge  med  (o  andre  Piger 
kom  forbi  Stedet,  saa  hun,  al  del  ikke  var  en  Rod,  og  gsv  sig  til  ae  losne  Jorden 
med  Hænderne,  hvorefler  hun  med  Besvær  fremdn^  del  store  Guldhorn.  Hun  raabae 
glad  til  de  andre  Piger,   som  imidlertid  vare  gaaede  videre,   at  de  skulde  standse  og 

Jagthorn  og  raadede  hende  til  at  kaste  det  bort.     Hun  tog  det  dog  la 
hun  bar  paa  en  tung  Bylt,   vadskede  det  i  en  Bæk  og  saa  nu,    at  det 
almindeligt  Horn.      Hjemme  blev  hun   udleet,    fordi  hun  brød  sig  od 
Stykke;   men  hun  rensede  det  fuldstændig  og  bragte  det  saa  til  Tøndi 
vide,   hvad  for  Metal  det  var.      Her  lod  hun  en  anden  Kvinde   viH 
Ringe,   som  omgave  det  indre  Horn  til  en  Guldsmed,   idet  hun  fiygt« 
selv  ikke  skulde  faa  Sandheden  at  vide.    Svaret  lød,  at  det  var  Guld, 
det  vidt  Og  bredt,    at  der  var  fundet  et  stort  Guldhorn.      Kong  Cll 
dengang  i  Gltlckstadt  sammen  med  Prinds  Christian.      Man  fortalte  hl 
og  et  Bud  blev  afsendt    for   at    erfare   nærmere    om  Sagen  og  hentt 
Prindsen  nu  saa  det,   behagede  det  ham  høilig,    og  Kongen  skjænkedi 
at  der  kunde  gjøres  et  Drikkehorn  deraf;    lukket  i  den  spidse  Ende 
som   bar  Christian  V.s   Navnetræk,    kom   det   til   at   pryde  Prindsens 
Pigen  blev  endelig  kaldet,    for  at  hun  selv  skulde  fortælle  om  Fui« 
anseelig  Pengegave  med  hjem. 

Næsten  loo  Aar  derefter,  i  1734,  fandtes  det  andet 
fattig  Husmand,  Jerk  Lassen,  som  vilde  grave  Ler  ild 
sin  Bolig.  Det  laa  et  Kvarter  dybt,  paa  Siden  og,  s 
rettes,  i  nogle  faa  Skridts  Afstand  fra  det  Sted,  hvoi 
Horn  var  fundet.  Paa  denne  Angivelse  kan  der  dog  i 
megen  Vægt.  Et  Findested,  der  ikke  er  særlig  mærket 
kunne  paavises  ganske  nøiagtig  efter  100  Aars  Forlø 
blev  bragt  til  Godseieren,  Grev  Schak,  som  overg 
Kong  Christian  VI.,  der  lod  udbetale  Bonden  en  B( 
200  Rdl. 

Saaledes  lyde  Fundberetningeme  om  de  mærkeligst 
værdifuldeste  Stykker  fra  Oldtiden,  som  nogensinde  ere 
i  Danmark.  Men  deres  store  Værdi  blev  Aarsag  til,  at 
Ved  falske  Nøgler  skaffede  en  Tyv  sig  i  1802  Adga 
Kgl.  Kunstkammer,  hvor  Hornene  dengang  opbevarede 
indsmeltede  dem  strax.  Vi  ere  nu  alene  henviste  til 
Afbildninger,  som,  omend  tilfredsstillende  med  Hensyi 
stillingerne  som  Helhed  og  til  det  almindelige  Præg,  de 
Tvivl  om  mange  Enkeltheder.  Ikke  engang  en  Afstøbi 
varet,  idet  de  til  Udlandet  sendte  Kopier  ere  gaaede 
Ogsaa  de  gamle  Beskrivelser  ere  noget  mangelfulde.  S. 
dog  sikkert,  at  begge  Hornene  bestode  af  et  indre,  g] 
mindre  fint  Guld  og  en  ydre  Beklædning,  dannet  af  ta 
sluttende  Ringe  af  særdeles  fint  Guld;  oprindelig  have  < 
sikkert  været  fastloddede.     Paa  dem  fandtes  der  dels  i 

Beggt  Hornene  synes  at  hare  han  Banel^zder.   Hvor- 

ledes  Spidsen  oprindelig  var  indrettet,  lader  sig  ikke  sikkert  afgjøre, 
idet  begge  Hornene  fandtes  afbrudte  i  den  smalle  Ende;  sands>'nligst 
er  det  dog,  at  Spidsen  var  lukket,  og  at  Hornene  vare  bestenate 
til  at  tjene  som  Drikke-  eller  Offerhom.  Det  ældste  Horn  siges  at 
have  været  2  Fod  9  Tommer  langt  med  en  Vægt  af  6 Pund  13  Lod; 


tlomet  Ira   1734  angives   at   have   været  noget   vægtigere,    nemlig 
7  Pund  II  Lod,  skjøndt  det  bevarede  Stykke  kun  havde  en  Længde 

af  I  Fod  g  Tommer.    Hornenes  samlede  Guldværdi  vilde  i  Nutidens 
Penge  være  omtrent  17000  Kr. 

Figurerne  350 — 51,  efter  G.  Stephens  >01d  Northern  Runic 
Monuments«,  vise  i  Udfoldning,  Ring  for  Ring,  den  hele  mærkelige 
Række  af  Billeder,    Mennesker  og  Dyr  i  forskjelligt  Sammenspil, 

Slanger  og  Væsner  med  Slangehale,  foruden  flere  ubestemmelige 
Figurer,  Stjerner  og  Ornamenter.  Hvad  er  nu  Betydningen  af  alle 
disse  Billeder  og  Tegn?  Der  kan  svares  ganske  kort  heq>aa:  det 
vides  ikke.  Lidet  fristende  er  det  da  at  bruge  mange  Ord,  og 
dog  kan  dette  ikke  undgaaes.  Det  maa  nemlig  forklares,  hvorledes 
det  er  gaaet  til,  at  Billederne  ere  blevne  tydede  mange  Gange,  <^ 
det  fortræffeligt,  men  at  de  bestandig  ere  lige  utydelige.  Det 
væsentligste  er  dog,  at  der  herved  vil  vindes  et  godt  Udgangs- 
punkt for  Bedømmelsen  af  andre  ligesaa  interessante  Tydninger  af 
billedlige  Fremstillinger  fra  Oldtiden. 

To  Aar  efter  at  det  første  Horn  var  fundet,  udgav  Ole  Worm 
sit  lærde  Skrift,  hvori  han  fremsatte  en  fuldstændig  Tydning  af 
Billedrækken:  Det  var  en  allegorisk  Fremstilling  af  Menneskets 
Dyder  og  Laster,  af  Fredens  og  Krigens  Idræt  og  af  Døden  som 
den  sidste  Afslutning.  En  tiltalende  Forklaring,  dyb  og  stor,  bel- 
støbt  og  værdig  det  anseelige  og  værdifulde  Stykke.  C^  alle 
Billederne  lode  sig  bringe  ind  under  den. 

Den  øverste  Ring  viser  (Fig.  350  tilvenste),  ifølge  Worm, 
Meimesket  angrebet  af  Slanger,  der  sindbilledlig  fremstille  de  onde 
Magter.  Med  oprakte  Arme  jamrer  Mennesket  over  sin  Elendig- 
hed. —  Et  Dyr  med  meimeskeligt  Hoved  til  Betegnelse  for  det  i 
dyrisk  Tilstand  nedsunkne  Menneske,  og  paa  begge  Sider  et 
Menneske  med  opstrakte  Arme  for  at  vise,  at  der  maa  søges  Hjælp 
hos  Guderne.  —  Et  Meimeske,  som  med  Vaaben  væi^r  sig  mod 
det  Onde  i  en  Slanges  Skikkelse.  —  Fiskene  betyde  Vellysten, 
den  graadige  Grib  er  Symbolet  paa  det  voldsomme  Angreb;  disse 
Figurer  minde  om,  at  man  skal  værge  sig  mod  det  Onde.  En 
Slange  synes  at  opmuntre  Gribben.  —  Med  opløftede  Arme  be- 
klager Mennesket,  at  Fuglen  (Gridskheden)  angriber  Fisken  (Svag- 
heden). —  Forneden  tilvenstre  forjager  et  Meimeske  en  Slange, 
men  angribes  bagfra  af  en  anden;  dette  paaminder  om  at  være 
omsigtig  mod  det  Onde.  —  Det  sanune  Billede  som  foran  i  øverste 
Række  for  at  indskærpe  dets  dybe  Sandhed.  —  Atter  en  Gjen- 
tagelse  fra  øverste  Række,  men  med  nogen  Forandring.  £)yret 
har  en  Strikke  om  Halsen  og  trues  med  en  Stok;  det  vil  sige,  at 
de,  som  ikke  kunne  holdes  til  Dyden  ved  lempelige  Midler,  maa 
aves  ved  Svøbe  og  Lænke.  —  Et  Dyr  med  Menneskehoved  staaende 
paa  en  Fisk  til  Betegnelse  af  dem,  som  give  efter  for  Lysterne.  — 

Den  siddende  Figur  angreben  af  Slangen  betyder  Lediggangen, 
der  fører  til  det  Onde.  —  Paa  den  2.  Ring  er  fremstillet  den 
hæderlige  Idræt,  som  Qæmer  fra  det  Onde,  nemlig  Ridning, 
Vaabenleg  og  Jagt.  Den  gamle,  skjæggede  Mand,  der  rækker 
Rytteren  et  Horn,  paaminder  om  ikke  at  overdrive  Strabadserne, 
men  af  og  til  at  lette  Sindets  Bekymringer  ved  en  god  Drik.  — 
Den  3.  Ring  viser  Krigens  Rædsler:  et  Menneske  ombringes  eller 
ofres,  —  Centauren  er  Billede  paa  den  raa  Kraft,  —  to  Mennesker 
med  Ulvehoved  gaa  løs  paa  hinanden;  de  vise,  hvorledes  Krigen 
omskaber  fornuftige  Mennesker  til  vilde  Dyr.  —  Og  saaledes 
videre:  Fredens  Velsignelser,  —  Sandhedens  Speil,  der  holdes 
foran  det  i  Dyriskhed  nedsunkne  Menneske,  for  at  han  skal  er- 
kjende  sin  Slethed  og  omvende  sig,  —  Retfærdighedens  tilslørede 
Hoved,  —  Dydens  Lilie,  —  Dødens  Porte,  —  og  tilsidst  de  Slanger 
og  Orme,  som  betegne  Legemets  Opløsning. 

Dette  stemmer  Alt  meget  vel  med  Billederne,  eller  dog  saa 
meget,  som  med  Billighed  kan  fordres;  thi  nogen  Frihed  maa  der 
jo  indrømmes  et  saa  gammelt  Kunstværk.  Med  stor  Lærdom 
fremfører  Worm  talrige  Beviser  fra  den  klassiske  Literatur  for,  at 
Allegorierne  vare  vel  bekjendte  i  Oldtiden. 

Billederne  vare  saaledes  fuldt  forklarede,  skarpsindig  og  med 
et  godt,  videnskabeligt  Apparat;  og  dog  fulgte  der  efter  en  lang 
Række  af  andre  Forklaringer.  Mange  af  dem  passede  noget  nær 
ligesaa  godt  til  Fremstillingerne.  Om  en  af  disse  Tydninger  ud- 
talte Hans  Gram  i  1734: 

»Den  Forklaring,  som  er  indkommen  fra  en  Advocat  i  Holsten  ved  Navn 
Bartholomæus  Grauer,  fortjener  ikke  nogen  Roes.  Den  beviser  alene,  at  Auctor  er 
en  meget  dristig  Genie,  af  det  Slags,  der  med  en  heel  mediocre  Lærdom  og  Viden- 
skab ville  decidere  i  saadanne  Ting,  som  kunde  afskrække  de  allerlærdeste.  I  den 
Sted  at  fornuftige  Folk  holder  sig  tilbage,  og  omendskjøndt  de  kunde  gjøre  deres 
Conjecturer  aldrig  saa  rimelige,  dog  saalænge  her  fattes  paa  tilstrækkelige  lumieres, 
undseer  de  sig  ved  at  raisonnere  om  slige  mørke  Ting«. 

Disse  Ord  lade  sig  vistnok  overføre  paa  flere  andre  Guldhorns- 
Tolkere;  men  nogle  hørte  til  deres  Tids  kyndigste  og  mest  kritiske 
Videnskabsdyrkere.  De  fleste  af  disse  Skrifter  bør  sikkert  over- 
gives til  Glemsel,  hvad  enten  de  henlagde  Hornenes  Hjemstavn  til 
Slavernes  Lande,  til  England  og  Irland,  til  Spanien  og  Siberien 
eller,  som  i  vore  Dage,  til  det  sydøstlige  Europa,  hvad  enten  de 
viste,  at  Billederne  afsløre  Alchemiens  Gaader  eller  Christendommens 

Sandheder,  at  de  danne  en  Slags  hellig  Kalender  elier ,  at  de 
naturhistorisk  oplyse  om  forskjellige,  lang-  og  korthovedede  Men- 
neskeracer. 

Anderledes  staaer  det  med  de  Tydninger,  som  allerede  i  d.  17. 
og  18.  Aarh.  og  sidst  af  F,  Sander  ere  blevne  hentede  fra  den 
nordiske  Mythologi.  De  vende  haardnakket  tilbage,  og  de  have 
havt  en  Talsmand  i  den  Forsker  fra  vor  Tid,  hvis  høie  viden- 
skabelige Stilling  i  d.  19.  Aarh.  svarer  til  Worms  i  d  .17.  Worsaaes 
Tydning  af  Guldhornene  kan  ikke  forbigaaes. 

Udgangspunktet  var  den  paafaldende  Forskjel  mellem  Hornene, 
at  det  ene  bærer  mangfoldige  Stjernefigurer  saaede  over  Grunden, 
medens  det  andet  har  Billeder  af  Slanger  og  Uhyrer.  Dette  For- 
hold fortjener  sikkert  Opmærksomhed.  Fremdeles  fæstede  Worsaac 
sig  ved  de  Billeder,  som  forekomme  ensartede  paa  begge  Hornene, 
ved  den  trehovedede  Figur,  som  utvivlsomt  er  et  Gudebillede,  og 
ved  de  øvrige  Skikkelser,  der  kunne  forliges  med  den  nordiske 
Gudelære.  Paa  Grundlag  heraf  vistes  det,  at  det  sidst  fundne  Horn 
fremstillede  Valhal,  det  ældre  Helheim,  og  at  de  saaledes  tilsammen 
gjengave  Hovedtrækkene  i  den  nordiske  Mythologi. 

I  den  øverste  Ring  paa  Valhals-Hornet  (Fig.  351)  fandt  Worsaae 
Odin  med  Spydet  Gungner  i  høire  Haand  og  i  venstre  Guldringen 
Drøpner  og  et  Scepter.  Omkring  hans  Hoved  sees  tre  Gange  gjen- 
taget  hans  hellige  Mærke,  en  treoddet  Stjerne,  og  under  ham  Galten 
Sæhrimner.  Tilhøire  for  ham  staa  to  Einherier  eller  Valkyrier. 
Tilvenstre  er  fremstillet  Odins  to  Ulve,  Gere  og  Freke,  mellem 
dem  Hjorten  Eykthyrner  og  under  denne  Geden  Heidrun.  Derefter 
følger  Guden  Frey  med  Segl  og  Scepter  i  Hænderne  og  under 
ham  hans  Galt  Gullinbørste.  I  2.  Ring  er  Gudetriaden  Odin,  Thor 
og  Frey  fremstillet  ved  en  trehovedet  Figur.  Attributeme  ere 
Thors  Hammer  og  hans  Buk;  under  denne  sees  en  anden  Buk. 
Axet  tilhøire  for  Gudebilledet  er  Freys  Mærke;  de  to  andre  Dyre- 
figurer  fremstille  atter  Sæhrimner  og  Gullinbørste.  Derefter  følger 
Loke,  symboliseret  ved  en  stor  Slange  med  Ydunsæblet  i  Munden 
og  med  to  Unger,  Vale  og  Narfe.  Rovet  af  Ydun  og  Æblet  op- 
lyses ved  den  til  en  Ørn  omskabte  Jætte  Thjasse,  der  hakker  i 
den  til  en  Lax  forvandlede  Loke.  Gruppen  med  Bueskytten  og 
Hinden  med  sin  Kalv  forestiller  Baldurs  Drab  ved  den  blinde  Hød. 
I  den  3.  Ring  sees  yderst  tilhøire  Valhals  Port.   Fiskene  betegne  de 

Vandstrømme,  som  omgave  Valhal.  Derefter  følger  en  af  de 
Bjergriser,  som  altid  truede  Gudernes  Bolig,  Asken  Yggdrasil  og 
under  den  Nidhøg;  endelig  Hermod  paa  Sleipner  o.  s.  v. 

Ogsaa  her  er  der  fundet  en  Forklaring  paa  hvert  enkelt  Billede, 
det  hele  danner  et  Sammenhæng,  og  Indholdet  er  et  saadant,  som 
kunde  ventes  af  Billedrækken.    Og  dog  vil  denne  Tolkning  ligesaa 

■ 

vel  som  Worms  blive  fulgt  af  nye  Forsøg.  Det  er  da  ikke  nok, 
som  man  sædvanlig  troer,  at  finde  en  god  og  sandsynlig  Forklaring. 
Der  maa  andet  til,  for  at  den  kan  vække  Tiltro. 

Mulig  tiltales  man  hverken  af  den  ældste  eller  den  yngste 
Tydning;  man  synes  maaske,  at  de  begge  have  liden  Værd. 
Dog  maa  det  herved  erindres,  at  de  to  Mænd,  som  hver  for  sin 
Tid  raadede  over  den  største  Kyndighed  og  Erfaring  i  disse 
Materier,  have  fundet  dem  gode.  Hvori  ligger  det  da,  at  de  ikke 
vække  Tiltro,  og  at  der  kan  være  en  saa  stor  Meningsforskjel 
mellem  alle  disse  Fortolkere?  Det  ligger  i,  at  der  ikke  er  en 
eneste  Enkelthed  i  alle  de  fremkomne  Tydninger,  som  kan  siges 
at  være  sikkert  bestemt. 

De  enkelte  Figurers  Handling  og  deres  Sammenstilling  er  ofte 
tvivlsom  og  i  hvert  Fald  altid  ganske  simpel:  her  findes  en  Jagt- 
scene, hist  en  Mand,  som  rider;  men  intet  siger  os,  hvilken  Jagt, 
eller  hvilken  Rytter  det  er.  Hvorledes  bestemmes  i  det  hele  et 
saadant  Billede?  Det  er  en  menneskelig  Figur,  en  Hjort,  en  Fisk; 
som  oftest  er  denne  almindelige  Bestemmelse  ikke  tvivlsom.  Men 
om  det  er  Odin  eller  et  Menneske,  om  det  er  Valhals  Hjort  og 
Thjodvitners  Fisk,  kan  alene  afgjøres  enten  ved  Hjælp  af  andre 
Billeder,  om  hvilke  det  sikkert  vides,  at  de  fremstille  disse  mytho- 
logiske  Figurer,  eller  paa  Grundlag  af  de  gamle  Sagn  og  Sange. 
Men  der  findes  ikke  andre,  bedre  bestemte  Billeder,  og  de  skrift- 
lige Kilder  give  ikke  Enkeltheder,  hvorefter  Figurerne  kunne  navn- 
fæstes. Der  har  været  andre,  som  førte  Skjold  og  Sværd,  end 
Einherieme,  andre,  som  red  paa  en  Hest,  end  Heimdal.  Valhals- 
hjorten  og  Fiskene  vides  ikke  at  være  skabte  anderledes  end  sæd- 
vanlige Hjorte  og  Fiske.  Muligt  er  det,  at  den  runde  Gjenstand, 
som  »Odin«  holder  i  Haanden,  er  Drøpner;  men  det  vides  ikke, 
at  Ringen  just  saa  saaledes  ud.  Naar  alle  Enkeltheder  ere  usikre, 
hjælper  det  ikke,  at  Helheden  kan  forklares.  Man  sige  ikke,  at 
det  hele  gode  Sammenhæng  bekræfter  Tolkningen;  Erfaringen  taler 

herimod:  der  har  kunnet  øses  mange  hele  Sammenhæng  ud  af  den 
samme  Billedrække. 

Ja!  var  det  endda  givet  eller  dog  sandsynligt,  at  vi  kunne 
finde  den  senere  Oldtids  Valhal  paa  disse  Horn  fra  Folkevandrings- 
tiden, saa  var  der  Anledning  til  at  skjænke  en  herfra  hentet  og  vel 
sammenhængende  Forklaring  nogen  Tillid.  Men  hvor  tiltalende 
dette  end  vilde  være,  maa  det  vistnok  siges  at  være  lidet  sand- 
synligt. Blandt  talrige  figurlige  Fremstillinger,  dels  samtidige,  dels 
lidt  ældre  eller  noget  yngre  end  Guldhornene,  har  der  ikke  med 
Sikkerhed  kunnet  paavises  nogen  af  de  senere  Valhals-Skikkelser. 
Det  er,  som  var  man  i  en  ganske  anden  Verden.  Øxen,  som  den 
trehovedede  Guddom  holder  i  Haanden,  er  ikke  Thors -Hamren, 
som  denne  kjendes  fra  Vikingetiden.  »Fuglen-Thjasse«  paa  »Fisken- 
Loke«  sees,  som  foran  omtalt  (S.  515),  andetsteds,  hvor  ingen  Om- 
givelser give  Vink  om,  at  Bestemmelsen  er  rigtig.  Derimod  kjendes 
Rovfuglen  over  Fisken  fra  den  klassiske  Kunst.  Her  høre  ogsaa 
Guldhornenes  Centaurer  hjemme.  En  trehovedet  Guddom  havde 
ogsaa  Græker,  Romere  og  Galler.  De  eneste  Billeder,  som  ere 
bestemmelige,  høre  da  ikke  hjemme  i  den  særlig  nordiske,  men  i 
en  langt  større  Gudekreds  fælles  for  mange  Folk  og,  som  det 
synes,  repræsenterende  religiøse  Meddelelser  fra  Folk  til  Folk,  der 
ganske  svare  til  de  Kulturmeddelelser,  som  saa  ofte  ere  paaviste  i 
dette  Skrift.  Guldhornsbilledeme  udtrykke  Forestillinger,  der  ligge 
forud  for  det  os  bekjendte  Valhal,  og  dersom  de  dog  fremstille 
dets  Guder,  have  disse  en  saa  vidt  ældre  og  derfor  ændret  Skik- 
kelse, at  de  ialfald  hidtil  ikke  have  kunnet  sikkert  gjenkjendes. 

En  særdeles  vigtig  Støtte  for  denne  Opfattelse  bragte  den 
store  Sølvkjedel,  som  i  1891  blev  fremdraget  ved  Gundestrup  nær 
Aars,  nordvest  for  Hobro  (se  vedføiet  Farvetryks -Tavle).  Den  er 
ud-  og  indvendig  dækket  med  talrige  Billeder,  blandt  hvilke  mange 
kunne  bestemmes  efter  samtidige  Fremstillinger  hos  de  klassiske 
Folk  og  deres  nærmeste  Naboer.  Og  Bestemmelserne  ere  her 
langt  sikrere  og  tydeligere  end  ved  de  faa  nævnte  Billeder  paa 
Guldhornene.  For  en  Del  er  Ligheden  saa  stor,  at  der  kan  tales 
om  en  Kopiering  eller  ialfald  om  en  GjenfremstUling  af,  hvad 
Forfærdigerne  af  Kjedlen  selv  havde  seet. 

En  Del  af  de  fremmede  Billeder  ere  hentede  fra  den  klassiske 
Kunst.    Til  Sammenligning  med  Sølvkjedlens  Gruppe  af  et  Menneske, 

der   brydes    med    en   Løve,    er   her    gjengivet    en  Frem 
Herkules  med   den   nemæiske  Løve,    hentet  fra  et   græs 
relief  (Fig.  352 — 53).      Naar   der    bortsees    fra   den   Fors   j 
flyder  af,  at  det  ene  er  et  Kunstværk  af  høi  Rang  fra  Gi 
det  andet  et  barbarisk   Arbeide   fra  Norden,    vil   Lighet  : 
stor  i  Figurernes  Sammenstilling  og  deres  Bevægelse  i  åt 
Noget  lignende  kan  siges  om  en  lille,   mandlig  Figur  ric  ' 
en  Delphin,  om  Løver  og  Griffer,  om  Pegasus  og  Hippol  1 
andet  Element  kan  med  Sikkerhed  bestemmes  som  gallo 
nemlig    den    oftere    forekommende   Slange    med  Vædderl  : 


F'6-  355)  og  den  siddende,  mandlige  Figur  med  korslaj 
Hjortehom  paa  Hovedet  og  holdende  en  Ring  og  en  stor 
Hænderne;  med  alle  disse  Attributer  6ndes  den  galliske 
Cemunnos  fremstillet. 

Atter  paa  Sølvkjedlen  er  Alt,  hvad  der  lader  sig  bi 
fremmed;  ikke  en  eneste  Figur  kan  gjenkjendes  efter  df 
nordiske  Mythologi,  og  det  samme  gjælder  om  alle  andre 
fra  Folkevandringstiden  og  de  derefter  nærmest  paafølgei 
hundreder.  Først  senere  træffes  Enkeltheder,  der  kunne  be 
efter  de  nordiske  Skriftkilder. 

Men,  kunde  der  siges,  mulig  ere  ikke  Forestilling 
Forbillederne  modtagne  udenfra;  selve  de  omhandlede  Sagt 

hornene  og  Sølvkjedlen,  der  bære  de  fremmedagtige  Billeder,  ere 
indførte  fra  et  andet  Land.  Dette  kan  dog  vanskelig  antages  om 
saa  kostbare  Stykker  og  fra  denne  fjærne  Tid.  At  Guldhornene 
ere  gjorte  i  Norden,  er  dernæst  afgjort  ved  Indskriften  (S.  520), 
Figurstilen  og  Ornamenterne.  Mere  tvivlsomt  staaer  Sagen  med 
Sølvkjedlen. 

Hvad  det  ved  figurlige  Fremstillinger  først  og  fremmest  kommer 
an  paa,  er  Stilpræget  og  Kunsten.  Stilen  er  en  bedre  Fører  end 
Billedets  Indhold.  Et  græsk  og  et  romersk  Kunstværk  skjelnes  let 
fra  hinanden,  omend  Fremstillingen  er  ganske  den  samme.  En 
Madonna  eller  en  Athene  af  en  moderne  Kunstner  skiller  sig  kjendelig 
fra  et  italiensk  Renaissance-Arbeide  og  et  græsk  Skulptur,  selv  om 
det  har  været  Opgaven  at  arbeide  i  gammel  Maner.  Sees  der  da 
paa  Stilpræget  i  de  store,  udvendig  anbragte  Hoveder  (Fig.  354),  ville 
disse  findes  at  henhøre  under  den  gallo-romerske  Kunst,  som  denne 
kjendes  fra  mange  Arbeider  i  Sten  og  Metal,  hidrørende  fra  d.  i. 
og  2.  Aarh.  efter  Chr.  F.  Sammesteds  hen  eller  dog  til  andre 
keltiske  Folk  i  Romernes  Nærhed  føre  flere  Enkeltheder,  som  alt 
nævnt  Cernunnos  og  Slangen  med  Vædderhoved,  dernæst  de  store 
Blæsehorn  med  Dyrehoved,  de  aflange  Skjolde,  Hjelmprydelseme 
(se  Fig.  355)  og  endelig  de  ved  mange  af  Brystbillederne  tilbage- 
vendende Halsringe  med  Endekugler  (se  Fig.  354). 

Dog  altsaa  lutter  fremmede,  enten  romerske  eller  keltiske  Træk 
—  bestandig  intet  særlig  nordisk.  Skulde  det  da  ikke  være  et 
indført  Stykke?  Der  er  dog  noget  i  Stilen,  som  ikke  ganske  lader 
sig  forene  med,  hvad  der  kjendes  fra  Udlandet.  Der  er  foran 
(Afsnit  II)  talt  om,  at  Danmark  havde  en  keltisk  Periode  dybt 
præget  af  virkelig  tilegnede  Kulturelementer;  disse  spores  endnu  i 
den  nærmeste  Tid  efter  Chr.  F.  Store  Jemkjedler  af  lignende 
Form  som  Sølvkarret  have  ikke  været  ualmindelige  her  i  Landet 
(Fig.  252).  Bronzekjedler,  store  som  Sølvkarret  og  enkelte  af  dem 
figurprydede  ud-  og  indvendig  (S.  585),  havdes  i  den  romerske 
Periode;  de  kunne  have  tjent  som  Forbillede.  Findes  det  dog,  at 
Sølvkjedlen  staaer  mærkelig  isoleret  i  Danmark,  saa  kan  der  mindes 
om,  at  Deibjerg -Vognene  indtage  en  lignende  Særstilling,  og  dog 
kunne  disse  ikke  antages  at  være  indførte  (S.  470);  ligesaa  fremmede 
syntes  Guldhornene  at  være,  indtil  de  mindre  Figurfremstillinger 
efterhaanden  samledes  (S.  512  flg.).    Der  synes  ikke  at  være  skjellig 

Grund  til  at  antage,  at  Kjedlen  ikke  «r  gjort  i  Norden.  I  hvert 
Fald  kunde  jo  en  fremmed  Arbeider  være  kommen  til  Danmark 
eller  en  Nordbo  have  opholdt  sig  en  Tid  lang  i  Gallien.  Begge 
Dele  var  næppe  usædvanligt  dengang. 

Hvad  angaaer  Kjedlens  Tid,  ere  de  fleste  vedrørende  Momenter 
allerede  berørte.  Den  maa  henføres  til  den  romerske  Periode  i 
Danmark,  snarest  d.  2.  Aarh.  efter  Chr.  Under  det  paagjældende 
Afsnit  blev  dette  Stykke  ikke  omtalt,  for  at  der  til  Betragtningen 


af  Billedfremstiilingeme  kunde  medbringes  Erfaringerne  fra  Guld- 
homstolkningen.  Først  og  fremmest  er  det  seet,  at  Tid  og  Sted  maa 
sikres;  man  reddes  da  fra  en  vild  og  vidtstrakt  Søgen  efter  Paral- 
leler, mulig  lige  indtil  Asien,  og  fra  at  fristes  af  falske  Ligheder. 
Ved  Forklaringen  af  Billederne  vil  der  kun  med  Sikkerhed  kunne 
tyes  til  den  romerske  og  til  den  halvt  romerske  Kultur,  som  i 
Tiden  eft.  Chr.  fandtes  hos  de  Romerne  nærmere  eller  ^ærnere 
Folk  indtil  Norden.  Hvad  der  ligger  længere  borte  i  Tid  og  Rum, 
tør  derimod  kun  benyttes  med  største  Varsomhed.  Det  vides  frem- 
deles fra  Guldhornstydningerne,  at  usikre  Helhedstolkninger  ere 
værdiløse,    og  at  der  kun   kan  vindes  frem  gjennem  sikre  Enkelt- 

Bestemmelser.  Af  hvilken  Art  disse  kunne  blive,  er  allerede  an- 
tydet: en  Række  Billeder  erkjendes  at  høre  hjemme  i  Samtidens 
Kunst  og  Kultur.  Fremdeles  turde  der  indenfor  de  afstukne 
Grænser  findes  Støtte  for  en  Række  Bestemmelser  af  mere  almin- 
delig Natur. 

De  store  Brystbilleder  udvendig  og  flere  mindre  indvendig 
synes  at  forestille  Guder,  dels  mandlige,  dels  kvindelige.  Efter 
Attributerne  kunde  vel  deres  Virkekreds  angives,  men  ikke  deres 
Navne.  I  den  Fig.  354  gjengivne  Gruppe  indtager  et  saadant 
Billede  af  en  Gudinde  den  mest  fremtrædende  Plads.  Hun  holder 
en  Fugl  i  Haanden;  dette  var  hos  mange  Oldtidsfolk  Kjærligheds- 
gudindens  Attribut.  Et  Menneske  og  et  Dyr  hvile  i  hendes  Ann 
og  ved  hendes  Bryst;  hun  tænktes  da  som  den  kjærlige  Beskytter- 
inde  for  alle  levende  Væsner.  I  samme  Mening  ere  flere  Dyr,  en 
Løve  og  to  Fugle,  blevne  tilføiede  ovenfor.  Ved  Siden  er  der 
anbragt  to  smaa  Menneskefigurer,  der  i  Modsætning  til  den  store, 
nøgne  Gudinde  -  Skikkelse  ere  fuldt  beklædte,  medens  de  ved  det 
langt  nedhængende  Haar  lignende  Gudindens  ere  betegnede  som 
kvindelige.  Den  ene  sidder  rolig  hvilende,  den  anden  ordner 
Gudindens  Haar;  de  maa  opfattes  som  Guddommens  Præstinder  eller 
Tjenerinder. 

Den  store  Plade  Fig.  355  viser  et  Optog  af  Rj^tere,  der  bære 
Hjelm,  barhovedede  Krigere  tilfods  med  Skjold  og  Spyd,  Befalings- 
manden med  Hjelm  og  med  Sværdet  hvilende  paa  Skuldren,  og 
sidst  i  Rækken  tre  Blæsere  med  Hornene  reiste  lodret  op.  Til- 
venstre  sees  en  dobbelt  saa  stor,  mandlig  Skikkelse,  der  holder  en 
Mand  i  omvendt  Stilling  over  en  aflang  Gjenstand,  der  ligner  et 
Kar.  Er  der  her  fremstillet  et  Menneskeoffer  i  Overværelse  af  en 
talrig  Skare,  som  saadanne  Ofre  vides  at  være  foretagne  af  gal- 
liske og  germanske  Folk? 

Fremstillingerne  af  en  Mand  med  Sværd  og  en  meget  stor  Oxe 
kunne  vise  Jagten  paa  Uroxer,  der  ifølge  Cæsar  blev  betragtet  af 
Gallerne  som  en  national  og  berømmelig  Idræt.  Gruppen  Fig.  356, 
suppleret  med  Hunde  og  andre  Dyr,  er  tre  Gange  gjentagen  paa 
en  af  de  indvendige  Plader,  og  de  samme  Figurer  kun  i  forskjellig 
Anordning  sees  paa  den  runde  Bundplade.  Til  en  vis  Grad  minde 
de  om  Fremstillingerne  af  den  asiatiske,  ogsaa  i  Romerstaten  al- 
mindelig dyrkede  Mithras,   der  dræber  Oxen.     Man  konmier  ogsaa 


Mand  og  en  Oxe  (Afsnit  X).  Et  virkeligt  Slægtskab  synes  der 
dog  ikke  at  være  til  nogen  af  Siderne.  Ikke  enhver  Forbindelse 
af  en  Mand  og  en  Oxe 
kan  henføres  til  Mi- 
thras  -  Kredsen,  naar 
intet  andet  peger  i 
denne  Retning;  men 
her  skjønnes  ikke  at 
være  nogen  binden- 
de Lighed  hverken  i 
Komposition ,  Hand- 
ling, Dragt,  Emblemer 
eller  Bifigurer. 

En  Del  af  Billeder- 
ne synes  at  danne  sam- 
menhængende Frem- 
stillinger, andre  at 
være  løst  tilfeiede,  saa- 
ledesnavnligde  mange 
mærkeligeDyr  fra  Kun- 
stens eller  Naturens 
Verden,  foruden  de  alt 
omtalte  navnlig  Ele- 
phanter,  og  sandsyn- 
ligvis Hyæner  og  An- 
tiloper, At  gaa  ud 
fra,  at  Alt  er  en  sanjlet 
Støbning,  er  ingen- 
lunde berettiget.  Langt 
snarere  maa  det  an- 
tages, at  Fremstillin- 
gerne ere    en    broget         j    '• — ^ 

Blanding     af    hellige  ~~ 

Figurer,      fortællende 

Grupper,  og  løst  indførte,  dekorative  Billeder.  Saaledes  arbeidede 
Kunstneren  i  Oldtiden.  Nærliggende  Exempler  herpaa  afgive  den 
mærkelige,    figurprydede  Guldfisk  fra  Vettersfelde  i  Nieder-Lausitz 

C7g  Jap.  Steenstrups  Tydning. 

Og  den  sølvbelagte  Skjoldbule  ligesom  de  andre  Stykker  med  tal- 
rige  Figurfremstillinger  fra  Herpåly  og  Osztrépataka  i  Ungam. 
Saaledes  ogsaa  i  den  christne  Middelalder.  Religiøse  og  stærkt  pro- 
fane Billeder  træffes  umiddelbart  ved  Siden  af  hverandre;  midt  paa 
Pergamentbladet  den  hellige,  christelige  Scene  og  i  Rammen  alt- 
slags fomøielige  og  grelle  Billeder.  Paa  lignende  Maade  kan  der 
paa  Sølvkarret  til  de  religiøse  Fremstillinger  være  kny^et  en  I>el 
af  de  fra  den  romerske  Circus  kjendte  Dyr,  der  spillede  saa  stor 
en  Rolle  for  den  romerske  Kunsthaandværker,  og  som  Barbarerne 
for  saa  vidt  ogsaa  kunde  kjende  af  Selvsyn  fra  de  mange  Amphi- 
theatre  ved  de  romerske  Grænser. 

At  der  ikke  kan  naaes  videre  med  Tydningerne  af  Sølvkarret 
uden  Bistand  fra  en  samtidig  Literatur,  bør  det  egentlig  undre? 
Hvorlidet  lader  der  sig  ikke  sige  om  Figurfremstillingeme  paa 
Seglstenene  fra  Chaldæa,  trods  deres  store  Antal,  hvorlidet  om  de 
rige  Billedrækker  paa  Bronzespandene  fra  Norditalien  og  om  den 
store,  billedsmykkede  Guldfisk?  Ikke  et  eneste  græsk  Vasemaleri 
af  mythologisk  eller  historisk  Indhold  vilde  kunne  tydes,  dersom 
ikke  Literaturen  gav  Nøglen.  Dette  gjælder  al  billedlig  Frem- 
stilling; man  har  ikke  Guldhornserfaringerne  nødig  for  at  vide  dette. 

Kun  en  enkelt  fremmed  Forsker  har  hidtil  nøiere  undersøgt 
Sølvkjedlen.  Alexandre  Bertrand  betragter  den  som  forarbeidet  i 
Jylland  og  benytter  Fremstillingerne  til  at  knytte  visse  galliske 
Monumenter  til  Cimbrerne.  Fra  Andre  foreligge  kun  korte  Ud- 
talelser gaaende  ud  paa,  at  Kjedlen  er  gallo-romersk  eller  germansk, 
fra  Folkevandringstiden.  Undersøgelsen  har  dreiet  sig  om  Stykkets 
Tid  og  Hjemsted;  men  ingen  Archæolog  har  indladt  sig  paa  en  i 
det  enkelte  gaaende  Tydning  af  samtlige  Fremstillinger. 

Det  var  dog  at  forudse,  at  saadanne  vilde  fremkomme  fra  anden 
Side.  Begyndelsen  er  allerede  gjort  i  1893 — 95  af  Jap.  Steenstrups 
Herom  skulde  det  foretrækkes  kun  at  ytre,  hvad  der  engang  blev 
sagt  om  et  Guldhorns-Skrift,  at  »Forfatteren  ypperlig  har  behandlet 
sit  Æmne,  seet  fra  det  Standpunkt,  som  han  havde  valgt  sige. 
En  nærmere  Betragtning  er  dog  lærerig,  idet  den  bidrager  til  at 
klare  Dommen  over  saadanne  Tydninger  i  det  hele.  I  saa  Hen- 
seende har  Jap.  Steenstrups  bredt  og  dybt  anlagte  Undersøgelse 
megen  Betydning. 

Det  er  til  en  Begyndelse   alene  Naturforskeren,   som  betragter 

Kjedlen.  De  Blade ,  der  dække  Grunden  om  flere  af  Fremstil- 
lingerne, bestemmes  som  hidrørende  fra  indiske  Figenarter;  altsaa 
hører  Karret  hjemme  i  Asien.  Men  der  er  mange  andre  Blade 
baade  i  Naturen  og  i  Kunsten,  som  have  ligesaa  megen  eller 
større  Lighed  med  Sølvkarrets  baade  ubehjælpsomt  tegnede  og 
stiliserede  Blade.  Just  at  vælge  Figenbladet  er  da  at  gjøre  samme 
Feil  som  at  kalde  Guldhorns  •  Hjorten  Eikthymir;  der  er  jo  andre 
Hjorte.  Naturforskeren  seer  fremdeles  paa  Sølvkjedlens  Dyr  og 
bestemmer  dem  som  hjemmehørende  i  Asien;  altsaa  er  dette 
Karrets  Hjemstavn.  Den  samnie  Feilslutning,  idet  det  er  glemt, 
at  der  dengang  var  andre  Steder,  hvor  disse  Dyr  havde  hjemme, 
nemlig  paa  den  romerske  Arena  og  i  den  romerske  Kunst,  paa 
store  Stenarbeider  saavelsom  paa  smaa  Kar.  Altsaa  atter  den 
samme  Feil,  som  i  Aarhundreder  er  begaaet  i  Guldhomsliteraturen 
eller,  som  man  vilde  begaa  ved  nu  at  bestemme  en  dansk  Elephant- 
orden  som  et  indført,  indisk  Arbeide. 

Men  overhovedet  er  det  ganske  misforstaaet  at  gaa  til  Naturen 
for  at  søge  Bestemmelsen  af  vor  tarvelige  og  lidet  naturmæssige 
Oldtidskunst.  Ikke  blot  er  Alt  saa  delvis  charakteriseret,  med 
Fremhæven  af  nogle.  Udeladelse  af  andre  Træk,  at  Tvivlene  maa 
blive  mange,  —  paa  disse  Tvivl  falde  allerede  en  Del  af  Steenstrups 
Bestemmelser;  men  denne  Kunst  er  tillige  stiliseret,  den  har  sine 
egne  Dyr  og  Planter,  der  kun  fjærnt  staa  i  Forhold  til  Naturen,  — 
herover  falde  de  naturhistoriske  Bestemmelser  for  anden  Gang. 
Dette  gjælder  iøvrigt  ikke  blot  for  vor  Oldtid,  men  om  al  stiliseret 
Kunst.  Den  bryder  sig  ikke  om,  hvorledes  Dyrene  ere  skabte, 
og  hvordan  Løvværket  voxer  Det  er  Kunsthistorikerens  Sag  at 
bestemme,  hvor  Arten  er  fremkommen,  hvor  Krydsninger  ere  fore- 
gaaede,  og  hvor  Individet  har  naaet  den  høieste  Udvikling.  I 
Stilens  Verden  har  Naturforskeren  lidet  at  gjøre,  og  han  vil  sikkert 
blive  skuffet,  naar  han  forsøger  her  at  anvende  sine  Systemer. 

Følg  Akanthusbladet  i  dets  Væxt  fra  det  græske  Kapitæl  til 
den  romanske,  gothiske  og  Nutidens  Kunst,  og  opgiv  da  at  søge 
at  bestemme  Tidselarten.  Lad  Kunsten  om  at  forklare  de  blaa 
Leoparder  og  de  grønne  Pantere  (S.  525).  Oxen  har  paa  Sølv- 
karret kun  I  Horn,  fordi  Dyret  er  fremstillet  fra  Siden  (Fig.  356). 
Naturforskeren  bestemmer  den  da  som  >et  Vildæsel  med  paasat 
Isseprydelse   for  at  betegne,    at  Dyret  optræder   i   dæmonisk  For- 

klædning«.  Kunsthistorikeren  ved  derimod,  at  intet  var  alminde- 
ligere i  Oldtiden  end,  at  Oxcn  saaledes  kun  fik  i  Horn,  og  det  i 
de  høieste  Stilarter  fra  Assyrien  til  Italien.  Fig.  357  er  tagen  fra 
et  græsk  Vasebillede  af  smuk  Udførelse  og  god  Stil,  fra  Slutningen 
af  d.  5.  Aarh,,  visende  Jason,  som  fører  en  Oxe  til  Chryses  Alter 
paa  Samothrake. 

Delphinen  paa  Sølvkjedlen  bestemmes  som  >en  indisk  Malle 
eller  Karpe«,  fordi  det  ikke  vides,  at  Delphinen  i  den  sent-græske 
og    den    romerske    Kunst    er   stiliseret   med    lange,    nedhængende 

Traade  og  Flige  om  Gabet,  og  at  Kunstneren  virkelig  sætter 
Finnerne,  hvor  ham  lyster  (jvfr.Fig.312).  Løven  i  Herkules -Gruppen 
Fig.  352  har  en  ret  naturmæssig  Forpote;  men  Bagbenene  bære 
Klove.  Med  hele  det  forkerte  Sammenligningsstof,  som  Natur- 
forskeren har  valgt  sig,  nemlig  Naturens  i  Stedet  for  Kunstens 
Skabninger,  falde  Resultaterne,  ligesaa  fuldt  som  naac  man  søgte 
at  tyde  de  i  Norden  forfærdigede  Guldhorn  ved  Hjælp  af  Slaver 
eller  Celtiberer. 

Med  hine  gamle  Tydninger  har  Steenstrups  videre  Tolkning  af 
Sølvkjedlen  ikke  lidet  tilfælles.  Uventet  og  overraskende  som  hine 
virker   den   ved   Punkt   for  Punkt  at   byde   det,    som  sidst  skulde 

falde  nogen  ind:  De  store,  mandlige  Brystbilleder,  med  Skjæg  og 
kort  Haarvæxt,  udvendig  paa  Karret  >have  til  Forbillede  havt  et 
Slags  professionelle  Kraftkunstnere  ifærd  med  overfor  et  betragtende 
Publikum  at  udføre  Styrke-,  Udholdenheds-  og  Ligevægts-Prøver  i 
forskjellige  Retninger«.  Høit  op  naaer  Tolkningen  trods  noget 
Guldhorns -Valhal:  De  øvrige  Brystbille^der,  som  ved  deres  langt 
nedhængende  Haar,  ved  Manglen  af  Skjæg  og  ved  Brystets  Form 
ere  tydelig  betegnede  som  kvindelige,  angives  at  være  mandlige, 
>høie  og  hellige  Kirkefyrster,  Buddhaværdigheder  eller  Stor-Lamaer«. 
Fin  og  gjennemført  er  den  trods  nogen  Kalenderberegning  efter 
Omamentspidser  og  Smaakredse  paa  Guldhornene:  Den  lille  For- 
dybning midt  over  Menneskets  Overlæbe  og  Hulheden  nedenfor 
Underlæben,  hvilke  sees  paa  Sølvkjedlens  store  Hoveder,  udlægges 
som  de  runde  Farvepletter,  der  af  de  buddhistiske  Geistlige  males 
i  Ansigtet.  Ogsaa  Jap.  Steenstrups  Tolkning  fører  hen  til  fjærne 
Tider  og  Steder,  hvorfra  der  intet  egentligt  Samlingsstof  haves: 
Kjedlen  er  udgaaet  fra  det  indre  Høiasien,  og  Billederne  gjengive 
hellige,  buddhistiske  Legender. 

At  dog  Asiens  Folkeslag,  dels  i  det  indiske  Syden,  dels  i  det 
thibetanske  Norden,  dets  store  Dyreverden  fra  begge  Klimater, 
de  gamle  Kulturlevninger  og  de  nye  Reisebeskrivelser,  dertil  de 
buddhistiske  Legendesamlinger  med  deres  550  Fortællinger  byde. 
Alt  tilsammen  taget,  en  rig  og  taknemlig  Kilde,  hvorfra  der  nok 
maa  kunne  hentes  Forklaringer  paa  Sølvkjedlens  Billeder,  er  vel 
forstaaeligt;  langt  vanskeligere  var  det  at  passe  den  klassiske  og 
den  nordiske  Mythologi  sammen  med  Guldhornsbillederne.  For- 
søget er  da  ogsaa  lykkedes  godt.  Alt  er  forklaret  indtil  de  mindste 
Enkeltheder,  nok  saa  godt  som  det  mange  Gange  er  skeet  med 
Guldhornene,  men  altid  kun  ved  en  vis  Eftergivenhed  baade  fra 
Kildernes  og  fra  Billedernes  Side.  Heri  stikker  imidlertid  hele 
Vanskeligheden.  Som  det  ytredes  ovenfor:  kun  et  eneste,  nok  saa 
lille,  sikkert  Punkt  vilde  bære  Alt  det  øvrige.  Men  bestandig  maa 
Billederne  og  Texten  begge  læses  paa  en  egen  Maade,  maa  øges 
eller  beskjæres  for  meget  til,  at  man  kan  tro,  at  de  have  det  aller- 
mindste med  hinanden  at  gjøre. 

Til  Exempel  anføres  Tolkningerne  af  de  foran  gjengivne  Partier. 
Den  Fig.  354  afbildede  Plade  fra  Karrets  Udside  fremstiller  en  af 
Buddhas  Selvofringer.      Legenden    begynder   med    at    fortælle,    at 

Duen  forfulgt  af  Høgen  søgte  Tilflugt  under  Buddhas  Armhule  og 
bad  om  Hjælp.  Det  er  dette,  som  skal  være  udtrykt  i  Billedet; 
men  hvad  der  sees,  er:  et  stort  Brystbillede  med  opstrakt  Arm,  en 
lille  Fugl  siddende  paa  Haanden  og  derover  en  større  Fugl.  Frem- 
deles er  der  ikke  i  »Høge  men  to,  dernæst  3  Menneske-  og  2 
Dyrefigurer.  Af  Billedets  9  Figurer  er  der  kun  4,  som  kunne 
svare  til  Legenden.  Endelig  er  det  betænkeligt,  at  Billedet  kun 
fremstiller  den  første  Indledningsakt,  men  ikke  selve  Tildragelsen, 
det,  hvorpaa  det  egentlig  kom  an.  Det  gik  nemlig  saaledes  til,  at 
Buddha,  for  at  give  Høgen  Erstatning  for  Duen,  tog  en  Kniv  og 
udskar  et  Stykke  Kjød  af  sit  ene  Laar.  Rovfuglen  forlangte  imid- 
lertid Kjødet  tilveiet.  Der  blev  hentet  en  Vægtskaal;  Buddha  af- 
skar Kjødet  af  det  andet  Laar  og  af  sit  Bryst,  tilsidst  reiste  han 
sig  for  at  lægge  sig  selv  paa  Vægtskaalen,  men  sank  udmattet  om. 

Herkules  med  Løven,  Fig.  352,  tydes  som  Buddha  og  den 
hungrende  Huntiger.  Der  fortælles  saaledes:  En  Konge  havde 
3  Sønner,  og  den  yngste  var  Buddha.  Brødrene  saa  i  Skoven  en 
Tiger,  som  havde  kastet  Unger;  den  var  saa  medtagen  af  Tørst  og 
Hunger,  at  den  ikke  var  langt  fra  æde  dem.  Buddha  lod  Brødrene 
gaa  forud.  Han  lagde  sig  ned  foran  Tigeren;  men  den  var  for  ud- 
mattet til,  at  den  kunde  æde  ham.  Buddha  aabnede  da  selv  for 
sit  Blod  med  en  spids  Pind  og  lod  Tigeren  slikke  det.  Saa  aab- 
nede den  Gabet  og  aad  alt  hans  Kjød.  Forsaavidt  svarer  Billedet 
til  Legenden,  som  det  virkelig  viser  to  Figurer,  en  Mand  og  et 
vildt  Dyr,  en  Løve  eller  en  Tigei".  Men  Sammenspillet  —  Enhelt- 
hedeme  ere  ganske  forskjellige.  Havde  f.  Ex.  blot  Ungerne  været 
der,  vilde  Sagen  have  været  i  Orden.  Skal  en  hvilkensomhelst 
Sammenstilling  af  en  Mand  og  en  Løve  kunne  udlægges  som 
Buddha  og  Tigeren,  saa  maa  den  ogsaa  kunne  tydes  som  Samson, 
forskjellige  orientalske  Guddomme,  flere  middelalderlige  Helte  og 
Løven  —  og  da  ogsaa  som  Herkules  og  Løven.  Det  at  Billedet 
dog  viser  det  sidste  og  ikke  noget  af  de  andre  Par,  fremgaaer  af 
de  mange  Ligheder  i  Grupperingen  og  i  de  to  Figurers  Holdning, 
som  findes  mellem  denne  og  de  almindelig  forekommende  Frem- 
stillinger af  Herkules  med  Løven. 

Foran  Ox:en,  Fig.  356,  staaer  en  Mand  med  draget  Sværd  ifærd 
med  at  stikke  den  i  Bringen.  Denne  Gruppe  er  tre  Gange  gjen- 
tagen    paa   samme   Plade,    hvilket    skal    betyde:    de    tre    Grupper 

fjendtlige  Aander,  som  mødte  de  7  første  Udsendinge,  der  skulde 
forkynde  Buddhismen  i  Thibet.  Ligheden  bestaaer  i,  at  Billedet 
viser  3  Dyr  (»Vildæsler  med  Isse-Udstyr«),  —  dog  vides  der  intet 
om,  at  de  fjendtlige  Aander  fremstilledes  saaledes,  samt  3  Mænd 
—  dersom  Pladen  havde  været  større,  siges  der,  vilde  de  4  mang- 
lende være  blevne  tilføiede.  Det  Sværd,  der  føres  i  Haanden 
løftet  til  Stød,  er  en  »Vandrestok«.  Saaledes  er  Ligheden  her 
ligesaa  stor  som  ved  de  andre  Billeder. 

Den  store  Plade  Fig.  355  udtydes  paa  tjrundlag  af  Legenden 
om  Buddhas  Spring  ned  i  den  10  Alen  dybe  Grube  fyldt  med 
glødende  Kul.  Da  Buddha  trods  alle  Bønner  fastholder  sin  Be- 
slutning om  at  bringe  dette  Selvoffer,  forkynder  hans  kongelige 
Fader  det  fjærn  og  nær,  hvorpaa  Vasalfyrster  og  Undersaatter  strømme 
sammen.  De  bøiede  det  høire  Knæ  mod  Jorden,  fortælles  der,  og 
lagde  Haandfladerne  mod  hinanden  og  bønfaldt  Buddha  om  at  op- 
give sit  Forsæt.  Han  lod  sig  dog  ikke  bevæge.  Da  han  nu  vilde 
springe  i  Ildgruben,  greb  Dschadskin  (Gudernes  Fyrste)  og  Brahma 
ham  fra  begge  Sider  ved  Armen  og  søgte  endnu  engang  at  over- 
tale ham.  Men  Buddha  lod  sit  Blik  hvile  paa  Dschadskin  og  paa 
de  mange  Omstaaende  og  sagde:  Forhindrer  mig  ikke  i  mit  For- 
sæt til  Opnaaelsen  af  den  høieste  Fuldkommenhed.  Da  ingen 
svarede  herpaa,  sprang  han  strax  i  Ildgruben.  —  Stemmer  dette 
paa  nogen  Maade  med  Billedet?  Legenden  lader  to  Personer  gribe 
en  tredie  overtalende  i  Armen,  medens  Billedet  viser  en  Mand,  der 
holder  en  lille  Figur  foran  sig  i  omvendt  Stilling,  —  Billedet  frem- 
stiller et  Optog  af  væbnede  Mænd  og  Ryttere,  medens  Legenden  for- 
tæller om  knælende  og  bønfaldende  Skarer.  Den  første  Indvending 
lader  sig  ikke  bortforklare;  men  den  sidste  gjør  Fortolkeren  ingen 
Vanskelighed.  Det  er  ikke  bevæbnede  Mænd  med  Spyd,  Sværd 
og  Skjold.  Den  lange  Bladranke  i  Midten  er  en  »Processionsfane« ; 
den  bæres  paa  »Fanespid«  af  Mænd,  som  tillige  bære  et  »Proces- 
sionsskjold«,  og  som  støtte  sig  til  en  »Processionsstok«  for  at  kunne 
bære  Fanen  sikkert.  Saa  let  gjøres  det  krigerske  til  et  fredeligt 
Optog.  En  nærliggende  Indvending  er  det  dog,  at  der  ikke 
kjendes  noget  til  Faner  af  denne  Form  eller  overhovedet  til  alle 
de  nævnte  Processionsinstrumenter. 

Denne  Art  af  Iagttagelse,  Sammenstilling  og  Tolkning  giver 
det  omhandlede  Arbeide  formentlig  helt   igjennem.     Fortsættende 

den  buddhistiske  Betragtning,  hvori  vi  ere  førte  saa  dybt  md,  kunde 
der  siges  herved  at  være  gjort  en  mægtig  Selvopofrelse  i  buddhi- 
stisk Stil,  for  at  de  nedarvede  Vildfarelser  i  Billed-Tydning  endelig 
skulde  træde  tydelig  frem  og  derved  standses. 

At  baade  Guldhornene  og  Sølvkjedlen  have  været  bestemte  til 
hellig  Brug,  kan  vel  antages  efter  deres  Art,  Kostbarhed  og  Deko- 
ration; fra  mange  Oldtidsfolk  kunde  der  hentes  Exempler  paa 
saadan  Anvendelse   af  Horn   og  Kjedler.      Men    ogsaa   paa   anden 

*  

Maade  turde  disse  og  mange  beslægtede  Fund  have  staaet  i  For- 
hold til  det  religiøse  Liv.  En  Betragtning  af  Fundforholdene  vil 
vise,  at  de  oprindelig  ikke  vare  dækkede  og  skjulte.  De  ere  da, 
som  foran  fremsat  om  de  store  Mosefund,  ikke  gjemte,  men  of- 
rede Sager. 

Sølvkjedlen  blev  truffen  ved  Tørveskjæring.  Den  stod  2 — 3' 
dybt  under  Overfladen  af  en  lynggroet  Mose  og  omgiven  med  fast 
Tørvejord.  Nedgravet  var  den  ikke;  Laget  ovenover  viste  intet 
Spor  af  en  Gjennemgravning.  Efter  den  gængse  Opfattelse  skulde 
det  da  siges,  at  den  er  bleven  nedsat  i  Vand,  som  efterhaanden 
er  tilgroet  og  sluttelig  forandret  til  Mose.  Men  herimod  reise  de 
stedlige  Forhold  samme  Vanskeligheder,  som  foran  ere  trufne  ved 
Betragtningen  af  de  store  Mosefund.  Stedet  var  c.  jo*  fra  Mosens 
Rand;  Kjedlen  er  da  ikke  bleven  kastet  derhen.  Vade  til  Stedet  har 
man  ikke  kunnet;  thi  Mosen  er  meget  dyb  nedenunder;  man  vilde 
være  bleven  stikkende  i  Dyndet.  Seile  derud  har  man  vel  kunnet; 
men  det  er  vanskeligt  at  tro,  at  man  skulde  være  tagen  ud  paa 
et  Vand  for  der  at  hengjemme  sin  Skat  dybt  i  den  bløde  Bund. 

Botanikeren  E.  Rostrup  har  bragt  en  videnskabelig  Bekræftelse 
paa  den  Formodning,  som  maatte  fremstille  sig  ved  betragtningen 
af  de  her  og  mange  andre  Steder  iagttagne  Forhold:  Kjedlen  er 
bleven  anbragt  paa  en  fast  tilgroet  Moseflade;  Tørven  er  voxet  op 
om  den  og  har  efterhaanden  dækket  den.  En  Tørvepille  tagen 
paa  Stedet  fra  Overfladen  indtil  ned  under  Kjedlens  Bund  viste 
sig  ikke  at  indeholde  Levninger  af  Planter,  der  voxe  nedsænkede 
i  Vand.  I  de  øverste  4'  af  Mosen  er  Vegetationen  foregaaet  i 
Luften,  og  allerede  i  den  Dybde,  hvor  Kjedlen  stod,  har  Mose- 
fladen været  dækket  med  Buske  af  Ene  og  Birk. 

Kjedlen  stod  paa  sin  Bund  og  horizontalt,  men  adskilt  i  sine 
enkelte  Bestanddele.    En  i  ét  Stykke  dreven  Kumme,  c.  70  Cm.  bred, 

danner  Underdelen.  Indeai  den  laa  en  stor,  kredsrund  Plade  til 
Midten  af  Bunden,  to  rørfonnede  Stykker  henhørende  til  Kant- 
ningen fotoven,  samt  5  længere  (se  Fig.  355)  og  7  kortere  Plader 
(se  Fig.  354),  alle  20 — 21  Cm.  høie,  der  have  dannet  Karrets  Sider. 
Disse  Partier  have  været  forbundne  ved  paaloddede  Baand,  der 
greb  ind  over  Pladernes  og  Kummens  Rande;  den  herved  anvendte 
Lodningsmasse  er  bevaret  flere  Steder.  Kjedlen  er  brudt  itu  med 
Vold,  saaledes  at  endog  et  Stykke  er  afrevet  paa  en  af  Pladerne. 

Veiledende  ved  Kairels  Sammensætning  tw  navnlig  del,  »t  de  firkuiiede  Plader 
vare  krummede  pas  fonkjellig  Maade,   de  længere  iodad,   de  kortere  udad,   samt  b1 

to  af  hvert  Slags  viste  Naglehuller,  der  angave,  at  disse  PUder  havde  veer«l  anbragte 
med  Ryggen  mod  hinanden.  Kjedlens  Overdel  har  været  dannet  af  dobbelte  Plader, 
Fremdeles  var  Formen  velbekjendt  fra  den  alt  foran  S.  498  omtalte  Kjedel  fra  Brokjær, 
afbildet  her  Fig.  358,  (%  fra  flere  andre  lignende,  alle  gjorte  af  meget  tynd  Bronie, 
med  Mundingskant  og  Bæreringe  af  Jem.  To  af  dem,  dog  kun  delvis  bevarede,  ere 
prydede  med  store  Masker  i  hoit  Relief  og  andre  Fremstillinger ,  Alt  af  lignende 
Stil  som  Selvkjedlens  Dekoration,  kun  endnu  stærkere  mindende  om  gallo  -  romersk 
Kunst  og  sikkert  af  fremmed  Arbeide.  Det  ene  af  disse  Kar,  fra  Rynkeby  paa 
Fyen,  har  dobbelt  Overdel,  med  Figurfremstillinger  baade  ud-  og  indvendig  ligesom 
■»ed  Salvkjedlen.  Formen  efterlod  saaledes  ingen  Tvivl.  Starrelsen  angaves  af 
Btinden  og  af  de  5  Isengere,  indadvendende  Plader,  der  tilsammen  just  lyldte  dens 
Omkreds.  Af  de  kortere,  udvendig  anbragte  maa  derimod  I  antages  at  mangle;  der 
findes  kun  7,  medens  der  beheves  8  for  at  d^kke  hele  Siden,  saaledes  at  kun  smalle 
Mellemrum  efterlades  ti!  Forbindelse sbaandene.      De  to  Bæreringe   mangle  fremdeles 

og  ligeledes  største  Delen  af  Mundingskantningen.  Den  foranstaaende  Fanretryks-Tavle 
Tiser  alle  de  bevarede  Dele  i  deres  rette  Sammenhæng;  mulig  have  dog  nogle  af 
Yderpladerne  været  anbragte  i  anden  Orden.  Underdelen  er  meget  tjrndt  dreven, 
Siden  noget  sværere  af  Hensyn  til  Figurernes  høie  Relief,  der  har  stillet  Arbeideme 
en  meget  vanskelig  Opgave.  Nc^et  sværere  er  atter  Midtpladen  i  Bunden,  favcM-  Re- 
lieffet er  endnu  høiere.  I  de  store,  udvendige  Brystbilleder  ere  Øinenes  Pupiller  ind- 
lagte med  en  blaa  Glasflus.  Karret  er  ikke  nyt.  Buler  og  Ridser  vise,  at  det  længe 
har  været  i  Brug,  og  midt  under  Bunden  er  det  endog  gjennemslidt  og  revnet.  Yder- 
pladerne  have  oprindelig  været  helt  dækkede  af  en  tykt  paalagt  Forgyldning,  som  nn 
for  en  Del  er  afslidt.  Sølvet  er  meget  fint.  Dets  Va^  er  8885  Gram,  og  Værdien 
blev  ansat  til  11 88  Kr. 

Lignende  Forhold  som  Sølvkjedlen  frembyde  de  alt  omtalte, 
bronzeprydede  Vogne  fra  Deibjerg  Præstegaardsmose  (S.  470).  De 
vare  tæt  gjennemborede  af  Larver  i  Hjuleger,  Fælger,  Nav  og 
Sider,  i  alle  de  Partier,  som  ere  gjorte  af  Ask,  Bøg  og  El;  kun 
med  Axerne,  som  ere  af  Eg,  var  dette  ikke  Tilfældet.  Dersom 
Vognene  virkelig  ere  nedlagte  i  denne  Stand,  maa  de  siges  at 
have  været  ganske  ubrugelige.  Et  Forsøg  paa  at  forspænde  dem 
og  lade  dem  trække  vilde  sikkert  have  ført  til,  at  de  styrtede 
sammen.  Men  have  de  virkelig  været  i  denne  Tilstand,  da  de 
kom  paa  deres  Plads  .^  Skjøndt  fremdragne  i  en  Mose  kunne  de 
ligesom  Sølvkjedlen  være  blevne  hensatte  paa  tør  Grund,  saaledes 
at  Larverne  kunde  faa  Lov  til  at  angribe  dem. 

Vognene  optoges  spredte  over  to  c.  30'  og  40'  lange  Stræk- 
ninger, og  de  to  Findesteder  vare  skilte  20'  fra  hinanden.  Men 
hver  af  Vognene  har  kun  maalt  c.  13'  fra  Spidsen  af  Stangen  ind- 
til Bagstykket.  De  sammenhørende  Stykker  laa  ikke  samlede. 
Over  hele  Fundpladsen  laa  en  Mangfoldighed  af  Hjulrester  paa 
Kryds  og  Tværs  imellem  hverandre.  Det  ene  Sted  laa  to  Vogn- 
axer  c.  30'  fra  hinanden.  Dele  af  den  ene  Vogn  vare  blandede 
mellem  Stykkerne  af  den  anden.  To  Hjulbaand  fandtes  brudte  af 
Fælgerne  og  derefter  sammenbøjede.  I  det  hele  var  Forholdet 
mellem  de  enkelte  Partier  saaledes,  at  det  med  Bestemthed  kan 
siges,  at  begge  Kjøretøier  vai'e  fuldstændig  skilte  ad  i  deres  meget 
solide  Sammenføininger,  tildels  ogsaa  forsætlig  ødelagte,  før  de 
kom  paa  deres  Plads. 

Dybden,  hvori  Sagerne  fandtes,  var  2 — 4',  idet  Bunden  var 
ujævn.  Paa  Forhaand  kan  nu  intet  vides  om,  hvor  høit  det  Vand 
har  staaet,  der  skulde  have  dækket  Stedet.  Antages  det  at  have 
havt  samme  Høide   som   den   nuværende   Moseflade,    da  maa   man 


Andre  Offerfund.  587 

have  vadet  450 — 550'  ud  i  Søen,  —  saa  langt  ligger  nemlig  Finde- 
stedet nu  fra  fast  Grund,  —  og  man  er  kommen  gjennem  Vand, 
der^var  indtil  4'  dybt,  —  dette  er  den  største  Dybde  for  en  Revle, 
der  strækker  sig  gjennem  Mosebunden  tæt  forbi  Findestedet.  Uden- 
for er  Mosen  endnu  dybere. 

Men  er  det  sandsynligt,  at  man  har  gjort  sig  denne  Uleilighed 
for  de  gamle,  ormstukne  Træsager?  Med  Hensyn  til  de  Partier, 
der  bære  Metalbeslag,  lod  det  sig  vel  antage,  men  ikke  for  det 
øvrige.  Stolen,  Axerne  og  Fælgerne,  hvorfra  Hjulbaandene  vare 
fjæmede. 

Menes  det  derimod,  at  det  formodede  Vanddække  har  været 
endnu  h^iere,  da  forøges  det  urimelige  i,  at  man  skulde  have 
vadet  ud,  og  det  maatte  da  tænkes,  at  man  er  roet  ud  til  Stedet. 
Men  kan  det  antages,  at  man  har  villet  gjemme  disse  Sager  i  mere 
end  4'  dybt  Vand  og  da  sprede  dem  over  en  90'  lang  Strækning 
i  Stedet  for  at  nedlægge  Alt  samlet? 

Vandet  kan  endelig  have  staaet  lavere  end  den  nuværende 
Moses  Overflade,  saaledes  at  man  har  kunnet  naa  tørskoet  til 
Stedet.  Men  da  har  jo  ogsaa  Fundpladsen  ligget  næsten  eller 
fuldstændig  tør,  og  Sagerne  have  været  mere  eller  mindre  synlige. 
Dog,  hvorom  alting  er,  det  synes  ikke  fornuftigt  at  gjemme  Træ- 
sager uden  Metalbeslag  ved  at  kaste  dem  i  Vand.  Efter  alle  For- 
hold maa  det  antages,  at  Stedet  har  ligget  tørt,  og  at  Vognene 
ere  .blevne  aabenlyst  henlagte,  fuldstændig  itubrudte  ligesom  Sølv- 
kjedlen. 

Lignende  Betragtninger  kunne  gjøres  gjældende  med  Hensyn 
til  mange  andre  Fund.  Ved  Radbjerg,  Veggerløse  Sogn  paa  Falster, 
fandtes  i  1894  to  store  Lurer  som  den  S.  389  afbildede.  De  laa 
sammen  ganske  tæt  under  Overfladen  i  en  lille  Lavning,  der  tid- 
ligere var  vanddækket,  navnlig  om  Vinteren,  og  som  nu  for  første 
Gang  var  tagen  under  Plov.  Bronzestykkerne  laa  c.  8"  dybt,  alt- 
saa  ikke  dybere  end,  at  de  store  Plader  omkring  Hornenes  Lyd- 
aabning  vilde,  fastsiddende  paa  Røret,  have  raget  op  i  eller  over 
Grønsværen;  medtaget  af  Tiden  var  dog  Metallet  bristet  paa  flere 
Steder,  saaledes  at  ogsaa  Mundingsplademe  vare  faldne  af  Rørene. 
Det  dækkende  Lag  var  her  ikke  Tørv,  men  Muldjord;  om  en  Ned- 
gravning kan  der  dog  ikke  være  Tale.  Det  samme  Lag  bredte  sig 
nemlig    over   talrige   Kreaturben    og  Lerkarskaar,    der  laa  spredte 

omkring  Hornene.  De  maa  oprindelig  have  ligget  aabenlyst,  og 
Mulden  har  i  Tidens  Løb  dannet  sig  over  dem.  Skulde  det  samme 
ikke  have  været  Tilfældet  ved  de  tæt  under  Jordfladen  henliggende 
Guldhorn  fra  Gallehus?  Det  vides,  hvilken  Rolle  navnlig  Ormene 
spille  ved  Dækningen  af  Sager,  der  henligge  paa  Jordfladen.  I  sit 
berømte  Skrift  om  Regnormene  fremfører  Charles  Darwin  en  Række 
Iagttagelser  om  Bygningslevninger,  der  ere  skjulte  ved  Ormenes 
Virksomhed,  om  Stene  og  aislags  Sager,  der  i  Løbet  af  en  Men- 
neskealder ere  sænkede  i  Fod  dybt  eller  mere,  eller  rettere,  over 
hvilke  Dyrene  have  bredet  et  saa  tykt  Mulddække.  Der  ef  al 
Anledning  til  at  antage,  at  Muld-  og  Mosedannelse  særdeles 
ofte  har  skjult  de  Sager,  som  i  Oldtiden  henlagdes  udækkede  paa 
Overfladen. 

Gode  Exempler  herpaa  afgive  flere  nye  og  vel  oplyste  Fund.  Ved  Rydning  af 
Tjørne  paa  Langholmen  under  Sophienbei^,  nær  Frederiksborg,  fandtes  et  itubrudt  og 
ufuldstændigt,  stort  Bronzekar  af  lignende  Form  som  Sølvkjedlen;  Banden  stod  kun 
%**  under  Overfladen.  —  I  en  lille  Mose  ved  Grinderslev  Kloster,  Sallii^  Xorre 
Herred ,  optoges  to  sammenhørende  Bronzeringe  af  foran  omtalt  Art  (S.  35o)-  ^ 
laa  1 1/4'  dybt  i  et  Tørvelag,  som  ved  en  botanisk  Undersøgelse  viste  sig  ikke  at 
være  dannet  i  Vand.  —  En  svær ,  takket  Halsring  som  den  foran  S.  469  afbildede 
fandtes  i  Roved  Mose,  Anst  Herred,  c.  40'  fra  fast  Grund;  den  laa  21/4'  dybt, 
hvor  der  opgravedes  Rodstød  af  store  Træer.  —  To  af  Kohom  smukt  tildannede 
Drikkehorn  fra  den  romerske  Periode,  som  de  S.  486  omtalte,  men  uden  Bronze* 
beslag,  laa  umiddelbart  ved  hinanden  3'  dybt  i  Holmegaards  Mose,  Tybjerg  Herred. 
Stedet  var  c.  130  Al.  fra  nærmeste,  faste  Grund.  Hornenes  Anbringelse  paa  dette. 
Sted  er  kun  forstaaelig  under  Antagelse  af,  at  Mosens  Overflade  har  vasret  til- 
gængelig i  den  angivne  Dybde.  Fem  andre  lignende  Drikkehorn  ere  optagne  i 
Moser,  enkeltvis  eller  to  sammen.  —  To  prægtige,  ornamenterede  Hængekar  fra 
den  seneste  Bronzealder  (S.  347)  bleve  trufne  i  en  Mose  ved  Gundestrup  ikke 
langt  fra  den,  hvori  Sølvkjedlen  optoges.  De  laa  indstukne  i  hinanden  4'  dybt, 
og  den  botaniske  Undersøgelse  viste,  at  Mosen  allerede  i  denne  Dybde  var  til- 
groet og  lukket. 

Naar  alle  disse  Sager  ikke  have  været  gjemte,  men  først  eftcr- 
haanden  ere  dækkede  af  Naturen,  da  kunne  de  ikke  opfattes  som 
skjulte  Værdier.  Ligesom  de  foran  omhandlede,  store  Mosefund  fra 
Folkevandringstiden  (Afsnit  VIII)  maa  de  være  henlagte  som  Offer- 
gaver  til  Guderne.  Det  at  flere  og  navnlig  de  største  og  kost- 
bareste Stykker,  Guldhornene,  Sølvkjedlen,  Deibjerg -Vognene  og 
Bronzekarret  fra  Sophienberg,  ere  forefundne  itubrudte  og  ufuld- 
stændige, kan  hidrøre  fra  lignende  religiøse  Forestillinger  som  dem, 
der  foranledigede,  at  saamange  Gjenstande  i  de  store  Mosefund  ere 
blevne   undergivne   en   forsætlig,   stærk  Ødelæggelse   (S.  558).      De 

øvrige  anførte,  mindre  Fund  henhøre  til  dem,  der  foran  paa  Grund 
af  deres  særegne  Sammensætning,  ere  betegnede  som  Offer-  eller 
Votru-Fund  (S.  386).  Disse  have  da  sikkert  for  en  stor  Del  været 
henlagte  aabenlyst  og  udækkede.  At  mange  andre  Mark-  og  Mose- 
fund med  Rette  kunne  betegnes  som  Depot-Fund^  skal  ikke  benægtes 
(S.  380);  de  kunne  være  skjulte  med  den  Bestemmelse  atter  at  op- 
tages. Men  ikke  usandsynligt  er  det,  at  der  ogsaa  i  det  mindste 
for  en  Del  af  disse  vil  efterhaanden  kunne  paavises  bestemte  Træk, 
hvorefter  de  kunne  overføres  til  Rækken  af  Offerfund. 

En  særegen  Støtte  faaer  Tanken  om  en  aabenlys  Henlæggelse 
af  Offergaver  til  Guderne  fra  enkelte  Fund,  der  vise,  at  Dyr  ere 
blevne  ofrede  paa  denne  Maade.  Lerkar  træffes  paafaldende  ofte 
og  undertiden  i  stort  Antal  i  Moserne,  navnlig  i  Jylland,  og  at 
dette  Forhold  staaer  i  Forbindelse  med  Ofringer,  kan  formodes; 
enkelte  Steder  er  der  bragt  Sikkerhed  herfor.  C.  2Va'  dybt  i  en 
Mose  ved  Lundtoft  i  Sønderlyng  Herred  fandtes  der,  spredt  over 
et  c.  200  D  Al.  stort  Omraade,  20 — 30  Lerkar  samt  en  Del  Faare- 
knogler.  To  Kar  bleve  optagne  ved  en  Undersøgelse  for  National- 
museet. De  stode  itubrudte,  med  Bunden  i  vandret  Stilling  og 
Skaarene  liggende  omkring  den.  Paa  Bunden  laa  der  i  begge 
Kar  Knoglerne  af  et  omtrent  i  Aar  gammelt  Lam,  som  sees  at 
være  slagtet,  idet  Hovedet  er  flækket  paalangs  og  Laarknoglerne 
overskaarne.  Det  dækkende  Tørvelag  er  blevet  botanisk  undersøgt 
og  erklæret  ikke  at  være  dannet  i  Vand.  Mosen  har  været  lukket 
og  tilgroet,  da  Karrene  hensattes  paa  dens  Overflade,  hvert  inde- 
holdende et  slagtet  Lam;  Karrene  ere  tilstrækkelig  store  hertil, 
idet  de  have  en  Høide  af  indtil  60  Cm.  De  stode  frit  paa  Mose- 
fladen, faldt  sammen  paa  Stedet  og  dækkedes  derefter  af  Plante- 
væxten.  Lignende  Fund  af  Lerkar  indeholdende  Faareknogler,  ere 
optagne  i  en  Mose  i  Hjørring-Egnen  og  i  Kragehul  Mose  paa  Fyen, 
hvorfra  det  foran  omtalte,  store  Fund  fra  Folkevandringstiden.  Alle 
disse  Kar  frembyde  visse  Eiendommeligheder,  som  gjøre,  at  de  ikke 
kunne  sikkert  tidsættes;  sandsynligvis  hidrøre  de  fra  den  senere 
Del  af  Jernalderen. 

Der  er  endog  blevet  afdækket  en  hel  Offerplads  med  Altre 
og  Tilbehør  liggende  dybt  i  en  Mose  ved  Rosbjerggaard,  nordlig 
for  Hobro.  5 — 6'  dybt  i  Mosen  afdækkes  Resterne  af  en  Skov. 
Flere  Fyrretræs-Stød  saaes  vel  bevarede  tæt  ved  hverandre.    Umid- 

liTr  tilhy<J*T  nig  ikke  anden  Forklaring  af  disse  Stenhobe  end, 
;il  (I*:  i-tt  Airre.  Kun  mangler  der  et  Gudebillede.  Øverst  paa 
det  MHfnte  Alter  stod  dog  to  tykke  Træstykker  spidst  tilskaame  i 
rlcii  cm:  l'.iid':,  forraadncde  i  den  anden.  Kunde  de  ikke  væie 
|''M<i(l'f(i';  af  f.X  Haadant  Billede?  Fig.  359  viser  begge  Træstykkerne 
|it;(;rn(li-  Hkr.iat  foroven  i  Dyngen;  bagved  denne  sees  den  ved 
UndrrstigclHi-n  lodret  afstukne  Væg  i  Mosen,  foroven  i  Billedet 
liiivcs    <]cn    gra>sklædte   Overflade  delvis   dækket  af   den    nedeofra 

opkastede  Tørvejord.  Efterat  Vand  eller  Vegetation  har  dækket 
selve  Stendyngen  kan  Overdelen  af  Træfiguren  være  bortraadnet, 
medens  dens  Fodparti  er  bevaret  paa  sin  Plads. 

En  Støtte  for  denne  Opfattelse  er  det,  at  der  i  en  Mose  ved 
Viborg  er  truffet  en  velbevaret,  88  Cm.  høi,  træskaaren  Figur, 
staaende  ved  en  Stendynge  af  samme  Form  og  Størrelse  som  den 
her  omhandlede.  Hovedet  er  ret  omhyggelig  tilskaaret;  men 
Figuren  er  uden  Arme,  og  nedadtil  ender  den  i  to  tilspidsede 
Stokke  af  samme  Art  som  de  nys  omtalte.  Figuren  er  stærkt 
phallisk  og  saaledes  utvivlsomt  et  Gudebillede,  vistnok  hidrørende 
fra  en  tidlig  Del  af  Jernalderen.  Berøringen  med  Romerne  maa 
have  fremkaldt  Ønsket  om  at  fremstille  Guderne  billedlig;  der 
forligger  intet,  som  viser,  at  dette  tidligere  var  forsøgt.  De  indførte 
Bronzestatuetter  (S.  508)  have  bidraget  til  at  udvikle  og  forme 
Forestillingen  om  Guderne,  mulig  have  de  været  Gjenstand  for 
Dyrkelse.  Selv  store  Bronzefigurer  har  man  kjendt.  En  afbrudt 
Haand  af  en  næsten  legemsstor  Bronzestatue  er  funden  paa  Fyen 
og  en  anden  i  Holsten. 

Om  nu  de  to  Træstokke  fra  Mosen  ved  Rosbjerggaard  virke- 
*  lig  have  hørt  til  et  Gudebillede,  lader  sig  ikke  afgjøre.  I  hvert 
Fald  maa  det  dybt  liggende,  mosedækkede  Kulturlag  være  en 
Offerplads,  der  er  bleven  benyttet  gjennem  lange  Tider.  Det 
etruriske  Kar  tilhører  Bronzealderen,  det  tilskaarne  Drikkehorn 
hidrører  fra  den  romerske  Periode,  og  Lerkarrene  ere  samtidige 
eller  senere. 

Men  ret  beseet  har  en  saadan  Tildækning  af  Oldtidslevninger, 
snart  ved  Vegetation  og  Muld,  snart  af  Vand,  intetsomhelst  paa- 
faldende.  Det  er  kun,  naar  det  gjælder  enkelte  Sager  og  mindre 
Fund,  at  disse  Naturforandringer  sædvanlig  ikke  tages  med  i  Be- 
tragtningen. Foran  er  der  talt  om  de  Muld-  og  Tørvelag,  som 
dække  mange  af  den  ældre  og  den  yngre  Stenalders  Bopladser. 
Omkring  en  Runddysse  i  Ørum  Sogn,  Galten  Herred,  har  en  Mose 
hævet  sig  saaledes,  at  Randstenene  ere  dækkede  i  en  Høide  af 
2',  og  at  Kammerets  Bund  ligger  ligesaa  dybt  under  Mosefladen. 
En  Langdysse  paa  Stenvad  Hede,  Randers  Nørre  Herred,  er  bleven 
omgiven  med  et  Morads,  der  har  fjærnet  den  c.  150'  fra  fast 
Grund  og  næsten  skjult  de  store  Randstene.  I  Veddum  Kjær, 
Hindsted    Herred,    ere    Menneske  -  Skeletter    og    Lerkar   fra   Jern- 

X.     DEN  EFTERROMERSKE  TID. 


Til  det  marke  Tidsrum,  som  i  Vesteuropa  fulgte  efter  Romer- 
rigets Opløsning,  svarer  et  dunkelt  Afsnit  af  Danmarks  Old- 
historie.  Guldfundene,  de  bornholmske  Gravfund  og  Kunststilen 
—  stort  andet  kjendes  ikke.  Dybt  og  kjendelig  ere  disse  enkelte 
Træk  dragne;  men  til  en  Helhed  samle  de  sig  ikke.  Og  just  om 
denne  Periode  ønskedes  der  fuld  Kundskab.  Den  omfatter  Slut- 
ningen af  den  egentlig  forhistoriske  Tid  i  Danmark,  det  sidste 
Hedenskab,  som  ikke  var  berørt  af  den  nye  Lære.  I  denne  Tid 
formedes  det  Sprog,  som  lyder  til  os  fra  de  ældste  Runestene;  her 
udvikledes  det  Kulturiiv,  som  toges  i  An-  af  de  første  historiske 
Skikkelser  i  Vikingetiden. 

Archæologisk    ere   Tidsgrænserne    tydelig    afstukne.      Til    den 
efterromerske   Tid    hører   Alt,    hvad    der    ligger    imellem    de    rige 

Grav-  Og  Mosefund  fra  Folkevandringstiden  og  den  store  Fund- 
gruppe, der  med  Sikkerhed  kjendes  som  tilhørende  Vikingetiden. 
Det  mellemliggende  Afsnit  er  betegnet  ved  to  Hovedtræk,  at 
Gravene  i  største  Delen  af  Danmark  næsten  aldrig  ere  udstyrede 
med  Gravgods,  og  at  derimod  Fundene  udenfor  Gravene  indeholde 
en  Fylde  af  Kostbarheder  som  fra  ingen  anden  Tid.  Modsæt- 
ningen til  den  forudgaaende  og  den  efterfølgende  Gruppe  er 
kjendelig  nok. 

At  dette  var  Tiden  efter  Romerrigets  Fald,  da  Frankernes  og 
Angelsaxernes  Herredømme  steg  og  sank,  Tiden  før  Carl  den  Store 
samlede  sit  Rige,  er  ikke  tvivlsomt.  Men  ved  bestemte  Aarstal  at 
angive  Tidsgrænsen  er  næppe  gjørligt.  Ad  forskjellige  Veie  er  dette 
forsøgt,  navnlig  gjennem  omhyggelige  Undersøgelser  af  Stiludvik- 
lingen i  hele  Jernalderen.  Usikkerheden  synes  dog  at  være  stor. 
Raadeligere  turde  det  være  indtil  videre  at  sætte  brede  Grænser, 
over  hvilke  Forbindelserne  strække  sig  baade  fremad  og  tilbage. 
Saaledes  skulde  dette  Tidsrum  sættes  til  d.  5. — 8.  Aarh. 

Man  kaldte  tidligere  denne  Periode  »Mellemjernalderen <  sam- 
tidig med,  at  de  forudliggende  Tidsrum  betegnedes  som  den  ældre 
og  de  efterfølgende  som  den  yngre  Jernalder.  Efterhaanden  blev 
det  imidlertid  klart,  at  disse  Aarhundreder  ikke  ved  særlig  dybt- 
gaaende  Mærker  skilles  fra  Vikingetiden.  »Mellemjemalderenc  op- 
hørte at  være  et  Hovedafsnit;  der  var  ikke  længere  Brug  for  denne 
Betegnelse,  og  man  enedes  om  at  dele  hele  Jernalderen  ligesom 
de  to  andre  store  Kulturperioder  i  to  Afsnit,  et  »ældre«  og  et 
»yngre«,  hvorunder  atter  kortere  Tidsafsnit  (S.  443). 

Saaledes  fik  Inddelingen  af  Jernalderen  et  historisk  og  dermed 
ogsaa  et  naturligt  Grundlag;  Kulturudviklingen  i  Norden  er  helt 
igjennem  paa  det  nøieste  knyttet  til  de  almindelige,  historiske  For- 
hold. Den  ældre  Jernalder  (fra  d.  4.  Aarh.  f.  Chr.  til  d.  5.  Aarh. 
eft.  Chr.)  omfatter  hele  den  Tid,  i  hvilken  Norden  stod  i  Forhold 
til  den  klassiske  Kultur;  det  var  Oldtidens  Slutning  i  Syden.  Den 
yngre  Jernalder  (fra  d.  5.  til  d.  10.  Aarh.)  svarer  til  den  ældste 
Middelalder  i  andre  Lande;   i  Norden  var  det  endnu  Oldtid. 

For  Underafsnittene  er  der  fundet  passende,  historiske  Beteg- 
nelser. Den  ældre  Jernalders  »førromerske«  og  »romerske  Tid«  og 
»Folkevandringstiden«  kjendes  af  den  forudgaaende  Fremstilling. 
Den  yngre  Jernalders  sidste  Afsnit  har  allerede  længe  været   be- 

nævnet  > Vikingetiden t;  det  ældre  kan,  i  Overensstemmelse  med 
en  i  andre  Sprog  almindelig  anvendt  Betegnelse,  kaldes  »efter- 
romersk«.  Det  var  den  Tid,  som  fulgte  nærmest  efter  den  romerske 
Kulturs  Opløsning,  og  som  i  mange  Retninger  tog  Arv  efter 
Romerne. 

Længe  vare  Gravene  i  Danmark  fra  denne  Periode  ukje^dte, 
hvad  der  var  saameget  uforklarligere,  som  der  til  begge  Sider,  fra 
det  forudgaaende  og  det  paafølgende  Tidsrum,  forelaa  talrige  Fund. 
Atter  og  atter  spurgtes  der  om,  hvorledes  dog  dette  skulde  for- 
staaes.  Svaret  er  nu  idetmindste  for  Bornholms  Vedkommende 
blevet  givet  paa  tilfredsstillende  Maade,  idet  £,  Vedel  fra  1876 
af,  men  navnlig  dog  i  det  sidste  Aarti  har  fremdraget  mange  og 
charakteristiske  Fund  af  den  længselsfuldt  ventede  Art.  For  Be- 
gyndelsen af  Perioden  har  navnlig  en  Række  Grave  ved  Fiskerleiet 
Melsted  ydet  gode  Fund,  for  Slutningen  især  de  store  Gravpladser 
ved  Bækkegaard  og  Lousgaard,  alle  i  Østerlarsker  Sogn. 

Ligesom  tidligere,  og  som  det  samtidig  var  Tilfældet  i  Ud- 
landet, lagdes  Gravene  tæt  sammen  paa  fælles  Gravpladser,  der 
oftere  have  rummet  mange  Lig,  ved  Bækkegaard  160.  Desuden 
forekomme  oftest  paa  de  samme  Steder  Grave  baade  fra  en  ældre  og  en 
yngre  Tid.  Ved  Lousgaard  var  Kjæden  sammenhængende  lige  fra 
Stenalderen  indtil  den  yngste  Jernalder,  et  i  det  øvrige  Danmark 
fuldstændig  ukjendt  Forhold;  naturligt  er  det,  at  Tilstandene  have 
været  mere  uforstyrrede  paa  den  lille,  afsides  liggende  0.  Lig- 
brænding træffes  vel  i  denne  Periode,  men  kun  undtagelsesvis  og 
efterhaanden  aftagende.  I  Reglen  er  Liget  nedlagt  ubrændt,  med 
Hovedet  i  Nord.  Gravens  Indretning  er  temmelig  afvexlende,  men 
stedse  lidet  eiendommelig.  Den  ligger  under  flad  Mark,  dækket 
af  en  Brolægning,  eller  under  en  lav  Høining;  en  Indfatning  med 
Stene  kan  findes  i  Jordfladen  eller  i  Bunden.  Mange  Grave  ere 
uden  Oldsager  eller  tarvelig  udstyrede;  mange  andre  indeholde  dog 
et  fyldigt  Udstyr,  kjendelig  forskjelligt  for  Mænd  og  for  Kvinder. 

I  Mandsgravene  findes  det  hele  Vaabensæt,  et  een-  eller  tve- 
3egget  Sværd,  Spyd,  Øxe  og  Skjold,  af  hvilket  dog  kun  Jerndelene 
ere  bevarede,  den  høit  hvælvede  Midtbule  og  det  derunder  anbragte 
lange  Grebbeslag;  begge  have  store,  fladhovedede  Bronzesøm,  som 
fastholdt    dem    til  Træpladen.      Sværdbæltet    var   prydet    med    fir- 

kantede,  omameDterede  Beslag,  afsluttet  i  lange  Hængedopper  og 
lukket  med  et  Spænde,  Alt  af  Bronze.  Kniv,  Sax  og  Hvæssesten 
hørte  fremdeles  til  Krigerens  Udstyr.  Ridehesten  med  Bidsel  af 
Bronze  eller  Jern  og  Hunden  laa  ved  hans  Side  i  Graven. 

Et  tilsvarende  fuldstændigt  Udst>T  af  Prydelser  findes  hos 
Kvinden.  Først  og  fremmest  Smykkenaale,  ikke  fine  og  sp'mkle 
som  tidligere,  men  med  en  stor  og  svær  Plade,  der  er  ornamen- 
teret og  formet  paa  afvexlende  Maade.  De  ældste  ere  af  Sølv; 
senere  træffes  kun  Bronze,  men  ofte  forgyldt.  Fremdeles  t>Tide 
Spiralringe  og  svære  Armbaand  af  Bronze,  Naale  med  Hoved, 
Glasperler  i  Mængde,  ikke  sjælden  tillige  Ravperler,  og  endelig 
forskjellige  Bronzeplader  til  Paasyning  paa  Klædningen.  Hoved- 
massen af  de  fremdragne  Sager  er  Smykker,  hvortil  komme  en- 
kelte Smaaredskaber,  navnlig  Tensten  og  Kniv.  Det  var  en  pragt- 
lysten Tid  her  som  hos  de  germanske  Folk. 

Alle  disse  Sager  minde  vel  stærkt  om  den  forudgaaende 
Periode.  Vaabensættet  og  Smykkerne  ere  for  største  Delen  af 
samme  Art  som  forud;  men  Alt  er  dog  forskjelligt.  De  ældre 
Former  og  Ornamenter  ere  enten  ganske  omdannede  eller  afløste 
af  nye,  og  vendes  Blikket  fremad  til  Vikingetiden,  findes  det,  at 
de  der  forekommende  Sager  enten  ikke  kjendes  fra  den  efter- 
romerske  Tid  eller  dog  kun  spores  i  deres  første  Udvikling.  Det 
er  da  et  Stadium  i  den  uafbrudt  fortsatte  Kulturbevægelse,  som 
disse  Gravfund  vise  os,  afmærket  af  de  historiske  Begivenheder. 

Den  romerske  Kultur  er  afsluttet.  Intet  romersk  Stykke  træffes 
i  disse  Fund;  tillige  er  den  gamle  Skik  ophørt  at  nedsætte  talrige 
Mad-  og  Drikkekar  i  Graven.  Nu  var  det  de  germanske  Folk, 
som  førte  an  i  Europa;  dette  skjønnes  klart  af  disse  bornholmske 
Fund.  I  det  hele  og  store  svare  de  til  de  samtidige  Fund  fra 
Vesteuropa;  Vaaben  og  Smykker  ere  ikke  afvigende  i  Hovedform 
og  Art.  Men  Importsager  er  det  ikke,  som  findes  i  de  bornholmske 
Grave.  Mellem  saa  talrige  Gjenstande  er  der  næppe  andet  end 
Glasperlerne,  et  enkelt  Glaskar  og  mulig  et  Par  Remspænder,  som 
er  indført.  Resten  er  til  en  vis  Grad  eiendommeligt  i  Form  og 
Præg  og  da  sikkert  ogsaa  af  nordisk  Arbeide.  Det  var  ikke,  som 
Romerne,  ved  fabrikmæssig  Produktion,  at  de  nye,  germanske  Riger 
udøvede  deres  Indflydelse  paa  Norden,  men  gjennem  Samkvem  og 
personlige  Forbindelser,    der  medførte,   at  Udviklingen  i   det  hele 

kom  til  at  gaa  i  samme  Retning,   medens  der  i  det  enkelte  frem- 
kom visse  FoTskjelligheder. 

Det  selvstændige,  nordiske  Arbeide  maa  oplyses  ved  et  Par 
Exempler.  Fig.  361  er  en  Smykkenaal  af  Bronze  med  bred,  hvælvet 
Plade,  under  hvilken  Tornen  er  indleddet.  Gjennem  mange  fore- 
liggende Mellemled  er  denne  Form  udgaaet  fra  de  ældre  Fibulaer 
af  romersk  Form  (se  f.  Ex.  S.  523).  Spiralvind  ingen  er  bleven  til 
en  Stang,  Traaden,  der  forbandt  Spiralens  Ender,  og  tillige  selve 
Bøllen  ere  omdannede  til  brede  Baand;  endelig  ere  disse  forskjel- 
lige  Partier  forenede  til   en  sammenhængende  Plade.     Disse  Naale 

ere  særdeles  almindelige  paa  Bomholm  i  den  efterromerske  Tid; 
der  haves  henved  60  Exemplarer.  De  kjendes  fremdeles  fra  det 
øvrige  Danmark  og  fra  Sverige;  syd-  og  vestpaa  forekomme  de 
ikke.     De  maa  da  være  dannede  og  forarbeidede  i  Norden. 

Ligesaa  ukjendt  fra  Udlandet  er  Smykkenaalen  Fig.  362,  der 
forestiller  et  firføddet  Dyr  seet  fra  Ryggen.  Paa  begge  Sider  af 
Midtlinien  findes  skraatstillede  Ribben;  Laarene  og  de  fremad 
bøiede  Ben  med  store,  krumme  Tæer  ere  tydelig  angivne.  Det  er 
et  korrekt  bygget  Dyr  i  Tidens  Stil,  som  dette  skal  sees  i  næste 
Afsnit;  sandsynligvis  er  del  fremkommet  ved  Omdannelsen  i  Dyre- 
form, som  man  dengang  yndede  det,  af  den  ved  Siden  af  gjen- 
givne  eller  en  lignende  Naal. 

Fra  saadanne  dyreformede  Smykker  udgik  atter  de  ovale 
Pladenaale,  mere  eller  mindre  dekorerede  som  Dyr,  undertiden 
ogsaa  med  andre  Fremstillinger,  hvortil  man  førtes  gjennem  den 
uafbrudt  fortsatte  Ornamentering.  I  Fig.  363  er  det  ene  Dyr  blevet 
til  to,  seete  fra  Siden.  De  have  delt  Forbilledet  imellem  sig,  saa- 
ledes  at  hvert  af  dem  har  faaet  det  halve  af  Hovedet  og  to  Laar- 
partier  med  tilhørende  Beo.  1  Midten  er  dog  en  Del  af  de  skraat- 
stillede  Ribben  bevaret;  men  den  store  Plads  har  fristet  til  at  ind- 
sætte en  Mandsfigur  fuldt  paaklædt,  med  Benene  adskilte  og  med 
udstrakte  Arme.  Af  disse  og  lignende  ovale  Smykkenaale  er  der 
paa  Bomholm  fundet  over  20,  nogle  i  det 
øvrige  Skandinavien,  ingen  i  Udlandet. 

De  her  anførte  Exempler  vise  nogle  af 
de  eiendommeiigste  Frembringelser.  Paa  andre 
Punkter  sluttede  man  sig  mere  til  det  frem- 
mede, og  man  fulgte  godt  med  selv  i  det 
fineste  Arbeide,  som  overhovedet  dengang 
kunde  ydes.  Er  der  end  Tvivl  om,  hvorvidt 
flere  mindre,  i  Danmark  fundne  Guldarbeider 
med  slebne  Granater  indsatte  mellem  fine 
Vægge  ere  af  hjemligt  Arbeide,  saa  gjælder 
dette  ikke  om  en  Række  Stykker  af  forgyldt 
Bronze.  Bagsiden  af  Sværdknappen  Fig.  365 
Fie,  363.  '/*  "^'^^   denne   Granatindiægning;    men    navnlig 

kjendes  den  fra  bornholmske  Sager,  saaledes 
9  Bøilenaale  som  Fig.  364.  Pladen  til  begge  Sider  af  Bøilen  og 
Knappen  paa  dens  Midte  ere  dækkede  af  Granater;  Bromen  er 
forgyldt.  I  Hovedsagen  ligne  disse  Naale  vel  de  samtidige  fra 
Udlandet ;  en  Naal  i  det  rige  Fund  fra  Wittislingen  i  Bayern 
kommer  den  meget  nær.  Dog  ere  Enkelthederne  saa  afvigende, 
at  disse  Smykker  ikke  kunne  antages  at  være  indførte.  Og  skulde 
der  endelig  tvivles  herom,  kunde  der  peges  paa  det  store  Bryst- 
smykke  fra  Lousgaard  Fig.  360,  som  viser  to  Fugle  og  andre  Dyr 
i  nordisk  Stil;  det  Indre  af  Kroppene  er  fyldt  med  slebne  Granater. 
Den  fine  og  kostbare  Cloisonné-Technik  er  kommen  til  Norden 
fra  samme  Kant  og  ad  samme  Veie  som  til  de  germanske  Folk. 
Oprindelig  er  den  orientalsk;  de  ældste  kjendte  Sager  af  detuie 
Art  ere  sassanidiske.     Sandsynligt  er  det,  at  Gotheme  under  deres 

Ophold  i  det  sydlige  Rusland  have  tilegnet  sig  Granat -Techniken, 
og  at  den  ved  dem  er  udbredt  mod  Vest  (S.  623  flg.).  De  øst- 
gothiske  Guldcloisonné-Arbeider  fra  Ravenna,  de  longobardiske  Kle- 
nodier i  Kirkeskatten  i  Monza,  de  prægtige  vestgothiske  Guldkroner 
fra  Guanazar  ved  Toledo,    Frankerkongen   Childerics  Vaaben   og 


Fig.  364.    V.. 

Prydelser  og  de  herlige,  angelsaxiske  Arbeider  af  beslægtet  Art  ere 
sikkert  forarbeidede  hos  de  forskjeliige  Folk  med  bestandig  nyt 
tilført  Materiale  fra  Orienten;  men  ligesaa  fuldt  ere  de  bornholmske 
og  andre  nordiske  Granatarbeider  af  hjemlig  Oprindelse. 

Om  nu,  hvad  der  iagt- 
tages paa  Bomholm,  kan 
overferes  paa  det  øvrige 
Danmark  P  Det  tør  vist  an- 
tages, selv  om  de  born- 
holmske Former  andetsteds 
kuD  foreligge  i  enkelte 
Exemplarer,  og  flere  ere 
ukjendte.  Af  Naalene  Fig. 
361  haves  3  Slk.  fra  Sjæl- 
land og  Falsler,  i  fra  Jyl- 
land;   de  ovale  NaaJe  som 

Fig.  363  ere  repræsenterede  Fig.  365.   "A- 

af  2  Stk.  fra  Jylland.     Der 

er  i  det  øvrige  Danmark  kun  fremdraget  eet  tveægget  Sværd  af 
den  eftenomerske  Tids  Form,  fra  Bildsø,  ved  Slagelse.  Fæstet  er 
delvis  af  Sølv,  delvis  af  foi^ldt  Bronze;  den  ene  Side  af  Knappen  er 
prydet  med  Dyrefigurer  (Fig.  365),  den  anden  har  Granatindlægning. 
Bomholm   indtager  dog   ikke  i  denne  Tid  en  Særstilling  i  Norden. 

Norge  og  Sverige  have  talrige  og  endnu  prægtigere  Fund  at  op- 
vise, de  fleste  dog  fra  noget  begrænsede  Omraader;  saaledes  hid- 
røre de  ypperste  svenske  Fund  fra  Gotland  og  Upland.  Gjennem 
Guldfundene,  hvorom  nedenfor,  føres  Jylland  -  Slesvig  og  den  fyensk- 
sjællandske  Øgruppe  sammen  med  det  øvrige  Skandinavien.  At 
Sager  af  anden  Art  kun  foreligge  i  ringe  Antal  udenfor  Bornholm, 
maa  bero  paa,  at  Gravene  i  det  øvrige  Danmark  ere  næsten 
blottede  for  Udstyr  i  denne  Tid. 

Det  kan  endog  siges,  at  Gravene  endnu  ikke  kjendes  med  fuld 
Sikkerhed.  Paa  Bornholm  er  det  iagttaget,  at  der  paa  næsten  alle 
de  Gravpladser,  som  viste  sig  at  være  benyttede  indtil  Folke- 
vandringstidens Slutning,  ved  Siden  af  de  righoldige  Skeletgrave, 
som  foran  ere  omtalte  (S.  535),  forekommer  meget  fattig  udstyrede 
Grave.  De  indeholde  ikke  altid  ubrændte  Lig;  i  mange  er  der 
truffet  Rester  fra  Ligbaalet  nedlagte  i  et  Lerkar,  løst  i  Jorden 
eller  mellem  Stene.  I  nogle  Tilfælde  har  det  ved  de  enkeltvis 
forekommende  Oldsager  kunnet  konstateres,  at  disse  Grave  ere 
senere  end  Folkevandringstiden.  Det  synes  da  paa  Bomholm  at 
være  saa,  at  den  efterromerske  Tid  bliver  indledet  med  Grave  af 
lidet  charakteristisk  Form  og  uden  synderligt  Gravgods,  og  at 
man  først  efterhaanden  hyppigere  har  udstyret  Liget  rigelig,  som 
foran  udviklet.  Et  lignende  Forhold  har  sikkert  gjort  sig  gjæl- 
dende  i  det  øvrige  Danmark,  kun  at  man  er  vedblevet  gjennem 
hele  den  efterromerske  Tid  at  nedlægge  Liget,  brændt  eller  ubrændt, 
uden  omstændeligere  Indretning  af  Gravene  og  oftest  uden  Udstyr. 

At  Grave  af  denne  Art  længe  kunde  unddrage  sig  Opmærk- 
somheden, er  let  forstaaeligt,  og  selv  om  der  forelaa  en  Del  Be- 
retninger om  spredte  Undersøgelser  af  saadanne  GraVe,  manglede 
der  dog  Beviser  for,  at  de  hidrørte  fra  denne  Tid.  Noget  sikrere 
staaer  man  nu,  efterat  der  er  foretaget  større,  sammenhængende 
Undersøgelser.  Der  er  undertiden  paa  de  sjællandske  Gravpladser, 
som  have  rummet  rigt  udstyrede  Grave  fra  Folkevandringstiden, 
truffet  andre,  sædvanlig  høiere  liggende  og  uden  Oldsager.  Gjen- 
nemgaaende  ere  Ligene,  modsat  tidligere,  anbragte  med  Hovedet 
i  Nord  (S.  533).  Flere  Steder  er  der  truffet  Gravpladser,  som  over- 
hovedet ikke  have  ydet  Oldsager,  og  mangfoldige  ere  de  Steder 
paa  Øerne,  hvor  der  er  fundet  Skeletter  i  Grusbakkerne  uden 
Udstyr.    Det  er  sandsynligt,  at  dette  er  Grave  fra  den  efterromexske 

Tid,    Og  ialfald   enkelte  saadanne   Grave   have  ydet   Sager  af  ud- 
præget Form  fra  denne  Tid. 

Paa  lignende  Maade  er  der  paa  flere  af  de  fyenske  Gravpladser 
med  Ligbrænding,  som  strække  sig  indtil  Folkevandringstidens 
Slutning  (S.  535),  truffet  talrige  Grave,  der  vare  fuldstændig  blottede 
for  Udstyr.  De  Lerkar,  der  her  ofte  fandtes  anvendte  som  Be- 
holdere for  de  brændte  Ben,  give  en  Støtte  for  Formodningen  om, 
at  disse  Grave  tilhøre  en  senere  Tid.  Det  er  grove  og  tarvelig 
forarbeidede  Krukker,  ikke  meget  forskjellige  fra  Bronzealderens 
Umer  (S.  526),  men  endnu  mere  lignende  Lerkarrene  fra  Vikinge- 
tiden, og  dog  i  al  deres  Simpelhed  med  et  vist  Særpræg,  der  ikke 
lader  sig  overse.  Just  denne  Art  Kar  er  i  Jylland  enkelte  Steder 
truffen  i  Forbindelse  med  Sager  fra  den  efterromerske  Tid,  og  ial- 
fald for  denne  Del  af  Landet  haves  der  Sikkerhed  for,  at  denne 
Tids  Grave  virkelig  vare  af  lidet  charakteristisk  Art  og  særdeles 
tarvelig  udstyrede.  Navnlig  paa  en  stor  Gravplads  ved  Riis 
Fattiggaard  i  Torslev  Sogn  og  paa  en  anden  Plads  i  Øslev  Sogn, 
begge  Nord  for  Limfjorden,  er  der  truffet  saadanne  Lerkar  i  For- 
bindelse med  torskjellige  Sager  fra  efterromersk  Tid. 

Det  er  da  vel  tilladt  at  henføre   til   samme  Tid   mange   andre 
Grave,   som  ere  trufne  forskjellige  Steder,   af  simpel  Indretning  og 
noget  afvigende   fra,    hvad    der    kjendes  fra  andre  Perioder,    med 
Stenlag,   hvorunder  Kul  og  brændte  Ben,  og  uden  Oldsager.     Men 
spørges    der   om  Grunden    til,    at  denne  Tids   Grave  have  et  saa 
uanseeligt  Præg,  at  de  længe  ere  undgaaede  Opmærksomheden,  da 
skal  der  intet  Svar  forsøges.     Det  kunde  formodes  at  være  et  Ud- 
tryk for,  at  de  gamle  Importkilder  udtørredes  ved  det  vestromerske 
Riges    Fald;    men    hermed    stemmer   det    ikke,    at    dette   just    er 
Nordens   guldrigeste   Tid,    hvad   der   strax   nedenfor   skal   omtales. 
Det  er  blevet  sagt,  at  de  mange  Guldsager,  som  fremdrages  uden- 
for Gravene,  forklare,  at  Gravgodset  mangler,   idet  det  kunde  have 
været  Skik  at  nedlægge,   hvad  der  var  bestemt  for  det  kommende 
Liv,   ikke  i,   men  udenfor  Graven.     Men  heller  ikke  dette  synes  at 
være  tilfredsstillende.     Det  her  omhandlede  Forhold  skyldes  mulig 
betydningsfulde,  men  endnu  ukjendte  Aarsager  (S.  562)* 

I  de  alt  nævnte  Guldfund   fra  Mark  og  Mose,   til  hvilke  vi  nu 
vende  os,    indtage    de    saakaldte   GuldbracUater   en    fremtrædende 

Plads.  Det  er  tynde,  kredsninde  Guldplader  med  figurlige  Frem- 
stillinger indstemplede  paa  den  ene  Side  og  med  en  ved  Randen 
tilføiet  Øsken  til  en  Snor.  Navnet  er  hentet  fra  det  latinske  Ord 
bractea  (d:  en  tynd  Plade),  der  bruges  til  Betegnelse  for  Middel- 
alderens ensidig  prægede  Mønter;  derfra  er  Ordet  —  lidet  heldigt 
—  overført  paa  de  her  omhandlede,  væsentlig  forskjellige  Guld- 
smykker. Selve  Figurfremstillingen  har  altid  en  temmelig  beskeden 
Størrelse;  men  den  omgivende,  ornamenterede  Kant  kan  være 
meget  bred.  Det  største,  hidtil  fundne  Stykke,  fra  Åsum  i  Skaane, 
er  12  Cm.  bredt  og  har  en  Vægt  af  over  lOoGr.  Guldbracteateme 
have  været  Hængesmykker,  baame  paa  Halsbaand.  De  ere  ofte 
fundne  flere  sammen,  af  ensartet  eller  af  forskjelligt  Præg,  og  ved 
Siden  af  andre  Smykker,  derimellem  navnlig  Guldperler  til  at  holde 
Bracteaterne  adskilte  fra  hinanden  paa  Halsbaandet.  Disse  Hænge- 
smykker ere  flere  Gange  optagne  sammen  med  byzantinske  Mønter 
fra  d.  5.  og  Begyndelsen  af  d.  6.  Aarh.  og  med  Sager,  som  maa 
henføres  til  6.  Aarh.  eller  endnu  senere  Tid.  De  synes  saaledes 
ret  egentlig  at  tilhøre  d.  6.  Aarh.,  medens  dog  nogle  af  dem  kunne 
være  noget  ældre,  andre  vel  ogsaa  ikke  lidet  yngre. 

Guldbracteateme  høre  til  de  mest  betegnende  Sager  for  den 
efterromerske  Tid.  Fra  Danmark  foreligge  over  200;  et  stort 
Antal  er  fremdraget  i  de  andre  skandinaviske  Lande;  nogle  ere 
trufne  i  Nordtydskland,  og  ganske  enkeltvis  er  der  i  andre 
germanske  Lande  og  i  England  fundet  nærstaaende,  dog  oftest 
kjendelig  afvigende  Hængesmykker.  Om  deres  rette  Hjemstavn 
kan  der  ikke  være  Tvivl.  Det  er  med  god  Ret,  at  de  betegnes 
som  nordiske  og  antages  at  være  gjorte  i  Norden.  Herom  vidne 
uimodsigelig  Stilen  og  Enkelthederne  i  de  figurlige  Fremstillinger, 
Kantens  Ornamenter  og  Arbeidets  hele  Art,  som  Alt  er  vel  kjendt 
fra  talrige,  samtidige  Sager  i  de  nordiske  Fund. 

Om  Oprindelsen  for  denne  Art  af  Smykker  have  ligeledes  alle 
Archæologer  og  Numismatikere  været  enige,  ligefra  C.  J,  Thomsen 
(1855)  til  Bernhard  Salin  (1895).  Allerede  Form  og  Størrelse  lige- 
som ogsaa  Materialet  og  Fremstillingernes  Art  minde  om  de  ro- 
merske Guldmedailloner  og  Mønter,  »Solidi«,  de  første  undertiden, 
de  sidste  hyppig  fundne  i  Norden.  Begge  Klasser  ere  ofte  blevne 
forsynede  med  en  Øsken  eller  ere  gjennemborede  tæt  ved  Randen ; 
følgelig  brugtes  de  som  Smykker.      Guldbracteateme  ere  nordiske 

Arbeider  gjorte   i   Efterligning   af  de   indførte  Guldstykker  og   ud- 
styrede med  Billeder  paa  lignende  Maade  som  dem. 

Ved  enkelte  er  det  let  kjendeiigt,  at  Bracteaten  temmelig  neie 
gjengiver  det  fremmede  Forbillede.  Paa  Fig.  366,  som  herer  til 
den  nedenfor  omtalte,  store  Guldskat  fra  Broholm,  læses  tilhøire  for 
Øskenen:  tans  pfavg,  hvilket  er  Slutningen  af  den  sædvanlige 
Omskrift  paa  Keiser  Constans'  Mønter;  Begyndelsen  af  Navnet, 
CONs,  skjuler  sig  derimod  i  de  fuldstændig  fon'irrede  Bogstaver  til- 
venstre  for  Øskenen.  Den  nordiske  Kunstner  har  altsaa  kopieret 
Omskriften,  halvt  ganske  rigtig,  halvt  misforstaaet ,  idet  han 
hverken  kjendte  dens  Mening  eller  brød  sig  om  den;  der  skulde 
kun  være  en  Omskrift,  fordi  man  var  vant  til  at  se  en  saadan  paa 
de  romerske   Mønter.      Dobbelthovedet   er   af  barbarisk  Stil;    dog 

minder  det  om  Dobbeltbilleder  paa  romerske  Mønter,  ligesom  og- 
saa  Kappens  Folder  og  det  runde  Skulderspænde  gjenkjendes  i  de 
buede  Linier  undei  Hovederne.  Men  er  Alt  dette  kopieret,  saa 
.  viser  det  trearmede  Kors,  Triskelen,  der  er  tilføiet  ovenfor  Hove- 
derne, og  som  ikke  er  laant  fra  de  fremmede  Mønter,  at  Bil- 
lederne ere  noget  mere  end  simple  Kopier;  Forfærdigeren  har 
sikkert  nok  tillagt  dem  en  bestemt  Betydning. 

Under  Fig.  367 — 68  er  der  afbildet  to  andre  Bracteater,  i  hvilke 
de  romerske  Elementer  uden  Vanskelighed  gjenkjendes.  Fra  Slut- 
ningen af  d.  4.  Aarh.  af  vise  Mønterne  ofte  Keiserens  Brystbillede 
med  Spyd  i  høire  Haand  og  med  venstre  Arm  dækket  af  Skjoldet, 
hvori  en  galoperende  Rytter.  I  Fig.  367  sees  alle  disse  Enkelt- 
heder. De  slet  formede  Skikkelser  i  Fig.  368  gjengive  Keiseren 
staaende,  med  den  firkantede  Tværfane  i  venstre  Haand,  foran 
ham    en   vinget  Victoria    med    fremstrakt   Krands    og    bagved    en 

Kriger  med  omvendt  Spyd.  Egentlig  kopierede  ere  dog  disse 
Bracteater  ikke;  idetmindste  kjendes  ingen  ganske  tilsvarende 
Møntpræg.  De  maa  snarere  kaldes  en  fri  Gjenfremstilling  af,  hvad 
der  var  seet.  Hvor  mærkelig,  paa  den  ene  Side  tro  efterlignende, 
paa  den  anden  Side  fnC  nydannende  man  bar  sig  ad,  viser 
Fig.  369.  Hovedformen  i  Keiserbil  le  det  er  ret  nøie  fulgt;  men  det 
runde  Spænde  paa  Skulderen  med  den  derfra  udgaaede  Kappeflig 
fristede  Forfærdigeren  til  at  gjøre  et  Fuglehoved,  og  nu  lagdes 
der  —  fuldstændig  meningsløst  —  en  hel  Fugl,  med  Ben  og  Hale 
ind  i  Busten,  uden  at  dennes  Form  dog  herved  forandredes.  Af 
saadanne  Efteriigninger  er  der  ikke  fundet  faa,  knyttende  sig  til 
Mønter  og  Medailloner  fra  4.   og   ;.  Aarh. 

Hovedmassen  af  Guldbracteaterne 
vise  dog  ikke  Laan  af  denne  Art.  I 
det  hele  Præg  slutte  de  sig  vel  til  ro- 
merske og  byzantinske  Mønter;  men 
Kompositionerne  maa  ialtfald  i  den 
Skikkelse,  hvori  vi  nu  kjende  dem, 
siges  at  være  den  nordiske  Kunstners 
egne.  Flere  haves  kun  i  faa  eller 
enkelte  Exemplarer,  andre  ere  repræ- 
senterede af  større  eller  mindre  Ræk- 
„.     ,      ,   .  „  ker,   der  frembyde   Variationer   af  den 

samme  Fremstilling. 
Mange  vise  kun  Billedet  af  en  Fugl  eller  af  et  hrføddet  Dyr 
ganske  lignende  de  samtidige,  paa  mangfoldige  Sager  forekom- 
mende, ornamentale  Dyrefigurer  (se  flg.  Afsnit).  Der  skjønnes  ikke 
at  være  Grund  til  at  søge  en  særlig  Betydning  for  disse  Billeder, 
naar  de  træffes  paa  Guldbracteaterne.  Anderledes  staaer  det  med 
forskjellige,  mere  sammensatte  Billeder  og  da  navnlig  med  den 
talrigste  Bracteat  -  Række ,  som  viser  et  mandligt  Hoved  over  et 
firføddet  I>yr,  hvortil  der  ofte  er  feiet  en  eller  to  Fugle,  hellige 
Tegn  o.  a,  (Fig.  370 — 72).  Seer  man,  hvorledes  dette  Sæt  af 
Figurer,  mere  eller  mindre  fuldstændigt  og  under  mangfoldige 
Variationer,  bestandig  er  gjentaget  af  mange  forskjellige  Hænder 
hele  Norden  over,  hvorledes  Billederne  trods  den  Fordærvelse  af 
Motivet  og  den  yderlige  Slethed  i  Arbeidet,  som  mange  af  disse 
Stykker  frembyde,  dog  stedse  ere  fastholdte  og  kjendelige  i  Hoved- 

sagen,  faaer  man  det  Indtryk,  at  der  her  er  noget  andet  og  mere 
end  rent  ornamentale  Billeder.  De  maa  have  havt  en  Betydning, 
som  har  holdt   sammen   paa  Enkelthederne    og    bevaret  dem,    og 


hvad  de  forestillede,  maa  have  været  noget  almindelig  kjendt  og 
vigtigt,  sikkert  henhørende  til  Religionen,  hvad  tillige  de  hyppig 
forekommende,  hellige  Tegn,  Hagekorset  og  Triskelen,  angive. 

Disse   Tegn    vare    nedarvede    fra    ældre   Tider   ligesom    andre 
hellige    Mærker.       Fodsaal- Figurer,     som    forekomme    mellem    de 

svenske  Helleristninger,  og  som  i  Danmark  træffes  indhuggede  paa 
Stene  (S.  419),    sees   undertiden   paa  Lerkar  fra  den  romeiske  Tid, 
indtrykte   med   et  omhyggelig  skaaret  Stempel.      De  tre-   og  fire- 
armede  Kors  med  buede  Arme  (S.  420)  tindes  paa  Deibjerg- Vognenes 
Bronzebeslag  (S.  470)   og   paa  de   ligeledes  foran  omtalte  Halsringe 
fra    den    førromerske  Jernalder  (S.  465).      Senere    træffes  Triskelen 
kun  paa  nogle  Guldbracteater  (Fig.  370).      Hagekorset  med   buede 
Arme  er  kun   fastholdt   ved  de  store,    foran   omhandlede  Kvinde- 
smykker (S.  528).    Andetsteds  har  det  en  ændret  Form,  med  vinkei- 
bøtede  Arme  —  iøvrigt  den  allerældste  Skikkelse,  hvorunder  dette 
Tegn  overhovedet  kjendes,  nemlig  fra  Schliemanns  Gravninger  ved 
Hissarlik.      Saaledes  er  det   i  Danmark   truffet   paa  et  Gravkar  fra 
Folkevandringstiden,     paa    adskillige    Gjen- 
stande,    navnlig    Vaaben,    i    de    tre   største 
Mosefund  (Afsnit  VIII),   derefter  paa  mange 
Guldbracteater   (f.  Ex.   Fig.  370)  og  endelig 
indhugget    paa    en    Runesten.       Oftest   maa 
Hagekorset  efter  den  Maade,  hvorpaa  det  er 
anbragt,   opfattes  som  et  helligt,   lykkebrin- 
gende og  beskjærmende  Tegn,   og  naar  det 
paa    Guldbracteateme    stadig    forekommer    i 

Fig.  3?i.    Asrb.  1870.     '/i.  '^  ° 

Forbindelse  med  det  store  Mandshoved,  ligger 
det  nær  at  betragte  det  som  et  Gudesymbol. 

Det  er  oftere  forsøgt  at  tyde  disse  Tegn  og  Billeder  paa 
Grundlag  af  den  nordiske  Mythologi.  Thor,  Odin  og  Frei  skulde 
kunne  gjenkjendes  med  deres  Emblemer  og  med  de  til  dem  hel- 
ligede Dyr.  Hellerikke  skal  det  nægtes,  at  enkelte  af  disse  Tyd- 
ninger ere  tiltalende,  saaledes  at  Fig.  373  —  et  af  de  smukkest 
tegnede  og  bedst  prægede  Stykker  —  skal  forestille  Odin  med 
hans  hellige  Slanger.  Paa  et  Par  andre  Bracteater  tindes  ogsaa  to 
Slanger,  saa  at  der  hermed  virkelig  synes  at  være  givet  et  Holde- 
punkt, Dog  svækkes  Betydningen  heraf  noget  ved,  at  de  øvrige 
Fremstillinger  paa  disse  Bracteater  ikke  ere  de  samme,  og  denne 
Vaklen  følger  ogsaa  med  Hagekorset.  Naar  det  her  er  anbragt 
foran  Hovedet  i  Forbindelse  med  de  to  Slanger,  skulde  det  an- 
tages at  være  Odins  Mærke;  men  det  træffes  ogsaa  ved  Billeder, 
som  henføres  til  Thor.  Lignende  Usikkerhed  føles  paa  alle  Punkter, 
og  det  kan  næppe  siges,   at  de   hidtil  foreliggende  Tydningsforseg 

have  vakt  Tillid.  Hermed  skal  der  dog  ikke  være  sagt,  at  mange 
Bracteatbilleder  ikke  virkelig  indeholde  Gudeforestillinger.  At  søge 
en  Tydning  i  denne  Retning  er  berettiget,  og  er  den  endnu  ikke 
funden,  da  ligger  dette  vel  i,  at  vi  til  Sammenligning  væsentlig  kun 
have  den  nordiske  Mythologi  i  en  langt  senere  Form. 

Saaledes  staaer  det  jo  ogsaa  med  Guldhornene  og  med  andre 
samtidige  Billeder.  Paa  en  Bronzeplade  funden  paa  Øland  sees  en 
staaende,  mandlig  Figur  med  Ulvehoved  og  vistnok  ogsaa  med 
Ryggen  dækket  af  Ulvens  Skind,  idet  en  lang  og  tyk  Dyrehale 
hænger  ned  bagtil.  Han  er  væbnet  med  Sværd  og  Spyd  i  den 
efterromerske  Tids  Form.  En  meget  lignende  Figur  med  de 
samme  Enkeltheder,  Ulvehoved,  Hale,  Sværd  og  Spyd,  sees  i  tyndt 
drevet  Sølv  mellem  Beslagene  paa  et  ved  Gutenstein  i  Baden 
fundet  Sværd.  At  dette  er  en  Guddoms  Billede,  Krigsguden,  er 
høist  sandsynligt;  men  der  foreligger  næppe  tilstrækkeligt  til  en 
nærmere  Bestemmelse.  Dette  turde  kun  gjælde  om  et  eneste 
Billede,  henhørende  til  rige  Fund  fra  Slutningen  af  den  efter- 
romerske Tid,  fremdragne  ved  Vendel  i  Upland.  En  Rytter  med 
Hjelm,  Skjold  og  Spyd,  ledsaget  af  to  Fugle,  der  flyve  foroven, 
og  en  Slange,  som  reiser  sig  foran  Hesten,  synes  med  Rette  at 
kunne  betegnes  som  Odin. 

Der  er  selvfølgelig  i  ældre  Tid  fremsat  ganske  umulige  Tyd- 
ninger af  Bracteatbillederne.  I  1893  har  Jap.  Steenstrup  søgt  at 
vise,  at  Guldbracteaterne  ere  buddhistiske  Amuletter,  forfærdigede 
i  Asiens  Høiland  og  indførte  til  Norden  af  ivrige  Buddhadyrkere, 
der  vare  paa  »halvfredelige  Pilgrimsfarter  eller  Kulturmissioner«  i 
Norden.  Hele  den  store  Kombination,  der  er  opført  over  denne 
Tanke,  —  som  iøvrigt  for  en  Menneskealder  siden  blev  forfægtet  i 
en  Række  Skrifter  af  den  norske  Prof.  C  A,  Holmboe^  —  behøver 
næppe  Imødegaaelse.  En  kort  Omtale  bliver  dog  her  nødvendig, 
idet  det  vanskelig  vil  tilstaaes  et  almindelig  redegjørende  Arbeide 
helt  at  slutte  sig  til  den  Taushed,  hvormed  Steenstrups  store 
buddhistiske  Theorier  ere  blevne  modtagne. 

Udgangspunktet  afgive  Dyrefigurerne  paa  Hovedgruppen  af 
Bracteaterne,  Dyrene  med  Oxens  Horn,  men  med  en  tyk,  haarrig 
Hale.  Naturforskeren  bestemmer  dem  som  thibetanske  Yak-Oxer; 
herfra  udgaaer  hele  dette  forunderlige  Forsøg  paa  at  passe  Bud- 
dhismen og  Asien  ind  i  de  nordiske  Guldbracteater.   Det  er  gjennem- 

ført  ligesaa  konseqvent  som  ved  Sølvkjedlen  (S.  578);  men  Grundlaget 
vil  næppe  findes  rigtigt  og  intet  af  det  øvrige  bevisende  eller  endog 
sandsynligt.  Ved  lavere  Kunst  som  den,  hvormed  man  her  har 
at  gjøre,  kan  der  ikke  bygges  finere,  zoologiske  Bestemmelser  paa 
Dyrehom  og  Haler;  men  andet  end  Sammentræffet  af  disse  Extre- 
miteter  er  der  ikke,  hvorefter  Bracteatdyrene  kunde  betegnes  som 
Yakker.  Desuden  ligner  Halen  ingenlunde  altid  Yak-Oxens;  den 
kan  være  traadform*et  og  oprullet.  At  Dyret  ofte  er  en  Hest,  er 
utvivlsomt  efter  dets  hele  Form;  en  enkelt  Gang  sees  endog  en 
tydelig  Manke  (Fig.  371).  Hornene  mangle  ofte;  men  da  at  minde 
om,  at  der  ogsaa  gives  hornløse  Yakker,  synes  mere  end  misligt, 
naar  Bestemmelsen  just  er  bygget  paa  Hornene. 

Den  tykke  Hale  er  iøvrigt  ikke  den  eneste  Vanskelighed  ved 
dette  Bracteatdyr.  Ligesaa  generende  er  dets  hele  Bygning  og 
navnlig  det,  at  de  charakteristiske  Enkeltheder  ikke  ere  konstante. 
Nogle  Forskere  have  kaldt  det  en  Buk  —  og  tænkt  paa  Thors 
Bukke,  andre  en  Hest  —  og  mindet  om  Odins  Hest,  atter  andre 
en  Oxe  og  ment,  at  det  var  et  Offerdyr.  Alt  dette  kunde  forsaa- 
vidt  være  rigtigt;  men  Ulykken  er,  at  det  er  det  samme  Dyr 
under  de  samme  Forbindelser  med  det  store  Mandshoved  og  med 
Fuglen,  som  snart  skulde  kaldes  en  Buk,  Oxe  eller  Hest,  som  snart 
er  i  rolig  skridende  Stilling  og  da  mest  ligner  en  Oxe,  snart  i 
rask  Trav  som  en  Hest,  og  hvad  værre  er,  der  forekommer  alle 
Mellemformer  mellem  disse  Dyr.  Oxen  har  Hestens  Hale,  Hesten 
og  Bukken  har  Oxens  Horn  o.  s.  v.  Naar  dette  nu  er  saa,  vilde 
det  være  rettest  ikke  at  søge  disse  Dyr  enten  blandt  Yak-Lung- 
taerne  eller  i  Nordens  Dyreverden,  hvor  de  ikke  ere  at  finde,  men 
at  betragte  dem  som  hjemmehørende  i  Datidens  Kunst  og  i  dens 
Forestillingskreds.  Ved  at  betragte  de  samtidige  Oldsager,  faaer 
man  Vished  for,  at  Bracteatdyrene  ere  Kunstformer  og  ikke  Natur- 
former. De  gjenfindes  i  Dyrevrimlen  fra  denne  Tid,  som  neden- 
for skal  omtales  (Afsnit  XI).  Undertiden  er  Ligheden  fuldstændig 
Træk  for  Træk  indtil  de  mindste  Enkeltheder,  hvad  der  alene 
maatte  vise  det  som  ganske  umuligt  at  opfatte  Bracteatemes  Dyr 
som  Yak-Lungtaer,  da  saa  hele  denne  Periode  af  Nordens  Oldtid 
maatte  forlægges  til  Asien  og  tillige  den  angelsaxiske  og  frankiske 
Gruppe  i  Vesten,  hvor  den  samme  Dyreornamentik  havde  hjemme. 
Som  deo  øvrige  Dyreverden   —   som  Fuglen,   der  kan  faa  Hestens 


Folkekunst.  609 

Hoved  og  Oxens  Horn,  —  ere  ogsaa  Bracteatdyrene  undergivne 
den  Omskiftelsens  Lov,  der  gjælder  for  saadanne  Frembringelser. 
Under  idelig  Gjentagelse  af  dygtige  og  udygtige  Hænder,  under 
ny  Forstaaelse  af  de  Forbilleder,  som  kopieredes,  under  Sammen- 
blanding og  Omformning  af  de  til  Grund  liggende  Forestillinger 
vexle  Billederne  som  Helhed  og  i  Enkelthederne.  Saaledes  for- 
staaes  den  Vaklen  og  Usikkerhed,  der  er  i  Fremstillingerne,  den 
Dygtighed  og  Klarhed,  der  udmærker  flere,  den  Slethed  og  For- 
vanskning indtil  det  næsten  ukjendelige,  der  spores  ved  mange. 

Bracteat  -  Fremstillingerne  ere  udgaaede  fra  den  særegne,  lave 
og  folkelige  Kunstvirksomhed,  som  er  skildret  paa  mange  Steder 
i  dette  Skrift.  I  den  forhistoriske  Archæologi  blev  denne  Kunst 
først  ret  opdaget.  Navnlig  svenske  Forskere  have  under  Mærket 
»Typologi«  udført  smukke  Arbeider  for  at  vise,  hvorledes  Old- 
sagformer opstaa  og  udvikles,  opløses  og  nydannes;  mangt  et 
Exempel  herpaa  er  fremført  foran.  Det  samme  er  vist  med  Hensyn 
til  Ornamentiken ,  og  i  det  følgende  Afsnit  vil  der  paany  blive 
givet  et  fyldigt  Exempel  paa  denne  folkelige  Kunstvirksomhed. 
Ogsaa  i  Numismatiken  har  man  forlængst  faaet  Øie  paa  denne  lavere 
Kunst,  der  alene  kan  forklare  mange  periferiske  Møntgrupper. 
Senere  er  Ethnographien  slaaet  ind  paa  dette  Spor.  Henry  Balfour 
har  vist,  hvorledes  den  japanesiske  Arbeider  lidt  efter  lidt  om- 
former Tranen,  Symbolet  for  et  langt  Liv,  til  en  Blomst,  og  Sommer- 
fuglen til  en  Roset. 

Denne  Kunst  har  saaledes  vel  allerede  fundet  sine  Forfattere, 
men  endnu  ikke  den  Fortolker,  der  undersøgte  den  i  Grund  og 
Væsen.  Hellerikke  er  endnu  dens  Navn  blevet  udtalt.  Den  maatte 
vel  kaldes  Folkekunst^  denne  kunstneriske  Virksomhed  udøvet  af 
de  mange  navnløse  Mænd  i  svunden  Tid,  mellem  hvilke  den 
enkelte  ikke  skiller  sig  ud  fra  Flokken,  —  denne  Kunst,  som 
spredes,  uden  at  Veiene  kunne  paavises,  hvori  alle  medvirke,  som 
de  bedst  formaa,  samlende  eller  opløsende,  øgende  eller  beskjæ- 
rende,  hvori  nyt  indføres  og  gammelt  tabes  eller  bevares,  uden 
at  Grunden  kan  paavises,  hvori  Stilstand  eller  Bevægelse,  frem 
eller  tilbage,  raader  efter  usynlige  Love.  Fra  Folkedigtningen, 
Mythedannelsen  og  Folkeetymologien  er  denne  Proces  velbekjendt, 
med  dens  idelige  Gjentagen  under  gradvis  Omformning,  Forvansk- 

ning  og  Nydannelse;    ogsaa  paa  disse  Omraader  kan  Fuglen  faa 
Hestens  Hoved  og  laane  Oxens  Hom,  som  det  ovenfor  lød. 

Bracteat-Phænomenet  er  et  charakteristisk  Stykke  Folkekunst; 
det  er  »Bondearbeide«,  som  der  siges,  naar  Talen  er  om  forrige 
Aarhundrede.  Men  det  er  ikke  noget  taknemligt  Stof,  fragmen- 
tarisk, som  det  foreligger  for  os,  brudt  i  sin  Sammenhæng,  spredt 
i  Stykker  over  hele  Norden  og  over  et  Par  Aarhundreder.  At  der 
hist  og  her,  mulig  ofte  har  været  en  Mening  i  Billederne,  gamle, 
atter  opgivne  og  ny  fremkomne  Forstaaelser,  er  ikke  tvivlsomt. 
Men  mangt  og  meget  lader  sig  hverken  'bringe  ind  under  Odins- 
eller  under  Buddha-Forestillinger. 

Hvad  enten  man  med  Oldtids-  eller  med  Nutids- Øine  seer  paa 
den  her  gjengivne  Bracteat- Figur,  vil  man  finde  en  Mand,  som 
griber  om  sin  lange  Næse.     Dette  er   sikkert   ikke    et   høihelligt 

Billede.  Forlængelsen  af  Næsen  skyldes  ikke  en 
Feil  eller  en  Uefterrettelighed  hos  Værktøiet  For- 
færdigeren  har  været  vel  tilfreds  med  sit  Arbeide 
og  ikke  villet  have  det  anderledes;  thi  han  prægede 
tre  Exemplarer,  afpudsede  dem  og  forsynede  dem 
med  Kantning  og  Øsken.      De   høre  til  Bracteat- 

Fig.  374-     Vi-  ^        ^ 

Fundet  fra  Darum,  Ribe  Amt,  med  13  Stykker  af 
forskjelligt  Præg.  Det  var  sandsynligvis  den  ofte  foran  Keiser- 
billedet paa  Mønterne  høit  opløftede  Haand,  der  fristede  til  at  gaa 
lidt  videre  endnu.  Paa  en  anden  Bracteat  er  Mandshovedet  an- 
bragt omvendt,  ikke  med  Halsen,  men  med  Haaret  umiddelbart  ved 
Dyrets  Ryg.  Men  er  Alvoren  saaledes  blandet  med  Skjemt,  Om- 
huen med  Ligegyldighed,  da  føres  man  til  at  tro,  at  disse  Hænge- 
plader først  og  fremmest  vare  Smykker,  som  det  kun  kom  an  paa 
at  dekorere  med  traditionsmæssige  Billeder.  Ved  saadan  Folke- 
kunst kan  det  ikke  undre,  at  det  kun  glimtvis  skimtes  baade, 
hvorledes  de  forskjellige  Typer  først  ere  fremgaaede  af  romerske 
Møntbilleder,  hvorledes  de  gradvis  omformedes,  og  hvilke  vexlende 
Forestillinger  der  efterhaanden  blev  indlagt  i  dem. 

Af  Betydning  er  det,  at  Sprogforskerens  Vurdering  af  de  Ind- 
skrifter og  Skrifttegn,  som  findes  paa  mange  af  Guldbracteateme, 
ganske  stemmer  med  den  her  fremsatte,  archæologiske  Opfattelse, 
Det  er  de  vel  bekjendte  ældre  Runer;  men  faa  eller  maaske  ingen 
af  Indskrifterne   kunne  læses  med  Sikkerhed.     De  antages  at  inde- 

holde  heUige  Ord  og  magiske  Formler,  mulig  ogsaa  Navne,  men 
oftest  i  saa  stærkt  forkortet  Form  og  tillige  saa  forvanskede  ved 
idelig  Gjentagelse,  Omstilling  af  Tegnene  og  Udeladelser,  at  Tyd- 
ningen synes  umulig.  Af  de  ældste  have  flere,  som  foran  nævnt, 
kun  en  Omskrift  af  delvis  eller  fuldstændig  forvanskede,  romerske 
Bogstaver;  paa  andre  ere  de  fremmede  Skrifttegn  meningsløst 
blandede  med  Runer,  og  ogsaa  hvor  disse  alene  forekomme,  synes 
det  oftere  kun  at  have  været  Hensigten  at  give  Guldstykket  en 
Omskrift  lignende  den,  man  var  vant  til  at  se  paa  de  Guldmønter, 
som  disse  Smykker  vare  bestemte  til  at  erstatte.  Runerne  skulde 
dog  synes  ret  kjendelig  at  betegne  Bracteateme  som  tilhørende 
Norden.  Naturforskeren  fjæmer  imidlertid  let  denne  Vanskelighed, 
idet  han  tilraader  Sprogmanden  at  forsøge  at  læse  dem  som 
Sanskrit  eller  Pali.  Ogsaa  dette  har  hidtil  mødt  en  fuldstændig 
Taushed. 

Hellerikke    de    Omgivelser,    hvorunder   Guldbracteateme   fore- 
ligge,  n)inde  om  Asien  eller  Buddhismen.     Intet,   der  kunde  pege 
derhen,  lader  sig  paavise  i  de  Grave,   hvoraf  Bracteateme  under- 
tiden   ere   fremdragne    i  Norge   og  Sverige,    eller  i   de  Guldfund^ 
hvori  de  regelmæssig  træffes   i  alle  de  nordiske  Lande.      Kostbare 
Stykker  af  svært,    massivt  Guld  ere  fremherskende   i  disse  Fund; 
Sager   af  andre   Metaller    og   Glasperler  .  ere    lidet   fremtrædende, 
løvrigt  ere  Guldfundene  temmelig  afvexlende  i  deres  Sammensæt- 
ning.     Blandt   de    henved    halvhundrede,    større  og  mindre  Fund 
indeholde  flere,  foruden  Guldbracteater,  Perler  og  Mønter,   en  stor 
Bøilenaal  af  Sølv  eller  guldbelagt  Bronze  (Fig.  384).    Disse  prægtige 
Smykker,   fremkomne    ved   Omdannelse    af  den    romerske  Fibula, 
høre   til  den  efterromerske  Periodes  mest  charakteristiske  Former, 
optrædende  under  mange  Variationer  hos   de   germanske  Folk  fra 
det  sydlige  Rusland  indtil  det  angelsaxiske  England,   hvorimod  de 
ikke  træffes  paa  slavisk  Grund.    Andre  Fund  bestaa  af  store  Ringe 
til   Hals    og  Arm,    foruden  mindre  Stykker;    atter  andre  alene  af 
Ringe,    Bracteater,    Værdimetal    eller  Mønter.      Oftere    forekomme 
visse  sammenhørende  Sæt  af  Kvindesmykker;    men  nogen  bestemt 
Regel  lader  sig  ikke  udfinde.    Af  Mandssager  træffes  kun  et  bredt, 
ornamenteret  Guldbaand    bestemt  til  at  anbringes  om   Mundingen 
af  Sværdskeden. 

Betalingsguld    i   Form    af  Stænger,    Barrer   og    navnlig    Jimg-- 
guld  udgjør  en  næsten  ligesaa  fast  Bestanddel  af  disse  Fund  som 
Bracteaterne.      Guldmønter,   Solidi,   fandtes  vel,   som   foran   nævnt, 
i    ikke    ringe    Antal,    dels    benyttede   som    Prydelser,    dels    ogsaa 
kurserende  som   Ment.     Der  et   i   det   nuværende  Danmark    frem- 
draget henved  200,   deraf  mere  end  Halvdelen  paa  Bornholm.     Fra 
hele  Skandinavien    kjendes    henved    500  Solidi,    af   hvilke   mange 
hare    til    større  Guldfund.      Møntmassen   har   dog   ikke    været    til- 
strækkelig  stor   til    at   anvendes  som   almindeligt  Betalingsmiddel. 
Hertil   benyttedes  Ringguldet.      Man    oparbeidede  Værdimetallet   i 
trinde   eller  kantede  Stænger,   som  beiedes  til  Ringe,   der  bekvemt 
kunde  bæres  paa  en  Snor  (Fig.  375).    Desuden  var  det  let  af  disse 
Ringe,  efter  Lejlighedens  Krav,  at  afhugge  et 
større  eller  mindre  Stykke,    der  afV^eiedes  paa 
Vægtskaalen.    Talrige  saadanne  Stykker  Ring- 
guld,    fuldstændige  eller  med  Snit-   og  Hug- 
mærker  ved  Stangens  Ender,    foreligge   i   20 
Guldfund,  og  desuden  er  der  enkeltvis  fundet 
Fi«  375-  Vi  '^-    '°°    ^^'*    Stykker    eller   Fragmenter,    der 

maa  opfattes  som  tilfældig  tabte  under  Brugen. 
Fremdeles  ere  mangfoldige,  større  og  mindre  Brudstykker  af  Hals-, 
Atm-  og  Fingerringe,  afhuggede  og  sammenbøiede  i  Ringform, 
blevne  optagne  under  samme  Forhold.  Ogsaa  disse  have  været 
brugte  ved  Betalinger.  Undertiden  ere  flere  større  og  mindre 
Ringe  hængte  i  hverandre  til  en  samlet  Klynge.  Guldet  spillede 
i  denne  Periode  samme  Rolle  som  i  ældre  Tider  Bronzen  og  i 
Vikingetiden  Sølvet,  og  det  er  ikke  med  Urette,  at  man  har  be- 
tegnet denne  Tid  som  Nordens  Guldalder. 

Det  stame  Fund  blev  i  Aaret  1833  fremdraget  ved  Pløjning  paa  Broholm 
Hovmark  i  Sydfjen.  Del  indeholdt  3  store  Halsringe,  4  Ringe  af  Starrelsc  som 
Armrinee,  13  Stykker  afhug|fcde  Ringe,  7  Giiidbracleater,  6  sammeiikjædede 
StiEnger,  flere  Barrer  o.  a.,  iall  52  Guldstykker  til  en  samlet  Vægt  a/  4153  Gram. 
Ved  Fundets  Optagelse  i  Museet  udlietaltes  en  Godtgjørelse  for  Metalværdien  af 
7144  Kr, 

Efter  Guldfundenes  Indhold  af  Ringguld,  Mønter  og  andre 
kostbare  Metaisager  ligger  det  nær  at  opfatte  dem  som  skjulte 
Værdier;  at  de  tidligere,  religiøse  Forestillinger  have  været  med- 
virkende ogsaa  ved  disse  Nedlægninger,  er  imidlertid  ikke  usand- 
synligt.   I  Fundenes  Sammensætning  eller  i  de  Forhold,  hvorunder 

de  fremdrages,  ligger  dog  intet,  der  afgjort  peger  i  denne  Retning. 
Sagerne  træffes  sædvanlig  i  ringe  Dybde,  i — vU\  saa  dybt,  som 
almindeligt  Markarbeide  fører.  De  kunne  ligge  ved  eller  under 
en  stor  Sten;  men  dette  er  dog  sjældent,  ligesom  det,  anderledes 
end  i  Sten-  og  Bronzealderen,  er  sjældent,  at  Findestedet  er  Eng 
eller  Mose. 

Til  de  samlede  Fund  slutter  sig  en  stor  Række  af  enkeltvis 
fundne  Guldsager,  mest  Arm-  og  Halsringe,  af  hvilke  flere  høre 
til  de  værdifuldeste  Stykker,  som  hidtil  ere  fremdragne  i  Danmark. 
Den  største  Halsring,  funden  i  en  Pløiemark  under  Herregaarden 
Oxholm  paa  Øland  i  Limfjorden,    har   en  Værdi  af  over  2500  Kr. 


Fig.  376.    Vi 

Af  lignende  Form    er    den    under  Fig.  376    afbildede  Ring;    men 
Værdien  ei  kun  Vs- 

Det  synes  at  kræve  en  Forklaring,  at  der  i  den  efterromerske 
Tid  fandtes  saa  store  Beholdninger  af  Guld  i  Norden,  efter  Fun- 
denes Vidnesbyrd  langt  større  end  i  den  nærmest  forudgaaende  og 
paafølgende  Tid.  Man  har  ment,  at  de  fremmede  Mønter  kunne 
give  et  Vink  om,  hvorfra  denne  Guldstrøm  kom.  Hovedmassen 
af  Solidi  hidrører  fra  det  5.  Aarh.,  navnlig  dets  sidste  Halvdel,  og 
det  overveiende  Antal  er  østromersk  Mønt.  Ved  denne  Tid  falder 
Gothernes  og  Hunnernes  Herredømme.  Guldet  skulde  da  være 
den  Skat,  som  det  østromerske  Rige  betalte  sine  Modstandere 
ved  Donauen,  hvorfra  det  efterhaanden  ved  Handlen  blev  ført 
til  Norden  og  da  navnlig  til  de  østlig  beliggende  Øer;  Born- 
holm, Øland,  Gotland,  hvor  Guldmønterne  fortrinsvis  fremdrages, 
maa  antages  ligesom  tidligere  at  have  dannet  Midtpunktet  for 
Nordens    Handelsliv.       Herimod    kan    dog    indvendes,     at    ogsaa 

Vesteuropas  Franker  og  Angelsaxer  dengang  havde  deres  guldrige 
Tid,  med  svære,  massive  Guldsmykker  og  romerske  SolidL  Bian 
maa  da  vel  søge  Kilden  noget  dybere.  Det  var  det  gamle 
Romerriges  Guld,  som  under  dets  Opløsning  og  Svaghedstilstande 
kom  germanske  og  nordiske  Folk  i  Hænde,  ligesom  disse  ogsaa 
i  andre  Retninger  i  den  efterromerske  Tid  optoge  Arven  efter 
den  klassiske  Oldtid. 


XI.     DYREORNAMENTIKEN  I  NORDEN. 


Den  efterromeiske  Tids  Kunst  har  en  egen  Betydning,  idet  den 
baade  kan  betegnes  som  nordisk  og  national,  fremgaaet  som 
den  er  af  en  Bevægelse,  der  kan  følges  tilbage  til  den  romerske 
Periode,  og  idet  den  tillige  hører  ind  under  den  almindelige  og 
fælles  Kunstretning  i  Vesteuropa  i  Tiden  fra  d.  5,  til  d.  8.  Aarh. 
Den  har  derhos  et  virkeligt,  indre  Værd  og  afgiver  i  hvert  Fald  et 
fyldigt  Exempel  paa  en  egen  Smagsretning,  der  mere  eller  mindre 
fremtrædende  har  ytret  sig  hos  mange  Folk  og  til  høJst  for- 
skjellig  Tid. 

Kunsten  bestod  væsentlig  i  en  Ornamentik,  og  dennes  Indhold 
var  for  den  overveiende  Del  af  en  egen  og  mærkelig  Art,  nemlig 
Dyrefigurer,  Hoveder  og  andre  Dele  af  Dyr,  Disse  Elementer 
træffes,  hvorhen  man  vender  Blikket,  paa  de  forskjellig  formede 
Smykkenaale,  paa  Arm-  og  Fingerringe,  paa  Hængesmykker  og  i 
det  hele  paa  Alt,  hvad  der  tjente  til  Pynt,  men  ligesaa  vel  paa 
Bidseltøi,  Sværdfæster  og  Skedebeslag.  Der  foreligger  nu  kun 
Metalarbeider,  i  Bronze,  Sølv  og  Guld;  men  utvivlsomt  blev  den 
Samme  Dekoration  i  ikke  mindre  Omfang  anvendt  paa  alle  de  andre 
Stoffer,  som  stode  til  Raadighed. 

Det  er  firføddede  Dyr  og  Fugle,  men  ikke  saaledes  charak- 
teriserede,   at  de   skulde  siges  at  forestille  bestemte  Dyr,      Af  og 

til  skjønnes  det  vel,  at  der  er  tænkt  paa  en  Hest,  som  ved  det 
FJ&-  377  afbildede  Dyr,  der  er  det  mest  naturmæssige  og  tillige 
det  største  af  alle  de  hidtil  fremdragne  Billeder;  men  Forpartiet  af 
Hovedet  ligner  dog  mest  et  Fuglenæb.  Andetsteds  er  et  lignende, 
firføddet  Dyr  forenet  med  et  Menneskes  Overkrop,  eller  to  Dyr  ere 
samlede  ved  et  fælles  Mandshoved.  En  enkelt  Gang  træffes  et 
tydeligt  Vildsvinehoved,  og  Fuglen  skulde  undertiden  kaldes  en 
Ørn.     Oftest  sees  dog  Dyrebilleder  af  ganske  ubestemmelig  Art. 

Fig.  378 — 80  vise  nogle  af  de  bedst  tegnede  og  mest  naturmæssige  Dyr. 
^ig-  37^-  ^^  Fugl  seet  in,  Ryggen,  med  Benene  strakte  bagud  langs  Kroppen 
og  med  særdeles  bred  Hale.  Figuren  er  afpasset  efter  det  trekantede  Felt  paa  en 
Fibula,  som  den  skulde  udfylde.  Fig.  379:  £t  firføddet  Dyr  seet  fra  Siden,  med 
Lemmerne  vendte  forud.  Hovedet  med  Tværbaandet  over  Snuden  og  Linierne  bag- 
ved det  aflange  Øie  er  typisk  i  sin  bele  Form  og  Tegning.  Dyret  ligger  ved  Kanten 
af  en  stor  Fibula  som  Fig.  384.    En  Fugl  seet  fra  Siden  er  gjengiven  under  Fig.  380. 


Fig.  378-80.    Vi. 

Benet,  som  ender  i  lange  Kløer  eller  Tæer,  er  stukket  igjennem  Næbet;  den  spidse 
Vinge  ligger  tværs  over  Kroppen.  Figuren  er  kredsrundt  bøiet  for  at  passe  til  den 
runde  Flade  paa  en  Guldbracteat. 

I  deres  Helhed  ere  Dyrene  saa  lidet  naturmæssige  sona  vel 
muligt;  Lemmer,  Hoved  og  Hale  ere  ikke  af  mere  naturlig  Form. 
Man  mægtede  ikke  at  gjøre  dem  anderledes  eller  rettere,  kun  saa- 
ledes  fandt  man  dem  smukke  og  kunstfærdige.  Det  var  Kunst- 
former, man  vilde  fremstille,  og  ikke  Naturformer.  Alt  lige  fra 
Helheden  indtil  de  mindste  Enkeltheder  er  udført  paa  en  vis,  til- 
vant Maade,  som  Stilen  fordrede  det.  En  mere  stilpræget  Kunst 
kan  vanskelig  findes. 

Dyrene  ere  Ornamenter  og  behandles  som  saadanne.  De 
strække  og  bøie  sig,  forkortes  og  forlænges,  beskjæres  og  omformes, 
alt  efter  som  det  passede  for  den  Plads,  de  skulde  fylde.  Tidens 
Kunst  bestod  væsentlig  i  en  Fladeornamentik,  og  Smagen  fordrede, 
at  Alt  skulde  dækkes.  Man  fyldte  da  ind  af  Dyremotiver  saameget, 
som  Pladsen  tillod,  og  behandlede  dem  paa  rent  vilkaarlig  Maade. 
Saaledes  fremkom  de  største  Misforhold  mellem  Krop  og  Lemmer 

Og  de  mest  naturstridige  Former  og  Stillinger  af  Hoved  og  Ben. 
Kjæberne  bleve  lange  og  baandfqnnede,  eller  Forpartiet  af  Hovedet 
bortkastedes;  Dyret  fik  et  eller  flere  Ben  dreiede  op  eller  ned, 
som  Pladsen  tillod  det.  Sted  og  Rum  betingede  Dyrets  Form  og 
Udførelse;   thi  dets  Bestemmelse  var  alene  at  skulle  dekorere. 

Fig.  381—8*  vise  aKerkt  oniBineniall  behandlede,  men  dog  endnu  kjendelige 
Ijyreformer.  Kroppen  er  baandformet  og  længdestribet;  Laarene  ere  angivne  ved  en 
rand  Slyngning.      I  Fig.  381  vender  Dyrel  sit  Hoved   tilbage  oytr  Kroppen ;    det   er 

bagtil  afgrænset  af  en  Halvkreds,  fortil  ender  det  i  et  Fuglenæb.  Forbenet  er  løftet 
op  foran  Halsen;  Baglemmet  er  dreiet  bagud  i  en  Bue  og  derpaa  beiel  ind  under 
Kroppen.  1  Fig.  382  har  Dyret  et  Hoved  af  lignende  Form;  kun  findes  der  i  Stedet 
for  Fuglenæbet  to  brede,  stribede  og  gabende  Kjieber,  der  ere  forlængede  ned  til 
Forbenet  og  bagved  Halsen.  Baglemmet  har  dobbelt  Laar.  Begge  Dyr  ere  tagne 
fra  en  stor  SaWfibula  som  Fig.  384. 

Under  den  fortsatte  Gjentagelse  af  de  samme  Billeder  faldt  de 
fra   hinanden   i   Stumper  og  Stykker   og    bleve    tilsidst   ikke    stort 
mere   end   traditionelle  Snørkler, 
Først  og  fremmest   beroer  dette 
paa,  at  de  ret  egentlig  vare  Folke- 
kunst (S.  609).     For  en  Del  kan 
dog  Opløsningen  af  Dyremotivet 
hidrøre   fra  del  anvendte  Materi- 
ale  og  fra  den  techniske  Frem-  Fig  383.  Amb  .bsd  Vi 
stillingsmaade.     Naar  Billederne, 

som  det  jævnlig  skete  (f.  Ex.  Fig.  383),  bleve  udførte  i  Guldfiligran, 
maatte  de  let  blive  spinkle,  traadformet  forlængede  og  tilsidst 
ukjendelige.  I  Metalpladen  angaves  derimod  Udlinier  og  Ind- 
delinger ved  Indsnit;  men  ogsaa  herved  var  Begyndelsen  gjort  til 
at  skille  Dyrene  i  deres  enkelte  Dele. 

^'S-  383  gjengiver  et  i  alle  Retninger  stærkt  forvansket  Dyrebillede  udført  i 
Guldliligran  og  tilligemed  andre  lignende  Billeder  dækkende  cl  bredt  Guldbaand  til 
Mundingen  af  en  Sværdskede.  Bagpartiet  af  Hovedet  med  Øie  og  Øre  lukkes  fortil 
af  et  Tværbaand.    Den  store  Slyngning  foran  betegner  Kjiebeme,  den  Bverste  slynget 

tilUge  og  hxngenåe  ned  over  deo  undeiste.  Et  kort  Sijrkke  HiJj  forbinder  Horedet 
og  Fortairet;  hele  ResMQ  af  dette  Len  nuuigler.  Den  trudfonnede  Krop  rei*«r  lif 
op  til  det  pærefonnede  BaglBar,  hvorfra  der  udgiaer  et  Imgt  ueåtA-  og  derput  opwi- 
bøiet  Ben  afsluttet  af  en  litle  Fod.  Den  fr>  det  samme  Laarparti  udguende  Hale 
er  lagl  over  og  under  Benet. 

Naar  Forkvaklingen  og  Opløsningen  er  dreven  saa  yderlig  vidt, 
er  den  meget  utiltalende;  den  er  et  Udtryk  for  Stilens  Forfald. 
Ved  de  bedre  Arbeider  kan 
man  derimod  ikke  undlade  at 
anerkjende  den  Dygtighed, 
hvormed  der  er  tumlet  med 
de  gjenstridige  Ornamenter,  og 
den  Opfindsomhed,  hvormed 
de  faa  Motiver  bestandig  ere 
omformede  og  fornyede.  Ikke 
faa  Stykker,  som  den  store, 
delvis  forgyldte  Sølvfibula 
^■S'  3^4  ^"3^  kaldes  paa  sin 
Vis  smukke  og  fuldendte. 

Øverst  seet   el  Menneskehoved  og 
derunder    tre    Dyrehoveder.       De    to 
jrderste  høre  til  fuldsuendlge  Dtt  med 
et   Forben  <^  et  Bagben ,    det   sidste 
dreiet  op  over  Kroppen.    I  Midten  af 
den    rhombiske   Plade    tigge   atter   to 
Dyr  med   Ryggen   mod   hinanden    og 
Hovederne   vendende   nedad.      Nsbct 
er   skilt    fra   Bagpartiet    af  Hovedet, 
hvori    sees    de   sedvanlige  Tvsrlinier 
foran    Øiet.      Af   Forlemmel    er    kun 
Luret   angivet:    Baglemmet   er    fuld- 
stiendigt  (^  bærer  en  lang  kløftet  Fod. 
Derefter    følge     tre    chirakieristiske, 
store    Hoveder,     det    midterste     seet 
ovenfra,   de  to  andre  fn  Siden.      Paa 
Bøilen    ligge    to    fuldstændige ,     mes 
»t«rkt  forstyrrede  Dyr;    dog  ere  Dele  af  Hoveder,    Kroppe   cg  Lemmer  endnu  syn- 
lige.      Udenfor  Indfatningen   om  den  nederste,    Rrkantede  Plade    sees  to  fuldslicndigc 
Dyr  med  Hovederne  vendende  udad,  hvert  med  el  Forben  og  et  Bagben,  der  er  kastet  op 
over  Ryggen.       Inde  paa  Pladen  findes  endelig  i   Midten  Ire  store  Dyrchoveder,    ven- 
dende nedad  og  til  begge  Sider  en  Gruppe  af  to  Dyr  med  sammenslyngede  Kjæber.    Der 
er  saaledes  paa  delte  Spsende   lo  mere  eller  mindre  fuldsuendige  Dyr  og  9  Hoveder. 
Med   god   Grund    har   denne  Kunst    faaet  Navn    af  Dyreoma- 
mentik.    Bladmotiver  mangle  ganske.    De  i  den  foregaaende  Periode 

indførte,  romerske  Blade  ere  atter  opgivne,  og  først  i  Vikingetiden 
træffes    paany   Bladformer,    modfagne    fra  den   carolingiske   Kunst. 
Lineære  Ornamenter,    Halvkredse,    Zikzaklinier,    firkantede   Felter 
o.  s.  V.  forekomme  vel;  men  det  er  Dyrene,  som  give  Omamentiken 
dens  Charakter.      Naar   der   træffes   Menneskebilleder,    ere   de   be- 
handlede paa  samme  ornamentale  Maade  som  Dyrefigurerne.      Til 
de  bedst  udførte  høre  Hovedet  Fig.  385  og  det  fuldstændige  Billede 
Fig.  386.      Den    lille  Mandsskikkelse    staaer    og 
kryber   sammen    med    Armene    lagte    ind    over 
Livet  for  saaledes  at  faa  Plads  i  det  trange  Felt 
paa  en  Sølvfibula,  som  den  tjener  til  at  udfylde. 
Hovedet  Fig.  385  er  fyldigt  og  kredsrundt,  fordi 
det  skal  dække  en   rund  Flade.     Saadanne  Mo- 
tiver træffes  dog  forholdsvis  meget  sjælden.    De  ^ig.  3«s.  Vi. 
have  imidlertid  hjemme   i  denne  Ornamentik  og 
høre,    som   det   nedenfor  skal  vises,    med   til  dens  Væsen.      Vilde 
man   derfor  have   en   rummeligere  Betegnelse   for  den  hele  Kunst- 
retning, ogsaa  gjældende  for  Menneskebillederne,  kunde  man  kalde 
den  figvrlig  Omantentik. 

En  særlig  Retning  i  Omamentiken  viser  sig  i  Periodens  senere 
Del,  navnlig  hyppig  paa  Bomholm,  ligesom  der  ogsaa  i  Sverige  er 
fremdraget  mange  og  smukke  Arbeider  af  denne  Art,  Dyrene  ligge 
ikke  som  ellers  ved  Siden  af  hverandre,  men  bøies  ind 
over  og  imellem  de  tilstødende  Figurer.  Kroppe  og 
Lemmer  spaltes.  Fødder  og  Laar  aabnes  til  Løkker,  og 
nu  stikkes  Dyrene  i  hverandre  og  gjennem  deres  egne 
Poter,  Kroppe  og  Laar.  Herhen  hører  Dyregruppen  paa 
den  foran  S.  599  afbildede  Sværdknap  og  mange  andre  f~~^ 
Billeder,  der  maa  betegnes  som  de  bedste,  der  kjendes 
fra  den  efterromerske  Periode.  Tegningen  er  sædvanlig  sluttet  og 
sammenhængende.  Yderdelene  af  Figuren  bortkastes  ikke,  og  man 
tyer  ikke  til  den  slette  Udvei  at  erstatte  den  forstyrrede  Figur  med 
Stregsirater  uden  Mening.  Alt  er  fint  og  præcist  behandlet,  men 
om  muligt  endnu  mere  stiliseret  end  tidligere,  endog  til  en  saadan 
Grad,  at  der  skal  sees  nøie  til  for  at  opfatte  Kompositionen.  Det 
er  Dyreomamentikens  sidste  og  høieste  Udvikling,  som  afspeiler  sig 
i  denne  Stilgruppe;  men  noget  væsentlig  nyt  har  den  ikke  at  opvise. 
Grundtrækkene  ere  de  samme  som  forud  og  som  overalt  i  Norden. 

Fig.  3S7,   henlel   fra  et  Endebeslag  af  Broni«   til   ea  Bælterem,    er  endnu  ikke 

laa  vanskelig  al  forstaa.  Det  er  el  velbygget  (^  fuldstændigt.  Grfeddel  Dyr.  For- 
oven lilholre  sees  det  store,  runde  Øie  bagest  i  Hovedet.  Over  del  Ibshct  sig  en 
Natkeiop  mert  udiliget  Ende;  denne  Tilfaiclse  til  Hovedel  er  eiendommelig  for  denne 
Stilgruppe.  Kjæbeme  ere  traadformet  forlængede,  den  ene  itukken  igjennem  Kroppen 
og  begge  Isbende  ned  i  en  af  Bagpoteme.  Der  er  kun  il  Forben  med  en  Uag, 
»aben  Fod,  gjcnncm  hvilken  Kroppen  er  stukken.  IJerimod  findes  der  to  Baglemmer, 
del  ene  vendt  op  over,  det  andet  ned  under  Kroppen.  Poterne  ere  af  forskjellig 
Form.  Vantkeligerc  er  det  at  Ee,  al  Slyngningerne  paa  den  aflangt  firkantede  Plade- 
naal ,  fra  Bomholm ,  der  er  afbildet  under  Fig.  3S8,  danne  to  fuldstændig  ttilnuessig 
byggede  (^  omhyggelig  udfarte  Dyrefigurcr.  For  at  lette  Opfattelsen  er  Kroppen  ved 
del  ene  Dyr  her  gjengivet  uden  Tone  og  Lemrocmc  samt  Hovedel  dækkede  med  Skrafle- 
ring.  Den  baandformede  Krop  deler  sig  bagied  Hovedet  i  to  Partier.  Del  ene  fort- 
sættes i  en  stor  Slyngning  indtil  Bagbenet:  del  andet  strækker  sig  igjennem  det 
krumme  Næb  og  den  aabne  Nakketop  hen  til  det  firkantede  Laarpaiti  ved  Hjømet 
nederst  (ilhøire.      Herpaa  hænge   to  Beu  med  lang^  aabne  Fødder,   den  ene  stukken 


Fig.  ,87-M,    Vi- 

igjennem  den  anden  og  begge  aabnende  sig  for  el  af  Kroppens  Baand.  Bagbenet 
dannes  af  el  langl,  slyngel  Baand,  der  ender  j  en  megel  lang  Fod.  hvis  øverste  Parti 
omslutter  Kroppen.  Del  eneste,  som  ikke  hnrer  med  til  Dyrene,  er  del  lille,  runde 
Felt  i  Midlen  af  Pladen. 

Der  har  atter  og  atter  været  spurgt,  om  disse  Dyrebilleder, 
som  det  i  Løbet  af  tre  Aarhundreder  var  den  nordiske  Kunstners 
Hovedopgave  at  udføre,  med  Anvendelse  af  hele  sit  Snilde,  under 
Benyttelse  af  det  kostbareste  Materiale,  hvorover  han  raadede,  og 
anbragte  paa  de  kjæreste  Stykker,  som  Mand  og  Kvinde  eiede, 
om  disse  idelig  tilbagevendende  Dyrefigurer  dog  ikke  skulde  have 
en  Betydning.  Ingen  har  kunnet  angive,  hvilken  denne  skulde  være. 
Ganske  uden  Grund  er  det  sagt,  at  en  enkelt  Sammenstilling  af  to 
Dyr  paa  begge  Sider  af  et  Menneskehoved,  f.  Ex.  øverst  paa  Naalen 
S.  618,  skulde  gjengive  den  oldchristlige  Fremstilling  af  Daniel 
mellem  Løverne.  Selv  om  saa  var,  vilde  dette  dog  ikke  afgjøre 
noget  for  hele  den  øvrige  Dyrevrimmel.  Intet  taler  for,  at  det 
var  betydende  Billeder,   Alt  for,   at  de  alene  vare  Ornamenter,    ud- 


Ornamentikens  Oprindelse. 

førte,    fordi    man    fandt    dem    smukke    og   kunstfærdig 
spillede    i    denne    Periode    samme    Rolle    som    den    lij 
Stenalderen,    som   Spiralen    i    den    ældre  Bronzealder, 
slyngede  Baand  i  den  yngre  Bronzealder  og,   for  at  tag^ 
fra  den  store   Kunst,    som   Acanthusbladet  hos  Græker 
gothiske  Bladværk  i  Middelalderen.     Den  efterromerske 
sin  Dyreornamentik  som  andre  Tider  deres  Linie-  og  Blad 
Men  naar  saa  er,    maa  denne  Kunststils  Oprindels( 
Udvikling  kuime  paavises.    Dette  lader  sig  ogsaa  for  No 
kommende   gjøre   med  stor  Sikkerhed.     Den  forudgaaen 
rummer,  som  det  er  udviklet  (S.  508  Ag.),  alle  de  Element 
nyttedes    i    den    efterromerske   Tid    under   fortsat    Omdi 
bestandig  videre  dreven  Stilisering,   dels  fuldstændige  E 
af   samme    Art    som    de    senere, 
nemlig  firføddede  Dyr  og  Fugle, 
dels  Dyrehoveder,  der  ere  væsent- 
lig   overensstemmende    i    Enkelt- 
hederne.     Man    sammenligne   det 
lange  Hoved  med  og  uden  Længde-     ^»«  3^-  Dyrehovcd.  f«  et  b 

^  &  &  den  efterromerske  Tic 

Og  Tværbaand  fra  de  to  Tidsrum, 

Fig.  306  og  379,  Fig.  305  nederst  og  389,   og  ligeledes  c 
Fuglehoveder  med  det  store  Næb;   man  vil   da  ikke  væ 
om,  at  de  ældre  og  yngre  Dyr  høre  til  samme  Slægt.    I 
neriske  Udvikling  i   Norden  gjennem   Folkevandringstide 
efterromerske  Tid   danner  et  sammenhængende  Forløb, 
første  Begyndelse  alt  kan  spores  i  den  romerske  Periode 
Men    hvad    der   er   klart   for   Nordens    Vedkommem 
dunkelt,  naar  Blikket  kastes  ud  over  Europa;  og  saare  vid 
Spørgsmaalet  sig  om  denne  Ornamentiks  Oprindelse.    Den 
overalt,  hvor  germanske  Folk  byggede  nye  Riger  paa  Roi 
Ruiner,    i    Ungarn    og    Sydtydskland ,    i   Norditalien,    Fn 
Rhinegnene   og  i   det   angelsaxiske  England;    udenfor,   p 
og  slavisk  Grund  har  den  derimod  ikke  havt  hjemme.     E 
hører   uadskillelig  sammen   med   de   gothiske   og  german: 
Fremdeles   er  den   i  sin  Grund   overalt  den  samme,    skjj 
nere  eller  mindre  fremtrædende  Eiendommeligheder  paa  c 
3mraader.      Det  er  en  fælles  Stil,    som  maa  have   havt 
Jdspring. 


622  Tidsforhold. 

For  at  finde  dette  maa  det  først  og  fremmest  afgjøres,  hvilken 
Tid  denne  Stil  tilhører.  Dette  er  imidlertid  en  noget  vanskelig 
Sag.  Dog  turde  det  være  klart,  at  den  fuldt  udviklede  Dyreoma- 
mentik,  som  omtales  i  dette  Afsnit,  ikke  kan  føres  ret  langt  til- 
bage i  det  5.  Aarh undrede.  Den  synes  væsentlig  at  tilhøre  Tiden 
efter  det  vestromerske  Riges  Fald.  Denne  Stilretning  træder  stærkt 
frem  paa  de  store,  germanske  Gravpladser,  der  enten  slet  ikke  have 
ydet  Sager  af  romersk  Arbeide  eller  dog  meget  faa,  og  paa  den 
anden  Side  har  intet  af  de  store  Fund,  der  med  nogen  Sikkerhed 
kunne  henføres  til  Tiden  fra  d.  3.  til  d.  5.  Aarh.,  frembudt  Ex- 
empler  paa  fuldstændige  Dyrebilleder  af  samme  Snit  og  Form  som 
de  her  omhandlede.  Der  tænkes  herved  navnlig  paa  Rækken  af 
de  herlige  Fund  fra  Sydrusland  indtil  Belgien  med  talrige,  stærkt 
ornamenterede  Sager,  som  maatte  være  prægede  af  Dyreomamen- 
tiken,  dersom  den  allerede  da  havde  været  til:  De  kostbare 
Prydelser  og  Kar  fra  Petreosa  i  Walachiet,  —  Gravfundene  fra 
Osztrdpataka  i  det  nordlige  Ungarn,  —  det  store  Fund  af  romerske 
Guldmedailloner  i  brede,  ornamenterede  Indfatninger  fra  Szilågy- 
Somlyo  i  Siebenbiirgen  og  det  senere  Fund  fra  samme  Sted  af 
talrige,  store  Guldfibulaer,  —  Guldsmykkerne  fra  Graven  ved  Puszta- 
Bakod  i  Komitatet  Pest  og  endelig  de  ligesaa  rige  Fund  fra  Pouan 
i  Champagne  og  fra  Childerics  Grav  (f  481). 

Er  dette  saa,  da  kan  den  fuldt  udviklede  Dyreornamentik 
næppe  opfattes  anderledes  end  som  en  national  Kunststil  frem- 
kommen hos  de  Folk,  der  stode  som  Seirherrer  paa  romersk  Grund. 
De  havde  taget  det  gamle  Riges  Skatte  i  Arv;  Kunstnere  og 
Haandværkere  kom  i  deres  Sold,  techniske  Færdigheder  gik  ikke 
tabt.  Men  den  Kunst,  der  skabtes,  maatte  faa  et  eget  og  barbarisk 
Præg  stemmende  med  de  nye  Herskeres  Smag.  Under  Vexel- 
virkning  mellem  de  forskjellige  beslægtede  Folk  blev  den  nye 
Kunsts  Udvikling  og  Forløb  væsentlig  ensartet,  dens  Opløsning  og 
Forfald  foregik  jævnsides,  indtil  den  endelig  veg  for  den  karolin- 
giske  Renaissance. 

Men  Grundlaget  for  denne  Kunst  og  dens  første  Udspring  til- 
hører den  forudgaaede  Tid,  ligesom  det  er  omtalt,  at  dette  var 
Tilfældet  i  Norden.  Flere  af  de  nys  nævnte,  ældre  Fund  frem- 
byde Exempler  paa  en  begyndende  Dyreornamentik,  der  ganske 
svarer  til  det  forberedende  Stadium  i  Danmark,  som  foran  er  omtalt 


Det  ældste  Stadium. 

under  Folkevandringstiden.  I  det  første  Fund  fra  Szilågy  -  Somly<5, 
i  Puszta -Bakod  Fundet  og  navnlig  fra  Childerics  Grav  foreligger 
der  Dyrehoveder  af  samme  ubestemmelige  Art  som  i  de  danske 
Mosefund.  Fremdeles  kjendes  fra  det  sydlige  Rusland  mangfoldige 
Exempler  paa  Anvendelsen  af  tilsvarende  Dyrehoveder.  De  høre 
afgjort  ind  under  den  velbekjendte,  germanske  Stil  fra  efterromersk 
Tid;  Form  og  Snit  ere  ganske  overensstemmende.  Men  oftest 
have  de  et  ældre  Præg  end  de  tilsvarende  Former  fra  vestligere 
Egne,  og  de  træffes  ved  Sager,  der  umiskjendelig  tilhøre  en  tid- 
hgere  Tid.     Fremdeles  mangle  fuldstændige  Dyrebilleder  af  ger- 


Fig.  39<^-9i- 


mansk  Art  fuldstændig  paa  dette  østlige  Omraade.  Paa  disse 
Forhold  maa  der  lægges  den  største  Vægt,  naar  Talen  er  om 
Dyreornamentikens  Oprindelse. 

Fig-  390 — 91  vise  to  Fibulaer  fra  Kertsch  paa  Krim  og  fra 
Nijna,  Gouv.  Kharkof  (eft.  Aarb.  1872  og  Maq)herson,  Antiquities 
of  Kertsch).  Baade  det  aflange  Dyrehoved  seet  fra  oven  og  Fugle- 
hovedet seet  fra  Siden  svare  ganske  til  de  foran  afbildede  Hoveder 
fra  Folkevandringstiden,  ligesom  de  frembyde  Grundtrækkene  i  de 
almindelig  forekommende  Dyrehoveder  fra  den  efterromerske  Tid. 

Disse  Sager  fra  det  sydlige  Rusland,  fra  Krim  og  fra  Kaukasus 
synes  med  Rette  at  kunne  bringes  i  Forbindelse  med  det  store 
gothiske  Herredømme  i  d.  4.  Aarh.,  før  Hunnernes  Fremtrængen. 
De  indeholde  Spirerne  til  den  senere  Dyreornamentik  paa  lignende 
Maade    som  de  danske  Mosefund    og   som    enkelte   mere    spredte 

Fund  i  Mellem-  og  Vesteuropa,  alle  tilhørende  Tiden  før  det  vest- 
romerske Riges  Fald.  Gotherne  have  saaledes  deltaget  i  Stilens 
første  Udvikling;  men  at  udpege  dette  Folk  som  Skaberne  af  den 
nye  Kunst  maa  være  ligesaa  urigtigt  som  at  tildele  de  nordiske 
Folk  en  fremtrædende  Rolle  i  denne  Sag,  fordi  den  begyndende 
Dyreornamentik  er  fyldig  repræsenteret  i  Nordens  Mosefund.  Meget 
snarere  turde  det  være  saa,  at  der  i  Folkevandringstiden  hos  de 
gothiske,  germanske  og  nordiske  Folk,  som  stode  i  livligt  Sam- 
kvem med  hinanden,  er  i  Fællesskab  blevet  lagt  Grunden  til  den 
nye  Stil,  ligesom  den  senere  efter  Romerrigets  Opløsning  under 
gjensidig  Udvexling  blev  dreven  frem  til  sin  Blomstring  og  sit 
Forfald.  Dyreornamentiken  kan  hverken  i  sin  Begyndelse  eller  i 
sin  Udvikling  sættes  fortrinsvis  i  Forbindelse  med  et  enkelt  Folk; 
den  er  fremgaaet  af  en  for  de  beslægtede  Stammer  fælles  Aands- 
og  Smagsretning. 

Hvad  angaaer  særlig  Danmarks  Forhold  til  den  nye  Stil,  da 
er  der  vistnok  god  Grund  til  at  antage,  at  man  ikke  her  er  gaaet 
foran,  men  kun  har  fulgt,  hvad  der  andetsteds  var  fremkommet 
hos  de  Folk,  som  stode  forrest  ved  Tidens  Begivenheder,  og  som 
derfor  sandsynligvis  ogsaa  vare  de  ledende  paa  Kunstens  Omraade. 

Men  paafaldende  faa  ere  rigtignok  de  her  fundne  Sager,  der 
kunne  bestemmes  som  indførte  fra  germanske  Folk,  og  mærkelig 
gode  og  rene  i  Stilen  ere  i  det  hele  mange  af  de  Stykker,  som 
findes  i  Norden.  Saa  fyldig  som  den  begyndende  Dyrestil  fore- 
ligger i  de  store  Mosefund,  træder  den  ellers  intetsteds  frem.  Fra 
den  efterromerske  Tid  er  der  i  Norden  forholdsvis  langt  oftere  end 
i  andre  Lande  fremdraget  udmærkede  Arbeider,  i  hvilke  den  rige 
Dyrestil  træder  frem  i  fuld  Forstaaelse  og  i  den  fortræffeligste  Be- 
handling. Man  kan  misforstaa  dette  paa  to  Maader.  Enten  kan 
man  i  de  anførte  Forhold  se  et  Vidnesbyrd  om,  at  Danmark  skulde 
have  ført  an  i  den  hele  Kunstudvikling  —  ligesaa  godt  kunde  man 
antage,  at  vort  Land  var  gaaet  foran  i  Stenalderen,  fordi  det  yder 
forholdsvis  flere  og  tillige  bedre  forarbeidede  Sager  end  andre 
Lande,  eller  i  Bronzealderen,  fordi  Spiralomamentiken  paa  intet 
andet  Omraade  har  faaet  en  saa  smuk  og  rig  Udvikling.  En 
Misforstaaelse  i  modsat  Retning  er  gjentagende  kommen  stærkt  til 
Orde  hos  Z.  Lindenschmit,  som  kort  og  godt  erklærede,  at  alle 
de  fortræffelige,   i  Norden  fundne  Sager  fra  den  efterromerske  Tid 


vare  indførte   fra  de   germanske  Folk,    idet  man  endnu   bestandig 
skulde  have   været    ganske    ude    af  Stand    til  at  frembringe  gode 
Metalsager.       Den    rette    Opfattelse    af    de    smukke    Arbeider   fra 
Folkevandringstiden  maa  utvivlsomt  søges  fra  samme  Kant,  hvorfra 
ovenfor  Forstaaelsen  hentedes  af  den  gode  Technik  og  de  mange 
smukke  Frembringelser  i  Sten-  og  Bronzealderen.      Vort  Land   laa 
vistnok  langt  fra  Bevægelsernes  Udspring  og  deres  Centrum.    Først 
senere  naaede  herhen,   hvad  der  andetsteds  var  fremkommet.     Men 
herved  blev  det  vundet,    at  Tid  og  Arbeide   ikke  medgik  til   de 
første  Forsøg;  kun  det  blev  tilført,  som  havde  staaet  sin  Prøve,  og 
som  derved  havde  vist  sig  at  have  Værd  og  Livskraft.     Ved  Mod- 
tagelsen   kunde    der   hertil    føies    et   Tilskud,    saaledes    at    der    i 
Norden  blev  gjort  et  Skridt  fremad.    De  mere  afsides  Egne  kunne 
tillige  have  frembudt  roligere  og  mere  stabile  Tilstande;   Jordbund 
og  Klima   begunstigede  Udvikling  af  Velstand.      Alt  dette  maatte 
komme  Kunst  og  Haandværk  tilgode.     Der  kan  vel  saaledes  have 
udviklet  sig  et  fast  Anlæg  og  en  bestemt  Evne  til   ikke   blot   at 
følge  med,   men  til  ogsaa  at  føre  Sagen  noget  fremad.     Paa  denne 
Maade  synes  baade   det  høie  Standpunkt  i  Sten-  og  Bronzealderen 
at  kunne  forstaaes  og  tillige   det  ved  første  Syn  noget  gaadefulde 
Forhold,    at  Dyreornamentiken  ofte   er  renere,   kraftigere  og  bedre 
behandlet  i  Norden  end  i  de  germanske  Lande. 

Den  hele,   her  behandlede  Stilretning  har  ikke   ret  ofte  været 
Gjenstand   for  en  mere  indgaaende  Undersøgelse.      Man  har  ment, 
at  Dyrestilen  stod   i  Forbindelse  med  det  religiøse  Liv  eller  Over- 
troen,  idet  Billederne  skulde  forestille  Slanger  og  Drager.     Det  er 
foran  fremsat,   at  Hovedmotiverne  ere  firføddede,  vingeløse  Dyr  og 
Fugle.      Slangeagtige  Tegninger  forekomme  vel,    men  kun   meget 
sjælden    og    da    formede  som  Fletværk  og   Slyngninger.      Slange- 
figurerne synes   derfor  at  være  fremkomne  ved  en  Omdannelse  af 
Baandslyngninger   efter  Dyreornamentikens  Krav.      Man   har  frem- 
deles, som  foran  berørt  (S.  514),  villet  aflede  de  nordiske  Dyr  af  de 
romerske  Løver  og  Griffer.    Forskjellen  er  dog  for  stor,  og  Mellem- 
leddene  mangle.      At  der   er  indgaaet  klassiske  Træk  i   den   nye 
Stil,  skal  ikke  benægtes;    at  enkelte  Fund  fra  Grænselandene,  som 
det  yngre  Fund  fra  Szilågy-Somlyo,  frembyde  klassiske  Dyreformer, 
er  ogsaa  sikkert  nok,  —  her  maatte  der  fremkomme  Blandinger  af 
romerske  og  barbariske  Elementer.    Dog  afgjøres  Spørgsmaalet  om 

Stilens  Oprindelse  ikke  af  disse  Enkeltheder,  men  af  de  ovenfor 
fremhævede  Hovedforhold.  Fremdeles  blev  der  i  den  romerske 
Kunst,  bortseet  fra  Fremstillingerne  af  Circuslegene,  bestandig  kun 
gjort  en  ret  sparsom  Anvendelse  af  dekorative  Dyrebilleder;  dette 
kan  ikke  have  givet  Anledning  til  Udviklingen  i  den  efterromerske 
Tid  af  den  udprægede  og  eiendommelige  Dyrestil,  ^om  blev  de 
tidligere  barbariske  Folks  Nationalstil  igjennem  Aarhundreder.  Fordi 
disse  Folk  skyldte  den  klassiske  Kultur  mangt  et  Laan,  er  det 
ikke  givet,  at  de  have  skyldt  den  Alt.  Det  afgjørende  er  dog, 
at  de  nye  Ornamentdyr  ikke  kunne  sees  at  være  afledte  af  romerske 
Dyreformer,  hvorimod  de  sees  at  være  fremgaaede  af  de  nationale 
Nydannelser,  hvis  første  Spor  træffes  langt  tilbage  i  Tiden. 

Vistnok  træffes  der  indenfor  den  her  omhandlede  Kreds  — 
omend  aldrig  i  Norden  —  ikke  faa  Sager,  som  fremvise  Billeder 
af  Løver  og  vingede  Griffer;  men  disse  skille  sig  altid  kjendelig^ 
fra  de  germanske  Ornamentdyr,  de  tilhøre  væsentlig  en  sen  Tid 
og  ere  utvivlsomt  optagne  fra  den  oldchristelige  Kunst.  En  sær- 
egen Fundgruppe  i  Ungarn  frembyder  baade  de  nævnte  klassiske 
og  andre  Dyreformer  i  Mængde;  men  denne  Gruppe  falder  udenfor 
den  germanske  Kunststils  Kreds,  hvad  der  tydelig  fremgaaer  af, 
at  dekorativt  Bladværk,  som  næsten  aldrig  træffes  i  de  germanske 
Fund,  og  som  intetsteds  spores  i  Norden,  har  faaet  den  rigeste 
Anvendelse  paa  dette  Omraade.  Det  er  det  samme  Bladværk, 
som  charakteriserer  det  berømte,  store  Guldfund  fra  Nagy-Szent- 
Miklds,  med  Kander  og  Skaale  dannede  og  forsirede  i  en  egen 
endnu  uforstaaet,  orientalsk  Stil.  Denne  Fundgruppe  er  uden  Be- 
tydning for  Undersøgelsen  af  den  germanske  Ornamentiks  Op- 
rindelse. 

Men  vende  vi  efter  Betragtningen  af  alle  Forhold  tilbage  til 
det  første  Frembrud  af  denne  Stil,  hvis  Kulmination  falder  i  den 
merovingisk-angelsaxiske  Periode,  da  synes  det  ikke  tvivlsomt, 
hvorledes  de  halvt  dannede  og  ufuldkomne  Dyrehoveder  skulle 
opfattes,  som  foreligge  fra  Folkevandringstiden  baade  i  Norden, 
i  Sydrusland  og  i  Ungarn.  Man  behøver  blot  at  kaste  Blikket 
tilbage  over  de  ældre  Tider.  Der  er  allerede  ovenfor  mindet  om, 
at  der  i  Nordens  Bronzealder  findes  en  lignende,  begyndende 
Dyreornamentik  (S.  513).  Tilsvarende  Phænomener  træffes  i  Hallstatt- 
og  La  Tene-Perioden  (S. 437  og  453).    Dyrehoveder  anbragte  i  Ender 


Rækker  og  dækkende  hele  Flader,  fremdeles  Hoveder  af  Mennesker  og 
hele  Figurer  forekomme  ikke  ualmindelig  i  Mellemeuropas  tidlige 
Jernalder.  Der  mindes  her  kun  om  Fuglehovederne  paa  Baile- 
naalene  fra  det  sydlige  Tydskland,  —  om  Dyrebillederne  paa 
Sværdskederne  fra  Schweizer -Søerne,  —  om  Menneskehovederne 
paa  Sværdfæster  og  Armbaand,  —  om  Bæltebeslagene  af  tyndt- 
dreven  Bronze,  dækket  med  Dyre-  og  Menneskebilleder.  Der  har 
da  hos  de  barbariske  Folk  i  Europa  været  en  Tendens  til  at  danne 
en  figurlig  Ornamentik,  som  er  kommen  til  Frembrud  til  for- 
skjellige  Tider;  men  kun  paa  et  enkelt  Punkt,  efter  Fol  ke  va  nd  rings - 
liden,  blev  denne  Retning  forfulgt  i  sine  Kunsequenser,  fordi  den 
kun  her  blev  ladet  uforstyrret  af  Indgreb  fra  den  klassiske  Kunst. 
Paa  dette  ene  Punkt  stode  de  barbariske  Foik  herskende  og  selv- 
stændige, medens  tidligere  bestandig  nye  Indflydelser  fra  de  klas- 
siske Lande  afbrøde  den  begyndte  Stiludvikling  ved  Tilførsel  af 
Motiver  fra  en  overlegen  Kunst  og  Industri. 

Fra  det  østlige  Europa  kjendes  der  lignende  Phænomener. 
Den  saakaldte  skytiske  Gruppe  henter  sin  rige  Ornamentik  fra 
Dyreverdenen;  i  Kaukasus  forekommer  en  udpræget  Dyrestil  af 
egen  Art.  Indenfor  selve  den  klassiske  Verden  træffes  fremdeles 
paa  flere  Punkter  en  Ornamentik,  der  i  det  væsentlige  kan  sammen- 
stilles med  den  germanske.  I  Mykenæ-Stilen  (S.  266)  spille  Havets 
Skaldyr  en  fremtrædende  Rolle.  Dipylon  ■  Gruppens  Ornamentik 
(S.  491)  er  for  en  væsentlig  Del  baseret  paa  Billeder  af  Heste  og 
Fugle,  anbragte  i  Rækker  og  indrammede  mellem  de  lineære  Orna- 
menter. Et  Skridt  længere  ned  i  Tiden  optræder  en  ny  figurlig 
Stil,  idet  orientalske  Former,  Naturens  eller  Phantasiens,  Løve, 
Grif  og  Sphinx,  trænge  frem  overalt.  Til  disse  føies  der  senere 
nye  Rækker  af  ornamentale  Motiver  hentede  fra  Dyreverdenen. 

Hvad   der   møder   her   i   den   høieste   Kunstform    og   baaret   af 
det  store  Aandsliv,   er  tilvisse  vidt  forskjelligt  fra  de  ofte  forkvak- 
lede  og  indtil   det   ukjendelige  stiliserede,  germanske  Dyr.     Men  ■ 
sin  Grund  er  det  det  samme.     Der  var  da  i  Oldtiden  en  almindr 
lig   Tendens    til    at   ornamentere    med    figurlige    Fremstillinger   ( 
lavnlig  med  Dyrebilleder.     Den  viser  sig  paa  mange  Steder;   r- 
tun    hist   og  her  fører  den   til  Dannelsen   af  en  egen  Ornamen 
it   af  de  mest  energiske  Udslag,   mærkeligt   tillige  ved   det  str 

Tids-    Og   Nationalitetspræg,    foreligger    i    den    germanske    Dyre- 
ornamentik. 

^  Men  den  figurlige  Ornamentik  havde  ikke  alene  hjemme  i 
Oldtiden  og  i  den  efterromerske  Periode.  Ogsaa  Middelalderens 
ornamentale  Dyrefigurer,  nu  oftest  vingede  Drager,  ere  Udtryk  for 
den  samme  Lyst  til  at  danne  en  levende  Dekoration  uden  egentlig 
Betydning.  Stoleryggen  skyder  ud  i  Dragehoveder,  med  opspilet 
Gab  tjene  de  ved  Tagskjæget  til  Udløb  for  Vandet,  ligesom  de 
anvendes  til  Pryd  for  Skeer  og  Kander.  Atter  i  Renaissancen  og  i 
andre  Stilarter  træffes  tilsvarende  Phænomener.  Den  figurlige 
Ornamentik  kan  saaledes  siges  at  grunde  i  en  almenmenneskelig 
Tendens.  Men  i  den  høiere  Kunst  deler  den  Pladsen  med  Blad- 
ornamentet,  det  ædleste  dekorative  Element,  der  først  blev  fundet 
i  Orienten,  indført  i  Europa  af  Grækerne  og  derefter  bevaret  af  al 
senere  Kunst,  som  sluttede  sig  til  den  klassiske  Tradition.  Kun 
nordenfor  Alperne  sees  det  ret  tydelig,  hvorledes  Dyreornamentet 
træder  frem  efter  den  lineære  Ornamentik,  som  herskede  i  Sten- 
og  Bronzealderen.  Det  næste  Skridt  fremad,  til  Bladornamentiken, 
gjordes  her  først  i  Middelalderen. 

Endnu  videre,  til  den  figurlige  Ornamentik  hos  Folkene  i  de 
andre  Verdensdele,  skal  denne  Betragtning  ikke  strække  sig.  Den 
maatte  da  føre  til  vidtløftige  og  meget  komplicerede  Under- 
søgelser tildels  i  Modsætning  til  nylige  og  af  udmærkede  Forskere 
vundne  Resultater.  Af  Hjalmar  Stolpe^  Karl  von  den  Steinen 
o.  A.  er  det  nemlig  søgt  begrundet,  at  den  lineære  Ornamentik 
hos  flere  Naturfolk  er  fulgt  efter  og  har  udviklet  sig  af  den  figur- 
lige, medens  den  modsatte  Bevægelse  er  foregaaet  i  Europa. 
Vistnok  er  dog  denne  Sag  ikke  endelig  afgjort.  Det  maa  erindres, 
at  Ethnographien  paa  dette  Omraade  er  indskrænket  til  et  Materiale, 
der  ikke  naaer  stort  tilbage  over  Tiden  for  det  første  Samkvem 
med  Europæerne,  og  at-  Oplysningerne  om  Ornamentiken  hidrøre 
fra  vore  Dages  Indfødte,  medens  den  paagjældende  Stiludvikling 
ligger  langt  tilbage.  Fortsatte  Undersøgelser  ville  mulig  vise,  at 
Menneskets  kunstneriske  Udvikling  overalt  er  gaaet  i  samme  Hoved- 
retning, men  at  Bevægelsen  hos  Naturfolkene  har  været  langsom 
og  er  standset  paa  et  vist,  tidligere  eller  senere  Trin. 


XII.    VIKINGETIDEN.     DANEVIRKE  OG 
VOLDSTEDERNE. 


Det  sidste  Afsnit  af  Danmarks  Oldtid,  fra  d.  8.  til  d.  lO.  Aarh,, 
er  en  historisk  Tid,  omend  kun  lidt  efter  lidt  noget  mere 
oplyst  ved  skriftlige  Kilder.  Samtidige  Beretninger  om  Personer 
og  Tildragelser  søger  Historikeren  i  fremmede  Optegnelser,  fra  det 
angelsaxiske  og  frankiske  Vesten  til  det  arabiske  Østen,  og  knytter 
hertil  Enkeltheder  hentede  fra  langt  yngre,  hjemlige  Skrifter.  Stykke- 
vis tilføiec  Sprogforskeren,  hvad  han  har  gransket  i  de  samtidige 
Runeindskrifter.  Mythologen  søger  at  paavise  Hedentroens  sidste 
Stadium. 

Hvad   der  saaledes  fra   forskjelllg  Side   er  oplyst  om  Vikinge- 
tiden, skal   her  ikke   gjenfortælles.     De   archæologiske  Kildeskrifter 
skulle  søges  tolkede,    de   synlige  Minder  forstaaede,   der  ere  efter- 
ladte over  Jordfladen  eller  fremdragne  under  den.    Vel  staa  de  ikke 
som  de   eneste  Overleveringer,    saaledes   som   det   er  Tilfældet  f- 
de  ældre  Tidsrum;    ikke   lidet  have   de   dog  at   melde,   sorr- 
kan    erfares  fra  anden  Kant.     Dertil  stille  de  selve  Fortid 
vansket  Skikkelse  frem  for  Øie  og  Tanke,  medens  kw 
om   den  lyder  fra  de  gamle  Skrifter. 

For  Opsøgningen  af  Vikingetidens  Monumenter  omkring  i 
Landet  tages  Udgangspunktet  naturlig  i  den  Kreds  af  Minder,  der 
ere  knyttede  til  Gorms  og  Thyras  Navn.  Som  den  danske  Konge- 
række strækker  sig  uafbrudt  fra  dette  ældste  Par,  saaledes  er 
Traditionen  aldrig  ophørt  om  disse  mærkelige  og  store  Monu- 
menter; ogsaa  paa  anden  Maade  have  de  bevaret  deres  Betydning 
lige  til  Nutiden.  Dog  høre  de  i  Grund  og  Væsen  Oldtiden  til. 
De  frembyde  tillige  Exempler  paa  alle  de  Hovedarter  af  Monu- 
menter, der  kjendes  fra  Vikingetiden,  og  som  de  forklare  de  øvrige, 
saaledes  oplyses  de  atter  ved  dem. 

Thyras  store  Forsvarsvold  tværs  over  det  sydlige  Slesvig  skulde 
ved  første  Betragtning  vel  ikke  synes  at  have  sine  Forudsætninger 
indenfor  Oldtiden.  Intet  Værk  af  denne  Art  er  omtalt  under  de 
forudgaaende  Tidsrum.  Der  mangler  dog  ikke  ganske  Anlæg  af 
beslægtet  Art  og  sandsynligvis  af  ældre  Oprindelse;  sikkert  kunne 
de  imidlertid  ikke  tidsættes.  Men  ogsaa  bortseet  herfra  vil  et 
Udsyn  til  andre  Lande  vise,  at  det  store  Landeværn,  som  Thyras 
Vold  dannede,  ret  egentlig  hører  hjemme  i  Oldtiden  og  ikke  i 
Middelalderen. 

I  hele  den  Kreds  af  Lande,  som  omgiver  det  havomflydte 
danske  Omraade,  i  England,  Frankrig  og  Tydskland  ligesom  i 
Sverige  og  Norge,  blev  der  i  Oldtiden  reist  faste  Værn  mod  fjendt- 
lige Angreb.  Det  var  Volde,  ofte  af  betydelig  Udstrækning,  men 
af  ringe  Høide,  med  eller  uden  ledsagende  Grav.  I  Bjergegne 
benyttedes  Sten  og  Klippeblokke,  som  samledes  til  Ringvolde  om 
Høider  og  Toppe;  i  Lavlandene  dannedes  Voldene  af  Jord,  ikke 
sjælden  med  en  Kjærne  af  Sten.  Det  var  store  Pladser,  som  heg- 
nedes saaledes,  bestemte  til  at  optage  talrige  Skarer;  hele  Land- 
strækninger  afskares  med  Volde,  der  skulde  beskytte  den  samlede 
Befolkning.  Oldtidens  befæstede  Anlæg  ere  Samfundsværn,  nord 
for  Alperne  som  paa  det  oldklassiske  Omraade.  Smaa- Borge  for 
Enkeltmand  med  hans  Krigerflok  høre  Middelalderen  til. 

Hvor  langt  tilbage  i  Tiden  disse  Anlæg  kunne  sjettes,  er  det 
oftest  umuligt  at  afgjøre.  Selv  hos  Folkene  nærmest  ved  Alperne 
ere  de  næppe  ældre  end  den  keltiske  Periode.  Paa  den  anden 
Side  maa  det  fastholdes,  at  der  endnu  i  den  ældste  Middelalders 
Folkekampe  dannedes  Volde  og  Grave,  som  ikke  skille  sig  væsentlig 
fra  de  ældre. 


Langvolde  og  Veispæmnger.  63 1 

Foruden  Danevirke  har  vort  Land  kun  lidet  at  opvise  af  større 
Værn,  dannede  efter  Oldtidens  Skik.  Mod  langveisfra  kommende 
Fjender  var  Havet  sikkert  det  bedste  Forsvar  i  hine  Tider,  da 
større  Krigsflaader  ikke  stak  i  Soen;  mod  nærboende  afgave  Skove 
og  Sumpe  tilstrækkelig  Beskyttelse.  Til  saadanne  naturlige  For- 
hindringer skjønnes  de  faa  bevarede  og  lidet  betydelige  Langvolde 
at  have  støttet  sig. 

Hvor  Abild  og  Vorgod  Aa  forene  sig  øst  for  Barde  i  Hammerum  Herred,  er 
Vinkelen  mellem  Vandløbene  afskaaren  af  en  c.  20C0'  lang  Vold,  endnu  ret  vel  be- 
varet og  3 — 5'  høi.  »Dandiget«  i  Asfærg  Sogn,  Nørhald  Herred,  har  omtrent 
samme  Høide,  men  er  mere  beskadiget;  det  spænder  i  den  dobbelte  Længde  over 
en  stor  Bue,  som  Kaatbækken  danner.  «Trældiget<  i  Anst  Herred,  der  i  sin  syd- 
ligste Del  endnu  har  en  Høide  af  indtil  5^  skal  have  strakt  sig  1V3  Mil  i  nordlig- 
sydlig Retning.  Langt  ubetydeligere  baade  i  Høide  og  Længde  er  »Fandens  Dige« 
i  den  sydøstlige  Del  af  Ikast  Sogn,  Hammerum  Herred.  »Olger-Diget«  i  Tinglev 
Sogn,  Tønder  Amt,  har  med  en  Høide  af  4'  strakt  sig  mellem  to  Vandløb.  Det 
lange  »Ramme- Dige«  i  Vandfuld  Herred,  mellem  Dybe  og  Ramme  Sogne,  er  endnu 
paa  nogle  Steder  6'  høit. 

Ved  de  førstnævnte,  i  ret  Linie  dragne  Volde  har  det  været 
Hensigten  at  sikre  et  større  Areal,  der  iøvrigt  var  nogenlunde 
dækket  af  Vandløb.  De  øvrige,  mere  bugtede  Volde  maa  i  For- 
bindelse med  ufremkommeligt  Terrain  have  tjent  til  at  afspærre 
hele  Landstrækninger.  Kun  Ramme-Dige  er  delvis  ledsaget  af  en 
Grav,  som  dette  ogsaa  er  Tilfældet  med  enkelte,  men  kortere 
Volde  paa  Øerne.  De  øvrige  bestaa  alene  af  en  opkastet  Jordvold. 
Det  kan  antages,  at  ialfald  disse  gaa  tilbage  til  Oldtiden;  men 
iøvrigt  mangler  ligesom  i  Udlandet  ethvert  Holdepunkt  for  en 
sikker  Bestemmelse. 

Det  samme  gjælder  de  Ringvolde,  der  kranse  Høiderne  paa 
Bornholm,  det  eneste  Klippeland,  som  hører  til  det  nuværende 
danske  Omraade.  »Gammelborg«  er  Navnet  paa  en  Klippehøide 
omgiven  af  bratte  Skrænter.  En  kredsformet  Vold  indhegner  en 
425  Al.  lang  og  175  Al.  bred  Plads.  Ikke  usandsynlig  gaaer  dette 
Anlæg  delvis  tilbage  til  Oldtiden,  paa  de  Strækninger,  hvor  Volden 
er  dannet  af  sammendyngede  Sten  og  Jord,  med  en  indadtil  følgende 
Fordybning.  Det  svarer  ganske  til  Ringvoldene  i  Sverige  og  i 
Tydskland. 

Af  væsentlig  anden  Art  ere  de  Veispærringer,  som  forekomme 
nogle  Steder  i  Jylland.  Det  er  lange,  lave  Jordvolde  med  en  hos- 
følgende  Grav,   der  strække  sig  tværs  over  en  Indsænkning  hen  til 

Foden  af  Høiningerne  paa  begge  Sider,  tildels  ogsaa  opad  disses 
Skraaning.  De  have  tjent  til  at  spærre  den  gamle  Hovedvei  op 
gjennem  Midten  af  Halvøen  og  hidrøre  snarest  fra  den  ældre 
Middelalder. 

Sydligst  ligger  »Margrete-Diget«  i  Øster-Nykirke  Sogn,  Nørvang  Herred,  ikke 
langt  sønden  for  Skjern-  og  Guden- Aaens  Kilder.  Derefter  følger  •  Kongsnap-Diget«, 
som  har  dækket  en  Overgang  over  Funder  Aa  i  Torning  Sogn,  Lysgaard  Herred,  og 
ikke  meget  nordligere  i  samme  Sogn  en  lignende  Vold  med  Grav,  som  ikke  har  Navn. 
Disse  Volde  have  kun  en  Høide  af  nogle  Fod  og  Gravene  en  tilsvarende  Dybde.  De 
to  sidstnævnte  ere  stedlig,  den  ene  af  dem  tillige  ved  Traditionen  knyttet  til  Slaget 
paa  Grathehede  mellem  Kongerne  Svend  og  Valdemar. 

Et  Oldtidsværn  i  sin  hele  Charakter  er  derimod  Danevirke, 
opført  til  Sikring  af  Land  og  Folk,  udstrakt  fra  Hav  til  Hav  og 
beregnet  til  at  forsvares  af  Befolkningens  store  Masse.  Som  de 
nævnte,  mindre  Anlæg  af  lignende  Art  i  Landet  selv  kunne  have 
dannet  Forudsætningen  for  denne  store  Befæstning,  saaledes  har  mu- 
lig Kjendskabet  til  Landsvoldene  i  Udlandet  givet  Tanken  om  paa 
lignende  Maade  at  hegne  Danmarks  Sydgrænse.  Vikinger  have 
vel  seet  den  store  Jordvold,  der  løb  tværs  over  det  nordlige  Eng- 
land omtrent  jævnsides  med  Hadrians  Mur  fra  Newcastle  til  Solway 
Firth,  det  lange  Offas  Dige,  som  i  flere  adskilte  Voldstykker  af- 
skar Wales  fra  det  angelsaxiske  England,  eller  de  mange  Langvolde 
i  andre  Dele  af  England.  Der  maa  være  hørt  om  de  udstrakte 
Forsvarslinier,  som  spillede  en  Rolle  i  Karl  d.  Stores  Kampe  med 
Saxerne,  og  hvoraf  betydelige  Rester  endnu  ere  bevarede.  Ikke 
langt  fra  Danmarks  Grænse  lagde  Karl  d.  Store  i  Aaret  812  en 
Forsvarslinie  gjennem  det  østlige  Holsten  fra  Elben  indtil  Østersøen 
imod  de  østlig  boende  Slaver.  I  det  nordlige  Tydskland  sees 
andre  Voldlinier  af  beslægtet  Art;  en  saadan  skal  endog  kunne 
følges  fra  Elben,  i  Sachsen,  indtil  Weichselen.  Anlæget  af  Lang- 
volde til  Landeværn  hørte  til  Tidens  Forsvarsskik,  sandsynligvis 
arvet  fra  Romerne,  som  havde  efterladt  storartede  Forbilleder  i  de 
lange  Grænselinier  mod  Barbarerne  ved  Rhin  og  Donau  ligesom  i 
England.  At  der  reistes  et  Danevirke,  er  saaledes  vel  forstaaeligt. 
Det  var  det  nu  først  samlede  Riges  store  Værn,  ligesom  de  ældre 
foran  nævnte,  uanseelige  Langvolde  i  Jylland  vare  opførte  til  Be- 
skyttelse for  de  mindre  Herredømmer,  hvori  Landet  tidligere  var  delt. 

Kortet  Fig.  393  viser  det  væsentligste  af  de  endnu  for  største 
Delen  bevarede  Forsvarsanlæg,   som   i  et  bredt  Bælte  strække  sig 

gjennem  Midten  af  det  sydlige  Slesvig,  fra  de  dybe  Fjorde  mod 
Øst  til  de  Vanddrag,  som  mod  Vest  føre  ud  til  Havet.  Støttende 
sig  til  naturlige  Terrainhindringer  lukkede  de  for  de  aabne 
Strækninger,  gjennem  hvilke  en  sydfra  kommende  Fjende  kunde 
trænge  frem. 

Der  synes  at  være  to  forskjellige  Forsvarslinier.  Den  sydligste, 
der  spænder  over  den  videste  Strækning,  dannes  af  »Kovirket«  eller 
»Kogravenc  og  »Østervolden«.  Det  første  Værk  gjennemskjærer  i 
lige  Linie  den  jævne,  flade  og  sandede  Strækning  mellem  de  fra 
Slien  sydpaa  udgaaende  Nor  og  Vandløbene  mod  Vest.  Længden 
er  godt  3/^  Mil.  Volden,  opført  af  Jord,  maaltes  tidligere  til  høist 
12';  den  foran  mod  Syd  dragne  Grav  havde  en  lignende  Dybde. 
For  største  Delen  er  Værket    nu   stærkt  medtaget  eller  udjævnet 

ved  Jordens  Dyrkning.  En  betydelig  Strækning  er  dog  lyngklædt 
og  ligger  mærkelig  skarpt  formet,  vistnok  omtrent  i  sin  oprindelige 
Skikkelse.  Gravens  Sider  løbe  skraat  sammen  og  efterlade  kun 
en  smal  Flade  i  Bunden;  Volden  er  her  6 — 8'  høi,  Østervolden  strakte 
sig  i  en  Længde  af  henved  Va  Mil  mellem  Sliens  store  Bredning 
og  Noret  indenfor  Ekernførde  Fjord,  støttende  sig  til  Vandløb  og 
Sumpe.  Baade  Volden  og  den  foran  mod  Syd  liggende  Grav 
have  længe  været  stærkt  eller  fuldstændig  udjævnede.  Dimensioner 
og  Anlægsmaade  vare  omtrent  som  ved  Kovirket. 

Disse  to  lange  Volde  synes,  i  Forbindelse  med  mindre,  foran 
og  bagved  liggende  Værker,  at  have  dannet  en  samlet  Linie. 
Mellem  dem  ligger  Sliens  bredeste  Del,  mod  Øst  den  dybe  Fjord, 
mod  Vest  de  sammenhængende  Vanddrag.  Kovirket  nævnes  ikke 
i  de  ældste  Kilder;  men  Navnet  kjendes  dog  fra  Middelalderen. 
Østervolden  omtales  først  senere. 

Det  antages  almindelig,  at  disse  Anlæg  hidrøre  fra  Kong  Gøtrik, 
som  i  Aaret  808  »gik  med  hele  sin  Hær  til  Slistorp  (Slesvig)  og 
lod  sit  Riges  Grænse  imod  Saxerne  befæste  ved  en  Vold,  der 
gik  fra  Østersalt  til  Vesterhavet«.  Beretningens  fulde  Rigtighed 
forudsat,  har  dette  ikke  lidet  for  sig;  der  findes  nemlig  ingen  anden 
Vold,  der  kunde  henføres  til  Gøtrik.  En  Indvending  kunde  dog 
gjøres.  Dersom  denne  Linie  allerede  var  lagt,  da  Thyra  vilde 
bøde  paa  Rigets  Værn,  hvorfor  foretrak  hun  da  ikke  at  forstærke 
den  fremfor  at  reise  det  nye  Danevirke  nordpaa.'*  Der  opnaaedes 
ingen  Fordele,  hverken  gunstigere  Terrainforhold  eller  en  kortere 
Linie  at  forsvare.  Danevirke  er  længere  end  Kovirke,  og  Øster- 
volden  maatte  fremdeles  besættes,  idet  den  spærrede  for  Svansen, 
hvorigjennem  Veien  gik  til  den  smalle  Del  af  Slien,  som  var  let 
at  passere.  Det  skulde  da  være,  at  særlige  Forhold  have  hindret 
Thyra  i  at  fastholde  Kovirket  og  nødt  hende  til  at  anlægge  den 
nordligere  Stilling.  En  nærmere  Betragtning  af  Danevirket  vil 
utvivlsomt  vise,  hvilke  disse  Forhold  vare. 

Det  var  den  nordligere  Forsvarslinie,  den  samme,  som  endnu 
kaldes  Danevirke,  og  ikke  nogen  anden  Del  af  det  hele,  sammen- 
satte Voldbælte,  der  omtaltes  af  Saxo  og  Sven  Aagesen  som  anlagt 
af  Thyra  og  betegnedes  som  opus  Danorum,  Dette  kan  sluttes  af 
Indskriften  paa  den  i  Kong  Valdemars  Grav  i  Ringsted  fundne 
Blytavle.  »Kongen  reiste  først  den  Mur  til  hele  Rigets  Forsvar, 
som  almindelig  kaldes  Danewerch,  af  brændt  Tegl«.  Saaledes  for- 
tælle ogsaa  de  nævnte,  samtidige  Historieskrivere.  Denne  Tegl- 
stensmur  er  fremgravet  indeni  Danevirkes  Hovedvold,  medens 
ingen  af  de  andre  Volde  har  vist  sig  at  indeholde  Murværk. 
Enkelte  store  Partier  henstaa  blottede  i  Mandshøide. 

Thyras  Vold  løb  i  lige  Linie,  nordøst — sydvest,  fra  de  ufrem- 
kommelige Sumpe  indenfor  Slien  til  Danevirke -Søen,  atter  fra 
dennes  modsatte  Bred  til  de  første  vestlige  Vandløb  og  derpaa, 
efter  en  Bøining,  vestpaa  indtil  større  Mosedrag.  Partiet  øst  for 
Danevirke-Søen  er  stærkt  medtaget,  men  kan  dog  endnu  følges  paa 
store  Strækninger  med  en  Høide  af  8'.  Største  Delen  af  den  der- 
efter vestpaa  følgende,  snorlige  Vold,  som  kun  er  afbrudt  af  nogle 
Vandløb  og  smaa  Moser,  frembyder  derimod  endnu  Billedet  af  et 
storartet  Forsvarsværk,  trods  al  ilde  Medfart  i  ældre  Tid,  og  skjøndt 
der  bestandig  bliver  gravet  og  jævnet.     Det  er  her,   at  Valdemars- 

muren  ligger  inde  i  Jordmassen  (Fig.  394);  oprindelig  har  den  staaet 
foran  Volden,  men  er  efterhaanden  bleven  dækket  af  den.  Det  kan 
sluttes  heraf,  at  Thyras  Vold  har  været  meget  svær  og  høi;  den 
reiser  sig  endnu  c.  20'  i  lodret  Hoide,  med  et  steilt  Affald  imod 
Syd  og  en  jævnere  Skraaning  mod  Nord.  I  det  Indre  er  der 
truffet  svære  Træstammer  og  Stenlag,  som  have  spillet  en  væsentlig 
Rolle  ved  Opførelsen.  Det  vestligste  Stykke,  efter  Omboiningen, 
er  først  af  betydelige  Dimensioner,  men  synker  efterhaanden  ned 
til  en  ringe  Høide.  Hele  Længden  er  mere  end  vi.  Mil.  Langs 
med  den  midterste  Strækning  sees  en  stærkt  udjævnet,  men  endnu 
dyb  Grav  foran  Voldens  sydlige  Fod;  andre  Steder  er  der  kun 
svage   Spor    af   en   Grav,    eller  den   synes    at   have   manglet.      Af- 


gjørelsen  er  ofte  vanskelig,  og  ligesaa  usikkert  er  det,   om  Graven 
ep  oprindelig  eller  senere  tilføiet. 

Et  tvivlsomt  Punkt  er  det  ogsaa,  hvorledes  det  forholder  sig 
med  den  anseelige  Borgplads,  som  i  nyere  Tid  har  faaet  Navn  af 
Thyrasborg.  Den  er  anlagt  i  en  isoleret,  hoi  Banke  omgiven  af  Dane- 
virke-Søen,  just  i  Voldlinien  og  sammenbygget  med  denne.  Borg- 
pladsen er  firkantet,  udskaaren  i  Banken  ligesom  de  nedenfor  om- 
talte Anlæg  (S.  644);  i  det  hele  er  den  ganske  af  samme  Art  som  dem. 
Det  har  været  sluttet  af  dette  Voldsteds  Beliggenhed,  just  bag 
Danevirke,  hvis  Vold  falder  sammen  med  dets  sydlige  Skraaning, 
at  det  skulde  være  ældre  end  Virket.  Dog  kunne  Forholdene 
vistnok  ligesaa  vel  tydes  i  modsat  Retning.  Kun  saameget  er 
sikkert,  at  Borgpladsen  er  et  særskilt  og  afsluttet  Anlæg,  der  er 
bragt  i  Forbindelse  med  Virket.  Saameget  vanskeligere  bliver 
Tidsspørgsmaalet,  som  baade  Grav  og  Voldplads  i  de  senere  Aar 
ere  blevne  næsten  fuldstændig  udjævnede.  Paa  lignende  Maade 
staaer  det  med  de   andre  nævnte  og  flere   mindre   vigtige  Tvivls- 

maal.  De  vilde  kun  kunne  løses  ved  en  indgaaende  Undersøgelse 
med  Spaden,  Men  det  hele  mærkelige  Monument  fra  Oldtidens 
Slutning,  det  anseeligste,  som  kjendes,  og  tillige  det  vigtigste  i 
historisk  Henseende,  idet  det  i  d.  19.  Aarh.  som  i  d.  10.  var 
Grænsevolden  imellem  det  lille  Land  og  Folk  og  det  store  Rige, 
ligger  ganske  prisgivet  tankelos  Ødelæggelse. 

I  sin  Helhed  er  Danevirke  iøvrigt  fuldt  forstaaeligt,  idet  det 
danner  en  lige,  sluttet  Afspærringslinie  gjennem  aabent  liggende 
Land  og  mellem  naturlige  Forhindringer  mod  Øst  og  Vest.     Lige- 

saa  forstaaelig  er  den  lange  og 
svære  Margretevold,  som  udgaaer 
fra  Danevirke  under  en  spids 
Vinkel  og  løber  østpaa  til  Hadeby 
Nor.  Den  antages,  utvivlsomt 
med  Rette,  at  være  tilføiet  senere 
i  Middelalderen.  Dette  Parti  skal 
derfor  her  ikke  nærmere  omtales. 
En  Betragtning  kræver  der- 
imod det  store,  halvkredsformede 
Anlæg  ved  Margretevoldens  østlige 
Ende  (Fig.  395).  Det  skiller  sig  i 
Bygningsmaade  væsentlig  fra  den 
middelalderlige  Vold  og  er  ældre 
end  denne,  idet  den  foranledigede, 
at  Margretevolden  just  kom  til  at 
løbe  herhen.  Saaledes  kan  den 
gaa  tilbage  til  Oldtiden  og  mulig 
til  en  fjærnere  Tid  end  selve  Dane- 
virket.  Men  i  saa  Fald,  hvorfor  støttede  ikke  Thyra  sit  Virke  til 
denne  Halvkredsvold,  som  Margrete,  Kong  Niels'  Dronning,  senere 
gjorde  det.^  Thyra  vilde  sikkert  ikke  have  ladet  den  stærke  Forskands- 
ning  ligge  just  foran  sin  Voldlinie  uden  Forbindelse  med  den.  Ved 
at  drage  Volden  herfra  vilde  der  tilmed  være  opnaaet  en  kortere  og  saa- 
ledes fordelagtigere  Forsvarslinie.  Enten  har  Halvkredsvolden  dengang 
ikke  været  til,  eller  den  har  været  i  fjendtlig  Haand.  Hvilket  af  disse 
Alternativer  der  har  Sandsynligheden  for  sig,  skal  strax  nedenfor  vises. 
Den  halvrunde  Vold  har  en  Længde  af  c.  2200  Al.  Det  Areal, 
den  omslutter,  kan  anslaaes  til  c.  50  Tdr.  Land  (c.  28  Hect.).    Denne 

Plads  er  for  stor  til  en  Borg,  men  passer  for  en  By,  Den  i  d.  lo.  Aarh. 
vidt  kjendte  Handelsby  Blrka,  hvis  Plads  er  paavist  paa  Ejørkøen 
i  Målarn.  har  havt  en  Størrelse  af  hoist  14  Tdr.  Land  (8  Hect.). 
Volden  lober  tæt  ned  til  Søbredden,  der  laa  ubeskyttet  i  hele  sin 
Længde;  Adgangen  til  Pladsen  forte  vistnok  langs  Vandet.  Om- 
trent i  Midten  er  Volden  afbrudt,  idet  en  vandrig  Sump,  fordum 
en  lille  Sø,  skyder  sig  ind  igjenijem  den;  et  lille  Vandløb  fører 
herfra  ud  til  Noret.  Vold  og  Plads  brede  sig  symmetrisk  til  begge 
Sider  af  dette  Vandløb;   det   maa   have   spillet   en   væsentlig  Rolle 

ved  det  hele  Anlæg.  Bedre  Plads  kunde  ikke  vælges  for  en 
Handelsby  ved  Overgangen  mellem  Oldtiden  og  Middelalderen ; 
dybt  inde  i  Landet,  men  dog  med  Vandforbindelse  til  Havet;  ved 
et  Nor,  som  gav  en  sikker  Havn,  og  hvis  snævre  Aabning  det  var 
let  at  spærre,  og  til  Alt  dette  let  Adgang  til  fersk  Vand.  Volden 
afgav  et  sikkert  Værn,  som  Tidens  Fordringer  vare;  den  skulde 
kun  skaffe  Forsvareren  en  høi  Plads  i  Forhold  til  Angriberen. 

Endnu  gjør  den  et  mægtigt  Indtryk  med  sine  steile  Sider,  der 
hæve  sig  20 — 25'  i  lodret  Høide  (Fig.  396).  Saa  stort  er  Volden  an- 
lagt, at  det  kun  er  lidet  kjendeligt,  hvilke  haarde  Skjæbner  den  er 
undergaaet.  En  større  Strækning  mod  Syd  er  dog  stærkt  udpløiet, 
og   en  Del   af  den  nordre  Arm  er  i  den  nyeste  Tid  afgravet  indtil 

Grunden.  Det  sees  her,  at  Volden  er  opført  uden  Træ  og  Sten, 
af  et  meget  blandet  Materiale,  Overfladejord,  gul  Undergrund  og 
Tørvejord,  Alt  taget,  som  det  var  nærmest  forhaanden.  Af  Be- 
tydning for  Tidsbestemmelsen  er  det,  at  der  ingen  Grav  findes  om 
hele  den  nordre  Halvdel;  man  gaaer  uhindret  hen  til  Voldens  Fod. 
Naar  den  sydlige  Halvdel  derimod  dels  har  havt,  dels  endnu  har 
en  dyb  Grav  ved  den  udvendige  Side,  da  er  det  sikkert  tilladt  at 
betragte  denne  som  en  senere  Tilføielse,  mulig  samtidig  med 
Margretevolden.  Paa  den  nordre  Side  sees  det,  at  Fylden  til 
Volden  er  tagen  fra  en  bred  Strækning  foran  den,  paa  samme 
Maade  som  man  tog  Materialet  til  Oldtidens  Gravhøie.  Jordfladen 
skraaner  jævnt  ned  imod  Voldens  Fod,  saaledes  at  Høiden  er  be- 
tydelig større  udadtil  end  indad  imod  Pladsen.  Mindes  det,  hvor- 
ledes Bypladsen  paa  Bjørkøen  var  omsluttet  af  en  tilsvarende,  kun 
meget  lavere,  bueformet  Vold,  ligeledes  uden  foranliggende  Grav, 
hvorledes  ogsaa  denne  Plads  er  aaben  mod  Søen,  hvorledes  ogsaa 
den  ligger  vel  gjemt  dybt  inde  i  Landet,  men  i  Vandforbindelse 
med  Havet,  skulde  man  sige,  at  Halvkredsvolden  har  indesluttet 
en  By  fra  samme  Tid,    kun   af  endnu  større  Betydning. 

Der  kan  dog  siges  at  mangle  Et,  en  fastere  Plads,  hvorfra  det 
sidste  Forsvar  kunde  føres.  Ved  Birka  findes  en  saadan  Høide 
liggende  til  den  ene  Side  af  Bypladsen,  et  isoleret  Parti  med  en 
lille  Flade  øverst  beskyttet  ved  et  Brystværn.  Men  ogsaa  By- 
pladsen ved  Hadeby  Nor  har  sin  Borg  ligejende  umiddelbart  mod 
Nord.  Hos  de  ældre  Historikere  kaldes  den  »Høiborg*  eller  »Mark- 
grafenburg«,  ligesom  Bypladsen  hedder  »Gammelborg«  eller  »Olden- 
burg«, Navne,  som  ere  uden  historisk  Hjemmel.  Det  er  en  naturlig 
Høining  af  aflang  Form  med  meget  steile  Sider.  Om  den  øverste 
Flade  har  der  været  og  er  der  endnu  tildels  bevaret  en  Jordvold, 
der  naaer  en  Høide  af  6',  uden  foranliggende  Grav.  Ved  Lang- 
siderne følger  Volden  Bakkens  Affald,  medens  den  ved  de  smallere 
Ender  er  trukken  tværs  over,  saaledes  at  en  Del  af  Fladen  ligger 
udenfor.     En  Gruppe  lave  Gravhøie  sees  inde  paa  Pladsen. 

De  to  beskrevne,  med  Volde  omgjærdede  Pladser  maa  efter 
deres  indbyrdes  Forhold  opfattes  som  et  Hele,  en  By  med  sin 
Borg.  Just  den  ganske  nære  Beliggenhed  giver  Bevis  for,  at  Halv- 
kredsvolden rummede  en  By  og  ikke  var  en  befæstet  Plads  af  anden 
Art.    Man  vilde  ikke  i  Oldtiden  have  lagt  en  Forskandsning  umiddel- 

bart  under  en  Høide,  der  maatte  give  Angriberen  den  bedste  Stilling, 
og  omvendt  vilde  man  ikke  have  befæstet  Banken,  naar  der  laa 
en  saa  mægtig  Vold  ved  dens  Fod.  De  to  befæstede  Pladser  høre 
sammen  og  danne  en  Helhed. 

Foruden  Birka  frembyder  Pedersborg  ved  den  inderste  Vig  af 
Sorø  Sø  et  Anlæg  af  ganske  lignende  Art  (Fig.  397).     En  halvrund 
Plads  dybt  inde  i  Landet,   aaben  mod  en  Sø,  der  vistnok  dengang 
stod  i  Forbindelse  med  Havet,  omgjærdet  mod  Land  af  en  høi  og 
svær  Jordvold  uden  nogen  omgivende  Grav  og  dertil  den  isolerede 
Høide.     Paa  den   gamle  Borgbanke  er  der  senere  opført  en  Kirke. 
Af  Volden  har  kun   et  800'  langt  Stykke   bevaret  sin   oprindelige 
Form.     Siderne  hæve  sig  steilt  til   en 
lodret  Høide  af  c.  20'.     Mod  Sammen- 
stillingen af  denne  Plads  med  Birka  og 
med  Halvkredsvolden  kan  det  ikke  ind- 
vendes,   at    den    vides    at    bære    Navn 
efter  Peder  Torstensøn,  som  eiede  Borgen 
ved  Midten   af  d.  12.  Aarh.      Den  kan 
vel   være   anlagt  i   ældre  Tid.      Heller- 
ikke har  det  noget  at  sige,  at  den  tid- 
lige   Middelalder    ofte    frembyder    lig- 
nende   Anlæg    af  By    og  Borg    i    nær 
Forbindelse.    Graven  er  dog  uadskillelig 
fra  det  middelalderlige  Anlæg,   medens 
de  tre  her  omhandlede  Pladser  i  Stedet 
for  have  den  høie  Jordvold,    som  man  paa  saa  mærkelig  en  Maade 
uhindret  kan  nærme  sig  udenfra.    Noget  anderledes  staaer  det  med 
Trælleborg  i  Heininge  Sogn,  Sorø  Amt.     Der  findes  vel  her  ogsaa 
en    høi   og   svær,   rundbuet  Jordvold   om   en  stor  Flade;    men   den 
sr  opført  i  Vinklen  mellem  to  Aaløb  og  er  delvis  omgiven  med  en 
V^andgrav.      Hverken  her,    ved  Pedersborg    eller  paa  Pladsen   ved 
rladeby  Nor  er  der  fundet  noget,    som  kunde  bidrage  til  en  Tids- 
bestemmelse.     Der   sees    kun    hist   og    her   mørk    Kulturjord,    og 
isikre  Beretninger  lyde  paa,   at  der  er  truffet  Bygningstomter. 

Men  er  det  en  By  med  sin  Borg,  som  laa  ved  Hadeby  Nor, 
aaa  den  dog  vel  være  historisk  kjendt.  En  stor  og  stærkt  be- 
æstet  Plads,  saa  nær  ved  Dåne  virke  og  Slesvig  By,  at  den  maa 
ave    staaet   i  et  vist  Forhold  til   disse  to  Punkter,    om   hvilke  de 

middelalderlige  Kilder  fortælle  —  og  om  denne  By  og  Borg  skulde 
de  tie?  Man  har  dog  hidtil  ikke  fundet  dem  nævnt  i  de  middel- 
alderlige Skrifter. 

Vender  man  sig  til  det  archæologiske  Materiale,  stiller  Sagen 
sig  noget  anderledes.  Der  har  staaet  4  Runestene  i  en  Bue  om 
den  sydlige  Del  af  Byvolden  i  en  Afstand  af  9 — 1400  AL;  de  tre  ere 
angivne  paa  Kortet  Fig.  395.  Hvorfor  ere  saamange  Gravminder 
satte  paa  dette  Sted?  Der  maa  have  været  en  fælles  Grund  til, 
at  de  staa  her,  og  denne  er  sikkert,  at  der  har  været  en  vis  For- 
bindelse mellem  dem  og  Byen.  Reistes  de  maaske  over  Mænd, 
som  boede  og  herskede  der,  eller  over  Fjender,  som  faldt  under 
en  Beleiring  af  Staden?  Afstanden  mellem  den  og  Runestenene 
passer  vel  for  begge  Tilfælde. 

Disse  Runestene,  der  høre  til  de  mærkeligste  Mindesmærker 
fra  Oldtiden,  ere  nylig  blevne  grandskede  af  L.  Wimmer  i  For- 
bindelse med  hele  det  herhenhørende  Stof,  og  det  med  rigt  Ud- 
bytte. Asfrid  Odinkars  Datter  har  sat  to  Stene  efter  sin  og  Gnupas 
Søn,  Kong  Sigtrygg.  De  bleve  satte  paa  en  indviet  Plads,  hvor 
Asfrid  forud  havde  reist  et  Minde  over  Kong  Gnupa.  Dette  skete 
ved  Midten  af  d.  10.  Aarh.  Den  fælles  Gravplads  for  disse  historisk 
kjendte  Konger  har  ikke  været  fjærn  fra  det  Sted,  hvor  den  ene  af 
Stenene  fandtes,  c.  900  Al.  i  lige  Linie  fra  Byvolden.  Senere,  ved 
Slutningen  af  Aartusindet,  reiste  Torlv,  Kong  Sven  Tveskjægs 
Hirdmand  en  Sten  efter  Skibsføreren  Erik;  den  fandtes  liggende 
mellem  to  Gravhøie.  Endelig  satte  Kong  Sven  selv  Sten  efter  sin 
Hirdmand,  Skarde;  denne  Sten  laa  ved  Foden  af  en  Høi,  hvori  der 
er  fundet  Rester  af  en  Grav  indrettet  efter  den  sidste  Oldtids  Skik. 

Naar  der  nu  paa  Eriks  Sten  læses,  at  han  døde,  >da  tapre 
Mænd  beleirede  Hedeby«,  paa  Skardes,  at  han  »døde  ved  Hedeby«, 
naar  baade  Gnupa,  Sigtrygg  og  Asfrid  maa  antages  at  have  hersket 
i  Hedeby,  ligger  det  saare  nær  at  slutte,  at  dette  var  Navnet  paa 
den  By,  omkring  hvilken  Grave  og  Runestene  ere  lagte. 

Dette  vilde  ganske  stemme  med  det  >  lille  Stykke  Danmarks- 
historie«, som  Prof.  Wimmer  nylig  har  læst  ud  af  Runeindskrifterne, 
og  ligesaa  vel  med,  hvad  der  her  er  seet  ud  af  de  forskjellige 
befæstede  Anlæg.  Svenskeren  Olaf  satte  sig  i  første  Halvdel  af 
d.  10.  Aarh.  fast  i  Hedeby;  efter  ham  herskede  her  Sønnen  Gnupa 
og  atter  dennes  Søn  Sigtrygg.      Byens  Forsvarsværker  kunne  være 

opførte  eller  udvidede  af  Svenskerne.  Men  var  denne  faste  Plads 
i  fjendtlig  Haand,  da  var  der  god  Grund  for  Thyra  til  at  opgive 
Kurvirket,  til  ikke  at  føre  Danevirket  hen  til  Halvkredsvolden,  som 
senere  Margrete  gjorde  det,  og  endelig  til  at  anlægge  den  nye 
Forsvarslinie  længere  mod  Nord.  Laa  Hedeby  her,  da  forstaaes 
det,  at  Gøtrik  byggede  sin  Vold  hverken  længere  mod  Nord  eller 
mod  Syd,  men  umiddelbart  søndenfor,  saaledes  at  den  mulig  endnu 
ubefæstede  By  tillige  blev  værnet.  Svenskerne  holdt  vel  By  og 
Omegn  besat  Aarhundredet  igjennem,  indtil  Erik  Seirsæl  fornyede 
Fjendtlighederne  og  Sven  Tveskjæg  endelig  erobrede  Staden.  Den 
blev  da  ødelagt  og  forladt.  Den  faste  Plads  tæt  udenfor  Dane- 
virke,  som  længe  havde  været  i  fjendtlig  Haand,  vilde  man  ikke 
lade  bestaa.  Indbyggerne  overflyttedes  vel  til  det  nære  Slesvig, 
hvor  de  tilmed  vare  sikrede  ved  det  foranliggende  Danevirke. 
Saaledes  bliver  det  altid  noget  paafaldende  Dobbeltnavn,  Hedeby 
og  Slesvig,  ret  forstaaeligt.  Over  denne  Ødelæggelse  var  det,  at 
Eckehard,  Biskop  i  Hedeby,  klagede  i  Aaret  looo:  >Mit  Bispe- 
dømme er  affolket  med  barbarisk  Grumhed,  Byen  er  forladt,  Kirken 
øde«.  Tildragelserne  give  gode  Grunde  for,  at  den  store,  faste 
By  er  bleven  overgiven  til  Eftertiden  som  en  tom  og  navnløs 
Flade.  Ogsaa  Pladsen  for  det  ligesaa  berømte  Birka  med  dets 
omkringliggende  over  2000  Gravhøie  har  henligget  glemt  og 
uden  Navn. 

Men  det  antages  almindelig  efter  historiske  Kilder,  at  det 
ældste  Hedebys  Plads  har  været  nord  for  Slien,  hvor  Slesvig  ligger, 
og  at  begge  Navne  fra  første  Færd  betegnede  en  og  samme  By. 
Herved  møder  dog  det  særdeles  paafaldende,  at  Herskerne  i  Byen, 
Gnupa  og  Sigtrygg,  skulde  være  gravlagte  saa  langt  borte,  og  at 
atter  Kong  Sven,  der  ved  Beleiringen  maa  have  siddet  nord  for 
Slesvig,  skulde  have  ført  sine  faldne  Mænd  saa  langt  bort  til  Syd- 
siden af  Fjorden.  Man  maa  tilmed  have  seilet  Ligene  over;  thi 
tillands  var  der  en  stor  Bue  at  gjøre  omkring  de  sumpede  Stræk- 
ninger indenfor  Slien.  Mærkeligt  vilde  det  fremdeles  være,  om  der 
ganske  tilfældig  med  halvhundrede  Aars  Mellemrum  skulde  være 
valgt  samme  Gravplads  for  de  danske  og  de  svenske  Mænd,  i  lig- 
nende Afstand  fra  denne  Rundvold,  der  skulde  være  ukjendt  trods 
Beliggenhed  og  Styrke. 

Sophus  Muller:   Vor  Oldtid.  41 

Dog  det  er  ikke  Opgaven  her  at  imødegaa  den  almindelige 
Opfattelse  eller  at  foretage  en  historisk  Undersøgelse;  der  er  kun 
blevet  fremsat,  hvad  en  uafhængig  Betragtning  af  de  archæologiske 
Monumenter  synes  at  vise.  løvrigt  skjønnes  det  ikke,  hvorledes  dette 
kunde  stride  med  det  historisk  givne.  Den  egentlige  Støtte  for 
den  Antagelse,  at  Hedeby  laa  nord  for  Slien,  er  vistnok  den,  at 
Ansgars  Kirke  menes  for  sikkert  at  have  ligget  der.  Men  at  den 
første  danske  Kirke  byggedes  ved  Sliasvig,  kan  vel  forliges  med, 
at  Haidaby  i  d.  10.  Aarh.  laa  ved  Hadeby  Nor. 

Et  ganske  andet  Præg  end  de  vidtstrakte  Volde,  Oldtidens 
store  Samfundsværn,  have  de  Borgpladser  og  Voldsteder ^  der  i 
talrig  Mængde  ere  spredte  over  Landet.  Det  er  smaa,  faste 
Pladser,  Enkeltmands  Værn,  byggede  for  en  Stormand  og  hans 
Folk  og  svarende  til  middelalderlige  Tilstande,  til  et  mere  eller 
mindre  udviklet  Feudalvæsen.  Skjøndt  oftest  navnløse  Jordanlæg, 
uden  Bygningslevninger  og  ikke  omhandlede  i  historiske  Skrifter, 
er  der  ingen  Tvivl  om,  at  de  for  største  Delen  hidrøre  fra  Middel- 
alderen. 

Dog  er  det  en  ret  almindelig  Anskuelse,  at  flere  eller  færre 
Voldsteder  gaa  tilbage  til  Oldtiden.  Deres  primitive  Præg,  idet 
de  kun  ere  Værker  af  Jord  og  raa  Sten,  hvortil  der  har  været  føiet 
Konstruktioner  af  Træ,  og  Beliggenheden  snart  paa  afsides  Steder, 
umiddelbart  ved  Kysten,  snart  i  umiskjendelig  Forbindelse  med  en 
middelalderlig  Borgplads,  der  er  historisk  kjendt,  og  som  synes  at 
have  afløst  den  gamle  Borg,  maa  fremkalde  Forestillingen  om,  at 
de  hidrøre  fra  en  meget  fjærntliggende  Tid.  Hertil  komme  de 
uhistoriske  Navne,  >Borren«,  »Borrebakken«,  »Gamleborgen«,  »Vold- 
stedet« o.  s.  V.  Hellerikke  kan  det  glemmes,  at  Vikingerne  vare  vel 
bekjendte  med  Borgene  i  andre  Lande,  som  de  stormede  og  ind- 
rettede paany  til  eget  Forsvar.  Danevirket  giver  fremdeles  Bevis 
for,  at  der  ved  Oldtidens  Slutning  byggedes  faste  Værn  her  i  Landet. 
Der  er  saaledes  Grund  til  at  undersøge,  om  nogle  af  de  talrige 
Voldsteder  kunne  gaa  tilbage  til  denne  eller  endog  til  en  fjæmere 
Tid.  Men  denne  Undersøgelse  er  af  vanskelig  Art  og  har  hidtil 
ikke  været  forsøgt  af  Nogen.  Ikke  blot  mangle  historiske  Op- 
lysninger om  de  allerfleste  af  de  Voldsteder,  som  herved  kunne 
komme  i  Betragtning;    men   hvor  de  findes,    forøge  de  mulig  kun 

Usikkerheden,  idet  de  kunne  melde  om  en  Nybygning  paa  langt 
ældre  Pladser.  Forhaanden  værende  Bygningslevninger  ere  mulig 
ikke  oprindelige.  Fund  fra  disse  Voldsteder  haves  næsten  ikke, 
og  hvor  de  foreligge,  kunne  de  hidrøre  fra  en  senere  og  ikke  fra 
den  ældste  Benyttelse  af  Stedet.  Ikke  bedre  gaaer  det  med  Navnet. 
En  gammel  Borg  kan  have  faaet  et  nyt  Navn. 

Ved  en  archæologisk  Behandling  af  Voldstederne  maa  det  først 
bestemt  fremhæves,  at  ikke  en  eneste  befæstet  Plads  hidtil  har 
ydet  Sager  fra  Oldtiden.  Dog  svækkes  Styrken  af  dette  negative 
Bevis  følelig  ved,  at  der  hellerikke  er  gjort  enten  saa  mange  eller 
saa  fyldige  Fund  af  middelalderlige  Sager,  at  Tiden  derefter  vilde 
kunne  fastslaaes.  I  Danmark  ligesom  i  andre  Lande  er  der  en 
mærkelig  Mangel  paa  charakteristiske  Kulturafleiringer  fra  den 
ældste  Middelalder.  Mere  har  det  at  sige,  at  der  intetsteds  har 
kunnet  paavises  en  Forbindelse  mellem  Borgpladserne  og  Grave 
fra  Oldtiden.  Ikke  ved  en  eneste  af  de  mange  udstrakte  Gravpladser 
i  alle  Dele  af  Landet  har  der  været  Befæstninger  af  omhandlede 
Art.  Det  kan  med  Sikkerhed  sluttes  heraf,  at  disse  ikke  gaa  til- 
bage til  de  ældre  Perioder,  til  Bronzealderen  eller  til  de  tidligere 
Afsnit  af  Jernalderen.  For  Vikingetidens  Vedkommende  staaer 
Sagen  dog  anderledes,  idet  Grave  fra  denne  Periode  ikke  kjendes 
i  betydeligt  Omfang.  Der  var  da  en  Mulighed  for,  at  Borgpladseme 
kunde  naa  tilbage  til  Oldtidens  sidste  Afsnit;  men  atter  herimod 
taler  det,  at  de  ikke  kunne  siges  at  være  nærmere  knyttede  til  de 
ældste,  historisk  eller  sagnhistorisk  nævnte  Punkter.  I  Jellinge, 
hvor  de  store  Gravhøie  reistes,  ligger  der  intet  Voldsted;  intet 
Jordværk  har  forraadt,  hvor  det  gamle  Leire  skal  søges. 

Der  er  kun  een  ganske  sikker  Vei  at  gaa,  med  Spaden  at 
søge  Svaret  paa  Spørgsmaalet  om  Borgpladsernes  Ælde.  Men 
herpaa  er  der  endnu  ikke  begyndt,  og  dette  lidet  taknemlige  Ar- 
beide  kunde  først  i  Løbet  af  en  Aarrække  give  et  Resultat.  Indtil 
da  maa  man  gribe  den  Udvei  at  søge,  om  der  i  Danmark  findes 
Borgpladser  af  den  Art,  der  samtidig,  i  d.  9.  og  10.  Aarh.,  byggedes 
i  andre  Lande,  i  England,  Frankrig  og  Tydskland,  og  da  at  se, 
om  disse  Borgpladser  kjendelig  skille  sig  fra  de  Anlæg,  som  med 
større  eller  ringere  Sandsynlighed  kunne  henføres  til  den  christe- 
lige  Middelalder. 

Søgende  ud  fra  disse  to  Sider  vil  man  finde  en  Række  Vold- 
steder, der  ved  visse  Eiendommeligheder  samle  sig  til  en  egen 
Gruppe.  Stedet  er  valgt  i  fast  Grund  og  høit  Terrain,  saaledes  at 
der  kunde  dannes  en  høi  Plads  for  selve  den  træbyggede  Borg, 
omgiven  af  steile  Skraaninger.  Ved  Anlæget  blev  der  navnlig 
lagt  Vægt  paa  at  skaffe  Forsvarerne  en  høi  Plads  overfor  An- 
griberne. Selve  Bankens  Skraaninger  ble  ve  dog  ikke  benyttede 
til  Forsvaret.  Der  blev  udskaaret  en  mindre  Plads  øverst  i 
Banken,  saaledes  at  en  større  eller  mindre  Del  af  denne  kom  til 
at  ligge  udenfor  Pladsen.  Jorden  fra  Graven  blev  dels  lagt  ind 
paa  Voldbanken,  dels  udenfor.    Den  omgivende  Banke  fik  da  mere 

Fig.  398. 


eller  mindre  Præg  af  en  Vold,  og  i  Beskrivelserne  af  disse  Pladser 
tales  da  ogsaa  stadig  om  Volde.  Den  om  Borgpladsen  liggende 
Del  af  Banken  har  dog  ikke  gjort  Tjeneste  som  en  saadan  og  har 
sikkert  ikke  havt  noget  Værn,  ikke  engang  Palisader;  den  maa 
kun  opfattes  som  den  Del  af  Banken,  hvorved  man  har  skilt  sig 
som  uanvendelig  ved  Forsvaret.  Man  har  ikke  bekymret  sig  om, 
at  Angriberen  naaede  tæt  hen  til  Gravens  Rand;  her  blev  han 
modtagen  af  Pile  og  Spyd.  Disse  ramte  fremdeles  under  den 
videre  Fremrykning  ned  ad  den  første  Skraaning  i  Graven  og  opad 
den  steile  Voldside.  En  Eiendommelighed  for  disse  Pladser  er  det 
fremdeles,  at  Vand  og  Sump  spille  en  underordnet  Rolle  ved  For- 
svaret. Vel  valgte  man  gjærne  en  Høide,  der  var  mere  eller  mindre 
fuldstændig  omgiven  af  Vand,  vel  lagdes  Borgen  ofte  yderst  paa 
en  Brink  mod  Havet;    men   selve  Graven  var  ikke  vandfyldt,    eller 

Vandet  havde  kun  lidet  at  sige.  Senere,  i  Middelalderen,  fulgtes 
helt  andre  Prtnciper:  Borgen  lagdes  ud  i  Sø  og  Sump;  man  søgte 
mere  at  lægge  Afstand  end  Høide  mellem  Forsvarer  og  Angriber. 
Ved  høie  Banker  benyttedes  de  naturlige  Skraaninger  til  Forsvaret, 
og  en  Grav  blev  ikke  indskaaren,  saaledesr  Borgevold  ved  Viborg, 
Bygholm  ved  Horsens,  Hindsgavl  paa  Pyen,  Kastellet  paa  Sprogø 
og  Taarnborg  ved  Korsøer. 

f'ig'  392  gjengiver  et  Voldsted  pw  den  lille  0  Hjelm  ved  Mols.  Hele  Øen  er 
formet  som  en  Fæstning:  med  høie  Brinker  reiser  den  sig  over  den  flade  Strandbred, 
og  kun  el  Par  smalle  og  steile  Klafter  give  Adgang  til  den  jævnt  bakkede  Flade. 
Mod  Syd  er  Toppen  af  en  mod  Havet  brat  aflaldeode  Banke  omdanne!  til  el  Vold- 
sled,  idet  selve  Spidsen  ved  en  indskaaren  Grav  er  adskilt  fra  Bankens  Fod.    Graven 


ender  til  begge  Sider  aabeni  i  Brinken  og  er  saaledes  ter;  men  skulde  dette  formodes 
al  bidrore  fra  en  Nedskridning  af  Brinken,  saa  skjanres  del  klart  af  Gravens  vei- 
lende  Niveau,  idel  den  falger  den  omgivende  Bankes  Stigning  og  Sænkning,  at  den 
ikke  er  anlagt  paa  at  holde  Vaiid.  Selve  den  koniske  Voldplads  er  vel  bevaret; 
men  Graven  og  den  omgivende  Bakkekant  ere  oi^l  udjævnede.  Den  lille  0  har 
endnu  mod  Vest  et  større,  men  mere  forstyrret  Voldsted  af  samme  Art,  dannet  ved 
en  dybt  indskaaren.  bueformet  Grav.  Midt  paa.  Øen  ligger  en  stor,  firkantet  Voldplads, 
som  formentlig  er  Sledel  for  Marsk  Sligs  Borg.  Den  afbildede  Borgplads  herer  til 
de  mindste,  som  kjendes,  med  en  Bredde  ved  Foden  af  65'  og  en  Heide  over  Gravens 
Bund  af  17'.  Til  de  storsle  Anlæg  af  denne  Art  harer  Veslborg  paa  Samsa  med  lo 
concentrisk  bueformede,  dybt  indskoame  Grave  i  den  heie  Banke,  som  falder  brat  af 
mod  Havel.  Borgpladsens  Overdel  er  henved  300'  bred.  Prospektet  Fig.  398  viser 
Søborg  umiddelbart  ved  Kysten  læt  nordlig  for  .Strib  Fsergegaard.  Den  yderste  Del 
af  en  i  Lavningen  udløbende  Banke  er  afskaaren  ved  en  Grav ,  og  indeni  del  saa- 
ledes afsondrede  Parti  er  der  lagl  en  kredsforrael  Grav  oro  en  konisk  Voldplads. 
Bakkens  Fod  ligger  omkring  den  som  en  Ring;  denne  hæver  sig  6'  over  Gravens  Bund, 
selve  Voldstedet  zo'. 

Ikke  synderlig  afvigende  i  Planen  er  Sjorringvolde  en  Mils  Vei  vest  for  Thisted 
(Fig.  399).      Dette  mægtige  Voldsted  er  halvt  anlagt   i  en  naturlig  Haide,    halvt  op- 

fyldt  paa  Mosegrund  ved  Vandforbindelsen  mellem  Sperring-  og  Sjørring  Sø.  D>*be 
Grave  skille  den  firkantede  Voldplads  fra  den  omgivende,  høie  Jordkrands,  der  for 
største  Delen  er  naturlig  Banke.  Fra  nogle  Sider  seet  kunde  den  vel  kaldes  en  Vold; 
men  mod  Nord  er  Faldet  udadtil  ganske  jævnt.  Angriberen  har  uhindret  naaet  til 
Gravens  Rand;  først  her  er  Forsvaret  begyndt  og  har  da  navnlig  været  ført,  medens 
Angriberne  klatrede  op  ad  den  20'  høie  Voldbanke.  Før  Fredlysningen  har  Pladsen 
lidt  en  Del ;  navnlig  er  det  Hjørne  af  den  ydre  Jordkrands,  der  i  Afbildningen 
vender  fremad,  blevet  afgravet  ved  Veianlæg.  Eiendommeligheden  ved  disse  Befæstninger 
føles  navnlig  stærkt  ved  den  firsidede  Borgplads  Kalø  i  Aarhusbugten.  I  Overdelen 
af  den  høie,  havomgivne  Banke  er  der  indskaaret  en  dyb  Grav.  Banken  falder  steih 
af  mod  Havet;  senere  i  Middelalderen  vilde  Ringmuren  være  ført  langs  dens  Rand. 
Først  naar  man  har  besteget  den,  staaer  man  foran  den  dybe  og  brede  Grav,  som  om- 
giver Pladsen.  Ikke  anderledes  er  Næsbyhoved  ved  Odense  anlagt.  Øverst  i  en  ud- 
strakt Bakke,  der  er  omgiven  af  Vand  og  side  Lavninger,  er  den  firkantede  Borgplads 
dannet  ved  en  dybt  indskaaren  Grav,  hvis  Bund  ligger  25 — 30'  under  Pladsens  Over- 
flade; udvendig  findes  ingen  Forsvarsvold,  men  kun  den  naturlige  Banke,  der  strækker 
sig  med  et  bredt  bølgende  Fald  ud  til  de  omgivende  Lavninger.  Ved  Siden  af  disse 
store  Voldpladser  kan  som  Exempel  paa  et  af  de  mindste  Anlæg  af  denne  Art 
nævnes  den  aflangt  firkantede,  ved  en  Tværgrav  delte  Plads  ved  Hald,  syd  for  Viborg. 
En  dyb  Grav  er  nedskaaren  i  den  høie  Bakkeskraaning ;  Pladsen  maa  oprindelig  have 
reist  sig  c.  20'  over  Gravens  Bund,  og  hvad  der  her  kan  have  samlet  sig  af  Vand, 
har  kun  været  ubetydeligt.  Tæt  herved  ligge  lavt  og  fuldstændig  vandomgivne  10 
store,  middelalderlige  Borgpladser,  som  efter  hinanden  have  afløst  det  ældste  Vold- 
sted, og  det  nuværende  Hald  ligger  ikke  langt  derfra  paa  et  fjerde  Sted. 

Som  disse  og  flere  lignende  Pladser  skille  sig  fra  de  utvivl- 
somt middelalderlige  Voldsteder  i  Danmark,  saaledes  ere  de 
væsentlig  beslægtede  med  de  Borgtomter,  som  i  England  og  Frankrig 
føres  tilbage  til  d.  9.  eller  til  d.  10.  Aarh.,  og  som  i  andre  Lande 
i  hvert  Fald  staa  som  de  ældste.  Dette  gjælder  dog  navnlig  de 
runde  Voldbanker,  koniske  og  med  affladet  Top,  hvorimod  det  regel- 
mæssig firkantede  Anlæg  ogsaa  tilhører  d.  ii.  Aarh.  De  nævnte 
store  Voldsteder  ved  Sjørring,  Kalø  og  Næsbyhoved  kunne  saa- 
ledes hidrøre  fra  denne  senere  Tid.  Den  romanske  Middelalders 
Borganlæg  ifjærner  sig  kun  lidt  efter  lidt  fra,  hvad  der  var  Brug  i 
den  carolingiske  Periode,  og  paa  samme  Maade  vil  der  ikke  i  Dan- 
mark kunne  drages  nøiere  Skjel. 

Vidt  udbredte,  som  disse  Voldsteder  ere,  have  de  meget  ofte 
været  Gjenstand  for  Omtale;  men  Ingen  har  endnu  behandlet  dem 
i  deres  Sammenhæng,  og  som  deres  Tidsstilling  har  været  mis- 
forstaaet,  saaledes  ogsaa  deres  egentlige  Væsen  og  Bestemmelse. 
De  synes  at  have  hjemme  overalt,  dog  fortrinsvis  hvor  Jordbunds- 
forholdene tillode  en  Nedgravning,  og  hvor  Klippeformationer  ikke 
tilbøde  isolerede,  steile  Høider,  som  ikke  behøvede  Grave. 


i 

I  Frankrig  have  ViolUt-U-Duc  og  forud  allerede  de  CaumotU 
paapeget  disse  ældste  Borge  som  hørende  sammen  med  Lehns- 
væsenets  Udvikling  i  d.  10.  Aarh.  En  i  den  naturlige  Høide  dybt 
nedskaaren  Grav  isolerer  selve  Borgpladsen,  »la  mottd,  omkring 
hvilken  der  kan  ligge  en  lavere  og  større,  let  beskyttet  Plads.  Af 
denne  Art  ere  de  i  Bayeuxtapetet  fremstillede  Borge  fra  Midten  at 
d.  II.  Aarh.  (Fig.  400).  Paa  det  toppede  Voldsted  ligger  en  Træ- 
bygning; Graven  sees  ved  dets  Fod  til  begge  Sider  og  udenfor 
den  ydre  Del  af  Banken  —  ikke  en  Vold;  thi  den  bærer  intet 
Værn,  ikke  engang  en  Række  Palisader.  En  Bro  fører  tværs  over 
Graven  og  helt  ned  ad  Bankens  Yderside.  Saaledes  omtrent  maa 
ogsaa  de  ældste  Jordværker  i  Danmark  have  været  udstyrede. 


Ikke  afvigende  herfra  ere  de  talrige  »moated  mounds«,  i 
Middelalderens  Latin  »motæ«,  som  ligge  spredte  i  England  og  det 
sydlige  Skotland.  De  ere  først  ret  iagttagne  af  Geo.  T.  Clark, 
som  henfører  dem  til  den  angelsaxiske  Tid,  d.  9.  og  10.  Aarh. 
Flere  af  dem  spillede  en  Rolle  i  Forsvaret  mod  de  Danske;  andre 
synes  opførte  af  Vikingerne.  Kjæmen  i  disse  Borge  er  den  høie, 
sjælden  firkantede,  oftest  koniske  Banke  med  affladet  Top,  omgiven 
af  en  dyb  Grav,  fra  hvilken  Jordfylden  er  lagt  op  over  Borgpladsen 
i  Midten.  Mange  af  disse  Pladser  ligne  paa  det  nøieste  de  omtalte 
danske  Anlæg;  kun  er  der  sædvanlig  ligesom  i  Frankrig  tilføiet  en 
lavtliggende,  svagere  befæstet  Plads.  Oprindelig  fandtes  her  kun 
Træbygninger;   Graven  var  ikke  beregnet  paa  at  holde  Vand. 

I  Nordtydskland  fik  Lisch  først  Øie  for  Forskjellen  mellem 
disse  høie  Voldsteder  og  de   lavtliggende  sumpomgivne,   slaviske 

Borgpladser  hegnede  af  en  Ringvold.  Paa  Rygen  ere  Pladsen 
ved  Wenz  og  den  saakaldte  Hertaburg  charakteristiske  Exempler 
paa  Anlæg  af  denne  Art.  Lignende  forekomme  fremdeles  i  Holsten 
og  Lauenburg,  Øst-  og  Vestpreussen,  Kurland,  Posen,  Østerrig, 
Steirmark  og  Schweiz,  snart  meget  imponerende,  snart  ganske 
smaa  Anlæg. 

Der  er  gjennemgaaende  en  Tendens  til  at  sætte  disse  Borge 
meget  langt  tilbage  i  Tiden,  og  det  maa  tilstaaes,  at  der  overalt  i 
samme  Grad  som  i  Danmark  mangler  sikre  Holdepunkter  for  en 
Datering.  Hovedsagelig  tilhøre  de  dog  vistnok  samme  Tid  som 
de  tilsvarende  Borgpladser  i  England  og  Frankrig.  Det  er  de 
ældste  personlige  Borge,  et  ægte  middelalderligt  Phænomen,  der 
fulgte  med  de  nye  Samfundsforhold,  som  dannede  sig  overalt.  Men 
den  ældste  Middelalder  falder  sammen  med  Oldtidens  sidste  Afsnit 
i  Norden.  Skulde  nogen  Form  af  Voldsteder  i  Danmark  gaa  tilbage 
til  Oldtiden,  da  maatte  det  være  denne.  Ikke  usandsynligt  er  det 
virkelig  saa;  men  et  egentligt  Bevis  vil,  som  alt  ytret,  alene  kunne 
tilveiebringes  ved  vidtløftige  Gravninger. 


Xm.     GRAVE,   GRAVSKIKKE,   MINDESTENE. 


I  Jyllands  Midte,  hvor  Hovedveien  gjennem  Halvøen  førte  alierede 
i  den  (jærne  Oldtid,  reise  sig  holt  og  synlige  i  vid  Omkreds  de 
to  største  Gravhøie  i  Landet.  Omkring  dem  ligger  en  venlig 
Landsby.  Den  lille  Kirke  har  sin  Plads  imellem  Høiene,  og  foran 
dens  Dar  staa  paa  Kirkegaarden  de  to  Runestene,  som  bære  Gorms 
og  Thyras  Navn. 

Hos  Saxo  læses,  at  Kong  Harald  under  stor  Høitidelighed 
gravlagde  sin  Moder  ved  Jellinge  ikke  langt  fra  den  Høi,  hvori 
Gorm  hvilede,  paa  det  Sted,  hvor  Kirken  sees  liggende  mellem 
begge  Høie.  Paa  lignende  Maade  beretter  Sven  Aagesøn,  at  Harald 
jordede  sine  Forældre  i  to  ganske  ens  Høie.  Begge  vore  ældste 
Historieskrivere  betegne  Stedet  og  nævne  Høiene,  men  ikke  Rune- 
stenene. Om  disse  høres  først,  da  Lehnsmanden  paa  Koldinghus 
i  1586  opgravede  den  større  Sten,  som  laa  jorddækket  paa  Kirke- 
gaarden. Kort  efter,  i  1591,  fremkom  det  her  Fig.  402  gjengivne, 
for  Opfattelsen  af  Monumenterne  meget  vigtige  Prospekt;  den 
mindre  Sten  sees  paa  Toppen  af  den  sydlige  Høi,  den  større  midt 
imellem  Høiene.    Tillige  gjengaves  delvis  og  tydedes  begge  Rune- 

indskrifter.  Omtrent  30  Aar  senere,  da  OU  Worm  besøgte  Jellinge 
og  derefter  behandlede  Indskrifterne  i  sine  'Monumenta  Danicac, 
stode  begge  Stenene  paa  deres  nuværende  Plads,  udenft)r  Kirken 
og  ved  Siden  af  hinanden. 

Den  mindre  Sten  læses  af  L.  Wimmer:  »Gorm  Konge  gjorde 
dette  Mindesmærke  efter  Thyra  sin  Kone,  Danmarks  Bod«;  den 
større:  »Harald  Konge  bad  g]øre  dette  Mindesmærke  efter  Gorm 
sin  Fader  og  efter  Thyra  sin  Moder,  den  Harald,  som  vandt  sig 
al  Danmark  og  Norge  og  gjorde  Danerne  kristne«.  Høiene  ligge 
endnu  i  samme  Skikkelse,   som  da  de  reistes,   vistnok  dog  fladere 


oventil  end  oprindelig.  De  have  et  Tværmaal  af  200 — 220'  og 
reise  sig  20 — 30'  over  den  omgivende  Jordflade. 

De  gamle  Historieskrivere  berette  altsaa,  at  Thyra  døde  efter 
Gorm ;  Runeindskriften  synes  at  sige ,  at  Gorm  ovedevede  sin 
Ægtefælle.  Hvor  Stenene  oprindelig  havde  deres  Plads,  er  Tvivl 
underkastet  og,  hvilken  af  Høiene  der  dækker  over  Gorm,  hvilken 
over  Thyra,  er  usikkert.  I  Prospektet  fra  1591  sees  Mindestenen 
over  Thyra  staaende  paa  den  sydlige  Høi;  men  fra  gammel  Tid 
bærer  denne  Gorms  Navn,  den  nordlige  Thyras,  uvist  med  hvilken 
Hjemmel.  Disse  Forhold  i  Forbindelse  med  Opfattelsen  af  Ind- 
skrifterne kunne  siges  at  have  været  under  Diskussion  siden  Be- 
gyndelsen af  forrige  Aarhundrede. 

Gjentagende  Gravninger  i  begge  Haie  have  ikke  hævet  Tvivls- 
maalene.     Oveni  den  nordlige  Høi  havde  der  fra  Arilds  Tid  været 

et  stort,  vandfyldt  Hul  —  ogsaa  angivet  i  Prospektet  fra  1591  — , 
hvorfra  JelHnge  Bymænd  hentede  Vand,  Det  var  en  dyb  Dam, 
hvori  der  levede  mange  Karudser.  Kong  Frederik  IV.  lod  under  et 
Ophold  paa  Egnen  1704  foretage  en  Gravning  i  Høien,  og  fra  den 
Tid  af  sank  Vandet  i  Dammen,  indtil  det  endelig  i  1820  fuld- 
stændig udtørredes.  Bønderne  gave  sig  da  til  at  grave  i  Bunden 
af  Hullet  for  atter  at  aabne  det  formentlige  Kildevæld;  men  I 
Stedet  herfor  gravede  de  sig  ned  i  et  stort,  træbygget  Gravkammer 
(Fig-  403).     Prof.  Finn  Magnussen,  som  just  var  paa  en  antiqvarisk 


Reise  til  Jylland,  fik  at  høre  herom  og  undersøgte  Kammeret, 
hvorefter  Kommissionen  for  Oldsagernes  Opbevaring  foranstaltede 
det  fuldstændig  udrenset.  Det  viste  sig  nu  for  det  første,  at  Hullet 
i  Toppen  af  Haien  var  dannet  ved  en  gammel  Udgravning,  hvorom 
ingen  Erindring  havdes.  Den  maa  være  foretagen  i  Middelalderen; 
Kong  Frederik  IV.  har  ladet  grave  paa  et  andet  Sted  og  er  ikke 
naaet  frem  til  H«iens  Indre.  Dernæst  fik  man  mærkelige  Oplys- 
ninger om  Gravkammeret,  der  endnu  stod  bevaret,  skjøndt  stærkt 
medtaget,  med  knækkede  Loftsbjælker  og  sprængte  Vægplanker. 
Indholdet  af  Oldsager  var  derimod  ringe.  Gravrøvere  have  bort- 
ført, hvad  der  har  været  af  Værdisager.  De  have  overhugget  fire 
Loftsbjælker  og  saaledes  skaffet  sig  Adgang  til  Kammeret. 

Længden  var  indvendig  10  Al.  19",  Bredden  4  Al.  S'/a^'i  Høiden  2  Al.  8". 
Udenom  Kammeret  fandtes  paa  alle  Sider  en  4 — 5  Al.  tyk  Væg  af  fast  stampet  Ler, 
og  derom  alter  et  Stenlag.  Øverst,  med  Enderne  hvilende  paa  Leret,  fandtes  til 
begge  Sider  efter  Kammerets  Længde  en  svær  Træstamme.  Derover  strakte  sig^ 
Loftet,  dannet  af  25  Egestammer  liggende  tværs  over  Kammeret  og  ragende  ud  over 
Lervæggene.  Ovenover  fandtes  tykke  Stenlag.  Væggene  i  Graven  dannedes  af 
Brædder,  der  vare  nedstukne  i  Grunden  og  indsatte  med  den  anden  Ende  bag  de 
lange  Stammer  under  Loftet.  Der  havde  endnu  været  en  ydre  Bræddebeklædning, 
som  ogsaa  sporedes  under  Loftet,  men  stærkt  opløst.  Gulvet  var  lagt  af  c.  i"  tykke 
Brædder,  hvilende  paa  en  fast  Lergrund.  Over  den  større  Halvdel  af  Kammeret  løb 
de  i  Flugt  med  Langsiderne,  og  Gulvet  var  her  delt  i  to  Partier  ved  en  paa  Høikant 
stillet  Planke.  I  den  øvrige  Del,  under  den  gamle  Udbrydning  i  Loftet,  laa  Bræd- 
derne i  modsat  Retning. 

Her  fandt  Bønderne  en  stærkt  opløst,  mandslang  Kiste,  sammen- 
holdt ved  Jernnagler,  beklædt  med  Skind  og  tættet  med  Snore  af 
Fæhaar.  To  Bæreringe  af  Jern  optoges  ved  Langsiderne.  Denne 
Kiste  maa  antages  at  have  indesluttet  Liget.  Rester  af  lignende 
kjendes  fra  andre  Grave,  som  strax  nedenfor  omtalt.  Tæt  ved  laa 
paa  Gulvet  det  eneste  fundne,  værdifulde  Stykke,  et  lille,  ofte  af- 
bildet Sølvbæger,  udvendig  prydet  med  Dyrefigurer  (Fig.  414),  ind- 
vendig belagt  med  en  tyk  Guldplade.  løvrigt  fandtes  nogle  Beslag 
af  forgyldt  Bronze  til  et  lille  Træskrin,  to  smaa  Fuglefigurer,  lige- 
ledes af  forgyldt  Bronze,  smaa  Brudstykker  af  ornamenteret  Sølv- 
blik, tynde  Bronzeplader  med  gjennembrudt  Mønster,  et  lille  Stykke 
rødt  Silketøi  m.  m.  Hertil  kommer  endnu  flere  udskaarne  Træ- 
plader med  velbevarede,  paamalede  Ornamenter,  profilhøvlede  Træ- 
stykker, samt  Rester  af  Fjer  og  Dun  sandsynligvis  fra  Puder,  hvorpaa 
Liget  har  hvilet,  som  dette  kjendes  fra  den  nedenfor  omtalte 
Mammen- Grav. 

Det  var  vel  saaledes  ikke  meget,  som  fandtes  i  den  anseelige 
Gravstue  for  en  kongelig  Hersker.  Allerede  i  Middelalderen  var 
den  udplyndret;  den  blev  nu  uformodet  opdaget  og  forstyrret  af 
Ukyndige  og  derefter  udrenset  af  en  Kaptain  under  Veivæsenet. 
Hvad  der  fandtes,  havde  dog  for  en  Del  betydelig  Interesse,  og 
endnu  mærkeligere  var  selve  det  træbyggede  Kammer,  uden  Ind- 
gang, dybt  i  den  store,  væsentlig  af  Lyngtørv  sammendyngede 
Høi.  Ønsket  maatte  saaledes  naturlig  opstaa  om  at  finde  Graven 
i  den  anden,  endnu  uaabnede  Høi,  som  henførtes  til  Gorm.  Under- 
søgelsen blev  foretagen  i  1861  af  Kong  Frederik  VII.  under  Worsaaes 
Ledelse.  Det  blev  et  stort  og  vanskeligt  Arbeide,  men  ganske  resul- 
tatløst.   Man  gravede  sig  i  Flugt  med  den  omgivende  Jordflade  ved 

Miner  ind  til  Midten  af  Høien,  og  herfra  blev  der  ført  Gange  og  Bo- 
ringer ud  til  die  Sider.  Der  blev  intet  fundet.  Samtidig  gik  man 
paany  ovenfra  ned  i  den  saakaldte  »Thyras  Høi<  for  at  istandsætte 
Kammeret;  en  Adgang  blev  ført  ind  til  det  fra  Høiens  Fod,  og  de 
ydre  Beskadigelser  i  begge  Høie  ved  ældre  og  senere  Gravninger 
bleve  dækkede  med  paafyldt  Jord.  Senere  har  Adgangen  til  Grav- 
kammeret maattet  lukkes,  da  Træværket  idelig  raadnede. 

De  foretagne   Gravninger   have    ikke   besvaret  de   til  Jellinge- 
Monumenterne    knyttede    Spørgsmaal.       Samtidige    Indskrifter    og 


middelalderlige  Beretninger  staa  fremdeles  i  Strid  med  hverandre. 
Mellem  de  fundne  Sager  er  der  intet,  som  viser,  om  Gorm  eller 
Thyra  eller  mu!ig  begge  ere  begravede  i  den  nordlige  Høi.  Hvem 
af  dem  der  er  gravlagt  i  den  sydlige,  eller  om  det,  som  engang 
fremsat,  er  en  tom  Mindehøi,  derom  kan  endnu  strides.  Disse 
Spørgsmaal  ville  forst  blive  løste,  naar  Graven  findes  ogsaa  i 
»Gorms  Høi«.  Ikke  usandsynligt  er  det,  at  den  ligger  dybere,  end 
man  havde  Anledning  til  at  søge  den  i  1861,  under  den  oprindelige 
Jotdflade.  Der  vil  man  sikkert  engang  forsøge  at  finde  den,  og 
samtidig  vil  Pladsen  ved  den  store  Runesten  paa  Kirkegaarden 
blive  undersøgt.      Ved   disse   dog  paa  Grund   af  Forholdene  noget 

betænkelige  Efterforskninger  vil   der  kunne  fremkomme  Resultater 
af  den  største  Betydning  og  mulig  af  ganske  uventet  Art. 

Indtil  da  maa  Monumenterne  forstaaes  saa  godt,  som  dette  lader 
sig  gjøre,   efter  hvad  der  foreligger  (Fig.  404).      I  mange  Retninger 
tilfredsstillende    synes    C,  Engelhardts   Opfattelse    at    være,     nylig 
videre  udviklet  og  nærmere   begrundet  af  L.  Wimnier.     Den  store 
Runesten  staaer  netop  midt  imellem  Høiene,  der  have  en  indbyrdes 
Afstand  af  c.  200';    dette   maa  antages  at  være    dens  oprindelige 
Plads.     Da  Kirken  blev  opført  ved  Midten  af  d.   12.  Aarh.,  respek- 
terede man  det  ærværdige  Minde,    og  Kirken  kom  saaledes   til  at 
ligge  usymmetrisk  mellem  Høiene.    Flere  Steder  paa  Kirkegaarden 
er  der  fundet  en   stor,   toppet  Sten;    de    have    mulig    hørt    til    en 
sammenhængende    Kreds,    der    berørte    Høienes   Fod    og    saaledes 
forenede  dem  og  Runestenen  til  et  stort,  samlet  Mindesmærke.    Den 
mindre  Runesten   maa  oprindelig  have  staaet  paa  den  sydlige  Høi, 
som  dette  sees  i  Prospektet  fra  1591.    Her  blev  følgelig  Thyra  grav- 
lagt  —   ikke,   som  angivet   i   de   middelalderlige   Kilder,    af  Kong 
Harald,   men   af  Gorm.      En  samtidig  Runeindskrift  maa    staa    til 
Troende   overfor  de  Aarhundreder   senere  Beretninger.     Den  sæd- 
vanlige Henførelse   af  den  nordlige  Høi   til  Thyra,   den   sydlige  til 
Gorm  maa  da  forkastes. 

Et  og  andet  Bidrag  til  Forstaaelsen  af  Jellinge-Monumenterne 
give  de  samtidige  Grave  og  disses  Udstyr.  Efter  den  lange  Af- 
brydelse gjennem  den  efterromerske  Tid  træder  denne  Art  af 
Minder  paany  frem  med  mere  Klarhed,  men  tillige  med  den  Afvex- 
ling  og  Vaklen  i  Gravskikken  og  med  de  lokale  Forskjelligheder, 
som  foran  ere  paaviste  for  de  ældre  Afsnit  af  Jernalderen  (S.  495).  Og 
dog  er  det,  som  om  de  Forestillinger,  der  knyttede  sig  til  Graven 
og  til  Livet  hinsides,  paany  have  antaget  noget  fastere  Form.  Kun 
en  enkelt,  men  stærk  og  efterhaanden  seirende  Magt  greb  nu  ind 
i  de  hedenske  Forestillinger,  nemlig  Christendommen. 

Tydeligst  kjendes  dette  paa  den  jydske  Halvø  indtil  Limfjorden 
og  paa  den  fyensk  -  sjællandske  Øgruppe.  Ligbrændingen  er  fuld- 
stændig ophørt  eller  blev  dog  kun  rent  undtagelsesvis  anvendt. 
Gravene  ligge  sædvanlig  enkeltvis;  store  Gravpladser  kjendes  ikke. 
Liget  er  ofte  nedlagt  i  en  Trækiste  samlet  ved  Vinkelbaand 
og  Nagler  af  Jern  og  forsynet  med  Bæreringe  (Fig.  409).  Det 
hele   Antal   af  saadanne   Fund   er   ikke   stort.      Alle   disse   Forhold 

vise,  hvorledes  den  hedenske  Gravskik  efterhaanden  paavirkedes  af 
den  christelige  og  begyndte  at  vige  Pladsen  for  den.    Paa  Sjælland 
er  der  kun  truffet  ganske  enkelte  Høie  fra  Vikingetiden.    I  Reglen 
gravlagdes  den  Døde   under  flad   Mark.      Alene  paa  Forlev  Mark, 
ved  Slagelse,    er  der  afdækket  flere  samlet  liggende  Grave,  iall  en 
halv  Snes.     De  vare  anlagte 
i  ringe  Dybde  med  et  Dække 
af  Sten.    Gravgodset  var  fat- 
tigt,  idet  de  fleste  Lig  kun 
vare  udstyrede  med  en  Kniv, 
en  Tensten,  en  Naal  el.  lign, 
I  Jylland  have  Gravene  der- 
imod næsten  altid  været  høi- 

dækkede.    Nye  Høie  opførtes  pjg  ^^j.  •!,. 

dog    sjælden;    der   gravedes 

sædvanlig  ned  i  en  ældre  Høi,  ret  ofte  endog  hidrørende  fra  Bronze- 
alderen.     Dette    skete    selv,    naar    den    gravlagte,    som    det   kan 
sluttes  af  hans  Udstyr,   var  en   høitstaaende  Mand.      Undertiden  er 
Graven    sænket    dybt    under  Bunden    af  en    Høi.      Ved    Mammen 
i  Viborg  Amt  stod  saatedes  en  5  Al.  lang,  træbygget  Kiste  5 '  dybt 
under    det    naturlige   Jordsmon,    og    overdækket   af   en    stor   Høi. 
Enkelte  aflange  Høie  synes 
ogsaa  at  kunne  henføres  til 
denne   Tid,   og    undertiden 
ere  Stenrækker  blevne  reiste 
ved  Gravstedet. 

I  den  just  nævnte  Grav 
ved  Mammen  laa  Liget  paa 
dunfyldte  Puder.  Dele  af 
Klædningen,  broderet  Uld- 
tøi   (S.  677)   og   guld-   eller 

solvindvirket  Silkestof,  samt  Kantninger  af  Pelsværk,  ere  optagne 
baade  her  og  i  andre  Grave.  To  udforede  Baand,  af  Silke  med 
indvævede  Mønstre  i  Guld,  have  været  baarne  om  Haandleddene 
(Fig.  405).  Den  Døde  blev  altsaa  henlagt  fuldt  paakiædt.  Med- 
givne  vare  to  Øxer,  den  ene  (Fig.  406)  fuldstændig  dækket  med 
Sølvornamenter,  deriblandt  en  Fugl  korrekt  tegnet  i  Tidens  Stil, 
med   tilbagebøiet  Hoved   og  omslynget   af  det  sædvanlige   Nakke- 


656  Mandens  Gravudstyr. 

baand  og  de  baandfoimet  forlængede  Vinger.  Desforuden  fandtes  to 
store  Træspande,  en  Bronzekjedel  og  en  næsten  alenlang,  forneden 
4"  bred  Voxkjerte. 

Udstyret  var  dog  ingenlunde  altid   rigt;    meget  ofte   blev   der 

kun  medgivet  en  Jernkniv,  der  saa  at  sige  hørte  til  Paaklædningen. 

En   Række    af  Grave  har   indeholdt  en  svær  Jernoxe;    denne    har 

saaledes  ofte  været   det  eneste  Vaaben.      I  adskillige  andre  Grave 

er   der   derimod    truffet    et    mere   fuldstændigt   Vaabenudstyr,    det 

lange  og  brede,  tveæggede  Sværd  med 

svære  Hjalter    og   stor  Knap,    væsentlig 

lignende  de  samtidig  i  Udlandet  brugte 

Sværd  (Fig.  407),   dertil  Spydet,    Øxen 

og  Jernbulen,   som  dækkede  Midten   af 

Skjoldet.      Ikke  sjælden   er  hertil  føiet 

et  helt  Sæt  Ridetøi,  de  høie  Stigbøiler, 

Sporerne    med    lang   Pig,     det     svære 

Bidsel  med  Stænger,  som  nu  først  kom 

i   Brug,    samt   Remspænder  og   Beslag 

til   Seietfliet.      Efter  lange  Afbrydelser 

ere  Vaabnene   altsaa    paany    indførte    i 

Mandens   G  rav  udstyr    ganske    svarende 

til    Datidens    Krigerliv   og   til    de    nye 

Forestillinger    om    Livet    efter    Døden 

(S.  492).     Ved  Siden  af  Ridehesten  har 

ogsaa  Hunden  undertiden  maattet  følge 

T\g.  taj.   '/.  sin  Herre  til  Valhal,    en  Hund  af  stor, 

dansk  Race. 

I  Modsætning  til  Manden  blev  Kvinden  udstyret  med  Smykker, 

oftest  to   store,    ovale   Pladenaale,    der   vare    anbragte    øverst   paa 

Brystet  til   begge  Sider  (se  efterstaaende  Tavle).     De  vise  baade  i 

Form   og  Ornamentik  en   videre  Udvikling  af  de  allerede  tidligere 

anvendte  ovale  Naale  (S.  598).      Dertil   bares  sædvanlig   et  aflangt 

eller  trefliget  Spænde  (se  Tavlen).    Alt  er  rigt  ornamenteret  og  vel 

forarbeidet    i    Bronze,    men    aldrig    i    Sølv   eller  Guld.      De    ædle 

Metalter   mangle    overhovedet    næsten    ganske    i    Gravfundene    fra 

Vikingetiden.    Det  maa  ikke  have  været  Skik  at  medgive  saadanne 

Værdisager.      Kar  forekomme  vel,   men  sjælden,   i  ringe  Antal,  og 

oftere  henlagte  udenfor  Graven.    I  Mammen-Høien  stode  de  saaledes 

ovenpaa  Kisten.  Fra  Grave  med  ubrændt  Lig  haves  navnlig  flere 
Bronzeskaale,  tarvelige  og  af  fremmed  Arbeide,  men  ingen  Lerkar. 
Hvor  saadanne   ere  _ 

trufne  i  Gtave  med 
brændte  Lig  og  paa 
Bopladser,  iiave  de 
sædvanlig  været  gro 
ve  og  af  simpel 
Form  (S.  6oi). 

Enkelte  Grave 
have  indeholdt  He- 
stetøi  til  Kjørebrug, 
nemlig  lange  Bring- 
kobler,  Kjæder  af 
Jern  med  en  Ring 
til  Vognstangen,  og 
dertil  to  Manke- 
stole  til  Anbringelse 
over  Hestenes  Ryg, 
beslagne  med  rigt 
ornamenteret,  for- 
gyldt Bronze  (Fig, 
408).  De  afsluttes 
i  store  Dyrehoveder, 
og  i  Midten  findes 
et  hoiere  Parti,  hvor- 
under en  Aabning 
for  Tømmen.  Der 
foretigger  4  Fund 
fra  Als,  ■  Jylland  og 
Pyen,  de  tre  af 
dem  indeholdende 
to  ensdannede  Man- 
kestole. De  vare 
ikke  ledsagede  af 
Vaaben  og  have  saaledes  vistnok  været  gravlagte  hos  Kvinder. 

Ue  sfcdvanlige   Smaasager   til  kvindelig   Brug  vnre   fyldig    tilstede   i    Hvilehei, 
licl  udenfor  Randers.      Der  fsndtes  her   en  S.ix,    10  smaa  Jemknive,    en  Hvæsseslen 
Sophu.  MiiUet:   Vot  Oldrid.  42 

og  tn  Tensien.  Af  Smykker  indeholdt  Graven  kun  en  Række  Glasperler  og  en 
.Selvmønl  præg^l  i  Celn  Tor  Ollo  I.  (936 — 962)  (^  gjennemboret  for  at  anbringes  pt> 
Ilalsbaandel.  Klædningen,  som  kun  var  bevaret  i  smaa  Partier,  havde  været  dels  af 
mønstret,  uldent  Tøi,  dels  af  guld-  og  søtvindvirket  Silketøj.  Ved  Fadderne  stod  eo 
Bronieskaal,  ved  Hovedet  et  Tncskrin  (^  udenfor  Graven  en  Træspand.  Paa  Hai- 
strup  Gra\'plad5en  (se  ndfr.)  fandtes  i  en  Fordybning  i  det  naturlige  Jordsmon  el  Lag 
af  oplast  Træ,  hvori  mange  Sem  og  Baand  af  Jem  til  en  Kiste;  to  Jernringe  ba 
ved  Siderne  (Fig.  409).  De  medgivne  Sager,  nogle  Perler,  en  Kniv  og  en  Hvæsse- 
sten,  viste,  at  det  var  en  Kvinde,  som  var  gravlagt  her. 

Nord  for  Limijorden,  i  Vendsyssel,  træffes  eiendommelige  For- 
hold.     Der    findes    lier   store   Gravpladser;    Ligbrænding    er   frem- 
herskende eller  eneraadende,    og   de   brændte  Ben   ligge   paa  egen 
Maade   spredte   i  et   Kul-   eller  Stenlag.      Gravgodset  er  sparsomt, 
mest    Brudstykker    af 
grove      Lerkar      uden 
Ornamenter,  sjældnere 
Glasperler ,       Hvæsse- 
stene,  Knive,  Tenstene 
og  Jernnagler. 

Paa  tre  Steder  er 
der  foretaget  storreUn- 
Fig.  ,0,.  R«,«.fT«ki.«,  H«i..rupG«.pi.d.,  A.,b.  .88,.  dersøgelscr.  Ved  Hoi- 
strup,  i  Vester  Han 
Herred,  indenfor  en  Vig  af  Limfjorden,  ligger  en  Gruppe  af  30 
smaa  Rundhøie,  7  Langhøie  og  2  Skibssætninger.  Dels  paa  Hoiene, 
dels  imellem  dem  sees  75  Bavtastene,  som  rage  indtil  4'  op  over 
Jorden;  omtrent  50  Stene  antages  at  være  fjærnede  Pladsen  er  nu 
fredlyst.  Ved  Riis,  i  Dronninglund  Herred  (S.  601),  taltes  over  lOO 
Smaahøie  liggende  tæt  sammen  nær  et  Vandløb  til  Kattegat  (Fig.  410). 
De  fleste  Hoie  vare  runde,  andre  aflange  og  omsatte  med  store 
Sten,  atter  andre  trekantede  og  ligeledes  stenhegnede.  I  Lindholm 
Banker  ved  Limfjorden  nær  Nørre -Sundby  er  der  endelig  gjen- 
tagende  fremdraget  Skibssætninger,  runde  Stenkredse  og  andre 
stensatte  Grave,  som  ligge  dækkede  af  et  t>'kt  Lag  Flyvesand. 

Ved  Siden  af  de  talrig  sammenliggende  Grave  og  af  de  spredt 
anbragte  Rester  fra  Ligbaalet,  som  stadig  ere  trufne  paa  disse 
Pladser,  er  det  de  mange  reiste  Sten,  som  tiltrække  sig  Opmærk- 
somheden, og  navnlig  de  eiendommelige  Gravformer.  De  trekantede 
Hoie  have  indbeiede  Sider  og  fremskydende  Hjørner.  Skibssæt- 
ningerne dannes  af  to  lange,  svagt  buede  Stenratfkker  spidst  sammen- 


en  Flyvesands  Strækning  blottet  Grup-       J|5^      cr^ 


per   af  runde   og  trekantede  Stensæt-       %i2.M  /V^   n/'%   ''  yA  « 

løbende  mod  Enderne,  saaledes  at  de  ligne  et  Fartøi.  Det  har 
mulig  ogsaa  været  Meningen,  at  de  skulde  forestille  et  Skib.  I 
Sverige  og  Norge  blev,  som  det  vides  fra  flere  mærkelige  Fund, 
selve  Skibet  trukket  paa  Land  og'  den  Døde  henlagt  i  det,  omgiven 
af  et  storartet  Udstyr.  I  Danmark  ere  saadanne  høidækkede  Skibs- 
grave  ikke  paaviste,  og  Skibssætninger  ere  sønden  for  Limfjorden 
kun  trufne  paa  faa  Steder,  altid  paa  Øer  eller  ved  Kyster. 

Paa  Hjarnø  i  Horsens  Fjord  er  der  paavist  7  Skibssætninger; 
tidligere  var  der  dobbelt  saa  mange.  Ved  Gjennerbugten  mellem 
Aabenraa  og  Haderslev  har  der  været  en  Snes  Skibssætninger  lig- 
gende tæt  sammen  som  en  lille  Flaade.  Paa  nogle  af  Vesterhavs- 
øerne  er  der  fremdeles  Gravpladser  af 
ganske  samme  Art  som  de  nordjydske.  jfi^ 

I  Skalnas-Dalen  paa  Amrum  er  der  i  <^     %^ 

per   al    runae   og  trekanteae  ^tensæt-       ^^^ /V.*'/\/'%   "  /\  O 
ninger,    og  paa  Før  sees  endnu   ved  <^^^'ii^^^i!^§^    ^^^ 

Hedehusum  60  Smaahøie  fra  Vikinge-  ^,^^  ^      O    ^ 

tiden    liggende    i    en   samlet  Gruppe. 
Endelig  ere  Skibssætninger  trufne  paa 

Bornholm,    paa   Enesbjerg    i    Vester-     ^,^^^^    Et  inie  Parti  .r  Gravpladsen 
marie  Høilyng;   de  ere  nu  fredlyste.  ved  Riis.  Aaib.  r892. 

At  disse  Gravformer  og  tillige 
større  Gravpladser  ere  indskrænkede  til  det  nordligste  Jylland,  til 
Øer  og  Kyster,  kunde  bero  paa,  at  Hedenskabet  har  holdt  sig 
længst  paa  disse  mere  afsides  Steder.  Andre  Forhold  have  dog 
utvivlsomt  været  medvirkende.  Ganske  tilsvarende  Gravpladser, 
med  trekantede  Høie,  Skibssætninger  og  Bavtastene,  og  den  om- 
talte Anbringelsesmaade  af  Ligresterne  ere  almindelige  i  de  norske  og 
svenske  Egne  om  Skagerak  og  Kattegat.  Ligheden  mellem  Gravene 
paa  Amrum  og  i  Bleking  er  allerede  for  mange  Aar  siden  paavist 
af  Worsaae,  I  det  hele  er  Overensstemmelsen  saa  stor,  at  Grav- 
pladsen ved  Høistrup  skulde  siges  at  være  svensk  eller  norsk. 
Der  maa  her  utvivlsomt  være  en  Forbindelse.  De  nævnte  Pladsers 
Beliggenhed  ved  Kyster  og  paa  Øer  kunde  tyde  paa,  at  de  hidrøre 
fra  fremmede  Vikinger,  som  for  en  Tid  have  sat  sig  fast  paa  disse 
Steder.     De  historiske  Forhold  stride  ikke  herimod.     Foran  er  talt 

42* 

om    Svenskernes    Optræden    i    Hedeby;     Z.    Wimmer   har    paavist 
flere  svenske  Runemindesmærker  i  Danmark. 

Atter  paa  Bornholm  findes  der  ligesom  i  tidligere  Afsnit  ganske 
særegne  Forhold.  Gravene  ligge  sædvanlig  samlede  i  stort  Antal. 
Ofte  ere  de  indfattede  i  Firkant  af  svære,  kantstillede  Sten,  som 
kunne  rage  op  over  Jordfladen,  og  Skelettet  kan  da  træffes  kun  i' 
dybt.  Andre  Grave  ere  omgivne  af  store,  ovale  Stenringe,  eller 
dækkede  med  firkantede  Stenlægninger,  ofte  dannende  en  Ramme, 
indenfor  hvilken  Stenene  ligge  i  en  Stjerne  eller  et  andet  Mønster- 
Oldsager  og  Ligrester  kunne  her  findes  i  nogle  faa  Tommers 
Dybde.  Dog  træffes  ogsaa  Høie  fra  denne  Tid,  men  kun  ganske 
flade.  Ligesom  vestpaa  synes  Ligbrænding  ikke  at  have  været 
anvendt;  men  i  Udstyret  for  den  Døde  vise  sig  kjendelige  For- 
skjelligheder.  Vaaben  ere  temmelig  sjældne,  og  flere  af  de  i  de 
øvrige  Landsdele  mest  charakteristiske  Former  ere  endnu  ikke  frem- 
dragne. Kvindesmykker  ere  derimod  fundne  i  stort  Antal,  og  for 
en  Del  af  Former,  der  andetsteds  ere  særdeles  sjældne  eller 
ganske  mangle. 

En  lignende  Særstilling  indtager  Bornholm  med  Hensyn  til  den 
Skik  at  reise  Bavtasten,  saaledes  kaldes,  som  foran  nævnt,  med 
et  Ord  af  noget  usikker  Betydning,  den  høie,  opreist  stillede 
Mindesten  uden  Tilhugning  og  uden  Indskrift  (S.  414). 

Der  hersker  en  vis  Uklarhed  over  Oprindelsen  for  den  Skik  at 
reise  Sten  til  Minde.  Søges  tilbage  i  Tiden,  da  er  det  sikkert,  at 
Mindestenen  ikke  hørte  hjemme  i  Stenalderen.  Hele  Graven  var 
jo  dengang  et  anseeligt  Minde.  Ved  Siden  af  den  store  Stenkreds, 
som  omgav  Høien,  passede  ikke  den  enkelte  reiste  Sten,  og  man 
træffer  den  hellerikke.  Dog  er  det  ikke  usandsynligt,  at  Tanken 
om  at  reise  et  Minde  af  denne  Art  i  første  Færd  er  udgaaet  fra 
disse  ældste  Stenmonumenter.  Hellerikke  i  Bronzealderen  kunde 
dette  ret  komme  frem.  Selve  Høien  var  allerede  et  tilstrækkeligt 
Minde;  det  var  paa  den,  at  man  anvendte  Kraft  og  Arbeide.  Af 
og  til  blev  der  dog  reist  en  Sten  ved  Graven.  Indeni  en  Gravhøi 
ved  Thorsbjerg  i  Angel  er  der  truffet  en  opreist  Sten,  6'  høi  over 
den  oprindelige  Jordflade,  og  en  Sten  af  lignende  Høide  er  paa 
samme  Maade  funden  staaende  indeni  en  Gravhøi  paa  Smorup 
Mark  ved  Hobro.  Begge  Steder  har  Stenen  utvivlsomt  oprindelig 
været  synlig  og  er  bleven  dækket  ved  Høiens  Tilvæxt  under  gjen- 

tagen  Gravlægning.    Enkelte  Gange  er  der  ogsaa  truffet  en  opreist 
Sten  paa  Toppen  af  en  Gravhøi  fra  Bronzealderen.    I  Sverige  synes 
dette    at    være    hyppigere,    og    paa  Bornholm   bære   Røserne    ikke 
sjælden  en  opreist  Sten.     Paa  denne  0  er  der  ogsaa  ned  igjennem 
Jernalderen   af  og   til   sat  en   Sten   paa   eller   i   Graven.      Man    har 
altsaa  havt  denne  Tanke;  men  den  har  længe  ikke  ret  faaet  Magt. 
Først  i  Vikingetiden  er  det  blevet  almindelig  Skik  at  sætte  Bavta- 
stene  paa  Gravpladserne,  dog  især  i  Sverige  og  Norge.    I  Danmark 
er  dette  kun  truffet  et   eneste  Sted,    paa   den   foran  nævnte  Grav- 
plads ved  Høistrup,   der  mulig  ikke  gjemmer  danske  Mænd.     Den 
nordiske  Bavtasten  var  altsaa  i  Begyn- 
delsen  en   Gravsten,    og  idetmindste   i 
en   Del    af  Skandinavien    var   den    det 
endnu  i  Vikingetiden. 

Men  der  reistes  ogsaa  Bavtastene 
alene,  uden  Forbindelse  med  Gravene. 
Navnlig  paa  Bornholm  og  i  Sverige 
træffes  disse  Mindestene,  sjældnere 
staaende  enkeltvis,  oftest  samlede  i  be- 
tydeligt Antal  og  da  enten  spredte  over 
en  større  Flade  eller  forenede  i  tæt 
Klynge.  Der  har  været  henved  rooo 
saadanne  Bavtastene  paa  Bornholm,  og 

omtrent  halvfjerde  Hundrede  findes  end-  "■«  ♦"-  b«"^'«^'>  p«  f«"«  M«k 
nu    paa   deres    Plads    staaende    opreist 

eller  omfaldne.  Til  de  mest  tiltrækkende  Oldtidsminder  høre  to  fred- 
lyste Bavtastens grupper,  i  den  lille  Skov  »Gryet«  i  Bodilsker  Sogn 
og  i  en  anden  Skov  tæt  nord  for  Gyldensaa  i  Østermarie  Sogn. 
De  høie,  utilhugne  Stene,  mest  dog  af  nogenlunde  regelmæssig  fir- 
kantet Form,  tale  stærkt  til  Følelsen,  maaske  just  fordi  de  ere  uden 
Ord.  Det  første  Sted  sees  60  Sten  tæt  ved  hverandre,  det  andet 
50,  af  forskjellig  Høide  indtil  8'.  Den  høieste  nu  bevarede  Bavta- 
sten staaer  paa  Frænne  Mark  i  Ibsker  Sogn,  9'  høi  over  Jorden 
(Fig.  411).  Grave  under  Jordfladen  eller  Høie  findes  ikke  ved  disse 
Stene.  Saaledes  hellerikke  ved  Bavtastenene  i  det  øvrige  Danmark. 
De  ere  af  Granit  som  paa  Bornholm  og  af  lignende  Høide,  indtil 
S';  men  Antallet  er  ringe,  og  de  træffes  kun  enkeltvis,  hvorfor  der 
oftere  kan  være  Tvivl,  om  Stenen  ikke  er  en  Rest  af  en  Stenalders 

Grav,  eller  mulig  opsat  i  langt  senere  Tid.  Dette  kan  dog  ikke 
gjælde  om  Bavtastenen  paa  Brovst  Kirkegaard,  Østerhan  Herred, 
7'  9"  høi  overjorden,  ved  Ordrup  i  Krogstrup  Sogn,  Horns  Herred, 
6'  høi,  den  saakaldte  Kræmmersten,  6'  3"  høi,  i  Vig  Sogn  i 
Ods  Herred  o.  fl.  a.  Meget  sjælden  træffes  en  Kreds  af  høie 
reiste  Stene. 

Den  sjældne  Forekomst  af  disse  Mindestene  i  Jylland  og  paa 
den  danske  Øgruppe,  og  paa  den  anden  Side  deres  Hyppighed 
paa  Bornholm  og  i  Sverige  maa  for  en  Del  bero  paa,  at  store,  frit- 
liggende Stene  kun  i  Klippeegnene  forekom  i  rigelig  Mængde; 
men  tillige  maa  disse  Monumenter,  reiste  efter  Oldtidens  Skik, 
være  sjældnere  i  de  danske  Egne,  hvor  Christendommen  tidligst  fik 
Indflydelse.  At  Bavtastenene  ialfald  for  den  langt  overveiende 
Del  hidrøre  fra  Hedenskabets  sidste  Tidsrum,  tør  sluttes  af  deres 
Forhold  til  Runestenene;  de  ere  Monumenter  af  ganske  samme 
Art,  kun  uden  Skrift. 

Man  skulde  da  i  ældre  Tider  have  sat  Sten  ved  Gravene  og 
derfra  være  gaaet  over  til  at  reise  Stene  som  særskilte  Minder. 
Det  samme  kjendes  fra  vidtforskjellige  Tider  og  Steder,  omend  ved 
Siden  heraf  den  almindelige  Skik,  at  reise  Sten,  i  andre  Lande  kan 
være  udformet  paa  meget  afvigende  Maade.  I  Ægypten,  siger 
baade  Dr.  5.  Birch  og  G,  Maspero,  er  Obelisken  en  Udvikling  af 
den  raa,  utilhugne  Sten;  den  reistes  først  ved  Graven  og  blev 
senere  en  Hæders-  eller  Mindestøtte.  Saaledes  er  det  vistnok  ogsaa 
gaaet  i  Europa,  paa  de  Steder,  hvor  de  historiske  Forhold  gave 
Ro  til,  at  denne  Udvikling  kunde  foregaa.  Der  er  i  Bretagne 
Tusinder  af  Bavtastene,  som  naa  en  langt  større  Høide  end  de  til- 
svarende Monumenter  i  Norden.  Den  høieste  endnu  opreist  staaende 
Sten  er  42'  over  Grunden,  og  en  omstyrtet  Sten  har  en  Længde 
af  65';  ganske  den  samme  Længde  har  den  Obelisk,  som  fra 
Alexandria  er  bleven  ført  til  London.  Talrige  »Menhirsc  (o:  hoie 
Stene)  findes  paa  de  britiske  Øer,  den  største  24'  høi.  Hellerikke 
disse  Stene  ere  knyttede  til  Gravsteder. 

Overgangen  til  at  reise  Sten  som  særskilt  Monument  er  i  disse 
Lande  foregaaet  tidligere  end  i  Norden,  mulig  dog  ikke  i  en 
særdeles  fjærn  Tid.  Ialfald  er  man  vedbleven  at  sætte  disse 
Minder  indtil  Middelalderen.  De  paa  de  britiske  Øer  i  talrig 
Mængde  forekommende  reiste  Stene  med  Indskrifter  fra  den  ældste 

Middelalder  eller  med  et  indhugget  Kors  slutte  sig  i  Form  og 
Størrelse  ganske  til  de  skriftløse  Menhirs.  Herefter  følge  atter  de 
store,  frit  reiste  Stenkors,  disse  mærkelige,  billedsmykkede  Monu- 
menter. Udviklingen  var  altsaa  en  lignende  som  i  Ægypten,  og 
Resultatet  blev  et  lignende,  omend  først  naaet  i  en  langt  senere 
Tid.  Sammestedshen  kom  man  ogsaa  i  Norden,  men  endnu 
senere,  i  Vikingetiden. 

Naar  det  erindres,  at  de  nordiske  Mindestene  reistes  i  den 
Tid,  da  Forbindelsen  med  de  britiske  Øer  tilførte  Norden  saamange 
andre  Kulturelementer,  ligger  det  nær  at  antage,  at  Impulser  vest- 
fra have  bidraget  til  at  udvikle  denne  Skik.  Man  havde  vestpaa 
seet  de  talrige  Stene  med  og  uden  Indskrift  og  reiste  dem  da  ogsaa 
i  Hjemmet.  Tidligere  var  man  vel  begyndt  derpaa;  men  først 
nu  blev  det  almindelig  Skik.  Stenen  reistes  til  Minde  om  den 
Afdøde  og  til  Hæder  for  ham,  ofte  vistnok  flere  for  den  samme 
Mand ;  den  store  Bavtastensgruppe  kan  danne  et  samlet  Monument. 
At  man  er  naaet  endnu  et  Skridt  videre,  til  at  reise  Sten  for  at 
hædre  den  Levende  og  til  Minde  om  Begivenheder,  er  ikke  usand- 
synligt; dog  er  det  kun  sene,  svenske  Runeindskrifter,  som  for- 
tælle, at  man  havde  sat  Stenen  for  sig  selv  i  levende  Live.  Fra 
Sverige  kjendes  der  ogsaa  Exempler  paa,  at  der  er  sat  2  eller  flere 
Stene  paa  forskjellige  Steder  med  næsten  enslydende  Runeindskrifter 
for  samme  Mand.  Med  denne  Afslutning  finde  vi,  at  der  i  Norden 
er  foregaaet  ganske  den  samme  Udvikling,  fra  Gravstenen  til  Hæders- 
støtten,  som  paa  de  britiske  Øer  og  i  Ægypten.  Den  billed 
smykkede  Runesten  svarer  til  de  store  Stenkors  og  til  den  ægyp- 
tiske Obelisk. 

Ved  at  modtage  en  Indskrift  fik  Bavtastenen  en  større  Betyd- 
ning. Den  blev  nu  ikke  blot  en  Mindesten  oplyst  ved  det  mundt- 
lige Ord,  som  gik  fra  Slægt  til  Slægt;  den  fortalte  selv  ved  de  af 
alle  kjendte  Skrifttegn  om  den,  over  hvem  Stenen  var  reist.  At 
anbringe  Skriften  paa  Sten  maa  have  ligget  nær  for  Nordboen; 
allerede  i  ældre  Tider  anbragtes  Billeder  og  Tegn  i  Stenens  Flade. 
Tanken  om  at  udføre  Stenindskrifter  kan  dog  være  modtagen  fra 
de  christne  Vestlande,  hvor  man  saa  talrige  Indskrifter  af  denne 
Art,  ofte  just  anbragte  paa  reiste  Stene.  Saaledes  forstaaes  det,  at 
de  ældste  Runestene  findes  i  Norge,  der  sandsynligvis  har  hav.t 
tidlige  Forbindelser  med  de  britiske  Øer;  ogsaa  i  Sverige  huggedes 

allerede  de  ældre  Runer  i  Sten,  som  dette  foran  er  nævnt  (S.  518'. 
Paa  den  danske  Øgruppe  og  paa  den  jydske  Halvø  gaa  derimod 
de  ældste  kjendte  Runestene  ikke  tilbage  over  d.  9.  Aarh.;  de 
fleste  og  bet>'deligste  Indskrifter  ere  fra  det  10.  Aarh.,  og  ikke 
længe  efter  ophørte  man  at  reise  Runestene,  idet  den  christne 
Gravskik  blev  almindelig  indført.  Anderledes  i  Norge  og  Sverige, 
hvor  den  egentlige  Runestensperiode  falder  senere  end  i  Danmark. 
Ogsaa  paa  Bornholm  gaa  de  talrige  Runestene  ikke  tilbage  over 
Aar  1000.* 

Ligesom  Bavtastenene  ere  Vikingetidens  Runestene  sædvanlig 
ganske  utildannede  og  af  naturlig  Form,  som  Rullestensblokken 
fandtes  i  Jordfladen.  Kun  valgtes  der  en  Sten,  som  frembød  pas- 
sende Flader  til  Indskriften  og  egnet  til  at  staa  opreist  som  et 
iøinefaldende  Mærke.  Runerne  ere  oftest  store,  indtil  en  Høide  af  i*, 
dybt  og  sikkert  indhuggede.  Ordene  skilles  i  Reglen  ved  enkelt  eller 
dobbelt  anbragte  Punkter  eller  Kryds.  Skriften  er  ordnet  i  Rækker, 
sædvanlig  mellem  Linier,  der  danne  brede,  ofte  buede  Baand.  Ved 
Enderne  ere  disse  Baand  enten  lige  eller  rundt  afsluttede,  under- 
tiden oprullede  eller  udskaarne  —  mulig  i  Efterligning  af  Pergament- 
rullen ;  i  andre  Tilfælde  har  man  vistnok  ved  Indfatningslinieme  villet 
angive  Trætavler,  paa  hvilke  Runerne  tænktes  skaame.  Foruden 
Indskriften  bære  kun  faa  Stene  Udhugninger  af  anden  Art,  saaledes 
nogle  et  stort  Mandshoved  (S.  671},  andre  et  helligt  Mærke  'S.  678;. 
Kun  sjælden  træffes  som  i  ældre  Tid  en  Indskrift  paa  mindre 
Gjenstande  af  Metal.  Den  er  da  let  indridset  eller  dybere  indskaaren. 
En  Fingerring  af  Guld  bærer  Navnet  Thorgeir. 

Den  væsentligste  Bet>'dning  have  Runestenene  ved  at  \-ære 
Sprog-  og  Skriftminder.  Siden  Ole  Worms  Dage  have  Sprog- 
forskerne ivrig  syslet  med  dem  og  afbildet  Stene  og  Indskrifter  i 
omfangsrige  Bøger.  Af  Z.  Wimmers  afsluttende  Værk  >De  danske 
Runemindesmærker«  er  i.  Bind  udkommet  1895;  denne  Forskers 
grundlæggende  Arbeide  over  Runeskriften  er  forud  næ\Tit    5.518-. 

Indskrifterne  fra  Vikingetiden  afspeile  den  Udvikling,  som 
Sproget  havde  undergaaet  i  Løbet  af  de  Aarhundreder,  der  vare 
forløbne  siden  de  ældre  Runers  Tid.  Samtidig  var  ogsaa  selve 
Skriften  lidt  efter  lidt  tlevet  ændret,    indtil  den  ved  Beg\*ndelsen 

^    Disse  Sider  ere  godhedsfuldt  gjeonemseeie  af  Prof.  L.  Wimmcr. 

af  d.  9.  Aarh.  havde  antaget  en  ny  og  derefter  længe  fastholdt 
Form.  Det  ældre  Alphabet  var  blevet  sirtiplificeret  til  en  Række 
af  16  Tegn,  ordnede  i  3  Afdelinger  og  hvert  med  sit  Navn.  Disse 
yngre  Runer  vare   udelukkende  nordiske.     De  germanske  Folk  paa 

r  n  ^  itø)  KK     *  +  i  +  H     T^rYA 

fut>4(o)rk  hnias  tblinR(y) 

Det  yngre,  nordiske  Rune- Alphabet  efter  L.  Wimmer,  Die  Runenschrift  S.  x8o. 

Fastlandet  fastholdt  ikke  deres  gamle  Skrift,  og  i  England,  hvor 
Runerne  længe  anvendtes  ved  Siden  af  det  latinske  Alphabet, 
bleve  de  gamle  Tegn  omdannede  paa  egen  Maade.  Vikingetidens 
Runer  formedes  derimod  væsentlig  ensartet  over  hele  Norden,  fra 
Island  og  Grønland  indtil  Eideren,  og  ligeledes  hvor  Nordboerne 
færdedes  i  fremmed  Land.  Paa  den  store  Marmorløve,  oprindelig 
reist  ved  Piræus,  nu  staaende  i  Venedig,  og  paa  en  Gravsten,  der 
i  1852  blev  funden  paa  St.  Pauls  Kirkegaard  i  London,  have 
nordiske  Mænd  hugget  deres  egne  Runer. 

De  16  Runetegn  vare  dog  kun  en  mangelfuld  Betegnelse  for 
de  mange  Lyd,  som  fandtes  i  de  nordiske  Sprog.  Ved  Slutningen 
af  d.  I  o.  Aarh.  begyndte  Runeskriften  at  forandres.  Man  dannede 
nye  Tegn  af  nogle  af  de  ældre  ved  Tilføielse  af  et  Punkt  eller  en 
Streg,  de  punkterede  eller  stungne  Runer.  Atter  senere,  i  Middel- 
alderen, foretoges  nye  Forandringer,  indtil  man  fik  et  Runetegn  for 
hvert  Bogstav  i  det  latinske  Alphabet,  der  nu  blev  almindelig  be- 
nyttet. Runerne  vare  dog  ikke  ganske  glemte,  da  de  Lærde  1 
d.  16.  Aarh.  begyndte  at  sysle  med  dem.  Alphabetet  foreligger  i 
mange  Opskrifter  fra  christelig  Tid,  Tegnenes  Orden,  deres  Navn 
og  deres  Betydning  er  fuldstændig  kjendt. 

Dog  stiller  Sprogform,  Skrivemaade  og  Forkortning,  Tolkning 
og  selve  Læsningen  af  de  ofte  delvis  udslettede  Indskrifter  saa 
store  Vanskeligheder,  at  Studiet  af  de  yngre  som  af  de  ældre 
Runer  danner  et  eget  Fag.  Det  er  Sprogforskeren,  som  aabner 
Veien  til  de  gamle  Indskrifter.  Runestenen  er  en  Mindesten,  ofte 
reist  ved  selve  Graven.  Hertil  svarer  Indskriften;  den  melder  om 
Personer  og  Livsforhold.  En  mindre  Række  Stene  beretter  om 
Landets  Herskere  og  deres  Mænd  og  giver  saaledes  historisk  Op- 
lysning, .  blandt  disse  først  og  fremmest  de  ovenfor  nævnte  Rune- 
stene  ved  Jellinge   og  i  det  sydlige  Slesvig  (S.  640,  650).     Oftest 

læses  dog  ukjendte 
Navne,  Mænds  og  Kvin- 
ders. Det  siges,  over 
hvem  Stenen  er  reist, 
hvem,  der  satte  den  og 
lagde  Høien,  og  hvem, 
der  huggede  Runerne. 
Det  var  den  Ære,  som 
skyldtes  den  Afdøde. 
Der  høres  om  disse 
Personers  indbyrdes  For- 
hold, om  deres  Plads  i 
Livet  og  Færd,  navnlig 
om  Reiser  og  Togter, 
og  den  Afdøde  omtales 
paa  hædrende  Maade. 
Selve  de  simple  Ord, 
som  de  dengang  lød 
og  føiedes ,  give  dog 
ofte  et  eget  Indtryk  af 
Tidens  Aand: 

Ragnliild.  UlvsSoster, 
satte  denne  Sten  og  gjorde 
denne  Hei  og  denne  Sten- 
sætning efter  Gunulv 
sin  Ægtetnand.  den  vel- 
talende Mand,  Narves 
Søn. 

Faa  fødes  ?m  bedre 
end  han. 

Den  skal  atter  bøde 
Skaden,  som  ei'er  Vold 
mod  denne  Sten  eller 
drager  den  herfra. 

Fig.  411.    Fonidco  af  TryK(<^vxlde-5teDeD.    Aaib.  iB;«.  SaaledeS      læSeS     der. 

ifølge  L.  Wimmer,  paa 
den  9'/''  høie  Runesten  (Fig.  412),  der  sandsynligvis  oprindelig  stod 
paa  en  eiendommelig  formet,  aflang  Høi  ved  Tryggevælde  i  Stevns. 

Indskriftens  Slutningsord  have  ikke  sikret  Stenens  Forbliven  paa 
sin  Plads.  Den  blev  i  1566  flyttet  til  Gaarden  Tryggevælde,  senere 
til  det  nærliggende  Vallø  og  18 10  til  Kjøbenhavn,  hvor  den  indtil 
1867  stod  ved  Trinitatis  Kirke  og  nu  er  opstillet  i  Nationalmuseet. 
Paa  lignende  Maade  er  det  gaaet  med  de  fleste  andre  Runestene. 
Kun  enkelte  staa  endnu  paa  deres  oprindelige  Plads,  saaledes 
Stenen  ved  Bække,  Anst  Herred,  og  Glavendrup,  Skam  Herred,  begge 
knyttede  til  Stensætninger,  og  Store  Rygbjerg  Stenen,  der  staaer 
paa  den  Gravhøi,  i  Tørrild  Herred,  til  hvilken  den  oprindelig  hørte. 
Oftest  ere  Stenene  allerede  i  ældre  Tider  bortførte  fra  deres  Plads 
for  at  indsættes  i  Hegn  eller  at  bruges  som  Bygningsæmne  i 
Kirker  eller  Broer.  Efterhaanden  som  de  senere  fremdroges,  ere 
de  for  at  beskyttes  mod  Veirlig  og  Overlast  blevne  anbragte  ved 
nærmeste  Kirke  eller  i  et  af  Landets  Museer. 


XIV.    HAANDVÆRK,  KUNST  OG  RELIGION. 


Som  i  ældre  Tider  var  Kunsten  væsentlig  Ornamentik.  Den 
sluttede  sig  forskjønnende  til  Vaaben,  Smykker  og  allehaande 
Brugsgjenstande ,  ganske  følende  sig  efter  de  givne  Former  og 
Felter,  Fremdeles  var  Kunsten  ligesom  tidligere  en  Fladedekora- 
tion, omend  mindre  udpræget,  Ornamentiken  hæver  sig  ofte  frit 
over  Grunden.  Dyrene  skyde  op  med  Ryg  og  Hoved;  hist  og  her 
reise  de  sig  paa  Benene.  Mennesket  holder  ikke  altid  sit  Ansigt 
nede  i  Fladen,  men  løfter  Hovedet  frit  paa  Halsen  —  ret  beteg- 
nende Fremskridt  mod  en  mere  bevidst  Kunst. 

I  det  væsentlige  er  Alt  som  forud.  Det  er  en  figurlig  Orna- 
mentik og  da  atter  hovedsagelig  en  Dyreornamentik.  Mennesket 
træffes  vel  af  og  til,  især  Ansigtet  eller  hele  Hovedet;  men  Dyrene 
spille  Hovedrollen  og  atter  som  tidligere  firføddede  Dyr  og  Fugle. 
I  sin  Grund  er  saaledes  Vikingetidens  Kunst  en  Fortsættelse  og 
videre  Udvikling  af  den  forud  raadende  Smag;  der  foregik  intet 
stærkere  Omslag  i  Kunstfelelsen.  Og  dog  er  hele  Stilpraeget  et 
ganske  andet,  som  dette  vil  sees  af  de  paa  hosføiede  Tavle  gjen- 
givne  Smykker,  Ornamentet  er  stort,  svært  og  kraftigt;  det  har  et 
eget  grovt  og  djærvt  Præg.  Arbeidet  er  bredt  og  solidt;  man 
skulde  ofte  kalde  det  plumpt.  Der  er  friskere  Liv  og  stærkere 
Fart   i   det   hele.      Af  Vikingetiden    lærte   Haandværkeren    at    tage 

fast  og  energisk  paa  Redskaber  og  Motiver  og  ret  at  faa  den 
ubundne,  grove  Kraft  frem  i  sit  Arbeide.  Stilpræget  er  fuldt  eien- 
dommeligt  og  ganske  svarende  til  Tidens  Aand. 

Saa  mærkeligt  er  det  da,  at  mange  af  Motiverne  ere  fremmede 
og  laante.  Det  er  ikke  de  ældre  Tiders  Ornamentstof,  som  træffes 
her  i  ny  Skikkelse,  men  en  ny  Masse  tagen  fra  høist  forskjellige 
Steder,  omformet  og  bearbeidet  paa  egen  Vis,  indtil  det  passede 
den  nordiske  Smag. 


y^y — ....^^ 


Fig.  4x4 — 15.   Dyrefigurer  paa  Sølvbægret  fra  Jellingehøien  og  paa  Mankestolen  fra  Mammen.    Vi 

Fig.  414 — 15  viser  det  Dyremotiv,  som  træffes  paa  Sager  i 
Jellingefundet  og  i  mange  samtidige  Fund.  Det  er  d.  10.  Aarh.'s 
Dyr;  man  kunde  betegne  det  som  Jellingeracens  eller  det  irske 
Dyr.  Et  særlig  stærkt  udformet  Hoved  er  gjengivet  Fig.  413.  Det 
er  af  tykt  støbt  Bronze,  oprindelig  guldbelagt  og  bestemt  for  en 
Mankestol  som  de  foran  omtalte  (S.  657).  Ligesom  dette  er  det  her 
omhandlede  Hoved  altid  glubsk  og  bistert;    Øinene  ere  store,   bag 


Fig.  4x6 — 17.     Efter  Manuskripter  i  St.  Gallen  og  Cambridge  fra  d.  9.  Aarh.     {Westwood,  Facsimiles 

PI.  a8  og  30).     Vi- 

Snuden  findes  en  Kløft,  og  over  Snuden  ligge  Baand  eller  Snipper. 
Det  eiendommeligste  Træk  er  dog  det  Baand,  der  udgaaer  fra 
Hovedets  Bagparti,  ofte  fortsat  i  lange  Slyngninger  omkring  Dyret. 
Kroppen  er  sædvanlig  tværstribet,  og  ved  Laarene  findes  Spiraler, 
Dyret  er  som  oftest  tegnet  i  rask  Løb,  med  et  Forben  rettet  op 
under  Halsen  og  Bagkroppen  løftet  i  Høide  med  Hovedet. 

Man  sammenligne  disse  Dyr  med  de  for  den  tidligere  Periode 
eiendommelige  Former  (S.  615  fig.).  Der  findes  intet  fælles  Træk; 
ingen  Overgang  kan  paavises  mellem  den  ældre  og  den  yngre  Dyre- 
gruppe. De  glubske  Dyr  af  ny  Æt  have  ganske  forjaget  de  ældre.  Men 

hvorfra  ere  de  komne;  ere  de  mon  sprungne  frem  af  Nordboens 
Phantasi?  Nei,  saadanne  Skabelser  foregaa  ikke.  Mulig  nye  Dyre- 
former optagne  fra  Naturen?  Baade  strider  dette  mod  det  hele 
kunstneriske  Standpunkt  —  der  findes  ellers  intet  Laan  fra  Na- 
turen, og  hellerikke  kunde  det  siges,  hvilket  Dyr  der  her  skulde 
være  fremstillet.  Der  er  da  ingen  anden  Mulighed  end,  at  et 
fremmed  Kunstdyr  maa  have  fundet  Vei  til  den  nordiske  Haand- 
værker,  og  dette  er  da  sandsynligvis  kommet  enten  fra  den  carolin- 
giske  eller  fra  den  irske  Kunst.  Efter  de  historiske  Forhold  i 
Vikingetiden  ville  kunstneriske  Motiver  snarest  være  optagne  herfra. 
Allerede  et  flygtigt  Blik  paa  den  senere  irske  Kunst,  som  den 
foreligger  i  illuminerede  Manuskripter  og  i  Metalarbeider,  viser,  at 
Jellingeracen  er  kommen  fra  Irland.  Finere  i  Bygningen  og  elegan- 
tere i  Formen,  som  foranstaaende  med  Pennen  tegnede  Dyr  fra  irske 

Pergamentbøger  (Fig.  416 — 17),  træfies  disse 
Dyr  i  Mængde  ikke  blot  i  selve  Irland,  men 
overalt  i  Skotland,  England  og  paa  Fastlandet, 
hvor  den  irske  Kunst  udøvede  sin  mægtige 
Fig.  418.  Aarb.  1880.   Va       Indflydelse.     De    eiendommelige    Træk,     den 

store  Snude  med  Slyngninger  og  Baand,  den 
mærkelige  Nakketop,  den  tværstribede  Krop,  Spiraler  ved  Laarene 
og  hele  Dyrets  Opstilling,  møde  i  den  irske  Kunst  fra  d.  10.  Aarh. 
af  og  bevares  under  mindre  Forandringer  indtil  d.  15.  Aarh. 
Hvad  der  her  er  sagt  om  det  firføddede  Dyr,  gjælder  ogsaa  om  de 
i  det  nordiske  Arbeide  sjældnere  forekommende  Fugle.  Den 
Fig-  4^8  gjengivne  Fugl  fra  en  dansk  Mankestol  er  udstyret  med 
den  charakteristiske,  irske  Nakketop. 

Hvis  dette  er  saa,  maa  den  irske  Indflydelse  ogsaa  kunne 
spores  i  Behandlingen  af  det  menneskelige  Hoved.  I  Fig.  419  gjen- 
gives  det  største  Hoved,  som  kjendes  fra  Norden,  halvtredie  Fod 
høit,  udhugget  paa  Bagsiden  af  en  i  Aarhus  funden  Runesten  fra 
Tiden  omkring  Aar  1000.  Flere  lignende  kjendes  fra  Runestene 
og  Metalarbeider.  Haaret  ovenpaa  Hovedet  og  Skjæget  ligge  i 
brede,  tilspidsede  og  bøiede  Baand  paa  lignende  Maade  som  i  den 
irske  Kunst.  Det  ved  Siden  af  Fig.  420  gjengivne  Hoved  er  taget 
af  et  Manuskript,  som  kan  henføres  til  d.  9.  Aarh.  Det  hører  til 
et  Evangelistbillede,  medens  der  til  Hovedet  paa  Aarhusstenen  er 
føiet  store  Dyreøren.    Den  eiendommelige  Maade,  hvorpaa  Øine  og 

Næse  ere  tegnede  baade  her  og  paa  mange  samtidige  Sager,   med 
en  stor  Bue  mellem  to  Kredse,   gjenfindes   ganske   tilsvarende  i  en 


Fig.  4x9.     Efter  Wimmer,  De  danske 
Runemindcsmsrker. 


Fig.  420.     Efler  Westwood,  Facsimilcs 
PI.  26. 


irsk  Pergamentbog,  sandsynligvis  hidrørende  fra  d.  10.  Aarh.  (Fig.421). 

Ogsaa  det  irske  Bladværk  træffes  blandt  Jellingegruppens  Motiver. 

Siden  Folkevandringsti-  den  var  der  ikke  tegnet 

noget    Blad    i    Norden  /ø-^^-^^y\  ^^'  5^^^*       ^^     træffes 

Bladværk   paany,    men  fy  lA  anvendt  paa  ganske  ufor- 

staaet   Maade    som    et  I  I  ^j^  M  laant   Motiv.      Hist    og 

her  sees  et  enkelt  Blad  Cj\^    _^  U  hængt  i  Enden  af  Baand- 

siyngninger  og  i  Snip-  perne  paa  Dyrets  Snude 

._,.  .  ,,  -^,  Fig.421.  Weatwood,  Fac-  , 

(Fig.   422),    eller   Flet-  simiics  s.  84.  værket     optager     visse 


Fig.  42a.    Af  Mankestolen  fra  Søllested. 
Aarb.  1880.    »/•• 


Fig.  433.   Gilbert,  Facsimilcs  Pl>  35.    Vi 


Elementer  af  Bladformen,  den  halvrunde  Udskjæring  forneden  mellem^ 
fremtrædende  Hjørner  og  de  smaa  Tværstreger  over  Blad  og  Stilk. 
Det   er  disse   Enkeltheder,    som  vise,    at  Bladet    er  laant  fra  den 

irske   Kunst;    ganske   lignende   anvendes   dér    til   Overflod   i    Orna- 
mentiken  fra  d.   lo.  Aarh.  af  (Fig.  423). 

Men  umiddelbart  kopieret  efter  foreliggende  Forbilleder  er  Alt 
dette  ikke.  Som  forud  paa  mange  Punkter  i  den  nordiske  Kunst- 
udvikling  ere  de  fremmede  Motiver  ogsaa  her  virkelig  tileg^nede 
og  indarbeidede  i  den  hjemlige  Industri.  Ikke  usandsynlig  er  Op- 
tagelsen foregaaet  paa  fremmed  Grund,  i  de  af  Nordboerne  besatte 
Dele  af  de  britiske  Øer.  Bladværket  var  for  den  nordiske  Haand- 
værker  vel  kun  en  Snørkel,  som  gjordes,  fordi  den  hørte  sig  til  og 
fandtes  pyntelig;  men  Dyreformerne  ere  forstaaede  og  ofte  behand- 
lede paa  selvstændig  Maade.  Fig.  424  viser  to  af  de  sædvanlige 
Dyr,  begge  omslyngede  af  Nakkebaandet  og  Halen;  de  strække 
et  Bagben  mod  hinanden  saaledes,  at  de  uformelig  store,  tvedelte 
Fødder    kr>^dses.      Der    arbeidedes   dristig    frem    til  saadanne   nye 

Sammenstillinger,  vel  ikke 
uden  kunstnerisk  Værd,  men 
dog  i  Skjønhed  staaende 
langt  tilbage  selv  for  den 
Fig.  424.  Aarb.  x88o.  jvfr.  Fig.  408.  V«  Decadence,  som  indtraadte 

i  den  irske  Kunst  under 
Vikingetiden.  Dette  gjælder  ogsaa  det  sidste,  endnu  ikke  nævnte 
Element  i  denne  Tids  Kunst,  det  slyngede  Baand  og  Fletværket; 
i  Norden  er  det  kun  simpelt  og  grov!  i  Sammenligning  med  de 
irske  Forbilleder,  Af  hele  den  øvrige  Fylde  i  den  beundrings- 
værdige irske  Ornamentik,  de  rige  og  kunstfærdige  Linearmotiver, 
træffes  kun  svage  Spor  i  Norden.  Dels  vare  de  for  vanskelige  at 
efterligne,  dels  begyndte  de  paa  denne  Tid  at  forsvinde  i  deres 
Hjemland. 

Staaer  det  først  klart,  at  den  nordiske  Kunst  i  d.  lo.  Aarh.  i 
særdeles  høi  Grad  var  afhængig  af  den  irske,  da  vil  det  ikke  blive 
ubemærket,  at  der  allerede  forud  var  modtaget  Indflydelser  fra 
denne  Kant.  Den  ældre  og  ædlere  irske  Kunst  har  bidraget  ikke 
lidet  til  at  særpræge  den  foran  omhandlede  Stilgruppe,  der  betegner 
Afslutningen  og  Kulminationen  af  den  gamle,  vidtudbredte  Dyre- 
ornamentik  (S.  619).  Om  denne  Paavirkning  er  foregaaet  i  d.  9.  eller 
alt  i  8.  Aarh.,  lader  sig  vanskelig  godtgjøre.  Sikkert  nok  er  det, 
at  de  for  denne  Stilart  eiendommelige,  fine  Baandslyngninger  skyldes 
Irland,    og    høist    sandsynlig    tillige    den   hele    bedre  og  minutiøse 

Behandling  af  Motiverne  og  den  eiendommelige  Kløvning  af  Dyrenes 
Kroppe  og  Lemmer  med  vidtdrevne  Gjennemstikninger.  Det  samme 
sees  ligesaa  udpræget  paa  mange  herlig  tegnede,  irske  Pergament- 
blade fra  d.  8.  og  9.  Aarh.  Hellerikke  afbrødes  Forbindelsen  med 
d.  10.  Aarh.  Det  Ornamentdyr,  som  træffes  baade  i  Danmark, 
Norge  og  Sverige  i  d.  11.  Aarh. s  christelige  Kunst,  har  ligesaa 
meget  i  sig  af  irsk  Form  og  Stil  som  dets  Forgjænger  i  d.  10.  Aarh. 
Det  bærer  det  senere  irske 
Dyrehoved,  stærkt  langstrakt, 
med  Øinene  afrundede  ved 
den  ene  Ende.  tilspidsede  mod 
den  anden  og  med  ufligede 
Snipper  hængende  ned  fra 
Snuden  (Fig.  425). 

Den  irske  Dyreart  var  imidlertid  ikke  eneraadende  i  Nordens 
Kunst.  Navnlig  var  der  een  væsentlig  forskjelligRace,  med  hvilken 
den  maatte  dele  Herredømmet.  Hin  er,  som  alt  nævnt,  hovedsagelig 
kjendt  fra  Jellingefundet  og  de  beslægtede  danske  Fund  og  tilhører 
saaledes  allerede  d.  10.  Aarh. s  i.  Halvdel;  denne  træffes  hyppigere 
paa  svensk  og  norsk  Grund  og  faaer  vistnok  først  ret  Magt  i  Aar- 
hundredets  sidste  Halvdel.     Der  gives    mange   forskjellige  Arter  af 


Fig    416-iS.    Af  cl  roigyldi  Selvbcitiig  og  lo  i 

denne  Race,  dog  stadig  med  et  vist  Fællespræg.  Det  er  fir- 
føddede  Dyr  af  kraftig,  sammentrængt  Bygning;  Hovedet  er  stort 
og  glubsk,  uden  det  irske  Nakkebaand;  Lemmerne  ere  brede  og 
svære,  ofte  underlig  forvredne  eller  dreiede  om  hinanden.  Man 
træffer  ret  velbyggede  og  naturmæssige  Dyr  af  denne  Race,  oftest 
tumlende  sig  livlig  om  hverandre  (Fig.  426).  Andetsteds  ere 
Lemmerne  uforholdsmæssig  svære  og  Kroppen  indkneben  til  en 
tynd  Traad,  og  Dyrene  ere  da  ofte  i  voldsom  Bevægelse  (Fig.  427). 
De  gribe  og  bide  sig  selv  eller  Nabodyrene  i  Nakke  eller  Lemmer, 
rive  sig  i  Ørene  og  Mundvigerne  og  vride  sig  i  det  hele  paa  høist 

ubændig  Maade  (Fig.  428).  Som  en  videre  Udvikling  blive  Krop 
og  Hals  baandformet  forlængede  ligesom  ogsaa  Ben  og  Hale,  hvor- 
hos det  hele  sammenslynges  saaledes,  at  det  skulde  synes  at  være 
en  Baand slyngning  og  ikke  Dyreformer. 

Paa.  foranstoaende  Tavle  sees  foroven  tilvenslre  el  rundl  Selvspænde  med  4 
saadanne  Dyr  paalagte  i  Filigran.  Hovederne  mødes  i  Midten:  de  store,  runde  Øinc 
ere  let  kjendelige.  Halsen  gaaer  under  Kroppen,  boier  tilheire  og  udvider  sig  til  n 
trekantet  Forlaar.  Kroppen  udgaaer  herfra  tilvensCre ,  baier  om  og  udvider  sig  til 
Baglaarel.     Halen  er  stukken  under  Halsen  og  derefter  lagt  over  Kroppen. 

En  Betragtning  af  de  mange  Variationer,   hvorunder  disse  Dyr 
optræde,   har  betydelig  Interesse.     Opfindsomheden   og  den  kunst- 
neriske   Dygtighed    er    ikke    ringe;    men   Skjønhed,    i   dette    Ords 
almindelige  Betydning,  har  ikke  været  det  Maal,  hvortil  man  stilede 
under  den  fortsatte  Om- 
dannelse   af    Motivet. 
Man  har  søgt  det  grelie 
og  gruopvækkende,  og 
det     er     lykkedes    al 
danne     Formér,     der 
kunne  sættes  ved  Siden 
af  de  værste  Misfostre, 
som   ere  frembragte  i 
kunstnerisk  Øiemed. 

Fig.  ,^.    Af  «  ova],  Broa™p«dc.    A.rb.  ,B!„.    V..  daime  mærkelig  bieslige  Dyr 

med  slorl  Hoved ,  fordreiede 
Forlemmer  og  en  Forpole  gribende  om  et  at  Bagbenene.  Imellem  Dyrene  er  stillei 
et  større  Hoved.     Denne  Gruppe  findes  paa  et  storl,  m'all  Broniespænde. 

Hvorfra  ere  nu  atter  disse  Dyr  komne?  Med  de  ældre  Former 
have  de  ingen  Forbindelse.  Naturdyr  ere  de  ikke.  Rene  Phantasi- 
skabninger  kunne  de  ikke  antages  at  være.  Som  de  irske  Dyr 
maa  de  være  indførte  fra  fremmed  Land.  Naar  Blikket  rettes  paa 
de  ældste  og  reneste  Former,  vil  der  næppe  heller  være  Tvivl  om, 
at  Forbilledet  er  afgivet  af  de  Løvet,  som  ved  Siden  af  saa  mange 
andre  klassiske  Motiver  vare  indførte  i  den  carolingiske  Kunst. 
Man  var  jo  i  nærmeste  Berøring  med  det  vestlige  Europa.  En 
enkelt  Mand  har  fundet  Behag  i  de  vilde  Dyr  og  har  overført  dem 
til  det  nordiske  Haandværk,  hvor  de  passede  saa  vel  mellem  den 
øvrige  Vrimmel  af  Dyr.  De  trivedes  godt  i  det  nye  Hjem,  men 
skiftede  efterhaanden  Natur  og  Ham,  saa  at  de  til  Slutningen  rigtig- 

nok  ikke  bare  Minde  af  klassisk  Smag.  Ogsaa  noget  af  den 
Planteverden,  af  hvilken  de  carolingiske  Løver  vare  omgivne  i 
deres  Hjemstavn,  fulgte  med  til  Norden.  Adskillige  prægtige  Bælte- 
beslag og  Spænder  af  Guld  og  Sølv,  rigt  prydede  med  skjønne 
Blade  og  Ranker  i  caroHngisk  Stil  ere  fundne  i  Norden,  utvivlsomt 
tagne  som  Bytte  af  Vikingerne.  Herfra  optoges  det  fremmede 
Løvværk.  Fig.  430  viser  el  forgyldt  Bronzespænde  med  Bladranker 
1  den  samtidige,  halvt  klassiske  Smag  i  Vesten,  men  raat  og  ube- 
hjælpsomt gjengivne  af  den  nordiske  Haandværker, 

Endnu   fra  en  tredie   fremmed   Kunstgruppe   er    der  modtaget 
nogen  Paavirkning.      Det  for   den    angelsaxiske   Ornamentik    eien- 
dommelige  Bladværk   er   indblandet  i  Dekorationen   paa   den   store 
jeilingesten  (S.  679);   det  sees  paa  nogle  mønstrede  Tøier  og  paa 
adskillige  Metalsager.    En  be- 
tydeligere kunstnerisk  Indfly- 
delse have  dog  de  nære  For- 
bindelser med  det  angelsaxiske 
England    ikke    bragt.      Østfra 
skjønnes    ingen   Elementer   at 
være  indgaaede  i  Vikingetidens 

Ornamentstof,    fra   det  byzan-  Fi^  ^y_    1,, 

tinske,     arabiske,     finske    og 

slaviske  Omraade,  med  hvilket  Norden  dengang  havde  Forbindelser. 
Derimod  er  der  ikke  ganske  sjælden  fremdraget  Sager,  som  ere  ind- 
førte herfra,  navnlig  mere  eller  mindre  værdifulde  Smykker,  hvortil 
kommer  Sølvfundenes  Metalmasse  (S.  682).  I  Sammenligning  hermed 
ere  de  Værdisager  forholdsvis  faa,  der  kunne  betegnes  som  Vikinge- 
bytte fra  Vesten.  Alene  i  Norge  er  der  truffet  talrige  Sager  af 
irsk  Arbeide,  ingen  i  Danmark  og  hellerikke  ret  mange  carolingiske 
og  angelsaxiske.  Det  er  i  Kunststilen  mere  end  i  Fundene,  at 
Vikingetidens  Berøringer  med  Vesteuropa  have  sat  deres  Spor. 
Den  nordiske  Arbeider  tog  sine  fleste  Motiver  fra  den  christne 
Kunst  i  Vesten;  dog  brugte  han  dem  paa  egen  Maade  og  dannede 
en  særlig  Stil,  der  vel  kan  betegnes  som  nordisk.  Mangt  et  Arbeide 
har  et  betydeligt  kunstnerisk  Værd.  En  egen  Kraft  og  Dristighed 
findes  parret  med  virkelig  Skjønhedsfølelse.  Midtpartiet  paa  Manke- 
stolen S.  657,  Fuglebilledet  paa  Øxen  S.  655  og  Nøglegrebet  S.  686 


676  Ingen  fortællende  PVemstillinger. 

høre  til  de  bedste  Stykker.    En  Række  vel  ornamenterede  Smykker 
er  fremstillet  paa  foranstaande  Tavle. 

øverst  sees  et  Ringspænde  af  irsk  Form,  men  nordisk  Arbeide,  prydet  med 
store  Hoveder,  halvt  Dyr,  halvt  Menneske.  Spændet  tilhøire  er  af  en  almindelig 
forekommende  Form,  der  er  udgaaet  fra  visse  trefligede,  carolingiske  Rembeslag.  Det 
dygtig  behandlede  Ornament  viser  Baandfletninger  endende  i  Dyrepoter.  Om  det 
runde  Spænde  er  foran  talt.  Midt  paa  Tavlen  sees  et  firsidet  Spænde,  hvis  Flade 
dækkes  af  opløste  og  uordenlig  blandede  Dyrekroppe  og  Lemmer;  i  Midten  skyder 
en  Gruppe  Slanger  frit  op.  Det  ovale  Spænde  nedenfor  bærer  en  Kreds  af  frii- 
staaende  Dyrefigurer.  Slutstykkerne  i  Kjæden  vise  Hoveder  og  langs  Kanterne 
fremad  rettede  Dyrelemmer.  Det  runde  Spænde  og  Kjæden  ere  af  Sølv;  de  andre 
Stykker  af  forgyldt  Bronze. 

Det  blev  tidligere  almindelig  antaget,  at  Dyrefigurerne,  der 
spille  saa  fremtrædende  en  Rolle  i  Vikingetiden,  havde  en  dybere 
Betydning.  De  opfattedes  som  Drager  og  Slanger,  der  paa  en  eller 
anden  Maade  skulde  udtrykke  hedenske,  religiøse  eller  overtroiske 
Forestillinger.  Nu  sees  det  rettere,  at  egentlige  Drager,  vingede 
Dyr  med  Ben  og  Slangehale,  først  i  Begyndelsen  af  d.  11.  Aarh. 
vise  sig  i  Udlandets  Kunst  og  endnu  senere  i  Norden.  Slanger 
træffes  vel,  men  meget  sjælden,  først  i  den  allersidste  hedenske 
Tid  og  kun,  efterat  dette  Motiv  har  faaet  Indpas  i  fremmed  Kunst, 
hvorfra  det  kan  være  overført  til  Norden.  De  Motiver,  som  regel- 
mæssig anvendes  i  Vikingetiden,  ere  det  firføddede  Dyr  og  Fuglen, 
klare  og  forstaaelige  i  Formen  eller  opløste  og  forvanskede.  Men 
at  disse  Billeder  skulde  have  en  egen  Betydning,  er  der  ingensora- 
helst  Grund  til  at  antage.  Hverken  efter  deres  Oprindelse,  i  Vest- 
europas christelige  Kunst,  eller  deres  Anvendelse,  i  en  rig  og  afvex- 
lende  Ornamentik,  er  der  nogen  Grund  til  at  opfatte  dem  som  andet 
end  dekorative  Motiver  af  samme  Natur  som  Billederne  i  de  ældre 
Tiders  Dyreornamentik.  Det  er  Kunstdyr,  som  intet  have  at  for- 
tælle. De  sige  os  kun,  hvad  det  var,  man  dengang  fandt  smukt 
og  fornøieligt;  alene  paa  denne  Maade  fremstille  de  Vikingetidens 
Aands-  og  Tankeindhold. 

Men  hvor  ere  da  de  fortællende  Fremstillinger  fra  denne  Tid: 
Gudebilleder,  Helteskikkelser,  Gjengivelser  af  Liv  og  Bedrifter. 
De  kjendes  ikke,  og  det  er  næppe  givet,  at  der  engang  har  foreligget 
egentlige  Kunstværker  af  denne  Art.  Heltesagn,  mulig  ogsaa  Gude- 
skikkelser sees  fremstillede  paa  Stenflader  i  Sverige;  men  de  ere 
alle  senere  end  d.  10.  Aarh.  Dels  fra  disse  Billeder  paa  Stene, 
dels  fra  rent  middelalderlige  Fremstillinger  paa  Døbefonter,   Kirke- 

stole  og  Kirkeportaler,  dels  fra  Beretninger  om  træskaarne  Billeder 
i  den  islandske  Hal  pleier  man  at  slutte,  at  der  i  Oldtiden  udførtes 
lignende  Kompositioner.  I  Norden  var  det  Sagnene  om  Sigurd 
Fafnersbane  og  Gunnar  i  Ormegaarden,  som  man  yndede  at  frem- 
stille i  Middelalderen;  i  den  af  Nordboerne  besatte  Del  af  England 
have  Thor,  Loke  og  Sigyn  faaet  Plads 
paa  christelige  Stenkors,  Alt  selvfølge- 
lig i  en  Tid,  da  Hedenskabet  var  af- 
livet og  Gudetroen  var  omsat  i  til- 
trækkende og  kjære,  gamle  Fortællin- 
ger. Paa  samme  Maadesees  de  klassisk- 
hedenske Personifikationer  af  Sol  og 
Luna  i  Udlandets  samtidige  kirkelige 
Kunst.  I  et  angelsaxisk  Pergament- 
billede  fra  det  ii.  Aarh.,  som  viser 
Christi  Daab  i  Jordan,  er  denne  Flod 
paa  hedensk  Vis  personificeret  som 
en  hornet  Guddom,  der  holder  en 
Krukke,  hvorfra  Bølgerne  vælde.  Med 
disse  Fremstillinger  maa  de  nævnte 
Billedet  af  nordisk  Indhold  fra  det 
II.  Aarh.  og  fra  senere  Tider  sam- 
menstilles. Det  er  væsentlig  Middel- 
alders Kunst  uden  hedensk  Betydning 
og  mulig  uden  Forbilleder  i  Oldtiden. 
Selv  det  foran  gj  en  givne,  store 
Hoved  paa  Aarhusstenen  (S. 671)  og 
lignende  paa  to  andre  danske  Rune- 
stene ere  vistnok  kun  at  betragte  som 
en  Dekoration.   De  fylde  en  tom  Plads  ^^^^ 

paa  Stenens  Bagside,  Top  eller  Midt- 

Bade,  Det  store  Hoved  var  dengang  et  almindelig  dekorativt 
Element;  dette  sees  af  et  broderet  Tøistykke  fra  Mammengraven 
(Fig.  431),  af  Rækken  af  skjæggede  Hoveder  paa  Mankestolen  fra 
Søllested  (S.  657),  af  Metal  beslag  til  Skrin,  hvor  lignende  Hoveder 
ere  indflettede  mellem  dekorative  Dyrebilleder,  Efter  Alt,  hvad  der 
foreligger,  maa  det  antages,  at  Vikingetidens  Kunst  meget  sjælden 
har  faaet  et  UdaJag  i  fortællende  Fremstilling.    Hvor  det  skete,  har 

Billedet  været  indordnet  i  Ornamentiken  og  selv  i  Helhed  og 
Enkeltheder  været  ornamentalt  behandlet.  Hvis  der  havdes  en 
egentlig  Billedfremstilling,  vilde  den  for  Nutidens  Øine  sikkert  se 
ud  som  et  Stykke  Ornamentik.  Kunsten  var  dekorativ  og  bunden 
til  det  Ornamentale.     Frigjørelsen  kom  først  i  Middelalderen. 

Minder  om  Hedentroen  haves  kun  i  de  smaa  Tharshatnre  af 
Sølv  (se  foranstaaende  Tavle),  der  i  Danmark  ere  fundne  i  10  Ex- 
emplarer.  Fra  Sverige  kjendes  et  lignende  Antal,  medens  der  i 
Norge  kun  er  fundet  et  enkelt  Stykke.  De  vare  indrettede  til  at 
bæres,  idet  der  i  Hammerskaftets  Ende  er  anbragt  en  lille  Ring, 
hvorved  Stykket  var  knyttet  til  en  Halskjæde  eller  Snor.  Den  paa 
Tavlen  afbildede  Kjæde  med  tilhørende  Hammer  er  funden  ved  Mande- 
mark paa  Møen  sammen  med  mange  andre  Sager  af  Guld  og  Sølv. 
Disse  Hængestykker  tjente  dog  ikke  alene  til  Pynt      Naar  de 

havde  Form  af  en  Hammer,  var  det, 
fordi  de  skulde  forestille  Mjølnir.  De 
vare  Thorssym boler,  der  bares  som 
hellige  og  beskyttende  Tegn.  At 
Fig.  43a.  Af  Mankestolen  fra  Mammen.  Va      dette    Emblem    først    træder    frem    i 

Vikingetiden,  og  at  det,  som  det  er 
Tilfældet,  alene  forekommer  i  de  Sølvfund,  der  tidligst  kunne  henføres 
til  d.  10.  Aarhs.  sidste  Halvdel,  er  vel  mærkeligt  (S.  682).  Dog  kan 
det  forstaaes,  at  man  først  i  denne  Tid,  foranlediget  af  det  christeiige 
Hængekors,  der  bares  af  Udlændinge  og  vistnok  allerede  af  mangen 
en  nordisk  Mand,  har  begyndt  at  anvende  det  gamle  Gudemærke 
som  personligt  Emblem.  Hammertegnet  kom  nu  ogsaa  frem  paa 
andre  Steder.  Det  findes  udhugget  paa  Runestene,  flere  i  Sverige 
og  to  i  Danmark,  af  hvilke  dog  kun  den  ene  hidrører  fra  hedensk 
Tid.  Paa  denne  ved  Læborg  Kirke,  Ribe  Amt,  henliggende  Sten 
staaer  Hammeren  udhugget  baade  før  og  efter  Indskriften.  Hvad 
skulde  den  her,  om  ikke  sige  det  samme  som  de  Ord,  der  læses 
paa  to  andre  danske  Runestene:  »Thor  vie  disse  Runer«  —  >Thor 
vie  denne  Høi«.  Saaledes  hedder  det  paa  Stenen  ved  Glavendrup, 
Odense  Amt,  der  staaer  paa  sin  oprindelige  Plads,  og  paa  en 
Sten,  der  er  opstillet  ved  Virring  Kirke  i  Randers  Amt.  Thors- 
mærket  tjente  til  Indvielse  og  Beskyttelse  af  Mindesmærket.  Saa- 
ledes blev  jo  ogsaa  det  christeiige  Kors  samtidig  anvendt  i  Vesten, 
og  saaledes   var  fordum  den   hellige  Dobbeltøxe  »sat   over  græske 

Indskrifter  i  Karien  i  Lilleasien;  Hovedguden  var  her  væbnet  med 
en  kortskaftet  Dobbeltøxe,  der  meget  ligner  den  nordiske  Thors- 
hammer.  Dette  kunde  vel  findes  at  være  en  fjærnt  søgt  Parallel. 
Og  dog  er  det  ikke  tvivlsomt,  at  der  er  en  neie  Forbindelse 
mellem  den  nordiske  Tordengud  væbnet  med  den  eiendommelige 
Hammer  og  Jupiter  Labrandeus  i  Karien,  de  andre  øxevæbnede 
Guddomme     dels     i     Orienten,     dels     paa     klassisk     Grund     og 


Hammerguden   i   Gallien   og   Siebenbiirgen,   som   kjendes  fra  hen- 
ved lOO  Billeder. 

Naar  der  ikke  kan  paavises  flere  Minder  om  Hedenskabet,  kan 
det  ikke  undre,  at  hellerikke  den  begyndende  Christendom  i  Dan- 
mark har  efterladt  sig  mange  Spor.  En  og  anden  christelig 
Fremstilling  har  forvitdel  sig  til  Norden  og  er  der  bleven  gjen- 
given  uden  dybere  Betydning.  1  Fig.  432,  der  viser  Ben  og  Under- 
krop af  en  Mand  ragende  ud  af  et  Dyrs  Gab,  gjenkjendes  saaledes 
Jonas  og  Hvalfisken  eller  Løven  af  Juda  med  sit  Bytte;  hvilken 
af  Delene  det  er,  kan  ikke  afgjøres,  da  Dyret  er  dannet  efter  sæd- 
vanlig nordisk-irsk  Skabelon.     Begge  Fremstillinger  vare  alminde- 

lige  i  den  samtidige  christelige  Kunst,  idet  Dyret,  der  har  Fig-uren 
i  Munden,  behandledes  med  største  Frihed;  allerede  i  den  old- 
christelige  Kunst  i  Italien  bliver  Hvalfisken  tegnet  som  et  stort, 
firføddet  Pattedyr.  Ved  den  nordiske  Fremstilling  har  der  dog 
hverken  været  tænkt  paa  en  Hvalfisk  eller  en  Løve;  det  fandtes 
kun  at  være  et  morsomt  Billede  passende  mellem  allehaande  Orna- 
menter paa  Siden  af  en  Mankestol. 

Det  eneste  virkelig  christelige  Minde,  som  kjendes  fra  det 
IC.  Aarh.,  er  Billederne  paa  den  store  Jellingesten.  Ved  Siden  heraf 
pleier  man  at  nævne  et  lille  Hængekors  af  forgyldt  Bronze,  optaget 
i  Jordfylden  ved  Arbeidet  i  Gorms  Høi  1861;  det  er  dog  kun 
et  Bronzebeslag,  der  tilfældig  har  Korsform.     De  store  Stenbilleder 

fortjene  da  en  særlig  Betragtning,  enestaaende 
som  de  ere  ved  Skjellet  mellem  Oldtid  og  Middel- 
alder, mellem  den  forhistoriske  og  den  historiske 
Tid,  mellem  Hedenskab  og  Christendom. 

Stenens  Hovedflade   indtages   af  Indskriften 
(S.  650).    Bagsiden,  der  er  brudt  under  en  Vinkel, 
fyldes  af  Billederne  (Fig.  433 — 34).    Disse  vare  da 
Fig.  435.     Af  Æifrics     ikke  Hovedsagen  ved  Monumentet,  men  betragtedes 

Heptateuch,     i     British  ^  . 

Museum,   »/s-  nærmcst  som  en  Udsmykning.    Kristusbilledet  er 

hensat  umiddelbart  paa  Stenfladen ;  Korset  mangler, 
som  saa  ofte  i  den  irske  Kunst.  I  Stedet  herfor  træde  Baandslyng- 
ninger,  hist  og  her  løbende  ud  i  Bladflige.  De  tænktes  vistnok  at 
binde  Figuren  til  Fladen,  ligesom  Snoninger  og  Slyngninger  vinde 
sig  om  Stenen,  indrammende  Fremstilling  og  Indskrift.  Disse  halvt 
Bladranker,  halvt  Baandfletninger  om  Billedets  Arme  og  Ben,  og  selv 
en  Enkelthed  som  Ringen  om  Figurens  Liv  ere  velbekjendte  fra 
den  vestlige  Kunst.  Det  modstaaende  Billede  er  ikke  mindre  af 
fremmed  Skole,  skjøndt  i  Enkelthederne  præget  af  den  nordiske 
Haand.  De  dobbelte  Udlinier  i  Dyrets  Krop  og  Spiralerne  ved 
Laarene  kjendes  fra  Metalarbeider;  det  er  et  angelsaxisk  Blad- 
bundt,  hvori  Halen  ender,  og  samme  Charakter  have  de  Bladflige, 
hvori  Nakketoppen  og  Tungen  afsluttes.  Til  Sammenligning  tjener 
en  Forstavnsprydelse  paa  Noas  Ark  tagen  fra  en  af  de  ypperste 
angelsaxiske  Bøger  fra  d.  11.  Aarh.  (Fig.  435).  Her  som  der  har 
Dyret   en  Slange  om  Halsen. 

Man   har  i  dette  stolt  skridende  Dyr  omvundet  af  en  Slange 
villet  finde  en  dybere  Mening;  det  skulde  være  et  hedensk  Billede, 
eller   betyde  Hedenskabet  og  de   onde  Magter,   eller  ogsaa  Testa- 
mentets Løve  af  Juda,   der  kæmper  med  den  gamle  Slange.     Her- 
ved  har   det  næppe   været  betænkt,    hvor    almindelig   den    samme 
Fremstilling  af  et  skridende  eller  løbende,  firføddet  Dyr  omgivet  af 
Slanger  er  baade   i  den  sent  irske  Kunst  og  de  herfra  paavirkede 
nordiske  Stilgrupper.    I  irske  Manuskripter  danne  disse  Dyr  de  rigt 
varierede   Initialer;    de  dække   i  sindrigt   Netmønster  hele   Fladen 
paa   det   berømte   irske   Cong-Kors;    de    pryde    den    paa    St.  Pauls 
Kirkegaard   i    London    fremdragne,   nordiske   Gravsten    med  Rune- 
indskrift (S.  665);  udvendig  paa  Urnes  Kirke  i  Norge  ere  de  samme 
Dyr  udskaame  i  Træ;  paa  talrige  svenske 
Runestene     findes     de     hugne     i    Sten; 
endelig    sees    de    paa    flere    i    Danmark 
fundne,    smaa  Bronzespænder   (Fig.  436). 
Overalt  findes  Slangen  og  det  store  Dyr 
forenede;    der  maa  være   en  fælles   Op- 
rindelse og  en  fælles  Betydning  for  disse 
Kompositioner.    De  hidrøre  alle  fra  Tiden 
omkring  Aar  looo  eller   en   senere  Tid; 

forud  ere  de  ukjendte.     Saaledes  kunne  Fig,  <}6.  Aaib.  isao.  >/,. 

de    ikke  være   en  Arv  fra  Hedenskabet. 

Anvendte  i  de  irske  Initialer  kunne  de  overhovedet  ikke  have 
noget  med  Hedenskabet  at  gjøre;  de  maatte  i  hvert  Fald  have  en 
christelig  Betydning.  Men  den  hele  ornamentale  Maade,  hvorpaa  de 
benyttes,  og  det,  at  de  i  den  irske  Ornamentik  simpelthen  afløse 
de  ældre  Billeder,  blandt  hvilke  Slangen  ikke  hører  hjemme,  viser, 
at  de  kun  ere  Dekorationsmotiver.  Det  er  Tidens  Kunstdyr, 
Tidens  Ornament,  som  Akanthusbladet  var  del  staaende  græske 
Motiv  og  den  vingede  Drage  blev  det  senere  i  Middelalderen. 
Uhyret  og  Slangen  paa  Jellingestenen  ere  saaledes  kun  at  opfatte 
som  en  Dekorarion,  den  skjønneste  og  bedste,  næsten  ogsaa  den 
eneste,  man  dengang  kjendte. 

Ligesom  de  samtidige  Billeder  paa  Sten  og  som  Runeind- 
skrifterne ere  ogsaa  Jellingestenens  Fremstillinger  givne  ved  tem- 
melig dybt  indskaarne  Linier.  Tillige  er  Grunden  noget  sænket 
omkring  Figurer  og  Slyngninger,    saaledes  at  disse   staa  i  ganske 

fladt  Relief.  Den  hele  Behandling  af  Stenfladen  er  vistnok  overført 
fra  det  mere  tilvante  Arbeide  i  Træ.  Om  en  sirlig  og  dygtig  Be- 
nyttelse af  dette  Materiale  fortæller  det  udskaarne  og  profilhøvlede 
Træværk  fra  Gorms  Gravkammer.  Det  er  Oliefarver,  som  dække 
de  gjennembrudt  mønstrede  Træplader  (S.  652),  Gult,  Rødt  og 
Sort;  vistnok  de  eneste  eller  dog  de  sædvanlig  dengang  anvendte 
Farver,  de  samme,  som  findes  brugte  paa  forskjellige  Dele  af  det 
ved  Gokstad  i  Norge  fremdragne  Skib.  Ogsaa  Metalarbeiderne  vidne 
om  en  Haandværksdygtighed,  der  sikkert  ikke  var  ringere  end 
Samtidens  i  Udlandet.  Sværd  og  Spyd  ere  ikke  sjælden  dama- 
scerede  og  indlagte  med  Ornamenter  i  Sølv  og  Bronze ;  fine  Traade 
eller  Baand  af  disse  Metaller  bleve  indhamrede  i  Jernets  Flade. 
Bronzen  behandledes  baade  tykt  støbt  og  drevet  og  dækkedes 
sædvanlig  med  Forgyldning.  En  fremtrædende  Rolle  spillede 
endelig  Sølvet,  der  nu  forarbeidedes  paa  ny  Maade  og  under  hidtil 
ukjendte  Former. 

Sølv  var  Tidens  almindelige  Værdi-  og  Smykkemetal;  med 
Blikket  fæstet  paa  Rækken  af  Sølvfundene  kunde  man  vel  kalde 
denne  Tid  for  Sølvalderen  i  Modsætning  til  den  forudgaaende 
Guldalder  (S.  612). 

Det  største  af  disse  Fund  blev  i  1835  oppløiet  ved  Vaalse  paa  Falster,  kun 
20  Skridt  fra  Stranden.  Sagerne  vare  nedlagte  i  et  Bronzekar.  De  bestodc  af  ea 
Række  Hals-  og  Armringe,  2  smaa  Thorshamre  (S.  678),  en  Mængde  Brudstykker 
af  Ringe  og  andre  Smykker,  mangfoldige,  for  største  Delen  overbnidte  Stænger  og 
Barrer  —  Alt  af  Sølv,  og  hertil  endnu  en  Skat  af  Sølvmønter,  hele  eller  i  Brud- 
stykker. Af  vesteuropæisk  Mønt  var  der  368  Stykker,  de  fleste  prægede  mellem 
950  og  990,  derimellem  kun  6  engelske,  de  øvrige  tydske,  mest  Efterligninger  af 
Karl  d.  Stores  Mønter.  Et  Fragment  af  en  byzantinsk  Mønt  er  præget  mellem  948 
og  959-  Dertil  kommer  en  Mængde  orientalske  Mønter,  af  hvilke  160  Stykker 
lade  sig  bestemme,  de  ældste  fra  750,  de  yngste  fra  972,  hovedsagelig  prægede  af 
samanidiske  Fyrster  i  Chorasan. 

Dette  Fund  giver  en  almindelig  Forestilling  om  Hovedgruppen 
af  ialt  25  større  og  mindre  Sølvfund  fra  Danmark  og  tillige  om 
Indholdet  af  enkelte  Fund,  i  hvilke  Guldet  delvis  træder  i  Stedet 
for  Sølvet;  det  kostbarere  Metal  havdes  nemlig  endnu  i  ikke  ringe 
Mængde.  Det  er  Hals-  og  Armringe,  fuldstændige  og  i  god  Stand, 
Brudstykker  af  mange  forskjellige  Smykker,  Ringe,  Kjæder,  Perler, 
Naale,  Hængesmykker,  Barrer,  Stænger  og  dertil  Mønter,  som  be- 
standig vende  tilbage  i  disse  Fund.  Metallet  har  for  en  stor  Del 
været    anvendt    som    Betalingsmiddel.      Den    stærke    Sønderbryd- 

ning  og  Overhugning  baade  af  Smykker  og  Barrer  lader  sig  kun 
forklare  af,  at  man  saaledes  har  skaffet  sig  de  mindre  Værdier, 
som  man  behøvede,  naar  Metallet  afveiedes  paa  Vægtskaalen ;  frem- 
deles ere  mangfoldige  Stykker  gjentagende  mærkede  af  smaa  Ind- 
snit med  Kniv,  idet  man  saaledes  prøvede  Gehalten.  Disse  Fund 
svare  altsaa  ganske  til  Bronzealderens  Metalfund  (S.  383)  og  Folke- 
vandringstidens Møntfund  (S.  503). 

De  pyntelige  og  eiendommelig  udseende  Sølvsmykker  ere  gjorte 
snart  af  meget  tykke,  snart  af  ganske  fine  Traade,  der  paa  kunst- 
færdig Vis  ere  snoede  og  undertiden  flettede  sammen  (Fig.  437 — 39). 


Fig.  437—39-     */► 


Baade  disse  Former  og  Fremgangsmaader  ere  fremmede  og 
indkomne  fra  de  samme  Egne,  hvorfra  de  orientalske  Mønter  hid- 
røre. Men  selve  Sagerne  ere  vistnok  for  største  Delen  af  hjemligt 
Arbeide,  og  da  navnlig  de  fuldstændige,  ikke  itubrudte  Smykker. 
Mellem  Fragmenterne,  som  man  pleier  at  kalde  >Ringsølvt,  fordi 
ituskaarne  Ringe  udgjøre  Hovedmassen,  træffes  derimod  hyppigere 
fremmede  St>'kker,  baade  svenske  og  arabiske,  hvis  Form  ikke 
gjenfindes  ved  de  i  hel  og  god  Stand  foreliggende  Sager.  Det  er 
naturligt  nok,  at  Betalingssølvet  ligesom  Mønterne  er  ført  viden 
om  Lande.  De  indstemplede  Ornamenter,  især  Trekanten,  hvori  et 
eller  flere  Punkter  (Fig.  439),  ere  ikke,  som  det  antages,  et  Kjende- 
mærke  for  arabisk  Fabrikat;  med  de  samme  Stempler  findes  nemlig 

rent  nordiske  Former  ornamenterede,  som  de  smaa  Thorshamre  og 
de  ovale  Bronzespænder  (se  foranstaaende  Tavle). 

Man  har  altsaa  her  som  saa  ofte  forud  i  Tiden  optaget  det 
fremmede  og  gjort  det  til  sit  eget.  At  antage,  at  den  nordiske 
Haandværker  ikke  skulde  have  formaaet  at  fremstille  saa  fine 
Smykker,  vilde  være  ganske  at  miskjende  det  hjemlige  Arbeide. 
De  mange  fortræffelig  udførte  Sager  i  Sølvfiligran  med  nordiske 
Dyreornamenter  (se  foranstaaende  Tavle  foroven  tilvenstre)  og  for- 
skjellige  Niello-indlagte  Sølvarbeider  —  Slutstykkerne  i  Kjæden  paa 
foranstaaende  Tavle,  flere  prægtige  Sølvnaale,  Bægret  fra  Jellinge- 
graven o.  s.  V.  —  staa  ingenlunde  tilbage  for  de  arabiske  Sølv- 
arbeider. Det  maa  ogsaa  erindres,  hvor  fint  og  sirlig  Guldet  blev 
behandlet  i  den  forudgaaende  Periode.  Men  Arbeidsmaaden,  Sno- 
ningen og  Fletningen  af  Sølvtraaden,  Smykkernes  Form  og  endelig 
selve  Metallet  er  fremmed  og  indført. 

Ad  nye  Handelsveie  naaede  Sølvstrømmen  ikke  blot  til  Danmark, 
men  ogsaa  til  det  øvrige  Skandinavien,  Rusland,  Ungarn  og  det 
østlige  Nordtydskland,  hvor  tilsvarende  Fund  ere  fremdragne  i 
Mængde.  Tiden  og  Udgangspunktet  angives  af  Mønterne.  Vel 
indeholde  Sølvfundene  tydske  Mønter  i  stort  Antal,  over  halvfjerde 
Tusinde  fra  det  nuværende  Danmark,  væsentlig  fra  Aarene  930 — 1002 ; 
ikke  faa  ere  angelsaxiske,  nemlig  mere  end  halvandet  Tusinde, 
prægede  mellem  950  og  1016;  men  over  tre  Tusinde  ere  kufiske 
Mønter,  saaledes  kaldte  efter  Staden  Kufa  ved  Euphrat,  for  største 
Delen  prægede  mellem  900  og  970  for  samanidiske  Fyrster  i 
Landene  østen  for  det  kaspiske  Hav.  Arabiske  Kjøbmænd  kom  til 
Handelspladserne  ved  Østersøens  Kyster  og  tilbyttede  sig  nordiske 
Varer,  navnlig  Pelsværk,  for  Sølvmønt  og  Smykker,  som  derefter 
ble  ve  Forbilleder  for  den  nordiske  Industri. 

Foruden  de  hidtil  betragtede  Fund,  der  efter  Mønterne  kunne 
henføres  til  d.  10.  Aarh.,  haves  en  mindre  Række  af  ialt  9  Fund, 
der  øiensynlig  ere  noget  ældre,  vistnok  fra  d.  9.  Aarh.  Ingen 
flettede  og  snoede  Ringe,  intet  Filigranarbeide  og  ingen  Mønter 
træffes  i  disse  Fund.  De  indeholde  kun  Barrer,  Betalingssølv  og 
Ringe  af  særegne  Former  og  med  eiendommelige  Ornamenter. 
Fig.  440  viser  en  saadan  Armring  dannet  af  en  spi raloprulle t  Hals- 
ring.      Ganske  tilsvarende  ere  fundne  i  det  indre  Rusland.     Denne 

Fundgruppe  repræsenterer  de  ældste  Forbindelser  med  Orienten, 
før  den  store  Sølvindførsel  ret  begyndte. 

Om    nu    alle    disse    Værdier    simpelthen    skulle    opfattes    som 
Depoter  (S.  383,  589),  bestemte  til  atter  at  optages,  eller  om  andre 
Tanker    have    været    ledende    ved    Henlægningen,    er    vanskeligt 
at   afgjøre.      Handlen    har  sikkert  nok   væsentlig  raadet   for,    hvor 
disse  Skatte  bleve  nedlagte   og  hvor  ikke.     Men  det  var  Vikingen, 
som  skaffede  Sølvet  til  Norden,     Dette  kan  sluttes  af,    at  det  først 
er  den  angelsaxiske  Kong  Ethelreds  Mønter,    fra  Slutningen  af  det 
10.  Aarh-,  der  fremdrages  i  større  Mængde,    den  Konge,  som  ofte 
maatte  udrede  Danegjæld.     Ligeledes   have   svenske  Mænd   aabnet 
for  Sølvstrømmen  fra  Østen,    idet -denne   først  er   ret   kjendelig  fra 
Slutningen  af  d.  9.  Aarh., 
da  Rurik  havde  grundet 
sit   Rige    omkring    Nov- 
gorod.   Men  fra  Krigerens 
Haand    gik   Sølvet    over 
til  Handelsmanden.  Skat- 
tefundene ere  talrigst  og 
størst  imod  Øst,   navnlig 
paa    Gotland    og    Born- 

holpi,   hvor  Handelslivet  ng,  ,^,   A,,h.  ,^.   •;, 

endnu  som  forhen  havde 

sine  Centrer  (S.  503);  i  Nordtydskland  naa  de  kun  indtil  Elben,  i 
Norge  og  paa  de  britiske  Øer  ere  de  særdeles  sjældne.  Som 
Skattefund  fra  andre  Tider  ligge  de  i  ringe  Dybde,  i  —  i'/,',  i 
Mark  eller  Mose,  hvor  de  fremdrages  ved  sædvanligt  Landarbeide; 
ikke  sjælden  ere  de  gjemte  i  Siden  af  en  Gravhøi  fra  ældre  Tid 
eller  ved  en  stor  Sten.  Sagerne  ere  ofte  indesluttede  i  et  Kar  af 
Ler  eller  Bronze,  undertiden  i  en  Læderpung;  paa  ganske  lignende 
Maade  ere  Middelalderens  Møntfund  nedlagte.  Og  dog  synes  der 
at  være  Anledning  til,  ved  disse  Vikingetidens  Skatte,  at  mindes 
det  foran  omtalte  Sted  i  Ynglingesaga  {S.  397}.  Der  er  tillige  for- 
uden Skattefundene  fremdraget  et  paafaldende  stort  Antal  af  enkelt- 
vis nedlagte  Armringe  af  Sølv  og  Guld,  og  adskillige  Fund  have 
ligesom  Votivfundene  fra  de  ældre  Perioder  (S.  386,  589)  indeholdt 
værdifulde  Gjenstande  af  en  og  samme  Art,  Ringe,  Sølvbægre, 
Sværd    eller    Øxer.      Mulig    danne    de   Afslutningen    paa    de   Ned- 

lægninger    i    religiøst    Øiemed,     som    foretoges    allerede     i    Sten- 
alderen, 

Ikke  uvigtigt  for  Spørgsmaalet  om  den  hjemlige  Fabrikation 
af  de  talrige  Sølvarbeider  og  i  det  hele  for  den  rette  Opfattelse 
af  Vikingetidens  Haandværk  maa  det  findes  at  være,  at  selve  de 
Redskaber ,  hvormed  der  arbeidedes ,  foreligge  i  de  saakaldte 
Vmrkstedfund. 

Hyppigst  træffes  Smederedskaber,  Ambolte,  svære  Hamre, 
File,  Jern  med  Huller  til  Forfærdigelse  af  Nagler,  Tænger,  Saxe 
til  Arbeide  i  Metal  o.  s.  v.  Til  Forarbeidning  af  Træet  havdes 
svære  Bor,  Meisler  og  Øxer  med  Skaft- 
dølle,  spinkle  Hamre  og  store  Raspe.  Flere 
af  disse  Former  bleve  allerede  anvendte  i 
Folkevandringstiden,  som  dette  vides  fra 
Vimosefundet  (S.  561).  Nylig  ere  ogsaa 
Hammer  og  Tang  blevne  fundne  i  Grave 
fra  samme  Tid.  De  senere  i  Vikingetiden 
anvendte  Redskaber  vare  dog  større  og  af 
sværere  Former,  i  det  hele  meget  lignende 
det  nutildags  brugte  Værktøi.  Desforuden 
indeholde  enkelte  af  disse  Fund  forskjellige 
Metalsager,  nyforfærdigede  eller  gamle  og 
Fig.4ii.  Vi.  itubrudte,   Alt  nedlagt  i  et  Lerkar  eller  et 

Træskrin,  af  hvilket  dog  kun  Metaldelene 
ere  fundne  bevarede.  De  ialt  6  foreliggende  Fund  af  denne  Art, 
optagne  i  Mark  eller  Mose,  have  saaledes  ganske  Præg  af,  ligesom 
Bronzealderens  Støbefund  (S.  383),  at  rumme  Haandværkerens  Red- 
skaber og  Eiendele. 

Det  største  af  disse  Fund  er  fra  Thiele  i  Viboi^  Amt,  Sanunen  med  en  Del 
Værlttoi  af  nævnle  Arter,  Ambolte,  Hamre,  Tjenger.  File,  Meisler,  Naglejem  og 
Sax,  optoges  to  Støbeskeer  af  Jern  med  isiddende  Melalmasse ,  Vægtlodder  og  Dele 
af  en  Væglskaal,  nogle  .Segle,  en  Øxe  og  Dele  af  mange  itubrudte  Metalsager.  To 
Jemkramper  endende  i  sirlige  Dyrehoveder  af  Bronic  have  hart  til  Laasen  i  et  Trx- 
skrin,  som  indesluliede  det  hele.  Prægtige  Beslag  til  Træskrin  s/ omamenlereE  og 
forgyldt  Bronie  foreligge  i  andre  Fund  ligesom  ogsaa  Bronienøgler  prydede  med  de 
sædvanlige  DyreomameDter  (Fig.  441). 

Maa  der  end  siges  at  være  lidet  bevaret  fra  Danmarks  Vikinge- 
tid i  Sammenligning  med  de  ældre  Perioder  og  med  de  samtidige 
Fund   fra  Sverige   og  Norge,    saa  yde   dog  Monumenter   og  Fund 

betydelige  Bidrag  til  Oplysning  om  de  fleste  Sider  af  Kulturlivet. 
Alle  de  enkelte  Træk  ere  foran  berørte:  Befæstninger,  Grave, 
Mindestene  og  religiøse  Forestillinger  —  Haandværk  og  Industri, 
Handel  og  Betalingsmidler  —  Kunst  og  Bogstavskrift  —  Mandens 
Vaaben  og  Kvindens  Smykker,  Klædning  og  øvrige  Udstyr  — 
Husgeraad,  Ride-  og  Kjøretøi  o.  s.  v.  Betragtet  i  Enkelthederne 
indeholder  Alt  dette  en  rig  Fylde.  Kun  paa  eet  Punkt  mangler 
Stoffet  næsten  ganske.  Om  Boligerne  vides  ikke  stort  andet  end, 
at  de  vare  af  Træ;  først  fra  d.  11.  Aarh.  haves  Bygningsdele  be- 
varede. Sandsynligvis  var  Huset  af  rektangulær  Form  med  Ind- 
gang i  Gavlen  og  med  Valmtag.  Grunden  af  saadanne  Huse  ere 
i  Sverige  trufne  allerede  fra  en  tidligere  Del  af  Jernalderen.  Af 
Kammeret  i  Jellingehøien  kan  vel  fremdeles  sluttes,  at  Væggene 
vare  af  Stavkonstruktion  med  opretstaaende  Planker,  Loftbjælkerne 
sammenpløiede  og  Enkelthederne  afhøvlede,  prydede  med  Snitværk 
og  malede. 

Paa  dette  Punkt  som  overalt  maa  Udlandets  Middelalder  allerede 
have  gjort  sin  Indflydelse  gjældende.  I  Norden  var  det  dog  endnu 
Oldtid.  Grænsen  for  dette  Tidsrum  maa  sættes,  hvor  dets  Minder 
afløses  af  Middelalderens.  Dette  skete  ikke  ved  Christendommens 
første  Forkyndelse  i  Danmark.  Allerede  omkring  Aar  700  optraadte 
den  første  christne  Missionær,  og  826  blev  en  nordisk  Konge  døbt 
i  Ingelheim  ved  Mainz;  iVnsgar  fulgte  tilbage  med  ham,  og  derefter 
udbredtes  Christendommen  ad  mange  Veie.  Men  paa  de  efterladte 
Minder  spores  dette  ikke.  Hvad  der  er  bevaret  fra  det  9.  og 
10.  Aarh.,  har  Hedendommens  og  Oldtidens  Præg. 

Næppe  kan  noget  Mindesmærke  af  egentlig  middelalderlig 
Art  og  Form  føres  tilbage  over  Aar  lOCX).  Det  skulde  da  være 
de  ældste  Voldsteder.  Danevirke  er  derimod  bygget  efter  Old- 
tidens Skik;  Jellingehøiene  ere  Oldtidsmonumenter  ligesom  de  til 
dem  hørende  Runestene,  selv  om  den  ene  bærer  en  christelig 
Fremstilling.  Kort  før  Aar  1000  reistes  der  Høi  og  Runesten 
over  Sven  Tveskjægs  Mænd  ved  Hedeby  (S.  640).  Indtil  Aar  1000 
var  Kunsten  nøie  knyttet  til  den  gamle  Dyreornamentik;  først  der- 
efter indfandt  sig  den  middelalderlige,  vingede  Drage.  I  Hvilehøien 
ved  Randers,  der  rummede  et  hedensk  Gravudstyr  (S.  657),  fandtes  en 
Mønt  fra  Otto  I.  (936 — 962),  og  paa  Refsnæs  er  der  sammen  med  et 

Sæt  af  Kvindesmykker  svarende  til  dem,  som  findes  i  Gravene,  op- 
taget en  Mønt  fra  samme  Tid.  Thorshamrene  af  Sølv  høre  til  Fund 
fra  Aartusindets  sidste  Halvdel.  Efter  alle  disse  Forhold  maa  Old- 
tidens Slutning  sættes  ved  Christendommens  fuldstændige  Indførelse 
i  Landet,  ved  den  Tid,  da  Kong  Harald  skrev  paa  Mindestenen  i 
Jellinge,  at  han  gjorde  alle  Danerne  christne.  Oldtiden  afsluttedes 
saaledes  i  sidste  Halvdel  af  d.  lO.  Aarh.  eller  henimod  Art  iooo. 
Her  sluttes  ogsaa  denne  Bog,  som  begyndte  mere  end  3000  Aar 
f.  Chr.  F. 


SLUTNING.' 

MIDLER,   MAAL  OG  METHODE. 


Til  Slutning  kastes  Blikket  tilbage  over  den  lange  Vei,  der 
førte  gjennem  Tiderne  fra  Stenalderens  Skaldynger  til  Christus- 
billedet  paa  Jellingestenen.  Der  dømmes  om,  hvad  der  er  naaet, 
og  der  kan  nu  skjønnes  om,  hvad  der  staaer  som  Opgave  for  den 
forhistoriske  Archæologi.  Det  er  tillige  seet,  hvilke  Midler  der  haves 
til  Raadighed,  og  hvorledes  Stoffet  behandles. 

Man  vil  nu  sikkert,  at  der  i  Sammenhæng  skal  gjøres  Rede 
for  Archæologiens  Maal,  dens  Midler  og  Methode.  Lad  det  da 
forsøges  at  give  et  Omrids  heraf,  saa  klart,  men  helst  tillige  saa 
knapt  som  muligt.  Thi  egentlig  tillokkende  er  det  ikke  at  tegne 
det  og  hellerikke  at  se  derpaa.  Alt  er  saa  ganske  selvfølgeligt. 
Og  dog  maa  et  og  andet  Forhold  nærmere  omtales,  lidet  over- 
tænkt som  det  hidtil  har  været. 

Det  er  foran  seet,  at  Fund  og  Mindesmærker  ikke  danne 
Archæologiens  sidste  Maal,  Der  sigtes  videre,  til  Landets  hele 
Forhistorie  i  indre  Sammenhæng  og  chronologisk  Forløb,  som  den 
foreligger  i  samtidige  Kilder,  de  bevarede  Oldtidslevninger  af 
enhver  Art.  Først  og  fremmest  er  det  en  Kulturens  Historie,  som 
kan  skrives  efter  disse  Kilder.  Dog  naaes  der  meget  videre.  For- 
historien rummer  en  Sum  af  Viden  om  Oldtiden,  mærkelig  fyldig, 
mangesidet  og  sikker  i  Enkeltheder  som  i  Hovedforhold,  og  ved 
Siden  heraf  mærkelig  fattig  og  mangelfuld  baade  i  Stort  og  Smaat 
Det  er  Historie  af  egen  Art,  begrundet  paa  Kildernes  særlige 
Natur.  Den  forhistoriske  Forskning  har  sin  egen  Grund;  her  maa 
der  herske  egen  Skik  og  Ret.  Ingen  fordrer  af  Middelalderens 
Historie  det  samme  som  af  den  nyere  Tids,    af  Kunstens  Historie 

det  samme  som  af  Statslivets.  Saaledes  har  ogsaa  Forhistorien  et 
særeget  Vidensindhold  gjældende  Folkenes  Særliv  og  Samliv  med 
Omverdenen,  Tilstandene  i  deres  Fremkomst,  Bestaaen  og  Ophør, 
enkelte  Individer  og  hele  Befolkninger,  store  Begivenheder  og 
Smaatræk  af  det  daglige  Liv,  Tanker  og  Følelser,  Evner  og  Anlæg 
—  Alt  snart  baade  rigere  og  klarere,  snart  sparsommere  og  dunklere, 
end  det  findes  i  den  egentlige  Historie. 

Men  ere  Oldsager  og  Mindesmærker  ikke  det  sidste,  saa  ere 
de  det  første  Maal.  Uden  dem  vindes  ingen  Kundskab;  jo  større 
og  bedre  Stof,  des  flere  og  brugbarere  Iagttagelser.  Den  første  og 
vigtige  Opgave  bliver  da  selve  Stoffets  Tilveiebringelse,  Herved  med- 
virke de  Mange,  Karlen,  der  langsomt  bøier  sig  bag  Ploven  for  at 
optage,  hvad  Tilfældet  byder.  Finderen,  som  opmærksom  griber  det 
eiendommelige  Stykke,  der  ligger  for  hans  Fod,  Samleren,  der 
vogter  sine  kjære  Sager  tilveiebragte  ved  Aaringers  Flid  og  Interesse. 
Den  forhistoriske  Archæologi  har  saaledes  mange  Hjælpere  i  den 
store  Kreds. 

Hvor  Stoffet  derimod  skal  tilveiebringes  ved  Udgravning,  kræves 
den  fulde  Kyndighed.  Hvergang  en  saadan  Undersøgelse  skeer, 
forsvinder  nemlig  et  Stykke  Oldtid  for  aldrig  at  kunne  erstattes; 
der  forstyrres  et  Sammenhæng  af  Vidnesbyrd,  som  aldrig  mere 
kan  tilveiebringes.  Selv  den  mest  erfarne,  selv  den  videst  ud- 
dannede gaaer  derfor  til  sin  Undersøgelse  fyldt  af  Ængstelse  for, 
at  noget  Fund  eller  Forhold  skal  undslippe  hans  Opmærksomhed. 
Ingen  ukyndig  Haand  tør  saaledes  opløse  et  Oldtids-Sammenhæng; 
ingen  fremragende  Videnskabsmand  er  for  god  til  selv  at  lede 
Gravningen;  ingen  Udgift  er  for  stor,  forat  Undersøgelsen  kan 
foretages  med  den  videst  drevne  Omhu  og  saaledes,  at  Alt,  hvad 
der  ikke  kan  medtages  og  sikres,  bliver  bevaret  i  Optegnelse 
og  Billed. 

Det  indsamlede  Stof  gaaer  i  Arv  fra  Slægt  til  Slægt  og  for- 
øges bestandig.  Offentlige  Museer  optage  efterhaanden  de  private 
Samlinger;  enhver  bringer  herhen,  til  rette  Sted,  det  Fund,  som 
Leiligheden  gav  ham.  I  Museet  lægges  Stoffet  til  Rette  for  Studium; 
det  fremstilles  i  Skrift  og  Tryk,  Alt  ordnet  i  vel  overskuelige 
Rækker  og  Lag.  Trindt  om  i  Landet  fredlyses  Mindesmærkerne 
til  Eftertidens  Studium.  Tilveiebringelsen  og  Bevaringen  af  Old- 
tidslevningerne er  Archæologiens  første,  vigtige  Maal. 


Iagttagelsen.  ^I 

Men  det  er  for  at  vinde  Kundskab,  at  der  samles  og  sikres. 
Meget  yder  nu  strax  og  umiddelbart  Indhold  for  Aand  og  Tanke. 
Flint-  og  Metalarbeidet  tiltrækker  ved  Skjønhed  og  Behandling; 
Monumentet  virker  ved  Anlæg  og  Størrelse;  Minderne  fra  den 
fjærne  Fortid  tale  direkte  til  Følelsen.  Hos  ethvert  normalt  ud- 
styret Menneske,  det  være  lidet  eller  høit  udviklet,  findes  Evne  til 
at  modtage  dette.  Atter  saaledes  staaer  Archæologien  i  væsentligt 
Forhold  til  alle  dem,   hvem  Naturen  gav  Sands  og  Øie. 

Allerede  heri    ligger  Iagttagelsen   skjult    —    en  let  og  hurtig 
sluttet  Akt,   vil  der  siges,    da  jo   enhver  kan  se.     Og  dog  er  det 
saa,    at  skjøndt  mange  se   paa  Sagerne,    er  der  kun  faa,    som  se 
noget   ud  af  dem.     Alle  have  ikke   lige   let  ved  at  se;    med  Øiet 
skærpet  paa  forskjellig  Maade  opdager  den  ene  eet,   den  anden  et 
andet.      Slægt  efter  Slægt  vender  tilbage  til  det  samme  Stof,    og 
bestandig   sees    der   noget    nyt    og    rettere.      Hundens    Gnav   paa 
Knoglerne  fra  de   gamle  Skaldynger  fandt  den  lærde  Naturforsker 
(S.  12);    det   første  Hvedekorn    i   Oldtidens  Lerkar   saa   den    læge 
Skolemand  (S.  411).     Paa  Iagttagelser  er  denne  Bog  skreven,    paa 
Iagttagelser  først  og  sidst  maa  enhver  archæologisk  Forsker  arbeide. 
Og  dog  kan   det  ikke   nægtes,   at  en  og  anden  videnskabelig 
Archæolog   ikke    formaaer  at  gjøre  Iagttagelser.      Han    vilde    staa 
hjælpeløs  ved  det  aabne  Udgravningsfelt;   han  tager  hellere  Afbild- 
ningen  end  selve  Stykket  i  Haanden;    han   overlader  Andre   at  se 
for  sig.    Vistnok  er  det  stedse  nødvendigt  ogsaa  at  benytte  Andres 
Iagttagelser.     Hellerikke  Astronomen  kan  observere  Alt  selv;    men 
som  han  maa  have  observeret  og  altid  maa  vedblive  dermed,   saa- 
ledes maa  Archæologen  have  iagttaget  og  bestandig  fortsætte  denne 
Dont;   thi  her  ligger  Grunden  for  hele  det  videre  Arbeide. 

Til  Iagttagelsen  knytter  sig  strax  Mængden  af  Slutninger  om 
Stort  og  Smaat.  Bæltepladen  sees  i  Graven  at  ligge  ved  Bælte- 
stedet; den  var  da  et  Smykke,  ikke  en  Skjoldbule  (S.  248).  Hvilken 
Fylde  af  Slutninger  om  Kultur,  Aandsudvikling  og  technisk  Fær- 
dighed udgaaer  ikke  fra  Betragtningen  af  en  Bronzelur?  Men  alle 
disse  Slutninger  angaa  kun  det  enkelte.  At  et  Bronzesværd  blev 
anvendt  engang  i  Nordens  Oldtid,  er  uden  videre  Betydning;  først 
det  at  Landet  var  fyldt  med  velrustede  Krigere,  har  Interesse. 
Almenforholdet,  Reglen  er  det,  som  søges;  den  findes  ved  Gjen- 
tagelse  af  Observationen.     Hvad  der  ti  Gange  er  iagttaget,  var  ret 

almindeligt;  hvad  der  i  flere  og  mange  Tilfælde  er  seet,  kan  an- 
tages at  være  Regel.  Saaledes  sluttes  der  til  alle  almindelige 
Resultater,  smaa  og  store:  Bronzealderens  Kvinde  bar  en  Dolk 
ved  Bæltet  —  der  var  en  Periode,  i  hvilken  Jernet  var  ukjendt. 
Navnlig  vindes  saaledes  alle  de  vigtige  Regler  om  Samtidighed 
og  Ikke-Samtidighed ,  der  danne  Grundlaget  for  den  forhistoriske 
Chronologi. 

Hvornaar  der  nu  paa  denne  Maade  kan  sluttes  fra  nogle  til 
alle,  hvormange  ensartede  Iagttagelser  der  behøves,  forat  en  Regel 
kan  opstilles,  derom  lader  sig  intet  sige  i  al  Almindelighed.  Det 
afhænger  af  den  enkelte  Sags  Natur.  Heraf  flyde  de  modstridende 
Anskuelser  og  de  forhastede  Regler,  der  friste  selv  den  bedste. 
L.  Lindenschmit  saa,  at  der  i  Norden  var  fundet  mange  etruriske 
Bronzesager,  og  sluttede  da,  at  alle  i  Norden  fremdragne  Bronzer 
vare  indførte  fra  Etrurien  (S.  213). 

Undertiden  jages  der  saa  stærkt  efter  Regler,  som  var  det 
glemt,  at  de  skulle  være  virkelig  gyldige.  Og  dog  hellere  en 
Regel,  som  engang  fremtidig  maa  forkastes,  end  slet  ingen.  Først 
kan  Archæologen  ligesaa  lidt  som  ethvert  andet  tænkende  Menneske 
undgaa  at  uddrage  Resultater  af  foreliggende  Iagttagelser;  han  maa 
til  ethvert  Tidspunkt  opgjøre,  hvad  der  vides.  Dernæst  arbeider 
man  sig  fremad  ved  bestandig  at  rette  paa  delvis  feilagtige  Regler; 
ogsaa  disse  gjøre  deres  Nytte,  saafremt  de  kun  ere  byggede  paa 
Alt,  hvad  der  til  en  given  Tid  kan  vides.  De  saaledes  begaaede 
Feil  bør  Eftertiden  tilgive,  ja  være  taknemlig  for.  Mere  skyldes 
dog  den,  som  paaviste  den  fuldt  gyldige  Regel,  sikret  ad  rette 
Vei,  dels  ved  Iagttagelsernes  Masse,  dels  ved  Paavisningen  af  de 
virkende  Aarsager.  Begge  Dele  behøves.  Det  var  ikke  nok,  at 
Tusinder  af  Fund  gave  den  Regel,  at  Jern  ikke  træffes  sammen  med 
de  gamle  Bronzer;  Aarsagerne  til  dette  Forhold  maatte  findes,  forat 
Sagen  kunde  betragtes  som  afgjort. 

Da  det  er  Regler,  som  skulle  findes,  og  da  disse  afhænge  af 
Iagttagelsernes  Mængde,  vil  det  sees  at  være  af  Betydning,  at  ingen 
Iagttagelse  unddrages  Fagmanden.  Kun  han  kan  dømme,  om  det 
foreliggende  Tilfælde  vil  bidrage  til  at  opstille  eller  fæstne  en 
Regel.  Heraf  reiser  sig  en  vidtgaaende  Fordring  om,  at  ingen 
Oldtidslevning,  det  være  den  store  Gravhøi  eller  den  lille  Urne, 
tilintetgjøres    uden    sagkyndig    Dom    er   fældet.      Heraf  fremgaaer 


Typerne.  693 

Nødvendigheden  af,  at  Fagmanden  har  den  videst  mulige  Kund- 
skab, hentet  fra  Museer,  Literatur  og  fra  Monumenterne  i  Marken; 
thi  uden  dette  er  han  ude  af  Stand  til  at  dømme  om  Fundets 
Betydning.  Heraf  sluttes  tillige,  hvor  Grænsen  skal  drages  for  den 
planmæssige  Indsamling  af  Stoffet.  Den  Iver  er  ilde  anvendt, 
hvormed  der  ofte  samles  paa  Stof,  som  kun  bekræfter,  hvad  der 
forud  vidstes,  eller  hvormed  der  ophobes  værdiløse  Sager,  om 
hvilke  ingen  frugtbare  Regler  ville  kunne  dannes.  Paa  ikke  faa 
Punkter  kan  man  alt  nu  med  Tryghed  sætte  en  Grænse. 

Men  hvilken  Sikkerhed  har  i  Grunden  den  archæologiske 
Regel,  vil  der  mulig  spørges.  Det  paastaaes  vel,  at  disse  Øxer 
tilhøre  den  yngre  Stenalder  og  disse  Sværd  den  førromerske  Periode ; 
men  hvorfor  skulde  de  samme  Former  ikke  engang  dukke  op  i  en 
ældre  eller  en  senere  Tid.  Om  Paalideligheden  af  de  archæologiske 
Resultater  næres  der  ikke  ualmindelig  en  vis  Tvivl. 

Det  hjælper  ikke   at  pege  paa  de  mange  Iagttagelser  og  den 
lange  Erfaring;    Tvivlen  om  Reglens  Værdi  vil  dog  bevares.     Den 
fjæmes  kun,   naar  det  er  seet,    at  den  archæologiske  Regel  hviler 
paa   samme  Forudsætning    som    alle    for  Menneskelivet  gjældende 
Regler,  Forudsætningen  om  Lovmæssighed  og  Konstans  i  Livet  og 
dets  Virkninger.     Uden  dette  kunde  ingen  Regler  vindes.     Alt  er 
vel   i  Bevægelse   i  Menneskenes  Liv,   hver  Dag  forskjellig  fra  den 
foregaaende;    Frem-  og  Tilbagegang  raader  overalt,   selv  den   om- 
givende Natur  forandrer  sig.    Men  Bevægelsen  foregaaer  langsomt; 
den  lejendes  først  tydelig  efter  en  Tids  Forløb.      Hverken  de   en- 
kelte Individer  eller  Folkene  bevæge  sig  hurtig  bort  fra  deres  hele 
Grund.      Det    staaende    i  Bevægelsen    er  Forudsætningen    for  den 
archæologiske  Regel.     Vi  have  erfaringsmæssig  Ret  til  overalt  at 
forudsætte   en  Konstans   udtalt   i  Brugsgjenstande,    Kunst  og   Stil, 
Sæd  og  Skik,   og  for  denne  Konstans  er  det,   at  der  søges  Regler. 
De  dannes  for  Oldsag-  og  Monument- »Tj^^r«  —  Former,   der  er- 
faringsmæssig vides  at  have  havt  en  vis  Konstans,  for  Fundtyper  — 
Kombinationer,    der  ere   iagttagne   som  konstante,   for  Stilarter  — 
det  konstante  Kunstpræg,    for  Skik   og  Brug,    for  de  geographiske 
og  chronologiske  Grupper,   for  alle  de  enkelte  Led  i  det  sammen- 
satte, archæologiske  System. 

Men  om  alle  disse  Regler  vide  vi,   at  de  kun  gjælde  for  visse 
Steder  og  visse  Tider,    at  de  have   Grænser,    hvor  de   mødes  og 

brydes  med  andre  Regler,  der  herske  videre  fremme.  Saaledes 
dannes  de  Undtagelser,  der  hænge  ved  enhver  archæologisk  Regel, 
dog  ikke  forstyrrende  og  generende  Undtagelser,  men  tværtimod 
beroligende  og  oplysende.  De  dannes  nemlig  ikke  tilfældig  og  af 
fjærnt  liggende  Faktorer,  men  ganske  nødvendig  og  kun  af  de 
nærliggende.  Saaledes  findes  Bindeleddene  mellem  de  staaende 
Partier,  Overgangsfundene  og  Overgangsformeme.  Reglerne  maa 
overalt  skyde  over  hinanden,  om  kort  eller  langt,  erfares  kun  ved 
Iagttagelse.  Men  da  at  ville  søge  faste  Grænser  i  Archæologien, 
turde  være  ganske  misforstaaet ;  saadanne  træffes  mulig  i  Naturens, 
men  ikke  i  Menneskets  Historie.  Ret  at  se  dette  har  navnlig  sin 
Betydning  for  Afstikningen  af  de  chronologiske  Grænser,  en  vigtig 
Sag  i  Archæologien,  der  tilstræber  chronologisk  Orden  (S.  355  flg.j. 

En  ganske  anden  Fremgangsmaade  end  den  her  omtalte  findes 
ofte  anvendt,  og  for  en  overfladisk  Betragtning  med  et  vist  Held. 
Der  søges  ikke  gjennem  Iagttagelse  frem  til  Reglen;  men  denne 
laanes  fuldt  færdig  andetstedsfra,  det  være  nu  fra  et  andet  Viden- 
skabsfag eller  fra  løs  Grund.  Man  undersøgte,  hvorledes  det  hængte 
sammen  med  Bronzealderen  i  Norden,  og  opstillede  da  en  Række 
Sætninger:  >Nordboen  var  i  Oldtiden  ikke  istand  til  at  behandle 
Metallerne  dygtig  og  kunstfærdig«  —  >de  gamle  Bronzer  ere  for- 
arbeidede  med  Staal«  o.  s.  v.  (S.  214,  257,624).  Hermed  var  Sagen 
hurtig  klaret;  den  nordiske  Bronzealder  var  en  Fiktion.  Ved  denne 
Fremgangsmaade  klæbede  dog  den  Mislighed,  at  de  opstillede 
Sætninger  vare  ubeviste  og  falske.  En  lignende  Fare  vil  man  som 
oftest  løbe  ved  Deduktion  fra  Almensætninger,  der  ere  dannede  paa 
Forhaand.  Ere  de  sikre,  da  er  Methoden  ganske  vist  fortræffelig. 
Men  usandsynligt  er  det,  at  der  fra  andre  Omraader  skulde  kunne 
hentes  ret  mange  sikre  Regler,  der  ville  være  gyldige  og  tillige  af 
Betydning  for  de  forhistoriske  Tilstande.  Det  vilde  da  være  uklogt 
at  betræde  denne  deduktive  Vei.  Archæologiens  egentlige  Methode 
er  den  ovenfor  omtalte,  ulige  langsommere  og  besværligere,  men 
tillige  sikrere  Induktion. 

Men  der  tilstræbes  mere  end  selve  Erkjendelsen  af  Reglerne. 
Det  maa  vides,  hvorfor  og  hvorledes  de  fremkomme,  hvorfor  og 
hvorledes  de  ophøre.  Reglerne  staa  for  os  som  Virkninger  af 
Aarsager,  og  disse  ønske  vi  at  kjende.  Hvorfor  formedes  Redskabet 
saaledes,   hvad  var  dets  Bestemmelse?     Hvorfor  træder  denne  nye 

Form  frem,  og  hvorledes  blev  den  omsat  i  andre  Former?  Hvorfor 
træffes  Sagerne  nedlagte  saaledes  i  Mark  og  Mose?  Aarsagerne 
kunne  ikke  iagttages;   hvorledes  findes  de  da? 

Temmelig  haabløst  er  det  at  forsøge  paa  umiddelbart  at  ud- 
tænke Aarsagerne;  der  er  sædvanlig  for  mange  Muligheder.  Nu- 
tildags  indlader  man  sig  hellerikke  gjæme  paa  dette  Forsøg. 
Tidligere  derimod  udspekuleredes  det,  at  Tordenstenen  dannedes 
af  Lynets  Dampe  (S.  159);  der  philosopheredes  over  Bronzealderens 
Aarsag  —  den  var,  at  Kobber  og  Tin  vare  lettere  tilgængelige  i 
Naturen  end  Jernet,  eller  lettere  at  bearbeide;  der  opstilledes  For- 
klaringer af  Sværdets  buede  Æglinie  eller  Bøilenaalens  Krumning 
som  hidrørende  fra  en  iboende  Kraft  og  Spænstighed.  Saadan 
umiddelbar  Udtænkning  af  Aarsager  vil  sikkert  fremtidig  kun  til- 
fredsstille visse  spekulativt  anlagte  Hoveder  og  har  næppe  nogen 
egentlig  Plads  i  Archæologien. 

Den  sædvanlige  Maade,  hvorpaa  Aarsagen  søges,  er  gjennem 
Sammenligning  og  Slutning.  Der  opledes  andetsteds  lignende 
Virkninger,  hvis  Aarsag  kjendes,  og  det  sluttes  nu,  at  samme 
Aarsag  ogsaa  gjælder  paa  det  archæologiske  Omraade;  thi  samme 
Virkning  har  samme  Aarsag.  Stensagerne  fra  Europa  sammenlignedes 
med  Naturfolkenes  Vaaben,  og  det  sluttedes,  at  de  tildannede  Sten- 
stykker af  hidtil  ukjendt  Bestemmelse  ogsaa  vare  Vaaben  (S.  162). 
Oldtidens  Lerkar  saaes  blottede  i  Markfladen  efter  Regnen,  ligesom 
Paddehattene  skyde  frem  efter  Regnskyllet;  Menigmand  sluttede 
da,  at  Urnerne  vare  et  Slags  naturdannede  Paddehatte;  thi  Regnen 
var  den  fælles  Aarsag.  Baade  den  første  og  den  sidste  af  disse 
Slutninger  var  formelt  rigtig;  fra  det  bekjendte  overførtes  Aarsagen 
til  det  ubekjendte;  men  der  fandtes  den  rigtignok  væsentlige  For- 
skjel,  at  der  i  det  første  Tilfælde  var  virkelig  Lighed,  i  det  sidste 
ikke.  De  to  Exempler  vise  hele  Afstanden  mellem  en  rigtig  og 
en  urigtig  Anvendelse  af  Slutning  fra  Lighed. 

Det  kommer  an  paa,  at  der  er  tilstrækkelig  Lighed  i  visse 
Retninger,  forat  der  kan  sluttes  til  Lighed  i  andre.  Herom  kan 
man  snart  blive  enig.  Naar  Ligheden  er  meget  stor  eller  næsten 
fuldstændig,  da  er  Slutningen  i  Reglen  sikker  nok.  Nogle  i  Dan- 
mark fundne  Bronzekar  ligne  ganske  de  romerske  Fabrikata;  de 
ere  altsaa  indførte  fra  Romerne.  Først  naar  Forskjellen  er  kjendelig, 
begynder  Usikkerheden.      De  runde,  spidstoppede  Bronzeplader  fra 

Slutningen  af  den  ældre  Bronzealder  ligne  meget  de  ældre,  som 
ere  fundne  ved  Bæltet;  de  maa  da  ogsaa  være  Bælteplader  (5.315). 
Forskjellen  i  Form  er  dog  saa  stor,  at  en  Tvivl  om  Slutningens 
Rigtighed  vilde  være  forstaaelig.  Saaledes  kan  det  vel  siges,  at 
jo  større  Forskjellen  er,  desto  større  ogsaa  Usikkerheden. 

Dog  maa  Sagens  Kjærne  ligge  dybere.  Det  synes,  som  om 
der  kan  være  en  særdeles  stor  Lighed,  og  Analogislutningen  kan 
dog  være  falsk.  Ole  Borch  sammenstillede  med  Rette  Flintflækkeme 
fra  Anholt  med  de  Flintknive,  som  Israeliterne  brugte  ved  Om- 
skjærelsen,  og  turde  dog  ikke  slutte,  at  de  havde  havt  samme  Be- 
stemmelse (S.  159).  Der  er  danske  Stenøxer,  som  paa  det  nøieste 
ligne  Øxer  fra  Amerika,  og  dog  kunne  de  ikke  henføres  til  samme 
Kreds  af  Mennesker.  Jap.  Steensirup  sammenlignede  den  runde  For- 
dybning over  og  under  Læberne  paa  Gundestrup-Kjedlens  Hoveder 
med  de  runde  Pletter  i  Buddhisternes  Ansigt  og  sluttede  feilagtig, 
at  hine  ogsaa  vare  buddhistiske  (S.  581).  Ret  et  fornøieligt  Ex- 
empel  frembyder  Sammenstillingen  mellem  Dekorationen  paa  nord- 
franske Stenmonumenter  og  de  fine  Hudlinier  i  Menneskets  Haand. 
Stærkt  forstørrede  ligne  disse  ganske  de  jævnsides  løbende,  bugtede 
Mønstre  paa  Stenene,  og  dog  er  der  ingen  Tvivl  om,  at  man  uden 
al  Grund  har  sat  disse  Hud-  og  Stenlinier  i  Parentelforhold  til 
hverandre. 

Paa  lignende  Maade  er  der  utallige  Gange  blevet  sluttet  ganske 
forkert  fra  Lighed  i  Form,  Art  og  Enkeltheder  til  Lighed  i  Tid, 
Oprindelse  eller  Bestemmelse,  blot  fordi  man  ikke  forstod,  hvilken 
Art  og  hvilken  Grad  af  Lighed  der  krævedes  i  hvert  enkelt  Til- 
fælde. Et  iøinefaldende  Exempel  afgiver  Kopien,  Efterligningen 
og  navnlig  Forfalskningen.  Ved  den  antike  Guldmønt  og  den 
skaarne  Sten  kan  Kopien  være  saa  nøiagtig  lig,  at  al  Tanke  paa 
Forhaand  maa  opgives  om  at  slutte  fra  Lighed  til  fælles  Oprindelse. 
Selv  den  skarpeste  Loupe  kan  ikke  opdage  Forskjel,  og  dog  er 
Slutningen  falsk.  Ligesaa  ved  Slutninger  til  fælles  Bestemmelse 
og  Betydning:  Skibet  er  i  Ægypten  et  Solsymbol,  i  Norden  et 
dekorativt  Motiv;  det  forestiller  et  almindeligt  Fartøi,  og  i  Christen- 
dommen bliver  det  et  religiøst  Symbol.  Fisken  fremstiller  billedlig 
Vandet;  den  er  i  Grækenland  som  i  Japan  en  Dekoration  for  Spise- 
fadet, og  dertil  er  den  et  helligt,  christeligt  Tegn.  Øxen  kan  \^re 
en  Offerøxe,   en  Stridsøxe,   en  Brændeøxe  og  et  religiøst  Symbol. 

Kredsen  er  et  Solbillede,  et  Ornamentmotiv,  en  Knap,  den  bud- 
dhistiske Ansigtsplet  eller  Skjønhedspletten  fra  Rokokotiden.  Der 
kan  da  ikke  sluttes  fra  Lighed  i  Form  til  Lighed  i  Tid,  Sted  og 
Bestemmelse. 

Og  dog  vide  vi  godt,   at  saadanne  Slutninger  maa  drages,   og 
at  de  ogsaa  have  Realitet.      Archæologen   maa  ligesom  alle  andre 
Mennesker  slutte  fra  Lighed.    Rask  og  uden  Betænkning  bestemme 
vi  ved  Hjælp  af  Analogislutningen  dette  Stykke  som  en  Øxe,   hint 
som  et  Sværd,    og  vi  ere  ganske  nødte  dertil,    idet  Bestemmelsen 
ikke  lader  sig  finde  ad   anden   Vei;    den    kan  jo    ikke    iagttages. 
Denne  Bog  er  fyldt  med  Analogislutninger  —  lad  os  haabe,   at  de 
findes  gode.     Men  de  samme  Slutninger  ledede  til  de  største  Vild- 
farelser, som  det  foran  er  seet  ved  Guldhornene  og  Sølvkjedlen,  til 
at  finde  Ægypten  i  Tydsklands  Oldtid  eller  i  Irlands  Middelalder, 
til  at  henføre  Mykenæfundene  til  Folkevandringstiden  o.  s.  v.  o.  s.  v. 
Hvornaar  er  da  Analogislutningen  sand  og  hvornaar  ikke?    Ja, 
kunde  dette  bestemmes,    da  vilde  mange  Forfatteres  og  Læseres 
Liv  være   reddet,    og  Typographernes  Antal  kunde   betydelig  ind- 
skrænkes.    Men  beklageligvis  kan  der  ikke  angives  nogen  bestemt 
Regel.     Det  afhænger  af  Lighedsgraden   og  Lighedsarten   i   hvert 
enkelt  Tilfælde  paa  det  archæologiske  Omraade  som  ellers  i  Men- 
neskelivet.     Vi  ere  enige  om,   at  Erasmus  Montanus  ikke  tilstræk- 
kelig nøie  beregnede  Lighedernes  Vægt,  da  han  beviste,  at  Per  Degn 
var  en  Hane.     Men  paa  den  anden  Side  kunne  vi  give  Dommeren 
Ret,  som  erklærer  Forbryderen  skyldig  efter  Indicier,  idet  Ligheds- 
massen   er  fuldstændig   overbevisende.      Som   i   disse  Tilfælde  saa- 
ledes  ogsaa  i  Archæologien  er  det  Lighedens  Art  og  Grad,  hvorpaa 
det  kommer  an.     Dette  er  ganske  selvfølgeligt,  og  enhver  ved  det; 
men  stærkt  at  minde  derom,    er  dog  ikke  overflødigt.      Thi   som 
der    ofte    er  blevet  fordømt    paa  utilstrækkelige  Indicier,    og  som 
Nille   følte  sig  ganske  overvældet   af  Erasmi   Slutninger,    saaledes 
har    Archæologen    ofte    sluttet    fra    utilstrækkelige    Ligheder,     og 
Læsernes  Kreds   har  for  en  Tid  følt  sig  ganske  overbevist  derved. 
Der  maa  mindes  derom,   forat  det  kan  forstaaes,   hvorledes  Mening 
kan  staa  skarpt  imod  Mening;    det  er,   fordi  Lighederne   ikke  veie 
ens  paa  de  forskjellige  Forskeres  Vægtskaal:    Sølvkjedlens  buddhi- 
stiske Ligheder  veie  meget  for  Jap,  Steenstrup,  intet  for  den,   som 
henfører  Kjedlen  til  Norden.    Der  maa  mindes  derom,  forat  Læseren 

ret  kan  forstaa,  at  den  hæderlige  archæologiske  Dommer  ikke 
sjælden  maa  erklære,  at  der  ikke  foreligger  tilstrækkelig  gode 
Indicier  til,  at  en  Dom  kan  fældes.  Endelig  maa  der  mindes 
derom,  forat  man  ret  kan  vogte  sig  for  Feilslutninger  paa  Grund 
af  utilstrækkelig  Lighed.  Og  virkelig  er  det  saa,  at  Archæologen 
har  Maader,  paa  hvilke  han  kan  sikre  sig,  omend  ikke  tvinge  sit 
Stof  til  Selvbekjendelse,  som  Forhørsdommeren  sin  Synder. 

Man  kan  vel  gaa  ud  fra,  at  der  altid  fra  Lighed  kan  sluttes 
til  Slægtskab;  men  det  archæologiske  Slægtskab  har  mange  Arter: 
Oprindelses-  og  Fabrikations-,  Efterlignings-  og  Aflednings-,  Hen- 
sigts- og  Bestemmelses -Slægtskab,  og  hver  af  disse  Arter  har 
mange  nærmere  og  ijæmere  Grader.  Hvilken  Art  og  hvilken 
Grad  det  er,  afhænger  af  de  enkelte  forhaanden værende  Ligheder, 
blandt  hvilke  atter  Tidens  og  Stedets  Lighed  spiller  den  største 
Rolle.  Fra  Ligheden  mellem  Mæandertegningerne  i  Grækenland  og 
i  Norden  kan  der  sluttes  til  Slægtskab  (S.  493).  Da  de  skilles  ved 
mange  Aarhundreder,  kan  der  dog  ikke  være  Tale  om  et  Oprin- 
delses- og  Fabrikations-Slægtskab;  de  i  Norden  fundne  mæander- 
prydede  Sager  kunne  ikke  være  indførte.  Uligheden  i  Tid  og  Sted 
er  dog  ikke  større  end,  at  der  kan  formodes  at  være  et  Efterlig- 
nings- og  Afledningsslægtskab.  Naar  Mæandren  ogsaa  viser  sig  i 
Amerika,  er  Stedets  og  Tidens  Ulighed  derimod  for  stor  til,  at  Slægt- 
skabsarten  kan  være  den  samme.  Her  kan  der  kun  sluttes  til  et 
Hensigts-  og  Bestemmelsesslægtskab ;  Mæandren  maa  være  frem- 
kommen selvstændig  i  Europa  og  i  Amerika.  Skulle  Feilslutninger 
undgaaes,  maa  Undersøgelsen  af  Tid  og  Sted  altid  danne  Forud- 
sætningen og  Grundlaget  for  den  archæologiske  Sammenligning. 

Naar  Stedets  og  Tidens  Ulighed  er  givet,  ville  Slutninger  selv 
fra  betydelige  Ligheder  i  andre  Retninger  oftest  være  af  farlig  Art 
Hammeren  var  i  Oldtiden  et  helligt  Symbol,  i  Nutiden  er  den  kun  et 
Smederedskab;  Skibet  var  i  Ægypten  et  Solsymbol,  i  Norden  et 
dekorativt  Motiv,  o.  s.  fremd.  de  S.  696  anførte  Exempler.  Indenfor 
samme  Tids-  og  Kulturkreds  bærer  derimod  Analogislutningen  langt; 
den  chronologiske  og  geographiske  Lighed  danner  en  Grundsum, 
der  kan  opveie  mange  Enkeltligheder. 

Til  at  opnaa  denne  Lighed  som  Forudsætning  for  Slutning, 
eller  til  i  hvert  Fald  at  reducere  Uligheden  til  et  betydningsløst 
Minimum  haves  et  eget  Middel.    Urnemarkerne  i  Italien  og  i  Norden 

findes  at  indeholde  megen  Lighed  (S.  458);  men  til  at  der  kan 
sluttes  herfra,  er  Tidens  og  Stedets  Afstand  for  stor.  De  tilsvarende 
Gravpladser  opsøges  da  over  hele  den  mellemliggende  Strækning, 
i  Nord-,  Mellem-  og  Sydtydskland,  og  ved  en  Række  af  Slutninger, 
der  hver  for  sig  angaaer  det  i  Tid  og  Sted  ganske  nærliggende, 
knyttes  Yderpunkterne  i  Rækken  til  hinanden.  Saaledes  ved  Spiral- 
ornamentiken  i  Bronzealderen  (S.  266),  ved  Mæanderornamentet  i 
Jernalderen  (S.  491)  og  ellers  overalt.  Tilveiebringelsen  af  sammen- 
hængende Rækker  af  Stof  hvis  enkelte  Led  berøre  hinanden  i  Tid 
og  Sted,  er  en  Hovedmethode  i  den  forhistoriske  Archæologi,  der 
giver  en  betydelig  Sikkerhed  for  Slutninger. 

Herved  opnaaes  tillige  den  Fordel,  at  Stoffet  samles  til  Hel- 
keder,  et  andet  vigtigt  Sikringsmiddel.  Behandlingen  af  et  knapt 
og  lidet  sammensat  Stof  er  oftest  farlig.  Enkelte  Stenøxer  og  de 
runde  Ansigtspletter  (S.  696)  frembyde  for  faa  Enkeltheder.  I 
Stedet  herfor  tages  hele  Rækken  af  Øxeformer,  hele  Stilen  i 
Hovederne.  Talsmanden  for  den  buddhistiske  Indflydelse  i  Norden 
sammenligner  et  Randornament  paa  Guldbracteateme  dannet  af 
fortløbende  Buer  (se  Fig.  370)  med  de  store,  kuppelhvælvede  Toper 
i  Asien  og  slutter,  at  Ornamentet  fremstiller  en  Række  af  disse 
Bygninger.  Her  maa  der  formindskes,  ligesom  der  ved  Hudlinierne 
maa  forstørres,  forat  der  overhovedet  skal  være  nogen  Lighed. 
Hovedsagen  er  dog.  at  hele  Overensstemmelsen  ligger  i  en  simpel, 
buet  Linie;  den  findes  ogsaa  i  Fingerbøllet  og  i  Regnbuen.  Saa 
ofte  man  nøies  med  saa  mager  en  Lighed,  løber  man  Fare  for 
at  slutte  feil. 

Men  byder  Stoffet  kun  Enkeltheder  og  ikke  Helheder,  eller  er 
det  umuligt  paa  foran  angivne  Maade  at  ijæme  Tidens  og  Stedets 
Ulighed,  og  vilde  man  altsaa  løbe  en  stærk  Risiko  ved  at  slutte, 
da  behøver  man  dog  ikke  at  lægge  Sagen  tilside  og  Hænderne  i 
Skjødet.  Der  vil  ofte  være  Stof  nok  til  at  danne  en  god  Hypo- 
tfiese.  Forklaringsforsøget  er  en  Hovedvei  i  den  forhistoriske 
Archæologi.  Den  maa  ofte  betrædes;  thi  Stoffet  er  foreløbig 
mangelfuldt,  og  der  behøves  til  Oplysning  om  de  ukjendte,  ijærne 
Tider  al  den  Hjælp,  som  kan  skaffes  fra  de  historiske  og  de 
exotiske  Folk.  Lignende  Virkninger  opsøges  paa  Steder,  hvor 
ogsaa  Aarsagerne  kjendes,  selv  om  Afstanden  i  Tid  og  Sted  er 
meget  stor,    og  det  forsøges  nu,    om   de  samme  Aarsager  skulde 

gjælde  paa  forhistorisk  Grund.  Faren  her\'ed  er  ikke  stor.  Enhver 
ved,  at  det  kun  er  Forklaringsforsøg ;  enhver  ved  tillige,  hvorledes 
disse  kunne  prøves,  at  deres  hele  Værd  afhænger  af  Arten  og 
Mængden  af  de  Fakta,  for  hvis  Skyld  de  anstilles.  Findes  Hypo- 
thesen ikke  ganske  tilfredsstillende,  henstaaer  den  til  videre  Prøvelse, 
indtil  den  engang  rettet  og  lempet  gjennem  Tiderne  forandrer 
Navn  og  kaldes  et  vundet  Resultat. 

Da  det  er  Menneskelivets  Forhold,  som  skulle  belyses,  forsøges 
først  alle  de  Faktorer,  der  vides  at  være  almindelig  raadende.  Krig 
og  Fred,  Ind-  og  Udvandring,  Frem-  og  Tilbagegang  o.  s.  v.  Mere 
specielle  Aarsager  findes  dernæst  ved  en  gjennemført  Søgning  efter 
Ligheder.  For  at  forklare  Ligbrændingens  Fremkomst  (S.  324  flg.) 
søgtes  alle  Steder  hen,  hvor  det  kunde  ventes,  at  denne  Skiks 
Betydning  var  kjendt; -dette  viste  sig  at  være  Tilfældet  i  Amerika, 
og  det  forsøgtes  nu,  om  samme  Tanke  kunde  have  været  ledende 
i  Norden.  Anden  Vei  til  at  finde  denne  Aarsag  haves  ikke.  Store 
Sammenligninger  med  Ijæmtliggende  Stof,  stedse  saa  ligt  som 
muligt,  danne  Forudsætningen  for  disse  Hypotheser;  men  om  de 
overhovedet  kunne  opstilles,  afhænger  ganske  af  Lighedernes  Antal 
og  Art.  Enkelte  og  simple  Ligheder  give  ikke  Anledning  til  For- 
klaringsforsøg. 

Af  langt  større  Betydning  i  den  forhistoriske  Archæologi  er 
dog  Sammenligningen  med  nærliggende  Stof,  der  fra  een  Side  er 
væsentlig  ligt,  fra  en  anden  i  samme  Grad  uligt.  Hypotheseme 
paa  dette  Grundlag  danne  et  Hovedelement  i  den  nyere  Forskning. 
Det  er  Forbindelsen  af  Lighed  og  Ulighed,  hvorpaa  det  her  kommer 
an.  To  Ringe,  som  i  visse  Punkter  ere  lige,  i  andre  ulige,  give 
Anledning  til  Hypothesen  om,  at  den  ene  er  en  Efterligning  af 
den  anden  eller  tilhører  en  senere  Tid  (S.  467).  Gjennemførte  i  et 
stort  Stof  føre  disse  Hypotheser  til  Erkjendelsen  af  fortsat  Form- 
og  Stiludvikling,  af  Frem-  og  Tilbagegang  i  Evne,  af  Kulturind- 
flydelse og  Overførelse.  Atter  her  styrkes  Hypothesen  væsentlig 
ved  Tilveiebringelsen  af  lange  og  helst  flere  jævnsides  følgende 
Rækker,  om  muligt  tillige  med  op-  og  nedstigende  Klimax  {S.  338  flg.). 

Denne  Sammenligning  anstillet  ved  Oldsagtyper  har  man,  vist- 
nok noget  overflødig,  givet  et  eget  Navn,  den  typologiske  Methode, 
Den  er  kun  et  Led  af  den  almindelige  archæologiske  Undersøgelses- 
maade.     Man  troede  en  Tid  lang,   at  der  her  var  fundet  en  særlig 

Vei  til  Sandhed,  og  det  faldt  da  mindre  let  at  vogte  sig  for  de 
ved  al  Hypothese-Opstilling  nærliggende  Feil.  Faa  og  simple  Enkelt- 
heder syntes  at  være  tilstrækkelige.  Smaavariationer  i  Oldsag- 
former  fremkaldte  Hypotheser,  der  vare  betyngede  med  Tvivl  og 
derfor  betydningsløse;  men  først  og  fremmest  feilede  man  ved  at 
tro,  at  der  kunde  dannes  gode  Hypotheser  om  selve  Oldsagtyperne, 
deres  Form,  Bygning  og  Ornamenter,  uden  at  der  hertil  behøvedes 
andre  forhaandenværende  Ligheder  og  Uligheder,  navnlig  Tidens 
og  Stedets.  Ved  Sammenligning  mellem  Typerne  til  Basis  for 
Hypotheser  maa  tværtimod,  som  ved  al  archæologisk  Sammenlig- 
ning, disse  Elementer  først  og  fremmest  indføres,  og  dernæst  maa 
Sammenligningen  alene  anstilles  ved  rigt  og  mangesidet  Stof,  som 
baade  frembyder  væsentlige  Ligheder  og  væsentlige  Uligheder.  I 
andet  Fald  giver  den  ikke  Anledning  til  Hypotheser  af  noget  Værd. 

Som  Hjælpefag  benytter  den  forhistoriske  Forskning  i  vidt 
Omfang  de  tilgrænsende  archæologiske ,  historiske  og  lingvistiske 
Discipliner.  Det  er  foran  seet,  hvorledes  der  fra  alle  Sider  fører 
Veie  og  Stier  ind  i  det  forhistoriske  Stof.  Navnlig  støtte  alle 
Tidsbestemmelser  sig  i  første  Instans  til  Data,  der  ere  hentede  fra 
fremmed  Grund  (S.  280,  357).  Visse  Dele  af  Stoffet  maa  behandles 
af  Naturforskeren.  Hver  for  sig  har  Zoologen,  Botanikeren  og 
Chemikeren  ydet  Oplysninger  af  den  største  Betydning  (S.  185, 
310,  411,  550  o.  s.  V.).  Som  Regel  vil  det  være  Archæologen,  der 
tilveiebringer  Stoffet  og  stiller  Spørgsmaalet,  og  af  Maaden,  hvor- 
paa  dette  gjøres,  afhænger  Resultatets  Værdi.  End  mere  gjælder 
dette,  naar  Bistand  søges  hos  Nutidens  Haandværk  og  Technik; 
rigtig  spurgt  vil  den  kyndige  Fagmand  paa  mangfoldige  Punkter 
kunne  væsentlig  oplyse  Forhistorien  (S.  244,  258,  414).  Det  kan 
herved  blive  nødvendigt  at  gjenfremstille  Oldtidens  Arbeider  og  at 
forsøge  Anvendelsen  af  det  gamle  Værktøi.  Sædvanlig  vil  dog 
saadant  Experiment  kun  støttende  og  illustrerende  slutte  sig  til, 
hvad  der  alt  var  fundet  ad  anden  Vei.  Paa  et  vist  Stadium  i 
Undersøgelserne  har  dette  imidlertid  havt  sin  Betydning,  som  da 
Spørgsmaalene  drøftedes  om  Udførelsen  af  Bronzealderens  Orna- 
inenter  (S.  257)  og  om  Anvendeligheden  af  den  ældre  Stenalders 
Æ^gredskaber  (S.  32) 

Egentlig  og  særlig  bestaaer  den  forhistoriske  Archæologis 
Methode     i    Iagttagelse,    dernæst    i    Sammenligning     mellem    det 

væsentlig  lige,  eller  mellem  det  væsentlig  lige  og  i  samme  Grad 
ulige,  Alt  til  Grundlag  for  Slutning  og  Hypothese.  Forskningens 
stærke  Udvikling  gjennem  dette  Aarhundrede  skyldes  Stoffets 
mærkelige  Forøgelse  baade  ved  tilfældige  Fund  og  ved  planmæs- 
sige Søgninger,  en  videre  og  i  nye  Retninger  udstrakt  Sammen- 
ligning, en  fortsat,  nøie  Iagttagelse,  Slutninger  paa  Grundlag  af  et 
uddannet,  videnskabeligt  Skjøn  og  dertil  lykkelige  Hypotheser.  Af 
de  samme  Faktorer  afhænger  dens  Fremtid. 

At  denne  vil  blive  lys,  tør  vel  spaaes  af  den  svundne  Tid.  I 
Norden  har  Forskningen  ikke  været  afbrudt  i  tre  Slægtled,  og 
rundt  om  i  Udlandet  har  den  reist  sig  tidligere  eller  senere.  Den 
brød  overalt  frem  paa  aaben,  uhegnet  Grund  ligesom  her  i  Landet 
ved  Aarhundredets  Begyndelse.  Intet  Skjærmtag  byggedes  der 
over  den  af  de  gamle  videnskabelige  Institutioner,  og  ret  ilde 
Medfart  fik  den  altid  til  en  Begyndelse.  Man  kunde  ikke  tilgive, 
at  der  tænktes  over  Sager,  der  ikke  vare  akademisk  afstemplede, 
og  at  et  Videnskabsfag  kunde  finde  Hjælp  og  Venskab  hos  Læg- 
mands-Toldere og  Syndere.  Sin  Ungdom  maa  den  forhistoriske 
Archæologi  høre  for  endnu  efter  hundrede  Aars  Forløb. 

Ungdommen  spores  nu  dog  vist  mest  paa  Kraften  og  Væxten. 
Hellere  end  aristokratisk  at  regne  sine  Aner  tilbage  til  Middel- 
alderen vil  det  forhistoriske  Studium  føle  sig  som  et  Barn  af  den 
nye  Tid,  borgerlig  født  i  Friheds  -  Aarhundredets  Morgen.  Stolt 
over  at  være  fremgaaet  af  Folkets  Skjød  vil  det  bevare  sin  frie, 
eiendommelige  Særstilling.  Baade  Læg  og  Lærd  vil  det  vedblive 
at  drage  til  sig,  og  de  Ord  blive  ikke  ijærnede,  som  engang  ere 
skrevne  paa  Fanen:    i  samme  Grad  populær  og  videnskabelig. 

Hvad  der  vandtes  under  dette  Mærke,  er  ikke  i  det  dunkle. 
Det  nye  Fag  har  tillige  mægtet  at  skabe  sin  egen  Literatur  og 
sine  egne  Institutioner,  Museer,  Selskaber  og  Møder.  Med  fuld 
Bevidsthed  paatrykte  det  dem  sit  særegne  Dobbeltpræg  af  Viden- 
skabelighed og  Folkelighed.  Ret  beseet  er  dette  et  Helhedspræg, 
der  skyldes  de  gode  Magter,  som  skabte  og  bestandig  bære  den 
forhistoriske  Forskning:  Folkets  Trang  til  Selverkjendelse  og  dets 
Kjærlighed  til  sine  Minder. 

Gravpladser,  S.  186,  296,445,450 

4S2i  4S8>  461,  498,    521,    532 

595,  600,  654,  658. 

Græske  Indskrifter,  S.  505. 

Gudebilleder,  S.  470,  570,  576 
591,  606,  676. 

Guld,  BrugogForarbeidning,  S.  230 
266,  282,  291,  345,  388,  390 
406,  472,  479,  481,   509,    524 

53I1  593>  59S;  601,    611,    617 

656,  682. 
Guldbracteater,  S.  601. 
Guldhornene  fra  Gallehus,  S.  512 

515^  520,  564,  584,  588. 
Guldkar,  S.  345,  388,  406. 
Haandværk  og  Industri,  S.  164,  402 

404,  466,  472,   483,    508,    561 

682. 
Handel,  Vareforraad,    S.  167,  393 

409^  5^3;  613,  684;  se  Rav. 
Harpixmasse,  S.  133,  265,  317,  348 

368,  390,  403. 
Helleristninger,  S.  153,  417. 
Hest,  Hestetøi,   S.  185,   342,   388 

399,  422,  511,   547,    554,    556 

596,  616,  656,  657. 
Hildebrand,    Hans,     S.   48,    150 

163,  190,  202,    219,   282,   418 

562. 
Hund,  S.  12,  374,  596,  656. 
Husdyr,   Kvægavl,   S.  12,  43,   184 

247>  273,  300,  374,  410,    534 

se  Hest,  Hund. 


Import  af  Sager,  S.  118,  224,  343, 

357*  37i»  407*  4S7i   474»    493. 

503*  561,  59^.   625,   675,    683. 

Jagt,   Fiskeri,   S.  16,    22,    40,    42, 

^33^  314. 
Jellinge-Monumenteme,  S.  649,  680, 

687. 

Jern,  Brug  og  Forarbeidning,  S.  355, 

409,  431,  455,  466,  470,  481, 
524,  544,  546,  561,  682. 

Jættestuer,  S.  72,  iio,   183. 
Kister,  stensatte,  S.  103,  305,  320, 

495.  535.  <5S8;  ^  Træ,  Ege- 
kister,  306,  652,  654,  658. 

Klæder,  Tøier,  S.  135,  232,  241, 
242,  308,  411,    543,    655,    677. 

Kobberalderen,  S.  274,  362. 

Kornavl,   Landbrug,   S.  185,    29S, 

410,  557. 

Kvindens  Stilling  i  Samfundet,  S.  108, 
250.  315.  400,  482,  532,  596, 
656,  657. 

Kulturmeddelelse,  Forhold  til  Ud- 
landet, S.  63,  68,  89,  109, 
118,  129,   140,    189,    225,    231, 

255.  267,  281,   345.   354»  357. 

407,  423,   438,   452,  455,  459. 

467,   485,   493,  515,  624,  670, 

683. 
Kystfund,  S.  19. 
Legetøi,  S.  558. 

Lerkar,    S.  13,    38,    63,    99,  137, 

141,  189,  365,   411,   449,  462, 

483,  490,  494,    525,    589,  601, 

658. 
Lindenschmit,  L.,  S.  213,  624, 
Lineær  Ornamentik,    S.  142,    147, 

260,  621,  628. 
Lisch,  S.  115,   204,  221. 
Lurer,  S.  352,  387,  414,  587. 

Mad-   og  Drikkestel,    S.  107,   365, 

490»  533;  596,  656. 
Madsen,  A.  P.,  S.  16,  108,  119,  218. 
Mark-  og  Mosefund,    S.  50,   251, 

255»  316,  335,   379,   465,    So3> 

539»  S<547  601,  611,  685. 
Mestorf,  J.,  S.  109,  214,  463. 
Methode,    S.  25,    116,    168,    174, 

689. 
Montelius,   Oscar,    S.  42,   48,   86, 

io3>   163,   188,    219,    221,    234, 

279,  283,  336,   363,   418,   435, 

561. 
Mønter,    Møntfund,    S.  502,    537, 

602,  612,  684. 

Nilsson,  Sven,  S.  116,  162,  164, 
188,  207,  221,  286,  399. 

Nøgler,  S.  482,  686. 

Offerpladser,  Altre,  S.  iii,  589. 

Ofre,  Offerfund,  S.  325,  374,  380, 
386,  492,  548,  559,  564,  588, 
612,  685. 

Ornamentik,  Stenalderen,  S.  38, 
137,  141,  172;  Bronzealderen, 
S.  221,    257,    281,    317,    341, 

346,  352i  36i»  415;  Jernalde 
deren,  S.  485,  491,  509,  515, 
526,  532,  598,    615,   668,   683. 

Palæolithisk  Tid,  S.  8,  42,  46,  147. 

Petersen,  Henry,  S.  21,  83,  103, 
119,   151,  183,   218,   469,   548. 

Rav,  Ravsager,  Ravfund,  S.  50, 
/  136,  266,  285,  344,  361,  383, 
472,  527,  528. 

Reinach,  Salomon,  S.  214,  457. 

Religion,  hellige  Symboler,  S.  136, 
152,  33^f  418,   420,   422,   572, 

603,  605,  678. 

Romerske  Indskrifter,  S.  477,  504, 
546,  603. 


Runer,  Runestene,  Runeindskrifter, 
S.  517,  610,  640,  650,  663, 
678,  680. 

Saxo,  S.  III,  327,  412,  634,  649. 

Sehested,  N.  F.  B.,  S.  124,  172, 
176,  218,  248,  412,  413. 

Sekundære  Grave,  knyttede  til 
ældre  Monumenter,  S.  97,  98, 
302,  369,  497,  655. 

Skaalformede  Fordybninger,  S.  151, 
165,  418. 

Skaldynger,  S.  8. 

Skeer,  S.  137,  309,  483. 

Skibe,  Baade,  S.  134,  387,  399,  417, 
421,  542,  552,  659. 

Skibssætninger,  S.  658. 

Smykker,  Sager  henhørende  til 
Klædningen,  Stenalderen,  S.  37, 
38,  50,  136;  Bronzealderen, 
S.  230,  248,  314,  338,  347,  371, 
390;  Jernalderen,  S.  449,  455, 
463*  479»  488,  506,  522,  531, 
596,  601,  611,  656,  683. 

Spil,  Brikker  og  Tæminger,  S.  508, 

527,  558- 
Statuetter  af  Bronze,   S.  508,  591. 

Steenstrup,  Jap.,  S.  9,  11,  40,  168, 

176,   185,  548,  578,  607. 
Sten,      Brug     og     Forarbeidning, 

S.  26,   32,   46,    122,    164,    191, 

681. 
Stenalders-Striden,   S.  31,  40,  168, 

176,  179,   184. 
Stengravene,  Materiale  og  Bygnings- 

maade,  S.  54,  74,  77. 
Stole,  S.  309,  469. 
Symbolske  Efterligninger,  Miniatur- 

Sager,    S.  154,    345,   373,   375, 

678. 
Søfimd,  S.  21. 

Sølv,  Brug  og  Forarbeidning,  S.  272, 
409,  481,  503,  509,  512,  531, 
585*  656,  678,   682. 

Sølvkar,  S.  483,  512,  530,  572, 
652,  669. 

Sølvkjedlen  fra  Gundestrup,  S.  572. 

Tatovering,  S.  237,  489. 

Thomsen,  C.  J.,  S.  162,  200,  215, 
442,  602. 

Thorshamre,  S.  678. 

Tidsbestemmelse ,  Tidsinddeling , 
Stenalderen,  S.  31,  39,  41,  52, 
191;  Bronzealderen,  S.  2 1 9,  221, 
279^  280,  312,  320,  334,  355; 
Jernalderen,  S.  443,  452,  454, 
468,  476,  536,  561,  493,  629, 
687;  i  Almindelighed,  S.  45,  63, 
121,   199,  337,    356,    537,    594. 

Tischler,  O.,  S.  214,  259,  336. 

Toiletredskaber,  S.  233,  314,  371, 
483,  489,  524. 

Tredelingssystemet,  S.  162,  199, 
2i3»  253,  257,271,407,432,440. 

Trepanation,  S.  155, 

Træ,  Brug  og  Forarbeidning,  S.  137, 
232,  266,  308,  402,  470,  483, 
508,  529,  542,  553,  556,  590, 
652,  682. 

Trækar,  Spande,  S.  137,  266,  309, 
516,  529,  557,  656. 


Tuegrave,  S.  461,  464. 
Type-Udviklinger  og  Forandringer, 
S.  121,  128,  231,  234,  313,  338. 

348,  350/  467,    532,   S91f    ^03- 
Vaaben,    Stenalderen,    S.  31,    47, 

120,391;  Bronzealderen,  S.  220, 
250*  279,  313,  345,  371-,  Jern- 
alderen,  S.  451,  454,  456,  489, 

536,  544,  595>  599»  656. 
Vedel,  E.,   S.  218,  234,  283,  305, 

443- 
Veie,  Veispærringer,   S.  298,    299, 

631,  649. 

Wimmer,  Ludv.  F.  A.,  S.  518,  561, 
640,  650,  654,  660,  664. 

Virchow,  R.,  S.  189,  214. 

Vogne,  S.  398,  469,  557,  560,  586. 

Voldsteder,  S.  635,  642. 

Worm,  Ole,  S.  61,  112,  158,  210, 
564,  568,  650. 

Worsaae,  J.  J.  A.,  S.  9,  10,  40,  95, 
115,  118,  163,  175,  176,  184, 
188,  215,  217,  221,  275,  335, 
420,  442,  548,  570,  659. 

Værkstedfimd ,   Støbefund,    S.  180, 

383,  394,  686. 

Værktøi,  Redskaber,  S.  28,  47,  63, 
120,  156,   164,    226,    251,    279, 

384,  391,  406,   482,   488,    557, 
561,  686. 


RETTELSER. 

S.   59,  5.  L.  f.  n. :  >og  en  Dysse«  o.  s.  v.  —  udgaaer. 

S.  186,  4.  L.  f.  n. :  >Holstenshus<,  læs:    >Holstenhus<. 

S.  195,  ii.L.  f.  o.:  »Wien  XXXHI  S.  45«,  læs:    »Wien  XXm  S.  45« 

S. 335,  13.  L.  f.  n.:  >fører<,  læs:   »føresc. 

S.  336,  5.L.  f.  o. :  »foretog«,  læs:   »foreslog«. 

S- 378,  3.L.  f.  o.:  »ved«,  læs:   »end«. 

S. 581,  16.  L.  f.  o. :  »Samlingsstof«,  læs:   »Sammenligningsstof«. 

S.  589,  2.  L.  f.  n. :  »afdækkes«,  læs:   »afdækkedes«. 

